
PRECIZĂRI UTILE 
PENTRU U2URINPA STUDIULUI 


Avem trei principale precizări de făcut: de fond, de formă şi de stil. 


Privitor la fondul acestei lucrări, rugămintea noastră este ca, cei 
cărora le este adresată lucrarea (de la specialiştii domeniului medical, 
alte categorii intelectuale, dar şi nespecialiştilor interesați de aprofun- 
darea unui subiect de multe ori nebulos şi contradictoriu expus), să se 
aplece cu bunăvoință şi deschidere asupra esenței mesajului nostru, şi 
nu asupra formei acestuia. 

Altfel, există riscul real de „a nu mai putea vedea pădurea din cauza 
copacilor“. Într-adevăr, ca în orice pădure, recunoaştem şi aici existenţa 
unor „uscături“ (care, exact ca într-o pădure cu adevărat „naturală“, îşi 
au rostul lor!). 

Anumite exprimări imprecise, preluate „din mers“, din „tinerețile“ 
acestei lucrări (ajunsă acum, sperăm noi, la maturitate), şi care nu au 
fost reaşezate în mod „corect şi strict riguros din punct de vedere 
ştiinţific“, din veşnica scuză a „lipsei de timp“ - sperăm să nu diminueze 
din interesul de fond acordat esenței acestui material. Adică, pe cei 
interesaţi şi cu o minimă deschidere pentru aprofundarea acestei IDEI, 
îi rugăm să nu se împiedice de „ambalaj“, care, ca de fiecare dată, este 
departe de a întrupa perfecțiunea... 

Din păcate, avem şi exemple concrete de „defecte de ambalaj“ 
(oferite chiar de către prof. dr. Sebastian Dumitrache, profesorul 
coordonator de la „Institutul de Sănătate Publică“ Bucureşti, unde 
autorul acestei lucrări susține Lucrarea de Doctorat cu titlu asemănător): 

- „Zahărul este un produs sintetic“, când, în realitate este un produs 
rafinat (ideea noastră este că acest produs are aceleaşi „calităţi“ 
ca şi orice alt produs, inclusiv medicamentos, obținut prin 
sinteză chimică industrială). 

-  Formulări mai puţin precise la prima vedere, care puteau fi 
mai bine limpezite (mai ales în Partea a doua, cea Teoretică, în 
bună parte preluată ca atare din „Tratatul“ anterior, la rândul 
său scos pe osatura Lucrării de Diplomă din 1997). 

- Citate cu puncte de vedere mai puţin echilibrate (dar, deosebit 
de sugestive pentru ideea susținută în acel subiect) etc. 

Această explicaţie nu este o justificare sau o „mea culpa“, ci o 
exprimare directă şi sinceră a dorinţei noastre ca toți cititorii- 
colaboratori (mai ales cei de formaţie medicală, intelectuală), să poată 
trece peste formă şi să poată descoperi Fondul, Esenţa, sau poate chiar 
Chintesenta! 

Referitor la formă, trebuie precizat de la bun început ceea ce se va 
observa pe tot parcursul lucrării: structura acesteia este bazată în cea 
mai mare parte pe citate. Acestea sunt „cărămizile“ de bază ale fundației 
lucrării. 

De aceea, am renunţat la ghilimelele citatelor, care ar fi încărcat 
nespus de mult. Am punctat, totuşi, prezenţa acestora, prin formatul de 
ITALICal literelor, în timp ce sursa bibliografică este precizată la sfârşitul 
citatului prin această formă, ca exemplu: (12). 


Însă, cea mai importantă precizare, se referă la stilul de prezentare. 
Datorită viziunii precise de abordare a acestei lucrări - structură 
holistică a prezentării - atunci, evident că abordarea noastră nu a putut 
evita dimensiunea spirituală, cea metafizică, a Universului uman. 

De aceea, scurtele pătrunderi în aceste eterice dimensiuni au fost 
posibile doar prin „tărâmul poetic“ al metaforelor şi aforismelor. 

Acesta este, de fapt, şi rostul acestor „tehnici“: blocarea „minţii“ 
(care de obicei ne minte) şi eliberarea energiei spirituale, pentru 
regăsirea cunoaşterii şi înţelegerii, prin „inteligenţa înțelepciunii“. 

Nu ştim în ce măsură am reuşit acest lucru, dar un lucru ne este 
clar: pentru cei de formaţie strict ştiinţifică, aceste foarte scurte momente 
pot fi foarte lejer sărite, fără afectarea de fond a sensului subiectului 
respectiv. 

De aceea, aceste momente se adresează celor doritori de o 
înțelegere cu adevărat holistică a Realităţii, în care poezia şi proza sunt 
complementare şi interactive - căci, cu adevărat, UNA Sunt! 

CUVÂNTÂRI ÎNAINTE 


Prof. univ. dr. 
Octavian Luchian 


Directorul 
„Institutului de Sănătate Publică“, 
Bucureşti 


„Tratatul pentru Alimentaţia Naturală a OM-ului“ umple acele goluri 
pe care le resimt atât persoanele avizate, cât şi marea masă a cititorilor. 


Autorul a găsit modalităţile şi limbajul adecvat pentru a se adresa 
specialiştilor care găsesc aici, bine sistematizată, întreaga problematică 
a domeniului. 


Cadrele didactice din învățământul preuniversitar şi universitar, 
medicii, sociologii, psihologii, specialiştii din industria alimentară, pot 
găsi aici un uriaş volum de referinţe teoretice sau practice. 


Autorul, folosind un bogat material bibliografic modern, abordează 
aspectele noi ale Alimentaţiei Naturale, cum ar fi: capitolele supli- 
mențţilor alimentari, a oligoelementelor, enzimelor, aditivilor şi conser- 
vanțţilor alimentari - problematică nouă abordată în cercetările recente 
pe plan mondial, şi care vin să confirme sau să infirme o serie de date 
din literatura de specialitate. 

Prof. univ. dr. biol. 
Gheorghe Mencinicopschi 


Directorul General al „Institutului de Cercetări 
Alimentare“ 

Membru titular al Academiei de Ştiinţe Agricole şi Silvice 
„Gheorghe Ionescu Şişeşti“ 

Preşedintele „Secţiei de Industrie Alimentară“ 


Lucrarea tânărului medic doctorand în nutriție, intitulată „Tratat 
pentru Alimentaţia Naturală a OM-ului“, aduce o viziune inedită în abor- 
darea medicală a nutriţiei umane, atât din punct de vedere strict ştiinţific, 
cât şi din perspectiva dimensiunii spirituale. 

Preocupat de studiul şi practica terapiilor complementare, în care 
dietoterapia de tip natural ocupă un loc deosebit de important, autorul 
îndrăzneşte, în această lucrare, o abordare sintetică, ştiinţifică, a acestui 
domeniu, în care locul central îl ocupă nutriția naturală. 

Acest teritoriu al medicinei de tip natural, prea puţin abordat din 
perspectiva ştiinţei medicale alopate, se pare că oferă o alternativă, 
considerată „viabilă“ de către autor, la problemele crescânde generate 
de efectele secundare ale medicamentelor şi procedurilor terapeutice 
aparținând medicinei clasice. 

Dincolo de detaliile „tehnice“ ale principiilor şi conceptelor expuse 
pe parcursul acestei consistente lucrări cu valenţe de „tratat“, rămâne 
ideea esenţială a unui nou şi inedit mod de abordare a domeniului 
medical. Prin armonizarea informațiilor ştiinţei medicale moderne, cea 
de ultimă generaţie, a ultimelor descoperiri din biologie, biofizică, 
biochimie etc., cu datele cunoaşterii străvechi, antice, pornind de la 
Hipocrate sau chiar mai înaintea sa - autorul încearcă să demonstreze 
actualitatea şi realitatea îndemnului hipocratic, insistent expus în lucrare: 
„Alimentele să vă fie medicament, iar medicamentele să vă fie aliment“. 

Argumentele ştiinţifice, unele de ultimă oră, aduse în sprijinul acestui 
ancestral principiu, merită a fi parcurse şi studiate, atât cu ochiul critic 
al omului de ştiinţă, dar şi cu deschiderea specifică „omului de conştiinţă“ 
(cum îi place autorului să precizeze deseori). 

Aşa cum fizica viitorului, prefigurată de descoperirile din domeniul 
cuantic şi subcuantic, stă sub semnul unor noi şi neaşteptate abordări, 
considerate „miraculoasă“ până de curând (vezi principiul teleportării 
particulelor, a depăşirii vitezei luminii în vid, a prezenţei şi parcurgerii 
unor multiple dimensiuni ale universului), în acelaşi fel poate fi văzută 
şi această nouă şi, totuşi, veche abordare, a medicinei din perspectiva 
holistică a vieţii. Cum deseori autorul precizează, medicina, numită de 
el „pentru viață“, nu aparţine nici alopatiei, nici natursimului sau altui 
curent medical, mai mult sau mai puţin actual şi oficial, ci OM-ului 
holistic, prin Viaţa pe care o promovează, prin principiul hipocratic 
“Primum non nocere“. 

Acesta este, în ultimă instanță, meritul lucrării. Dincolo de 
imperfecțiunile inerente oricărui început de drum, lucrarea deschide un 

canal de comunicare pentru interacţiunea (şi nu interferența) acestor 
două domenii largi - medicina alopată şi cea a terapiilor alternative şi 
complementare - pentru o „fuziune la rece“, prin „transmutații biologice 
de joasă energie“ şi alte modalităţi pe care corpul nostru le cunoaşte şi le 
practică. Rămâne doar ca şi noi, cercetătorii ştiinţei de azi, să le 
recunoaştem, pentru regăsirea „con-ştiinței“, adică a ştiinţei luminate prin 
cunoaşterea multiplelor dimensiuni existente în „universul“ numit OM. 

Este exact ceea ce insistent îndeamnă această lucrare şi autorul ei, 
pe tot parcursul desfăşurării sale - atât prin consistentele citate expuse, 
cât şi prin propriile sale afirmaţii, care, chiar dacă nu trebuie luate ca 
atare, pot cel puţin să îndemne la reflecţie şi meditaţie... 

Gen. prof. dr. 
Dumitru Constantin Dulcan 


Şeful Clinicii de Neurologie a 

Spitalului Clinic de Urgenţă Militar Central 
„Carol Davila“, Bucureşti 

Autorul lucrării „Inteligența materiei“ 


Hrana constituie condiţia esenţială a existenţei umane. Nu este de 
mirare că se stârnesc aşa de multe discuţii în jurul acestui subiect. 

Acum, în era în care domină rațiunea ştiinţei s-ar părea firesc să nu 
existe nici o rezervă faţă de aşa-zisa „alimentaţie rațională“, în sensul ei 
autentic. 

A miza pe un adevăr ştiinţific înseamnă a lua ca bază a realității 
elemente verificabile după criteriile stabilite de ştiinţă. Şi totuşi, suntem 
foarte avansați în genetică, în chirurgie, endocrinologie, microbiologie, 
etc., dar eşecurile alimentaţiei moderne sunt vizibile de la un capăt la 
altul al Terrei şi în primul rând la cei doi poli opuși - al bogăției şi al 
sărăciei. Obezitatea monstruoasă generată de o alimentaţie fadă, 
modificată genetic, la un pol, şi moarte prin subnutriţie, la celălalt pol. 

Diabetul, hipertensiunea arterială, ulcerul gastric sau duodenal, 
tumorile tubului digestiv, bolile degenerative etc. sunt eşecuri ale 
modului de a ne hrăni. Pentru că nu este important numai cu ce ne 
hrănim, ci şi cum ne hrănim. 

O hrană normală trebuie să asigure nu numai refacerea energiei 
consumate, ci să aibă un efect benefic optim şi asupra vitalităţii, a 
intelectului, a bunei dispoziţii, a randamentului şi chiar a longevității. 
Nemulţumită de hrana tradiţională, omenirea se află într-o permanentă 
căutare a ceva nou, cu alte valenţe pentru sănătatea organismului. 

Hrana vie este rezultatul unei astfel de căutări. Sunt deja în lume o 
serie de clinici care fac terapia bolii canceroase, şi nu numai, cu acest 
tip de hrană. Partizanii săi aduc drept argument cazurile clinice rezolvate 
fericit. Argumentele susținătorilor acestui mod de hrănire pot să fie 
parțial logice: păstrarea conţinutului în vitamine şi enzime. De aceea, 
la mare preţ sunt sucurile de fructe şi legume. Dar vine Oshawa cu 
macrobiotica şi deconseiază categoric utilizarea lor pe motiv că 
generează hiperaciditatea, ca de altfel şi oţetul de mere pe care însă 
Jarvis îl recomanda cu toată convingerea. 

Unii sfătuiesc consumul de apă la minim 2 litri / zi şi sarea în cantități 
cât mai reduse. Oshawa spune NU apei, dar afirmă lipsa de nocivitate a 
sării. 

Unii afirmă nocivitatea cărnii, alţii spun că nu se poate trăi fără 
proteinele de origine animală. Şi totuşi, sunt vegetarieni convinşi care 
au renunţat la carne fără să aibe vreo consecinţă. 

Edgar Cayce, uimitorul „oracol“ american, care prin autohipnoză 
indica în diverse boli medicamente aflate încă în experiment în diverse 
laboratoare din lume, deci despre care nu se ştia nimic înafara 
producătorului, este categoric împotriva alimentelor prăjite, pe care 
Oshawa îşi bazează însă regimul său. 

Hrana vie este o alimentaţie fără foc, dar istoria ne spune că 
descoperirea focului a permis maimuţei să se înalțe la om prin 
dezvoltarea creierului, favorizat de un nou mod de hrănire, acesta 
consumând 20% din energia organismului. Ar putea fi doar o ipoteză. 

Contraargumentul ştiinţific: prelucrarea hranei prin foc este strict 
necesară pentru o bună digestie. Şi pare logic să fie aşa, oricum, nu 
este uşor pentru mentalitatea umană să renunţe brusc la o modalitate 
de hrănire cu un trecut de multe sute de mii de ani. 

Fiecare partizan al unei hrăniri neconvenţionale îşi aduce 
argumentele sale. Cum să te orientezi? Cine are dreptate? Greu de spus. 
Este mai degrabă o mare derută în acest sens, ca de altfel în întreaga 
noastră gândire socială, politică şi religioasă. Trăim mai mult într-o 
lume a „modei“, a modelelor împrumutate orbeşte de aiurea decât într- 
o lume a raţiunii. 

Cum nu avem alte criterii de stabilire a unui adevăr, ştiinţa rămâne 
singura sursă. Dar o interesează? Şi-a propus cineva să facă ordine în 
pletora de metode, tehnici, leacuri, „medicamente“ inventate peste 
noapte? Nu. Se mizează probabil pe judecata timpului. 

Intr-adevăr, timpul rămâne judecătorul suprem. Este ceea ce ni se 
invocă şi în lucrarea colegului nostru - o lucrare de altfel foarte bine 
scrisă şi căreia îi prevedem un succes pe deplin meritat. 

Dr. chir. 
Alin Apostol 


Medic specialist chirurg, 
Preşedintele „Alianţei Medicilor“ 


Parcurgând istoria medicinei aflăm nivelul incredibil pe care l-a 
atins această artă-profesie în antichitate. De asemenea, suntem conştienţi 
cât de departe am fi ajuns acum dacă progresul n-ar fi fost ocupat de 
distrugerea Bibliotecii din Alexandria şi odată cu ea mii de ani de 
acumulări în ceea ce priveşte profilaxia şi tratamentul diverselor 
maladii. Ne întrebăm stupefiați cum operau neurochirurgii în Neolitic 
(există cranii trepanate din acea perioadă); sau ce metode terapeutice 
miraculoase folosea medicul-Zamolxe de a reuşit să convingă un popor 
întreg să-l idolatrizeze şi să devină Zeul principal al daco-geților; sau ce 
alte procedee curative foloseau Hipocrat, Avicenna sau Hammurabbi, 
metode ce au dispărut în cenuşa imensului sălaş de cultură. 

A urmat un lung răstimp de „umbră“ a medicinei ce a luat sfârşit 
odată cu Renaşterea. Totuşi, în această perioadă de peste 1000 de ani, 
au existat oameni, au existat boli, au existat tratamente pentru acestea. 
Chiar dacă selecţia naturală a fost condiţia princeps de supraviețuire, o 
serie de remedii, aşa-zisele „leacuri băbegşti“ şi-au găsit, mai târziu, ecoul 
în preparate farmaceutice de extracţie sau sinteză. Cu toate acestea, cel 
mai important aspect pentru păstrarea unei vieţi sănătoase îl reprezintă 
din timpuri străvechi, dar mai ales în prezent când suntem asaltați de 
chimicale şi toxice, Alimentaţia Naturală. 

Cu cât cunoşti mai în detaliu organismul uman, cu atât eşti mai 
entuziasmat de complexitatea şi perfecțiunea în care a fost creat. Este 
un „motor“ perfect, dar care pentru a funcţiona în condiţii optime 
necesită un „combustibil“ complex, de cea mai bună calitate care să 
conţină toate principiile alimentare în cantități fiziologice. Orice abuz 
sau lipsă a vreunui nutriment produce dereglări care, în timp, devin 
patologice. Mai mult decât atât, în prezent, suntem puşi în faţa unei 
calități îndoielnice a factorilor nutritivi, substanţele chimice toxice, 
folosite frecvent in industria alimentară, fiind extrem de nocive pentru 
organism. 

Drd. ing. 
Teodora Aldescu 


Responsabil de sectorul Agriculturii 
Ecologice 

din cadrul „Ministerului Agriculturii, 
Pădurilor, Apelor şi Mediului“, 
Doctorand în Agricultura Ecologică 


Hrana pe care o consumăm astăzi se deosebeşte fundamental de 
cea cu care se hrăneau bunicii sau părinţii noştri. 


Atunci, pe masa fiecărei familii se găseau alimente proaspăt gătite, 
provenite din grădina de lângă casă, servite cu felii mari de pâine de 
casă. Cerealele, orezul, fasolea, cartofii, alte legume şi fructe erau alimen- 
tele frecvent consumate. 


Astăzi, gusturile s-au schimbat. Hrana prezentului se obţine prin 
tehnologii „moderne“, prelucrată, rafinată, sărată, îndulcită, afumată, 
cu produse chimice de sinteză - cu scopul de a produce senzații gustat- 
ive, bogate în calorii, dar săracă în substanţe nutritive. 


Animalele sunt din ce în ce mai mult rupte din peisajul natural, 
fiind crescute în ferme mari, hrănite cu nutreţuri provenite din 
organisme modificate genetic, îngrăşate forțat cu stimulenţi de creştere. 
Preţul pe care îl plătim pentru aceste „progrese“ ale civilizaţiei este 
foarte mare: deşi se spune că mâncăm ca să trăim, mâncarea care o 
consumăm astăzi, ne ucide! 


Acest „Tratat pentru Alimentaţia Naturală a OM-ului“ constituie cel 
mai practic ghid adresat celor care vor să adopte un mod de viaţă cât 
mai sănătos. 


Doar simpla citire a acestei cărţi nu va face mai mult pentru sănătatea 
noastră. Trebuie să încercăm să şi asimilăm cele scrise şi, mai ales, să 
le aplicăm în viața noastră de zi cu zi. 

Dr. farm. 
Ovidiu Bojor 


Doctor în Farmacie, 

Membru al Academiei de Ştiinţe Medicale, 
Conducător a 4 expediţii ONU de explorare a 
florei din Himalaya nepaleză 


Lucrarea intitulată „Tratat pentru Alimentaţia Naturală a OM-ului“ 
abordează un subiect tot mai intens studiat în cadrul medicinei natu- 
rale, respectiv problematica alimentaţiei naturale. Autorul acestei lucrări 
susține necesitatea practicii alimentaţiei naturale, prin evitarea folosirii 
cărnii, a alimentelor cât mai puţin prelucrate termic la temperaturi mari, 
precum şi a alimentelor chimizate, a E-urilor etc. 

Această abordare nu este total nouă, căci în ultimii ani s-au 
multiplicat numărul cărţilor şi autorilor care se apleacă asupra acestei 
teme, cu mai mult sau mai puţin profesionalism. Însă, meritul acestei 
lucrări, de mare actualitate, constă în buna fundamentare teoretică a 
conceptelor ce structurează alimentaţia naturală. Argumentele clare şi 
deseori convingătoare, „invită“ la trecerea către acest mod natural de 
nutriție, văzut, în opinia autorului, şi ca un adevărat „stil de viață“. 

Un punct deosebit de important în structura lucrării, consider că 
este reprezentat de capitolul 4, cel al medicamentului, văzut din 
perspectiva medicinei naturale, prin raportare la medicamentul de tip 
alopat. Detalierea efectelor secundare ale medicamentelor chimice 
alopate, până la descrierea apogeului acestora („boala iatrogenă“), 
permite o utilă conştientizare din partea oamenilor, dar şi a medicilor, 
a riscurilor (de multe ori mai mari decât beneficiile), la care aceştia se 
supun, prin administrarea medicamentelor alopate. 

De aceea, privind cu atenţie la detaliile oferite în acest capitol 4, 
desele referiri la alternativa terapeutică (oferită de alimentele naturale, 
dar şi de fitoterapie etc.) nu ar mai trebui să surprindă pe nimeni, nici 
măcar pe medicii sau farmaciştii formaţi în structura alopată. Mai mult 
decât atât, acelaşi capitol oferă şi o nouă abordare a „universului mi- 
crobian“, din cu totul altă perspectivă microbiologică. 

lar aceasta nu este nici pe departe singura abordare inedită de pe 
parcursul acestei lucrări. Aspectele ce ţin de „bioenergetică“ şi de 
dimensiunile „bio-energo-informaţionale“, conceptualizate în această 
formă de către autor, oferă o altă perspectivă, nu doar în cazul 
alimentaţiei umane, dar şi în cazul problematicii bolilor şi a cauzalităţii 
acestora, în general. 

Pentru toate acestea şi multe altele, considerăm că lucrarea tânărului 
medic militar aduce un suflu nou în acest domeniu al medicinei natu- 
rale sau naturopatiei. 

Chiar dacă unele idei nu pot fi încă pe deplin certificate din punct 
de vedere ştiinţific, este de remarcat curajul prezentării în fața colegilor 
lui medici, cu o asemenea lucrare, „încărcată“ cu concepte noi, cel 
puţin nonconformiste. Şi, pentru că, cel puţin la prima vedere, acestea 
par a fi bine fundamentate teoretic, recomandarea personală este ca 
aceste ipoteze să fie cel puţin luate în seamă, pentru o eventuală 
aprofundare teoretică, şi, de ce nu, chiar practică! 

Prof. dr. ing. 
Nicolae Jula 


Vicepreşedinte al Academiei de Cibernetică 
„Ştefan Odobleja“ 
Profesor la Academia Tehnică Militară 


Lucrarea „Tratat pentru Alimentaţia Naturală a OM-ului“, structurată 
în 3 mari părţi, abordează un subiect de mare actualitate privind alimen- 
taţia umană. 


Acest tip de alimentaţie este considerat de autor ca un posibil „mod 
de viaţă“, alternativă la alimentaţia obişnuită. 


Argumentaţia teoretică din lucrare are o bază solidă, aceasta oferă 
un cadru optim pentru discuţii aprofundate pe această temă. 


De aceea, modul de alimentaţie propus aici poate fi luat în 
considerare, ca o abordare credibilă din punct de vedere ştiinţific. 


Ținuta grafică a lucrării este îngrijită, explicaţiile sunt clare şi conţi- 
nutul lucrării este uşor accesibil pentru o categorie largă de cititori. 


Publicarea lucrării completează literatura autohtonă specifică 
domeniului. 

Prof. 
Mario Sorin Vasilescu 


Membru de onoare al 
„Uniunii pentru Viaţă şi Alimentaţie 


Raţională 
şi al „Şcolii de Macrobiotică“ - Viena 


Omul de azi, prins între degradarea tot mai accentuată a alimentelor 
industriale şi avalanşa maculaturii sentențioase despre tot felul de 
alimentaţii miracol, are nevoie - în această ceaţă agresivă şi toxică de 
mercantilism şi pseudo-idei - de o întoarcere la firesc, întoarcere 
imposibilă fără un punct de reper natural. Este exact ceea ce 
propune şi oferă „Tratatul pentru Alimentaţia Naturală a OM- 
ului“. 

Şi aceasta, mai ales prin reîntâlnirea dintre alimentaţie şi conştiinţă, 
prin regăsirea practică a hrănirii ca act de conştiinţă, în relaţie cu 
structura profundă a personalității, până la sistemul de vase comunicante 
ale realităţii transpersonale. 

Merită o maximă atenţie optica de integrare prin alianţa cu Natura, 
de la armonizarea dintre „Cum“ şi „Când“ mâncăm, mergând până la 
parteneriatul cu inamicii aparenţi (de ex. microbii). Este de departe 
cea mai realistă şi utilă viziune terapeutică, statisticile de reuşită vorbind 
de la sine. 

Şi, mai ales, „Tratatul...“ îl ia în seamă pe beneficiar, subliniind nevoia 
de a-l lăsa să-şi exprime nevoile reale, învăţțându-l chiar să o facă. 

Evident inter- dar mai ales transdisciplinară, lucrarea aduce în 
discuţie şi mai ales le plasează pragmatic, aspecte puţin cunoscute ale 
realităţii nu doar alimentare, de la efectul Kervran al transmutaţiei 
biologice la energii joase, la acea ipostază aparte a spiritualității care 
este Inedia. 

Teoria se deschide în practică şi în invitaţie la cercetare, rezultatul 
fiind o lucrare necesară în egală măsură specialiştilor autentici 
şi omului care se caută şi se descoperă şi prin hrana şi hrănirea 
sa de fiecare zi. 


“i 

CUVÂNT ÎNAINTE 
ADAPTAT DIN LUCRAREA 


„TRATAT DE NUTRIPIE AL OM-ULUI“ 
(APĂRUT ÎN PERIOADA 1997-1999, ÎN 6 
VOLUME) 


Prezentul „Tratat de nutriție al OM-ului“ apare pe scheletul 
unei riguroase Lucrări de diplomă, susținută la „INSTITUTUL DE 
SANATATE PUBLICA“ Bucureşti, specialitatea „IGIENA 
ALIMENTAȚIEI“. Meritul dezvoltării acestuia nu aparține în primul 
rând autorului acestui tratat, ci conceptului însuşi, cel al 
ALIMENTAȚIEI NATURALE. Acest concept, consacrat deja pe „piaţa“ 
ofertei terapeuticii naturale, este cel care susține, precum creasta unui 
val, curentul de promovare ştiinţifică a acestor valori ale alimentaţiei şi 
medicinei naturale. 

Această lucrare oferă prilejul contactului cu o informaţie care, din- 
colo de dezaprobare sau indiferenţă, poate ajuta la procesul continuu 
de îmbogăţire a cunoştinţelor fiecărui medic. In vremuri mai îndepărtate, 
medicul era solicitat să fie exponentul unei solide acumulări de 
cunoştinţe medicale, dar şi nemedicale, să exprime un nivel de cultură 
generală cel puțin remarcabil. In prezent, se constată tot mai mult o 
interacțiune coerentă a elementelor de civilizaţii avansate din vechime 
cu elementele de cunoaştere imuabile, actualizate şi particularizate 
acestui interesant moment temporar. Din acest context cu adevărat 
deosebit medicul şi medicina, ca artă şi nu doar ca profesie - 
nu au decât de câştigat, prin regăsirea şi revenirea la vechi 
valori spirituale, dar şi determinarea a noi valori de 
manifestare. lar una din aceste valori este reprezentată tocmai de 
către subiectul supus atenţiei: ALIMENTAŢIA NATURALĂ. 

Este evident că, din perspectiva Lucrării de Diplomă, se va evidenția 
o lucrare cu caracter şi formă medicală, deci cu termeni de specialitate, 
cu informații ce solicită uneori minima pregătire medicală. Lucrarea a 
fost scrisă permanent cu gândul lecturării ei de către colegii medici şi 
studenţi, pentru remarcarea argumentelor strict medicale, ştiinţifice, 
de susţinere a acestei forme de terapie - hrana naturală. 


Pentru a înțelege mai bine structura conceptuală abordată în această 
lucrare, este utilă definirea unor termeni (precum insista Voltaire), 
pentru realizarea unui limbaj comun, al unei fireşti şi eficiente 
comunicări. 

Astfel, tratamentul implică determinarea acestei triade în care 

factorul de credinţă şi de spiritualitate este direct implicat. Asemenea, 
drogul una este, pe când medicamentul este cu totul altceva, implicând, 
poate chiar dimensiunea mentală, spirituală. Şi iată cum acesta cuprinde 
în el atât dimensiunea mentală, cât şi pe cea... medicală (medica-ment). 
Şi ajungem la un aspect interesant, cum că „a da medicaţie“, a administra 
medicament (medica) şi a medita vin cam din acelaşi loc, cu elementul 
comun: a media. Astfel că medicul începe să capete sens prin raportarea 
la această media de informare (mass-media), cuvânt care reprezintă 
pluralul de la... medium. 

In acest fel, lucrurile par limpezi: medicul, acest mediator, este 
mijlocitorul, adică intermediarul (ca orice simplu medium), interfața 
prin care manifestarea - exprimată prin boala pacientului - regăseşte 
relaţia reală, dinamică şi determinantă cu factorul de cauzalitate din 
individualitatea fiecărei fiinţe umane. Este momentul când medicul 
percepe direct calitatea de „învăţător“, al celorlalţi şi al său, de utilizator 
al informaţiei cauzale, nicidecum a celei manifeste („tină“ de orice fel). 
Atenţie: utilizează informaţia cauzală, NU manifestă informaţia de efect, 
secundară (exact problema actuală a medicului curant şi practician pe 
tărâmul acestei profesii şi artă nobilă). 

Cuvintele deconspiră realitatea simplă şi firească a calităţii şi 
„Misiunii“ medicului adevărat. lar acest timp al determinării şi practicii 
adevăratei calităţi de MEDIC nu este deloc departe - cel puţin din punctul 
meu de vedere - căci practica medicală naturală este apreciată şi tot 
mai folosită în lume, şi în primul rând în Occident, cel ce redescoperă 
ceea ce este cunoscut şi practicat din vremuri protoistorice. 


Informaţiile cuprinse în acest tratat nu sunt proprietatea noastră 
sau a altcuiva, ci reprezintă elemente de bun simţ medical şi ştiinţific 
care doar au fost luate mai puţin în consideraţie în cercetarea medicală. 
Lucrarea reprezintă, în esenţă, îmbinarea şi legarea elementelor aparent 
disparate, precum şi încercarea de sinteză atunci când concluziile erau 
evidente, dar tratatele medicale păreau să tacă. 

Mai clar şi mai simplu: acesta este un tratat realizat din tratate 
pentru a scăpa de „dictatul“ tratatelor! Eliberându-ne de tratate, 
vom elibera spiritul real, dinamic, normal şi firesc al creativității şi 
imaginaţiei, apropiindu-ne tot mai mult de dimensiunea intuiţiei, în care 
medicul adevărat al viitorului trebuie să aibă încredere, ca mai departe, 
prin crez şi elucidare, să determine nivelul real de Credinţă... 

Acesta este drumul de la materialism la materialitate (de la 
fizicism la fizică), dar, mai ales, de la misticism la metafizică! In acest 
fel, atât medicul cât şi orice altă ființă, poate regăsi calea firească în şi 
prin dimensiunea fizică, eliberându-ne de atâtea schisme care au 
„calitatea“ de a se termina cu „ism“, generatoare de deformări la toate 
nivelurile (începând cu bine cunoscutul comunism, dar şi capitalism, 
materialism etc. etc. - surse ale unor ideologii ce despart şi separă de 
Intreg). lar când dimensiunea afectată este chiar cea fizică, înseamnă 
că situaţia este critică, în sensul degradării şi degenerării chiar la nivel 
spiritual. 

Prin cunoaşterea ştiinţifică a fizicii, medicul de tip “hipocratic“ poate 
redescoperi cunoaşterea metafizică a dimensiunii conştiinţei, cea cu 
care trebuie primordial lucrat în acest domeniu al umanului. Numai un 
asemenea medic al Adevărului poate determina sensul Viului, al 

Realului: de la complicat la complex pentru regăsirea Simplităţii 
eliberatoare de complexe şi generatoare a unei noi 
complexității - şi aşa mai departe... 

Aceste afirmaţii nu sunt doar simple „jocuri de cuvinte“ - jocuri 
eliberatoare de „joaca“ consumului de timp şi energie, inclusiv prin 
alimentaţia tradiţională, denaturată. 

Aceste cuvinte pot determina remarcabil acel nivel de regăsire al 
Cuvântului care Zideşte şi construieşte cum ştie El mai bine - 
numai să fie lăsat în pace. Şi poate că primul pas este tocmai acest joc 
cu materia, cu alimentaţia naturală. 

Dincolo de toate aspectele teoretice ale lucrării, mai mult sau mai 
putin ştiinţifice, academice sau metafizice, de bun simţ - ceea ce contează 
şi rămâne sunt faptele, consecințele pozitive ale practicii 
alimentaţiei naturale. In acest sens, sunt prezentate, fără a insista, 
dovezile clare oferite de persoanele tratate prin această modalitate, 
suferinde de boli grave şi revenite la o stare de sănătate mai bună chiar 
decât înaintea începerii acestei terapiei prin hrană naturală - doar prin 
schimbarea gestului culinar de fiecare zi (asociat, însă, pentru reuşită, 
cu asumarea unei reale transformări interioare!). 

Dovezile medicale (buletine de analize şi radiografii) din momentul 
manifestării depline a bolii şi de după vindecare evidenţiază tocmai 
acest aspect. 


Pentru a avea o imagine cât mai amplă a conţinutului şi firului 
călăuzitor al acestui tratat, prezentăm în încheiere, extrasele esenţiale 
din expozeul de 10 minute din momentul susținerii Lucrării 
de Diplomă cu acelaşi subiect, susținut în fața Comisiei de 
examinare din cadrul „Institutului de lgienă şi Sănătate 
Publică“ Bucureşti, de la Catedra de „Igiena Alimentaţiei“ 
(titulaturile aparţin acelei perioade): 


Subiectul acestei Lucrări de Diplomă se referă la o temă mai puțin 
abordată până acum, cea referitoare la „Alimentaţia Naturală în Medicina 
preventivă şi curativă“. 

Subiectul este foarte vast, impunând parcurgerea întregii materii 
de igienă a alimentaţiei, şi nu numai, având în vedere abordarea şi a 
aspectelor de terapie naturală, pe lângă elementele de preventie. 

Am pornit la studiul acestui aparent inedit subiect tocmai de la 
aceste elemente practice de cură naturală, tratamente în urma cărora 
se remarcă rezultate deosebite. Aceste confirmări practice au cerut 
confirmări teoretice, riguros ştiinţifice şi verificate prin cercetări 
medicale de specialitate. 

Astfel că abordarea din punct de vedere natural a alimentaţiei pare 
a avea confirmare, urmând un fir ascendent al istoriei (din antichitate, 
şi mai ales în zona Geto-Daciei, confirmată de dl. loan Claudian, dr. în 
Medicină de la Facultatea de Medicină din Bucureşti, expert O.N.U. în 
probleme de nutriţie, care citează numeroase surse istorice ce amintesc 
de „poporul mâncător de lapte“ geto-dac, pentru care carnea reprezenta 
o excepție), până la cercetările medicale de dată recentă, ajutați de 

tehnologia modernă, ce axează argumentaţia de susţinere a Alimentaţiei 
Naturale pe trei direcţii principale: 

1. Alimentaţia Naturală fără carne, susținută de argumentele 
anatomiei şi fiziologiei comparate, de date biochimice, serologice, de 
raportul florei de fermentație şi putrefacție, de problematica proteinelor, 
dar mai ales de aspectul izomeriei optice şi a chiralităţii levogir - 
dextrogir, ca şi a elementelor toxicologice (elocvent în acest sens este 
graficul evoluţiei bolilor din grupul neoprotestanţilor americani, 
majoritatea vegetarieni, cu dominantă naturală, prin care se evidenţiază 
înjumătăţirea mortalităţii pe diferitele grupe de boli). 

2. Alimentaţia Naturală fără tratamente termice intense 
(fiert, copt, prăjit etc.), susținută de argumente toxicologice, de 
acțiunea asupra enzimelor, a radicalilor liberi, a chiralităţii şi izomeriei 
prin relaţia levogir- dextrogir a materiei biologice sau vii, respectiv a 
celei fizice sau nevii, precum şi prin rezultate moderne, prin tehnici de 
ultimă oră din domeniul radiaţiilor bio-electro-luminiscente, evidenţiate 
de electronosrafiile şi fotografiile Kirlian. 

3. Alimentaţia Naturală fără substanţe de sinteză chimică 
(conservanţi alimentari, aditivi şi adjuvanţi alimentari, 
produse ale agriculturii chimice, intensive, de tip îngrăşăminte 
chimice, pesticide etc.). 

Aceste argumente, fără a le absolutiza şi a le da valoare de adevăr 
de necontestat, sunt susținute de realizările terapeutice prin ameliorări 
sau chiar remisiuni ale unor boli, unele dintre acestea chiar grave. 

Ca susținere practică în acest sens sunt aduse în prezentare opt 
cazuri din 1l descoperite şi verificate cu actele medicale competente, 
boli ce ţin de variate domenii medicale: 
melanom malign, 
neoplasm de sân cu celule nediferenţiate, 
neoplasm uterin, 
hepatită virală acută, 
boală von Willebrandt, tip I, 
meningiom frontal drept, 
diabet zaharat tip II, 
leuconevraxită (scleroză în plăci). 


SPL OO si Doe 

CUVÂNTUL CONTINUU 
AL AUTORULUI 


Renaşterea valorilor Naturale - fie în medicină, fizică (ştiinţă în 
general), fie chiar şi în Filozofie, Religie, Metafizică, Spiritualitate (ca valori 
ale Conştiinţei) - reprezintă, în prezent, o mişcare inexorabilă, organică, 
cu adevărat... Naturală! 

Acesta este Sensul, fie că vrem, acceptăm, înţelegem - sau nu. 


De aceea, această carte este lansată Acum şi Aici, cu Speranţă şi Încredere 
- ea curge în sensul firescului, către Oceanul împlinirii unei etape, din lungul 
proces de regăsire şi redescoperire a OM-ului de către oameni. 

Cum s-ar spune, acum „este pe val“ - valul anului 2003, văzut a fi 
deosebit de important şi interesant de tot mai mulți oameni. De aceea, 
întâlnirea noastră, prin această lucrare, cu cei aflaţi în reală nevoie, nu 
mai implică efortul de a înota împotriva curentului! 

lată, curgerea începe să fie tot mai lină, la fel ca stilul de viaţă, indus 
de practica în ALIMENTAŢIA NATURALĂ... 

+ 


x să 


Alimentaţia Naturală nu este doar o teorie interesantă şi un concept, 
bun de disecat într-o interesantă discuţie ştiinţifică. Ea este, înainte de 
toate acestea, o practică, un stil de viață, o dovadă vie că, dincolo de 
prejudecăţi mai mult sau mai puțin ştiinţifice, religioase sau de altă natură, 
Natura ne poate oferi, cu adevărat, Soluţia - cea care „dizolvă în 
detergentul universal“ probleme aparent insolubile ale oamenilor. 

Dincolo de îndemnurile din jurământul hipocratic - preluat, după 
cum vom vedea pe parcursul acestei lucrări, din înțelepciunea cea mai 
străveche (din care, cel puţin o „rădăcină“ consistentă pare a proveni de 
pe teritoriul geto-dac) - reticenţa oamenilor, şi, mai ales, a medicilor, stă 
tocmai în greutatea de „a privi“ în interiorul Simplității. 

Într-adevăr, de la laboratoarele ultraperformante - cu cohorte de 
cercetători ultraspecializați, cu fonduri uriaşe şi condiţii impecabile, care 
tot caută şi iar caută rezolvări la probleme (văzute a fi) insolubile - până 
la „banala“ şi simpla soluţie propusă de noi în lucrare, cea a unui stil de 
nutriție care ajută în mod real (vezi cancerele cu metastaze, SIDA, leucemii, 
boli degenerative, autoimune etc.) - distanța pare a fi, într-adevăr, uriaşă, 
greu de digerat chiar şi pentru spiritul mai deschis noului... 

De aceea, suntem nevoiţi să „recunoaştem“ că este nevoie de o mare 
doză de curaj şi deschidere pentru a accepta asemenea „minuni“, în 
condiţiile îndoctrinării într-un sistem medical care are reguli extrem de 
precise şi fixe, care, asemenea cutumelor religioase, nu permite încălcarea 
cu nici un pas, a nici uneia... 

Acest curaj şi această deschidere, într-adevăr, nu este uşor de realizat, 
mai ales în (încă) actualele condiţii, însă nici imposibil nu este! 

Dovadă stau exemplele vii, practice - noi înşine - cei care promovăm 
şi ne exprimăm chiar în aceste momente. Am pornit de la un minim curaj, 
poate puţină „nebunie“, şi o deschidere văzută atunci (acum 11 ani, în 
1992) ca fiind „inconştiență“, poate chiar „sinucidere profesională“... 

Curajul însă trebuie însoţit de puterea „inteligenței înțelepte“. Mână 
în mână, acestea pot cuceri întreaga lume... 

Aprofundate studii de cercetare teoretică a argumentelor, grefate pe 
cercetarea practică continuă pe propriul nostru organism, au generat 
observaţii tot mai interesante, care confirmau cele trăite de noi, dincolo 
de conceptele medicale oficiale, inclusiv cele nutriţionale. 

De aceea, noi ne-am bazat şi ne bazăm, nu doar pe aceste studii şi 
cercetări teoretice, ample şi aprofundate, ci, în primul rând, pe propria 
noastră experienţă, pe propriul curaj şi deschidere - ce ne-a demonstrat, 
în primul rând nouă înşine, că aceste teorii confirmă consecințele trăite 
pe propriul organism. 

lată, cercul s-a închis şi ceea ce era de demonstrat ne-am demonstrat 
nouă înşine. 

Acum urmează ca şi ceilalţi prieteni, oamenii din lumea întreagă, să 
regăsească aceste date şi informaţii TRĂITE, nu doar citite şi teoretizate! 

De aceea, noi am deschis larg porţile „Colaborării pentru Viaţă“ 
celor însetaţi de TRĂIREA în această Nouă Realitate. 

Noi existăm şi mergem mai departe. 

Acum este rândul Vostru, deci al tuturor, căci numai împreună putem 
să demonstrăm ceea ce deja se vede!... 


Alimentaţia Naturală este - nici mai mult, nici mai puțin - exact ca o 
parolă. Aceasta ne introduce în „computerul“ fiecăruia, în propriul pro- 
gram informaţional. 

Fără aceasta nu se poate pătrunde în „computer“, dar, mai departe, 
în lipsa cunoaşterii modului de lucru cu acesta şi cu programele respec- 
tive - parola devine inutilă... 

Deci, putem spune că Alimentaţia Naturală este absolut 
necesară, dar nu suficientă. 

Sau, poate că, invers, ea nu este suficientă, dar devine absolut 
necesară în cazul celor ce doresc accesarea propriilor programe interioare. 
Dacă nu se face acest lucru, atunci nu este nici o problemă - calculatorul 
poate fi privit, în continuare, liniştit şi senin... 


O altă imagine simbolică ne-ar putea povesti cum Alimentaţia Naturală, 
ca acţiune la nivel fizic, poate fi chiar Fiul cel preaiubit (corpul fizic) 
care sare în ajutorul Părinților: Mama - psihicul şi Tatăl - mentalul. 

Fiecare dintre aceştia are braţele împovărate de greutatea bolii şi a 
suferinţei: dorințe şi pasiuni dezechilibrante, concepte şi atitudini deformante. 

Insă, acest ajutor este doar temporar, căci tot Părintele părinţilor 
(Sursa) are acces la adevărata şi reala rezolvare, adică Vindecare... 


Prin Alimentaţia Naturală şi Medicina pentru Viaţă, MEDICUL îşi 
poate redescoperi adevăratul său Sens, cel pentru care a fost creată această 
Functie, de importanţă fundamentală pentru întreţinerea şi potenţarea Vieţii. 

În mod obişnuit, fiecare ființă umană manifestă, într-un grad mai mare 
sau mai mic, o „putere“ deosebit de importantă, numită instinctoterapie („Vix 
Medicatrix Naturae“ sau „Puterea de vindecare a Naturii“). 

În schimb, la oamenii puternic afectaţi la multiple niveluri (fizic, dar 
mai ales în structurile superioare ale Universului uman), această „şoaptă“ 
a Intuiţiei, venită din interior, este puternic bruiată. 

Ea necesită un „amplificator“ care să permită audiţia şi la nivelul 

fizic al acestei „Voci interioare“. 

Exact acesta pare a fi rolul fundamental al medicului: un „medic“ 
(de la „media“) care are funcţia de „a media“ între Eul profund al omului 
din faţa sa, şi personalitatea conştientă a acestuia. 

Prin această mediere şi amplificare a Cuvântului din interior, medicul 
re-devine realul Medicament („medica-ment“: „a media cu Mentalul“) 
al Pacientului, de orice categorie ar fi acesta. 


lată adevăratul Medic şi Medicament - în realitatea sa profundă, 
metafizică şi spirituală. 

Până acolo, însă, este cale lungă, căci medicul zilelor noastre trebuie 
să se regăsească mai întâi, el pe el însuşi, să se medieze pe el însuşi, şi 
abia apoi să pretindă puterea de a fi mediator şi pentru alții. 

Până atunci, el continuă (încă) să fie precum un depanator de 
electronice sau un mecanic auto, cârpind „vehiculul“ corpului fizic - 
făcând abstracţie de combustibil, dar mai ales de Şofer... 


Sensul cel mai profund al „Medicinei pentru Viaţă“ este unul funda- 
mental Eliberator. 

Pacienţii redescoperă, după primele contacte-consultaţii, că nu sunt 
pacienţi şi bolnavi, ci ființe umane cu adevărat libere, dar care au 
uitat doar mici „detalii“ ale Vieţii şi Legilor fundamentale care guvernează 
Universul, că boala nu este o entitate distinctă decât în măsura în care 
noi credem în ea, că teama este o excelentă „hrană“ pentru aceste entităţi, 
care prosperă de câteva sute de ani, de când medicina alopată, cea clasică, 
se tot concentrează asupra lor... 


Fixarea unor detalii precise şi laxitatea reperelor fundamentale a 
determinat atât de multe eşecuri în medicină, fie ea alopată, naturistă 
sau de altă natură... 

Realitatea confirmă exact situaţia inversă: principii clare, cât mai 
generale şi înalte ca perspectivă (ca „trup“ al Principiului Unic), în timp 
ce detaliile aparţin, nu întunericului, ci interiorului luminos din fiecare. 

Acesta este Sensul, iar mai devreme sau mai târziu, pe această Cale 


se ajunge!... 
* 


+ *% 

Medicina, ca ştiinţă, nu aparţine nici alopatiei, nici naturopatiei, 
homeopatiei etc. 

Medicina aparţine vieții, fiind o ştiinţă a vieţii, „pentru Viaţă“! 

Viaţa este UNA cu Lumina. 

De aceea, o „ştiinţă pentru viaţă“ este o ştiinţă aflată în lumină, o 
„Ştiinţă luminată“, deci, cu adevărat, o Con-ştiinţă! 

Este exact ceea ce reprezintă cu adevărat MEDICINA - cea simplă, 
fără atribute, una hipocratică, a „eternului început“. Adică - o „MEDICINĂ 
pentru VIAŢĂ“. 


De aceea, îndrăznim să afirmăm, cu aceeaşi speranţă şi încredere în 
curentul valului pe care ne aflăm, că, „MEDICINA pentru VIAȚĂ“ este 
ştiinţă hipocratică, dar mai ales, este Con-Ştiinţă! 

lar această afirmaţie, dincolo de demonstraţii teoretice, nu poate fi 
înțeleasă altfel decât prin TRĂIRE... 


Dacă se susţine tot mai des că Acum şi Aici „A sosit momentul“ 
înseamnă că, într-adevăr, A SOSIT! 

JURĂMÂNTUL LUI HIPOCRATE 


„Jur pe Apolo medicul, pe Asclepios, pe Higeea şi Panaceea, pe 
toți zeii şi zeițele, luându-i ca martori că voi îndeplini, pe cât mă vor 
ajuta puterile şi priceperea, jurământul şi legământul care urmează: 

Pe învățătorul meu într-ale medicinii îl voi socoti deopotrivă cu cei 
care m-au adus pe lume, voi împărți cu el averea mea şi la nevoie îi voi 
îndestula trebuinţele, pe copiii săi îi voi privi ca pe nişte frați şi dacă 
vor dori să devină medici, îi voi învăţa fără plată şi fără să le cer vreun 
legământ. Preceptele, lecţiile orale şi tot restul învăţăturii le voi împărtăşi 
fiilor mei, fiilor învățătorului meu şi ucenicilor uniți printr-o făgăduială 
şi printr-un jurământ, potrivit legii medicale, dar nimănui altcuiva. 

Voi îndruma îngrijirea bolnavilor spre folosul lor pe cât mă vor 
ajuta puterile şi mintea şi mă voi feri să le fac orice rău sau orice 
nedreptate. Nu voi încredința nimănui otrăvuri, dacă îmi va cere, şi 
nici nu voi îndemna la aşa ceva; tot astfel, nu voi încredința nici unei 
femei leacuri care să o ajute să lepede. 

Imi voi petrece viaţa şi îmi voi îndeplini meşteşusgul în nevinovăție 
şi curăţenie. Nu voi practica operația scoaterii pietrelor din băşica udului, 
lăsând-o în seama celor care se ocupă cu aceasta. 

In orice casă voi intra, voi intra spre folosul bolnavilor, păzindu- 
mă de orice faptă rea sau stricătoare comisă cu bună ştiinţă, mai ales 
de ademenirea femeilor şi a tinerilor, liberi sau sclavi. 

Orice aş vedea şi aş auzi în timp ce îmi fac meseria sau chiar în 
afară de aceasta, nu voi vorbi despre ceea ce nu-i nici o nevoie să fie 
destăinuit, socotind că, în asemenea împrejurări, păstrarea tainei este 
o datorie. 

Dacă voi respecta acest legământ fără să-l calc, fie să mă bucur pe 
deplin de viaţă şi de meseria mea, pururi cinstit de ceilalți, iar dacă îl 
voi nesocoti şi voi fi un sperjur, merit să am o soartă dimpotrivă!“ 


31 


A. PARTEA FUNDAMENTALĂ 


Aspecte generale pentru 
familiarizarea cu conceptul 
de „Alimentaţia Naturală“ 

Capitolul 1 


INTRODUCERE ÎN _ 
„ALIMENTAPIA NATURALĂ“ 


„Suntem ceea ce mâncăm, iar bolile trebuie tratate 

înainte de toate prin alimentație“ 

„Lăsaţi leacurile în borcanele lor dacă puteţi vindeca bolnavul 
cu ajutorul hranei“ 

„Alimentul să vă fie medicament, iar medicamentul (leacul) 
să vă fie aliment“ 

(Hypocrate, Părintele Medicinei Moderne) 

„Natura nu cunoaşte probleme, ci numai soluții “ 

(vechi aforism antic) 


Între preocupările zilnice ale fiecărui om, satisfacerea instinctului 
alimentar pare să ocupe un loc primordial, concurat (de fapt, completat) 
poate, doar de instinctul erotic. Nevoia de satisfacere a acestor „instincte“ 
a determinat acumularea unor experienţe dintre cele mai bogate din 
existența speciei umane. De aceea, în comportamentul oricărui om se 
remarcă importanţa capitală acordată gestului alimentar, atât prin 
preocupările legate de asigurarea aportului energetic optim, pentru buna 
desfăşurare a proceselor vitale din organism, cât şi prin prisma relaţiei 
directe „aliment-medicament“ (preventiv şi terapeutic), ca ajutor de 
nădejde pentru momentele grele de boală şi suferință. De altfel, acest 
subiect, detaliat în Capitolul 4, este o parte importantă din „substanţa 
fundamentală“ a acestui Tratat. 

Conceptul de „Alimentaţia Naturală“ are ca termen de referință 
cel mai apropiat noţiunea de „dietoterapie naturistă“, fără a se 
confunda cu aceasta. Concept consacrat în ultimul timp pe plan mondial 
în cadrul „medicinei naturiste“, dietoterapia naturistă defineşte metoda 
de tratament care foloseşte tipuri particulare de alimentaţie în scop 
terapeutic, fiind acea formă de terapie care utilizează alimentele, fie în 
starea lor naturală, fie prelucrată în modalităţi speciale, ca remedii 
împotriva diferitelor condiţii patologice. (1) 

Preluând esenţa definiţiei dietoterapiei naturiste, noul concept de 
„Alimentaţie Naturală“ (care este „nou“ doar din perspectiva abordării 
ştiinţifice medicale actuale) extinde utilizarea alimentelor naturale, 
neprelucrate termic sau chimic dinspre domeniul terapeuticii către 
cel al prevenţiei medicale. 

Realizând dificultatea de a defini „ceea ce este natural“, credem 
totuşi că putem contura o imagine care să evidenţieze că ALIMENTAŢIA 
NATURALĂ, pe lângă rolul nutrițional evident, reprezintă o 
modalitate de tratament şi prevenție din cadrul „Medicinei 
pentru Viaţă“ („Medicina Naturală“ sau „Naturopatia“), ce 
utilizează alimente din Natură: legume, fructe, cereale, 
produse animale ca lactate, ouă, miere etc. 

Prin prelucrările tehnologice la care sunt supuse - doar mecanice, 
fără intervenţie termică sau chimică - aceste produse biologice nu sunt 
practic afectate la nivel: 

- biochimic (configuraţia moleculară spaţială tridimensională şi 

izomeria optică, specifice lumii vii); 

- biofizic (cîmpurile energetice biologice, de frecvenţe şi 
luminozități specifice viului) şi 

- bioinformaţional (negentropia, adică un grad cât mai scăzut 
de „dezordine“, deci o structură cât mai mult posibil organizată 

_ informaţional, în structura intimă a preparatului). 

In acest mod, alimentele naturale îşi menţin calitatea de 
produse organice, ale vieţii, pentru Viaţă. Prin prelucrări „natu- 
rale“ - ce nu atacă biostructura bioenergoinformaţională a acestora - 
de tip mecanic (mixare, stoarcere, râşnire, răzuire, presare etc., toate 
la rece), biochimic (macerare în lichid natural) etc., se obțin preparate 
culinare naturale, a căror structură biofizică şi biochimică va corespunde 
calitativ cu produsele originare: nedenaturate, fără toxicitate, 
enzimatice, organice, deci cu adevărat naturale. 

Pornind de la această calitate fundamentală a alimentelor naturale 
-de a fi organice, deci real compatibile cu nevoile de nutriţie ale corpului 
nostru, bazat şi el pe o structură organică - putem explica, simplu, 
funcţia de element preventiv şi terapeutic al Alimentaţiei Naturale. 
Studiile ştiinţifice aprofundate, consistent citate şi în prezentul Tratat, 
demonstrează cum alimentele tradiționale, supuse tratamentelor termice 
şi chimice, deci încărcate cu toxicitate, au un efect de denaturare a 
corpului fizic. In schimb, alimentele naturale participă direct la procesul 
de naturalizare, de regenerare a corpului. Aceste două etape, alături 
de cea a energizării organismului, întregesc triada conceptuală de 
bază în Alimentaţia Naturală - de altfel, expusă pe larg în Capitolul 3 al 
acestei lucrări. 

Din toate aceste principii teoretice, ce structurează conceptul 
„Alimentaţiei Naturale“, au rezultat trei recomandări fundamentale 
care guvernează acest sistem alimentar — ce îl deosebesc de toate celelalte 
cu rezonanţă apropiată (vegetarian, lacto-vegetarian, ayurvedic, 
macrobiotic, chiar şi de dietoterapia naturistă). Acestea se referă la 
îndepărtarea din alimentaţia zilnică a următoarelor categorii 
fundamentale de alimente - utilizate în prezent, pe scară largă, 
în hrana tradițională: 

- CARNEA (de orice fel, inclusiv mezeluri, vânat, peşte, insecte 
etc., deci tot ceea ce ţine de regnul animal - nu se mai consumă 
„producătorii“, deci „cadavrele animale“); 

- FOCUL (tot ceea ce este supus tratamentului termic peste 40°C, 
adică pasteurizare, fierbere, coacere, prăjire etc., inclusiv 
denaturarea prin radiaţii ionizante, microunde etc. - nu se mai 
consumă „cadavrele vegetale“) şi 

- CHIMICALELE (produsele de sinteză şi prelucrare chimică 
industrială, produsele de manipulare biologică, de tipul 
„Organismelor Modificate Genetic“ etc.). 

De asemenea, şi aceste aspecte vor fi expuse pe larg în Capitolul 8 

al prezentului „Tratat pentru Alimentaţia Naturală a OM-ului“. 

Datorită relativei noutăţi a acestui sistem şi a aparentei contradicții 
cu informația ştiinţifică medicală actuală - biologică, biofizică, 
biochimică etc., predată în şcolile şi instituţiile de educaţie medicală 
actuale (bazate pe medicina alopată) - probabil că prima reacţie aparține 
scepticismului şi susceptibilității crescute. De aceea, vă propunem 
abordarea acestei tematici cu multă răbdare, dar şi calm, cu atenţie, 
dar şi relaxare, pentru a pune în balanţă la modul lucid şi cât mai detaşat 
toate afirmaţiile, argumentele şi consecinţele practice ale practicii 
Alimentaţiei Naturale, astfel încât, fiecare să fie capabil să tragă concluzii 
clare şi particulare. 

Este foarte important de înţeles că toate recomandările, indicaţiile 
şi chiar principiile după care se guvernează prevențţia şi terapeutica 
Alimentaţiei Naturale, pornesc de la o unică sursă de inspiraţie, de la 
respectarea unui Unic Principiu - PRINCIPIUL VIEȚII, acela de a respecta 
VIAŢA sub orice formă s-ar afla aceasta: corp animal (nu mai este ucis 
„producătorul“, ci este folosit produsul oferit de acesta), vegetal (nu 
mai sunt distruse vitaminele şi enzimele, ca suport concret al viului şi 
bioenergeticului în acest regn) sau mineral (nu se mai rafinează mine- 
ralele ce pot fi folosite în avantajul corpului nostru - de exemplu, se 
foloseşte sarea naturală, nu clorura de sodiu din sarea superrafinată). 

Pentru a ne putea orienta către indicaţiile posibile ale acestui sistem 
alimentar, sunt de remarcat câteva caracteristici generale ale sale: 

- procedurile nu sunt periculoase (preparatele alimentare natu- 
rale nu numai că nu prezintă acele „efecte secundare“ 
caracteristice medicaţiei alopate, dar contribuie şi la neutralizarea 
acestor efecte nedorite, prin absorbţia şi eliminarea metaboliților 
toxici); 

- terapia naturală este mai indicată în bolile cronice, în care se 
obțin rezultate mai bune (dar şi stările patologice acute pot fi 
abordate cu curaj, printr-o atentă direcţionare terapeutică 
naturală); 

- toate metodele de terapie naturală obligă la o anamneză foarte 
aprofundată şi o cunoaştere a bolnavului pe toate dimensiunile — 
psihice, constituţionale, fizice (conform cu înțeleptul aforism an- 
tic: „Nu există boală, există doar bolnavi“); 

- efectele terapiei decurg din schimbarea reactivității organismului, 
nu din combaterea „contraria“ a unor simptome; acest principiu 
cere un studiu atent al evoluţiei bolii sub tratament; atitudinea 
medicului este dinamică, schimbarea tratamentului este posibilă 
sau necesară oricând, după cum cer simptomele noi; în 
homeoterapie, de pildă, nu există modul de administrare „3 pe zi 
toată viaţa“; de altfel, este greu de acceptat că dacă medicul alopat 
recomandă bolnavului coronarian „persantin 6 pe zi toată viaţa“, 
bolnavul va sta aşa cu coronarele dilatate zi şi noapte, până la 
adânci bătrâneţi (aprofundarea subiectului este dezvoltată în 
Capitolul 3); 

- este o concepție holistică (integralistă) de abordare a bolnavului; 


37 


totdeauna se ține seama de toate simptomele, trăsăturile constitu- 
tionale, modalităţile de agravare şi ameliorare, debut, evoluţie 
etc. (acesta reprezintă elementul fundamental ce deosebeşte 
această terapie şi „stil de viaţă“ de tratamentul alopat, care este 
secvenţionat, fracționat, specializat doar pentru o porţiune a 
corpului, acolo unde durerea şi dezordinea sunt maxime); 

- remediile sunt accesibile, se găsesc peste tot în jurul nostru, de 
multe ori chiar fără a depune eforturi speciale de a le obține 
(„farmacia verde“ a Naturii, din pieţe şi magazine „naturiste“, 
depăşeşte, cantitativ şi calitativ, „piaţa“ farmaceutică a medica- 
mentelor chimice alopate); 

- toate mijloacele terapeutice sunt ieftine, având acces la ele toate 
categoriile sociale şi consumând puţin din bugetul unei ţări 
(bugetul oricărei familii sau al oricărei ţări se poate echilibra în 
mod spectaculos prin multitudinea de economii colaterale 
realizate, unele neaşteptate - prin manifestarea „cercului virtuos“); 

- remediile generale pot fi administrate (cu mici excepții) la gravide, 
bolnavi alergici şi copii (prin lipsa efectelor secundare şi a 
predispoziţiilor toxice specifice chimioterapiei, adică a 
„terapiei cu chimicale“); 

- tehnologia de preparare a remediilor este simplă (instrumentele 
de bază ale „bucătăriei fără foc“ sunt mixerul şi frigiderul; 
prin simplificare, dispare nevoia aragazului)); 

- este verificată în proba aspră a timpului (a se vedea următorul 
capitol). (1) 

Pe baza acestor considerente generale, noi concluzionăm că cel 
mai eficient „remediu“ de tip natural, amintit mai sus - în Manualul 
de „Medicină Naturistă“, elaborat de un grup de medici sub 
redacția dr. Pavel Chirilă - se referă tocmai la acest nou tip de 
abordare a gestului alimentar ancestral. Aceasta permite alimentului 
netratat termic sau chimic să poată fi nu numai un element nutritiv, ci 
chiar să devină veritabil factor terapeutic, ce aduce, menţine şi chiar 
potenţează la valori nebănuite, sănătatea. 


Se consideră, totuşi, că Alimentaţia Naturală are şi inconveniente: 

- instalarea efectelor se face mai lent (eliminarea celor mai profunde 
cauze generatoare ale acestui dezechilibru intern numit boală, 
evident că va cere mai mult timp decât simpla îndepărtare a 
simptomelor „țipătoare“ de la un moment dat); 

- lipsesc statisticile mari în cercetarea clinică (prin ignorarea 
sistematică din cercetarea medicală a aplicaţiilor practice ale 
acestui sistem, doar în aparenţă nou); 

- este o cale mai laborioasă, necesitând un timp mai îndelungat 
(preparatele naturale se pot realiza atât zilnic, cât şi o singură 
dată pentru mai multe zile - în primele 3-7 zile de stat la frigider, 
acestea nu numai că nu se degradează, ci chiar se armonizează 
mai bine la gust şi compoziţie; în schimb, deşi accesoriile 
electrocasnice moderne scurtează dramatic timpul necesar 
preparării, într-adevăr, se remarcă o solicitare superioară din 
punct de vedere al atenţiei, creativităţii şi liniştii interioare); 

- are efecte slabe în majoritatea sindroamelor acute sau supraacute 

(datorate elementului temporal - nu acționează imediat asupra 
efectului fulminant şi evident, ci lent, asupra cauzei discrete şi 
profunde, nepalpabilă). (1) 

Există, într-adevăr, unele limite de abordare terapeutică 
a acestui sistem alimentar, în cazurile grave şi dramatice: 
accidente variate, intoxicații, arsuri, degerături, traumatisme şi 
politraumatisme ce reclamă intervenții chirurgicale de urgenţă (elemente 
ale Medicinei de Urgenţă) - în general boli genetice ereditare, 
congenitale-malformaţii, handicapuri fizice şi psihice. Insă, vindecări 
surprinzătoare, după ani de terapie continuă prin nutriţie naturală (dar 
cu implicarea şi a celorlalte dimensiuni ale Universului numit OM, de 
tip psiho-emoţionale, mentale, conceptuale, spirituale etc.), îndreptă- 
tesc speranţele unor abordări inedite şi în aceste domenii medicale. 

Se observă că inconvenientul principal care răzbate din enunţuri 
se referă la elementul temporal, mai precis la lipsa de răbdare în 
perceperea efectelor benefice ale unei terapii prin excelenţă holistică, 
de refacere a întregului organism şi reordonare a structurilor celulare 
şi subcelulare pe linii de organizare ce eliberează forţe fizice, dar şi 
bioenergoinformaţionale de tip psiho-spiritual cel puţin surprinzătoare 
(sub acţiunea „Forţei vindecătoare a Naturii“ din interior, acea „Vix 
medicatrix Naturae“ observată inclusiv de către Hipocrate). 

In acest sens stau mărturie experiența, dar mai ales 
aspectul exterior şi interior al celor care au îndrăznit să prac- 
tice această inedită experienţă de viaţă (iar pentru alţii, terapie 
de revenire de pe marginea prăpastiei morţii). 

Studiind, aprofundând prin cercetare şi, mai ales, experimentând 
acest veritabil „mod de viaţă“, putem extinde aria indicaţiilor posibile. 
Pornind de la toate cazurile care nu răspund favorabil la terapia alopată, 
indiferent de gravitatea bolii - sindroamele alergice, nevrozele, bolile 
virale, infecțiile cronice microbiene, dermatozele (afecţiuni ale pielii) 
şi iatrogenozele (boli produse chiar în mediul spitalicesc) (1) - ajungem 
către multe alte domenii medicale, unele greu credibile, cu implicarea 
cazurilor considerate incurabile de medicina alopată: cancere de toate 
tipurile cu sau fără metastaze, leucemii, boli autoimune şi 
imunosupresoare de tip SIDA, infecţii generalizate, boli 
dergenerative etc.). 

Pentru cazurile terapeutice, practica prin Alimentaţia Naturală 
implică şi un anumit „reţetar“, specific problemelor bolnavului (tipuri 
de alimente din cele recomandate, cantități, perioade etc.), rezultat în 
urma discuțiilor directe cu pacientul („anamneza“ acestuia) în cadrul 
unei consultaţii de medicină pentru Alimentaţia Naturală. Insă, 
în situaţia abordării alimentaţiei naturale din punct de vedere preventiv, 
dispare necesitatea „reţetarului“, fiecare persoană particularizând 
aportul culinar în funcţie de experienţa şi nevoile proprii, realizând, în 
acest fel, o apropiere de instinctoterapie (sau terapia self-selecţiei)). 

Argumentaţia, dorită a fi cât mai riguroasă, se bazează pe concluziile 
unor experimente ştiinţifice semnificative, realizate în mediul academic 
medical (de exemplu, la „Centrul de Antropologie“ de pe lângă 
Universitatea de Medicină şi Farmacie „Carol Davila“ din 
Bucureşti). Aceste cercetări fundamentale, împreună cu studiul 
consecinţelor punerii în practică a acestui mod de nutriţie, ne-au ajutat 
să ne menţinem cu încredere şi curaj pe acest drum - conturându-se, 

astfel, această formă conceptuală, închegată sub numele de 
„Alimentaţia Naturală“. 

Acest model alimentar devine tot mai mult o posibilitate reală, un stil 
de viaţă natural şi primordial sănătos, de neexclus din preocuparea 
teoretică şi mai ales practică, atât a medicului, dar şi a pacientului - a 
bolnavului, dar şi a celui sănătos. Şi dacă teoria încă nu-i spune nimic 
scepticului - iar îndemnul părintelui medicinei moderne, Hypocrate 
(„Alimentul să vă fie medicament şi medicamentul să vă fie 
aliment“) încă nu asigură rezonanţa receptivității - atunci ne rămâne 
doar invocarea „argumentului suprem“: FAPTELE, exemplificate în 
Partea Experimentală (Capitolul 12) a acestei lucrări, ce readuce în 
prim-plan acest concept cu rădăcini adânci în istoria medicinei (a se 
vedea Capitolul 2). 

De aceea susţinem cu tărie că acest sistem alimentar este doar în 
aparenţă nou, el străbătând veacurile cu mai mult sau mai puţină 
recunoaştere oficială şi aplicare practică. Uneori a reprezentat, sur- 
prinzător, elementul dominant al unei întregi perioade istorice, alteori 
a fost ignorat aproape total, cu consecinţele de rigoare - prin continua 
extindere a morbidității şi mortalităţii populaţiei, aşa cum se petrece 
(încă) în prezent. 

Prin urmare, noi nu ne putem atribui calități de inventatori sau 
inițiatori ai unui nou concept nutrițional sau sistem terapeutic. Cel mult, 
putem susține calitatea de a fi promovatori şi continuatori pentru 
perfecționarea conceptuală, dar şi practică (prin preparate naturale 
cât mai adaptate gusturilor gastronomice moderne), a acestui sistem 
culinar preventiv şi terapeutic. Astfel că principala contribuţie se poate 
regăsi în sistematizarea şi organizarea, în sensul unei cât mai eficiente 
sinteze, a avalanşei de informaţie ştiinţifică din ultimii ani (şi nu numai) 
ce confirmă şi susține conceptul. 


Cea mai eficientă promovare şi susținere o realizează însăşi pre- 
zentarea argumentelor de netăgăduit - consecinţele pozitive 
rezultate din practica acestui sistem alimentar. Acestea ne „spun“ 
că există cazuri grave şi deosebit de grave, chiar dramatice, 
ameliorate prin aplicarea simplă a principiului Alimentaţiei 
Naturale, cu economii şi beneficii multiple şi cu un suprem 
avantaj: boala (perturbarea) considerată incurabilă (,,moarte 
sigură“) poate fi îmblânzită şi îndepărtată, chiar şi de la nivel 
cauzal, spre triumful VIEȚII!... 

Capitolul 2 


LOCUL ALIMENTAPIEI NATURALE 
IN SPAPIUL NATURAL AL 
ISTORIEI ALIMENTAPIEI 


2.1 SCURT PARCURS PRIN 
ISTORIA ALIMENTARA A OMENIRII 


Despre „istoria alimentaţiei naturale“ nu se poate vorbi foarte 
uşor, cel puţin la prima vedere. Căci este dificil de folosit asemenea 
sintagme, care pot suna foarte pretenţios, în condiţiile neutilizării 
acestora în documente istorice, indiferent de natura lor - politice, 
economice, culturale etc. Dacă această sintagmă nu este cunoscută sub 
această formă în documentele istorice, nu înseamnă că această realitate 
nu a existat şi manifestat, uneori chiar pregnant. Căutând printre 
descrierile diverselor sisteme şi stiluri alimentare, din însemnările 
istoricilor, legate de obiceiurile şi tradiţiile culinare ale diverselor 
popoare şi mai ales ale românilor, surprizele nu au întârziat să apară. 
Acestea confirmă spusele istoricului V. Bologa, referitoare la un proces 
mai puţin vizibil oamenilor şi studiului istoric, valabil şi pentru 
Alimentaţia Naturală: „se ascunde temporar dar, ca şi apele 
carstice, va ieşi mai bogată la suprafaţă“. 

Se pare că nu este uşor să conturăm, de la bun început şi extrem de 
precis, o imagine, chiar sumară, a istoriei nutriţiei naturale a umanității. 
De aceea, în cadrul acestui complex demers, vom căuta să descoperim 
mai degrabă un loc (o poziţie), oricât de mic, dar clar precizat, al 
Alimentaţiei Naturale, în contextul istoriei alimentare a omenirii. 

Pentru acest demers de cercetare istoriografică, cel mai simplu se 
poate porni de la a observa în ce măsură sunt puse în practică, de-a 
lungul istoriei, cele trei recomandări de principiu ale nutriției naturale, 
amintite deja în capitolul introductiv (fără chimicale, fără foc, dar mai 
ales fără carne). Astfel, studiul în context istoriografic, legat de 
recomandarea privind eliminarea preparatelor sintetice - zahăr şi sare 

rafinată, îngrăşăminte chimice, aditivi sintetici alimentari etc. — este 
exclus de la bun început, căci utilizarea acestora este inițiată şi dezvoltată 
pe scară industrială abia din secolului trecut (XX), în cea mai mare 
parte. De asemenea, studiile istoriografice, legate de recomandarea 
eliminării tratamentelor termice şi promovarea alimentelor preparate 
în stare crudă, nu sunt dintre cele mai relevante, informaţia de tip culinar 
fiind concentrată pe prezentarea alimentului, şi nu a tipului de preparare 
al acestuia - deşi în anumite zone geografice şi anumite perioade, situația 
pare a fi foarte clară, cu o dominantă naturală a hranei, de netăgăduit. 

Din aceste considerente, elementul - etalon luat în considerare în 
periplul nostru de cercetare spațio-temporală este însuşi „alimentul“ 
cel mai discutat în această lucrare, primul recomandat de a fi îndepărtat 
din alimentaţie - CARNEA (şi preparatele din carne), linia culinară 
dominantă a unei populații într-o anumită perioadă istorică fiind trasată 
tocmai în funcţie de gradul utilizării acesteia. 

Urmărind acest aspect, asociat cu studiul gradului de folosire a 
tratamentului termic al alimentelor, putem întrezări măsura în care 
populaţia respectivă a practicat tipul de alimentaţie ovo-lacto-vegetariană 
cu o minimă preparare termică - aspect ce se apropie cel mai mult de 
conceptul nutrițional susținut de noi, cel al Alimentaţiei Naturale. 

Scurta sinteză realizată de prof. dr. doc. I. Mincu şi dr. Viorel Mogoş 
în lucrarea „Bazele practice ale nutriţiei omului bolnav“ ne oferă o 
imagine sintetică foarte vagă legată de situaţia nutrițională mondială 
din perioade foarte îndepărtate, protoistorice, de până la 
milioane de ani: 

În perioada Miocenului (5 000 000 de ani în urmă) se pare că 
fructele reprezentau alimentaţia de bază a hominizilor. După ce 
ramura umană s-a desprins de cea a maimuţelor, în urmă cu 4 000 000 
de ani, obiceiurile alimentare cuprindeau mari cantităţi de carne 
provenită, se pare, parțial din vânat şi parțial din cadavre. 

În această epocă Homo Habilis, apoi urmaşul său Homo Sapi- 
ens au început să consume cantități impresionante de carne (în urmă 
cu 2 000 000 de ani), mărturie stând marile acumulări de resturi 
animale găsite în zonele unde locuiau şi uneltele folosite pentru 
vânătoare. 

Odată cu apariția omului modern de Cro-Magnon (acum 600 000 
de ani) a crescut şi interesul pentru vânătoare în stil mare. În această 
perioadă, în unele zone, carnea a asigurat mai mult de 50% din 
mâncare. Din cauza vânatului excesiv, a schimbării climei şi a creşterii 
numărului populaţiei, perioada preagricolă a fost marcată de 
renunţarea, încet, încet, la vânătorile mari, ajungându-se la îmblânzirea 
primelor animale şi îndreptarea spre o viață mai sedentară. 

Cercetări în unele zone ale S.U.A. au pus în evidență, cu ajutorul 
stronţiului, resturi vegetale şi animale care arată o creştere a consumului 
de material vegetal în defavoarea celui animal. Vânătorii acestei 
perioade seamănă deja cu populațiile primitive actuale. 

Agricultura a alterat obiceiurile alimentare, pe parcursul a câtorva 
milenii, consumul de carne a scăzut drastic, vegetalele ocupând 90% 
din alimentaţie, fapt cu consecințe morfologice (scăderea în 
greutate şi în înălțime). 

Omul de Cro-Magnon şi cel de Neanderthal, care erau, 
asemenea eschimoşilor, mari consumatori de carne, aveau oase mari 
şi constituţie robustă - dovadă a aportului suficient, uneori prea crescut, 
de calciu. În alimentația paleoliticului vitaminele au fost suficiente, 
chiar în exces. 

Cantitatea de fibre vegetale ingerate a fost mai mare decât 
cea indicată în alimentaţia omului modern(!), apropiindu-se 
de cea consumată actualmente de unele triburi africane, unde 
incidenţa bolilor cauzate de prezenţa acestora în alimentaţie 
este scăzută. 

Sub raport sanitar, epoca neolitică prezintă deosebiri notabile 
faţă de paleolitic. În această epocă, aparținând mileniilor III şi II a.Cr., 
folosirea vaselor de lut ars a permis o coacere mai completă a 
alimentelor. O dată cu aceasta, prin distrugerea vitaminelor, au apărut 
însă diferite avitaminoze: rahitismul, pelagra, scorbutul etc. De 
asemenea, au apărut şi cariile dentare. În această epocă, deşi nu se 
poate vorbi de o adevărată diviziune a muncii, exista o categorie 
semispecializată de indivizi care se ocupau şi se întrețineau din 
vânătoare, pescuit, agricultură şi creşterea vitelor. (2) 

Această foarte scurtă prezentare a evoluţiei alimentaţiei speciei 
umane de-a lungul a milioane de ani ne sugerează cum alimentaţia a 
„crescut“ şi dezvoltat în paralel cu evoluţia corpului omenesc. Astfel, 
între particularităţile scheletului uman dintr-o anumită perioadă istorică 
şi stilul alimentar al acelui moment (întins pe sute de mii sau chiar 
milioane de ani) se remarcă similitudini interesante, care sunt foarte 
atent studiate şi aprofundate de către antropologi, mai ales pentru 
perioada modernă şi contemporană. De altfel, acest aspect - al cores- 
pondenţei dintre anatomia şi fiziologia diverselor specii animale, inclusiv 
omul, şi particularităţile nutriţiei la fiecare din acestea — este aprofundat 
în Capitolul 8. 

Imaginea sintetică rezultată din scurta prezentare legată de 
protoistoria nutriţiei este foarte vagă, generală şi cât se poate de relativă. 
Cea mai mare parte a aprecierilor legate de istoria culinară de acum 
câteva milioane de ani nu poate fi decât relativă, cu foarte mari 
aproximări, iar de multe ori realizată doar prin simple presupuneri. 
De altfel, acest domeniu al protoistoriei (mai ales cel întins pe perioade 
de milioane de ani), este atât de nebulos şi plin de informaţii 
contradictorii - între datele furnizate prin metode metapsihologice de 
felul hipnozei, introspecţiei, metacomunicărilor etc., pe de o parte, şi 
datele recunoscute oficial de către ştiinţa oficială, pe de altă parte - 
încât orice încercare de prezentare a informaţiei dintr-o perspectivă 
cât mai holistică şi cuprinzătoare va nemulțumi profund rigoarea 
academică. Pătrunderea şi aprofundarea unei asemenea perioade 
solicită accesul la informaţii de o mult mai mare complexitate decât 
cele prezente şi pezentate în această lucrare... 

Nu acelaşi lucru putem spune despre istoria Antichității şi a 
Evului Mediu, perioade pentru care informaţia istorică este mult mai 
bine reprezentată. Cu această ocazie vom realiza câte un tabel sintetic 
de prezentare a obiceiurilor culinare ale popoarelor reprezentative 
pentru fiecare din aceste două importante perioade istorice. Aceste 

tabele par a fi mult mai bine conturate decât vaga imagine culinară 
aparținând protoistoriei, fiind construite pentru a evidenția gradul de 
utilizare a alimentaţiei carnate de către fiecare populaţie 
dintre cele studiate, pentru perioada istorică respectivă. 

Astfel, vom observa măsura în care, principalele populaţii ale 
Antichității şi Evului Mediu, au utilizat alimentele bazate pe carne şi 
denaturare termică. Pentru o eficientă aprofundare, vom realiza distincția 
între cele două pături principale ale societăţilor antice şi medievale — 
clasa dominantă (pătura bogată), cu multe resurse materiale la dispoziție 
şi cu putere mare de cumpărare a produselor alimentare, alături de 
clasa dominată (pătura săracă), a marii majorități a populaţiei paupere, 
lipsite în cea mai mare parte de posibilitățile financiare de asigurare a 
unui minim confort material, deci şi culinar (de remarcat polarizarea 
socială extremă a antichităţii, clasa de mijloc fiind excepţia, o zonă 
practic necunoscută, care începe să se individualizeze lent, abia odată 
cu zorii Evului Mediu). 

Pentru conturarea imaginii celor două tabele sintetice, vom cita 
din aceeaşi lucrare a lui I. Mincu şi V. Mogoş, în care apar informații 
dintre cele mai variate, unele aparţinând istoricului O. Drâmba: 

O. Drâmba, în „Istoria culturii şi civilizaţiei“ arată că „Baza 
alimentaţiei civilizaţiei mesopotamiene o constituiau: mămăliga sau 
pâinea (un fel de lipie), peştele, ouăle, legumele şi fructele. Pentru 
sumerieni, carnea, cu excepţia celei de pasăre, era un lux rezervat 
celor bogați, asemenea vinului care se importa. De obicei beau bere de 
orz, vin din curmale sau, pur şi simplu, apă filtrată păstrată în vase 
poroase de lut care o mențineau rece.“ 

Texte literare şi religioase egiptene, precum şi Herodot - care 
cunoscuse Egiptul secolului al V-lea î.Cr. şi, în mod substanțial, 
documentele picturale şi sculpturale ne-au comunicat un bogat mate- 
rial informativ privind viaţa cotidiană a egiptenilor: „Alimentul lor 
principal era pâinea şi celelalte preparate din făină. Preoții prescriau 
pregătirea pâinii fără sare - socotită element impur, prescripţie 
respectată cel mult de către ei. În timpul Regatului Nou egiptenii 
pregăteau mai bine de 40 de sorturi de pâine şi alte preparate cu diferite 
ingrediente. Din cauza lipsei combustibilului, o bună parte din 
alimentaţia egipteanului sărac o constituiau mâncărurile crude, 
nefierte sau fripte. Carnea de vită sau de oaie era un lux 
rezervat celor bogaţi. Porcul era socotit animal necurat care, cu 
excepția preoţilor, putea fi folosit ca aliment de marea masă doar o 
dată pe lună. Animalele sacre erau vaca şi berbecul.(...) Serveau şi 
rădăcina de lotus şi tulpina de bambus, la care se adăugau laptele şi 
produsele lactate(...).“ 

În epoca nomadismului, baza alimentaţiei evreilor o forma pâinea 
de orz nedospită, brânza şi laptele acidulat, mai puţin carnea de 
capră şi de oaie. Marea problemă a palestinienilor era apa de băut, 
adusă de la mari distanţe; drept care se bea în schimb mult zer din 
lapte de capră sau de oaie. Evreii consumau multe fructe - principala 

lor masă de seară. 

Istoria deține date referitoare şi la alimentaţia perșilor. „Mâncarea 
de fiecare zi pentru marea mulţime era pâinea nedospită din făină 
de orz şi mămăliga de mei, apoi laptele acru, ceapa şi alte zarzavaturi. 
Carnea, vinul şi berea erau consumate numai la sărbători. La curtea 
regală sau la curţile nobililor, pe lângă carne şi alte mâncăruri rafinate, 
se consumau şi multe dulciuri şi fructe uscate.“ 

Referirile la civilizaţia indiană subliniază rolul climei şi al genero- 
zității solului asupra alimentației variate. „Baza o constituie orezul 
pregătit în nenumărate feluri cu o mare diversitate de legume şi de 
sosuri. Din făina de orez se pregăteau şi un fel de clătite mai groase, 
dejunul obişnuit al ţăranului. O gamă bogată de mâncăruri era furnizată 
de zarzavaturi, în special de fasole şi linte. Numărul plantelor 
consumabile era imens. Se foloseau mult mirodeniile (...). Carnea de 
vită era consumată rar. Se mulțumeau cu peşte, cu păsări de curte sau 
sălbatice. Cei înstăriți consumau carne de berbec, ied sau vițel.“ 

În epoca Shang a civilizaţiei chineze şi, fireşte, în cele următoare, 
elementul de bază al alimentaţiei era considerat meiul pentru chinezii 
din nord şi orezul pentru cei din sud. (...) Chinezii nu aveau nici o 
restricţie de ordin religios în materie de alimentaţia cu carne (precum 
indienii, evreii sau arabii). Numai chinezii budişti se abțineau de la 
carne, ouă, ceapă sau usturoi.(...) Legumele şi fructele ofereau un 
repertoriu culinar bogat şi variat. Chinezii nu consumau lapte sau 
produse lactate. 

Trecând la civilizația japoneză, informaţii datând din secolele al 
XIV-lea şi al XV-lea susțin ca bază a alimentaţiei - care varia, evident, 
după regiuni, situaţie economică şi clasa socială a respectivului japonez 
- orzul, meiul şi bobul. „Orezul a înlocuit pâinea începând cu secolul 
al XV-lea. Bogata gamă de zarzavaturi nu poate fi neglijată în enumerare. 
Erau cunoscute peste 50 de specii de legume cu numeroase varietăți(...). 
Deşi interzisă de prescripțiile budiste, carnea frecvent consumată era 
cea de vânat şi pasăre.(...). Se consumau mult ouăle. Nu foloseau în 
alimentație grăsimea, uleiul, laptele, untul sau brânza. Fructele nu erau 
considerate o hrană. Vechea Japonie nu cunoștea vinul, berea, cafeaua. “ 

O serie de date referitoare la civilizația aztecă subliniază rolul 
agriculturii ca bază a economiei. Era cunoscută de străvechii locuitori 
ai teritoriului mexican încă de acum şapte mii de ani. „Baza alimentaţiei 
aztecilor o constituia fasolea şi porumbul - plantă sălbatică locală care 
dădea doar 2-3 boabe, al cărui ştiulete a fost apoi cultivat prin selecţia 
omului. La acestea se adăugau bostanul, pepenele, tigva, fructul de 
avogado - din care se făcea un fel de terci — ştirul şi, probabil, cartoful, 
apoi roşia şi ardeiul iute, drept condiment. Nobilii erau pasionați 
consumatori de ciocolată.(...) Acest regim alimentar atât de sărac era 
eventual completat cu carne, fie de curcan, fie de câine, singurul ani- 
mal domestic cunoscut de azteci. “ 

În epoca clasică, o eventuală tendinţă spre simplitate şi sobrietate 
se notează în regimul alimentar al poporului grec. În general, grecii 
erau sobri la mâncare, majoritatea limitându-se la două mese pe zi. 
Dimineaţa câteva bucăţi de lipie înmuiate în vin, eventual câteva 
smochine şi măsline. Pentru cei săraci, alimentul cel mai obişnuit era 
peştele sărat sau afumat, precum şi ciorba. Legumele erau consumate 
crude sau fierte, ca salate cu oţet, sare, untdelemn. Legumele se găseau 
din abundență. Laptele, mai ales cel de capră, şi brânzeturile se 
consumau mult, iar ca desert - fructe şi turtă dulce. Sparta, cu faimoasa 
ei ciorbă neagră, era renumită prin alimentaţia primitivă. Peste tot 
carnea, mai puțin cea de porc, şi vinul erau articole rezervate 
celor bogați. (2) 

(Un important rol în influențarea tradiţiei culinare şi a modului de 
tratare a bolilor în spaţiul elen - şi nu numai acolo - l-a avut 
vindecătorul din Cos, celebrul Hipocrate, considerat „Părinte al 
medicinii moderne“. Dar despre el şi concepţiile sale ce au străbătut 
veacurile - în a 3-a parte a acestui capitol) 

Roma lui Ovidiu, a lui Seneca, a lui Cicero şi a lui Horațiu se 
ridică împotriva abundenței alimentare, a supraalimentaţiei „care 
coboară pe om“, promovând în schimb un regim de abstinenţă 
alimentară, uneori foarte asemănător cu regimul vegetarian reco- 
mandat de unii dieteticieni. 

Alimentaţia vechilor romani, la început frugală, a devenit apoi 
destul de variată, iar ca mod de preparare destul de diferită de a noastră. 
„Pâinea a ajuns un aliment comun abia în secolul I a.Cr. Până la acea 
dată, în loc de pâine se consuma un fel de fiertură, un terci din mei sau 
din făină de grâu cu tărâţe, fierte în apă sau în lapte la care se adăuga, 
sau măruntaie. Acest terci a rămas până în epoca imperiului mâncarea 
de bază, aproape zilnică, a celor săraci. Pâinea din făină de grâu sau de 
orz a rămas mult timp un articol de lux. În general, însă, se punea 
foarte puţină plămădeală, încât pâinea era foarte deasă şi grea pentru 
stomac. Baza alimentaţiei o formau legumele (...). Varza, ceapa 
şi usturoiul, sfecla albă, lăptucile şi măcrişul, castravetele, bobul şi lintea, 
frunzele de hrean, ridichile, urzicile sau prazul erau legumele care - 
fierte şi pregătite cu untdelemn, oţet sau vin - constituiau hrana 
majorității populaţiei. Țăranii consumau carne de oaie şi de capră, 
extrem de rar carne de vacă, carnea de porc putând fi apreciată numai 
de cei avuti. (...) Romanii erau foarte lacomi de ciuperci, pe care 
însă le pregăteau cu miere de albine.“ Masa principală a unui 
roman era cina. Dimineaţa romanii luau o mică gustare: pâine, brânză, 
măsline sau miere, iar la prânz mâncare rece, rămasă de obicei din 
seara precedentă. (2) 

Alimentaţia în Evul Mediu era bazată pe cereale, consumate 
mai puţin ca produse panificate şi mai mult sub formă de fiertură sau 
de turte. Cel mai mult folosit era orzul, apoi secara şi grâul. În zonele 

Tabelul 2A - Alimentatia în Antichitate 


Nr. | Populaţia Categoria Alimente ocazionale/ | Alimente de bază 
crt. socială nefolosite 
1 Mesopota- Clasa dominantă | carne, vin mămăligă, pâine (lipie), 
mieni Pătura săracă ouă, legume, fructe, 
peşte, bere de orz, vin 
de curmale 
2 Egipteni Clasa dominantă | carne de vită sau oaie mâncăruri crude, pâine 
Pătura săracă carne de porc fără sare, lapte, produse 
lactate 
3 Evrei Clasa dominantă | carne de capră şi de pâine de orz nedospită, 
oaie brânză, lapte acru, 
Pătura săracă fructe 
4 Palestinieni | Clasa dominantă zer din lapte de capră 
Pătura săracă sau de oaie 
5 Perşi Clasa dominantă | carne, dulciuri, fructe pâine de orz nedospită, 
uscate mămăligă de mei, lapte 
Pătura săracă carne, vin , bere acru, ceapă, alte lesurne 
6 Indieni Clasa dominantă | carne de berbec, ied orez cu multe legume şi 
sau vițel sosuri, clătite, 
Pătura săracă carne de vită, peşte zarzavaturi, fasole, linte, 
mirodenii 
7 Chinezi Clasa dominantă | lapte, produse lactate mei, orez, legume, 
Pătura săracă fructe, carne 
8 Japonezi Clasa dominantă | grăsime, ulei, lapte, orz, mei, orez, 
Pătura săracă unt, brânză, fructe, vin, zarzavaturi, ouă, carne 
bere, cafea de pasăre şi vânat 
9 Azteci Clasa dominantă | ciocolată fasole, porumb, bostan, 
Pătura săracă carne de curcan sau de | pepene, tigvă, avogado, 
câine ştir, cartofi, roşie, ardei 
iute 
10 Greci Clasa dominantă | carne, vin legume crude, lipie cu 
Pătura săracă vin, lapte de capră, 
brânzeturi, smochine, 
măsline, ciorbă neagră, 
peşte afurnat, fructe 
11 Romani Clasa dominantă | pâine din grâu sau orz, | multe zarzavaturi, terci 
carne de porc din mei sau grâu, 
Pătura săracă carne de vacă ciuperci, brânză, 
măsline, carne de oaie 
şi de capră, miere 
Tabelul 2B - Alimentatia în Evul Mediu 
Nr. Populaţia Categoria Alimente ocazionale/ Alimente de bază 
crt. socială nefolosite 
1 Celţi Clasa dominantă | carne de vită sau de pâine, fiertură de ovăz, 
porc peşte, vânat 
Pătura săracă 
2 Germani Clasa dominantă | zarzavaturi terci din grâu, orz sau 
Pătura săracă secară, lipie coaptă, 
lapte brânză, carne de 
pasăre, de oaie şi de 
porc 
3 Bizantini Clasa dominantă | carne, peşte şi brânză ouă, peşte, carne de 
Pătura săracă în post porc, vânat, legume, 
fructe 
4 Musulmani | Clasa dominantă | carne de porc plante şi mirodenii 


Pătura săracă 


diverse, zarzavaturi, 
fasole, vinete, carne de 
animale sacrificate prin 
sângerare 

de munte se cultiva alacul, iar în ţinuturile meridionale, diferite specii 
de mei. Ovăzul intra mai ales în pregătirea supelor şi fierturilor (...). 

Începând din secolul al XII-lea, ameliorarea condiţiilor de trai a 
permis ca în alimentația țăranilor să intre mai multe proteine: carne, 
păsări de curte, ouă, brânzeturi, peşte proaspăt, sărat sau afumat şi 
vânat. Consumul de carne de bovine şi ovine venea după carnea de 
porc. În orice caz, țăranii din Occident consumau incomparabil 
mai multă carne decât cei din Asia sau Africa. 

Bucătăria ţăranului folosea mult condimentele şi plantele aromatice. 

Deosebirea dintre masa unui cavaler mijlociu şi cea a unui țăran 
înstărit era minimă. (...) Alimentaţia seniorilor se deosebea esenţial de 
cea a ţăranilor prin faptul că primii consumau mult mai multă 
carne - în primul rând vânat. Dar baza rămânea tot carnea de porc, 
iar mai târziu şi carnea de vită sau de oaie. Se consuma foarte mult 
peşte proaspăt. (...) Legumele - rezervate zilelor de post - nu erau 
apreciate. Un loc important la masă îl ocupa desertul, mai ales produsele 
de patiserie şi prăjiturile pa bază de miere şi de pastă de fructe (...). 
Băutura celor săraci era cidrul. 

Mai puţine informaţii avem cu privire la alimentaţia celților. „Masa 
lor importantă era cea de seară. Pâinea, fiertura de ovăz, peştele şi 
vânatul constituiau hrana obişnuită a celor mulți; alimente la care cei 
bogaţi adăugau carnea de vită sau de porc.(...)“ 

Alimentaţia vechilor germani era dominată de terciul din făină 
de grâu, orz sau secară şi lipia coaptă, după care „hrana lor consta în 
lapte, brânză şi carne“ - ne informează Caesar. Se consuma carnea 
păsărilor de curte, carnea de oaie şi, în special, cea de porc. 
Zarzavaturile erau puţin căutate. 

In ceea ce priveşte alimentaţia bizantinilor, se pare că aceasta nu 
era deloc frugală. „Bizantinii luau 3 mese pe zi, cea de prânz fiind cea 
mai copioasă. Incepea cu aperitive: ouă moi, şuncă, anghinare cu sos 
alb. Urma peşte prăjit cu făină de muştar, sos de nard; friptură de rață, 
de căprioară împănată cu usturoi, ceapă şi praz, cu multă saramură şi 
pulpă de porc la grătar. La sfârşit, desertul - prăjitură din biscuiţi cu 
cremă, mere, struguri, rodii, curmale şi migdale.(...) Meniul putea fi — 
după posibilități - foarte bogat şi variat; dar şi zilele de post erau riguros 
respectate - fiind interzise brânza şi peştele.“ 

Numeroase cărți de bucate - din secolul IX-lea şi următoarele - 
transcriind sute de reţete culinare, arată marea importanţă acordată de 
musulmani modului de alimentaţie, artei culinare care era 
considerată aproape ca o ramură a medicinei. „Bucătăria 
civilizației arabe folosea foarte mult plantele aromate şi mirodeniile, 
de la cele mai obişnuite până la cele mai rare. Dintre zarzavaturi, cel 
mai frecvent folosită era fasolea, iar leguma cel mai des întâlnită era 
vânăta, consumată mai ales după conservarea în oțet (ca şi castraveții, 
ceapa, ardeiul, sparanghelul). In ceea ce priveşte carnea, prescripțiile 
religioase interziceau consumul cărnii animalelor sacrificate altfel decât 
prin sângerare. Musulmanii interziceau strict în alimentaţie carnea de 
porc.“ (2) 

Cele două tabele sintetice, legate de alimentaţia în Antichitate şi Evul 
Mediu, ne ajută să observăm situația comparativă a nutriției dominante a 
fiecărei populaţii prezentate. Studiul atent al acestor tabele poate evidenția 
subtile detalii, ce pot oferi o altă imagine a nutriției din aceste două 
perioade istorice, total diferită de cea uzual cunoscută (de genul „carnea 
este alimentul de bază dintotdeauna“ etc.). Noi ne limităm doar la a 
observa cum, cel puţin în antichitate, hrana de bază nu era nicidecum 
reprezentată de carne, ci de derivatele cerealiere, legume, fructe, ouă şi 
produse lactate, eventual peşte (în funcţie de populaţie şi de zona 
geografică). Carnea diverselor mamifere domestice sau de vânat, se 
regăsea doar pe masa celor bogaţi, cu resurse financiare în acest sens, 
dar şi aceasta, pentru anumite regiuni, ocazional (ospeţe, sărbătoriri etc... 

Se pare că Evul Mediu a fost însoţit de o modificare în stilul culinar 
tradițional, fiind evidenţiat cel mai pregnant în zona Occidentului, unde, 
chiar şi țăranii, pe măsură ce deveneau tot mai înstăriți, au început să 
adopte un stil culinar tot mai încărcat cu carne şi preparate din ce în ce 
mai prelucrate termic. Astfel, în decurs de câteva sute de ani, aceştia s-au 
îndepărtat atât de mult de stilul alimentar simplu şi natural al Antichității, 
încât au uitat cu totul de această origine naturală şi sănătoasă a nutriţiei 
ancestrale (fenomen care nu s-a petrecut şi în spaţiul românesc, după 
cum vom vedea în subcapitolul următor). Acest aspect a devenit tot mai 
evident, cu o exacerbare în epoca modernă şi contemporană, când o 
alimentaţie considerată „raţională“ şi echilibrată, chiar şi de către forurile 
academice medicale, nu mai poate fi concepută fără aportul major, uneori 
masiv, de proteină carnată, intens prelucrată. Această mentalitate culinară 
occidentală a fost atât de puternică, încât a penetrat chiar şi stilul culinar 
tradițional românesc, în ultimul secol abia încheiat (XX). 

A trebuit să apară „Epoca Postmodernă“, cu trezirea spirituală a 
omenirii, pentru a se închide cercul „istoric“ al alimentaţiei intens car- 
nivore, cu re-deschiderea unui nou ciclu, al re-cunoaşterii şi re-găsirii 
alimentaţiei reale: cea naturală, organică, netoxică... 

Studiul nostru istoriografic poate contura o veritabilă imagine 
panoramică, cuprinzătoare şi sintetică, a istoriei naturale a Alimentaţiei 
Naturale, dar aceasta numai după o scurtă şi condensată incursiune 
prin istoria susținătorilor cu autoritate ştiinţifică, a acestui sistem culinar 
natural. Asociată cu o foarte interesantă incursiune în istoria alimentară 
a populației din spaţiul românesc - imaginea panoramică şi sintetică 
devine şi mai complexă, permițând susținerea unor concluzii inedite 
legate de locul şi rolul Alimentaţiei Naturale în istoria locală şi 
universală. 


2.2 SUSPINĂTORI MAI VECHI èI MAI NOI 
Al ALIMENTAPIEI NATURALE 


La prima vedere pare să fie destul de dificilă descoperirea de 
susţinători pentru promovarea stilului de viaţă şi tratament prin hrană 
naturală, printre personalităţile istorice din variate domenii. Insă, prin 
studiu atent, de aprofundare a afirmațiilor, confirmate prin fapte, ale 
unor personaje binecunoscute în istoria medicală, culturală, ştiinţifică, 

socială şi chiar politică, putem descoperi confirmarea şi chiar susținerea 
directă a acestui aparent nou sistem alimentar teoretic şi practic. 

Astfel, diverse scrieri istorice, pornind de la Herodot, Strabon şi 
alţi istorici „autorizaţi“, ne prezintă stilul de viaţă al iniţiatorilor şi 
susținătorilor principalelor curente filozofice din Grecia antică, 
amintind şi de preceptele culinare ale acestora. In acest sens se susține 
că, în principal, Orficii greci şi mai ales traci, Epicurienii, Stoicii, 
Platonicienii, Neoplatonicienii şi alți diverşi susținători ai altor 
curente filozofice, religioase sau metafizice, aplicau acest principiu 
culinar - „Principiul Viului“, prin alimentaţia netoxică, naturală - ca 
element de bază în viaţa lor, particulară sau de grup. 

In acest sens, dr. E. Bertholet, laureat al Universităţii medicale 
din Laussane, în cartea „Fructele - valoarea lor nutritivă şi 
curativă“, ne prezintă aspecte, poate mai puțin cunoscute, din viața 
unor mari gânditori şi filozofi ai Antichității: 

Orficii greci duceau o viaţă ascetică şi renunţau la carne pentru a 
obține purificarea trupească şi sufletească. 

Hesiod, în poemul „Lucrări şi zile“ regreta Era de aur şi blestema 
fapta lui Prometeu, primul care a omorât o vită şi a adus focul din cer 
pentru a prepara mâncarea din carnea acestui animal. 

Empedocle, ca şi Pitagora a susținut cu hotărâre interdicţia 
cărnii.(...) 

Socrate a trăit idealul vieţii simple. De la el este expresia că mănânci 
numai ca să trăieşti, în timp ce alții trăiesc numai ca să mănânce. Socrate 
se hrănea numai când îi era foame şi numai cu alimente folositoare 
sănătăţii. El avea o regulă ascetică de viață: „Vremurile grele sunt 
învățători buni“. 

Platon pleda, de asemenea pentru cea mai mare sobrietate la 
mâncare şi băutură. El considera că hrana care nu a trecut prin 
foc este cea mai bună şi lua într-o zi o singură masă, cu multe 
fructe. Printre deprinderile sale statornice erau şi zilele de post. 

Xenocrate, al doilea succesor al lui Platon la conducerea Aca- 
demiei, a susținut vegetarianismul. 

Diogene a pus în practică maximele filozofice ale învățătorului 
său Antistene, a cărui filozofie se poate rezuma în ideea că omului nu- 
i rămâne decât alegerea între spirit şi frânghie. Diogene a dus o 
viață de o simplitate legendară; se hrănea cu ierburi, smochine 
uscate, măsline şi legume crude. El spunea: „Oamenii s-au moleşit 
şi sunt mai nefericiti decât animalele, care beau apă şi se hrănesc cu 
plante“. Susţinea mereu: „Carnea şi vinul abrutizează pe bătrâni 
şi moleşesc pe tineri. “ 

Plutarh era, de asemenea vegetarian şi a scris, în acest sens o 
carte: „Despre mâncarea cărnii“ în care se prezintă ca un apărător 
al animalelor torturate şi ucise de oameni. El spune că oamenii 
nu mai urmează adevărata lor menire şi au rămas în urma 
animalelor. Plutarh a văzut o legătură cauzală între necumpătarea la 
mâncare şi băutură şi decăderea moravurilor din timpul său. 

Teofrast, mare naturalist, elev al lui Aristotel, spune că 
mâncarea cărnii nu este necesară, înnăbuşind îndemnurile superioare 
din om: „îmbuibându-se, oamenii au pierdut amintirea vechii 
pietăți, au căzut tot mai adânc în excese, nemailăsând nimic 
negustat şi nemâncat“. 

Seneca, unul din marii filozofi stoici, a fost susținătorul elocvent al 
vieții simple. Era sigur că decadenţa din timpul său trebuia pusă pe seama 
exceselor şi senzualităţii fără limite. EI spune: „Pentru libertatea noastră 
interioară trebuie să avem stomacul bine disciplinat“. El nota că „o dată 
cu numărul bucătarilor creşte şi numărul bolnavilor“. Era convins 
că în orice caz carnea deşteaptă instinctele inferioare ale omului, 
în timp ce regimul vegetarian purifică şi împrospătează spiritul. 

Pitagora, marele matematician şi filozof ezoteric cerea discipolilor 
săi să ducă o viață austeră; hrana lor era compusă numai din alimente 
care nu erau trecute prin foc, vegetale crude, şi singura lor 
băutură era apa. Prin acest regim sever el urmărea să obțină o 
neobişnuită ascuţime a gândirii şi puritatea sufletului. Modul 
de viaţă pitagoreic a devenit sinonim cu regimul naturist. 
După o jumătate de mileniu, Juvenal promova acest regim, 
comparându-l cu modul de viață depravat al contemporanilor săi. (4) 

După această prezentare concentrată de mari filozofi şi gânditori 
ai Antichității care au promovat direct şi deschis hrana naturală, ca stil 
de viaţă, imaginea lui Pitagora poate trece neobservată. Totuşi, nu putem 
merge mai departe fără a remarca deosebita şcoală de inițiere în „ştiinţă 
şi conştiinţă“ (matematică şi numerologie, astronomie şi astrologie, fizică 
şi metafizică), iniţiată de acesta şi dusă mai departe de discipoli străluciți, 
unde hrana naturală, numită „vie“, reprezenta cu adevărat un mod de 
viaţă, fiind promovată cu orice ocazie. Astfel, lui Pitagora i se atribuie 
şi următoarea afirmaţie, ca sinteză a crezului său privind acţiunea hranei 
asupra corpului biologic şi spiritual: „Doar hrana vie şi proaspătă 
îi permite omului să rămână sănătos, să fie fericit şi să simtă 
adevărul“. 

Cât despre Hipocrate, acesta ne oferă o multitudine de argumente 
în susținerea acestui concept natural. Preocuparea „Părintelui 
medicinei moderne“ pentru aspectele de terapie şi prevenţie prin 
alimentaţie cât mai naturală, este tot mai mult recunoscută de lumea 
medicală occidentală. Concentrând cât mai mult datele istorice din 
vremea sa, care ne-au parvenit în prezent, este de remarcat în primul 
rând atracţia majoră a marelui medic grec pentru tipul de vindecare 
nutrițional natural, prin combinarea plantelor alimentare şi a ierburilor 
din natură. Confirmări credibile ne vin din celebra afirmaţie hipocratică: 
„Alimentul să vă fie medicament şi medicament să vă fie 
alimentul “, dar şi de la o imagine asemănătoare: „Suntem ceea ce 
mâncăm, iar bolile trebuiesc tratate înainte de toate prin 
alimentație“, precum şi de la afirmaţii tranşante de genul: „Lăsaţi 
leacurile în borcanele lor dacă puteţi vindeca bolnavul cu 
ajutorul hranei“. (5) 

Tot Hipocrate este cel care introduce conceptul de „Regimen“ („Mod 
de viață organizat“) şi cel de „Vix Medicatrix Naturae“ („Puterea/ 
Forța vindecătoare a Naturii“) - elemente fundamentale pentru 
conceptualizarea Alimentaţiei Naturale, mult mai pe larg prezentate în 
Capitolul 4, cel al „medicamentului-aliment“ de tip natural. 

Prin promovarea practicii alimentaţiei pentru menţinerea sănătăţii 
şi în terapeutică, dar şi solicitând curajul de a lăsa „Forţa de vindecare 
a naturii“ să-şi facă datoria (prin pauză alimentară şi o atitudine de 
viață cât mai firească), Hipocrate se referea la principiul integrării 
alimentaţiei cât mai naturale în sistemul terapeutic coordonat şi 

determinat prin biostructura energo-informaţională a dimensiunii 
spirituale. 

Acelaşi stil, de abordare superioară a metodei de vindecare şi de 
menţinere a sănătăţii prin hrană şi un mod de viaţă cât mai natural şi 
firesc, se remarcă, poate mai pregnant ca în multe alte locuri, şi în 
privinţa informaţiei medicale ce survine din spaţiul românesc, 
aparținând perioadei Antichității. Legat de miticul Zalmoxis, de şi mai 
miticul Orfeu sau de Marele Preot al lui Burebista, Deceneu, puținele 
şi „zgârcitele“ în informații izvoare istorice, referitoare la istoria acestei 
zone, exprimă aceeaşi idee esenţială: promovarea în rândul populaţiei 
a valorilor morale şi spirituale, conforme cu capacitatea de înţelegere 
pentru timpul respectiv, inclusiv a artei care înalță sufletul, dar, mai 
ales, promovarea unui „mod de viaţă potrivit Legilor naturii“. 
Concluzia care se poate trage de aici este clară: aceste valori spirituale 
fundamentale promovate aveau un suport material corespunzător - o 
hrană naturală, cea care poate asigura „acordajul“ direct cu Natura, 
atât cea exterioară, dar mai ales cu cea interioară... 

Mergând către vremuri mai apropiate de prezent, remarcăm cum, 
în germenii ştiinţei moderne, inclusiv medicale, se regăseşte şi se 
perfecționează conceptul de viață şi hrană naturală. Astfel, englezul 
Thomas Sydenham, supranumit „Hypocrate al Angliei“ (secolul 
al VII-lea), continuând linia predecesorului său antic, recomanda 
remediile cele mai simple şi mai naturale, cele mai puţin toxice, definind 
boala printr-un concept fundamental aparținând medicinei naturale: 
„Boala nu este altceva decât efortul depus de corp pentru a 
scăpa de materiile morbide“ (5). 

O exprimare asemănătoare a folosit şi alt mare medic şi chimist al 
vremurilor trecute, Herman Boerhave, profesor de medicină la 
Universitatea din Leida prin anul 1700, care, în consens cu Hypocrate 
şi cu „Hypocrate al Angliei“, afirma că „slăbiciunile pot apărea 
oriunde în corpul nostru ca urmare a unui tratament 
(alimentar) nenatural“. Prin urmare, el considera că „boala este 
vindecată cu ajutorul naturii, prin neutralizarea şi eliminarea materiilor 
morbide“. (5) 

In perioada modernă, tot mai mulți medici, biologi, anatomişti etc. 
au remarcat diferenţe de dentiţie, intestinale şi ale altor organe, dintre 
corpul omenesc şi cel al animalelor carnivore. Dar aceste aspecte de 
anatomie şi fiziologie comparată, ce sugerează clar apartenenţa „matriţei“ 
corpului uman la tipul de nutriţie fără carne (abordate pe larg în Capitolul 
8), sunt remarcate încă din secolul al XVII-lea de biologul Pierre 
Gassendi. 

Sylvester Graham (1794-1851) a promovat intens calitățile nutriției 
cât mai naturale (în primul rând fără carne), încercând - şi realizând - 
obţinerea unei pâini de calitate superioară ce-i poartă numele, pâinea 
Graham, alături de biscuiţi speciali. 

Un distins membru al „Colegiului Regal al Medicilor“ din Edinburgh, 
dr. William Buchan, realizează în 1883 o interesantă carte de 
promovare a alimentaţiei apropiate de natură, în care precizează: 
„Sfătuiesc pe fiecare persoană, pacient sau medic, să acorde mai 
multă importanţă dietei alimentare şi diferitelor moduri de 
vindecare prin nutriție, întrucât această parte a medicinii - 
dietoterapia -este şi rămâne o metodă naturală foarte eficientă de 

vindecare a bolii. “ 

Cu puţin înainte de epoca lui Pasteur, într-o carte de avangardă 
despre patologia celulară, un cunoscut medic german - Rudolph 
Virchow - susținea că „sănătatea celulelor depinde de compoziţia lor 
chimică şi că această compoziţie chimică depinde, la rândul ei de natura 
hranei absorbite de individ“. (5) 

De asemenea, Rudolph Virchow este unul din cei ce a polemizat 
cu microbiologul şi chimistul francez Louis Pasteur pe marginea 
genezei bolilor infecțioase. Acestei dispute i se vor alătura ulterior şi 
alt mare microbiolog - Claude Bernard, precum şi eminentul spe- 
cialist englez în sănătate publică, John Show Billings. Toţi aceşti 
oponenți ai celebrului Pasteur au susţinut cu tărie că infecția 
bacteriană este efectul mediului favorabil oferit de toxemia 
din organism, şi nu cauză a îmbolnăvirii. Astfel, aceştia 
preconizau rezolvarea cauzală şi reală a infecţiei din organism prin 
neutralizarea toxemiei interne, utilizând astfel Alimentaţia Naturală. 

Mai aproape de noi, dr. Med. Bircher-Benner, conducătorul 
clinicii elveţiene de terapie prin dietă naturală din Zurich, este considerat 
de mulţi ca cel ce a pus noi baze conceptuale şi practice ale nutriției 
naturale în medicina modernă, lansând conceptul de „hrană vitală 
completă“. Pentru acest pionier elveţian al terapeuticii naturale, „hrana 
vitală completă“ este asigurată de: produse animale naturale (lactate, 
ouă, miere), legume, fructe, cereale - toate crude, organice, naturale. 
lată de ce noi considerăm că acest concept al terapeutului elveţian 
exprimă, poate, cel mai bine şi mai clar conceptul promovat prin această 
lucrare, apropiindu-se cel mai mult de ideea de „Alimentaţia Naturală“. 

In acest sistem medical natural, teoretizat, dar mai ales practicat de 
către acest mare medic elveţian, s-au format o pleiadă de susținători ai 
nutriției naturale, dintre care se desprinde figura binecunoscutului dr. 
Ernst Gunther. 

In America, printre mulți alți medici „naturişti“ - dr. med. Max 
Gerson - sunt de remarcat figurile a trei mari nutriționişti „naturişti“, 
fondatori ai Catedrei de Medicină Dietetică din „Goldwater Memorial 
Hospital“ a Universităţii din Columbia: dr. J. H. Tilden (autor al 
lucrării „Explicaţia toxemiei“), dr. G.S.Weger şi dr. H. Bieler. 

Istoria medicinei cuprinde, însă, şi alți cunoscuţi medici naturopaţi 
sau oameni de ştiinţă care au promovat Alimentaţia Naturală (ex.: dr. 
George Barbarin, Prof. William Tiller din cadrul Departamentului 
de Ştiinţe şi Ingineria Materialelor a Universităţii Stanford etc.). Numărul 
lor este prea mare pentru a mai încărca în plus spaţiul acestui capitol. 

Totuşi, către finalul subcapitolului, vom cita dintr-o scurtă 
prezentare a unor colegi de breaslă preocupaţi de acest domeniu şi 
care au activat în perioada sfârşitului de secol XIX sau, în special, în 
prima jumătate a secolului XX. Prezentarea a fost realizată de către un 
medic la fel de deosebit ca şi cei pe care i-a evidenţiat: dr. Paul Bragg, 
specialist nutriționist ce a promovat, cu profesionalism şi înțelepciune, 
Alimentaţia Naturala şi Pauza alimentară: 

Unul din cei mai mari profesori şi doctori în ştiinţa purificării 
corpului şi în nutriţie a fost dr. medic John Tilden din Denver. 
Acest mare om de ştiinţă rămâne înscris în istorie ca unul din cei mai 
buni doctori. Programul său a inclus postul şi o abundență de fructe, 
vegetale şi produse animale. El a ajuns la 90 de ani şi a fost un medic 

activ până la sfârşitul vieţii. 

Pe de altă parte unul din cei mai buni doctori, specializat în nutriţie, 
a fost dr. John Hervey Kellog, care a funcţionat timp de 60 de ani ca 
director al faimosului aşezământ Battle Creek, Sanatoriul din Battle 
Creek, Michigan. 

Dr. Kellog s-a specializat în dieta vegetariană (el însuşi un vegeta- 
rian convins), iar la spitalul său veneau oameni din toată lumea (din 
cele mai înalte pături sociale), care ajungeau la sănătate superioară cu 
o dietă vegetariană. Eu am avut ocazia să studiez sub mâna Dr. Kellog 
şi consider că a fost una din experienţele mele cu totul deosebită din 
viața mea. 

In anii 20 am avut privilegiul să lucrez cu dr. St. Luis Estes, care 
a fost un pionier şi un convins în ce priveşte dieta cu crudități. Am avut 
ocazia să văd multe persoane bolnave şi ruinate care însă şi-au recăpătat 
sănătatea prin această dietă cu hrană crudă. 

Dr. Bennedict Lust a fost părintele şi fondatorul Naturopatiei 
în America. El a înființat la New York o mare şcoală de Naturopatie şi 
a şcolarizat sute de Doctori naturali care au răspândit învăţăturile sale 
în întreaga lume. 

Dr. Henry Lindiahr a fost un faimos medic fără medicamente 
care a militat pentru revenirea la metodele naturale în tratamentul 
modern şi de prevenire a bolilor. 

Profesorul Arnold Ehhret a fost după părerea mea cel mai mare 
nutriționist din lume. EI a fost descoperitorul şi creatorul „Sistemului 
de vindecare prin dieta fără mucus“ care conţinea o dietă strict 
vegetariană. 

Eu cunosc azi mulți din foştii discipoli ai profesorului Ehret aflați 
în vârstă de 80-90 ani şi care se bucură de o sănătate viguroasă şi 
robustă respectând acest plan. 

Aş putea să mai enumăr o mulțime de alți nutriționişti remarcabili 
cu care am venit în contact şi cu care am studiat, personalități care au 
practicat fie dieta mixtă, vegetariană sau dieta cu crudități. Toţi aceştia 
au avut un lucru comun şi anume, ei cu toții au eliminat integral toate 
„alimentele prelucrate şi rafinate“ ale civilizaţiei noastre. (87) 

Nu putem încheia, însă, fără evidenţierea unui medic român al 
secolului al XIX-lea - dr. Pavel Vasici Ungureanu, primul promotor 
al alimentaţiei vegetariene (fără carne) din România modernă. Este, 
poate, nedreaptă această aşternere a vălului uitării peste memoria acestui 
igienist - epidemiolog ardelean, inițiatorul şi susținătorul primei 
reviste medicale ardelene a secolului al XIX-lea: „Higiena şi 
şcoala“. Aprofundând studiul medicinei naturale, cu informaţiile de 
pe întreg mapamondul disponibile în acel moment, acesta ajunge să se 
apropie tot mai mult de sistemul natural, elaborând şi o lucrare ştiinţifică 
bine pusă la punct în acest sens: „Vegetarismul sau nutriția din 
punct de vedere istoric, anatomo-fiziologic, dietetic, sanitar, 
economic, moral, estetic şi social“. 

Acest periplu, printre susținătorii de ieri sau de azi ai nutriției natu- 
rale, nu ne-a permis decât o foarte sumară abordare, în condiţiile în 
care lista este probabil mult mai extinsă - atât cu alte personalități 
cunoscute şi recunoscute, dar care n-au mai avut loc între aceste puţine 
rânduri, cât, mai ales, cu nenumărații medici şi paramedici naturopaţi 
ce nu au căutat să iasă în evidenţă. Aceştia şi-au făcut doar datoria, 

aceea de a ajuta ca Natura şi forța acesteia din interiorul fiecăruia 
(„phisis“ sau „Vix medicatrix Naturae“) să se poată exprima în 
organismul dezechilibrat şi afectat, aplicând principiile sale - cele natu- 
rale, ale viului, enunțate de toți marii filozofi sau creatori de curente 
spirituale. 

Un aspect rămâne clar: Alimentaţia Naturală înaintează pe 
un fir continuu de-a lungul veacurilor şi mileniilor - un fir 
verde de data aceasta, şi nu roşu. Uneori, acesta este luminos 
şi foarte clar conturat, alteori abia vizibil (precum izvorul 
subteran), dar permanent este prezent... 


2.3 DIN ISTORIA ALIM ENTARĂ 
A POPULAPIEI DIN SPAPIUL ROMANESC 


O minuțioasă şi foarte interesantă istorie alimentară din spaţiul 
românesc ne este oferită de către medicul Ion Claudian, în lucrarea 
„Alimentaţia poporului român“, apărută la Editura Fundaţiei pentru 
literatură şi artă „Regele Carol II“, în 1939. Fost expert în nutriţie al 
Organizaţiei Naţiunilor Unite pentru Agricultură şi Alimentaţie (F.A.0O.), 
Doctor în Medicină al Facultăţii din Bucureşti, „magna cum laude“, dr. 
Claudian - nutriţionist de renume mondial - a reprezentat o voce 
autorizată ce a adus la lumină cercetări istoriografice ce confirmă în 
mod neaşteptat o dominantă culinară cvasi-naturală a strămoşilor 
românilor (geto-dacii) şi a populaţiei româneşti din perioada Evului 
Mediu, aflată în relație directă cu modul acestora de vieţuire: păstoritul 
transhumant. 

Acest comportament alimentar aparte a permis observarea unei 
distincţii clare, între stilul fundamental de nutriţie al geto-dacilor şi cel 
al marii majorităţi a celorlalte popoare, chiar dintre cele cu o activitate 
asemănătoare (păstoritul) - prin evidenţierea populaţiei geto-dace 
drept „poporul mâncător de lapte“. Dar să dăm cuvântul Dr. lon 
Claudian: 

Condiţiile geografice (climă, vegetaţie) determină în mare măsură 
„Posibilităţile economice“ ale unei regiuni şi prin intermediul lor felul de 
a fi al locuitorilor. Dar acest determinism este limitat. Pe lângă factorii 
naturali, există un factor uman care nu trebuie uitat. Intr-un anumit 


la cea pe care a ales-o“ ( Vecinătatea mării nu a fost suficientă să facă din 
albanezi, un popor de navigatori sau pescari, zice L. Febre). Felul de 
viață poate fi privit ca o adaptare activă a omului la condițiile fizice, la 
cadrul geografic. 

Din acest punct de vedere, istoricii şi economiştii au deosebit şi 
împărțit umanitatea în câteva genuri de viață schematice. Vânatul, 
păstoritul, agricultura erau în acelaşi timp trei etape ierarhice care 
măsurau „gradul“ de civilizaţie. Sunt câteva decenii de când această 
clasificaţie dogmatică a căzut. Astfel, aceste genuri de viaţă sunt departe 
de rigiditatea care li se presupunea. Azi se admite ca o certitudine că 
păstoritul nu a fost o etapă generală în evoluția omenirii, ci un simplu 
tip regional. 


55 


În cadrul oricărei clasificări generale rămâne loc pentru numeroase 
tipuri intermediare. Unul din tipurile de tranziţie frecvent, care se 
regăseşte şi astăzi (anii 1940), pur în unele regiuni ale Asiei, este acela 
de păstori - agricultori. 

Să cercetăm felul de viață al poporului care din timpuri străvechi a 
viețuit pe meleagurile României de azi. Teoria nomadismului 
exclusiv, sau aproape exclusiv şi recent al românilor, a fost reluată, 
cu un punct de vedere special, de filologii noştri din epoca 
contemporană, în special de Ovid Densuşianu. Acest autor susține, bazat 
în special pe argumente filologice, că, până în Evul Mediu, românii, ca 
şi o bună parte din popoarele romanice dintr-o anumită zonă pastorală, 
nu practicau decât o agricultură primitivă, compatibilă cu viaţa lor de 
nomazi - transhumanți. 

Această teorie, care are păcatul de a nu face o distincţiune între 
nomadism şi deplasările pastorale transhumante - care implică 
sedentaritate - a dat naştere la o cunoscută controversă. Într-adevăr, 
dintr-un punct de vedere, transhumanţa, pendularea sezonieră a 
turmelor, ci nu a întregii populații, între două puncte fixe, e „negația 
nomadismului “. 

Azi, în lumina datelor şi concepțiilor noi, această controversă nu 
mai poate dăinui. In rândurile de mai sus, am arătat elasticitatea unui 
anumit fel de viață, acela al tipului pastoral-agricol, care este fără 
îndoială tipul predominant şi arhaic al strămoşilor noştri. Cercetările 
lui Capidan („Les Roumains nomades“) au arătat că există la românii 
din Balcani, alături de transhumanță, diferite tipuri de migrațiune 
păstorească, mergând până la nomadismul pur al Fârşeroţilor, care 
pare a fi un fel de viaţă rezresiv, de necesitate. 

Privind genul de viaţă al Românilor, în cadrul larg geografic expus 
anterior, vedem că, din diverşi factori fizici, relieful pământului e, în 
această privinţă, cel determinant. Într-adevăr, munții şi dealurile ocupă 
peste trei sferturi din întinderea ținuturilor noastre. Masivul Carpaţilor 
răsăriteni şi sudici, cu podişurile, depresiunile, văile şi prelungirile lui 
au constituit leagănul milenar al poporului nostru. In acest sens, dovezile 
istorice înregistrează, din antichitate până la sfârşitul Evului 
Mediu, poporul nostru ca un popor de munte. 

Acest cadru geogratic impunea, până la apariția condiţiilor sociale 
târzii, o ocupaţie predominantă: păstoritul extensiv de oi în primul 
rând, de cornute în al doilea rând. De la însemnările scriitorilor din 
antichitate, care vorbesc de geţi ca de „o națiune necunoscătoare 
de grâne, trăiesc din turme de oi“ (Columella, sec. I d. Ch.), la 
documentele ungureşti din secolul XIII-XIV care vorbesc de „românii 
din munţii Bihorului care se ocupă exclusiv cu păstoria“ şi care 
„nu au nici o urmă de agricultură“, toate afirmaţiile sunt analoage, şi 
desigur, toate sunt exagerate. Toate aceste afirmaţii ale străinilor arată 
că românii prezentau în ochii lor o inferioritate agricolă, dacă putem 
spune astfel, caracteristică păstorilor munteni. 

Mult mai târziu, Dimitrie Cantemir, vorbeşte de partea occidentală 
a Moldovei, „locuitorii trăiesc numai din creşterea vitelor“, iar 
câmpulungenii „nu cunosc plugul“. Ar fi desigur inutil să înmulțim 
dovezile, de altfel cunoscute, care pledează toate pentru aceeaşi temă a 
predominanţei vieţii pastorale în ținuturile noastre de munte. Până 
de curând, rămăseseră urme însemnate din aceste populații de păstori 

exclusivi care „nu cunoşteau plugul“. 

In ce priveşte ramura subdunăreană a neamului nostru, dovezile 
despre viața dominant pastorală, abundă, începând cu secolul al XI-lea. 

Se ştie că, în Peninsula Balcanică, termenul etnic, medi- 
eval de „vlah“ cu care grecii şi slavii numeau pe români, are 
de secole sensul social de „păstor“. 

Locuitorii ţării noastre de azi se deosebeau destul de răspicat de 
vecinii răsăriteni şi nordici şi, dimpotrivă, se apropiau, ca fel de viață, 
de popoarele apusene şi subdunărene cu care condiţiile reliefului - 
munții — îi făceau solidari. 

Revenind la procesul de transhumanță, acestuia i se cunoaşte astăzi 
un determinism geografic precis. Procesul deplasărilor periodice ale 
turmelor de oi apare pretutindeni unde mulții înalți sunt vecini cu câmpii 
ierboase şi calde. Se regăseşte în Asia Mică, în zonele care corespund 
acestor condiţii geografice. Există în Europa, în regiunea munților care 
domină zona Mediteranei: Peninsula Iberică, Pirinei, Alpii francezi, Pen- 
insula italică, o bună parte din regiunile munţilor Dinarici, Rodope, 
Pind şi se continuă cu regiunea sudică a Carpaţilor Orientali. Este un 
fenomen antropogeografic şi nu un fenomen etnic. 

Astfel, Ovid Densuşianu delimitează oarecum o zonă păstorească 
care porneşte din Carpaţii noştri şi se întinde spre Apus peste Alpii 
Dinarici cuprinzând partea sudică a masivului Alpilor, trecând prin 
Franța meridională până în Pirinei. Această zonă care se întinde din 
țara noastră, cuprinzând Peninsula Balcanică până în Spania, coin- 
cide cu zona în care s-a practicat sau se practică încă 
transhumanța. (3) 

Acest studiu antropo-geografic de largă întindere, încearcă să 
argumenteze importanţa păstoritului trashumant, element definitoriu 
în evoluţia materială şi spirituală a populaţiei din spaţiul românesc, 
prea puţin cunoscut şi înţeles în prezent, când această îndeletnicire 
este aproape dispărută. Continuitatea acestui tip de păstorit pe 
meleagurile româneşti, se află în relaţie directă cu tipul de alimentaţie 
promovat în lucrare şi practicat de ciobanul transhumant - hrana 
naturală. 

Se pare că acest tip de nutriţie a reprezentat pentru păstorul tran- 
shumant, atât o posibilitate (disponibile îi erau doar produsele lac- 
tate oferite de animale, nu şi carnea acestora, pentru a evita „decimarea“ 
turmei), dar mai ales o necesitate (pentru asigurarea sănătății şi vigorii 
acestuia, necesare parcurgerii miilor de kilometri şi variatului peisaj 
montan). 

Dar să vedem ce susțin sursele istoriografice, prezentate de dr. 
Ion Claudian, referitoare la modul fundamental de nutriţie a 
strămoşilor geto-daci: 

Alimentaţia, impusă în mare parte de felul de viaţă, deosebea pe 
vremuri popoarele unele de altele prin contraste hotărâte. Cu dreptate 
remarcă Victor Berard că în epoca homerică neamurile se indicau prin 
hrana lor de căpetenie. După acelaşi criteriu, „Geţii erau mâncători de 
lapte“ (Columella, sec. I d. Ch.). 

Să nu ne mulțumim cu acest epitet sugestiv şi să cercetăm în lu- 
mina cunoştinţelor antropogeografice de astăzi, care putea să fie 
alimentația poporului nostru şi în general a popoarelor cu acelaşi gen 
de viaţă de păstori de oi care practică agricultura lăturalnică. 

Alimentaţia popoarelor de acest tip este dominată de doi factori 
care îi dau caracterele particulare: abundența laptelui (A) şi seden- 
tarismul precar, relativ (B). 

Primul factor, abundența laptelui, va da nota dominantă 
alimentaţiei. Laptele va dispensa de consumarea zilnică a 
lichidelor calde, a supelor acide, care joacă un rol de căpetenie în 
hrana zilnică a agricultorilor răsăriteni. Tot cu ajutorul laptelui, păstorii 
rezolvă a doua problemă capitală a economiei naturale care este 
conservarea hranei pentru iarnă. 

Laptele fermentat, alături de produsele de fermentație acidă a fructelor 
şi vinului, a satistăcut totdeauna la populațiile pastorale, nevoia fiziologică 
de „acru“. 

In mod general, se poate spune că laptele cu multiplele sale 
întrebuinţări şi cu valoarea sa nutritivă excepţională simplifică 
problema alimentară şi face inutile sforțările pentru alte 
izvoare de hrană. 

Prin faptul acesta şi prin felul de trai special al păstorilor tradus 
prin nevoia de migrațiune - limitată sau mai extinsă după întinderea şi 
calitatea păşunilor - ca şi prin nevoia de a locui în munţi o mare parte a 
anului, face ca, în mod fatal, agricultura complementară a păstorilor să 
fie rudimentară şi să nu evolueze decât foarte încet, tinzând să con- 
serve vechile procedee şi vechile cereale (meiul). 

Un astfel de gen de agricultură cere o cereală de vară cu un timp 
de vegetaţie foarte scurt. Meiul e cereala tipică pentru astfel de 
condiții. Cultura acestei cereale era încadrată oarecum între cele două 
mari date ale păstoritului transhumant: urcarea şi coborârea din munți. 

Astfel, din aceste motive, păstorul transhumant şi agricultor este 
constrâns la cultura cerealelor nepanificabile. 

Consecințele acestei agriculturi rudimentare ca şi a traiului său este 
modul simplu de a prepara mâncărurile de cereale. Alimentația 
lui va întârzia deci în „faza fierturilor şi galetelor“. 

Teritoriul României de azi a fost de milenii o zonă de cultură 
dominantă a meiului, care juca un rol de căpetenie în 
alimentația masei mari a populaţiei. Această cereală alimentară, 
singură, este cu totul nepanificabilă. Din meiul măcinat grosolan, 
din uruială, aşa cum se face cu morile de mână, sau pisat, se prepară 
o fiertură: pâsatul, coleaşa, dintr-o făină mai fină, mămăliga, 
din pasta nedospită coaptă în spuză sau în fest - „mălaiul“, 
„turta“. E interesant de observat că aşa cum se întâmplă deseori, acelaşi 
cuvânt desemnează atât cereala (într-o întinsă regiune a României) cât 
şi principala preparaţie. Mălaiul, turta nedospită (galette), pare 
a fi fost deci cea mai răspândită formă de a pregăti cereala 
noastră. Mai rar se întrebuința o mixtură de cereale - grâu, orez. 

Faptul că meiul sau mălaiul, această cereală complet nepanificabilă, 
a existat şi a persistat atâta timp ca plantă alimentară de căpetenie, a 
contribuit într-o mare măsură la caracteristica bucătăriei noastre, 
dacă se poate spune aşa, care a rămas atâta vreme la faza 
fierturilor şi galetelor, fără să treacă la panificaţie. 

Bineînţeles, fierturi şi turte nedospite le-au avut şi le au toate 
popoarele, dar ele nu formează decât în câteva regiuni, mâncarea de 
fiecare zi. 

In sfârşit, o ultimă caracteristică a păstorilor de oi şi cornute este 
vegetarismul (spre deosebire de păstorii de cai - kirghizi, tătari 

- carnivori exclusivi). Etnografii ne arată că populaţiile pastorale 
sunt foarte puţin carnivore ci, dimpotrivă, mâncătoare de 
lapte şi mari consumatoare de cereale şi vegetale în general. 
Acest caracter, destul de paradoxal, la prima vedere, este în realitate 
explicabil. Păstorul, de oi mai ales, nu este dispus să-şi împuţineze 
turma care este propriul său capital, ci se mulţumeşte cu 
dobânda, laptele, lâna. Pretutindeni păstorii nu sacrifică decât 
animalele rănite, uneori bolnave. 

Acest caracter de vegetarism se regăseşte la românii de 
astăzi (anii 1940) care consumă mai puţină carne ca toate 
națiunile vecine şi conlocuitoare. El are şi o explicaţie fiziologică. 
Proteinele animale sunt furnizate de lapte şi brânză. De altfel 
vegetarismul este, într-o oarecare măsură, un caracter comun 
întregii pături ţărăneşti de pretutindeni şi din toate timpurile. 
Consumarea zilnică a cărnii ca şi a alcoolului este o „invenție 
a civilizaţiei urbane“. 

Acest obicei a fost generalizat în Occident foarte de curând, 
la mijlocul secolului trecut (secolul XIX), odată cu 
industrializarea. E schimbarea pe care Era capitalistă a adus-o 
alimentaţiei. In Orientul Europei, alcoolul industrial a pătruns de mult 
în mediile rurale, dar alimentația carnată de tip „burghez“ întârzie 
să se introducă la țară. 

O altă caracteristică a alimentaţiei păstoreşti este utilizarea pe o 
scară mare a plantelor de culegere, care ocupă un mare loc în hrana 
de primăvară şi vară. Şi acest caracter se regăseşte în hrana 
ţăranului român. Se pare că nici un popor din Europa nu a 
păstrat mai multe buruieni alimentare ca poporul nostru. 
Supravieţuirea acestui obicei arhaic compensează, fără îndoială, aceeaşi 
insuficiență agricolă de care am vorbit. Cultura legumelor este tipul 
culturii intensive care cere o sedentaritate desăvârşită, condiţii 
de climă şi sol care cu greu se pot găsi în zonele muntoase pastorale. Se 
pare că, până relativ de curând, legumele cultivate de români erau 
numai câteva: varză, mazăre, bobul, lintea, usturoi, ceapă. 
Mai toate celelalte verdeţuri erau furnizate de speciile inculte alimentare 
care sunt excepțional de bine reprezentate în flora noastră. De altfel 
această abundență de buruieni de hrană, a câmpului de pășune, 
este iarăşi un motiv pentru care păstorii nu simt trebuinţă de a recurge 
la complicata tehnică a grădinăritului. Laptele care simplifică, cum am 
văzut, problema alimentară în general, în special prin aportul lui de 
proteine, rezolvă în mare parte şi problema hranei grase. Păstorul 
vegetarian şi lactivor simte prea puțin nevoia unei grăsimi 
suplimentare. Verdeţurile, care nu se consumă cu lapte, sunt drese 
cu smântână, cu brânză (...). Extragerea untului ca şi tehnica 
desmântânirii laptelui sunt obiceiuri foarte recente, de care altădată nu 
se simţea nevoia, şi care nici astăzi n-au pătruns ţăranului nostru. 
utilizată la strămoşii noştri (se fierbea, se frigea pe cărbuni, la 
„frigare“, la„proțap“) se poate rezolva cu grăsimile animale de 
conservă. Laptele şi derivatele lui sunt o grăsime întotdeauna la 
îndemână. Aşa s-a făcut că, în zona noastră conservele grase, atât 
cele vegetale (uleiuri) cât şi cele animale, în special slănina 
de porc, să fie mult mai puțin consumate ca în alte regiuni. 

Până spre secolul al XVIII-lea, hrana păstorilor elveţieni 
amintea într-un mod izbitor de hrana ciobanilor noştri. lată un 
„meniu“ al păstorilor elveţieni: Dimineaţa - mămăligă de orz cu 
lapte. La prânz: pâine uscată, lapte cu făină de ovăz. Seara: 
fiertură de porumb cu lapte. 

De altfel , până în secolul al XVIII-lea, fiertura de mei, de 
ovăz şi de porumb, era, împreună cu laptele, hrana de toate 
zilele a elveţienilor. 

Alături de factorii bio-geografici specifici, prezenţa viei (lipsa 
băuturilor fermentate), prezenţa fructelor (însemnătatea mai mică a 
supelor acide), cereale nepanificabile (lipsa pâinii), creşterea 
oilor, legate de munţii noştri, punea la îndemâna strămoşilor noştri 
îndepărtați un aliment pe care vecinii de la Nord şi Răsărit îl aveau într- 
o măsură mai mică - laptele. 

Deci, din punct de vedere al alimentaţiei, ca şi din punct de vedere 
geografic şi biogeografic, ținutul locuit de români e o zonă de hotar, 
în cuprinsul căreia se întretaie deosebite influenţe. Influenţa continentală 
se traduce prin prezenţa fermentaţiilor acide. Lipsa băuturilor din 
cereale fermentate, în funcţie de prezenţa viței de vie, ne leagă de zona 
Mediteranei. In sfârşit predominanţa laptelui în alimentaţie - legată de 
prezența munţilor - ne apropie de populațiile pastorale din Sudul şi 
vestul Europei. (3) 


În acest moment, al prezentării istoriei culinare a geto-dacilor şi 
românilor din vechime, deja putem trage o concluzie ce devine tot mai 
bine conturată. Se pare că Alimentaţia Naturală, susținută cu tărie de 
noi, nu este rodul unei oarecare opinii sau al unei imaginaţii dornice 
cu orice preţ de originalitate, ci „are în spate“ vechi şi ancestrale obiceiuri 
culinare ale popoarelor ce au „stăpânit“ aceste meleaguri, reprezentând, 
surprinzător, tradiţia acestor locuri. Pentru că această „tradiţie 
populară“ din domeniul culinar a fost efectiv ruptă în ultimul secol 
deja parcurs (XX) - prin pătrunderea agresivă culinară cu specific 
sedentar Occidental (unde carnea şi tratamentul termic intens erau şi 
încă sunt elementele principale) - poate că acum, la început de mileniu 
III, nevoia reîntoarcerii la tradiția ancestrală populară (îmbogăţită cu 
elementele moderne ale ştiinţei) solicită, pe lângă multe alte aspecte, şi 
reîntoarcerea la Natură prin Alimentaţia Naturală! 

Multe alte concluzii, la fel de surprinzătoare, pot rezulta din par- 
curgerea acestui studiu, dar le lăsăm pentru capitolul sintetic al con- 
cluziilor generale. De aceea, noi continuăm prezentarea studiului 
istoriografic, observând evoluţia culinară generală a poporului de pe 
aceste meleaguri în perioada Evului Mediu, exprimată în aceeaşi lucrare 
a reputatului dr. lon Claudian: 

Hrana de tip „pastoral“ suteră o regresiune în două privinţe: 
1. Suprimarea laptelui şi 2. Intrebuinţarea fierturii - mămăligii — 
care înlocuieşte cerealele coapte - mălaiul. 

Cu părăsirea vieții pastorale, este posibil ca românii să fi înlocuit, 
în parte, galetele, cu fiertura. 

Creşterea albinelor pare a fi fost în Moldova excepțional de 
înfloritoare. Bandini (1635) vorbeşte de stupii moldoveneşti, care scot 
până la 7 roiuri pe an. Ceara Moldovei se exportă până în Veneţia. 
Mierea şi ceara sunt, la un moment dat, principalul articol de 

export şi venitul de căpetenie al ţării. 

Panificaţia noastră rămâne chiar în clasa boierească, mult întârziată 
față de Apus. Un raportor austriac anonim găseşte chiar în începutul 
secolului al XVIII-lea, în Oltenia ocupată de imperiali, pe țărani 
mâncând mămăligă iar pe boieri mâncând azymă în loc de 
pâine. 

Țăranii sunt ospitalieri. Pe cutare călător îi primesc cu pâine, 
ceapă, brânză, lapte. 

Dintre alimentele animale laptele şi produsele sale erau 
încă, în această epocă, unul din principalele izvoare 
alimentare. Fiertura de mei măcinat sau uruit, mămăliga, păsatul, 
coleașa, erau ca şi „mălaiul“ mâncarea complementară de totdeauna a 
laptelui şi a brânzeturilor. Dar, desigur, mămăliga de mei, care se 
mănâncă cu lapte sau cu unt, cum o descrie Dimitrie Cantemir, devine 
o mâncare „boierească“ pe care românul nu poate să şi-o îngăduie zilnic. 
Carnea de porc, mai rar de oaie sau de capră, şi mai rar de 
vită mare, era ceea ce a fost totdeauna, o hrană ocazională, 
excepțională, sau un aliment de conservă pentru iarnă 
(slănină, pastramă). Cele câteva verdeţuri cultivate (ceapă, usturoi, 
varză, bob, mazăre, linte, fasole) şi atâtea buruieni culese, în parte 
părăsite astăzi, revin pe primul plan, odată cu împuținarea laptelui şi 
cu stabilirea posturilor ortodoxe. 

Astfel vegetarismul a fost totdeauna un caracter al 
alimentaţiei rurale. Țăranul nu-şi putea procura carne decât 
sacrificându-şi propriile vite, şi asta nu se putea întâmpla 
decât rareori. 

Chiar când nu sunt constrânşi la această alimentaţie, țăranii noştri 
păstrează o anumită considerație pentru verdețurile de 
primăvară care au reputaţia de a fi sănătoase. Această credinţă, 
de altfel îndreptățită în mare parte, se încadrează în regula generală 
după care vechile plante alimentare au tendința să devină 
„leacuri“. 

Băuturile alcoolice distilate, din prune, ţuica şi rachiurile 
de cereale, nu pătrund în obiceiurile poporului român decât 
în secolul al XVIII-lea. Până în veacul al XVII-lea ni se vorbeşte 
numai de vin şi de vinul de fructe, în special de mere. Pe la 
jumătatea acestui secol, începe să prindă tehnica distileriei, care era 
foarte răspândită, încă din secolul al XVI-lea în Apus, în Ardeal, ca şi la 
vecinii noștri Slavi de la Răsărit. Dar încă la sfârşitul secolului al XVII- 
lea, rachiul (holerca) era, în Moldova, o băutură orășenească, pe 
care „nu o iubesc decât soldaţii“ (D. Cantemir). 

In mijlocul poporului nostru, cu obiceiuri alimentare speciale, fix- 
ate de o perioadă milenară, în care păstoritul a jucat un rol de căpetenie, 
împuţinarea vitelor trebuia să aibă efecte şi mai triste ca în alte părți. 
Țăranul fiind lipsit de principala sursă de proteine animale - laptele - 
subnutriția, mizeria alimentară a apărut repede. Condamnat la o hrană 
vegetală excesivă şi aproape exclusiv maidică fără proteine animale, 
redus - cu un cuvânt - la mămăligă, fără complementul ei 
tradițional şi oarecum natural, laptele, pelagra a apărut pe la 
mijlocul veacului al XIX-lea, cam după o sută de ani de la adaptarea 
culturii porumbului. 

Condiţiile antropogeografice milenare au fixat poporul român, după 
cum am văzut, la o hrană caracteristică unui anumit fel de viață. Predo- 
minanța laptelui şi o anumită inferioritate agricolă - cereale 
nepanificabile cu vegetaţie scurtă - merge mână în mână cu 
pregătirea rudimentară a cerealelor. În decursul istoriei, structura 
economică şi socială a poporului nostru, a îngăduit prelungirea acestui 
tip alimentar care dispăruse mai curând sau mai târziu, la popoarele 
cu acelaşi fel de viaţă din Occident. 

În decursul Evului mediu, odată cu aservirea socială şi economică 
a țărănimii, hrana clasei producătoare a suferit, la noi ca şi pretutindeni, 
o regresiune. În secolul al XVIII-lea, introducerea porumbului a însemnat, 
în acelaşi timp o ameliorare economică şi o regresiune a alimentației 
care ne-a îndepărtat şi mai mult de panificaţie. În ultimul secol, 
pauperizarea păturii ţărăneşti legate de schimbarea bruscă a structurii 
economice a adus o regresiune şi mai evidentă a alimentaţiei. La 
caracterele arhaice de alimentaţie, s-au adăugat caractere de mizerie. 
Prin pierderea mijloacelor străvechi de alimentaţie, în care 
laptele juca rolul principal, s-a accentuat vegetarianismul, cu 
reducerea la minimum a proteinelor animale. In consecinţă, 
fierturile de cereale, mai „sățioase“, mămăliga, lipsite de lapte, 
preiau rolul dominant, uneori exclusiv în hrana țărănească. 
Întinderea terenurilor agricole în paguba păşunilor, se traduce în 
alimentaţie prin creşterea mămăligii în dauna laptelui. Este un 
regim al tipului social de „proletar agricol“ şi care aminteşte de alimentația 
„de foamete“ din Occident. (3) 


Ca o concluzie a prezentului său (cel al anilor 1940), la finalul acestui 
studiu, dr. Ion Claudian remarcă următoarele repere fundamentale 
ale liniei dominante culinare a românilor: 

Aşa cum se prezintă astăzi alimentaţia ţăranului român din câteva 
provincii ale ţării, ea pare nu numai o hrană de tip arhaic, ci chiar 
regresiv. 

Două sunt caracteristicile esenţiale ale hranei ţăranului român, cel 
puţin din anumite ţinuturi: 

1. O hrană monotonă, de tip predominant vegetal; 

2. Lipsa obiceiului panificaţiei, având porumbul ca bază de alimen- 
tatie. (3) 

Aceste concluzii, sintetic exprimate de medicul român expert în 
nutriție, explică foarte clar situaţia stării de sănătate a țăranilor români 
din ultimele secole: pe de o parte, o uimitoare vitalitate generală 
la cei relativ sănătoşi, remarcată de mulţi călători străini, în 
contradicţie cu statura fizică mai puțin impunătoare, specific 
occidentalilor, iar, pe de altă parte, prezenţa unor boli specifice 
unor carenţe nutritive în procentaj superior altor zone. 

Uimitoarea vitalitate, remarcată şi de străini, este rezultatul alimen- 
taţiei aproape total lipsită de carne, practicată natural de țăranul român 
(un bun păstrător al tradiţiei, inclusiv în acest aspect), a neutilizării 
curente a prăjelilor şi a altor preparate prea grase, dar şi a folosirii 
laptelui crud şi a preparatelor vegetale puţin prelucrate termic - ceea 
ce asigura, implicit, şi un foarte scăzut nivel al intoxicării alimentare a 
organismului. In schimb, amplificarea sărăciei din ultimele secole a 

determinat scăderea dramatică a numărului de animale în gospodărie şi, 
în consecinţă, utilizarea ulterioară a porumbului ca bază în alimentaţie. 
Acestea, asociate cu folosirea tratamentelor termice tot mai intense (prăjeli, 
coaceri etc.) la preparatele vegetale, ca imitație din cultura orăşenească 
occidentală, au dus la scăderea dramatică a aportului de vitamine, enzime, 
proteine animale naturale din lactate şi ouă, precum şi alte componente 
vitale necesare bunei funcționări a organismului, explicând, astfel, 
prezenţa bolilor carenţiale din ultimele secole. 

Din toate aceste observații ale istoriei culinare, ce traversează perioade 
de sute şi mii de ani, se pot trage multe concluzii utile prezentului. Cea 
mai interesantă dintre ele, însă, credem că se referă la faptul de a aprecia, 
cel mai mult, un model de alimentaţie care acum pare demult apus. Căci, 
atât alimentaţia profund denaturată a prezentului, de tip orăşenesc 
occidental (abundentă în proteine carnate, cu tratamente termice intene), 
dar şi cea rurală românească a ultimelor secole (puternic dezechilibrată 
nutritiv din cauza motivelor enunțate anterior), nu pot reperezenta un 
model viabil şi sănătos de alimentaţie, chiar „naturistă“ (cu preparate 
alimentare provenind din natură, fără a fi neapărat şi naturale, organice, 
nedegradate termic). Putem aprecia că ambele modele se situează pe 
extremele cantitative (prea mult sau prea puțin). 

Astfel că, modelul viabil căutat, pare a fi cel mai bine reprezentat 
de stilul culinar al strămoşilor geto-daci şi ai românilor din vechime 
(Vlahii, apoi valahii - adică păstorii transhumanți). Situat la mijlocul 
celorlalte două modele extreme (ca o adevărată „cale de mijloc“), 
acesta propune, ca şi alimentaţia geto-dacilor, aceleaşi categorii de 
preparate promovate şi de nutriția naturală: produse animale (lactate, 
ouă, miere) şi vegetale nedegradate termic (legume, fructe, cereale etc.). 

Cu adevărat, „nimic nou sub soare“... 


2.4 CONCLUZII 


În acest ultim subcapitol vom sintetiza concluziile rezultate din acest 
periplu prin istoria culinară - atât prin cea mondială, cât şi cea a spațiului 
românesc. Într-adevăr, această dimensiune a Alimentaţiei Naturale, 
„tărâm” al „vieţii fără de moarte”, primeşte, prin experienţa din 
spaţiul românesc, o notă particulară şi, în acelaşi timp, universală, în 
contextul alimentaţiei mondiale. 


Imaginile rezultate din parcurgerea istoriei nutriţiei naturale în 
context general, național şi internaţional, fixate în acest capitol al lucrării 
noastre, nu pot fi deloc absolutizate, cum am putea fi tentaţi, la prima 
vedere. Acestea reprezintă „clişee” de ansamblu, relative, „medii 
statistice”, cum ar spune sociologii. In aceeaşi zonă geografică şi în 
aceeaşi perioadă istorică, obiceiurile aveau o mare diversitate, inclusiv 
culinară. Astfel că putem vorbi cel mult de o dominantă, având de-a 
face cu oameni, fiecare cu o personalitate distinctă, şi nu cu celule sau 
legume identice, anonime. Pe de altă parte, o mare variaţie şi oscilație 
a obiceiurilor, inclusiv culinare, o poate realiza aceeaşi persoană într-un 
anumit interval de timp (perioade de „naturism” alternate cu cele de 
carnivorism etc.). 

De aceea noi vorbim de dominante şi de medii, nefiind vorba de 
imagini şi parametri absoluti, stilul de nutriţie al unei anumite populații 
într-o anume perioadă istorică fiind apreciat după numărul majoritar 
(peste 50% din persoane) al celor ce practicau acel tip de nutriţie. Pe de 
altă parte, deşi cantitativ reprezentau o minoritate, clasa dominantă 
din orice societate (clasa nobiliară, dar mai ales cea sacerdotală) putea 
compensa numărul mare al păturii dominate, ţăranii, prin Puterea 
exercitată, exprimată şi prin puterea financiară (dar mai ales prin cea 
sacerdotală). 

Am exprimat aceste aspecte esenţiale (ale „mediei statistice” şi ale 
„calităţii care domină cantitatea”) pentru a înţelege, mai ales, consistenţa 
imaginii de „popor mâncător de lapte” atribuită geto-dacilor de către 
diverşi istorici. Această constatare, recunoscută de istorici ai vremii, 
evident că nu se aplică întregii mase de geto-daci ai perioade istorice 
corespunzătoare - aşa cum nici actuala situaţie de “carnivorism” nu se 
aplică întregii populaţii din prezentul spațiului românesc. Dar, pentru 
că o bună parte din populaţie practica acest sistem culinar natural, 
promovat şi recomandat cu înțelepciune de clasa conducătoare şi 
sacerdotală geto-dacă, în acest caz putem vorbi de o dominantă culinară. 
Şi aceasta, chiar dacă au existat, în continuare, segmente ale populaţiei, 
unele chiar numeroase, care practicau culte primitive, ritualuri poate 
sângeroase, în care „sacrificiul” (uciderea) animalului şi îngurgitarea 
cărnii, inclusiv ritualic, erau elemente de bază, reminiscenţe ale unui 
primitivism preistoric. 

Acest aspect este general valabil în orice cultură şi în orice perioadă 
istorică. De aceea, ca o sinteză, vorbind de comparații între medii şi 
dominante culinare între diferite zone şi areale, credem că putem spune 
cu încredere că, în zona românească, Alimentaţia Naturală şi 
Medicina Naturală, a mijloacelor cât mai naturale, profund 
umane, a fost dintotdeauna “la ea acasă”. 


În acest sens, este un bun subiect de meditaţie obiceiul geto-dacilor, 
preluat din adâncimea insondabilă a istoriei şi păstrat în unele locuri 
până astăzi, anume transhumanţa. La prima vedere pare a fi un simplu 
procedeu de căutare a unor zone mai bune de păşunat pentru oile 
ciobanului. Şi totuşi, pendularea sezonieră de o parte şi alta a munților 
nu este o acţiune tocmai uşoară şi comodă, care uneori nu este 
justificată nici măcar economic (mult mai simplă pare a fi o deplasare 
intrazonală, în acelaşi areal de existenţă al ciobanilor). 

Aici pare a se releva un sens cel puţin surprinzător al acestui 
procedeu ancestral, remarcat şi din observaţiile asupra ultimilor ciobani 
transhumanțţi din prezentul spațiului românesc. Astfel, dincolo de 
aspectul fizic general al acestor ciobani, uimitoare s-au dovedit a fi 
cunoştinţele dobândite de aceştia: cunoscători de limbi străine (şi nu 
numai cele ale țărilor prin care trec), vaste cunoştinţe din zona politică, 
socială, economică şi uimitor, culturală, a țărilor parcurse - adevărate 
enciclopedii ambulante. Aceste observaţii nu sunt excepții, ci regula 
printre foarte puţinii ciobani transhumanțţi care au mai supravieţuit, 
din vocaţie, până azi (început de mileniu III, în 2003). 

Aceste observaţii ne permit să îndrăznim o nouă constatare legată 
de sensul real al transhumanțţei, cel pentru care acest obicei se manifestă 
de mii de ani, cu cea mai mare concentrare în teritoriul românesc. 

Astfel, transhumanţa, ca ancestral obicei, reprezintă, în 
realitate, un proces de cunoaştere/autocunoaştere, de 
descoperire a lumii în care omul se manifestă, dar şi un in- 
strument de regăsire a drumului către sine, către cunoaşterea 
spirituală. 

Pentru că “human” semnifică umanul, lumescul din fiecare, şi 
pentru că rădăcina acestui cuvânt (“trans”) ne indică sensul transformării 
(“prin”, “dincolo”), putem concluziona tranşant că transhumanţa este 
procesul de eliberare de uman, de elementul lumesc, trecător, 
pământesc (“huma“), pentru regăsirea calităţii spirituale a 
fiinţei. 

“Păstorul” îşi conduce “oile” pe cărarea montană, ascendentă şi 
şerpuită a Cunoaşterii. “Păstorul” poate fi Maestrul, iar “oile” - discipolii, 
dar imperativul prezentului de început de mileniu III ne solicită să ne 
reamintim că, de fapt, fiecare îşi păstoreşte propria turmă de gânduri, 
sentimente, atitudini şi mai ales trăiri, pe drumul cel lung al “regăsirii 
de sine” prin Autocunoaştere... 

lată o similitudine, până la identificare, cu principiul esenţial pe 
care se bazează Alimentația Naturală!... 

În cadrul acestui proces, turma, oile, lactatele reprezintă 
instrumente prin care păstorul îşi poate duce la îndeplinire 
menirea, nicidecum scopul acestui proces, aşa cum, din 
păcate, este perceput astăzi, în epoca degenerării şi 
denaturării informației - până la nivel alimentar. 

În acest fel, se remarcă distincţia fundamentală dintre acest mod de 
viaţă al ciobanilor munteni şi stilul de viaţă reprezentat de nomadism 
al populațiilor migratoare. La crescătorii de cai din pustiile orientale 
(nomazi), cunoaşterea de sine este înlocuită cu “cunoaşterea” 
prin forță, prin cucerire şi agresiune. Şi este oarecum normal: 
hrana de bază era carnea, simbolul agresiunii, a forței brute, 
a crimei comise prin uciderea animalului („calitate” transmisă, 
astfel, sistemului - organism ce preia această informaţie). 

În schimb, spaţiul românesc cunoaşte experienţa unei profunde 
căi spirituale, promovată cel puţin de vârfurile conducătoare ale 
vremurilor de demult, vremuri încă prea puţin cunoscute istoriografic, 
ce se întind încă înainte de perioada lui Herodot, Deceneu şi chiar 
Zalmoxis. Astfel, se pare că această zonă geografică a reprezentat 
centrul unei profunde iniţieri în artele medicale ale vindecării 
şi ale cunoaşterii tainelor naturii. In acest sens cităm doar doi 
autori dintre cei care susţin această idee: Nicolae Iorga, într-una din 
scrierile sale, susţine că, în tinerețea lui, Hypocrate a fost inițiat în 
tainele medicinei de către un medic trac, cu numele Herodicus 
din Selimbra (N. Iorga - “Istoria românilor”, vol. I, Bucureşti, 1936). 

De asemenea, o asiduă cercetătoare a istoriei geto-dacilor, Mioara 
Căluşiță-Alecu, în lucrarea “Zamolxis” declară, legat de inițierea lui 
Zalmoxis în vechea Eladă, ca “sclav” al lui Pythagoras: “Argumentele 
lui Herodot, Suidas şi Simon Pelloutier demolează fără drept de 
apel această concepție eronată. Mai mult, apare clar ideea că 
Pythagoras este cel care s-a inspirat de la geţi, deoarece l-a 
avut ca maestru (învățător) pe Abaris (Avaris) 
Hiperboreeanul”. Dacă acceptăm această ipoteză, care presupune că 
prezenţa lui Zalmoxis la şcoala lui Pythagoras nu a fost ca sclav, ci, în 

realitatea iniţiatică, un adevărat Învățător, şi dacă ne reamintim ce 
propovăduia această şcoală iniţiatică a lui Pythagoras (din punctul de 
vedere al Medicinei Naturale: Hrana Vie), atunci începem să percem 
mai clar anvergura dimensiunii iniţiatice a învățăturilor, 
inclusiv medicale, ale clasei conducătoare sacerdotale a geto- 
dacilor. 


Aceste aspecte, ce par simple speculații mai mult sau mai puţin 
„mistice” la prima vedere, au nevoie de confirmări clare în aceste sens. 
lar pentru aceasta, oferim, către finalul „concluziilor” acestui capitol, 
trei citate mai mult sau mai puţin lungi, care să sublinieze, într-o abordare 
la fel de ştinţifică ca şi lucrarea Dr. Claudian (,„Alimentaţia poporului 
român”), calitatea de căpetenie a strămoşilor geto-daci: cumpătarea, 
inclusiv alimentară, izvorâtă dintr-o încredere nestrămutată 
în forțele energiilor spirituale ale Luminii şi Adevărului... 

Astfel, în lucrarea „Mozaic din Dacia şi până în Insula 
Paştelui”, autorul N. Alexandru precizează: 

Scrierile antice povestesc că pe teritoriul Daciei abundau lăcaşurile 
unor înţelepţi şi asceţi renumiţi. Strabon spune că acei solitari pioşi 
care trăiau departe de „deşertăciunile lumii” erau cunoscuţi sub numele 
de „Ktistai”. In vechea Dacie existau anumite caste de specialişti ai 
sacrului care duceau o viaţă foart austeră, fiind vegetarieni şi celibatari 
trăind într-o izolare absolută (precum asceţii, pustnicii şi călugării de 
mai târziu). Mai multe texte antice spun că datorită acestui trai auster şi 
a unor practici inițiatice secrete, asceţii daci atingeau vârste 
incredibile, de sute de ani. 

Platon, Socrate şi Herodot, în scrierile lor despre neamul dacilor, 
spun că iniţierea preoţilor era extrem de solicitantă. Iniţiaţii se 
abţineau de la orice aliment din carne, mulțumindu-se doar 
cu alimente de origine vegetală. 

La rândul său, Mircea Bujoreanu, în articolul „Hiperboreeanul 
Abaris şi preoţii daci”, remarcă: 

Mitologia greacă are un personaj mitologic, hiperboreeanul Abaris, 
venit în Grecia din ținuturile de lângă Pontul Euxin (Marea Neagră). 
Ca şi asceţii din India şi Tibet, el ar fi trăit „fără hrană”, sau 
cel puţin nu l-a văzut nimeni mâncând... 

Acest sacerdot al lui Apollo (care, după unele surse, ar fi trăit în 
secolul VIII î. Ch.), exponent al spiritualităţii nordice, semăna izbitor 
cu preoții daci, cărora le erau atribuite puteri asemănătoare, inclusiv 
aceea de a trăi fără hrană (a se vedea, în acest sens, subcapitolul 
6.6., referitor la fenomenul denumit „Inedia”). Grecii îi numeau 
„kapnobotai” pe preoții lui Zalmoxis, ceea ce s-ar traduce prin „cei ce 
merg pe nori” („cei înălțaţi”, având o calitate sufletească şi spirituală 
de mare „înălțime”). 

În lucrarea „Cultul lui Zalmoxis” a lui A. Nour (reprezentând 
prima parte a tezei pentru examenul de doctorat in istorie a acestuia, 
susținut sub coordonarea prof. Scarlat Lambrino), apar informații 
referitoare la nutriția şi modul de practică a medicinei la geto-daci - la 
fel de tranşante, precise şi cu autoritate ştiinţifică deplin confirmată (ca 
în „Alimentaţia poporului român” a dr. Claudian, citată anterior) : 

La geţi nu existau asemenea „nebunii religioase” (ca de exemplu, 
„epifania lui Dionysos-Sabazius” la thraci, ca mare serbare orgiastică). 

Nici o ştire antică nu ne comunica nimic în această privinţă. S-ar părea 
că epifania lui Zalmoxis, sărbătorită la patru ani odată, era, după felul 
cum se înfățișa însăşi viaţa geților, prilej de abstinenţă, de adâncă 
reculegere, de purificare trupească, de meditaţie îndelungă. 

Două atribute mai însemnate se recunosc lui Zalmoxis în cultul 
său: acela de vindecător şi acela de oracular (profet). Intre ştirile 
vechi asupra lui Zalmoxis, aceea transmisă de Platon, relativ la puterea 
vindecătoare a zeului, este deosebit de importantă. El vorbeşte de nişte 
medici thraci, care se socoteau a fi „dintre ucenicii lui Zalmoxis” şi 
care aveau o anumită metodă în vindecarea bolilor, deosebită de a 
medicilor greci. Principiul călăuzitor al acestei metode era că ei 
considerau că toate bolile îşi au originea în suflet, astfel că 
întâi sufletul trebuie vindecat şi apoi boala însăşi. Metoda 
impunea un regim (alimentar) special pentru întregul trup şi abia după 
aceea urma tratamentul bolii. Astfel, pentru teribilele dureri de cap de 
care suferea Charmides, Socrate îi oferă, după rețeta medicului thrac, 
doctoria preparată din ierburi „descântate”. 

După ştirile transmise de Dioscuride şi Lucius Apuleius, geto-dacii 
cunoşteau o sumă de ierburi pe care le foloseau la prepararea 
medicamentelor. Intre acestea se poate cita „fumigația cu sămânță de 
cânepă”, până astăzi folosită de țăranii noştri. Dioscuride, multă vreme 
medic în armatele romane de la Dunăre, ne transmite în cărţile sale 
păstrate fragmentar, o listă de ierburi întrebuințate ca medicamente pe 
vremea lui Neron. Din această listă întregită cu acea transmisă de 
Apuleius, de pe vremea lui Antonius Pius şi Marc Aurelius, o sumă 
destul de importantă de ierburi par a avea nume geto-dace. 

Practica medicinei era o funcţie religioasă, lăsată pe mâna preoților, 
ca singurii inspirați de Zalmoxis în tratarea bolilor. 

Credinţa în nemurire avea adânci reflexe în viața de toate zilele a 
geto-dacilor. Austeritatea traiului cu masa frugală de lapte şi 
legume, lipsită de carne, cu locuința simplă până la sărăcia cea mai 
expresivă, cu ocolirea tuturor poftelor trupeşti, izvora, fără îndoială, 
din marea credinţă a nemuririi sufletului. Toate acestea: masa bogată, 
traiul comod, băutura, precum şi femeia în sens poligam, erau pentru 
îmbuibarea trupului, deci pentru menținerea lui ca închisoare a 
sufletului, ceea ce nu se potruivea cu dorinţa de fiece clipă a lui de a-şi 
lua zborul spre cele eterne. S-a zis că geto-dacii erau poligami sau beţivi 
şi desfrânațţi, fiindcă s-au confundat totdeauna cu thracii din sud, fără 
să se vadă că credinţa lor în nemurirea sufletului şi în general religia 
lor, nu puteau îngădui aceasta, fără a se nega pe sine. 

Geţii, cu predispoziţiile lor religioase de care am vorbit, 
neconsumând animale, nici grăsimea lor n-o întrebuințau în opaițe, 
astfel că erau siliți să consume untdelemnul grecesc. 

Cât despre banchetul lui Lysimachos pe care îl invocă Pârvan ca 
un prilej de beţie, trebuie să ținem seama de ceea ce ni s-a comunicat 
despre acest ospăț (de la Diodor). Două aspecte diferite avea această 
masă: unul, masa de lux, bogată şi îndestulată, a macedonenilor, în cap 
cu regele învins şi captiv; altul, masa simplă, sărăcăcioasă, fără 
strălucire şi fără îmbuibare a geților, în cap cu Dromicaites. Nicăieri nu 
se atestă prezenţa vinului în această ştire, şi dacă se poate deduce pentru 
masa macedonenilor, pentru o masă fără carne, redusă la pâine 
îngrăşată cu tărâţe, o supă, lapte şi brânză, ca a geților, vinul 

este exclus. Dar avem ştiri precise că geții, popor de păstori şi 
agricultori primitivi, se hrăneau cu lapte, cu miere şi cu le- 
gume, iar vinul nu-l cunoşteau. 

Deasupra oricăror argumente stă însă religia lor, care nu îngăduia 
vinul, nu numai sub forma orgiastică, ca la thraci, dar nici măcar sub 
aceea a unui consum moderat. Concepţia nemuririi, aşa cum am văzut- 
o la geți, n-ar fi putut izvori dintr-o minte tulburată de aburii amețitori 
ai vinului şi nu S-ar fi împăcat decât cu viaţa austeră până la asprime, 
care exclude vinul şi pe care ne-o atestă toate izvoarele. (86) 

Singurul şi cel mai relevant scurt comentariu ce poate fi adus acestor 
texte deosebit de clare, se referă la caracterul dominant în masa 
populaţională, a credințelor şi modului de viaţă auster a geto-dacilor. 
Departe de a reprezenta doar o ciudată excepţie, permisă doar asceţilor 
şi preoților zalmoxieni, modul de nutriție şi de viaţă considerat auster 
- care se identifică, practic, cu Alimentaţia Naturală promovată de noi 
în această lucrare - se adresa şi era pus în practică de majoritatea 
oamenilor, a populaţiei geto-dace (nu întâmplător, nume asimilat în 
totalitate ulterior cu cel de „vlahi”, adică „popor de păstori” 
transhumanți, „mâncători de lapte” şi nu de carne). 


lată cum, asemenea date şi „revelaţii” istorice sunt susținute cu 
tărie de către istorici autorizaţi şi cercetători ai istoriei medicale 
româneşti - nefiind doar simple speculaţii scriitoriceşti. Aceste 
nonconformiste şi uneori incomode puncte de vedere sunt solid susținute 
şi prin descoperirea unor forme de incantaţii, descântece, dar şi a unei 
forme de “Jurământ Hipocratic” pe teritoriul dacic, datate ca având 
originea anterioară existenţei istorice a lui Hipocrate, şi chiar a lui 
Pythagoras (sec. VI î.d.Ch.). 

Toate aceste surprinzătoare realități istorice, recunoscute de 
Herodot, Platon şi alţi mari istorici ai antichităţii, confirmă ceea ce s-a 
prezentat pe tot parcursul acestui capitol: spaţiul românesc este 
depozitarul şi locul de origine al propagării unei civilizații 
avansate, intens spiritualizată, răspândită peste întreaga zonă 
europeană şi chiar mai departe, şi ajunsă până în perioada 
actuală în formele empirice ale “cunoaşterii populare”. 


... În spaţiul geografic generos, oferit de această profundă cunoaştere 
prin ştiinţă şi conştiinţă, un loc clar precizat îi revine promovării ideii 
de integrare şi armonizare a omului cu mediul din care provine - 
Natura (exterioară, dar mai ales cea interioară), printr-o multitudine 
de metode şi proceduri naturale, în care elementul axial poate fi 
reprezentat de Alimentaţia Naturală... 

Capitolul 3 


CONCEPTELE FUNDAMENTALE 
DIN PRACTICA 
ALIM EN TAPÞIEI NATURALE 
PENTRU MEDICINA NATURALĂ 


3.1 ASPECTE GENERALE 
i DE INTRO DUCERE 
IN FUNDAMENTELE CO N CEPTU ALE 


Ca orice sistem coerent şi organizat, Alimentația Naturală poate fi 
structurată conceptual pe o seamă de fundamente, considerate de noi 
că pot fi grupate în triada: Intoxicare - Dezintoxicare - 
Reîncărcare. Deşi fiecare dintre conceptele acestei triade va fi 
aprofundat în subcapitolul următor, pentru o mai bună înțelegere a 
esenței acestora, mai ales din punct de vedere medical - totuşi, o primă 
pătrundere în substanţa acestora o vom realiza chiar din acest subcapitol, 
pentru a putea percepe mai clar sensul fiecăruia în parte. 

Pentru că un alt „Tratat de Alimentaţie Naturală“ care să abordeze 
conceptual ştiinţific acest subiect nu cunoaştem încă, vom face apel la 
sistemul natural cel mai apropiat de cel promovat de noi - dietoterapia 
naturistă - abordată ştiinţific şi profesional din punct de vedere medi- 
cal de către dr. Gheorghe Jurj şi dr. Aurel Popescu în capitolul 
corespunzător din cadrul deja citatului şi binecunoscutului Manual 
de „Medicină Naturistă“ de sub redacţia dr. Pavel Chirilă: 

Terapia naturistă, respectiv dietoterapia naturistă urmăresc: 

1. Reechilibrarea nivelurilor perturbate de funcţionalitate (terapie) 
şi 

2. Înlăturarea condiţiilor intrinseci care permit pătrunderea bolilor 
spre interior şi afecterea din ce în ce mai profundă a acestora (preventie). 

Dietoterapia este deci o terapie a organismului ca întreg 
şi a bolnavului ca individualitate. 

Deşi este eminamente o terapeutică, ea propune şi o concepţie 
asupra organismului, asupra modalităţilor de apariţie a bolii şi a 
mecanismelor prin care acesta înlătură dezechilibrul provocat de boală. 

In ceea ce priveşte raportul cu medicina clasică, dietoterapia 
foloseşte diagnosticele clasice alopate ca mod de plecare. Nu neagă 
metodele de investigaţie şi diagnostic moderne, ci le completează cu 

un diagnostic propriu, în care multe din simptomele „periferice“, 
considerate neesenţiale, sunt luate în considerare, interpretate din 
perspectiva organismului ca întreg şi evaluate conform propriei 
concepții. (1) 

Aceste prime principii generale de introducere în dietoterapia 
naturistă se aseamănă până la identificare cu principiile Alimentaţiei 
Naturale, care au drept principiu călăuzitor aceeaşi imagine de mai sus: 
terapia şi prevenţia naturală este „o terapie a organismului ca 
întreg şi a bolnavului ca individualitate“. 

In acord cu medicii autori ai Manualului de „Medicină Naturistă“, 
putem organiza conceptele fundamentale ale Alimentaţiei Naturale în 
triada: intoxicare (denaturare / degenerare), dezintoxicare 
(naturalizare / regenerare) şi energizare (reîncărcare / 
generare): 

Primul concept fundamental în dietoterapia naturistă este cel de 
intoxicare. Unii autori ca Suvorin, Kneipp, Kuhne, Waerland folosesc, 
uneori, în locul acestui concept pe cel de „încărcare“, ce desemnează o 
stare a organismului în care peturbarea endo- sau exogenă a unor niveluri 
şi structuri funcţionale determină posibilitatea apariţiei bolilor. 

Termenul este, aparent, destul de vag dar, în concepția naturiştilor, 
desemnează, de fapt, toate perturbările metabolice de fond apărute 
ca urmare a determinărilor genetice, a stilului de viaţă şi de alimentaţie, 
a respectării sau nerespectării ciclurilor biologice endogene, circadiene, 
anuale sau ca o consecinţă a tratării incomplete a unor boli. 

Al doilea concept fundamental este cel de dezintoxicare, 
descărcare sau purificare. Bolile apar ca urmare a unei încărcări, 
a unei „intoxicări“ cu produse metabolice reziduale, care 
peturbă funcţionalitatea normală şi întreţin lanţurile patogene. 
Simptomele bolilor semnifică lupta organismului de a localiza toxinele 
şi de a le înlătura, deci efortul lui de a se debarasa, „descărca“ de 
toxine. Organismul bolnav funcţionează conform unui principiu de 
sacrificiu: se sacrifică o parte pentru a salva întregul. 

In această ordine de idei, organelor eliminatorii li se atribuie o 
mare importanţă în dietoterapie, dezintoxicarea făcându-se prin acestea. 
Organele eliminatorii sunt: pielea, rinichii, tubul digestiv (mai ales în 
porțiunea terminală), ficatul şi vezica biliară, plămânii şi mucoasele, 
secrețiile nazale, lacrimale, salivare. 

Al treilea concept fundamental în dietoterapie este cel de 
reîncărcare. Si acesta este urmarea firească a celorlalte două. După 
ce s-au stabilit intoxicările şi s-a făcut terapia de dezintoxicare, 
organismul trebuie reîncărcat energetic şi nutritiv, pe cale 
respiratorie şi printr-un anumit fel de viaţă şi alimentar. Alimentele de 
reîncărcare trebuie, pe de o parte, să continuie drenarea periodică a 
reziduurilor, iar pe de altă parte, să ofere organismului cantitatea de 
principii nutritive (proteine, lipide, glucide) şi de metabolizare 
(vitamine, enzime, oligoelemente, minerale), astfel ca acesta să nu se 
reintoxice. In acelaşi timp trebuie să-i creeze o rezervă energetică 
suficient de mare pentru a putea face față factorilor de dezechilibrare 
exo- sau endogenă, să realizeze fortifierea organismului. (1) 


Nivelul uzual de prezentare conceptuală a dietoterapiei naturiste 
(Intoxicare - Dezintoxicare - Reîncărcare), aşa cum rezultă din 

expunerea textului anterior, se referă la faptul că, un organism - afectat 
de boala „hrănită“ prin Intoxicarea cu substanţele toxice din 
preparatele tradiţionale - este supus unui proces de Dezintoxicare 
printr-un procedeu oarecare, o tehnică naturistă, cu mai mult sau mai 
puţină eficacitate în acest scop. După ce perioada de „cură“ considerată 
a fi optimă pentru realizarea procesului de dezintoxicare s-a încheiat, 
organismul este supus unei alte cure de Reîncărcare cu principiile 
nutritive de bază din alimente considerate consistente (lactate, ouă, 
nuci etc.). Astfel că, dacă problema s-a rezolvat, şi nu apar alte motivații, 
mult mai profunde, atunci, de obicei se revine la vechiul stil alimentar 
- cel tradițional. 

O triadă mai apropiată de esenţa conceptuală a Alimentaţiei Natu- 
rale considerăm că poate fi reprezentată de: Denaturare - 
Naturalizare - Energizare. Pentru acest nivel, Denaturarea 
reprezintă un proces mult mai profund decât o simplă intoxicare fizică 
cu toxine alimentare. Prin îngurgitarea hranei tradiţionale, încărcată 
de „cadavre“ animale şi vegetale (carne şi preparate vegetale denaturate 
termic), organismul suferă un proces complex de degradare în timp, 
producându-se decăderea de la nivelul optim de funcţionare pentru 
care acesta a fost proiectat de către Arhitectul Universal - Natura (se 
îndepărtează de Natură, deci, se denaturează). Corectarea gestului 
alimentar prin revenirea la Alimentaţia Naturală, organică, conformă 
cu nevoile reale pentru care a fost proiectat corpul fizic, determină 
refacerea acestuia, prin procesul firesc şi natural de Naturalizare. 
Acest proces are loc progresiv, treaptă cu treaptă, nesărindu-se nici o 
etapă sau semietapă, ajungându-se, aproape imperceptibil, la 
manifestarea celei de-a treia etape, cea de Energizare. Aceasta se poate 
realiza cu alimente puternic energizante, bogate în principii nutritive 
consistente, cu multe proteine complexe: lactate, ouă, miere, anumite 
vegetale (toate în stare crudă, naturală, nedegradate). Aceste ultime 
două etape se împletesc puternic, completându-se armonios una cu 
cealaltă. 

Triada conceptuală cea mai apropiată de spiritul esenței conceptuale 
a Alimentaţiei Naturale pentru Medicina Naturală este, poate, una mai 
profundă, metafizică: Degenerare - Regenerare - Generare. Aici 
este implicată o înțelegere mai subtilă şi o cunoaştere mult mai înaltă a 
ceea ce reprezintă Universul numit OM, ca ființă holistică, alcătuită, în 
esenţă, din triada materie - energie - informaţie. Dacă acceptăm că 
dimensiunea umană cea mai înaltă aparţine şi este determinată de Spirit, 
că acesta este Sursa şi Generatorul Universal, atunci lucrurile apar mult 
mai clare în simplitatea lor. Astfel, prin îndepărtarea omului de Sursa şi 
Generatorul său primordial (aspect evidenţiat inclusiv prin intoxicarea 
culinară zilnică, cu degradarea corpului fizic) se produce căderea, 
decăderea şi în final Degenerarea - dar nu numai a corpului fizic, ci 
şi a structurilor mai subtile (dimensiunea energo-informaţională psiho- 
mentală şi spirituală). Prin reconectarea la Sursă şi Generator („Re- 
Intoarcerea Fiului Risipitor“), inclusiv prin regăsirea Alimentaţiei Natu- 
rale, are loc un proces complex de refacere a tuturor dimensiunilor 
Universului uman, inclusiv fizic - o adevărată Regenerare a țesuturilor 
(atât fizice, cât şi a celor energo-informaţionale). Atunci când 
regenerarea s-a desăvărşit, OM-ul deplin reconectat trăieşte 
în acord total pe frecvenţa Generatorului Universal, devenind, 


71 


el însuşi, un nou generator, geniu, creator al propriului destin 
şi responsabil al propriei Libertăţi (interioare). Acesta este 
procesul de Generare, evidenţiat fizic prin acumularea de energie, de 
data aceasta o energie interioară (nu doar o energie a vieții, ci Una cu 
Viaţa), nelimitată şi necondiționată de aporturi alimentare exterioare 
(a se vedea capitolul 6, al pauzei alimentare, în aceste sens)... 


Pentru că „fiecăruia îi este dat atât cât poate duce“, recomandăm 
ferm ca oricare dintre cei care parcurg aceste rânduri, din curiozitate 
sau interes, să ia în considerare şi să aprofundeze acel nivel de explicare 
a conceptelor fundamentale ale Alimentaţiei Naturale pe care îl consideră 
a fi cel mai apropiat de Acceptarea sa. Toți putem înţelege elementele 
simple ale Universalităţii, ca cele de mai sus, dar nu toţi suntem dispuşi 
să le acceptăm, pentru a ni le Asuma (a le Integra, prin Trăire). 

In ce măsură toate acestea reprezintă doar speculaţii filosofice sau 
Simple şi Universale adevăruri aparținând Adevărului - numai fiecare 
cu sine însuşi poate elucida. Pentru aceasta, de mare ajutor poate fi, nu 
întâmplător, elementul cel mai stabil, palpabil, concret şi constant pe 
lungul drum al fiecăruia către Sine însuşi: Alimentaţia Naturală... 


3.2 CONCEPTE FUNDAMENTALE ALE 
ALIM EN TAPIEI NATURALE 


3,2.1 DENATURAREA 
(INTO XICAREA/ DEGENERAREA) 


Denaturarea, ca prim concept fundamental al Alimentaţiei Natu- 
rale, este legată de utilizarea celor trei categorii de produse culinare 
pregătite tradițional şi, deci, încărcate cu toxicitate: carnea (denumită, 
mai simplu şi real - cadavru animal - şi toate preparatele ce au la bază 
carnea), preparatele denaturate prin tratament termic (având 
drept rezultat obținerea cadavrelor vegetale, precum şi „arderea“, adică 
distrugerea enzimatică a produselor animale de genul lactate, ouă, 
miere) şi produsele de sinteză şi prelucrare chimică industrială 
(zahăr, ulei rafinat, dar şi îngrăşăminte chimice de sinteză, aditivi de 
orice fel: conservanti, edulcoranţi, aromatizanţi alimentari sintetici etc... 

Din această perspectivă, Manualul de „Medicină Naturistă“ 
expune foarte clar nocivitatea utilizării acestor tipuri de preparate 
culinare, generatoare ale intoxicării continue şi cronice a organismului, 
dar mai ales aprofundează imaginea conceptului de denaturare/ 
intoxicare prin acest aport culinar de preparate tradiționale: 

Primul concept fundamental în dietoterapia naturistă clasică 
este „intoxicarea“ sau încărcarea. Discutarea lui din perspectiva 
cunoştinţelor actuale în biochimie, fiziologie şi patologie ni se pare 
utilă, deoarece termenul clasic poate crea contuzii în ciocnirea cu 
concepţia modernă asupra etiopatogeniei bolilor. In dietoterapia 

naturistă clasică a lui Kneipp, Kuhne, Suvorin, orice boală este privită 
ca o consecinţă a încărcării organismului cu toxine. Orice boală, 
indiferent de manifestarea ei simptomatică, îşi are rădăcina în relațiile 
de schimb material şi energetic a organismului cu mediul înconjurător. 

Acumularea de toxine se face prin: 

- alimentație greşită, supraîncărcată cu alimente, a căror 
metabolizare determină apariţia unor produşi greu eliminabili, 
care se acumulează pe parcurs. De unde suprasolicitarea 
organelor de eliminare şi descompunerea treptată a acestora; 

- lipsa unui drenaj eficient prin organele de eliminare. 
Constipaţia, lipsa unei igiene corecte a pielii cu transpiraţie insu- 
ficientă, mai ales în partea de jos a corpului, consumul redus de 
lichide, alimentele care nu drenează vezicula biliară sunt consider- 
ate ca factori nocivi; 

- lipsa unei alimentaţii care să conțină principiile vitale 
indispensabile vieţii. Aceste principii sunt conținute într-o 
alimentaţie naturistă echilibrată, în cantitate suticientă ca să 
asigure nevoile zilnice ale organismului. In funcţie de epoca în 
care au apărut aceste concepții, principiile vitale au fost numite 
enzime, vitamine etc., naturiştii insistând întotdeauna asupra 
importanței a ceea ce numim astăzi biocatalizatori. 

Alimentele pe care naturiştii nu le recomandă sunt: carnea de 
mamifere (porc, vită, cal, vânat), grăsimile animale (untură, 
slănină, peşte gras, seu), pâinea albă, făinoasele, cerealele 
decorticate, dulciurile concentrate pe bază de zahăr, produsele 
sintetice sau ultrarafinate, alcoolul, cafeaua. 

După cum se vede, ultimele produse se referă la alimente, care, 
printr-un exces de prelucrare, sunt carenţate de întregul complex de 
biocatalizatori, pe care îl conţin în stare naturală. De asemenea, naturiştii 
nu recomandă consumul legumelor şi fructelor sterilizate, chimizate, 
suprapreparate, deoarece în cursul acestor procese (fapt binecunoscut) 
se pierd o bună parte din biocatalizatorii termolabili, vitaminele 
hidrosolubile etc. 

Studii recente arată că întregul metabolism intermediar este 
specializat pentru metabolizarea substanţelor levogire. Acestea 
sunt prelucrate cu maximum de randament posibil în pattern-urile 
metabolice. In cursul prelucrărilor termice, chimice, asociate tehnicilor 
gastronomice, o parte din substanţe îşi modifică izomeria, devenind 
dextrogire şi greu utilizabile ca atare în metabolismul 
intermediar. 

Se promovează, de asemenea interzicerea cărnii. Naturiştii 
consideră că aceasta ar fi una din sursele de „intoxicații“. Prin cantitatea 
crescută de produşi amoniacali rezultați în urma metabolismului 
proteinelor, dar şi datorită modificării echilibrului florei microbiene 
din intestinul gros, se înmulțește flora de putrefacție, cu consecinţe 
extrem de nefavorabile (produşi toxici indol, scatol, putresceină, 
cadaverină etc., care se pot absorbi ). 

In aparenţă, proteinele animale sunt alimente relativ comode 
pentru asigurarea necesarului de aminoacizi esentiali în proporţie 
optimă. Naturiştii insistă asupra acestui „în aparență“; la fel şi în cazul 
zahărului, care „în aparenţă“ acoperă nevoile energetice la modul optim. 

Studiile făcute timp de doi ani pe copii între 1 şi 2 ani, care nu au 
primit proteine animale, ci doar o combinaţie de proteine vegetale din 

grâu, soia, nuci şi alte cereale, au demonstrat că necesarul proteic poate 
fi asigurat Chiar numai printr-o alimentaţie exclusiv vegetală, copiii 
lotului în cauză dezvoltându-se excelent atât fizic, cât şi psihomotor. 

De altfel, anumite diete tradiționale pe bază de cereale şi legu- 
minoase (chineză, japoneză) îşi asigură necesarul proteic de mai multe 
generații. 

Si în dietoterapia modernă asociată medicinei alopate se subliniază 
nocivitatea excesului alimentar, în special al celui de glucide supra- 
rafinate, de grăsimi, de proteine, precum şi al deficitului de fibre 
alimentare. La noi în ţară consumul de zahăr a crescut de la 6,9 
kg în 1950 la 28,3 kg în 1980. 

Or, prin evoluţia sa biologică, organismul uman nu este pregătit 
metabolic cu un echipament enzimatic care să facă față calitativ şi 
cantitativ acestui consum sporit. Pe de altă parte, glucoza din dulciurile 
concentrate se absoarbe foarte rapid, biciuind pancreasul endocrin, 
obligat să secrete insulină în cantitate mare şi favorizând sinteza crescută 
de grăsimi (trigliceride în special), grăsimi care se depun în țesutul 
adipos, ducând la obezitate, diabet zaharat, ateroscleroză. Este dovedit 
că glucidele sunt mai lipoformatoare decât lipidele însele. 

Studiile lui lutkin au demonstrat experimental că o creştere în 
proporție inversă a consumului de zahăr față de cel de cereale, este 
asociată cu o incidenţă crescută a aterosclerozei şi experimental cu 
modificări ale lipidelor sangvine. 

Studiile necroptice pe vegetarieni au arătat o incidenţă şi o extindere 
mult mai redusă a aterosclerozei la aceştia decât la populaţia cu o 
dietă normală. 

Naturiştii au subliniat totdeauna necesitatea folosirii uleiurilor 
vegetale presate la rece, iar din cele animale a lactatelor (unt, 
smântână, frişcă ) şi a excluderii grăsimilor animale (untură, slănină, 
carne grasă). 

Există studii epidemiologice care arată că excesul de proteine 
ar putea fi în aceeaşi măsură încriminat în apariția cardiopatiei 
ischemice, ca şi excesul de grăsimi sau de zahăr. 

In concepția naturiştilor cele mai indicate surse de proteine 
sunt lactatele, ouăle, cerealele, leguminoasele, vegetalele, 
consumul acestora putând asigura aportul optim de acizi şi 
cantitățile necesare de aminoacizi esențţiali. 

Pe de altă parte, deşi carnea crudă conţine 25% proteine, prin fier- 
bere, prăjire, cantitatea de proteine utilizabilă pentru organism scade 
la jumătate. 

Nucile sau germenii de grâu, deşi conţin între 10 şi 15% proteine, 
consumate ca atare au pierderi proteice minime (dar fără nici un 
fel de degradare a biocatalizatorilor conținuți!). 

Toţi naturiştii recomandă renunţarea la toate produsele 
sintetice, conservate, colorate sintetic, aromatizate artificial. In ultima 
vreme se înmulţesc din ce în ce mai mult studiile asupra proprietăților 
cancerigene ale diferitelor substanţe chimice utilizate în îmbunătățirea 
calităților olfactive, vizuale şi gustative ale alimentelor, lista acestora 
fiind deja impresionantă. 

Schneider este de părere că în alimentația modernă caracteri- 
sticile dominante sunt: 

- înlocuirea hranei crude cu hrană preparată termic; 

- exces de proteine animale şi de grăsimi animale; 

- înlocuirea terciurilor de cereale şi a pâinii integrale cu pâine 
albă, făinoase şi cartofi; 

- exces de sare de bucătărie; 

- exces de preparate chimice pentru ornamentare şi conservare; 

- exces de dulciuri; 

- sărăcie de vitamine, fermenți şi substanţe din vegetale; 

- sărăcie de fibre alimentare (celuloză, hemiceluloză, pectine); 

- sărăcie de săruri minerale şi oligoelemente; 

- sărăcie de pigmenți vegetali (clorofilă). 


Consecințele acestui fel de alimentaţie sunt: 

- slăbirea danturii, dezvoltarea cariilor, creşterea incidenţei 
paradontozei; 

- insuficienta sau incorecta stimulare a tractului digestiv şi a 
glandelor anexe cu consecinţele lor patologice; 

- supraîncărcarea organelor de depurare metabolică (ficat, rinichi, 
tegument); 

- creşterea incidenţei obezității, a diabetului zaharat, a 
aterosclerozei, a cardiopatiei ischemice; 

- dezechilibre neuro-vegetative şi neuro-hormonale; 

- creşterea incidenţei cancerelor de toate felurilor prin lipsa 
protectorilor anticancerigeni (un studiu chinez recent pe un 
milion de subiecţi de peste 20 de ani, arată o incidență mult 
crescută a cancerului bronho-pulmonar la cei care nu consumă 
fructe decât ocazional, comparativ cu cei care consumă fructe 
cel puţin 5 zile din săptămână. Acelaşi studiu arată că 
întrebuinţarea polivitaminelor sintetice la modă între 
anii *60-'80 în S.U.A. nu modifică incidența cancerului 
bronho-pulmonar la fumători); 

- creşterea incidenței malformaţiilor congenitale. 

In afară de aceasta se constată creşterea consumului de medica- 
mente, a cheltuielilor de spitalizare, a numărului de zile de 
concediu medical, cu toate urmările lor economice şi sociale. (1) 

Dacă toate aceste sumare argumente de bun simţ, expuse succint 
în Manualul coordonat de Dr. Pavel Chirilă, nu sunt considerate suficient 
de relevante în susținerea argumentată a ideii de intoxicare a corpului 
fizic prin alimentaţia tradițională - atunci recomandăm în mod deosebit 
parcurgerea cu atenţie a Capitolului 8 al acestui „Tratat pentru Alimen- 
tația Naturală a OM-ului“ („Principalele argumente ştiinţifice 
teoretice ce contestă alimentaţia tradiţională şi atestă valoarea 
practicii Alimentaţiei Naturale“). Acesta, cu siguranță, poate 
satisface orice persoană cu exigente ştiinţifice şi rigori academice, fiind 
construit pe baza unor argumente ştiinţifice medicale, oferite chiar de 
tratatele şi manualele medicale oficiale, unele folosite pentru studiul în 
cadrul Facultăţilor de Medicină. 

3.2.2 NATURALIZAREA 
(DEZINTO XICAREA/ REG EN ERAREA) 


Dacă denaturarea corpului fizic se realizează şi prin îngurgitarea 
alimentelor denaturate (din cele expuse în subcapitolul anterior), atunci 
este evident că în cadrul procesului de Naturalizare un rol important 
revine şi alimentelor naturale, care nu au în strucura lor toxine rezultate 
din tratamentele termice sau chimice industriale: produse animale natu- 
rale (lactate, ouă, miere etc.), vegetale crude (legume, fructe, cereale, 
ciuperci etc.), produse minerale naturale (sare gemă, apă de izvor etc.). 

Cum esenţa conceptului de naturalizare a fost prezentată în intro- 
ducere, la modul foarte simplu şi natural - ca un proces ce decurge 
firesc, prin reconectarea personalității umane la esenţa spirituală căreia 
îi aparţine - nu ne rămâne decât să aprofundăm, în continuare, latura 
medicală a acestui proces, elegant şi accesibil prezentat de echipa 
medicală a Manualului de „Medicină Naturistă“, aflată sub coordo- 
narea dr. Pavel Chirilă: 

Al doilea concept fundamental în dietoterapia naturistă, 
descărcarea, dezintoxicarea (cum o numesc Suvorin, Kneipp, Kuhne) 
constă în ansamblul de mijloace şi proceduri prin care organismul, în 
mod spontan sau provocat îşi elimină produşii de degradare meta- 
bolică acumulaţi, îşi „descarcă“ încărcările metabolice şi 
fiziologice supraliminale. Interesant în concepția naturiştilor clasici 
este faptul că aceştia văd boala însăşi ca pe un mijloc pe care 
organismul îl foloseşte pentru a se dezintoxica. 

In cazul bolilor cronice,  perturbările consecutive 
fiziologice şi metabolice sunt profunde şi deci mai greu de 
înlăturat prin mijloacele naturale. Dar şi în aceste cazuri organismul 
își foloseşte boala ca pe o „supapă“. De exemplu un organism încărcat 
face o bronşită cronică cu episoade repetate febrile. Episoadele repetate 
febrile, accentuarea „eliminărilor“ prin spută şi expectoraţie sunt 
mijloace prin care organismul îşi elimină periodic o parte din 
„încărcare“. In momentul în care aceste eliminări periodice nu mai fac 
față încărcării care are loc în continuare, boala va pătrunde în 
profunzime şi va apărea cordul pulmonar cronic, cu toate consecinţele 
sistematice ale acestuia. 

Din această perspectivă, simptomul este semn de descărcare şi 
reflectă intensitatea încărcării, fiind de fapt reacţia organismului în lupta 
acestuia cu peturbările date de o încărcare anterioară. Majoritatea bolilor 
cronice sunt polisimptomatice, simptomele apărând succesiv sau 
concomitent. Indiferent însă de succesiunea simptomatică naturiştii 
consideră că este vorba de o aceeaşi încărcare la niveluri diferite, 
respectiv sisteme fiziologice diferite. Un exemplu ilustrativ este reuma- 
tismul articular acut. In acest caz chiar şi în medicina clasică este evi- 
dent că încărcarea este unică (bacteriemia cu streptococ beta-hemolitic) 
şi că manifestarea simptomatică nu este decât aspectul determinărilor 
articulare, cardiace, cutanate ş.a.m.d. ale acestei încărcări. Privite în 
această lumină noţiunile de profunzime şi superficialitate ale bolii capătă 
interes, pentru că denotă gradul de perturbare determinat de încărcare. 
Cu cât încărcarea este mai puternică şi organismul mai 
debilitat, cu atât mijloacele de eliminare la suprafaţă vor fi 

mai depăşite şi boala va afecta niveluri mai profunde. Este un 
fapt deja binecunoscut că în bolile acute sau uşoare organismul 
reacționează fiziologic, iar în bolile cronice sau grave 
organismul reacționează metabolic. De aceea este normal ca 
în „încărcările“ uşoare bolile să fie acute, organismul folosind 
mijloace fiziologice de eliminare a încărcării (febră, diaree, 
erupție cutanată, vărsături, cataruri diverse, congestie şi aşa mai 
departe). Aceasta ar fi în concepția naturiştilor, explicaţia pentru care 
copiii normali fac, în general, boli acute, violente, cu febră mare şi 
care se rezolvă în perioade de timp bine delimitate. 

In medicina alopată dezechilibrele neuro-vegetative şi neuro- 
hormonale sunt în general orientate spre specialităţi ca psihiatria, 
neurologia, endocrinologia ş.a., neatribuindu-li-se o altă semnificaţie decât 
cea de „teren“ particular. Naturiştii consideră însă aceste peturbări ca 
veriga intermediară de descărcare între răspunsul fiziologic şi cel meta- 
bolic, respectiv între încărcările uşoare şi cele grave. In lumina unor 
date de fiziologie modernă această concepţie pare să fie 
justificabilă. 

Înlăturarea chirurgicală a colecistului privează organismul de 
o cale prin care acesta îşi elimină încărcările (calculoza biliară 
este considerată un mijloc de eliminare a unor produşi consecutivi 
unei alimentaţii neadecvată organismului în cauză). 

Privită din acest unghi anamneza patologică a bolnavului nu mai 
este întâmplătoare, ci capătă o semnificație care depăşeşte de multe ori 
actualul nivel de cunoştinţe în ceea ce priveşte asocierile, dar mai ales 
succesiunile morbide. 

Să nu se înțeleagă că naturiştii ar fi împotriva unei rezolvări 
chirurgicale în cazul în care este necesară o operație. Un tratament 
naturist de dezintoxicare aplicat după intervenţia chirurgicală este salutar. 

Naturiştii sunt de părere că o operaţie care nu este urmată de o 
cură de dezintoxicare constituie un tratament incomplet. Actul 
chirurgical nu face altceva decit să înlăture „supapa“ de ieşire a 
încărcărilor. In consecință, organismul este obligat să-şi caute un alt 
mijloc de descărcare. 

Succesiunile morbide, atit cele personale, cit şi cele familiale, sunt 
luate în considerare cu deosebit interes pentru că indică evolutivitatea 
spre „înafară“ sau spre „înăuntru“ a bolii. De exemplu, apariţia unei 
erupții cutanate, a unei eczeme într-o boală cronică concomitent cu 
dispariția unuia din simptomele acestuia, este văzută ca o evoluţie înspre 
afară. Bineînțeles, există şi excepții, aprecierea făcându-se de la caz la 
caz. Dimpotrivă, dispariția unui simptom de suprafață poate fi 
îngrijorătoare în cazul unei boli cronice, deoarece ar putea fi semnul 
evoluţiei spre perturbări ale metabolismului celular sau al multiplicării 
(tumori). 

În cursul tratamentului naturist se urmăreşte exteriorizarea bolii; 
uneori chiar transformarea ei din nemanifestă în manifestă (pentru 
că este mai uşor de luptat cu ceea ce se manifestă), în aşa fel încât nu 
numai sau nu în primul rând simptomele trebuie să fie înlăturate, ci 
cauza lor profundă. 

Consecința firească a acestei concepţii asupra bolilor este 
propunerea unei terapii care: 

- să accelereze, să amplifice şi să completeze dezintoxicarea 

provocată de boală folosind mijloacele naturale de dezintoxicare 
ale organismului; 

- să nu permită pătrunderea bolilor acute spre interior şi să 
favorizeze ieşirea celor cronice la exterior; 

- să nu intoxice organismul . 

Toate sistemele naturiste clasice insistă asupra mijloacelor de 

dezintoxicare (descărcare). 

Există mijloace de descărcare generală şi mijloace de dezin- 
toxicare specifice unor sisteme şi aparate. 

In cazul celor mai multe procedee de dezintoxicare, acestea se 
confundă cu folosirea mijloacelor naturale de drenaj emonctorial (de 
evacuare, scoatere) ale organismului. Ce face un bolnav al cărui 
organism încearcă să-şi dreneze produşii de degradare metabolică? Face 
febră, transpiră, are diaree, varsă, slăbeşte, are crize renale şi biliare 
sau cataruri. 

In curele de „descărcare“ naturiştii recomandă: 

- repausul alimentar (unul din primele simptome de boală este 
inapetenţa, organismul arătând că doreşte să-şi pună în rezervă 
energia consumată în proesele digestiei); 

- curele de transpiraţie. Este binecunoscut faptul că febra încetează 
după transpirație; 

- purgațiile, vărsăturile, clismele sunt, de obicei, folosite în asociaţie 
cu repausul alimentar, reproducând mecanismele de 
dezintoxicare din marile boli infecțioase cu determinare digestivă 
(dizenterie, holeră, febră tifoidă), boli în care încărcarea prin 
agentul microbian este masivă, iar descărcarea va fi 
corespunzătoare; 

- drenatorii biliari şi hepatici sub forma unor alimente (exemplu 
cura de ridichi sau uleiul de măsline); 

- curele de diureză periodice, fie prin folosirea unor ceaiuri 
diuretice, fie a unor legume şi fructe cu acţiune recunoscută ca 
diuretică (pepeni, caise, piersici). 

Pauza alimentară este unul din mijloacele terapeutice de 
dezintoxicare cele mai apreciate de naturişti. In istoria omenirii este un 
mijloc terapeutic la fel de vechi ca istoria medicinei însăşi, pentru că 
oprirea alimentaţiei în cazul bolii este unul din mecanismele naturale 
prin care organismul îşi autoreglează distribuţia energetică. Câteva 
argumente clasice: când se îmbolnăvesc, animalele nu mănâncă, 
ca şi copiii, iar majoritatea bolilor se însoțesc de inapetenţă; 
când boala se vindecă, apetenţa revine. 

Repausul alimentar, însoțit de mijloace de purificare digestivă, poate 
fi parțial sau absolut. In repausul alimentar absolut nu se permite decât 
ingerarea unor lichide cu acțiune depurativă. Este aşa-numitul „regim 
de zero calorii“ pe care îl folosesc în prezent multe clinici de 
endocrinologie şi nutriţie. In repausul alimentar relativ se permite 
consumul unor lichide energizante şi/sau depurative în cantități 
variabile. Ca lichide, vor fi preferate: 

- sucurile de legume în cantități şi combinaţii diferite ( Birchner- 

Benner, Dimov, Pawp); 

- ceaiurile îndulcite cu miere (Suvorin). 

Durata repausului alimentar prescris, ritmicitatea repausurilor, 
succesiunea şi etapizarea alternanțelor descărcare - încărcare sunt 

prescrise în raport cu gravitatea, durata şi prognosticul bolii. (1) 

Din cele expuse în lucrarea citată mai sus, rezultă o conduită 
alimentară ce se adresează îndeosebi aspectului terapeutic, şi mult mai 
puţin celui preventiv - care nu are nevoie de atâtea recomandări şi 
atenționări, cu elemente restrictive (de tipul sucurilor obţinute la storcător 
sau al pauzelor alimentare). Insă, pentru organismul afectat de boală, 
dezintoxicarea implică o mult mai mare atenţie din punctul de vedere al 
alegerii alimentelor terapeutice: produsele animale sunt mult mai puţin 
indicate (mai ales lactatele şi ouăle), fiind recomandate insistent, în acest 
sens, produsele vegetale naturale (legume, fructe, cereale). 

Aceste aspecte terapeutice vor fi aprofundate din punct de vedere 
medical, ştiinţific, în cadrul Capitolului 6 („Pauza alimentară - ca medi- 
cament «forte» - în contextul Alimentaţiei Naturale“) şi în Capitolul 9 
(„Principalele argumente teoretice şi practice medicale de explicare a 
sensului terapeutic al Alimentaţiei Naturale - dezintoxicarea prin folosirea 
fibrelor vegetale“) ale prezentului tratat. Aceste explicaţii, concordante 
cu ultimele cercetări ştiinţifice medicale, reconfirmă profunda înțelepciune 
antică de promovare a alimentelor naturale vegetale - pentru realizarea 
procesului de dezintoxicare, având la bază principiul de acțiune al fibrelor 
vegetale (glucide nedigerabile), ca veritabile „absorbante“ de toxine. 

Este esenţial, însă, să nu se uite că procesul de Dezintoxicare a 
organismului reprezintă, în fapt, o parte a unui proces complex de 
Naturalizare a corpului fizic şi a celorlalte biostructuri (biocâmpuri 
energo-informaţionale psiho-mentale, cauzale, spirituale etc.), dar, mai 
ales, de Regenerare a tuturor acestora, prin Reconectarea complexei 
personalități umane la Generatorul şi Sursa sa primordială... 


_ 3.2.3 ENERGIZAREA 
(REIN CARCAREA / GENERAREA) 


După intensul efort de dezintoxicare şi naturalizare depus de 
întregul organism, mai ales în situații critice de boală gravă (cancere, 
SIDA, leucemii etc.), rezervele consumate în timpul acțiunii „Forței 
vindecătoare a Naturii“ trebuie reîmprospătate. Această 
reîncărcare se realizează, de asemenea, cu acelaşi tip de preparate, 
cele naturale. Numai că, de data aceasta, se pot folosi şi alimente 
considerate „grele“, adică din cele care conțin principii nutritive 
bogate calitativ şi cantitativ (proteine complexe, grăsimi de tipul 
colesterolului - toate naturale), din cele care nu sunt recomandate 
în timpul realizării procesului de dezintoxicare: lactatele, ouăle, 
vegetalele „grele“ de tipul ciupercilor etc. 

Prin utilizarea acestor alimente ezimatice, organice, se realizează 
un aport consistent de principii active şi nutritive deosebit de utile 
organismului fizic, iar în acelaşi timp, biostructura energo-informaţională 
a acestora oferă un plus de energie vitală, la fel de utilă organismului. 
Astfel, procesul de energizare capătă sens şi consistenţă, ajutând la 
potenţarea şi dezvoltarea forțelor vitale interioare ale fiecăruia dintre 
cei ce folosesc acest sistem culinar natural, pentru a regăsi, cu multă 
răbdare, calitatea de Generator şi Creator al propriei căi de evoluție, 
fie ea materială sau spirituală. 

Acelaşi Manual de „Medicină Naturistă“, aflat sub coordonarea 
dr. Pavel Chirilă, ne oferă o perspectivă medicală a procesului de 
reîncărcare, specific dietoterapiei naturiste: 

Reîncărcarea, alt concept fundamental în tradiția dietoterapiei 
naturiste, desemnează totalitatea măsurilor prin care organismul îşi reface 
potenţialele structurale şi energetice. Una din cele mai impresionante 
proprietăţi ale alimentelor folosite în starea lor naturală este că în marea 
lor majoritate sunt în acelaşi timp şi drenatoare (depurative, dezintoxi- 
catoare) şi energizante, în înțelesul cel mai complex al cuvântului. După 
sau concomitent cu folosirea unor procedee de dezintoxicare, naturiştii 
insistă asupra unor perioade de regim de reîncărcare bogat în principii 
alimentare şi mai ales în biocatalizatori. 

In timpul unor cure de dezintoxicare, organismul este supus la 
nişte eforturi considerabile, în care toată energia acestuia este canalizată 
înspre lupta cu boala. 

Naturiştii insistă asupra unei perioade de reîncărcare în care să se 
folosească alimente în bună parte neprelucrate termic. 

In perioadele de reîncărcare rolul de drenatori este preluat de 
alimentele care favorizează regularitatea tranzitului intestinal, diureza 
crescută, transpiraţia. Sucurile de legume şi fructe sunt alimente 
drenatoare prin excelenţă, având următoarele avantaje: 

- asigură un necesar energetic substanţial (de exemplu 500 ml suc 

de morcovi au aproximativ 700 de calorii); 

- în raport cu alimentele întregi, principiile vitale sunt mai uşor 
resorbabile, nefiind mascate de celuloză; 

- efortul digestiv de asimilare este minim şi pierderile de energie 
prin digestie sunt minime, organismul nemaifiind obligat la efortul 
consecutiv distensiei pereţilor tubului digestiv; 

- ele sunt adevărate concentrate de vitamine, fermențţi, minerale, 
oligoelemente, acizi graşi, substanțe colorante active biologic 
(antocianozide, clorofilă etc.); 

- sunt bine suportate de bolnavi, fiind plăcute la gust; 

- permit combinaţii de remedii în cantități şi varietăţi pe care nu le 
permit alimentele întregi; 

- sunt 100% neprelucrate (ne referim aici la cele stoarse cu 

_ centrifuga electrică casnică). 

In perioada de reîncărcare, necesarul de proteine se asigură din 
ouă proaspete, lactate de calitate (lapte prins, iaurt, kefir, 
brânză, caş), cereale şi fructe oleaginoase (nuci, alune). 

Trebuie făcută o distincţie între reîncărcarea profilactică, în 
care sunt folosite în general toate aceste alimente şi reîncărcarea 
curativă, în care pe o anumită perioadă de timp se aplică regimuri cu 
prescripții stabile. 

In aceste regimuri sunt prescrise regimuri alimentare care trebuie 
respectate fie la toate mesele, fie la numai o parte din mese. Aşa sunt 
reţetele de sucuri, care vor fi respectate în proporțiile date, sau reţetele 
de combinaţii de cereale, de grâu încolțit, de legume. 

Prescripţiile alimentare trebuie să ţină seama atât de scopul 
terapeutic urmărit, cât şi de sex, constituţie fizică şi psihologică, tipul 
de metabolism, tipul de activitate, anotimp, climat, situare geografică. 

Regimul trebuie să fie adaptat nu numai bolnavului şi bolii, ci şi 
mediului ambiental, toți naturiştii insistând asupra faptului că cele mai 

bune alimente-remedii sunt cele din imediata apropiere care cresc în 
condiții de sol, climat, altitudine similare cu cele în care trăieşte omul 
în cauză. Deşi conţinutul de anumite substanţe a unor alimente exotice 
este mai mare decit cel al unor alimente autohtone, se recomandă 
folosirea curentă a acestora din urmă. (1) 


Aşa cum aminteam şi în partea introductivă a acestui subiect, 
procesul de energizare/ reîncărcare al organismului se desfăşoară 
simultan cu cel de naturalizare/ dezintoxicare. Aici este un aspect foarte 
important pentru înțelegerea sensului Alimentaţiei Naturale, privit dintr-o 
perspectivă mai subtilă. Astfel, Alimentaţia Naturală asigură aportul 
principiilor nutritive necesare bunei desfăşurări a proceselor 
metabolice interne ale organismului (Reîncărcarea), dar, esenţa acestui 
proces constă în calitatea acesteia de a fi regenerativă şi naturalizantă 
pentru organism. Nutriţia naturală este inițial Alimentaţie 
Naturală  (naturalizează/regenerează corpul,  drenând 
toxinele), iar apoi Hrană Naturală („Prana“ care reîncarcă/ 
energizează). 

Cel mai important de remarcat şi permanent de reamintit este 
următorul aspect: esența procesului de Energizare este una fun- 
damental interioară, şi nu exterioară. Solide dovezi pentru suportul 
acestei realități sunt reprezentate de procedeul terapeutic al pauzei 
alimentate totale, de fenomenul asociat cu trăirea religioasă denumit 
„INEDIA“ (există oameni care, în urma unui impact mistico-religios de 
tip extatic, sau altă cauză psihologică, nu se mai hrănesc, uneori nici 
cu apă, pe perioade de luni şi ani, poate zeci de ani!), sau acest proces 
asumat conştient şi firesc, integrat în viața cotidiană („A Trăi cu 
Lumină“) - aspecte aprofundate în Capitolul 6 al lucrării noastre. 

Dovezi sunt foarte multe pentru cei care acceptă să se deschidă în 
fața Cunoaşterii Universale. Din când în când, apar exemple spec- 
taculoase, ca cele expuse mai sus, pentru a ne reaminti acelaşi lucru: 
„Tot ceea ce avem nevoie ne este oferit de Univers“, doar că este nevoie 
de o scurtă şi esenţială completare: „Universul Interior“. „Forța vinde- 
cătoare a Naturii“, des pomenită de Hipocrate (inclusiv sub denumirea 
de „phisis“) reprezintă doar o mică parte din acestă „Putere a 
Universului Interior“ a fiecăruia dintre noi, cea care construieşte corpul 
fizic încă din pântecele mamei. Dacă această Putere a Vieţii este 
lăsată „să-şi facă datoria“, nemaifiind blocată la diferite niveluri 
(mental - gânduri şi concepte deformate; psihic - emoţii şi 
dorinţe patologice, generatoare de stress; fizic - toxicitate 
prin alimentaţie denaturată tradiţională), în acest (fericit) 
caz, fiinţa omenească „uită“ să se mai îmbolnăvească/ 
denatureze/degenereze. 

Insă, pentru a aprofunda acest vast şi inepuizabil subiect este nevoie 
de o altă abordare, situată pe o altă treaptă de deschidere şi receptare a 
fiecăruia din cei (dez)interesaţi. Dar „toate la vremea lor“... 


* 


* k 


Ceea ce este important de spus la finalul acestui subiect se referă la 
faptul că Alimentația Naturală poate reprezenta un prim pas - palpabil, 

concret, real - de regăsire a acestei Forțe interioare, de Reconectare la 
Sursa primordială şi, implicit, de Refacere la propriu a bio-structurilor 
fizice şi energo-informaţionale ale Universului numit OM! 

De aceea, în acest capitol şi, de fapt, în întreaga această Lucrare, 
nu se vorbeşte de vre-un „regim alimentar naturist “. Căci acest mod de 
nutriție, natural, nu este un „regim“, o detenţie, o penitenţă, desfăşurată 
într-un anumit interval de timp (zile, săptămâni sau ani), ci o mare 
bucurie, inclusiv gustativă, o împlinire armonioasă a unui „modus 
vivendi“ („stil de viaţă“), pe viaţă, pentru Viaţă... 


82 


Capitolul 4 


MEDICAMENTUL 
a]l ALIMENTAPIA NATURALĂ 
ÎN CONTEXTUL 
MEDICINEI NATURALE 


R 4.1 MEDICAMENTUL 
IN VIZIUNEA SISTEMULUI TERAPEUTIC 
AL MEDICINEI NATU RALE 


După căteva repere de familiarizare cu conceptele fundamentale 
ale Alimentaţiei Naturale şi Medicinei Naturale (din Capitolul anterior), 
acest mult mai complex şi vast Capitol al „Medicamentului“ pătrunde 
în profunzimea dimensiunii Naturalului, pentru a-i ajuta pe cei deschişi 
şi dornici de cunoaştere să aprofundeze o imagine realmente esențială: 
ce este şi ce reprezintă „Medicamentul“, acest adevărat „Zeu“ al 
prezentului (2003), căruia i se „închină“ o întreagă societate umană, 
ajunsă la fel de dependentă de ideea de „medicament“, ca şi cea de 
„televizor“, automobil“ etc. Aceasta nu se referă la cei grav atinşi de 
boli, care au nevoie urgentă de „medicament“, ci la majoritatea celor 
care nu mai pot concepe viața modernă fără „dulăpiorul cu 
medicamente“, pentru care utilizarea acestora a devenit o „modă“, ca 
ultima maşină de lux, în timp ce, mulți alţii, percep medicamentele ca 
pe „alimente de uz curent“ - fără să fie alimente, ci pastile, droguri, 
luate cu pumnul sau pumnii - şi din a căror lipsă ajung în stradă, la 
proteste naționale (cum s-a văzut inclusiv în primăvara lui 2003)... 

Dincolo de imaginea formală desprinsă din definiția acestuia („prin 
medicament se înțelege o substanță activă sau asociaţii de substanțe 
active obținute prin prelucrarea unei materii prime naturale sau de 
sinteză purificată, cu o concentrație mai mare decât cele naturale 
prelucrate primar, cu acțiune farmacodinamică verificată, care se 
adresează organului afectat prin intermediul chemoreceptorilor — dr. 
farm. Ovidiu Bojor), ne interesează să putem extrage imaginea cea 
mai simplă şi reală din conceptul de „medicament“. Poate că până la 
sfârşitul Capitolului vom putea extrage imaginea esenţială a acestui con- 
cept, pentru a putea fi abordat în viziune personală la nivelul 
„concluziilor“ acestui Capitol. 

Pentru a evita tonuri prea subiective şi eventuale suspiciuni de 

interpretare prea personală a acestui concept — a ceea ce reprezintă, cu 
adevărat, medicamentul pentru OM, nu numai pentru medicină în general 
şi cea alopată în special - ne-am propus să lăsăm „vocile“ medicale 
autorizate să se exprime cât mai mult, interpretarea personală realizând-o 
la sfărşitul fiecărui subcapitol, cât mai redusă cu putinţă. Căci, în acest 
caz, credibilitatea se va baza nu doar pe opinia unui simplu medic 
preocupat de Alimentaţia Naturală şi Medicina pentru Viaţă, dar în primul 
rând pe afirmaţiile unor medici profesionişti cu experienţă şi recunoscuți 
de către „Sistemul medical“, ca voci autorizate şi competente!... 

Dintre aceste competente „voci“ medicale, pentru început am ales 
pe cea considerată de noi a fi una dintre cele mai reprezentative în 
susținerea ideii de „noul medicament“ („medicamentul - aliment“ natu- 
ral), dr. Henry G. Bieler. Acest medic american a studiat medicina 
la Universitatea din Cincinnati, unde a devenit un discipol al dr. 
Matin Fischer, celebru fiziolog şi filozof. A practicat arta medicinei 
timp de mai bine de 50 de ani, îngrijind, pe lângă mineri, agricultori, 
pensionari, şi vedete de cinema şi personalități politice americane şi 
nu numai, asistând şi la naşterea a mii de copii sănătoşi. Ca urmare a 
vastei şi competentei sale experienţe profesionale, acesta oferă celor 
aflaţi în suferinţă, în 1965, deosebita lucrare intitulată: „Alimentele - 
puterea vindecării“. 

In prima parte a acestui tratat de alimentaţie, dr. Bieler atinge esenţa 
problematicii medicamentului, abordând-o din perspectivă cât mai 
deschisă şi holistică: 

Punctul de vedere al lui Hipocrate era: „Natura vindecă, medicul 
nu este decât asistentul ei“. Şi când Părintele Medicinei Clinice a 
abandonat medicamentele puternice şi otrăvitoare în favoarea credinţei 
profunde, simple şi sănătoase în puterea creativă a Naturii, ela inaugurat 
vârsta de aur a medicinei greceşti. 

Atunci când sunt bolnavi, cei mai mulți oameni trebuie să-şi ocupe 
timpul înghițind pilule sau cineva să se ocupe de ei, fie chiar şi printr-o 
intervenţie chirurgicală. Dacă li se spune să se odihnească, să se abțină 
de la unele alimente, să permită corpului să să se vindece singur, ei 
rămîn sceptici şi temători. Se vor duce să consulte un medic care face 
ceva. Aşa încât medicina modernă a îndepărtat metoda simplă şi puţin 
spectaculoasă a lui Hipocrate de tratare a bolii prin regim: hrană 
adecvată, aer curat, repaus. Foarte puțini sunt acei care mai urmează 
încă aceste sfaturi înțelepte, pronunţate acum 24 de secole, atunci când 
acest mare profesor i-a învăţat pe discipolii săi, în Insula Cos, că boala 
nu este numai Pathos (suferinţă) ci şi Ponos (trudă), adică 
necesitatea urgentă pentru un corp de a face un efort pentru a-şi 
redobândi starea sa normală de sănătate. Asta se numeşte „Vix 
Medicatrix Naturae“ - „Puterea vindecătoare a Naturii“, care 
operează din interior. Dacă erau necesare măsuri serioase, Hipocrate 
prevăzuse o a doua linie de apărare: leacurile. Cea de-a treia, la nevoie, 
era chirurgia. În zilele noastre, mai ales datorită insistenţei 
bolnavilor, medicii au inversat procedura şi chirurgul a 
devenit vedeta scenei medicale (mă grăbesc să adaug că nu sunt 
împotriva chirurgiei atunci când este absolut necesară). 

Din punctul de vedere al dieteticii, Hipocrate a fost un precursor 
vizionar. Prima măsură pe care o preconiza pentru menţinerea sănătății 

era un „Regimen“, sau „mod de viaţă regularizat“. Ştia că Natura 
este cea care vindecă şi că rolul medicului este să asiste 
natura; ştia că organismul bolnav are nevoie de repaus nu numai fizic, 
dar mai ales chimic. Repausul chimic nu poate fi obținut decât abţinându- 
te de la hrană, pentru a permite organismului să se debaraseze de 
toxinele acumulate. 

Thomas Sydenham, supranumit „Hipocrate al Angliei“, a exprimat 
conceptul de boală într-o singură frază: „Boala, declara el, nu este altceva 
decât efortul depus de corp pentru a scăpa de materiile morbide“. 
Sydenham a trăit în secolul al VII-lea. Dar aceste cuvinte sunt tot atât de 
adevărate astăzi, pe cât au fost şi atunci. Chimistul olandez Herman 
Boerhave, mergând pe urmele lui Sydenham, declara la rândul lui: 
„Boala este vindecată cu ajutorul Naturii, prin neutralizarea şi eliminarea 
materiilor morbide“. 

La începutul secolului XX, dieteticii îi era acordat foarte puţin spațiu 
în planurile de învățământ şi se pare că lucrurile nu s-au schimbat - 
prea mult - nici în ziua de azi. Și aceasta, contrar învățămintelor lui 
Hipocrate care spunea, adresându-se discipolilor săi: „Lăsaţi leacurile 
în borcanele lor dacă puteţi vindeca bolnavul cu ajutorul 
hranei“. 

Este deci de înţeles că, dacă aveţi îndrăzneala să menționați dietetica 
ca pe un tratament posibil al bolii, (încă) veţi fi ascultat cu un scepti- 
cism deloc disimulat. 

(Lucrurile, însă, se mai schimă, iar intrarea în al treilea mileniu a 
determinat „un val tsunami“ de interes nedisimulat pentru alternativa 
dietetică naturală în faţa bolii.) 

Unii au definit omul ca pe „un ansamblu ambulant de ţevării“. $i, 
în aceste ţevi, de-a lungul veacurilor, el a turnat decocturi de scorpion 
pisat, de ureche de liliac, de pinteni de păsări de curte şi de seminţe de 
iarba nebunilor, precum şi mii de alte mixuri cărora li se atribuiau 
virtuţi curative. Ni se poate părea că trăim într-o epocă de „hipnoză a 
medicamentului“, dar Publius Syrus făcea, cu o jumătate de secol 
înainte de Christos, această observaţie înțeleaptă: „Există leacuri care 
sunt mai rele decât răul însuşi“. Variaţii pe marginea acestei 
observații cinice au putut fi făcute, de către bolnavi şi de către medici, 
multă vreme după aceea - şi poate chiar şi înainte. 

Doctorii iau oare medicamentele pe care le prescriu? Nu prea, şi 
totuşi sinonimul lui „doctor“ este „medic“. Sir William Osler, o somitate 
medicală a timpului său, s-a îmbolnăvit într-o bună zi pe când se afla la 
Cannes (la sfârşitul secolului XIX). Un medic din partea locului I-a 
prescris un medicament având la bază un compus al mercurului, lăudat 
pe atunci ca leac pentru numeroase boli. Sir W. Osler l-a aruncat la 
gunoi spunând: „Dorinţa de a lua medicamente constituie poate 
diferența cea mai mare dintre om şi animal. Tânărul medic 
îşi începe cariera cu 20 de medicamente pentru fiecare boală, 
iar bătrânul medic şi-o sfârşeşte cu un medicament pentru 20 
de boli“. 

Mărturisesc că şi eu, imediat după ce mi-am luat diploma şi chiar şi 
câţiva ani după aceea, mi-am îndopat pacienţii cu pilule, poţiuni şi 
panacee, până în ziua în care am hotărât, precum Macbeth, „să arunc 
medicamentele la câini“ - şi am putut constata cum câinii le 
adulmecau şi apoi le întorceau spatele cu dispreţ. 

Medicii se arată din ce în ce mai grăbiţi să scrie rețete pentru 
pacienţii care le-o cer, uitând istoria doctorului care, înmânând reţeta 
clientului său, îi spune: „Faceţi-o repede, cât această mixtură este 
considerată încă un leac“. 

În anul 1855, Societatea Medicală din Massachussets a dat următorul 
anunţ: „Un premiu de 100 de dolari este oferit pentru cea mai bună 
propunere privind prevenirea şi vindecarea bolilor fără a întrebuința 
medicamentele, propunere care ar putea să constituie un progres în 
favoarea umanității şi a ştiinţei medicale“. 

Deşi răspunsul la propunerea de mai sus soseşte prea târziu pentru 
a mai fi recompensat, să sperăm totuşi ca el să nu fie prea tardiv pentru 
a face încă mult bine. (5) 

La fel de simplu şi foarte pe scurt este sintetizată imaginea medica- 
mentului, din perspectivă „naturistă“, de către colectivul de medici 
coordonati de dr. Pavel Chirilă, ale căror concluzii apar în cea mai 
competentă lucrare în domeniu din România, intens citată în Capitolul 3 
- Manualul de „Medicină naturistă“: 

Mascarea simptomelor cu ajutorul medicaţiei nu rezolvă 
boala, ci doar o ascunde, cauza ei profundă nefiind înlăturată. 
Cauza profundă, „intoxicarea“, căreia i s-a blocat o cale de 
descărcare prin medicaţia utilizată, va folosi o altă cale pentru 
a se descărca ( apariția unui alt simptom) sau se va descărca 
în profunzime la nivel metabolic celular sau la cel al 
perturbărilor de multiplicare (tumori maligne şi benigne). Astfel, 
deşi blocarea unei colici biliare este considerată necesară atât de naturişti 
cât şi în medicina alopată, ea nu rezolvă cauza care a tăcut posibilă apariția 
crizei biliare (respectiv diskinezia biliară). Atâta vreme cât această cauză 
nu este înlăturată, ea va putea da naştere oricând unei alte crize sau va 
putea evolua asimptomatic spre o boală mai gravă (de exemplu un calcul 
biliar cu blocaj consecutiv de căi biliare, colestază şi tot ansamblul de 
modificări). (1) 

Din aceste imagini, prefigurate deja din Capitolul 3, se poate extrage 
aceeaşi idee esenţială, vag conturată aici, dar foarte bine precizată pe 
parcursul şi mai ales la sfârşitul acestui capitol: medicamentul cel mai 
eficient, ca element terapeutic real, care să respecte principiul hipocratic 
„Primum non nocere“, este tocmai cel recomandat de însuşi „Părintele 
medicinei moderne“, Hipocrate: „Medicamentul - Aliment“ Natu- 
ral. 

Pentru a înțelege de la bun început mecanismul gândirii noastre - a 
opțiunii de a susţine cu toată încrederea simplul şi adevăratul îndemn 
hipocratic („Alimentul să vă fie medicament şi medicament să 
vă fie alimentul“), alături de altele la fel de reale ale aceluiaşi precur- 
sor al Medicinei pentru Viaţă („Suntem ceea ce mâncăm, iar bolile 
trebuiesc tratate înainte de toate prin alimentaţie“; „Lăsaţi 
leacurile în borcanele lor dacă puteţi vindeca bolnavul cu 
ajutorul hranei“ etc.) - este necesar a aprofunda cât mai bine câteva 
din principalele sisteme terapeutice cunoscute. 

De fapt, demersul nostru face apel la înţelegerea stilului de practică 
a terapiei pentru stimularea vindecării, sau altfel spus, a modului în 
care este peceput şi utilizat medicamentul specific sistemului terapeutic 
respectiv. Căci, în ultimă instanţă, dincolo de teorii de conceptualizare 
şi sistematizare a principalelor sisteme terapeutice, elementul 

definitoriu care le-a generat, „cărămida“ care le susţine şi 
care face distincţia între acestea, este acelaşi, discutat şi disputat în 
acest Capitol: Medicamentul. 


În paralel cu medicina clasică, alopată, în ultimi ani (şi chiar din 
ultimele decenii ale secolului XX), se vorbeşte din ce în ce mai mult de 
terapiile alternative de tratament prin acupunctură, homeopatie, 
ayurveda, macrobiotică, reflexoterapie etc., terapii grupate sub denu- 
mirea generică de terapii naturiste, printre care şi dietoterapia 
naturistă. Pentru a aprofunda ideea de medicament prin prisma câtorva 
sisteme terapeutice principale, vom studia comparativ trei dintre acestea: 
cel alopat, al medicinei clasice actuale, cel homeopat, cu o tot mai 
mare priză în sistemul medical şi, bine-înţeles, sistemul dietoterapeutic, 
nutrițional, reprezentat de Alimentaţia Naturală. 

Pentru a înţelege deosebirea esenţială dintre strictul sistem terapeutic 
alopat, pe de o parte, şi cel preventiv şi terapeutic nutrițional prin 
Alimentaţia Naturală, pe de altă parte, este necesară definirea termenilor 
- precum cerea Voltaire, pentru limpezirea oricărei neînţelegeri. Astfel, 
consultând Dicţionarul Explicativ al Limbii Române (DEX) 
constatăm că termenului de alopatie i se atribuie următoarea definiţie: 
„tratament medical constând în administrarea unor medicamente în 
doze care, la omul sănătos, ar declanşa efecte contrare simptomelor 
caracteristice bolii care trebuie tratată“. Putem constata cum, din definiție 
şi, parţial, chiar din denumirea conceptului, se poate deduce sensul 
acestuia: alo-patie, adică „altă boală („allos“ = „alta“ şi „pathos“ = 
„boală“), contrară simptomelor bolii iniţiale“ (şi nu doar „înaltă 
boală“, adică o patologie de mare intensitate care necesită aport 
medicamentos alopat peste limitele fiziologice ale organismului). 

Altfel spus, pentru a anihila un simptom al unei boli - şi nu boala în 
ansamblu - în organismul afectat se introduce un medicament (o 
substanță chimică de sinteză) care va duce la declanşarea unor 
mecanisme de compensare şi neutralizare a simptomului, dar care, 
introdus la omul normal, s-ar manifesta printr-un simptom contrar celui 
manifestat la omul bolnav (un medicament de scădere a tensiunii 
administrat uzual unui hipertensiv, în cazul utilizării accidentale de 
către un om sănătos, va genera simptome hipotensoare). 

Acest fenomen este foarte cunoscut fizicii mecanice, când, pentru 
reechilibrarea talerelor unei balante, dezechilibrată prin îngreunarea 
unuia din braţe (simptomul numit boală), se aşează o greutate 
echivalentă pe celălalt braţ (medicamentul ce neutralizează simptomul). 
La fel, la matematică, pentru a avea un rezultat de plus (relativa 
vindecare), minusul (simptomul) va trebui asociat (înmulţit) tot cu un 
minus (medicamentul declanşator al simptomului de tip contrar). La 
fel ca homeopatia, esența procesului pentru cele două sisteme terapeutice 
pare a fi identică: „cui pe cui se scoate“ - doar mijloacele diferă. 

In concluzie, se observă cum, prin definiţie, acest principiu - 
contraria, aplicat de către (super)specializatul sistem terapeutic alopat, 
se adresează strict simptomelor şi nu bolii în ansamblu, efectelor 
şi nu cauzei reale, interne. Această concluzie este confirmată de 
multitudinea efectelor secundare ale medicamentelor folosite în 
sistemul alopat, efecte produse prin amplificarea dezechilibrelor 
organice intra- şi intercelulare, generate de acţiunea unilaterală a 

substanţelor chimice medicamentoase. Prin utilizarea aproape exclusivă 
pentru „vindecare“ a medicamentului de sinteză chimică industrială, 
sistemul alopat nu ţine cont de rezolvarea adevăratelor cauze primare, 
generatoare ale bolii - dezechilibrele metabolice datorate 
intoxicării organismului cu toxine alimentare, dar şi de alte 
cauze mai profunde, aparținând dimensiunii psihice şi mentale (toxicitate 
psiho-mentală))... 

Deşi se vorbeşte de Homeopatie ca sistem complementar naturist 
la terapia alopată, prin utilizarea unui principiu opus, cel al 
similitudinii — totuşi, aceasta nu pare a fi prea depărtată de realitatea 
alopată (cu acelaşi fundament, enunțat mai sus: „cui pe cui se scoate“). 
Acest principiu se referă la „un medicament administrat în diluţie mare 
(zisă infinitezimală)“ care „face să dispară simptomatologia 
asemănătoare celei determinate de administrarea lui în concentraţie 
mare“ (1). Astfel, pe baza afirmațiilor autorilor competentului manual 
de „Medicină naturistă“, considerăm că se poate vorbi de un veritabil 
fenomen de adaptare (imunizare energo-informațională): „dacă 
un bolnav are totalitatea simptomelor lui foarte asemănătoare sau 
similare cu patogeneza unui medicament, înseamnă că pe principiul 
legii similitudinii, aceste simptome dispar dacă bolnavului i se 
administrează acel medicament în diluție infinitezimală“. (1) 

Se observă aici o acțiune principială asemănătoare întrucâtva celei 
din vaccinarea  alopată. Astfel, „semnătura energo- 
informaţională“ a substanţei toxice medicamentoase, diluată 
infinitezimal (până când mai apar doar „urme” moleculare din substanța 
inițială) şi apoi introdusă în organism, va mobiliza resursele interioare 
ale acestuia, la nivel de câmp bioelectromagnetic şi bioinformaţional. 
Sensul acestei acțiuni este de a se găsi remediul, din interior, la 
simptomele manifestate de organismul afectat (aceleaşi, ca şi cele 
declanşate într-un organism normal de către medicamentul supus diluţiei 
infinitezimale) - la fel cum vaccinarea stimulează şi mobilizează 
imunitatea organismului. 

De asemenea, se remarcă şi corespondenţa dintre această metodă 
terapeutică naturistă şi cea de obţinere a rezistenţei la toxicitatea 
unui drog - cu nuanțele corespunzătoare. Căci, în cazul homeopatiei, 
toxicul este introdus după apariția simptomelor caracteristice acestuia, 
pe când în al doilea caz, cel al adaptării la toxicitatea drogului (precum 
împărații romani imunizaţi la intoxicarea cu cucută sau şamanii indieni, 
la veninul de şarpe), toxicul este introdus tocmai pentru a preveni 
manifestarea simptomelor caracteristice acestuia, prin adaptarea 
organismului la doza crescută progresiv. 

Legat de acest aspect, ne permitem o mare paranteză: acelaşi lucru 
se petrece cu fiecare din cei care utilizează alimentaţia 
tradițională, din prima zi de la naştere - organismul este 
intoxicat zilnic, puţin câte puţin, încetul cu încetul, adaptându- 
se la agresiunea toxicității culinare tot mai pregnante pe măsura 
înaintării în vârstă. Astfel că nu se mai sesizează efectul toxic 
al alimentelor denaturate prin preparare tradițională, decât odată 
cu apropierea de „vârsta bolii generalizate“ (bătrâneţea), sau după o 
pauză alimentară, când se introduce direct hrană denaturată (se produc 
reacţii organice violente, mergând până la deces!). 

Din aceste considerente se observă că sistemul homeopat prezintă, 
practic, aceeaşi abordare ca şi cel alopat (chiar dacă la o altă dimensiune, 
cea a corpului bio-energo-informaţional): tratarea simptomelor şi 
nu a bolii în ansamblul ei organic, a efectelor şi nu a cauzei. 
Deşi, cum spuneam, homeopatia - la fel ca şi celelalte sisteme „naturiste“, 
care provin din natură (nefiind obligatoriu naturale), de genul 
acupunctură, ayurveda, macrobiotică, fitoterapie etc. - abordează un 
palier superior al dimensiunii universului uman (cel energo- 
informaţional, unele chiar cel psiho-emoţional), totuşi, atitudinea 
pacientului este similară celei din terapia alopată: de aşteptare pasivă 
ca, după ingurgitarea unui „leac“ (homeopat, ayurvedic, 
ceaiuri, diverse preparate speciale, mai vechi sau mai moder- 
ne, precum şi alimente speciale, „miraculoase“), totul să revină 
la normal, uitând de adevăratele cauze reale ale bolii şi 
permiţând, în continuare, intoxicarea culinară zilnică... 

Toate aceste inconveniente sunt îndepărtate prin utilizarea siste- 
mului nutrițional natural, unde terapia ţinteşte cauza, chiar dacă se 
referă doar la cea strict fizică (problema - intoxicarea - este „greutatea“ 
de pe talerul balanței, din exemplul cu tratamentul alopat). 

Păstrând comparaţia cu balanţa şi suprapunând această imagine 
plastică peste imaginea anatomică a corpului omenesc (omul este balanța 
şi braţele sale sunt talerele balanței), remarcăm următorul aspect: dacă 
greutatea (boala) îi „apasă“ unul din braţe, înclinându-l într-o parte sau 
alta, prin aşezarea unei greutăţi identice pe celălalt braţ (medicamentul: 
drog alopat), atunci balanţa (corpul omenesc) se reechilibrează. Insă, 
un singur amănunt mai trebuie reamintit: acum, corpul suportă două 
greutăţi, egal distribuite, dar care presează şi tasează coloana vertebrală 
a corpului uman (sau axa balanței) - exact ca în cazul unei persoane ce 
cară două geamantane voluminoase şi foarte grele, de aceeaşi greutate, 
ce pare perfect echilibrată şi, poate, chiar stând dreaptă (dar profund 
afectată de tensiunea resimţită în braţe şi pe coloana vertebrală!). 

În schimb, Alimentaţia Naturală, prin simplul, dar eficientul proces 
de dezintoxicare, acționează direct, firesc şi natural: eliberează braţul 
de povara apăsătoare (simptomul fizic) fără a ataşa altul, suplimentar, 
pe brațul opus (medicamentul generator al simptomului contrar). 
Procesul decurge firesc, natural, explicat prin implicarea directă, 
puternic dezintoxicantă, a fibrelor vegetale celulozice (polizaharide 
nedigerabile), care desfac „circuitul hepato-entero-hepatic“ de intoxicare 
a organismului - eliminându-se, astfel, prin scaun, toxinele absorbite 
din bilă şi nu numai (detaliile procesului vor fi redate în Capitolul 
corespunzător, al 9-lea, din Partea Teoretică a prezentului Tratat). 


lată, în scurta imagine introductivă, enunțată esența conceptului 
de medicament, din perspectiva propriei noastre viziuni. Astfel, în 
ultimă instanță, Medicamentul nu este o substanţă (mai mult 
sau mai puţin eficientă) ci chiar o Calitate, o Atitudine - a 
unui „sumum“ de substanţe şi structuri naturale, înglobate în 
cele mai perfecte produse (plantele şi produsele animale din 
Natură). Aceştia sunt adevăraţi parametri care susțin procesul 
natural de dezintoxicare - generat şi determinat primordial 
de către încă necunoscuta „Putere vindecătoare a Naturii“! 

4.2 MEDICAMENTUL ALOPAT - 
PRODUS DE SINTEZA CHIMICA 
INDUSTRIALA 


După o imagine a medicamentului creionată dintr-o perspectivă 
cât mai holistică, de la finalul subiectului precedent, revenim la aspecte 
mai concrete, palpabile şi măsurabile, legate de medicamentul alopat. 
Pentru majoritatea oamenilor, chiar şi specialişti în domenii conexe 
medicinei, modul de realizare a medicamentului este un proces mai 
puţin cunoscut sau înţeles. De aceea considerăm a fi foarte utilă o sumară 
trecere în revistă a principalelor etape de „plămădire“ a medicamentului 
alopat, pentru a înțelege mai bine calitățile acestuia - de ce devine un 
produs de sinteză chimică, la ieşirea de pe porțile fabricii, şi în ce măsură 
este afectată calitatea principiilor active ale extractelor naturale din 
care se obțin substanţele active medicamentoase. 

Pentru aceasta apelăm la lucrarea „Lumea medicamentelor“, a 
regretatului dr. Arcadie Percek, medic cu mare experienţă 
profesională, care a avut o mare înclinare către domeniul Naturii, 
dovedită prin marele volum de articole pe teme „naturiste“ publicate în 
reviste ştiinţifice de culturalizare a domeniului. 

In această lucrare, care va mai fi citată pe parcursul capitolului, dr. 
Percek precizează, la un moment dat, cele patru modalităţi principale 
de preparare ale substanţelor active, precum şi efectele unora dintre 
aceste tipuri de acţiuni asupra principiilor active devenite substanțe 
medicamentoase: 

Dacă ar fi să enumerăm principalele modalități de preparare ale 
substațelor active, aceasta ar fi: extracția; sinteza; semisinteza şi bio- 
sinteza. 

Câteva cuvinte în continuare despre fiecare din aceste modalități. 
Extracţia reprezintă concentrarea într-un volum redus a principiilor 
active conținute de un anume element din regnul vegetal, animal sau 
mineral, Sinteza reprezintă procedeul care, pe calea metodelor clasice 
ale chimiei organice, construieşte noi molecule chimice, noi substanţe, 
folosindu-se în acest sens de variate elemente chimice. Semisinteza, 
combinând extracția cu sinteza, realizează o fertilă colaborare a omului 
cu natura, în timp ce biosinteza, reprezintă metoda în care extragerea 
principiului activ este legată de proliferarea unor microorganisme care 
deţin propriile lor principii active, le acumulează şi le excretează în 
mediul lichid de cultură. 

Prepararea unui extract necesită două etape: 

- divizarea sau fărâmițarea elementului conţinător într-un solvent, 
care în majoritatea cazurilor este reprezentat de alcool; 

- concentrarea soluţiei extractive în scopul obținerii principiului 
activ în volume mici şi, pe cât posibil, în stare fermă şi sub formă uscată. 

In principiu se vorbeşte despre extractul total dintr-o anume 
plantă, de exemplu, ca şi — în situaţii bine determinate - numai despre 
extractul principiului activ. Exemplul cel mai obişnuit care se poate 
da pe această linie ţine de extractul total de opiu. Acest extract 
conține desigur în diferite cantități nu un singur alcaloid, ci toți alcaloizii 
prezenți în sucul care se scurge după incizarea capsulelor de Papaver 
Somniferum. Acţiunea acestui extract va fi complexă şi dominată de 

proprietăţile analgezice şi hipnogene. Această acțiune nu se aseamăna 
decât parțial cu cea exercitată de morfină, de fapt constituentul princi- 
pal al extractului menţionat. Aceasta pentru că Thebaina, care există în 
acest extract şi care este un excitant cerebral, va anihila în parte acţiunea 
morfinei. In acest timp, alți alcaloizi - nicotina şi papaverina - vor atenua 
şi ei în parte, acţiunea depresivă exercitată de mortină asupra mişcării 
respiratorii. In acelaşi timp, codeina va potenţa acţiunea sedativă 
exercitată de morfină asupra tusei. Acţiunea extractului total de 
opiu ne apare, din acest punct de vedere, mai echilibrată 
sau, mai bine zis, „mai tamponată“, după cum se exprima un 
cercetător, decât acţiunea morfinei pure. 

Separarea diverșilor constituenți dintr-un extract total reprezintă o 
operaţie foarte complexă şi dificilă. Sunt folosite în acest scop 
cristalizările, sublimările, distilările fracționate, distrugerile 
enzimatice selective etc. 

O metodă pentru prepararea extractelor de origină biologică este 
liofilizarea, metodă care constă din congelarea prealabilă şi în ritm 
accelerat a materiei prime şi apoi prin uscarea în vid. Intr-o asemenea 
situație, apa sub formă de gheaţă se elimină prin sublimare, trecând 
din starea solidă în cea gazoasă, scurt-circuitând, aşadar starea lichidă. 
Pe această cale se prepară în mod curent constituienții plasmatici 
de tipul fibrogenului, al albuminelor şi globulinelor, apoi 
extractele apoterapice etc. 

Mai multe vitamine sunt fabricate pe calea semisintezei. 
Aşa de exemplu, vitamina D se produce, printre altele, şi din ergosterol, 
extras la rândul său din drojdie de bere, iar vitamina C, din care numai 
Franţa produce în jur de 500 de tone anual, din glucoză. (9) 


Pentru conturarea unei imagini cât mai precise, legată de ceea ce 
înseamnă medicamentul sintetic, dr. A. Percek, împreună cu echipa 
dr. Pavel Chirilă, ne prezintă în continuare drumul parcurs de către 
medicamentul alopat pentru omologare - cu care ocazie putem conştien- 
tiza mai clar semnificaţia efectelor toxice potenţiale („efectele 
secundare adverse“), care pot însoți oricare dintre medicamentele 
alopate: 

Prima etapă din naşterea unui nou medicament este legată de aşa 
numitul „screening“ care constă din trierea efectelor interesante ale 
unei substanțe, prin diverse testări. După aceea urmează determinarea 
gradului de toxicitate al substanţei cercetate. Urmează apoi expe- 
rimentarea pe animale şi cercetarea efectelor teratogene. Dacă 
şi experimentarea clinică - pe de o parte cea mai importantă - se 
dovedeşte promițătoare, noul produs primeşte investitura de „candidat 
la medicament“ fiind supus ca atare unor comisii pentru aprobări fi- 
nale. 

Sistematizate, aceste etape se prezintă astfel: 

- etapa de screening; 

- etapa testărilor toxicologice şi teratogene sau cea a experimentării 

pe animale; 

- etapa experimentării pe om sau etapa experimentării clinice; 

- etapa autorizaţiei de punere în vânzare a noului medicament. 

De subliniat este că, chiar atunci când un medicament a trecut cu 
succes proba experimentărilor clinice, el nu poate fi considerat pe 
deplin cunoscut. 

Cercetarea şi experimentarea de medicamente noi nu mai sunt lăsate 
la diccreţia hazardului, ci sunt încredințate unei echipe. Astfel, 
descoperirea şi punerea la punct a unui medicament de acelaşi gen ca 
penicilina, respectic cloramfenicolul, au necesitat o echipă formată din 
152 de savanţi şi tehnicieni, care au desfăşurat în acest scop 400.000 ore 
de muncă. Remediul menţionat a fost experimentat şi testat în faza 
preparatoare pe 17.000 de subiecți, iar firma producătoare a investit 10 
milioane de dolari în acest proiect. Stâlpii de rezistenţă ai unei asemenea 
echipe sunt: chimistul, analistul, toxicologul, farmacologul, 
biochimistul, patologul şi clinicianul. 

Toxicologul experimentează pe animale substanța descoperită, 
stabilindu-i dozele de tolerabilitate, dozele în care substanța poate fi 
periculoasă sau mortală. Fireşte, toate căile de administrare (perorală, 
hipodermică, subcutanată, intravenoasă etc.) sunt testate. 

Patologul examinează cu atenţie țesuturile tuturor organelor 
afectate de medicamente semnalând modificările produse. De verdictul 
său depinde marele salt al trecerii de la experimentarea pe animal, la 
experimentarea pe om. Veto-ul său poate fi hotărâtor. 

Clinicianul conduce experimentarea finală, aceea efectuată pe 
oameni. Experimentările clinice se fac cu mare prudenţă, începâdu-se 
cu dozele cele mai mici; gradat doza se măreşte. Este studiată 
cu mare atenţie asimilarea substanței medicamentoase de către 
organism, descompunerea şi eliminarea sa, efectele clinice etc. Acest 
proces durează luni de zile. 

Drumul de la principiu activ la medicamentul propriu-zis este, după 
cum vedem, foarte lung. Un principiu activ nu este nici pe departe un 
medicament. Aceasta pentru că principiul activ poate fi periculos 
- periculozitate care este domesticită doar în îndelungatul şi complicatul 
proces prezentat mai sus, necesar pentru ca acesta să fie investit cu 
titlul de medicament. Să exemplificăm. După cum ştim, nitroglicerina 
această valoroasă substanță antispastică de care ne folosim pentru 
tratamentul crizelor spasmodice ale anginei de piept, este un exploziv 
de prim ordin. Datorită efectelor nocive ale acestui exploziv, numeroşi 
mineri sau lucrători în tunele şi-au pierdut viaţa. Ei bine, chimiştii şi 
farmacologii au reuşit ca, plecând de la nitroglicerină, să descopere un 
nou medicament trinitrina - de cea mai mare importanţă în tratamentul 
anginei de piept. Numai că un asemenea comprimat cu efecte 
antispasmodice atât de salutare nu conține decât 0,0005 g de nitro- 
glicerină, respectiv o jumătate din a mia parte dintr-un gram. (9) 

Lucrând cu doze ponderale, medicina alopată este obligată să 
lucreze mai întâi pe animal; dar spre deosebire de homeopatie şi 
acupunctură, care găsesc chiar şi diferenţe mici dintre indivizi, 
experimentul alopat se mulţumeşte cu „asemănări“ farmacologice între 
iepure şi om, între cobai şi om, între şoarece şi maimuţă etc. Georgeta 
Rândaşu citează două exemple: rezerpina se elimină la om în 2 
ore, la animal în 48 de ore, iar fenilbutazona se metabolizează 
la om a şasea parte în 24 de ore, pe când la animal se elimină, 
în totalitate, în câteva ore. 

Această lipsă de profunzime în experment poate explica viața scurtă 
a medicamentelor de sinteză „coronarodilatatoare“, „hepatotrope“, 
„liniştitoare“ etc. care se nasc şi mor în glorie; la moartea lor se naşte o 

altă formulă, un alt preparat şi marile trusturi de medicamente 
prosperă. (1) 


Din studiul proceselor tehnologice utilizate pentru producerea 
medicamentului de sinteză chimică de tip alopat, se remarcă cum, chiar 
şi în cazul extracţiei (proces sugerat a se executa cât mai simplu), sunt 
implicate procese denaturante de degradare termică şi chimică a 
reactanților. Aceste procese fizice şi chimice au ca rezultat modificarea 
geometriei spațiale moleculare: configuraţia stereochimică (chiralitatea) 
de tip levogir, conformă moleculelor lumii vii (din extractele naturale 
vegetale), devine, prin procesare, una dominant dextrogiră, 
caracteristică conformaţiei spaţiale a moleculelor materiei nevii (acest 
aspect, fundamental pentru înțelegerea distincției esenţiale între hrana 
naturală şi cea denaturată, va fi mult aprofundat în Capitolul 10 al „Părţii 
Teoretice” din Tratat). 

O tragică confirmare a acestei ipoteze o oferă „drama thali- 
domidei“. Astfel, în lucrarea „Planeta posibilităților imposibile“, 
L. Pawels şi J. Bergier precizează: 

In anii 1960, în Europa de vest a avut loc tragedie de care s-a făcut 
vinovat „talidomidul“ - un preparat medicamentos tranchilizant. El 
a dobândit rapid popularitatea, dar tot atât de rapid au ieşit la iveală 
însuşirile sale funeste - femeile care au întrebuințat acest medicament 
au născu copii cu puternice mutații patologice. Cauza nu a fost 
clarificată decât atunci când s-a constatat că preparatul a fost 
produs în formă de racemic, adică conţinea în cantităţi egale 
izomerii optici. (37) 

Această ipoteză a fost, de asemenea confirmată, da data aceasta 
strălucit, de către cercetătorii William S. Knowles, K. Barry şi 
Ryoji Noyori, ale căror lucrări, privind hidrogenarea catalizată şi 
reacţiile de oxidare, au fost recompensate cu Premiul Nobel pentru 
chimie al anului 2001. In revista de prezentare a noilor laureați Nobel 
(„Magazin“), se preciza: 

In fapt, cercetările acestora au fost considerate ca reprezentând 
„un pas spre o nouă farmacologie“, prin „corectarea“ chiralității 
medicamentelor de sinteză chimică. După zeci de ani de utilizare 
intensivă a medicamentelor alopate, a căror structură chirală 
era şi este încă dextrogiră (a se vedea celebra tragedie a anilor '60, 
declanşată de thalidomidă), cercetările de ultimă oră, încununate cu 
Premiul Nobel, permit sinteza industrială cu o siguranţă mult sporită a 
produselor farmaceutice şi a altor substanţe bioactive. 

Este de remarcat, totuşi, că aceste căutări de perfecţionare a metodei 
de sinteză industrială, care ne bucură, nu pot înlocui perfecțiunea Labora- 
torului numit Natură, în care substanţele naturale, levogire, sunt perfect 
compatibile cu biochimia chirală a organismelor vii - deci şi a 
omului. O asemenea confirmare o oferă, de data aceasta, cercetătorul 
dr. Eugen Celan, care vorbeşte într-un articol de revistă despre una 
din noile descoperiri legate de aspirină, respectiv caracterul 
anticancerigen al acesteia. Acesta susține că recente cercetări au arătat 
că salicilatul de sodiu are un efect de apoptoză (celulele primesc comanda 
genetică de autodistrugere) asupra celulelor canceroase din culturi de 
laborator. Totuşi, efectul cert „in vivo“ nu a putut fi demonstrat, 
ceea ce confirmă, încă o dată, diferenţele fundamentale între 

condiţiile „in vivo“ (în mediul intern al organismului) şi „in vitro“ 
(în condiţii de laborator). 


Acesta pare a fi marele şi esenţialul handicap al medicamentului 
alopat, faţă de „Medicamentul - Aliment“ Natural: denaturarea, degra- 
darea acestuia, prin sinteza chimică industrială (în abordarea 
stereochimică), dar mai ales ruperea sa de Natură, prin izolarea 
substanţei „active“ din complexul natural. In acest fel, structura 
chirală se transformă conform moleculelor materiei nevii (dextrogir), 
în timp ce izolarea substanţei active de restul componentelor din 
extractul vegetal natural exacerbează reacţia generată de 
dextrogirizarea (de fapt, racemizarea) moleculară. Aceste procese 
determină puternicele efecte secundare adverse, resimţite de fiecare 
pacient care a utilizat în mai mare măsură medicamentele alopate. 

In acelaşi timp, trebuie ținut cont şi de dimensiunea informațională: o 
substanţă care aduce cu ea „imaginea“ separării şi a denaturării, 
introdusă în corp va „oferi“ acelaşi tip de informaţie - cea a 
separării şi a degradării. Dacă această ipoteză pare foarte fantezistă, 
este bine a se vedea, totuşi, corelaţia între creşterea marcantă în ultimul 
timp a consumului de medicamente (evidenţiată pregnant în subcapitolul 
următor), pe de o parte, şi procesul lent dar sigur de degradare a societăţii 
în ansamblu, şi de alienare (izolare, înstrăinare, separare) a „celulelor“ 
sale - adică a indivizilor ce compun structura socială. 

Este evident că nu aceasta este cauza principală a problemelor 
expuse mai sus, dar şi această „picătură” îşi aduce contribuţia sa, mar- 
când, încă o dată, partea de responsabilitate a sistemului medi- 
cal actual în gestionarea şi evoluţia organismului social uman... 


4.3 „MUNDUS MEDICAMENTI“ - 
O LUMEA MEDICAMENTELOR ALOPATE? 


În urmă cu 40 de ani (faţă de anul 1999), sloganul radiodifuzat ca 
reclamă era: „Nici un cămin fără Aspirin!“ (74) 

Am început acest subcapitol cu citatul de mai sus, tocmai pentru a 
observa că „mareea medicamentoasă“ a prezentului a fost prefigurată 
încă de acum cel puţin 40 de ani, când mass-media, având advertisingul 
(publicitatea) ca vârf de lance, a reuşit să inducă în subconştientul 
colectiv imaginea „medicamentului de uz casnic“, asemenea indispen- 
sabilei maşini de spălat! 

Argumente pentru afirmaţia de mai sus, cea referitoare la „mareea 
medicamentoasă“ (expresia preferată a dr. Percek), sunt oferite tot din 
lucrările de bază ale medicilor citați până acum - specialişti alopați, 
dar având înclinații către dimensiunea Naturalului (nu a 
supranaturalului!), a medicinei preventive, în general. 

Astfel, referindu-se la efectele utilizării pe scară tot mai largă a 
medicamentelor de sinteză chimică, dr. Pavel şi Maria Chirilă, în 
Manualul de „Medicină Naturistă“ creionează câteva imagini deosebit 
de sugestive, prin care „mundus medicamenti“ („lumea medicamen- 
telor“) a dr. Arcadie Percek nu mai pare a fi doar o simplă speculație, ci 
o realitate, din păcate, tot mai palpabilă: 

Medicația de sinteză are unele succese rapide în bolile acute, şi 
pornind de la această certitudine, în ultimul secol s-a dezvoltat o 
industrie puternică cu trusturi mari, care vând cantități impresionante 
de mendicamente. Generaţiile acestui veac au fost supuse profilaxiilor 
medicamentoase de tot felul, vaccinărilor, uneori chiar intervențiilor 
chirurgicale „profilactice“, tratamentelor cronice, poluării alimentare, 
a aerului, a apei etc. Drept urmare, numărul reacţiilor de respingere 
sub forma alergiilor, idiosincraziilor şi a altor tipuri de reacții adverse 
este în continuă creştere în toată lumea. 

In acest secol s-au produs şi se produc cantităţi enorme de medica- 
mente alopate, poluare agresivă şi relativ bruscă pentru ființa umană. 
Redăm câteva cifre citate de Percek, Rîndaşu şi Melville: în Franţa apar 
pe piaţă aproximativ 3 miliarde de tablete pe an; în SUA mai mult de 
100 de fabrici produc în jur de 3.700 kg amfetamine pe an, adică 37 
miliarde de doze. In 1952, în Franţa s-au produs 482 grame de largactil, 
în 1957 2,5 tone. In 1975 în SUA cheltuielile totale pentru medicamente 
au fost de 955 milioane dolari. In 1970 în Anglia s-au prescris 214 milioane 
reţete cu hipnotice (58%) şi analgezice (15%). In Franţa consumul de 
antibiotice constituie o treime din consumul total de medicamente (care 
însumează 3,5% din cheltuielile naţionale). In SUA, între 1948-1966 s-au 
lansat pe piaţă 7563 de variante noi de medicamente. 

S-ar zice că după această artilerie grea aruncată în lupta cu boala, 
secolul XX ar trebui să fie trăit numai de oameni sănătoşi. 

In „Le Concours Medical“ nr. 32 din 1978 a apărut un 
interesant studiu care priveşte medicamentul în perspectiva timpului. 
Se arată că în 1970 peste 50% din medicamente erau constituite dintr-un 
principiu activ cu 45 de ani în urmă, 19% dintr-un principiu activ 
descoperit între anii 1950 şi 1960 şi 6% între 1960 şi 1970. Cu alte cuvinte, 
numărul principiilor active cu care operează farmacia de sinteză este 
în scădere în zilele noastre, chiar dacă variantele comerciale se 
înmulțesc. (1) 

La rândul său, dr. Arcadie Percek, în aceeaşi complexă lucrare 
numită la fel ca sintagma sa preferată: „Mundus medicamenti“ 
(„Lumea medicamentelor“), realizează o scurtă sinteză a „acuzelor“ 
aduse în general medicamentului alopat, urmată de o altă lungă listă 
privitoare la efectele asupra omului simplu a acestei veritabile industrii 
a medicamentului. 

Astfel, autorul relevă, încă o dată, valul tot mai crescut al 
„bombardamentului medicamentos“ la care este supus organismul 
social uman, fiecare persoană în parte - prin depăşirea insesizabilă a 
graniței roşii dintre uz şi abuz medicamentos: 

Acuzaţiile care se aduc în general medicamentului țin de cinci 
factori principali: 

- In primul rând: medicamentele sunt, în majoritatea lor, 

ineficiente. 

- In al doilea rând: tot în majoritatea lor, ele sunt periculoase. 

- in al treilea rând: ele se află într-o permanentă metamorfoză, 

faptce- în afară de laturile pozitive ale acestui fenomen - generează 
derută şi neîncredere. 

- In al patrulea rând: incită la supraconsum. 

- In al cincilea rând: ele sunt foarte costisitoare, fapt ce creează 

suspiciuni privind interesele comerciale care stau în spatele lor. 

În legătură cu prima acuzaţie, reputatul profesor Mathe de la 
Centrul de studii oncologice de la Villejuif (Franţa) a declarat într-o 
emisiune de televiziune din mai 1969, că 90% din medicamente sunt 
fie ineficace, fie inactive. O declaraţie asemănătoare face şi doctorul 
Berand într-un număr din ianuarie 1970 al ziarului „Le Monde“ prin 
care precizează că 50% din consumul medicamentos este 
reprezentat de vitamine, fortifiante, revigorante, ca şi din 
diverse medicamente destinate tubului digestiv, „preparate a 
căror acțiune este în mod exclusiv sau principal de ordin 
psihologic“. 

Relatările pe care le-am făcut în legătură cu intoxicațiile medicamen- 
toase (a se vedea subcapitolele următoare, în special cel legat de „boala 
iatrogenă“) sunt suficiente sper, pentru a argumenta cea de-a doua 
acuzație. 

În legătură cu cea de-a treia, vom preciza că se consideră, la ora 
actuală, că există pe mapamond în jur de câteva sute de mii de 
medicamente. Numai în domeniile cancerului, de exemplu, circulă pe 
piaţa mondială la această oră (1996), în jur de 35.000 de preparate, 
fiecare din ele pretinzând - după cum ne asigură materialul publicitar de 
rigoare - a influenţa în bine dacă nu chiar a vindeca acest temut flagel al 
timpurilor noastre. 

Acest fabulos consum de medicamente, după cum am mai precizat, 
este departe de a se opri. Dimpotrivă, el se află într-o continuă 
ascensiune, dublându-se la aproape fiecare zece ani, cum ne 
asigură studii cu caracter prospectiv, efectuate pe această linie. 

Publicaţia „World Pharmaceutical Introduction“ ne asigură, de 
exemplu, că numărul preparatelor apărute în lume numai în cursul 
anului 1990 s-a ridicat deja la cifra de 3.255. 

Un studiu efectuat în cadrul O.M.S. conchide că din numărul enorm 
de substanțe active utilizate în industria farmaceutică - număr care 
pendulează între 2.000-3.000 şi care servesc la prepararea 
medicamentelor, numai 200 sunt absolut necesare. Cu aceste 200 
de substanţe pot fi preparate medicamente care satisfac nevoile 
majorității populației. 

S-a constatat că medicamentele au o viață medie de circa 15 
ani — perioadă de timp în care se nasc, trăiesc şi mor. 

In legătură cu mareea chimică medicamentoasă, iată ce ni se 
relatează într-o publicație O.M.S. din 1979 (este vorba de revista „Sante 
du Monde“). De vreo 10 ani încoace, sunt lansate anual între 200 şi 
1.000 de substanţe chimice în lume, fie că este vorba de aditivi alimentari, 
fie de pesticide sau de alte produse folosite în industrie şi agricultură. 
Poluarea chimică a aerului, a apei şi a lanțurilor alimentare sporeşte an 
de an, amenințând sănătatea oamenilor. 

In Australia, de exemplu, consumul medicamentos a crescut cu 
40,4% numai pe parcursul a 5 ani. In mod cu totul firesc şi logic, 
odată cu acest consum cresc şi fondurile ce îi sunt alocate. Din acest 
motiv, bugetul familiei necesitat de medicamente a ajuns să 
rivalizeze, în anumite țări, cu bugetul prevăzut pentru petrecerea 
timpului liber, al loisir-ului deci, şi chiar cu cel prevăzut pentru 
chirie sau pentru alimentație. 

In contul unui suflu novator - s-a ajuns ca în S.U.A. 7563 de noi 

preparate să fie lansate pe piață numai între 1948-1966. Aceste noi 
preparate pot fi repartizate mai departe în 1.785 de noi forme galenice 
ale produşilor deja lansați şi în 5.778 de noi produşi. Aceşti 5.778 de 
noi produşi pot fi descompuşi în următoarele categorii: 

- 676 noi substanţe terapeutice; 

- 3.757 asocieri de substanţe cunoscute; 

- 1.345 produse lansate de o anume fabrică şi care, de fapt, sunt absolut 
identice cu cele ale altor fabrici, deosebindu-se între ele doar prin 
nume. 

Cei care au analizat cu minuţiozitate situația semnalată mai sus, 
respectiv acea explozie medicamentoasă din S.U.A. între anii 1948- 
1966, au constatat stupefiaţi că doar 5% dintre cele 7.563 de 
medicamente lansate în acest lung interval reprezentau inovaţii 
medicamentoase majore. Situaţii similare se întâlnesc în majoritatea 
țărilor mari producătoare de medicamente. 

Referindu-ne în continuare la cifra de afaceri a industriei medicamen- 
telor (tot în Franţa), vom preciza că această cifră s-a dublat numai pe 
parcursul a şase ani, fapt extrem de elocvent pentru, pe de o parte, 
avântul industriei medicamentoase, şi pe de alta, solicitarea de medi- 
camente din ce în ce mai mare. 

Nu trebuie însă să scăpăm din vedere faptul că interpretarea creşterii 
speranţei medii de viaţă la naştere trebuie făcută cu mult discernământ. 
Este adevărat că un număr din ce în ce mai mare de indivizi depăşesc 
în zilele noastre obstacole pe care le pune, de obicei în cale prima 
copilărie, atingând vârsta adultă. Dacă cercetăm însă în ce măsură a 
crescut speranța medie de viaţă a adulților şi în special a bătrânilor, 
constatăm că această creştere este nesemniticativă. Mai precis: speranța 
medie de viață a unei persoane de 60 de ani nu a crescut 
decât cu 2 ani de la anul 1900 încoace. Dacă împingem lucrurile 
şi mai departe, constatăm că acest câştig se identifică în majoritatea 
cazurilor cu o simplă prelungire mecanică a vieţii, cu o 
„supraviețuire“ obţinută deci cu preţul unor îndelungi şi 
costisitoare medicamente. Va trebui, fără obiecţiuni, să ne raliem 
părerii biologului René Dubois, formulată în lucrarea sa „L'homme 
et ladaption au milieu“, în virtutea căreia contemporanii noştri nu 
au o speranţă de viaţă la naştere mai bună decât cea a strămoşilor 
noştri. De asemenea, va trebui să înțelegem neliniştea exprimată de un 
ministru al sănătăţii publice, dintr-un stat occidental, care a declarat că, 
„totul se petrece ca şi cum mărirea considerabilă a consumului 
medical (şi implicit şi a cheltuielilor medicamentoase) nu ar 
ameliora notabil sănătatea publică“. 

Din nefericire, mortalitatea prin infarctul miocardic se menţine 
staționară (în ultimii 10 ani situându-se în jurul a circa 100.000 de bolnavi 
pe an), şi tot staţionară este şi cea prin accidente cerebrale vasculare 
(în jur de 65.000 de bolnavi pe an), cu toate progresele înregistrate în 
domeniul terapeuticii în general. Cancerul se află într-o uşoară 
ascensiune în ceea ce priveşte mortalitatea, din moment ce numărul 
victimelor înregistrate în acest domeniu este de 86.779 în 1960 şi de 
95.365 numai 4 ani mai târziu. Și, în sfârşit, simplificând şi mai mult 
lucrurile, vom preciza că dintre cele 516.478 de decese înregistrate 
în Franţa în anul 1964, numai 264.429 sunt datorate senilităţii, 
fapt care demostrează cum nu se poate mai convingător situaţia încă 


97 


precară în care se află diagnosticul, dar mai ales terapeutica. 

In numărul din 22-28 iunie 1989 al revistei „Le Nouvel Obser- 
vateur“ este publicat un interviu luat marelui specialist în accidente 
medicamentoase, Jean Pierre Benchamou, profesor de 
hepatologie la spitalul Beaujon din Franţa, interviu în care 
susnumitul declară negru pe alb următoarele: „Orice nou medica- 
ment este suspect. Nu există medicament eficace care să fie 
fără pericol. Din acest motiv viața medicamentelor este în 
general foarte scurtă.“ (9) 

O abordare la fel de pragmatică şi nefardată a „lumii medica- 
mentelor” o realizează, în lucrarea „Dynamic living“ (titlul cărţii editate 
în limba română: „Tablete de stil de viaţă“), doi medici americani, 
recunoscuți specialişti ai sănătăţii publice: dr. Hans Diehl - doctor în 
ştiinţe medicale, cu masterat în sănătate publică, cercetător specializat 
în epidemiologia cardiovasculară la Universitatea Loma Linda, Califor- 
nia şi sponsorizat de Institutul Naţional de Sănătate din SUA, şi dr. 
Aileen Lundington - medic cu experienţă de peste 30 de ani, inclusă 
în personalul Centrului „Newstart“ din cadrul Institutului Weimar din 
SUA. In lucrarea amintită, aceştia se referă, printre alte aspecte, şi la 
problematica medicamentelor alopate: 

Nu demult, un cunoscut profesor universitar de farmacologie 
declara că „tratarea bolilor omeneşti cu majoritatea medicamentelor 
zilelor noastre poate fi asemănată cu încercarea de a stinge un incendiu 
izbucnit într-un coş de gunoi dintr-un apartament al unui zgârie nori, 
inundând cu apă clădirea de sus până jos. Sau, altfel spus, este ca şi 
cum ai folosi un baros pentru a strivi un păianjen. “ 

Chiar şi cele mai bune şi eficiente medicamente produc o mulțime 
de efecte secundare neplăcute şi uneori chiar periculoase. Multe dintre 
medicamentele folosite pe scară largă astăzi, se dovedesc 
adesea a fi mai degrabă un pericol pentru sănătate decât un 
ajutor. 

Mulţi oameni iau aspirină pentru cel mai mic semn de febră, răceală 
sau durere de cap. În fiecare 24 de ore, în SUA se consumă 45 
de tone din acest medicament! (informaţie oferită la începutul anilor 
'90) 

Anual, 100.000 de persoane suferă de pe urma efectelor toxice se- 
vere ale aspirinei sau ale altor produse înrudite. Şi, cau şi cum aceasta 
nu ar fi de ajuns, se ştie astăzi că aspirina favorizează apariţia ulcerelor 
gastrice şi că este legată de apariţia sindromului Reye, o boală adeseori 
mortală, care apare la copii. 

În cazul medicamentelor folosite pentru tratarea hipertensiunii 
arteriale, pe lângă scăderea acesteia, ele produc şi o mulțime de efecte 
secundare nedorite, ca: slăbiciune, oboseală, somnolenţă, dureri de 
cap, depresie mentală, ameţeală, balonare, transpirații, indigestie, 
instabilitate emoţională, îngreunarea vorbirii, creşterea nivelurilor 
colesterolului şi impotenţă. Persoanele care au nevoie de aceste medica- 
mente sunt adeseori nevoite să încerce mai multe tipuri diferite până 
găsesc unul pe care-l pot suporta... 

Mulţi oameni au o încredre copilărească în medicamente, 
pe care le folosesc ca să-i calmeze, ca să poată dormi, ca să-şi păstreze 
greutatea ideală şi ca să se protejeze față de orice suferință imaginabilă. 
Medicii au deseori ocazia să vadă persoane care iau câte 10-20 sau 

chiar mai multe pastile în fiecare zi. Nu sunt puţini cei cărora 
trebuie să li se oprească administrarea de medicamente pentru 
a se însănătoşi! (30) 

Pe lângă lucrările şi tratatele de specialitate citate anterior, multe alte 
informații în sensul celor de mai sus ne parvin şi prin alte surse, fiind 
oferite de diverse publicaţii cotidiane sau periodice, care şi-au câştigat o 
aură de rigoare ştiinţifică. 

Astfel, în săptămânalul de ştiinţă şi tehnică „Magazin” din 29 iunie 
1995, se precizează: „Sinteza unei molecule anti-tumorale (cercetarea 
şi realizarea sa efectivă) reclamă între 200 şi 600 de milioane de dolari, 
iar o şedinţă de chimioterapie se ridică, în foarte multe ţări, la 1.600 — 
2.000 de dolari (nivelul anului 1995)“. 

In aceeaşi revistă, „Magazin“, dar în numărul din 10 decembrie 
1998, apare un articol mai dezvoltat, privitor la aceeaşi problematică a 
medicamentelor alopate şi a efectelor nocive date de abuzul multora 
dintre acestea. Astfel, în articol se spune, printre altele: 

Curtaţi de laboratoarele farmaceutice încă de la intrarea lor în învă- 
ământul medical, practicienii se lasă în seama produselor care constituie 
primul lor mijloc de tratament. Exemplul clasic îl constituie reţetele 
pentru antibiotice în tratarea gripei, deşi acestea nu au nici un efect în 
afecțiunile virale. „Oamenii adoră rețetele. Astfel, înghițim pi- 
lule, fără să ne gândim la consecinţe“, declară Raymond 
Worsley, directorul Departamentului de Farmacologie de la 
Universitatea din Georgetown. 

Nu este vorba, evident, de a se elimina procedeul prescrierii medica- 
mentelor prin reţete. Totuşi, ar fi posibil să se reducă sensibil 
riscurile printr-o luptă serioasă împotriva efectelor 
indezirabile, la fel ca pentru sporirea siguranței în circulația 
rutieră. In 1998, „Food and Drug Administration“ (FDA) nu 
primea decât 9 milioane de dolari pentru a urmări produsele 
farmaceutice după punerea lor în vânzare. Or, tocmai atunci 
se manifestă efectele secundare neprevăzute. 

Industria farmaceutică, deşi realizează o cifră de afaceri de 81 
miliarde de dolari numai datorită produselor ce se vând pe rețetă, 
abia acum începe să se întrebe de ce se metabolizează medi- 
camentele în mod diferit, în funcție de de vârstă, sex şi chiar 
de apartenența etnică. La rândul lor, medicii şi pacienții ar 
trebui să nu uite că uneori remediul poate fi mai rău decât boala. 

De asemenea, revista „Discover“, nr.l din aprilie 2003, în articolul 
intitulat „Justiţia refuză testarea medicamentelor pentru copii“, 
precizează: 

De fiecare dată când un medic prescrie unui copil un tratament pentru 
adulţi face un experiment necontrolat, afirmă Richard Gorman, preşe- 
dintele comitetului pentru medicamente al „American Academy of 
Pediatrics“. El citează cazul cloramfenicolului, un antibiotic puternic 
apărut pe piață în 1960 ca tratament împotriva meningitei la nou-născuți. 
Deşi utilizarea sa pentru adulți a fost aprobată în urma unor teste riguroase, 
medicamentul nu fusese testat pe copii, deci nu se ştia că nu 
poate fi suportat de ficatul nou-născuţilor. Testarea clinică în cazul 
copiilor ar fi depistat problema, afirmă Gorman; aşa însă, mulţi copii au 
murit, iar cauza exactă a morţii lor a fost descoperită abia după cinci ani. 

Tot revista „Discover“, nr.l din Aprilie 2003, preia - din revista 
„Scientific American“, ediţia în limba română, nr. 4 din 2003 - articolul 
intitulat „Medicaţie greşită“: 

Lansarea unui medicament pe piaţă este ca un joc de noroc. 
Aşa susţine Peter Lurie de la „Public Citizen“, un grup de interese înființat 
de Ralph Nader, cu sediul la Washington D.C. Una dintre primele bătălii 
ale grupului s-a axat pe un medicament pentru sindromul colonului iritabil 
(IBS). Cu trei ani în urmă, Food and Drug Administration (FDA) a aprobat 
Lotronex (alosetron hydrochloride), primul agent care tratează această 
afecţiune. Conform datelor publicate în „Lancet”, testele clinice la femei 
au arătat că 41% dintre cele care au luat medicamentul au simţit o oarecare 
uşurare, ca şi alte 29% care au luat placebo. 

După ce medicamentul a fost lansat pe piaţă, în februarie 2000, 
FDA l-a desemnat pe Paul D. Stolley de la Universitatea din Mary- 
land să-i monitorizeze efectele secundare. Stolley a remarcat un model 
îngrijorător. Zi după zi citea rapoarte despre pacienţi care au fost 
spitalizaţi, probabil din cauza medicamentului Lotronex. „Şi asta 
pentru o afecţiune care nu duce niciodată la internare, nu-ţi 
perforează niciodată colonul şi nu îți ameninţă în nici un fel 
viața“, subliniază Stolley. 

GlaxoSmithKline, fabricantul medicamentului, a retras Lotronex- 
ul din rafturile farmaciilor în noiembrie 2000, după 49 de cazuri de 
colită ischemică şi trei morți (1)... 

Un alt exemplu în acet sens este controversa în desfăşurare asupra 
inhibitorilor Cox-2, oferiţi insistent ca o alternativă sigură la antiinflama- 
toarele nesteroidiene, cum ar fi ibuprofen. Vânzările unuia dintre ei, 
Celebrex, au atins în 2001 valori record de 3 miliarde de dolari. Dar 
anul trecut, „Washington Post“ a dezvăluit faptul că „Pharmacia“, 
fabricantul medicamentului, a dat publicităţii doar rezultatele (testelor 
privind efectele secundare) pe şase luni. Datele următoarelor şase 
luni au arătat că pacienţii trataţi cu Celebrex au suferit 
complicații, cum ar fi cele stomacale, în aceeaşi măsură cu 
aceia care luau medicamente mai vechi. „Pharmacia“ spune că 
datele pentru ultimele şase luni erau prea neconcludente pentru a fi 
incluse... 

Un studiu recent apărut în „New England Journal of Medicine“ 
arată că au fost cercetate 108 centre de învățământ medical din SUA şi s-a 
constatat că doar 1% din contractele dintre industrie şi instituţiile 
de învățământ cer ca fiecare cercetător dintr-un centru de 
cercetări să aibă acces la toate datele. Şi că mai puțin de 1% din 
contracte garantează publicarea integrală a rezultatelor, 
asigurându-se astfel ca rezultatele negative să nu fie publicate. 

Revista „Ştiinţa pentru toţi“, nr. 5 din mai 2003, în articolul 
„Medicamente codate“, prezintă alte date statistice de sinteză, referitoare 
la industria medicamentoasă şi efectele tragice datorate erorilor 
medicale: 

Un studiu efectuat de Auburn University din Auburn (Alabama), 
relevă că erorile de tratament apar într-un caz din cinci (...). 
Institutul de Medicină, un grup de cercetare afiliat la Academia 
Naţională de Ştiinţe, a bulversat lumea medicală în 1999, difuzând 

un studiu potrivit căruia 98.000 de americani mor în fiecare an din 
cauza unor erori medicale care puteau fi prevenite. În ultimul 
deceniu, numărul tipurilor de medicamente s-a mărit de cinci ori, 
ajungând la 17.000! 

Alte periodice, precum prestigioasa „Formula AS“ trage semnale 
de alarmă (aproape în fiecare număr, iar în decembrie 1997 prin articolul 
„Salvăm Natura sau ne pregătim de moarte“) în legătură cu impactul 
industriei chimico-farmaceutice asupra mediului ambiant, dar şi asupra 
mediului intern, al organismului uman: 

În decursul istoriei sale, omul nu a făcut altceva decât să lupte prin 
invenții şi descoperiri artificiale împotriva legilor naturii, temându-se 
prea mult de moarte. 

Industria chimică şi mai ales cea farmaceutică au avut un dublu 
efect negativ. În primul rând, chimicalele de orice fel au schimbat 
biologia speciilor vii. Orice element chimic artificial care nu este regăsit 
în natură sau există în proporții anormal de ridicate în mediu, determină 
o reacție biologică de adaptare la noile circumstanţe. Astfel, poluarea 
chimică nu este nocivă numai în relație cu omul, ci mai ales prin 
adaptarea forțată la care obligă speciile. Modificările impuse dereglează 
întreaga cibernetică a funcţionării ecosferei, conducând la aberaţii 
biologice ucigaşe: un efect direct al acestora este apariția noilor boli 
contagioase sau forme de cancer. 

Constatarea că în triburile de sălbatici fenomenele de frigiditate 
sunt rar întâlnite, ca şi cele ale sterilităţii, vin în sprijinul ideii că mediul 
artifical creat de om este o cauză importantă. În lumea mileniului trei, 
intoxicația informaţională legată de sex, cât şi poluarea chimică, în spe- 
cial prin medicamente: calmante, antibiotice şi anticoncepţionale, vor 
accentua continuu extinderea fenomenului sterilității. 

Pe măsură ce „epoca medicamentului“ (alopat) lua avânt din ce în 
ce mai puternic, tot mai mulţi medici, nu numai „naturişti“, şi-au 
exprimat punctul de vedere în favoarea unei mai echilibrate atitudini în 
faţa „zeului“ -medicament - printre care şi dr. H. Bieler, citat la 
începutul acestui Capitol. Încă din 1965, anul lansării deosebitei sale 
cărți „Alimentele - puterea vindecării“, acest medic - a cărui 
competenţă şi performanţă a fost confirmată prin numărul şi standardul 
social înalt al pacienţilor pe care i-a îngrijit - declara: 

În momentul de față trăim într-o epocă nu numai atomică, ci 
şi antibiotică. Din păcate, pentru medicină este o epocă în care cea mai 
mare parte a colegilor mei consultă, pentru a îngriji un bolnav, un volum 
la fel de gros ca anuarul telefonic al oraşului Paris. Această carte conţine 
denumirile a mii şi mii de medicamente destinate să aline durerile 
oamenilor suferind de o mulţime de boli, medicamente dintre care medicul 
hotărăşte să prescrie pacientului său o pilulă roz sau una albăstruie. 

Asta nu înseamnă, după umila mea părere, să practici medicina! 

Prea multe dintre aceste medicamente miraculoase sunt 
lansate pe piață însoțite de o mare campanie publicitară; apoi 
dovedindu-se a fi periculoase, ele sunt retrase în mod discret pentru a fi 
înlocuite cu medicamente noi şi mai puternice, despre care se afirmă că 
pot vindeca toate bolile omenirii. (5) 

Iată cum, încă de acum 35-40 de ani, deja se punea acut problema 
nivelului consumului de medicamente la nivelul fiecărui individ şi la 
nivel de societate (am văzut reclama cu „aspirinul“). Dacă aspectul 
social al problemei încă nu era atât de evident, prezentul începutului 
de mileniu III ne oferă imagini ce demonstrează existenţa riscului 
contaminării întregului organism social uman, prin 
generalizarea unei atitudini ce părea a fi strict izolată, până de 
curând... 

Această tendință de socializare şi generalizare a 
medicamentului alopat, de sinteză chimică industrială, ne este oferit, 
poate în cel mai elocvent exemplu, prin articolul plastic denumit 
„Americanii îşi «dopează» copiii“, dintr-un număr din septembrie 2002 
al cotidianului „Naţional“. Fără a urmări în mod special, autorul 
articolului preluat din presa americană reuşeşte să sublinieze, poate 
cel mai bine, sensul imaginii din titlul subcapitolului nostru („Mundus 
medicamenti“ - „lume a medicamentelor alopate“): 

Din cei 50 de milioane de copii şi tineri din SUA, aproximativ 
10% (5 milioane), sunt trataţi, de ani de zile, cu medicamente 
destinate fie să le sporească atenţia şi capacitatea de învăţare, 
fie să-i calmeze. Pentru majoritatea acestora, medicamentul este 
prescris pentru combaterea hiperactivităţii sau deficitului de atenţie, 
cele două componente pe care americanii le grupează sub inițialele 
AHDH („Deficit de atenţie“ - „Tulburare de hiperactivitate“). 
Câţiva experți s-au larmat din cauză că acest sindrom este din ce în ce 
mai răspândit, iar copiii care apelează la tratament sunt tot mai 
numeroşi. Medicația alternează stimulante, cum este Rytaline (Methyl- 
phenidate), antidepresive, ca Prozac (Fluoxetine) şi chiar substanţe 
utilizate în tratamentul schizofreniei, cum este Risperdal (Risperdone). 

„In Statele Unite avem tendinţa de a ne trata chimic copiii, 
care, în majoritatea lor, cunosc probleme de ordin economic. Eu nu 
neg faptul că, pentru un termen scurt, Ritaline ameliorează lucrurile, 
dar el nu poate înlocui eforturile pe care părinţii şi profesorii 
trebuie să le facă pentru a aduce lucrurile pe făgaşul nor- 
mal“, îşi manifestă îngrijorarea Lawrence Diller, pediatru specializat în 
comportamentul copiilor, din San Francisco. 

Există voci care afirmă că AHDH este o maladie neurobiologică 
handicapantă, care provoacă un dezechilibru biochimic de origine 
genetică în anumite zone ale creierului. Diagnosticul de tulburări de 
comportament nu este stabilit decât după şase luni de simptome con- 
tinue şi extreme, la şcoală şi acasă, subliniază Stephen Hinshaw, psiholog 
de la Universitatea Berkeley, California. 

Lui Perry Green, un adolescent de 15 ani, i se administrează Ritaline 
sau Adderall, un stimulant mai puternic, de şapte ani de zile. „La 
început, îl detesta, dar acum înțelege că are nevoie de medi- 
cament“, afirmă mama sa, o educatoare ce lucrează în învățământul 
public din Chicago. 

„Timp de un an, între iunie 2000 şi iunie 2001, peste 20 de 
milioane de rețete pentru eliberarea unor medicamente 
stimulante şi tranchilizante au fost onorate de farmaciile din 
Statele Unite“, informează o societate de informare asupra sănătăţii, 
IMS Health. „In ultimele luni, în încercarea de a dezvolta piața de 

medicamente, laboratoarele care produc aceste calmante au 
început să facă reclamă directă față de consumatori, în 
contradicție cu Convenţia Naţiunilor Unite asupra substanţelor 
psihotrope, din 1971“. 

Potrivit lui Gene Haislip, fost agent DEA, organism federal 
însărcinat cu controlul stupefiantelor, „stimulantele utilizate pentru 
tratarea AHDH sunt, printre medicamente, cele care dau cea mai mare 
dependenţă. Cazul Statelor Unite, care consumă 80% din producția 
mondială de Ritaline, este unic şi sper să rămână aşa. Va fi o catastrofă 
dacă şi alte ţări ar urma acest exemplu.“ 

lată cum începutul mileniului III aduce cu el imaginea celor 
aproximativ 10% dintre copiii şi tinerii americani, supuşi „mareei 
medicamentoase“, sub justificarea „combaterii maladiei AHDH“ („defi- 
cit de atenţie“ şi „tulburare de hiperactivitate“), care, în fapt, nu 
reprezintă altceva decât, în marea majoritate a cazurilor, „simptomele“ 
stării numită „poftă de joc“, caracteristică oricărui copil dezvoltat firesc, 
cu o doză normală de energie. Acestea reprezintă simptome, de data 
aceasta veritabile, ale unui sindrom pe cale de a se instala în întregul 
organism social: medico-dependenţa, transformarea medicamentului 
alopat în „bun de uz curent, indispensabil în orice gospodărie“, 
de la vârste cât mai fragede, dacă se poate din prima copilărie... 

Trebuie să remarcăm, totuşi, actualitatea principiului: „Nimic nou 
sub Soare“. Căci, în plin Ev Mediu, celebrul Moliere, în „Bolnavul 
închipuit“, exprimă aceeaşi fundamentală idee (prinsă în acest sub- 
capitol), prin intermediul unuia din personajele principale ale piesei: 
„Sunt bolnavi care mor nu din cauza bolii de care suferă, ci 
din cauza medicamentelor administrate împotriva acesteia“. 

Mai înainte de Evul Mediu, încă de acum câteva mii de ani, această 
problemă - a „mareei medicamentoase“, ce riscă să sufoce nu numai 
individul, ci chiar suflul vital al societăţii - se punea la modul 
acut, uneori în sferele cele mai înalte de putere şi de decizie! 

Descoperim, astfel, chiar şi o formă literară de exprimare a acestei 
situații extrem de actuală, a „poporului bolnav de medicamente“, 
aparținând împăratului chinez Huang Di, dar preluată şi transmisă 
„contemporaneităţii“ de către dr. C. lonescu-Târgovişte, prin 
Manualul de „Medicină naturistă“: 


Eu, care sunt stăpânul unui mare popor, 

Având responsabilitatea multor familii 

De la care ar trebui să percep impozite, 

Constat, cu regret, că nu le pot percepe 

Pentru că poporul meu este bolnav. 

Doresc să se înceteze administrarea de medicamente 
Care îmbolnăvesc poporul încă şi mai mult... (1) 


Credem că acest ultim citat, de la finalul subcapitolului, surprinde 
nu numai artistic, dar mai ales cu realism „radiologic“, problema-cheie 
a medicamentului alopat de sinteză chimică: de la uz la abuzul 
acestuia nu-i decât un pas, foarte mic şi tot mai uşor de făcut, de tot 
mai mulți oameni, pe baza investirii unei încrederi, de multe ori atent 
direcționată de trusturile medicamentoase! 

Acest fapt solicită pe orice om atent şi interesat de viitorul 
organismului său (dar şi al celui social în care vieţuieşte), la luarea 
unei atitudini - care, ca orice proces, poate fi într-un sens, sau în celălat... 

In concepţia noastră, o atitudine firească şi naturală, se referă la 
evitarea pe cât posibil a medicamentului alopat, cu folosirea - la nevoie, 
dar mai ales preventiv, ca mod de viaţă - a „medicamentului-aliment“ 
natural, cel promovat şi de Hipocrate, dar în primul rând de 
însăşi arhitectura şi funcționarea corpului nostru fizic. In caz 
contrar, există un risc real ca, peste poate doar câţiva ani, în ritmul 
actual de „socializare“ a medicamentului alopat, semnul întrebării din 
titlul subcapitolului să fie înlocuit, ca o funestă confirmare, cu un uriaş 
semn de exclamare! 

Dacă opinia şi atitudinea solicitată în privinţa acestui subiect - pentru 
„omul de pe stradă“ - este, totuşi, facultativă, aceasta devine o obligaţie 
morală şi etică, conformă cu „Jurământul lui Hipocrate“, pentru 
medicul responsabil şi interesat cu adevărat de sănătatea 
semenilor săi - dar şi de sănătatea mediului social şi spaţial în care 
viețuieşte şi îşi desfăşoară activitatea (inclusiv cea profesională) mai 
mult sau mai puţin profitabilă, dar în primul rând una profund umană, 
pentru OM!... 


Totuşi, nu putem încheia acest subcapitol fără a preciza foarte clar, 
pentru cei dispuşi să ducă această concluzie până la extreme: 
medicamentul alopat (dar şi intervenţia chirurgicală) are rolul 
său bine definit şi salvator de vieţi în numeroase afecţiuni, în 
special în cazurile grave, acute şi supraacute, intoxicații, 
diferite accidente etc. - deci, în cazul medicinei de urgenţă. 
Deci nu se neagă medicamentul alopat în sine, ci abuzul 
utilizării sale, mai ales în situaţii cronice, depăşind faza acută, 
în care adevăratul „medicament - aliment“ natural, îşi poate 
intra în rol, ca, prin acțiune temeinică şi îndelungată, să 
înceapă lungul proces de dezintoxicare (naturalizare) al 
organismului. 

Exemplul clasic al a acestei situaţii este cel al pacientului aflat în 
stare de şoc (nu contează ce tip), practic în imposibilitatea de 
comunicare cu ceilalţi, puternic dezechilibrat metabolic. În acest caz, 
primul pas de a-l reechilibra este, evident, medicamentul-şoc alopat, 
nicidecum „meniul natural“. Acesta îi va fi recomandat, dar numai după 
ce-şi va reveni, prin utilizarea blamatului medicament alopat (cu 
adevărat, medicina alopată foloseşte cel mai adesea principiul „cui pe 
cui se scoate“!). 

Metaforic vorbind, pentru pacientul aflat în stare gravă, 
medicamentul alopat este „cârligul“ undiţei ce-l pescuieşte din 
groapa bolii şi a morţii, pentru a-l ridica şi a-l depune la „Masa 
Vieţii“, cea a „alimentelor-medicament“ naturale... 

Cu menţiunea că şi acestor droguri ale fazei acute şi supraacute a 
bolii, li se pot găsi, prin experimentare, echivalentul natural (prin 

plantele medicinale, alte extracte naturale superactive), putem conchide, 
la final de subcapitol al „mundus medicamenti“, că medicamentul 
alopat, cu acţiune rapidă şi ultrarapidă (element deficitar 
medicamentului- aliment), nu trebuie să fie nicidecum ignorat, 
ci folosit cu încredere, în lipsa alternativei naturale - în caz 
de urgenţă. 


4.4 BOALA IATROGENĂ - 
APOGEUL „EFECTELOR SECUNDARE 
ADVERSE“ ALE MEDICAMENTELOR DE 
SINTEZĂ CHIMICĂ INDUSTRIALĂ DIN 
MEDICINA ALOPATĂ 


= 4.4.1 BOALA IATROGENĂ CA 
„BOALĂ TERAPEUTICĂ PROVOCATĂ DE MEDIC" 
SAU „BOALĂ MEDICAMENTOASÂ"“ 


Problematica medicală abundă în date privind boala medica- 
mentoasă. Manifestări ştiinţifice de tot felul şi ţinute la toate nivelurile 
abordează de pe poziţii interdisciplinare această problematică. O 
asemenea manifestare de proporţii a avut loc cu prilejul „Zilelor 
medicale din Poitiers“ (Franţa), unde s-a abordat o singură temă: 
boala terapeutică. Cu acest prilej s-a afirmat că boala terapeutică 
reprezintă în majoritatea cazurilor o boală iatrogenă, adică 
provocată de medic (în limba greacă, iatros = medic, iar genao = a 
face, a produce, a da naştere). Tot cu acest prilej s-a afirmat că bolile 
medicamentoase reprezintă 15% din totalitatea bolilor, ceea 
ce, trebuie să recunoaştem deschis, reprezintă foarte mult. 

Intr-un alt pasaj al aceleiaşi lucrări se precizează, de asemenea: 
câtă vreme între 10 şi 30% din bolnavii spitalizați - după cum ni 
se precizează în ample şi documentate statistici de specialitate - prezintă 
efecte secundare de natură medicamentoasă şi câtă vreme aşa- 
numita boală medicamentoasă se află într-o continuă ascensiune, 
înseamnă că ne aflăm în faţa unei serioase poluări a mediului 
intern, care tinde continuu a se agrava. (9) 


Am început acest subcapitol direct cu un citat din lucrarea dr. 
Arcadie Percek, „Lumea medicamentelor“, pentru a evidenția de 
la bun început semnificaţia „bolii iatrogene“, ca „boală provocată de 
medic“, în cea mai mare parte a cazurilor prin medicamentele 
alopate (în afara manevrelor chirurgicale, a explorărilor paraclinice 
etc.). De fapt, acesta este şi sensul acestui subcapitol, al „bolii iatrogene“, 
de a confirma prin observații şi studii ale lumii medicale ştiinţifice, 
ceea ce oamenii constată tot mai des pe propriul lor organism: efectele 
secundare adverse ale medicamentelor alopate de sinteză 
chimică, tot mai puternice şi greu suportabile, devin ele însele 

cauză de îmbolnăvire, de declanşare a noi simptome, până la 
manifestarea diverselor boli (nu numai dermatologice), iar uneori, chiar 
până la exitus (deces)! 

Acest aspect poate părea foarte ciudat la prima vedere, ca medicaţia 
recomandată de medic - cu dorinţa şi, de cele mai multe ori, cu credința 
sinceră şi reală de a vindeca sau măcar de a ameliora boala - să 
reprezinte de fapt ocazia unei şi mai mari intoxicări a organismului! 
Astfel, prin concentrarea intervenţiei cu substanţe alopate doar asupra 
organului considerat a fi afectat, de cele mai multe ori sunt generate 
reacții secundare, de amplificare a degradării metabolismului acestuia. 

Totuşi, poate că medicul trece cu prea mare uşurinţă peste acea 
rubrică, tot mai încărcată, din orice „Agendă Medicală“, a „efectelor 
secundare adverse“ ale fiecărui medicament. Din păcate nu există 
medicament, la ora actuală, fără această rubrică. Mai mult: aceste rubrici, 
alături de cele ale „contraindicaţiilor“, deseori ocupă cel mai mult 
spaţiu, în timp ce „indicaţiile terapeutice“ reprezintă doar o mică parte 
din totalul spațiului alocat respectivului medicament-drog. 

Această situaţie, a „efectelor secundare adeverse“ ale medicamen- 
telor de sinteză chimică, o găsim cât se poate de explicabilă, la aceasta 
contribuind însăşi etimologia noţiunii de „medicament“. Preocupaţi 
cu memorarea unui număr tot mai mare de termeni comerciali şi de 
substanţe active medicamentoase, adeseori medicii uită de sensul real 
al acestui concept. Pentru aceasta, este de ajuns să ne reamintim 
denumirea vechilor farmacii: „drogherii“ (termen utilizat, uneori, încă 
şi astăzi), precum şi noţiunea de „toxic medicamentos“. 

Aceste aspecte nu fac decât să întărească ideea cunoscută, dar, pur 
şi simplu neglijată: medicamentul actual, folosit în sistemul 
alopat, este un drog, un toxic cu acţiune „contrarie“ asupra 
simptomului pentru care se administrează (precum şi asupra 
germenilor patogeni, a structurilor degenerate din organism 
etc.). În acelaşi timp, şi poate că în primul rând, „drogul“ 
administrat ca medicament vindecător este un toxic, agresiv 
şi nociv pentru structurile vii, organice (celulele), precum şi 
pentru funcțiile fiziologice ale organismului agresat de acest 
drog-medicament! 

Aceste observații - ce ar putea aparține, pentru domeniul medical, 
doar dimensiunii filologice - sunt puternic confirmate de multitudinea 
efectelor adverse cunoscute şi recunoscute de medici ca aparținând 
practic tuturor medicamentelor alopate, obținute prin sinteză chimică 
industrială, în urma unor procese fizico-chimice. Tot bunul simţ, care 
ne îndeamnă să dăm credit imaginilor de mai sus, ne ajută să înțelegem 
cum o substanţă biochimică, devenită anorganică prin chimizare 
industrială, şi introdusă în doză mare într-un sistem organic extrem de 
fin şi complex (organismul uman), va produce în mod normal (dar nu 
natural) efecte secundare, reacții adverse - într-un timp mai scurt sau 
mai îndelungat. 

Pentru cei atraşi organic de Medicina Naturală, acest subcapitol poate 
părea inutil. Insă, chiar şi acestora, considerăm că le poate fi util un 
asemenea studiu, de evidenţiere a potenţialelor „reacţiile adverse“ ale 
medicamentului alopat, pentru a putea explica, în mod cât mai coerent, 
necesitatea alternativei terapeutice a vieţii, pentru Viaţă, întruchipat de 
„medicamentul-aliment“ natural. 

Cât priveşte medicul alopat - format, şi apoi evoluând numai în 
această dimensiune a „lumii medicamentelor alopate“ - este foarte 
posibil ca prima reacţie să fie de opoziţie faţă de cele afirmate anterior. 

Evident, este dreptul fiecăruia de a decide ce anume consideră că 
este „bine“ şi ce nu, dar, mai ales, care sunt reperele pe care să le ia în 
considerare. Astfel că, atunci când reperele sunt însăşi consecinţele 
faptelor, iar consecința generală vizibilă a utilizării 
medicamentele alopate, este reprezentată de o recrudescenţă 
a efectelor secundare adverse, atunci, poate că este cazul ca medicul 
responsabil, cel puţin să fie pus pe gânduri, să mediteze la acest subiect, 
deloc abordat la modul tranşant în facultate (ca şi dietetica, etica etc.) 

Nu se solicită acceptare necondiționată în fața unei noi 
dogme sau teorii, ci doar puţină atenţie şi deschidere a minții 
în fața unor imagini mai puţin sau deloc folosite în procesul 
de educaţie continuă a medicului de formaţie alopată... 

Astfel, revine permanent laitmotivul acestui subcapitol, deja citat 
şi care va mai fi citat, cât mai des, pentru ca medicul responsabil (ac- 
tual sau viitor) să înceapă să-l conştientizeze cu adevărat: „Primum 
non nocere“! Adică: „În primul rând să nu fie nociv“, sau altfel 
spus, dacă nu se poate genera „binele“, cel puţin să nu se facă 
rău! 

Numărul lucrărilor - ce îndrăznesc să abordeze „lumea medicamen- 
telor“ dintr-o perspectivă „alternativă“, mai neconvenţională - este mult 
mai mare decât se crede. Autorii acestor lucrări nu dau verdicte şi 
interdicții, ci atenționează, dar mai ales avertizează în privinţa nu doar 
a abuzului de medicamente, ci şi a utilizării neraționale a acestora, în 
sensul celor expuse mai sus. 

Astfel, vorbind de efectele utilizării pe scară tot mai mare a 
medicamentelor de sinteză chimică, dr. Pavel şi Maria Chirilă (cei 
doi soți medici, cunoscuți ca unii dintre cei mai competenţi susținători 
ai Medicinei Naturale), în Manualul de „Medicină Naturistă“, citat 
consistent în capitolele şi subcapitolele anterioare, conturează câteva 
imagini deosebit de sugestive, care ar trebui cunoscute de orice medic 
sau practician al medicinei alopate sau de altă natură, pentru 
promovarea în practică a principiului terapeutic hipocratic: 

Mai întâi, nu putem concepe că omul bolnav mai poate fi supus în 
afară de riscul bolii şi riscului „calculat ştiinţific“al efectelor adverse. 

Din „latrogenozele“, lucrarea semnată de Georgeta Rândaşu, 
cităm câteva date interesante: 

- Nishimura scrie în 1964 că „la fiecare 30 de secunde se naşte un 
copil malformat în orice parte a lumii, datorită substanțelor 
medicamentoase teratogene“. 

- Thalidomida a lăsat în urma ei 10.000 de victime. 

- O statistică OMS arată că 80% din reacțiile alergice la penicilină 
sunt şocuri anafilactice. 

- Stalinonul, un vermifug francez, a dat peste 100 de decese (de reținut 
că parazitozele determină numai rareori decesul) şi 217 intoxicații 
grave. 

- Până în 1968 au fost comunicate peste 14.000 de cazuri de 
nefropatie interstițială după consum de fenacetină. 

Într-o lucrare deosebit de interesantă, „Mundus medicamenti“, 
A. Percek supune unei judecăți ştiinţifice riguroase toate leacurile 

alopate. În Franţa, aproape 100.000 de cazuri sunt înregistrate anual 
cu semne de intoxicație medicamentoasă. 

In prefața cărţii „Iatrogenic thoracic complications“, Morton 
A. Mayers arată că 1,5 milioane de oameni (adică 3-5% din cei internaţi 
în spital) au o reacţie medicamentoasă drept cauză primară de apel la 
medic. 

Dintre bolnavii internaţi pentru diferite afecțiuni, 18-30% au o reacție 
medicamentoasă. 

Durata şederii în spital este dublată datorită reacţiilor 
medicamentoase declanşate pe parcursul spitalizării. 

La bolnavii cu boli acute, rata morţii legată de medicamente este 
de 10%. 

Infecțiile intraspitaliceşti sunt întâlnite la 1 din 20 de bolnavi internați. 

Se apreciază că într-un spital universitar din SUA unul din 5 cazuri 
suferă un episod iatrogenic: 40% din aceştia au forme medii sau severe 
de iatrogenitate. 

O statistică făcută în serviciile de terapie intensivă arată că 12% din 
cazurile internate sunt datorate unei iatrogenoze. 

O altă statistică, a deceselor din spital, arată că la 10% din cazuri 
există o procedură diagnostică sau terapeutică care a contribuit, 
precipitat sau a fost cauză primară de exitus (deces). 

Arabella Melville şi Colin Johnson sunt autorii unei lucrări, 
„Cura spre moarte. Efectele prescripțiilor medicamentoase“, 
apărută în 1983 în Anglia. 

Fără să conteste binefacerile medicamentelor despre care au scris 
multe mii de pagini, autorii dezvăluie statistici impresionante despre 
răul pe care îl pot face medicamentele. Ei ne obligă la o viziune pe 
verticală pentru a judeca un medicament cu efectele lui bune şi rele 
după câțiva ani de folosire; trebuie făcută întotdeauna coreleția cu 
evoluţia spontană a bolii. 

Aflăm din acestă lucrare că în legătură cu Cimetidina, în 6 ani de 
folosinţă (până în 1981) au fost primite la Comitetul britanic pentru 
farmacovigilență 2.459 de rapoarte asupra reacţiilor adverse; în plus 
s-a constatat că nu ajută decât în perioada dureroasă. 

Statisticile pretind că în SUA şi Anglia sucombă mai multe 
persoane în urma ingerării medicamentelor decât în urma 
accidentelor de circulaţie. 

Speizer şi colab. dovedesc într-un studiu că, din 1960 până în 
1966, mortalitatea copiilor prin astm bronşic în Anglia şi Wales (Țara 
Galilor) a crescut de 7 ori; autorii fac o strânsă corelaţie cu introducerea 
şi extinderea rapidă a sprayurilor simpatomimetice. 

Peters comunică 1.000 de cazuri în 1959 de şoc anafilactic mortal la 
penicilină, Welch 712 cazuri în 1959 şi Schwarz 151 cazuri în 1969. 

La începutul erei antibioticelor toate infecțiile stafilococice 
răspundeau favorabil la penicilină; în prezent 90% din infecții sunt 
date de germeni rezistenți la penicilină. 

R. Hoigne şi colab. constată că alergiile medicamentoase apar 
din ce în ce mai mult la membrii aceleiaşi familii, trăgând semnalul 
asupra riscului de transmitere genetică a „predispoziţiei spre revoltă“ a 
organismului şi imposibilității acestuia de a beneticia de tratament. 

Sunt din ce în ce mai frecvente idiosincraziile, care trădează 
deficite enzimatice şi bolile autoimune (sindroame like-lupus, hemolize, 

hemoglobinopatii etc.) ca urmare a unui consum crescut de 
medicamente. 

După un entuziasm „diagnostic“ asupra hipertensiunii de origine 
neurovasculară a urmat un entuziasm „terapeutic“, care indica 
bolnavilor nefrectomia. Dar, pe o statistică mondială, Smith (1970) arată 
că numai 19% din bolnavii nefrectomizaţi pentru stenoza arterei renale 
au beneficiat de scăderea semnificativă a cifrelor tensionale. 

A. Melville menţionează o curbă pe ultimile 5 decenii a ratei 
deceselor prin pneumonie acută la vârstnici, pe care apare o scădere 
în urma apariţiei sulfamidelor şi încă o scădere la apariţia antibioticelor; 
urmează apoi o creştere progresivă până în zilele noastre, când 
rata este cu mult mai mare decât în urmă cu 50 de ani. 
Fenomenul este interpretat în sensul apariţiei de mutante microbiene 
rezistente la antibiotice, faţă de care nici organismele vârstnice, tratate, 
nu se mai pot apăra (este una din feţele abuzului de antibiotice). (1) 

La rândul său, dr. Arcadie Percek continuă „developarea“ imagi- 
nilor privind efectele secundare adverse ale medicamentelor alopate, 
ce a început să capete consistenţă prin citatele de mai sus. Amintind, 
printre altele, că durata medie de viaţă a unui medicament este de 15 
ani, autorul „Lumii medicamentelor“ continuă creionarea imaginii unei 
adevărate „Mundus medicamenti“ („Lume a medicamentelor”), care 
pare a sufoca spaţiul vital al oricărei alte iniţiative terapeutice alterna- 
tive, naturale, ce „îndrăzneşte“ a respecta întocmai principiul hipocratic 
al „Regulii de aur“ („Primum non nocere“): 

Statisticile ne pun în contact cu cifre cât se poate de alarmante. 
Astfel, numai în anul 1961 au fost semnalate în SUA nu mai puțin de 882 
decese survenite ca urmare a unor intoxicații medicamentoase, 339 
dintre acestea revenind barbituricelor şi 182 aspirinei şi derivaţilor 
salicilici, în general. In afară, însă, de aceste 882 decese accidentale ce 
au revenit în anul 1961 intoxicaţiilor medicamentoase, anual mai sunt 
de tratat tot în SUA între 820.000-850.000 intoxicații cauzate de alte 
medicamente. Reţineţi însă faptul că cifra intoxicațiilor medicamentoase 
a depăşit în 1991 şi tot în aceeaşi ţară, deci numai la 30 de ani diferenţă, 
pragul fatidic de 1.500.000. 

Toate aceste detalii le-am extras dintr-un studiu statistic publicat de 
cercetătorii americani R.A. Moore şi R.F. Smith efectuat pe marginea 
victimilor aşa numitei boli medicamentoase în SUA, într-un număr 
din 1991 al reputatei reviste JAMA, ceea ce înseamnă The Journal of 
the American Medical Association. 

De asemenea, tot în Franţa se înregistrează anual un număr de 
50.000 - 100.000 bolnavi intoxicaţi cu diverse medicamente 
care necesită spitalizare, număr care în 1983, deci cu 20 de ani mai 
târziu, oscila în jurul cifrei de 200.000. 

Interesant de semnalat este faptul că unele medicamente se dovedesc 
nocive chiar după ani şi ani de folosire. De fapt, orice substanţă chimică 
introdusă în organism poate deveni nocivă prin folosirea îndelungată 
sau prin supradoze. Un exemplu, extras dintr-o publicaţie franceză a 
anului 1979, este prezentat de cliochinol, medicamentele care-l aveau 
în conținut fiind recomandate împotriva diareei. A fost lansat în urmă 
cu 55 de ani de firma „Ciba-Geigy“, cu execelente rezultate în dizenteria 
amibiană, realizând recordul lumii în export. Şi totuşi, s-a observat că 
după 5 ani de folosire, substanţa antrenează o boală nouă, denumită de 

japonezi „neuropatie neuro-optică subacută“, care provoacă 
orbirea şi paralizia picioarelor. (9) 

Intr-o lucrare mai putin citată până acum, „Medicamente minunate 
pe care nu le cunoaşteţi încă“, dr. Chase Revel şi echipa sa 
medicală de la „University Medical Research“ din SUA, continuă 
acelaşi fir roşu al imaginilor deja conturate mai sus, de data aceasta şi 
printr-o implicare ceva mai consistentă a nutriției. Astfel, aceştia observă 
interferenţele între administrarea medicamentelor alopate, pe de o parte, 
şi digestia, absorbţia şi utilizarea nutrienţilor, precum şi a principiilor 
nutritive active în tubul digestiv, pe de altă parte: 

Cartea doctorului Earl Mindell, „Biblia vitaminelor“, înşiruie 64 
de medicamente cu sau fără rețetă care vă privează corpul de substanțe 
nutritive vitale. Spre exemplu: aspirina elimină vitaminele C şi B şi 
acidul folic; cortizonul şi prednisonul îndepărtează zincul; laxativele şi 
medicamentele contra acidității gastrice distrug vitaminele A, D, E şi K; 
diureticele distrug potasiul. 

Multe medicamente blochează asimilarea de substanţe nutritive 
vitale, conform unui studiu finanțat de Departamentul pentru 
Agricultură la Centrul de Cercetări privind Alimentaţia 
Vârstnicilor („Human Nutrition Research Center On Aging“) de la 
Univesitatea Tufts. Cu cât luaţi mai multe medicamente şi un timp 
mai îndelungat, cu atât creşte riscul unor efecte secundare în domeniul 
nutriţiei. Deficitul unei substanţe nutritive poate să provoace o altă boală 
care vă forțează să mergeţi din nou la medic. 

Foarte puțini medici au cunoştinţe legate de problemele 
nutriției, aşa că vor încerca să găsească un alt medicament din trusa 
lor pentru problema dumneavoastră. Aceasta este ca şi cum s-ar turna 
benzină pe un toc scăpat de sub control! 

In conformitate cu „General Accounting Office“ (GAO - Curtea 
de Conturi a SUA), s-a constatat că mai mult de jumătate dintre 
medicamentele prescrise pe reţetă aprobate de FDA între 1976 şi 1985 
au provocat efecte secundare serioase. Acestea au fost fie scoase de pe 
piață, fie dotate cu etichete noi conținând avertismente. Conform 
raportului GAO, multe dintre efectele secundare au dus la spitalizare, 
probleme de sănătate permanente şi chiar moarte. 

Un raport al „Grupului de Cercetare pentru Sănătate 
Publică“ (din SUA) declara că 22% dintre pacienţii în vârstă, cărora li 
s-a prescris trei sau mai multe medicamente la externarea din spital, au 
fost supuşi unor erori de prescriere potenţial grave sau care le-au 
ameninţat viaţa. 

La o cifră estimată de 186.000 persoane care mor în fiecare an din 
cauze iatrogene (diagnostic sau tratament greşit), se crede că o mare 
parte din aceste decese au fost provocate de medicamente. 

In conformitate cu studiile publicate şi cu „Grupul de Cercetare 
pentru Sănătate Publică“ („Public Citizen Research Group“), 119 
din cel 364 medicamente prescrise cel mai frecvent oamenilor 
în vârstă n-ar trebui să fie folosite, pentru că există alternative 
mai sigure şi eficiente. In fiecare an, aproape 659.000 adulţi trebuie să 
fie internați în spital din cauza efectelor secundare ale medicamentelor. 
Alte aproape 9 milioane suferă acasă de pe urma reacțiilor 
adverse la medicamente. 

Imaginaţi-vă că luaţi un medicament care cauzează teribila boală a 

lui Parkinson. Peste 61.000 oameni au trecut prin aceasta anul trecut 
(1994)! Pe piaţă există 29 de medicamente care pot produce Parkinson. 

Mai sunt altele 65 care pot produce demenţa. PCRG spune că sunt 
86 de medicamente care produc depresie, 105 care produc halucinații, 
46 care provoacă serioase probleme de echilibru, 22 care pot provoca 
accidente auto, 119 care produc probleme sexuale; 88 duce la 
constipatie, iar 18 pot produce insomnii. (73) 

Nu doar lucrări de specialitate mai mult sau mai puţin alternative, 
prezintă „boala iatrogenă“ şi efectele acesteia (datorată primordial 
efectelor adverse medicamentoase), dar şi articole din mass-media oferă 
aceleaşi idei şi observaţii pertinente. 

Intr-un cotidian central al anului 1997, articolul „Miracolele farma- 
cologiei şi reversul medaliei“ al lui Liviu Timbus prezintă aceeaşi 
situaţie a drogurilor alopate, care, datorită progreselor tehnologice, 
pot acţiona şi pe componenta comportamentală sau chiar asupra 
conformaţiei fizice umane, cu consecinţele („feed-back“-ul 
organismului) de rigoare: 

Industria de medicamente pregăteşte droguri ce pot schimba 
comportamentul şi chiar aspectul fizic al individului. 

In anii'80, celebra Isomerită, prescrisă pentru combaterea poftei 
de mâncare, a provocat un număr mare de decese până la retragerea ei 
din farmacii. Sub semnul atenţiei stau şi efectele nocive ale Viagrei. 
Acest drog este în stare să agraveze considerabil o afecţiune cardiacă, 
dar poate avea şi consecinţe sociale periculoase: potenţarea libidoului 
la maniacii sexuali şi accelerarea răspândirii infecţiei cu HIV. Planurile 
farmacologilor vizează şi realizarea unor medicamente cărora li se 
atribuie capacitatea de a modifica firea, caracterul şi chiar aspectul 
fizic. Astfel, cu o simplă pilulă, timidul se poate transforma într-un tip 
îndrăzneţ, degajat. 

In loc de concluzie, se poate spune doar că natura poate reacționa 
şi brutal atunci când i se nesocoteşte regulile. 

Altă publicaţie, de data aceasta săptămânalul de ştiinţă şi tehnică 
„Magazin“, în articolul „Ne putem feri de medicamente mortale?“ 
din 10 decembrie 1998, precizează, printre altele: 

„US News & World Report' demonstrează că medicamentele 
prescrise prin rețete omoară mai mult decât accidentele rutiere, 
pneumoniile sau diabetul. Este concluzia unei anchete întreprinse de 
„Journal of the American Association“ (JAMA), potrivit căreia 
efectele secundare indezirabile ar constitui cea de-a patra 
cauză a mortalității din SUA, îndată după bolile cardiovasculare, 
cancer şi accesele apoplectice. 

Efectele secundare indezirabile intră în două mari categorii: „excesul 
de eficacitate“ - când, spre exemplu, un medicament hipotensiv face să 
scadă prea mult tensiunea - şi „reacţiile neprevăzute“ prin 
necunoașterea mecanismelor de acţiune ale produsului (spre exemplu, 
afecţiuni hepatice provocate de paracetamol). In plus, ceea ce face cifrele 
JAMA şi mai şocante, efectele indezirabile sunt rar semnalate. 
Astfel, un deces va fi înregistrat drept urmare a unei insuficiențe renale, 
şi nu ca efect secundar datorat administrării unui medicament. 

Toate medicamentele au concomitent proprietatea de a vindeca şi 
de a îmbolnăvi. Medicii care le prescriu ştiu foarte bine acest lucru. 
Dar cercetătorii înşişi au fost surprinşi de amploarea 

fenomenului: efectele secundare indezirabile ar fi provocat în SUA 
între 76.000 şi 137000 de decese pe an, fără a se pune la socoteală circa 
2,2 milioane de cazuri nemortale, dar care au antrenat afecţiuni grave. 

Dr. Bruce Pomeranz, cercetător la Universitatea din Toronto şi 
coautor al unui articol în care s-au analizat 39 de studii realizate asupra 
unei perioade de peste 30 de ani, a recunoscut: „Am fost 
înspăimântați. Originea prescripţiei nu este în cauză. De fapt, 
nu este vorba de calitatea îngrijirilor“. 

Din zone mai îndepărtate ale extremului Orient, cotidianul chinez 
„Dimineaţa din Beijing“ susţine că utilizarea medicamentelor inadecvate, 
perimate sau contrafăcute este cauza decesului a circa 200.000 de 
persoane anual în China, mai mult decât victimele tuturor 
bolilor infecțioase la un loc. Potrivit aceluiaşi cotidian, „Asociaţia 
de Protecţie a Consumatorilor” din China a tras semnalul de alarmă, 
precizând că dintre cele 50 de milioane de chinezi spitalizaţi 
anual, 2,5 milioane sunt internate din cauza medicamentelor. 
Datele par cu atât mai veridice, cunoscută fiind greutatea în a obține 
informaţii medicale „negative” din zona chineză - cel mai recent 
exemplu fiind epidemia de pneumonie atipică, izbucnită în sud-estul 
Chinei, în iarna lui 2003. 

Pe de altă parte, medici care lucrează în secţiile de urgenţă din 
spitale din România afirmau, în martie 2003, că „excesivul consum 
de medicamente este răspunzător de o treime din spitalizări 
şi de jumătate din decesele ce apar după 60 de ani. Efectul 
medicamentelor asupra organismului este modificat în funcţie de vârstă, 
şi are drept consecinţă creşterea concentrației substanţelor adminis- 
trate în sânge, ceea ce poate conduce la apariţia unor stări toxice. Pentru 
a evita apariția unor reacţii adverse, medicii recomandă persoanelor 
în vârstă să evite să ia medicamente fără prescripţie medicală.“ 

Ultimul citat al primei părţi din acest subcapitol ni-l oferă regretatul 
dr. med. loan Ladea, medic cu deosebite preocupări şi realizări în 
medicina alternativă a Chinei antice. In una din ultimele lui cărţi, deosebit 
de incitantă, „Holocaustul provocat de medicina alopată“, acesta 
chiar demonstrează la modul evident şi clar, pentru orice medic sau 
altă persoană preocupată de alopatie, nocivitatea marii majorităţi a 
medicamentelor de acest tip, prin puternicele şi teribilele efecte ad- 
verse provocate. De aceea, chiar dacă nu putem spune, precum drastica 
atitudine a autorului, că avem de-a face cu un teribil „holocaust“ 
medicamentos, totuşi, orice medic de bună-credinţă cel puţin va rămâne 
pe gânduri, poate chiar meditativ, în urma parcurgerii datelor oferite 
de către acesta. 

Informațiile din această carte sunt preluate în cea mai mare parte 
din caietele lunare sau bilunare de uz intern tipărite de 
Ministerul Sănătății din România până în 1988 
(„Farmacovigilenţa“), dar şi din alte lucrări medicale de strictă 
specialitate în domeniu, naționale dar mai ales internaţionale, ale unor 
autori incontestabili din punct de vedere al credibilității. 

Pentru toate aceste considerente, cartea regretatului medic de 
medicină alternativă chineză stă la baza materialului documentar din a 
doua parte a subcapitolului, de prezentare propriu-zisă a efectelor 
secundare adverse ale medicamentelor alopate pe categorii de boli. 

Până atunci, în încheierea acestei părţi a subcapitolului, prezentăm 

din aceeaşi lucrare - care citează în cea mai mare parte din „Farmaco- 
vigilența“ - diverse fragmente ce conturează o imagine cât mai sintetică, 
exprimată cifric, a aceloraşi „probleme generate de medic“ sau 
„boli medicamentoase“ (ca alte exprimări ale conceptului de „boală 
iatrogenă“ ): 

In „Farmacovigilenţa“, din decembrie 1979, pag.134, apare 
articolul cu titlul „Accidente medicamentoase grave înregistrate în unități 
de terapie intensivă“, dr. Ausepy şi colab., „Nouvelle Presse Medicale“, 
1979, vol. 8, nr. 16, pag.1315-1318: 

„Autorii au întreprins un studiu retroactiv în 9 centre universitare 
de terapie intensivă din Franţa, pentru a studia incidenţa accidentelor 
medicamentoase (AM) grave, semnalate în aceste servicii în ultimii 10 
ani. Au fost investigaţi 63.717 bolnavi spitalizaţi şi au fost colectate 1.132 
AM (1,8%), fără preponderența sexului. Mortalitatea a fost ridicată (252 
de bolnavi, respectiv 22,2%), cu atât mai mare cu cât bolnavul era mai 
în vârstă. Cele mai frecvente AM le-au constituit şocurile anafilactice şi 
hemoragiile provocate de anticoagulante. Trebuie subliniat că în 
majoritatea cazurilor au fost respectate cu stricteţe posologiile uzuale. “ 

In „Farmacovigilenţa“ din octombrie 1988, în articolul „Relaţiile 
certe dintre medicamente şi pancreatită“ de dr. G. Dobrilla şi colab., în 
„Dtsch. Med. Wschr.“, 1986, vol. 111, nr. 22, pag. 863-870, se spune: 

„Pancreatita medicamentoasă este o reacţie adversă mai rară în 
comparaţie cu hepatita toxică farmacologică, fiind raportată pentru 
prima dată în 1955 de către Zion şi colab. Autorii prezintă următoarele 
medicamente incriminate în mod cert în provocarea pancreatitei: 
azatioprin - 17 cazuri dintre care 4 mortale; clorotiazidă - 11 (6); 
furosemid - 8 (3); sulfamide - 3 (0); tetracicline — 24 (4), mai ales la 
gravide în ultimul trimestru de sarcină; estrogeni - 9 (1); acid valproic 
- 8 (2); l-asparaginază - 34 (18). 

Se pare că în cazul diureticelor, sulfamidelor şi l-asparaginazei, 
este vorba de o acțiune toxică directă, iar în ce priveşte azatioprina, 
mai degrabă o imunoreacţie. Medicamentele indirecte pot fi importante 
din punct de vedere patogenetic, de exemplu: hiperlipoproteinemia la 
administrarea de estrogeni, activarea focarelor infecțioase latente sau 
ischemia în cazul azatioprinei; modificarea vâscozității sucului pancre- 
atic sau ischemie la diuretice şi, în fine, leziuni hepatice în terapia cu 
tetracicline. “ 

„Farmacovigilența“ din noiembrie 1981 prezintă un referat al 
dr. C.R. Martys, publicat sub titlul „Reacţii adverse în practica generală“, 
în „British Medic. Journ.“, 1979, vol. 2. nr. 6199, pag. 1194-1197: 

„Autorul a întreprins un studiu retrospectiv pe o perioadă de doi 
ani, în scopul de a obţine date cât mai exacte asupra frecvenţei 
afecţiunilor iatrogene într-o anumită comunitate. Studiul a fost efectuat 
asupra a 3.300 de pacienți, din mediul rural şi urban. Cei cărora li s-a 
administrat un anumit medicament pentru prima dată, au completat un 
chestionar cuprinzând o serie de date edificatoare acestui scop. In primul 
an au fost urmărite concomitent două grupe importante de medicamente: 
antibioticele şi analgezicele, celelalte urmând să fie luate în studiu în 
anul următor. Cercetările întreprinse au dus la următoarele rezultate: 

- Sistemul gastro-intestinal: grețuri (94 de cazuri; 11,5%), vărsături 

(19; 2,3%), diaree (68; 8,3%), glosită / stomatită (14; 1,7%), dispepsie 
/ Hatulenţă (38; 4,6%), senzaţie de uscăciune a gurii (44; 5,4%). 

- Sistemul nervos central (SNC): insomnii (10 cazuri; 1,2%), 
somnolență (98; 12,0%), confuzie (17; 2,1%), halucinaţii (7; 0,9%), 
tremor (6; 0,7%), cefalee (46; 5,6%), amețeli (75; 9,2%). 

- Sistemul cardio-respirator: pierderea cunoștinței (10 cazuri; 1,2%), 
palpitaţii (3; 0,4%), obstrucţie respiratorie (3; 0,4%), astm (1; 0,1%), 
dureri toracice (1; 0,1%). 

Numărul pacienţilor la care s-au semnalalt una sau mai multe RA a 
fost: 104 din 293 pentru antibiotice (35%); 166 din 323 pentru medicaţie 
SNC (51%); 25 din 63 pentru sistemul cardiorespirator (40%); 11 din 36 
pentru sistemul gastrointestinal (31%); 15 din 33 pentru antihistaminice 
(45%) şi 15 din 69 (22%) pentru medicamentele de nutriţie, hormonale, 
metabolice şi diverse. 

S-a mai constatat că instalarea RA s-a produs între o zi şi şapte zile 
(majoritatea între a patra zi de la instituirea medicaţiei) şi că cel mai 
mare număr de pacienţi, obligaţi să întrerupă tratamentul l-au constituit 
bolnavii care au primit analgezice, antiinflamatoare şi medicamente 
SNC (41 din 119 > 34%), antihistaminice (7 din 15 > 47%). Urmează în 
ordinea descrescândă, medicamentele pentru sistemul cardiorespirator, 
antibioticele şi preparatele gastrointestinale etc. 

Prezentul studiu a demonstrat că o asemenea observare a reacțiilor 
adverse, aplicată în practica generală, este în măsură să evidenţieze 
incidența crescândă a simptomelor provocate probabil de 
medicamente, comparativ cu cele întâlnite în unităţile spitaliceşti. (74) 


4.4.2 EFECTELE SECUNDARE ADVERSE 
ALE MEDICAMENTELOR MEDICINEI ALOPATE 
EVIDENPIATE LA 
CÂTEVA GRUPE MEDICAMENTOASE 


Aşa cum precizam anterior, evidenţierea efectelor secundare ad- 
verse ale medicamentelor alopate la câteva grupe medicamentoase o 
vom realiza folosindu-ne în cea mai mare parte de bogăţia informaţională 
a „Farmacovizilenţei“ - aceasta fiind şi o publicaţie care se mulează 
perfect pe tema acestei părţi a prezentului subcapitol, precum şi o sursă 
de informare dincolo de orice îndoială! 

Prezentând această publicaţie în cartea sa, dr. med. loan Ladea 
precizează de la bun început că „Farmacovigilenţa“ reprezintă titlul 
unor caiete lunare sau bilunare de uz intern tipărite de Ministerul 
Sănătății din România şi distribuite medicilor din teren până în anul 
1988, în care erau semnalate reacţiile adverse la medicamente. Prac- 
ticienii erau solicitați să comunice orice reacţie nedorită în legătură cu 
administrarea unui medicament, iar acestea erau înregistrate în aceste 
caiete pe fişe detaşabile. În fişe erau consemnate şi observaţiile diverșilor 
autori străini, culese din revistele de specialitate. (74) 

Apărută continuu până în 1988, la „Editura Medicală“, în 
Bucureşti, sub egida Ministerului Sănătăţii, prin „Direcţia 
Farmaceutică şi a Aparaturii Medicale“ şi „Oficiul Central 
Farmaceutic“, „Farmacovigilența“ a fost concepută şi redactată sub 
conducerea unui colectiv medical de înaltă ţinută ştiinţifică, în care 

credibilitatea reprezintă un element central. Spre exemplu, unul din 
ultimele numere anuale, cel din 1988 (comanda nr. 10.038), are ca 
membri ai colectivului coordonator pe următorii specialişti ai 
domeniului medical: dr. farm. Graziella Baicu, prof. dr. Corneliu 
Baloescu, dr. farm. Ilie Ionescu, Prof. dr. Emanoil Manolescu, farm. 
Constanţa Papadopol, dr. Cornel Tănăsescu, dr. farm. dr. ing. Rotislav 
Vasiliev etc. (78) 

Din aceste considerente solicităm acordarea atenţiei cuvenite datelor 
venite prin acest for medical ştiinţific autorizat - informații triate şi 
sistematizate în cartea Dr. med. loan Ladea. Dar chiar şi aşa, tot nu 
putem afirma că am reuşit creionarea unei imagini cât mai reale a „bolii 
iatrogene“ din perioada respectivă (până în 1988), iar aceasta dintr-un 
motiv cât se poate de simplu. 

Dar să-l lăsăm chiar pe dr. Ladea să ne precizeze acest motiv: 

In nr. 10.038 din 1988 al revistei „Farmacovigilența“, conducerea 
acesteia se plânge că medicii practicieni nu participă prin 
raportări referitoare la reacțiile adverse ale medicamentelor; 
altfel spus, raportările nu acoperă realitatea, acestea fiind doar 
parțial surprinsă (In aceeaşi pagină este dat un număr de 7 decese 
prin: „Algocalmin, Arginină sorbitol, Dextran, Efitard, Moldamin, 
Sinerdol, Streptomicină“). (74) 

Într-adevăr, în numărul amintit mai sus al „Farmacovizilenţei“, se 
precizează, în acest sens: 

In ce priveşte ţara noastră, trebuie evidențiată superficialitatea 
cu care sunt întocmite, în unele cazuri, fişele primite la Centru. 
Astfel, cu ocazia validării raportărilor pe anul 1986, am fost obligați să 
nu luăm în considerare circa 20 de fişe din următoarele motive: omiterea 
menţionării simptomelor care caracterizează reacțiile adverse, a vârstei 
şi a sexului pacientului, a denumirii unităţii în care reacţia a fost 
semnalată, precum şi faptul că unele fişe se refereau la cazuri întâmplate 
în anii anteriori. Astfel, au apărut situaţii nepermise care pot fi ilustrate 
prin două exemple semnificative: 

- într-o fişă de reacţii adverse la Algocalmin fiole, la modul de 

administrare se menţionează: „badijonarea tegumentelor“; 

- procesul verbal transmis, pe lângă exprimarea total neadecvată, 
cităm „Conform ordinului M.S., nr. art., în cadrul Spitalului Clinic 
nr.] Judeţean, pe ultimele luni ale anului nu au fost semnalate 
reacții adverse la nici un produs farmaceutic existent în farmacia 
spitalului“, apar şi inexactităţi, întrucât de la unitatea în cauză 
se primiseră semnalări de reacții adverse. (78) 

Aceste remarci ale chiar conducerii „Farmacovigilenţei“, privind 
„inexactităţile“ mai mult sau mai puţin voite ale raportărilor reacţiilor 
adverse ale medicamentelor alopate, îl îndreptățesc pe Dr. Ladea să 
remarce, cu o undă de nemulţumire: 

Dacă noi am cita apelurile disperat şi repetate (legate de introducerea 
obligativității raportărilor reacţiilor secundare la medicamente), lansate 
de către revista „Farmacovigilenţa“, am vedea că numărul reacţiilor 
adverse (prezentate) nu reflectă realitatea, ci o valoare mult 
mai mică, deoarece nu s-a întânit încă nici un caz în care să 
se raporteze o reacție adversă inexistentă, pe când reacți 
adverse neraportate s-au constatat cu prisosinţă. De altfel, există 
suficiente justificări ale neraportărilor: în primul rând, exprimarea 

sau mai bine zis recunoaşterea în scris a unei reacții ad- 
verse, funcționează subiectiv ca o recunoaştere a unei 
nereuşite. In afară de aceasta, o raportare este o muncă în plus, 
neretribuită... (74) 

Alte comentarii sunt chiar de prisos... 

Inainte de a prezenta reacţiile adverse ale câtorva principale grupe 
medicamentoase, este de amintit o remarcă a „Farmacovigilenţei” 
(aceeaşi comandă nr. 10.038), legată de ceilalți constituenți, nu mai puţin 
importanţi, care leagă substanţa sau substanţele active ale 
medicamentului propriu-zis în forma drajeurilor, comprimatelor, 
siropurilor, capsulelor etc. - excipiențţii: 

Tot mai trecvent apar semnalări ale unor reacţii adverse 
provocate de anumiţi excipienţi. Intr-adevăr, în ultimii ani, s-au 
identificat substanțe care, dovedindu-se nocive, au fost 
suprimate din formula preparatelor care le conţineau. De aici, 
s-a tras concluzia că producătorii trebuie să fie obligați să menţioneze 
pe etichetă şi în prospect formula întreagă (substanţă activă + excipienţi) 
a produselor. (78) 

Prin prezentarea unor efecte secundare adverse a 12 grupe 
principale medicamentoase, am căutat să punem în evidenţă datele cele 
mai reprezentative, pentru a nu încărca lucrarea şi acest subcapitol. 
Informaţiile medicale de specialitate le-am dorit a fi cât mai concentrate 
şi cât mai la obiect, pentru ca medicii sau alte cadre medicale sau chiar 
nemedicale să poată extrage esenţa mesajului nostru: efectele secundare 
adverse ale medicamentelor alopate determină uneori probleme grave 
de sănătate, care necesită o reală deschidere către alternativa 
terapeutică naturală - şi care confirmă, în acest fel, faptul că 
principiul hipocratic fundamental („Primum non nocere“) este 
aplicat în practică, cu înţelepciune, pentru OM şi pentru Viaţă! 


4.4.2.1 VITAMINE SINTETICE 


În legătură cu problematica vitaminelor, „Farmacovigilența“ din 
1974, vol. III, pag.11, citează o „Informare din 21 august 1973“ aparţinând 
FDA din SUA: 

După îndelungate studii, „Food and Drugs Administration“ din SUA 
(USFDA) a hotărât ca vitaminele A şi D să nu mai fie eliberate fără 
prescripţie medicală, în cazul în care dozele depăşesc 10.000 UI şi 
respectiv 4.000 UI. 

Motivele care stau la baza acestor măsuri sunt următoarele: 

Vitamina A, administrată în doze mari, poate provoca 
hipertensiune intracraniană, cu aparenţă de tumoare cerebrală, ca şi 
întârzierea creşterii la copii. 

Vitamina D poate induce sindromul hipotrofic mental şi fizic. 

FDA a apreciat, de asemenea, necesitatea ca vitaminele, care se 
administrează drept adaos nutritiv, să fie considerate medicamente în 
cazul în care doza zilnică a acestora este superioară valorii de 15% faţă 
de raţia cotidiană teoretică. (74) 

Un alt număr al „Farmacovigilenţei“ realizează o sumară recenzie 
a articolului „Teratologie prin hipervitaminoza A“, publicat de „Ad- 
verse reaction Newsletter“, 1984, nr.3, pag.4: 


116 


Până în luna iulie 1984, “Food and Drugs Administration” (FDA) 
din SUA a primit 22 de notificări de cazuri teratologice. Detectele 
teratologice au constat din absenţa sau dimensiuni reduse ale urechii 
externe şi ale urechii medii, simptome SNC şi/sau cardiace. FDA 
recomandă să se evite dozele mari de vitamină A în cursul sarcinii. 


(74) 


„Farmacovigilenţa“ prezintă foarte adesea reacții adverse la aşa 
zisele „hepatoprotectoare“. Exemplificăm doar cu numărul din iunie 
1979, care prezintă în lanţ câteva fişe cu reacții adverse. Obiecţia majoră, 
însă, se referă la vitaminoterapie, considerată ca nenocivă, fapt deloc 
adevărat. 

„Farmacovigilența“ din decembrie 1985 raportează la „fişe 
detaşabile”, la vitamine: 

„Policlinica de Adulţi Bacău (dr. Georgeta Oproiu) şi Spit. Orăşenesc 
Jimbolia (dr. T. lureş) au notificat două cazuri de reacţii adverse la 
vitamina B1. Pacienţii au fost o femeie de 48 de ani şi un bărbat de 62 
de ani. După administrarea a câte unei fiole pe zi i.m., timp de 3 zile, 
pacienta a prezentat o erupție micro-eritemato-papuloasă. In ce priveşte 
pacientul, imediat după a doua administrare, el a devenit neliniștit, a 
acuzat amețeli, senzație de moarte iminentă, transpiraţii reci şi a făcut 
în final stop cardiac. Deşi s-a intervenit prompt (masaj cardiac ex- 
tern, adrenalină intracardiac), pacientul n-a putut fi resuscitat. “ 

Cazul nu este singular. „Farmacovigilenţa“ din ianuarie 1987 
identifică din două raportări de reacţii adverse (pag. 10), una ca 
prezentând un caz mortal (pag. 15): Spitalul Jud. Arad (dr. Gh. Simu) şi 
Spit. Jud. Ploieşti (dr. I. Ciorba) au raportat reacţii adverse la doi bărbaţi 
(48 şi 34 de ani), constând din: şoc anafilactic (cazul I) şi greţuri, 
vărsături, stop cardiac, exitus (cazul II). In primul caz, reacțiile au 
survenit în a cincea zi de administrare i.m. a câte unei fiole, iar în al 
doilea caz, după prima administrare. 

Deci se poate muri şi din vitamina B1! ... Vitamina B12, sau Cianco- 
balamina, e raportată ca dând reacţii adverse, în „Farmacovigilența “ 
din ianuarie 1987. (74) 


4.4.2.2 CORTICOIZI (ANTIINFLAMATOARE STEROID IEN E) 


În cazul terapiei adresate mucoasei nazale, rezultatele sunt doar 
circumstantțiale, recăderile frecvente, şi tratamentul dezobstruant duce 
de multe ori la rinite atrofice care, în faza de ozenă (lichidifierea mu- 
coasei, infecția atacând osul, cu producerea de osteite), nu mai 
beneficiază decât de paleative. Cercetările ştiinţifice se îndreaptă mai 
mult spre obținerea de noi antibiotice, dezobstruante mai benigne, însă 
fără a se pune problema evitării corticoizilor (nocivitatea lor este 
deosebit de gravă, iar efectele corticoterapiei în timp sunt imposibil de 
înlăturat), care au cucerit întreaga plajă terapeutică, până la a da 
imaginea unui panaceu universal. 

In „Japan Med. Gazette“ din 1979, vol.16, nr.9, sub titlul „Șoc după 
hidrocortizon hemisuccinat de sodiu şi hidrocortizon fosfat 
de sodiu“, se spune: 

„Sunt raportate cinci cazuri de reacţii adverse (RA). Toţi pacienţii, 

astmatici, au fost trataţi cu hidrocortizon hemisuccinat de sodiu sau 
fosfat de sodiu i.v. pentru combaterea crizelor. (...) După o oră de la 
administrarea a 40 mg. Prednison s-au declanşat dispnee şi constricţie 
toracică. Preparatele glucocorticoide sunt folosite larg în combaterea 
unor manifestări alergice; succinatul sodic de hidrocortizon şi fostatul 
sodic de hidrocortizon pot produce uneori reacţii anafilactoide, 
simptomele de şoc apărând, în special, după medicamente folosite pe 
cale i.v. în tratarea atacurilor de astm bronşic. “ 

În „Farmacovişilenţa“ din februarie 1988: Sanatoriul TBC Floreşti 
(Dr. E. Vasiliad) a transmis două fişe de reacţii adverse survenite la 
două femei. Prima pacientă a acuzat, pe toată durata tratamentului (17 
zile) dureri mari în regiunea anală, mai ales la defecaţie, datorită 
turgescenţei venelor hemoroidale. Durerile au încetat prin sistarea 
medicamentului (corticoid). In cel de-al doilea caz, după opt zile de 
administrare a 20 mg/zi Prednison, s-au semnalalt dureri mari 
abdominale în punctul apendicular, fiind necesară apendicectomia de 
urgență.“ (74) 

Părerea „Farmacovigilenței“ referitoare la Cortizon: „Pericolele 
prezentate de aceste medicamente sunt bine cunoscute oftalmologilor. 
Ele favorizează într-adevăr, apariția unor micoze oculare foarte grave. 
De curând au fost observate însă cazuri de cataractă şi glaucom de 
natură cortizonică. După un tratament pe cale generală, aşa cum se 
indică în bolile reumatismale şi în colagenoze, pot apărea cataracte 
bilaterale care variază cu posologia şi durata tratamentului. 

S-a constatat că Prednisonul, administrat în doze mai mici de 10 
mg., nu produce cataracte (doza zilnică uzuală depăşeşte curent 15 
mg/zi); în schimb, această afecţiune se observă în proporţie de 23% la 
subiecţii trataţi timp de un an cu doze zilnice de 10-16 mg, şi în proporție 
de 58% la cei cărora li s-au administrat peste 16 mg zilnic. “ 

„Farmacovigilenţa“ din februarie 1976: „Spitalul Univ. Jud. Sibiu - 
Serv. Pediatrie (Dr. V. Cioranu) raportează cazul unui băiat de 13 ani, 
internat cu diagnosticul de reumatism cardioarticular acut. După opt 
zile de tratament cu Prednison, 4 comprimate a 10 mg şi Aspirină, 8 
comprimate pe zi, pacientul prezintă greţuri, vărsături, dureri 
abdominale. Starea generală înrăutățindu-se, se recurge la intervenţie 
chirurgicală. Se pune diagnosticul de ulcer gastric perforat cu 
peritonită generalizată. “ 

„Farmacovigilenţa “ din noiembrie 1981, citând „Ann. Int. Med. 1979”, 
vol. 90. pag. 60 al dr. Butcher şi Steven („Complicaţii ale corticoterapiei”): 

„Corticoterapia prelungită poate duce la modificarea repartiţiei 
grăsimilor. Este raportat cazul unui bărbat în vârstă de 47 ani, tratat 
timp de 15 luni cu Prednison, 150 mg/zi, pentru astm corticodependent, 
după care apar simptomele unei compresiuni medulare. In cursul 
laminectomiei, se constată hipertrofia grăsimii epidurale cu 
comprimarea măduvei, nefiind posibilă îndepărtarea în întregime a 
acestei mase. După o serie de manevre, se reduce posologia 
corticoterapică la 20 mg/zi. Pacientul decedează după 15 săptămâni 
în urma unei hematemeze. La necropsie se constată scăderea 
apreciabilă a volumului grăsimii epidurale. “ 

Articolul „Accidente cutanate ale corticoterapiei sub pansament 
ocluziv“ al dr. $t. Antonescu, dr. I. Dijmărescu, dr. R. Zdratcovici, în 
„Farmacovigilența“ din noiembrie 1975: 

„Aplicându-se asemenea pansamente ocluzive pe bază de corticoizi 
fluoruraţi la 860 de bolnavi cu diverse dermatoze (12.846 de 
tratamente), s-au observat 207 efecte adverse (24%, adică un sfert din 
cei tratați!)....“ (14) 


4.4.2.3 ANTIINFLAMATOARE NESTEROIDIENE (AINS) 


În ultima decadă a lunii mai 2002 (în jurul datei de 23.05.2002), 
agențiile române de ştiri, preluate de principalele cotidiane româneşti, 
au transmis următorul articol privind problematica antiinflamatoarelor 
nesteroidiene: 

„Medicamentele antiinflamatoare clasice utilizate în 
afecțiunile reumatice ucid la fel de mult ca SIDA şi de trei ori 
mai mult decât cancerul de col uterin sau melanoamele, motiv 
pentru care toate aceste produse trebuie luate numai la 
recomandarea medicului şi sub directa lui supraveghere“, au 
anunțat mai mulți membri ai Societăţii de Gastroenterologie şi 
Endoscopie Digestivă, în cadrul unei conferinţe de presă din data de 
21.05.2002. „Pornind de la banala aspirină şi până la diclofenac, 
indometacin, ibuprofen, nimesulid, piroxicam, tenoxicam, 
meloxicam, nabumetona, fetofen, fenilbutazona - din clasa 
produselor antiinflamatoare nesteroidiene clasice (AINS), 
utilizate în artroze, poliartrită reumatoidă, spondilită anchilopoetică, 
inflamații acute şi cronice, inflamații pelvine, dispepsie sau traumatisme 
- toate acste produse au o toxicitate digestivă crescută şi provoacă efecte 
adverse extrem de severe, chiar deces“, susține prof. Dr. Constantin 
Chira, medic primar gastroenterolog la Spitalul Militar al Ministerului 
de Interne „Prof. Dr. Dimitrie Gerota“, din Bucureşti. „Complicaţiile 
gastrointestinale cauzate de administrarea AINS sunt consid- 
erate de specialiştii din toată lumea a doua mare ameninţare 
de deces la pacienţii suferinzi de afecțiuni reumatice“, a mai 
spus dr. Chira. 

Statisticile mondiale relevă faptul că 30-40% dintre utilizatorii 
de AINS au simptome digestive (dispepsie, balonări, dureri 
gastrice, arsuri gastrice). În primele trei luni de tratament, 10-20% 
dintre utilizatorii cronici fac ulcer gastric, între 4 şi 10% tac ulcer duode- 
nal, 24% dintre ei au manifestări digestive severe (perforaţii, ulcerații, 
sângerări), iar 20% din totalul hemoragiilor digestive superioare acute 
sunt cauzate de utilizarea AINS. 

Un studiu realizat în perioada ianuarie 1997 - ianuarie 2002, în 
„Centrul de Gastroenterologie şi Hepatologie Fundeni“ asupra a 1.818 
pacienți internaţi arată că 23% dintre gastrite au fost provocate 
de consumul AINS. Totodată, 13% dintre pacienţi au făcut ulcer 
gastric, 11% ulcer duodenal, iar 9% dintre bolnavi au fost 
diagnosticați cu ulcer cu nişă gigantă şi hemoragie digestivă 
superioară masivă. „Evidenţele arată că riscul cel mai mare apare în 
primele trei luni de terapie cu AINS clasice şi se multiplică dacă pacientul 
utilizează mai multe astfel de antiinflamatoare concomitent, a declarat 
prof. dr. Victor Stoica, de la Spitalul Clinic Prof. Dr. I. Cantacuzino“. 

Efectele adverse sunt grave, indiferent de calea de 
administrare (tablete, supozitoare şi chiar siropuri, la copii). 

Încercând să reducă severitatea acestor efecte adverse, medicii recurg 
la administrarea AINS în doze mai mici decât cele oficial recomandate. 
Acest fapt face ca nici medicul şi nici pacientul să nu fie mulţumiţi de 
eficacitatea medicamentului. In plus, reacţiile adverse grave 
persistă. 

Atât pacienţii cu boli cronice reumatismale, vârsticii şi pacienţii cu 
suferinţe digestive, cât şi tinerii care suferă de stres sau care fumează 
sunt la fel de expuşi la gastropatii induse de AINS. Cele mai frecvente 
simptome sunt greaţa, voma, arsurile, indigestia, durerea epigastrică şi 
dispepsia, a mai spus dr. Stoica. Medicul a adăugat că există multe 
cazuri - inclusiv la tineri - în care ulcerul, perforația, 
sângerarea masivă şi chiar decesul cauzate de antiinflamatoare 
nesteroidiene apar fără semne premonitorii. 

„Gastropatia indusă de antiinflamatoarele nesteroidiene 
clasice reprezintă o reală problemă, care necesită atenţie mai 
mare, atât în rândul medicilor, cât şi al populaţiei“, a spus, cu 
aceeaşi ocazie, Prof. univ. dr. Dan Olteanu, de la Spitalul Universitar 
de Urgenţă Bucureşti. 

Un an mai târziu (prima decadă a lui aprilie 2003), aceste 
considerații sunt reluate într-o nouă conferință de presă, la care au 
participat, ca şi la cea prezentată mai sus, Prof. dr. Victor Stoica, de 
la Spitalul Clinic „Cantacuzino“, alături de Gen. prof. dr. Ştefan Blaj 
de la Spitalul Militar Central (SMC), precum şi Constanţa Herea 
Buzatu, vicepreşedintele Asociaţiei Persoanelor cu Afecţiuni 
Reumatismale din România (APARR). Cu această ocazie s-a reamintit 
că automedicaţia în cazul afecţiunilor reumatismale este foarte 
periculoasă, pentru că cele mai multe medicamente folosite în 
respectivele tratamente sunt toxice. Prof. dr. Stoica a declarat că 
administrarea AINS clasice - din care fac parte medicamente precum 
diclofenac, ketofen, indometacin, fenilbutazonă, meloxicam, piroxicam, 
ibuprofen, nimesulid etc., respectiv cele la care apelează frecvent 
majoritatea populației - au toxicitate digestivă crescută. 

In continuare, gazdele conferinței au apreciat că la nivel mondial, 
AINS sunt cele mai recomandate medicamente - cu sau fără prescripţie 
medicală - în cazul artrozelor, poliartritei reumatoide, spondilitei 
anchilopoetice, inflamaţiilor acute sau cronice, durerilor acute sau 
cronice, al inflamaţiilor pelvine etc. „Acestea duc la apariția unor 
puternice reacţii adverse, fiind o sursă importantă de morbiditate şi 
mortalitate“, a mai apreciat prof. dr. Stoica. Astfel, 40 de oameni mor 
în fiecare zi, în Europa, din cauza sângerărilor gastrice 
produse de AINS clasice. 

Gen. prof. dr. Blaj de la SMC a apreciat că „aparent ieftine, AINS 
clasice produc costuri mai mari pentru societate decât medicamentele 
mai sigure (coxibii), iar lipsa banilor din sistemul sanitar urmează 
investițiilor în medicamente toxice“. 

La rândul ei, Constanţa Herea Buzatu, vicepreşedinte APARR, a 
declarat că în Europa, există 17 milioane de pacienți, în timp 
ce 15% din populaţia SUA suferă de aceste afecțiuni. 

Dr. Arcadie Percek, în cartea des citată până acum, „Lumea medica- 
mentelor“, la capitolul privind aspirina, precizează: 

Subliniem faptul că după cum ne asigură statisticile, francezii 
consumau în intervalul 1972-1980 cam în jur de 3 miliarde comprimate 

de aspirină pe an (peste 1.000 de tone!), cifră care urma să se ridice la 
incredibil, dar adevărat - cifra de 100 de miliarde de comprimate de 
aspirină în anul 1988, detaliu care ne este specificat de către Antoine 
Godbert în numărul din 22-28 iunie 1989 al revistei Le Nouvel 
Observateur. In S.U.A. se consumă anual în jur de 9 milioane de livre, 
ce echivalează cu aproximativ 3.360 de tone, cantitate considerată ca 
suficientă pentru a suprima pe moment durerile de cap la circa 6 miliarde 
oameni. 

Dincolo de gama largă şi variată de efecte şi dincolo de larga tolera- 
bilitate a preparatului, acesta nu poate fi considerat un drog chiar atât 
de inofensiv cum ne apare la prima vedere. Aceasta pentru că aspirina 
s-a dovedit a fi sursa unor intoxicații cu caracter acut sau cronic de o 
foarte mare varietate. Celebrul „Centre anti-poison“ din Marsilia 
consideră chiar că acest drog este sursa a circa 4% din totalul 
intoxicațiilor medicamentoase. Ceea ce mai trebuie să ştim în 
legătură cu aspirina este că ea este sursa frecventă a nenumărate 
accidente de tip alergic (erupții sau chiar a dificultăţilor de 
respirație). Aspirina este apoi sursa frecventă a unor tulburări 
neuro-senzoriale de asemenea de o mare varietate (tulburări de ordin 
vizual, cefalee, astenie, diverse parestezii etc.). Ceea ce pare mai grav 
este că aspirina produce în mod direct sau numai redeşteaptă multe 
ulceraţii gastroduodenale. În literatura medicală s-a semnalat un 
caz în care a fost nevoie de a se interveni de urgenţă pentru o perforație 
gastrică, survenită la o oră după ingerarea unui singur comprimat de 
aspirină, luat în contul unei stări gripale banale. La deschiderea 
chirurgicală a cavității abdominale s-a găsit comprimatul de aspirină, 
incomplet digerat şi fixat chiar în zona de perforaţie, şi anume între 
pliurile mucoase pe care în prealabil le ulcerase într-o manieră atât de 
spectaculoasă. Fără a generaliza această situaţie, se poate afirma însă 
cu toată certitudinea, că aspirina este cauza indiscutabilă a tot felul de 
suferințe ulcerative, mai ales în tratamentul de durată şi mai ales pe 
fondul unor ulcere existente în antecedentele bolnavului în cauză. 
Aspirina poate produce apoi diverse accidente sanguine: poate 
produce o prelungire a timpului de sângerare; poate atinge cea 
de-a VII-a pereche de nervi cranieni, ducând în consecință la un bâzâit 
permanent în ureche şi uneori chiar la o surditate cu caracter 
tranzitoriu. Unii vorbesc în cadrul particularităților reactive ale 
sistemului nervos central de apariţia la anumite persoane a aşa numitei 
„furii salicilice“, simulând perfect starea de ebrietate alcoolică. O 
altă sursă foarte importantă de tulburări rezidă în interacţiunea aspirinei 
cu alte medicamente, iar câte posibilităţi există pe această linie este 
uşor de imaginat, ținând cont că aspirina reprezintă o componentă 
aproape indispensabilă din orice antinevralgic. Cel mai important lucru 
de ştiut în legătură cu aspirina este că sugarii şi copii sunt în mod cu 
totul particular sensibili la acest drog, după cum, indiferent de 
vârstă, trebuie reţinută marea variabilitate a reactivității personale. (9) 

In „Cartea completă de medicină tradițională chineză“, cercet. 
Daniel Reid susține următoarele: 

Medicația pentru artrite reprezintă un alt subiect de discuţie. 
Artritele sunt cauzate frecvent de anumite toxine prezente în intestin, 
toxine ce sunt absorbite în circulația sangvină, trecând în urma unui 
proces de osmoză prin segmentele slăbite ale peretului intestinal. Pentru 

a preveni contaminarea circulaţiei cu aceste toxine, sângele le 
depozitează în articulaţii, unde se acumulează, formează cristale şi dau 
naştere bolii artritice. Medicamentele prescrise în mod obişnuit pentru 
artrite, cum ar fi aspirina, cauzează adesea sângerări gastrice care 
slăbesc mai departe peretele intestinal, permițând unor cantități mai 
mari de toxine să pătrundă în fluxul sangvin. Acest fapt agravează boala 
în continuare, forțând pacientul să ia mai multe medicamente 
pentru a calma simptomele. Cauzele primare ale sângerărilor 
gastrice şi intestinale acuzate de populaţia americană sunt 
tocmai medicamentele prescrise pentru artrită. (10) 


La rândul său, dr. V. Nădăşan, în cartea „Viaţă din belşug“, se apleacă 
asupra problematicii aspirinei şi a Sindromului Reye pe care îl poate 
provoca aceasta, prezentând date dintr-un articol de ziar din august 
1993; 

„În noiembrie 1992, Ileana Constantinescu, de 5 ani, se interna la 
Spitalul de Copii din Brăila pentru vărsături, febră, convulsii generalizate. 
După 4 zile, se sfârșea în chinuri groaznice. 

Pe data de 14 martie 1993, Mutăr Gabriel, de 4 ani, din Caracal, era 
adus la Clinica de Copii Budimex, în stare gravă. Avea ficatul mărit şi 
clinic prezenta semne de insuficiență hepatică. Părinţii susțineau că 
băieţelul lor avusese varicelă cu 3 săptămâni înainte şi de atunci nu se 
mai făcuse bine. Avea să moară după o săptămână, cu toate eforturile 
disperate ale medicilor. 

Alături de aceştia, mulţi alți copii sub 10 ani, au murit toți de aceeaşi 
cauză: Sindromul Reye, sau sindromul cenuşiu. Fiind răciţi sau 
gripaţi, părinţii le dăduseră la toți aspirină... “ 

In fiecare an, sute de copii mor numai în România, datorită 
acestei boli. Este mortală în cele mai multe cazuri. Ea debutează de 
obicei după o infecţie a căilor respiratorii superioare sau o viroză şi 
este provocată cel mai adesea de administrarea de aspirină. 

Aspirina este unul din medicamentele care cu timpul a ajuns să fie 
considerat ca fiind bun la orice. Și mulțimi întregi o consumă şi o 
recomandă şi altora, nedându-și seama de riscurile pe care le implică. 
De fapt, oricât de izbitoare ar fi faptele relatate mai înainte, aspirina 
este numai o mică parte a marii probleme a abuzului de medicamente. 
Este de importanţă vitală să înţelegem că medicamentele prezintă riscuri 
multiple şi uneori chiar foarte grave. De fapt, orice medicament 
este un posibil toxic. Efectele nocive nu depind numai de doza 
administrată. Cu siguranță că părinții copiilor amintiţi mai sus nu au 
administrat doze exagerate de aspirină. Totuşi, tragedia s-a produs. 
Explicaţia este reactivitatea organismului în fiecare caz par- 
ticular. (64) 


Multe alte date precise sunt oferite de Dr. med. loan Ladea în 
percutanta sa lucrare „Holocaustul provocat de medicina alopată“, 
care preia, în majoritate, prezentări din „Farmacovigilenţa“: 

In „Farmacovigilența” din ianuarie 1987 (comanda nr. 9544), într-o 
raportare clasificată la „Antiinflamatoare“, printre altele, se spune: 

„.... efecte adverse la Indometacin: anxietate, redoarea cefei, 
tremurături, grețuri, vărsături, agranulocitoză, tahicardie, şoc 
anafilactic (1 caz), urmat de deces. Acesta a survenit la un pacient 

de 33 de ani, după administrarea de drajeuri. “ 

In „Farmacovigilenţa“ din decembrie 1983 este menţionat şi 
Benoxaprofenul (sinonime: Ibuprofen, Ibusan, Atrofen, 
Paduden, Naproxen, Ketoprofen etc.) în raportarea cu titlul „Reacţii 
adverse la Benoxaprofen“, de dr. J.P Halsey şi dr. N. Cardoe, din „Brit. 
Med. Journ.“, 1982, vol. 284, nr. 6326, pag. 1365-1368: 

„Autorii au întreprins un studiu asupra a 304 pacienţi trataţi cu 
benoxaprofen, 600 mg (289 de cazuri), 900 mg (12) şi 300 mg (3), pe o 
perioadă de 2 zile - 19 luni (o medie de 6,4 luni). Efectele adverse au 
apărut la la 161 din cei 258 pacienţi sub 70 de ani (62,4%), şi au constat 
în general din RA cutanate şi gastrointestinale. 

C...) La un bărbat de 36 de ani s-a observat ginecomastie după trei 
luni de tratament cu 600 mg benoxaprofen. Medicamentul a fost 
întrerupt în cazul a 104 bolnavi (34,6%) datorită apariţiei RA. “ 

In acelaşi exemplar din „Farmacovigilenţa“ apare o raportare sub 
titlul „Icter colestatic fatal la pacienți vârstnici trataţi cu Benoxaprofen “, 
de dr. H.Mc.A. Taggart şi dr. J.M. Alderdice, în „Brit. Med. Journ.“, 
1982, vol.284, nr.6326, pag.1372. 

Articolul „Reacţii adverse la Benoxaprofen“ de dr. J. P. Halsey şi 
dr. N. Cardoe, „Brit. Med. Journal“, 1982, vol.284, citat de 
„Farmacovigilenţa“ din decembrie 1983: 

„Autorii au întreprins un studiu asupra 304 pacienți trataţi cu 
benoxaprofen, pe o perioadă de 2 zile — 19 luni. La 44 de bolnavi cu 
artrită reumatoidă s-au mai administrat: prednisolon, penicilamină şi 
săruri de aur... Din 304 de bolnavi s-a semnalat apariţia unei singure 
reacţii adverse (RA), iar la 60 dintre ei mai mult decât o singură RA. 
Efectele adverse au apărut la 35 din cei 42 de pacienţi peste 70 de ani 
(83%) şi la cei 161 de pacienţi din cei 258 sub 70 de ani (62,4%) şi au 
constat în general din RA cutanate (chisturi subepidermice multiple 
etc.) şi gastrointestinale (diaree, dureri abdominale, ulceraţii bucale, 
ulcer duodenal perforat). Au mai fost observate ca RA: slăbiciune, 
amețeli, cefalee, depresie, stare de rău, palpitaţii, sângerări nazale, 
poliurie, privire înceţoşată. Medicamentul a fost întrerupt în cazul a 
104 bolnavi (34,6%) datorită RA.“ 

In „Farmacovigilenţa“ din martie 1979 este prezentată o raportare 
intitulată: „Leucemie limfocitară cronică după Penicilamină“, de dr. 
J.E. Clausen şi colab., în Lancet, 1978, vol.2 pag. 152: 

„Autorii prezintă cazul unei femei de 58 de ani cu artrită reumatoidă 
care face leucemie limfocitară cronică în urma unui tratament îndelungat 
(O ani) cu penicilamină (agent chelator, deseori utilizat în tratamentul 
bolii reumatice)... Examenele hematologice arată prezenţa a 92% 
limfocite la periferie, măduva fiind hiperplazică cu 81% limfocite. “ 

O fişă din „Farmacovigilenţa“ din martie 1982, intitulată „Efectele 
adverse ale tratamentului cu Penicilamină “, de dr. H.B. Stein, din „Ann. 
Intern. Med.“, 1980, vol.92, pag.24, precizează: 

„Autorul a întreprins un studiu reprospectiv privind 275 de 
tratamente cu penicilamină administrată la 254 de pacienţi cu poliartrită 
reumatoidă. In 50% din cazuri s-au notat efecte adverse, ca: 
erupții cutanate, tulburări digestive, stomatite, proteinurie, 
trombopenie, leucopenie. 

A fost înregistrat un deces prin bronşită obliterantă. Din 
cele 114 administrări întrerupte, 73 s-au datorat efectelor adverse. 

Fenomenele observate de autor au necesitat tratament 
simptomatic şi/sau reducerea posologiei. “ 

„Farmacovigilența“ din martie 1978 prezintă informarea medicală 
nr. 177 din 16 dec. 1977 a O.M.S.: „Min. Săn. şi Prevederilor Sociale din 
Japonia a indicat producătorilor de medicamente administrabile pe cale 
orală, conținând Aminopirină, ca într-un interval de un an, acestea să 
fie retrase de pe piaţă sau să li se modifice formula, eliminându-se 
Aminopirina. “ 

„Recent a fost semnalat faptul că, în vitro, Dimetilnitrozamina 
(DMNA), substanţă cu efect cancerigen, se formează din aminopirină 
(DCI: Aminofenazonă) reacționând cu un nitrit. Se presupune că o 
reacţie asemănătoare are loc în stomacul animalelor.“ (74) 


În „Farmacovigilenţa“ din iunie 1984, pag. 11, este citată minuta 106 
din 10 septembrie a „Comitetului australian pentru reacții adverse“, 
referitoare la Intal (Acid cromoglicic): 

„Un bărbat de 71 de ani cu antecedente de astm şi cu recente crize 
de stare astmatică a prezentat un bronhospasm grav după inhalaţie de 
intal. Bolnavul care era asistat se afla la prima administrare a acestui 
produs. Bronhospasmul a fost urmat de stop cardiac ireversibil, în ciuda 
încercărilor de resuscitare. Tratamentele anterioare cu Becotine, 
Bricanyl şi Ventolyn, nu reuşiseră să reducă semnificativ crizele. “ (74) 


Cotidianul „Adevărul“ din 08.02.2003 conţine un articol privind un 
„Avertisment legat de folosirea unui produs antiastmatic“: 

Autorităţile medicale americane au lansat un avertisment: anumiți 
astmatici care folosesc medicamentul Serevent, produs de 
GlaxoSmithKline, prezintă riscuri mai mari de a contracta 
complicaţii care le ameninţă viața decât cei care nu fac acest 
tratament. Oficialii au subliniat însă că problemele legate de 
administarea Serevent sunt rare şi că beneficiile acestui medicament 
atârnă mai greu în balanţă decât riscurile aferente... 

Din cauza îngrijorărilor legate de medicament, compania Glaxo a 
lansat un vast studiu. Concluziile cercetătorilor arată că este bine ca 
astmaticii a căror boală este suficient de gravă să folosească, 
pe lângă Serevent, şi un alt medicament antiinflamator tot 
prin inhalare (!). 


4.4.2.4 ANTIPIRETICE, ANALGEZICE, ANTIALGICE, 
ANESTEZICE 


Pe banca acuzațiilor vom trece încă un medicament de largă utilizare 
- paracetamolul şi ceea ce frapează este că acest lucru (intoxicarea 
cu acest drog, considerat blând) are loc chiar sub ochii noştri. Cine 
dintre d-voastră n-a luat în definitiv, arhicunoscutele comprimate sau 
supozitoare cu acest nume, operaţiune pe care o facem pentru 
combaterea febrei de natură infecțioasă, a durerilor de tot felul şi în 
special, a acelora de cap, dentare, sciatice, apoi a durerilor din diverse 
alte alergii, din fracturi ca şi din entorse? 

Astfel, în anul 1992, au fost prezentate studii la Conferinţa 
Asociaţiei Medicale Britanice care pun sub semnul întrebării situația 

paracetamolului. Într-unul din aceste studii se precizează că numai în 
primele luni ale anului 1992, au fostsemnalate în jur de 500 de persoane 
care s-au sinucis cu Paracetamol, în vreme ce peste 10.000 de 
britanici au fost internaţi în acelaşi interval de timp din cauza 
otrăvirii cu acelaşi medicament. 

O acuzaţie similară (legată de toxicitatea efectelor secundare) este 
adusă piramidonului, medicament de largă utilizare pentru 
combaterea durerii şi a febrei şi care intră în compoziția a încă 
aproximativ 150 de medicamente de uz comun (prezentarea aparţine 
anilor *80). (9) 

Una dintre cele mai frecvente probleme legate de medicamente 
este alergia. De exemplu, aparent nevinovatul piramidon, poate duce 
la erupții cutanate, distrugerea globulelor albe din sânge şi este 
suspectat de a produce cancer gastric. 

Un alt exemplu - antinevralgicele. Datorită conținutului de 
fenacetină, ele pot să ducă la lezarea rinichilor, compromiterea gravă 
a funcţionării acestora şi în final moartea. Acest pericol este cu atât mai 
demn de luat în seamă, cu cât multe persoane ajung să consume 
antinevralgice în mod regulat. (64) 

Pe banca acuzațiilor mai este ținută şi fenacetina - alt produs de 
largă utilizare care, absorbită regulat şi timp îndelungat, aşa cum se 
întâmplă în boala reumatismală, duce la compromiterea funcţională 
a rinichilor, de asemenea, cloramfenicolul, antibiotic pe cât de 
eficace în multe boli, pe atât de temut pentru complicațiile pe care le 
poate da, şi în special, pentru multe anemii mortale. (9) 


Din aceeaşi grupă (analgezice, antipiretice, antiinflamatoare, anti- 
spastice) face parte şi Algocalminul, care în „Farmacovigilența “ din 
decembrie 1979, este acuzat (pag.9) de a da un mort din 14 reacții ad- 
verse. 

„Farmacovigilenţa“ din decembrie 1979 prezintă şapte cazuri de 
RA la Xilină, din care două s-au soldat cu deces. 

„Farmacovizgilenţa“ din noiembrie 1975 prezintă articolul cu titlul 
„Accidente letale după anestezie dentară“, de dr. P.J. Tomlin, „Brit. Med. 
Journ.“, vol. 4, nr. 5939, pag. 288: 

„După trecerea în revistă a cinci accidente letale provocate de 
anestezii dentare cu Oxid de azot, Oxigen şi Halotan, publicate la 
timpul lor în literatura de specialitate, autorul prezintă un nou caz. 

Pacientă în vârstă de 20 de ani, căreia urma să i se facă un tratament 
dentar, primeşte cca 140 mg Metohexitonă, 10 mg Diazepam şi 0,6 mg 
Atropină. La scurt timp, ea devine apneică şi cianotică, fiind reanimată 
prin respiraţie artificială şi masaj cardiac extern. Este internată de 
urgenţă şi după terapie cu bicarbonat, inima revine la normal, dar 
bolnava rămâne în comă cu pupilele dilatate fixe şi papiloedem şi 
decedează după aproximativ 10 ore, interval în care a mai făcut două 
episoade de stop cardiac. 

Autopsia a pus în evidenţă focare multiple de miocardită cu infil- 
trate extinse de degenerescență musculară.“ 

In „Farmacovigilenţa“ din octombrie 1988 este prezentat articolul 
cu titlul „Hepatită indusă la copii de Halotan“, de dr. J.G. Kenna şi 
colab., „Brit. Med. Journ.“, 1987, vol.294, nr.6581, pag.1209-1211. 

„Farmacovigilenţa “ din iunie 1984 prezintă o raportare generală 

din Australia, „Australian Adverse Drug Reaction Bulletin“, din iunie 
1983: 

„O serie de raportări primite în decembrie 1982 de „Comitetul Aus- 
tralian pentru Reacții Adverse“ au descris reacții adverse grave, inclusiv 
exitus, după folosirea blocantului neuromuscular Clorură de alcu- 
ronium (Alloferin). Testele au arătat că este puțin probabil ca reacțiile 
să fi fost produse de o şarjă necorespunzătoare...“. (74) 


Revista „Discover“, nr. 1 din Aprilie 2003, prezintă articolul cu titlul 
„Antialgicele împiedică vindecarea fracturilor“: 

In luna mai 2002, Patrick O'Connor, profesor asistent de ortopedie la 
Facultatea de Medicină New Jersey din Newark, a afirmat că unele dintre 
cele mai cunoscute şi utilizate antialgice încetinesc sau chiar 
opresc vindecarea fracturilor. O'Connor a exploatat o idee care a 
apărut în urma studiilor sale asupra afecțiunii „fibrodysplasia ossificans 
progessiva“ (fibrodispalzie osificantă progresivă), în cazul căreia 
creşterea oaselor este accentuată, ceea ce conduce la complicații care 
pot cauza moartea. „Creşterea anormală a oaselor părea să fie declanșată 
de o inflamație“, susţine el. Dacă o inflamație stimulează creşterea oaselor, 
s-a întrebat cercetătorul, ar fi fost posibil ca antialgicele cu efect 
antiinflamator, precum Vioxx sau Celebrex, care acționează prin inhibarea 
enzimelor COX-2, să împiedice vindecarea normală? O'Connor şi colegii 
săi au testat medicamentele pe şobolani care aveau labele rupte. După 
două luni de la producerea fracturii, şobolanii netrataţi s-au vindecat 
normal, dar cei care au luat inhibitori de COX-2 nu s-au vindecat 
deloc. $obolanii care au primit indometacin, un medicament înrudit, 
au avut o întârziere în vindecare de 15-20%. Colegii lui O'Connor 
au schimbat imediat tratamentul pacienţilor. O continuare a studiului „pe 
oameni nu va fi uşor de realizat“, spune O'Connor, din motive etice. 
Cine ar vrea să facă parte din grupul care ia medicamentele? 


4.4.2.5 ANTIHIPERTENSIVE, ANTICOAGULANTE, 
ANTIANGINOASE 


În „Farmacovigilenţa“ din iunie 1976 este prezentat un raport 
referitor la Metildopa - „Reacţii adverse provocate de metildopa“ de 
dr. P. Lechat şi J. Fontagne, în „Therapie“, 1975, vol.29, pag.9 şi 13: 

„Se ştie că metildopa este medicamentul folosit pe scară largă în 
tratamentul hipertensiunii arteriale. Din acest motiv, o serie de autori 
ca J.M. Spence şi colab; M. Swanson; A.M. Hoyumpa şi colab. Etc. au 
urmărit reacţiile adverse posibile în decursul tratamentului cu acest 
medicament. Astfel, s-a semnalat un caz de anemie hemolitică gravă de 
tip gamma şi testul Coombs direct, pozitiv, care s-a adăugat la celelalte 
21 de cazuri de hemoliză intensă, precum şi la un număr de 382 de 
cazuri de anemie hemolitică mai puţin severă. De asemenea, s-a constata 
că pot apărea cazuri de hepatită, în general după 8-10 săptămâni de la 
instituirea tratamentului, cu simptome identice celor ale hepatitelor 
virale acute, dar fără detectarea antigenului Australia în ser. In sfârşit, 
au mai fost descrise trei cazuri de necroză hepatică, dintre care unul 
cu deznodământ letal. “ 

Tot în „Farmacovigilenţa” din iunie 1976 apare un articol „Fibroză 

retroperitoneală în timpul tratamentului cu alfa-metildopa“ de dr. B.M. 
Iversen şi colab., „Lancet”, 1975, vol.2, pag. 302-304. 

„Farmacovigilenţa “ din martie 1982 prezintă articolul „Ulcer varicos 
în cursul lupusului eritematos indus de Hidralazină“ al dr. M.W. Kissin 
şi dr. R.C.N. Williamson, „British Medical Hjournal“, 1979, vol.2, nr.6201, 
pag.1330: 

„Bărbat de 50 de ani, tratat, timp de 3 ani pentru hipertensiune 
arterială malignă cu 150 mg/zi hidralazină, este internat cu ulcer varicos 
al gleznei drepte. In această perioadă, apăruseră progresiv: sindrom 
Raynaud, dureri articulare, stare generală alterată şi erupție cutanată 
purpurică difuză. Examenele biologice confirmă diagnosticul de lupus 
eritematos. Se înlocuieşte hidralazina cu atenolol şi un diuretic tiazidic, 
iar ulcerul varicos este tratat local. Autorii preciază că sindromul lupic 
poate să apară la 10-15% din pacienţii care au folosit hidralazina în doze 
cumulative ce depăşesc 100 g şi că ulcerul varicos în cursul lupusului 
idiopatic are o frecvenţă de 5% din cazuri. “ 

(Hidralazina) se regăseşte în farmacii sub numele de 
Dihidralazină şi e recomandată în formularele terapeutice (ex.: 
MemoMed, Edit. Minesan, pag.223) în doze de până la 200 mg/zi... 

In „Farmacovigilenţa“ din decembrie 1976 este reprodusă notă din 
„Lancet“ 1975, vol.l, nr.7907, pag. 645, publicată de către „Comisia 
Securității pentru Folosirea Medicamentelor“: 

„Comisia Securităţii pentru Folosirea Medicamentelor a primit o serie 
de rapoarte cu privire la apariţia de colaps şi de pierderea cunoștinței la 
pacienţi care au folosit medicamentul antihipertensiv Prazosin 
(Hypovase, Sinetens) introdus în Marea Britanie în octombrie 1974...“ 

Deşi au trecut 22 de ani (pentru anul 1999), deşi într-adevăr 
determină accidente, medicamentul se află în continuare în farmacii şi 
este folosit din plin. 

Dr. J. Rees şi dr. H. Williams, în „British Med. journ.“, 1975, vol.3, 
nr.5983, pag, 593, sub titlul „Reacţii adverse după Prazosin“, raportează: 

„Medicamentul a fost experimentat ambulatoriu pe 15 pacienţi care 
au primit câte un comprimat a 5 mg/zi, în asociere cu altă medicaţie 
antihipertensivă. Cinci dintre aceşti pacienţi au întrerupt spontan 
administrarea Prazosinului chiar după primul comprimat, datorită 
apariției de: astenie, stare de rău, transpiraţii, iar doi dintre ei au făcut 
sincopă...“ 

Dr. G. Krishna Kumar şi colab., în „Journ. American Med. Assoc. “, 
1976, vol. 235, pag. 275-276, prezintă raportul cu titlul „Complicații grave 
provocate de Diazoxid“: 

„Femeie de 63 de ani, obeză, este internată de urgenţă pentru migrene 
severe, senzaţie de leşin, greţuri, amețeli, persistând de două zile. La 
internare, TA era de 290 / 160 mmHg. I se administrează o doză de 300 
mg Diazoxid i.v.; după 11 minute, TA scade la 230 / 130 mmHg şi i se 
repetă doza de 300 mg Diazoxid. 15 minute mai târziu, pacienta 
devine inconştientă. Este tratată cu Levarterenol. Treptat îşi revine, 
dar se instalează o hemiplegie dreaptă. După corectarea hipotensiunii, 
reapare hipertensiunea, pentru care bolnava primeşte Metildopa, 
Hidralazină şi Propranolol. Hemiplegia dreaptă persistă, autorii 
considerând că aceasta este consecința unui infarct cerebral 
declanşat de hipotensiunea provocată de Diazoxid. “ 

In raportări anterioare, a fost de mai multe ori menţionată ca medi- 

cament asociat, Reserpina. Pentru a-şi manifesta nocivitatea, aceasta 
nu trebuie neapărat asociată cu o altă substanță, singură fiind capabilă 
să susțină un risc crescut prin administrare timp mai 
îndelungat. 

In „Farmacovigilența“,vol. 1, din 1975, pag. 12, este prezentată „Infor- 
marea medicală“ nr. 138 din 22 octombrie 1974, făcând parte din „Rezolu- 
tiile“ OMS: 

„Centrul Naţional pentru Controlul Medicamentelor din Norvegia 
a informat OMS asupra măsurilor luate cu privire la folosirea 
alcaloizilor din Rauwolfia (care stau la baza producerii Reserpinei ), 
ca urmare a creşterii incidenţei cancerului mamar...“ 

O altă informare medicală de acelaşi tip, din acelaşi număr de 
„Farmacovigilenţa “ (pag.13), dar de data aceasta din Canada, precizează: 

„Departamentul Sănătăţii şi al Ocrotirii Publice din Canada a 
informat OMS asupra scrisorii circulare expediate la 20 septembrie 1974 
către toți medicii, cu privire la administrarea prelungită la femei a 
preparatelor conținând Reserpină sau alcaloizi din Rauwolfia şi 
riscul crescut al cancerului mamar...“ 

Sesizările de mai sus determină „Comisia Medicamentului şi pentru 
Farmacovigilență“ din România să reacționeze prompt, ordonând 
printr-o „Notă“ (formulată în şedinţa din 17 decembrie 1974, conform 
„Farmacovigilenţa“ din 1975, vol.1, pag.15), declanşarea verificărilor 
științifice: 

„Clinicile de boli interne, de chirurgie şi de oncologie să întreprindă 
un studiu retrospectiv privind femeile care au fost operate sau tratate 
pentru cancer mamar, în vederea stabilirii unei legături de cauzalitate 
între cancerul mamar şi folosirea preparatelor pe bază de Reserpină 
(Hipazin, Hiposerpil, Raunevril). “ 

Ordinul este clar, fără să cuprindă, însă, şi sancțiuni. Rezultatul? 
Încă şi azi, atât Hiposerpilul şi Hipazinul, cât şi Raunevrilul 
se găsesc în toate farmaciile... 

În „Farmacovigilența“ din noiembrie 1981, problematica 
Propranololului este abordată în articolul „Miopatie proximală după 
Beta-Blocante”, de dr. J.C. Forfar şi colab., „British Med. Journ. “, vol.2, 
nr. 6210, pag. 1331-1332: 

„Se prezintă cazul unei paciente suferind de angină pectorală, tratată 
inițial cu Sotalol (50 mg, de 3 ori pe zi) şi, ulterior cu Propranolol, 
40 mg, de 3 ori pe zi. După ambele tratamente, pacienta a prezentat 
slăbiciune musculară marcată a braţelor şi gambelor. (...) Activitatea 
fosfatazei alcaline şi transformarea glicocolului muscular pot fi tulburate 
de beta-blocante. Simptomele au dispărut după sistarea Proprano- 
lolului şi au reapărut când s-a încercat o reluare...“ 

Un alt Beta-Blocant este abordat în „British Med. Journ. “, vol.2, nr. 
6191, pag. 672, în articolul „Hemipareză după administrarea unui singur 
microcomprimat de Labetalol pentru encefalopatie hipertensivă”, de 
dr. R. Solomons. 

„Farmacovigilenţa “ din martie 1979 prezintă raportul „Peritonită 
sclerozantă după Timolol“ al dr. D.C. Baxter-Smith şi colab., în „Lan- 
cet“, 1978, vol.2, nr.8081, pag.149. 

„Farmacovizilența“ din martie 1982 scrie de acelaşi Timolol, în 
raportul „Efecte sistemice ale Timololului“, de dr. A.N. Kohn, „Journ. 
Amer. Med. Assoc.“ 1980, nr. 11, pag. 1132: 

„S-au înregistrat mai multe cazuri de insuficienţă cardiacă cu debut 
brusc după administrarea intraoculară de Timolol. Unul dintre pacienți 
a fost nevoit să recurgă la stimulator cardiac. Se presupune că 
medicamentul trece în circulaţia generală şi poate produce tulburări 
sistemice, ca insuficiență cardiacă şi astm. Oftalmologii care utilizează 
produsul trebuie să tie avertizaţi pentru a observa prompt orice tulburări 
noi.“ (74) 

In 1997, un cotidian central prezenta un articol intitulat „Nifedipinul 
creşte riscul de infarct“, cu următorul conţinut: 

La Congresul Naţional de Cardiologie din 1997, organizat la Bucureşti, 
al doilea mare punct de interes l-a reprezentat reluarea unor dezbateri 
care din luna martie a aceluiaşi an au ocupat primele pagini ale revistelor 
de specialitate, chiar şi a unor cotidiane de mare tiraj din Occident. Studiile 
care evaluează rezultatele administrării antihipertensivelor, după zeci 
de ani de utilizare, au demonstrat prin metode statistice că nifedipinul 
creşte riscul de infarct. Acest medicament este poate cel mai utilizat 
antihipertensiv, fiind administrat mai ales în ambulatoriu. Cum un risc 
major al hipertensiunii era tocmai infarctul miocardic, specialiştii scontau 
că folosirea nifedipinului va reduce incidenţa atacului de cord la 
hipertensivi. Rezultatele statistice au şocat, fiind urmate de alte studii 
alternative şi verificări minuţioase. Alarmat, publicul a întrerupt 
tratamente care mergeau bine sau a solicitat medicului schimbarea 
terapiei. Jurnal Medical Britanic, Revista Europeană de Cardiologie „The 
Lancet“, alte publicaţii de peste ocean au ridicat chiar problema 
dacă blocanțţii de calciu (nifedipinele) mai pot rămâne între 
drogurile antihipertensive. Printr-un studiu pe un lot foarte numeros 
de pacienţi (8.350 de cazuri care suferiseră un infarct), o echipă americană 
condusă de prof. dr. Fulberg a demonstrat că nifedipinele sunt asociate 
cu decesul într-o relație depinzând direct de doza administrată. 

Pe de altă parte, tot acest studiu a precizat că nu este cazul să se 
renunțe la terapia cu Nifedipin. Nu blocanții de calciu, deci nifedipinele, 
ar fi vinovate, ci modalitatea de administrare. Astfel, Nifedipinul re- 
tard păstrează efectul antihipertensiv şi evită creşterea riscului de 
infarct. Medicii prezenţi la Congres recunoșteau că sunt siliți să 
recomande în continuare nifedipinul cu eliberare rapidă. 


Cercet. Daniel Reid, în „Cartea completă de medicină tradițională 
chineză“, precizează: 

Medicamentele prescrise pentru scăderea tensiunii arteriale 
sunt un alt exemplu de medicamente ce agravează starea pe care ar 
trebui să o elimine. Presiunea sangvină normală depinde în parte de 
aportul adecvat de potasiu, magneziu şi sodiu. Medicamentele prescrise 
petru scăderea tensiunii arteriale favorizează excreţia urinară rapidă a 
acestor minerale importante, prelungind astfel starea de boală şi cauzând 
dependența de aceste medicamente. Studii numeroase au arătat că 
bolnavii cu hipertensiune arterială moderată care nu iau 
medicamente trăiesc mai mult decât cei care urmează un 
tratament medicamentos. (10) 


„Farmacovigilența“ din martie-iunie 1984 prezintă Heparina în 
articolul „Trombocitopenie după heparină” de dr. WR. Bell şi colab., 
„Ann. Intern. Med.“, 1976, vol. 85, pag. 155-160: 

„La 16 din 52 de pacienţi trataţi cu heparină i.v. s-a semnalat 
trombocitopenie (trombocite sub 100.000/mmc), iar la 10 din cei 16 
pacienţi cu trombocitopenie s-a semnalalt un titru ridicat al produșilor 
de degradare fibrină-fibrinogen. Anomaliile au dispărut după 
întreruperea tratamentului. Nu se cunoaşte mecanismul prin care 
heparina determină asemenea modificări. “ 

Acelaşi număr al „Farmacovigilenţei“, din martie-iunie 1984, prezintă 
articolul „Hemoragie intrapulmonară cu deznodământ letal după 
heparinoterapie“ al dr. R.-S. Bone, din „Americ. Journ. Med. Sci. “, 
vol. 272, pag. 197-199. 

Dr. J. Conard şi colab. prezintă raportul intitulat „Complicații 
hemoragice în timpul tratamentului cu Streptokinază“, în „Nouvelle 
Presse Med.”“, 1979, vol. 2, nr. 16, pag. 1319-1325. 

„Farmacovigilenţa“, nr.6024 din 1979, prezintă titlul „Trombostop'“, 
în cadrul fişelor detașabile: 

„Spitalul Jud. Miercurea-Ciuc (dr. M. Szabo) a raportat un caz de 
reracţii adverse la o pacientă de 24 de ani. După administrarea timp de 
4 zile a câte 3 comprimate pe zi de Trombostop, apar: necroză 
cutanată şi bule cu conținut sanghinolent pe ambele haluce. 
Evoluţia a fost spre necroză completă, deşi s-a întrerupt 
tratamentul.“ (74) 


„Farmacovigilenţa “ din iulie 1985, pag. 25, prezintă un raport intitulat 
„Reacţii adverse la Amiodaronă“, din „Adverse Reaction Newsletter“, 
1984, nr. 3, pag. 1 şi 3: 

„In Anglia s-au înregistrat până în luna aprilie 1984 20 de notificări 
de hepatotoxicitate la amiodaronă, incluzând şi 3 pacienţi care au 
decedat. In plus, s-au mai monitorizat 32 de cazuri de hipo- şi 
hipertiroidism, 23 de neuropatie, şi 30 de alveolită pulmonară, dintre 
care 4 mortale. Întrucât amiodarona se acumulează în organism, 
medicii trebuie să prescrie doza minimă eficace. (...) 

Amiodarona (Cordarone, Cardilor, Sedacoron etc.) poate 
interacţiona cu anticoagulantele al căror efect îl potențează. “ 

In „Farmacovigilenţa“ din noiembrie 1975, este prezentat articolul 
cu titlul „Accidente cardiovasculare în cursul tratamentului cu 
Verapamil“, de dr. S. Witchitz şi colab., în „Nouvelle Presse Med.“, 
1975, vol. 4, nr. 5, pag. 337-338: 

„Sunt prezentate unele complicaţii grave, survenite în ultimii doi 
ani, la 6 bolnavi, în cursul tratamentului cu Verapamil, administrat pe 
cale orală sau i.v. In ciuda eficacităţii sale antiaritmice şi antianginoase 
cu rezultate foarte bune în tratamentul tahicardiilor supraventriculare, 
Verapamilul s-a dovedit generator al unor reacţii adverse 
cardiovasculare deosebit de grave: şoc, agravarea insuficienţei 
cardiace preexistente, colaps, edem pulmonar, 3 din cei 6 
bolnavi decedând în timpul spitalizării. De menţionat că la două 
din persoanele decedate şi autopsia a pus în evidenţă responsabilitatea 
directă a Verapamilului în declanşarea acestor reacţii adverse, cu dezno- 
dământ letal.“ 

Autorul articolului a omis să sublinieze că 50% din cei care au 
manifestat reacții adverse au decedat. Frecvent, ne învârtim în 
jurul a asemenea valori, de parcă s-ar testa otrăvuri şi nu 
medicamente!... (74) 

4.4.2.6 ANTIULCERO ASE 


În „Farmacovigilenţa“ din noiembrie 1975, este prezentat un articol: 
„Ulcer intestinal după clorură de potasiu“ de dr. B.L.D. Philips, „Brit. 
Journ. Clin. Pract.“, 1974, vol. 28, pag. 143. 

In „Farmacovigilenţa“ din iunie 1976, este prezentat un articol: 
„Encetalopatie provocată de bismut a o femeie gravidă“, de dr. J. Cambier 
şi colab., în „Nouvelle Presse Med.“, vol. 4, nr. 31, pag. 2275. (14) 


În „Farmacovigilenţa“ nr.6542 din 1980, sub titlul „Aritmii grave după 
administrarea intravenoasă a Cimetidinei“ de dr. J. Cohen şi colab., 
„Brit. Med. Journ.“, 1979, vol. 2, pag. 768: 

„Caz I: Bărbat de 48 de ani, astmatic, tratat timp de 6 luni cu 
prednison, 5 mg/zi, oral, este internat pentru ulcer gastric. I se aplică 
tratamentul cu Cimetidină, oral, dar după 48 ore, datorită persistenţei 
durerilor, se instituie administrarea medicamentului i.v.; 24 de ore mai 
târziu, la 5 minute de la a treia injecție, TA scade brusc de la 120/80 
mmHg la 80/60 mmHg. După a patra injecție, bolnavul devine 
asistolic. In următoarele 8 ore mai face încă 6 crize asemănătoare. I se 
administrează Furosemid, Dexametazon, Fluoxacilină şi Gentamicină, 
dar decedează în urma unui nou episod asistolic... 

Caz II: Bărbat de 56 de ani, fără antecedente cardiace, transferat 
pentru anurie şi septicemie. EKG evidenţiază tahicardie sinusală, fără 
alte anomalii. După 4 ore de la internare, devine hipotensiv şi face stop 
cardiorespirator. Işi revine în urma terapiei intensive şi i se 
administrează Cimetidină pentru prevenirea hemoragiei 
gastrointestinale. In decurs de 10 minute de la administrarea 
Cimetidinei se produce stop cardiorespirator. După revenire 
starea se menține stabilă, timp de 3 ore, când i se aplică o nouă doză de 
Cimetidină i.v.; apar imediat extrasistole atriale şi stop cardiorespirator. 
Bolnavul este din nou reanimat, fără însă a i se mai administra 
Cimetidină. Nu s-a mai semnalat aritmie... “ 

In „Farmacovigilenţa“ din decembrie 1979 - articolul „Confuzie 
mentală în cursul pancreatitelor tratate cu Cimetidină“ de dr. T. 
Deheneffe şi colab., în „Nouvelle Presse Med. “, 1978, vol. 7, nr. 47, pag. 
4303, 

În „Farmacovigilenţa“ din noiembrie 1981 apare o raportare a dr. 
PC. Hawker şi colab., în „Lancet“, 1980, vol. 1, nr. 8170, pag. 709, sub 
titlul: „Cancer gastric în urma tratamentului cu Cimetidină “. 

„Farmacovigilența “ din noiembrie 1981 prezintă un alt tip de reacţie 
adversă a cimetidinei, în articolul „Anemie hemolitică asociată cu 
Cimetidină“ de dr. B. Ratoli şi colab., în „Lancet“, 1979, vol. 2, nr. 
8142, pag. 583. 

In „Farmacovigilenţa “ din decembrie 1979 este prezentată circulara 
din 18 mai 1979 a OMS: 

„Printr-o adresă din 18 mai 1979, «Centrul OMS de 
Farmacovigilenţă Internaţională» a informat toate centrele naţionale 
că, până în martie 1979, fuseseră primite 13 raportări de RA privitoare 
la Tagamet (Cimetidinum), suspectat de producerea trombozei. 

Este exact data la care fabricile de medicamente încep să diversifice 
numele Cimetidinei (Ranitidină, Famotidină, Tagamet etc.).... A 
început să fie inclus în unele alimente dietetice semipreparate....“ (74) 

4.4.2.7 DIURETICE 


Comunicarea din „Farmacovigilenţa “, intitulată „Reacţii adverse 
clinice şi biochimice după Furosemid“, de dr. M. Spino şi colab., „Ca- 
nadian Med. Assoc. Journ.“, 1978, pag. 1513-1519 ne spune că: 

„Au fost monitorizate 204 cazuri de pacienţi spitalizați, trataţi cu 
Furosemid (122 de bărbaţi şi 82 de femei, în vârstă medie de 69 de ani). 
Anomaliile biochimice şi problemele clinice provocate de unele medica- 
mente au apărut în 70% din cazuri şi, respectiv, 49% (prima valoare 
pentru modificarea probelor de laborator, cea de-a doua pentru 
simptomatologia clinică) şi s-au atribuit Furosemidului în 81% şi 
respectiv 135 din cazuri... “ 

Aceeaşi publicaţie şi acelaşi număr prezintă o altă comunicare, 
„Reacţii adverse după Furosemid“, de dr. Julia Lowe şi colab., în „British 
Med. Journ.“, 1970, vol.2, nr.6186, pag.360-36, în care se afirmă că „pe 
un lot de 2.580 de bolnavi, s-au urmărit reacţiile adverse la 585 (22,7%) 
subiecți cărora li se instituie tratament cu Furosemid”. Articolul tace 
toate departajările posibile, structurând bolnavii pe afecţiuni, pe căi de 
administrare şi pe doze. Concluzia finală este că reacţiile adverse 
s-au semnalat la 123 de pacienţi, adică 21%, care, față de 
raportările de acelaşi tip, reprezintă foarte puţin... (74) 


„Farmacovigilenţa“ din decembrie 1983 prezintă raportarea semnată 
de dr. Anne I. Goldman şi colab. în „Journ. Amer. Med. Assoc. “, 1980, 
vol. 244, nr. 15, pag. 1691-1695, sub titlul „Concentrația lipoproteinelor 
serice în urma tratamentului cu Clortalidon” (la fişa privind diureticele): 

„Autorii prezintă un studiu asupra a 1012 bărbaţi şi femei între 21 şi 
50 de ani cu tensiune diastolică între 85 şi 110 mmHg şi fără alte afecţiuni 
renale sau cardiovasculare evidente. Pacienţii au fost împărțiți în două 
grupe de tratament, activ şi placebo. Subiecţii din prima grupă au primit 
Clortalidon singur sau asociat cu Reserpină, iar cei din a doua grupă, 
placebo. După o perioadă de 11-13 luni, s-au constatat, la subiecţii trataţi 
cu clortalidon, creşteri importante ale concentraţiilor plasmatice de 
colesterol total (9,9 mg%), trigliceride (14,4 mg%) şi IDL-colesterol (12,6 
mg%). De asemenea, HDL-colesterol s-a modificat cu 1,1 mg% în grupa 
Clortalidonului, în cealaltă grupă neevidenţiindu-se modificări 
la nici una din cele patru concentraţii de lipoproteine. Subiecţii 
sub 30 de ani, tratați cu Clortalidon, au înregistrat o creştere 
medie a colesterolului cu circa 18 mg%, ceea ce reprezintă 
dublul valorii constatate la persoanele mai în vârstă. “ 

Dacă ținem cont de această experienţă, trebuie să recunoaştem că ar 
fi fost mult mai bine pentru bolnavi (prin aceştia înțelegem subiecții 
cu valori de „tensiune diastolică de 85-110 mmHg şi fără afecţiuni renale şi 
cardiovasculare evidente“) să fi fost lăsați fără tratament! (74) 


4.4.2.8 NEUROLEPTICE, ANTIDEPRESIVE, 
TRANCHILIZANTE, 


În „Farmacovigilența“ din martie 1979, la fişa detaşabilă 
„neuroleptice“, este prezentat articolul cu titlul „Flufenazin depot 
şi diskinezia biliară“ aparținând dr. A.C.Gibson, din „British Med. 

Journ. “, 1978, vol. 2, nr. 6134, pag. 434: 

„Studii recente au scos în evidenţă incidența destul de mare a 
diskineziilor tardive (DT) la pacienţi tratați cu Flufenazin depot. Bell 
și Smith, urmărind un număr important de bolnavi din nouă spitale 
psihiatrice din Illinois, au constatat la 40% din aceştia, după tratament 
cu neuroleptice orale, sinptome DT probabile, în timp ce la 26% din ei 
s-au dovedit certe...“. (74) 


„Farmacovigilența“ din 1973 prezintă un „Raport al Comisiei de 
Farmacovigilenţă“ din Boston, referitor la Litiu: „Reacţii adverse la 
medicamente antidepresive triciclice“, în „Lancet“, 1972, vol. 1, 
nr. 7750, pag. 529-531: 

„Dintre cei 11.526 de pacienţi urmăriți, la 260 (2,2%), din care 56% 
au fost femei, li s-au administrat antidepresive triciclice. Media de vârstă 
a bolnavilor a fost de 57 de ani. 7,4% din pacienţi au decedat în 
timpul experimentului. La 40 din cei 260 de pacienţi tratați (15,4%) 
s-au semnalat următoarele reacţii adverse: 16 cazuri de somnolenţă; 8 
de dezorientare şi agitaţie...“ (74) 


„Farmacovizilenţa“ din noiembrie 1975 prezintă aticolul „Apariţia 
fenomenului de tunel carpian după administrarea parenterală (i.v.) a 
Diazepamului (tranchilizant)“, de dr. R.A. Hines şi dr. Ch.V. Hughes, 
în „Journ. Amer. Med. Assoc.“, 1974, vol. 228, nr. 6, pag. 697: 

„Autorii americani Langdon şi Bailey au descris, în 1973, trecvente 
inflamații locale (flebite sau tromboflebite) după administrarea i.v. 
de Diazepam...“ 

In acelaşi număr din „Farmacovigilența“, din noiembrie 1975, apare 
un alt articol: „Embolie pulmonară în urma administrării de 
Diazepam“ de dr. A.M. Hoare, „Journ. Amer. Med. Assoc.“, 1974, vol. 
230, nr. 2, pag. 210: 

„Langdon şi colab. au raportat în 1973 o incidenţă de 3,5% a trom- 
boflebitelor după injectare cu Diazepam, incidență care poate fi 
diminuată prin administrare parenterală concomitentă de soluţie 
izotonică de NaCl. 

Se prezintă cazul unui bărbat de 47 de ani, cu dispepsie, căruia i se 
administrează i.v. 20 mg Diazepam în vederea efectuării unei endoscopii. 
Patru zile mai târziu apare o tromboflebită a venei cubitale mediane la 
locul injectării, pe o suprafață de 5 cm. Este tratat cu analgezice dar, 
două zile mai tărziu, se internează pentru dureri toracice. La auscultaţie, 
se constată o trecătură pleurală, radiografia toracică pune în evidenţă 
o embolie pulmonară, iar flebograma braţului drept, un tromb friabil, 
mobil, de 10 cm, situat în locul injectării, care a cedat lent, abia după 7 
zile.“ 

Tot în „Farmacovigilența“ este citată o „Hotărâre a Departamen- 
tului Național al Sănătății din Finlanda din 28 iulie 1975“ privind 
Clozapina (o altă diazepină, din familia Diazepamului ): 

„Biroul de înregistrare a reacţiilor adverse de pe lângă Departa- 
mentul Naţional al Sănătăţii din Finlanda raportează 18 cazuri de 
tulburări hematologice grave, dintre care 9 cu sfârşit letal (8 
cazuri agranulocitoză şi un caz probabil de leucemie), apărute 
în perioadele iunie-iulie 1975, în urma tratamentului cu Clozapină. 
Frecvența acestor reacţii adverse, constatate într-o perioadă de timp 

extrem de scurtă, la o populaţie de 4,6 milioane de locuitori, cât are 
Finlanda, constituie o cifră deosebit de alarmantă (în intervalul 1968- 
1973, în această ţară s-au înregistrat, în medie, doar circa 5-12 cazuri pe 
an de agranulocitoză). Clozapina a fost introdusă pe piaţă în Finlanda 
în februarie 1975 şi, anterior obținerii licenței din partea 
Departamentului Naţional al Sănătăţii din această ţară, produsul a fost 
testat prin numeroase experimente clinice, fără să se fi constatat reacții 
adverse grave... 

In lumina acestor date, Departamentul Naţional al Sănătăţii din 
Finlanda a interzis, cu începere din 28 iulie 1975, vânzarea 
medicamentului Clozapină...“ (74) 


4.4.2.9 ANTIEPILEPTICE 


„Farmacovigilenţa“ din 1974, vol.III, prezintă un articol referitor la 
Metilfenobarbital, intitulat „Osteopatie rahitică gravă în urma tratamen- 
tului de lungă durată cu antiepileptice“, de dr. Th. Lucking şi dr. G. 
Delling, „Deutch. Med. Wschr.“, vol. 98, nr. 20, pag. 1036-1040; 

„F. Schmid a descris în 1967 pentru prima dată, tulburări de 
osificare după tratament prelungit cu anticonvulsivante, 
observaţie confirmată ulterior de alți autori. 

Se prezintă cazul unui băiat de 7 ani şi jumătate, suferind de la 
vârsta de 4 luni de convulsii generalizate, tratat până la vârsta de 12 
luni cu Fenitoin (100mg/zi), moment în care a fost însă necesară 
înlocuirea tratamentului cu alte medicamente: Primidon, 
Carbamazepin etc. Radiologia indică o demineralizare difuză a 
scheletului şi tulburări de calcificare a metafizelor, iar 
examenele de laborator, valori patologice pentru: calciul şi fosforul 
seric, fosfataza alcalină, precum şi o anemie hipocromă... “ 

Deşi se cunoştea aţțiunea anticonvulsivantelor asupra 
metabolismului calciului şi consecinţele grave ale acestora, s-a instituit 
şi continuat acel tratament dăunător. Epilepsia n-a trecut, în timp ce 
sechelele decalcifierii au rămas pentru toată viața. Intrebarea noastră 
este: „Care e avantajul obținut prin tratament?“ sau: „Nu era de preferat 
să fie lăsat acel copil cu crizele lui (care în majoritatea zdrobitoare a 
cazurilor nu periclitează viața) să se dezvolte normal şi după depăşirea 
vârstei de calcifiere să se intervină cu anticonvulsivante?“ Oricum, 
frânarea descărcării prin crize comiţiale nu înlătură 
degradarea pe care eventual o poate da boala! 


În „Farmacovigilența“ din iunie 1977 este prezentat un articol intitulat 
„Hemoragie fatală la nou-născuți în urma tratamentului cu 
antiepileptice la gravide” de dr. W.A. Bleyer şi dr. A.L. Skinner, 
„Journ. Amer. Med. Assoc. “, 1976, vol. 235, nr. 6, pag. 626-627. 

„Farmacovigilența“ din decembrie 1976 prezintă articolul „Teratoge- 
nitatea Difenilhidantoinei“, de dr.C. Confavreux şi dr. J. Courjon, în 
„Cahiers Med. “, 1975, vol. 1, pag. 387-392: 

„Autorii prezintă un studiu statistic cu privire la incidența 
malformațiilor congenitale apărute la nou-născuţi din mame epileptice 
tratate în special cu Difenilhidantoină. Din 2.056 de copii născuţi de 
mame epileptice tratate, 117 (5,96%) au prezentat malformații. “ 

În „Farmacovigilenţa“ din iulie 1985 este prezentat articolul „Reacţii 
adverse oftalmice la Fenitoin“ de dr. I.S. Jain, „Ann. Ophtalm.“, 1981, 
vol. 13, pag. 1010; 

„Autorul semnalează observaţiile sale cu privire la trei pacienți 
cărora li s-a administrat Fenitoin pentru «grand-mal». După circa patru 
ani a apărut o cataractă bilaterală, ochiul stâng fiind operat; 
după oprirea medicamentului, cataracta din ochiul drept nu 
a mai evoluat (cazul 1). In celelalte două cazuri, după un an de 
tratament cu Fenitoin, s-au observat modificări morfologice 
asemănătoare cataractei induse de steroizi. Sistarea tratamentului a dus 
la oprirea evoluţiei modificărilor respective într-unul din aceste două 
cazuri. Autorul consideră că Fenitoinul a determinat apariţia 
cataractei, ea instalându-se după instituirea tratamentului cu acest me- 
dicament, evoluţia fiind oprită după sistarea medicaţiei. “ 

„Farmacovigilenţa“ din noiembrie 1981 prezintă un articol intitulat 
„Hepatotoxicitate fatală în urma tratamentului cu Fenobarbital şi Val- 
proat Sodic“, de dr. G. Jacobi şi colab., „Lancet“, 1980, vol. 1, nr. 8170, 
pag. 712-713. (74) 


4,4.2.10 AMFETAMINE 


Amfetaminele (analepticele de tip efedrinic) sunt substanţe 
simpaticomimetice, care în general funcţionează ca analeptice (activante, 
excitante) psihice, cardiorespiratorii, respiratorii. Prin excitaţia psihică 
pe care o produc, atenuează senzaţia de oboseală. 

Aceste substanţe sunt trecute de către Consiliul Comunităţii 
Europene, prin Decretul din 29 decembrie 1988, pe listele substanţelor 
stupefiante, deoarece a existat o adevărată „epidemie“ a utilizării acestor 
medicamente ca droguri. Incidenţa utilizării lor a scăzut mult prin 
măsurile restrictive de eliberare ale acestor medicamente. 

In lucrarea „Acţiuni adverse medicamentoase“, de prof. dr. Gh. 
Panaitescu şi dr. Emil A. Popescu, editată de Ministerul Sănătăți, în 
Editura Medicală, Bucureşti, 1972, pag. 77, se precizează: 

„Utilizată iniţial în scop stimulant central, amfetamina a fost ulte- 
rior folosită ca dopping la oameni şi animale, practică responsabilă de 
numeroase accidente letale, care au costat multe vieţi de sportivi de 
performanță (ciclişti, piloți de încercare) şi chiar combatanți pe câmpul 
de luptă“. 

In această situaţie, mai are vreo importanţă toxicitatea sau reacțiile 
adverse pe care le poate provoca substanţa?... (74) 

Intr-un articol de publicație săptămânală, din martie 2001, este 
prezentată problematica efedrinei: 

Efedrina, foarte utilizată în suplimentele alimentare pentru a mări 
rezistenţa la efort sau pentru a favoriza scăderea în greutate, nu are 
efecte dovedite în aceste domenii, dar riscă să mărească incidenţa 
afecțiunilor cardiace, psihiatrice, gastro-intestinale şi nervoase. Studiul, 
care a relevat aceste date, a fost comandat de Departamentul american 
al Sănătăţii şi este o compilaţie a lucrărilor din ultima vreme privind 
efedrina. Acest studiu ar trebuit să permită autorităților medicale să 
impună producătorilor obligativitatea de a-şi avertiza clienții asupra 
riscurilor la care se expun folosind produsele care conţin efedrină. 

„Am găsit suficiente elemente pentru a concluziona că efedrina şi 
efedra sunt asociate cu dublarea sau triplarea riscurilor apariţiei unor 
afecţiuni psihiatrice, gastrointestinale şi cardiace“, au scris autorii. 
Studiul a peste 16.000 de reacţii nedorite la această substanţă a dezvăluit 
că ingerarea sa a provocat 5 decese, 5 crize cardiace, 11 accidente 
vasculare cerebrale şi 4 crize de epilepsie. Dr. Paul Shekelle a condus 
studiul, trecând în revistă 530 de articole, 52 de eseuri şi 65 de rapoarte 
privind substanţa extrasă din „Ephedra vulgaris“, utilizată ca stimulent 
în anumite produse medicamentoase. 

In ceea ce priveşte efectele pentru care sunt vândute aceste 
suplimente alimentare, cercetătorii nu au găsit dovezi sau măcar 
existenţa unor teste care să fi încercat să le dovedească. „In consecinţă, 
eficienţa efedrei şi efedrinei în îmbunătăţirea performanţelor sportive 
este necunoscută“, au declarat ei. De asemenea, oam,enii de ştiinţă 
precizează că nu au suficiente elemente pentru a susține că această 
substanță, asociată cateinei, ar facilita scăderea în greutate. 


4.4.2.11 ANTIHELM INTICE, ANOREXIANTE, 
HIPO COLESTEROLEMIANTE 


În „Farmacovigilenţa“ din iunie 1976 este prezentat articolul cu titlul 
„Agranulocitoză după Levamisol“, de dr. L. Teerenhovl şi colab., „Lan- 
cet“,1978, vol.2, nr. 8081, pag.151-152: 

Autorii au utilizat Levamisol (antihelmintic) timp de doi ani şi 
jumătate, ca imunostimulent, la paciente cu cancer mamar. Frecvența 
agranulocitozei a fost ridicată; 17 din 174 de paciente au prezentat 
aceste simptome. Ele au fost observate la cazurile care primiseră 
Levamisol aproape în mod egal cu cele din loturile tratate cu 
chimioterapice sau prin radioterapie... 

„Farmcovigilenţa “ din iunie 1976 prezintă raportarea cu titlul „Agrava- 
rea fenomenelor psihice în urma tratamentului cu Fenfluramină“, de 
dr. PJ. Shannon şi colab., „Brit. Med. Journ.“, 1974, vol. 3, nr. 5930, pag. 
576: 

„Unii autori au raportat în trecut diverse efecte psihice ale Fenflura- 
minei: euforie, modificări de intensități variabile ale bolilor depresive 
etc. Alţii au subliniat pericolul asocierii antidepresivelor cu Fenfluramina. 
Articolul prezintă trei cazuri de agravare a stării psihice, în urma 
tratamentului obezității cu acest anorexiant (diminuează apetitul). 

1. Femeie de 38 de ani cu stări depresive. Primeşte timp de opt 
săptămâni câte 40 mg, de două ori pe zi, Fenfluramină. In mod 
regulat, la 30-60 de minute de la folosirea medicamentului, 
pacienta devenea foarte agitată pentru mai multe ore, fiind 
necesară internarea sa în spital cu o stare maniaco-depresivă. 

2. Femeie de 23 de ani, cu tulburări emoţionale cu manifestări de 
tip paranoid, iniţial a fost tratată la domiciliu cu un tranchilizant minor, 
timp de două săptămâni, dar a fost necesară internarea sa, datorită 
unor simptome de schizotrenie paranoidă. În momentul internării, 
ea se afla în a cincea săptămână de tratament cu 60 mg pe zi 
de Fenfluramină.“ (74) 

În „Farmacovigilența“ din noiembrie 1975 este prezentată 
comunicarea „Leucopenie şi neutropenie în urma tratamentului cu 
Clofibrat (hipocolesterolemiant)“ a dr. E.M. Jonke, „Canadian Med. 
Ass. Journal“, vol. 111, pag.752. 

„Farmacovigilența“ din decembrie 1979, pag. 23, prezintă o 
„Informare medicală“ nr.184 din 18 ianuarie 1979, a Organizației Mondiale 
a Sănătății: 

„Biroul Federal al Sănătăţii din R.F Germania a informat OMS asupra 
deciziei pe care a luat-o de a retrage autorizația de fabricare şi 
comercializare a preparatelor cu Clofibrat. “ 

Menţionăm că medicamentul a fost din acel an până astăzi (1999) 
folosit neîntrerupt, şi că încă se găseşte în farmacii şi se prescrie în 
spitale! Au trecut peste 20 de ani!... 

Sub numele de Atromid-S, în Anglia Ici-Zenca, se fabrică şi acum 
Clotibrat. Menţionăm că în justificarea interzicerii fabricării şi comercia- 
lizării, se afirma că medicamentul nu prezintă nici pe departe 
performanţele care îl recomandau... 

„Farmacovigilenţa“ din decembrie 1979 prezintă o „Informare 
medicală“ nr. 186 din 15 martie 1979: „Food and Drugs Administration 
(FDA) din SUA a adresat OMS următorul comunicat cu privire la decizia 
luată pe 19 februarie 1979, referitoare la fabricarea şi 
comercializarea Clofibratului: «Comitetul consultativ pentru 
medicamente endocrinologice şi metabolice din FDA a făcut 
recomandarea ca produsul Clofibrat să nu se administreze, în afara 
hiperlipidemiilor de tipul III... Comitetul a mai indicat să se facă 
menţiunea pe notiţa din interiorul ambalajului asupra frecvenței crescute 
în ce priveşte formarea de calculi biliari şi, respectiv, a intervențiilor 
chirurgicale (colecistectomii) la care trebuie să se recurgă după folosirea 
Clofibratului, precum şi asupra efectului cancerigen posibil.»“ (74) 


4.4.2.12 CITO STATICE, ANTIVIRALE 


„Farmacovigilența“ din 1974, vol. III, prezintă o raportare a dr. G.G. 
Wame, în „New England Journ. Of Med.“, 1973, vol.289, pag.1159-1162, 
sub titlul „Accidente provocate de Ciclofosfamidă “: 

„Au fost examinate 22 de femei tratate cu Ciclotosfamidă pentru 
glomerulonefrită (20) şi pentru artrită reumatoidă (2). Intr-un singur 
caz, doza medie de Ciclotostamidă a fost între 100 şi 200 mg pe zi, 
administrată timp de şapte luni. In celelalte cazuri s-au folosit 50-100 mg 
pe zi (ceea ce reprezintă, practic, doza medie uzuală), durata 
tratamentului fiind în general de doi ani. 

Din cele 22 de femei examinate, 17 au avut amenoree (lipsa 
ciclului menstrual). La acestea 17 din urmă, în 14 cazuri au apărut 
anomalii hormonale, fapt care indică un deficit ovarian. Din 12 bolnave 
cu amenoree cărora nu li s-a mai administrat Ciclofosfamidă pe o 
perioadă variind între 5-31 luni, la una singură a apărut după zece 
luni, ciclul...“. 

„Farmacovigilența“ din 1974, vol.III, prezintă o raportare a dr. H. 
Tobias şi dr. R. Averbach, în „Arch. Of Internal Medecine“, 1973, vol. 
132, pag. 391-396, sub titlul „Hepatotoxicitatea Metrotexatului folosit 
în psoriazis“: 

„Datorită hepatotoxicității Metrotexatului, Food and Drugs Admin- 
istration din SUA a limitat folosirea acestui antimitotic la cazurile grave 
de psoriazis. 

Autorii relatează situaţia a 69 de pacienţi cu psoriazis la care s-a 
observat apariţia unei ciroze hepatice după doze totale mai mari de 2 g 
de Metotrexat, leziunile fiind direct proporționale cu posologia. Ciroza 
şi fibroza hepatică, arată autorii, pot să apară şi în tratamentele de lungă 
durată, chiar în absenţa excesului de alcool... “. 

In „Farmacovigilența“ din 1985, comanda 9.038, este prezentată 
raportarea „Tumori consecutive tratamentului cu citostatice“, de 
dr. D. Schmal şi colab., din „Deutsch. Med. Waschr. “, vol.108, nr.14, pag.562: 

„Autorii prezintă un studiu asupra a 303 cazuri de malignome 
considerate a fi consecința tratamentului cu citostatice. Pacienţii 
primiseră citostatice pentru boala Hodgkin (28% cazuri), mielom 
multiplu (24%), cancer ovarian (14%), cancer mamar (10%), artrită 
reumatoidă (7%) şi glomerulonefrită (6%). Tumorile secundare au apărut 
în general după patru-cinci ani de la instituirea tratamentului citostatic, 
cele mai frecvente fiind leucozele; s-au mai semnalat şi carcinoame 
cutanate, bronşice şi ale vezicii urinare. “ 

„Farmacovigilența“ din decembrie 1979 prezintă articolul 
„Leucemie acută după tratament cu agenţi citostatice”, de dr. 
M.F. Kahn şi colab., din „Nouvelle Presse Med.“, 1979, vol. 8, nr. 17, 
pag. 1393-1397 (este vorba de Azatioprină, Ciclofosfamidă şi 
Clorambucil, încă prezente în tratamentul actual - 1999). 

In „Farmacovigilenţa “ din decembrie 1979 este prezentată raportarea 
„Mieloblastoză cu metaplazie a splinei după chimioterapie 
antimitotică prelungită“, de dr. J.-J. Viala şi colab., din „Nouvelle 
Presse med.“, 1978, vol. 7, nr. 43, pag. 3936-3937. 

In „Farmacovizilenţa“ din noiembrie 1975, sub titlul „Leucoence- 
falită gravă după tratamentul cu Metotrexat“, de dr. H. Norelli şi 
colab., din „Cancer“, 1974, vol. 33, pag. 923-932, se spune: 

„Se prezintă cazul a patru copii, suferind de tumori maligne 
craniene, cărora li se injectează intrarahidian Metotrexat. Trei 
luni mai târziu, apar tulburări psihice şi vizuale, convulsii, 
tetraplegie cu deznodământ letal. La autopsie, se evidenţiază, 
în toate cele patru cazuri, leucoencefalită gravă, consecinţă 
posibilă a dereglării metabolismului folaţilor din creier 
provocat de Metrotexat...“ (74) 

In „Cartea completă de medicină tradițională chineză“, Daniel Reid, 
specialist cercetător, precizează căteva elemente privitoare la un medi- 
cament antiviral pentru SIDA, celebru pentru sfârşitul anilor '80 (AZT): 

Unul dintre cele mai periculoase medicamente comercializate este 
AZT (azidotimidină). Preparat în primii ani ai deceniului opt şi utilizat 
fără succes la tratarea cancerului, AZT este azi (anii '85-'90) prescris în 
mod curent persoanelor cu rezultat pozitiv la testul HIV. Principalele 
sale efecte adverse sunt: anemia severă - o deficiență ce afectază 
imunitatea - şi distrugerea măduvei osoase. Intr-un articol apărut pe 
data de 23 iulie 1987, în „New England Journal of Medicine“ se evidenția 
faptul, că dintr-un număr de 140 de pacienţi cărora li s-a administrat 
AZT într-un experiment controlat, 21 de procente au necesitat multiple 
transfuzii şi „s-au observat grave efecte adverse, în mod particular 
distrugeri ale măduvei osoase.“ (10) 

4.4.3 CONCLUZII PRIVIND RELAPIA ÎNTRE BOALA 
IATROGENA 2| „REGULA DE AUR“ A ORICARUI 
MEDICAMENT („PRIMUM NON NOCERE’) 


Primele concluzii ale acestui subcapitol (al bolii iatrogene, ca 
apogeu al „efectelor secundare adverse“), le vom extrage din aceeaşi 
lucrare care a constituit baza materialului de structurare a acestuia, 
respectiv cartea Dr. med. loan Ladea. Acesta conturează o primă 
imagine a modului în care este percepută medicaţia alopată chiar de 
către reprezentanți ai sistemului medical alopat, prin prezentarea unui 
şir de întrebări şi puncte de vedere, considerate legitime, ale Prof. Dr. 
Emil Manolescu, citat din aceeaşi „Farmacovigilența“, din Mai 1982, 
la pag.7: 

„+. De ce nu se interzice produsul la primul risc care ar putea 
sugera un pericol în utilizarea terapeutică? De ce un medicament, odată 
verificat sub toate aspectele, mai are nevoie de o supraveghere 
organizată? 

Utilizarea unui medicament modern antrenează în mod obligatoriu 
şi un risc, de obicei cu atât mai mare cu cât medicamentul este mai activ. “ 

Boala iatrogenă ocupă un loc important în cadrul factorilor nocivi 
de mediu ai societăţii moderne. Ea reprezintă, alături de accidentele 
rutiere, un factor important de poluare, producând mai multe 
îmbolnăviri în comparație cu accidentele vasculare sau cu boala 
canceroasă. 

Perspectiva posibilă prezentată de autor este: „1. Să se ajungă la 
un impas prin creşterea riscului terapeutic care să devină 
aproape egal, sau chiar, în unele domenii, să depăşească 
beneficiul. Se poate pune întrebarea dacă eforturile de cercetare 
mai merită, în acest caz, un surplus de investiţii şi de cercetare 
ştiinţifică. 

2. Principalul mod de a mări beneficiul terapeutic ar fi mai ales, 
utilizarea corectă a remediilor existente. Cu alte cuvinte, trebuie să ne 
preocupăm, nu numai de creşterea performanţei terapeutice prin noi 
substanțe, dar şi de utilizarea lor corectă şi de reducerea 
dezavantajelor terapeutice. Acest al doilea aspect este mai puțin 
nociv (diminuând patologia iatrogenă); mai util (avantaj terapeutic 
crescut); mai ieftin şi mai uşor de realizat...“ (74) 

Cadrul medical universitar citat de Dr. loan Ladea nu a mers, totuşi, 
mai departe cu concluziile - date fiind, poate, şi condiţiile social-politice 
ale vremii respective (până în 1990). Căci, a remarca cu luciditate şi 
onestitate consecinţele aplicării tratamentelor alopate (efectele secundare 
adverse îndelung prezentate în acest subcapitol) este un lucru demn de 
respect şi admiraţie, fiind încă un act de curaj pentru cadrul medical 
bine integrat în sistemul oficial, alopat. Dar, a vedea rezolvarea doar 
prin „eficientizarea“ şi ameliorarea unor produse şi preparate care din 
„construcţie“ sunt concepute pentru distrugere şi intoxicare (vezi: 
principiul „contraria“, „drog“, „toxic medicamentos“ etc.) înseamnă a 
merge doar până la mijlocul drumului, a parcurge doar jumătate de cale. 

Acum, însă, la peste 13 ani (pentru 2003) de la eliberarea de un 
sistem politic restrictiv şi dogmatic, cel „comunist”, dar mai ales prin 
ocazia oferită de pătrunderea într-un nou mileniu, poate o nouă Eră (a 

Cunoaşterii, Adevărului şi a Naturalului), sunt create toate condiţiile 
ca toți oamenii (atât cadre medicale, pacienţi, dar şi simpli oameni 
relativ sănătoşi) să poată să facă şi celălalt pas - adică să meargă până 
la capătul drumului... 

Nu este vorba de a susține un anumit concept, o teorie mai mult 
sau mai puţin interesantă, de a promova o tehnică sau chiar un sistem 
terapeutic care să stea „prins“, printre multe altele, la „butoniera“ 
dimensiunii numită Sănătate. Aici este vorba de Sănătatea şi Viaţa însăşi, 
este vorba de a promova nu doar un principiu, ci „Principiul“ 
însuşi, cel al Vieţii, al firescului, bunului-simţ, al naturalului şi Naturii 
(fie umane, fie transpersonale)! 

Şi cum poate fi respectat Principiul Naturii, al Sănătăţii şi mai ales 
al Vieţii, altfel decât promovând şi mai ales aplicând în practică, cu 
responsabilitate şi integritate, binecunoscutul şi mult citatul dicton / 
îndemn hipocratic, ca „Regulă de aur“: „Primum non nocere“ 
(„În primul rând să nu fie nociv“) - venit din partea celei mai 
autorizate voci medicale antice. 

Cele trei cuvinte latine concentrează însăşi esenţa sensului oricărui 
demers medical: a trata pentru a ajuta la vindecare, şi nicidecum 
pentru a provoca alte dezechilibre şi suferințe suplimentare! 
Astfel că, dacă nu se poate trata eficient pentru o reală vindecare, atunci, 
cel puţin să nu se genereze un alt rău („non nocere“)! 

De aceea considerăm că relaţia dintre „boala iatrogenă“ cu „efectele 
secundare adverse“ expuse în acest subcapitol şi „regula de aur“ tocmai 
reamintită mai sus, este una de invers proporționalitate: cu cât se 
folosesc şi se administrează în mai mare măsură medicamente alopate, 
boala iatrogenă va fi tot „mai în floare“ (o floare toxică, una carnivoră, 
ce devorează ... pacienţi), ceea ce înseamnă implicarea în tot mai mică 
măsură a principiului de „non nocere“ (ca într-un cerc vicios). 

Dar există şi relaţia inversă, precum în cercul virtuos: punerea în 
practică, în tot mai mare măsură a principiului hipocratic „Primum 
non nocere“ determină la modul firesc tot mai puţine manifestări ale 
reacțiilor adverse medicamentoase, prin folosirea substanţelor toxice 
în tot mai mică măsură (deocamdată, repetăm, rămâne valabilă 
necesitatea administrării acestora în cazuri grave, ale medicinei de 
urgenţă - până la descoperirea alternativelor naturale netoxice). 

Doar de noi depinde, ca oameni, să decidem de ce parte a 
fracţiei ne situăm, sau, ca medici, de ce parte a fracției îi 
situăm pe pacienți... 

Astfel că, tocmai aceste efecte secundare adverse ale 
medicamentelor alopate, solicită, în virtutea respectului pentru Viaţă şi 
a „Jurământului hipocratic“, luarea în studiu a alternativelor terapeutice 
netoxice, care să facă uitate simptomele grupate în categoria „bolii 
iatrogene“. 

Acest concept de „iatrogenie“ a devenit ca un simbol al 
acestei societăţi, care a ajuns să se îmbolnăvească chiar cu 
instrumentele create în scopul de a o vindeca... Un fel de „ironie 
a sorții“, dar deloc întâmplătoare, care poate ajuta decisiv la „trezirea“ 
oamenilor, fie medici sau pacienţi, la realitatea alternativei pentru viaţă! 

Astfel că, răspunsul la întrebarea firească pentru medicul alopat 
(„Ce punem în locul leacurilor şi terapiilor ce nu corespund acestui 
fundamental principiu hipocratic?“), ni-l oferă acelaşi Părinte al 

Medicinei moderne, tot printr-un îndemn, ca soluţie firească şi naturală 
la problemele alopatiei: „Alimentele să vă fie leac (medicament), 
iar medicamentele (leacurile) să vă fie aliment“. 

Acest ultim îndemn hipocratic, alături de cel expus anterior (ca 
element axiologic fundamental de înţelegere a ceea ce reprezintă alopatia 
şi medicamentul alopat), precum şi alături de alte îndemnuri hipocratice, 
roade ale unei experienţe de viață şi înțelepciune remarcabile 
(„Medicus curat, Naturae sanat“ - „Medicul tratează, Natura 
vindecă, însănătoşeşte“, ca o frază ce oferă stil şi eleganță conceptului 
elaborat de acelaşi Hipocrate, de „Vix Medicatrix Naturae“, a „Puterii 
vindecătoare a Naturii“) - reuşesc să limpezească decisiv valoarea 
opțiunii căii naturale, prin Alimentaţie Naturală. 

lar aceasta, nu pentru vre-un „moft“ al cuiva anume, ci pentru 
„pofta“ vieţii, pentru a respecta Natura interioară a OM-ului, deci 
pentru Viaţă („Primum non nocere“)! 

Prin lumina celor expuse mai sus, considerăm că nu putem fi 
„suspectaţi“ de a fi creat un nou concept sau sistem, sau chiar o nouă 
mişcare ideologică, medicală sau de altă natură. Pur şi simplu nu facem 
altceva decât să-l respectăm pe Hipocrate, al cărui Jurământ 
l-am depus la încheierea unei „Facultăţi de Medicină“ (şi atât, 
nu „Medicină alopată“), în care s-a jurat (mai mult sau mai 
puţin cu inima şi sufletul) că, medici fiind, vom respecta mai 
presus decât orice pacientul - adică OM-ul din fața noastră, 
şi nicidecum medicamentul, terapia, tratamentul. 

Dimpotrivă, am jurat, dacă ne mai amintim, că nu vom promova 
şi folosi tehnici sau leacuri ce sunt împotriva pacientului, 
sau care ştim că pot dăuna acestuia... 

Ne mai amintim cumva toate acestea, medici fiind? Ceva în interior 
nu ne spune chiar nimic, când citim paginile de reacţii adverse ale 
medicamentelor şi când, pe de altă parte, auzim de „vindecări 
miraculoase“ (fără să fie nicidecum „miraculoase“, ci doar, eventual, 
„spectaculoase“) prin tehnici alternative confirmate, totuşi, prin ştiinţa 
actuală?... 

A crede doar în ceea ce am fost învăţaţi pe vremea facultăţii este, 
într-adevăr o explicaţie ce poate justifica o atitudine. Dar, să nu uităm 
nicicum şi nicicând că această justificare nu poate fi o rezolvare pentru 
liniştea noastră interioară, a Conştiinţei (mai mult sau mai puţin) 
profesionale, pentru cine este interesat de aşa ceva - dar mai ales nu 
poate fi o rezolvare pentru pacient. Acestuia nu-i pasă de 
minunatele noastre teorii medicale, mai mult sau mai puțin 
noi (fie ele alopate sau „naturiste“), ci de simplul şi 
elementarul fapt de „a se face bine“, cu adevărat (nu doar în 
aparenţă, pentru câteva săptămâni, luni sau chiar ani). 

Aceasta implică colaborarea cu Adevărul, adică o practică a 
Cunoaşterii bazată pe Simplitate (iarăşi repetăm: nu simplism, dar nici 
complicare a utilului devenit inutil), o naturaleţe şi o percepţie a ceea 
ce reprezintă Viaţa - a simți şi a trăi pulsul vieţii! 

Cu adevărat, doar în acest moment se poate spune, că „Jurământul 
lui Hipocrate“ este respectat, fiind Viu în simţirea, trăirea şi 
practica medicului adevărat. 

Un medic care nu mai este alopat, homeopat, macrobiot, naturist 
etc. etc., ci este pur şi simplu MEDIC... 

4.5 MEDICAMENTELE HORMONALE 
a| TERAPIA GENICA (GENETICA) 


4.5.1 MEDICAMENTELE HORMONALE ALOPATE 
a| REACPIILE ADVERSE ALE ACESTORA 


Un medic new-yorkez (Dr. Robert Wilson, de prin anii '60) a 
avut ideea să creeze pilule sintetice cu estrogeni, care au dat, într-adevăr, 
rezultate spectaculoase - nu numai că întregul corp a căpătat un fel de 
a doua tinereţe, dar chiar şi din punct de vedere comportamental a 
apărut o sporire evidentă a feminităţii. Insă reversul acestui tratament 
- minune a fost dur: pilulele cu estrogeni sintetici favorizează 
dezvoltarea fibroamelor şi adeno-fibroamelor mamare şi 
uterine, sporind de 6 până la 8 ori incidenţa cancerului mamar. 
(„Formula AS“, septembrie 2002) 

Tratamentele cu hormoni au apărut în urmă cu circa 40 de ani, iar 
femeile au apelat la ele fiindcă nu doreau să rămână însărcinate sau 
tocmai pentru aceasta, pentru a avea tenul curat şi neted sau ca o garanție 
împotriva îmbătrânirii, a stărilor depresive, a depunerilor de grăsime, 
a osteoporozei şi a infarctului. Dar despre hormoni nu s-a vorbit numai 
de bine, aceştia fiind făcuţi răspunzători şi pentru producerea unor 
boli grave, precum trombozele şi cancerul. Femeile au devenit 
circumspecte, iar medicii - mai „zgârciţi “ cu dozele prescrise, înlocuind 
tratamentul hormonal cu aşa-numita „terapie de completare“, adică 
înlocuirea strictă a hormonilor lipsă. Dar starea de „alarmă“ n-a durat 
mult şi lucrurile au reintrat în „normal“. Astăzi, cercetările de 
specialitate provoacă din nou neliniște: anual, în țările europene, 
hormonii sunt responsabili pentru apariţia a zeci de mii de 
noi cazuri de cancer mamar şi uterin. De curând, semnalul de 
alarmă a fost tras şi în Statele Unite, unde Institutul American pentru 
Studierea Cancerului a avertizat populaţia asupra riscului ridicat de 
îmbolnăvire, cu deosebire în cazul terapiilor hormonale (de completare) 
de durată lungă. Un mesaj demn de luat în seamă, căci în ţările 
occidentale, o femeie din trei (între 40 şi 75 de ani) urmează 
un asemenea tratament pentru a depăşi mai uşor perioada 
menopauzei. („Formula AS“, noiembrie 2000) 

De curând (2002), un studiu extrem de important efectuat de ameri- 
cani în acest domeniu a trebuit să fie întrerupt, pentru că femeile supuse 
experimentului prezentaseră grave sincope de sănătate. lată rezultatul 
șocant al acestui studiu, intitulat „Women’s Health Initiative“ (WHD: 
contrar părerilor exprimate până-n prezent de un număr ridicat de 
medici, hormonii utilizați (estrogenul şi progesteronul) nu atenuează 
simptomele menopauzei, producerea infarctului şi a atacului cerebra, 
ba dimpotrivă. La un număr de 10.000 de femei, care au folosit vreme 
de 5 ani un astfel de preparat combinat, s-au produs cu 7 infarcte, 
cu 8 atacuri cerebrale şi cu 8 embolii pulmonare mai mult 
decât la grupa de control căreia i s-a administrat un placebo. 
Rata îmbolnăvirilor de cancer mamar a fost şi ea mai ridicată. Exprimat 
în procente, dramatismul acestor concluzii se prezintă astfel: pericolul 

atacurilor cerebrale a crescut - comparativ cu grupa Placebo - cu 41%, 
cel al bolilor coronariene cu 29%, iar cel al emboliilor chiar cu 100%. 
Terapia cu hormoni a avut un efect benefic doar asupra fracturilor şi, 
parțial, în cazurile de cancer de colon... („Formula AS“, august 2002) 


Am început acest subcapitol cu câteva citate reprezentative din revista 
„Formula AS“ pe tema efectelor secundare adverse ale medicaţiei hormo- 
nale, pentru a înţelege de la bun început de ce am ales un subcapitol 
special pentru acest tip de medicament. Ca şi antibioticele, dar şi AINS 
(antiinflamatoarele nesteroidiene, de tip aspirină etc.), medicamentele 
hormonale devin tot mai folosite, cu precădere de „sexul frumos“, tocmai 
pentru calităţile atribuite acestora în menţinerea frumuseţii feminine. 
Alături de aspectul terapeutic uzual, precum şi cel referitor la combaterea 
efectelor menopauzei la femeie, medicamentele hormonale sunt utilizate 
pe scară tot mai largă în contraceptie. Toate acestea au determinat 
creşterea consumului medicamentelor hormonale la valori cantitative 
de neînchipuit cu puţin timp în urmă. 

Pe de altă parte, trebuie să ne reamintim, aşa cum precizează şi dr. 
Virginia Faur, că medicamentele hormonale nu acționează prin doză, 
ci prin prezenţă, deci nu prin cantitate, ci prin calitate. Doza lor de 
acţiune nu este alopată (concentrată), ci una homeopată (sunt 
suficiente urme de substanţă activă pentru a produce aceleaşi efecte ca şi 
cantități măsurabile de substanţă). Altfel spus, aceste substanțe sunt mai 
mult decât simple molecule chimice sau biochimice, ele reprezintă 
suportul („dischetele“) unor valori informaţionale şi vibraţionale 
(energetice) cu mult mai mari decât celelalte molecule obişnuite ale 
corpului. 

Moleculele hormonale sunt mesagerii centrilor de comandă ai orga- 
nismului (glandele endocrine) care coordonează activitatea întregului 
corp, deci al Intregului. De aceea, efectele prezenţei în organism a 
unui exces sau deficit molecular de acest tip înseamnă efecte nu numai 
asupra unui organ sau țesut, ca la majoritatea medicamentelor chimice 
industriale, ci efecte asupra întregului organism. 

Mai mult decât atât, „poluarea“ cu hormoni sintetici are efecte nu 
doar asupra întregului organism ce suportă administrarea, dar mai ales 
asupra celorlalte organisme umane, prin „vectorul“ principal de 
transmitere: lichidul vital, apa. Eliminarea prin urină (în special la femei) 
a unor cantități tot mai mari de hormoni sintetici tot mai puţin 
metabolizaţi, determină contaminarea apei utilizate pentru consum uman 
- filtrele pentru apele uzate nu pot opri aceşti hormoni să intre în circuitul 
apei menajere pentru populaţie. Şi, după cum reaminteam, doar urme 
mici ale acestor hormoni sunt suficiente pentru a aduce informaţiile 
specifice în organismele în care pătrund, fie feminine sau masculine, 
fie adulte sau abia născute... 

Pentru a confirma că problema expusă anterior, a contaminării 
apei potabile (inclusiv) cu hormoni, nu este doar o speculație personală, 
vom cita din respectabila revistă de ştiinţă „Discover“, care, chiar în 
primul număr lansat în ediţia în limba română, din Aprilie 2003, în 
articolul intitulat „Apă de băut cu medicamente“, preciza: 

„Cercetările conduse în Europa în anii '90 au arătat că în apă există 
produse farmaceutice“, afirmă Dana Kolpin, de la „U.S. Geological 
Survey Water Resources Division“, conducătoarea unei echipe de 
cercetare care a dezvoltat cinci noi metode pentru măsurarea 

substanţelor poluante din apă. „Eforturile noastre s-au concentrat asupra 
găsirii unor metode de măsurare a cantităților foarte mici de produşi 
organici.“ Echipa de cercetare a acoperit 30 de state din SUA şi, timp de 
doi ani, a adunat mostre din 139 de cursuri de apă aflate în aval față de 
„Zone intens urbanizate sau de creştere a vitelor“. Intr-un studiu publicat 
pe 15 martie în „Journal of Environmental Science & Technology“, 
Kolpin şi colegii săi declară că au căutat 95 de poluanți diferiţi, printre 
care antibiotice, steroizi, hormoni, antioxidanți, materiale plastice 
şi solvenţi. Au găsit 85 dintre aceştia. In aproape 80% din cursurile de 
apă se aflau una sau mai multe substanţe poluante, media fiind de şapte. 
Chiar dacă cele mai multe dintre acestea - steroizi fecali, colesterol, 
cafeină, dezinfectanți, detergențţi — sunt în concentrații mici, multe sunt 
foarte nocive şi nu se ştie aproape nimic despre efectele produse 
de ingerarea îndelungată sau de interacțiunea produșilor 
depistaţi în acelaşi loc. 

Doar aceste prime şi simple observaţii solicită o mult mai atentă 
utilizare a medicamentelor hormonale, atât pentru terapie, dar mai ales 
pentru contraceptie. Şi, poate că atenţia şi rezerva noastră va creşte şi 
mai mult după parcurgerea acestui subcapitol, ce prezintă multiple şi 
diverse reacţii adverse ale utilizării medicaţiei hormonale sintetice. 

Fără a mai lungi introducerea, să pătrundem direct în subiect, prin 
prezentarea, din pagina de Internet a revistei „Stern“ (la adresa 
stern.de/wissenschaft.Mehr zum Thema Hormone und 
Wechseljahre.) a efectelor medicamentelor hormonale asupra mai 
multor organe, printre care: 

- Inima / circulaţia sângelui: preparatele hormonale nu le 
protejează pe femeile ajunse la vârsta critică, nici de boli 
coronariene, nici de tromboze şi de embolii pulmonare. 
Dimpotrivă: pacientele tratate cu hormoni s-au îmbolnăvit cu 30% 
mai frecvent de boli coronariene decât cele cărora li s-a 
administrat un produs placebo. 

- Creierul: speranţa că medicamentele cu hormoni ar bloca atacul 
cerebral care survine, adesea, la menopauză a fost zadarnică. 
Dimpotrivă: pericolul apariţiei lui creşte cu 41% pentru femeile 
cărora li s-au administrat hormoni. 

- Limba : accentuează şi grăbesc degenerarea gustului. 

- Intestinul: în zona aceasta au o influenţă pozitivă, dar, pentru că 
efectele secundare sunt mult prea periculoase, specialiştii 
recomandă recurgerea la alte terapii. 

- Sânii: medicamentele hormonale păstrează mai multă vreme 
forma sânilor, în schimb agravează în procent de 26% riscul 
instalării cancerului mamar. 


Din subcapitolul anterior, de prezentare detaliată a efectelor 
secundare adverse ale medicamentelor alopate pe diverse categorii, 
deja ne-am familiarizat cu prezentarea consistentă şi cât mai precisă a 
dr. med. loan Ladea, provenită din una dintre ultimele sale lucrări, 
„Holocaustul provocat de medicina allopată“. Nici de data aceasta 
nu vom face excepție, astfel că-i vom cita direct, fără alte intervenții, 
informaţiile medicale extrem de elocvente, referitoare la subiectul 
abordat: 

In „Farmacovigilenţa “ din decembrie 1979 sunt sesizate mai multe 

situații de icter colestatic, din mai multe lucrări ştiinţifice internaționale: 

- articolul „Colestază intrahepatică provocată de asocierea dintre 
Triacetiloleandomicină (Troleandomicina ) cu 
Estroprogestative“, de dr. S. Claudel şi colab., în „Nouvelle 
Presse Med. “, 1979, vol. 8, nr. 14, pag. 1162; 

- articolul „Trei noi cazuri de icter după asocierea 
Triacetiloleandomicinei cu Estroprogestative“, de dr. J. 
Descotes şi colab., „Nouvelle Presse Med.“, 1979, vol. 8, nr. 14, 
pag. 1182-1183; 

- articolul „Icter colestatic la femei tratate cu Triacetiloleandomicină 
şi contraceptive orale“, de dr. D. Goldfain şi colab., „Nouvelle 
Presse Med. “, 1979, vol. 8, nr. 13, pag. 1099; 

- articolul „Icter colestatic după administrarea de Triacetiloleando- 
micină, despre o eventuală interferenţă cu contraceptivele orale“, 
semnat de dr. J.P Miguet şi colab., în „Nouvelle Presse Med. “, 
1978, vol. 7, nr. 47, pag. 4304; 

- articolul „Hepatită colestatică după Triacetiloleandomicină la 
paciente sub Estrogenoterapie“, de dr. R. Perol şi colab., în 

_ acelaşi „Nouvelle Presse Med.“, 1978, vol.7, nr.4302. 

In „Farmacovigilența“ din iunie 1977, este prezentat articolul 
„Responsabilitatea hormonilor steroizi în apariţia tumorilor maligne“, 
de dr. B. Chevrel, în „Nouvelle Presse med.“, 1976, vol. 5, nr. 17, pag. 
1145. 

„Farmacovigilenţa“ din iunie 1977 prezintă articolul cu titlul „Contra- 
ceptivele orale şi cancerul mamar“, de dr. E. Fasal şi dr. R.S. Paffenbarger 
Jr., „National Cancer Inst.“, 1975, vol.55, pag.767-773: „S-a efectuat un 
studiu pe 1700 de femei din care 452 cu cancer mamar şi 446 cu afecţiuni 
mamare benigne. S-a constatat că deși riscul cancerului mamar la 
persoanele care folosesc în mod curent contraceptivele orale era de 
1,1%, acest risc a apărut semnificativ crescut (1,9%) în cazul 
femeilor care au utilizat aceste medicamente, timp de doi 
până la patru ani.“ 

In articolul „Tumori hepatice şi contraceptive orale“, dr. E.D. Nis- 
sen și dr. R.D. Kent, în „Obstetr. Gynecol.“, vol. 46, pag. 460467, se spune: 
„La 23 de paciente tratate cu diverse contraceptive orale, s-a 
constatat neoplazie hepatocelulară benignă. Întrucât tumorile 
hepatice primare sunt rare, incidenţa crescută în ultimii cinci ani a 
neoplaziei hepatocelulare pledează în favoarea unei relaţii cauză-efect. 
Ținându-se seama de faptul că progestativele sunt inductori enzimatici, 
este posibil ca ele să accelereze oncogeneza prin creşterea metaboliților 
toxici, care nu pot fi excretaţi, datorită efectului colestatic al estrogenilor. 
Modificările vasculare şi gradul de hipercoagulabilitate al 
persoanelor care folosesc contraceptive pot acționa în mod 
sinergic pentru a produce necroză hepatică şi ruptura tumorii. “ 

In articolul „Tumori hepatice apărute la femei în urma utilizării de 
contraceptive orale“, de dr. E. Truman Moys şi colab., din „Journ. Amer. 
Assoc.“, 1976, vol. 235, nr. 7, pag. 730-732, se spune: „Sunt semnalate 13 
cazuri de apariție a unor tumori hepatice primare la femei 
între 22 şi 47 de ani, care au folosit asocieri de contraceptive 
orale din grupa corticosteroizilor (noretinodrel, mestranol, 
etindrol diacetat, norgestrel, etinilestradiol), pe perioade variind între 
şase luni şi opt ani. Primele simptome au constat din grețuri, 

vărsături, disconfort abdominal, stare de leşin, dureri în 
umărul drept şi regiunea toracică, dureri abdominale, şoc, 
hemoperitoneu. În trei cazuri tumoarea hepatică a fost depistată cu 
ocazia efectuării histerectomiei. Examenele clinice şi de laborator au 
pus în evidenţă nouă tumori benigne şi patru maligne. In şase cazuri 
ruptura produsă spontan a dus la hemoragii grave. La opt paciente, 
tumorile benigne au fost extirpate cu succes. O femeie a decedat în 
timpul rezecţiei hepatice, ca urmare a unui hepatom malign. In alte 
două cazuri, cu carcinom hepatocelular, nu s-a putut interveni 
chirurgical. Frecvența unor asemenea tumori la femei care 
folosesc contraceptive orale din grupa hormonilor steroizi 
pledează în favoarea susţinerii rolului etiologic al acestor 
medicamente în apariţia leziunilor hepatice. “ 

In „Farmacovigilenţa“ din octombrie 1988 este prezentat un articol 
legat de un progesteron, „Adenom hepatic indus de Noretisteron“, 
de dr. PA. Kalra şi colab., în „British Med. Journ.“, 1975, vol. 294, nr. 
6575, pag. 808: „Pacienta de 33 de ani, tratată ambulatoriu timp de cinci 
ani, pentru insuficienţă renală prin dializă peritoneală. Sângerări 
intraperitoneale intermitente, datorită unei menstruații retrograde, au 
dus la blocarea cateterului în repetate rânduri. In consecinţă, s-a impus 
suprimarea menstruației cu noretisteron, administrat fără 
întrerupere câte 10 mg, de două ori pe zi, timp de patru ani. La internare, 
pacienta acuza dureri puternice în epigastru, distensie abdominală iar 
dializatul se prezenta puternic sanghinolent. Fiind în stare de şoc, 
bolnava a fost resuscitată cu transfuzie de sânge, sângerarea oprindu- 
se după 48 de ore. Ultrasonografia şi tomografia computerizată au pus 
în evidenţă o tumoare de 13x8 cm în lobul stâng al ficatului; alte două 
leziuni cu diametrul de 1,5 cm, se observau în lobul drept. După 
laparotomie şi excizia lobului stâng, examenul histologic a evidenţiat 
un adenom hepatic tipic fără aspect de carcinom. După intervenţie, i s- 
au aplicat hemodializă, iar, după o lună, dializă peritoneală. 
Menstruația nu a revenit deşi nu s-a mai administrat 
noretisteron. Tomografia computerizată, efectuată după şase luni, a 
arătat dispariția completă a celor două leziuni. “ 

Intr-un alt număr din „Farmacovigilența“ se spune: „Dispensarul 
Medical «Tomnatic» (dr. H. Hubert) a semnalat reacţii adverse letale la 
o femeie de 49 de ani (posthisterectomie) tratată, o dată pe lună, timp 
de 11 luni, cu o injecție i.m. de Estrotest. La a 11-a administrare, pacienta 
a făcut şoc anafilactic cu stop cardiorespirator ireversibil.“ 
(74) 


„Farmacovigilenţa “ din iunie 1976 prezintă articolul cu titlul „Leziuni 
hepatice după tratament cu hormoni androgeni“, de dr. E.C. Sweeney 
şi dr. D.J. Evans, „Lancet“, 1975, vol.2, nr.7942, pag.1042. 

In „Farmacovizilenţa“ din martie-iunie 1978, la capitolul „hormoni 
androgeni“, este prezentat articolul cu titlul „Leziuni hepatice după 
administrarea de metiltestosteron“, de dr. D. Westlaby şi colab., „Lan- 
cet“, 1977, vol. 2, nr. 8032, pag. 261-263: „Au fost luaţi sub observație 60 
de pacienţi (42 de femei transsexuale şi 18 bărbaţi impotenţi) cărora li 
se administrase pe cale orală, pe perioade prelungite, Metiltestosteron, 
în doze de 50 mg, de trei ori pe zi. Toţi cei 60 de subiecţi primiseră 
medicamentul pe perioade variind între două săptămâni şi şase ani, iar 

46 dintre ei urmaseră acest tratament mai mult de şase luni. În cazul 
bărbaţilor, Metiltestosteronul oral a fost asociat la începutul tratamentului 
cu 750 mg Enantat de testosteron i.m., divizat în câteva prize. De 
menţionat că în nici unul din cele 60 de cazuri nu au existat în 
antecedente afecţiuni hepatice, nu s-a înregistrat un consum de alcool 
peste 80 g zilnic, şi nici nu a fost vorba de vreun contact cu substanţe 
hepatotoxice. Testele funcţiei hepatice au prezentat anomalii: în 19 
cazuri, aspartat-aminotransferaza serică a fost de 50 u/l; în 5 cazuri, 
peste 100 u/l. La 33 din cele 52 de scintigrame efectuate, 
rezultatele obținute au indicat imagini patologice, în special 
în cazul subiecţilor tratați cu Metiltestosteron într-un inter- 
val ce depăşise un an. Biopsia hepatică evidenţiază transformări 
chistice primare... “. 

In lucrarea „Efecte secundare ale medicamentelor“, Ministerul 
Sănătății, Editura Medicală, Bucureşti, 1970, pag.140, prof. dr. Gh. 
Panaitescu prezintă aspecte legate de anabolizantele androgene 
(testosteronul şi produşii derivați având diverse nume comerciale: 
metiltestosteron, naposin, decanofort, stanozol, andriol, organon, 
norbetalon, proviron etc.): 

„Administrarea de testosteron la bărbaţii normali din punctul de 
vedere al activităţii androgenice poate duce la diminuarea şi chiar 
dispariția celulelor Leydig, pe de o parte, şi la atrofia tubilor seminiferi, 
care are drept consecinţă inhibarea procesului de spermatogeneză, pe 
de altă parte. 

Tulburarea funcţiilor exocrine şi a celor endocrine ale testicolului 
normal sub influenţa tratamentului androgenic constituie expresia 
perturbării mecanismului de feed-back hipifizo-testicular, care menține 
activitatea normală a gonadelor. Existenţa unei concentraţii sanguine 
crescute de hormoni androgeni are ca urmare diminuarea sau chiar 
suprimarea secreției gonadotrotinelor hipofizare; în lipsa stimulului 
fiziologic hipofizar, structurile exo- şi endocrine testiculare intră în 
insuficienţă funcţională, se atrofiază şi, în cazurile în care se folosesc în 
doze mari şi timp îndelungat, se pot atrofia. De altfel, acest mecanism 
este comun pentru toate dereglările funcţionale ale glandelor 
endocrine, care se caracterizează prin creşterea (endogenă sau 
exogenă) a cantităţii de hormon circulant, care are ca urmare 
suprimarea secreției de hormoni tropi hipofizari. 

Suprimarea tratamentului cu hormoni androgeni este 
urmată, la persoanele cu oligospermie, de revenirea la normal şi 
chiar de creşterea activităţii spermatogenetice. La persoanele 
normale, nu s-a constatat această creştere reacţională a spermatogenezei 
după întreruperea administrării hormonale. 

Având în vedere tulburările morfotuncţionale testiculare pe care 
le poate induce pe linia secreției endo- sau exocrine, administrarea 
hormonilor androgeni la persoanele cu activitate funcțională testiculară 
normală este formal contraindicată. 

La femei (...) suprimarea ovulaţiei se produce mai ales în cazurile 
în care se folosesc doze mari administrate în prima parte a ciclului 
menstrual... Virilizarea femeilor constituie unul dintre efectele 
secundare nedorite care limitează administrarea hormonilor 
androgeni atât în ceea ce priveşte doza, cât şi în durata tratamentului. 

Acţiunea virilizantă se traduce prin: îngroşarea vocii, calvitie, 
mărirea clitorisului, hirsutism, acnee vulgară... Merită, de 

asemenea, reținută modificarea libidoului, care în cazul dozelor 
mari de hormoni androgeni poate prezenta grade şi forme diferite, de 
la creşterea apetitului sexual până la apariţia impulsurilor 
homosexuale.“ (74) 

Lăsând comentariile şi alte observaţii pentru dvs., ca bază pentru 
o necesară şi profundă meditație pe marginea acestui subiect, noi 
mergem mai departe şi prezentăm alte interesante informații, oferite de 
către Dr. Ch. Revel şi stafful de la Universitatea „Medical Re- 
search Co“ în lucrarea „Medicamente uimitoare pe care nu le 
cunoaşteţi încă“, referitoare la medicaţia hormonală: 

(...) Terapia hormonală a făcut posibilă ca femeile să-și menţină o 
activitate sexuală normală şi după menopauză. Din nefericire pentru acestea, 
terapia nu le stimulează dorinţa sexuală şi sensibilitatea, dar în schimb 
provoacă efecte secundare indezirabile şi agravante, alături de ameninţarea 
cancerului. 

Progesteronul sintetic este scump, poate fi obținut doar pe reţetă 
şi provoacă multe efecte secundare neplăcute. Progesteronul sintetic 
inhibă producerea de progesteron natural, ceea ce poate afecta 
echilibrul hormonal. De asemenea, anumite tipuri de progesteron 
sintetic sunt de 2000 de ori mai puternice decât hormonul 
natural şi pot duce la retenția de sare şi lichide, la 
dezechilibrarea cantităţii de zahăr din sânge. Mai grav este că 
pot creşte riscul cancerului. 

Lumea medicală a desfăşurat de ani de zile o campanie pe o singură 
pistă, insistând că toate femeile trecute de menopauză trebuie să facă 
tratament cu estrogen pentru tot restul vieţii. Şi din această cauză, 
companiile farmaceutice care produc estrogen „se scaldă în 
profituri“ 

Cercetările au arătat că folosirea de lungă durată a 
estrogenului sintetic previne într-adevăr deteriorarea oaselor. 
Dar dr. Cynthia Watson de la Universitatea din California de Sud, a 
declarat că hormonul este într-adevăr eficient în lupta împotriva 
deteriorării oaselor doar în primii cinci ani după menopauză. 
Iar unii cercetători descoperă că terapia standard de înlocuire a 
estrogenului este folositoare doar în 25% din cazuri. 

Dar cel mai important lucru este că estrogenul nu poate înlocui 
țesutul osos care s-a piedut deja înaintea tratamentului; 
încetineşte doar deteriorarea în continuare. 

Creşterea artificială a nivelului de estrogen la femeile trecute de 
menopauză acţionează împotriva naturii. Modificarea echilibrului natu- 
ral poate avea consecinţe foarte grave. 

Cercetătorii au descoperit că nivelul ridicat artificial de estrogen 
poate duce la hipertensiune, coagulare anormală a sângelui, cancer şi 
boli de ficat şi de vezică biliară. Femeile care iau estrogen au şanse 
de 14 ori mai mari să se îmbolnăvească de cancer uterin 
decât celelalte femei. 

De fapt, chiar şi producătorii Premarinului, una dintre cele mai 
prescrise terapii cu estrogen, recunosc că medicamentul sporeşte 
riscul îmbolnăvirii de cancer uterin şi mamar şi că poate 
determina o mulțime de efecte secundare vătămătoare, incluzând 
căderea părului, tumori, migrene, depresii şi agravarea bolilor 
de inimă. (73) 

Aşa cum am văzut încă la începutul subcapitolului, nu doar lucrări 
de specialitate abordează subiectul, ci şi reviste din presa românească 
sau internaţională, ca dovadă a interesului general şi a importanţei tot 
mai mari acordate acestui subiect - al impactului medicaţiei hormonale 
de sinteză asupra întregului organism al celei/celui ce-o foloseşte, dar 
şi asupra celorlalţi, ce nu şi-au propus acest lucru... 

Astfel, în revista „Magazin“ este descris hormonul de creştere 
(„Growth hormone“ - GH), ca fiind testat pe un grup larg de persoane 
în vârstă şi care a dat rezultate spectaculoase, „fără a se evidenția 
efecte secundare catastrofale - cel puţin până acum“ (se susținea 
cu mulțumire în articol). Într-adevăr, poate că este un lucru deosebit 
obținerea unui preparat hormonal sintetic fără efecte secundare 
„catastrofale“! 

Revista “Formula AS“ din noiembrie 2000 prezintă punctul de vedere 
al unei specialiste în tratamente hormonale de la o clinică din Germania: 

Intr-un interviu acordat canalului de televiziune german SATA, 
dr. Agneta Rajter, specialistă în tratamentele hormonale, de la „Clinica 
Naturistă” din Heidelberg, precizează, printre altele: 

„(Progesteronul) combate stările depresive, netezeşte țesuturile, 
stopează bufeurile şi ajută la evitarea incontinenţei urinare, care apare 
frecvent la o vârstă mai înaintată. Dar, atenţie: prea mult progesteron 
provoacă o stare de oboseală permanentă. Şi — la fel ca toate preparatele 
cu hormoni sexuali - amplifică riscul trombozelor și al calculilor biliari. “ 

„Studiile efectuate conţin indicii că riscul îmbolnăvirii în cazul 
tratamentului hormonal de lungă durată creşte proporțional cu durata 
acestuia. Oricum, dozajul preparatelor hormonale recomandate 
de noi astăzi este mult mai redus decât cel folosit în studiile 
clinice mai vechi. Ginecologii şi specialiştii în hormoni au căzut de 
acord asupra unei formule, şi anume că terapia hormonală de 
completare, cu o durată de până la 5 ani, nu este nocivă.“ 

„DHEA (hormonul dehidro-epi-androsteron) participă la producerea 
de energie, la regularizarea stresului şi la descompunerea grăsimilor, 
înviorează celulele creierului şi este o componentă importantă a 
hormonilor sexuali. Studiile au arătat că el poate amplifica apetitul sexual 
şi plăcerea femeilor aflate la climacteriu, cu condiţia ca acestea să fi 
avut un deticit de DHEA. Dar în experienţele efectuate pe animale, 
acesta a declanşat cancerul hepatic.“ 

In articolul „Pregnenolona - o moleculă ptr. memorie“ din revista 
„Masazin“, nr. 2232 din 17 august 2000, se precizează: 

Pregnenolona, un hormon produs de organism, duce la scăderea 
oboselii şi la îmbunătăţirea productivității muncii celor care lucrează 
în condiţii stresante. Un studiu realizat de o echipă de specialişti de la 
Universitatea din Saint Louis (Missouri) pe un lot de persoane în vârstă 
a indicat faptul că pregnenolona ar ameliora memoria spaţială şi cea 
verbală. Se atrage, însă, atenţia, că acest preparat poate duce, în anumite 
condiții, cum ar fi accidentele vasculare cerebrale, la degenerescenţa 
celulelor nervoase printr-un fenomen de excitație toxică. 

In revista „Medicine and science in sport and gymnastics“, din 2001, 
referitor la afectarea densităţii osoase de către pilulele anticoncepționale, 
se spune: 

Intr-un studiu comparativ, realizat pe două grupuri de femei tinere, 
s-a constatat că modul de structurare a oaselor, în special din punctul 

de vedere al densităţii acestora, poate să difere considerabil ca urmare 
a utilizării pilulelor anticoncepţionale. In condiţiile realizării de exerciţii 
fizice regulate de către ambele grupuri de femei şi a unei alimentații 
normale, s-a remarcat că femeile din grupul care utiliza constant 
anticoncepţionale au o densitate osoasă mai redusă comparativ 
cu femeile care nu apelează la aceste medicamente. 

Cu privire la acelaşi aspect, revista „Contraception”, din iulie 1998, 
precizează: 

Folosirea anticoncepționalelor orale nu numai că nu protejează 
împotriva fracturilor osoase, ci chiar creşte riscul apariţiei fracturilor cu 
peste 20% comparativ cu femeile care nu au folosit niciodată 
anticoncepţionalele orale. Pentru toate tipurile de fracturi osoase, realizatorii 
studiului au descoperit că riscul de apariţie a acestora a fost cu 20% mai 
mare la femeile care au folosit contraceptivele orale pe un interval de 
minim 25 de luni faţă de femeile care n-au folosit niciodată contraceptivele 
orale. Printre femeile care au folosit contraceptivele orale curent sau chiar 
mai frecvent în ultimele 12 luni, riscul a fost cu 30% mai mare. 

Prestigioasa revistă britanică „Lancet“ din 1997 precizează, în 
legătură cu creşterea riscului de transmisie a virusului HIV prin aceeaşi 
utilizare a anticoncepţionalelor: 

Studii recente au confirmat faptul că femeile contaminate cu HIV 
care au folosit anticoncepţionalele sunt mult mai expuse (faţă de alte 
femei infectate cu HIV) să prezinte virusul detectabil în colul uterin sau 
vagin. Nu este clar de ce anticoncepționalele, care conţin estrogen şi 
progesteron sintetic, cresc transmiterea HIV din tractul genital. Este 
posibil ca hormonii să influențeze funcționarea sistemului imun sau ca 
ei să modifice anumiţi parametri locali din vagin, cum ar fi o îngroşare 
a mucusului cervixului care poate conduce la o creştere a posibilităţii 
de transmitere a virusului. 

Referitor la creşterea riscului de formare a cheagurilor de sânge 
prin folosirea anticoncepţionalelor, în revista „English Medical Jour- 
nal” din 11 noiembrie 2000 se precizează: 

Contraceptivele orale din cea de-a treia generaţie sunt în strânsă 
legătură cu creşterea factorului de coagulare a sângelui, ceea ce duce 
la dublarea riscului formării cheagurilor sanguine cu potențial fatal. In 
conformitate cu cercetările realizate la Facultatea de Medicină din Bos- 
ton, Massachusetts, contraceptivele orale ce conțin desogestrel 
sau gestoden cresc riscul formării cheagurilor sanguine de 
2,3 ori mai mult faţă de vechile contraceptive ce conţineau 
levonorgestrel. Evidenţierea acestor fenomene a încurajat şi alte 
cercetări asupra pericolului potenţial al utilizării pilulelor de generaţia 
a treia. Studiile care au generat o anumită panică în 1995 în privința 
folosirii acestui tip de medicamente hormonale foarte puternice au 
condus la diminuarea recomandării acestora de către medici 
şi farmacişti. Astfel, în urma acestei atenţionări, numărul femeilor 
care foloseau pilule de a treia generaţie, a scăzut cu aproape 80 5. 
Cercetătorii au estimat că dacă femeile nu şi-ar fi schimbat opțiunea 
după această atenţionare, cazurile de accidente vasculare, unele cu 
efecte letale, ar fi crescut în următorul an cu 26%. 

Intr-un răspuns la acest studiu, dr. Anthony Griffitus a specificat că 
pilulele din a treia generaţie pot fi de folos femeilor care se confruntă 
cu unele boli dificile. Femeile cu risc crescut de boli cardiace ar fi cel 

mai bine să se ferească de pilulele cu levonorgestrel care pot reduce 
nivelele colesterolului HDL, cardioprotector. 

In „Revista de naturism şi spiritualitate“ „Elixirium“ nr. 25/2003 
este prezentat un articol mai amplu referitor la relaţia dintre medicaţia 
contraceptivă şi menstruatie, studiată cu atenţie de un colectiv de medici 
americani conduşi de Dr. Jeese Hamley: 

Sindromul premenstrual şi menopauza sunt considerate în general 
un adevărat „blestem “ al femeilor, dar de-a lungul experienţei lor, un 
colectiv de medici americani conduşi de dr. Jeese Hanley au ajutat 
numeroase femei să descopere că pot trece de aceste momente dificile 
cu un minim de efecte neplăcute, folosind în cea mai mare parte mijloace 
naturale de reechilibrare şi evitând pe cât posibil anticoncepționalele, 
medicamentele hormonale cu administrare orală şi intervenţiile 
chirurgicale. 

Boli cum sunt fibroamele, chisturile, endometriozele sau cancerul 
pot fi prevenite măcar într-o anumită măsură printr-o atenţie mai mare 
acordată unor factori ce ţin de alimentaţie, modul de viaţă şi chiar în ce 
priveşte utilizarea anumitor medicamente cu efecte hormonale. O 
alimentaţie dezordonată, axată pe semipreparate sau grăsimi animale, 
folosirea în mod excesiv şi fără înțelepciune a pilulelor 
anticoncepționale sau a altor medicamente cu rol hormonal sunt doar 
câțiva din factorii care pot genera tulburări de sănătate care se 
accentuează cu trecerea timpului. Dintre acestea, folosirea greşită 
sau excesivă a anticoncepționalelor reprezintă un factor de 
risc mult mai mare decât am putea să ne imaginăm. Metodele 
moderne de tratament al bolilor ce apar la nivelul aparatului genital 
feminin constau cel mai adesea în medicamente hormonale sau 
intervenţii chirurgicale. 

Tulburarea producerii fireşti de hormoni, blocarea anumitor 
sentimente şi a sensibilităţii specifice feminine face ca în cazul utilizării 
excesive, anticoncepţionalele să constituie un fel de 
autodistrugere prin mijloace moderne care nu poate fi străină de 
apariția a numeroase probleme de sănătate. 

Datorită conţinutului de hormoni sintetici, pilulele contraceptive 
inhibă activitatea normală a ovarelor. Ele au fost create iniţial ca o 
alternativă pentru contraceptie, evitându-se în mod aparent facil prin 
intermediul lor sarcinile nedorite şi implicit diminuându-se numărul 
avorturilor. Ulterior, datorită efectelor hormonale constatate, ele au fost 
tot mai mult recomandate chiar în tratamentul chisturilor ovariene, a 
tulburărilor de menopauză sau a altor afecţiuni specifice femeilor, şi chiar 
în tratamentul acneei. Cu toate acestea, efectele secundare ale 
anticoncepţionalelor devin un semnal de alarmă tot mai puternic, care 
nu mai poate fi neglijat. Apariția prematură a menopauzei (uneori 
chiar cu 10 ani mai devreme!) la femeile care au folosit vreme 
de mai mulți ani astfel de medicamente, slăbirea rezistenţei 
oaselor şi instalarea timpurie a osteoporozei, apariția 
tulburărilor cardiace grave şi a problemelor circulatorii sunt 
doar câteva dintre fenomenele neplăcute ce pot să apară ca urmare a 
utilizării inadecvate a acestor pilule. 

Medicii americani implicați în această cercetare condusă de dr. 
Jeese Hanley, insistă ca în cazul femeilor care folosesc pilule contra- 
ceptive să se consume suplimente alimentare bogate în complexul de 

vitamine B şi antioxidanți (A,C,E). Pilulele cu hormoni sintetici pot 
consuma rezervele de vitamina B sau C din organism, fapt care con- 
duce la displazie cervicală (modificarea de formă sau mărime a 
celulelor) şi poate predispune la apariția cancerului de col uterin. 

Multe dintre problemele aparatului reproducător feminin, ce includ 
sângerări abundente, fibroame, boli de sân cum ar fi fibrochisturile, 
sindromul premenstrual şi alte simptome ale menopauzei nu sunt 
cauzate de o deficiență de estrogen, ci mai degrabă de un 
exces de estrogen şi de o deficiență de progesteron. Din păcate, 
nici la ora actuală nu sunt cunoscute în detaliu efectele dezechilibrului 
dintre cei doi hormoni şi semnificaţia acestuia. 

Estrogenul scade rareori în organism înainte de instalarea meno- 
pauzei şi scade mai puţin decât progesteronul. Administrarea pilulelor 
contraceptive perturbă echilibrul estrogen/ progesteron şi face loc altor 
afecţiuni. Estrogenul poate determina retenţia de lichide în or- 
ganism, ceea ce duce la umflarea pielii şi la creşterea în 
greutate. Excesul de apă poate fi reținut în creier şi va provoca 
iritabilitate, poate fi reţinut în sâni ceea ce duce în timp la lăsarea lor şi 
la pierderea fermității, sau poate cauza o disfuncţie a colonului, sânilor 
sau uterului. 

Scăderea nivelului de progesteron începând cu vârsta de 
30 de ani este o tendinţă generală pentru femeile din Occi- 
dent In aceste condiţii, adesea se recomandă progestin sub forma unor 
produse chimice asemănătoare progesteronului. Dar produsele sintetice 
nu prezintă toate calitățile acestuia, cum ar fi stimularea creşterii țesutului 
osos, şi prin acesta preîntâmpinarea osteoporozei. In loc de aceasta, 
ele prezintă efecte secundare negative cum ar fi retenţia de apă, depresia, 
riscul crescut de formare a cheagurilor. 

In cazul administrării orale a pilulelor cu hormoni feminini, 90% 
dintre ei sunt distruşi de către ficat şi doar 10% ajung în fluxul sanguin. 
Incărcarea astfel a ficatului şi a vezicii biliare creşte riscul apariției 
calculozei biliare şi în general a maladiilor hepato-biliare. 

Un alt preparat hormonal, Premarin, îşi trage numele de la urina 
de iapă gestantă (pregnant mare's urine) din care s-au extras şi distilat 
hormoni estrogeni chimici pentru tratamentul femeilor. Din cei 
aproximativ 12 estrogeni din urina de cal, doar 2 se potrivesc 
exact cu hormonii feminini. In cei 40 de ani de când acest medica- 
ment a fost prescris, nu a existat o testare adecvată asupra celorlalți 10 
hormoni. Există mărturii care suspectează acest preparat de 
creşterea riscului de cancer la femei. Şi dacă acest lucru nu este 
de ajuns, merită să ştiţi faptul că la multe dintre femeile care iau 
Premarin NU se constată dispariţia bufeurilor, simptom pentru 
care este în general administrat. 

O altă alternativă medicală este testosteronul, care este adminstrat 
femeilor sub formă de preparate farmaceutice cum ar fi Estratastul. 
Acesta conţine metil-testosteron, cunoscut pentru faptul că 
produce leziuni ale inimii şi ficatului. Unele produse sunt 
chimic modificate din rațiuni ce ţin de patentare, rezultatul 
fiind acela că ele nu mai corespund progesteronului uman. De aceea 
ele perturbă echilibrul hormonal natural şi produc efecte secundare 
distructive, pe lângă faptul că nu îndeplinesc funcţia naturală cea mai 
importantă a progesteronului, aceea de a stimula densitatea masei 
osoase. 

În concluzie, în multe situaţii aceste produse medicamentoase 
hormonale produc prejudicii pe termen lung stării de sănătate a 
organismului. Principalul factor negativ este incompatibilitatea 
hormonilor sintetici şi/sau animali cu cei umani, substituţia pe 
care o fac fiind un proces rigid care blochează finele mecanisme de 
reglare naturală endocrină. 

Acelaşi subiect şi pe acelaşi ton este abordat de revista „Discover“, 
deja citată la începutul subcapitolului, care, în acelaşi nr. 1 din Aprilie 
2003, prezintă articolul „Mitul estrogenilor ia sfârşit“ - un titlu 
relevant care, credem noi, scuteşte de orice alt comentariu suplimentar: 

Milioane de femei vârstnice au pendulat între şoc, confuzie, spaimă 
şi mânie în iulie 2002, când cercetătorii au anunţat o „bombă“: terapia 
de înlocuire hormonală (TIH), îndelung aclamată ca un 
panaceu capabil să încetinească procesul de îmbătrânire, face 
mai mult rău decât bine. 

Până atunci, aproximativ 14 milioane de femei americane 
trecute de vârsta menopauzei luaseră o anumită formă de es- 
trogen - un fapt obişnuit încă de la sfârşitul anilor 1960. Experții 
recomandau terapia pentru a uşura bufeurile şi schimbările de dispoziție 
induse de menopauză, pentru a întări oasele, posibil pentru a împiedica 
apariția demenței şi pentru a reduce riscul atacurilor cardiace la jumătate. 
Apoi, pe 9 iulie, Institutul Naţional pentru Sănătate a închis brusc o serie 
de teste clinice cu TIH din motive de siguranţă. In cadrul primului test 
riguros al avantajelor de ordin cardiovascular pentru femeile sănătoase, 
16.608 voluntare au fost împărţite în două grupuri: unuia i s-a administrat 
Prempo, o combinaţie de estrogen şi progestin, iar celuilalt câte o pilulă 
placebo zilnic. 

Terapia întinsă pe parcursul a cinci ani a contribuit la prevenirea 
fracturilor de şold şi a cancerului colorectal. TIH a avut însă şi alte 
efecte: cu opt mai multe cazuri de cancer la sân, cu opt mai multe 
infarcturi şi cu 18 cheaguri sanguine mai mult la 10.000 de femei care 
au luat Prempo. Şi a urmat șocul cel mare: medicamentul a mărit 
riscul de probleme cardiace cu 29%, cauzând cu şapte atacuri 
cardiace în plus la 10.000 de femei testate anual. Riscurile suplimentare 
depăşeau cu mult avantajele. Cercetătorii au sfătuit pacientele să 
întrerupă tratamentul cu Prempo pentru a evita problemele cardiace şi 
să işi îndrepte atenţia spre alte modalități de prevenire a osteoporozei. 

„Este un fapt cutremurător şi uluitor“, declară Deborah 
Grady, director la „Mt. Zion Women's Health Clinical Research 
Center“ de la „University of California“, San Francisco. Dar, 
adaugă ea, procesul ştiinţific nu a fost elucidat. Medicii s-au repezit şi 
au prescris TIH înainte de efectuarea unor teste clinice riguroase, de 
lungă durată. De ce? Un volum uriaş de observații şi date de laborator 
sugera proprietăţile de reîntinerire ale hormonului. In plus, continuă 
cercetătoarea, companiile de medicamente au inițiat o campanie 
de marketing agresivă ce a indus ideea că estrogenii sunt 
buni pentru femei. 

In acest timp, numeroşi medici continuă să prescrie estrogeni, 
aparent convinşi fiind că alte forme ale acestora protejează cordul 
pacientelor. Dar care sunt dovezile în sprijinul acestei convingeri? 
„Aproape zero“, susține Grady. 

Dincolo de aspectele evidențţierii efectelor secundare ale adminis- 
trării directe a hormonilor de sinteză chimică, dr. ing. Virginia Faur şi 
cercetătorul americam Daniel Reid pun în discuţie aspecte şi mai subtile 
ale problemei, referindu-se la problemele create de prezenţa în alimente 
a hormonilor specifici animalului din care s-a obținut produsul animal 
respectiv - fie carne, fie ouă, fie chiar lapte sau produse lactate. De 
aceea, în evaluarea surselor de aport hormonal, trebuie ținut cont şi de 
hormonii proprii ai animalului ce oferă produsul respectiv, fără 
să mai punem la socoteală hormonii ajunşi în carnea, ouăle, laptele 
animalelor injectate cu hormoni sintetici de creştere accelerată a acestora 
- în logica strictă a profitului comercial, în care viața animalului 
reprezintă un „amănunt“ ce nu are loc în nici una din ecuațiile financiare 
ale firmelor industriei alimentare... 

Astfel, în lucrarea „Cât de puţin se cunoaşte omul pe sine!“, dr. ing. 
Virginia Faur susţine: 

Organismul îşi constituie singur necesarul hormonal. De fapt, 
hormonii acționează prin prezenţă, nu prin cantitate. Ei se 
găsesc în doze extrem de mici. Orice surplus este factor 
perturbator pentru hipofiză, care coordonează funcțiile tuturor 
glandelor din organism. 

Organismul feminin este astfel clădit încât să secrete lapte, nu să-l 
primească. Laptele reprezintă o esenţă sexuală (alţii îl numesc 
„sângele alb“). Conţinând hormoni, acesta dezechilibrează balanța 
sistemului endocrin feminin. 

Efectele dăunătoare ale laptelui de vacă pasteurizat asupra femeilor 
sunt agravate de hormonii sintetici administraţi animalelor în 
scopul creşterii producţiilor de lapte şi carne. Aceştia pot 
perturba delicatul echilibru endocrin feminin. Astfel, pot apărea infecţii 
vaginale, tulburări menstruale, infertilitate, chisturi, fibroame, tumori 
ovariene. 

Laptele prezintă un risc în plus pentru alterarea sănătăţii, în cazul 
bărbaţilor, prin faptul că acţionează ca nişte hormoni feminizanți: 
diminuează calitatea spermei, determină subţierea vocii, pregătesc 
terenul pentru declanşarea cancerului de prostată. Este o brutală 
imixtiune în echilibrul hormonal şi, implicit, metabolic. (76) 

De asemenea, în „Cartea completă de medicină tradițională 
chineză“, cercetătorul Daniel Reid remarcă: 

Produsele din lapte de vacă (pasteurizate) sunt dăunătoare în spe- 
cial femeilor. Efectele dăunătoare ale laptelui de vacă pasteurizat asupra 
femeilor sunt agravate în continuare de hormonii sintetici 
administraţi vacilor pentru a creşte producţia de lapte. Aceste 
substanțe chimice distrug complet delicatul echilibru al sistemului 
endocrin feminin. 

Alături de antibiotice, vitelor americane le sunt administrate 
hormoni sintetici pentru a le accelera creşterea, a mări depozitele 
de grăsime etc. Aceşti hormoni sunt suspectaţi ca fiind cauză majoră 
pentru incidenţa crescută a cancerului de sân şi de ovar la 
femei, ca şi pentru instalarea precoce a pubertății la copii. 
Dacă hormonii steroizi produc acumularea rapidă a grăsimii la vite, 
este un motiv să credem că ei cauzează obezitatea şi la oamenii 
care consumă carnea sau laptele acestor animale contami- 

nate. Acest lucru este adevărat în mod deosebit pentru copiii în creştere, 
fiind confirmat de faptul că, imediat ce marile centrale americane 
ce comercializează produse tip fast-food au început să opereze 
în țările asiatice, copiii din acele regiuni au manifestat toate 
simptomele afecțiunilor cronice pe care le au şi copiii 
americani: obezitate, acnee, infecții respiratorii, pubertate precoce şi 
anomalii de comportament. (10) 


Înainte de finalul subcapitolului, prezentăm un citat nu foarte lung 
dintr-un material foarte interesant preluat din „Dosarele ultrasecrete“ 
ale unui cotidian naţional românesc de mare tiraj, „Ziua“, din 14 iulie 
2001, în care informaţiile citate de autorul articolului (Vladimir Alexe) 
din surse credibile, pot fi considerate de-a dreptul şocante (fără, însă, 
ca aceasta să fie şi intenţia noastră): 

La om, una dintre „căile regale“ de infectare cu virusul Creutzfeldt- 
Jakobs o constituie şi tratamentul de fertilizare a femeilor, precum şi 
cel aplicat bebeluşilor subdezvoltaţi din incubatoare, cu clasicul 
hormon de creştere extras din glanda pituitară a cadavrelor. 
In multe ţări dezvoltate există chiar programe naţionale, sponsorizate 
de la buget, pentru tratamentul cu hormonul de creştere („Growth 
Hormon“ - GH). 

Chiar dacă se demonstrase ştiinţific că hormonul de dezvoltare ex- 
tras din glanda pituitară a cadavrelor umane - administrat, în mod 
curent, femeilor sterile şi nou-născuţilor subdezvoltaţi din incubatoare 
- putea induce Creutzfeldt-Jakobs, administrarea acestui hormon a 
continuat în multe ţări (Australia, Franţa, Noua Zeelandă, Marea Britanie,, 
Statele Unite), pe bază de finanţări de la buget. Puţine dintre aceste 
programe naţionale au luat în seamă implicaţiile experienţelor lui 
Manuelides şi au încercat, între 1978 şi 1982, cel puţin să „filtreze“ virusul 
Creutzfeldt-Jakobs din hormonii pituitari, înainte de a-l administra 
femeilor infertile şi nou-născuţilor din incubatoare. Mai mult, unele ţări, 
ca India (a doua în lume ca număr de locuitori) au transformat comerțul 
cu glande pituitare într-o activitate internaţională: mii de glande 
pituitare prelevate de la cadavre au fost exportate de India 
către laboratoarele din Europa şi America de Nord, în 
contrapartidă cu hormonii pregătiți în aceste laboratoare, pe 
care India i-a reexportat. 

In 1985 sunt semnalate primele patru cazuri de persoane infectate 
cu prionii generatori ai sindromului Creutzfeldt-Jakobs. S-a constatat, 
după intense cercetări de laborator, că cei patru (infectați cu prionii 
maladiei Creutzfeldt-Jakobs) făceau parte dintre cei cărora, ca 
nou-născuţi subdezvoltaţi, li se administrase, în incubator, 
hormonul pituitar de dezvoltare. Programele au fost stopate, pentru 
moment, în cele mai multe ţări, cu excepția Franţei, unde programul 
de administrare a hormonului pituitar la nou-născuți a continuat, în 
baza convingerii nefondate că extractul francez ar avea cel mai înalt 
grad de puritate şi siguranţă, iar aceasta doar pentru că - până atunci — 
în Franţa nu se semnalase, încă, nici un caz de infectare Creutzfeldt- 
Jakobs. Rezultatele nu au întârziat să apară. Patru ani mai târziu, în 
1989, când riscul probabil al infecției se dublase teoretic, apărea primul 
caz tragic în Franţa: o persoană infectată prin administrarea 

anterioară de hormon pituitar. În 1993, cei responsabili pentru 
această politică au fost acţionați în justiţie. În 1997, Franţa se putea 
„lăuda” cu jumătate din cele 100 de cazuri de infecţie Creutzfel-Jakobs 
semnalate în întreaga lume (vezi Michael Balter, „French Scien- 
tists may face charge over CJD outbreak“ - „Savanțţii francezi 
în faţa acuzaţiei de declanşare a CJD”, din „Science“, 1993, 
vol. 261, pag. 543). 

Deşi elitismul programelor cu hormoni pituitari restrânge această 
problemă medicală doar la ţările din America de Nord, Europa şi Aus- 
tralia, nici copiii din Lumea a Treia nu au scăpat infecţiei cu prioni pe 
această cale. Un raport medical din 1991 semnala cazul unui bărbat din 
Brazilia (vezi „British Medical Journal“, 1991, vol.302, pag.1149), ca şi 
cazurile a cinci tineri şi tinere din Noua Zeelandă (vezi „The Daily 
News“, din 19 aprilie 1996), infectați cu virusul Creutzfeldt-Jakobs în 
perioada de incubator, prin administrare de hormoni pituitari 
importaţi din SUA. În aceeaşi situaţie este şi cazul unei tinere mame 
din Mexico-City, ai cărei sâni au fost infectați cu prionii 
proveniţi din hormonii pituitari administrații în cadrul unui 
experiment de creştere a secreției lactate... 


Cu asemenea date ne vom mai întâlni la subcapitolele cu 
problematica vaccinurilor şi a microbilor, iar ceea ce trebuie să 
subliniem se referă la atenţionarea că nu ne-am propus cu nici un chip 
ca informaţiile vehiculate să genereze „şoc şi groază“ (când scriem 
aceste rânduri suntem în mai 2003, deci după războiul din Irak, 
desfăşurat sub acelaşi slogan). Informaţiile parcurse nu trebuie să sperie, 
să panicheze sau să pară amenințătoare - şi nici nu sunt. Este vorba 
doar de atenţionare, de a învăţa din greşeli (unele tragice şi fatale), ale 
unor experienţe nefericite, conduse uneori de la cel mai înalt nivel 
ştiinţific medical! 

Am inclus acest fragment pentru a vedea până unde pot merge 
consecinţele, devenite incontrolabile la cel mai înalt nivel, ale unor 
experimente sau recomandări medicale care iniţial pornesc din 
motivaţia profund umană, de descoperire a noi tehnici şi metode de 
ameliorare a suferinței umane - dar care, prost direcționate, prin 
intervenţia inclusiv a intereselor de tot felul, pot declanşa adevărate 
tragedii umane, în care victimele sunt semeni de-ai noştri... 

De aceea, a căuta metodele cele mai simple, naturale şi mai puțin 
periculoase pentru sănătatea umană, inclusiv din perspectiva medicatiei 
hormonale, nu mai reprezintă un deziderat idealist, ci o datorie în era 
globalizării contactelor şi a problemelor - o responsabilitate reală, 
în primul rând pentru medic, dar şi pentru orice om, atent nu 
doar la sănătatea corpului său, ci şi la cea a mediului 
înconjurător, deci şi la sănătatea celorlalte ființe care-l înconjoară, 
umane sau mai puţin umane... 

Este exact ceea ce ne-am propus să realizăm în subcapitolul următor, 
din perspectivă hormonală. 

4.5.2 HORMONII NATURALI DIN 
ALIMENTAPIA NATURALA 21 FITO TERAPIE 


Într-un interviu acordat canalului de televiziune german SAT3, de 
către Dr. Agneta Rajter, specialistă în tratamentele hormonale, de la 
„Clinica Naturistă“ din Heidelberg (din care am citat în primul 
subcapitol), aceasta face şi alte precizări, în acelaşi stil: 

„Este mult mai indicat să apelăm la farmacia naturii şi să scăpăm 
de depresii consumând hormoni vegetali. Eu le recomand unora dintre 
pacientele mele - celor cu sindrom premenstrual sau celor cu dereglări 
de menopauză - produse pe bază de plante care rezolvă cu succes 
unele probleme mai puţin grave. Astăzi, ştim cu toţii că extrasele din 
plante sunt (cel puţin) Ja fel de eficiente ca şi preparatele chimice cu 
hormoni. “ 

„După câte ştim în momentul de față, hormonii vegetali nu sporesc 
riscul apariţiei cancerului, ci, dimpotrivă: estrogenii vegetali, de exemplu 
genisteina, existentă în boabele de soia, protejează sânii şi mucoasa 
uterină de cancer. In plus, estrogenii vegetali menţin tinere vasele de 
sânge şi „înarmează“ oasele împotriva fragilității. Singurul dezavantaj: 
femeile tinere care consumă multă soia şi vor să rămână 
însărcinate ar putea avea probleme. Pentru că soia în cantități 
mari prelungeşte ciclul şi întârzie ovulația. “ 

„Se ştie că temeile din Japonia îşi rezolvă problemele hormonale 
mâncând mult tofu (brânză din soia) şi au în sânge de 43 de ori mai 
multă genisteină decât europencele, un ciclu prelungit la 32 de zile şi 
un risc de cancer la sân cu 75% mai redus decât femeile din ţările 
occidentale. lar osteoporoza este mult mai puţin frecventă. Ca să nu 
mai spun că în limba japoneză nu există cuvântul echivalent pentru 
«tulburări de menopauză».“ 

„Ca regim alimentar antimenopauză: deficitul de estrogeni poate fi 
compensat cu doar 50-100 mg de tofu sau cu “1 de lapte de soia pe zi, la 
care se adaugă 1-2 linguri de seminţe de in şi 5 porții de legume şi 
fructe, fiindcă ele conţin albumine care leagă hormonii din sânge 
(cancerigeni sunt consideraţi doar estrogenii «nelegaţi»). “ 

„Ca profilaxie în combaterea osteoporozei, eu recomand săptămânal 
trei ore de antrenament de forță pentru coloana vertebrală plus de trei 
ori pe săptămână jogging sau mers cu bicicleta. Programul sportiv 
asigură o irigare mai bună cu sânge şi producerea amplificată de 
hormoni ai fericirii (endorfine) care pun pe fugă depresiile provocate 
de menopauză. “ 

„La majoritatea femeilor, acest program sportiv şi alimentar 
înlocuieşte pilulele cu hormoni. lar după ce necazurile au trecut, 
multe dintre ele se-ntreabă: oare de ce nu mi-a spus doctorul că e aşa 
de simplu şi m-a lăsat să mă îndop cu hormoni?“ 


În revista „Formul AS“ din martie 2001, Dr. Bogdan Cupceancu, 
medic primar la „Institutul de Endocrinologie C.I. Parhon“, din 
Bucureşti, cu specializare în  obstetrică-ginecologie, 
endocrinologie ginecologică şi senologie (patologia sânului), 
precizează anumite aspecte legate de menopauză şi patologia sânului: 

„La congresele la care am participat în ultimii 2-3 ani (raportarea 

este la anul 2002), s-au prezentat o serie de comunicări referitoare la 
tratamentul tulburărilor de menopauză cu concentrate de isoflavone 
obținute din soia. La Congresul Mondial de Endocrinologie 
Ginecologică de la Florenţa, din decembrie 2000, un coleg din 
SUA a subliniat faptul că din ce în ce mai multe femei se orientează 
către alimentația bazată pe soia, pentru a preîntâmpina tulburările de 
menopauză şi alte patologii legate de îmbătrânirea organismului. S-a 
constatat că femeile din bazinul Pacificului (Japonia, China, Australia, 
Noua Zeelandă) au tulburări de menopauză mult mai slabe, ca urmare 
a consumului mare de soia. In japoneză, de exemplu, nu există termenul 
corespunzător pentru «bufeu», simptom care la femeile europene aflate 
la menopauză face adevărate ravagii. Specialiştii farmacologi francezi 
au venit în întâmpinarea acestei idei, realizând un extract de soia, bogat 
în isoflavone, substanţe extrem de utile în tratamentul tulburărilor de 
menopauză. Acest produs acoperă necesarul zilnic de isoflavone, care 
în mod normal s-ar lua din alimentaţia cu soia...“ 

„Am constatat că frecvenţa cancerului de sân la femeile din bazinul 
Pacificului este cu mult mai mică decât populația din alte zone geogratice. 
Studiile au arătat că una din nouă americance este atinsă de această 
maladie în decursul vieții, în timp ce în Japonia numai una din 43 de 
femei s-ar putea confrunta cu o problemă similară. Am căutat să descopăr 
cauza acestei rate scăzute a incidenţei cancerului în rândul populaţiei 
feminine din bazinul Pacificului. Am ajuns la concluzia că hrana 
acestor femei, bazată în special pe soia şi derivatele din soia, 
constituie elementul care determină modificarea radicală a proceselor 
metabolice din organism, blocând dezvoltarea cancerului mamar. “ 

La rândul său, dr. Emil Rădulescu, într-o foarte interesantă lucrare, 
„Alimentaţie inteligentă“, precizează surse alternative de fitoestrogeni, 
cu accent pe cerealele integrale (evident naturale, organice, netratate termic 
sau chimic): 

Cerealele integrale conțin  lignane.  Lignanele sunt 
fitoestrogene, compuşi estrogenici ce se găsesc în plante şi care, struc- 
tural, sunt similari cu estrogenii endogeni. Făina albă nu conţine 
lignane. Surse bogate de lignane, pe lângă cerealele integrale, sunt 
semințele de in, de dovleac, de chimen şi de floarea-soarelui. 
Cantităţile cele mai mari de lignane se găsesc în sămânţa de in. Alături 
de alte fitoestrogene, lignanele modifică nivelul hormonal al sângelui, 
diminuând riscul cancerului, în special al celui mamar şi intestinal. (81) 


În revista „Formul AS“ din septembrie 2002, într-un articol deosebit 
de interesant, autorul acestuia, Ilie Tudor, oferă soluţii neaşteptate - şi 
mult mai puţin cunoscute chiar şi pentru specialişti ai domeniului — 
pentru înlocuirea cu succes a hormonilor de sinteză chimică industrială 
(sau obţinuţi pe căi diverse, de la serul animalelor, până la cadavrele 
umane...), cu cei proveniţi din structuri naturale, prin Alimentaţia 
Naturală şi Fitoterapie: 

Faptul că îmbătrânirea fiziologică, tradusă la femei prin apariția 
climaxului, poate fi considerabil amânată, nu mai este o noutate. 
Problema este însă că terapia medicamentoasă pentru atingerea acestui 
deziderat nu este doar costisitoare, ci şi dăunătoare. In schimb, multe 
femei care au ţinut regimuri naturale pentru purificare şi 
regenerare sau care au luat anumite plante cu efecte de reglare 

hormonală au constatat cu surpriză şi nu rareori cu teamă - 
din cauza neînţelegerii fenomenului - revenirea tinereţii, 
obiectivată chiar prin redeclanşarea ciclului menstrual la 
vârste considerabile. 

(...) Pilulele cu estrogeni sintetici favorizează dezvoltarea 
fibroamelor şi adeno-fibroamelor mamare şi uterine, sporind 
de 6 până la 8 ori incidența cancerului mamar. Aceste efecte 
secundare extrem de periculoase nu se înregistrează atunci 
când se administrează plante care conțin acest hormon în stare 
naturală sau care conțin substanţe complexe, cu efecte similare 
cu cele ale estrogenului. Mai trebuie spus că şi alimentaţia 
vegetariană cu multe crudităţi (cu rol esenţial pentru femeile 
ajunse la menopauză) pregăteşte foarte bine terenul pentru 
plantele cu acțiune estrogenică. 

Simptome neplăcute, precum bufeuri, palpitaţii, nervozitate, alături 
de transpiraţie intensă, prurit vulvar, insomnie, reprezintă elemente 
profund incomode pentru femeia ajunsă la menopauză. De la bun 
început trebuie spus că nu a fost descoperită planta-minune care 
luată singură să elimine toate aceste manifestări extrem de 
neplăcute. Au fost însă descoperite combinaţii de regimuri 
alimentare şi amestecuri de plante care au un efect extrem de 
puternic, reducând simţitor sau chiar eliminând aceste 
probleme legate de instalarea menopauzei. 

Eliminaţi alimentele dăunătoare. Multe din neplăcerile 
menopauzei dispar la 2-3 luni după renunţarea la alimente cum ar fi: 
carnea şi preparatele din carne, zahărul, aditivi de tot felul etc. Fiecare 
din categoriile de alimente menţionate perturbă grav echilibrul hor- 
monal, mai ales la vârsta critică a menopauzei. 


Brânca-ursului (Heracleum spondylium) este o plantă care 
creşte mai ales în regiunile de deal şi munte. Ea este prezentată ca un 
revigorant general extraordinar de puternic, care are capacitatea 
chiar de a relansa activitatea ovarelor. După administrarea sa ca 
reîntineritor (este un adevărat ginseng românesc) unor femei ajunse 
de patru, cinci sau chiar zece ani la menopauză, acestea au constatat — 
alarmate la început - că li s-a redeclanşat ciclul menstrual. Mecanismul 
rămâne, deocamdată, o enigmă. Cert este că seminţele, dar şi 
rădăcina acestei plante au o acţiune reîntineritoare deosebit 
de puternică atunci când sunt administrate în cure de 2-3 luni 
şi cu un regim alimentar adecvat. 

Lemnul-dulce (Glycyrhiza glabra) este o plantă a cărei 
rădăcină este extrem de bogată în estrogeni. Sub acţiunea sa, 
ritmul de creştere al pilozităţilor este încetinit, pielea redevine catifelată 
şi strălucitoare, sânii îşi recapătă o bună parte din fermitate (efect 
constatat şi la femeile care nu au ajuns la menopauză), lubrifierea 
vaginală este mult mai bună. 

Creţişoara (Alchemilla vulgaris), a cărei denumire în germană 
s-ar traduce prin „haina femeilor“, este foarte apreciată datorită 
efectelor sale reglatoare hormonale, astringente şi tonice excepționale. 

Salvia (Salvia officinalis), alături de creţişoară, este o plantă 
emblematică pentru tratarea bolilor specifice femeilor. Pe lângă efectul 
reglator hormonal, ea are efecte răcoritoare şi antisudorifice, foarte 

importante în cazul bufeurilor şi al transpirațiilor intense. 

Semințele de mărar au un efect estrogen redutabil. Tinctura 
din seminţe de mărar are efecte excepţionale şi în reglarea ciclului men- 
strual, dar şi în creşterea sânilor şi combaterea hirsutismului. Fără a 
avea un efect estrogenic extrem de puternic, cum ar fi cel al 
rădăcinii de lemn dulce, tinctura de semințe de mărar este 
foarte eficientă în tratamentul osteoporozei - printre altele şi 
datorită faptului că este tolerată şi în cazul persoanelor cu predispozitie 
spre afecțiuni tumorale benigne sau maligne (spre deosebire de remediile 
cu efect estrogenic foarte puternic). Acestea sunt, totuşi, contraindicate 
în toate bolile în care se observă o secreție prea abundentă de hormon 
estrogen în organism: fibrom şi adenofibrom uterin şi mamar, cancer 
genital, sindrom premenstrual. 

Mugurii de zmeur sunt considerați un progesteron natural şi, 
mai ales, un eficient reglator al activităţii ovarelor. Se folosesc 
pentru menținerea sub control a tuturor fenomenelor care țin de 
menopauză: bufeuri, usturimi în zona genitală, tulburări emoționale, 
hirsutism etc. Femeile care fac tratamente de lungă durată cu 
muguri de zmeur vor încetini procesele de îmbătrânire. Ei 
sunt, de asemenea, un antidot şi o completare pentru remediile şi 
medicamentele cu efect estrogen foarte puternic, deci şi pentru seminţele 
de mărar. Femeile care vor să renunțe la controversatele 
anticoncepţionale pot recurge, de asemenea, la tratamentul cu muguri 
de zmeur pentru a preîntâmpina tulburările care pot apărea. Se mai 
folosesc cu rezultate spectaculoase şi în tratamentul chistului ovarian, 
a fibromului uterin, a nodulilor mamari, indiferent de natură, şi a 
sindromului premenstrual. 

Inflorescențele de morcov (florile şi semințele). Dacă 
seminţele de mărar au efect estrogenic, florile de morcov acţionează 
asupra glandei hipofize şi a ovarelor, deopotrivă, cu efect în încetinirea 
proceselor de degradare a organismului. Atrofierea ovarelor, care 
atrage întregul lanţ de fenomene numit îmbătrânire, este mult 
încetinită cu această floare. 

Osteoporoza apare pe fondul deficitului de hormoni estrogeni, în 
urma atrotierii ovarelor la menopauză. In absenţa acestora, la femei 
apar tulburări în asimilarea şi fixarea calciului, cu slăbirea oaselor. S-a 
arătat însă că acest deficit de hormon estrogen poate fi 
compensat de o alimentaţie regenerantă, menită să relanseze 
activitatea hormonală. 

Printre aceste alimente regenerante, naturale, sunt multe 
care conțin chiar aceşti hormoni estrogeni, în stare naturală. 
Ca exemple, avem: măslinele negre, germenii de grâu, lăptişorul 
de matcă etc. 

Alte alimente esenţiale pentru relansarea activităţii 
hormonale sunt: rădăcina de țelină crudă şi frunzele verzi de 
țelină, soia boabe şi mai ales germenii de soia, fulgii de ovăz, 
miezul de nucă, semințele de floarea-soarelui neprăjite, susanul 
pastă (tahina) sub formă de seminţe neprăjite. 


In finalul acestui scurt dar foarte instructiv subcapitol, încercăm să 


lămurim aceeaşi întrebare: de ce apar teribilele efecte secundare ad- 
verse ale hormonilor de sinteză chimică (la fel ca la toate medicamentele 

chimice alopate, indiferent de indicație), care obligă efectiv la căutarea 
alternativei alimentare? De unde vin aceste efecte secundare faţă de 
care am fost avertizați să fim vigilenți încă de acum peste 2.400 de ani 
(vezi Hipocrate: „Primum non nocere“)? 

Noi considerăm că răspunsul este legat de acelaşi fundamental as- 
pect, ca şi la medicamentele alopate generale (nehormonale): dispoziţia 
spaţială tridimensională a moleculelor - levogiră pentru moleculele 
naturale, organice, şi dextrogiră pentru moleculele de sinteză chimică, 
anorganice. In cazul în care, însă, veţi aprecia că această explicaţie a 
devenit obositoare, ca un „argument universal“, bun la toate - atunci 
vă invităm să recitiți subcapitolul cu funestele efecte secundare ale 
Thalidomidei, cea la care s-a evidenţiat cel mai clar şi tranşant rolul 
configurației stereochimice a moleculei, în generarea acţiunii 
medicamentului alopat de sinteză chimică. 

Dar, dincolo chiar şi de acest aspect deja amintit şi reluat pe larg în 
Capitolul 10, poate şi mai importantă este altă realitate: moleculele 
hormonale sau de alt tip, din alimente sau plante medicinale, sunt 
într-adevăr şi organice, şi levogire, şi vii (impregnate cu energia viului). 
Dar, exact ca şi în cazul distincţiei între vitaminele sintetice şi cele natu- 
rale, acestea nu sunt separate şi izolate, ci sunt integrate în structura 
plantei împreună cu toate celelalte molecule organice. 

Astfel că, vitaminele sau hormonii căutați a fi introduşii în orga- 
nism nu sunt doar chimicale pure (ca la medicamente), ci structuri 
legate, asociate, dar mai ales integrate în universul plantei respec- 
tive. De aceea, mai ales în cazul hormonilor, aceştia vin cu informaţia 
holistică integratoare din plantă (şi nu cu informaţia de izolare din 
medicamentul alopat). 

Chimicalul aduce informaţia separării, pe când Naturalul 
oferă informaţia integrării şi unificării! 

lar ceea ce se manifestă în organismul uman apare, apoi, pregnant 
şi în organismul social, mai devreme sau mai târziu: satisfacția 
temporară a minţii dihotomizante (separatoare, izolatoare de Sursă) 
sau bucuria sinceră a Fiinţei unificate întru Spirit... 


Chimical sau natural, separare sau unificare - eterna întrebare 
a Sufletului nevoit a lua Decizia... 


4.5.3 ASPECTE INTRODUCTIVE PRIVIND 
TERAPIA GENICA 


Fără a fi evidentă de la prima vedere, relaţia între Alimentaţia 
Naturală şi terapia genică există, iar aceasta se manifestă nu doar pe un 
palier mai subtil, ci chiar pe unul util, concret. Acestea, însă, vor fi 
abordate mai detaliat la încheierea acestui scurt subcapitol de 
introducere în această problematică. 

Ceea ce dorim să subliniem acum, poate mai mult decât orice, este 
nevoia de a demitiza această terapie, înțelegând la nivel holistic ce 
reprezintă aceasta, dincolo de uriaşele speranţe puse în terapia de 
rezolvare „miraculoasă“ a tuturor bolilor şi problemelor genetice ale 
omului. Din această afirmaţie rezultă clar punctul nostru de vedere: nu 
numai că această terapie nu este nicidecum atât de atotputernică, după 

cum se crede şi deja se declară tot mai frecvent, dar, uneori, este la fel, 
dacă nu chiar mai nocivă decât terapia cu medicamente alopate de 
sinteză chimică. 

Această afirmaţie se bazează pe aceeaşi realitate spirituală expusă 
şi pentru cazul medicamentelor chimice alopate: reechilibrarea fizică 
- prin mijloace strict chimice, a unor dezechilibre de cauză 
psiho-mentală, emoțională sau de o natură şi mai profundă - 
NU poate fi de durată, dezechilibrele fundamentale căutând 
alte porţi şi căi de manifestare, cu şi mai multă violenţă. lar, 
dacă în primele momente acest aspect nu se remarcă după intervenţia 
mecanică (chimică, alopată), în timp se ajunge la alte efecte secundare 
care, în cazul terapiei genice pot fi chiar mai dramatice decât în cazul 
medicaţiei - căci este vorba de ”lucrul” cu informaţia, la nivele şi mai 
profunde decât moleculele chimice ale medicaţiei clasice alopate. 

Prima exemplificare în acest sens o aducem de la revista „Science 
et Vie“, care, referindu-se la experimente cu mutații genetice la animale, 
relevă cum supersomonii canadieni (somoni care cresc de 11 ori 
mai repede decât cei obişnuiţi, maturizându-se cu 6 luni mai devreme, 
şi care devin rezistenți la unele maladii) prezintă importante 
depuneri de grăsime şi deformaţii la nivelul cartilagiilor. Deci, 
fără a interesa aspecte terapeutice, ci doar „îmbunătăţirea“ unor 
caracteristici ale corpului fizic al somonilor, intervenţia asupra 
genomului acestora a generat efecte rapide (obezitate şi deformații 
osoase). 

O altă informaţie, din acest domeniu abordat, precizează că 
profesorul lan Wilmut, unul dintre cercetătorii de la Institutul Roslin 
din Scoția, unde a fost creată celebra oaie clonată Dolly, a declarat 
la începutul anului 2003 (cu ocazia anunţului de eutanasiere a acesteia, 
datorită unor probleme de sănătate) că toate animalele clonate în 
lume prezintă malformații genetice şi fizice... 

lată cum se evidenţiază, de la bun început, că procesul actual cel 
mai simplu de intervenţie genetică, respectiv clonarea, nu numai că nu 
este controlat, dar generează efecte secundare suficient de evidente 
(malformaţiile genetice şi fizice) pentru a obliga la prudenţă. Incă o 
dată se relevă faptul că, lucrul cu suportul informațiilor din corp, genele, 
implică aspecte subtile ale ființelor vii, atât de profunde şi „delicate“, 
încât ignorarea înţelegerii acestora (câmpul energo-informaţional com- 
plex) nu poate duce decât la consecinţe fireşti: malformații, adică „forme 
(fizice) rele (degenerate)“ - „mal“-„formații“. 

Revenind la terapia genică a omului, pentru a înţelege şi mai bine 
eficienţa acestei terapii, este suficient şă ne reamintim metoda 
fundamentală cu care lucrează, sau „bisturiul” cu care operează această 
terapie. Astfel, revista „Ştiinţă şi Tehnică“ din mai 2000 precizează, 
referitor la intervenţia genetică asupra celulelor suşe ale sângelui: 

O afecţiune imunitară care se manifestă prin blocarea unor receptori 
ai celulelor suşe ale sângelui, împiedicând astfel dezvoltarea lor normală 
în limfocite T (globulele albe ale sângelui), prezintă următoarea schemă 
a tratamentului genetic: 

1. Celula suşă este prelevată în laborator şi „atacată“ de un vi- 
rus ce adăposteşte o genă normală. 

2. Gena se inserează în celula suşă şi o repară. 

3. Celulele reparate sunt reintroduse în corp, unde se dezvoltă 

în celule specifice sistemului imunitar. 

Pentru a vedea că metoda de terapie transgenică cu microorganisme 
de tipul virusurilor şi bacteriilor transgenice nu este o simplă excepție, 
prezentăm alte trei scurte citate din două reviste de înaltă ţinută şi rigoare 
ştiinţifică din România: „Ştiinţă şi Tehnică” şi „Discover”. 

Astfel, „Ştiinţa şi Tehnica“ din decembrie 2000 precizează că biologii 
italieni au reuşit un tratament eficient împotriva candidozei vaginale la 
şobolan cu ajutorul bacteriilor transgenice, capabile să producă o 
moleculă toxică. Ea poate să distrugă un spectru larg de agenţi patogeni, 
dar, din păcate, se dovedeşte a fi foarte instabilă, în special la 
temperatura şi pH-ul organismului. 

Revista „Discover“, Nr. 1 din Aprilie 2003, abordează şi ea acest 
subiect, în articolul intitulat „Terapie genetică întreruptă când un copil 
se îmbolnăveşte de cancer“: 

In aprilie 2000, Alain Fischer, medic pediatru imunolog la 
spitalul Necker din Paris, a anunțat că, împreună cu echipa lui, a 
implantat cu succes, la trei copii suferind de o maladie genetică rară, o 
genă care restabileşte funcțiile imunitare normale. Maladia, numită 
„Deficienţă imunitară combinată severă legată de cromozomul 
X“, atacă una dintre celulele imunitare de mare importanță, ducând la 
infecţii letale. In august 2002, unul dintre băieţii trataţi a dezvoltat 
o maladie asemănătoare leucemiei. În septembrie, acest test, 
împreună cu alte trei teste clinice pentru cercetarea unor deficienţe 
imunitare, au fost suspendate în SUA. 

Teste ulterioare au arătat că retrovirusul folosit pentru a 
transfera gena corectoare în ADN-ul celulelor generatoare de 
țesut sanguin din măduva osoasă s-a fixat în apropierea sau 
înăuntrul genei care guvernează producerea celulelor de tip T, 
stimulând probabil o înmulţire necontrolată a acestora. Băiatul a urmat 
un tratament chimioterapic specific care pare să conducă la rezultate 
bune. 

De asemenea, aceeaşi revistă „Ştiinţă şi Tehnică“, dar din aprilie 
2000, precizează: 

În anul 1990, o fetiță de 11 ani ce suferea de o boală imunitară a 
urmat primul tratament genetic de succes (este vorba de Ashanti de Silva, 
tratată genic în Septembrie 1990 de Imunodeficienţa Combinată 
Gravă, un sindrom imunitar care lasă organismul fără apărare în fața 
oricărui atac infecțios). De atunci, terapia a fost testată în cazuri diferite, 
printre care şi cancer şi hemofilie. S-au înregistrat succese în ceea ce 
priveşte remanierea vasculară la pacienţii cardiaci. 

Cu toate acestea, mai există încă numeroase obstacole ce 
trebuie depăşite. Una dintre problemele majore ar fi cea a eliberării 
de material genetic în interiorul celulelor. 

Testările inițiale foloseau virusuri care urmau să strecoare ADN-ul 
în sistemul imun al gazdei. Efectele secundare însă nu au întârziat 
să apară, pentru că, în multe cazuri, virusul transfera materialul 
genetic la întâmplare şi uneori chiar nociv. Metodele alternative 
ar fi acelea ce-şi propun să controleze propriile mecanisme genetice de 
remediere a defectelor ADN-ului. 

Dacă ne permitem riscul alimentației transgenice, pe cel al unor 
nou-născuţi mutanţi nu suntem dispuşi să-l acceptăm în nici un caz! 

Ceea ce dezamăgeşte pe toată lumea este faptul că screening- 
ul şi manipularea genetică par adesea să eşueze. și nicăieri 
acest aspect nu este mai pregnant decât în cazul celulelor stem 
embrionare. Acestea, adevărate matrice pentru orice tip de țesut al 
organismului - piele, os, sânge - se metamorfozează irevocabil, pe 
perioada gestaţiei, în cele 210 tipuri celulare ce alcătuiesc organismul 
uman. Este oare etic să recoltezi aceste celule embrionare, ucigând, de 
fapt?... 


lată concentrată, în finalul acestui ultim citat, imaginea sugerată de 
la bun început: manipularea genetică „pare“ adesea să eşueze! 

Această afirmaţie categorică a specialiştilor, o subliniem nu cu 
bucuria iconoclastă a demolatorului, ci cu luciditatea observatorului 
ce îndrăzneşte o privire holistică asupra procesului. 

Morala acestei situaţii este cât se poate de banală: unde nu se 
ține cont de (adevăratele) cauze, vai de efecte! 

Aceeaşi imagine finală se desprinde şi din documentarul TV „ADN: 
Promisiunea şi preţul“, difuzat de canalul „Discovery“ în România, 
începând cu 6 aprilie 2003, cu ocazia aniversării semicentenarului 
descoperirii structurii ADN-ului de către Watson şi Crick (publicat 
într-o lucrare la 2 aprilie 1953). Deşi tonul s-a dorit a fi aniversar - 
reuşindu-se, în cea mai mare parte - totuşi, un observator atent a putut 
sesiza (viziona) micile amănunte legate de momentele ulterioare 
aplicării terapiei genice. 

Astfel, la majoritatea cazurilor prezentate - pacienţi extrem de 
bucuroşi că au scăpat de boala ereditară ce-i tortura (în general probleme 
legate tot de sistemul cardiovascular), acum sănătoşi şi liberi să se bucure 
de viaţă - după un timp, preț de câteva luni sau chiar mai 
puţin, apăreau alte simptome, ce păreau a nu avea o legătură 
directă cu cele vechi, la prima vedere... 

Un alt aspect interesant care trebuie, de asemenea, subliniat, se 
referă la metoda de lucru cu materialul genetic al celulelor umane: 
microorganismele, fie virusuri sau bacterii. Dincolo de limitele 
metodei (intervenţia posibilă doar asupra celulelor „cap de linie“ - 
suşe, care să determine noile generaţii cu noul material genetic; acțiunea 
doar asupra celulelor suşe ale sângelui, deocamdată) este de remarcat 
intervenţia asupra materialului genetic prin virusarea la propriu a 
celulei sau infecția bacteriană a organismului! 

Oricâtă siguranţă s-ar garanta din partea firmei sau laboratorului 
respectiv, interacţiunea dintre genomul uman al celulei şi cel bacterian 
sau virotic este prea puţin probabil să se rezume doar la ceea ce se 
prezintă în schema teoretică a procesului. Ca întotdeauna, una este 
teoria şi prezentarea schematică a procesului, şi cu totul altceva, ceea 
ce se întâmplă „în teren“, prin interacțiunea nu doar a două genomuri 
prea puţin înţelese, dar mai ales a două câmpuri morfogenetice bio- 
electromagnetice, încă prea puţin cunoscute... 

Problematica interacțiunii genomului uman cu alte structuri 
genetice (gene sau fragmente de gene prin diverse metode ale terapiei 
genice) s-a pus cu tot mai mare actualitate încă din anii '90, odată cu 
marele avânt al alimentelor transgenice. De altfel, acest subiect al 
Organismelor Modificate Genetic (O.M.G.) este mai pe larg expus 
în capitolul corespunzător al Tratatului (Subcapitolul 8.3). Acum ne 

rezumăm doar să expunem alte scurte citate din prestigioase reviste şi 
lucrări ştiinţifice occidentale, referitoare la acest subiect. 

Astfel, în ediția din 1925 august 1999, „Le Nouvel Observateur“ 
inserează un titlu de senzaţie: „Bomba cu neutroni a agronomiei — Ter- 
minator în culturile de bumbac“. Urmează explicaţiile: se introduce 
în cromozomul plantelor modificate genetic un virus care, în 
faza finală de maturaţie, declanşează secreția unei toxine, 
zice-se, inofensivă pentru consumator, ceea ce rămâne de 
văzut. Oricum, ea asigură sterilitatea plantei pentru următoarea 
generație. 

Arpad Pusztay, cetățean britanic de origine maghiară, 68 de ani, 
cercetător la „Rowell Research Institute” din Abardeen, Scoţia, a afirmat 
la televiziune, în februarie 1999, că şobolanii hrăniţi cu alimente 
transgenice (tuberculi modificaţi genetic) prezentau tulburări 
imunitare alarmante (atrofiere marcantă a ficatului). Institutul scoțian 
a cerut o anchetă independentă care a negat concluziile lui Pusztay, 
dar profesorul Stanley Ewen de la Universitatea din Abardeen a 
întreprins noi investigații care au confirmat ipoteza cercetătorului de 
origine maghiară. 

Revista „Science et Avenir“ îşi exprima îngrijorarea legată de 
cultura transgenetică, susținând că aceasta poate prolifera haotic, 
tinzând să „cucerească“ definitiv şi iremediabil toate 
ecosistemele naturale. In acelaşi timp, devine practic posibil ca noile 
gene să fie induse la alte specii, producându-se o veritabilă 
„scurgere“ de gene, inclusiv, în rândul următoarelor generații de 
vegetale. 

Arjun Makhijani, cercetător la Institututi pentru Cercetare în 
domeniile Energieii şi Mediului din Maryland, SUA, şi autor al eseului 
„Ecologie şi genetică“, încearcă să explice în ce măsură structura 
genetică reprezintă o expresie „internă“ a ecosistemului ființelor vii. 
DI. Makhijani avertizează că plantele modificate genetic în 
laboratoare pot avea un impact negativ asupra mediului, acesta 
fiind probabil mult mai mare decât cel al compuşilor chimici 
toxici. 

Dr. Martha Herbert, de la Departamentul de Neurologie Pediatrică 
al Spitalului General din Massachusetts, a explicat că modificările sau 
mutaţiile genetice s-au produs mereu în natură, însă acest proces este 
diferit de ritmul rapid de răspândire al mutaţiilor genetice 
generate de intervenţia umană. 

Citatele de mai sus au relevat situaţia terapiei genice cel mai bine 
concentrată în imaginea unor copii jucându-se cu focul - un foc ce 
poate cuprinde întreaga clădire (corpul fizic afectat iremediabil, 
malformat). Aceste consecinţe se explică nu numai, aşa cum îşi închipuie 
majoritatea, prin primitivismul metodelor folosite („ca la orice început”), 
ci în primul şi fundamentalul rând, prin metoda adoptată: „peticirea” 
golurilor vizibile (anularea efectelor fizice neplăcute) în detrimentul 
cauzei aparent invizibile. 

In cazul nostru, „cârpirea“ la nivel de efect este evidenţiată de ceea 
ce reprezintă, în realitate, genele şi codul genetic. Astfel, majoritatea 
oamenilor ar putea spune că nu înţeleg obiecțiile de mai sus, din mo- 
ment ce codul genetic reprezintă „informaţia cauzală a ființei umane“, 
locul de comandă a ceea va reprezenta corpul uman, deci, „elementul 

cauzal“ mult solicitat în argumentarea noastră. 

Această abordare pare a fi logică şi coerentă, dar numai în aparenţă. 
Din perspectivă materială, această abordare este cât se poate de exactă. 
Dacă însă ne ridicăm privirea „de la pământ“, din zona teluricului şi 
îndrăznim a privi cât mai holistic, percepem imediat dimensiunea 
energo-informaţională, ca fiind zona nu determinată ci, dimpotrivă, cea 
determinantă - factor de cauzalitate pentru structura fizică a 
organismului uman. 

Această structură energo-informaţională a primit diverse denumiri, 
fiind în esenţă un câmp energetic biologic - câmp biotic, morfic, 
morfogenetic etc. Punctul nostru de vedere se referă tocmai la calitatea 
acestuia de a determina aranjamentul genelor şi cadrul genomului 
fiecărei ființe, umane sau din alt regn biologic - acesta determinând, 
astfel, codul genetic. 

Într-adevăr, codul genetic reprezintă „cartea cu literele“ ce alcătuiesc 
cuvintele şi propoziţiile care generează sens - acesta este „dulapul cu 
arhiva instituţiei“, sau hard-diskul cu multitudinea de directoare, 
subdirectoare şi fişiere scrise şi rescrise de Operator. Astfel, putem 
spune că, acesta este ca un „depozit de informaţie“ al fiinţei 
umane, gravat cu „pana“ câmpurilor morfice de către Spiritul 
inspiraţiei creatoare, pe „tabla“ celulelor. 

De aceea, important fiind (din această abordare) nu numai ce este 
scris, dar mai ales Cine anume scrie şi cu ce scrie, este recomandat să 
ne raportăm permanent la factorul de cauzalitate în terapia 
abordată. Şi nu pentru că „aşa trebuie“, ci pur şi simplu pentru eficiența 
reală a demersului nostru terapeutic, genetic sau de alt tip... 

Pentru că, evident, aceste aspecte par şi mai „incredibile“ decât 
informațiile legate de Alimentaţia Naturală în general, avem nevoie de 
confirmări clare, date care să susțină cele expuse anterior. Pentru 
aceasta, vom studia principalele elemente ale declaraţiei comune ale 
celor două echipe care au anunţat la începutul lui 2001 descifrarea 
genomului uman (deci, sursele cele mai autorizate din punct de vedere 
ştiinţific), expuse în cotidianul naţional „Adevărul“, cu titlul „Harta 
genomului uman a devenit publică“ şi subtitlul „Oamenii au mult mai 
puţine gene decât se credea anterior“: 

Savanţii a două institute de cercetări genetice concurente au dat 
publicităţii concomitent rezultatele celui mai ambițios proiect ştiinţific 
din istoria recentă a medicinei - alcătuirea hărții genomului uman 
(HQP - „Human Genome Project“). Elaborată de-a lungul a 10 ani, 
pe de-o parte, de către un consorțiu internaţional şi, pe de alta, de 
compania privată americană „Celera Genomics“, harta ansamblului 
caracterelor ereditare conținute de ADN-ul uman va constitui o 
revoluţie a înţelegerii, diagnosticării şi tratării bolilor. Cele două versiuni, 
redactate separat din raţiuni concurențţiale, au fost publicate simultan 
în revistele „Nature“ şi „Science“. In mod surprinzător, savanții ambelor 
institute au descoperit că omul are cu mult mai puţine gene decât se 
credea până în prezent - în jur de 30.000, cu numai 300 mai multe 
decât șoarecele şi numai de două ori mai multe decât o muscă. Mai 
mult, o mare parte dintre genele omului sunt identice cu cele ale altor 
organisme. 

Aceste două caracteristici i-au condus pe specialişti la concluzia că 
acţiunile, aspectul, comportamentul, evoluţia şi toate celelalte 

caracteristici ale unui individ uman, inclusiv predispoziția 
spre anumite maladii, nu sunt în totalitate controlate de gene, 
prin revelarea unui număr atât de mic de gene mărindu-se, de fapt, 
importanţa mediului înconjurător şi a influențelor exterioare 
exercitate asupra omului, pe măsura înaintării în vârstă. 

Aceasta înseamnă că, departe de a fi un ordinator al vieții, o 
matrice a destinului biologic al unui individ, codul genetic al 
omului acționează mai mult ca un punct de reper. Adevăratele 
directive după care este creat şi evoluează un individ se găsesc nu în 
literele codului, ci în ceea ce corpul face cu acest cod. O altă 
concluzie surprinzătoare la care au ajuns ambele grupuri de cercetători 
este că, în ceea ce priveşte importanţa şi influenţa asupra unui individ, 
proteinele sunt acela care prevalează genelor. „Cea mai mare 
parte a proceselor biologice au loc la nivelul proteinelor, şi 
nu al ADN-ului“, a explicat biologul Craig Venter, preşedintele şi, 
în acelaşi timp, coordonatorul proiectului decodării genetice la Celera 
Genomics. Aşa cum arată Venter, corpul uman este „programat” să se 
adapteze condiţiilor exterioare prin scindarea şi recombinarea 
secvențelor proteice pentru a obţine proteina cea mai potrivită 
circumstanțelor. 

O altă confirmare vine de la o echipă de cercetători de la Massa- 
chusetts Institute of Technology (MIT), din Cambridge, SUA, condusă 
prof. Robert Weinberg, care a descoperit, privitor la oncogene („gene 
ale cancerului“), că pentru inițierea unui proces malign este 
necesară acțiunea înlănțuită succesiv a mai multor oncogene. 
lată cum, doar prezenţa „literelor“ necesare, ale codului genetic, este 
insuficientă pentru a produce procesul malign, declanşarea acestuia 
necesitând o înlănţuire succesivă a oncogenelor (genelor 
cancerigene), deci o acţiune inteligentă, „ordonată“ şi coordonată de la 
nivelul câmpurilor morfogenetice ale energiei biotice (care va fi mult 
mai bine prezentată în Capitolul 10). 

Tot în sensul celor expuse mai sus - în susținerea ideilor legate de 
„importanța mediului“, de „influenţe exterioare codului genetic“, 
precum şi de „proteinele care prevalează genelor“ - cităm din 
revista „Molecular Cell“ (preluată şi în cotidianul israelian „Jerusalem 
Post“): 

Un grup de cercetători israelieni de la Institutut ştiinţific 
Weizman, din Rehovol, au descoperit mecanismul de corectare în 
ultimul moment a defectelor ADN cauzate de razele ultraviolete solare și 
unele elemente chimice. Zvi Livne, şeful Departamentului de 
Biochimie din cadrul Institului, conducătorul echipei de cercetători, 
a explicat cum defectele provocate ADN-ului din cauza factorilor de mediu 
expuşi mai sus, pot fi corectate prin intermediul unor proteine 
specifice, cunoscute sub numele de enzime de reparare. La capătul 
a peste 20 de ani de cercetari, oamenii de știință din cadrul Institutului 
Weizman au descoperit că atunci când materialul genetic afectat 
de factorii de mediu menționați nu se repară, partea defectă de 
ADN se elimină pur şi simplu în timpul procesului de 
multiplicare celulară. De asemenea, acest „Escadron SOS“ (enzimele 
de reparare) este capabil să înlocuiască molecula de ADN afectată 
cu un material genetic care acţionează ca reparator. 

Atunci când enzima - declarată de noi ca fiind „suport al viului”, 

deci „mai vie“ şi „mai cauzală“ decât moleculele codului genetic) - este 
capabilă să înlocuiască molecula de ADN afectată, asemenea 
bibliotecarului ce înlocuieşte o carte uzată cu alta, este evident că 
nicidecum codul genetic nu reprezintă factorul de cauzalitate! 

Când acest aspect nu este perceput şi înțeles, observațiile ştiinţifice 
privind dimensiunea Viului devin de-a dreptul misterioase pentru omul 
de ştiinţă cartezian, fixat doar pe universul material. Legat de aceste 
aspecte, într-un articol apărut în revista americană „Real life“, sunt 
prezentate unele concluzii interesante ale studiilor de laborator efectuate 
de oamenii de ştiinţă de la UCLA din SUA, referitoare la mutațiile genetice 
din natură ale ultimilor ani, care par a depăşi orice putere de 
înțelegere a omului de ştiinţă de azi. In acel articol se precizează: 

Biologul Orin Brengton, unul dintre oamenii de ştiinţă de la 
UCLA, ne spune că mutaţiile (cele din ultimii ani, survenite la toate 
regnurile) au devenit total necontrolate şi aleatorii. La cel mai 
intim nivel al celulei se petrec mutații genetice necomandate de 
nimeni cunoscut, care se petrec într-un mod aleatoriu şi „creator“, 
deoarece repetându-se acelaşi fel de experimente, nu se obțin 
aceleaşi rezultate. 

Un experiment efectuat la Universitatea din Melbourne, pe 
carnea de oaie şi de vacă, a arătat că în 5 cazuri din 7, la ambele tipuri 
de carne, au apărut modificări abia vizibile la nivel celular. 
Dr. Jake Menderson, şeful catedrei de biologie comparată, 
spune: „Este ca o revoltă a materiei vii ... sub ochii noştri apar 
mutații pe care nu le înţelegem... Nu mai ştim ce este recomandat 
şi ce nu, nu mai putem distinge binele de rău şi nici ceea ce este dăunător 
de ceea ce este folositor...“ 

Când factorul de cauzalitate nu poate fi accesat cu instrumentele 
ştiinţifice necalibrate pentru alte dimensiuni, atitudinea onestului 
om de ştiinţă devine una „neştiinţifică“: „nu mai ştim...“, „nu 
mai putem distinge...“, „nu mai înțelegem...“ etc. 

Regăsirea înțelegerii implică gestul recunoaşterii dimensiunii 
cauzale (câmpurile morfogenetice biotice), prin care omul de ştiinţă 
redevine „omul de con-ştiinţă“... 


Pentru că am tot amintit de „câmpul morfogenetic“, este necesar 
să-l detaliem foarte pe scurt, după descrierea celui ce l-a conceptualizat, 
„omul de conştiinţă“ Rupert Sheldrake, doctor în biochimie. 
Orientându-şi cercetările asupra dezvoltării plantelor şi îmbătrânirii 
celulare, autorul acestei revoluţionare teorii pentru lumea ştiinţifică 
are la activ mai multe lucrări ştiinţifice, unele apreciate pe măsură: „O 
nouă ştiinţă a vieţii“ (1981), „Renaşterea naturii“ (1990) şi, mai ales, 
„Şapte experimente care au transformat lumea“ (1994) - numită 
Cartea Anului de către „Institutul Britanic pentru Invenţii 
Sociale“. 

Această teorie a câmpului morfogenetic a lui Rupert Sheldrake, 
este succint prezentată în revista de spiritualitate şi naturism „Elixirium“, 
An I, Nr.6: 

Ideea de bază a acestei teorii (care a primit multe alte nume şi 
definiţii) este aceea că dezvoltarea biologică a embrionilor — creşterea 
unui copil, de exemplu, în uterul matern - depinde de anumite câmpuri 
formatoare, organizatoare, numite de el câmpuri morfice. Nu 
numai atât, dar şi dezvoltarea comportamentului, cum ar fi dezvoltarea 


168 


instinctelor la o insectă, depinde de aceste câmpuri morfice, mai 
mult decât de informaţiile genetice conţinute în celulele! re- 
spective. In ştiinţa actuală, importanța genelor este 
supraevaluată, când de fapt numeroase moşteniri ereditare 
depind de memoria conținută în aceste câmpuri formatoare 
ale organismului. Această memorie este un fel de memorie a 
deprinderilor, care reprezintă un „depozit“ al experienţei speciei şi care 
depinde de un proces numit de Sheldrake „rezonanță morfică “. 

Cuvântul „morfic“ provinde din grecescul „morphe“ (formă). Un 
câmp morfic este un câmp de formă, un câmp de modele 
(pattern-uri), de ordine sau de structură. Asemenea câmpuri 
organizează nu numai ființele vii, ci întreaga natură: forma cristalelor 
sau a moleculelor etc. Fiecare tip de proteină, de exemplu, îşi are 
propriul său câmp morfic. Există astfel câmpul morfic al hemoglobinei, 
al insulinei etc. Fiecare tip de organism, fiecare tip de instinct sau model 
de comportament îşi are propriul câmp morfogenetic, specific. Ele sunt 
câmpurile organizatoare ale naturii şi există nenumărate 
asemenea câmpuri, deoarece există nenumărate tipuri de lucruri şi 
modele în Natură. 

lată cum, acest câmp morfic al bioticului generează forma fizicului, 
dându-i, mai mult decât atât, sens şi viaţă. Ea este acea „forţă vitală“ a 
chimiştilor secolelor trecute şi, mai ales, „Forţa vindecătoare a naturii“ 
(„Vix Medicatrix Naturae“) a lui Hipocrate, cea atât de citată până acum. 

Acest concept antic este acum explicat ştiinţific, la modul elaborat. 
lată cum complexitatea ştiinţei actuale îşi extrage seva din 
simplitatea cunoaşterii antice, regăsind aspectul elementar şi natu- 
ral, la fel ca şi conceptele Alimentaţie Naturale. 

Aspectele teoretice ale câmpului morfogenetic - generator al formei 
fizice şi al organizării genomului uman - îşi găsesc o strălucită 
confirmare practică, dincolo de exemplele de până acum, în rezultatele 
experimentale ale unei echipe de cercetare privind terapia cancerului 
de la Institutul Oncologic Fundeni din Bucureşti, prezentate în 
revista „Ştiinţa pentru toţi“, nr. 4 din aprilie 2003, în articolul „Cancerul 
dincolo de ADN. Tratament revoluţionar: terapia cu 
microunde“: 

Convingerea mondială este că toată informația genetică este stocată 
în ADN. In codul genetic al ADN-ului cercetătorii au descoperit că se 
poate determina o predispoziţie pentru fiecare boală. In cazul cancerului, 
aceasta se numeşte oncogenă. Experimentele nu au mers mai departe 
pentru că, de zeci de ani, numeni nu a reuşit să descoperer cauza exactă 
care declanşează cancerul. La Congresul de Medicină desfăşurat la 
Viena între 4 şi 8 decembrie 2002, un român a prezentat o lucrare 
cu totul atipică. Fizicianul Teodor Săndulescu de la Institutul On- 
cologic Fundeni din Bucureşti (sprijinit de echipa sa de lucru 
alcătuită din dr. biolog loan Țerbea, dr. biol. Victoria Moraru şi 
dr. ing. Gheorghe Sajin), a demonstrat la Viena că punctul de 
plecare pentru descoperirea unui nou tratament împotriva 
cancerului este greşit: informaţia care determină apariția 
cancerului nu se află în totalitate în ADN! 

Oamenii de ştiinţă sunt convinşi că informaţia biologică este stocată 
în ADN. Intrebarea pe care şi-a pus-o cercetătorul român este de ce 
tratamentele care li se aplică bolnavilor de cancer nu sunt întotdeauna 

eficiente. În momentul în care este depistată tumora, se aplică cea mai 
cunoscută formă de tratament, radioterapia, care constă în focalizarea 
unui fascicul de radiaţie asupra acesteia. De foarte multe ori, 
focalizarea nu are ca efect topirea tumorii: există situaţii în 
care tumora creşte în urma tratamentului. Nimeni nu a putut să 
explice convingător de ce la unii pacienţi iradierea este eficace, pe 
când la alţii nu dă nici un fel de rezultat. 

De aceea, Teodor Săndulescu s-a gândit că problema nu este bine 
abordată: „Informaţia nu se află în ADN, pentru că acesta, se 
ştie foarte bine, este format din două catene. In momentul în 
care începi iradierea există speranţa că acele două catene să fie 
secţionate. Atunci ADN-ul se rupe şi nu-şi mai conservă informația, iar 
finalmente celula bolnavă moare. Asta ar trebui să fie o chestiune 
proporțională cu doza de radiaţie, dar moartea celulei, chiar şi la doza 
corectă, nu se produce mereu. “ 

După 30 de ani în care a lucrat în oncologie şi implicit în 
domeniul radiaţiilor experimentale, Teodor Săndulescu a 
realizat că informaţia care dirijează tumora nu este în tumoră, 
ci în afara ei. De fapt, informaţia cancerului se află în afara corpului 
uman: „Orice om, orice structură vie are un câmp biologic, 
iar acest lucru este binecunoscut. Știința occidentală nu ia foarte 
mult în serios acest lucru. Câmpul biologic poate trece prin structuri 
compacte, cum sunt betonul, metalele, materialele electromagnetice, 
apa. Descoperirea pe care am făcut-o, că mesajul nu este în ADN, şi 
terapia cu microunde, s-au legat una de alte. “ 

Lichidul ascitic cu celule maligne, prelevat de la şobolani injectați 
tumoral, a fost introdus în eprubete sterile de plastic. Teodor Săndulescu 
a iradiat celulele canceroase prin eprubeta de plastic. Apoi a 
introdus-o într-un tub de aluminiu şi într-unul de plumb, formând 
aşa-numitele ecrane. Rezultatul: 10% dintre celulele-martor au 
supraviețuit, în timp ce 90% dintre celulele iradiate cu 
microunde au murit. Cel mai important: numărul de celule moarte 
iradiate prin ecran a fost chiar mai mare decât al celor iradiate 
fără ecran. 

Gheorghe Sajin, inginerul, specialist în microunde, explică că 
ecranarea lichidului ascitic cu plumb şi cu aluminiu a stat la 
baza revelaţiei. In mod normal, prin aluminiu şi prin plumb 
microundele nu pătrund, de aceea ar fi fost de aşteptat ca 
radiaţiile să nu aibă nici un efect asupra tumorii. Dar au avut. 
Gh. Sajin şi Teodor Săndulescu au ajuns la concluzia că nu câmpul 
electromagnetic al microundelor pătrunde prin blindajul de 
aluminiu şi de plumb, ci câmpul materiei vii. Câmpul acelor 
celule maligne iese din blindaj şi interacționează cu radiațiile. 
Câmpul emis de celulele maligne a fost denumit câmp biotic. 
„Nu au pătruns radiaţiile în tuburile de aluminiu, ci a ieşit ceva de 
acolo. Câmpul biotic al celulelor din tub s-a intersectat cu cel 
electromagnetic. 

Descoperirea câmpului care înconjoară celulele maligne (şi în ge- 
neral toate celulele vii) şi care interacționează cu câmpul electromag- 
netic a fost adevărata revelaţie. „Cancerul începe şi se termină în 
afara organismului (fizic). După părerea noastră, boala este 
rezultatul unui dezechilibru energetic între corpul omenesc 

şi alte câmpuri energetice.“ 

In urma primelor experimente, martorii infectați tumoral au 
murit, iar cei iradiaţi (şi ecranaţi) au pierdut tumorile. Toţi 
(10 şobolani din 10)! Cercetătorii au repetat testele de cinci ori, 
conform standardelor foarte severe din afară. In 2000, Teodor 
Săndulescu a trimis o lucrare redactată pe baza acestor cercetări la un 
congres de medicină din Chicago. Lucrarea a fost acceptată. Un 
an mai târziu, a trimis lucrarea şi la Istanbul, la o comunicare 
ştiinţifică. Lucrarea a fost acceptată şi acolo. Aceasta a conferit 
acestor cercetări cea mai mare credibilitate, întrucât testele 
pe care trebuie să le treacă o astfel de comunicare ştiinţifică, 
pentru a fi acceptată la un congres internațional, sunt extrem 
de dure... 

Aceste aspecte, „revelate“ echipei de cercetători de la Fundeni, 
sunt esenţiale în confirmarea tuturor celor expuse până acum, referitor 
la câmpul morfogenetic, la calitatea de intermediar al genelor (şi nu cel 
de „generator“), dar, mai ales, în confirmarea ideii esenţiale expuse pe 
tot parcursul lucrării: boala reprezintă un efect, în timp ce cauza se 
regăseşte în modul de a lucra cu aceste câmpuri morfice, la diverse 
niveluri (câmpurile morfogenetice emoţionale, pshiho-mentale, 
spirituale etc.). Aceste aspecte reprezintă, cu adevărat, factorii de 
cauzalitate, aflaţi în relații de determinare şi de autoreglare 
foarte clare (într-un veritabil biofeed-back). 

De aceea, cercetările acestei echipe, alături de ale multor altor 
echipe, din ţară sau străinătate, trebuie continuate. A merge mai departe, 
a nu te opri doar la nivelul câmpului morfogenetic vital, este un aspect 
esenţial în redescoperirea cauzalităţii ființei umane, dar mai ales a 
complexelor probleme numite, tehnic, „boli“... 

In acest fel, ştiinţa redescoperă con-ştiinţa, iar genele vor fi repuse 
la „locul“ lor, fiind înţelese ca antene receptoare ale informațiilor 
din câmpurile morfogenetice, care transmit mai departe 
informaţia la nivel celular, fizic. Continuând comparaţia, putem 
observa că, în cazul unei imagini defectuoase de la sursa de emisie 
(Televiziunea), intervenția asupra antenei (genei) nu numai că nu va 
rezolva situaţia, ci, după o aparentă îmbunătăţire a imaginii televizorului 
(îndepărtarea momentană a simptomelor), prin recalibrarea 
frecvenţelor emise de la sursă, aceasta va fi din nou afectată, poate şi 
mai puternic (alte simptome, sau chiar o altă boală). 

De aceea, considerăm că este foarte important să fie bine percepută 
această realitate, a stabilirii relaţiilor de cauzalitate între gene, celule şi 
câmpuri morfogenetice superioare. In acest fel, omul încetează să-şi 
mai facă deşarte speranţe în rezolvarea definitivă, de vindecare a bolilor, 
genetice sau nu, prin intervenţie asupra genelor. 

Insă, asemenea medicinei alopate, este de luat în seamă şi terapia 
genetică, pentru cazuri urgente, dramatice, când pacienții suferind de 
boli grave, foarte rare, sunt practic condamnați la izolare sau moarte 
iminentă. Până la maturizarea suficientă a pacientului, sau până se mai 
reechilibrează fizic, pentru a putea aborda mai în linişte aspectul supe- 
rior de terapie holistică, poate că această terapie genică este necesară. 

Insă, cel mai util domeniu de practică a acestei metode, pare a fi 
cel al diagnosticului, al identificării precoce a problemelor, pentru ca, 
avertizat fiind, omul să abordeze cu curaj şi responsabilitate 
dimensiunea cauzală a vindecării, cea spirituală. In acest caz putem 

vorbi de o colaborare fructuoasă între ştiinţă şi om, între aparat 
şi conştiinţă! 


La începutul subcapitolului promiteam abordarea relaţiei aparent 
imposibile dintre alimentaţie şi genetică, prin influenţa pe care 
alimentaţia o poate realiza asupra genomului (totalitatea genelor din 
celule). Acest aspect, aparent fără nici o bază ştiinţifică, a fost totuşi 
demonstrat prin cercetări medicale riguroase, preluate şi detaliate 
într-un articol al reputatei reviste „Science“: 

„Dacă se mănâncă mai puţin, se poate încetini 
îmbătrânirea, acționându-se asupra unor anumite gene. 
Numeroase studii au arătat că mâncându-se mai puțin poate 
creşte speranța de viaţă. Dar pentru prima dată specialiştii de la 
Universitatea din Wisconsin (Madison) au putut explica motivele, 
urmărind schimbările anumitor gene în timpul îmbătrânirii, 
precum şi influența regimului alimentar asupra evoluţiei lor. 
Autorii studiului, profesorii Tomas Prolla şi Richard Weindruch, au 
examinat acțiunea a 6.347 de gene la două grupe de cobai: unii cărora 
li s-a dat un regim normal şi unii cărora mâncarea le-a fost redusă cu 
24%. In cursul experienţei, un foarte mic număr de gene - sub 2% - au 
avut schimbări notabile. Dar este vorba de cele implicate în diverse 
acțiuni biologice, cum ar fi răspunsul la tensiune, reconstituirea 
proteinelor sau producţia de energie, cauzate de îmbătrânire. După 
cum notau cei doi savanți, la şoarecii subnutriți aceste gene au 
rămas aproape intacte. După cum sublinia profesorul Weindruch, 
este vorba de un pas important în înțelegerea consecinţelor 
restricţiilor calorice în alimente. “ 

Deşi specialiştii în inginerie moleculară infirmă categoric această 
ipoteză - a influenţei alimentaţiei asupra genomului, până la modificarea 
identităţii acestuia - totuşi, un genetician german, Walter Doerfler, a 
prezentat la Congresul de biologie moleculară din San Fran- 
cisco, din 1996, dovezi care confirmă această teorie. Astfel, revista 
„Science et Vie“ oferă detalii clare şi foarte interesante, în acest sens: 

Doerfler a declarat că a observat pentru prima dată un şoarece 
care a integrat în patrimoniul său genetic o bucată de ADN pe care mai 
înainte a ingerat-o din mâncare. Senzaţionala sa declaraţie a fost repede 
urmată de publicarea unui articol într-o celebră revistă științifică 
americană. In ediţia din 4 februarie 1996 din „Proceedings of Na- 
tional Academy of Science of the USA“, Walter Doerfler şi echipa 
sa semnează un articol cu titlul lung, dar explicit: „ADN-ul străin 
ingerat de un şoarece poate străbate peretele intestinal şi 
poate stabili legături cu ADN-ul şoarecelui“. 

Şoarecii lui Doerfler au fost hrăniți cu alimente conținând ADN-ul 
unui bacteriofag numit M13. Este vorba de un virus prădător de bacterii, 
Escherichia colli. Prima constatare a cercetătorilor: ADN-ul său nu s-a 
degradat complet în tractul gastro-intestinal al şoarecilor. Fragmente 
întregi de ADN au fost reperate apoi în formațiile de ţesuturi din mucoasa 
intestinală a şoarecilor. ADN-ul străin a fost localizat, prin fluorescenţă, 
în sânge şi mai multe organe, deci dincolo de peretele intestinal. Este 
vorba de ADN veritabil, măsurând până la 976 de perechi de 
baze de cromozomi. 

„După câte ştiu eu, este prima dată când ADN-ul conținut în 
hrană este regăsit sub formă de molecule lungi aflate de 

cealaltă parte a peretelui intestinal“, comentează Wolfgang Jokik, 
de la Departamentul de imunologie din Carolina de Nord. 

Urmarea acestui eveniment, atât de rarisim, sugerează că imposibilul 
există. In acest caz, organsimul uman s-ar modifica genetic. Dacă ADN- 
ul ingerat din alimentele transgenice se integrează excepţional 
în genomul nostru, specia umană se va modifica. 

lată cum imposibilul pare a deveni realitate: fragmente de ADN 
alimentar ajunse în sângele şi organele şoarecelui. Se pune problema 
integrării acestuia în genom, dar nu se ştie ce alte surprize ne mai poate 
rezerva organismul uman! De aceea, problema alimentelor transgenice 
se pune atât de acut în acest moment (cât încă nu este prea târziu) — 
dicolo de impactul cu mediul extern, este vorba chiar de interacțiunea 
cu mediul intern al organismului! 

Citatul anterior ne mai oferă încă un subiect de meditaţie: fragmente 
de gene din carnea de porc sau alt animal (denaturate prin tratament 
termic), cu informaţia caracteristică speciei respective (inclusiv cu 
caractere specifice speciei, transmise prin acele fragmente de gene), 
transmisă şi integrată în genomul uman! 

In acest fel apare încă o confirmare, poate, a distincţiei între 
„mâncătorii de carne“ - cu unele din caracteristicile animalelor: 
agitație continuă, nelinişte, permanent preocupaţi de ceva, cu stilul „ego- 
ist“, specific animalelor - şi cea a vegetarienilor, în care liniştea, 
blândeţea şi tăcerea plantelor pare a li se transmite, în 
detrimentul agitaţiei telurice, pentru îndreptarea atenţiei către 
dimensiunea spirituală... 

Trebuie, iarăşi, să reamintim, că este vorba de o „medie statistică”, 
o dominantă, nu o absolutizare a atitudinii evidenţiate pentru fiecare 
din aceste categorii fundamentale a dimensiunii culinare! 


Revenind în finalul subcapitolului la eficienţa şi justețea terapiei 
genice, subliniem, încă odată, sensul acesteia: genele sunt depozitele 
de informaţie, „cărţile de vizită“ ale Sursei celulei organismului 
respectiv. Modul de utilizare a câmpului morfogenetic mental, spiri- 
tual etc. determină calitatea şi aranjamentul genelor, dar mai ales nivelul 
de activitate al acestora. lar cel mai clar exemplu în acest sens este cel 
al echivalenţei între gradul de funcţionare al creierului şi genomului: 
între 5 şi 10% din numărul total al neuronilor din creier şi 
numărul total al genelor din genom sunt utilizaţi (utilizate)! 

Aspectul ADN-ului nefolosit, numit şi „ADN rezidual“, i-a preocupat 
în mare măsură pe geneticieni, asemenea problematicii „neuronilor 
nefolosiți“ asupra căreia s-au aplecat neurologii. In acest sens, revista 
„Discover“, nr. 1 din aprilie 2003, în articolul „Rolul ADN-ului rezidual“, 
preciza: 

Funcția ADN-ului „rezidual“ rămâne deocamdată un mis- 
ter. Un indiciu a apărut în august, când o echipă condusă de 
biochimistul Ramin Shiekhattar de la Wistar Institute din Phila- 
delphia a anunţat că un complex proteic, responsabil pentru îmbinarea 
celor două copii ale fiecărui cromozom înainte de diviziunea celulară, 
ataşează un element repetitiv în genomul uman. Edward Rubin, 
genetician la „Lawrence Berkeley National Laboratory“ din California, 
afirmă: „Găsim adevărate nestemate în aceste reziduuri pe care 
genetica comparativă ne permite să le identificăm. Deocamdată 
nu suntem siguri însă care este rolul acestor nestemate. “ 

Poate că, de aceea, nu întâmplător, oamenii de ştiinţă participanţi 
la proiectul descifrării hărţii genomului uman („Human Genome 
Project“), citați anterior din „Adevărul“ de la începutul lui 2001 (citați 
şi acum, chiar la final de capitol), făceau apel la „înțelegere“ şi 
„înţelepciune“ - fiind vorba de gene: 

Alături de aplicații imediate - crearea de noi medicamente, adaptarea 
medicamentelor pentru profiluri genetice individuale, diagnosticarea 
rapidă a maladiilor - noua descoperire va putea fi sursa unui număr 
nedeterminat de inovări şi descoperiri, însă fără îndoială, şi aşa cum au 
avertizat savanții consorțiului internaţional, promițătoarele perspec- 
tive sunt însoţite de serioase implicaţii legale, etice şi sociale. 
„Va fi nevoie de înţelegere şi înţelepciune pentru a fi sigur că 
aceste beneficii vor fi implementate la scară largă şi în mod 
echitabil“, au adăugat cercetătorii amintiți în revista „Nature“. 


4.6 ANTIBIOTICELE, VACCINURILE 
ŞI MICROBII 


4.6.1 ANTIBIOTICUL, ADICĂ 
„A FI ÎMPOTRIVA VIEȚII“ („ANTI-BIOS“) 


Prezentarea antibioticelor a fost introdusă separat de celelalte 
grupe medicamentoase. Căci, aşa cum Dr. Arcadie Percek asimila 
societatea noastră cu o adevărată „lume a medicamentelor“, la fel putem 
spune şi în privinţa antibioticelor: ultimii zeci de ani ai secolului trecut 
(XX) au fost invadaţi de o „maree antibiotică“, cu consecinţele de 
rigoare. Astfel, dacă majoritatea semnalelor de alarmă s-au referit la 
creşterea rezistenţei la substanţa activă medicamentoasă, mult mai 
puţine avertizări s-au referit la intoxicarea tot mai mare şi agresarea 
corpului fizic cu aceste substanţe chimice „anti-biotice“ (care se opun 
viului, a vieţii). 

Deşi tot mai mulţi oameni sunt conştienţi de toxicitatea antibioticelor, 
aceştia consideră că sunt absolut necesare, fiind văzute ca „un rău 
necesar“, fără de care medicina nu se poate concepe. Totuşi, noi ne 
asumăm sarcina prezentării cât mai „nude“ şi fără menajamente a 
efectelor secundare ale acestora, pentru ca fiecare să tragă concluzia 
cât de mare este acest „rău necesar“ şi, mai ales, de a vedea dacă este 
cu adevărat necesar... 

Pentru a înțelege mai bine evoluţia în timp a antibioticelor, precum 
şi tipul de acţiune şi a efectelor secundare generate de către acestea în 
prezent, vom prezenta date din lucrarea dr. A. Percek, „Lumea 
medicamentelor“, deja citată de mai multe ori pe parcursul acestui vast 
capitol al medicamentului: 

Trecând, în sfârşit, la ultimul procedeu pentru obținerea de substanţe 
active din diverse materii prime — biosinteză — trecem implicit la marele 
capitol al antibioticelor, în cea mai mare parte produse pe această cale. 

În acest sens vom reaminti că Sir Alexander Fleming izolează 
în 1932 din culturile pure ale unui anume mucegai (penicilium notatum), 
substanţă activă pe care el a denumit-o penicilină, care a fost folosită în 
scopuri terapeutice abia în 1941 de către Chain, Florey şi colaboratorii 
lor. Era antibioticelor începe deci în acest an. Sunt descoperite apoi 
într-o succesiune rapidă următoarele: 

- streptomicina: 1944; 

- cloramfenicolul: 1947; 

- auromicina: 1948 etc. 

La ora actuală multe antibiotice se fac nu numai pe calea 
biosintezei, ci şi pe aceea a semisintezei sau chiar a sintezei 
pure. 

Prin termenul generic de antibiotice, termen provenind de la cuvin- 
tele greceşti „anti“, însemnând „contra“, şi „bios“, însemnând „viaţă“, 
desemnăm substanțele organice, provenite din metabolismul 
celulelor vii (de obicei mucegaiuri sau bacterii), reproduse pe cale 
sintetică şi care dispun de evidente proprietăți bacteriostatice (aceasta 
însemnând că sunt capabile să împiedice multiplicarea bacteriilor), ca 
şi bactericide. 

Vaccinurile şi antibioticele au revoluţionat terapeutica, operând 
radicale mutații în patologia umană, în general, şi în cea 
infectocontagioasă, în particular. Dar, mai bine să exemplificăm aceasta. 
Vaccinurile, după cum ştim, au redus la cote cu totul nesemnificative 
marile flageluri sociale care au hăituit milenii de-a rândul condiția umană 
ca ciuma, holera şi febra tifoidă. Tot pe această cale, O.M.S. anunțând 
oficial acest fapt, a fost eradicată şi variola, boală care decimează 
omenirea de aproximativ trei milenii şi care s-a propagat ineluctabil pe 
parcursul a aproximativ 80.000 de generaţii. Pe de altă parte, datorită 
antibioticelor tuberculoza, granulia şi meningita, odinioară mortale, 
sunt acum practic jugulate. Tuberculoza pulmonară şi osteoarticulară 
se vindecă în zilele noastre, într-un procent de 98%, fată de numai 40%, 
cum era situația în urmă cu aproape jumătate de secol. Până nu de 
mult, pneumonia, abcesul în special al copilului şi al vârstnicului - boli 
cu indice foarte ridicat de mortalitate - astăzi nu mai sperie pe nimeni. 
Meningita cerebro-spinală, apoi, este mortală în zilele noastre numai 
într-un procent de 1%, față de 70% cum era situaţia în urmă cu circa 
cinci decenii. Sifilisul, la rândul său, este şi el atât de bine jugulat în 
prezent, încât nimeni nu se mai teme de acest flagel, de o atât de mare 
contagiozitate şi cu un indice atât de crescut de periculozitate socială. 

Abordând în continuare o serie de aspecte legate de practica 
antibioticelor, vom preciza faptul că de la introducerea lor triumfătoare 
în terapeutică, acestea continuă încă să domine autoritar opinia publică 
medicală, dar şi pe cea comună şi, implicit, consumul medicamentos. 
Statisticile de specialitate ne demonstrează că aceste remedii reprezintă 
la ora actuală în jur de 15% din consumul farmaceutic mondial, 
antibioticele reprezentând, în consecinţă, prima categorie terapeutică, 
în majoritatea ţărilor civilizate. Pe primul loc se află din acest punct de 
vedere Japonia, urmată îndeaproape de S.U.A. şi, în continuare, de o 
serie de ţări ale Europei. 

Antibioticele sunt, după cum ştim, remedii eficiente şi chiar specta- 
culoase sub raportul rezultatelor oferite, dar din nefericire, nu 
rareori agresive, tari. Ori agresivitatea, spectaculozitatea, ca şi marea 

eficienţă, conferă tratamentelor medicamentoase un caracter aproape 
chirugical. Demersul terapeutic modern, pe linie medicamentoasă, 
se apropie astfel din ce în ce mai mult de demersul chirurgical. Ori, nu 
întotdeauna a fost aşa. 

Chirurgii, după cum ştim, au stârnit întotdeauna admiraţia bolnavilor 
lor prin faptul că ei dispuneau de modalități concrete, spectaculoase şi 
eficiente de a suprima o dezordine mortotiziolozgică din organism, O 
boală deci. Aceasta a fost situaţia de la sfârşitul secolului XIX-lea, când 
a fost descoperită asepsia şi până la mijlocul acestui secol, când au fost 
descoperite antibioticele, plus alte medicamente, la fel de eficiente şi 
de tari. Astfel, graţie antibioticelor, sulfamidelor, corticoizilor, 
psihotropelor, precum şi altor grupe de remedii, la fel de active şi alți 
specialişti, respectiv şi alți medici cu alte preocupări, şi în special 
interniştii, pot fi investiţi cu eficienţa terapeutică rezervată anterior doar 
chirurgilor. Şi aceştia s-au dovedit ca atare în stare să efectueze 
spectaculoase ablaţii şi exereze, la figurat vorbind desigur, şi asta graţie 
tocmai noilor medicamente extrem de energice, de care dispun la ora 
actuală. 

Se recunoaşte faptul că anumite antibiotice, şi în special 
streptomicina - şi asta chiar în cazul unei posologii uzuale - pot ge- 
nera surdităţi definitive. Desigur, acest fapt contravine 
dictonului antic, „Primum non nocere“, care, secole de-a 
rândul a dominat gândirea, ca şi practica medicală. Se cunoaşte, 
de asemenea faptul că, pentru a evita pericolul mortal al unor septicemii 
grave, generate de germenii rezistenți la majoritatea antibioticelor, 
apelăm şi la anumite antibiotice, susceptibile de a-i lăsa pe cei în cauză 
surzi. Dar, totuşi, trebuie să recunoaştem sincer şi deschis că este 
preferabil ca aceştia să rămână surzi, decât să moară. 

O altă lecţie, de data asta strict medicală, pe care ne-o dau anti- 
bioticele, ține de faptul că adeseori se întâmplă ca o nouă descoperire 
să ridice mai multe probleme decât acelea pe care 
descoperirea în cauză le rezolvă, după cum vom vedea în rândurile 
ce urmează. Din acest punct de vedere, practica antibioticelor, respectiv 
a antibioterapiei, ca şi a rezistenţei bacteriene, pe care cu timpul o 
aduce aceasta, ne demonstrează faptul că odată cu punerea la punct a 
unui nou produs pe această linie, se înregistrează automat creşterea 
suşelor, adică a tulpinilor de microbi care devin rezistente. 

Reamintim că în 1944 a fost descoperită streptomicina de către 
microbiologul american de origine ucrainiană Abraham Wassman, 
preparat care, după câte ştim, vindecă tuberculoza, dar toxicitatea sa 
deosebită pentru nervul auditiv, ca şi introducerea rezistenţei față de 
bacilul Koch, îi determină pe medici să prefere în locul streptomicinei 
un alt produs chimic, şi anume Izoniazida, şi asta încă din 1953. Dar, şi 
acest produs a fost înlocuit, la rândul său, începând din 1967, de produsul 
semisintetic extras tot dintr-un mucegai, şi anume Rifampicina. La rândul 
său microbiologul american Benjamin Duggarm descoperă aureocilina, 
care, un anume timp, pune pur şi simplu în derută totală stafilococul. 
Dar şi acesta devenind cu timpul rezistent, cercetătorii s-au văzut 
obligaţi, de a pune la punct alte antibiotice care fiind necunoscute 
microbului menţionat, să-l poată distruge sau anihila pe acesta, aşa, 
prin surprindere. Este tocmai ceea ce i-a reuşit biochimistului englez 
de care am mai vorbit, şi anume Ernest Boris Chain. Acesta, plecând de 

la nucleul activ al penicilinei şi anume acidul penicilanic, a ajuns la o 
întreagă serie de antibiotice semisintetice. Bacteriile şi-au dezvoltat 
însă rapid rezistenţa față de majoritatea antibioticelor, chiar şi acelea 
care s-au dovedit a fi mult mai sensibile. Recent, până şi gonococul 
şi-a recăpătat capacitatea şi puterea de a inactiva penicilina, 
pe calea beta-lactamazelor de mediere plasmidică. Suşe rezistente 
față de penicilină s-au semnalat, de puțin timp, şi printre pneumococi, 
prin definiție nu numai deosebit de sensibili, ci şi îndelung sensibili faţă 
de acest produs. La această rezistenţă dobândită se adaugă selecţia 
speciilor intrinseci rezistente, responsabile de severele infecții 
intraspitaliceşti, cu numeroasele probleme pe care le ridică aceste infecţii 
la ora actuală, la majoritatea marilor spitale de pe toate meridianele 
lumii. 

Fenomenul rezistenței constituindu-se într-un handicap sever şi 
generalizat în terapeutică, a dus în mod firesc la căutarea de antibiotice 
mai active, mai puțin sensibile la inactivarea enzimatică şi mai puţin 
toxice ca antibioticele din prima generaţie. Această situaţie, a 
impulsionat fireşte, o adevărată cursă contra-cronometru, pentru 
punerea la punct de noi antibiotice. Semnalăm, în acest sens, faptul că 
numai între anii 1940-1977, dacă excludem beta-lactaminele, 25-30 de 
molecule principale, aparținând la 8 familii diferite de antibiotice, au 
fost puse la punct. In cursul ultimilor 18 ani, putem evalua la mai mult 
de 20, derivații semisintetici ai acidului 6 aminopenicilanic şi la 12-15, 
derivații acidului 7-Cefalosporinic, introduşi în terapeutică. După 1973, 
un număr de 16 noi cefalosporine au fost puse la punct şi, la ora actuală, 
fie sunt în curs de studiu, fie chiar au fost puse în practică. 

Alarmaţi de creşterea masivă a consumului de medicamente, nu 
întâmplător, experții O.M.S., întruniţi în anul 1978 la Geneva pentru a 
examina situaţia abuzului care se face în terapie în contul antibioticelor, 
au conchis că numai 15-20% dintre tratamentele cu antibiotice 
sunt justificate. In urma acestui abuz, tot mai mulți microbi, în special 
din sfera tubului digestiv, au căpătat o notabilă rezistenţă la această 
medicatie, cândva atât de energetică şi în acelaşi timp atât de operantă. 
Aceşti experți citează spre exemplificare cazul unei epidemii de febră 
tifoidă care a bântuit în Mexic şi unde, cu tot cloramfenicolul 
administrat în mod periodic şi susţinut celor în cauză, procentul 
mortalităţii a fost identic cu acela de dinaintea descoperirii 
acestui puternic şi valoros antibiotic. Situaţii asemănătoare au fost 
constatate în epidemiile de dizenterie bacilară din America 
Centrală şi din Bangladesh. (9) 

O imagine mult mai dramatică şi dură decât cea evocată de dr. A. 
Percek ne este oferită prin „Cartea complete de medicină tradițională 
chineză” a lui Daniel Reid, specialist cercetător în acest domeniu. Prin 
informaţii precise şi bine documentate, acest autor orientează 
observatorul către o imagine, deloc fardată, a efectelor secundare de- 
terminate de antibiotice, dincolo de acţiunea antimicrobiană de mo- 
ment: 

Antibioticele - imunosupresoare severe - sunt prescrise pentru 
zeci de afecţiuni banale. In procesul de distrugere a bacteriilor pentru 
care sunt prescrise, ele omoară de asemenea şi flora intestinală 
saprofită, în special lactobacteriile, afectând sever digestia şi 
asimilarea substanțelor nutritive, tocmai atunci când organismul 

are mai multă nevoie de ele. Lactobacteriile sunt singurii factori care 
pot ține sub control candida şi alte ciuperci dăunătoare; de aceea, în 
urma unei cure de antibiotice, candida găseşte totdeauna un câmp 
propice pentru dezvoltare, răspândindu-se în întreg organismul. Un prim 
efect al infecţiei cu candida este inhibarea sistemului imunitar, 
ceea ce înseamnă că medicamentele pe care le luaţi pentru a combate 
boala afectează mecanismele naturale de apărare a organismului 
împotriva respectivei afecțiuni. 

Antibioticele distrug substanţele nutritive vitale, agravând 
astfel afecțiunea împotriva căreia sunt administrate. lată numai câțiva 
dintre nutrienţii distruși în urma tratamentelor cu antibiotice: vitaminele 
B1, B6, B12, K, acidul folic, fierul, calciul şi magneziul. Când antibioticele 
sunt însoțite de corticosteroizi - alte substanţe frecvent prescrise - 
efectul distructiv asupra sistemului imunitar creşte considerabil. 

Prin anii 1970, o combinaţie de antibiotice (în special de tetraciclină ) 
şi corticosteroizi era luată trecvent de homosexuali înainte de a vizita 
anumite băi publice din San Francisco, Los Angeles şi New York. In 
opinia respectivilor, medicamentele erau menite să-i protejeze împotriva 
bolilor de piele şi venerice. Printre aceşti vizitatori ai băilor publice 
din cele trei oraşe a fost pentru prima dată identificată SIDA, manifestările 
primare şi cauza bolii fiind pneumonia cu Pneumocystis carinii. 

In decembrie 1984, revista „Infecţie şi Imunitate“ publica un 
articol sub semnătura lui Peter Walzer, articol din care putem extragem 
următorul fragment: „Şobolanii cărora li s-au administrat cortico- 
steroizi, o dietă hipoproteică şi tetraciclină, au dezvoltat 
spontan pneumonie cu Pneumocystis carinii după aproximativ 
opt săptămâni, printr-un mecanism de reactivare a infecţiei 
latente. “ E 

Nici spitalele nu oferă un mediu în întregime sănătos. In ciuda 
tuturor antibioticelor, antisepticelor şi altor arme chimice folosite 
împotriva germenilor patogeni, peste două milioane de infecţii grave 
se dezvoltă în fiecare an în spitalele americane, înregistrându-se în urma 
lor 60 000-80 000 de decese. (10) 

Dacă aceste imagini pot fi considerate ca fiind uneori prea generale, 
doar ca o radiografie de ansamblu a sistemului, datele concrete oferite 
de dr. med. loan Ladea sunt cât se poate de concrete, extrase din aceeaşi 
citată revistă, „Farmacovigilența“, şi prezentate pe larg în lucrarea 
acestuia, „Holocaustul provocat de medicina allopată“: 

O recenzie a editorialului „Infecţii iatrogene în urma folosirii 
neraţionale a antibioticelor“, din „Lancet”, 1974, vol. 2, nr. 7888, pag. 
1054-1055, ne prezintă următoarele aspecte: 

„Un studiu statistic, efectuat recent în Anglia, semnalează cazul a 
numeroşi bolnavi vindecați din punct de vedere medical sau chirurgical 
şi care au suferit infecţii intraspitaliceşti cu Pseudomonas aeruginosa, 
Klebsiella aerogenes şi Serratia marcescens. Aceşti germeni a căror 
rată de înmulțire este foarte mare pot provoca afecţiuni, adeseori 
mortale. In SUA, numărul deceselor provocate de septicemii cu germeni 
gramnegativi s-a ridicat anual la peste 70.000, iar frecvenţa bacteriemiilor 
cu aceşti germeni s-a majorat, între 1951 şi 1966, de la 1% la 10%, infecțiile 
cu Staphylococcus aureus şi cu Enterobacteriaceae continuând să fie în 
permanentă creştere...“ 

In „Farmacovigilenţa“, vol. III din 1974, este prezentat un aricol cu 

titlul „Alergie acută la peniciline şi sulfonamide“, dr. F. Heim, „Med. 
Mschr.“, 1974, vol. 20, nr. 4, pag. 171: 

„In urma studiilor efectuate sub egida Organizaţiei Mondiale a 
Sănătăţii, a rezultat că 0,7-10% din toţi pacienții tratați cu peniciline, 
prezintă reacţii adverse de tip alergic, manifestate prin fenomene vari- 
ate, de la urticarie uşoară până la şoc anafilactic letal. 85% din 
accidentele letale au loc în primele 15 minute de la administrarea 
medicamentului. “ 

„Farmacovigilenţa “, vol. II, din 1973, se ocupă de reacţiile anafilactice 
la Ampicilină, într-un referat publicat în „British Med. Jour. “, 1972, vol.1, 
nr. 5794, pag. 195-196, sub titlul „Reacţii dermice la ampicilină“: 

„Recent, S.J. Cameron şi J. Richmond au semnalat faptul că riscul 
producerii acestei reacții la Ampicilină este la fel de mare ca la pacienții 
cu leucemie limfatică ca şi la cei cu mononucleoză infecțioasă, în 
proporție de 90%...“ 

În „Farmacovigilența“ din mai 1982, referitor la Ampicilina 
administrată la bolnavi prezentând doar infecţii curente, din 33 de reacții 
adverse, se raportează un deces (o mortalitate de 3%). 

In „Practica farmaceutică“, editată de Ministerul Sănătăţii, Bucureşti, 
1977, pag. 23, la articolul cu titlul „Frecvența şi semnificaţia clinică a 
alergiilor medicamentoase“ (alergia la penicilină şi aspirină), se spune: 

„In general, după datele OMS din 1972, reacţiile adverse la 
medicamente sunt înregistrate cu o frecvenţă de 1:20, iar la bolnavii 
spitalizați 1:5; este însă foarte greu de făcut o apreciere exactă a frecvenţei 
reacţiilor de sensibilizare la medicamente deoarece manifestările clinice 
nu sunt de obicei caracteristice, se suprapun adesea cu simptomele 
bolii tratate şi nu există încă teste concludente de diagnostic. 

Fontana apreciază că în Franţa 12% din populație prezintă alergii 
medicamentoase iar alte date relatează cifre cuprinse între 5 şi 16% de 
reacții adverse, la bolnavii spitalizaţi. “ 

In SUA, 300 persoane mor anual prin şoc alergic la penicilină, iar 
la noi în ţară, în perioada cuprinsă între 1958-1972 inclusiv, s-au 
înregistrat numai la policlinica de Alergologie din Bucureşti, 2.000 de 
alergii medicamentoase. În ultimii 15 ani, numărul cazurilor a crescut 
progresiv, înregistrându-se o frecvenţă crescută la femei, şi anume 62%.“ 

In „Farmacovigilenţa“ sunt prezentate lucrări de la cea de-a VI-a 
sesiune ştiinţifică anuală a Academiei de Ştiinţe Medicale din 1975, în 
care dr. E. Brauner, dr. M. Rusu şi colab. relatează despre „Acţiunea 
tetraciclinelor asupra dintelui“: 

„In ultimii ani, s-a impus atenţiei problema depozitării tetraciclinelor 
în țesuturile dure (oase, dinţi), ca şi efectele secundare ale acestui proces, 
descriindu-se fenomenul de discromie, de hipoplazie a smalțului şi 
eventualul proces cariogen. 

Examinând clinic 50 de copii, care au primit tetracicline în perioada 
postnatală şi în prima copilărie, autorii au constatat prezenţa fenomenului 
de discromie în 86% din cazuri. Administrarea în primele luni de viaţă, 
prematuritatea şi numărul curelor, au favorizat incidenţa şi intensitatea 
discromiei. Localizarea cea mai frecventă a fost la dinţii frontali, iar 
intensitatea maximă la nivelul coletului... “ 

In „Farmacovigilenţa“ din noiembrie 1975, apare o recomandare 
oficială, în „Rezoluţia WHA 16.36“, OMS, din „Informarea medicală“, 
nr. 152, din 18 iunie 1975: 

„Ministerul Sănătăţii Publice din R.P Bulgaria a informat OMS asupra 
măsurilor luate pentru interzicerea folosirii tetraciclinei şi ai derivaţilor 
săi, atât la femeile gravide pentru întreaga perioadă de sarcină, cât şi 
pentru copii, în care scop a redactat şi dufuzat următorul text: «Cel mai 
grav accident secundar al a acestui medicament, subliniat de majoritatea 
autorilor, constă în acumularea sa în sistemul osos, ceea ce duce la 
alterarea procesului de calcifiere...»“ 

In „Lancet“, 1974, vol. 2, nr. 7883, pag. 744-746, este prezentat 
articolul „Reacţii adverse vestibulare posibile în timpul tratamentului 
cu mindociclină“, de dr. D.N. Williams şi colab.: 

„Acest derivat semisintetic este considerat cel mai activ antibiotic 
in vitro din seria tetraciclinelor (...). Este prezentat un studiu statistic 
cuprinzând 19 bolnavi, din care la 17 din ei (89%) au apărut reacții 
adverse ca: grețuri, vărsături, ataxie, ameţeală, vertij, anorexie, 
transpirații, în decurs de 24-48 de ore de la instituirea unui tratament 
profilactic sau curativ pentru infecțiile meningococice. “ 

In „Farmacovigilența“ din 1975, vol.I, apare articolul cu titlul „Două 
cazuri fatale după administrarea de cefalosporină sodică“, de dr. FG. 
Spruill şi colab., în „Journ. Amer. Med. Assoc.“, 1974, vol. 229, nr. 4, pag. 
440-441. 

„Farmacovigilența“ prezintă raportarea dr. S.A. Kabins şi dr. TJ. 
Spira, intitulată „Criză de colită asociată cu clindamicină“, din „Ann. 
Intern. Med.“, 1975, vol. 83, pag. 830-831. 

In „Farmacovigilenţa “ din noiembrie 1975, apare articolul „Tulburări 
renale în urma tratamentului cu cotrimoxazol“, de dr. St. Kalowski şi 
colab., în „Lancet“, 1973, vol. 1, nr. 7800, pag. 394-397. 

„Farmacovigilenţa“ din iunie 1984 prezintă o fişă referitoare la 
Rifadin (Rifampicină sau Sinerdol), clasată la „tuberculostatice“, 
semnalează mai multe reacții adverse: 

„... In cazul unui bărbat de 48 de ani, la care se instalase şocul 
anafilactic după tratament zilnic, timp de cinci zile cu 450 mg. Rifadin, 
cu toate intervențiile energice, tensiunea arterială nu a putut fi redresată 
decât temporar, iar anuria a persistat, el decedând după două zile de 
terapie intensivă. “ 

„„„ Constatăm o mortalitate de 5,8% pentru această raportare. 

Un procent mai mare ne oferă raportarea imediat următoare, din 
aceeaşi sursă, referitoare la Sinerdol: 

„RA observate: febră, astenie, cefalee, greață, balonări, icter, melenă, 
parestezii cutanate, dispnee, hipotensiune, cianoza feței, hemoptizie, 
hemoragie cerebrală, convulsii generalizate, insuficiență renală acută 
(Icaz), exitus (1 caz). Femeia de 63 de ani care a decedat, la 4 zile de la 
blocajul renal, fusese tratată timp de 12 zile cu 1500 mg. Sinerdol pe 
săptămână. “ 

In „Farmacovigilența” din februarie 1988, pentru Sinerdol apare o 
listă lungă cu efecte adverse provocate de acesta, printre care: ,... 
artralgii, edem al feţei, colici biliare, insuficienţă acută hepatică toxică, 
metroragie, purpură trombocitopenică, urini hipercrome, anurie, 
insuficiență renală acută, exitus prin insuficiență acută hepato-renală 
(o pacientă de 27 de ani)...“ 

„Farmacovizilența“ din 1985, cda. nr.9040, la o fişă legată de 
tuberculostatice, concentrează o sumă de raportări venite de la unități 
sanitare din ţară: 

„Simptomele comunicate: febră, frison, transaminaze crescute (...) 
Pacienţii au fost 16 femei, o fetiţă de 5 ani şi 7 bărbaţi. Dozele administrate: 
300 mg o doză, 1,2-1,8 g/săptămână, între 1-30 de zile. Fenomenele au 
cedat la întreruperea medicaţiei, în majoritatea cazurilor. O femeie de 53 
de ani cu 6 g albumină în urină a fost transferată la ATI iar unui bărbat de 
57 ani, cu insuficienţă renală acută, i s-a aplicat dializă, fără a se cunoaşte 
evoluția ulterioară. Un alt bărbat cu hemoragie difuză, dureri renale, 
erupție, ischemie cerebrală şi renală, a decedat “ 

In „Farmacovigilenţa “ din octombrie 1988, mai mulți medici români 
raportează la clasa „Tuberculostatice” Sinerdolul, care aplicat la 13 
bolnavi dă reacţii adverse destul de grave, precum şi un deces, survenit 
la un bolnav de 29 de ani!“ 

„Farmacovizilenţa“ din 1980, nr.6542, prezintă cazul Izoniazidei 
(Hidrazida) în comunicarea „Efecte toxice în profilaxia tuberculozei“, 
de dr. R.B. Byrd şi colab., în „Journ. Amer. Assoc.“, 1979, vol. 241, nr. 
12, pag. 1239-1241. 

In „Farmacovigilenţa“ din decembrie 1976, este publicat textul cu 
titlul „Epoca de aur a antibioticelor s-a încheiat“, de dr. M. Rapin, din 
„Med. Malad. Infect.“, 1975, vol. 5, pag. 317-318: 

„Adaptarea bacteriilor la antibiotice ridică în prezent serioase 
probleme terapeutice, în special în serviciile de chirurgie şi de 
reanimare. Consumul de antibiotice reprezintă o treime din totalul 
medicamentelor folosite în Franţa, respectiv 3,5% din cheltuielile 
naţionale. In consecinţă, autorul propune interzicerea antibioterapiei 
profilactice, care nu are o fundamentare științifică, nu este rațională şi 
poate fi vătămătoare..., limitarea utilizării antibioticelor cu spectru larg 
de acţiune şi a asocierilor de antibiotice...“ (14) 

In afara tratatelor medicale ştiinţifice, informații prețioase în acest 
sens sunt oferite şi prin intermediul presei scrise cotidiene şi periodice, 
atât naţională cât şi internaţională. Chiar şi în lipsa rigurozității specifice 
tratatelor, aceste publicaţii, selectate dintre cele mai „serioase“, pot oferi 
date prețioase şi mai ales actuale. Astfel, într-un articol din presă, din 
18 iunie 2000, se precizează: 

„Războiul împotriva bolilor infecțioase ar putea fi pierdut în 10 sau 
20 de ani“, estima, în anul 2000, OMS, care a lansat un avertisment 
privind creşterea numărului maladiilor rezistente la antibiotice, prin 
dr. David Haymann, director pentru bolile transmisibile, al instituţiei 
menţinate. „Este posibil ca lumii să-i fi rămas unul sau două decenii 
pentru a învinge bolile infecțioase. Suntem cu adevărat angajaţi într-o 
cursă contracronometru pentru a face să dispară bolile infecțioase din 
lume, înainte ca acestea să epuizeze medicamentele. “ 

Raportul OMS precizează că în Estonia, Letonia şi în anumite părţi 
ale Rusiei, ca şi în China, peste 10% din rădăcinile de virus de 
tuberculoză au devenit rezistente la medicamentele cele mai puternice. 
In Thailanda, trei remedii considerate ca cele mai eficace împotriva 
paludismului sunt deja nefolositoare. In jur de 30% din pacienții trataţi 
cu Lamivudine, un nou medicament împotriva hepatitei B, devin 
rezistenți la această terapie după primul an. 

„A fost nevoie de 20 de ani pentru a pune la punct penicilina de uz 
medical şi de alţi 20 de ani de utilizare a acestui remediu pentru ca el să 
devină practic ineficace pentru tratarea blenoragiei în cea mai mare 
parte a lumii“, precizează dr. Heymann. 

În acelaşi timp, dr. Gro Harlem Brundtland, directorul general al 
OMS (anul 2000), precizează, la rândul său: „Suntem pe cale să pierdem 
instrumentele de apărare pe care le avem la dispoziţie. La ora actuală 
avem medicamente eficace pentru a vindeca aproape toate bolile 
infecțioase majore, dar riscăm să pierdem aceste remedii - şi, implicit, 
şansele de a controla multe din bolile transmisibile - din cauza 
rezistenţei la produsele antimicrobiene“. 

Săptămânalul „Magazin“ oferă informaţii din acelaşi domeniu de 
abordare. Astfel: 

In Statele Unite, o echipă de cercetători de la CEDARS - Sinai Medi- 
cal Center, din Los Angeles, a publicat în revista americană „Pedia- 
trics“ rezultatele muncii sale asupra Streptococcus Pneumoniae. Studiind 
dosarele medicale a 180 de copii internați în opt spitale diferite pentru 
meningită între anii 1993-1996, Moshe Arditi şi colegii săi au putut analiza 
evoluția unor mutanțţi rezistenți la penicilină şi ceftriaxonă. Cifrele sunt 
elocvente. Procentul microbilor rezistenți la penicilină a crescut de la 
13% la 27% în trei ani, iar al celor rezistenți la ceftriaxon s-a multiplicat 
de zece ori. 

Dacă aceste rezultate par îngrijorătoare, ele sunt însă departe de a 
le atinge pe cele din Franţa. Un studiu amplu susținut de laboratoarele 
farmaceutice SmithKline - Beecham pe aproape 10.000 de pacienţi cu 
afecţiuni pneumococice, au arătat că procentele de rezistenţă la 
penicilină şi macrolide urcă până la 50%. Aceste cifre situează Franţa 
pe primul loc, alături de Spania şi Japonia. 

Tot săptămânalul „Magazin“, în articolul „Bolile infecțioase în 
expansiune pe glob“, precizează: 

Un studiu efectuat de specialişti de la „Worldwatch Institute“ arată 
că maladiile infecțioase, precum tuberculoza, febra galbenă, SIDA etc., 
au ucis 16,5 milioane persoane în 1993, ceea ce reprezintă o treime din 
ansamblul deceselor înregistrate la scară planetară. Incidenţa bolilor 
infecțioase a crescut foarte mult în ultimul deceniu al secolului XX, deşi 
progresele ştiinţei şi ale igienei ar fi trebuit să le diminueze aria de 
manifestare. Numai în Statele Unite, numărul deceselor datorate 
maladiilor infecțioase a sporit cu 58% în perioada anilor 1980-1992, relevă 
„Science et vie“. Peste 40 de milioane persoane suferă în prezent de 
febră galbenă, iar 9 milioane de tuberculoză. 

Alt articol de presă, din octombrie 1998 („Bacteriile-mutant mănân- 
că antibiotice“), ne spune: 

La ora actuală medicina se confruntă cu o problemă majoră: lipsa 
de răspuns la tratamentul cu antibiotice. Din acest motiv OMS a iniţiat 
în 1992 proiectul multinațional „Alexandre“, primul de acest gen, care 
s-a derulat în 50 de state şi care a luat în considerare reacția bacteriană 
la 16 dintre cele mai folosite antibiotice. 

Cauza principală a creşterii rezistenţei bacteriilor a fost stabilită ca 
fiind metoda empirică a folosirii antibioticelor. Există ţări în care peste 
70% din populaţie nu răspunde eficient medicaţiei de acest fel adminis- 
trate. Fenomenul în România este în curs de extindere, riscând 
chiar să ia proporțiile unei probleme naţionale. Folosirea 
iraţională a medicamentelor în spitale şi, în unele cazuri, fără o 
identificare a germenilor responsabili de producerea bolilor au făcut 
ca 25% din cazurile studiate să manifeste o lipsă de reacţie la antibiotice. 
In aceste condiţii, la care se adaugă şi abuzul medicamentos al 

pacienților, care se tratează singuri, s-a impus lansarea oficială a unui 
nou proiect, începând cu 11 iulie 1998. 

Un alt articol din presa centrală, intitulat „Abuzul de antibiotice 
ucide ... antibioticul“, referindu-se la un raport ministerial francez al 
anului 1997, arăta că, sub focul unui „bombardament“ masiv, „bacteriile 
devin din ce în ce mai rezistente. Fenomenul este agravat de faptul că 
animalele din care noi procurăm o parte a hranei noastre absorb şi ele 
antibiotice în alimentaţia lor. Fie pentru a evita infecţii la care sunt 
expuse în cadrul crescătoriilor sau pur şi simplu pentru că aceasta 
favorizează uneori chiar creşterea. Bacteriile lor produc în acest caz 
rădăcini rezistente care pot, prin intermediul cărnii, al laptelui, al ouălor, 
să se transmită direct consumatorilor (ca salmonelele sau alte bacterii 
patogene) sau să acționeze asupra unor rădăcini proprii omului, făcându- 
le rezistente la tratament. 

Paradoxal, această rezistenţă se dezvoltă mult chiar în spitale. Sunt 
utilizate numeroase antibiotice şi bolnavii cu apărare imunitară insuficientă 
găzduiesc o mare varietate de germeni, ce profită de contactul perma- 
nent cu aceste antibiotice pentru a edifica sistemul lor de protecţie. De 
unde şi problema maladiilor nozocomiale, adică acelea contractate la 
spital, care fac adesea multe victime. Dar astăzi, rezistenţa la mai 
multe familii de antibiotice (plurirezistența) nu se mai 
cantonează doar în acest mediu spitalicesc. Ea s-a răspândit 
mult prin oraşe. “ 

Dacă în urmă cu 15 ani, toate otitele se vindecau cu penicilină, 
astăzi (1997), 50% sunt insensibile. lar viitorul nu este deloc încurajator. 
Când un antibiotic nu mai acţionează, nu există altă soluţie decât să 
găseşti un altul mai activ. Dacă aceasta nu se întâmplă, procentul de 
mortalitate se apropie de 100% în cazul anumitor bacterii, ca stafilococul 
auriu. Din această cauză au murit bolnavi în SUA şi Japonia, în urma 
unor infecţii altă dată vindecabile şi care, acum, au rezistat la toate 
tratamentele şi au degenerat în septicemie. Specialiştii se tem chiar 
că medicina va fi într-o zi la fel de lipsită de acest „arma- 
ment“, ca şi înainte de era antibioticelor. 

In vara lui 1996, Directorul General din acel moment al 
Organizaţie Mondiale a Sănătăţii, dr. Hiroschi Nakajima, a 
făcut o declaraţie socantă pentru acel moment: „Suntem în pragul unei 
crize mondiale creată de maladiile infecțioase. Nici o ţară nu este în 
siguranță şi nimeni nu are dreptul să ignore această ameninţare“. 

Un alt aspect mai puţin abordat în discuţiile privind sănătatea se 
referă la afectarea corpului fizic uman în urma ingurgitării de carne 
sau produse animale provenite din crescătorii intensive în care animalele 
sunt „hrănite“ efectiv cu antibiotice. In acest fel, are loc un transfer de 
substanţe active antibiotice şi, deci, de toxicitate, de la produsele animale 
din crescătoriile intensive către om. De aceea se recomandă susținut, 
ca şi produsele animale naturale utilizate (lactate, ouă, miere etc.) să 
provină din surse naturale (fermieri de încredere) şi nicidecum din 
magazinele aprovizionate cu produse din ferme industriale de creştere 
intensivă. 

Astfel, în acest sens, dr. Pavel Chirilă şi colaboratorii, în Manualul 
de „Medicină naturistă“, extrag şi oferă date interesante privind relaţia 
antibiotice - animale de crescătorie - friptură: 

Animalele crescute în aglomerații (ferme de creştere intensivă) sunt 

tratate cu antibiotice, vitamine, anabolizante, tranchilizante (din cauza 
unor instincte canibale), vaccinuri etc. 

În epoca modernă, în produsele de origine animală ( provenite din 
ferme de înaltă productivitate) se găsesc adesea reziduuri de antibio- 
tice. Acestea provin din mai multe surse: 

- amestecul în nutrețuri pentru stimularea creşterii şi deci 

ameliorarea randamentului de furajare; 

- folosirea în scop profilactic pentru a preveni anumite boli; 

- folosirea în scop terapeutic; 

- mărirea conservabilităţii produselor alimentare ( practică interzisă 
la noi în ţară). 

Antibioticele reduc gradul de dezaminare şi micşorează pierderile 
de azot, ceea ce permit o mai bună folosire a aportului în scopuri plastice 
(îngrăşarea animalului tratat). 

Se folosesc unele reziduuri de la fabrica de antibiotice numite anti- 
biotice furajere (Furodicil, Aurex, Ciclofurin) sau antibiotice ca: 
penicilina, tetraciclina, oxitetraciclina, clortetraciclina, bacitracina (la 
păsări şi porcine), landomicina (la păsări), higramicina (la porcine), 
taomixina (amestec de teramicină şi oleandomicină ) etc. 

Comitetul mixt FAO-OMS a constatat că practica antibioticilor 
„nutritive“ există în 2 4 de ţări. 

Un studiu folosind clortetraciclină cu C 14 a evidenţiat că în oasele 
animalului se depun 34,5 mg/kg, în ficat 0,03 mg/kg, în rinichi 0,08 mg/ 
kg, în alte organe 0,01 mg/kg. 

Antibioticele se caracterizează printr-o mare rezistenţă la 
tratamentele termice (penicilina se reduce numai cu 8% la pasteurizare 
rapidă şi cu 50% prin sterilizare; cloramfenicolul nu înregistrează nici 
o transformare). 

Poluarea produselor alimentare de origine animală cu antibiotice 
are efecte dezastruoase asupra stării de sănătate: 

- în primul rând, se produc modificări importante în sensibilitatea 
bacteriilor la antibiotice apărând tot mai multe variante 
rezistente şi greu de tratat în patologia umană; 

- în al doilea rând, folosirea abuzivă a antibioticelor în lumea 
animală corelată cu abuzurile în patologia umană produc 
dezechilibre ecologice favorizând aspecte noi ale patologiei 
(creşterea frecvenţei virozelor, micozelor, ale patologiei prin 
acarieni etc.). (52) 

La rândul său, dr. A. Percek sesizează în a sa „Lume a medicamen- 

telor“: 

Ilustrăm prin câteva exemple marile riscuri la care expune rezistenţa 
la antibiotice. Astfel, un grup de reputați epidemiologi din două oraşe 
americane foarte apropiate, şi anume Mineapolis şi Saint-Paul au fost 
frapaţi de numeroasele victime pe care le-a produs în aceste oraşe bac- 
teria cunoscută sub numele de Salmonella Newport, bacterie care 
îndeobşte în această zonă provoacă foarte rar boala cunoscută sub 
numele de salmoneloză, şi care este caracterizată printr-o infecţie 
generală de tip tifoidic sau septicemic, prin toxiinfecţie alimentară, ca 
şi prin alte tulburări. După cum s-a constatat în urma 
investigaţiilor efectuate, cauza care a dus la această 
agresivitate ieşită din comun a bacteriei menţionate ținea de 
rezistenţa obţinută de către aceasta, pe calea consumului de 

carne provenită de la vite cărora, pentru a li se adăuga un 
spor de greutate, li s-a administrat în hrană în mod sistematic 
clortetraciclină, aşadar un antibiotic. O situaţie similară a fost 
semnalată şi în Anglia, unde un mare număr de persoane au decedat în 
urma unei alte intoxicații alimentare generate de o altă salmonelă, şi 
anume Salmonella Typhimurium, şi aceasta devenită rezistentă, după 
cum s-a constatat uiterior la orice antibiotic, datorită introducerii 
unui antibiotic în hrana bovinelor. (9) 

De asemenea, în „Cartea completă de medicină tradițională 
chineză“, Daniel Reid remarcă: 

Cea mai mare problemă în dieta americană standard este totala 
contaminare a cărnii cu antibiotice şi hormoni steroizi. Aproape 40% 
din totalul antibioticelor produse în Statele Unite sunt administrate vitelor 
şi celorlalte animale de crescătorie, ele trecând astfel în organismul 
consumatorilor o dată cu fiecare hamburger, friptură sau alte produse 
din carne. Acest consum zilnic de antibiotice afectează în mod negativ 
sistemul imunitar, fiind un factor important în apariţia deficienței 
imunitare dobândite. (10) 

„Formula AS“, nr. 568 din iunie 2003, în articolul „Un film de groază: 
carnea din farfurii“ (sau, altfel scris: „Un film de groază: moartea din 
farfurii“) ne prezintă următoarele informații şocante: 

In mod normal, un pui nu devine adult decât peste câteva săptămâni, 
iar speranţa sa de viaţă este de aproximativ şapte ani. Puii crescuți în 
incubator sunt supuşi la tratamente care permit dezvoltarea mai rapidă 
a musculaturii lor. Un cocktail înspăimântător de hormoni de creştere 
şi de antibiotice este adăugat la hrana lor, permițându-le să atingă în 
doar şase săptămâni talia adultă, deci de 50 (cincizeci) de ori greutatea 
care au avut-o la naştere. 

Porcii, viţeii, ba chiar şi somonii sunt supuşi la acelaşi regim de 
antibiotice care, optimizând randamentul tubului digestiv, sporeşte 
creşterea în greutate a animalului cu 5% pe zi, cu preţul unei concentrații 
de mai multe miligrame de antibiotice pentru fiecare kilogram de carne. 

In 1997, OMS a denunţat un pericol sanitar exploziv, prezent în 
SUA: hamburgerii, mâncarea naţională a americanilor, sunt preparați 
din carne provenită de la animale tratate cu tetraciclină, o iniţiativă 
dezastruoasă, care provoacă salmoneloze rezistente la tratamentele 
clasice. 


Către finalul subcapitolului prezentăm câteva „certitudini “ ce 
implică antibioterapia, la modul general, recunoscute ca atare de 
cercetarea ştiinţifică şi expuse prin citarea aceleiaşi surse autorizate şi 
credibile, dr. A. Percek: 

- Antibioterapia, zisă „de acoperire“, nu are o bază științifică, fiind 

ca atare nerecomandabilă. 

- La rândul ei, antibioterapia așa-zisă preventivă nu este admisă 
decât pentru a preveni o infecţie cu germeni bine stabiliți, ca de 
exemplu, cu streptococul hemolitic. 

- Asocierea de antibiotice pune, prin definiţie, complexe probleme 
de indicație şi de compatibilitate. 

- A se reţine faptul că, din nefericire, nu există încă 
antibioticul ideal, pe care şi-l doresc cu atâta ardoare 
medicii şi mai ales bolnavii. 

- A se mai reține de asemenea faptul că medicul de azi, care prescrie 

un tratament pe bază de antibiotice, trebuie totdeauna să reflecteze 
şi asupra responsabilităţilor pe care şi le asumă, pe această cale, 
pentru problemele terapeuticii de mâine, şi asta pentru că 
handicapatul de azi în materie de antibioterapie, respectiv acela 
care nu răspunde prompt şi eficient la antibioticele care se 
administrează, nu este altul decât victima exceselor de ieri, care 
s-au practicat pe această linie. Cu alte cuvinte, adultul de azi 
care nu răspunde favorabil la antibioticele care i se 
administrează pentru un proces pneumonic, nu este 
decât copilul de ieri, înecat pur şi simplu în antibiotice, 
pentru cea mai banală răceală. (9) 

Din acest periplu - prin lumea medicamentelor şi prin medicina 
tradițională chineză - se desprinde, deloc surprinzător pentru 
practicantul în Alimentaţia Naturală, o multitudine de date tehnice, 
expuse chiar de către cei implicaţi şi cei mai avizaţi în acest sens: 
medicii (fie alopaţi sau naturişti). 

De aceea, concluzia este clară şi neechivocă: antibioticele, ca medica- 
mente de sinteză, prezintă, în general, o acțiune puternic citotoxică, cu 
afectarea locală sau generală a organismului. Această afectare se pro- 
duce prin acțiunea toxicității directe, exprimată chiar din definiția acestor 
substanţe alopate: se opun „bioticului“ din microorganismele 
patogene, dar şi din celulele normale ale bolnavului. 

Pe de altă parte, structura sintetică, biochimică, de tip dextrogir a 
acestora, le face mult mai greu adaptabile (doar prin enzimele de 
izomerizare ale organismului), în general fiind incompatibile cu 
structura vie, organică, levogiră a moleculelor organismului. 

Asemenea medicamentului alopat, antibioticele nu pot fi 
blamate „in corpore“ şi nu se poate nega acţiunea lor 
salvatoare în anumite situații dramatice. 

Dar, ca întotdeauna, este recomandat ca acestea să reprezinte doar 
„mâna urgentă de ajutor“, momentul de susținere imediată şi 
necondiționată a vieţii - pentru ca, printr-o relativă revenire şi 
aproximativă echilibrare a funcţiilor organismului, ulterior, să se 
pornească temeinic amplul proces de dezintoxicare, sau, mai limpede 
spus, de naturalizare, prin cel mai simplu şi eficient proces natural — 
Alimentaţia Naturală. 


* 


* k 


În cazul unor procese infecțioase de mare gravitate, „medicamentul- 
aliment“ natural este reprezentat de Alimentaţia Naturală, din componente 
foare atent selectate, cu evitarea produselor animale, fie ele chiar şi natu- 
rale. In situaţii deosebite, când şi condiţiile permit, se poate apela la 
medicamentul cel mai eficient, numit „pauză alimentară“ cu apă distilată 
sau de altă natură (apă PI etc.). 

Insă, în cazul unei terapii bazate pe preparate naturale, se pot folosi 
diverse componente alimentare şi nealimentare care au în comun calitatea 
de a fi naturale şi de a acţiona specific pe microorganisme, fiind cel puțin 
bacteriostatice sau chiar bactericide (doar pentru microbii patogeni, care 
copleşesc organismul, fără afectarea celulelor normale ale organismului). 
Astfel, dintre acestea, putem enumera: alimente (miere, uleiuri etc.), plante 
alimentare sau alți constituenți din natură (uleiuri eterice, aer puternic 

ozonificat de la munte, aerosoli, fitoncide etc.). 

În sprijinul celor susținute mai sus, dr. C. Jarvis, expune în capitolul 
„Mierea, veritabil medicament antibiotic“ din lucrarea „Medicine in Ver- 
mont“ următoarele informații: 

Medicul Wilhelm Sackett, bacteriolog la Institutul Agricol al Statului 
Colorado, SUA, a realizat experimente cu mierea. Astfel, a introdus 
diferiți agenţi patogeni într-un mediu cu miere pură şi a aşteptat. 
Rezultatele -au uimit pur şi simplu. În câteva ore, sau cel mult în câteva 
zile, toate microorganismele patogene erau distruse: agenţii patogeni 
ai febrei tifoide au foat distruși în 48 de ore, în timp ce bacilii typhosus 
A şi B au pierit în 24 de ore. Salmonella a fost distrusă în doar 5 ore. La 
fel s-au petrecut lucrurile cu diverşi alți agenți patogeni, asociaţi cu 
bronhopneumopatia cronică, peritonita, pleurita, abcesele supurative 
etc. Aceste experimente au fost ulterior reluate şi confirmate de echipe 
de medici din SUA şi Marea Britanie. 

Concluzia tuturor exprimentelor a fost aceea că mierea constituie 
un excelent aliment şi un medicament cu reale calități 
antibiotice. Motivul pentru care flora patogenă nu poate trăi în prezenţa 
mierii este legat de prezenţa potasiului, care extrage din bacterii apa 
necesară existenţei lor. 

De altfel, calităţile terapeutice ale mierii sunt (re)cunoscute încă 
din antichitate; de exemplu, într-un papirus egiptean este specificat 
de nu mai puțin de 22 de ori că rănile se tratau cu miere de 
albine... 

De asemenea, din diverse alte articole din presă sau lucrări din 
domeniul medicinei naturale, am putut extrage şi alte informaţii, 
asemenea celor expuse până acum, pentru a putea descoperi acele 
metode ce pot sprijini cu succes terapia prin Alimentaţie Naturală, în 
cazul unor boli infecțioase, chiar grave: 

Din produşii volatili extraşi din plante aromatice au fost fabricate 
din cele mai vechi timpuri esențe naturale şi uleiuri care erau folosite 
drept condimente sau în scop terapeutic. După primele studii sistema- 
tizate, începute din 1894, s-a demonstrat că esenţa de cuişoare în 
concentraţie de 1/6.000 distruge bacilul Koch, iar esenţa de cimbru, 
în concentraţie de 5% distruge în 2 minute bacilul cauzator al dizenteriei. 
De asemenea, esenţele de cimbru, lavandă, pin şi eucalipt au 
acțiuni antiseptice în domeniul pulmonar, urinar şi digestiv. Aceste 
esențe aromatice nu produc dependenţă şi nu au efecte secundare. 

Un efect deosebit de puternic antibacterian îl oferă aerosolii 
naturali ai muntelui - particule de ulei volatil pe care se 
condensează o peliculă fină de apă, amestecul încărcându-se 
electric, cu efect dinamizant. Aerosolii sunt extrem de eficienţi în 
tratarea astmului bronşic, a bronşitei cronice, a pneumoniei recidivante 
şi a TBC-ului, rinitei, sinuzitei, amigdalitei (iată, deci, a unor boli 
infecțioase deloc uşoare). 

Aromele muntelui sunt semnul că în aer au fost degajate substanţe 
foarte puternice, secretate de plante, cu rol în apărarea plantelor de 
microbi, numite fitoncide. Aerul montan este pur şi simplu 
încărcat cu medicamente secretate din plante, având rol în 
combaterea bacteriilor patogene, virusurilor, ciupercilor 
parazite, precum şi de stimulare imunitară. 

Astfel, un hectar de pădure de stejar răspândeşte zilnic în 
atmosferă în jur de 2 kg de fitoncide capabile să distrugă bacilul 
dizenteriei. La rândul lor, fitoncidele emanate de pin au capacitatea de 
a distruge bacilul Koch al tuberculozei, iar cele produse de molid 
neutralizează bacilul difteriei etc. 

De altfel, pădurile nu reprezintă mediul prielnic pentru dezvoltarea 
microbilor în general, dovadă fiind rezultatele cercetărilor 
experimentale care demonstrează că într-un metru cub de aer din 
pădure nu există decât în jur de 5-500 de germeni microbieni, 
pe când: într-un spital sunt de la 10.000 de microbi (în cele mai fericite 
cazuri); în case de locuit se pot găsi cam 20.000 de microbi; 5.000.000 
de microbi pot fi găsiţi într-un birou; de la 4.000.000 până la 9.000.000 
de germeni microbieni s-au observat într-un magazin aglomerat... 

Uleiurile eterice pot înlocui, uneori, anibioticele. O recentă desco- 
perire a cercetătorilor englezi arată că uleiul de mixandră poate 
neutraliza microbi cu mare virulență, printre care cel al tuberculozei, 
fără a afecta organismul uman. 

Către finalul subcapitolului, oferim un extras din lucrarea elaborată 
de către Adina-Maria Secară şi Mihai Stoian - „Secretul succesului 
meu: Aloe Vera“ - ce abordează proprietățile terapeutice uimitoare 
ale plantei Aloe Vera, dar mai ales posibilităţile deosebite oferite de 
această plantă-antibiotic natural, de a putea înlocui antibioticele de 
sinteză chimică de tip alopat: 

In anul 1970, dr. Ruth Simms şi dr. E.R. Zimmermann au efectuat 
la „Institutul de Microbiologie“ din Dallas, o serie de teste pentru 
a determina potenţialul pozitiv al Aloei Vera asupra bacteriilor. Testând 
efectul gelului de Aloe asupra organismelor micotice (fungi), Simms şi 
Zimmermann au descoperit că gelul de Aloe în procent de 80-90% 
distruge „Tinea pedia” şi „Tinea ungium“ în aproximativ cinci 
ore. In timpul aceluiaşi an, Simms şi Zimmermann au testat citopatologia 
gelului de Aloe Vera împotriva a 100 de culturi de ţesuturi cu viruşi 
de tip „Herpes simplex“ şi „Herpes zoster strains“. Testul - 
făcut pe hamsteri de cultură - a arătat că Aloe Vera a distrus viruşii 
de ambele tipuri în mai puţin de 72 de ore, în toate cele 100 
de mostre cu țesut. 

Aceiaşi doctori au efectuat teste priivind efectul plantei de Aloe 
Vera asupra „Stafilococului aureus“, asupra „Streptococului 
viridans“ şi asupra „Candidei albicans“. Pe lângă aceste cercetări, 
s-a mai testat efectul plantei şi pe bacteria „Corynebacterium xero- 
sis“ a cărei prezenţă în piele determină seboreea (mătreaţa ). 

In urma testelor efectuate s-au putut sintetiza importante concluzii 
semnificative: 

- gelul de Aloe Vera având o concentraţie de 70% este foarte eficient 
în ceea ce priveşte vindecarea țesutului contaminat cu 
„Stafilococul aureus“, „Streptococul viridans“ şi „Corynebacte- 
rium xerosis“; 

- o concentraţie chiar şi mai mică a gelului, de numai 50%, este 
suficientă pentru o diminuare drastică a „Candidei albicans“ (în 
candidoze bucale sau vaginale). 

Conform „The Journal of Pharmaceutical Sciences“, vol. 53, 

pag. 1287, din anul 1963, dr. Lorma Lorenzetti a descoperit că gelul 
proaspăt sau stabilizat de Aloe Vera are proprietăţi 
bacteriostatice împotriva „Stafilococului 209“, a 
„Stafilococului pyogenes“ şi a diferitelor forme de „Salmo- 
nella “ şi bacterii „Shigella“. 

Intr-un alt studiu efectuat în anul 1971 de către dr. Ruth Simms la 
„Microbiology Assay Service“ din Dallas, s-au urmărit efectele 
gelului de Aloe Vera de concentraţie foarte mare asupra lui „Trichomo- 
nas vaginalis“. Testele au arătat că într-un timp de 72 de ore Aloe 
Vera a avut o eficienţă de 100% în ceea ce priveşte distrugerea parazitului 
în țesuturile de probă. 

Dr. Kathleen Shupe, biolog şi profesor la Universitatea 
din Dallas, a efectuat în 1994 o serie de cercetări privind efectele Aloei 
Vera asupra bacteriei ce produce acneea, „Proprionibacterium 
acnes“. Testele efectuate „în vitro“ cu procentaje diferite ale 
concentraţiei de Aloe Vera gel au arătat că acesta are un efect de 100% 
în ceea ce priveşte distrugerea bacteriei, şi aceasta în mai puţin de 24 
de ore, la procentaje chiar mai mici ale concentraţiei de Aloe Vera. 

Aceste exemple de mai sus, sunt dovada vie că întotdeauna există 
o alternativă, chiar şi naturală, la medicamentele toxice alopate. Trebuie 
însă precizat că simpla utilizare a câtorva preparate naturiste, pe fondul 
unei boli infecțioase majore şi cu o alimentaţie tradițională, nu opreşte 
de obicei procesul infecțios: riscul este major. 

De aceea nu recomandăm aceste preparate de mai sus decât ca 
adjuvante (ajutoare) în susținerea cu mai mult succes a 
Alimentaţiei Naturale - şi aceasta atent direcționată (se recomandă, 
astfel, acordarea unei mari atenţii utilizării produselor animale, de tipul 
ouălor şi lactatelor, chiar şi în cazul celor naturale, nepasteurizate, 
netratate termic sau chimic - a se vedea subcapitolele corespunzătoare, 
ca 4.6.3, 11.3 etc.). 

Considerăm că numai în acest caz putem vorbi de eliberarea de 
antibioticele toxice, de uşurarea corpului de aceste adevărate „bombe 
cu ceas“ şi eliberarea de procesul infecțios - prin deschiderea căii reale 
de naturalizare a corpului prin Alimentaţia Naturală. 


4.6.2 VACCINUL: PROTECPIA FAPĂ DE 
BOALA SAU FAVORIZAREA ACESTEIA ? 


Interogaţia din titlul acestui subcapitol poate părea cel puțin ciudată, 
având în vedere ceea ce se ştie uzual despre vaccinuri, dar mai ales 
având în vedere ceea ce este prezentat ca informaţie medicală generală 
sau de specialitate. Dacă în privința medicamentelor alopate, informaţiile 
din subcapitolele anterioare deja nu par să mai reprezinte o noutate 
absolută (semnale de alarmă fiind trase de mulţi alţii, chiar şi din lumea 
medicală), în privința vaccinurilor pare să existe o „unanimitate“ de 
păreri: efectele secundare ale vaccinurilor există, dar fără acestea chiar 
nu se poate concepe starea de sănătate modernă! 

Astfel, se consideră că acestea sunt indispensabile în menţinerea 
sub control a multor boli infecțioase, unele de o gravitate foarte mare; 

de asemenea, fără vaccinurile epocii moderne, chiar boli infecțioase 
grave precum poliomielita şi variola n-ar fi putut fi eradicate, sau măcar 
controlate... 

Aceasta este „dogma“ medicală, adică informaţia pe care o ştie orice 
medic de bună credinţă, specialist sau nu în epidemiologie. Ceea ce se 
ştie mai puţin, se referă la: calităţile reale ale vaccinurilor, la 
modul real de preparare al acestora, la efectele profunde, 
întinse pe ani şi zeci de ani (nu doar efectele momentane, 
specifice medicamentelor  alopate), dar mai ales la 
indispensabilitatea (necesitatea absolută) acestora. 

La toate aceste aspecte încercăm, foarte pe scurt, câteva precizări, 
dar, ca de obicei, fără multe comentarii proprii, lăsând citatele unor 
lucrări de specialitate „să vorbească“, pentru a nu fi acuzaţi ulterior de 
simple şi inoportune speculații. 

Căutând cu atenţie, citind printre rânduri, sau prin rânduri 
mai puțin citate, vom descoperi fragmente de adevăruri, ce 
pot recunoaşte Adevărul! 


Intrând direct în subiect, vom cita dintr-o lucrare deja frecvent 
amintită până acum, „Cartea completă de Medicină tradiţională 
Chineză“, în care autorul Daniel Reid, ca specialist cercetător în dome- 
niul medical, abordează - chiar dacă succint, dar nu mai puţin relevant 
- şi domeniul vaccinurilor şi al efectelor secundare ale acestora: 

In ziua de azi, practic tuturor copiilor din ţările occidentale li se 
administrează vaccinuri despre care medicii afirmă că îi protejează de 
poliomielită, difterie, pojar şi alte boli periculoase. Totuşi în cartea sa 
„Medical Nemesis“, Ivan Illich raportează: 

„Numărul deceselor cauzate de scarlatină, difterie, tuse convulsivă 
în rândul copiilor sub cincisprezece ani arată că aproape 90 procente 
din scăderea generală a mortalității înregistrate între anii 1960 şi 1965, 
s-a produs înainte de introducerea antibioticelor... De departe, cel mai 
important factor a fost rezistenţa superioară a organismului 
determinată de o mai bună nutriţie. “ 

lar în ceea ce priveşte poliomielita, medicul Herbert Ratner raporta 
în revista „Copilul şi Familia“(1980, vol. 19, nr. 4): 

„Este suficient să spunem că cele mai mari epidemii de polio- 
mielită înregistrate după introducerea vaccinului Salk s-au 
declanşat la scurt timp după administrarea pe scară largă a 
acestui vaccin, fiind caracterizate printr-un debut neobişnuit de precoce 
din punctul de vedere al anotimpului. Ca să numim câteva: epidemia din 
Massachussetts din 1955, epidemia din Chicago - 1956, epidemia din Des 
Moines - 1959.“ 

In decembrie 1983, în revista „Să trăim“, doctorul Robert Mendel- 
sohn preciza: „Inainte de administrarea pe scară largă a vaccinului 
antirubeolic, circa 85% dintre adulți deveneau imuni în mod 
natural la această boală pentru toată viaţa; din cauza imunizării 
artificiale, marea majoritate a femeilor a pierdut această 
imunitate naturală. “ (10) 

În săptămânalul „Magazin“ din 13 noiembrie 1997, în articolul cu 
titlul „Pierderea părului - Vaccinul Hepatitei B“ este prezentat „cazul“ 
unui vaccin antihepatitic B: 

Pierderea părului poate avea drept cauză un vaccin, mai 

ales la femei şi atunci când a fost administrat unul împotriva 
hepatitei B, se susține într-un raport publicat de curând. Cercetătorii 
de la „Departamentul Alimentaţiei şi Medicamentelor“ din SUA 
au declarat că au investigat fişe medicale după ce în 1994 au 
primit o plângere de la o femeie a cărei fetiță în vârstă de un an 
şi-a pierdut aproape tot părul într-o perioadă de zece zile 
după ce a beneficiat de o a doua doză de vaccin împotriva 
hepatitei B. Din cele 60 de plângeri primite până acum cercetătorii au 
reuşit să evalueze amploarea fenomenului, descoperind, astfel, că în 
majoritatea cazurilor persoanele care şi-au pierdut părul erau femei şi 
toate beneficiaseră de acest vaccin. In raportul publicat în ultimul 
număr din noiembrie 1997 al revistei „Journal of the Ameri- 
can Medical Association“ se mai arată că nu este cunoscută cauza 
acestei reacţii adverse la acest vaccin şi că oamenii de ştiinţă au nevoie 
de mai multe date pentru a elucida acest fenomen. 

Dr. med. loan Ladea, în lucrarea deja intens citată, „Holocaustul 
provocat de medicina alopată“, nu putea trece cu vederea şi proble- 
matica vaccinurilor. Astfel, aducând în discuţie efectele secundare grave 
ale vaccinului BCG, acesta precizează - având „Farmacovigilența“ ca 
sursă de informare şi credibilitate: 

„Farmacovigilenţa“ din ianuarie 1980 îi citează pe dr. FC. Au şi 
colab., din „Cancer“, 1978, vol.41, pag.2209-2214, legat de vaccinarea 
BCG, în contextul tratamentului cu tuberculină: 

„BCG administrat prin tehnica multiplei puncturi a fost folosită ca 
tratament adjuvant la pacienţi cu sarcom osteogenic. La patru din 
cinci pacienţi care au primit BCG s-au depistat granuloame 
pulmonare. Pentru diagnosticarea nodulilor pulmonari, ei au fost 
supuşi toracotomiei, în intervalul a trei săptămâni de la ultima injecție 
cu BCG. La doi pacienţi care au primit BCG, s-au depistat 
granuloame în măduva osoasă şi în nodulii limfatici 
mediastinali.“ (74) 

Pentru a înțelege mai bine contextul actual al afluxului de vaccinuri 
-se pare identic cu „mareea medicamentoasă“ a medicamentelor alopate 
- este poate util să ne reamintim cerinţele actuale ale specialiştilor 
epidemiologi în privința administrării vaccinurilor, începând încă din 
momentul naşterii. Astfel, în articolul „Copilul trebuie să aibă carnet de 
vaccinări“ din cotidianul „Libertatea“, datat 11 februarie 2003, se 
precizează: 

Copiii până la 14 ani trebuie să aibă, obligatoriu, carnete de 
vaccinări. Acestea permit o evidenţă clară a celor 7 vaccinuri 
obligatorii administrate copilului (împotriva: hepatitei B, tuberculozei, 
poliomielitei, rujeolei, difteriei, tusei convulsive şi tetanosului), 
începând de la naştere până la vârsta de 14 ani. Calendarul 
acestor vaccinări este următorul: 

- prima vaccinare se efectuează la 24 de ore de la naştere, în mater- 

nitate (vaccin antihepatita B); 

- după 4-5 zile, urmează vaccinarea antituberculoasă (tot în materni- 
tate), vaccinarea antipoliomielitică, antitetanică / antipertussis, 
antidifterică; 

- la 12 luni se efectuează vaccinarea antipoliomielitică şi şi anti- 
difterică, antitetanică / antipertussis; 

- între 12-15 luni se administrează vaccinul antirujeolic; 

- între 30-35 de luni, copilul va primi vaccinul antidifteric, antitetanic/ 

antipertussis; 

- la 7 ani se efectuează vaccinarea antituberculoasă şi antidifterică/ 

antitetanică; 

- la 9 ani este administrat vaccinul antipoliomielitic şi vaccinul anti- 

hepatita B; 

- la Mani se efectuează vaccinarea antituberculoasă şi antidifterică/ 

antitetanică. 

Chiar şi pentru un părinte de copil mic, pe care îl duce conştiincios 
la policlinică, pentru vaccinare, această interminabilă listă a vaccinărilor 
poate fi cel puţin impresionantă, dar mai ales uimitoare. Puse cap la 
cap, toate aceste vaccinări cerute obligatoriu, sub sancţiunea legii (!), 
par a fi cel puţin numeroase, dacă nu chiar stufoase... 

Acest aspect este intens dezbătut în cotidianul „Libertatea“ din 
20 aprilie 2003, în articolul intitulat „Vaccinurile, arme cu două 
tăişuri?“ (interogativ, asemenea titlului subcapitolului nostru). Alarmaţi 
de creşterea bruscă, în acea perioadă, a cazurilor de reacții adverse la 
vacinurile administrate elevilor din şcolile generale, cu zeci şi sute de 
cazuri, unele ajunse în stare gravă la spital, autorii articolului-interviu 
au solicitat opinia, referitoare la vaccinuri, a mai multor medici şi 
specialişti din domeniul epidemiologiei („...dacă vaccinurile fac mai 
mult rău decât bine?“): 

In ultimele două săptămâni mai multe cazuri de reacții adverse 
apărute după administrarea vaccinurilor diftero-tetanic şi rubeolic la 
câteva zeci de şcolari din Hapria, jud. Alba, Valea Călugărească, 
jud. Prahova şi Micşeni, jud. Botoşani (din cei 14 elevi de clasa a 
VIII-a a şcolii generale din localitate, 11 au fost internaţi la Spitalul de 
boli contagioase din Botoşani, în urma reacţiilor adverse ale vaccinului 
administrat: vărsături, vertijuri, dureri musculare, leşin etc.) 
au pus problema firească, a calităţii şi efectelor acestor vaccinuri, 
obținute, de regulă, chiar din tulpinile viruşilor ce provoacă boala 
respectivă. Pe de altă parte, schema de vaccinare aplicată prin Planul 
Naţional de Imunizări, ce prevede nu mai puțin de 13 vaccinuri 
administrate în şase injectări copiilor în primul an de viață şi 
19 vaccinuri celor de până la 14 ani, are darul de a neliniști, prin 
numărul lor, pe orice părinte. 

Problema vaccinurilor, strâns legată de cea a viruşurilor din care 
se obțin tocmai pentru a-i combate, a suscitat interes în toată lumea pe 
parcursul ultimei jumătăţi de secol. Dovedindu-se eficiente, fără discuţie, 
în campaniile mondiale de eradicare a unor boli ca variola, poliomielita, 
pojarul, oreionul, rubeola, hepatita B sau tusea convulsivă, ele au stârnit 
controverse prin reacțiile adverse pe care aceste instrumente, teoretic 
binefăcătoare, de apărare a sănătăţii, le pot genera, de la alergii 
cutanate, astmă sau artrită, la scleroză multiplă şi paralizii. 
La toate aceste probleme se pot adăuga cele legate de transportul şi 
stocarea defectuoasă a vaccinurilor şi, deloc de neglijat, administrarea 
lor incorectă, mai ales prin necunoaşterea antecedentelor, „istoriei“ 
medicale a fiecărui copil. 

In acest sens, pornind de la cazurile semnalate în România, am 
întrebat mai multe personalităţi din domeniul medical şi ştiinţific dacă, 
la urma urmei, vaccinurile fac mai mult rău decât bine: 

Prof. dr. Andrei Aubert Combiescu, fost director al 

Institutului de Seruri şi Vaccinuri „Dr. I. Cantacuzino“: „Există 
o întreagă literatură împotriva vaccinurilor, creată de mulţi medici 
homeopați sau de membri ai unor secte religioase, dar adevărul e că 
vaccinurile au rezolvat multe probleme create altădată de afecțiuni grave. 
Acele conservante, mai bine zis prezervante, din vaccinuri pot fi 
antiseptice sau antibacteriene. E forţat să le comparaţi cu E-urile 
din alimente, dar, chiar şi aşa, ştiţi că unele din ele fac chiar 
bine“ (|). 

Prof. dr. Petre Calistru, directorul Spitalului Clinic de 
Boli Infecţioase şi Tropicale „Victor Babeş“: „Sunt doar trei cazuri 
în care pot apărea probleme: 

1. Când vaccinul are o problemă, dar asta se-ntâmplă extrem de 
rar şi doar la cel făcut pe bază de agent viu atenuat. 

2. Când există deficienţe în lanţul frigorific de transport şi depozitare 
(trebuie ținute la 4 grade, ca la frigider). 

3. Când apar reacţii paradoxale, de tip alergic, la substanţele conser- 
vante din vaccin. Dar asta se specifică pe prospectul produsului 
şi poţi controla.“ 

(Fost) Ministru al Sănătăţii şi Familiei, dr. Daniela Bartoş: 
„Reacţiile adverse sunt prevăzute pe prospectul produsului şi sunt 
aceleaşi ca întotdeauna, ele nedepăşind limitele prevăzute de prospect.“ 

Prof. dr. Adrian Streinu-Cercel, directorul Institutului de 
Boli Infecțioase „Prof. Dr. Matei Balş“: „Există standarde 
internaționale ale apariţiei de reacții adverse, de la 1 caz la 100.000 de 
vaccinați, la 1 caz la 1.000.000 vaccinați. “ (Aici este de amintită situaţia 
din cursul lunilor martie-aprilie 2003, când, în urma operaţiei de polipi 
şi a anesteziei realizate, doi pacienţi din Arad şi Sibiu, dintre care unul 
tânăr, viguros, sportiv, decedează, la interval de două săptămâni 
unul de celălalt. Deşi, se precizează în literatura de specialitate, riscul 
decesului în urma operaţiei de polipi este de unul la 1.000.000 de 
cazuri...) „Dacă e o problemă cu vaccinul, se opreşte vaccinarea, se 
verifică lotul. Dar acesta este un risc asumat de autorități. România este 
parte a programului OMS de eradicare a unor boli. Vaccinarea nu 
este negociabilă. Sigur că sunt şi riscuri, dar rezultatul general şi pe 
termen lung este benefic. Aşa, de pildă, variola... Vaccinul putea da 
reacții cutanate multiple, forme disimulate de vaccină, o boală 
asemănătoare variolei. Dar uite că ea a fost eradicată, în 1980. 
Vaccinurile nu sunt nici periculoase şi nici prea multe. Că unul poate 
genera, la nu ştiu cine, scleroză în plăci, să zicem, acesta-i 
riscul“ (!). 

Dr. Maria Chirilă, specialist în imunologie şi alergologie 
(„Să dai polivaccinuri copiilor sub un an este o agresiune la 
care sistemul lor imunitar nu poate să facă față“): „Nimeni nu 
se opune principiului vaccinării. Problema este cum se face vaccinarea 
la ora actuală. Sistemul ce funcţiona până în 1991, verificat timp de 40 
de ani, era foarte bun. Mai puține vaccinări, la intervale mai mari de 
timp şi nimeni nu avea necazuri. De zece ani, însă, s-a trecut la o 
vaccinare masivă care sfidează regulile de aur ale 
imunologiei. Să dai polivaccinuri în neştire copiilor de până 
la un an, este o agresiune la care sistemul lor imunitar nu 
poate să facă față. De exemplu, se ştie că picai anul în Facultate (de 
Medicină) dacă nu respectai următorul principiu: n-ai voie să faci 

un vaccin după altul mai devreme de 30 de zile. De ce astăzi se 
consideră că merge să faci antipolio combinat cu diftero-tetanicul sau 
antirujeolicul? De ce se face antihepatita la naştere, când se 
ştie că e tocmai perioada de icter fiziologic, normală de altfel, 
în care ficatul bebeluşului este vulnerabil? Ştiţi câți copii vin 
la mine cu ciroze şi ictere la vârste foarte fragede? De ce se fac 
vaccinuri la copii care au avut bolile respective şi la care vaccinarea 
poate produce dereglări imune? De ce se fac la copiii mari vaccinări 
antioreion sau antirujeolic, când astea sunt boli normale ale copilăriei, 
nu sunt periculoase, în schimb pot fi expuşi, prin vaccinare, 
antigenului rujeolei, de exemplu, ce poate produce în viitor o 
afecțiune extrem de gravă, PES (panencefalita sclerozantă)? 

Nu suntem nici sectanţi, nici obsedați de a fi împotriva vaccinării, 
dar acesta e adevărul! Vaccinurile sunt instrumente cu două 
tăişuri, unde sunt folosite virusuri atenuate, ce pot fi folosite 
ca arme biologice. Abuzul poate naşte monştri! Incearcă un copil să 
spună că este alergic, că este astmatic, degeaba! Trebuie vaccinat de-a 
valma! Şi cazurile recente... Credeţi că n-a contat faptul că suntem în 
plin sezon de viroze? Credeţi că a ținut cont cineva de asta până n-au 
leşinat acei copii? Deci, eu nu pledez pentru nevaccinare, ci pentru 
renunțarea la avalanşa de vacinuri multivalente, făcute la 
intervale mici, ce dau peste cap organismul unui copil.“ 


Fără prea multe comentarii, doar să subliniem „multumirea“ majo- 
rității specialiştilor intervievaţi că efectele secundare erau „conform 
prospectului“. Deci, dacă acestea sunt amintite în prospectul vaccinului, 
totul este în regulă? Evident că nu, aşa cum nu este firească nici 
acceptarea chiar şi a unui singur caz de boală gravă declanşată 
de vaccin - sau de orice altă substanţă medicamentoasă, cu rol declarat 
terapeutic. In acest caz, principiul hipocratic „Primum non nocere“ 
devine golit de sens, desuet... 

In această privinţă, punctul de vedere bazat pe bun-simţ pare a fi 
evident: indiferent de părerea specialiştilor şi de cerințele normelor de 
sănătate (valabile doar la un moment dat, posibil radical schimbate 
chiar de mâine...), decizia de apelare la medicament sau vaccin aparţine 
nu unor norme / reguli/ legi, ci a fiecăruia din cei implicaţi, a fiecărui 
cetățean cu adevărat responsabil pentru sănătatea sa, a copiilor săi şi a 
întregii familii, inclusiv umane. 

Aceste decizii se bazează, cum precizam, nu pe norme temporare, 
supuse judecății istoriei, ci pe cunoaşterea valorilor universale, 
imuabile, perene: principiile fundamentale ale viului, ce sprijină şi susțin 
Principiul Unic al Vieţii. 

Exact acest lucru îl realizăm şi noi acum: oferirea unor date cât 
mai precise, bazate pe realitate, simplitate, eliberate de interese 
financiare, orgolii profesionale sau obligaţii tradiționale! Se 
doreşte a se oferi o informaţie cât mai impersonală, pentru o decizie 
cât mai liberă, a fiecăruia dintre cei implicaţi în Actul Vieţii, deci a 
fiecăruia dintre noi... 


Revenind la informaţiile concrete privitoare la vaccinuri, în 
susținerea argumentelor rezonabile şi de bun-simţ ale Dr. Maria Chirilă, 
referitoare la afluxul actual masiv de vaccinuri, în continuare îl cităm 

pe Dr. Eugen Olaru, şeful Secţiei de virusologie din cadrul 
Intitutului de Diagnostic şi Sănătate Animală (în 2001), care, 
referindu-se la epidemia de febră aftoasă la bovine, din Marea Britanie, 
din acel moment - printre altele, declara în presa din aprilie 2001: 

Vaccinarea este practic ultima soluţie. In România, vaccinarea în 
masă s-a practicat până în 1992, când Comunitatea Europeană a decis 
sistarea vaccinărilor. În cazul în care s-ar opta pentru această soluţie, 
țara noastră nu ar mai exporta nici un animal. Animalele vaccinate 
sunt suspectate de a avea o formă de virus, reprezentând un 
pericol pentru efectivele nevaccinate, de aceea este interzis 
exportul. Aceasta poate fi folosită doar când situația a scăpat de 
sub control, trebuind anunţate în prealabil instituţiile internaționale. 

Prin acest scurt citat dorim să subliniem importanţa pericolului 
real, pentru animalele nevaccinate, apărut în urma vaccinării celorlalte 
- recunoscut la nivelul oficial, politic, al Uniunii Europene. Acelaşi 
lucru se întâmplă în prezentul lui 2003 cu porcinele vaccinate de pestă 
porcină, interzise, de asemenea la export, din aceleaşi considerente ca 
şi cele legate de vaccinarea la bovine de febră aftoasă... 

Şi atunci, dacă pericolul vaccinării este clar evidenţiat şi recunoscut 
în privinţa animalelor, de ce nu se realizează acelaşi lucru şi în 
privința oamenilor, mai ales când este vorba de copii, începând 
cu nou-născuțţii? Oare animalele sunt mai importante (pentru carnea 
oferită ca friptură în farfurie) decât oamenii - pentru sistemul actual de 
sănătate?... 


Dacă informațiile oferite până acum vor fi considerate ca „subțiri“ 
şi puţin argumentate în susținerea ideii de nocivitate a vaccinurilor, 
asemenea medicamentelor alopate de sinteză industrială, credem că 
informaţiile oferite de un „specialist în deconspirări“, respectiv Vladimir 
Alexe, vor fi cel puţin relevante, dacă nu revelatoare sau bulversante. 
Acest prolific redactor de „subiecte tari” şi-a format şi credibilizat 
propriul său sistem de prezentare al informaţiilor considerate „şocante“, 
„incredibile“ şi „de necrezut“, dar cărora timpul le-a confirmat de fiecare 
dată veridicitatea. Exact în această categorie se încadrează şi citatul de 
mai jos, extras din suplimentul de „Dosare ultrasecrete“ ale cotidianului 
„Ziua“, din 14 iulie 2001: 

Istoria sindromului „vacii nebune“ are un prim punct de cotitură în 
anul 1934, în urma unei campanii de vaccinări a mieilor contra 
sindromului „oii nebune“. S-a constatat că, în doi ani, au decedat 
5.000 dintre cei 18.000 de miei vaccinați. Ancheta de laborator a stabilit 
atunci că vaccinul administrat fusese pregătit folosindu-se miei 
infestați de oile-mamă. Faptul că infecția cerebrală se transmisese în 
plan vertical de la oi la mieii lor şi, apoi, în plan orizontal, de la un miel 
la altul, nu a ajuns, însă, în paginile literaturii de specialitate decât 15 ani 
mai târziu. După cum o demonstrează şi Lynette Dumble în articolul 
„Brain-dead Imperialism: Manmade Creutzfeldt-Jakobs and Mad 
Cow Disease“ („Imperialismul creierului-mort: eroarea umană 
în sindromul Creutzfeldt-Jakobs şi maladia vacii nebune“), în 
„Third World Resurgence“, nr. 75, 1996, pag. 21-24. 

In suplimentul „Dosare ultrasecrete“ din 14 aprilie 2001, V. Alexe 
reuşeşte o „radiografie nefardată“ a sistemului medical internațional, 
insistând pe efectele, deloc neglijabile asupra sănătăţii umane, a 

vaccinurilor şi campaniilor de vaccinare: 

Într-un anumit sens, secolul XX poate fi considerat „secolul vaccinu- 
rilor“. Considerate mijloace ideale de luptă contra multor maladii, de 
„baraj“ imunitar pentru copii şi adulţi, de principal mijloc de combatere 
a epidemiilor (de la gripă la varicelă sau oreion), vaccinurile au intrat 
în mentalitatea colectivă a populației secolului XX şi au creat un „pol“ 
gigant în vasta şi atât de criticata industrie farmaceutică. Prescrise cu 
seninătate de medici, mai ales în cazul copiilor mici, vaccinurile au 
intrat şi pe piaţa micilor animale de casă ori a celor de fermă, cu 
consecinţe financiare considerabile pentru producătorii de vacinuri 
animale. Cu toate acestea, secolul XXI ar putea schimba mult optica şi 
tempera entuziasmul pentru infailibilitatea imunologică a vaccinurilor. 
Mai multe dezvăluiri recente - păstrate, deocamdată, doar în cercurile 
specialiştilor - indică de pe acum că vaccinurile au constituit, în 
tot secolul XX, o mare şi esențială sursă de declanşare a 
numeroase tulburări nervoase, maladii cu caracter imunologic 
- multe necunoscute în trecut, adică înainte ca administrarea 
vaccinurilor să devină o practică internaţională - precum şi a unor 
epidemii cu o forță şi o arie de proliferare ori viteză de distrugere 
imunologică greu de stăvilit. La toate acestea se adaugă şi o anumită 
opacitate a mass-media, care a subestimat importanţa acestui fenomen. 

Caracterul iatrogen al virusurilor SIDA ori Ebola a fost rareori luat 
în discuţie de mass-media internațională, în ciuda unor avertismente şi 
documente care dovedeau că modificarea genetică în laborator a 
anumitor virusuri constituia o componentă a războiului biologic, căruia 
marile puteri i-au acordat o importanţă crucială după al doilea război 
mondial. Nici utilizarea unor vaccinuri experimentale pe om - ca în 
cazul soldaţilor americani din Golf - ori folosirea campaniilor de 
vaccinări în scopul administrării către populaţie (mai ales în Lumea a 
Treia) a unor vaccinuri experimentale, cu efecte necunoscute, nu au 
fost şi nu sunt în centrul interesului mass-media. 

La nivelul mentalului colectiv domină un punct de vedere 
bine înrădăcinat: vaccinurile ne păzesc de maladiile infecțioase. Marile 
trusturi farmaceutice cheltuiesc importante fonduri pentru a face reclamă 
vaccinurilor şi vaccinărilor, reamintind mereu populaţiei că epidemiile 
de poliomielită ori variolă au fost eradicate prin vaste programe de 
vaccinări în masă. Publicitatea din mas-media l-au obişnuit pe cetăţeanul 
civilizat să dea fuga la farmacie încă de la primele semne ale unei răceli 
pentru a-şi procura şi administra drogurile recomandate. 

În cazul epidemiilor de gripă ori alte virusuri de sezon, omul simplu 
se lasă „înțepat“ imediat. Copiii, la rândul lor, sunt „bombardați “ - chiar 
la prescripţia pediatrilor - cu un veritabil „baraj“ de 22 de vaccinuri, 
încă înainte de a împlini vârsta de 6 ani. Nici cățelul sau pisica din casă 
nu scapă de vaccinările periodice. Vânzarea gamei imense de vaccinuri 
- gamă reînnoită permanent — plata vaccinărilor ori a vizitei medicale 
au transformat piaţa vaccinurilor într-un uriaş bussines. 

În avalanşa epidemiilor şi a campaniilor de vaccinare - decretate 
periodic - vocile unor mari somități medicale, ca şi 
avertismentele acestora, au trecut neobservate. Cu toate acestea, 
în ultimul deceniu al secolului XX, la marile reuniuni ştiinţifice de profil, 
experţi ai marilor laboratoare şi medici de renume au avertizat, în mod 

constant: unele vaccinuri contaminează, mai mult decât 
imunizează! 

Barbara Doe Fisher, preşedinta lui „The National Vaccine 
Information Center“ („Centrul Naţional de Informaţii privind 
Vaccinurile“), cu sediul la Vienna (Virginia, SUA), susține că 
vaccinurile sunt responsabile de creşterea permanentă a numărului de 
copii şi adulţi care suferă de tulburări nervoase, de incapacitate 
intelectuală, astmă, de sindromul oboselii cronice, lupus, 
artrită reumatoidă, scleroză multiplă şi alte boli. Doamna Fisher 
solicită, de mai mulți ani, instituirea unui sistem de monitorizare, pe 
termen lung, a efectelor provocate asupra populației de vaccinările în 
masă şi limitarea campaniilor de vaccinare doar la acele vaccinuri 
despre care s-a dovedit că nu prezintă efecte negative sau efecte 
necunoscute. 

De regulă, nu există specialist care să nege, cel puţin neoficial, 
pericolele pe care le implică administrarea vaccinurilor. Pojarul, 
oreionul, rubeola sau poliomielita sunt ori au fost combătute prin 
vaccinuri, care au în componenţă, cum bine se ştie, cantităţi mici din 
virusul propriu-zis. Deşi în statisticile americane de sănătate se 
menţionează, de pildă, faptul că poliomielita ar fi fost total eradicată în 
Statele Unite încă din 1979, aceleaşi statistici „uită ” să menţioneze faptul 
că toate cazurile de poliomielită semnalate după 1979 au fost 
provocate chiar de vaccinurile anti-polio... 

Un alt cercetător american, Neil Z. Miller, se întreba dacă vaccinul 
antipolio mai este necesar, din moment ce generează alte cazuri de 
poliomielită. Miller insistă şi pe faptul că, înaintea începerii programelor 
de vaccinări în masă - în urmă cu circa 50 de ani - cancerul nu atinsese 
proporțiile epidemice de azi, maladiile imunodeficitare erau puțin ori 
deloc cunoscute, la fel şi autismul la copii. 

De fapt, aşa cum susţin şi specialiştii, contaminarea prin 
administrarea vacinurilor nu este o problemă nouă. În al doilea război 
mondial, de exemplu, vaccinul contra febrei, preparat din sânge uman 
contaminat cu virusul hepatitei, s-a transmis militarilor. Rezultatul: 
50.000 de militari americani au fost infectați cu hepatită în 
urma administrării vaccinului declarat ca imunizant. 

Abia în anii '60 s-a descoperit că vaccinul anti-polio, preparat din 
țesutul rinichiului de maimuţă, contaminase între 1955 şi 1963 
numeroase persoane cu un virus, definit de specialişti drept „Simian 
Virus, numărul 40“, prescurtat virusul SV 40. Deşi se dovedise că SV 
40 declanşa cancerul la animale, autorităţile sanitare americane 
au susținut că el nu avea aceleaşi efecte şi aupra omului. Ulterior însă, 
s-a evidenţiat prezenţa lui SV 40 şi într-o serie de cazuri de cancer uman. 
În anii '90, cercetătorii americani au ajuns la concluzia că SV 40 a 
contaminat vaccinul anti-polio, fiind factorul declanşator al 
unor forme rare (până atunci) de cancer pulmonar 
(mezotheliom) ori de cancer al măduvei osoase (mielom 
multiplu). Un raport medical din 1999 dezvăluia prezenţa lui SV 40 în 
țesuturile rinichilor a 4 copii născuţi după 1982. Trei dintre ei suportaseră 

transplanturi de rinichi, al patrulea suferea de o tumoare renală. 
Specialiştii americani şi-au mai pus o întrebare fundamentală: SV 40 
trecuse oare de la părinţi la copii? 

Pentru americani a constituit un veritabil şoc şi o altă dezvăluire. 
Anume că unele campanii de vaccinare au fost utilizate pentru testarea 
acoperită a unor vaccinuri experimentale, ale căror efecte urmau să fie 
observate şi consemnate de specialişti şi laboratoare. Asemenea teste 
„acoperite“ cu vaccinuri experimentale s-au derulat în SUA, ultima dată, 
între 1989-1991, la „Kaiser Permanente of Southern California“ şi la „Cen- 
ter for Disease Control“ (CDC), care au efectuat împreună teste experi- 
mentale cu un vaccin anti-pojar. Fără intormarea prealabilă a părinților, 
vaccinul Edmostron - Zagreb (E-Z) a fost administrat experimental la 
1.500 de copii, aparținând comunităţilor sărace de negri şi de latino- 
americani din cartierele periferice ale Los Angeles-ului. Recomandat 
apoi chiar de OMS, vaccinul E-Z a fost ulterior administrat fără prevenirea 
părinţilor altor mii de copii din Mexic, Haiti ori diverse state din 
Africa. 

Doar numărul mare de decese înregistrate în rândul 
copiilor, cărora li se administrase vaccinul E-Z, a determinat, 
în cele din urmă, suspendarea vaccinărilor. In urma unor noi 
cercetări, s-a descoperit că, din nefericire, vaccinul anti-pojar E-Z cauza, 
ca efect secundar, afectarea gravă a sistemului imunitar al copilului 
vaccinat, pe termen lung: între 6 luni şi 3 ani, cel puţin. Statistic, s-a 
constatat că administrarea vaccinului anti-pojar E-Z a condus, 
în fapt, la decesul mult mai multor copii decât în rândul 
acelora care nu fuseseră vaccinaţi preventiv. In Africa, E-Z a 
provocat, potrivit unor statistici mai puţin cunoscute, moartea unui număr 
dublu de fetițe decât de băieţi, aspect încă neelucidat. 

În 1992, OMS a interzis celebrul vaccin E-Z, fără a preciza, însă, şi 
rata deceselor. Potrivit lui „Los Angeles Times“ din 20 iunie 
1996, nici unul dintre cei 1.500 de copii vaccinaţi nu a 
supravieţuit administrării acestui vaccin, care nici măcar nu 
căpătase licenţă de fabricaţie... 

Mulţi şi-au pus întrebarea câte alte campanii „acoperite“, cu vacci- 
nuri experimentale, au fost iniţiate de autoritățile sanitare, fără ştirea 
sau consimţământul populaţiei. Semnificativ apare şi un alt detaliu: 
cercetătorilor de la laboratorul „Kaiser“ nu li s-au adus la cunoştinţă 
aceste teste, pe cobai umani; toți au aflat de vaccinările experimentale 
asupra populaţiei abia în 199%, citind „Los Angeles Times“! 

O altă statistică îngrijorătoare priveşte cazurile de astm. In zonele 
sărace ale oraşelor americane s-a constatat, în ultimele decenii, o 
adevărată explozie a azurilor de astm. Potrivit lui CDC („Center for 
Disease Control“), 5.000 de persoane mor anual în SUA în mediul expus 
mai sus. Circa 17,3 milioane suferă de astm (dintre care 4,8 milioane de 
copii), faţă de doar 6,7 milioane de cazuri înregistrate în anii '80. Astmul 
se manifestă înaintea vârstei de 6 ani, iar în rândul negrilor cazurile de 
astm s-au dovedit de două sau trei ori mai frecvente decât în rândul 
albilor. In secţiile spitalelor din cartierele sărace ale New-York-ului - 
Bronx sau Harlem, se înregistrează de 21 de ori mai multe cazuri de 
astm decât în alte zone ale marii metropole americane. Unii specialişti 
atrag atenţia că explozia cazurilor de astm în rândul negrilor de la 

periferia unor mari metropole americane nu se poate explica decât 
prin imunodeficiență provocată de administrarea unor vaccinuri 
experimentale, care nu au fost inoculate şi populaţiei americane din 
celelalte zone urbane. 

In anii '90, un vaccin antitetanos, inoculat negrilor africani 
şi femeilor din Mexic, Nicaragua ori Filipine conţinea un 
hormon care provoca avortul şi, în final, sterilitatea. In 1995, o 
organizaţie catolică pentru apărarea drepturilor omului, „Human Life 
International“, a acuzat OMS pentru promovarea unui vaccin canadian 
anti-tetanos, conținând Hormonul coriogonadotrop 
(„Choriogonadotropic hormon“ - HCG). Potrivit organizaţiei 
catolice, hormonul era administrat într-o doză neobişnuită de câte cinci 
injecții, timp de 3 luni, exclusiv femeilor a căror vârstă permitea sarcina. 
Experimentul a fost rapid stopat doar după ce un număr semnificativ de 
femei cărora li se administrase vaccinul pe bază de HCG au prezentat 
hemoragii vaginale abundente şi au avortat după inoculare. 

Potrivit unor specialişti din domeniu, OMS a dezvoltat şi testat vacci- 
nurile anti-fertilitate timp de peste 20 de ani. Femeile din Lumea a Treia 
cărora li s-a administrat vaccinul anti-tetanos, au dezvoltat anticorpi 
care au atacat apoi hormonul fertilităţii. Asociaţia Medicală din 
Filipine, după analizarea acestui vaccin, a constatat că peste 
20% dintre femeile vaccinate fuseseră inoculate anterior, cu 
hormonul HCG, care provoca avortul şi sterilitatea. Detaliile 
„afacerii HCG“ se pot regăsi pe web-ul lui „Human Life International“, 
www.hli.org. 

In octombrie 1999, un vaccin împotriva infecţiei cu Rotavirus (care 
provoacă la copii diareele rebele) a fost lansat pe piaţă în SUA. Un an 
mai târziu, în octombrie 2000, după ce fusese inoculat la 
peste un milion de coii, vaccinul „Rotashield“ a fost retras, 
deoarece s-a constatat că poate provoca, într-un fel sau altul, ocluzie 
intestinală. Peste 100 de cazuri de ocluzie intestinală au fost 
raportate la copii, după una sau două săptămâni de la administrarea 
acestui vaccin. 

Unul din aspectele cele mai delicate legate de manufacturarea vacci- 
nurilor priveşte culturile celulare de unde se extrag, în laboratoare, 
viruşii atenuaţi introdusi apoi în componenţa vaccinurilor. Foarte 
puțini ştiu că viruşii utilizaţi la fabricarea vaccinurilor sunt 
dezvoltați în organe animale, ca rinichii de maimuţă sau 
embrionii de găină, ori în culturi de celule umane provenind 
din țesuturile canceroase. Un exemplu intrat în literatura de 
specialitate este cel al lui Henriette Lacks, decedată în 1951, în 
urma unui cancer cervical. Eşantioanele din tumoarea sa malignă 
au fost „donate“ unui laborator din Baltimore, specializat în culturi 
celulare. La acea dată - 1951 - toate tentativele de a dezvolta viruși în 
culturi celulare de laborator eşuaseră. Nici astăzi nu se ştie prea bine 
din ce cauză viruşii crescuți în eşantioanele canceroase, extrase 
din tumoarea Henriettei Lacks, s-au dezvoltat viguros şi au 
creat astfel prima cultură celulară de laborator, denumită „HELA“, după 
numele Henriettei Lacks. Celulele cancerose ale tinerei negrese 
au fost alimentate cu un amestec plasmatic din extractul 
embrionilor de pui de găină şi cel uman: plasmă proaspătă 
de pui, extrasă din sângele puilor vii de găină, şi sânge din 

placente umane (placentele, din care se hrănesc fetuşii, conţin 
o serie de hormoni deosebit de rezistenți). 

Astăzi, după o jumătate de secol, se bănuie că virusul „Papilloma “ 
- cu transmitere sexuală - ar putea constitui cauza cancerului cervical. 
Se presupune că Papilloma-viruşi au fost încorporaţi în culturile 
de laborator „Hela“, introduşi în componenţa vaccinurilor create 
pe baza culturilor respective, vaccinuri administrate apoi oamenilor. 
Prin anii '60, când acest aspect malign al culturilor „Hela“ nu era 
cunoscut, s-a observat transformarea malignă a celulelor de ficat uman 
şi de maimuţă din culturile „Hela“. 

Contaminarea de tip „Hela“ şi consecințele asupra viruşilor crescuţi 
în asemenea culturi de celule canceroase, viruşi introduşi în componenţa 
unor vaccinuri, a constituit un adevărat şoc în lumea bacteriologilor. 
Michael Gold a abordat această problemă într-o carte celebră: 
„A Conspiracy of Cells: One Woman's Immortal Legacy and 
the Medical Scandal It Caused“ („Conspirația celulară: 
moştenirea eternă a unei femei şi scandalul medical pe care 
l-a provocat“). Marele dr. virusolog Jonas Salk, „părintele“ 
vaccinului Salk, antipolio, a declarat, ani de zile mai târziu, în 1978, că 
„a fost pe punctul de a-şi pierde minţile“ când a descoperit 
contaminarea „Hela“a celulelor animale în laboratorul său. 
La sfârşitul anilor '50, Salk a injectat, experimental, pacienţilor bolnavi 
de cancer un vaccin pe bază de viruşi dezvoltați în țesuturi celulare de 
maimuță, țesuturi de acelaşi tip cu cele utilizate în fabricarea viruşilor 
intrați în componenţa faimosului său vaccin anti-polio. Dr. Salk spera 
ca vaccinul astfel produs să stimuleze sistemul imunitar al pacienților. 
Efectele au fost, însă, contrare, astfel că Salk a început să suspecteze 
culturile „Hela“. In acei ani, susține în cartea sa Michael Gold, medicii 
încă nu bănuiau că vaccinurile, conținând viruşi dezvoltați 
în asemenea culturi de laborator, s-ar afla de fapt la baza 
declanşării cancerului. 

In mod obişnuit se susține că vaccinurile sunt „sterilizate“. Numai 
că această sterilizare este o problemă controversată: prin sterilizare 
pot fi distruse tocmai proteinele imunizante, în timp ce viruşii 
contaminatori ori particulele virale pot supraviețui, fiind ad- 
ministrate odată cu vaccinul. Mari valuri printre specialişti a stârnit 
şi ipoteza că extractul din fetus de vițel - utilizat frecvent pentru 
hrănirea culturilor celulare din laborator - ar fi răspunzător 
pentru contaminarea cu SIDA. Dr. J. Grote a publicat în „Journal 
of the Royal Society of Medicine”, din octombrie 1988, un 
articol pe această temă, avertizând: „Este absolut vital ca toate 
vaccinurile să fie verificate anti-SIDA înaintea utilizării, şi ca virusul 
bovin să facă obiectul cercetărilor pentru posibilul său rol în 
facilitarea infestării cu SIDA. “ 

Sunt acestea - vaccinurile conţinând viruși - cauzele declanşării 
contaminării cu SIDA? Câţiva cercetători americani au atras atenţia că 
prima epidemie SIDA s-a declanşat, în SUA, în urma 
administrării vaccinului contra hepatitei tip B, în comunitățile 
de homosexuali din San Francisco, Los Angeles şi New-York, 
în cursul campaniilor de vaccinare - de tristă amintire - dintre 
anii 1978-1981. Prima epidemie SIDA a erupt în 1981 printre 
homosexualii din cele trei mari metropole, homosexuali vaccinați an- 

terior contra hepatitei B. Or, la începutul anilor '70, vaccinul contra 
hepatitei B a fost dezvoltat pe baza unor viruşi crescuţi pe 
culturi de țesuturi de cimpanzeu, despre care astăzi se afirmă, 
unanim, că ar fi cauza transmiterii virusului SIDA de la maimuțe la om. 
Vaccinul contra hepatitei B încerca să prevină transmiterea bolii pe 
cale sexuală. Acel vaccin experimental avea în compoziție şi 
un ser, extras din sângele homosexualilor bolnavi de hepatită, 
iar vaccinurile pe bază de ser nu pot fi sterilizate. 

Există şi o altă ipoteză, în virtutea căreia vaccinul anti-polio, conta- 
minat cu virusul de la cimpanzeu, s-ar afla la originea epidemiei SIDA din 
Africa. In „The River: A Journey to the Source of HIV and AIDS“ 
(Fluviul: o călătorie către izvoarele HIV şi SIDA“), carte publicată 
în 1999, Edward Hooper analizează felul în care vaccinul anti-polio, 
fabricat pe baza țesuturilor din rinichi de maimuţă, a propagat 
SIDA de la cimpanzeu la om, în anumite state africane. 

Hooper nu este, însă, primul care avansează astfel de ipoteze. Tom 
Curtis schiţase ipoteza încă din 1992, în paginile revistei „Rolling Stone“. 
Alți cercetători susţin că programul de vaccinări lansat de OMS în Africa, 
din anii '70, poartă o mare responsabilitate pentru declanşarea şi răspân- 
direa epidemiei de SIDA din anii '80. Intre timp, somităţi ca dr. 
Leonard Horowitz şi dr. Alan Cantwell susțin, foarte recent, 
că virusul comun utilizat în vacinurile anti-varicelă, gripă şi 
hepatită, s-ar afla, de fapt, la originea epidemiilor de SIDA. 

Numitorul comun al tuturor teoriilor privind originea declanşării 
epidemiei de SIDA, îl constituie vaccinurile, mai exact viruşii şi 
culturile celulare în care aceşti viruşi sunt cultivați în 
laboratoare, înainte de a fi introduşi în componenţa diverselor 
vaccinuri administrate populaţiei. Dezlănţuirea epidemiei supranumită 
în mass-media „sindromul Golfului“, printre miile de veterani americani 
participanţi la războiul din Golf (1991), a atras atenția asupra vaccinului 
anti-antrax, administrat militarilor debarcaţi în Peninsula Arabică în 
războiul contra Irakului. Administrarea vaccinului a fost o normă 
militară obligatorie, soldaţii americani care s-au sustras vaccinării anti- 
antrax fiind supuşi sancţiunilor. Or, tocmai cei care s-au sustras 
administrării celebrului vaccin anti-antrax s-a constatat că 
nu suferă de „sindromul Golfului“, în timp ce mulți dintre cei 
vaccinaţi anti-antrax „la ordin“, nu numai că manifestau forme 
grave ale bolii, dar ei le-au şi transmis ulterior membrilor 
familiilor lor (soţii, copii), chiar şi micilor animale de casă 
(câini, pisici). 

Dr. Garth Nicolson este cel care a reuşit, după câţiva ani de 
cercetări, să pună în evidenţă în sângele tuturor celor infectați de 
„sindromul Golfului“ un microb bacterian, Mycoplasma, care 
avea ataşat de el un virus SIDA. Mycoplasma, însă, nu se răspândeşte 
niciodată pe cale naturală. Ulterior, o epidemie de „sindrom al 
Golfului“ s-a manifestat şi printre deţinuţii închisorii Hunts- 
ville, Texas. Aceştia, evident, nu călcaseră vreodată prin Peninsula 
Arabică. S-a descoperit că puşcăriaşilor li se inoculseră 
exprimental un vaccin care conținea viruşi modificaţi genetic. 
La experiment a luat parte şi dr. James Watson, laureat al Premiului 
Nobel pentru descoperirea structurii moleculei de ADN şi conducătorul 
ştiinţific al faimosului „Human Genome Project“. 


201 


Această masivă trecere în revistă a „lumii vaccinurilor“, văzută de 
după cortină, „în culise“, oferă o imagine uneori dură, alteori parcă 
incredibilă, a modului în care se produc, gestionează şi administrează 
aceste preparate extrem de sensibile - cu adevărat „arme cu două 
tăişuri ! Informaţiile de mai sus sunt uneori extrem de incomode pentru 
confortul nostru mental - privitor la obiceiurile şi atitudinile noastre 
de întreținere a stării de sănătate, inclusiv prin opinia că aceasta se 
realizează neapărat prin intermediul vaccinurilor. 

In lumina informațiilor de până acum, parcă altfel este receptată 
opinia referitoare la eficienţa vaccinării, larg răspândită prin presă. 
Astfel, se susține că „statisticile Direcţiei de Sănătate Publică au 
demonstrat eficienţa vaccinării: numărul cazurilor de îmbolnăvire în 
rândul copiilor vaccinaţi a scăzut considerabil. Părinţii trebuie să se 
gândească la sănătatea copiilor lor, mai ales că nu trebuie să plătească 
nimic. In plus, copiii nevaccinaţi nu sunt primiţi în colectivități: 
creşe, grădinițe, şcoli etc“ (!). 

De asemenea, dr. Lili Pasat, şeful Inspecţiei Sanitare de Stat din 
Ministerul Sănătăţii şi Familiei, declara la 17 aprilie 2003 că la adminis- 
trarea oricărui produs medicamentos poate apărea o reacţie adversă, 
inclusiv la adminstrarea vaccinului: „Apar reacţii secundare, deoarece 
parametrii vaccinurilor sunt alţii decât ai fiecărui individ în parte. La 
fiecare vaccin se folosesc substanţe, suporturi, conservanțţi 
care pot să ducă la daune în organism doar dacă găsesc şi 
terenul propice. Beneficiile imunizărilor sunt mult mai mari decât 
eventualele reacţii adverse, care sunt minime în cazul vaccinurilor. “ 

Înainte de alte comentarii, este bine să conturăm şi o imagine succin- 
tă a diverselor „suporturi, conservanţi“ ce intră în compoziţia 
vaccinurilor, dintr-o lucrare de specialitate, „Imunologia“, a unui specia- 
list imunolog, dr. Virgil Păunescu: 

Adjuvanțţii sunt substanţe sau amestecuri de substanțe care 
amplifică răspunsul imun faţă de un antigen. În general, antigenul 
este amestecat cu adjuvantul şi administrat împreună. Un astfel de 
amestec se administrează pe cale subcutanată, niciodată intravenos. 
Adjuvantul complet Freund este format dintr-o emulsie de ulei şi 
micobacterii moarte. Se foloseşte doar în experimente pe 
animale, deoarece produce reacție inflamatorie locală 
puternică ca urmare a activării macrofagelor şi limfocitelor. 
Un alt adjuvant este componenta muraminică din constituţia peretelui 
micobacteriilor. La om, suspensia de hidroxid de aluminiu este 
adjuvantul cel mai utilizat în prepararea vaccinurilor. (79) 

lată cum de timpuriu, cantități apreciabile de Aluminiu (din adju- 
vantul din hidroxidul de aluminiu) ajung în trupul plăpând al copilului, 
chiar şi la nou-născuţi. lar despre efectele secundare nocive ale acestuia, 
semnale de alarmă apar tot mai mult în ultimii ani - mai ales, ca urmare 
a utilizării tot mai mari a cutiilor de sucuri şi bere din aluminiu. De 
aceea, vaccinul administrat, pe lângă infecția virală sau bacteriană, prin 
aluminiul adjuvant din compoziţia sa poate induce în timp şi o „banală“ 
intoxicare chimică! 

Dar, într-adevăr, nu în această posibilă intoxicare chimică stă drama 
utilizării vaccinurilor. Informaţiile anterioare, sintetizate cel mai coerent 
în „Dosarele ultrasecrete“ ale lui Vladimir Alexe, surclasează cu mult 
toate informaţiile de până atunci, provocând poate temeri, posibil panică, 
legată la utilizarea vacinurilor. Şi atunci, ajungem la aceeaşi întrebare, 
ca şi în privința medicamentelor chimice alopate: ce facem dacă nu 
mai folosim vaccinurile, ce punem în loc? 

De fapt, întrebarea cea mai importantă poate fi pusă astfel: „Sunt 
vaccinurile cea mai bună metodă de stimulare, şi mai ales 
dezvoltare/ evoluție, a sistemului imunitar?“. Principiul ales („a 
da cu bâta în capul paznicului adormit, ca să se trezească şi să acționeze 
în caz de pericol “ — sistemul imunitar), este oare cea mai bună, firească, 
naturală, dar mai ales eficientă metodă? 

Până la enunţarea propriei noastre viziuni (care probabil că deja 
este prefigurată în concepția celor ce au avut răbdarea studiului acestor 
date, prin corespondenţa cu subcapitolul referitor la medicamentele 
alopate), oferim un ultim scurt citat din revista lunară „Ştiinţa pentru 
toţi“, nr. 5, din mai 2003, din articolul „Al doilea HIV“: 

„Terapia intermitentă“ (studiată inclusiv de un grup de cercetători 
din Massachussetts), pe parcursul căreia pacientului îi este întreruptă 
medicaţia în mai multe etape, ținteşte amplificarea reacției 
imunitare împotriva virusului HIV la bolnavii cu infecţii acute. 
În timpul terapiei, medicii întrerup periodic tratamentul antiviral, pentru 
a permite sistemului imunitar să se mobilizeze şi să lupte singur cu 
boala. Cei care susțin această strategie spun că virusul este 
controlat, pentru că sistemului imunitar i se „dă timp“ să 
scoată la bătaie artileria grea, reprezentată de celulele CD8, 
care distrug celulele infectate. 

După o anumită perioadă de teste, „terapia intermitentă “ 
s-a dovedit ineficientă şi chiar periculoasă. Imediat după 
întreruperea medicaţiei, la cei mai mulți dintre pacienți 
nivelurile virusului în sânge creşteau ameninţător. 

Iată cum „terapia intermitentă“ se aseamănă până la identificare cu 
terapia preventivă a vaccinării! Administrarea intermitentă a medicației 
alopate antivirale, pentru a permite sistemului imunitar „să se mobili- 
zeze şi să lupte singur cu boala“, este asemănătoare principiului 
de administrare a vaccinului: intermitent, periodic, pentru a forța 
sistemul imunitar „să se mobilizeze şi să lupte singur cu boala“. 
lar rezultatele acestei terapii sunt concludente pentru corespondența 
noastră cu vaccinul: „ineficientă şi chiar periculoasă“... 

Concluzia, într-adevăr firească, apare natural: vaccinarea este o 
metodă de protecţie parţială şi relativă a organismului, dar 
cu preţul unor riscuri atât de mari, încât de multe ori depăşesc 
beneficiile. Riscul major este conferit de stilul metodei aplicate: agresiv, 
brutal, de forțare şi impunere sistemului imun a unui program de lucru 
intens şi de multe ori bulversant - într-un cuvânt, antinatural (ca şi 
antibioticul)! 

Această stare de brutalizare a sistemului imunitar este echivalentă 
cu instituirea unui „regim militar“, dur şi nemilos, ca o lege marţială ce 
lichidează pe oricine nu cadrează cu regulile stricte impuse. 

Această agresare a vaccinului, asemenea medicamentelor chimice 
alopate, vine însă pe un fond „paşnic“, al unui organism armonios şi 
armonizat cu Natura, sau se manifestă pe un teren deja agresat de alți 
factori externi, la fel de duri? Răspunsul pare a fi la fel de simplu: ali- 
mentaţia tradițională, denaturată, creează un mediu agresat şi agresiv, 
propice multiplicării microorganismelor patogene (subcapitolul 
următor va aprfunda îndelung acest vast şi controversat subiect). De 
aceea, pe un asemenea fond, vaccinul nu mai este perceput atât de 
agresiv, fiind deja „în mediul său“. Agresiunea acestuia, prin microbii 
atenuațţi injectaţi, nu mai este percepută ca o notă discordantă, pentru 
organismul continuu agresat de hrana denaturată şi adaptat la o continuă 
producţie crescută de leucocite. 

Astfel, capitolul de toxicologia prin tratament termic, evidenţiază 
creşterea numărului de leucocite (celulele sistemului imun) la valori 
impresionante, de 10.000, în 10 minute, şi de 30.000 în 30 de 
minute (proces cunoscut în literatura medicală de specialitate sub 
numelele de „leucocitoză de digestie“) - şi aceasta după fiecare 
masă tradițională! 

In schimb, pentru organismul naturalizat cu hrana vie, naturală, 
organică, cu sistemul imunitar liniştit, neagresat de 3 până la de 5 ori 
zilnic (numărul meselor tradiționale), primirea unui vaccin clasic 
reprezintă o adevărată bombă atomică (declanşată în mijlocul Naturii 
prospere, al unui oraş fremătând de viaţă)! Dacă în primul caz, detonarea 
bombei - în „deşertul“ unui sistem imun afectat major de hrana 
denaturată - nu are efecte catastrofale, pentru al doilea caz, explozia 
deasupra „oraşului“ palpitând de viaţă şi prosperitate, va genera efecte 
de neimaginat pentru primul caz... 

In cazul adultului sau tânărului hrănit natural, sistemul imunitar, 
eliberat de stresul hranei denaturate, precum câmpul de protecţie al 
unui sistem energetic performant, va proteja lejer şi eficient organismul 
agresat de orice vaccin, oricât de nociv şi concentrat ar fi acesta (a se 
vedea exprimentul cercetătorului care, aflând de hrana vie, după doi 
ani de practică îi testează „puterea“: înghite o fiolă de germeni liofilizaţi 
de bacili difterici, fără a suporta nici un simptom neplăcut!). 

In schimb, organismul plăpând al nou-născutului, chiar hrănit natu- 
ral la sân, de către o mamă „naturistă“, face faţă mult mai greu asaltului 
vaccinului cu microbi atenuaţi, în condiţiile unui sistem imunitar imatur, 
cu un ficat aflat în icter fiziologic. Oare de ce trebuie să i se mai dea un 
„pumn“ în ficatul şi în sistemul său imun, prin vaccinare; nu-i 
suficientă palma peste dos, pe care o primeşte în momentul 
naşterii, pe când este ținut cu capul în jos ?... 

De aceea, facem apel la rațiunea şi înțelegerea profundă (bazată pe 
înțelepciune) a fiecărui medic şi cadru medical adevărat, dincolo de 
interese sau credinţe fixe, de a fi extrem de prudenti în recomandarea 
administrării vaccinurilor, mai ales la copiii mici! Ca organisme plăpân- 
de, ele vor fi primele agresate de „atacul la baionetă“ al microbilor 
atenuați din vaccin... 

Intrebarea finală care se pune este, într-adevăr, „ce punem în loc“ ? 
Dacă eliminăm administrarea acestui preparat cu adevărat agresiv şi 
dur, dar văzut ca necesar pentru asigurarea sănătăţii relative a organis- 
mului, atunci ce vom folosi pentru siguranţa unei vieţi lipsite de boli 
infecțioase ? 

Răspunsul final la această întrebare finală poate fi deconcertant: 
„Pe fondul Alimentaţiei Naturale - nimic!“. 

Adică, în cazul unui mod de viață natural, cel mai bun şi 
eficient vaccin este chiar Alimentaţia Naturală: nu se mai asigură 
mediul de dezvoltare şi proliferare al microbilor, iar aceştia, nemaiavând 
un mediu propice dezvoltării, nu se vor mai putea multiplica, precum 
în contextul hranei denaturate. 

Şi chiar dacă vor fi introduşi în organism un anumit număr de 
microbi, consideraţi chiar virulenţi, superpatogeni, aceştia vor fi „mătu- 
rați“ rapid de vigurosul şi eficientul sistem imunitar al organismului 
hrănit (şi întărit) natural. 

Aceasta este rezolvarea cea mai simplă a „poveştii“ cu „balaurul“ 
numit microb: „buzduganul“ de decapitare al acestuia (vaccinul) este 
înlocuit de „iarba fiarelor“ (fibrele vegetale), bagheta Alimentaţiei Natu- 
rale, care domesticeşte orice sălbăticiune (microb)... 

(ar această „iarbă a fiarelor“ poate fi cel mai simplu şi 
accesibil instrument de a ajuta la deschiderea Lacătului 
Inimii...) 

Dar, despre „povestea“ microbilor, în subcapitolul următor! 


4.6.3 MICROBII 21 TEAMA / FRICA / PANICA DE 
„VIAPA IN MINIATURA“ („MICRO-BIOS“) 


În acest (sub)subcapitol, vom aborda un subiect extrem de delicat 
şi „exploziv“ pentru orice persoană: problematica microbilor. Deja 
familiarizați, în această lucrare, cu o abordare neconvenţională, 
alternativă a imaginii clasice învăţate în sistemul educaţional oficial, 
aici avem de a face cu o abordare care se evidenţiază ca fiind practic 
opusă celei aparţinând sistemului clasic de educaţie medicală. 

Dacă „dogmele religioase“ sunt recunoscute tot mai mult a fi de 
multe ori limitante şi închistante pentru spiritul dornic de cunoaştere şi 
libertate, în privința existenței şi acceptării „dogmelor medicale“ („dog 
melor educaționale“ etc.) se recunoaşte şi se vorbeşte mult mai puţin. 
Unul din elementele fundamentale în cadrul „dogmei medicale“, este 
afirmaţia categorică: „Microbii sunt organisme microscopice, 
extrem de nocive pentru oameni, cauză a multor boli 
infecțioase - de aceea trebuie stârpiţi, fără milă, prin orice 
procedeu posibil: termic, chimic, radiativ etc.“. 

Pentru a înțelege de ce considerăm această afirmaţie drept o dogmă, 
trebuie să ne reamintim că „dogma“ reprezintă un adevăr 
considerat de autoritatea din domeniul respectiv drept imuabil, 
absolut, irefutabil, de nepus în discuţie. Or, noi tocmai acest 
lucru facem în acest subcapitol: nu numai că punem, dar mai ales 
repunem în discuţie „adevărul“ nocivității microbilor, începând 
de la sensul existenţei acestora şi până la rolul lor în mediul 
extern, dar mai ales intern al organismului; de la modul de 
viețuire, inclusiv alimentar, în „universul bacterian“ şi până 
la atitudinea noastră psiho-mentală față de acest univers... 

In acest fel, concluziile ce vor rezulta din parcurgerea unei bibliografii 
bogate şi variate, cu siguranţă că vor oferi o altă perspectivă în abordarea 

acestui subiect considerat convenţional ca fiind adevăr absolut - o 
abordare cel puţin prudentă față de cea veche, dacă nu chiar una 
transformată şi transformatoare. Căci, a recunoaşte că ştiinţa este în 
continuă schimbare, într-o permanentă reconsiderare a valorilor 
(asemenea materiei fizice), înseamnă a aplica curajul Recunoaşterii de 
Sine, a Conştiinţei ce determină ştiinţa. Acestea sunt, de fapt, cele mai 
înalte valori ale unui adevărat „om de ştiinţă“, redevenit „OM de 
Conştiinţă“: cunoaştere, recunoaştere, deschidere în faţa descoperirii 
Noului care, de fapt, nu este chiar aşa de nou... 

Ce anume reprezintă microbii, acest „univers“ impresionant, prea 
puţin înțeles cu adevărat - reprezintă o provocare prea amplă pentru 
întinderea acestui tratat. Cu toate acestea, spațiul generos acordat în 
economia tratatului se justifică prin importanţa înţelegerii rostului 
existenței acestora, şi mai ales a relaţiei acestora cu boala 
infecțioasă. Prin înțelegerea şi conştientizarea relației de cauzalitate 
cu boala infecțioasă, prin „demitizarea acestora“, atunci şi 
deschiderea față de Alimentaţia Naturală poate fi alta, mentalul 
eliberându-se de teroarea prezenţei „microbilor criminali“ 
din preparatele naturale crude, netratate termic. 

In acest fel, focul prometeic, entropic, al pasteurizării, fierberii, 
Cunoaşterii, Focul Viu al Vieţii - adevăratul foc oferit de Zeii olimpieni 
oamenilor aflaţi la început de drum al dezvoltării... 


4.6.3.1 MICROBII - FORME DE VIAPĂ INTELIGENTĂ 


Prima scurtă incursiune în „universul microbian“ se referă la o 
realitate efectiv ignorată în privința acestora: ca orice forme de viaţă, 
chiar şi microscopice, aceştia dau dovadă de o inteligenţă dosebită care, 
de multe ori, surclasează chiar şi titratele laboratoare de cercetare şi 
farmaceutice, conduse de strălucite minți umane. Şi mai interesant, se 
remarcă cum scăderea dimensiunii şi a masei accestora (de la bacterii 
către virusuri, alcătuite fundamental doar din matricea de acid nucleic), 
inteligenţa şi metodele de acţiune devin parcă şi mai subtile, adică mai 
inteligente - atât în acţiunea ofensivă, dar şi în cea defensivă, demon- 
strând calități cu adevărat de inteligenţă dotată cu capacitatea de răspuns 
(feed-back). 

Pentru aceste afirmaţii - care deja sunt tot mai cunoscute de tot 
mai mulți oameni (nu doar specialişti), prin creşterea îngrijorătoare a 
rezistenţei specifice a microbilor la antibiotice sau alte droguri - vom 
cita un articol apărut în presa centrală, ce sintetizează elegant imagini 
elocvente în sensul ideii din titlul nostru, prin savantul cercetător englez 
dr. John Donovan Green, microbiolog cu experienţă de peste 30 de 
ani în acest domeniu: 

Primul antibiotic, penicilina, a fost testată pe bolnavi în 1941. După 
numai 3 ani, statilococii găsiseră deja o metodă de apărare împotriva 
ei! De atunci, o adevărată „cursă a înarmărilor“ s-a declanşat între organ- 
ism şi microbi. An după an, industria farmaceutică a creat noi antibiotice: 
streptomicina în 1949, eritromicina în 1952, vancomicina în 1956, 
gentamicina în 1963 etc. Sub acest torent de toxice, stafilococii, 
enterococii, pneumococii, streptococii etc. au pierdut „bătălie“ după 

„bătălie“ în întreaga lume. Dar, de fiecare dată, câteva bacterii au găsit 
o metodă de supraviețuire. Astăzi, familia penicilinei numără peste 70 
de antibiotice diferite şi, totuşi, bacteriile rezistă pe baricade. 

Savantul englez, dr. John Donovan Green, a analizat, timp de 
30 de ani, un anumit tip de bacterii, care de obicei provoacă pneumonii, 
numite Klebsielle. Acestea sunt relativ uşor de ucis cu cefalosporine 
sau, mai bine spus, erau. 

Experiențele lui Donovan au încercat să „dreseze“ bacteriile: acestea 
trebuia stimulate, folosindu-se diverse substanţe chimice, cu toxicități 
diferite, să se apere de antibiotice ucigând alte bacterii - un fel de „microb 
trădător“. Dar bacteriile, chiar aflate sub „biciul“ otrăvurilor, nu s-au 
lăsat dresate şi, mai mult, s-au aliat între ele. lată ce mărturisea 
revistei „Science“ dr. Donovan: 

„Klebsiellele au dat dovadă de inteligență, poate mai mult 
ca alte vietăți. Ele au decis să acţioneze nu împotriva, ci în sprijinul 
celorlalte bacterii. Fiecare bacterie, în loc să ucidă, adopta câte o alta, 
construia o legătură între ele, se unea fizic cu aceasta din urmă şi apoi 
îi oferea câteva molecule specifice care să o facă şi pe ea imună la 
antibiotice (aspecte evidenţiate microfotografic cu microscopul elec- 
tronic). “ 

In acest fel, prin „spiritul de castă“, klebsiellele au devenit imune 
la antibioticele cu care se dorea a fi distruse. 

Dr. Donovan declară că metodele alese de bacterii pentru a se apăra 
sunt atât de ingenioase încât este greu să nu le admiri, asemenea 
realizărilor unei societăți ( chiar şi microscopică) bine structurată şi 
organizată: 

1. Bacteria îşi modifică structura membranei, astfel încât antibioticul 
să nu mai poată pătrunde în interiorul ei. 

2. Bacteria creează o moleculă nouă, capabilă să „spargă“ în bucăţi 
molecula de antibiotic, transformându-l pe acesta în două sau mai multe 
substanţe netoxice. 

3. Bacteria face un efort mecanic şi acţionează ca o pompă, 
expulzând în exterior antibioticul abia pătruns. 

4. Bacteria produce o moleculă-capcană care seamănă doar ca o 
formă cu molecula-ţintă a antibioticului şi care va bloca acțiunea acestuia. 

5. Bacteria modifică forma moleculei ţintă, aşa încât aceasta, astfel 
deghizată, nu mai este recunoscută de antibiotic. 

6. Bacteria produce un număr imens de molecule-ţintă, de sute de 
ori mai mare decât normal şi antibioticul, chiar dacă acţionează, este 
copleşit numeric. 

Noi şi noi metode apar, de la o zi la alta şi, de obicei, o bacterie 
foloseşte 3-4 stiluri de luptă concomitent. 

Prin folosirea antibioticelor, în general, dar şi prin folosirea acestora 
în cantităţi tot mai mari, fără nici o recomandare medicală de 
specialitate, „după ureche“, sau chiar prin prescriere medicală, ca prim 
gest terapeutic, fără a se căuta alternative naturale şi netoxice - s-a 
reuşit realizarea unei veritabile „vaccinări“ a microbilor! In acest 
fel, organismul este agresat cu substanţe toxice, antibiotice („opuse 
viului“), şi, în acelaşi timp, se oferă bacteriilor o metodă foarte bună de 
a se apăra de „armele“ inventate de om pentru propria apărare. 
Concluzia simplă ne duce cu gândul la imaginea că, poate, metoda aleasă 
nu este cea mai eficientă, sau poate chiar cea utilă organismului. 

De aceea, Dr. Donovan consideră că există întotdeauna alternative 
pentru această situaţie, a rezistenţei crescânde la antibiotice a microbilor, 
aparent fără ieşire: 

„O bacterie este un organism simplu, primar, care, iată, se 
dovedeşte inteligent şi la fel de eficient precum cele mai 
renumite institute de cercetări farmaceutice. Ea acţionează numai 
din instinct. Omul, ca un uriaş sistem, cu multe mii de miliarde de celule, 
are şi el acest instict, moştenit de la strămoșii săi. Ar fi suficient dacă 
am reuşi să valorificăm această adevărată «voce interioară». 
Eu, care lucrez cu bacteriile şi cu antibioticele de mai bine de 30 de ani, 
vă garantez că cea mai bună metodă de a te menține sănătos, nu 
face apel la medicamente. Este suficient să mănânci sănătos (natu- 
ral), să-ți căleşti organismul şi, din moment ce nu poți face mare lucru 
împotriva microbilor pe cale chimică, să înveţi să-i învingi cu propriile 
lor mijloace şi să nu apelezi la antibiotice decât atunci când ai 
pierdut pe celelalte fronturi. “ 

Un alt exemplu simplu şi elocvent, în sensul existenţei unei veritabile 
inteligențe a microbilor, ne este oferit de existenţa şi acțiunea 
bacteriofagilor. Bacteriofagii („mâncătorii de bacterii“) sunt, în 
fapt, virusuri specifice ce atacă decisiv şi precis o anumită categorie de 
bacterii. Acest aspect ne reaminteşte că, într-adevăr, această lume a 
microbilor este un adevărat univers, structurat pe diverse trepte ierarhice 
de acţiune, în care bacteriofagii pot reprezenta adevăraţi soldăţei ai acestei 
lumi structurate, asemenea celulelor albe ale sistemului imunitar uman. 

Ultimele exemple ale scurtului nostru parcurs sunt oferite din revista 
„Discover Magazine“ şi revista „Ştiinţă şi tehnică“. Astfel, în revista „Dis- 
cover Magazine“ din anul 1999 sunt prezentate aspecte legate de 
efectele antibioticelor asupra microbilor: 

Acum 10 ani (1989) a apărut o nouă generaţie de medicamente, 
celalosporinele, şi se credea chiar că medicina a învins definitiv microbii 
care provoacă infecții. Insă, actualmente există a patra generaţie de 
cefalosporine, care atacă microbii la nivel celular, dar şi acestea sunt 
pe cale de a deveni total ineficiente. Microbii s-au adaptat într-un 
ritm Superior şi nu mai pot fi contracaraţi prin mijloacele 
obişnuite. Toate spitalele din lume se confruntă acum cu o 
recrudescenţă a infecțiilor ce nu mai pot fi stăvilite. Anul trecut, într-o 
clinică britanică, a fost izolat un microb, o varietate a bacteriei Escheri- 
chia Coli, care este total imun la orice tip de antibiotice. Cu toate 
eforturile medicilor, şapte pacienţi au decedat ca urmare a infecţiei 
respective... 

In acelaşi sens, revista „Ştiinţă şi tehnică“, nr. 3 din martie 
2001, precizează: 

Genomul unei bacterii Escherichia coli, în mod particular virulentă, 
responsabilă dincolo de Ocean de „maladia hamburgerului“, a fost 
descris în întregime de cercetătorii americani, menţionează revista „Na- 
ture“. Aceasta, numită „E. Coli 0157: H7“, este cauza intoxicațiilor 
alimentare foarte grave, care ating aproape 75.000 de persoane în 
fiecare an în SUA. De altfel, ea a fost identificată în 1982, în timpul unei 
intoxicații datorate hamburgerilor, ce a făcut peste 700 de victime, dintre 
care patru morţi. 

Cercetătorii din echipa lui Frederick Blattner, de la Universitatea 
din Wisconsin-Madison, au descoperit că această bacterie a devenit 

o „ucigaşă“ după ce a împrumutat gene de la alte bacterii. 
Genomul uneia dintre ele, „E. Coli K-12“, care este inofensivă, a 
fost deja secvenţiat, în 1996, de aceiaşi specialişti. Cele două bacterii au 
3.500 de gene identice, dar „E. Coli 0157: H7“ posedă 1.387 gene 
suplimentare. 

In primul din aceste ultime două citate am reamintit problema 
microbilor, a creşterii rezistenţei la antibiotice a acestora, în acest caz 
exemplificat prin Escherichia Coli. Al doilea citat, ne precizează deja 
modalitatea inteligentă de dezvoltare a rezistenței, deja prefigurată în 
primul citat al acestui subcapitol: împrumutul de gene de la alte 
bacterii! Acest aspect (care oferă detalii şi pentru înţelegerea 
trecerii unei bacterii din starea saprofită în cea patogenă) 
poate părea banal pentru noi, obişnuiţi deja cu Era ingineriei genetice. 
Insă, „primitiva“ bacterie, sau orice alt reprezentant al universului 
bacterian, ne oferă, încă odată, demonstraţia de surclasare la nivel de 
inteligenţă, a performantelor laboratoare umane, şi nu doar de cercetare 
medicală fundamentală sau farmaceutice, dar chiar şi de inginerie 
genetică... 


4.6.3.2 REABILITAREA MICROBILOR 


Într-un fel, este trist că suntem nevoiți să apelăm la un asemenea titlu 
pentru acest subiect, dar aceasta este realitatea momentană: supuse unui 
„tir încrucişat“ de acuze din toate părţile, microbii chiar au nevoie de o 
„reabilitare de imagine“, a ceea ce reprezintă aceştia (în realitatea 
universală). Induse în subconştient încă din primii ani de viață - începând 
cu reclamele TV, articole din benzi desenate pentru copii şi până la 
omniprezentele sfaturi de spălare a corpului pentru a nu lăsa microbii să 
pătrundă în corp - imaginile cu „criminalii“ microbi pătrund adânc în 
profunzimea subconştientului, urmând, ca adulţi, să prindem o aversiune 
marcantă pentru tot ceea ce reprezintă regnul animal, în general, dar şi 
pentru spălare şi dezinfectare în special. 

Evident că nu negăm nevoia elementară a omului de curăţenie, 
inclusiv prin spălarea cu apă şi săpun, dar de la această necesitate reală 
şi până la spălatul mâinilor de zeci de ori pe zi (cu gândul „să nu cumva 
microbii să...“) este un pas uriaş. Acesta, de cele mai multe ori, este 
generator de o problemă majoră: delanşarea unei marcante „ostilităţi“ a 
celor mici împotriva unor ființe ce fac parte din Natură (cu rolul lor 
deloc întâmplător), care se amplifică mai târziu în veritabile psihoze ale 
curăţeniei pentru un mediu steril (vezi subcapitolul corespunzător, 
al 9-lea). 

Cel mai interesant aspect, din toată aceast „păţanie“ a acestui mo- 
ment de evoluţie al omului, este legat de această încrâncenare de a 
„steriliza“ cât mai mult cu putinţă mediul înconjurător al organismului 
uman şi suprafaţa cutanată ce poate veni în contact cu cavitatea bucală 
- în condiţiile în care organismul omului obişnuit este suprasaturat de 
microbi. Astfel, prof. dr. Baciu, în lucrarea sa de mare anvergură 
ştiinţifică („Fiziologie“), indică numărul total al celulelor din 
organismul uman ca fiind de ordinul a 600 mii miliarde, în timp ce alte 
surse (Dr. Ted Morter, „Sănătate prin alimentaţie“) menţionează 
că acesta este de ordinul a 10 mii miliarde, arătând în plus că 

numărul microorganismelor trăind în acest organism este de 
100 mii miliarde. Altfel spus, în organismul uman se presupune că 
există 10!3 celule umane şi 10: celule microbiene (microbii) - de 10 
ori mai mulți microbi prezenți în organism (şi la suprafaţa 
pielii), decât numărul celulelor din organism! 

Deşi poate părea şocant la prima vedere, acest lucru poate fi per- 
fect posibil, pentru organismul uman hrănit obişnuit, cu alimente 
tradiţionale denaturate, care, odată ajunse în intestinul gros, reprezintă 
mediul de cultură ideal pentru flora de putrefacție colonică. Dezvoltarea 
impresionantă a acestora, mai ales la constipaţi sau la cei cu alte 
dereglări digestive, oferă această posibilitate a bacteriilor de a deveni, 
culmea, majoritare numeric, în organismul uman. Dar chiar şi fără 
supradezvoltata floră colonică de putrefacție, prezenţa celorlalte bacterii 
în majoritatea zonelor corpului (atât în exterior, cutanat, cât şi intern) 
demonstrează că sterilizarea acestora şi ferirea organismului de 
interacțiunea cu aceste microscopice structuri ale vieţii, este, pur şi 
simplu, imposibilă (precum idealul rasei pure ariane...). 

Cu atât mai mult cu cât multe dintre acestea, provenind din flora 
fermentativă a intestinului subțire sau cutanată, sunt realmente necesare 
pentru buna funcționare a organismului, aşa cum vom vedea în 
continuare. 

Pentru a înţelege şi mai clar aceste aspecte creionate până acum, 
vom cita din revista „Magazin“, nr. 40 din 1 octombrie 1998, care, 
în articolul „Recensământul bacteriilor“, prefigurează, în câteva 
cuvinte, o imagine pur şi simplu impresionantă privitoare la proporţia 
cantitativă a microorganismelor pe Terra: 

Universitatea statului american Georgia a realizat un impresionant 
recensământ la scară planetară al bacteriilor. Rezultatul a depăşit orice 
aşteptări: pe Terra există aproximativ 5 miliarde de miliarde 
de bacterii! Adică 5 urmat de 27 de zerouri! Conform lui William 
Whitman, unul dintre cei trei autori ai studiului, noul rezultat vine să 
precizeze estimările anterioare, insuficiente, care considerau că 
jumătate din celulele vii de pe Pământ ar fi de origine 
microbiană. 

90 la sută dintre bacterii sunt „bune“, adică îndeplinesc 
funcţii vitale pentru planetă, cum ar fi producerea oxigenului pe 
fundul oceanelor, sau fertilizarea. Doar 10% dintre bacterii sunt 
vectori purtători de maladii. 

Prezenţa numerică impresionantă pe Terra se pare că are un sens 
bine stabilit de Natură, căci acestea intervin în majoritatea proceselor 
vieţii, de la cele „Terra-formatoare“, până la cele „Bio-formatoare“! 
Dar să oferim, pentru demonstraţie, imagini concrete preluate din di- 
verse reviste ştiinţifice. 

Astfel, în revista „Magazin“, nr.2184 din 16 sept. 1999, în articolul 
„Perla de sulf“, se spune: 

Căutând bacterii capabile să producă sulf pornind de la sulturi, 
cercetătorii Heide Schulz şi colegii săi de la Institutul Max Planck au 
avut parte de o mare surpriză, aceştia descoperind, pe lângă cunoscutele 
„Thioploca“ şi „Begoiatoa“ o bacterie de 100 de ori mai mare decât cea 
mai mare bacterie cunoscută până în acel moment. Aceasta a fost numită 
„Thiomargarita namibiensis“ („Perla de sulf a Namibiei“) şi este vizibilă 
cu ochiul liber, având diametre între 0,1 şi 0,7 milimetri! 

Vacuolele acestora sunt sunt pline de granule de sulf, de unde 
aspectul lor perlat. Bacteriile, trăind în grupuri de 10-50 de indivizi, 
dezvoltă un lanţ de reacţii biochimice unde intervin sulfurile şi nitrații. 
Ea eliberează sulful şi transformă nitrații în azot, dar în habitatul ei 
sulfurile se găsesc în sedimentele oceanice, în timp ce nitrații nu există 
decât în apele de suprafaţă. 

Această bacterie este utilă pentru biotopul marin, întrucât 
degradează sulfurile, toxice pentru multe specii. Cercetătorii 
spun că ea va fi deosebit de utilă pentru depoluarea apelor 
de coastă. 

În revista „Magazin“, nr. 30 din 24 iulie 1997, în articolul „Serra 
Pelada: minerii invizibili ai adâncurilor“, se precizează: 

La sute de metri adâncime există viaţă. Ingrămădite în interstiţiile 
rocilor, microorganismele sunt pretutindeni prezente. In „atelierele 
magice“ din străfundurile pământului, ele produc aur, aramă 
sau fier. Unii geologi au emis ipoteza că aceste microorganisme 
au avut - şi au - un rol uriaş în formarea şi modelarea continuă 
a scoarței terestre... 

Intr-un articol din Octombrie 1999, intitulat „Bacteriile care produc 
plastic“, se spune: 

Savanţii încearcă de multă vreme să găsească metode de a crea un 
plastic care să nu distrugă mediul înconjurător. Ei au reuşit deja acest 
lucru utilizând anumite bacterii capabile să producă plastic. 
Procedeul este însă foarte costisitor. 

Tot revista „Magazin“, într-un alt articol referitor la o bacterie 
extrem de interesantă, precizează: 

Bacteria Deinococcus radiodurans pare a fi unica fiinţă, 
deocamdată cunoscută, capabilă să reziste la doze uriaşe de 
radiaţii, reparându-şi stricăciunile pricinuite de radioactivitate 
în mai puțin de 24 de ore. Mai mult, ea absoarbe literalmente 
radiațiile. De la descoperirea ei în 1956, încă nu s-a descifrat misterul 
din cei doi cromozomi circulari ai bacteriei. Capacităţile acesteia de 
regenerare rapidă şi de absorbţie a radioactivităţii interesează atât 
medicii şi biologii care luptă împotriva cancerului, cât şi inginerii 
care caută o nouă metodă „bio“ de decontaminare rapidă a solurilor 
poluate radioactiv. 

Pe lângă intervenţia asupra regnului mineral (roci etc.), microorga- 
nismele interacționează activ şi foarte dinamic şi cu regnul vegetal, 
animal şi uman. Concret, pentru organismul uman (şi cel animal, prin 
extensie), rolul la nivelul cutanat şi intestinal (prin intermediul florei 
de fermentație şi a lactobacililor) este tot mai bine înţeles. De la „cea 
mai bună protecție cutanată“ (bariera florei sprofite cutanate) până 
la „probioticii“ industriei alimentare (bacterii adăugat în diferite 
alimente fermentate), aceste microorganisme sunt tot mai mult reevaluate 
ca importanţă şi rol fundamental în viaţa planetei şi a fiecărui om. 

Astfel, în revista „Magazin“, nr.2178 din 5 aug.1999, în articolul „Haine 
împotriva bacteriilor“, se spune: 

Hainele antibacteriene înregistrează un maree succes pe 
pieţele americană şi niponă. Insă nu toate problemele legate 
de nocivitatea substanţelor antibacteriene sunt însă pe deplin 
rezolvate. 

Mirosurile neplăcute ale pielii sunt produse de miliarde de bacterii 

care trăiesc în permanenţă la suprafața epidermei, mai ales în zonele 
umede ale corpului. Pentru a se hrăni, aceste microorganisme 
degradează sebumul, resturile celulare şi sudoarea emisă de piele, 
producând substanţe organice (metabolite) cu miros neplăcut. Pentru 
a lupta împotriva acestor mirosuri se impune un control extrem de 
riguros al acestor bacterii, utile pielii, deoarece ele constituie 
o barieră eficace împotriva colonizării altor microorganisme 
patogene. Dacă acest obstacol cade, calea spre o serie de 
infecţii este deschisă. 

Aşadar, această floră microbiană a epidermei nu trebuie 
exterminată! Secretul unei eventuale reţete antimiros constă în 
caracterul ei bacteriostatic, care să împiedice, aşadar, multiplicarea 
populaţiei bacteriene, fără, însă, a o extermina. 

De asemenea, într-un alt articol din presă, intitulat sugestiv „Hrana 
funcțională“, se precizează: 

La cea de-a XVII-a Conferinţă mondială asupra Nutriţiei de la Viena, 
la care au participat peste 3.000 de specialişti veniţi din toate colțurile 
lumii, nutriţioniştii au dezbătut îndelung viitorul alimentaţiei umane. 
Astfel, nu peste mult timp, se va mânca salam cu lactobacili, cereale cu 
amidon extras din sfeclă, brânzeturi fără grăsimi, dar îmbogăţite cu 
diverse bacterii „bune“, fructe uscate. Adică va fi o hrană „aditivată“ 
nu chiar cu medicamente, ci cu substanţe nutritive, din această categorie 
făcând parte şi „probioticii“, bacterii adăugate în lapte, iaurt, 
salam sau bere. 

Friedrich Schiller, un nutriționist de la Universitatea din 
Jena, a prezentat un studiu în care a demonstrat că bacteriile în cauză 
au capacitatea de a dezactiva mecanismul carcinogenezei în cazul unei 
tumori la colon şi că favorizează formarea unor substanţe protective 
care apără organismul de atacul celor inamice. Susţinând că 35% din 
tumori sunt, în general, legate de felul alimentaţiei, înseamnă că „hrana 
funcțională“ va ajuta organismul fie să împiedice, fie să lupte cu succes 
împotriva formării nodulilor şi tumorilor. 

Dacă aceste date, oferite din articole de reviste cu format ştiinţific, 
par a fi foarte relevante pentru susținerea rolului vital al microorga- 
nismelor, ultimul citat poate fi chiar şocant, pentru toti cei obişnuiţi să 
creadă că „lupta cu microbii“, precum „lupta de clasă“ de odinioară, 
reprezintă un deziderat important pentru sănătatea publică... 

In acest sens, într-un articol de presă din anul 1999, intitulat 
„Bacteriile care ne-au dat... viaţă“, se precizează: 

În prestigioasa publicaţie „Nature“ este prezentată echipa de 
cercetători australieni de la „Australian Geological Survey“ care a identi- 
ficat, prin metode chimice, urme ale unor cianobacterii în roci 
vechi de 2,5 miliarde de ani. La acea „dată“, bacteriile mai sus- 
menționate schimbau deja „chipul“ Terrei. Înainte de ivirea 
cianobacteriilor, Pământul era un loc foarte diferit de cel pe care îl ştim 
astăzi. Atmosfera lui era formată din hidrogen, monoxid de carbon şi, 
posibil, metan. Toate aceste gaze sunt extrem de toxice pentru formele 
de viaţă contemporane cu noi. 

Ne este greu să ne imaginăm cum arăta pământul acum trei 
miliarde de ani, când nu era vizibilă nici o formă de viață. Acesta 

este însă momentul când organismele numite cianobacterii, 
primele care au putut folosi lumina solară pentru a produce 
energie şi oxigen, au apărut pe Pământ, schimbându-i evoluția. 

Cel mai uimitor este faptul că organismele care au făcut 
posibilă viaţa aşa cum o cunoaştem, cianobacteriile, au 
supravieţuit trecerii timpului. Ele există şi astăzi, mai ales în lacuri 
şi oceane. Într-un anume moment din evoluția Pământului, 
cianobacteriile au hotărât să se „alieze“ cu alte microorganisme. Unele 
dintre ele au început să trăiască efectiv în interiorul altor forme de 
viață, preferând, în locul libertăţii, un mediu stabil. Schimbul a fost 
reciproc avantajos: organismele-gazdă beneficiau de pe urma 
abilității cianobacteriilor de a produce energie şi oxigen. 

Relaţia simbiotică a devenit atât de strânsă încât oamenii au început 
să uite că anumite forme de viaţă, răspândite pe scară largă, sunt 
constituite de fapt din... două organisme simbionte. Să ne amintim, de 
exemplu, că „uzina energetică“ a celulelor plantelor, care se 
numeşte cloroplast, este de fapt o cianobacterie! 


Iată cum, cu răbdarea studiului atent, dar riguros urmat, (re )desco- 
perim o lume a bacteriilor absolut uimitoare. Dar, mai ales, regăsim un 
univers microbian care, nu numai că face parte integrantă din lumea în 
care trăim şi care are roluri minunate în Natură, dar care s-ar putea să 
fi avut un „cuvânt“ greu de spus în primele momente ale „exploziei 
vieţii“ pe Terra. 

Cel mai frapant aspect se referă la atitudinea omului legată de acest 
regn microscopic. În timp ce omul modern caută să descopere tot mai 
perfecționate metode de extincţie şi exterminare a acestora, pentru 
„binele“ speciei, iată că microbii demonstrează că, fără ei, viaţa nu s-ar 
fi putut manifesta: fără cloroplastele cianobacteriene, clorofila, 
verdele vegetal şi, prin ele, întreg regnul animal şi uman ar fi rămas 
doar la stadiul de proiecte ale Arhitectului Universal... 

Din toate aceste aspecte, dar şi din cele care vor fi expuse în 
următoarele subiecte ale subcapitolului, considerăm că este mai mult 
decât necesară o reală reabilitare a microbilor - din partea 
oamenilor - prin recunoaşterea sinceră şi onestă a rolului fun- 
damental al universului microbian (fie el saprofit sau chiar 
patogen) în creşterea şi dezvoltarea rasei umane... 


4.6.3.3 NUTRIPIA MICROORGANISMELOR 
SAPROFITE îl PATOGENE 


Înțelegerea modului de nutriţie microbiană este esenţială pentru a 
înțelege locul şi rolul acestora în cadrul unei boli infecțioase, cu 
consecinţele practice imediate. Astfel, logica de bun-simt ne spune că o 
bună prevenţie sau chiar o acţiune terapeutică eficientă o 
putem realiza evitând produsele preferate de 

microorganismele patogene, cele care constituie mediul de 
cultură preferat al acestora. 

După această directă şi abruptă introducere, în esența demersului 
nostru de abordare din cu totul alt unghi a problematicii microbiene, 
trebuie să reamintim de clasificarea fundamentală a microorganismelor 
în saprofite şi patogene. Astfel, microorganismele saprofite se consideră 
că sunt structuri vii nu numai nenocive, dar în bună parte chiar utile 
organismului: flora intestinală de fermentație din ultima porţiune a intes- 
tinului subţire şi prima parte a colonului are roluri importante, printre 
care, în sinteza de vitamine, enzime şi bioelemente vitale organismului; 
flora saprofită cutanată ţine în echilibru şi apără pielea, precum soldaţii, 
de eventuale intervenții ale bacteriilor patogene. In schimb, se consideră 
a fi ca patogeni microbii de tipul bacteriilor, virusurilor, prionilor etc., 
evidențţiați în cadrul multitudinii de boli infecțioase. 

Dacă pentru omul simplu, nevoia reabilitării microbiene se îndreaptă 
chiar şi către aspectele microorganismelor saprofite (pentru care orice 
microb este aprioric un potenţial „duşman“, tocmai bun pentru a fi 
ucis), pentru specialişti, cel puţin epidemiologi, distincţia între cele două 
categorii principale este realizată. Pentru aceşti colegi, problema este 
identificată în zona microbilor patogeni, cei propuşi pentru „extincţie“ 
şi distrugere. 

Aici, mai ales, intervenim cu un punct de vedere cel puțin inedit 
pentru abordarea medicală clasică: nu microbii, fie ei cât de patogeni, 
sunt cauza reală a bolii infecțioase. Dacă aceste cauze reale, țin de 
profunzimile universului uman (dimensiunea psiho-emoțională, mentală 
şi conceptuală), atunci apare ca evident că microbii nu mai pot fi cauza 
primă a acestei manifestări patologice numită boală. Microorganimele 
patogene reprezintă doar „prezenţe vii“ într-un loc deja afectat 
de boală, într-un mediu profund deranjat, în care ei nu sunt 
nicidecum factor de cauzalitate, dar în care, într-adevăr, se 
simt foarte bine! lar aceasta, foarte simplu, pentru că acel organism 
dezechilibrat le oferă condiţiile ideale de trai, adică hrana 
specifică acestora, pentru care sunt proiectați. 

Aceste ipoteze încercăm să le elucidăm prin argumente credibile, 
pe parcursul acestui subcapitol privitor la universul microbian şi 
interacțiunea sa cu cel uman. Sperăm că, deja, acest subiect, al nutriţiei 
microbiene, să ofere primele repere de conturare a unei imagini cât 
mai reale şi holistice privitoare la subiectul abordat. 

Să începem, pentru aceasta, cu observarea rapidă şi precisă a stilului 
nutritiv al microorganismelor saprofite ale florei intestinale fermenta- 
tive: 

Alimentele bogate în fibre, ca tărâțele, morcovii şi mugurii, 
constituie un suport bun pentru lactobacterii, curățând colonul 
de reziduurile de putrefacție. 

Alimentele fermentate permit dezvoltarea florei intestinale 
ce controlează bacteriile de putrefacție, mențin un echilibru corect 
al pH-ului în colon şi măresc volumul şi frecvența peristaltismului in- 
testinal. 

Lactobacteriile sunt distruse de apa clorinată, de antibiotice şi 
de un regim alimentar bogat în proteine alimentare (cele 
carnate). Datorită faptului că oamenii beau şi folosesc pentru gătit 

apa clorinată, iau antibiotice şi mănâncă alimente bogate în proteine 
animale, traiectul lor digestiv conține o floră microbiană 
constituită în proporție de 20% din lactobacterii şi 80% din 
bacterii de putrefacție. (10) 

Am ales, pentru argumentaţia noastră, doar acest scurt fragment, 
dintre multe altele - care apar detaliate în subcapitolul 4.6.3.6, privitor 
la acțiunea fibrelor vegetale crude asupra florei intestinale, saprofite şi 
patogene. Observăm de la bun început că, pentru ca organismul să 
beneficieze de o floră intestinală saprofită, indispensabilă bunului echi- 
libru (nu doar intestinal, dar şi organic), este necesară „aprovizionarea“ 
intestinală cu hrana preferată a acestora: fibre vegetale, adică poliza- 
haride mai mult sau mai puţin digerabile, în care celuloza şi amidonul 
sunt elementele principale. Şi, cu cât aceste structuri, oferite ca suport 
acestui tip de floră, sunt mai puţin denaturate termic (preferabil crude, 
netratate), cu atât va fi mai bine pentru organism. Altfel, consecințele 
se văd: proteina carnată şi hrana degradată termic scade proporţia 
florei saprofite față de cea patogenă, de la valori de 20 / 80 
(D. Reid, „Cartea completă de Medicină tradițională Chinezuă“), până 
la valori de 1 / 100 (Teodorescu-Exarcu & Badiu, „Fiziologie“). 

Explicaţia acestei proporții între cele două tipuri de floră, existent 
la ora actuală în intestinul organismului hrănit cu hrană tradiţională, 
denaturată, se explică în două moduri: pe de o parte, prin hrana calitativă 
a florei saprofite, ingurgitată tot mai puţin (vegetale crude, proaspete), 
iar, pe de altă parte, prin aportul „din belşug“ al hranei specifice florei 
patogene de putrefacție. 

In ce constă această a doua categorie de hrană, vedem în citatele 
următoare (preluate din „Manualul de microbiologie medicală“), credem 
noi destul de relevante pentru oricine, specialist în medicină sau profan: 

Uzual, mediile pentru cultivarea bacteriilor au la bază extractul 
apos de carne, cord, creier sau ficat ai cărui nutrienți 
(hidrocarbonate, baze azotate, săruri minerale, unii factori de creştere) 
sunt completate cu aminoacizi şi peptide din diferite sorturi de peptonă. 
Aceste medii sunt medii empirice. 

Mediile sintetice includ ingrediente chimice pure. 

Mediile semisolide se obţin prin gelificare cu o cantitate de numai 
5% agar. 

Mediile simple sau de bază (bulion nutritiv, agar nutritiv) conțin 
numai extractul de carne, peptonă, clorură de sodiu. 

Mediile îmbogăţite (bulion glucozat, agar-sânge) permit cultivarea 
unor bacterii pretenţioase nutritiv. Se obțin prin adăugarea de sânge, 
ser, extract de levură la mediile de bază. 

Exemplu de mediu selectiv: mediu SS (agar nutritiv cu săruri 
biliare, verde briliant, citrat şi hiposulfit de sodiu) pentru izolarea 
salmonelelor şi shigelelor din materiile fecale. 

Parazite intracelulare absolute, virusurile cultivă numai în celule 
receptive capabile să se replice. Se folosesc: culturi de celule, 
embrioni de găină, animale de laborator sensibile. 

Culturile primare de celule se obțin astfel: țesutul sau organul este 
spălat, secţionat şi supus dispersiei enzimatice şi mecanice. Suspensia 
celulară, ajustată în mediu de creştere tamponat şi conținând ser 
sanguin, este repartizată în tuburi sau plăci sterile. Celulele aderă la sticlă. 
Din acest moment, cultura de celule poate fi infectată cu virus. (59) 

Prin bilă se elimină numeroşi precarcinogeni de provenienţă 
endo- şi exogenă. Aceasta poate explica riscul semnificativ crescut (până 
la de 6 ori mai mare) al dezvoltării cancerelor hepato-biliare la 
pacienţii cu infecţii cronice ale tractusului biliar, inclusiv la 
purtătorii cronici biliari de Salmonella typhi. 

Numărul substanțelor carcinogene, mutagene sau favorizante 
ale tumorilor identificate a fi produse de bacteriile microbiotei 
indigene (flora de putrefacție) din variate substrate (nutrienți, 
conservanţi, coloranți şi alţi aditivi alimentari, poluanți, 
hormoni cetosteroizi etc.) este în creştere. Multe din enzimele 
bacteriene implicate în aceste reacții (beta-glucozidaza, 
nitroreductaza, azoreductaza, colesterol-dehidrogenaza ) sunt enzime 
inductibile a căror concentraţie în colon este puternic influențată de 
componenţa dietei: realizează concentraţii mai mari la omnivori 
decât la vegetarieni. (59) 

Aceste scurte şi concentrate informaţii ne oferă o imagine clară 
referitoare la nutriția microbilor de tip patogen, la mediile de cultură - fie 
„in vivo“ (intestinal, cutanat, diverse ţesuturi) sau „in vitro“ (în laborator) 
- în care microorganismele patogene se simt cel mai bine, „în largul lor“. 

Şi ce anume vom găsi pentru acest tip de microbi, ca mediu 
favorabil? Exact tipul de hrană tradiţional, utilizat astăzi de omul 
modern: carne (agar, bulion - din extracte de carne), clorură de 
sodiu (de remarcat utilizarea substanţei chimice, şi nu a sării geme 
naturale) şi alte chimicale, dar şi sânge, sărurile biliare (recunoscute 
a fi toxice - vezi capitolul 9) reabsorbite intestinal de către organismul 
intoxicat şi suprasaturat de deşeurile hranei denaturate etc. 

Pe de altă parte, se remarcă cum, din anumite elemente ale acestui 
substrat (aditivi, conservanti, medicamente steroidiene), microbii patogeni 
produc o seamă de substanţe carcinogene, mutagene sau favorizante ale 
tumorilor. Concentrația mult crescută la omnivori (deci, şi la mâncătorii 
de carne), față de vegetarieni, a acestor toxice, demonstrează 
consecinţele ingurgitării cărnii - nu doar prin aportul toxic primar, 
dar şi ca substrat, generator de alte toxine, pentru bacteriile de 
putrefacție şi alți microbi ai florei patogene. 

Un alt citat din aceeaşi lucrare („Microbiologie medicală“) ne con- 
firmă, pe deplin, rolul de „aparat de produs microbi ai florei patogene“ 
care a devenit intestinul uman, în urma utilizării intensive, mai ales în 
ultimii zeci de ani, ai hranei denaturate, bazată pe cărnuri, chimicale şi 
alte alimente tratate termic: 

O populaţie (bacteriană) poate fi menținută indefinit în faza expo- 
nenţială de creştere prin adaos continuu al aceluiaşi mediu de 
cultură proaspăt, cu omogenizare prin curent de aer steril şi 
evacuare a unei cantităţi corespunzătoare de cultură. Două 
dispozitive au fost concepute în acest scop: chemostatul şi turbidostatul. 

Chemostatul utilizează un mediu de cultură în care unul din 
nutrienți, aflat în concentraţie mai redusă decât ceilalți, funcţionează 
ca factor limitant al creşterii. Mediul de cultură proaspăt este admis în 
vasul de cultură în ritmul în care este consumat factorul limitant, iar 
cultura evacuată în acelaşi ritm. In acest mod, în chemostat cultura 
este menținută la o valoare constantă şi submaximală a ratei 
de creştere, reglată prin factorul limitant. 

„In vivo“, bacteriile din colon se află în faza exponențială, ca 
într-un chemostat. (59) 

O abordare şi mai interesantă a substratului utilizat de către microbii 
patogeni în nutriția acestora pune în discuţie dimensiunea biochimică 
(spaţială tridimensională) şi izomeria optică a tipului de molecule 
constituente ale substratului. Astfel, se ştie că moleculele au o dispoziţie 
spaţială tridimensională în spirală, cu desfăşurare fie către stânga 
(evogire), caracteristice lumii vii, fie desfăşurate către dreapta 
(dextrogire), specifice structurilor nevii sau al celor degradate, degenera- 
te (din celulele canceroase, inflamatorii, degenerescente, infecţii etc.) 
ale lumii vii. Acelaşi aspect se remarcă şi în cazul abordării acestor 
tipuri de molecule din punct de vedere al izomeriei optice (soluţia unei 
substanţe cu orientare dextrogiră va deplasa către dreapta planul luminii 
polarizate ce trece prin lichid - şi invers). 

Aceste afirmaţii, prea puţin studiate şi aprofundate de către lumea 
medicală sau în instituţiile de educaţie medicală, sunt îndelung studiate 
şi aprofundate în subcapitolul 4.6.3.10 („Microbii şi chiralitatea 
spaţială/ izomeria optică“), dar mai ales în subcapitolul 10.1 
(„Izomeria optică şi  chiralitatea  levogiră-dextrogiră“), 
considerându-le a fi de mare importanţă în argumentarea perfect 
ştiinţifică a multor ipoteze neconvenţionale, abordate în această lucrare. 

În privinţa subiectului nostru, este foarte interesant de observat ce 
tip de molecule ale substratului utilizează microbii patogeni. Pentru 
aceasta, vom cita un fragment considerat de noi a fi relevant în acest 
sens (A. Migdal, „De la îndoială la certitudine“): 

Dacă ar exista totuşi posibilitatea ca sintezele chimice să genereze 
simultan două feluri de viaţă, două feluri de virusuri sau microbi, una 
ar corespunde regiunii noastre a Universului, cealaltă ar corespunde 
organismelor vii din lumea antitetică. Acest al doilea fel de viaţă 
ar trebui alimentat cu produşi asimetrici fabricați special. 
Problema simetriei va aduce poate puțină lumină în această direcţie. 

Problema a interesat pe Curie mai mult decât radioactivitatea, iar 
Pasteur a găsit-o mai fascinantă decât microbii. 

Vom aminti o uimitoare experienţă făcută de Louis Pasteur: 

Se ştie că trecând prin acidul tartritic dextrogir, care se găseşte 
în natură, lumina polarizată îşi schimbă direcţia de polarizare (direcţia 
câmpului electric din unde luminoase). Lumina polarizată, adică lu- 
mina cu direcția de polarizare se obține trecând lumina obişnuită printr- 
un polarizator, dispozitiv ce lasă să iasă numai lumina cu o direcţie de 
polarizare determinată. 

După ce proprietăţile acidului tartritic din natură au fost bine 
studiate, chimiştii l-au preparat sintetic. Produsul nu se deosebea de 
cel natural prin nici o proprietate fizică sau chimică. Dar, spre marea 
uimire a oamenilor de ştiinţă s-a observat că la trecerea luminii 
polarizate prin acidul tartritic dextrogir sintetic, direcția de 
polarizare nu se mai schimbă. 

Pasteur a presupus atunci că acidul sintetic este un amestec a două 
forme simetrice de oglindire, aşa cum este mâna stânga față de mâna 
dreaptă. Unul dintre acizi dă direcție de polarizare spre 
dreapta, celălalt spre stânga. Ca urmare polaritatea rămâne 
neschimbată. 

Ca să-şi demonstreze ipoteza, Pasteur a cultivat o colonie de microbi 
în acidul de sinteză, considerând că aceştia obişnuiţi să se hrănească 

cu acid natural, nu vor refuza forma lui sintetică. 

Şi ce s-a observat? Când microbii au început să se înmulțească 
în acidul sintetic, direcţia de polarizare a luminii ce trecea 
prin acid se schimba din ce în ce mai mult ca după înmulțirea 
microbilor, să înceapă să rotească spre stânga. 

Modificarea planului luminii polarizate de la dextrogir la levogir 
s-a datorat creşterii masei de microbi vii, care după cum se ştie sunt 
constituiți şi ei numai din moleculele levogire ale proteinelor. 
Întâi s-a produs anularea polarizării de dreapta când 
cantitățile celor doi antipozi optici erau egale, apoi, firesc, la 
dezvoltarea în continuare a masei de microbi vii, devierea 
luminii polarizate s-a făcut numai pe stânga. (54) 

Afirmațiile de mai sus orientează demonstraţia către ideea utilizării de 
către microbii patogeni a substratului de tip dextrogir. Astfel, noi subliniem 
că devierea luminii polarizate către stânga (din ultima parte a experimentului 
anterior) s-a datorat nu doar creşterii populaţiei bacteriene, care prezintă 
o structură moleculară levogiră (specifică vieții), ci, în primul rând, consu- 
mului substratului de tip dextrogir, lăsând în soluţie doar partea 
moleculară de tip levogir, care a rămas neatinsă. 

Această deducție, rezultată din informaţiile oferite de experimentul 
anterior, este direct afirmată prin următorul citat, preluat dintr-un riguros 
manual de „Chimie organică“ a cunoscutului biochimist Costin C. Neniţescu: 

Mucegaiurile, bacteriile şi drojdiile, crescute pe medii 
conținând racemici, metabolizează de obicei numai unul din 
enantiomeri, lăsând pe celălalt neschimbat. Un mucegai, Peni- 
cillium Glaucum, crescut într-o soluţie ce conţine (z)tartrat de amoniu, 
consumă numai tartratul dextrogir, lăsând izomerul levogir 
neatacat (Pasteur, 1851). (84) 

În această etapă a „construcţiei“ noastre, de înțelegere a modului 
de abordare a relaţiei „boală infecțioasă - germeni microbieni 
patogeni“, este util să reținem următoarea imagine sintetică: microbii 
florei saprofite, de tip fermentativ, utilizează materii natu- 
rale, vegetale sau produse animale nedegradate chimic sau 
termic, adică produse cu molecula levogiră (specifică viului) 
- în timp ce microbii florei patogene, putride, folosesc 
substraturi alimentare bazate pe cărnuri, chimicale (substanţe 
chimice de sinteză, aditivi, medicamente, fiind considerate 
xenobiotice de către organism), produse culinare degradate 
termic, deci preparate cu structură moleculară dextrogiră. 

Astfel, atât celulele moarte (celule ale animalelor ucise în abatoare, 
sau celule vegetale distruse în oala sau tigaia de pe aragazul din bucătă- 
rie), cât şi celulele degradate sau necrozate ale organismului în cauză, 
constituie mediul de cultură ideal pentru germenii patogeni, prin transfor- 
marea biochimică a moleculelor levogire, specifice viului, în structuri 
dextrogire, denaturate, toxice (prin racemizare). 

Detalii privind această imagine de sinteză sunt redate, cum am mai 
precizat, în subcapitolul 10.1, urmând ca tot acest ansamblu creionat 
până acum, să fie continuat în subiectul nostru privitor la boala infecți- 
oasă (4.6.3.8). 

Înainte de a încheia acest subiect, vom mai reda un citat, în fapt o 
singură frază, dintr-un articol al revistei „Science“, din 29 noiembrie 
2002, şi preluat de către revista „Scientific American“, ediţia în limba 
română, nr. 4 din 2003: Helicobacter pylori, bacteria care provoacă 
ulceraţiile stomacale, foloseşte ca sursă de energie mai curând 
hidrogenul decât carbohidraţii, cum fac majoritatea bacteriilor. 

Considerăm acest scurt citat ca fiind o confirmare clară a afirmațiilor 
nenumăraţilor medici şi terapeuţi de formaţie naturopată, ce sugerau 
implicarea decisivă a acidifierii mediului intern al organismului în 
susținerea bolii infecțioase, şi chiar în declanşarea acesteia. lată cum 
hidrogenul, deci aciditatea crescută a mediului gastric, stomacal, 
determină apariţia şi mai ales manifestarea bacteriei „acuzate“ a fi autorul 
principal al ulcerului gastric! 

In acest fel, imaginile prefigurate în acest subiect şi tranşate în cel 
legat de boala infecțioasă, încep să se contureze tot mai clar. Aciditatea 
mediului intern, aflată în strânsă legătură cu calitatea culinară a 
alimentelor (se ştie că exact hrana tradițională, incriminată de noi, este 
sursă de producere şi creştere a acidității mediului intern, inclusiv 
digestiv), reprezintă mediul şi hrana bacteriilor patogene, dar 
mai ales declanşatorul patogenităţii bateriilor. 

De aceea, întrebarea care se prefigurează, capătă tot mai multă 
consistenţă: microbii patogeni, în acest caz, mai reprezintă, cu adevărat, 
cauzele bolilor infecțioase, sau ei sunt doar o prezenţă oportunistă 
într-un mediu extrem de favorabil lor (acidifiat cu hrana lor preferată, 
toxică, dextrogiră) - reprezentând, în acest fel, un fel de markeri ai 
zonelor cu probleme în organism? 

Atât pentru noi, cât şi pentru observatorul atent şi sincer cu datele 
ştiinţifice deja acumulate până acum, întrebarea pare a fi retorică... 


4.6.3.4 MICROORGANISMELE 2| CARNEA 


Dacă subiectul anterior a pus deja bazele înţelegerii relației dintre 
microorganismele patogene şi carne - tratament termic - fibre vegetale 
crude, următoarele trei subiecte vor detalia aceste aspecte, prezentând 
amănunte care să orienteze decisiv argumentaţia în sensul celor 
exprimate până acum. 

In privinţa relaţiei microbilor patogeni cu CARNEA, citatul următor 
exprimă, tot într-o singură frază, una din diferenţele fundamentale între 
mâncătorii de carne şi cei de hrană naturală, cea care oferă nota 
concludentă: 

Chorrin a constatat că în materiile fecale ale oamenilor care se 
hrănesc cu carne se găsesc 65.000 de microbi pe fiecare milimetru 
cub, în timp ce la vegetarieni, Gilbert şi Dominic au găsit că nu se 
află decât 2.000 pe milimetru cub. (31) 

Şi mai detaliată decât fraza anterioară este imaginea oferită de 
autorul Alfons Balbach, în capitolul „Bacteriile din carne şi 
putrefacția intestinală“ din lucrarea acestuia, „Carnea şi 
sănătatea“, în care oferă date precise (chiar dacă aparţin anilor 1930), 
privitoare la numărul microorganismelor patogene, existente pe 
substratul alcătuit din diverse sortimente de carne: 

Dr. Elford, şef la Departamentul de Alimentaţie şi Sănătate 
Publică din Portland, a publicat în „American Journal of Public 

Health”, din decembrie 1936, următoarele: „Din toamna anului 1933 
am căutat să determinăm valoarea bacteriologică punând la probă 
carnea proaspătă, în special cea numită hamburger, care a prezentat 
un conținut de bacterii de 85 milioane pe gram, adică 85 
miliarde pe kg.“ 

Referindu-se la aceşti factori, dr. J.H. Kellog spunea: 

„In general, fierberea diminuează numărul de bacterii din carne, 
într-o oarecare măsură, dar nu le distruge complet. In unele cărnuri 
doar prăjite, numărul bacteriilor ajunge uneori să crească deoarece 
are căldură suficientă pentru accelerarea înmulțirii. 

Unul din principalele izvoare ale răului, cauzat de folosirea cărnii, 
este enorma dezvoltare a toxicelor bacterii de putrefacție din 
carne, care se găsesc în resturi de carne nedigerată, cât timp 
aşteaptă evacuarea în colon. Conform cercetărilor lui Straussburger, 
producţia medie a acestor organisme generatoare de toxine în colon, 
la persoanele care se alimentează cu carne, nu este inferioară de 3x10 
(trei sute de mii de miliarde) la fiecare 24 de ore. O parte 
considerabilă a excrementelor constă în general din bacterii de 
putrefacție moarte.“ 

După cum relata revista americană „Good Health“, din august 1939, 
s-a dovedit că sardelele consevate, preparate din materialul cel mai 
proaspăt posibil, sunt infectate cu bacterii de putrefacție. Atunci când 
acestea sunt ingerate, se infectează tot tubul digestiv, în special 
colonul, unde alimentele rămân pentru mai mult timp, înainte de a fi 
eliminate. 

Dr. J.H. Kellog a determinat conținutul microbian al diverselor 
cărnuri, obținând următoarele rezultate: 


CARNEA Microbi de putrefacție / gram 
Carnea crudă cumpărată din piață 70.000 
Aceeaşi carne după ce este fiartă 25.000 
Aceeaşi carne după ce este friptă 90.000 
Carne de peşte crudă 870.000 
Sardine în conserve 14.000.000 
Carne de vacă bine fiartă 25.000.000 
Carne extra 168.000.000 
Jambon afumat, analizat imediat după abator 43.120.000 
Acelaşi, după 24 de ore 750.000.000 
Crenvurşti 120.000.000 
Crenvurşti, după 24 de ore 490.000.000 
Carne de vacă prăjită 560.000.000 
Aceeaşi, după 24 de ore 750.000.000 
Costiţă de carne de vacă 560.000.000 
Aceeaşi, după 24 de ore 840.000.000 
Carne de porc 635.000.000 
Aceeaşi, după 24 de ore 1.036.000.000 

(75) 


Considerăm că aceste detaliate imagini de mai sus, privitoare la 
cantitatea germenilor patogeni prezenţi în substratul de carne, sunt 
suficiente. De aceea, nu vom mai diseca problematica evidentă, a relaţiei 
existente între paraziți, în general, şi substraturile bazate pe carne sau 

alte elemente degradate (aceleaşi ca la microbi: aditivi, medicamente, 
chimicale, hrană tratată termic). Preferinţa teniilor, a botriocefalului, 
trichinei etc. pentru mediul carnat, se explică, printre altele, şi prin 
hrana oferită de acest mediu degradat, ajuns în intestin sub forma 
fripturilor etc., în care aceştia parazitează. 

Astfel că, orice persoană de bunăcredinţă va trage concluziile fireşti, 
referitoare la relaţia direct proporţională între compoziția dominant 
carnată a bolului intestinal şi prezenţa microbilor patogeni şi a bacteriilor 
de putrefacție - cu consecinţele de rigoare, manifestate prin creşterea 
marcată a bolului alimentar colonic (cu cantităţi foarte mari de bacterii 
putride moarte), dar mai ales prin evidenţierea unor dezechilibre 
între organism şi microbii patogeni, numite boli infecțioase. 


4.6.3.5 MICROBII 21 FOCUL 


Importanţa relaţiei dintre microorganisme, saprofite sau patogene, 
şi tratamentul termic sau focul (pasteurizare, fierbere, coacere, prăjire 
etc.) se manifestă din mai multe unghiuri (puncte) de vedere, iar unul 
important pare a fi cel reprezentat de acțiunea acestuia asupra unor 
structuri din organism, de asemenea microscopice: enzimele. 
Acţionând extrem de interesant, parcă ghidate de o anume inteligență 
(asemenea microbilor), enzimele par a reprezenta expresia cea mai 
simplă a vieţii la nivel molecular: centrul catalitic activ al enzimei este 
o zonă „misterioasă“ a structurii acestui tip de moleculă, care acționează 
realmente inteligent, programat, precum programul unui performant 
computer. 

Afectarea acestei zone active a moleculei enzimatice (şi nu neapărat 
a structurii proteice de susţinere a centrului activ) reprezintă elementul 
care face distincţia, până la urmă, între un aliment „viu“, organic, natu- 
ral, cu enzimele intacte şi alimentul „mort“, adică tratat termic, cu 
enzimele inactivate şi cu structura proteică aferentă degradată. Exemple 
care să susţină această afirmaţie există şi oferim unul dintre multe altele 
(prezentate şi detaliate la subcapitolul 8.2.1, referitor la consecinţele 
tratamentului termic asupra enzimelor, vitaminelor şi bioelementelor), 
în care se remarcă importanţa prezenţei şi acțiunii enzimelor asupra 
microorganismelor patogene, pe fondul Alimentaţiei Naturale: 

Enzimele alimentare, grupate în patru mari categorii, sunt 
prezente numai în alimentele crude, proaspete, ele îndeplinindu-şi funcția 
în mediul acid al stomacului unde inițiază procesul de digestie a 
proteinelor, a grăsimilor şi a carbohidraților. 

Aceste enzime sunt complet distruse în alimente prin 
coacere, pasteurizare, conservare, adăugare de aditivi chimici, 
expunere la microunde şi la temperaturi mai mari de 40' C. 
Nici o vitamină, nici un mineral sau o altă substanţă nutritivă nu poate 
substitui munca acestor enzime; în lipsa lor, alimentele gătite sau 
preparate industrial sunt digerate numai parțial în stomac, fapt 
care permite bacteriilor omniprezente să fermenteze hidrațţii 
de carbon şi să descompună proteinele, producând tulburări di- 
gestive şi alte probleme de sănătate. Aceste enzime măresc eficienţa 
sistemului imunitar permițându-i să digere mai uşor celulele bolnave 
sau moarte, să elimine tumorile şi chisturile, să distrugă depozitele de 

colesterol, bacteriile şi virusurile, îndepărtând din organism orice 
alt element nedorit compus din proteine, grăsimi şi hidraţi de 
carbon. (10) 

Relaţia dintre tratamentul termic şi efectele asupra microorga- 
nismelor din alimente a fost extrem de studiată şi intens recomandată - 
celebra deja pasteurizare a laptelui şi a altor produse (nu numai 
animale, dar chiar şi vegetale). Mult mai puţin, însă, au fost studiate 
consecinţele introducerii în organism a unei asemenea hrane denaturate, 
în contextul prezenţei microorganismelor, saprofite şi patogene. Fără 
alte comntarii, cităm în continuare două scurte fragmente: 

La copiii alăptaţi natural, numărul de bifidobacterii reprezintă 10- 
10” la 1 g fecale şi constituie 98% din totalul microflorei intestinale, 
în timp ca la copiii alăptaţi artificial (deci lapte praf, intens tratat termic), 
conținutul bifidoflorei scade la 10 şi chiar mai puţin iar proporţia de 
bifidobacterii reprezintă numai 20-30 % din totalul microflorei. 
Explicaţia constă din aceea că factorii bifidogeni sunt termolabili, 
din care cauză, în timpul prelucrării termice, copilul nu mai 
primeşte aceşti factori importanţi pentru asigurarea unei 
microbiocenoze optime. (19) 

Laptele de vacă este bun pentru viței, dar copii trebuie hrăniți cu 
lapte matern până când sunt înţărcaţi. Natura a destinat fiecărui tip de 
lapte un tip de sistem digestiv. Este documentat ştiinţific faptul că 
vițeii hrăniți cu lapte pasteurizat de la propria lor mamă mor 
în mod obişnuit după 6 săptămâni - ceea ce înseamnă că laptele 
de vacă pasteurizat nu este deloc sănătos pentru viței, şi cu atât mai 
puţin pentru oameni. Totuşi, adulţii nu numai că îşi hrănesc proprii 
copiii cu aceste secreţii animale denaturate, dar le consumă chiar şi ei. 
Laptele de vacă conţine de 4 ori mai multe proteine şi numai jumătate 
din cantitatea de carbohidrați existentă în laptele uman. Pasteurizarea 
distruge enzimele naturale necesare pentru digerarea acestui conținut 
ridicat de proteine; excesul se descompune în traiectul digestiv al 
omului, încărcând intestinele cu un sediment vâscos care poate 
trece în sânge. Pe măsură ce aceste produse de putrefacție se 
acumulează ca urmare a consumului zilnic de lactate, organismul 
se străduieşte să le înlăture prin piele (acnee, pete) şi plămâni( guturai), 
în timp ce restul se descompune în interior formând un mucus 
ce dă naştere la infecții, cauzează reacţii alergice şi încarcă 
articulațiile cu depozite de calciu. Multe cazuri de astm cronic, alergii, 
infecții ale urechii, acnee au fost complet vindecate prin simpla eliminare 
a produselor lactate din alimentaţie (în primul rând, cele nepasteurizate 
sau nedenaturate în alt fel). (10) 

Foarte interesant se relevă faptul că pasteurizarea (şi alte forme de 
tratament termic), intens recomandată pentru eliminarea „bacteriilor 
nocive organismului“, nu numai că provoacă perturbarea marcată a 
microbiocenozei intestinale, cu afectarea florei saprofite fermentative, 
dar, uimitor, aruncă o lumină cu totul inedită privitoare la intervenţia 
asupra microbilor patogeni. Astfel că efectul pare a fi de tip 
„bumerang“: alimentele supuse tratamentului termic (utilizat 
pentru eliminarea bacteriilor) vor „încărca“ organismul cu 
produşi toxici, generând sedimente vâscoase (inclusiv mucus), 
ca mediu ideal pentru manifestarea germenilor patogeni, sub 

forma bolilor infecțioase clasice (acnee, pete, guturai, astmă, 
alergii, otite etc. etc.). In schimb, aportul alimentelor proaspete, 
vegetale sau animale (cu prezenţă bacteriană patogenă sau nu), va asigura 
mediul organic propice dezvoltării florei saprofite microbiocenotice, în 
timp ce germenii patogeni, prezenţi sau nu în preparatele naturale, 
vor dispărea sub acțiunea mai multor factori inhibitori: prezenţa 
enzimelor, a antioxidanţilor (vitamine, bioelemente etc., nedistruse 
de foc), a florei saprofite puternică şi echilibrată, dar, nu mai puțin 
important, prin lipsa oricărui substrat nutritiv specific acesui tip 
microbian (cărnuri, chimicale, medicamente alopate, dar şi alimente 
tratate termic, mai mult sau mai puţin intens). 

De aceea, în această lumină ştiinţifică medicală, apare cât se poate 
de logică recomandarea hipocratică de acum peste 2.400 de ani, referi- 
toare la adminstrarea laptelui crud ca medicament-aliment în tubercu- 
loză, în totală contradicţie cu recomandările actuale, care (încă) ignoră 
total aceste observații şi cercetări fundamentale: 

Laptele crud furnizează una dintre cele mai bune proteine pentru 
reconstrucția celulară. Hipocrate îl recomanda pentru tratarea 
tuberculozei. (5) 

lată cum (re descoperirea unor argumente cât se poate de ştiinţifice 
(întărite, mai ales, de elementele toxicologice şi ale izomeriei şi 
chiralităţii optice a moleculelor) explică gesturi terapeutice ancestrale 
sau instinctuale. Căci, nici o mamă adevărată şi iubitoare pentru puiul 
ei, nu s-ar gândi cu seriozitate să pasteurizeze laptele de la sân, pentru 
a-l proteja pe bebeluş de eventualii germeni patogeni... 


Către final, vom aborda acest subiect dintr-un unghi şi mai interesant, 
cel numit de specialişti „leucocitoza de digestie“. Dar, înaintea oricărui 
comentariu, să prezentăm două citate care se referă la acest proces 
deosebit de interesant, şi la fel de puţin cunoscut ca şi aspectele generale 
expuse până acum: 

Poate că aici ar trebui să menţionez, în sprijinul acestei terapii, 
procesul LEUCOCITOZEI DIGESTIVE despre care dr. W. F. 
Hesselink, medic şi jurist în probleme de drept olandez şi de 
cercetări juridice şi biologice la Ministerul Justiției de la Haga, 
a dat următoarea interesantă explicaţie într-o conferință pe care a 
susținut-o în Danemarca, acum câţiva ani. Denumirea de „leucocite“ 
vine din limba latină, denumire dată globulelor albe din sânge. În mod 
normal şi corect, 1 mm de sânge conţine un număr de 6.000 de leucocite. 
S-a constatat că la un organism hrănit cu „hrană moartă“ — şi ne 
referim la mâncarea gătită, la dulciuri şi prăjituri - numărul 
acestor globule albe din sânge poate să crească de trei ori, 
adică până la 18.000/mm;; şi cum leucocitele au rol de apărători 
ai organismului în caz de pericol, înseamnă că un sânge cu 
un asemenea număr mărit de leucocite este, în mod sigur, un 
sânge otrăvit. 

O alimentaţie compusă exclusiv din crudități vegetale nu produce 
niciodată leucocitoză digestivă. Vegetalele proaspete, nepreparate, 
cum sunt fructele, legumele, ca şi laptele proaspăt, nefiert au un 

pH bazic favorabil organismului. Odată cu tratarea lor termică, 
aceste alimente devin hiperacide, ceea ce este foarte dăunător 
organismului. (62) 

Dr. med. Ernst Schneider, în vasta şi extrem de documentata sa 
lucrare în trei volume, intitulată „Să folosim puterea vindecătoare a 
alimentelor“, bazându-se pe studiile şi experienţele altor specialişti 
(prof.  Kollath, Virchow,  Roessle,  Kouschakoff  etc.), 
consemnează faptul că, dacă începem orice masă cu mâncare 
pregătită la foc (supă sau bulion de carne, sau cartofi şi zarzavat 
fiert, sau chiar o cană de cafea, ciocolată, pâine cu unt şi marmeladă), 
numărul globulelor albe din sânge, de la 6 - 8.000/mm:, cât 
este normal, creşte în 10 minute la 10.000, iar în 30 de minute 
la 30.000. Acest fenomen este cunoscut sub numele de leucocitoză 
de digestie. Fenomenul în cauză reprezintă o reacție de apărare 
a organismului uman, asemănătoare cu cea care are loc în 
toate bolile infecțioase şi în toate situaţiile în care intră în 
organism un element străin vătămător, ca de exemplu o 
substanţă nocivă sau toxică. 

Aceeaşi reacţie se înregistrează şi când alimentele crude se 
consumă după o hrană gătită cu ajutorul focului. În schimb, dacă 
se consumă numai alimente crude, sau chiar dacă se consumă 
alimente gătite, însă după ingerarea unor alimente crude, acest 
fenomen nu mai are loc. (63) 

Din cele expuse anterior se remarcă cum acest foarte interesant 
proces, denumit simplu, „leucocitoză de digestie“, nu este provocat 
de declanşarea propriu-zisă a digestiei. Acest proces se produce 
de fiecare dată, doar când în organism se introduce hrană 
denaturată, „pregătită la foc“, în timp ce acesta nu mai are 
loc în cazul ingurgitării hranei naturale, din alimente crude 
(sau chiar şi atunci când hrana trecută prin foc este precedată 
de hrană crudă). 

Aceasta dovedeşte importanţa incontestabilă a hranei crude, reali- 
zată din alimente netratate termic, netrecute prin foc (dar şi fără carne 
şi chimicale), deci, sintetic: Alimentaţia Naturală. 

Este uimitor de constatat - prin aceste observații simple, care nu 
necesită laboratoare ultraperformante, care să sondeze dimensiunea 
genetică sau nivelul atomic, chiar subcuantic - cum sistemul imunitar 
al organismului este pus în funcţiune tocmai de hrana „trecută prin 
foc“ (deci inclusiv pasteurizată). În schimb, hrana crudă nu declanşează 
acest mecanism extrem de devitalizant pentru organism (se consumă 
multă energie pentru mobilizarea unui număr de până la cinci ori 
mai mare al celulelor albe ale sistemului imun). 

Atfel, se remarcă acest aparent paradox, relevat şi mai înainte: 
laptele pasteurizat (sau alte produse animale tratate termic, iniţial natu- 
rale, precum oul, mierea şi alte lactate), deşi „sterilizate“, declanşează 
un veritabil răspuns imun al organismului, în timp ce aceleaşi produse 
naturale, nemaisupuse tratamentului termic, nu vor mai 
declanşa nici un răspuns imunitar, fiind percepute de către 
organism ca proprii, compatibile acestuia! 

In urma acestor observații şi concluzii, în acest moment se impune 
o precizare foarte clară: toate aceste aspecte sunt valabile pe 
fondul unei Alimentaţii Naturale reale, neamestecată cu hrana 

denaturată. Căci a spune că ne hrănim natural, dar din când în când 
mai „scăpăm“ şi câte o bucată de friptură, câte o prăjeală din chiftele de 
soia, un mezel „naturist“, dar superchimizat - înseamnă să ne păcălim 
singuri, dar mai ales să generăm stări potenţial periculoase. Căci, în 
acest caz, utilizarea produselor animale vii, organice, neprelucrate 
termic (cu eventualele microorganisme prezente, atât saprofite, dar 
mai ales patogene), de tipul lactatelor, ouălor (cu celebrele potenţiale 
salmonelle), amestecate cu bucăţi de carne, împreună cu alimente 
chimizate şi „trecute prin foc“, poate reprezenta un adevărat „cock- 
tail Molotov“. In acest caz, produsele organice vii, din partea 
de hrană naturală, aduc microorganismele patogene, în timp 
ce hrana denaturată oferă mediul propice, ideal pentru 
dezvoltarea acestora. 

Din aceste considerente, recomandarea este clară: pe fondul 
hranei denaturate, bazate pe carne - pasteurizarea şi fierberea 
produselor animale (cu potenţial bacterian patogen crescut) 
este nu doar recomandată, ci chiar necesară. Posibilitatea utilizării 
maionezei sau a laptelui crud (precum recomanda Hipocrate în 
tratamentul tuberculozei) este acceptat, în sitemul alimentar natural, 
doar în condiţiile aplicării integrale a principiilor Alimentaţiei Natu- 
rale. De aceea, tranziția alimentară, utilă trecerii gradate de la sistemul 
culinar denaturat la cel natural, obligă la o mare atenţie faţă de alimentele 
vii şi organice, folosite în acel moment deosebit de delicat (noi 
recomandăm vegetalele, evitând pe cât posibil laptele şi ouăle crude). 

Altfel, mai devreme sau mai târziu va ieşi puternic în evidenţă acea 
„vorbă de duh“ populară, care observă că cei care încearcă să stea „în 
două luntrii“, până la urmă îi ia apa, prăbuşindu-se... 


În finalul subiectului, putem spune cu fermitate că, în contextul 
aplicării tratamentului termic pentru a distruge microbii, în realitate, 
este favorizată dezvoltarea acestora prin substratul favorabil creat de 
acest tratament termic. In acest caz, se poate aplica foarte bine aforismul: 
„de ce ţi-e teamă nu scapi (până la urmă)... 

O octavă superioară de interpretare a acestei înțelepte exprimări, 
este regăsită într-o dimensiune umană superioară (mental-conceptuală) 
şi exprimată de noi în subcapitolul corespunzător (4.6.3.13: „Atitudinea 
psiho-mentală față de microbi“). 


4.6.3.6 MICROBII 21 FIBRELE VEGETALE CRUDE 
(NETRATATE TERMIC) 


Citatele de mai jos, prezentate concentrat, oferă o imagine de ansam- 
blu a importantului rol al fibrelor vegetale crude, netratate termic, în 
realizarea echilibrului între flora de fermentație şi putrefacție - prin 
dezvoltarea florei saprofite de fermentație şi inhibarea şi legarea, pentru 
eliminare, a microorganismelor patogene de putrefacție (aspecte 
evidenţiate, şi mai detaliat, în subcapitolul următor): 

Principala proprietate a fibrelor vegetale constă în legarea 
diferitelor susbstanţe - produse de metabolism, ca de exemplu 
steroizii şi derivatele lor, eliminaţi cu bila, xenobiotice 
pătrunse pe tractul gastro-intestinal, inclusiv cancerigeni. (42) 

Dieta bogată în fibre prezintă o serie de efecte fiziologice complexe, 

printre care şi acela de a mări capacitatea de apă reținută, 
formând un bol alimentar gelatinos care permite absorbţia şi 
eliminarea substanțelor nocive. 

Se consideră că efectul favorabil al fibrelor în prevenirea cancerului 
de colon se explică prin trei acţiuni principale: asigurarea unei micro- 
flore normale; descreşterea duratei de menţinere a deşeurilor în co- 
lon şi mărirea cantității de apă reținută. Suplimentar, există posibilitatea 
unor acțiuni combinate, necunoscute până în prezent. 

Pectinele: 

- prezintă o acțiune bactericidă specifică; 

- proprietățile de umflare ale pectinelor în intestin, marea 

lor hidrocapacitate şi capacitate de hidratare, determină 
o micşorare a necesarului de alimente ingerate. 

Substanțele pectice pot avea un rol important în prevenirea carci- 
nogenezei tractului gastro-intestinal, prin mărirea cantității de apă 
reținută, deci prin diluarea substanţelor cancerigene, prin descreşterea 
duratei de menţinere a deşeurilor în colon şi prin asigurarea 
dezvoltării unei microflore normale. 

Dietele bogate în substanţe pectice modifică în mod favorabil 
flora intestinală, inhibând flora de putrefacție. Se apreciază că 
produşii de degradare a pectinei, în special esterii acidului galacturonic, 
posedă proprietăţi bactericide. Soluţia de pectină de mere exercită o 
activitate antibiotică faţă de Staphylococcus aureus, salmonelle, E. Coli, 
Proteus vulgaris. Prin diminuarea gradului de metoxilare activitatea 
bactericidă creşte. 

Acţiunea  antidiareică, detoxifiantă şi antivomitivă a 
pectinelor şi a gumelor se explică prin aceea că, în tractul 
gastro-intestinal, formează geluri care înglobează o cantitate 
mare de apă şi, progresând de-a lungul intestinului, absorb 
substanţele toxice. Prin scindarea hidrolitică a substanţelor pectice 
se eliberează acidul galacturonic care are un efect suplimentar de 
detoxifiere şi de inactivare a microflorei de putrefacție. 

Mai multe cercetări vechi au arătat că în tratamentul arsurilor, al 
plăgilor infectate, pectina şi derivații pectinei exercită o acţiune 
cicatrizantă, accelerând procesul de epitelizare. (19) 

Una dintre proprietățile biologice ale fibrelor alimentare 
este (printre altele) modificarea florei bacteriene intestinale. Deşi 
flora bacteriană şi organismul formează un sistem ecologic complex, 
supus unor influenţe numeroase, în care rolul unui singur factor este 
greu de discernut, se apreciază că alimentaţia bogată în fibre 
alimentare determină o modificare a raportului între diferiţii 
constituenți ai microflorei enterale. Astfel populaţiile cu alimentaţie 
bogată în grăsimi şi proteine animale au o densitate mai mare de 
Bacteroides şi Bifidobacterii şi mai scăzută în Lactobacili şi Streptococi, 
decât cele cu alimentație predominant vegetală. In strânsă legătură cu 
modificarea  microflorei intestinale se ridică problema 
carcinogenezei intestinale. 

La nivelul colonului are loc o interacţiune complexă între 
fibrele alimentare, acizii biliari adsorbiţi şi bacterii. Fibrele 
alimentare acționează ca suprafeţe la nivelul cărora solviții 
sunt hidrolizaţi de către bacteriile enterale în forme mai puțin 
solubile, care pot fi reabsorbite. Astfel fibrele pot condiţiona 

activitatea metabolică şi gradul de metabolizare bacteriană 
al diferiților solviţi, inclusiv a acizilor biliari. Experimental, 
modificarea conţinutului alimentar prin creşterea aportului 
de fibre augmentează (creşte) excreţia de acizi biliari. 

Potenţialul carcinogen al acizilor biliari şi steroizilor neutri este 
susținut de numeroase argumente: ambele tipuri sunt structural şi steric 
asemănătoare cu hidrocarburile aromatice policiclice carcinogene - 
pot fi convertiți pe cale chimică într-un agent carcinogen foarte puternic, 
20-metilcolantren; unii acizi biliari produc experimental sarcoame 
la locul injectării, alţii potențând efectul cancerigen al 
nitrozoguanidinei, prin efect promotor; aromatizarea completă a 
nucleului acizilor biliari realizează un metabolit carcinogen bazat pe 
nucleul ciclopentanofenantrenic; flora bacteriană intestinală (grupul 
Clostridia - aparținând florei de putrefacție) posedă activitate nuclear- 
dehidrogenazică, producând aromatizarea completă a nucleului 
sterolic. 

Excreţia fecală de steroizi acizi este semnificativ crescută în ariile 
cu risc înalt de cancer de colon. Creşterea excreției fecale de acizi 
biliari secundari se corelează cu creşterea activităţii 7- dehidro- 
xilazice a florei fecale izolate din colonul bolnavilor cu cancer 
de colon. (53) 


Din citatele de mai sus se observă cum fibrele vegetale crude, nepre- 
lucrate termic, prezintă, aşa cum precizam la începutul subiectului, o 
puternică acţiune de stabilizare a echilibrului microflorei intestinale. 
Aceasta se produce nu prin promovarea microorganimelor saprofite 
de fermentație (care, oricum, tot structuri străine organismului rămân), 
ci prin inhibarea florei microbiene de putrefacție, patogenă. Aici se 
relevă fundamentalul rol al fibrelor vegetale crude, alături de cel de 
eliminare a toxicității generale din intestin şi mediul intern al 
organismului: de legare a acestor toxine, dar şi a microbilor florei 
patogene. 

Prin acțiune directă (legare propriu-zisă a microbilor 
patogeni) şi indirectă (legarea şi eliminarea substraturilor 
alimentare ale acestor bacterii de putrefacție şi patogene), 
aceste structuri vegetale, netrecute prin foc, au un rol deosebit 
de important în menţinerea în echilibru a florei intestinale, 
dar mai ales de a contribui direct la procesul de dezintoxicare 
al corpului, dar şi de intervenţie terapeutică în caz de boli 
infecțioase (aspect detaliat în subcapitolul corespunzător, al 8-lea). 

Inainte de finalul subiectului, să remarcăm necesitatea realizării 
acestui proces - de intervenţie pentru asigurarea echilibrului florei 
microbiene - şi în exterior, la nivel cutanat. Astfel, acelaşi tip de fibre 
celulozice crude (reprezentate în acest caz de lenjeria din fibre de 
bumbac natural, neprelucrat) va asigura echilibrul armonios între flora 
saprofită dominantă a pielii şi eventualii reprezentanți la nivel cutanat 
ai florei patogene. Spre deosebire de acestea, fibrele tratate termic şi 
chimic (fibre cu coloranţi sintetici sau fibre de bumbac sintetic) au 
acțiune echivalentă celor trecute prin foc şi ajunse în intestin: îşi pierd 
decisiv din calităţile iniţiale prezentate, devenind, la rândul lor, sursă 
de intoxicație pentru organism / piele (a se vedea efectele nedorite 
produse asupra pielii de către fibrele sintetice de bumbac, 

sau cele naturale, dar cu coloranți sintetici). 

Ca o concluzie la final, putem observa cum combinaţia intern 
(alimentaţie bazată pe fibre alimentare netratate termic) - extern 
(îmbrăcăminte bazată pe fibre naturale netratate, cu coloranți vegetali 
naturali: bumbac, in, cânepă etc.), asigură, la modul firesc şi natural, 
fără „reţete miraculoase“, echilibrul optim între flora microbiană, 
saprofită şi patogenă, intestinală şi cutanată etc. 


4.6.3.7 RELAPIA ÎNTRE FLORA INTESTINALĂ 
DE FERMENTAPIE è| DE PUTREFACPIE 
(SAPROFITA 2I PATOGENA) 


Pentru a înțelege cât mai uşor distincția între microbii „buni“ şi cei 
aşa-zis „răi“, existenţi pe toată suprafaţa planetei, este eficient, din punct 
de vedere didactic, să abordăm studiul microbilor florei intestinale 
umane. În studiul acesteia, cercetătorii au realizat distincţia între cele 
două categorii fundamentale microbiene: una a fost numită floră de 
fermentație, aerobă, saprofită, iar cealaltă floră de putrefacție, anaerobă, 
patogenă. Această exprimare duală, existentă şi în lumea microbiană, 
rezultă chiar şi din denumirea acestora, de germeni microbieni, care 
pot genera (germina) ceva, atât într-un sens (constructiv, de dezvoltare, 
negentropic), fie în celălalt (distructiv, involutiv, entropic). 

Germenii de tip fermentativ, saprofiţi, se află în ultima porţiune a 
intestinului subțire şi prima parte a intestinului gros, pe când cei de tip 
putrid, patogeni, sunt situaţi în partea terminală a intestinului gros. In 
timp ce prima categorie este în relaţie simbiotică, constructivă şi 
armonioasă cu organismul, participând la secreția unor substanţe vitale 
pentru acesta (vitamine - K, elemente din complexul B; enzime; 
bioelemente etc.), cea de-a doua categorie este în relaţie antagonică, 
fiind o sursă nu doar cu potenţial de îmbolnăvire, dar şi cu acţiune 
direct entropizantă, degradantă asupra organismului. 

Dar, ca de obicei, să oferim în continuare spaţiul pentru diferite 
citate din tratate medicale de specialitate, care conturează o imagine 
mai precisă a ceea ce reprezintă flora microbiană fermentativă şi putridă 
a intestinului, prin aspecte care deja au început să se contureze din 
subiectele anterioare: 

La începutul secolului XX, Mecinikov a evidenţiat importanţa 
microorganismelor intestinale în lupta contra diareei la sugari, a unor 
afecţiuni intestinale ale adultului şi în asigurarea unei stări de sănătate 
optimă. La Congresul al VIII-lea de Nutriție de la Praga, profesorul 
Franklin, a comunicat că 30-40 % din bacteriile lactice ingerate 
depăşesc stomacul şi se dezvoltă în prima parte a intestinului 
pentru a dispare în cec. (19) 

Procesele de fermentație se produc în jumătatea proximală a 
colonului sub acţiunea unor bacterii aerobe (E.Coli, Lactobacillus, 
Aerobacter aerogenes, Enterococcus etc.) şi constau în degradarea 
glucidelor nedigerate sau neabsorbite. 

Sub acţiunea florei colice de fermentație se produc nu numai 
scindarea polizaharidelor în monozaharide, dar şi degradarea 
anaerobă a acestora, până la acid lactic, acid acetic, acid butiric, 
acid propionic etc., ceea ce explică reacția acidă a materiilor fecale 

(pH-ul 5-7), şi se eliberează o cantitate apreciabilă de gaze (CO, CH, 
SH, etc.) şi alcool etilic. (57) 

Lactobacteriile, ca acidofilus sau bifidus, fac parte din flora 
microbiană ce populează în mod normal traiectul intestinal (flora de 
fermentație), mai cu seamă colonul. Extrem de importante pentru 
procesele de digestie şi excreţie, lactobacteriile sunt responsabile cu 
menţinerea echilibrului optim al pH-ului în colon. Ele măresc totodată 
volumul şi uşurinţa contracțiilor intestinale, controlează flatulenţa şi reduc 
mirosul de putrefacție al fecalelor, inhibând dezvoltarea bacteriilor 
„inamice” de putrefacție şi ţinând sub control ciupercile infecțioase, ca 
de exemplu candida. 

Alimentele bogate în fibre, ca tărâţele, morcovii şi mugurii, 
constituie un suport bun pentru lactobacterii, curățând colonul de 
reziduurile de putrefacție. 

Refacerea florei microbiene intestinale ia ceva timp, dar merită 
efortul, pentru că ea previne toate tipurile de tulburări digestive şi stări 
degenerative. Alimentele fermentate permit dezvoltarea florei 
intestinale ce controlează bacteriile de putrefacție, mențin un 
echilibru corect al pH-ului în colon şi măresc volumul şi frecvența 
peristaltismului intestinal. (10) 


Principalele roluri ale bacteriilor lactice sunt: 

- rol digestiv şi metabolic (...); 

- funcţia de apărare şi participare la echilibrul imunologic: 
flora normală se opune dezvoltării anarhice a germenilor 
patogeni şi putrefianţi prin acidifierea mediului şi secreția de 
substanţe antibiotice specifice; streptococii lactici au acțiune 
marcantă asupra stafilococilor, salmonellelor şi faţă de 
Candida albicans; 

- menținerea microflorei: cercetările epidemiologice au stabilit 
că există o relaţie semnificativă între alimentaţia de „tip occidental“ 
care favorizează creşterea densităţii de Clostridium 
paraputrificum, mărirea concentraţiei acizilor biliari şi riscul 
față de cancerul colonorectal. 

Peptidele exercită o influență apreciabilă şi în dezvoltarea 
microflorei intestinale, care, după cum se ştie, are o importanţă 
considerabilă asupra homeostaziei şi dezvoltării normale a copilului. 
Microbiocenoza optimă se formează în urma alăptării normale 
şi s-a stabilit că, alături de alţi factori de protecţie, laptele mamei conţine 
şi aşa numitul factor bifidogen care favorizează dezvoltarea în tractul 
gastro-intestinal al copilului a bifidobacteriilor şi a altor bacterii din 
flora lactică. 

Factorul bifidus I (N-acetil-alfa-glucozamină) şi factorul bifidus II se 
formează prin acţiunea proteazelor asupra cazeinei. La copiii alăptaţi 
natural, numărul de bifidobacterii reprezintă 10%-10! la 1 g fecale şi 
constituie 98% din totalul microflorei intestinale, în timp ca la 
copiii alăptaţi artificial, conţinutul bifidoflorei scade la 10* şi chiar mai 
puţin iar proporția de bifidobacterii reprezintă numai 20-30 % din 
totalul microflorei. Explicaţia constă din aceea că factorii 
bifidogeni sunt termolabili, din care cauză, în timpul prelucrării 
termice, copilul nu mai primeşte aceşti factori importanţi 
pentru asigurarea unei microbiocenoze optime. 


229 


Microflora simbiotică are rolul deosebit în lanţul reacţiilor de apărare: 
ea participă la sinteza unor vitamine şi aminoacizi esenţiali; favorizează 
asimilarea calciului, fierului şi a vitaminei D, exercitând astfel proprietăţi 
antirahitice şi antianemice; prin producerea de acizi organici şi 
antibiotice specifice inhibă dezvoltarea microflorei patogene şi 
protejează organismul; favorizează dezvoltarea activităţii 
antigenice locale la suprafața mucoasei; asigură integritatea 
peretelui intestinal şi a unor factori care participă la impermeabilitatea 
pentru microbii patogeni. De asemenea, stimulează sinteza 
imunoglobulinelor, a concentraţiei properdinei şi a complementului în 
sistemul reticulo-endotelial. Studiile efectuate pe numeroase persoane 
sănătoase şi bolnave au evidenţiat că microflora se găseşte în strânsă 
corelaţie cu conţinutul de lizozim din sânge, salivă şi diverse secreții 
digestive. 

Caracteristic pentru persoanele sănătoase este predominarea 
microflorei aerobe gram-pozitive, formată din lactobacili şi 
bifidobacterii (mai mult de 95% din totalul microorganismelor). 
Scăderea conținutului de simbiotici normali în microbiocenoză 
favorizează dezvoltarea bacteriilor patogene, a stafilococilor, 
a candidei şi a altor microorganisme. (19) 

Procesele de putrefacție se datoresc florei anaerobe şi constau 
în scindarea proteinelor nedigerate în aminoacizi şi apoi în 
decarboxilarea şi dezaminarea aminoacizilor rezultați. Prin 
decarboxilare rezultă aminele corespunzătoare, şi anume din histidină 
- histamina, din lizină - cadaverina, din arginină şi ornitină — 
putresceina etc., iar prin dezaminare se produc fenoli, ca de pildă 
din tirozină - fenol, din triptofan - scatol şi indol, sau acizii organici 
corespunzători, ca de exemplu, acid benzoic din fenilalanină. În 
condiții normale mucoasa colică este puţin permeabilă pentru aceste 
substanţe, dintre care unele sunt foarte toxice. 

Activarea florei de putrefacție, absorbţia crescută a acestor 
substanţe sau scăderea capacităţii hepatice de a le conjuga şi 
detoxifia provoacă autointoxicaţii de natură intestinală, a căror 
importanţă a fost mult discutată. 

Flora de fermentație şi aceea de putrefacție se află în echilibru 
în colonul normal; exacerbarea activităţii uneia duce, în mod 
obligatoriu, la alterarea celeilalte, consecutiv instalându-se tulburări 
colitice. (57) 


După această succintă şi generală prezentare a celor două tipuri de 
floră microbiană intestinală, poate că, mai importantă (decât aceste 
definiri şi categorisiri) este determinarea relației de echilibru dintre 
acestea două, pentru a înțelege sensul şi cauza prezenţei acestora în 
intestin: 

Lactobacteriile sunt distruse de apa clorinată, de antibiotice şi 
de un regim alimentar bogat în proteine alimentare (cele 
carnate). Datorită faptului că oamenii beau şi folosesc pentru gătit 
apa clorinată, iau antibiotice şi mănâncă alimente bogate în proteine 
animale, traiectul lor digestiv conţine o floră microbiană 
constituită în proporție de 20% din lactobacterii şi 80% din 
bacterii de putrefacție. (10) 

Asupra substanţelor chilului intestinal acţionează abundenta floră 
bacteriană colică (10'/g de materii fecale), constituită din bacili aerobi 
(lactobacili, Aerobacter aerogenes etc.) şi anaerobi de tipul 
Clostridium welchii (raportul fiind de 100:1 în favoarea celei 
anaerobe). (57) 

lată că imaginea se conturează acum plenar: exact aşa cum flora 
saprofită a zonei cutanate (metabolizatoare a transpiraţiei ce determină 
un miros neplăcut al pielii - datorită calităţii metaboliţilor oferiţi de 
organismul gazdă, şi nicidecum din vina acestora!) apără pielea de 
invazia microbilor patogeni, în acelaşi fel şi microbii florei intestinale 
de fermentație din prima porțiune colonică protejează organismul de 
acțiunea florei patogene, putride, aflate în ultima parte a colonului. 

Pentru întărirea acestei imagini, ce demonstrează rolul esenţial al 
florei saprofite de fermentație în realizarea echilibrului cu flora de 
putrefacție, reluăm elementele relevante din citatele de mai sus, astfel: 

„Alimentele fermentate permit dezvoltarea florei intestinale 
(de fermentație) ce controlează bacteriile de putrefacție“; „...flora 
normală se opune dezvoltării anarhice a germenilor patogeni 
şi putrefianţi “; „Unul din principalele roluri ale bacteriilor lactice 
constă în menţinerea microflorei“ (controlează concentraţia de 
Clostridium paraputrificum etc.); „Scăderea conținutului de 
simbiotici normali în microbiocenoză favorizează dezvoltarea 
bacteriilor patogene, a stafilococilor, a candidei şi a altor 
microorganisme. 

Am insistat asupra acestei imagini pentru a înțelege importanța 
realizării şi reabilitării florei intestinale de fermentație, saprofite, aerobe. 
Căci aceşti „soldaţi“, apăruţi şi dezvoltați pentru apărarea „cetăţii“ 
intestinale de agresiunea „migratorilor“ putrizi, sunt mult inferior nu- 
meric primilor: proporția merge de la 20 / 80 până la 1 / 100! lată 
ce semnifică degradarea mediului intestinal, mai ales pentru ultima sa 
porțiune: scăderea dramatică a numărului de agenţi de protecţie a mediului 
intern intestinal şi proliferarea tot mai accentuată a germenilor putrizi. 

Această proliferare este evident anormală, căci ce organism 
ar fi fost dotat de către Natură cu o asemenea proporţie între 
structurile microscopice benefice corpului şi cele agresive, 
producătoare, prin compuşii de metabolism, a unor substanţe 
nu doar toxice, în general, ci chiar unele puternic cancerigene 


In acest fel, o floră microbiană saprofită, intestinală şi nu numai - a 
unui organism hrănit natural, dominant cu vegetale, aşa cum avea loc 
acum câteva mii sau doar sute de ani înaintea prezentului - avea o cu 
totul altă proporţie, față de flora patogenă şi putridă (pentru acele 
vremuri). Dacă există îndolieli în privința acestei afirmaţii, atunci 
structura florei de fermentație şi de putrefacție a animalelor strict 
vegetariene (vite, de exemplu), poate fi extrem de relevantă. De altfel, 
aşa cum s-a subliniat în subiectul referitor la relaţia dintre microbi şi 
carne, la persoanele vegetariene, concentraţia bacteriilor este 
de peste 32 de ori mai mică pe milimentru cub de materii 
fecale, față de omnivori! 

În acest fel, poate că va fi reconsiderat caracterul de „fiziologic“ al 
concentraţiei de microbi ai florei putride faţă de cea fermentativă, cel 
puţin pentru un om cu adevărat normal, adică hrănit firesc, natural. În 
prezent, într-adevăr, normalitatea, adică „norma“ (media, cel puţin 
„jumătate plus unul“ din numărul indivizilor unei colectivități), este 
cea indicată prin cărţile de fiziologie. 

De aceea, şi cu această ocazie, precizăm apăsat opinia noastră: 
este normal (încă), dar nu este deloc firesc - adică în firea 
Naturii constructoare a acestui corp extraordinar - ca acesta 
să fie încărcat cu bacterii de putrefacție, hrănite din materiile 
putride aduse în intestin prin hrana putridă, moartă, 
denaturată, adică intens tratată termic şi chimizată! 

Înţelegând cu adevărat acest aspect esenţial pentru studiul lumii 
microbiene, putem afirma cu încredere, încă o dată, că Alimentaţia 
Naturală va promova dezvoltarea florei fermentative şi suprimarea 
celei patogene (intestinale sau de alt tip), în timp ce hrana denaturată, 
pe lângă procesele degenerative declanşate, acționează asupra florei 
fermentative în sens inhibitor, iar asupra bacteriilor putride - adică 
asupra oricărui tip de microorganism patogen, generator de 
boală, aflat în intestin sau în orice parte a organismului - are 
acţiune favorizantă, reprezentând, de fapt, hrana acestor 
bacterii, sursa lor de dezvoltare! 

Incă odată ne-am reamintit de importanţa nutriţiei pentru realizarea 
unui armonios echilibru, între flora saprofită de fermentație şi flora 
microbiană patogenă şi putridă - atât în cazul intestinului, cât şi a 
celorlalte părţi ale organismului. 

lată cum, ca de fiecare dată, ne învârtim în jurul hranei, adică 
a Mesei... 


4.6.3.8 BOALA INFECPIOASĂ - ÎNTRE PATOGENITATEA 
MICROBILOR 21 CALITATEA MEDIULUI INTERN 
(AL SISTEMULUI IMUN) 
DATORATĂ MODULUI DE NUTRIPIE 


Afirmația din titlul acestui subiect, deja poate fi tranşată, pe baza 
datelor şi imaginilor din subiectele anterioare. Dezvoltate treptat, 
imaginile anterioare s-au construit în jurul acestei idei fundamentale: 
boala infecțioasă nu este provocată de patogenitatea 
microbilor, ci patogenitatea acestora este provocată de 
calitatea mediului intern al organismului, condiţionat, la 
rândul său, de calitatea sistemului imun al acestuia. Mergând 
pe fir în continuare, putem spune că, la rândul său, sistemul imun este 
determinat, printre altele (cum ar fi dimensiunea psiho-emoţională şi 
mental-conceptuală) şi de modul de nutriție. 

Astfel, din aproape în aproape, am ajuns la aceeaşi imagine 
prezentată pe tot parcursul acestui subiect, şi care a fost susținută de 
mari oameni de ştiinţă şi medici, fie din timpuri mai vechi, fie din vre- 
murile moderne, inclusiv din perioada lui Pasteur. 

Reamintim succint, în acest sens, aşa cum am precizat şi la capitolul 
legat de istoria Alimentaţie Naturale (subcapitolul 2.2), de precizarea 

marelui medic englez din secolul al VII-lea, Thomas Sydenham, 
supranumit „Hypocrate al Angliei“: „Boala nu este altceva decât 
efortul depus de corp pentru a scăpa de materiile morbide“ 
(5), precum şi de o imagine asemănătoare exprimată de un alt mare 
medic şi chimist, Herman Boerhave, profesor de medicină la 
Universitatea din Leida prin anul 1700, care - în consens cu Hypocrate 
şi cu „Hypocrate al Angliei“ - afirma că „slăbiciunile pot apărea 
oriunde în corpul nostru ca urmare a unui tratament 
(alimentar) nenatural“, considerând că „boala este vindecată 
cu ajutorul naturii, prin neutralizarea şi eliminarea materiilor 
morbide“. (5) 

Aşa cum precizam şi în Capitolul 2, Rudolph Virchow - cunoscut 
medic german, care susținea că „sănătatea celulelor depinde de 
compoziția lor chimică şi că această compoziție chimică 
depinde, la rândul ei, de natura hranei absorbite de individ“ 
(5) - este unul din cei care a deschis polemica cu celebrul Louis Pas- 
teur privind germenii microbieni şi geneza bolilor, deja precizat ante- 
rior. Argumentul fundamental şi cel mai simplu al lui Virchow (microbii 
sunt simple prezenţe revelatoare - markeri - ai „mediului 
toxemic“, generat de introducerea alimentelor denaturate şi 
toxice) a fost dezvoltat de către alt mare microbiolog, ca şi Pasteur, 
respectiv Claude Bernard. Este important de reamintit aici esenţiala 
declaraţie a lui Pasteur (recunoscută de istorie dar practic necunoscută 
medicilor) de pe patul său de moarte: „Claude Bernard a avut 
dreptate - contează în primul rând calitatea mediului intern 
al organismului şi abia apoi prezența germenilor în corp“. 

De asemenea, putem aminti şi de un alt mare contestatar al teoriei 
lui Pasteur, eminentul specialist englez în sănătate publică, John Show 
Billings care, încă în 1883, preciza: „Simpla introducere de microbi 
într-un organism viu nu provoacă în mod automat înmulţirea lor sau 
boala. Condiţia organismului însuşi are o foarte mare influență 
asupra rezultatului... Pasteur a generalizat în pripă atunci când a 
declarat că singura condiţie, care determină cazul patologic, este mai 
marea sau mai mica abundență de germeni. “ (5) 

Considerăm că, aceste citate şi imagini ale subiectelor anterioare, 
reprezintă suficiente argumente teoretice, de cercetare medicală ştiin- 
țifică fundamentală, ce susțin cu forță şi putere această afirmaţie 
fundamentală, a factorului de cauzalitate reprezentat de 
alimentație, în relație cu patogenitatea reprezentanţilor lumii 
microbiene. De aceea, în continuare, vom reda pasaje din lucrări mai 
mult sau mai puţin de specialitate, aparţinând inclusiv cărţilor şi presei 
de culturalizare a ştiinţei, poate mai puţin riguroase în limbaj, dar care 
sunt extrem de elocvente în susţinerea cu argumente de bun-simţ al 
acestui sistem conceptual creionat până acum. Insă, cele mai importante 
rămân exemplele vii care însoțesc aceste demonstraţii, fără de care 
nici o teorie nu poate supraviețui cu adevărat - aspectele cu adevărat 
fundamentale din cercetarea fundamentală! 

Pentru aceasta, vom prezenta câteva citate din presa „ştiinţifică“, 
dar şi din lucrări desosebit de valoroase prin reuşita de a fi împletit 
armonios acurateţea ştiinţifică şi simplitatea informațiilor oferite. Astfel, 
în „Cartea completă de Medicină tradiţională Chineză“, deja citată, a 
specialistului cercetător Daniel Reid, se precizează: 

Pe data de 27 aprilie 1992, agenţia UPI relata că doctorul Luc Monta- 
gnier, omul de ştiinţă francez care a identificat virusul HIV în 
1983, a ajuns la concluzia că nu acesta este cauza bolii SIDA: „Infecția 
cu virusul HIV nu provoacă în mod necesar SIDA“, spunea 
doctorul Montagnier. Relatarea continuă astfel: „Este posibil ca în 
unele cazuri de SIDA, virusul să nu fie implicat, în timp ce 
alte persoane, infectate cu HIV, pot să nu contracteze boala 
niciodată.“ In lumina acestor fapte, este posibil ca HIV să fie „doar un 
agent capabil să stimuleze alți microbi deja existenţi în organismul uman, 
producând simptome asemănătoare cu SIDA“. Prin urmare, un vaccin 
împotriva virusului HIV ar putea fi inutil, şi este posibil ca tratamentul 
cu AZT să grăbească în mod efectiv debutul bolii. 

Dr. Russ Jaffe, specializat în tratamentul SIDA, a spus: „Nu cred 
că oamenii sănătoşi vor contracta SIDA“. In ţările central africane, 
unde se pare că SIDA îşi are originea, multe pesticide şi medicamente 
toxice interzise în Occident şi în multe regiuni din Asia sunt vândute 
ieftin, fără oprelişti. (10) 

Tot în acest sens, în săptămânalul „Ştiinţă şi tehnică“, nr. 6 din iunie 
2001, se spune: 

Aflat faţă în faţă cu miliarde de celule, cum îşi alege un parazit ținta? 
Un studiu american arată că cel ce produce paludismul, Plasmodium, 
traversează mai multe celule, înainte de a-și alege „domiciliul“ 
definitiv. Cu ajutorul unui trasor chimic, cercetătorii au arătat că parazitul 
traversează 3-4 celule, înainte de a se închista într-una dintre 
ele pentru a se reproduce. Această descoperire ridică însă o altă 
problemă: de ce Plasmodium trebuie să „testeze“ mai multe celule 
pentru a se „lansa“ în lume? 

De asemenea, revista „Ştiinţa pentru toţi“, nr. 5 din mai 2003, în 
articolul „Calitate, nu cantitate“, preciza: 

Datorită unor studii efectuate recent în SUA, oamenii de ştiinţă au 
reuşit, în sfârşit, să explice de ce sistemul imunitar al multor indivizi 
infestaţi cu HIV nu poate controla răspândirea virusului în organism, 
spre deosebire de sistemul imunitar al unui grup foarte mic de 
persoane, şi ele infestate cu HIV, care poate stopa progresia 
bolii. Multă vreme, cercetătorii au crezut că persoanele al căror sistem 
imunitar nu poate să controleze virusul nu dispun de suficiente celule 
albe (CD8+T). Rezultatele noului studiu au demonstrat, însă, că nu 
cantitatea celulelor CD8+T este importantă, ci calitatea lor. 
Atât cei în cazul cărora boala evoluează rapid cât şi purtătorii (cei care 
au virusul dar nu se îmbolnăvesc) au acelaşi număr de celule albe. 
Diferența este că la cea de-a doua categorie ele funcționează mai bine. 
In loc să atace direct virusul HIV, celulele CD8+T inhibă răspândirea 
acestuia, distrugând sistemul imunitar al celulelor infectate. Atunci când 
trebuie să intre în acţiune, celulele pacienţilor la care boala nu 
progresează au o capacitate mai mare de a se înmulți şi produc în 
cantități semnificative o moleculă numită perforină, care ajută la 
eliminarea celulelor infestate. 

Imediat sub această informaţie, o altă ştire, din aceeaşi revistă, cu 
titlul „Alimentaţia anti-SIDA“ preciza: o alimentaţie echilibrată poate 
ameliora viaţa bolnavilor de SIDA şi frâna ritmul de dezvoltare a bolii, 
pentru că protejează şi întăreşte sistemul imunitar. Organismul va putea 
astfel să lupte mai eficient împotriva ravagiilor pe care le face boala şi 

să suporte mai uşor efectele secundare ale tratamentului. 

Aceste imagini de mai sus întăresc imaginea clar creionată până 
acum, prin informaţii la fel de clare. Astfel, se recunoaşte, printre altele, 
că nu „cantitatea“ de celule ale sistemului imun este cea care contează, 
ci calitatea acestora, puterea acestora de a acţiona în sistemul integrat 
numit sistemul imun. Or, dacă acesta este permanent agresat sau măcar 
agasat prin zilnica „leucocitoză de digestie“, datorată aportului de hrană 
denaturată, tratată prin foc etc., evident că şi forța sa, în ansamblu şi a 
celulelor constituente, are puternic de suferit. 

In această situaţie, primele care cedează sunt celulele care sunt 
cele mai intoxicate, adică agresate de toxicitatea hranei tradiționale şi 
devitalizate de solicitările din perioada digestiei şi postdigestiei. De 
aceea, un parazit ca Plasmodium ajunge să traverseze cel puţin 
3-4 celule, pentru a le descoperi pe cele mai slabe şi mai 
puțin rezistente la acţiunea sa (şi în acelaşi timp, celulele cu mediul 
intern cel mai propice nutriției acestuia). 


Pentru a vedea şi mai clar relaţia dintre toxicitate, mediul intern al 
organismului şi acțiunea microbilor în acest context, vom oferi în 
continuare mai multe exemple de ceea ce reprezintă mediul extern, 
de data aceasta, în contextul poluării, adică al intoxicării acestuia. Astfel, 
se va observa, mai ales, efectele intrării în funcţiune a mecanismelor 
de „dezintoxicare“, adică de ecologizare a mediului (cel extern, aflat 
în strânsă şi directă corelaţie cu cel intern): 

Roger (1972) face distincţie între buruieni supărătoare, 
buruieni plictisitoare şi buruieni utile. Intre acestea din urmă se 
găsesc unele care acumulează microelemente pe care le fac 
accesibile plantelor de cultură după încorporarea în sol. 

Acolo unde fermele sunt mai numeroase efectele se cumulează căci 
se creează zone cu semnificaţie ecologică. Păsările mici care se 
hrănesc cu insecte dăunătoare culturilor şi care mişcându-se pe 
suprafeţe mari au nevoie să fie protejate pretutindeni de contactul cu 
pesticidele care le este adesea fatal, găsesc condiţii de supravieţuire. 

In urma celor arătate se poate înțelege de ce atunci când o 
fermă trece de la un sistem intens chimizat la sistemul de 
agricultură biologică este necesar să se scurgă un timp pentru 
a se înregistra rezultatele maxime. In această perioadă se reface 
în primul rând asociația de animale din sol, printre care râmele, puternic 
afectate de substanţele chimice. De asemenea, se refac treptat ciclurile 
naturale caracterizând dinamica diferitelor elemente nutritive pentru 
plante. 

Efectele încep să se simtă după 2-3 ani când, de obicei, se 
înregistrează o scădere vertiginoasă a diferitelor tipuri de 
atacuri. După aceea se poate renunța complet la chimizare, menţinută 
la nivel redus în primii ani pentru a se evita o scădere bruscă a 
producţiilor. Ceea ce se suprimă însă în mod obligatoriu de la început 
sunt erbicidele. In timpul acestor 10 ani de evoluție biologică 
fertilitatea solului creşte, se înregistrează o creştere a calităţii 
la toate nivelurile, iar recoltele rezistă mai bine atât la perioade 
de secetă prelungită, cât şi în caz de precipitații mai 
abundente. (1) 

De asemenea, „Formula AS“, nr. 561 din aprilie 2003, precizează: 

Uscăturile au un rol extraordinar de important în viaţa muntelui. 
Arborii morți sunt casă primitoare pentru alte specii. Pentru a deveni 
iarăşi pământ, un arbore are nevoie de 800 de ani. In tot acest timp, el 
este casă pentru gândaci şi ciuperci, care sunt hrană pentru păsări. In 
copacii morţi în picioare sunt cuiburile de bufniță. Dacă luăm aceşti 
copaci, bufniţele vor pleca sau vor dispărea. Nici uscăturile căzute la 
pământ nu sunt mai puţin importante. Pe trunchiurile putrede, pe cioate, 
se instalează puieții, nu pe sol, fiindcă solul este foarte acid. Pe măsură 
ce se maturizează, rădăcinile cresc şi trec de stratul acid. Astfel se 
regenerează pădurea virgină, necultivată. Cehii au făcut greşeala de 
a curăța pădurile de uscături, au scos tot suportul puieţilor şi au 
încercat să planteze o nouă pădure, după modelul german. N-a mers. 

În pădurile Parcului Naţional Bayerische Wald din Germania, 
gândacul de scoarță a decimat peste 1.000 de hectare de molid plantat. 
Acelaşi gândac, întâlnit în număr la fel de mare în Retezat, nici nu se 
face simţit, pentru că o pădure sălbatică, „naturală“, îşi reglează 
singură problemele de sănătate. Mai exact, cu ajutorul păsărilor 
de tot felul care găsesc aici un habitat perfect. 

Dacă relaţia dintre mediu şi lumea vegetală pare a fi foarte interesant 
surprinsă în scurtele citate de mai sus, în continuare vom observa relația 
dintre mediu şi lumea animală, în alte două citate ale presei de formaţie 
ştiinţifică (mai ales revista „Discover“): 

Astfel, în revista „Discover“, nr.l, din aprilie 2003, în articolul 
„Avertisment din partea batracienilor“, se precizează: 

În Noua Zeelandă, patru specii de batracieni, adevărate fosile vii, cu 
caracteristici asemănătoare celor care au trăit acum două sute de milioane 
de ani, sunt pe cale de dispariţie din cauza infecțiilor virale şi a celor 
determinate de unele specii de ciuperci. „Nu putem vorbi despre cazuri 
de batracieni care au murit“, afirmă James Collins, ecolog la Arizona 
State University. „Ar trebui să vorbim mai degrabă despre populaţii sau 
specii întregi care au dispărut“. Ciupercile Chytrid sunt doar un element 
al acestui dezechilibru. Broaştele cad, de asemenea, pradă ranavirusului, 
un microb acvatic, letal. 

Nick Cohen, imunolog la University of Rochester din New 
York, afirmă că adevăratele cauze ale acestor probleme sunt complexe 
şi neînțelese, însă recunoaşte că degradarea mediului a slăbit 
sistemul imunitar al broaştelor. In afara ciupercilor chytrid şi a 
ranavirusurilor, batracienii sunt ameninţaţi şi de alți factori. Trematodul, 
un parazit ce trăieşte sub pielea mormolocilor, a fost implicat în apariția 
unor exemplare diforme în America de Nord. De asemenea, în aprilie 
2003, cercetătorii au afirmat că batracienii care au crescut în apă 
ce conține vagi urme de atrazină, cel mai utilizat erbicid din 
lume, dezvoltă o serie de malformații sexuale. Efectele acestor 
ameninţări pot fi sinergetice. Joseph Kiesecker, biolog la Penn State, a 
anunţat în iulie că poluarea chimică vulnerabilizează broaştele 
la atacurile trematodelor. 

Tyrone Hayes, biolog la University of California, studiază proprietăţile 
atrazinei şi afirmă că efectele negative se pot manifesta nu numai 
asupra batracienilor. Infectarea cu atrazină poate fi considerată un 
risc şi în cazul reptilelor sau al mamiferelor ce prezintă mecanisme de 
creştere asemănătoare. 

„Formula AS“, nr. 289 din decembrie 1997, în două articole intitulate 
„Salvăm natura sau ne pregătim de moarte“ şi „Viruşii ucigaşi ai viito- 
rului“, prezintă următoarele aspecte: 

Departamentul de microbiologie din California a remarcat pentru 
anul 1997 apariţia a peste 120 de noi tulpini bacteriene şi 
peste 300 de tulpini virale ce afectează şi omul, ca urmare a 
poluării chimice, dar mai ales ca urmare a utilizării 
medicamentelor. Binele pe care îl fac este mult mai mic decât răul 
produs. 

Numărul bolilor umane produse de virusuri transformate 
genetic este în continuă creştere, după cum se confirmă prin datele 
oferite în 1997 de cercetătorii în ecologia umană de la „Institutul Max 
Planck“ din Mainz, în ultimul supliment al revistei „New Scientist“. 

Conform acestora, cauzele sunt datorate poluării chimice şi radio- 
active, vaccinurilor etc., având drept consecințe scăderea 
rezistenței imunitare a omului, în ultimii 10 ani. In plus, se ştie că 
la aproximativ 2 ani, scapă cel puţin un virus patogen din laboratoarele 
genetice de fabricare a armelor biologice sau chiar din cele de 
cercetare fundamentală. 

Omul, hrănit mai ales cu produse conservate şi fabricate 
industrial, în plus şi mare consumator de medicamente, a reuşit 
să se transforme el însuşi în laboratorul propriului său corp, 
iar viruşii în mutanți, extrem de agresivi. S-a demonstrat că virusul 
HIV produce din ce în ce mai multe forme de tulpini virale, cu potenţiale 
diferite de apărare contra sistemului imunitar uman. Virusul hepatitic 
B, C şi D, implicat în cancerul viral, are forme care sunt în plină evoluţie, 
prin mutații naturale, cât şi induse artificial de acţiunile omului. Banala 
gripă a devenit o boală ce decimează populaţii din Africa şi 
Asia. Virusul gripal este un alarmant pericol, acesta producând prin 
recombinări cromozomiale naturale, din ce în ce mai multe combinaţii 
patogene, foarte agresive. 

Citatele de mai sus scot în evidenţă exact ceea ce tot subliniem pe 
parcursul acestui capitol şi chiar a întregii lucrări: intoxicarea 
mediului intervine decisiv în declanşarea bolilor, inclusiv 
infecțioase. Astfel, în pădurea, în care „putreziciunile“ sunt îndepărtate 
iar vegetaţia „sterilizată“ cu tot felul de ierbicide şi pesticide, se va 
produce un dezechilibru puţin perceptibil de omul modern, dar atât de 
important pentru ecosistemul vegetal, încât poate perturba decisiv 
dezvoltarea normală, nu doar a unor specii animale, dar chiar a întregii 
păduri. Acelaşi aspect este observat în privinţa solului, la nivelul 
regnului mineral (deşi, opinia noastră este că solul fertil, rezultat din 
depunerile vegetale şi animale organice, se află la limita dintre regnul 
mineral şi vegetal). De asemenea, se observă aceeaşi profundă 
perturbare a ecositemului nu doar vegetal, dar şi animal, prin 
intoxicarea mediului cu diferite subsanţe recunoscute ca străine mediului 
(xenobiotice). 

Aceste profunde perturbări ale mediului înconjurător nu sunt doar 
simple dezechilibre metabolice interesante doar pentru cercetătorii 
biologi sau botanişti. Astfel, se produc dezechilibre profunde, ce ajung 
până la afectarea şi punerea în pericol a unei specii, şi nu doar a 
indivizilor acesteia. Unul din pericolele majore îl reprezintă riscul 
infecției şi suprainfecţiei cu viruşi, paraziți sau alte microorganisme — 

care, înainte de intoxicarea ecosistemului cu xenobioticele aduse în 
principal de poluarea industrială umană, coexistau în acelaşi mediu, 
ca „universuri paralele“, fără a interfera unii cu ceilalți. 

Dacă mediul înconjurător, extern, ne oferă acest exemplu, pentru a 
putea vedea chiar şi cu ochii fizici consecințele poluării (intoxicarea cu 
xenobiotice toxice), atunci este evident, şi din această perspectivă, că 
acelaşi proces se petrece şi în cazul mediului intern al 
organismului uman. Astfel, poluarea cu xenobiotice (provenite 
din chimicale, medicamente, dar mai ales din hrana tradițională 
denaturată) perturbă „ecosistemul“ intern al organismului, 
provocând dezechilibre ce pot duce, pe de-o parte, la dispariţia unor 
„specii“ prezente în mod obişnuit în mediul intern (componente ale florei 
saprofite de fermentație), iar pe de altă parte, la proliferarea în mediul 
poluat şi toxic, a altor microorganisme (patogene dar şi condiționat 
patogene), ce vor găsi exact mediul propice, un substrat alimentar 
favorabil, chiar ideal! 


Aceste corespondențe, deloc întâmplătoare, întăresc în modul cel 
mai eficient (prin elementul practic, viu) toate elementele teoretice expuse 
până acum. Încă odată, se explică, la modul evident (putem spune „de 
bun simţ“), toate aceste informaţii aparent paradoxale, legate de modul 
de apariţie şi evoluţie a bolilor infecțioase. Incă un exemplu, în acest 
sens, îl oferă coordonatorul unei echipe de cercetători de la Universitatea 
din Cardiff (Țara Galilor), prof. Chandra Wickramasinghe, care 
a declarat că „ipoteza potrivit căreia virusul gripei se transmite de la o 
persoană la alta nu a fost niciodată dovedită. Am întânit adesea familii 
în care doar un singur membru era bolnav de gripă“. 

In această privinţă putem aduce un alt argument, de data aceasta 
provenit din experienţa personală. Astfel, fiind bolnav pulmonar la un 
moment dat, cu Bacilul Kock masiv prezent în spută, şi, deşi timp de 
luni de zile am manifestat o tuse intensă cu expectoraţie masivă, cu 
soţia alături în toată această perioadă, acesteia nu i s-a întâmplat absolut 
nimic (IDR constant negativ). Toate controalele preventive efectuate 
au fost clar negative, spre marea surprindere a medicilor ftiziologi. 
Această experienţă, „pe propria piele“ - cu un bacil considerat extrem 
de contagios - ne-a demonstrat pe viu exact ceea ce dr. Elena White, 
dr. Morten, dr. Bieler, dr. Norman Walker etc. etc. şi mulți alții, 
încă neprezentați până acum, prezintă teoretic în lucrările lor! 

Astfel că, în continuare, prezentăm trei citate, dintre care două 
sunt mai lungi, dar elocvente, din trei cărţi ale unor medici (dintre cei 
enumeraţi anterior) ce exprimă tranşant aceleaşi opinii ca ale noastre, 
bazate pe experienţă practică, dincolo de teoriile medicale 
epidemiologice de la un moment sau altul (experienţele autorilor 
acoperă întreg secolul trecut, al XX-lea). 

Dintre aceştia, începem cu dr. Norman W. Walker, un veritabil 
„părinte“ al nutriţiei naturale, alături de Bircher-Benner şi Gunther, care, 
spre deosebire de cei doi venerabili europeni, a activat în America, în 
zona New-York-ului. In lucrarea care va fi citată, dr. Manfred G. 
Langer prezintă activitatea de peste 70 de ani a acestui medic naturopat, 
extrem de longeviv, cu preocupări pentru nutriţie încă de la începutul 
secolului XX, pe când locuia la Londra. In acest sens, dr. Manfred 
precizează: 

În anul 1910 a înființat la New-York un laborator experimental, 
Norwalk (este vorba despre actualul „Norwalk Laboratory of Nu- 
tritional Chemistry and Scientific Research“), care a avut o 
importantă contribuţie la cercetarea ştiinţifică a problemelor de nutriţie 
şi a posibilităţilor de prelungire a vieţii active umane. Contribuţia cea 
mai importantă a dr. Walker în acest domeniu a fost descoperirea, în 
anul 1930, a proprietăţilor terapeutice ale sucurilor din fructe 
şi legume. El este acela care i-a învăţat pe americani, şi nu 
numai pe ei, să înceapă ziua cu un pahar de suc natural 
proaspăt. 

Dr. Walker a murit la vârsta de 116 ani şi nu şi-a încetat 
activitatea de cercetare până în ultimele zile ale vieţii sale. Ultima sa 
carte a fost scrisă la vârsta de 113 ani, în timp ce la 100 de ani încă se 
plimba cu bicicleta. Datorită cercetărilor ştiinţifice care au fost 
fructiticate prin nenumărate cărți şi publicaţii, dr. Walker şi-a câştigat, 
pe merit, numele de om de ştiinţă şi o autoritate de necontestat în 
domeniul nutriției. (85) 

Succinta prezentare a acestui promotor al Alimentaţiei Naturale 
sperăm să ofere credibilitate şi încredere în datele furnizate de acesta, 
legate de subiectul nostru, citate de noi din una dintre numeroasele 
sale lucrări, „Salate de crudități. Reţetele unui medic care a 
trăit 116 ani“: 

Am învăţat să tratăm boala ca pe ceva tainic şi misterios. Acuzăm 
pentru îmbolnăvirea noastră tot felul de microorganisme, bacterii sau 
viruși. În realitate, bacteriile Gram-pozitive şi altele au în natură 
rolul unui consumator de hoituri şi sunt omniprezente. Cu 
fiecare inspiraţie pătrund în plămânii noştri milioane de 
asemenea bacterii, sarcina lor fiind aceea de a neutraliza rezultatele 
descompunerii din organismul nostru şi de a le aduce la starea în care 
pot i evacuate din organism. Totul se reduce la dorinţa ca aceste procese 
să decurgă în mod normal, fără nici un fel de dereglări. 

Consumul mare de alimente în care baza vie a fost distrusă prin 
fierbere, conservare şi alte metode de prelucrare, face ca produsul 
final al digestiei să se adune în organism mai rapid decât este evacuat. 
Astfel, bacteriile se înmulțesc cu rapiditate. Apar coloniile de 
bacterii, o dată cu creşterea masei produselor metabolice, 
iar în final se instalează boala. 

Atunci când organismul este sănătos şi curăţat din toate 
punctele de vedere, nici un fel de bacterii (printre care şi gram- 
pozitivele, aşa-numitele bastonaşe sau bacili) nu supraviețuiesc în 
organism, datorită lipsei de hrană. Astfel, bacteriile nu se vor 
putea stabili şi nici nu se vor înmulți în organismul nostru. 

Un prim pas în procesul revenirii organismului la starea de 
echilibru va consta în evacuarea din organismul bolnav a tuturor 
resturilor în descompunere (din carne, chimicale, hrana denaturată 
termic sau chimic), care pun în mişcare sau intensifică procesele de 
îmbolnăvire. (85) 

Dacă primul exemplu, din aceste ultime trei propuse, poate va fi 
considerat mai poetic şi mai puţin încărcat cu rigoarea ştiinţifică 
academică, atunci mergem la următorul, aparținând mai aproape de 
noi. Astfel, cartea Dr. Ted Morter („Sănătate prin alimentaţie“) prezintă 

experiența sa medicală din cadrul Clinicii de medicină naturală care-i 
poartă numele, din localitatea Rogers, Arkansas, SUA. In cadrul 
„Programului de Îngrijiri Intensive“ din cadrul acestei clinici, dr. 
Morter şi ceilalți medici pun în practică principiile Alimentaţiei Natu- 
rale, bazată pe alimente cât mai ecologice care să asigure mediul intern 
alcalin al organismului. Pentru a înţelege aprecierea de care se bucură 
studiile acestuia în lumea medicilor nutriționişti americani ai prezentului, 
cităm pe scurt impresia dr. Med. în nutriție şi biochimie Robert 
L. Brown, din Dallas, Texas, din aprilie 1990: „Dr. Morter tratează 
cu succes subiectul lipsei de sănătate. La prima vedere, ideile pe care 
le susține pot părea neortodoxe. Oricum, pe măsură ce explicațiile sale 
avansează, întreaga lucrare devine captivantă. Sugestiile prezentate sunt 
simple şi uşor de acceptat. Lucrarea sa realizează astfel o lăudabilă 
muncă de simplificare a conceptului dificil care susţine că 
organismul are capacitate înnăscută de a se menține în 
echilibru printr-o nutriție adecvată. 

Ințelegând că această lucrare aparține unui medic prestigios şi 
apreciat nu numai pentru curajul său, dar şi pentru probitatea şi 
experienţa profesională în domeniul Medicinei („pentru viață“, am 
adăuga), dăm citire, în continuare, unor pasaje considerate de noi a fi 
reprezentative în sensul celor expuse până acum: 

În viziunea lui Gilbert şi Sullivan, „rareori lucrurile sunt ceea ce 
par a fi“. 

Microbii, pe care i-am îndepărtat prin spălare, dezinfecţie şi 
ştergere, nu reprezintă de fapt cauza îmbolnăvirilor. Mai mult, acele 
răceli repetate, care nu fac altceva decât să ne producă disconfort şi 
să ne determine să consumăm mai multă supă de pui, sunt în realitate 
semne că organismul nostru îşi poartă singur de griji. 

„Microbii“ sunt microorganisme, virusuri, bacterii şi probabil alte 
forme de viaţă despre care nu ştim încă nimic. Cu siguranţă, fiecare 
poate juca un rol într-o îmbolnăvire. Dar ei nu reprezintă cauza 
bolii. Când se stabilesc în corp, ei îşi exercită doar nişte drepturi, 
ca intruşii într-un mediu confortabil ca temperatură şi 
umiditate, şi care le oferă surse nelimitate de hrană. Microbii 
se instalează în organism doar când mijloacele lui de apărare sunt 
diminuate. 

Rezistenţa scăzută este ca un semn de bun venit pentru 
microbi. 

Bacteriile, virusurile şi microorganismele există permanent în 
interiorul şi în jurul nostru. Ele nu apar doar în zilele ploioase, 
iarna sau când ni se udă picioarele. Trăim într-o lume înţesată de activități 
şi fiinte microscopice. Se estimează că fiecare dintre noi poartă cu sine, 
atât în mediul intern, cât şi la suprafaţa pielii, cam 10! bacterii (100.000 
de miliarde). Suntem expuşi în mod constant unor potenţiali producători 
de boli şi, cu toate acestea, mulți dintre noi nu avem nici un fel de 
simptome o mare parte din viaţă. Cu o asemenea mulțime de 
germeni în imediata apropiere, la suprafaţă sau în interiorul 
nostru, ar trebui ca toţi să fim continuu bolnavi, dacă aceştia 
ar fi într-adevăr cauza bolilor. Aţi fost martori sau ați avut probabil 
experienţa unor „gripe“ sau răceli care se răspândeau nestăvilite printre 
membrii unei familii, în timp ce doar una sau doar două persoane hotărâte 
scăpau de necazurile abătute asupra tuturor. 

Dacă suntem atât de sensibili la infecții pe cât am fost învăţaţi să 
credem, atunci cum se face că unii membri ai familiei fac boala, 
în timp ce alții nu au nici un fel de simptome? Cum rămâne cu 
supraviețuitorii marilor epidemii de ciumă (vezi cazul lui Nostradamus, 
nu doar mare astrolog, ci şi un priceput medic al secolului al XVI-lea) din 
istoria omenirii? Mii de oameni au murit, în timp ce mulți dintre 
cei care îi îngrijiseră pe bolnavi şi muribunzi nu au fost infectați. 
Dacă fiecare din noi ar fi căzut victimă oricărui microorganism întâlnit 
în cale, nimeni nu ar mai fi supravieţuit (inclusiv ca să citească această 
carte). 

Când organismul este într-adevăr sănătos - iar aceasta înseamnă 
mai mult decât absenţa simptomelor - bacteriile patogene nu îi pot 
învinge mecanismele de apărare. Microbii din organism nu sunt 
nocivi, la o examinare mai atentă. Unii produc enzime ce descompun 
moleculele din care sunt formate alimentele, alții produc pigmenți, iar 
alții sunt implicaţi în procese biochimice esenţiale. 

Literalmente, există tone de bacterii în sol. Deşi unele îşi obțin 
substanțele nutritive din materiile anorganice, multe trăiesc pe seama 
materiilor organice provenite de la organismele vii sau moarte. Ele 
contribuie la echilibrul ecologic, descompun materiile organice, 
participă la reciclarea azotului şi la îmbogățirea solului. Multe sunt utile 
pentru om şi pentru mediul său înconjurător. 

Germenii nu ne afectează sănătatea decât în cazul în care 
sunt în măsură să pătrundă în celule. Ei nu pot face acest lucru 
decât dacă vitalitatea şi rezistenţa acelui organism sunt diminuate. Doar 
atunci celulele pot fi invadate. Un accident, alimentaţia 
necorespunzătoare, oboseala excesivă, stresul - toate acestea 
scad rezistenţa la îmbolnăvire. 

De aceea, strategia de evitare a bolilor infecțioase nu constă 
în eradicarea tuturor bacteriilor, ci să ne asigurăm că celulele 
sunt suficient de sănătoase pentru a ne menține vitalitatea la 
cel mai înalt nivel. 

Microbii nu insistă dacă celulele rezistă. 

Răspunsurile la stimuli negativi, ca traume fizice şi emoționale, 
atitudini negative şi alimente producătoare de toxine, 
subminează energia şi vitalitatea celulară. Când vitalitatea celulelor 
scade, atunci suferă vitalitatea întregului organism. 

Dacă un sistem nu funcţionează la parametrii normali, atunci orga- 
nismul suferă. Când vitalitatea organismului se prăbuşeşte, acelaşi lucru 
se întâmplă şi cu rezistenţa față de boli. Organismul ca întreg devine 
atunci susceptibil la invazia şi dominaţia germenilor. 

Toţi germenii patogeni se hrănesc cu celule care nu mai 
sunt viabile. Ei nu atacă celule sau țesuturi normale, vitale, sănătoase. 
Nu se pot hrăni cu celule sănătoase. Ei pot creşte şi prospera 
doar dacă există celule care le oferă o găzduire generoasă, 
nutriție din belşug şi un mediu favorabil (mediu toxic). 

Germenii, incluzându-i şi pe cei care provoacă aşa-numitele „răceli“, 
nu apar deodată în viața noastră pentru a produce suferinţă. Ei există 
în permanență în jurul şi în interiorul nostru. Păstrându-vă organismul 
într-o formă cât mai bună prin alimentaţie, veţi fi capabil să 
conviețuiți cu microbii în bună pace. Ei au aceleaşi drepturi ca şi 
noi pe această planetă. 

Microorganismele care invadează mecanismele funcţionale intime, 
ascunse, ale organismului, îl obligă pe acesta să răspundă. Răspunsurile 
nu sunt deloc plăcute - acestea sunt semne că apărarea este deficitară. 

Nu microbii sunt cauza bolilor, ci rezistența scăzută a 
organismului. 

In cazul unei gripe, prima măsură luată este diluarea substanţelor 
de care organismul nu mai are nevoie, ca modalitate de a le face mai 
puțin nocive. Atâta timp cât corpul poate dezvolta o răceală „bună“, 
aceasta înseamnă că organismul este capabil încă să lupte. Nu am văzut 
niciodată o persoană bolnavă de cancer în stadiu final care să aibă 
febră sau să fie răcită... 

Febra care însoţeşte câteodată răceala sau guturaiurile este o altă 
metodă ingenioasă prin care corpul se purifică. Aceasta nimiceşte 
intruşii. Bacteriile patogene se dezvoltă optim la o temperatură 
de 37°C. In consecinţă, o febră care poate fi controlată (până la 40°C) 
poate inactiva germenii, arde materialele toxice şi permite 
organismului să-şi reia activitatea obişnuită. Mai recent, ştiinţa a 
recunoscut faptul că febra serveşte scopului de restabilire a 
sănătăţii. Totuşi, o răceală sâcâitoare nu şi-a câştigat încă 
această apreciere... (77) 

Dacă veţi considera că dr. Ted Morter nu a fost suficient de con- 
vingător sau clar în susținerea opiniilor din lucrarea noastră, atunci 
poate că dr. Henry G. Bieler va oferi o informaţie medicală şi mai 
relevantă. Prezentat mai pe larg încă de la primul subcapitol (4.1) al 
acestui deja vast capitol, dr. Bieler, ca strălucit discipol al celebrului 
fiziolog şi filolog dr. Matin Fischer, a practicat timp de peste 50 de 
ani „arta medicinei“, îngrijind inclusiv vedete de cinema şi personalități 
politice americane şi asistând la naşterea a mii de copii sănătoşi. Această 
desosebită experienţă o sintetizează în deosebita sa lucrare „Alimentele 
- puterea vindecării“, apărută prin anul 1965, din care vom cita pe 
larg în continuare: 

Există, totuşi, un grup de medici, puţini la număr, dar care se înmulţesc 
continuu, gata să accepte o „idee nouă”. La Facultatea de Medicină fuseseră 
învăţaţi să considere boala ca fiind cauzată numai de germeni — iar acum 
îşi revizuiesc judecățile pentru că descoperă ca pe o evidenţă 
faptul că proasta funcţionare a corpului, ea însăşi, poate duce 
la stări maladive. Intrebuinţând metode de cercetare mai puţin 
convenţionale şi mai independente, ei au depăşit de mult teoria bolii 
cauzate de germeni. Este adevărat că drumul lor pe aceste 
poteci noi este nepopular şi solitar. Dar sunt căi pe care cercetările 
şi experienţele personale m-au forțat să le urmez. 

In loc să-l urmez orbeşte pe Pasteur, m-am întrebat: invadarea 
țesuturilor de către elementele exterioare - viruşi şi bacterii - constituie 
singura cauză probabilă a bolii? Pot exista şi alte cauze care să deter- 
mine deteriorarea țesuturilor? N-ar trebui oare luate în considerație şi 
condiţiile de constituţie şi ale mediului înconjurător al omului? N-a sosit 
oare timpul să lărgim noțiunile de boală şi de tratament dincolo de 
teoria infecţiei lui Pasteur? Nu este oare posibil ca germenii să 
nu fie decât elemente concomitente ale bolii, întotdeauna 
prezenţi, dar putând să se multiplice la un individ bolnav 
datorită unei dereglări funcționale? 

Căutând răspunsuri la aceste întrebări, am ajuns la concluzia că 
germenii nu provoacă o stare maladivă, ci se manifestă mai 
tărziu, după ce corpul a fost atins de boală. In cursul 
experimentărilor şi lucrărilor mele de laborator, am fost readus forțat 
spre teoriile lui Hipocrate conform cărora boala este 
consecinţa unei dezordini în mediul ambiant. Cum esenţialul 
mediului ambiant este de natură chimică şi axat în jurul hranei 
consumate de individ, mi s-a părut absolut normal ca, răul odată declarat, 
să incriminez prezenţa în regimul său a alimentelor improprii 
şi contrare nevoilor sale. 

Cu puţin înainte de era lui Pasteur, Rudolph Virchow, în cartea 
sa de avangardă asupra patologiei celulare, susținea că sănătatea 
celulelor depinde de compoziția lor chimică şi că această 
compoziție chimică depinde, la rândul ei, de natura hranei 
absorbite de individ. „Dacă mi-aş putea retrăi viaţa, declara 
Virchow, mi-aş consacra-o încercării de a demonstra că 
germenii îşi caută habitatul natural - țesutul bolnav - fără ca 
ei înşişi să fie cauza bolii țesutului. De exemplu, ţânţarii caută 
apa stătătoare, dar ei nu sunt cauza că o baltă este stătătoare”. 
Teoria lui Virchow nu este aplicată (încă), căci omul nu a acceptat 
niciodată bucuros să-şi vadă schimbate sau reformate obişnuinţele sale 
alimentare. 

Atunci când Pasteur a apărut cu spectaculoasele sale demonstraţii 
asupra teoriei germenilor, publicul, ca şi medicii, au dat la o parte 
cu vădită uşurare învățămintele lui Virchow. lată-i, exclamau ei, 
iată-i pe adevărații demoni! Ce conta dacă îți păstrai proastele 
obiceiuri! Individul putea să le păstreze cu conştiinţa liniştită, 
pentru că marea problemă era lupta împotriva microbilor. 

Simptomele cele mai frecvente ale bolilor copilăriei sunt 
oboseala, tulburările respiratorii, greţurile şi febra. Ele arată că: 
1. sângele este încărcat de otrăvuri; 2. ficatul este incapabil să le oxideze 
şi să le neutralizeze complet; 3. acidul toxic este dirijat către o 
poartă de eliminare - la nivelul pielii sau al membranelor 
mucoase. 

Germenii, viruşii şi alte microorganisme sunt în general 
prezenţi, dar numai ca „paraziți” care se hrănesc cu deşeuri 
toxice. Trebuie să-i mulțumim lui Pasteur că a discreditat credinţa con- 
form căreia boala era cauzată de demoni şi drăcugşori, înlocuind-o cu 
teoria asupra germenilor, dar nu trebuie să uităm că Beauchamp, un 
contemporan al lui Pasteur, a susținut cu fermitate că mediul 
chimic, cu care se hrănesc germenii, are o importanţă cel 
puțin egală. Trebuia să alegi între două cauze: mediul toxic, 
datorat unui mod necorespunzător de a trăi şi a se hrăni, sau 
un misterios microorganism, ascuns într-un ungher întunecos 
şi aruncându-se deodată asupra victimei inocente. Conform 
acestei ultime teorii, vindecarea depindea de distrugerea acestor 
microbi. 

Discutând despre germeni şi boli, trebuie să nu uităm că hrana pe 
care o găseşte este la fel de importantă ca şi germenul însuşi. Fără 
hrana corespunzătoare, microbul nu poate trăi şi ... distruge. 
Această explicaţie a bolii serveşte pentru a ilustra importanța 
toxinelor, moştenite sau dobândite (la nou-născuți), precum şi 

raporturile lor cu bolile copilăriei. 

Cred că rujeola este cea mai importantă dintre bolile copilăriei 
care provin dintr-o toxemie datorată exceselor de făinuri (albe) şi 
zaharuri (rafinate). Tusea convulsivă, crupul, pneumonia, meningita, 
gripa, sinuzita, bronşita şi astmul fac parte din acelaşi grup. Antidotul 
natural este furnizat de sucurile diluate cu apă, ale anumitor 
fructe (măr, portocale, grapefruit, ananas, papaia). 

Un grup interesant de boli ale copilăriei au drept cauză, după 
părerea mea, un exces de aminoacizi datorat eredității sau dobândit. 
Aceşti aminoacizi nu sunt eliminați prin membranele mucoase, 
ci prin sistemul limfatic care atinge mucoasele în nas şi în 
gât. Bolile faringelui, amigdalelor şi urechilor, difteria, 
poliomielita, febra tifoidă şi reumatismul provin dintr-o intoxicare 
cu aminoacizi. Deşi laptele este cea mai bună sursă de proteină pentru 
un copil în creştere, totuşi, dacă este pasteurizat, fiert, uscat, transformat 
în praf, îngheţat, dacă i se adaugă vitamine sintetice sau sirop de ciocolată, 
el nu mai are aceeași valoare nutritivă reală. Toate aceste produse, 
pe bază de lapte (tratat termic intens), putrezesc în intestinul 
copilului şi produc metaboliți ai aminoacizilor extrem de 
toxici. 

Unul dintre principalele centre de eliminare este constituit de 
amigdale - glande limfatice situate la suprafața mucoasei gâtului - care 
constituie extremitatea unui lanţ de glande similare al cărui 
punct de plecare se găseşte în regiunea intestinală. Atunci când 
metaboliții aminoacizilor sunt eliminaţi pe această cale, inflamaţia 
amigdaliană este atât de puternică, încât poate provoca o adevărată 
„arsură” a țesuturilor, numită amigdalită (angină). Câteodată, otrava 
nu atinge amigdalele, ci este blocată de una sau mai multe glande 
intermediare care se inflamează, provocând o senzație dureroasă în 
gât. 

Tratamentul medical al bolilor copilăriei recurge în principal la 
antipiretice şi stimulante. Aspirina este tipul clasic de remediu 
antipiretic. Ea este o realizare sintetică a chimiştilor germani, care au 
ştiut să conserve, în acet produs derivat al acidului fenic, toate calitățile 
fenolului, eliminându-i în același timp gravele inconveniente. Oboseala, 
durerile de cap se atenuează, febra este stopată. Numai că acest produs 
pe bază pe bază de fenol împiedică acţiunea ficatului, 
deteriorându-i celulele. De fapt, întrebuințarea aspirinei este o 
tentativă de a elimina un rău, introducând un alt element 
nociv. 

La copii, febra începe în ficat. La un copil sănătos şi robust, toxinele 
sunt adesea complet arse în ficat. Copilul nu simte nici durere, nici 
indispoziţie. Există numai un pic de febră în regiunea ficatului, care 
poate fi constatată de un examen local. Dar dacă ficatul este incapabil 
să neutralizeze complet toxinele, atunci, sub acțiunea 
glandelor endocrine, acestea sunt dirijate către o altă poartă 
de eliminare, la nivelul mucoaselor. Aceasta se face, în gen- 
eral, prin căile respiratorii, şi se traduce prin gripă, sinuzită, 
faringită, angină şi chiar pneumonie, care este o formă 
complicată de bronşită. Prin acest procedeu, toată puterea 
ficatului rămâne disponibilă pentru neutralizarea toxinelor 
bolii. 

Febra, temută pentru că nu este cunoscută, este de fapt un efort 
al naturii pentru a ajuta vindecarea. Ea nu ar trebui niciodată 
suprimată cu ajutorul medicamentelor sau hrănită cu alimente 
(denaturate). De nenumărate ori am văzut cazuri de gripă evoluând în 
pneumonie, pentru că o bunică neliniştită a insistat să dea copilului 
„ceva întăritor“, o supă de găină sau fiertură de arpacaş (cu proteine 
consistente) - exact ceea ce nu trebuie ficatului în astfel de 
circumstanțe. 

Celălalt tip de tratament al bolii infantile este de tip stimulant — 
„biciuirea“ chimică. In zilele noastre (1965), sulfamidele şi 
antibioticele sunt „stimulentele“ cele mai des folosite. A stimula un 
corp epuizat cu ajutorul medicamentelor este tot atât de lipsit 
de sens ca a biciui un cal obosit pentru a-l face să muncească. 
Ar fi mult mai rezonabil ca animalul să fie lăsat să se 
odihnească şi să pască, pentru a-i acorda şansa de a-şi reface 
forțele. 

Nu există miracol sau medicament magic în medicină. Natura îşi 
face treaba în stilul ei lent şi metodic, aşa cum cresc plantele. 
Eforturile umane pentru a grăbi cadența se termină adesea cu 
un dezastru. (5) 


La finalul acestui important subiect al acestui vast şi important subca- 
pitol, putem spune, după parcurgerea acestor citate, că, şi în acest caz, 
din aceste elemente aparent disparate, rezultă sensul căutat şi neacceptat 
(încă) de medicina actuală de tip alopat: germenii microbieni sunt 
doar „germeni“ aflaţi în stare de germinare, manifestându-se 
într-un sens sau în celălalt doar în funcție de condiţiile oferite 
de organismul-gazdă. La rândul său, acest organism este condiţionat 
şi determinat de către sistemul alimentar, pe de o parte, dar şi de sistemul 
conceptual al structurii mentale a individului respectiv. 

Altfel spus, această „viaţă în miniatură“ numită mai tehnic 
„microb“ (nu ştim de ce sperie atât de mult acest cuvânt ce implică în 
el informaţia vieții, a viului miniatural) este pur şi simplu un „marker“ 
al parametrilor biologici existenţi în organismul respectiv - evidenţa 
că acel corp fizic în care se multiplică este intoxicat prin alimentaţia 
denaturată. Acesta apare în organismul intoxicat prin fenomenul 
„afinităţii“ sau rezonanţei, asemenea celulelor albe ale sistemului imun 
(prezente cât mai rapid în zona afectată). 

Astfel se evidenţiază aspectul fundamental al subiectului: infecția, 
generată prin concentrarea microbilor într-o anumită zonă a 
organismului, nu este cauză reală, ci un simplu efect, prin 
manifestarea unor legi fizice (asemenea chemotactismului 
celulelor organismului, a legilor capilarităţii etc.) prin care 
microorganisme patogene se concentrează în zonele favorabile 
lor, atrase de „hrana“ din acea zonă, specifică stilului lor de 
viaţă - hrană alcătuită din structuri denaturate, sintetice, de 
tip dextrogir (exact aşa cum hoiturile atrag prădătoarele, ca lupii, 
hienele etc.). 

Această hrană, pentru microbii patogeni, reprezintă exact tipul de 
alimentaţie tradițională denaturată, practicată de marea masă a 
oamenilor, întreaga viaţă, practic de la naştere... 

4.6.3.9 PSIHOZA MEDIULUI STERIL 


Titlul acestui subiect poate suna, poate prea plastic la prima lectură, 
dar, deja pe baza imaginilor creionate în subiectele anterioare, această 
imagine începe să prindă contur. Astfel, o permanentă preocupare 
pentru acest subiect - al realizării unui mediu cât mai steril, dacă se 
poate total steril - cu neaceptarea altui punct de vedere, fixarea mentală 
continuă pe această idee, va duce la crearea, cu adevărat, a unei 
„probleme“. 

Considerăm că adevărata problemă o reprezintă chiar fixarea pe 
această problemă. Prin focalizarea atenţiei pe acest subiect, abia atunci 
acesta se va manifesta cu putere reală, fiind „hrănit“ din abundență 
de „alimentele“ acestei creații, numită medical „psihoză“: 
teama, frica, panica. Dar aceste aspecte vor fi aprofundate în ultimul 
subiect al acestui subcapitol (4.6.3.13 - „Atitudinea psiho-mentală față 
de microbi“). 

Prin parcurgerea textelor anterioare ale prezentului subcapitol, al 
problematicii microbiene, pentru orice persoană de bună-credinţă, 
lucrurile au început deja să se clarifice. Insistând pe o uriaşă campanie 
de tip mediatic - ca fiecare ființă umană (chiar şi animalele domestice) 
să fie implicată obligatoriu în „lupta“ totală cu microbii - factorii 
responsabili ce emit permanent asemenea îndemnuri se pare că sunt 
mai puţin familiarizați cu aceste „detalii“ privind universul microbian, 
puse „cap la cap“ în acest subcapitol. De aceea este necesară o abordare 
cu adevărat reținută şi echilibrată în această privinţă, pentru a evita, 
pentru început, excesele acestei „lupte“ cu microorganismele, dar, mai 
ales, pentru a înţelege procesele şi cauzalitatea fenomenelor din acest 
univers microscopic, pentru a putea adopta atitudinea firească şi 
naturală în această privinţă. 

De la bun început trebuie reamintit că acest veritabil răzoi cu lumea 
microbiană pare a fi sortit eşecului. Acest rezultat se prefigurează nu 
doar din consecinţele „de pe teren“ de până acum (vezi rezistența micro- 
biană crescândă la antibiotice), dar, în primul rând, din însăşi 
copleşitorul număr al aşa-zisului „inamic“. Aşa cum aminteam şi în 
subiectul privitor la „reabilitarea microbilor“, dincolo de cifrele uşor 
variabile vehiculate de diverşi specialişti, numărul celulelor din organ- 
ism este depăşit de către cel al microorganismelor existente în şi pe 
corpul uman. De aceea pare cumva hazardat şi dinainte pierdut un 
război în care inamicul este de cel puţin zece ori mai numeros, dar mai 
ales prezent în toate structurile constituente ale „părţii adverse“ (corpul 
uman) şi, în plus, dovedind o inteligenţă reală, cu o mare putere adaptivă. 

Pentru orice ființă inteligentă şi eficientă, aceste aspecte o vor 
determina să decidă schimbarea nu doar a tacticii, dar, mai ales, a întregii 
strategii de intervenţie în cadrul acestui proces, văzut ca „război“. lar 
primul pas, cel fundamental, este de a ieşi din mentalitatea de „com- 
batant aflat în plin război“, realizând că „partea adversă“ nu este 
chiar atât de adversă precum a fost mediatizată până acum. 

In felul acesta, omul se opreşte din acțiunea continuu distructivă 
asupra lumii microbiene, înțelegând că adevărata cauză a problemei 
sale (boala infecțioasă) nu stă în celulele microbiene ajunse 
„întâmplător“ în organism din mediul exterior - ci în însăşi 
calitatea mediului său intern (ca reflectare a mediului său 

alimentar şi mental), care a atras ca un magnet aceşti specifici 
microbi, ca „purtători ai bolii“ (adică „vestitori ai bolii“), 
care marchează procesul („markeri“). 

O interesantă observaţie, care confirmă această nonconformistă 
abordare a acestui subiect, se referă la frecvenţa apariţiei unor 
boli autoimune, care este, în mod paradoxal, direct 
proporțională cu absenţa altor boli de natură infecțioasă şi 
invers. Dar, mai întâi să parcurgem materialul, preluat din revista 
„Magazin“, nr. 2222 din 8 iunie 2000, în articolul „Microbii care ne 
protejează“, în care se precizează: 

Statisticienii, mai întâi, iar apoi şi imunologii au constatat că, în 
absența unor boli, datorită unor susținute şi eficiente măsuri 
de igienă, se înregistrează o creştere a frecvenței unor maladii 
autoimune, cum ar fi diabetul sau scleroza în plăci. Cercetând 
repartiția pe glob a unor asemenea maladii, ei au constatat o creştere 
regulată de-a lungul unei axe sud-nord şi est-vest, deci dinspre ţările cu 
un temperament latin, mai puțin dispuse a gândi în fiecare clipă la 
pericolul unei infecții, spre ţările în care igiena este o adevărată obsesie, 
precum în țările nordice. Aşadar, frecvența apariției unor boli 
autoimune este, în mod paradoxal, direct proporțională cu 
absenţa altor boli de natură infecțioasă (exogenă). 

Efectul pervers al excesului de igienă, de a favoriza un anumit 
grad de „anemiere“ a forțelor sistemului imunitar, un fel de 
lipsă de antrenament tradusă printr-o lipsă de eficiență, la nevoie, era 
deja cunoscut. Nimeni nu putea însă presupune că, acelaşi sistem 
imunitar, „anemiat“ prin nefolosirea sa în scopul luptei cu agresiunile 
externe, s-ar putea întoarce împotriva celulelor propriului or- 
ganism, consumându-şi astfel „potenţialul războinic“ neutilizat. 
Or, tocmai acest lucru par să-l indice statisticile. 

O dată cu această constatare, de ordin extramedical, respectiv sta- 
tistic, cercetătorii au declanşat o veritabilă campanie de cercetări de 
laborator, pe animale, spre a vedea dacă această interpretare se confirmă 
sau dacă, deşi existent, fenomenul nu are nimic de a face cu igiena, 
intervenind alți factori, încă necunoscuţi. Astfel şoareci aparţinând 
unei linii pure genetic, cunoscuţi sub numele de „şoareci NOD“, 
au fost înmulțiți în condiţii de perfectă igienă, feriți de orice 
contact cu vre-un germen infecțios, mergându-se până la aducerea 
lor pe lume prin cezariană, urmată de izolare imediată în mediu steril. 
Or, de la o generație la alta, aceşti şoareci au prezentat o 
creştere a frecvenţei apariției diabetului zaharat de la 40% la 
60% din exemplare. 

La capătul acestei experienţe s-a încercat şi derularea ei în sens 
invers şi s-a constatat că simpla infectare cu diverşi viruşi a acestor 
şoareci, „sterili“ din punct de vedere infecțios, sau chiar simpla 
lor infectare cu diverşi paraziți (în speţă oxiuri) a condus la 
o scădere a numărului de cazuri de diabet. Demonstrația era 
făcută. 

Deocamdată, cercetătorii se izbesc de acelaşi comportament bizar 
și aleatoriu al sistemului imunitar, vaccinarea având uneori tocmai 
efectul contrar. S-a citat, astfel, apariția unor cazuri de diabet, 
tocmai drept urmare a vaccinării BCG, sau cazuri de scleroză 
în plăci ivită în urma campaniilor de vaccinare contra hepatitei 

B. Legătura între vaccinări şi respectivele boli autoimune nu are încă o 
dovadă experimentală, dar statisticile par să o sugereze. 

Acest fragment citat oferă o imagine interesantă şi din perspectiva 
cauzalităţii bolii, în general, nu doar pentru cea infecțioasă. Căci nu este 
pentru prima oară când se remarcă „migrarea“ dezechilibrelor de la o 
zonă la alta, în interiorul organismului, chiar la săptămâni, luni sau ani 
de la „rezolvarea“ medicamentoasă a unor boli. Atenuarea sau aplanarea 
unor simptome prezente la un moment dat, nu înseamnă rezolvarea reală 
a problemei, ci doar „ascunderea“ manifestării acesteia. De aceea, una 
din posibilele dereglări şi dizarmonii interne din organism, indusă prin 
suprimarea simptomelor bolii autoimune, este şi boala infecțioasă. 

În acest fel, conştientizând cauzalitatea bolilor, apare un interesant 
paradox: uneori, boala infecțioasă apare ca o supapă de uşurare a 
acțiunii unor „programe informaţionale“ perverse („viruşi mentali“) 
care au afectat dimensiunile psiho-emoţionale şi mental-conceptuale ale 
universului uman (vezi boala autoimună). Astfel, boala infecțioasă apare 
ca un susținător, „o mână de ajutor“ care să mai ofere o perioadă de 
timp organismului afectat, înainte de a ajunge la „scadenţă“... 

Pe de altă parte, această manifestare a supapei sub forma bolii 
infecțioase, poate fi percepută ca o tragere de timp, o amânare în rezol- 
varea problemei reale, profunde. Însă, prin combinarea puterii tera- 
peutice exterioare (Alimentaţia Naturală, care dezintoxică şi 
naturalizează mediul) cu cea internă (conştientizarea şi 
refacerea structurilor aparținând dimensiunilor superioare), 
atunci, cu adevărat, vindecarea este posibilă şi realizabilă, şi 
nu doar în aparenţă! 

Aceeaşi confirmare a ideilor expuse mai sus ne este oferită şi de către 
un alt citat, de data aceasta din revista „Discover“, nr. 1, din aprilie 2003, 
prin articolul „Este bine să fim în preajma copiilor bolnavi“, în care se 
precizează: 

Marc Brisson, epidemiolog la „Public Health Laboratory 
Service“ din Londra, a descoperit că prezenţa copiilor cu vărsat de 
vânt în preajma noastră ne asigură protecţia. „Contactul cu cei bolnavi, 
deci cu virusul, reduc riscul de zona zoster sporind imunitatea specifică 
la virus.“ De asemenea, el a observat că adulții care nu au contacte 
cu copiii - sau ai căror copii au fost vaccinaţi - sunt mult mai 
expuşi la zona zoster. „Avantajele obţinute în urma eliminării 
vărsatului de vânt prin vaccinare ar putea fi anihilate de 
pericolul creşterii numărului de bolnavi de zona zoster“, 
consideră Brisson. 

In lumina acestor noi observaţii, apare şi mai justă susținerea opiniei 
noastre din acest întreg capitol, inclusiv în privinţa subiectului 
vaccinărilor. Informaţii de acelaşi tip au fost oferite inclusiv la 
subcapitolul privitor la vaccinare, de aceea acum nu mai insistăm în 
privința acestora. 

In continuare, vom cita un fragment din acelaşi săptămânal de ştiinţă 
din presa românească, revista „Magazin“, din 6 august 1998, care, în 
articolul „Lupta cu bacteriile: Lecţia japoneză“, oferă o imagine foarte 
interesantă privitoare la efectele (defectele) exagerărilor legate de 
forțarea oamenilor de a trăi într-un mediu cât mai sterilizat de microbi. 
În acest fel, „bacteriofobia“ promovată programatic şi constant, poate fi 
numită, fără teama de a greşi, ca o adevărată „psihoză” a mediului steril: 

Se pare că nu există o mai mare insultă pentru un elev japonez 
decât „kitanai“ - murdar, nespălat. Acest cuvânt reprezintă ruşinea 
absolută, într-o țară unde bacteriofobia, groaza de microbi 
reprezintă o idee fixă. Japonia este pur şi simplu „bombardată“ cu 
ideea hiper-curăţeniei, de către ziare şi de către marile agenţii de 
publicitate, până acolo încât în această ţară s-a instaurat o adevărată 
manie — cea a curăţeniei. 

Profesioniştii publicităţii ştiu foarte bine că, pentru a-şi vinde cu 
mare succes produsele, trebuie mai întâi să creeze o conştiinţă populară 
a existenței unei probleme, deci a necesităţii unei soluţii, deci a... 
cumpărării unui produs care să ofere soluția! 

Astfel că, începutul anilor 1990 a cunoscut consumul dezlănţuit de 
deodorante bucale. A urmat nebunia spălatului pe cap în fiecare 
dimineață - după ce, oricum, tinerele îşi spălau părul în fiecare seară! 
- urmată şi ea de un alt val, cel al deodorantelor cu destinațiile cele mai 
diferite... X 

Şi cum au procedat în continuare agenţii de publicitate? In nici un 
caz propunându-şi ca scop creşterea capacității de raționament a cumpă- 
rătorilor. Soluţia aleasă a fost alta -să dea fiecăruia impresia că învaţă 
mereu lucruri noi. Deci: „Cine se află la originea oricărui miros 
neplăcut?“ Răspuns: „Bacteriile!“ 

Nu urina nou-născutului miroase, ci bacteriile care o descompun 
deranjează. Transpiraţia este un lichid care, în mod natural, nu are nici 
un miros - bacteriile sunt duşmanii de care trebuie să ne ferim şi pe 
care trebuie să-i distrugem. Corpul nostru însuşi nu este decât... un 
cuib de microbi! 

In 1990, în Japonia au fost lansați ciorapii de nylon parfumațţi şi 
impregnati cu bactericide. Totuşi, există un mare număr de oameni 
cărora nu le place chiar atât de mult să folosească parfumuri. Și volumul 
de vânzări scade. Şi atunci, totul se mută pe bacterii - reale sau 
imaginare. Astfel, cineva a avut o idee genială prin simplitatea ei: 
bacteriile se găsesc („ne pândesc“) peste tot - în noi, sub noi, lângă noi. 
Un kilogram de pământ conține peste 1.000 de miliarde de 
bacterii. 10 grame de bumbac - la fel. Indivizii bipezi sunt 
adevărate cuiburi mişcătoare de microbi care circulă 
nestingheriți sub piele şi prin tuburile noastre digestive, iar 
lovitura lor poate fi fatală! Concluzia: „cumpăraţi, cumpăraţi. 

In 1993 se lansează pe piaţă telefoanele şi stilourile tratate cu bacteri- 
cide. Urmează caietele, portofelele, agendele electronice... Apar ghişee 
de bancă cu eticheta „protejat împotriva bacteriilor“. Apar dischete şi 
tastaturi de calculator antibacteriene. Clapele pianelor devin tot atâtea 
curse pentru bacterii. Și, în fine, ultima bombă publicitară: automobilul 
cu volan bactericid! 

Un singur lucru pare a fi fost uitat: bacteriile sunt şi folositoare 
de multe ori. Chiar indispensabile, am putea spune, de vreme ce 
fără ele nu am avea nici pâinea, nici iaurtul etc., iar plantele ar rămâne 
fără preţiosul carburant al fotosintezei - dioxidul de carbon (rezultat 
din procesul fermentaţiei bacteriene). Dar mult mai grav: uciderea 
bacteriilor în acest stil are şi o altă consecință asupra 
organismului uman - slăbiciunea imunitară. 

„O sabie (de samurai) cu două tăişuri“ - cam aşa ar putea fi 
caracterizat războiul total contra bacteriilor şi campaniile publicitare 
aferente. Se pare că suntem la fel de protejați, fie că purtăm 

mănuşi de cauciuc, fie că nu. Campaniile de promovare a noi 
şi noi bactericide încep să apară în aceleaşi ziare în care 
apar note despre recrudescenţa bolilor infecțioase ... 

Se poate aşa ceva? Poate slăbi însuşi sistemul nostru imunitar? 
Profesorul dr. Kiyoshi Takatsm, specialist în imunologie la 
Universitatea din Tokyo, este de părere că da: „Organismul devine 
sensibil la agresiuni bacteriene pe care altădată ştia să le trateze în mod 
natural. Căci el învaţă să se trateze prin contact direct cu 
microbii. Când asemenea contacte devin prea rare, problema coabitării 
cu bacteriile existente, dar ținute sub control de mecanismele naturale 
de apărare ale organismului, este repusă în cauză“. Şi totuși, nisipul 
din solarele de joacă pentru copii continuă să fie „dezinfectat“ 
prin... coacere şi bacteriofobia continuă! 

Chiar dacă, într-o notă care a trecut neobservată, o asociație 
pentru protecția consumatorilor a atras atenţia că în majoritatea 
cazurilor noile mijloace-minune de protecţie contra bacteriilor 
au acelaşi efect ca şi obiectele naturale, neprotejate. 

Concluzia este simplă: atunci când cineva îţi flutură deasupra 
capului sabia pericolului de care trebuie să te aperi, nu este rău să tragi 
cu coada ochiului şi să vezi dacă nu cumva mai are încă un tăiș... 

Japonezilor (şi, în general, occidentalilor), precum şi tuturor celor 
prinşi puternic în acest vârtej al temerilor, deseori duse până la ex- 
trema psihotică, le propunem spre analiză şi studiu, nu doar imaginile 
de mai sus, dar şi o perspectivă „umoristică“, extrasă din experienţa 
„părintelui“ acestui fenomen, respectiv celebrul microbiolog francez 
Pasteur. 

Astfel, într-o zi, după ce a terminat de mâncat, Louis Pasteur a luat 
un ciorchine de strugure şi a început să spele boabele într-un pahar de pe 
masă, care era umplut pe jumătate cu apă. În tot acest timp el îi informa 
pe invitați în legătură cu noile descoperiri privind natura 
milioanelor de microbi de pe fiecare bob şi bolile incurabile 
pe care aceştia le pot produce. In faţa asistenţei, Pasteur a uitat că se 
află la masă. Savantul a aşezat ciorchinele pe o farfurie şi şi-a continuat 
expunerea. Precum un conferenţiar care în timpul unei prelegeri doreşte 
să ia o scurtă pauză, el a ridicat paharul cu apă, amplasat în faţa lui, şi a 
băut din lichidul în care spălase cu puţin timp înainte strugurii. 

Trebuie menţionat faptul că după ce a sorbit din pahar, 
savantul nu s-a îmbolnăvit!... 

Intâmplarea acestuia, petrecută la începuturile conceptualizării aces- 
tui prezent fenomen de masă, demonstrează, încă odată, distanţa care 
apare între teorie şi practică, între ceea ce credem noi despre 
realitate şi ceea ce reprezintă Realitatea. 


Toate aceste date - strânse, după cum lesne se observă, din surse 
extrem de variate, întinse pe perioade mari de timp - sperăm că vor fi 
studiate cu bună-credinţă şi utilizate cu încredere şi responsabilitate. 
Dorim să se înțeleagă că acest demers stă pe o intenţie fundamentală, 
bazată - dincolo de orice interese personale (de tip afacerist sau 
carierist) - pe dorinţa ca fiecare ființă umană să aibă acces la 
cunoaşterea realelor şi fundamentalelor procese care se petrec 
în interiorul universului său uman - într-un cuvânt, acces la 
Cunoaştere. 

Concluziile şi eventualele decizii, însă, aparţin fiecăruia, fiind dreptul 
şi obligația responsabilă a fiecărei ființe umane, de a urma o cale, pentru 
regăsirea Căii... 


4.6.3.10 MICROBII îl î 
CHIRALITATEA SPAPIALA / IZOMERIA OPTICA 


Despre chiralitatea spaţială tridimensională a moleculelor am mai 
amintit pe parcursul acestui subcapitol, urmând a fi aprofundat şi detaliat 
în capitolul 10. Această abordare o facem pentru a aduce în discuţie un 
element foarte interesant al acestei problematici, pe care nu l-am observat 
subliniat în nici o altă lucrare. 

Dacă problematica relaţiei dintre modul de nutriţie al omului şi 
structura levogiră-dextrogiră a moleculelor este tot mai mult luată în 
studiu, fiind amintită tot mai des în lucrările de medicină alternativă şi 
complementară, în schimb nu am descoperit nici o abordare legată de 
studiul, din această perspectivă, a relaţiei structurii tridimensionale 
moleculare a microorganismelor. 

Inainte de a intra propriu-zis în subiect, să ne reamintim ce 
reprezintă chiralitatea spaţială şi izomeria optică, prin citarea a două 
lucrări medicale de specialitate: 

In anul 1848, Louis Pasteur a descoperit legile izomeriei optice 
a moleculelor organice. El a demonstrat că ele pot exista în două forme 
structurale asemănătoare şi totodată distincte, aşa cum se aseamănă 
şi se deosebesc palma mâinii stângi de palma mâinii drepte - palma 
dreaptă este identică cu cea stângă dacă este privită în oglindă, dar 
totodată palmele nu se pot suprapune, indiferent de poziţia ce li s-ar 
conferi. Astfel de „antipozi optici“ există şi în lumea moleculelor. 
Această capacitate a moleculelor de a exista în două forme de antipozi 
optici o denumim chiralitate (de la cuvântul grec „keir“=„mână “). 
Printre substanţele organice care posedă această proprietate 
se numără şi cărămizile vieţii - aminoacizii şi glucidele (dar 
şi lipidele). (37) 

Kogl şi Erxleben (1939) au constatat că toți aminoacizii din 
proteinele normale sunt levoaminoacizi. Apariţia 
dextroaminoacizilor (adică a aminoacizilor dextrogiri) ar fi 
specifică numai cancerului şi ar duce la racemizarea 
aminoacizilor care apar astfel racemici, în loc să apară sub 
formă levogire, aşa cum se găsesc normal. 

Constatările lui Kogl şi Erxleben că acidul D-glutamic se găseşte 
în proteinele din tumorile canceroase contestate de unii autori au putut 
fi confirmate din nou. 

Dittmar, citat de O. Costăchel - care a fost multă vreme directorul 
Institutului Oncologic din Bucureşti - a arătat că toate țesuturile 
necrozate au aminoacizi dextrogiri. Dr. Rada (1973) arată că după 
moartea celulelor, moleculele levogire se transformă în 
dextrogire. (23) 

Dacă prima lucrare citată, prezintă la modul general aspectele 
abordate în acest subcapitol, al doilea citat aduce scurte dar concen- 
trate informaţii privind variațiile structurii levogire şi dextrogire 

moleculare. Este interesant de remarcat că dextrogirizarea moleculară 
se produce, de exemplu, în condiţiile cancerizării celulelor. Moleculele 
levogire ale celulelor normale (fie proteine, glucide sau lipide) devin, 
printr-un interesant proces biochimic, dextrogire. Exact acelaşi lucru 
se petrece şi cu moleculele celulelor „decedate“, la câteva ore după 
moartea acestora. De asemenea, moleculele alimenelor vegetale sau 
animale, supuse tratamentului termic, prin racemizare devin optic in- 
active (jumătate din numărul moleculelor acestora, având iniţial 
structură levogiră, devine dextrogiră). 

Din aceste exemple se observă cum toate aceste procese au în comun 
două elemente: entropizarea (prin cancerizare, moarte, tratament 
termic, chimizare etc.) şi dextrogirizarea (pentru toate procesele 
amintite, chiar şi pentru tratamentul termic redus, de tipul fierbere sau 
pasteurizare). 

Observațiile de mai sus au importanţă pentru identificarea structurii 
chirale şi optice a moleculelor microbiene. Considerăm că aici este 
important de realizat distincţia clară între microorganismele saprofite 
/ fermentative şi cele patogene / putride. 

Astfel, revenind la subiectul nutriţiei microbilor, din cadrul acestui 
vast subcapitol, se remarcă apetitul bacteriilor fermentative pentru 
structuri vegetale naturale, în special crude, cu generarea unor substanțe 
utile organismului (vitamine - K, elemente ale complexului B, unele 
bioelemente etc.), deci structuri levogire, ale viului. In schimb, bacteriile 
de putrefacție generează substanțe recunoscute de organism ca fiind 
xenobiotice şi toxice (indol, scatol, fenol, putresceină, cadaverină etc.). 

De aici concluzia se relevă singură: substanţele eliberate de 
flora fermentativă sunt de tip levogir, în timp ce moleculele 
rezultate în urma acţiunii florei patogene de putrefacție, sunt 
de tip dextrogir. 

Această ipoteză pare a fi confirmată de către următorul citat, preluat 
dintr-o sursă de specialitate, cât se poate de credibilă (biochim E. Soru, 
„Biochimie Medicală“): 

Sterolii (deci şi colesterolul) sunt optic activi, levogiri, în afară 
de coprosterol, care este dextrogir. 

Coprosterolul este un sterol animal, dar nu o componentă a 
celulelor, ci un produs de eliminare (se găseşte numai în fecale), 
rezultând din colesterol sub acţiunea bacteriilor intestinale 
(din flora de putrefacție), printr-un proces de hidrogenare la nivelul 
legăturii duble. (71) 

Din acest citat se observă cum colesterolul natural este levogir, în 
timp ce acelaşi colesterol natural, supus acţiunii bacteriilor de 
putrefacție, devine coprosterol dextrogir. In acest fel, apare un aspect 
important: bacteriile patogene folosesc mediul denaturat, toxic, 
deci dextrogir, în care îşi găsesc substratul alimentar propriu, 
dar, la rândul lor, intervin asupra altor substanțe naturale 
levogire, dextrogirizându-le. 

Intrebarea care se pune se referă la modul în care se produce acest 
proces. Inainte de a încerca un răspuns, să mai parcaurgem două scurte 
citate: 

Detaliile de structură moleculară au fost stabilite prin difracție cu 
raze X pentru trei superantigene bacteriene. In ciuda divergenţei 
secvențiale, conformaţia lor (spaţială tridimensională) este foarte 

asemănătoare, similitudine care se extinde probabil şi la celelalte 
superantigene bacteriene şi chiar virale. (79) 

Acidul N-acetil-muramic şi aminoacizii D-alanină, D- 
glutamic, diamino-pimelic ş.a. din structura peptidoglicanului sunt 
proprii bacteriilor, dar lipsesc la organismele superioare. 
Penicilinele, analogi structurali ai D-alaninei, inhibă sinteza 
peptidoglicanului. (59) 

Din acest ultim scurt citat se observă cum cel puţin o parte din 
aminoacizii de bază ai bacteriilor (cele patogene) sunt de tip dextrogir 
(D), fiind specifice doar acestor microorganisme. Reţinând acest as- 
pect şi ținând cont că, inclusiv celulele canceroase, deşi structuri vii, 
prezintă o structură moleculară dextrogiră, îndrăznim următoarea 
ipoteză: microorganismele patogene şi de tip putrid prezintă, 
cel puţin parţial, o structură moleculară de tip dextrogir, cu 
unde bioelectrice dextrogire, specifice acestui tip de 
orientare spaţială şi izomerie optică (vezi, în acest sens, acelaşi 
subcapitol 10.1). 

Astfel se explică şi afinitatea acestora pentru substratul alimentar 
denaturat, de tip putrid, a căror molecule sunt de orientare dextrogiră, 
acestea reprezentând „cărămizile“ propriilor lor structuri moleculare. 
In acest caz, demonstraţia apetitului microbilor patogeni pentru 
structurile denaturate de tip dextrogir din corp, şi 
neinterferarea cu moleculele naturale de tip levogir - este cu 
adevărat întregită, reprezentând, astfel, o foarte posibilă explicaţie 
ştiinţifică. 

lată cum observaţiile medicilor naturopați - ai vremurilor mai mult 
sau mai puţin moderne, argumentate prin intuiţia şi bunul-simţ al 
acestora - sunt confirmate prin observaţii riguros ştiinţifice, cu ajutorul 
ştiinţei fizico-chimice de graniţă, a dimensiunii moleculare şi atomice. 
Aceasta explică justețea recomandărilor de mii de ani, inclusiv din 
partea „părintelui“ Hipocrate, privitoare la relaţia directă şi firească 
între aportul Alimentaţiei Naturale şi eliberarea de microbii prezenți în 
bolile infecțioase. 


Dacă îndrăznim, în acelaşi sens, să extindem aria viului şi în 
dimensiunea proteinelor de tip prionic, atunci această demonstraţie 
capătă şi mai multă consistenţă. Este exact ceea ce vom parcurge în 
continuare, în subiectul următor. 


4.6.3.11 MALADIA „VACII NEBUNE”, PRIONII îi 
CHIRALITATEA (DISPUNEREA SPAPIALA MOLECULARA) 


Subiectul maladiei „vacii nebune“ îşi găseşte loc în acest subcapitol 
al studiului microorganismelor datorită „cauzei“ patologice care i se 
atribuie acesteia, respectiv prionul. Căci prin studiul asupra acestei 
entităţi - căreia i se atribuie un rol atât de mare în producerea unei 
maladii care provoacă o teamă teribilă (în Occident, în special în zona 
europeană), la fel de mult ca SIDA - vom putea aprofunda şi mai clar 
noțiunile de chiralitate spaţială tridimensională, supuse atenţiei în 
subiectele anterioare. 

Înţelegând mai bine structura prionului normal şi patologic (antomia 


253 


acestuia), vom putea percepe, la modul simplu, rolul acestuia în această 
teribilă maladie (aspectul fiziologic). Cunoscând aceste aspecte 
elementare, înțelegând cauzele reale ale declanşării acestei boli 
(denumită medical „Encefalopatia Spongiformă Bovină“ - BSE), 
dar mai ales a bolii umane asociate („Boala / Maladia / Sindromul 
Creutzieldt-Jakobs“), atunci, fiecare dintre cei interesaţi, vor putea 
regăsi curajul eliberării de teama, frica, panica sau chiar groaza de a 
avea de-a face cu acest teribil flagel! 

Incă o dată se observă că este nevoie de cunoaştere, dar una cât 
mai simplificată (simplă, nu simplistă sau infantilă), eliberată de „detalii 
tehnice“ de superspecialitate, care încarcă atât de mult conţinutul, încât 
se pierde ansamblul („din cauza copacilor nu se mai vede pădurea“). 
Detaliul are şi el utilitatea sa, dar numai al acelui amănunt care oferă 
„cheia“ ce poate duce către esenţa imaginii de ansamblu. De aceea 
insistăm pe problematica chiralităţii spaţiale şi a izomeriei optice 
moleculare, ca „element (detaliu )-cheie“ de înțelegere a anatomiei, dar 
mai ales a fiziologiei universului microbian, în special cel de tip patogen/ 
putrid. 

Şi tot de aceea, pentru înţelegerea acestui fundamental aspect (în 
acelaşi timp element de detaliu), considerăm că un ajutor deosebit ne 
este oferit prin studiul la fel de atent al problematicii acestei maladii şi 
a agentului implicat, respectiv prionul anormal. 

Pentru aceasta, vom apela la două extrase din presa cotidiană 
centrală, cea care a informat constant despre evoluţia fenomenului 
maladiei „vacii nebune“, cu efectele psihologice de rigoare. Astfel, în 
cotidianul „Libertatea“, din 14 decembrie 2000, în articolul „Boala vacii 
nebune, coşmarul Europei”, sunt oferite următoarele date: 

In Franţa, de la sfârşitul lunii noiembrie 2000 a fost interzisă total 
hrănirea animalelor cu făină animală. Aceast măsură nu se referă numai 
la bovine, porci, găini şi la animale domestice, câini şi pisici, ci şi la 
peşti, iepuri şi vânat, scrie revista germană „Der Spiegel”. 

Adevărul este dureros: conform cercetătoarei franceze Jeanne 
Brugere-Picouse, „cu cât se efectuează mai multe teste, cu atât 
apar mai multe cazuri“. Aceeaşi experienţă au trăit-o şi elveţienii, 
care, fără să facă testări serioase, ci doar recoltări de probe aleatorii, au 
descoperit printre vitele tranşate de către măcelari, 25 care erau infectate. 

Atât autoritățile, cât şi cercetătorii nu au recunoscut riscul pe care 
îl reprezintă boala, nici măcar în momentul în care aceasta a început să 
depăşească bariera speciilor, răspândindu-se şi la altele: pisici domestice, 
precum şi unele animale din grădinile zoologice (antilope, bizoni, un 
tigru şi un ghepard). 

Maladia Creutzfeldt-Jakob are o evoluţie similară bolii 
Alzheimer, atacând oameni cu vârste cuprinse între 60 şi 70 de ani, 
distrugând practic creierul. 

Prionul este o proteină cu o mărime de câțiva nanometri, rezistentă 
la temperaturi de 130'C, ce nu poate fi distrusă de raze 
ionizante. In mod normal, prionii sunt elemente inofensive. Fiecare 
om îi produce. Tridimensional, ei seamănă cu un tirbuşon. Din motive 
necunoscute, aceşti prioni se pot transforma, patologic. Explodează ca 
nişte capcane de şoareci şi se depun pe circumvoluţiunile Beta ale 
creierului. 

De asemenea, în suplimentul de „Dosare ultrasecrete“ al cotidia- 
nului „Ziua“, din 14 iulie 2001, acelaşi curajos autor Vladimir Alexe 
sintetizează direct la obiect şi „fără perdele“, principalele informații 
esenţiale în înţelegerea a ceea ce reprezintă originea, manifestarea în 
prezent, ar mai ales perspectivele acestei noi maladii „infecțioase“, care 
devine tot mai mult o concurentă de temut pentru redutabila SIDA: 

Dacă una dintre cele mai grave infecţii cerebrale, sindromul Creutz- 
feldt-Jakobs (CJS) - analogul „encefalopatiei spongiforme bovine“ (BSE), 
manifestată la vite, de la care s-a transmis apoi la om - odinioară rară, 
afecta în urmă cu două-trei decenii doar un om la un milion de locuitori 
într-o țară ca Marea Britanie, în 1995 se estima că în anul 2000 circa 
10.000 de britanici ar putea fi infectați în cazul unei epidemii de encelalită 
spongiformă. In 2010, o asemenea epidemie ar putea răpune în câteva 
luni, numai în Marea Britanie, circa 30 de milioane de persoane, adică 
aproape jumătate din populaţie! Evoluţia bolii este extrem de rapidă, 
bătând de la mare distanţă SIDA şi alte maladii celebre. Mama lui Chris 
Warne - un sportiv de 36 de ani din Derbyshire, Marea Britanie, cam- 
pion la fitness, decedat prin CJS - a explicat sugestiv: „După ce fiul meu 
a câştigat câteva medalii sportive în martie (1997), în iulie nu mai putea 
sta în picioare, iar în octombrie a murit“. Aşadar, totul s-a petrecut 
într-un răstimp de doar şapte luni. 

Nu numai că nu există un antidot contra sindromului 
Creutzfeldt-Jakobs, dar nu există nici măcar un tratament care 
să aline, cel puțin, suferinţele atroce din faza finală a maladiei, 
precum şi degradarea dezumanizantă pe care sindromul o 
provoacă asupra creierului uman. 

Despre encefalopatia spongiformă la bovine s-a vorbit mai mult 
după ce vitele din ferme au început să fie hrănite - în interes 
comercial - cu proteine de creştere, extrase din oi moarte con- 
taminate. 

Un alt aspect esenţial: caracterul pervers al infecţiei. Dacă după 
declanşarea maladiei, evoluţia este fulgerătoare (câteva luni), perioada 
de incubație a infecţiei este foarte lungă, întinzându-se pe o perioadă 
care variază între 2 şi 40 de ani. lată de ce pericolul unei epidemii de 
encefalită spongiformă - atât la om, cât şi la animale - este extrem de 
mare: nu se poate estima în nici un fel câte persoane au fost infectate, 
între 2 şi 40 de ani anteriori. Intre 1960 şi 1985, carnea de vacă infectată 
din Occident era expediată, de regulă, ca ajutor alimentar în ţările 
subdezvoltate ale Lumii a Treia, mai ales în ţările africane confruntate 
cu foametea şi sărăcia endemică. 

Atrasă de preţul scăzut, şi România comunistă a importat mari 
cantități de carne de vită în anii '80, fără să se ţină seama că preţul 
scăzut al produsului reflectă calitatea cărnii. Astfel că, din păcate, în 
România nu s-ar putea spune ori preciza de către autorități ce procent 
din populaţie ar putea avea, deja, infecția dobândită în urma consumului 
de carne infectată, importată la preţ scăzut în anii '80. 

In 1950, sindromul Creutzfeldt.Jakobs sparge „bariera“ speciilor şi 
trece de la oi la nurci, hrănite cu resturi din oi infecate (Robert J. 
Eckroade, în „Iransmissible Mink Encephalopaty“ - „Encefalopatia 
transmisibilă la nurci“ din „Science“, 1970, vol. 169, pag. 1088-1090). 
Din nefericire, scena ştiinţifică în domeniu era preocupată, în acel 

moment, de o altă epidemie, provocată tot de o infecţie incurabilă a 
creierului, infecție denumită „kuru“ şi care atinsese proporții de masă 
la unele triburi din Noua Guinee. Antropologii de la Universitatea 
Adelaide au reconstituit, cu acel prilej, întregul lanţ de infectări succesive 
şi au stabilit drept cauză a infecţiei „kuru“ practica de tip canibal 
a devorării morţilor de către membrii triburilor din Noua 
Guinee. Infecția „kuru” a fost eradicată de autoritățile din Noua Guinee 
abia un deceniu mai târziu, în 1959, când s-a interzis, prin lege, consumul 
cărnii celor decedați. In 1976, cercetătorul american Carleton Gajdusek 
- laureat al Premiului Nobel - a demonstrat experimental că extractele 
infecțioase „kuru“ şi sindromul Creutzfeldt-Jakobs, adminis- 
trate cimpanzeilor în laborator, aveau efecte patologice absolut 
similare (Carleton D. Gajdusek, „Unconventional Viruses and The 
Origin and Disappearance of Kuru“ - „Virusurile neconvenţionale şi 
originea şi dispariția maladiei Kuru“, Revista „Science“, 1977, vol. 197, 
pag. 943-960). Pratic, încă din 1977 se demonstrează ştiinţific, că infecția 
cerebrală de tipul sindromului „vacii nebune“ spărsese barierele dintre 
specii, trecând de la oi la nurci şi vite până la om. 

Un alt moment crucial în studierea sindromului Creutzfeldt-Jakobs 
este anul 1975, când doi neurologi — Laura şi Eli Manuelides - de la 
„Yale University“ au pus pentru prima dată în evidenţă faptul că sângele 
reprezenta principalul vehicul în transmiterea infecției, exact aşa cum 
s-a dovedit şi în cazurile SIDA (mai târziu ) sau a binecunoscutei hepatite 
B. Cei doi savanţi au dovedit că atât în infecția kuru, cât şi în sindromul 
Creutzfeldt-Jakobs, virusul utiliza circuitul sanguin pentru a circula prin 
corp, până se fixa, finalmente, asupra creierului, pe care îl „devora“ 
transformându-l, inexorabil, într-o masă spongioasă. Aşadar, sângele 
constituia „cheia“ în transmiterea virusului de la o gazdă la 
alta. Din nefericire, din nou, comunicarea lui Elias Manuelides, „Trans- 
mission of Creutzfeldt-Jakobs Disease from Man to Guinea Pig“ 
(„Transmiterea maladiei Creutzfeldt-Jakobs de la om la porcul de 
Guineea“), comunicare publicată de prestigioasa revistă „Science“, în 
1975 (vol. 190, pag. 571-572), nu a fost luată în seamă. Meritul esenţial 
al lui Manuelides a fost acela că a semnalat faptul că transfuziile san- 
guine, transplanturile de organe şi administrarea de hormoni 
de dezvoltare extraşi din glandele pituitare ale persoanelor 
infectate deja cu Creutzfeldt-Jakobs, conduceau la o a doua 
infectare, imediat ce virusul se strecura în circuitul sanguin. 

In 1986, prima epidemie de encefalopatie spongiformă bovină de 
proporții a fost declanşată prin administrarea în hrana bovinelor a 
proteinei care provenea de la oi infestate, după cum a dovedit-o Steven 
Dealler, în articolul „Bovine Spongiform Encephalopathy: Disease is 
due to pressure on farming industry“ („Encefalopatia spongiformă bovină: 
maladia se datorează presiunilor asupra fermierilor“), publicat în 
„British Medical Journal“din 1976, vol. 313, pag. 171. Cu toate aceste 
date şi demonstraţii, abia în 1988 se interzice administrarea în hrana 
bovinelor a proteinei şi autoritățile britanice declară că epidemia „vacii 
nebune“ se află sub control. 

Contrar opiniilor comune, vitele nu sunt singurele surse de infectare 
alimentară cu encefalopatie spongiformă. Deoarece resturile de vită 
au fost folosite în mod curent, cel puţin până în martie 1996, 

drept hrană pentru porci şi păsări în Marea Britanie, rezultă că 
şi carnea de porc sau pasăre importată ar putea prezenta acelaşi risc 
de infectare encefalopatică, precum carnea de vită (vezi Fred Pears, 
„BSE may lurk in Pigs and Chickens“ - „Encefalopatia spongiformă se 
poate ascunde în porci şi pui de găină“, în „New Scientist“, 6 aprilie 
1996, pag. 5. 

Atât virusul encefalopatiei spongiforme bovine, cât şi virusul 
Creutzfeldt-Jakobs rezistă până la temperaturi foarte înalte, 
precum şi celor mai caustice chimicale, astfel că echipamentele 
industriale utilizate la tranşarea şi la procesarea cărnii, odată infestate, 
trebuie schimbate, ceea ce ar costa enorm. 

Nu există antidot farmaceutic, nici teste eficace pentru depistarea 
epidemiei. Răspândită în patru colțuri ale lumii, în condiţiile intereselor 
comerciale ale industriei cărnii şi celor medicale, carnea de vită poate 
infecta, virtual, un număr imens de oameni. Mai ales că perioada de 
incubație a virusului variază între 2 şi 40 de ani, iar practic 
semnele incipienta ale encefalopatiei nu pot fi depistate înainte ca 
animalele să atingă vârsta de cinci ani. De cele mai multe ori însă, ele 
sunt sacrificate înaintea acestei vârste, procesate, iar produsul finit din 
carne de vită comercializat, practic, în orice țară de pe glob. 

Nu au lipsit ideile „originale“ pentru „debarasarea“ de vitele 
infectate. De pildă, utilizarea vitelor atinse de maladia „vacii nebune“ 
pentru detonarea minelor antipersonal din Cambodgia şi Afganistan. 
Sau vinderea vitelor infectate la preţ scăzut, în țările din Africa şi Asia, 
pentru „munci agricole“şi altele asemenea. Ceea ce nu ar conduce, de 
fapt, decât la globalizarea surselor de epidemie. Pentru specialişti, 
maladia „vacii nebune“ şi sindromul Creutzfeldt-Jakobs reprezintă o 
adevărată „bombă“ biologică, gata oricând să explodeze.!.. 


Frasmentele citate anterior conturează imaginea unei probleme care 
riscă, într-adevăr, să provoace efecte dramatice într-un timp mai mult 
sau mai puţin îndelungat - de la câteva luni, până la 40 de ani (estimarea 
actuală). De aceea, trebuie luată în considerare cu atenţie, dar, cel mai 
important, fără frică sau temeri panicarde, care mai mult complică 
lucrurile. Din punctul nostru de vedere, aspectul cel mai important 
care trebuie subliniat, se referă la modul de apariţie al acestei maladii 
bovine, respectiv „hrana“ oferită animalelor: făină proteică din cadavrele 
altor animale, inclusiv de la alte bovine. Altfel spus, s-a ajuns ca, în 
marile complexe de creştere intensivă a animalelor, vaci să mănânce 
resturi de alte vaci (cu toată prelucrarea indutrială termică). 

Acest aspect, într-adevăr ne duce cu gândul la abolita practică a 
triburilor din Noua Guinee, de a mânca din creierul adversarului - adică 
un om mănâncă dintr-un alt om! Confirmarea anatomo-patologică a 
corespondenţei între infecția „kuru“ şi cea prionică nu face decât să 
confirme ştiinţific factorul de cauzalitate în ambele situaţii, deci şi în cazul 
maladiei „vacii nebune“: alimentaţia cu resturile cadaverice ale aceleiaşi 
specii din care face parte entitatea respectivă, care va determina modificări 
în structura intimă biochimică celulară (aspect asupra căruia vom reveni 
la finalul acestui subiect). 

În cazul abordat de noi, modificarea biochimică se pare că se referă 
la schimbarea conformaţiei spaţiale tridimensionale a unor molecule 

fiziologice numite prioni, existente în mod normal în țesuturile umane. 
Acest aspect de schimbare a conformaţiei spaţiale moleculare, este 
subliniat de majoritatea lucrărilor ce abordează ştiinţific factorul de 
cauzalizate fizică în această problemă. Pentru aceasta, vom oferi câteva 
citate din presa centrală, care abordează la modul ştiinţific acest subiect, 
insitând pe aspectul modificării conformaţiei proteinei prionice: 

Astfel, într-un articol apărut în presa centrală românească a anului 
1996, intitulat „Genetica vacii nebune“, prestigiosul cercetător dr. Eugen 
Celan ne prezintă, printre altele, următoarele date: 

Spre deosebire de proteinele normale cu care prionii se aseamănă 
prin natura compoziţiei lor în aminoacizi, aceşti noi germeni au o 
structură spaţială a lanţului de astfel de compuşi diferită de cea „normală“. 
Construite la comanda genelor sub forma unor lungi lanţuri de aminoacizi 
care se răsucesc în spațiu, acestea capătă o formă caracteristică fiecăreia 
în parte. Această formă spațială este esenţială în modul de acţiune al 
proteinelor. Or, prionii apar ca proteine „normale“, dar a căror 
conformație spațială este „anormală“. Acest lucru face ca enzimele 
ce distrug proteinele să nu poată ataca şi distruge prionii. Aceştia 
se acumulează în celule şi, nefiind eliminaţi de către enzime, sfârşesc 
prin a omori celula gazdă în care ei sunt în exces. O infimă modificare a 
genei care comandă producerea unei proteine normale face ca un singur 
aminoacid din lanţul de sute care formează proteina să fie altfel „pliat“ 
spațial, pentru ca enzimele să nu o mai poată liza. 

In revista „Ştiinţă şi tehnică“, nr. 3, din martie 2001, se precizează, 
privitor tot la acelaşi subiect: 

In teoria „prionilor infecţioşi“, un fragment de proteină 
prionică normală îşi modifică structura spațială terţiară. Această 
modificare a formei conduce la modificarea proprietăților normale ale 
proteinei. Mai mult, odată ce structura s-a modificat, este imposibil 
să revină la forma inițială. Proteina prionică devine rezistentă la 
acţiunea proteazelor, enzime care în mod normal scindează moleculele 
proteice, şi devine mult mai puţin solubilă. 

Proteina prionică se autopropagă prin contactul cu proteina 
normală, pe care într-un anume fel o determină să se desfăşoare şi să 
se răsucească diferit faţă de comformația ei iniţială, luând forma prionică. 
Singura diferență dintre cele două proteine (celulară şi 
prionică) este doar de conformaţie, compoziţia sa chimică 
fiind absolut identică. Astfel, proteina normală are o structură de 
alfa-helix, regiuni în care scheletul proteic se răsuceşte sub forma 
specifică a unei spirale; prionul însă conţine porțiuni de structură 
beta, în care proteina este desfășurată. 

In săptămânalul de ştiinţă „Magazin“ apare un articol intitulat 
„Proteina «detectiv»“, în care se precizează: 

Structura anormală a prionului implicat în sindromul 
Creutzfeldt-Jakobs este confirmată şi de observaţia echipei de 
cercetători conduse de prof. dr. Adriano Aguzzi. Astfel, s-a observat 
cum plasmogena, o proteină din sânge cu rol în distrugerea 
trombocitelor, prezintă particularitatea de a se „agăța“ de forma anormală 
a prionului specific encefalopatiilor spongiforme specifice. Cercetătorii 
au ataşat plasmogenelor, minuscule “perle” magnetice pe care le-au 
introdus în țesuturile cerebrale ale unor cobai infectați cu prionii 
anormali. Şi, surprizător, proteina plasmogenică s-a fixat exclusiv 

de prionii infecțioşi cu o formă anormală. Experienţa reluată pe 
subiecți umani a determinat rezultate identice, ceea ce deschide poarta 
unor posibile diagnosticări cât mai precise a maladiei. 

Tot în sensul celor expuse în citatele de mai sus, într-un articol din 
presa centrală, intitulat „Prionul - enigmatica proteină ce deschide calea 
unei noi chimii moleculare“, Florina Tecuceanu sintetizează informațiile 
privitoare atât la problematica maladiei „vacii nebune“ şi a sindromului 
Creutzifeldt-Jakobs asociat, dar, mai ales, prezintă la modul cel mai 
concentrat şi relevant, aspectele de conformaţie a prionului normal şi 
infecțios, cu implicaţiile de rigoare în explicarea cauzalității acestor 
maladii: 

Există forme iatrogene ale sindromului Creutzfeldt-Jakob (SCJ), 
care, transmise cu ocazia diagnosticelor sau a terapiilor, ridică o mare 
problemă de sănătate publică. Primul caz a fost descris în 1974, în urma 
unei grefe de cornee. Mai multe cazuri consecutive grefelor 
neurochirurgicale au fost raportate în Italia, Marea Britanie, SUA, 
Japonia şi Noua Zeelandă. Toate au confirmat riscul de transmitere 
prin anumite extracte umane, cele mai periculoase fiind cele care derivă 
din țesutul nervos. 

Echipa savantului californian Stanley Prusiner a descoperit 
- cu care ocazie a primit şi Premiul Nobel pentru medicină în 
1995 - că prionul este, în fapt, o proteină, de unde şi denumirea acestuia, 
ca termen derivat din „Proteic Virion“. 

Ordinea de poziţionare a aminoacizilor într-o proteină este codată 
de gene. Totuşi, „colierul proteic“ nu rămâne întins ca o linie. Intr- 
adevăr, activitatea biologică a unei proteine nu se exercită 
decât atunci când ea se răsuceşte în spațiu. 

Moleculele proteice (în special, dar şi celelalte substanţe biochimice 
organice, care se supun aceloraşi legi ca cele expuse aici) au, astfel, 
două posibilități de a se răsuci în spaţiu (ca un tirbuşon, în 
spirală, fie spre stânga, fie spre dreapta). Aceste două replieri 
corespund unor proprietăţi fizio-chimice diferite. 

Echipa lui Prusiner a propus un model simplu. Prionul are 
proprietatea de a se înlănţui cu proteina normală 
corespunzătoare şi de a-i modifica întreaga conformație. El 
generează, astfel, un proces de repliere dăunătoare în lanţ. Patologia ar 
putea să fie legată de un deficit al formei normale sau de acumulări 
celulare de prioni - amyloide - care ar sufoca celulele nervoase. 

Prezenţa la suprafaţa neuronilor a proteinei de tip prionic, nor- 
mal conformată (levogir), ne face să credem că aceasta poate avea 
multe funcții: transmiterea sau receptarea influxului nervos sau a 
mesajelor hormonale, adeziunea celulară sau reglarea ciclului celular. 
Un studiu ulterior, asupra şoarecilor fără proteina de tip prionic (lipsiţi 
de proteina prionică normal conformată), a relevat anomalii ale 
transmiterii influxurilor nervoase. Acestea ar permite să se explice de 
ce electroencefalogramele bolnavilor atinşi de SCJ prezintă anomalii. 
Toate acestea ne îndreptățesc să credem că maladia ar putea să 
rezulte din dispariția formei normale a proteinei prionice, şi 
nu în primul rând din acumularea toxică a acesteia. 

Prionul arată într-o manieră spectaculoasă că gena nu determină 
în întregime structura finală a proteinei. Ea determină, în mod 
cert, ordinea de înlănțuire a aminoacizilor. Dar replierea lanţului 

de aminoacizi determină structura finală şi funcţionarea proteinei. 
Această repliere scapă controlului genetic... 

Din toate informațiile anterioare, dar mai ales din ultimul citat, 
rezultă imaginea fundamentală, deja exprimată de noi: manifestarea 
cea mai dramatică a maladiei se asociază cu prezenţa prionilor infecțioşi, 
cu conformatie spaţială diferită de prionii normali. 

Este important de precizat aici că dispoziţia spaţială moleculară a 
proteinei prionice patologice este de tip dextrogir, spre deosebire de 
cea fiziologică, levogiră. Într-adevăr, nicăieri nu se precizează acest 
lucru la modul explicit, dar acest aspect poate deja reieşi din punerea 
„cap la cap“ a datelor de până acum, din acest vast subcapitol, alături 
de cele din subcapitolul 10.1. 

Din toate aceste date ştiinţifice, strânse şi coroborate: 

- proteina denaturată, cu efecte toxice, este asimilată tipului 

patologic dextrogir; 

- proteina prionică „infecțioasă“ este recunoscută ca patologică; 

- proteina prionică patologică are conformaţie spaţială diferită de 
cea fiziologică; 

- conformaţia poate fi doar levogiră sau dextrogiră; 

- proteina prionică fiziologică face parte din structura normală a 
materialului celular uman, având, conform afirmațiilor tratatelor 
de biochimie, ca orice moleculă fiziologică a materiei vii, structură 
levogiră; 

- tratamentul termic intens, la sute de grade Celsius, duce la dextro- 
girizarea marcantă a moleculelor proteice iniţial levogire, 

concluzia este firească, ştiinţifică: proteinele prionice, ce 
însoțesc simptomele dramatice ale maladiei, sunt de tip 
dextrogir, având o configuraţie spațială tridimensională 
dextrogiră. 

Coroborând această firească concluzie de biochimie, cu datele din 
subiectele anterioare acestuia, putem spune că această acumulare de 
proteine prionice infecțioase, cu configurație spaţială dextrogiră, se 
datorează (conform şi cu cele mai multe ipoteze ştiinţifice vehiculate), 
aportului alimentar de carne provenită de la animale infectate tocmai în 
modul prezentat anterior. 

Ipoteza cu care venim în acest moment al construcției noastre, se 
referă la calitatea dextrogiră a moleculei prionice patologice, dar mai 
ales la modul în care se produce acest aspect - în urma tratamentului 
termic intens a resturilor cadaverice. Astfel, dextrogirizarea moleculelor 
proteice ale viului (inclusiv prionii), este un proces care într-adevăr se 
produce, conform datelor oferite de cercetarea ştiinţifică modernă. 

Cel mai importantant de reținut din aceste observații, se referă la 
similitudinea existentă între cele două ipoteze emise în aceste ultime 
subiecte: conformaţia dextrogiră, atât a moleculor componente 
ale microbilor patogeni, cât şi cea caracteristică moleculei 
prionice infecțioase. 

Inaintea concluziilor finale, poate cele mai interesante, să mai 
urmărim câteva citate, pentru întregirea imaginilor noastre ce se 
conturează tot mai clar. Astfel, în revista „Discover“, nr.l, din aprilie 
2003, în articolul „Noi indicii despre maladia Alzheimer“, se precizează: 

Ca şi firele de aţă, lanţurile de aminoacizi (care formează proteinele) 
pot adopta diverse forme prin pliere. O anumită formă determină rolul 

unei proteine într-o celulă. Lanţurile de aminoacizi pot adopta însă şi 
forme anormale, numite plieri eronate. Spre exemplu, se crede că unele 
grupări de proteine numite fibrile amiloidale constituie cauza maladiei 
Alzheimer şi a altor boli cumplite. Prin urmare, tratamentele pentru 
maladia Alzheimer s-au concentrat pe împiedicarea acestor plieri greşite. 
Cercetătorii din Italia şi Marea Britanie au anunțat însă în aprilie 2003 
că multe alte tipuri de proteine normale se pot plia în forme 
similare cu cele ale temutelor fibrile amiloidale. 

„Aceste descoperiri sugerează că abilitatea proteinelor de a 
se agrega în fibrile amiloidale este o caracteristică generală a 
proteinelor“, spune Massimo Stefani, biochimist la Universitatea 
din Florenţa, Italia, cel care a condus proiectul din partea echipei 
italiene. Toate aceste descoperiri sunt însă bazate pe condiții nenaturale 
de laborator. Alți cercetători atrag atenţia că încă nu se ştie dacă plierea 
eronată survine şi în condiții normale, în celulele sănătoase. 

De asemenea, în revista „Ştiinţă şi tehnică“, nr. 3, din martie 2001, 
citată anterior, se spune: 

Aglomerările de proteine prionice seamănă cu cele întâlnite la 
bolnavii de Alzheimer, doar că acolo proteina este diferită. 

Intr-un articol al revistei „Magazin“, intitulat „Maladia vacii nebune 
trece şi la om?“, se precizează: 

Recent, revista americană „Infection and Immunity“ a publicat 
teoria aparținând unui cercetător britanic, dr. Alan Ebringer, de la 
„King's College“ din Londra, referitoare la trecerea maladiei vacii 
nebune şi a sindromului Creutzfeldt-Jakobs (SCJ) în categoria bolilor 
autoimune. Altfel spus, aceste maladii nu ar fi provocate de un virus, 
ci de acțiunea propriilor celule limfocitare ale sistemului 
imunitar. Condiţiile propice unui asemenea fenomen sunt legate de o 
bacterie, care se găseşte în apele uzate, în solurile poluate, nămoloase, 
în pământ, în gunoiul de grajd etc. Bacteria în cauză este Acinetobacter 
calcoaceticus. Această bacterie posedă în structura sa anumite 
fragmente proteice identice cu unele aflate în stratul de mielină a neuro- 
nului. Drept urmare, anticorpii dezvoltați în urma contactului dintre 
bacterie şi mediul intern al organismului vor ataca şi teaca neuronală 
de mielină, cu aceeaşi structură biochimică. 

Dr. Ebringer susține că, în fond, SCJ nu ar fi altceva decât o 
formă gravă de scleroză în plăci. S-a observat adesea cum SCJ 
debutează printr-o infecţie respiratorie, Acinobacter fiind prezentă în 
număr mare în secrețiile nazale şi în expectoraţiile pulmonare. $aizeci 
dintre persoanele investigate, atinse de această maladie, au relevat 
un conținut sporit de anticorpi specifici acestei bacterii. 

Cel mai interesant aspect relevat din aceste scurte extrase din presa 
românească, se referă la corespondenţa existentă între modul de 
manifestare a maladiei abordate în acest subiect şi alte maladii, în spe- 
cial neurologice, de tip autoimun (Boala Alzheimer, Scleroza în plăci 
sau Leuconevraxita etc.). Din acest aspect se poate concluziona, firesc, 
elementul de legătură existent între acestea: moleculele proteice cu 
conformaţie de tip dextrogir - adevărate „toxine“, care, deşi cu 
stuctură chimică identică cu cea normală, din punct de vedere biochimic 
(stereospaţial) prezintă o dispunere dextrogiră. 

De aici putem trage concluzia că fiecare boală autoimună are pro- 

pria sa „moleculă infecțioasă“ (ca moleculele proteinelor de tip 
amiloidic etc.), care poate fi apreciată ca fiind corespondenta prionului 
patologic. In acest fel, cauzele profunde fizice ale bolilor autoimune 
încep să prindă contur: molecule proteice prionice dextrogire, 
din carnea ingurgitată zeci şi zeci de ani, care vor determina - la 
un moment dat, prin acumularea acestora - afectarea celor fiziologice 
din țesutul nervos. 

Din observaţiile de până acum putem concluziona, de asemenea, 
că această acumulare în organism a proteinelor de tip dextrogir (cu 
caracter toxic), determină atragerea şi fixarea, într-un asemenea orga- 
nism, a microbilor, ai căror substrat nutritiv este compatibil cu aceste 
componente dextrogire: bacteriile şi alți microbi patogeni. De aceea, 
încă odată, se confirmă cum microbi ca Acinetobacter calcoaceticus 
(sau Helicobacter Pylori) sunt doar simpli însoțitori ai 
materialului dextrogir toxic (sau ai acidității mediului, generat 
inclusiv de aceaste materiale dextrogire), şi nicidecum cauze 
primare ale bolii respective. De aceea, asocierea între microbi şi 
boala autoimună se datorează, nu cauzalităţii patologice a primilor, ci 
afectării sistemului imun, prin intoxicarea cu materialul dextrogir, 
inclusiv din carne, crudă sau tratată termic. 

Dar cel mai interesant aspect pe care dorim să-l evidenţiem la finalul 
acestui subiect se referă la capacitatea proteinei prionice 
„infecțioase“ de a contamina şi pe cele fiziologice, cu 
conformaţie normală! lată, că nu doar aportul exogen de material 
prionic infecțios (din sursele expuse mai sus) reprezintă sursa prionilor 
infecțioşi, dar chiar şi simpla prezenţă a celor deja existenţi, 
capabili să-i „infecteze“ şi pe cei normali. 

Aceste observații foarte interesante permit abordarea cu curaj a 
opiniei noastre, referitoare la acest aspect. Căci aceste observaţii oferă 
mai multă credibilitate ipotezei noastre referitoare la calitatea acestor 
prioni: un fel de „programe informaţionale“ la pachet. Aşa cum disketele 
sistemului informatic stochează informaţii pe suport fizic, la fel şi 
prionii infecțioşi sunt asemenea „diskete“ ce stochează 
informații, sau mai bine spus un „program informaţional“, 
care se declanşează atunci când sunt întrunite condiţiile 
„Programatorului“ (atunci când celula vie a murit; în cazul trata- 
mentului termic intens al diferitelor componente alimentare etc. - cu 
dextrogirizarea acestora). 

Este important de observat că aceste programe informaţionale sau 
„bombe cu ceas“ (care se declanşează atunci când ajung în mediul 
propice pentru care au fost proiectaţi) sunt de tip entropic, căci 
rezonanţa şi afinitatea acestora se realizează cu medii nu doar intoxi- 
cate, dar mai ales entropice şi entropizate. 

Din aceste observații, credem că putem afirma cu încredere, despre 
existența unei corespondențe până la similitudine cu viruşii, entități 
considerate a fi la graniţa lumii vii şi care, deşi alcătuiți doar din mate- 
rial genetic de tip ADN sau doar ARN, dovedesc o superinteligență non- 
umană (prin multiplicarea în celula umană, precum programele 
informaţionale de tip virus din memoria computerelor). 

Această ipoteză implică două remarci importante, ce privesc fiecare 
din cele două entități. Pe de o parte, această corespondenţă sau chiar 
echivalență între cele două structuri microbiotice, confirmă calitatea de 

entitate vie acordată prionului infecțios (care, iată, nu posedă nici 
măcar material nucleic, ci doar o simplă proteină modificată). Pe de altă 
parte, la fel de important, este de reținut, în urma acestei similitudini, şi 
calitatea de structură dextrogiră a materialului nucleic viral, de 
tip proteic (asemenea prionului infecțios), deci a virusului în 
ansamblul său. 

In acest fel, ca o concluzie finală a acestui subiect, putem spune că 
prionii infecțioşi - prin structura şi modul de acţiune al acestora - ne 
ajută să confirmăm structura intimă spaţială (chiralitatea) a micro- 
organismelor de tip patogen, începând de la „uriaşele“ bacterii patogene, 
până la cei mai simpli viruşi. lar aceste confirmări ale dispoziţiei 
moleculare spaţiale microbiene, au relevanţă în înțelegerea tipului de 
mediu în care microbii „se simt bine“, sau mai precis spus, pentru care 
tip de mediu sunt „proiectaţi“ şi construiți: mediul toxic, cu mo- 
lecule specifice de tip dextrogir. 

De aceea, ipoteza noastră fundamentală în această privinţă, consideră 
că lumea microbiană patogenă, alături de microbii de tip saprofit, au şi ei 
rolul lor bine precizat în „simfonia vieții“. Aceşti „markeri“ ai mediului 
toxic, care apar şi se manifestă la un moment dat în organism, 
sunt avertismentele Naturii că acesta nu merge pe calea 
fiziologică, „înotând“ împotriva curentului generat de Legile 
Vieţii (inclusiv în privinţa alimentaţiei). 

Astfel, putem afirma cu încredere, că aceste structuri microscopice 
ale lumii vii sunt „beculeţele roşii de avertizare“ a faptului că, 
ceva în „maşinăria“ corpului nu funcționează conform 
standardelor de proiectare. 

De aceea, a-i blama, chiar şi pe aceşti patogeni văzuţi ca 
foarte nocivi (vezi virusul SIDA, prionii infecțioşi, dar şi multe alte 
bacterii, protozoare etc.), înseamnă a blama şi condamna unii 
dintre cei mai eficienţi „câini de pază“ ai organismului. 

Poate că, într-adevăr, aceştia „muşcă“ extrem de adânc şi dureros, 
cu sângerare abundentă şi sechele mari. Dar, este vital să ne reamintim 
că acest „rău necesar“ este „provocat“ de propriile noastre 
atitudini psiho-emoţionale şi mental-conceptuale, şi „asmuţit“ 
prin intervenția  dizarmoniosului câmp  bio-energo- 
informaţional! 

In ultimă instanţă, poate că cea mai bună profilaxie posibilă, în faţa 
„atacului“ acestor „câini“, constă în simplul dar fundamentalul gest de 
regăsire a armoniei la toate aceste niveluri - inclusiv alimentar, în care 
„bucata de carne“, este înlocuită, de data aceasta, cu „bucata de 
hrană naturală“... 


4.6.3.12 MICROBII 31 CÂMPUL BIORADIANT / 
BIOINFORMAPIONAL AL STRUCTURILOR VII 


Despre câmpul bioradiant sau bio-electroluminiscent şi cel bio- 
informaţional, se va discuta pe larg în subcapitolul 10.2, care va 
contura o imagine cât se poate de precisă a ceea ce reprezintă aceste 
dimensiuni. Dar, chiar şi până acolo, abordările de până acum, mai 
ales din acest larg subcapitol, au luat consistent în discuţie şi aceste 
aspecte ale universului cosmic şi uman (macro- şi microunivers). 

Deja din subiectul privitor la terapia genetică (abordată în 4.5.3), 
s-au putut trage concluzii interesante legate de existenţa şi manifestarea 
„câmpului morfogenetic“ postulat în această formă conceptuală de către 
doctorul în biochimie Rupert Sheldrake. Luând în considerare 
conceptele fundamentale emise de acest reputat om de ştiinţă şi autori- 
zată voce ştiinţifică, atunci vom aplica una dintre afirmaţiile acestuia şi 
pentru subiectul nostru - universul microbian. Astfel, dacă orice ființă 
prezintă un asemenea câmp, atunci este evident că şi microbii, 
chiar ca fiinţe unicelulare, sunt „dotate“ cu un asemenea câmp 
morfogenetic. 

Pentru a detalia aceste aspecte, în continuare vom trece în revistă 
câteva scurte informaţii aparent disparate, preluate din presă sau din 
tratate de specialitate medicală. Astfel, o informaţie din presa centrală, 
precizează că o echipă de medici de la Universitatea California 
din Santa Barbara, a descoperit o genă producătoare de noi 
gene care îi conferă bacteriei Salmonella caracteristici virulente şi 
toxice. După extragerea acesteia, salmonella îşi pierde cea mai mare 
parte din proprietățile toxice asupra cobailor care au fost infectați. 
Rezultatele au dus la concluzia că, în acest mod, bacteriile îşi pierd 
total capacitatea de producere a bolilor şi acţionează ca un vaccin 
care stimulează sistemul imunitar pentru protejarea organis- 
mului împotriva altor infecţii. Alte 2500 de bacterii, în afară de 
salmonella, printre care cele care generează febra tifoidă, 
holera, ciuma sau dizenteria, conţin gena descoperită de 
medicii californieni. 

Pe de altă parte, D. Buiuc, în „Microbiologie medicală“, precizează: 

Bacteriile subcultivate „in vitro“ pierd capacitatea de a sintetiza 
glicocalix (capsulă flexibilă sau matrice fibroasă ce înconjoară celula 
bacteriană), care în aceste condiţii nu mai este un avantaj selectiv ca în 
mediile lor naturale de viaţă. De aceea glicocalixul nu este un caracter 
cheie pentru identificarea bacteriilor. (59) 

De asemenea, revista „Discover“, nr. 1 din aprilie 2003, în articolul 
intitulat „Virusul poliomielitei poate fi reprodus din nimic“, oferă urmă- 
toarele date: 

Acum, când virusul poliomielitei a fost aproape şters de pe fața 
pământului, o echipă de la „State University of New York“ a demonstrat 
că acesta poate fi uşor reconstituit în laborator. Oricine poate găsi 
genomul virusului - în jur de 7.500 de nucleotide - pe Internet. Eckard 
Wimmer, microbiolog şi chimist, a folosit această informaţie pentru a 
„asambla“ peste 100 de mici fragmente de ADN care pot fi procurate de 
la orice firmă care oferă ADN la comandă. Pe măsură ce unea 
segmentele, Wimmer a creat mici modificări menite să deosebească 
virusul creat de cel real. El a rămas oarecum nedumerit, deoarece 
markerii genetici au avut consecințe nebănuite. Deşi falsul virus s-a 
dezvoltat într-un țesut de cultură, nu s-a comportat la fel ca 
virusul real atunci când a fost injectat în creierul şoarecilor. 
„Aceşti şoareci au fost modificaţi genetic pentru a fi vulnerabili la virusul 
poliomielitei“, afirmă Wimmer, „dar a fost nevoie de o cantitate de 
10.000 de ori mai mare de virus pentru a ucide un şoarece“. 

Fiecare dintre aceste câteva exemple scoate în evidenţă aspecte 
poate mai puţin analizate şi aprofundate: stilul aparent aleatoriu, 
întâmplător, al manifestărilor caracterului virulent sau saprofit al 

microbilor, pe de o parte, şi diferenţa esenţială între manifestarea „in 
vivo“ (în mediul real, „pe viu“) şi cea „in vitro“ (în laborator) a acestor 
microorganisme. 

Primul aspect scoate în evidenţă existența acelor elemente-cheie 
(genele), prin care o entitate microbiană devine virulentă sau „blândă“, 
nepatogenă. Al doilea aspect evidenţiază importanța mediului real, viu, 
în care un organism, fie el microscopic, acționează şi viețuieşte, pentru 
a-şi exercita funcţiile. Ambele situații sunt determinate, din punctul 
nostru de vedere, tocmai de existenţa şi manifestarea, ca factor deter- 
minant (de cauzalitate), a acestui câmp morfogenetic, cu acţiune 
bio-informaţională şi bio-radiantă. Prezenţa acestor biocâmpuri, 
la nivelul oricărei entităţi vii, pune interesanta problemă a interacțiunii 
dinamice, la acest nivel, cu biocâmpurile corespunzătoare ale entității 
umane, în al cărei organism a pătruns microorganismul luat în studiu. 

Exact acest aspect deosebit de interesant încercăm să-l aprofundăm 
şi să-l elucidăm în continuare, căci, prin cunoaşterea reală a acestei 
interacțiuni - ce poate merge de la rezonanţă armonică la 
interferenţă total dizarmonică - putem înţelege, la modul real, din 
perspectivă bio-energo-informaţională, cauzalitatea afecțiunilor 
microbiene. 

Componenta bioelectromagnetică a radiaţiei universale este coerent 
şi sistematizat descrisă în lucrarea „Omul şi mediul electric“ de către 
dr. Florin Dumitrescu - un competent observator al fenomenelor 
radiative bioenergetice, de altfel inventator al metodei, cunoscute astăzi, 
de evidenţiere şi vizualizare a haloului („aurei“), generat de 
manifestarea şi interacţiunea biocâmpurilor energoinformaţionale: 

Organismul viu comunică electric cu lumea înconjurătoare, iar 
structurile de înveliş se interpun ca un filtru selectiv în calea acestor 
schimburi de energie şi informaţii facilitându-le sau limitându-le, în 
funcţie de necesitățile energetice şi funcţionale ale organismului. Se 
poate vorbi de o homeostazie electrică şi de un mecanism al 
autoreglării asemănător homeotermiei şi termoreglării, la care 
învelişul organismului participă activ, dar aceste fenomene sunt mult 
mai complexe din punct de vedere fiziologic şi biofizic. (48) 

Un alt cercetător, din prima jumătate a secolului XX, ing. Marcel 
Violet, realizează foarte interesante experimente, care au în centrul 
atenţiei apa şi energiile cosmice de diferite tipuri, ce pot fi absorbite de 
acest preţios lichid universal: 

„In 1938 - când, în legătură cu specialişti ai Secţiei Tehnice 
a Armatei, (Marcel Violet) studia reacţiile culturilor microbiene 
expuse diferitelor culori ale spectrului, trebuind să oprească 
pentru câteva minute o examinare - el a acoperit preparatul bacterian 
respectiv cu un ecran din piele de cobai tăbăcită, întinsă pe un ecran 
de lemn, cu scopul de a-l sustrage temporar acţiunii radiaţiei colorate. 

Reluând experienţa un sfert de oră mai târziu, din stadiul în care o 
lăsase, constată cu surprindere că avuseseră loc modificări importante 
în timpul acestei scurte opriri, modificări inexplicabile pentru el la acea 
vreme. Repetând experienţa, el a constatat existența unei radiaţii 
penetrante, neluminoase, care, asociată radiaţiei luminoase, 
vizibile, modifica profund acțiunea şi poate chiar, în unele 
cazuri, îi schimba sensul. Controale repetate îi demonstrează că 
apa supusă acestei radiaţii, părea s-o înmagazineze şi va obține 

aceleaşi rezultate fie că supunea culturile direct radiației, fie apei în 
prealabil expusă la aceasta. 

Scopul primelor experienţe ale lui Marcel Violet vizau captarea 
pe o antenă a diferitelor radiaţii ale Cosmosului, de a le separa 
cu ajutorul unor filtre speciale şi de a încerca să le încorporeze în 
eşantioane de apă, elemente care să le confere calități analage celor 
care s-au constatat în apa expusă direct radiației. Pentru aceasta el a 
folosit condensatoare cu dielectrici clasici (adică artificiali): rezultatele 
au fost dezamăgitoare. Dar în urma sfatului unuia dintre prietenii săi de 
a substitui dielectricii utilizați până atunci, cu ceară de albine, a făcut 
ca totul să se schimbe şi i-au permis lui Marcel Violet să obțină o apă 
a cărei efecte acceleratoare asupra germinării puteau să fie 
controlate şi măsurate. 

Acţiunea apei „tratate“ de Marcel Violet a demonstrat următoarele 
efecte (alături de altele) asupra animalelor de laborator pe care s-au 
făcut primele testări: 

1 - nu s-a produs nici o mutație genetică şi 

2 - injecțiile cu viruşi au avut ca singură consecință 
formarea unui mic chist la locul inoculării, care ulterior a 
fost eliminat fără nici o manifestare aparentă. (43) 

Acest ultim efect constatat în urma efectuării experimentelor cu 
apa „energizată“, demonstrează direct şi la modul evident importanţa 
manifestării diferitelor energii şi necesitatea nu doar de a ţine cont, dar 
mai ales de a colabora şi lucra efectiv cu acestea. Cum, de alte substanțe 
chimice prezente în lichidul supus experienţei, nu poate fi vorba, această 
probabilă promotoare a actualei „ape Pl“ demonstrează, în acelaşi timp, 
importanţa care trebuie acordată lichidului vital şi a oricăror lichide ce 
sunt ingerate în organism. lar dacă „apa PI“ este „energizată“ cu 
aparatură şi tehnică mai mult sau mai puţin ultraperfecționată şi 
ultratehnologizată, apa organică din alimentele naturale (din vegetale, 
produse animale netratate termic sau chimic, ecologice) are cea mai 
perfectă “energizare” posibilă, una total naturală - a Naturii! 

lată încă o confirmare a Alimentaţiei Naturale: o hrană naturală 
ecologică, cu apa organică „energizată“ de mediul pur al 
Naturii, va oferi o protecţie normală asupra viruşilor şi 
bacteriilor patogene, conformă cu rezultatele experienţelor lui Marcel 
Violet. In acest fel, se relevă pregnant şi aspectul preventiv, nu numai 
terapeutic, asigurat prin armonizarea vibraţiei de frecvenţă înaltă 
a alimentelor Alimentaţiei Naturale. Deja am amintit în acest 
subcapitol, în acest sens, de exemplul cercetătorului care după 
doi ani de hrană naturală, înghite fiola cu germeni liofilizaţi 
de bacili difterici, fără a i se întâmpla nimic - caz expus de dr. 
Ernst Gunther - plus multe alte exemple la oameni şi animale. 

Studii la fel de interesante ne oferă prestigiosul cercetător în 
domeniul biologiei, fizicii şi chimiei de graniţă (la interfaţa între fizic şi 
bioenergetic), dr. Eugen Celan, care, în lucrarea ,,Materia vie şi 
radiaţiile“, vorbeşte de un fenomen deja cunoscut şi demonstrat de ştiinţă 
- „radiaţiile mitogenetice Gurvici“, evidenţiate prin „efectul 
citopatic în oglindă“, descoperit de acad. Kaznaceev: 

Fenomenul intricării celor două universuri (fizic şi biologic, al 
materiei şi energiei) are o extindere generală în lumea organismelor 
biologice. O dovedeşte aşa numitul efect citopatic în oglindă, 

descoperit de către academicianul rus Kaznaceev. După cum se ştie, o 
cultură infectată cu un agent patogen care îi provoacă modificări 
citopatologice, este capabilă să inducă unei alte culturi 
congenere fără a veni în contact direct cu ea, deci fără a o 
infecta, aceleaşi modificări citopatologice (experienţă repetată, 
cu acelaşi rezultat, pentru culturi celulare congenere separate, situ- 
ate la o distanţă de 2.500 km una de cealaltă — în Siberia şi în Crimeea). 
Această inducere se face pe calea transmiterii unor informaţii 
biopatologice pe purtătoare ultravioletă, purtătoare care este 
guvernată de legile unui univers einsteinian. Alături de celelalte fenomene 
mai înainte pomenite, apare aşadar, faptul că „efectul citopatic în oglindă “, 
printre alte implicaţii mai ales de ordin medical, demonstrează 
capacitatea structurilor biologice de a produce, transmite, 
recepționa, decoda şi integra informaţii dintr-un univers 
guvernat de legi newtoniene, într-un altul guvernat de legi rela- 
tivist-einsteiniene. Procesul acestora se poate derula în ambele sensuri. 
(45) 

Cu o altă ocazie, dr. Eugen Celan precizează că efectul citopatic 
în oglindă a fost confirmat în proporţie de 70% în experimentele 
repetate de 5.000 de ori (!) de echipa lui Kaznaceev (statistic, 
considerat a fi semnificativ), dar şi la noi în ţară încă din anul 1983 (E. 
Celan, C. Ştirbu, N. Manolescu, D. Grădinaru), pe alte tipuri de 
celule şi virusuri faţă de cele cu care a lucrat Kaznaceev. 

De asemenea, dr. Celan mai susține, printre altele: 

Un fapt care trebuie menţionat este legat de cercetările efectuate de 
grupul de investigatori de la Universitatea din Kaiserslautern, condus 
de către dr. FA. Popp şi profesorul Walter Nagl, care studiază efectele 
induse de aceste radiaţii, încorporate într-o mare clasă a aşa denumitelor 
emisiuni „biofotonice“ de care este legată şi „aura“ organismelor. 
Concluzia cea mai interesantă a acestor cercetări este aceea că acest 
gen de emisiuni, care stau la baza proceselor de înmulţire a celulelor 
organismelor biologice, au ca numitor comun calitatea de a fi coerente, 
ceea ce le apropie din acest punct de vedere de radiația de tip 
laser. Acest lucru i-a determinat pe cercetători să le considere ca fiind 
emisiuni „biolaser“, jucând un rol esenţial în dezvoltarea normală a 
proceselor de mitogeneză („Aşa cum au arătat lucrările lui FA. Popp 
şi W. Nagl, energiile transmutaţiei biologice la frecvenţă joasă sunt 
direct implicate în radiaţile ultraslabe de tip biolaser, emise de 
cvasitotalitatea celulelor vii“ - 45). Tocmai pierderea amintitei lor 
coerenţe aduce după sine cancerizarea ţesuturilor, ca urmare 
a alterării mesajului informaţional pe care aceste radiaţii îl 
transportă, jucând rolul de purtătoare. 

Concluzia concentrată, referitoare la acest tip de experimente, este 
la fel de concludentă: nu este neapărat necesară prezenţa 
microbului pentru a declanşa şi produce boala infecțioasă. 

Cauza este în interior, astfel că radiaţiile câmpului bio-energo- 
informațional uman - perturbat de dizarmonia internă - vor atrage, 
prin rezonanță,  microbii cu radiații de frecvențe 
corespunzătoare. 

De aceeaşi „radiaţie universală a ființelor vii“ se ocupă şi Georges 
Lakhovski, în lucrarea sa, „Originea vieţii“: 

Ce este radiația universală a fiinţelor vii? Teoria mea expune simplu 

principiile fundamentale şi îi relevă natura. Sprijinându-se pe cele mai 
recente descoperiri ale ştiinţei în domeniul radiațiilor ea demonstrează, 
ajutându-se de analogii foarte elementare, că celula, organismul 
esenţial al oricărui fiinţe vii, nu este altceva decât un rezonator 
electromagnetic, susceptibil de a emite şi de a absorbi radiaţii 
de foarte înaltă frecvenţă. 

Aceste principii fundamentale înglobează întreaga biologie. 

Viaţa? Este echilibru dinamic al celulelor, armonia acestor radiații 
multiple care acţionează unele contra altora. 

Boala? Este dezechilibrul oscilator al celulelor, provenind din cauze 
exterioare. In particular, este lupta radiaţiei microbiene, contra 
radiaţiei celulare. Căci microbul, ființă unicelulară, acționează de 
asemenea prin radiația sa. Dacă radiația microbiană triumfă, apare boala, 
şi la capătul rezistenţei vitale - moartea. Dacă învinge radiația 
celulară, atunci avem reîntoarcere la sănătate. (49) 

Ceea ce este deosebit de semnificativ în această lucrare a lui 
Lakhovski, este faptul că, pornind de la această idee, a funcționării 
celulelor ca oscilatoare electrice, el întreprinde o serie de 
experienţe pe plante (în speţă, Pelargonium), pe care le cancerizează 
cu inoculare de „Bacillus tumefaciens“, vindecându-le apoi tumorile 
produse, cu ajutorul unui radiooscilator care avea posibilitatea de a 
varia lungimea de undă emisă între 2 şi 10 metri. In final, constată că 
poate substitui oscilatorului, o sârmă de cupru făcută sub formă de 
buclă circulară deschisă în jurul tumorii respective, cu un diametru de 
30 de cm. După un timp de circa o lună tumoarea se usucă şi se 
desprinde de pe tulpină... 

In săptămânalul Formula „AS“, nr. 299 din 1998, în articolul intitulat 
„Rezonanta energetică“, abordează aceeaşi tematică a tehnologiei bioe- 
nergoinformaționale: 

Dr. Sir Peter Guy Manners, din Anglia, împreună cu un mare 
chirurg din Germania, dr. Hans Jenney, au pus la punct un aparat 
special bazat pe tehnica numită „cymatică“. Aceştia au plecat de la 
premisa că tot ceea ce este legat de om trebuie să fie în armonie cu 
Natura. Un organism, ca şi fiecare organ în parte, emite o energie 
armonică de viață. Acest lucru, recunoscut, după spusele autorilor, de 
marile societăți medicale, a fost numit „factorul H“. Există câte un 
„factor H“, specific fiecărui organ şi țesut din corp, cei doi autori 
identificând, după un lung studiu, peste 8.000 de „factori H“ din corpul 
uman. Terapia au denumit-o „cymatică“, derivat din greacă şi 
semnificând „pulsaţie, undă“. 

Autorii ştiu de la început care sunt frecvențele specifice ale 
organelor, „iar dacă, spre exemplu, ficatul este bolnav, acționăm 
pe frecvenţa lui. Fiind bolnav, «factorul H» va pulsa într-un anume 
fel, diferit de normal. Atunci trimitem în sistem, spre ficat, energia 
cu frecvența necesară. Dacă îmbolnăvirea este produsă de un 
virus, intervenim cu o valoare energetică de 4.000-5.000 de 
ori mai mare decât frecvenţa existentă în organismul bolnav 
şi virusul va fi distrus.“ 

Exemplele de mai sus evidenţiază, într-o primă perspectivă, urmă- 
toarea concluzie: boala infecțioasă, ca orice altă patologie a 
organismului, este, printre altele, şi o consecinţă a dezechilibrului 
între rezultanta bioenergoinformaţională a bioradiaţiilor 

celulare, ce alcătuiesc organismul respectiv, şi, de asemenea, 
bioradiația bioenergoinformaţională a microbilor din zona 
afectată. 

De aceea, cea mai eficientă rețetă, din această perspectivă, se referă 
la reechilibrarea bioelectroinformaţională a organismului. Regăsirea 
frecvenţei proprii de vibraţie armonioasă, a organismului inițial afectat, 
va determina anihilarea, tot la nivel de biocâmp, a bioradiaţiilor 
microbiene patogene (nocive). 

In ultimă instanţă, pare a fi vorba de un „joc“ al energiilor de tip 
biologic. Insă, intervine „doar“ un mic detaliu: este vorba primordial 
de dimensiunea informaţională, dincolo de cea bioenergetică, adică 
cea mental-conceptuală. 

Astfel că, ne reîntoarcem la problematica atitudinii omului faţă de 
ceea ce-l înconjoară şi, mai ales, a atitudinii faţă de el însuşi... 

La finalul acestui subiect atingem un aspect şi mai „delicat“ decât cel 
al bioenergoinformaţionalului, dar care are legătură cu acesta. Este vorba 
de existenţa şi manifestarea unor cicluri ale bolilor, conforme cu 
ciclurile generale de evoluţie ale organismului fizic, vital, psiho-emoțional, 
intelectual etc. 

Totuşi, bioritmul - sau „ritmul biologic“, ritmul vieţii, a structurilor 
vii - este un concept deja asumat şi asimilat de către ştiinţa occidentală, 
nemaifiind considerat un „misticism“ primitiv. Dacă acest „orologiu 
intern“ aparține vieții şi viului în orice manifestare, atunci nu mai apare 
surprinzătoare existenţa unui asemenea bioritm chiar şi în cazul bolilor, 
mai ales al celor infecțioase. 

Astfel, cercetători avizaţi ai domeniului au observat că, dacă luăm 
ca reper temporal jumătatea unei săptămâni (trei zile şi jumătate) drept 
unitatea de măsură, observăm cum perioadele de incubație ale 
multor boli infecțioase cunoscute sunt multipli ai aceastei 
unități, stabilită deloc întâmplător. (Ciclul săptămânal, al celor 
şapte zile, nu este un aspect temporal arbitrar, întâmplător, fiind un 
element cu conexiuni astronomice precise, legate de ciclul lunar de 28 
de zile.) 

Astfel, vom descoperi că: 

- febra tifoidă are perioada de incubație între 7 şi 21 de zile (între 

2 şi 6 unităţi); 

- varicela - 14 zile (4 unități); 

- rujeola - între 7 şi 14 zile (între 2 şi 4 unităţi); 

- tusea convulsivă - de zece zile şi jumătate (3 unități); 

- difteria - între 3 zile şi jumătate şi 10 zile (între 1 şi 3 unităţi). 

Pe de altă parte, s-a observat că exacerbarea infecțiilor are loc în 
anumite faze ale lunii (lună plină, cel mai adesea), dar mai ales s-a 
remarcat o corespondenţă între izbucnirea marilor epidemii şi, mai 
ales pandemii, şi momentele de maximă manifestare a petelor solare, 
cu ciclicitatea lor de 11 ani şi jumătate. 

Toate acestea ne indică la modul evident că omul, dar şi tot ceea ce-l 
înconjoară, este supus ritmurilor cosmice ale universului (deci şi a 
manifestărilor diverselor energii cosmice, mai mult sau mai puțin con- 
ştientizate), conform unor algoritmi de evoluţie pe care nu-i 
putem (încă) descifra şi percepe. lar această supunere în faţa 
ritmurilor de evoluţie cosmică, şi a energiilor corespunzătoare, este 
valabilă şi pentru microorganisme... 

De aceea apare, încă o dată, această veritabilă „lege“, care 
precizează că „nimic nu este întâmplător“ în Univers. Nici o 
îmbolnăvire nu apare „din senin“, şi, cu atât mai mult, în cazul 
bolilor infecțioase nu este vorba de simpla prezenţă a unui microor- 
ganism, oricât de hidos sau virulent ar părea, ci de perturbarea 
relațiilor armonice dintre ciclurile biologice (bioritmurile), 
de tip bioenergetic şi bioinformaţional, ale celor două linii 
de evoluţie - cel uman şi cel al microbilor. 


4.6.3.13 ATITUDINEA PSIHO-M ENTALĂ 
FAPA DE MICROBI 


Pentru cei care au parcurs cu atenţie şi receptivitate informaţiile 
expuse de-a lungul acestui întins subcapitol, referitoare la problematica 
universului microbian, probabil că deja acest ultim subiect le va părea 
cu adevărat firesc, în logica desfăşurării naturale a argumentaţiei noastre. 
Căci, faţă de aceste ființe ale „regnului microbian“ - pe care acum le 
înțelegem parcă altfel, al căror mod de vieţuire îl putem percepe ca 
fiind normal, firesc situat în curgerea armonioasă a întregului ecosistem 
al viului, dar, mai ales, care au, cu adevărat, un rol şi un sens 
clar în procesul dezvoltării şi evoluţiei întregului univers 
pământean - atitudinea noastră nu poate fi decât una la fel de naturală. 

Înţelegând şi conştientizând, prin cunoaştere, locul şi rostul acestor 
microscopice ființe, atunci, cu siguranţă că sentimentul dominant care 
va prevala în interiorul fiecăruia nu poate fi altul decât de respect şi 
consideraţie pentru munca şi acțiunea acestora. Poate că este 
de admirat, într-un fel, rolul pe care şi l-au asumat aceste microscopice 
ființe - bacterii patogene, virusuri etc. - precum „călăul“ de odinioară 
ce executa impasibil pedeapsa cuvenită celui aflat în afara 
legii. Astfel fac şi aceşti „colaboratori“ de regn: „execută“, prin 
declanşarea procesului normal numit „boală infecțioasă“, pe 
cei care nu au respectat Legea - cea a Vieţii, Cunoagşterii şi 
Responsabilităţii față de mediul extern în care acţionează, 
dar, mai ales, față de mediul intern în care trăiesc!... 

Atitudinea psiho-mentală pe care o adoptăm faţă de aceste 
microscopice fiinţe este fundamentală, nu doar din viziunea pentru etica 
umană şi universală, pentru respectul faţă de Viaţă, indiferent sub ce 
formă s-ar afla aceasta, dar mai ales din perspectiva concretă a stării de 
sănătate pe care o putem menţine - sau regăsi, dacă am pierdut-o. 

De aceea, a detalia şi a aplica în dimensiunea psiho-mentală observaţiile 
şi concluziile acestor studii, poate reprezenta un „medicament“ de o 
eficacitate nebănuită pentru imunitate, în special, şi întregul organism, 
în general. 

Uneori auzim - ca fiind vorbe „din popor“, vorbe „de duh“, sau ca 
aforisme ale înțelepciunii de demult apuse - dinspre vraci, vindecători, 
terapeuţi etc., afirmaţii de genul: „De ce ţi-e teamă nu scapi“, „Frica 
te-a îmbolnăvit“, „Risipeşte teama şi vei alunga şi boala odată 
cu ea“ etc. etc. 

Spiritul cartezian, crescut în stilul „dogmei ştiinţifice“ cataloghează 
afirmaţiile de mai sus ca simple poveşti pentru copii. Medicul timpului 
prezent nu mai are timp şi pentru Prezentul Continuu, cel al 

răbdării de a privi cu atenţie şi de a asculta înţelepciunea de „dincolo 
de cuvinte“ - acolo unde sălăsluieşte Cuvântul care, poate, chiar 
este întrupat, adică Viu, în plină exprimare. 

Vocea interioară cere o ureche interioară, cea a calității de a 
Asculta pur şi simplu. Oare ce ne spune vocea din interiorul fiecăruia 
dintre noi? Care este atitudinea noastră de oameni întregi față de forme 
de viaţă cu propriul lor drum, mult mai „mici“ decât noi? Ce facem noi, 
cu adevărat, pentru a le înţelege şi pentru a putea colabora, pentru a 
înceta teribilul război dintre două dimensiuni atât de diferite 
şi cu atâtea în comun (uman şi microbian)? 

Poezia spiritului universal desconspiră imagini inepuizabile în care 
ne putem îmbăia sufletul preţ de eoni de cuvinte... Dar luciditatea rigorii 
ştiinţifice intervine rapid, reamintindu-ne că, pentru a încheia măcar 
un armistițiu în războiul oamenilor cu lumea microbilor patogeni, 
oamenii trebuie să încheie războiul oamenilor cu oamenii. lar 
pentru aceasta, oamenii au nevoie măcar de un armistițiu cu ei 
înşişi, să elibereze teatrul de război din ei înşişi. Dacă vrem 
cu adevărat pace, trebuie să regăsim Pacea din noi înşine, 
pacea lăuntrică, singura eternă şi Reală! 

Mergând în continuare pe firul deducției logice şi naturale, ajungem 
la concluzia firească: pentru a putea regăsi pacea lăuntrică, este necesar 
- o necesitate aflată în armonia evoluţiei umane - să ne eliberăm de 
teamă / frică / panică! În acest fel, ne reîntoarcem la afirmaţia / 
observaţia de la începutul acestui „drum“ de subcapitol... 


Dacă afirmaţiile de mai sus fac parte doar dintr-o anume „poezie a 
cunoaşterii“, cu aer mai mult sau mai puțin precis şi riguros academic, 
„Afirmațiile Vieţii“, adică Faptele de viaţă, sunt mult mai concrete, 
la obiect, de cele mai multe ori absolut surprinzătoare, parcă 
provocându-ne să le (re descoperim (sub inţelesul. 

De aceea, în citatele următoare, vom oferi date ce pot părea „foarte 
volatile“ pentru spiritul ştiinţific obişnuit cu stilul rigorii carteziene, pre- 
cis măsurabile. Totuşi, faptele rămân, dincolo de teoriile, preceptele şi 
conceptele noastre, dincolo de măsura „Patului lui Procust“ 
care ne încăpățânăm să înghesuim conceptele noastre despre 
viaţă. Tot acest efort consumator de energie şi viață poate fi uitat 
eliberându-ne de obsesia efortului, observând doar Faptele 
vieţii, trăind pentru Viaţă. 

Să observăm situații, să tragem concluzii şi să ne reîntoarcem la 
teorii şi concepte, revizuindu-le „pe ici, pe colo“, poate chiar prin părțile 
fundamentale!... 

De aceea, vom îndrăzni în continuare oferirea unor scurte informații, 
ce respectă forma ştiinţifică, dar care transcend limitei impuse de 
„dogma” ştiinţei actuale, către dimensiuni psiho-mentale şi chiar con- 
ceptual-spirituale, intens invocate de noi pe întreg parcursul lucrării. 

Astfel, în lucrările neurofiziologului Karl Pribam de la Univer- 
sitatea din Stanford, SUA, precum şi în cărţile lui David Boom de 
la Universitateea din Londra, aceştia arătau că universul este 
holografic, iar formele noastre mentale de gândire nu sunt altceva decât 
holograme vii. Paralel cu aceste descoperiri, biologul Ruppert 
Sheldrake descria câmpul morfogenetic - un câmp de forță care 
dirijează creşterea şi comportamentul tuturor organelor (vezi Cap. 4.5.3 

- „Aspecte introductive privind terapia genică“). În psihologia modernă, 
urmărind pacienţii săi, psihologul Karl Jung a ajuns la concluzia că şi 
conştiinţa conţine gânduri, informaţii despre o experienţă trăită. 
Pe baza tuturor acestor descoperiri ştiinţifice, şi ținând cont de esența 
fizicii cuantice, care consideră Universul ca un sistem unitar, alcătuit din 
câmpuri de forță, Vernon Woolf (doctor, fizician, psiholog, doc- 
tor în ştiinţe filizofice, psihoterapie, fizică şi religie, profesor 
la cea mai mare universitate particulară din SUA, 
„Brigamlanga“) dezvoltă ideile predecesorilor săi şi la sfârşitul anilor 
'80 introduce noţiunea de holodain. 

Pentru Woolf, holodainul este o particulă de conştiinţă. Nu este 
pur şi simplu o idee trecută prin cap, ci ceea ce sălăsluieşte tot timpul 
în noi. Este o părticică din noi! Sunt câmpuri ce au forță, unele 
dintre ele acționează asupra structurilor proteice ale creierului 
şi ale altor părţi ale corpului uman. Şi, indiferent dacă sunt receptate 
sau nu, acestea sunt totuşi prezente în conştiinţa fiecăruia, influențând 
activ viaţa noastră. 

Profesorul ajunge la concluzia că holodain-ul este cea mai mică 
părticică, din ea se formează atomii, apoi moleculele, structurile 
proteice, țesuturile, organele, tot corpul, relaţiile interumane, 
sistemele sociale etc. In acest fel, holodainii reflectă ordinea 
interioară ascunsă. Ei generează întregul univers material, corpul 
nostru, rațiunea şi tot ceea ce ne face să existăm (din cartea lui V. 
Woolf, „Holodinamica“). 


Dacă cele expuse mai sus sunt tot teorii, mai mult sau mai puțin 
„holistice“, apropiate de realitate şi adevăr, ceea ce contează, cum 
susțineam anterior, sunt Faptele adevărate de Viaţă - una trăită la modul 
real, dincolo de universul conceptual al teoriilor. 

Astfel că, să începem cu o primă „faptă“, respectiv observații 
obiective şi nepărtinitoare ale unor efecte interesante, legate de acțiunea 
suspect de selectivă a virusului producător a ultimei stări panicarde 
globale, numită pneumonia atipică sau Sindromul Acut Respirator 
Sever (SARS). Astfel, principalele cotidiane româneşti din ziua de 
2 mai 2003, preluând o ştire a agenţiei Rompres, puneau câteva 
interesante întrebări legate de pneumonia atipică (SARS): 

Epidemia de pneumonie atipică prezintă aspecte deconcertante, 
pe care cercetătorii încearcă să le elucideze, a declarat un expert al 
OMS. Printre chestiunile ce vor trebui lămurite este şi motivul pentru 
care rata deceselor variază de la o ţară la alta şi este, poate, chiar 
mai ridicată în ţări renumite pentru sistemul lor sanitar 
avansat. Specialiştii se întreabă şi de ce copiii par a fi relativ 
cruțați de această boală şi de ce unii pacienţi dezvoltă o formă 
mai puțin gravă a virusului SARS. Mark Salter, un virusolog din 
cadrul OMS, a declarat ziariştilor: „Rata deceselor se menține între 6 şi 
10%, deşi variază în mod considerabil de la o ţară la alta. Se pare că 
există o rată a deceselor puțin mai mare în zone ce beneficiază de 
structuri de sănătate avansate - cum ar fi Singapore ori din Canada, 
în timp ce regiuni recunoscute ca având structuri medicale mai puțin 
dezvoltate au o rată a deceselor mai mică. Pe de altă parte, încercăm să 
înțelegem ce face ca unele persoane să evolueze spre un stadiu 
grav de dezvoltare a virusului. “ 

În acelaşi sens, legat de acelaşi subiect, revista „Ştiinţa pentru toți“, 
nr. 5 din mai 2003, oferea următoarele detalii: 

- nici un copil cu vârste între 4 şi 12 ani nu a murit până în prezent 
(iunie 2003) de SARS (medicii au tras concluzia că boala este 
mortală doar în cazul adulților); 

- mai mult de jumătate dintre bolnavii cu vârste peste 60 de ani 
mor. 

lată primele breşe în sistemul nostru conceptual clasic: viața ne 
„arată“ cum, îmbolnăvirea şi evoluţia acestei boli virale, nu urmează 
curba teoretică prgnozată şi raţional acceptată. Astfel, sistemele naționale 
medicale cele mai performante, dintre cele afectate, sunt şi cele mai 
„lovite“ de evoluţia bolii virale, în timp ce în zonele mai „primitive“, 
rata evoluţiei este mai puţin alertă. De asemenea, nu copiii sunt cei mai 
afectați (reprezentând categoria cea mai sensibilă şi predispusă atacului 
viral), ci adulţii, având bătrânii ca exponențţi de frunte! Adică exact 
categoria populaţională aflată în plină „putere creatoare“, inclusiv 
creatoare de concepte, păreri, chiar ideologii - dar mai ales de temeri, 
griji, frici şi, mai ales, panică!... 

Evident, nu generalizăm, dar, fiecare va putea recunoaşte cu 
obiectivitate aceste predispoziţii, ca fiind o caracteristică a grupelor 
populaționale amintite. Şi, aşa cum nu există boală, ci doar bolnavi, tot 
aşa nu există „categorii populaţionale“ reale, ci oameni reali. Astfel, 
deşi aparținând categoriei adulte, un editorialist al cotidianului central 
„Naţional“, are puterea să observe cu luciditate că „n-avem de ce ne 
teme, dar avem mereu de ce ne păzi. In orice clipă ceva ne amenință, 
dar iată că, tocmai lipsa fricii şi măsurile de prevedere ne ajută 
să trăim 70, 80 de ani sau cât este pe „mosorul“ genelor noastre“. 

Acesta nu este singurul adult care vorbeşte despre frică în sens 
constructiv, în sensul necesităţii de a ne elibera de ea - nu ca „moft“ de 
evoluţie, ci pur şi simplu ca necesitate de a ne putea menţine sau regăsi 
sănătatea, pentru bunăstarea şi buna vieţuire a fiecăruia dintre noi. Alți 
oameni de ştiinţă, abordând ştiinţific şi medical acest subiect, oferă date 
medicale concrete în acest sens, pentru a fi aprofundate de cei interesaţi 
de propria sănătate şi viaţă, pentru aprofundarea Cunoaşterii. Este exact 
ceea ce facem şi noi în continuare, cu două scurte şi concentrate citate, 
din lucrări deja amintite: 

In volumul „Imunitate maximă“, Dr. Michael Weiner spune: „Stresul 
psihologic eliberează hormoni puternici care inhibă funcţia imunitară“ 
iar medicul Cass Igram, în lucrarea sa, „Să te alimentezi corect sau să 
mori tânăr“, afirmă chiar mai tranşant: 

„Rolul jucat de stres în apariţia cancerului este atât de mare, încât 
nu ar fi exagerat să spunem că o proporție de 80% din cazurile de 
cancer îşi au originea imediată în unele forme de presiune 
sau de tensiune mentală. Mânia, îngrijorarea, teama, tristeţea, 
supărarea sunt emoții care se soldează cu efecte drastice asupra funcțiilor 
organice. Specialiştii au descoperit că astfel de emoții determină 
eliberarea la nivel cerebral a unor substanţe numite neuropep- 
tide. Aceşti compuşi exercită o acţiune profund imuno- 
supresoare. Oamenii de ştiinţă au stabilit existenţa unei relaţii între 
creier şi celulele sistemului imunitar, dovedind faptul că acestea din 
urmă pot fi distruse de emoțiile negative. Distrugerea este cauzată 

în parte de eliberarea unor substanţe chimice din terminaţiile nervoase. 
O dată ce se produce acest lucru, microbii sau celulele 
canceroase pot invada orice ţesut al organismului.“ (10) 

Corpul reacţionează la stresul negativ, mental şi emoțional, provocat 
de gânduri exact în acelaşi mod în care reacţionează față de ameninţări 
„reale“ de lezare fizică. Pentru subconştientul care guvernează 
procesele fiziologice, stimulii reprezentaţi de idei sunt la fel de reali ca 
şi cei din situaţia în care sunteți atacat de o bandă de hoți. Gândurile 
sunt procese ce pot stimula răspunsuri fiziologice - uneori 
sunt potrivite ocaziei, alteori nu. Fiziologii au descoperit că ele sunt 
atât de influente încât nu trebuie decât să anticipați un 
exercițiu, pentru ca sistemul nervos simpatic să vă stimuleze 
ritmul cardiac (Guyton, Arthur C., „Text of Medical Physiology“, 1986, 
pag. 277). (77) 

Pentru a înţelege şi mai limpede puterea minții şi a gândurilor, poate 
că este bine să ne reamintim de momentele din 11 septembrie 2001, fără 
însă a ne concentra prea tare pe acele emotii intens negative. In acest 
sens, vom prezenta extrase dintr-o lucrare ce abordează tocmai efectele 
la nivel psiho-mental a acţiuni din acea fatidică zi, dar şi a momentelor 
ce au urmat, marcate de spectrul terorismului cu „praful de anthrax“... 

Astfel, pentru o întâlnire anuală, la Piteşti, în noiembrie 2001, a 
specialiştilor NBC (protecţie împotriva Armei Nucleare, Biologice, 
Chimice) ai Protecţiei Civile din România, am pregătit - la acel mo- 
ment fiind locotenent medic în cadrul Departamentului „Protecţie la 
Dezastre“ al Comandamentului Protecţiei Civile din România - un ma- 
terial intitulat „Psihoza anthraxului“, având în vedere contextul 
momentului respectiv (la doar două luni de la momentul septembrie 
2001). 

Şi, cu ocazia realizării acelui material, a reieşit în prim plan aceeaşi 
fundamentală necesitate a controlului mental şi psihic al oamenilor, 
indiferent de situaţie, şi cu atât mai mult în momente dramatice ca cele 
de după 11 septembrie 2001: 

După primele momente de şoc psihic provocate de atentatele 
teroriste din SUA, de la 11 septembrie 2001, psihotraumei acute - 
declanşate de dezastrul aviatic violent, brutal şi vizibil - i-a luat locul o 
stare psihopatologică „cronică“ de o altă factură, aflată în continuă 
evoluţie. Căci, de la începutul lunii octombrie 2001, întreg mapamondul, 
în general și teritoriul SUA, în special, a început să se confrunte cu 
spectrul real, mai puţin violent, discret chiar, dar nu mai puțin terifiant, 
al „bioterorismului “. 

Nici până acum bioterorismul şi arma biologică nu erau noțiuni 
necunoscute, dar din acest moment ameninţarea sa devine una reală, 
palpabilă, ce poate atinge pe oricine, de la cel mai simplu om la însuşi 
preşedintele SUA (direct ameninţat cu celebrul „plic cu praf alb“ al 
anthraxului ). 

Primul simptom al „organismului social“ (societatea), care a 
apărut deja, pare a fi, cu certitudine, teama. Astfel, într-un sondaj 
întreprins de postul TV „CNN“ la începutul lunii octombrie 2001, 53% 
dintre cei interogaţi se tem de un atac chimic sau biologic, iar 23% de 
unul nuclear. Aceste temeri au început să se materializeze în vânzarea 
de măşti de gaze, costume antichimice / antibiologice şi altele de acest 
tip. După 11 septembrie oamenii au început să cumpere în cantități tot 

mai mari costumele de protecţie amintite, seturi de purificare a apei, 
tablete de ciprofloxacină (antibioticul de elecţie antianthrax) în cantități 
impresionante. 

Aceste evenimente tot mai răspândite ne indică un înalt nivel de 
teamă şi frică ce a cuprins segmente tot mai largi ale poporului american. 
Această frică - „sentiment de nelinişte trăit în prezența sau la 
gândul unui pericol“ — este, de data aceasta, de un tip mai aparte. 
Căci aceasta nu mai este rezultatul emoţiei-şoc provocate de impactul 
vre-unui dezastru imediat asupra psihicului uman, ci penetrarea 
insidioasă în psihicul fiecărei persoane a ideii că oricine poate fi afectat 
de arma biologică, chimică sau nucleară, oricâte măsuri de prevenție 
ar lua. De aceea este foarte uşor ca frica deja prezentă să se amplifice, 
sau chiar să se metamorfozeze în valenţele superioare ale reacției 
psihologice posttraumatice (psihotraumei): disperare, stări de 
supraexcitație, stări de agitaţie intensă până la instalarea panicii. Dovada 
că panica a început să se instaleze temeinic pe teritoriul american este 
confirmată de ultima „achiziție“ disperată a americanilor: animale de 
colivie de tipul canarilor pentru a fi folosiţi ca senzori antichimici. Ținând 
cont de încrederea americanilor în tehnologia sofisticată şi lipsa de 
receptivitate a acestora la tehnicile neconvenţionale, se poate spune că 
apelarea la aceste metode „populare“, „primitive“ etc. în proporții tot 
mai mari, reprezintă semnul evident al psihopanicii instalate tot mai 
acut în psihicul colectiv american. 

In cazul psihotraumei provocate de dezastrul acut (prăbuşirea de 
avioane, clădiri emblematice etc. ), intensul stres posttraumatic generează 
o psihotraumă ce se poate canaliza şi drena parțial sub forma furiei 
îndreptate împotriva teroriştilor (de aici disperarea autorităților 
americane de a identifica cât mai rapid teroriștii, adică „target'“-ul, ţinta 
de canalizare a uriaşelor energii psiho-patologice emise). In schimb, în 
cazul armei biologice de tipul infestării cu anthrax, efectul 
psihotraumatic este rezultatul unei evoluţii psiho-patologice asemenea 
agentului infecțios: insidios, cu evoluţie lentă, dar mai ales silenţioasă, 
nevăzută, nepalpată. Imposibilitatea de a mai utiliza proprii senzori 
biologici îi induce persoanei inițial normale senzaţia de pericol iminent 
şi invizibil, de handicapat şi neajutorat în fața pericolului omniprezent. 
Această manifestare conştientă şi exagerată a psihicului uman, 
prin surescitare, obsesie, idee fixă etc este reprezentarea fidelă 
a psihozei (conform definiţiei din DEX). 

Aceasta este teroarea nevăzută, adică „arma perfectă“ a teroriş- 
tilor, scopul principal al activităţii acestora. De aceea arma biologică 
de tipul anthraxului nu trebuie să fie letală pentru a fi eficientă, este 
suficient să dea naştere câtorva cazuri de îmbolnăvire, confuzia care 
se creează consemnând atingerea scopului. 

Intrebarea fundamentală a temei propuse se bazează pe modul 
exagerat de manifestare al psihozei, ca teamă şi panică nejustificată: „Este 
sau nu este atât de periculos anthraxul şi infecția sa, aşa cum 
se crede?“. Răspunsul la întrebare este expus sintetic prin vocea prof. 
dr. Adrian Streinu-Cercel, directorul Institutului „Prof. dr. Matei 
Balş“ (situat în complexul Spitalului de boli infecțioase „N.Gh. Lupu“, 
fostul „Colentina“). In interviul acordat revistei „Orizonturi medicale“ 
nr. 16/26.10.2001, acesta face unele precizări: 

„Ca să se infecteze cu anthrax, omul trebuie, în primul rând, să se 
duc într-o zonă care să aibă anthrax, iar, în al doilea rând, trebuie să 

aibă leziuni pe piele. Deci, ajuns în zona cu anthrax, introduce mâna în 
țărână şi, dacă are leziuni pe piele, se poate contamina. Altfel, nu! 
Anthraxul nu este o infecţie care, în mod preponderent, să dea o 
determinare pulmonară. Trebuie să aspiri în arborele bronşic nenumraţi 
spori pentru a face forma pulmonară. Chiar şi în aceste condiții s-au 
raportat maximum 20 de cazuri de anthrax cutanat în România. Or, la o 
populaţie de 23 de milioane de oameni, este practic egal cu zero.“ 

Astfel, apare firească şi reală observaţia că anthraxul nu este 
considerat o armă de nimicire în masă. Astfel, răspunsul la 
întrebarea anterioară este precis şi confortabil: „Nu, nu este atât de 
periculos anthraxul şi infecția sa, după cum se crede!“. 

Concluzia este clară, în acest caz: pericolul anthraxului, ca potenţială 
armă biologică la îndemâna teroriştilor, există, ca orice pericol potențial. 
Dar de aici şi până la manifestări panicarde nu mai este decât un pas — 
manifestări de tipul aprovizionărilor disperate cu materiale specializate 
antianthrax, atitudini atipice, propagare amplificată de zvonuri, păreri, 
până la isterizarea populației, prin intermediul „amplificatorului“ numit 
mass-media. 

Acest pas este cel al psihozei de tip panicard, al manifestărilor 
surescitante din subconştientul fiecăruia de tipul obsesiilor, ideilor fixe 
etc. legate de un subiect care, în ultimă instanță, nu face decât să 
deconspire teama, frica şi frustrările existente în fiecare din noi. De 
aceea consider că numai regăsirea încrederii în forțele proprii 
de apărare ale organismului în fața bolii prin mijloace specifice 
şi precise, reprezintă adevăratul „tratament“ pentru această 
boală de început de mileniu - psihoza panicardă. Toate celelalte 
mijloace de apărare absolut necesare sunt „colaterale“, 
asemenea pierderilor din războiul deja declanşat cu 
terorismul, fie el fizic, psihic, mental sau de orice altă natură... 

lată cum problema anthraxului şi a teroriştilor („microbii“ 
regnului uman) a scos la suprafaţă - în realitate, dincolo de distrugerea 
materială reală, dar mult mai nesemnificativă - uriaşa distrugere a 
edificiului interior al încrederii oamenilor în oameni, dar mai 
ales a încrederii oamenilor în ei înşişi! De aceea considerăm că 
teroriştii, mult invocaţi de americani după septembrie 2001, sunt exact 
asemenea microbilor patogeni (la fel de mult invocaţi de americani): ei 
s-au putut manifesta doar acolo unde există o problemă, o 
perturbare a „Forţei“ echilibrului şi armoniei evoluţiei umane. 
Şi, să nu uităm, că americanii sunt declaraţi populaţia cu numărul cel 
mai mare de obezi, cu mari probleme de sănătate - dar şi cu cele mai 
fascinante descoperiri tehnologice, care pot apropia sau depărta omul 
de el însuşi, în funcție de cum sunt folosite, pentru pace, sau împotriva 
omului... 

Toate aceste imagini participă la conturarea unei sintetice imagini, 
a puterii creatoare sau distrugătoare a mentalului uman. De 
aceea, „cu credința nu-i de joacă“ - această putere acționează pecum 
sabia cu două tăişuri: fie taie decisiv cărarea prin hăţişul 
minţii invadate de „bălăriile“ prejudecăţilor, fie taie, la fel de 
decisiv şi decis, însuşi capul celui neatent cu această nucleară 
forță, existentă în fiecare din noi. 

Şi, tot de aceea, pentru început, este util să ne mulțumim cu redesco- 
perirea şi practica primei etape, cea a încrederii, simple şi naturale, 

în forțele naturale din noi înşine şi în ceilalți semeni - ca 
prim pas de regăsire a încrederii în oameni... 

Dovada, că trăirea reală şi intensă în forul interior, a încrederii 
(sau neîncrederii), nu reprezintă doar simple reprezentări şi teorii 
psihiologice, ci o realitate palpabilă, cu consecințe pe plan fizic, 
imediat - ne este oferită prin câteva exemple foarte utile şi instructive 
în acest sens. 

Astfel, într-un articol din presa anului 1997, luna August, intitulat 
„Nocebo - omologul negativ al lui Placebo“, autoarea Silvia Costin 
explică pe scurt acest concept: 

Cercetătorul Roger Lafforest aprofundează subiectul „efectului 
Nocebo“, văzut ca omologul negativ al lui Placebo. In linii mari, 
traducerea acestui termen ar fi ideea de „efect al unei gândiri nega- 
tive“. 

Nocebo este, de fapt, gândul negativ creat de pacientul însuşi, la 
nivelul propriului subconștient. Astfel, se ştie de când lumea că anumite 
gânduri, cele „negre”, te pot îmbolnăvi. Teama de o anumită boală, 
raportarea zilnică la simptomele ei pot în final „atrage“ răul şi îmbolnăvi 
efectiv pe cel care se lasă obsedat de ideea afecțiunii respective. De 
aceea a apărut aforismul popular: „De ceea ce ţi-e frică, nu scapi!“. 

lată cele două fațete principale ale efectului Nocebo - pe de o parte, 
cultivarea nesăbuită şi uneori chiar obsesională a „gândului rău“ (teama, 
frica, panica, invidia, furia, ura), cu efecte distructive, observabile fizic, 
mai devreme sau mai târziu. Cel de-al doilea spect al efectului Nocebo 
se referă la slăbiciunea şi lipsa de apărare față de avslanşa de „gânduri 
negre“, incluzând agresivitatea, tendinţa de a distruge şi de a submina 
etc. Aceste energii şi gânduri distructive, frecvent vehiculate şi prin 
mass-media, tind să penetreze subconştientul, acționând în timp ca 
veritabile „focare de infecţie“ mentală ... 

Aşadar, în afara poluării fizice, mult mai primejdioasă se dovedeşte 
a fi poluarea psihică, maladia cea mai gravă de care este atinsă 
civilizația actuală. 

Mult mai bogat în date precise, medicale, articolul „Placebo - 
«Minciuni» care vindecă“, de Adrian Bittel, şi apărut în revista 
“Formula AS“, nr. 346, din Ianuarie 1999, credem că oferă o imagine 
deosebit de relevantă a ceea ce reprezintă cu adevărat puterea gândului 
şi a minţii: 

Despre efectul Placebo (numit astfel de la cuvântul latinesc ce 
înseamnă „mi-ar plăcea“), cercetătoarea Sandra Blakeless, într-un număr 
din vara anului 1999 al prestigiosului cotidian „The New York 
Times“, trece în revistă experimentele şi studiile făcute în mari centre 
de cercetare din lume asupra efectelor benefice obținute prin tratamente 
fictive şi concluziile de ultimă oră ale oamenilor de ştiinţă. 

In lumea medicală este binecunoscut cazul unui anume domn 
Wright căruia, în 1957, i s-a diagnosticat un cancer în fază atât de avansată, 
încât sfârşitul era o chestiune de câteva zile. Spitalizat la „Long Beach“, 
California, el a aflat despre descoperirea unui ser numit Krebiozen, 
care părea eficace în tratarea tumorilor canceroase, şi şi-a pus toată 
speranţa în el. L-a implorat pe doctorul care îl îngrijea, Philip West, 
să-i administreze leacul, iar acesta, deşi foarte sceptic, a acceptat mai 
curând pentru a-i împlini o ultimă dorință muribundului. Revenind a 
doua zi după ce-i făcuse injecţia, oncologul a rămas uimit: domnul 

Wright îşi părăsise patul de moarte şi glumea pe culoar cu infirmierele. 
Examenele radiologice au arătat că, în mod miraculos, tumorile se 
topiseră ca bulgării de zăpadă la soare. 

Două luni mai târziu, bolnavul, care părăsise spitalul şi revenise la 
viața normală, a aflat din ziare că serul Krebiozen este o şarlatanie 
menită să escrocheze oamenii disperaţi. A căzut din nou la pat şi tumorile 
au reînceput să-l invadeze corpul. Doctorul West, care intuise rolul 
gândirii în evoluția inexplicabilă a pacientului său, l-a sfătuit să nu creadă 
o iotă din ceea ce spun ziariştii, manipulaţi de patronii marilor firme de 
medicamente. Aceştia işi văd interesele amenințate de noul ser, de aceea 
vor să-l discrediteze. Și i-a făcut o nouă injecție, asigurându-l că este o 
versiune îmbunătățită a serului şi de două ori mai puternică. De fapt, 
doctorul nu pusese în seringă decât apă distilată. În scurt timp, 
dl. Wright s-a simţit iar bine, masele tumorale s-au redus, a început să-şi 
facă planuri de viitor şi să-şi cumpere haine pe măsură, căci întreaga 
garderobă îi era prea largă. Asta a durat alte câteva luni, până când i-a 
căzut în mână o revistă medicală serioasă în care se demonstra ştiinţific 
şi fără drept de apel că serul Krebiozen nu avea nici o eficacitate. Două 
zile mai târziu, domnul Wright a intrat în agonie şi a murit... 

Faptul că o boală mortală poate fi învinsă doar prin convingerea 
pacientului că i s-a găsit un remediu, li s-a părut la vremea aceea 
pacienţilor o ciudățenie nedemnă de a fi luată în seamă. Astăzi, însă, 
oamenii de ştiinţă şi-au dat seama, după numeroase experimente, de 
puterea efectului Placebo şi sunt pe cale să identifice procesele biologice 
aflate la originea uimitoarelor vindecări. Datorită noilor tehnici de 
investigare cerebrală, ei au descoperit o serie de mecanisme biologice 
prin care gândirea, credinţa, dorinţa puternică pot modifica structura 
celulelor, țesuturilor şi organelor. Aici trebuie căutată explicaţia 
rezultatelor date de tratamentele Placebo, „aceste minciuni care 
vindecă“ - după cum le denumeşte Anne Harrington, profesoară de 
istoria ştiinţelor la Universitatea Harvard. Deşi nu posedă nici o 
proprietate farmacologică, Placebo-urile induc o reacţie 
asemănătoare doctoriilor şi procedurilor medicale adevărate. 

În Texas, cercetătorii au început să studieze fenomenul în cadrul 
chirurgiei artroscopice a genunchiului. Un număr de bolnavi cu artroză 
a fost împărţit în două grupe şi, sub anestezie generală, unora li s-a făcut 
operația clasică a articulației, iar altora, doar trei mici incizii superficiale 
şi atât. S-a constatat, în timp, că nici bolnavii cu operație fictivă nu mai 
acuzau dureri şi nu mai aveau genunchii inflamaţi, exact la fel ca 
cei din prima grupă. 

Alt exemplu, expus pe larg în revista „New Scientist“ din Londra: 
dr. Irving Kirsch, reputat psihiatru de la Universitatea Connecticut, a 
realizat un amplu studiu asupra medicamentelor antidepresive şi seda- 
tive din ultima generaţie, între care şi celebrul Prozac - pilula psihotrop 
scumpă, pe un lot de 2.318 pacienţi. Aceştia au primit, în cursul 
experimentului, alternativ, fie antidepresivul adevărat, fie un Placebo 
inactiv chimic, starea lor psihologică fiind evaluată înainte şi după. Ei 
bine, eficacitatea Prozacului s-a vădit a fi doar cu 25% mai bună 
decât a caşetelor goale, şi s-a mai constatat un aspect interesant: 
pacienții fiind avertizaţi asupra efectelor negative ale antidepresivelor, 

chiar şi cei care au primit pilule false au resimţit aceste efecte. Concluzia 
prof. dr. Irvinf Kirsch, expusă pe înţelesul tuturor, este că „dacă eşti 
gata să te simţi mai bine, te vei simţi mai bine“, medicamentul 
răspunzând aşteptării tale, iar putinţa de alinare nu aparține - se 
pare - atât substanţelor chimice din pilulă, cât creierului tău. 

Evident, nimeni nu neagă efectele farmacolozice ale medicamentelor 
şi necesitatea lor în tratarea bolilor, efectul Placebo nefiind controlat, în 
general, ci doar constatat. L-au constatat şi testele făcute cu un produs 
împotriva căderii părului, în paralel cu o loţiune de „apă chioară“: dacă 
86% din subiecţii care au folosit produsul adevărat au constatat că acesta 
le-a stopat chelirea şi le-a îndesit podoaba capilară, ei bine, şi 46% din 
cei care s-au fricționat cu apă au avut acelaşi efect. L-au constatat 
și studiile făcute pe un lot de copii astmatici din Venezuela, cărora li s-a 
oferit de două ori pe zi să miroasă vanilie, înainte de a înghiţi câteva 
picături dintr-un bronhodilatator. După tratament s-a văzut că mirosul 
de vanilie le sporea copiilor capacitatea pulmonară cu 33% mai 
mult decât o putea face bronhodilatatorul singur. Puterea efectului Pla- 
cebo s-a constatat şi în combaterea durerilor, a alergiilor, a disfuncţiilor 
sexuale, ba chiar şi în curele de slăbire. 

Şi totuşi, care este explicația? O vreme, oamenii de ştiinţă au crezut 
că încrederea şi dorinţa de vindecare a subiectului fac ca, la înghițirea 
falsei doctorii, hipotalamusul acestuia să fabrice endorfine, substanţe 
asemănătoare morfinei. Explicaţia nu este mulțumitoare şi lasă 
descoperite multe aspecte, între care persistenţa efectului. 

O nouă ramură a neuropsihologiei cognitive, numită „teoria 
anticipării“, începe să descifreze funcţionarea efectului Placebo. Ca în 
teoria clasică a reflexelor condiționate (toată lumea ştie acum de 
câinele lui Pavlov), adepții noii discipline ştiinţifice spun că anticiparea 
implică învăţarea, obişnuinţa prin asociere. Îngrijirile pe care bolnavul 
le-a primit anterior (pastile ce i-au luat durerea, diverse proceduri şi 
tratamente care au făcut să dispară stările proaste etc.) au creat o 
condiționare: halatul alb al medicului, mirosul de dezinfectant, 
instrumentele specifice actului terapeutic etc. Aceste anticipări reactive 
ale creierului sunt instantanee, inconștiente şi foarte puternice, fiindcă 
omul a trebuit să se adapteze unui mediu plin de ambiguităţi. De exemplu, 
într-un loc umbros din pădure, un obiect lung şi subțire printre frunzele 
de pe jos poate fi o creangă uscată sau un şarpe. Dacă omul consideră 
periculos să se apropie ca să se convingă ce e cu adevărat acel obiect, 
creierul dezvoltă un mecanism de anticipare care accelerează 
perceperea obiectului ca şarpe, indiferent de realitate. 

Ambiguitatea nu există doar în lumea exterioară, ci este inerentă şi 
în interiorul organismului uman. lată pentru ce, atunci când li s-a dat 
voluntarilor unui experiment un produs ce provoca o secreție de 
adrenalină, ei şi-au interpretat stările diferit — furie, euforie sau chiar 
nimic special - exact în funcţie de ceea ce li s-a spus că vor simți. 

Pentru detractorii medicinei alternative, o mare parte din succesele 
acesteia s-ar datora în primul rând efectului Placebo. Acolo unde terapiile 
ştiinţifice se dovedesc neputincioase, bolnavul îşi pune toată speranţa 
și îşi anticipează mental posibilitatea salvării prin alte procedee, despre 
a căror eficacitate miraculoasă a auzit. 

„În fond, dacă sistemul imunitar al unui bolnav poate fi 
stimulat, n-are importanţă dacă o face un doctor în halat alb 
sau un vrăjitor cu pene în cap“ - este de părere dr. Dan Molderman, 
medic antropolog la Universitatea din Michigan. „Important 
este rezultatul. “ 

După un asemenea „tur de forță“ printre date relevante, referitoare 
la acest subiect extrem de volatil şi alunecos pentru spiritul rigorii 
academice, mai „plusăm“ cu două ultime citate - din cadrul acestui 
subiect şi subcapitol al universului microbian - care merg în acelaşi 
sens al „volatilelor“ imagini anterioare. 

Astfel, în articolul sugestiv intitulat „Tumoarea din mental“, 
prestigioasa psiholog şi specialist terapeut în reflexologie, Gabriela 
Floreta Bucur, întăreşte imaginile citate anterior, cu precizări exacte în 
domeniul abordat în acest subiect: 

În aceste vremuri când umanitatea are frică de orice, capul de afiş 
îl deţine frica de boală. Se poate spune că oamenii îşi petrec jumătate 
din viaţă fiind bolnavi, iar cealaltă jumătate temându-se să nu 
se îmbolnăvească! (Altfel spus, precum un diagnostic sec: astăzi, 
umanitatea este bolnavă de frică) 

Nici o stare de spirit nu este mai potrivită îmbolnăvirii, ca frica. 
Boli psihosomatice, neuro-vegetative şi altele decurg dintr-o atitudine 
vicioasă a mentalului, determinată de frică. 

Oriunde îţi atinteşti privirea, oriunde îţi îndrepţi auzul, pretutindeni 
reclame promoționale, informări, publicitate despre calitățile 
extraordinare ale noilor tipuri de medicamente şi tratamente. 
Ambalajele, prospectele, sfaturile medicale, articolele de popularizare 
sunt menite să atragă cumpărătorii, devenind un fel de invitaţie la 
îmbolnăvire... 

Întrebarea „ce mai faci?“, banala formulă de politeţe devine o ocazie 
deosebită pentru plângeri şi văicăreli. Copii se îmbolnăvesc adesea 
din cauza atitudinii greşite a unor părinți care se tem pentru 
sănătatea acestora şi exagerează în îngrijiri, în administrarea 
„preventivă“ a unor tone de „vitamine caşetă“, înconjurându-i cu 
spaima de îmbolnăvire. Psihoza angoaselor seamănă panică. 
Îndoiala, spaima, teama, frica, îngrijorarea - iată cei mai performanți 
programatori de boli... 

Într-o închisoare s-a efectuat un experiment inedit. Sub promisiunea 
dăruirii vieţii, cinci condamnați la moarte au acceptat să doarmă în 
paturile care fuseseră ocupate de cinci deţinuţi care muriseră de holeră. 
Patru dintre participanţii la experiment au murit de frica 
posibilei contaminări, deşi paturile fuseseră folosite, în 
realitate, de persoane sănătoase. 

A fost refăcut experimentul în sens invers. Cinci alți condamnați 
la moarte au fost culcaţi - fără să ştie - în paturi ce fuseseră 
ocupate de cinci holerici. Nici unul nu a avut vre-o manifestare 
a groaznicei boli. „Bariera“ psihică se ridicase în faţa fricii la primul 
experiment, dar era coborâtă şi frica nu putuse pătrunde în cel de-al 
doilea experiment. 

Sunt cunoscute cazurile de sarcină falsă. O femeie ce îşi doreşte 
obsesiv un copil (şi nu-l poate avea) se poate crede la un moment dat, 

însărcinată. Din momentul acestei autosugestii, toate fenomenele 
fiziologice specifice acestei stări încep să se facă simțite: 
menstrele dispar, şoldurile se lățesc, sânii se întăresc, mucoasa uterului 
se îngroaşă etc. Apar şi alte aspecte specifice: greturi, amețeli, 
pofte pentru un anumit aliment, stări de vomă (conform celor aflate de 
„mamă“ de la alte femei, trecute prin experiența maternă). 

Acest întreg ansamblu de manifestări ce nu au la bază o realitate 
fiziologică dispar la un moment dat de la sine şi totul reintră în 
normal... 

În acelaşi stil firesc şi real, de abordare a problematicii noastre, 
într-un articol din presa anului 1996, luna noiembrie, şi intitulat „Puterea 
gândului şi influențarea mentală a maladiilor grave“, se precizează: 

În revista „Sunday Times“ din Marea Britanie este citat dr. Karol 
Sikova, profesor de  ooncologie clinică la Spitalul 
Hammersmith, legat de influența gândurilor pozitive asupra pacienților 
săi: „Avem pacienţi care au supravieţuit 20 de ani cu cancer osos 
secundar şi cazuri de pacienţi care au trăit mai bine de 8 ani cu cancer 
la ficat. Oamenii aceştia au luat viaţa mai uşor, au scăpat de frică 
şi au minimalizat rolul cancerului, reuşind astfel să supraieţuiască mai 
mult“. 

Dr. Steven Greer, psiholog la „Royal Marsden Hospital“, vine 
în sprijinul afirmațiilor profesorului Sikova, considerând că, în anumite 
condiții, gândirea pozitivă influenţează favorabil mersul bolii, dar consideră 
că „dovezile științifice în această problemă sunt importante, pentru a feri 
pacienţii de terapii ineficiente. Totuşi, pot spune că rezultatele de 
până acum furnizează dovezi puternice în favoarea dominării 
materiei de către spirit“. 


Toate aceste date medicale, furnizate de observaţii ale unor 
rezultate concrete, confirmă, susțin şi întăresc ceea ce noi promovăm 
pe tot parcursul lucrării, nu doar a acestui subcapitol: puterea 
gândului şi a forței mentale, în colaborare cu forțele psihice 
şi spirituale din interiorul fiecărei ființe umane, dețin rolul 
de „primă mână“ în neutralizarea la nivel cauzal a 
dizarmoniilor numite boli, apărute la orice nivel, inclusiv 
infecțios. 

De aceea, în reabilitarea relaţiei cu lumea microbiană, poate că, 
mai important decât reglarea relaţiei alimentare din propriul organ- 
ism, este chiar reglementarea relaţiei intraumane (şi apoi 
interumane) a fiecăruia dintre noi cu el însuşi, pe lungul drum de 
regăsire a fiecăruia, de redescoperire a OM-ului de către fiecare 
ființă umană. 

În ultimă instanţă, poate că atitudinea fiecăruia dintre noi, 
față de aparent neajutoratele ființe ale universului microbian 
reflectă, în oglindă, atitudinea fiecăruia faţă de el însuşi, adică 
față de Viaţă, Cosmos, Principiu... 

De aceea, toate celelalte date ştiinţifice oferite, rămân doar ca 
teorii „eliberatoare“ de alte teorii - care şi ele, cele vechi, la 
rândul lor, au eliberat oamenii de alte teorii, la momentul 
potrivit... 

4.7 „MEDICINA PENTRU VIAPÂ“ 
(MEDICINA NATURALA) îl 
„MEDICAMENTUL - ALIMENT“ NATURAL 


4.7.1 „MEDICINA NATURALĂ“ (NATU RO PATIA) 
SAU „MEDICINA PENTRU VIAPA“ 


Ajunşi, în sfârşit, la ultimul subcapitol al acestui vast capitol al medi- 
camentului, credem că putem afirma şi sublinia cu mult mai multă 
încredere (decât înaintea parcurgerii capitolului) ideea-concept 
fundamentală a acestuia, regăsită pe parcursul întregii lucrări. Anume 
că, dincolo de aspectul strict gastronomic, „Alimentaţia Naturală“, atent 
dozată şi direcționată, poate reprezenta acel minunat „Medicament- 
Aliment“ Natural, promovat de Hipocrate încă de acum 2.400 de ani - 
cel care a construit bazele unei Medicini a Naturii şi Vieţii, pentru OM 
şi pentru Viaţă! 

Toate datele de mai sus ne permit să afirmăm că, atât Hipocrate, 
cât şi mulți alții, mai puţin cunoscuți, au pus bazele unei noi medicini, 
a vieţii, pentru Viaţă. In prezentul ştiinţei şi tehnologiei moderne, tot 
mai perfecționate, această abordare medicală, a naturii şi vieţii, capătă 
un contur şi o argumentare ştiinţifică tot mai riguroasă, primind 
confirmări din partea ştiinţelor moderne de graniţă (biofizica cuantică 
şi subcuantică, biochimia stereospaţială şi a izomeriei optice, 
biocâmpurile lumii vii etc.). 

Aşa cum precizam încă din introducerea lucrării, observând firul 
ancestral şi continuu al Alimentaţiei Naturale (chiar dacă uneori a trecut 
neobservat, cum au fost deceniile trecute), acelaşi lucru putem preciza 
şi în privința Medicinei Naturale, a Medicinei pentru Viaţă. Căutarea 
metodelor cu adevărat blânde, a procedurilor fireşti şi neinvazive de 
intervenție terapeutică, au fost preocupări constante de la începuturile 
omenirii (nu doar în prezentul agresat de metode tot mai dure), şi, mai 
mult decât oricând, în prezent, ca o reacţie disperată, de a descoperi 
alternative terapeutice mai puţin brutale. 

Şi cu ce puteau îndeplini acest deziderat oamenii timpurilor demult 
apuse, dacă nu cu „farmacia Naturii“: plantele medicinale, combinate 
cu cele alimentare?! De fapt, chiar şi această împletire greu de delimitat 
între plantele alimentare şi cele medicinale, spune mult, dacă nu chiar 
totul, despre această întrepătrundere a medicinei naturale cu stilul de 
viaţă de zi cu zi, inclusiv alimentar, al omului acelor vremuri. 


În sensul celor expuse mai sus, revista „Scince et Vie“, citată de 
revista „Formula AS“ din ianuarie 2002, aduce o demonstraţie clară a 
ceea ce reprezenta Medicina Naturii pentru oamenii de acum mii şi mii 
de ani: 

O tăbliță sumeriană ce este datată din secolul al XII-lea a.Ch. (!), 
descoperită la Nippur, dezvăluie ingredientele şi modul de preparare 
al diferitelor medicamente, fără a li se preciza însă utilizarea. Cu 2.400 
de ani înainte, tratamentele naturiste existau deja! Pe tăbliță se găsesc 

informații foarte precise despre varietatea plantelor medicinale, despre 
modalităţile de culegere, amestecarea lor, forma în care se iau. Un medic 
mesopotamian scria, de exemplu, că „rădăcina de asagu nu trebuie să 
fie văzută de soare atunci când o smulgi“. Egiptenii utilizau pe scară 
largă aloe şi flori de salcâm, pentru prepararea unor coliruri foarte 
eficiente, care au fost refăcute în laborator. 

Giltrud Boressa, o eminentă specialistă italiancă în biologie, declara 
într-un articol publicat în revista „Geo“: „Aproape că eşti redus la tăcere 
de cunoştinţele acelor oameni. Manipulau plantele cu o siguranță 
fenomenală, indicând cu exactitate cantitățile dincolo de care puteau 
să apară pericole. Nu exista boală care să nu fi avut leac. Sarea, apa, 
pietrele - toate erau folosite în mod genial. Au trăit în urmă cu mii de 
ani, dar, în multe privinţe, cunoştinţele lor le întrec pe ale noastre. Era 
medicamentului ne-a rupt de uriaşa farmacie a naturii. “ 

Deşi vremurile moderne par a fi „reuşit“ să ne rupă total de acea 
colaborare armonioasă a omului cu natura din care face parte integrantă, 
această imagine se pare că este falsă, cel puţin pentru anumite zone 
geografice. Aşa cum „izbucul“ care, chiar dacă nu este vizibil, parcurge 
terenul bolovănos, nevăzut şi neauzit - la fel şi sistemele naturale de 
medicină naturală s-au manifestat cu mai multă sau mai puţină discreţie, 
iar în prezent, cu o tot mai mare vigoare şi putere. 

Ca exemplu deosebit de relevant, într-o Lucrare de Diplomă de la 
Facultatea de Medicină din Bucureşti, referitoare la terapeutica ayurve- 
dică, autorul acesteia precizează că în ultimul timp, tot mai mulți 
cercetători şi-au concentrat atenţia asupra studierii metodelor medicale 
alternative, în vederea descoperirii de noi principii şi tehnici terapeutice 
utile practicii medicale. Astfel, în 1976, Organizaţia Mondială a 
Sănătăţii a creat un grup de lucru pentru promovarea şi 
dezvoltarea medicinei alternative, cu sediul la Geneva. Acesta 
viza, printre altele, evaluarea celor mai utile elemente de practică ale 
acestor sisteme medicale prin prisma cunoştinţelor moderne, precum 
şi favorizarea integrării acestora în cadrul medicinei clasice 
(dr.R.H. Bannerman), prin cooptarea acestor practicieni în cadrul 
programelor de ocrotire a sănătăţii (Dr. H.Maller, în „Santé du 
Monde“, nov. 1977, pag. 1). 

Autorii consideră că, dacă vechea medicină a Greciei antice nu 
mai are astăzi decât valoare istorică (pentru medicina alopată), medicina 
ayurvedică este încă vie, fiind practicată în India de peste 500.000 
de cadre medicale, formate în instituţii de învățământ mediu şi supe- 
rior speciale, iar sistemul yoga, strâns înrudit cu aceasta, şi-a probat pe 
deplin eficacitatea, fiind inclus astăzi şi în programele de antrenament 
ale cosmonauților. 

Din aceste considerente, specialiştii OMS au concluzionat că „în 
ciuda descoperirilor ştiinţifice şi tehnice şi a progreselor realizate de 
medicina modernă, aceasta nu a putut învinge unele maladii pentru 
care sisteme tradiționale par a dispune de remedii“ (Rezoluţia SEA/ 
RC29/R11, adoptată la a 29-a sesiune a Comitetului Regional 
OMS pentru Asia de Sud-Est). 

lată cum Medicina Naturală s-a manifestat şi se manifestă în 
continuare ca „Ştiinţă a Vieţii, pentru Viaţă“, căci această imagine 
reprezintă, de asemenea, însăşi traducerea fundamentală a conceptului 
de „Ayurveda“: „Ayus“ = „Viaţă“ şi „Veda“ = „Ştiinţă“. Deşi termenul de 

„ayus“ defineşte viaţa ca o combinaţie între forța vitală universală 
(„prana“) şi corpul fizic - de fapt, „Ayus“, ca Viaţă, desemnează 
combinaţia dintre trup, minte şi suflet, conectate armonios la 
Sursa universului uman, respectiv dimensiunea spirituală. 

Prin aceste precizări se remarcă, pentru observatorul atent, simi- 
litudini între conceptul ayurvedic al ştiinţei de vindecare prin intervenţia 
principiului vital universal pranic şi acea „Vix Medicatrix Naturae“ 
(„Forţă vindecătoare a Naturii“) intens evocată de Hipocrate. Facem 
aceste precizări pentru a sublinia că, prin promovarea „Medicinei pentru 
Viaţă“, a Naturii şi Vieţii, sunt integrate armonios (fără a se identifica 
cu nici una dintre acestea) atât ştiinţa medicală tradițională, ayurvedică, 
a Indiei străvechi, cât şi cunoaşterea acumulată de ştiinţa medicală antică 
occidentală, strălucit afirmată prin Hipocrate din Cos (cu rădăcini 
adânci, provenite tocmai dintr-un spaţiu românesc de manifestare a 
unei medicini populare deosebit de avansate pentru acele timpuri - 
vezi capitolul 2). 

Actualizarea, cu datele ştiinţei şi tehnicii moderne, a cunoaşterii 
medicale a Orientului şi Occidentului din antichitate - iată dezideratul 
modern al unui vechi vis al omenirii: (re)descoperirea metodelor 
elegante şi blânde de terapie („Primum non nocere“), pentru ca 
pacientul să fie cu adevărat respectat şi ajutat. Intr-un asemenea sistem 
medical al vieţii, pentru Viaţă, boala este uitată pentru a se putea observa 
bolnavul, ca element concret şi real. 

Dar, şi mai mult, dincolo chiar şi de acest „atribut“, medicul, ca 
„mediator“ între mintea şi sufletul pacientului, este dator să 
vadă OM-ul din fața sa. Altfel, orice demers real de a acționa din 
perspectiva „Medicinei pentru Viaţă“ este sortit eşecului, prin 
concentrarea doar într-un segment limitat al universului uman (fizic, 
psihic, mental, sufletesc etc.), ignorând restul şi ratând ocazia 
abordării holistice a dimensiunii microcosmice numită OM... 


Deşi conceptul promovat în acest subcapitol şi lucrare, cel al 
„Medicinei pentru Viaţă“, se apropie de cel „Ayurvedic“ (mai ales ca 
definiţie) sau hipocratic, există diferenţe ce individualizează acest con- 
cept de cele anterior prezentate. Este şi firesc, fiind vorba de o altă 
etapă istorică, cu un alt ciclu de evoluţie a omenirii, când 
energiile temporale şi ale spaţiului par a avea cu totul alte 
valori în prezent, ceea ce solicită modularea intervențiilor 
terapeutice cu noile condiţii ale prezentului cosmic (un nou 
mileniu de evoluţie în care abia am intrat, o „nouă eră“ de 
dezvoltare). 

De aceea, de abia de acum încolo vor apare studii aprofundate de 
conceptualizare a acestui domeniu al medicinei numit al Naturii şi al 
Vieţii, pentru Viaţă - cu diferite denumiri, mai mult sau mai puţin 
asemănătoare, dar exprimând acelaşi principiu. 

Totuşi, studiul Medicinei Naturii sau Naturopatiei (ca dimensiune 
îngemănată cu cea promovată de noi) se pare că există, fiind organizat 
instituțional de mai multe secole, cel puţin pentru zona occidentală, 
prin adevărate şcoli de educaţie în spiritul acesteia (Universităţi şi 
Colegii de Medicină Naturală). 

Astfel, cel care a readus în atenţia lumii medicale din spaţiul 
românesc aceste aspecte, prea puţin cunoscute chiar şi de către cei 

familiarizați cu acest domeniu, este un farmacist specializat în fitoterapie 
şi naturopatie, dr. farm. Ovidiu Bojor, acesta dăruindu-se „cu trup 
şi suflet“ şi cu remarcabilă pasiune promovării acestui domeniu. Astfel, 
a devenit din 1976 expert internaţional ONUDI, pe probleme 
de protecţia plantelor medicinale. 

Intr-un articol din revista „Formula AS“, Dr. farm. Ovidiu Bojor 
analizează distincţia dintre „Medicina Naturală“ şi „medicina naturistă“. 
El remarcă, bazându-se pe observaţii bine documentate, că naturismul, 
după dicționarul „Petit Larousse“, înseamnă nudism. Confuzia 
este întreținută şi de faptul că majoritatea terapiilor naturale 
(talasoterapia, helioterapia, balneologia etc.) se aplică pe 
corpul gol. 

Mai departe, dl. Bojor precizează: 

Medicina Naturii - Naturopatia - nu este altceva decât un 
ansamblu de cunoştinţe ştiinţifice, filozofice şi tehnice, care are rolul 
de a menține starea de sănătate sau de a o restabili, în caz de boală, 
prin utilizarea mijloacelor oferite de natură. 

Creatorul naturopatiei a fost Hipocrate. Geniala lui intuiţie a 
fost confirmată de către cele mai autorizate foruri științifice din toate 
țările lumii civilizate. „Suntem ceea ce mâncăm“, spunea el - şi 
trebuie să recunoaştem că alimentul este cel mai bun medica- 
ment. 

În prezent, naturopatia a devenit o adevărată ştiinţă, fără 
a fi o doctrină, prin care nu numai că putem preveni bolile, dar 
putem vindeca bolnavii prin propriile lor forțe, prin dezintoxicarea 
organismului şi restabilirea funcţiilor vitale. În toate ţările dezvoltate 
există facultăți care pregătesc medici sau fitoterapeuţi în 
naturopatie. 

România este ţara europeană cu cea mai veche tradiție în domeniul 
fitoterapiei şi al medicinei integrale (vindecarea în acelaşi timp a sufletului 
și a trupului, ca un tot inseparabil). Referindu-se la zona geografică 
traco-geto-dacică, Discoride (secolul I î.Ch.), în celebra sa lucrare 
„Materia Medica“, semnalează un mare număr de plante 
medicinale cunoscute şi folosite în mod terapeutic în zona românească. 

Mai aproape de zilele noastre, este de amintit de Laboratoarele 
Plantavorel din Piatra-Neamţ, înfiinţate prin hrisov domnesc 
în 1825. Această instituţie valorifica flora carpatină, iar produsele sale 
ajungeau în peste 30 de ţări, din Europa până în America. 

Țările dezvoltate au oficializat de mult medicina nealopată. În SUA, 
prima şcoală de naturoterapie şi-a deschis porțile în anul 1900, iar în 
Germania astăzi există numeroase colegii de medicină naturală 
acreditate de guvern. Chiar şi în România, în ultimii ani au început să 
se predea cursuri de fitoterapie la Universitățile de Medicină din 
Bucureşti, Cluj, Târgu-Mureş. 

lată, în continuare, deosebita prezentare, într-un serial de şapte 
episoade, a unui material referitor la istoria şi evoluţia Naturopatiei, adică 
a Medicinei Naturale. Serialul, intitulat „Aliment-medicament- 
supliment nutrițional “ şi apărut în cotidianul „Naţional“ în perioada 
februarie-martie 2003, oferă un material documentar de mare valoare 
pentru întărirea încrederii în prezenţa, manifestarea, dar mai ales viitorul 
acestui mod de abordare a medicinei, ca un adevărat stil de viață - 
Medicina Naturală, pentru Viaţă: 

Naturopatia, medicina şi terapia naturală, conform principiilor 
hipocratice pe care se bazează majoritatea sistemelor medicale actuale, 
în special a medicinei viitorului, ar trebui să ţină cont de aceste prin- 
cipii. Voi cita un singur pasaj din operele părintelui medicinei: „corpul 
este un complex (un tot integral) armonios, în care părţile lui sunt legate 
într-o dependenţă mutuală, fiind solidare unele faţă de celelalte. 
Diferitele părţi ale corpului sunt sediul primar al bolilor, care comunică 
între ele“. 

Acest concept genial, izvorât din intuiţie, este astăzi confirmat şi 
explicat de neurologie şi de fiziologie, de terapia naturală care elucidează 
comunicațiile unui organ față de celelalte. Pe drept cuvânt Alexis Carell 
spunea: „omul nu poate fi separat în părţi, în segmente“. 

In secolul al XVIII-lea, celebra „Şcoală din Salerno“ a 
contribuit la dezvoltarea noțiunii de medicină integrală (holistică), 
preventivă şi curativă. Dar originea acestei şcoli este mult mai veche. 
Ea a fost fondată în anul 820 şi s-a impus prin studiile sale în domeniul 
fitoterapiei, dieteticii şi igienei. Această şcoală a publicat o operă 
minunată intitulată „Regimen Sanitatis Salernitanum “, care a avut 
un răsunet deosebit şi a influențat „modus vivendi“ al popoarelor 
europene. Mai trebuie să menționăm că această operă fundamentală a 
fost publicată în 140 de ediţii, tradusă în toate limbile europene şi 
orientale. 

Nu voi intra în amănuntele teoriilor lui Pasteur sau ale altor adepţi ai 
acestora, care demonstrau că singura cauză a bolilor sunt bacteriile. Con- 
sider însă o datorie de onoare de a cita pe doctorul Victor Babeş, 
părintele imunologiei mondiale: „Organismul uman este înzestrat 
de la natură să-şi creeze singur anticorpii prin care să poată 
lupta împotriva tuturor bolilor“. 

„Pasteurismul“, care nu ştiu în ce măsură l-ar fi acceptat însuşi 
Pasteur, a devenit precursorul chimioterapiei, a unei terapii dure, 
dogmatice, care se va numi „medicina alopată“ şi care s-a impus treptat 
în lumea medicală unilaterală, până când a devenit majoritară. 

Printre mulți alți precursori ai naturopatiei, doresc să-l citez pe 
Claude Bernard, pe Francis Bacon, pe Cristian Frideric Samuel (Hahne- 
mann), Tissot, Bechamps, Broussais şi mulţi alţi adepţi ai Naturopatiei, 
ai Medicinei Naturale şi terapiei naturale. 

La sfărşitul secolului al XIX-lea, în SUA, un grup de medici, 
mai puțin de acord cu chimioterapia, a hotărât să înființeze 
un nou sistem de tratament prin metode naturale. Unul dintre 
aceştia a fost celebrul medic Benedict Lust din Germania, care a 
introdus şi promovat metodele lui Preissniz şi Kneipp. In prezent, el 
este recunoscut ca „părintele naturopatiei“. In anul 1900, prima 
şcoală de Naturopatie şi-a deschis porţile la New-York: „The Ameri- 
can School of Naturopathie“. Abia în 7 februarie 1931, Congresul 
American a votat o lege care a şi dat o definiţie: „The Healing Art“, cu 
alte cuvinte „arta de a vindeca“. In prezent, naturopatia este ştiinţă, 
artă şi filozofie, fără a fi o doctrină în concepția generală, prin care nu 
numai că putem preveni bolile, dar putem vindeca bolnavii prin 
propriile lor forțe vitale, prin dezintoxicarea organismului şi restabilirea 
funcţiilor vitale. 

In prezent, în SUA există 3 mari Colegii de Naturopatie 
acreditate pentru a elibera după examenul de licenţă o diplomă 

de naturopat şi bineînţeles libera practică. Unul dintre acestea 
este „National College of Naturopathic Medicine“, fondat în 1956, 
în Portland, Oregon. Acest Colegiu oferă un program foarte complex, 
la nivel înalt, care se deasfăşoară timp de 4 ani. 

Canada anglofonă, după modelul american, recunoaşte 
naturopatia, având mai multe Colegii, între care „Ontario Col- 
lege of Naturopathic Medicine“. 

In Australia, recunoaşterea medicinei complementare şi a naturo- 
patiei practice se face după criterii foarte exigente, tot pe baza 
studiilor de mai mulţi ani. Cursurile şi programul de învățământ 
este acreditat prin „Australian Natural Therapists Association “ 
şi prin „Australian Natural Therapies Accreditation Board“, care 
pun un accent deosebit pe etica profesională şi pe pregătirea 
studenților în 3 Colegii, de asemenea acreditate. 

In Germania, în domeniul sănătăţii publice, naturopațţii 
coexistă oficial în paralel cu medicii încă de la data de 17 
februarie 1939. Astăzi, în Germania există numeroase Colegii de 
medicină şi terapie naturală acreditate de Guvern. După absolvirea 
cursurilor, cursanții susțin un examen exigent în faţa unei comisii 
medicale superioare formate din profesori universitari. Această 
țară se pregăteşte să introducă în curând (2003), în toate 
Universitățile de Medicină, o Catedră de Medicină Complemen- 
tară. 

În Anglia, medicina şi terapia naturală este practic liberă şi se 
bazează în special pe o „Cartă“ care datează de pe timpul lui 
Henric al VIII-lea (1509-1547) şi care este în vigoare şi astăzi, 
referindu-se la vindecarea bolilor cu ajutorul preparatelor 
din plante. In prezent există două mari şcoli de naturopatie („Brit- 
ish School of Naturopathy and Osteopathy“ şi „Edinburg School 
of Natural Therapeutics“), acestea fiind cele mai vechi şcoli în 
domeniu din Europa. De asemenea, în Anglia mai există o şcoală de 
fitoterapie, toate aprobate de Departamentul de Sănătate şi Securitate 
Socială din Anglia. Tot aici există 3 ediţii ale BHP („British Herbal Phar- 
macopeia“, 1983-1990-1996), editate de „British Herbal Medicine 
Association “. 

In Franţa, 83% din populaţie doreşte oficializarea Medicinei 
şi Terapiei naturale. In acest domeniu voi cita un pasaj semnificativ 
din raportul prezentat de fostul preşedinte Mitterand: „Nu este bine ca 
într-o democraţie să marginalizăm metodele (de sănătate - n.n.) care 
interesează 83% dintre francezi“. Deşi Franţa şi-a deschis în prezent 
porțile pentru naturopatie, acest lucru nu-i vizează şi pe naturopați. 
Aceasta este partea negativă a sistemului, din cauza faptului că 
oficializarea naturopatiei este considerată o muncă imensă şi 
de durată. 

Schimbarea mentalităţii oficialităților franceze a făcut un pas înainte, 
după 1994, când naturopatia s-a oficializat la „Facultatea de 
Medicină Bobigny“. Insuşi decanul acesteia a luat personal această 
inițiativă, recunoscând necesitatea existenţei naturopatiei (a Medicinei 
Naturale) în ansambul medicinei alternative sau complementare. 

In Portugalia, situaţia este favorabilă medicinei şi terapiei natu- 
rale. Aici, aceasta se organizează foarte repede, existând un 
mare potențial ştiinţific şi profesori bine pregătiţi. 

Legat de concepția filozofică a medicinei noastre tradiționale, 
amintim un pasaj din dialogul lui Charmide, din lucrarea lui 
Platon, despre spusele unui medic trac: „Zamolxis, regele 
nostru, care este un zeu, ne spune că, după cum nu trebuie 
să încercăm a îngriji ochii fără a ţine seama de cap şi nici 
capul neținând seama de corp, tot astfel trebuie să-i dăm 
îngrijire trupului împreună cu sufletul, şi iată de ce medicii 
greci nu se pricep la multe boli: pentru că ei nu cunosc 
întregul pe care-l au de îngrijit“. 

Revenind la ultimele 2 secole, avem datoria de a învăţa din 
experienţa trecutului. Dacă până în secolul al XIX-lea, peste 90% 
din populația României recurgea pentru tratarea afecțiunilor 
la mijloace terapeutice naturale, iar preventiv la o alimentaţie 
sănătoasă, cât mai naturală şi cât mai puțin prelucrată, a urmat 
o perioadă de ascensiune rapidă a produselor farmaceutice de sinteză 
chimică. 

Prima staţiune de cercetare științifică a cultivării plantelor medi- 
cinale şi aromatice din Europa a fost înfiinţată la Cluj în anul 1904 de 
către Bela Pater. În 1925, această staţiune avea cultivate peste 40 de 
specii de plante medicinale. Tot în 1925, prof. E. Koop a înfiinţat culturi 
de mentă la Bod, ajungând în numai 4 ani să se extindă cultivarea plantei 
de la 5 ha la 239 ha. În aceeaşi perioadă apar primele nuclee asociative 
ale cultivatorilor şi culegătorilor de plante medicinale, ca de exemplu: 
„Adonis“ la Cluj, „Chamomilla“ la Timişoara, „Herba“ la 
Oradea, „Mentha“ la Braşov, „Ricinus“ la Chişinău, „Romaniţa “ 
la Bucureşti etc. 

Inainte de 1990, atât în domeniul cercetării, cât şi în cel al 
valorificării plantelor, România se afla printre primele ţări din Europa, 
când „Plafar“ cultiva plante pe o suprafață de 40.000 de hectare şi 
avea un sistem bine organizat de valorificare a florei spontane. Materiile 
prime acopereau necesarul intern, dar erau şi exportate, în peste 40 de 
țări. (n schimb, se pare că prezentul lui 2003 înseamnă, pentru „Plafar, 
mai puţin de 8.000 de ha de culturi de plante...) 


După această deosebit de elegantă şi pertinentă prezentare a istoriei 
şi prezentului Naturopatiei, prin vocea dr. farm. Ovidiu Bojor, finalul 
acestui subiect îl putem realiza la fel de elegant, prin prezentarea dis- 
tincţiei fundamentale între medicina alopată şi cea naturală, prin vocea 
autorizată şi deja des citată a Manualului de „Medicină Naturistă“ a 
echipei de medici coordonate de dr. Pavel Chirilă. Deşi este prezentată 
ca fiind „Naturistă“, principiile abordate în această lucrare orientează, 
de fapt, către imaginea promovării unei adevărate Medicini Natu- 
rale (cum spuneam puţin mai sus, termenii pot fi mai mult sau mai 
puţin diferiţi, însă esenţa principiului este aceeaşi). 

Astfel, scurt şi sintetic, în această lucrare de referinţă se precizează, 
încă din anii ‘80: 

Diferenţierea majoră faţă de medicina alopată (a principiului medi- 
cinei naturale) apare însă în concepția asupra terapiei şi în elaborarea 
prescriptiilor terapeutice. In medicina alopată elementul esenţial în trata- 
ment este medicamentul, care luptă cu boala şi împotriva tulburărilor 
provocate de aceasta, pe terenul considerat mai mult sau mai puțin 
neutru al organismului. Organismul nu este inclus ca factor al trata- 

mentului decât în ultima instanţă. El nu participă la tratament, ci 
mai degrabă suportă tratamentul, respectiv acțiunea 
medicamentului împotriva tulburării. In acelaşi timp însă, este obligat 
la un efort suplimentar de metabolizare şi eliminare a unor 
produse care nu intră în „pattern “-urile metabolice obişnuite (ciclurile 
metabolice fiziologice), efort pe care, uneori, organismul îl poate refuza 
sau pe care nu îl poate îndeplini, de unde mulțimea de reacţii adverse 
mai mult sau mai puțin grave provocate de medicamente. Terapia 
naturistă încearcă să spulbere din aceste inconveniente. (1) 


În încercarea de a evita, printre alte aspecte, şi „mulțimea de 
reacții adverse mai mult sau mai puțin grave provocate de 
medicamente”, terapia naturală s-a detaşat de medicina clasică, oficială, 
ca o alternativă a adevăratei Medicine - o alternativă pentru Viaţă. 

Aceasta nu mai „completează“ medicina alopată, cu intervenții tera- 
peutice minore de tip natural, dând, astfel, alopatiei, o mică mână de 
ajutor. Impinsă de valul energiilor noi ale Prezentului, terapia naturală, 
deja nu mai reprezintă doar o formă complementară, mai mult sau mai 
puţin formală, eventual „de complezenţă“, în fața „titanicei“ alopatii. 
Ea şi-a obţinut, în prezent, un loc bine precizat în spaţiul 
terapeuticii, tot mai aproape de locul de drept pe care, odată, 
l-a ocupat... 

Şi, pentru că nu mai este o „umplutură“ a terapiei oficiale, devine 
„altceva“. lar acest altceva se cheamă „alternativă“: „alter“=,altă“ şi 
„nativ“=,„origine“, adică o terapie cu o altă origine, altă obârşie, 
alt Centru. lar acest sens filologic este pe deplin confirmat de realitate: 
centrul de origine al alopatiei este suprafaţa-marginea Sferei 
Universului Uman (se preocupă doar de aspectele fizice, exterioare, 
materiale), în timp ce centrul terapiei holistice este chiar Centrul 
acestei Sfere a OM-ului (se lucrează primordial cu dimensiunea 
spirituală şi sufletească, cum promova odinioară medicina Zalmoxiană, 
în timp ce partea fizică, nelăsată deoparte, este „lucrată“ doar în relaţie 
cu celelalte dimensiuni). 

Altfel spus, dacă alopatia lucrează dinspre exterior către 
Interior, terapia naturală intervine dinspre Interior către ex- 
terior. 

lată, la modul clar şi evident, origini diferite şi sensuri opuse, deci 
valori alternative! 


În acelaşi timp, este foarte important de înţeles, că am intrat, cu 
adevărat, într-o altă etapă de evoluţie („Sfârşitul Istoriei“?), în care 
„lupta contrariilor”“ este înlocuită cu „armonia contrariilor“, 
prin completarea reciprocă a acestora. 

NU SE MAI EVIDENȚIAZĂ CEEA CE DESPARTE, CI CEEA 
CE UNEŞTE! 

Din această perspectivă, putem spune că terapiile naturale sunt 
completate de terapia alopată, indispensabilă în cazuri grave, 
acute sau supraacute, în urgenţe chirurgicale etc. Deci, în acest 
caz, alopatia completează valorile terapeutice naturale. Putem spune, 

astfel, că terapia alopată este, cu adevărat, cea complementară... 

Deci, în concluzie, aceste terapii sunt atât alternative, cât şi 
complementare. Depinde din ce perspectivă le privim, şi ce importanță 
le acordăm, fiecăruia din aceste două categorii de sisteme, în Universul 
Interior din fiecare. Şi, pentru că Adevărul este în noi, înseamnă că 
şi Realitatea calităţii - de alternativă sau complementară - a uneia din 
aceste două fundamentale sisteme terapeutice, ține tot de propria noastră 
abordare şi înțelegere, dar mai ales de propria Viziune. 

lar esenţa bunului simţ ne reaminteşte că, aceste două categorii de 
sisteme terapeutice, ca orice lucru aparent dual, fiind alternative 
(având „origini“ diferite - totuşi, doar în aparenţă, căci Toate 
provin, până la urmă, dintr-o Unică SURSĂ Primordială), ele 
se completează prin armonia complementarităţii. 

Deocamdată, însă, există încă o luptă“ de supremație între cele 
două sisteme, nefiind încă integrate într-un unitar sistem coerent 
şi funcţional, în care principiul alopat „al altei boli“, să fie folosit cu 
curaj în urgentele medicale, dar nu printr-un medicament alopat, chimic 
şi supertoxic, sau prin chirurgia mutilantă - ci, prin medicamente 
fitoterapeutice etc., la fel de prompte ca cele chimice, sau 
prin manevre manuale, ajutate de viitoare instrumente ale 
tehnicii mileniului III, care acum încă apar ca fiind „miraculoase”, 
„imposibile” etc. 

Această nouă „față“ a terapeuticii medicale, ca unitar şi holistic 
element al Medicinei vieţii, pentru Viaţă - care încă ţine de un viitor, 
mai mult sau mai puțin îndepărtat - se va construi, nu prin operații 
chirurgicale estetice sau chiar de cosmetică naturală, ci prin remo- 
delarea actualelor valori sociale, la noi parametri de 
conştienţă şi Conştiinţă, în care elementul fundamental este 
Lumina. 

Această terapie integrată, adică întregită (în care cele două „surori“, 
ce nu s-au înțeles mai niciodată, au devenit UNA) - va oferi, în viitorul 
apropiat, imaginea adevăratelor valori care trebuie să caracterizeze 
„Medicina pentrui Viaţă“: blândeţea şi armonia naturală a 
firescului ritm al Vieţii. 

Dar, mai presus de orice, „Medicina pentru Viaţă“ va fi o 
terapie cu lumină, în Lumină şi lubire, pentru Viaţă. 

Numai Timpul (din fiecare) ne poate spune când acest viitor devine 
Prezent... 

Şi, totuşi, dacă TIMPUL, cu adevărat A SOSIT în Prezent?!... 


4.7.2 DE LA PRODUCPIE LA CREAPIE 
SAU DE LA MEDICAMENTUL CHIMIC ALOPAT 
LA „MEDICAMENTUL - ALIMENT“ NATURAL 


Conceptul de „medicament natural“, rezultat din integrarea 
conceptelor de „medicament“ şi „Alimentaţie Naturală“, pare să satisfacă 
la cel mai înalt grad imaginea desprinsă din celebrul dicton-îndemn 
hipocratic, intens citat pe parcursul lucrării: „Alimentele să vă fie 
leac (medicament), iar medicamentele (leacurile) să vă fie 

aliment“. Deşi sunt multe interpretări, totuşi, sensul de bază al ideii 
hipocratice rămâne acelaşi, de mii de ani remarcat, însă în ultimele 
decenii ale secolului XX tot mai uitat, iar în prezent tot mai des reamintit. 

Astfel, „părintele medicinei moderne“ recomandă ca 
alimentele cât mai naturale (vegetalele şi produsele animale 
ce constituiau fondul nutriţiei şi artei culinare pe vremea 
sa), care stau la baza unei nutriții sănătoase, să fie utilizate 
şi ca medicament în cazul afecțiunilor (adaptat fiecărei boli 
în parte). În acelaşi timp, acesta recomanda ca, diverse plante 
considerate a fi medicinale, cu efect terapeutic (mirodenii, 
plante medicinale, aromatice) să fie folosite în alimentaţie, 
pentru o bună prevenţie medicală. 

Se pare că preocuparea lumii medicale moderne evoluează tocmai 
în acest sens, de regăsire a valorilor ancestrale, clar şi limpede exprimate 
de „părintele medicinei moderne“ (dacă este „Părinte“, atunci este firesc 
să-i fie ascultat şi respectat cuvântul, mai ales „Jurământul hipocratic“!). 

Exemple, în acest sens, sunt tot mai multe. Câteva dintre acestea le 
oferim şi noi în continuare, pentru clare şi indubitabile confirmări: 

Reţetele alimentare se prescriu ca oricare altă reţetă 
medicală, indicându-se cantitatea, modul de preparare şi cel 
de utilizare. Şi ele au scop curativ, cu acțiuni metabolice şi fiziologice 
complexe. 

„Pattern“-urile de asimilare-metabolizare-eliminare a alimentelor 
remedii sunt relativ stabile din punct de vedere genetic; de aceea riscul 
unor reacții secundare este extrem de mic şi încărcarea metabolică 
suplimentară minimă. 

Cea mai mare parte a medicamentelor conţin un număr restrâns 
de principii active, substanţe care acţionează asupra unor structuri ţintă 
urmărite prin terapie. Alimentele sunt remedii ce conțin un întreg 
complex de substanțe şi principii active, care acţionează 
împreună, potențându-se reciproc şi stimulând în ansamblu organismul 
pe niveluri metabolice şi fiziologice multiple. De exemplu, este greu de 
presupus o carenţă monovitaminică pură. De obicei este vorba de carențe 
plurivitaminice, care se însoțesc în mod cert şi de carenţe oculte şi 
oligoelemente. Acestea, chiar în condiţia tratării carenței manifeste cu 
produse sintetice nu pot fi acoperite în totalitate, de unde persistența 
unor simptome sau chiar ineticienţa terapiei sintetice aplicate. 

Terapia naturală se impune prin convingerile şi munca unor medici, 
care s-au dedicat acestei discipline şi prin forța evoluţiei actuale a 
răspunsului la terapia alopată. Milioane de reacții adverse la medicaţia 
clasică, înregistrate anual, determină pe bolnavi, în primul rând, 
să caute o medicaţie care să nu le facă rău, ci numai bine. De 
aceea tehnicile terapiei naturale s-au îmbogățit simţitor în toată lumea; 
s-au acumulat date importante de cercetare fundamentală; s-au nuanţat 
foarte mult metodele de individualizare, s-au înmulţit numărul de medici, 
laboratoare, farmacii, institute etc. care lucrează în acest domeniu. 

In cele mai multe ţări activitatea curativă sanitară se face predomi- 
nant cu medicație alopată. Bolnavii recurg la terapia naturală doar când 
nu tolerează medicaţia clasică sau când aceasta nu a avut efect (boli 
grave, incurabile), ceea ce mai constituie încă o piedică în afirmarea 
statistică a posibilităţilor terapiei naturale. 

Incă un obstacol este mentalitatea în care s-a format medicul 

alopat, pentru că în cele mai multe facultăţi de medicină nu există 
un curs de informare asupra tuturor metodelor terapeutice. 
Astfel, tânărul medic nu ştie că poate să aibă la îndemână mai multe 
arme în faţa unei boli sau că se poate dedica aprofundării uneia dintre 
ele. 

Pledoaria pentru terapia naturală nu înseamnă un con- 
flict cu medicina alopată. Tot ce nu este natural are o existență 
istorică; tot ce este natural trăieşte prin sine. Se pare că în istoria 
existenței umane au mai fost perioade asemănătoare, în care metode 
naturale şi „nenaturale“ şi-au disputat întâietatea. (1) 

„Pe de altă parte se conturează, în ceea ce priveşte medicamentul 
viitorului, o linie așa-zisă naturistă sau de naturizare, care preconizează 
ca aceasta să imite factorii terapeutici intrinseci ai organismului. 
Descoperirile recente privind atât imunologia, cât şi endocrinologia 
ori biologia sistemului nervos, aduc pe această linie în discuţie avantajul 
unor medicamente denumite naturale, care să imite în acţiunea lor 
hormonii, mediatorii, precum şi alți factori de intervenţie şi comandă ai 
echilibrului în organism sau care-l apără pe cale naturală, descoperiți 
într-un mare număr de boli. 

Pe acest principiu al „medicamentului natural“ şi-au bazat expunerile 
majoritatea savanților întruniţi în 1978 într-o consfătuire cu caracter 
internaţional la Stockholm, savanții care au cercetat domeniile cele mai 
diferite ale patologiei şi farmacoloziei. Intr-o comunicare prezentată la 
această manifestare ştiinţifică de profesorul Louis Chedid, de la Institutul 
Pasteur din Paris, acesta a precizat că o peptidă extrasă din micobacterii, 
a cărei formă chimică este de o mare simplitate, poate stimula conside- 
rabil apărarea naturală a organismului. 

Profesorii Carlsson din Suedia şi Kohn din SUA au specificat, tot la 
această consfătuire, că identificarea unor transmițători implicaţi în 
funcţionarea elementelor nervoase înseamnă şi o pasionantă provocare 
lansată chimiei farmacologice. Menţionăm faptul că tratamentul 
diverselor depresiuni nervoase şi al bolii lui Parkinson au beneficiat 
deja de aceste recente desoperiri, ținând de naturalizarea 
medicamentului. 

Profesorul Gerard Mihaud, la Congresul Internaţional de 
farmacologie, care a avut loc în anul 1978 la Paris, face arzătoare pledoarii 
pentru stimularea a ceea ce numeşte el logica organismului în ceea ce 
priveşte jugularea unei boli, logică ce, indiscutabil, există şi care, tot 
indiscutabil, duce la îmbolnăviri ori de câte ori este perturbată sau pur şi 
simplu anihilată de diverse influenţe nocive exterioare. „Pe această 
infailibilă logică a organismului, precizează acelaşi Gerard Mihaud, trebuie 
să se bazeze şi principiul medicamentului de mâine, medicamentul natu- 
ral“. 

Hormonii sau mediatorii chimici care sunt avuți în vedere în toate 
aceste tendinţe şi cercetări de „naturalizare“ a medicamentului ne apar 
astfel aidoma unor chei care pot intra în broască putând-o deschide 
fără însă a o bloca. 

„Indiscutabil, medicamentele de mâine trebuie să fie mai 
blânde, mai eficiente şi, implicit, mai inteligente. Pentru ca ele să 
reuşească această performanţă trebuie să copieze mecanismele de acţiune 
ale factorilor terapeutici intrinseci ai organismului, cu care ne-a înzestrat 
mama noastră, Natura. Medicamentele viitorului trebuie să ţină cont şi 

de particularitățile genetice ale organismului, de particularităţile aceluiaşi 
organism în ceea ce priveşte reactivitatea la bioritmuri, cât şi de 
particularităţile aceluiaşi organism în ceea ce priveşte transformarea 
metabolică a moleculei.“ (9) 

Dr. Farmacist Ovidiu Bojor, într-un articol din „Formula AS“, 
remarcă: 

Orice medicament de sinteză chimică nu este altceva decât un corp 
străin introdus într-un organism viu. Un medicament natural, biosti- 
mulant, de origine vegetală sau animală, este mult mai compatibil 
organismului uman. 

Chimioterapia este ca un ciocan cu care spargi becul roşu ce se 
aprinde avertizator în bordul unei maşini. Cu alte cuvinte, suprimi sem- 
nalul, dar nu rezolvi cauza, aşa cum încearcă terapia naturală. Drumul 
nu este cel al lui Pasteur, ci al dr-ului Victor Babeş, al stimulării 
imunităţii şi nu al antibioticelor. De ce să inventăm substanţe care deja 
există în plante? 

Revista „Magazin“, nr. 2.384 din 17 iulie 2003, în articolul „Cocteil 
mortal“, afirmă: 

Cercetări complexe, fără precedent, realizate în SUA şi Canada, au 
dus la concluzii halucinante, legate de utilizarea medicamentelor. Că 
acestea sunt din ce în ce mai numeroase, n-ar fi ceva surprinzător, în 
contextul apariţiei şi diversificării maladiilor organismului uman. Foarte 
alarmant se dovedeşte, însă, „reversul medaliei“: efectele secundare 
fac ravagii. Numai în Canada, se cheltuiesc anual peste 2 miliarde de 
dolari, în încercarea de a „repara“ dezastrul respectiv. Cu toate acestea, 
aproximativ 10.000 de persoane mor în fiecare an, din cauza 
nepotrivirii tratamentelor medicamentoase cu bolile şi cu 
individualitatea fiecărui pacient, în SUA cifra ajungând la peste 
100.000 de decese! Astfel, mortalitatea atribuită efectelor secundare 
ale medicamentelor se situează între primele cinci cauze ale 
deceselor pe continentul nord-american. Dacă acolo se întâmplă 
aşa ceva, ce să mai spunem de populaţia nord-dunăreană?!... 

Citatele anterioare sperăm că au reuşit să surprindă cu relevanţă 
procesul actual, aflat în curs de desfăşurare: o translație majoră a 
interesului oamenilor, dinspre domeniul medicamentelor chimice alopate, 
către dimensiunea naturalului, prin apelarea la medicamente tot mai 
blânde, eficiente, inteligente, deci naturale. Acest proces este „împins“ 
de motorul consecinţelor tot mai dure, provocate de deja discutata „maree 
medicamentosă“, cu efectele sale secundare tot mai dramatice (reamintite 
sumar la finalul citatelor de mai sus). Căci, iată, aşa cum remarca un 
medic american, dacă scoatem dintr-o agendă medicală de 3.000 
de pagini pe cele care se referă la efectele adverse ale 
medicamentelor, abia dacă rămân vreo 100 de pagini... 

Astfel, dezechilibrele inițiate de boală sunt amortizate sau 
ascunse cu un preţ uriaş, prin declanşarea altor dezechilibre, 
ce inițiază „reacţii în lanţ“, care, nu numai că nu pot fi real estimate, 
dar nici măcar nu sunt percepute şi conştientizate de medicina clasică, 
încă preocupată de studiul exclusiv al bolilor, uitând de promovarea 
Sănătăţii şi Vieţii prin „(Con)Ştiinţa Vieţii“! 

Dincolo de multitudinea argumentelor toxicologice invocate în expli- 
carea reacţiilor adverse ale medcamentelor alopate, cel mai interesant 
şi ştiinţific dintre acestea, deja evocat pe tot parcursul acestui capitol, 

se referă la strutura biochimică tridimensională a moleculei alopate şi 
a celei vii organice - dextrogiră, aparţinând neviului, în primul caz, şi 
levogiră, a vieții, în al doilea caz. 

La argumentele deja expuse la începutul capitolului (dar şi mai 
departe, de-a lungul acestuia, dar mai ales la subcapitolul corespunzător, 
10.1), mai adăugăm doar o singură informaţie, considerată de noi a fi, 
poate, una dintre cele mai relevante: 

Sensul mişcării, cel de dreapta - stânga este sensul în care energiile 
se amplifică. Acest sens există şi în natură, iar specialiştii homeopaţi 
au reuşit să descopere chiar că, amestecarea preparatelor 
homeopatice în acest fel ajută foarte mult la eficiența 
tratamentului. Poate de aceea, semnul crucii care se face la biserică, 
pentru ortodocşi este de la dreapta spre stânga, adică Levogir, cu mare 
încărcătură energetică... 

Noi nu dorim să evidenţiem aici superioritatea unei religii asupra 
celorlalte, ci explicarea ştiinţifică a unor gesturi şi ritualuri de tip religios, 
care primesc confirmări ştiinţifice privind eficienţa acestora, cel puţin 
la nivelul bioenergeticului, ca un ajutor pentru potenţarea forțelor 
terapeutice ce acționează în dimensiunile superioare, psiho-emoţionale 
şi mental-conceptuale (vezi acea „Vix Medicatrix Naturae“). 

In privinţa subiectului abordat aici, această nouă confirmare ne 
îndeamnă să evităm cât putem de mult medicamentul alopat de tip 
dextrogir, consumator de energie şi toxic, fiind drog - exceptând 
cazurile de forță majoră, precum şi în urgență medico- 
chirurgicală. În schimb, este necesar să căutăm, cu responsabilitate 
pentru corpul fizic pe care îl avem în grijă (dar fără să generăm griji, 
temeri, frici etc.), acele componente care respectă calitatea de a fi 
compatibile cu structura biochimică a corpului şi care susțin energia 
viului: moleculele levogire din plantele şi produsele animale - 
alimentele naturale. 

In acest fel, se realizează o translație firească, fără spasme violente, de 
la aportul substanţelor chimice medicamentoase, intoxicante, către 
utilizarea pe scară tot mai mare, cu tot mai multă încredere (ca o adevărată 
„credinţă“, a „medicamentelor-aliment“ de tip natural, oferite pe scară largă 
de natură: produsele animale de tipul lactate, ouă, miere, dar mai ales, în 
sens terapeutic, multitudinea plantelor de orice fel. Astfel că, atât plantele, 
cât şi produsele animale naturale, organice, nu vor mai fi împărţite în 
„alimentare“ şi „medicinale“, ci devin „alimentare-medicinale“, deci 
„medicamente-alimente“ naturale. 

Este exact îndemnul hipocratic de acum 2.400 de ani... 


Dacă aspectul trecerii de la medicaţia alopată la „medicamentul- 
aliment“ este, deja, cât se poate de clar, pentru cei care au studiat cu 
atenţie toate argumentele oferite până acum, poate că, mai puţin clar, 
apare prima parte a afirmației din titlu: „de la producţie la creație“ 
- adică trecerea de la medicamentul alopat, obținut prin producţie indus- 
trială, către „medicamentul-aliment“ natural, realizat în mod creativ. 

Prin procesul de producţie, al medicamentului alopat de sinteză 
chimică industrială, se realizează o multiplicare a unui singur tip de 
produs pentru o multitudine de suferinzi - fiecare unic în felul său, 
care au în comun doar un acelaşi tip de simptom cărora li se adresează 
medicamentul alopat respectiv. 

De asemenea, dincolo de structura fizico-chimică, biochimică sau 
de altă natură, a tipului de medicament alopat, se pune în discuţie tipul 
de concept în virtutea căruia se produc medicamentele alopate. În acest 
tip de proces se respectă principiul „contraria“ al medicinei alopate, altul 
decât principiul „holistic“ al „întregului“ implicat de medicamentul - 
aliment natural. 

Astfel că tipul de medicament alopat este „produs“, adică 
multiplicat, înmulțit, deci realizat în fabrici de producţie în milioane 
de exemplare identice. În schimb, tipul de „medicament-aliment“ 
natural este „preparat“, pregătit, individualizat şi adaptat 
fiecărui bolnav în parte, în funcție de simptomele acuzate, de etapa 
„bolii“ (problemei) acestuia, dar şi în funcţie de profilul psiho-emoţional, 
mental, conceptual etc. al acestuia. 

Altfel spus, „medicamentul-aliment“ natural este unic, 
individualizat pentru fiecare persoană în parte. Fie că este un 
preparat alimentar natural (ciorbă, suc natural etc.), fitoterapeutic 
(plante medicinale macerate la rece şi utilizate ca un suc natural), 
homeopat etc. etc., tote acestea implică un contact direct cu mâna 
preparatorului, deci cu energia biologică a acestuia, cu schimburile de 
energii biologice şi informaţionale corespunzătoare. Şi, aşa cum nu 
există două clipe identice, sau două stări psihice absolut identice, nu 
există nici două preparate alimentare terapeutice identice, care să aibă 
exact aceiaşi parametri (spre deosebire de medicamentele alopate, 
preparate sub influenţa energiilor, de o cu totul altă factură, 
aparținând „regnului tehnologic“). 

De aceea, aceste „medicamente-alimente“ naturale sunt individuali- 
zate şi particularizate fiecărui pacient şi fiecărei probleme în parte. lar 
când responsabilitatea terapeutului este la un nivel superior de manifes- 
tare, prin conştientizarea forțelor şi energiilor cosmice implicate în actul 
terapeutic, atunci şi gândurile, stările pihice, emoțiile acestuia sunt foarte 
atent folosite şi canalizate către preparatul respectiv. 

Puterea gândului, a emoției şi sentimentului - responsabil utilizate 
în procesul terapeutic - potențează actul terapeutic, oferindu-i o cu 
totul altă putere (decât actul executat mecanic, mercantil, industrial, 
aparținând „regnului tehnologic“, producător al meeicamentelor de 
sinteză chimică). 

In acest fel, medicul se eliberează de multitudinea atributelor 
prezentului (naturopat, homeopat, fitoterapeut, naturist etc. etc.), rede- 
venind MEDIC pur şi simplu. Din „purtător şi transmițător de 
medicamente“, EL INSUŞI DEVINE „MEDICAMENT“, prin simpla 
sa prezenţă terapeutică, prin gândul său ce facilitează 
vindecarea („medica-ment“ = „medicul mental“ sau „mediatorul, 
mijlocitorul reprezentat de Mental“). 


Această Putere este, cu adevărat, cea a continuei Creaţii, aflată 
dincolo de producţie - asemenea Sănătăţii, dar, mai ales, a Vieţii!... 

4.1.3 „MEDICAMENTUL - ALIMENT“ NATURAL 
SAU ALTERNATIVA PENTRU VIAPA 


De ce alimentul natural reprezintă medicamentul - alternativă reală 
la situaţia actuală, deloc îmbucurătoare? Cel mai bun răspuns îl poate 
oferi argumentul faptelor, al probelor practice. lar în acest sens, cazurile 
vindecate stau mărturie, dincolo de orice argument mai mult sau mai 
puţin credibil, „ştiinţific“ etc. 

Teoriile ce încearcă argumentarea acestei abordări a terapeuticii, 
din perspectiva „medicamentului-aliment“, gravitează în jurul elemen- 
tului central al Alimentaţiei Naturale: vegetalele - cu foarte interesantele 
fibre vegetale (glucide nedigerabile), amănunțit studiate în 
Capitolul 9. Ele asigură această vitală etapă a revenirii la starea de 
sănătate care este dezintoxicarea (naturalizarea), prin această inteligentă 
capacitate de absorbţie selectivă a unor componente toxice, preluate 
în principal din bila hepatică. Aceste aspecte, ale dezintoxicării şi 
energizării prin intervenţia fibrelor vegetale crude din alimentele natu- 
rale, confirmă ipoteza acţiunii cu rol terapeutic al Alimentaţiei 
Naturale. 

De aceea, „medicamentul-aliment“ natural reprezintă alternativa 
viabilă pentru susţinerea energiei vieții din organismul afectat de boală 
(dezechilibru metabolic, energetic şi informaţional). Şi, la fel de impor- 
tant, înlocuieşte o hrană denaturată - cu efecte degenerative vizibile, 
mai devreme sau mai târziu. De asemenea, ajută organismul să se 
elibereze de nevoia aportului unor substanţe chimice medicamentoase 
- ce reechilibrează unele valori biochimice, însă cu prețul generării 
altor dezechilibre, mai profunde şi mai puţin vizibile, ca o „reacţie în 
lanţ“. 

Sunt multe puncte de vedere care sprijină această viziune a sănătății 
pentru Viaţă, dar noi vom aduce acum în discuţie doar două scurte 
citate. Primul aparţine dr. ing. Virginia Faur, citată pe parcursul 
acestui vast capitol, care ne oferă un argument inedit, mai puțin 
cunoscut, al evidenţierii efectelor comparative produse de terapeutica 
chimică alopată şi de cea naturală, prin fitoterapie: 

Efectul medicamentelor, precum şi locurile din corp în care ele se 
acumulează, conțin substanţe pe care corpul nu le poate elimina complet. 
Ele pot fi decelate, la nivelul irisului, prin decolorările 
caracteristice pe care le provoacă. Insă nu vor apărea modificări 
la nivelul irisului, dacă se acționează asupra organismului 
prin fitoterapie. Este indiciul că această metodă naturală de tratament, 
complet netoxică, nu are efecte adverse şi se află în armonie cu legile 
Naturii. (76) 

A doua prezentare îi aparţine dr. farm. Ovidiu Bojor (deja citat 
în primul subiect al acestui subcapitol), renumit farmacist, dar şi unul 
din fondatorii fitoterapiei moderne din România. Preocupările constante 
legate de fitoterapie şi abordarea cât mai ştiinţifică a acestui subiect l-au 
adus în prim-planul domeniului, competenţa sa nefiind pusă la îndoială. 
Promovarea preparatelor naturale o realizează constant în principalele 
reviste şi cotidiane din ţară, în care prezintă ultimele cercetări şi des- 
coperiri din domeniu. 

Astfel, într-un număr al revistei „Formaul AS“, acesta precizează: 

In România cresc aproximativ 3.600 de specii de plante medicinale. 
Din acestea, se folosesc în medicină doar 160 de specii, iar în mostră 
tradițională - peste 800 de specii. 

In concepția modernă, prin medicament se înțelege o substanță 
activă sau asociații de substanţe active obținute prin prelucrarea unei 
materii prime naturale sau de sinteză purificată, cu o concentraţie mai 
mare decât cele naturale preliucrate primar, cu acţiune farmacodinamică 
verificată, care se adresează organului afectat prin intermediul chemo- 
receptorilor. Medicamentul are rol preventiv, curativ sau de diagnos- 
tic. 

In schimb, alimentele sunt produsele pe care le ingerăm pentru a 
ne asigura ciclul de viață. Dacă alimentația este deficitară în unele 
produse, sănătatea întregului organism este în pericol. 

Tot Dr. farm. Ovidiu Bojor, consideră că plantele medicinale se pot 
împărți în trei mari categorii: 

- plante care conțin substanțe active active cu o acțiune terapeutică 
foarte puternică, chiar drastică (alcaloizi, glicozide cardiotonice, 
peptide, saponozide, lectine etc.). Acestea pot deveni 
medicamente utile, după o precisă dozare; 

- plante sau produse de origine vegetală cu acțiune medie sau 
blândă, fără efecte secundare nocive la o corectă administrare: 
valeriana, anasonul, anghinarea, armurariul etc.; 

- plante lipsite de toxicitate sau de efecte secundare: muşețelul, 
teiul, măceşul, nalba, inul, muştarul, chimionul, urzica, ştevia, 
spanacul, țelina, mărarul, pătrunjelul şi multe altele care intră în 
mod curent în alimentaţie. 

De asemenea, dr. Bojor, în articolul „Aliment-medicament-supliment 
nutrițional“, realizat în serial în cotidianul „Naţional“, din februarie 2003, 
remarcă: 

Suntem ceea ce mâncăm. Cu cât granița dintre medicament şi ali- 
ment se va îngusta, va fi mai aproape, iar dacă această „graniță“ nu va 
exista, cu atât vom fi mai sănătoşi, iar bolile digestive, cardiovasculare, 
hepatice, reumatismale etc. ne vor afecta mai puţin şi chiar vor dispărea. 

Dr. Bojor declară în continuare că „nu doresc decât să fiu un 
exemplu, unul dintre milioanele de oameni - care nu a recurs, timp de 
o jumătate de secol, la nici un medicament artificial (alopat). 
Alimentaţia şi medicaţia naturală m-a scutit de toate afecțiunile 
curente. Boala este o noțiune abstractă. Nu există boli, ci bolnavi.“ 

lată că, din clasificarea plantelor medicinale, realizată de către Dr. 
Bojor, descoperim o serie întreagă dintre acestea care, aparent sur- 
prinzător, le regăsim pe masa de zi cu zi a fiecăruia dintre noi: chimionul, 
urzica, ştevia, spanacul, țelina, mărarul, pătrunjelul şi multe altele. lar 
această exemplificare este doar una dintre foarte multe altele, care oferă 
date concrete privind efecte terapeutice ale vegetalelor. De aceea, alături 
de alte exemple regăsite în Capitolul 9, vom aduce şi aici câteva dintre 
acestea, pentru o confirmare cât mai clară a acestei evidențe, pe care 
tot mai mulţi o verifică practic, pe „propria piele“, în contextul meniurilor 
naturale. 


Dacă vom studia tratatele hipocratice ce abordează domeniul 
alimentar şi terapeutic („Despre aliment“, „Despre regimul sănătos“, 

„Despre cărnuri“ şi, mai ales, în „Despre regim în bolile acute“, din 
celebra colecţie „Corpus Hippocraticum“), vom avea ocazia să 
remarcăm că baza medicaţiei hipocratice, inclusiv a modului de nutriție 
recomandat, o constituia extractele naturale din produse animale, 
diverse vegetale, dar mai ales plante medicinale. Astfel, sensul de 
„leac“ (medicament din plante alimentare) dat noţiunii de medicament, 
în îndemnul hipocratic, este cât se poate de relevant. De aceea apar în 
„Corpus Hippocraticum“ descrieri ale unor „leacuri“ bazate pe mai mult 
de 235 de plante alimentare! 

Un alt exemplu, mai recent, contemporan cu noi, dar la fel de rele- 
vant: biologi şi farmacişti aflaţi în serviciul marilor companii 
farmaceutice s-au transformat în „globe-trotters“, căutând leacuri (plante 
medicinale) şi alimente cu efecte deosebite. De exemplu, au descoperit 
că membrii tribului Matsigenka din Peru cresc un fung, numit 
invenkiki, pe bulbul unei alte plante, obținând un extraordinar energizant. 
Antropologul Glenn Shepard jr., care a trăit alături de ei în junglă, a 
observat o a doua „buruiană“ specială: picături ale sucului extras dintr-o 
plantă din familia Cyperaceae, puse în ochi, măresc enorm acuitatea 
vizuală. lar femeile tribului, au fiecare, în „tolba“ de leacuri, 
spune Shepard, nu mai puţin de 50 de medicamente naturale, 
făcute din combinaţiile a peste 270 de plante tropicale! Pe de 
altă parte, în India, dr. Debaprasad Chattopadhyay a descoperit la 
tribul Onge, de pe insula Andaman, un amestec de plante care 
tratează cu succes malaria... 

De asemenea, într-un număr mai vechi din revista „Magazin“, se 
preciza: 

O grăsime naturală are capacitatea de a împiedica transmiterea 
bolilor sexuale. Numită monocaprină, substanţa respectivă se găseşte 
în lapte şi în derivatele lui. Gelul preparat de ea în laboratoarele 
islandeze s-a dovedit mai tare decât HIV-ul, viruşii herpesului şi 
chlamydele, pe care le-a neutralizat. „Este uimitor de activ împotriva 
acestor agenţi patogeni“, declară Halldor Thormar, de la Universitatea 
din Reykjavik. Echipa de cercetători condusă de el a mai descoperit un 
efect pozitiv al monocaprinei: paralizează spermatozoizii, având 
capacitatea de a împiedica fecundarea - deci, pe post de prezervativ 
natural. 

Este interesant, de asemenea, de prezentat câteva exemple de plante 
medicinale care intră în diverse combinaţii culinare, sintetizate de acelaşi 
dr. farm. Ovidiu Bojor: 

- porumbarul (prunus spinosa), din fructele căruia se prepară 

marmeladă; 

- socul (sambucus nigra), din ale cărui fructe se prepară dulceaţă 
sau, din flori, socată; 

- fragul (fragaria vesca), fructele căruia se prepară dulceaţă sau, 
din frunze, ceaiuri alimentare fără cofeină; 

- hameiul (humulus lupulus), ai cărui lăstari tineri se consumă ca 
aliment în nordul ţării în special, iar “cornurile” intră în procesul 
de fabricare a berii; 

- ienupărul (juniperus communis), din care se prepară ginul; 

- cătina (hippophae rhamnoides), din care se prepară sucuri, 
siropuri, gemuri etc.; 

- păpădia, ale cărei frunze tinere se consumă ca salată; 

- podbalul, din ale cărui frunze se prepară sărmăluţe etc. 

Mai departe, dl. Bojor oferă şi detalii ale multor alte vegetale, pe 
care omul le cunoaşte ca fiind alimente (fructe de grădină, de pădure 
etc.), dar care pot fi încadrate cu mult succes în categoria „medica- 
mentelor naturii“. Dintre multitudinea exemplelor, pentru relevanţă, 
alegem doar trei dintre acestea (pe piaţa cărţilor de medicină naturală 
au apărut tot mai multe lucrări ce oferă asemenea exemple, deci nu 
insistăm): 

- Sucul de struguri negri are efectele anticoagulante ale aspirinei. 

- Frunza de viță-de-vie (folosită la sărmăluţele naturale din frunză 
de viță) are acțiune marcant protectivă a capilarelor, în 
insuficiența venoasă a arterelor inferioare etc. 

- Afinul, ca aliment-medicament, are acțiuni puternice asupra micro- 
circulaţiei, funcţionalitatea retiniană şi a acuităţii vizuale, în 
insuficiența venoasă clinică, acțiune antiseptică urinară şi 
antidiareică, acţiune antioxidantă şi antimutagenă. In plus, nu se 
cunosc efecte adverse sau contraindicaţii. 

Am oferit doar 3 exemple din multitudinea celor existente, căci, 
practic, fiecare plantă alimentară şi medicinală poate fi dată ca exemplu, 
pentru efectele curative, cunoscute sau în curs de confirmare. 

Ultimul exemplu oferit aparține lucrării „Orientări actuale în nutriție“, 
de Mincu şi Segal (citați deja în tratat), în care, prin două scurte şi con- 
cise exemple, evidenţiază fără nici un dubiu calitatea de medicament a 
alimentelor naturale (şi care vor fi detaliate în Capitolul 9): 

Administrarea de pectină prezintă interes şi în tratamentul 
diabetului deoarece prin reglarea metabolismului lipidic 
determină o scădere a glucozuriei la diabetici în mod mai eficient 
decât tărâţele. La testul de toleranță la glucoză nu s-au înregistrat 
diferențe, dar nivelul insulinei a fost de două ori mai mare la 
persoanele care au primit în rație pectină, ceea ce permite o 
diminuare a dozei de insulină. 

Tratamentul diareilor cu morcovi cruzi exercită o acțiune 
terapeutică marcantă, o ameliorare netă fiind constatată după 12- 
14 ore iar vindecarea după 9-15 zile de la începutul tratamentului, 
anulând necesitatea unui tratament medicamentos sau de 
altă natură. (19) 


Aceste foarte sumare şi concise exemple, sperăm să ofere acea 
substanţă de susţinere a încrederii în cele afirmate în acest subiect şi 
foarte clar exprimate chiar în titlu: „medicamentul-aliment“ natural, cu 
dublu rol (nutritiv şi medical - preventiv şi terapeutic), este nu este 
doar o alternativă, printre multe altele, ci chiar alternativa pentru 
viaţă, identificându-se cu energia viului, fiind Una cu Viaţa. 

De aceea, noi considerăm că, pentru etapa de dezvoltare care stă 
în fața prezentului - pentru societatea umană, dar mai ales pentru OM 
- „medicamentul-aliment“ natural este sensul şi rostul: o mişcare 
ascendentă (levogiră), într-un Curent Continuu, a alternativei 
pentru Viaţă!... 

4.7.4 REGLEMENTĂRI 2| TENDINPE PRIVITOARE 
LA „MEDICAMENTELE-ALIMENT“ DE TIP NATURAL 


Acest subcapitol vine să răspundă la posibile întrebări, (eventual) 
apărute pe măsură ce am aprofundat acest lung, dar şi nonconformist 
capitol al medicamentului-aliment. Aceste semne de întrebare, cu 
siguranță că se referă la posibila interferență între promovarea 
utilizării alimentelor-medicament (plante alimentare care sunt şi 
medicinale, produse animale naturale etc.), cu legislaţia medicală în 
vigoare (în primul rând cea românească). 

Această abordare „preventivă“, de întâmpinare a eventualelor 
obiecții din partea sistemului alopat clasic, nu este deloc întâmplătoare. 
Căci, dincolo de dezbateri mai mult sau mai puţin aprinse, sistemul 
legislativ medical din România a emis deja un „ordin“ în această privinţă, 
care pare a avea o legătură cu domeniul abordat de noi - cel puțin la 
prima vedere. Deci, iată un element concret, care poate fi interpretat 
ca o barieră sau, mai mult, ca o interdicție în promovarea şi 
comercializarea acestor „medicamente-aliment“ de tip natural. 

Dar, înainte de orice, să vedem despre ce este vorba: un „ORDIN 
privind regimul de comercializare a produselor prezentate 
ca miraculoase, precum şi a unor produse alimentare, în 
scopul protejării vieţii, sănătăţii, securităţii şi intereselor 
economice ale consumatorilor“. 

Acest Ordin comun - rezultat al armonizării ordinelor separate, 
emise de către Autoritatea Naţională pentru Protecţia 
Consumatorului, nr. 9 din 12 februarie 2003, de către Ministerul 
Agriculturii, Alimentaţiei şi Pădurilor, nr. 154 din 26 februarie 2003, 
precum şi de către Ministerul Sănătăţii şi Familiei, nr. 179 din 5 martie 
2003 - a fost publicat în Monitorul Oficial al României din 17 martie 
2003, intrând în vigoare la 6 luni de la publicare, adică începând cu 
17 septembrie 2003. 

Acesta precizează în Articolul 2 următoarele: 

In sensul prezentului ordin, prin „produse prezentate ca 
miraculoase“ se înţelege acele produse cu aşa-zis efect asupra sănătății, 
altele decât cele înregistrate oficial ca produse medicamentoase sau 
dispozitive medicale, prezentate ca având proprietăți care să permită 
tratamentul sau prevenirea bolilor la om, utilizate în vederea stabilirii 
unui diagnostic medical ori pentru refacerea, corectarea sau modificarea 
funcţiilor fiziologice, neavând o susţinere ştiinţifică a rezultatelor 
promise consumatorilor. 

Acest articol concentrează esența conceptuală a produselor şi 
preparatelor alimentare cu valențe de medicament. Studierea şi 
înțelegerea acestuia face inutilă parcurgerea şi comentarea lungii liste 
de interdicții, privind publicitatea şi etichetarea produselor alimentare. 

Astfel, pentru iniţiatorii acestui ordin comun, produsele alimentare 
văzute ca miraculoase sunt, dincolo de alte detalii, cele „neavând o 
susţinere ştiinţifică a rezultatelor promise consumatorilor“. 
Dincolo de interesantul concept de „consumatori“ atribuit oamenilor 
(pacienţii care apelează la asemenea remedii, decăzuțţi din calitatea de 
„creatori“ sau măcar „producători“, direct în cea de „consumatori“, 
această frază-cheie evidenţiază esenţa tipului de produse 

alimentare incriminate în ordin: cele „miraculoase“, care nu 
au susținere ştiinţifică a rezultatelor promise. 

Într-adevăr, pentru acest tip de produse, inclusiv alimentare, acest 
Ordin, ca măsură de reglementare a unui domeniu „al tuturor 
posibilităţilor“, este binevenit. Căci, a recomanda şi chiar a comercializa 
preparate declarate explicit în reclame ca fiind „miraculoase“, cu puteri 
totale de vindecare a bolilor grave şi incurabile (de fapt, tot felul de 
„unsori“, „poţiuni“ şi alte amestecuri ciudate, uneori falsuri grosolane 
care, dincolo de stimularea „efectului Placebo“, pot genera şi 
intoxicații...) - nu face decât să discrediteze şi să arunce o ima- 
gine de derizoriu asupra acestui universal domeniu al 
Medicinei Naturale. 

Aceste uimitoare şi fanteziste preparate superprelucrate (din di- 
verse animale, inclusiv mamifere, peşti, insecte etc.), cu mirosuri, uneori, 
grele, şi aspect de ceva nedefinit (precum preparatele „vrăjitoarelor“ 
mai vechi sau mai noi), nu numai că nu intră în apanajul terapeutic 
al Medicinei Naturale, dar „ajută“ enorm la discreditarea 
acesteia. 

Dar cel mai grav lucru - întâlnit uneori şi la cei ce recomandă 
ceaiuri sau preparate cu adevărat naturale, organice, biologice - este 
reclama de promovare a unei terapii sau medicament natural 
„vindecător“ de tip „Panaceu universal“: preparatul-minune care vindecă 
problema în genul „hocus-pocus vindecatus“. 

Că reclama este aceeaşi şi la medicamentul alopat (iei 
medicamentul, te întinzi în pat şi aştepţi cuminte să te facă bine...), este 
altă poveste, care credem că a fost suficient lămurită până în acest punct 
al capitolului. Ce ne interesează pe noi este să ne reamintim cu toții, 
acest simplu şi elementar adevăr: nu mâncarea sau anumite 
misterioase substanțe moleculare, de vre-un fel sau altul, 
ne-au îmbolnăvit cu adevărat (dezechilibrat, perturbat armonia 
interioară), ci „vârtejurile“ perturbatoare ale gândurilor, 
emoțiilor, sentimentelor, stărilor sufleteşti dizarmonioase, ce 
au intervenit direct şi decisiv asupra constantelor biochimice 
ale organismului. Refacerea acestora prin metode chimice ale 
medicamentelor alopate, rezolvă doar momentul, clipa fizică, lăsând 
interiorul, adică esenţialul, dezechilibrat în continuare. 

Aceste aspecte nu vor fi niciodată prezentate de „naturiştii“ de 
ocazie, care dau tunuri cu „preparate miraculoase“ şi reclame mincinoase, 
pentru a dispare apoi imediat ce li se ia urma., rămânând în seama celor 
cu adevărat atenţi şi profesionişti ai domeniului să suporte plata „oalelor 
sparte“ de primii! Cam aşa ceva se întâmplă şi cu acest Ordin, care, din 
păcate, pune în aceeaşi oală cele două „inedite“ abordări 
neconvenţionale ale domeniului terapeuticii: „naturismul de ocazie“ 
şi terapeutica naturală ce respectă principiul hipocratic al Naturii 
şi Vieţii. 

De aceea, produsele naturale de tipul „medicamentului-aliment“ 
natural, promovate inclusiv prin această lucrare, nu au cum să fie 
„miraculoase“, ci, cel mult, fireşti şi naturale. Astfel că, se respectă 
întocmai condiţia fundamentală a articolului 2 din Ordin, 
referitoare la „promisiunea“ (sugestia) legată de preparatele naturale, 
de tip hipocratic, inclusiv ale Alimentaţiei Naturale: nu vindecarea, 
ci ameliorarea, uşurarea stării acestuia, pentru ca ființa umană 

să poată „lupta“ mai uşor cu boala. 

Dacă vindecarea reală aparţine „Forţei vindecătoare a Naturii“ din 
interiorul fiecăruia, „medicamentul-aliment“ natural îl ajută pe pacient 
„să se ajute“ - reamintindu-şi principiile de acţiune pentru viață, prin 
exprimarea Principiului în planul perceptibil... 

Această „promisiune responsabilă“ (vezi subcapitolul 10.3.1), fără 
tentă senzaţională şi miraculoasă, conferă minima încredere necesară 
punerii în practică a acestui mod de viaţă. Căci, să ne reamintim, 
preparatele Alimentaţiei Naturale nu sunt produse speciale 
pentru a trata pe moment o problemă de viaţă, ci „tratează cu 
Viaţa“, reprezentând un stil de viață, un sistem coerent şi 
holistic, adică întreg. De aceea, nu doar „preparatul X“ este 
„medicamentul-aliment“ natural ce promovează sănătatea, tinereţea, 
Viaţa, ci însăşi practica totală şi consecventă a Alimentaţiei 
Naturale. 

Nu putem vorbi de eliberarea de o anumită boală utilizând, de 
exemplu, azimele naturale, în timp ce hrana continuă să fie „poluată“ 
cu toxine provenite din cea tradițională... 

lată de ce, „medicamentul-aliment“ natural nu promite, şi 
nici nu poate promite, nici vindecări, nici măcar ameliorări 
sau uşurări ale problemei de sănătate, în lipsa practicii 
consecvente şi totale a Alimentaţiei Naturale. 

Se pare că, şi în acest caz, cel mai bine funcționează principiul şi 
procesul căruia îi este supus neuronul şi apariția influxului nervos: 
„Legea «Totul sau Nimic»“. Tranziţia sau „calea de mijloc“ 
(amestecarea preparatelor naturale cu hrana tradiţională), în acest caz, 
înseamnă interferență, perturbare, afectare. 

Şi atunci, este normal ca „promisiunea“, inițial responsabilă, 
a preparatului natural, să nu mai fie onorată, iar acesta să fie 
încadrat în categoria celor „miraculoase“, adică mincinoase - adică 
altă discreditare, altă muncă de lămurire, prin alte fapte (cazuri con- 
crete) de atestare şi celebrare a Vieţii prin Alimentaţia 
Naturală... 


În privinţa susținerii ştiinţifice, necesară scoaterii preparatului 
alimentar natural, din sfera miraculosului - considerăm că, practic, 
întregul tratat, cu accent pe Partea a doua, Teoretică, stă la dispoziţia 
unui asemenea demers. Abordarea din perspectivă biochimică, cu 
limpezirea biostructurii biochimice intime moleculare şi a izomeriei 
moleculare, alături de ultimele date ale ştiinţei de graniță a câmpurilor 
bioenergo-informaţionale (aurele organismelor vii) - oferă suficiente 
date ştiinţifice care să limpezească sensul terapeutic al 
„medicamentului-aliment“ natural. lar, dacă argumentele par a fi 
prea „eterice“ sau „fluide“ pentru rigoarea clasică ştiinţifică, tradiţională, 
atunci Capitolul 9, cu argumentele acţiunii fibrelor vegetale de 
tip polizaharidic, oferă şi aceste certitudini medicale, prin afirmaţiile 
tratatelor medicale oficiale! 

Inaintea încheierii acestui deosebit subiect, considerăm că este impor- 
tant de a cita dintr-o lucrare considerată de noi a fi deosebit de relevantă în 
acest sens: „Alimente funcționale. Alimentele şi sănătatea“, 
concepută de o echipă coordonată de prof. dr. ing. COSTIN & 
Prof.dr.ing. SEGAL, de la Universitatea „Dunărea de Jos“ din 
Galaţi. lată cum acest titlu, deja aduce în prim-plan, imaginea de „alimente 

funcţionale“, ca preparate alimentare, ce sunt recunoscute oficial ca având 
acţiune preventivă şi terapeutică, adică adevărate „medicamente-alimente“ 
naturale. 

Deşi despre alimentele funcţionale se discută tot mai intens în ultimii 
ani pe plan internaţional, Ordinul citat anterior, loveşte practic frontal 
în acest tip de produse alimentare. De aceea, considerăm că este im- 
portant să prezentăm imagini foarte clar conturate, a acestor produse, 
prin pertinentul şi ştiințificul studiu al colectivului de autori ai lucrării 
apărute la Editura „Academica“. 


Acest colectiv, alcătuit din specialişti în „Ştiinţa Alimentelor“ 
(biochimie, tehnologie etc.), aduce aura de credibilitate necesară 
susținerii unor asemenea informaţii „de graniță“. Dintre aceştia, cităm: 

- Prof.dr.ing. COSTIN, Gheorghe Miron - de la Departamentul 
de Bioinginerie în Industria Alimentară, din cadrul 
Universităţii „Dunărea de Jos“ din Galaţi; 

- Prof.dr.ing. SEGAL, Rodica şi Şef lucr.dr.ing. GEORGESCU, 
Luminiţa - de la Departamentul de Biochimie şi Tehnologii 
Alimentare, din cadrul Universităţii „Dunărea de Jos“ din Galaţi; 

- Assistant professor MORARU, Carmen, Ph.D. şi Drd.ing. MORARU, 
Cătălin - de la Departamentul de Ştiinţa Alimentelor, din 
cadrul Universităţii de Stat „Rutgers“ din New Jersey, 
SUA; 

- Asist.drd. TUDORICĂ, Mirela Carmen - de la „Faculty of Land, 
Food and Leisure“, din cadrul Universităţii din Cantebury. 

Această deosebită lucrare (ca atâtea altele, elaborate de către 
specialiştii din Departamentele de cercetare a alimentaţiei, din cadrul 
acestei Universităţi), a fost continuată prin editarea în anul 2001 a unei 
a doua părţi, intitulată: „Alimente pentru nutriție specială. 
Alimentele şi sănătatea“. Acelaşi colectiv de autori („întărit“ şi cu 
alți specialişti, din domenii conexe, ca de exemplu, Dr. MINOIU, Dorina, 
Expert în politici agricole, de la „Oficiul regional pentru Europa“, 
FAO), detaliază tipuri concrete de alimente funcţionale care - se arată 
foarte clar - au certe efecte terapeutice şi preventive. 

Revenind însă la prima lucrare - cea de abordare generală şi 
conceptuală a domeniului alimentelor funcționale, cu acţiune preventivă 
şi terapeutică - vom aduce în discuţia noastră, de la finalul acestui 
subiect, elementele fundamentale abordate în Capitolul 3 al acestei 
deosebite lucrări. Intitulat „Tendinţe şi reglementări privind 
alimentele cu beneficii pentru sănătate“, acesta aprofundează 
subiectul alimentelor funcţionale, din perspectiva actuală, cu legislaţia 
şi atitudinea „consumatorilor“ din câteva state ale lumii, con- 
siderate relevante pentru studiul abordat. 

Cu aceste lungi extrase ale Capitolului 3 al lucrării, considerăm că alte 
comentarii sunt de prisos. De aceea, poate cel mai indicat, este să lăsăm 
„vocea ştiinţei“ să se exprime, rămânând ca, fiecare dintre cei interesați în 
abordarea domeniului (fie practician, fie observator, chiar şi critic acerb), 
să tragă propriile sale concluzii, dar numai după parcurgerea studiului. 

Singura „condiţie“ este legată de a avea o atitudine cât mai deschisă, 
cu un Orizont-Viziunea cât mai largă şi luminoasă - pentru a putea 
VEDEA cât mai bine... 

Dar să dăm cuvântul acestei respectabile lucrări: 

Elaborarea unor produse care asigură beneficii pentru sănătate este 
de dată relativ recentă şi este rezultatul acceptării ideii că alimentația 
are un rol determinant în prevenirea şi tratamentul unor boli. Această 
nouă concepție în motivarea pentru dezvoltarea unor produse 
alimentare noi a mobilizat numeroase unități productive, dar şi 
organizaţii implicate în asigurarea inocuității alimentelor, într-o 
acțiune complexă de înțelegere a problemelor care au apărut 
într-un domeniu nou (risc pentru sănătate, analiza raportului 
risc/beneficii, evaluarea eficacităţii şi toxicității, reglementări 
sanitare). Sunt de menţionat dificultăţile care stau în faţa agenţiilor / 
organismelor guvernamentale privind înţelegerea dezvoltării unor noi 
produse, determinarea componentelor active din produsele naturale, 
precum şi evaluarea eficienţei lor, mai ales în experimente pe oameni. 


Concepte noi în nutriţie 

Rolul principal al alimentaţiei este de a furniza nutrienți 
corespunzători şi în cantitate satisfăcătoare pentru nevoile metabolice 
ale organismului. Pe lângă efectele nutritive unanim acceptate, dieta 
poate avea şi efecte fiziologice şi psihologice benefice. 
Alimentele nu contribuie numai la menținerea sănătăţii şi la o 
dezvoltare optimă, dar pot avea un rol important şi în reducerea 
riscului de îmbolnăvire. 

Cu toate că există încă mulți oameni cu cunoştinţe limitate în domeniul 
nutriției, avizarea consumatorilor asupra relaţiilor dintre 
alimente şi sănătate este, pe plan mondial, într-o dezvoltare 
evidentă. Aceştia aşteaptă un beneficiu pentru sănătate de la alimentele 
pe care le consumă. Intr-un sondaj recent efectuat asupra a 14.331 de 
persoane din toate cele 15 state ale Uniunii Europene, 9% au apreciat 
criteriul de „aliment sănătos“ ca având cea mai mare importanță pentru 
alegerea produselor alimentare, iar 32% au considerat că acest criteriu 
are o anumită influenţă în decizia de cumpărare a alimentelor (British 
Journal of Nutrition, 1999). Se constată astfel începerea unei noi 
ere în nutriție, reflectată şi prin modificarea atitudinii 
consumatorilor, concretizată prin: 

- reducerea interesului lor faţă de substanţele dăunătoare; 

- atenţia manifestată pentru compuşi care promovează sănătatea 

(antioxidanți, vitamine, acid folic, flavone etc.); 

- convingerea că „printr-o atitudine corectă, inclusiv în 

nutriție, pot evita cancerul“; 

- conştientizarea existenţei unei legături între starea fizică, psihică 

și alimente, precum şi între dietă, longevitate şi aspectul fizic; 

- convingerea că dieta asigură soluţii pentru sănătate mai 

promițătoare decât cabinetul medical. 

Alimente şi ingrediente care pot preveni cancerul, după 
Caragay A.B., 1992 (sunt prezentate în sensul de creştere a 
importanţei): 

1. mentă, oregano, castraveți, rozmarin, cartofi, pepeni, cimbru, 
arpagic, Orz, ovăz; 

2. ceapă, ceai, citrice (portocale, lămâi, grapefruit), grâu integral, 
in, orez, roşii, ardei, vinete, brocoli, varză de Bruxelles; 

3. usturoi, varză, lemn dulce, soia, ghimber, morcovi, ţelină, 
păstârnac. 

Alimentele şi medicamentele 

In numeroase ţări există o legislaţie guvernamentală care 
reglementează vânzarea şi promovarea alimentelor şi medicamentelor. In 
unele ţări, actul legislativ este comun atât pentru alimente cât şi pentru 
medicamente (ex. SUA, Canada). In altele, există reglementări separate 
pentru alimente şi medicamente (ex. Suedia). Unele aparente suprapuneri 
în reglementările existente decurg în principal din definițiile date pentru 
aliment şi medicament. Astfel, definițiile din Canada au următoarea 
formulare (Scott, 1996): 

Aliment: un produs fabricat şi vândut pentru folosire ca aliment 
sau băutură, destinate consumului uman, precum şi un ingredient care 
poate fi amestecat cu alimentul pentru un scop determinat. 

Medicament: o substanţă fabricată, vândută sau prezentată pentru 
folosire în: a). Diagnoză, tratamentul, atenuarea sau prevenirea bolii, 
sau b). Restaurarea, corectarea sau modificarea funcţiilor organice ale 
omului sau animalului. 

Din aceste formulări se desprinde faptul că alimentele nu sunt defi- 
nite ca produse care pot oferi beneficii pentru sănătate. Dacă o unitate 
producătoare urmăreşte să indice pentru un aliment beneficii 
pentru sănătate, atunci acesta trebuie să suporte o evaluare ca me- 
dicament. In prezent, pe plan mondial, există o preocupare pentru 
completarea definiţiilor odată cu apariția unor noi categorii de produse 
(dietary supplemments, herbal products, botanicals) care se apreciază 
că promovează sănătatea, reduc riscul îmbolnăvirilor sau tratează bolile. 


Alimente medicale / Alimente pentru utilizare dietetică 
specială 

In multe ţări, există o categorie separată de alimente destinate 
nutriției în cazul unor tulburări metabolice, cunoscute sub două 
denumiri: alimente medicale („medical foods“) şi alimente pentru 
utilizare dietetică specială („foods for special dietary use“). 

In SUA, alimentele medicale sunt definite ca: „alimente preparate 
pentru a fi consumate sau administrate sub supravegherea medicului şi 
care sunt destinate pentru managementul dietetic specific al bolii sau 
condițiilor pentru care cerinţele nutriționale distincte, bazate pe prin- 
cipii ştiinţifice cunoscute, sunt stabilite prin evaluare medicală“. 

Cerinţele nutriţionale distincte sunt diferite de cerinţele nutriționale 
ale populaţiei sănătoase. Alimentele medicale pot fi diferite de 
alimentele pentru utilizare dietetică specială, termen utilizat 
într-o serie de ţări, care sunt alimente destinate unor nevoi 
speciale (de exemplu, alergie alimentară) dar în care 
nutrienții sunt aceiaşi ca pentru populația sănătoasă. Alimentele 
medicale sunt administrate sub supravegherea medicului, ceea ce 
presupune monitorizarea medicală continuă, pentru a exista siguranța 
că s-au asigurat cerințele nutriționale specifice ale pacientului. Altfel 
spus, acestea nu sunt alimente convenţionale recomandate de medic. 

Diferenţele dintre alimentele medicale şi alimentele pentru utilizare 
dietetică specială subliniază, odată în plus, complexitatea relaţiei 
alimente - sănătate, care, în multe ţări, nu este luată, cel puţin în prezent 
(1999), în consideraţie. 


Nomenclatura produselor 
Pe plan mondial, un număr relativ mare de termeni sunt utilizaţi 
pentru a defini numeroasele produse naturale dezvoltate în beneficiul 

sănătății. În acest scop, se folosesc denumirile de alimente 
funcţionale („functional foods“), nutraceutice („nutraceutical“), 
alimente farmaceutice („pharmafood“), alimente proiectate 
(„designer food“), „vitafood“, „foodaceutical“ etc. Alți termeni, 
adesea grupați separat, pot fi incluşi în aceleaşi reglementări: 
alimente medicale („medical food“), suplimente dietetice („di- 
etary supplemments“), produse botanice („botanicals/herbal 
products“). 

Goldberg (1994) utilizează denumirea de „alimente funcţionale“ 
pentru a defini produsele alimentare cu nutrienți modificaţi sau 
suplimentaţi cu scopul obținerii unor efecte benefice asupra sănătății, 
performanţelor fizice sau stării psihice. 

Pentru scopuri practice, alimentele funcţionale au fost clasificate 
în două categorii (Blum, 1996): 

a. alimente funcţionale destinate prevenirii unor boli; 

b. alimente funcţionale destinate tratamentului terapeutic, de 
exemplu, pentru corecţția unor boli metabolice sau prevenirea progre- 
sului unor boli sau chiar recidiva acestora. 

Rolul alimentelor funcţionale în reglarea unor procese din orga- 
nism (Blum, 1996): 

+ Apărarea organismului: 

- reducerea alergiilor; 
- activarea sistemului imunitar. 
+ Prevenirea îmbolnăvirilor: 
- prevenirea hipertensiunii arteriale; 
- prevenirea diabetului; 
- prevenirea dezechilibrelor metabolice congenitale; 
- anti-tumorale. 
+ Controlul unor funcţii ale organismului: 
- sistemul nervos; 
- apetitul; 
- absorbția. 
+ Reducerea duratei de convalescenţă: 
- reducerea colesterolului; 
- prevenirea trombozelor; 
- reglarea producţiei sanguine. 

+ Reducerea efectelor îmbătrânirii: controlul producerii peroxizilor 
din grăsimi. 

Comisia Europeană a Ştiinţei Alimentelor Funcţionale în 
Europa apreciază că un aliment poate fi apreciat ca „funcțional“ 
dacă este demonstrat în mod satisfăcător că afectează în mod 
benefic una sau mai multe funcții „ţintă“ din organism, pe 
lângă efectele nutriționale corespunzătoare (având ca efect 
îmbunătăţirea stării de sănătate sau de bunăstare generală, şi/sau 
reducerea riscului unor boli). Alimentele funcţionale trebuie să 
rămână sub formă de produse alimentare (nu ca pastile, cap- 
sule) şi să-şi demonstreze efectele în cantități care se consumă 
în mod normal în dietă. 

Alimentul funcțional poate fi: aliment natural; aliment în care s-a 
adăugat sau s-a eliminat un component; aliment în care natura uneia sau 
mai multor componente a fost modificată; orice combinaţie a acestor 
posibilităţi. 

In America de Nord, termenii „alimente funcţionale“ şi „nutraceutice“ 
au fost folosiţi ca sinonime. Insă, în reglementări au apărut dificultăți 

când au fost necesare diferențieri între produsele vândute şi consumate 
ca „alimente“ şi cele în care un anumit component a fost izolat din 
produsul alimentar şi este vândut sub o formă concentrată (tabletă, 
capsulă, pulbere etc.). În mod sigur, produsele vândute ca alimente sunt 
într-un număr mai redus decât concentratele, însă doza zilnică a acestora 
este mai mare. 

In Canada, denumirile de alimente funcţionale şi nutraceutice sunt 
utilizate separat, pentru a descrie două produse distincte cu următoarele 
definiții (Scott, 1996): 

- Alimentele funcţionale sunt similare ca aspect cu 
alimentele convenţionale, fiind consumate ca parte a dietei 
obişnuite, care, pe lângă funcțiile nutriționale de bază, 
au demonstrat beneficii fiziologice şi/sau faptul că reduc 
riscul unor boli cronice. 

- Un produs nutraceutic este obținut din alimente şi este comer- 
cializat sub formă de pastile, capsule, pulberi şi alte forme 
medicinale care nu sunt asociate cu alimentele, şi au demonstrat 
că au un beneficiu fiziologic şi/sau asigură protecție 
împotriva unor boli cronice. 

În Marea Britanie alimentele funcţionale sunt definite ca fiind 
„alimente care conțin un component încorporat ce asigură un 
beneficiu medical sau fiziologic, altul decât beneficiul 
nutrițional propriu-zis“ (Cockbill, 1994). S-a intenţionat ca această 
definiție să permită diferenţierea între alimentele funcţionale şi produsele 
fortitiante cu vitamine şi minerale pentru beneficiu nutrițional. 


Reglementări existente pe plan mondial privind in- 
dustria de alimente funcţionale şi nutraceutice 

In esenţă, pe de-o parte se urmăreşte să se înţeleagă corect semnificația 
termenului de „a pretinde“ că produsul are efect benetic asupra sănătăţii, 
iar pe de altă parte, să se precizeze înţelesul unor informații care deja apar 
sau, în viitor, pot fi înscrise pe eticheta ambalajului acestor produse. 


a 


Informaţii înscrise pe ambalaj 


Revendicări structură-funcţie 

Se ştie că numeroşi nutrienți afectează anumite procese biochimice 
sau fiziologice în organism. In unele ţări este admis să se înscrie pe ambalaj 
o revendicare structură-funcţie care subliniază faptul că nutrientul joacă 
un rol în procesele biologice. Aceasta poate fi considerată ca o 
„revendicare a rolului biologic“. Sunt numeroase exemple pentru 
astfel de revendicări: „fierul este important pentru funcţionarea 
celulelor roşii din sânge şi transportul oxigenului“, sau „calciul 
ajută la creşterea şi menţinerea oaselor“. Nici una dintre aceste 
revendicări nu menţionează esenţa bolii, şi nu se referă direct sau indi- 
rect la tratamentul, atenuarea sau prevenirea unei boli, tulburări sau 
stări fizice anormale. 


Revendicări de sănătate 

Revendicările de sănătate sunt reglementările în legătură cu un 
nutrient, O serie de nutrienți, componente alimentare sau produse care 
previn sau tratează unele boli. In SUA, definiția pentru revendicarea 
de sănătate este formulată de „Nutrition Labelling and Education Act“ 

(NLEA) astfel: „este o revendicare menţionată pe etichetă care exprimă 
sau prin implicaţie (prin folosirea unui gir, reglementări scrise, simboluri 
sau vignete) caracterizează relaţia dintre o substanţă şi o boală sau 
condiții corelate cu sănătatea“. 

Revendicările de sănătate generale sunt legate de nutrient, 
dar în contextul dietei totale, cu referire la o boală sau o condiție 
particulară. 

Un exemplu de revendicare generală, admisă în SUA (NLEA), este 
formulată astfel: „Diete cu conținut redus de grăsimi saturate şi 
colesterol, bogate în fructe, legume şi produse din cereale 
care conțin unele tipuri de fibre, în special fibre solubile, pot 
reduce riscul bolilor de inimă, boli asociate cu mulţi alți 
factori “. 

Revendicările generice nu se aplică pe un produs sau aliment spe- 
cific, considerând-se că nu produsul este protectiv, ci numai nutrienţii 
din acesta. Justificarea pentru o astfel de revendicare poate fi admisă 
numai printr-o evidenţă ştiinţifică a efectului benefic al nutrientului. 

Revendicările de sănătate pentru produse/ingrediente sunt 
asemănătoare cu acelea admise în SUA pentru făina de ovăz şi tărâţele 
de ovăz formulate astfel: „Dietele bogate în tărâțe/făină de ovăz 
şi cu conținut scăzut de grăsimi saturate şi colesterol pot 
reduce riscul bolilor de inimă“. 

Revendicările specifice produsului menționează că produsul 
are efect protectiv împotriva bolii, reduce riscul îmbolnăvirii sau este 
folositor în tratarea simptomelor. In cele mai multe ţări revendicările 
specifice sunt admise numai în urma evaluării produsului după reguli 
precise, privind eficacitatea şi toxicitatea, reguli care sunt specifice 
pentru medicamente (Scott, 1996). 

Formularea „revendicări pentru sănătate“ este definită diferit 
de la țară la ţară, însă, în general, termenul „revendicare“ este corect 
înțeles. De altfel, „Codex Alimentarius“ (1991) îl defineşte ca fiind 
„orice reprezentare care stabileşte, sugerează sau implică 
faptul că un aliment are anumite caracteristici legate de 
originea, proprietățile nutritive, natura, producţia, compoziţia 
sau orice altă calitate a sa“. 

Comitetul de Avizare a Alimentelor („Food Advisory Commitee“) din 
Marea Britanie a definit revendicările pentru sănătate ca fiind „orice 
precizare, sugestie sau implicaţie în etichetarea alimentelor şi 
reclama făcută acestora (inclusiv numele mărcii şi desenul), 
care sugerează că alimentul respectiv este într-un fel benefic 
pentru sănătate“. In SUA, o revendicare pentru sănătate se referă la orice 
precizare „care caracterizează în mod explicit sau implicit legătura 
oricărui component cu o boală, sau cu o stare legată de sănătate“. 
In consecință, în Marea Britanie o revendicare legată de o boală 
va fi considerată ca o „revendicare medicală“, în timp ce în SUA 
ea va fi privită ca o „revendicare de sănătate“ (iată o confirmare a 
abordării neunitare a domeniului). 


Revendicări relevante pentru alimentele funcţionale 
Printr-o acţiune concertată, UE susține dezvoltarea a două tipuri 

de revendicări, care nu sunt acoperite de clasificarea Codex anterioară 

şi care diferă în mod semnificativ între ele. Acestea includ revendicări 

pentru alimentele funcţionale, având la bază clasificarea științifică a 
markerilor pentru funcţiile ţintă care a fost dezvoltată în „Documentul 
Consens“ elaborat de ILSI (1999). 


Tipul A: Revendicări ale „funcțiilor îmbunătățite“. 
Exemple: - „Unele oligozaharide nedigestibile pot îmbunătăţi creşterea 
unei microflore specifice în intestin“. 
- „Folatul poate reduce nivelul homocisteinei din plasmă“. 


Tipul B: Revendicări privind „reducerea riscului de 
îmbolnăvire“. Aceste revendicări sunt în legătură cu consumul unui 
aliment sau al unui component alimentar care ar putea ajuta la reducerea 
riscului unei anumite îmbolnăviri sau stări, datorită unor nutrienți sau 
non-nutrienţi specifici pe care îi conţine. Aceste revendicări corespund 
revendicărilor de sănătate din SUA. 

Exemple: - „Un consum suficient de calciu poate reduce riscul de 
osteoporoză de mai târziu“. 
- „Folatul poate reduce la femei riscul de a avea copii cu 
tulburări neurologice“. 


Dezvoltarea alimentelor cu beneficii pentru sănătate 

Noile concepte de nutriţie, au justificat, în ultimii 10-15 ani, preo- 
cupările autorităţilor medicale din numeroase ţări, în special din Japonia 
şi SUA, de a stimula şi sprijini cercetări pentru stabilirea efectelor 
fiziologice ale unor componente alimentare şi a beneticiilor lor asupra 
sănătăţii. Ele au fost, de asemenea, un factor major în reconsiderarea 
politicilor legislative referitoare la revendicările privind alimentele şi 
sănătatea. 

In Japonia, cercetările în domeniul alimentelor funcţionale au 
debutat la începutul anilor 1980, prin finanţarea de către guvern a 86 de 
programe specifice cu tema „Analiza funcţională şi dezvoltarea 
funcțiilor alimentelor“. Mai târziu, în anul 1991, a fost elaborat 
conceptul de „Alimente cu utilizare specifică pentru sănătate “ 
(„Foods for Specified Health Use“ - FOSHU). Alimentele identificate 
ca FOSHU trebuie să furnizeze dovezi convingătoare, că exercită o 
acțiune fiziologică asupra sănătăţii; datele referitoare la efectele unor 
componente individuale izolate din aliment nu sunt suficiente. 
In plus, produsele FOSHU trebuie să se prezinte sub formă de 
alimente obişnuite (nu ca pastile, capsule etc.) care să fie 
consumate ca parte a unei diete convenționale, şi nu la ocazii 
speciale sau în legătură cu vreun simptom specific. Majoritatea 
produselor FOSHU aprobate în prezent în Japonia conțin fie 
oligozaharide, fie bacterii lactice probiotice. 

In SUA, revendicările privind reducerea riscurilor unor 
boli au fost permise, pentru anumite alimente, din anul 1993. 
In cazul acestora, FDA („Food and Drug Administration“) a recunoscut 
existența unor dovezi privind o corelaţie între componentele 
nutritive sau alimentele din dietă şi anumite boli. In anul 1998, 
existau 11 astfel de corelaţii aprobate de FDA. 

Foarte recent, FDA a făcut cunoscut că revendicările pot fi bazate 
pe declaraţia unui Organism Științific Federal („Federal Scientific Body“) 
ca, de exemplu, Institutul Naţional pentru Sănătate („National Institute 
of Health“), Centru pentru Controlul Imbolnăvirilor („Center for Desease 

Control“) sau Academia Naţională de Ştiinţe. 

In Uniunea Europeană, nu există o legislaţie armonizată referitoare 
la revendicările pentru sănătate, acestea fiind decise la nivel național 
(aceasta pentru anul 1999). 

Situaţia actuală în domeniul produselor naturale cu 
beneficii pentru sănătate. 

Datorită numeroaselor tipuri de produse cuprinse în categoria 
„produse naturale cu beneficii pentru sănătate“, pe plan mondial există 
o considerabilă confuzie asupra denunmirii produselor, reglementărilor 
legale, a siguranței producției şi a procesului de evaluare şi aprobare a 
revendicărilor. Interesul accentuat al consumatorilor pentru astfel de 
produse, în particular în ţările dezvoltate, a determinat preocuparea 
agențiilor guvernamentale, industriei şi forurilor ştiinţifice 
pentru acest domeniu. 

Este interesant să se cunoască situaţia în câteva țări cu preocupări 
evidente în încercarea de a clarifica aceste probleme: SUA, Japonia, 
Canada, Uniunea Europeană. 


SUA 

SUA au manifestat cel mai mare interes faţă de produsele cu beneficiu 
pentru sănătate, fie că au fost numite alimente funcţionale, suplimente 
dietetice sau alimente medicale. 

Alimente funcționale. Prima revendicare de sănătate a fost a 
Companiei Kellog (1984) pentru un mic dejun cerealier (All Bran), 
argumentând că o dietă bogată în fibre este protectivă împotriva 
cancerului. După aprobarea obținută pentru acest produs, în anii '80 au 
apărut şi alte revendicări, fără argumente ştiinţifice. Ca urmare, în 1994 
intră în vigoare „Nutrition Labelling and Education Act“ (NLEA) 
care reglementează trei componente ale informaţiei înscrise pe ambalaj: 
(1) informații despre nutrienți; (2) revendicări despre nutrienți; (3) 
revendicări de sănătate. 

Iniţial, au fost permise şapte revendicări/ corelări între dietă 
şi boală, printre care: 

- produsele cerealiere cu fibre, legumele şi fructele 

determină un risc redus al cancerului; 

- fructele, legumele şi produsele cerealiere care conțin 
fibre, în special fibre solubile, conduc la un risc redus 
al bolilor coronariene. 

Ca o noutate, în SUA, în 1997 s-a autorizat folosirea revendicării de 
sănătate pentru fibrele solubile din făina şi tărâţa de ovăz, care reduc 
riscul bolilor coronariene. A fost pentru prima dată când un 
anumit produs a fost identificat că are efecte benefice care 
pot fi înscrise pe ambalaj. Mai recent, compania Kellog a 
revendicat relaţia dintre tărâţa de grâu şi reducerea riscului 
cancerului de colon. 

In 1994, FDA a declarat limpede că „un produs elaborat cu pretenţia că 
are efecte medicale, destinat pentru diagnosticarea, vindecarea, atenuarea, 
tratamentul sau prevenirea bolilor este medicament și nu aliment“. 


JAPONIA 

In Japonia se constată un interes major pentru legislaţia 
referitoare la alimentele funcționale, deci pentru produse 
vândute ca alimente. Aceste produse au fost dezvoltate pe baza 

conceptului de hrănire cu convingerea tradițional orientală că 
unele substanţe din alimente pot avea un rol important în 
prevenirea bolilor. 


CANADA 

In această ţară nu există o categorie separată de reglementări pentru 
alimentele funcţionale sau nutraceutice, intrând sub incidenţa reglemen- 
tărilor impuse în general pentru alimente sau medicamente. 


UNIUNEA EUROPEANĂ 

Institutul Internaţional pentru Ştiinţele Vieţii - ILSI (, Inter- 
national Life Science Institute“) este o fundaţie înființată în 1978, cu 
scopul de a promova înțelegerea problemelor ştiinţifice legate de nutriţie, 
siguranța alimentară, toxicologie şi mediu. ILSI este afiliată la OMS, ca 
organizație neguvernamentală, şi are statut consultativ specializat la 
ONU, departamentul pentru agricultură şi alimentaţie. Având sediul în 
Washington, ILSI are filiale în întreaga lume. 

In cadrul filialei ILSI - Europa s-a constituit Comisia pentru 
Acţiune în domeniul Ştiinţei Alimentelor Funcţionale în Europa 
(„Functional Food Science în Europe“ - FUFOSE) care şi-a propus să 
stabilească o abordare fundamentată ştiinţific pentru conceptele referitoare 
la ştiinţa alimentelor funcţionale, într-o rețea multidisciplinară europeană, 
cu obiective, printre altele: 

- evaluarea critică a bazei științifice necesare pentru a furniza dovezi 
potrivit cărora nutrienţii specifici şi componentele alimentelor 
influenţează pozitiv funcţiile din organism; 

- examinarea cunoştinţelor actuale mai mult dintr-o 
perspectivă funcţională decât dintr-una a produsului (!). 

Directivele privind alimentele cu efecte asupra sănătăţii sunt orien- 
tate pe două direcții: 

- considerate ca alimente pentru utilizare nutrițională parti- 

culară (PARNUTS); 

- considerate ca alimente funcționale, în urma unei iniţiative 
numită „Functional Foods Science in Europe“. 

PARNUTS este o directivă care cuprinde nouă categorii separate 

de alimente pentru utilizare nutriţională specială (printre care): 

- alimente pentru copii („baby foods“); 

- alimente cu valoare enrgetică redusă („low enwrgy“, „energy 
reduced“) destinate controlului masei corporale; 

- alimente dietetice pentru scopuri medicale speciale; 

- alimente lipsite de sodiu; 

- alimente pentru diabetici. 

Strategia pentru alimentele funcţionale în Europa are drept scop 
îmbunătățirea competitivităţii industriale în contextul 
intensificării comerțului mondial cu astfel de produse, prin 
stabilirea unei platforme de colaborare multidisciplinară. Au 
fost identificate şase domenii ştiinţifice de interes: 
funcțiile gastro-intetinale; 
funcții fiziologice şi comportamentale; 
concepție şi dezvoltare; 
modularea metabolismului lipidic; 
impactul tehnologiei alimentare; 
controlul stării redox. 


DAWNS 

Baza ştiinţifică pentru revendicările referitoare la alimen- 
tele funcționale 

Este unanim acceptat faptul că orice revendicare sau afirmaţie 
trebuie să fie bazată pe dovezi ştiinţifice solide, potrivit cărora 
aceasta este atât obiectivă, cât şi corespunzătoare. Este, însă, uneori 
destul de dificil să se stabilească foarte clar care sunt aceste 
dovezi ştiinţifice obiective. De ceea, una dintre problemele 
importante care trebuie rezolvate se referă la nivelul biologic la 
care poate fi acceptată dovada care demonstrează eficacitatea 
funcțională. Datele obținute la diferite nivele ale organizării biologice 
(a nivel molecular, subcelular, celular, ţesut, organ, organism şi la nivel 
de populaţie) pot fi grupate în trei tipuri de dovezi experimentale: 
observaţii biologice (biochimice), rezultate epidemiologice 
şi probe de intervenție. 

Este imposibil ca dovezile în sprijinul unui aliment 
funcțional sau component alimentar să nu vizeze toate cele 
trei domenii menţionate mai sus. De exemplu, eficacitatea unor 
anumiţi antioxidanți în reducerea riscului de cancer este susținută în 
mod convingător de datele biologice (la nivel molecular, subcelular şi 
celular), în măsură mai redusă de dovezile epidemiologice (la nivel de 
populaţie) şi aproape de loc de observaţiile clinice (la nivelul 
organismului). Dimpotrivă, efectele fibrelor dietetice sunt mai bine 
demonstrate şi înţelese în termeni epidemiologici şi clinici decât la nivel 
biochimic (şi totuşi, calitatea fibrelor vegetale de a fi aborbante pentru 
toxine, pregnant subliniată în capitolul 9 al tratatului nostru, infirmă 
această opinie). 

Dezvoltarea alimentelor funcţionale, cu revendicările lor 
însoţitoare, va avea loc concomitent cu progresul care se 
realizează în domeniul legislativ care trebuie să garanteze 
atât validitatea revendicărilor, cât şi siguranţa alimentelor. 
Ştiinţa alimentelor funcţionale furnizează doar baza ştiinţifică 
pentru aceste reglementări. Pe baza dialogului inițiat între in- 
dustria alimentară, rețeaua de desfacere, autoritățile de con- 
trol şi organizaţiile consumatorilor, în unele ţări europene au fost 
întreprinse o serie de măsuri (în Suedia, Olanda şi oarecum în Marea 
Britanie şi Belgia), adoptându-se un program de autoreglementare 
pentru „revendicările de sănătate“. 

Această acţiune concertată a UE a avut, între altele, ca finalitate 
propunerea unei scheme în care bazele ştiinţifice ale dezvoltării 
alimentelor funcţionale pot fi corelate cu comunicarea 
beneficiilor aduse de alimentele funcţionale publicului larg. 


Necesitatea revendicărilor de sănătate 

Intr-o serie de ţări ca SUA, Canada, Australia, Europa Occidentală, se 
constată o creştere rapidă a vânzării produselor folosite ca soluţii 
„alternative“ la prevenirea sau tratamentul bolilor. De exemplu, 
se apreciază că în SUA vânzările produselor obţinute din plante 
(„botanical industry“) au crescut în ultimele două decenii de la 
zero la 1,5 miliarde de dolari pe an, cu o rată anuală de 15%. 
Sugestiv pentru dezvoltarea acestor produse în SUA este că în prezent 
(pentru 1998) alimentele naturale pentru sănătate sunt 
comercializate în peste 8.000 de magazine şi că mai mult de 40% 
dintre americani consumă suplimente dietetice. 

În Europa există o istorie îndelungată de folosire a 
produselor naturale pentru tratamentul şi prevenirea unor 
boli care sunt vândute într-o proporție de trei ori mai mare 
decât în SUA. Aproximativ 40% din populaţia Marii Britanii 
apreciază că produsele naturale fac parte din categoria 
medicamentelor, deşi în această țară revendicările de sănătate sunt 
restricționate. Este de remarcat că în Germania, în anul 1993, au 
fost cumpărate medicamente alopate bazate pe plante în 
valoare de 1,9 miliarde de dolari. 

Piaţa canadiană pentru produse din plante („medicina herbală“) a 
crescut cu 20% între anii 1994 şi 1995. S-a estimat că 20% dintre 
canadieni utilizează ceva din medicina alternativă şi cel puţin 
6% caută un produs în magazinele cu alimente pentru sănătate. 

Interesul nu este limitat doar la produsele din plante ci este în 
creştere şi pentru alimentele funcţionale, solicitându-se cât mai multe 
informaţii despre acestea. Populaţia doreşte să includă aceste 
produse în dietă mai degrabă ca alimente decât ca suplimente, 
preferând să le găsească în magazine ca alimente obişnuite, 
decât într-o secțiune separată a acestora. 

In prezent, se constată că interesul crescând asupra acestui tip de 
produse este rezultatul acceptării acestora şi sporirii surselor 
informaţionale. Se apreciază că, în viitor, vânzarea acestora în 
țări în care revendicările de sănătate nu sunt permise nu este 
singura cale de succes comercial. De exemplu, în Japonia, deşi 
doar 100 de produse au fost aprobate ca produse FOSHU,, în 
prezent sunt comercializate câteva sute de produse funcționale. 
Cunoscând beneficiile acestora, populaţia le cumpără 
indiferent dacă au sau nu licenţă FOSHU. Aceeaşi situaţia se 
înregistrează şi în America de Nord, unde o serie de produse 
fortifiate sau funcţionale (cereale pentru mic dejun, alimente fortifiate 
cu vitamine şi minerale, sucul de portocale şi apa minerală suplimentate 
cu calciu) au succes pe piaţă fără revendicări specifice de 
produs. 

Un exemplu sugestiv care arată că revendicările de sănătate nu 
sunt neapărat necesare pentru succesul produsului pe piață, este cel 
al uleiului de măsline. Până în urmă cu 15 ani, acizii graşi 
mononesaturați, principalul component al uleiului de măsline, au fost 
considerați ca fiind fără influenţă pentru reducerea riscului de 
îmbolnăvire coronariană a inimii. După anul 1985, s-a evidenţiat faptul 
că acizii graşi mononesaturați scad nivelul colesterolului total din serul 
sanguin. În plus, remarcabil este faptul că ei reduc numai LDL 
colesterolul, lăsând HDL colesterolul neschimbat, determinând un 
beneficiu mai mare decât acela rezultat din efectul acizilor graşi 
polinesaturaţi, care reduc atât LDL cât şi HDL colesterolul. In ţările în 
care revendicările de sănătate specifice produsului nu sunt permise, 
aceste noi descoperiri nu pot fi menţionate pe eticheta produsului. 
Totuşi, aceste virtuţi ale uleiului de măsline au fost comunicate 
la reuniuni ştiinţifice, în literatura de specialitate sau în mass- 
media, informaţiile ajungând la consumatori şi având ca 
rezultat un interes enorm al acestora pentru acest produs. 
Rezultă de aici că, fără nici o intenţie de a face revendicări, industria 
uleiului de măsline a beneficiat din plin de cercetările riguroase, sub 
forma unor studii controlate pe oameni. 

Şi alte exemple indică taptul că astfel de revendicări de sănătate 
nu sunt totdeauna necesare, însă că succesul de piaţă este 
condiţionat de un suport ştiinţific solid, confirmat, al efectelor, 
şi de faptul că publicul acceptă să cumpere aceste produse. 
Totuşi, există unele segmente ale populaţiei care nu pot obţine 
informații despre produs din alte surse decât din revendicarea 
de pe etichetă. (82) 


La finalul subiectului, ne permitem doar o singură şi scurtă remarcă: 
„medicamentele-alimente“ naturale, recomandate de Hipocrate prin 
celebrul său îndemn, şi promovate de noi în această lucrare, sub 
denumirea conceptuală de „Alimentaţia Naturală“ - nu se referă la 
produse / ingrediente de un anumit tip şi cu revendicările 
specifice acestora, ci la REVENDICARILE DE SANATATE 
GENERALE! 

Aceasta este esenţa ideii, care stă la baza oricărei discuţii, prin abordare 
legislativă, a Alimentaţiei Naturale şi a produselor specifice acestui mod de 
nutriție. lar, dacă toată argumentaţia fundamentală şi teoretică a acestui 
Tratat - întinsă pe sute de pagini, citată din tratele ştiinţei medicale alopate 
oficiale - nu este suficientă, atunci, cazurile practice rezolvate prin această 
terapie vor fi, cu siguranţă, elementul cel mai convingător! 

Pentru aceasta, însă, sunt necesare un număr semnificativ de exem- 
ple, care solicită o colaborare între toți terapeuţii care practică acest 
sistem, inclusiv prin Alimentaţia Naturală, cu dovezile de rigoare. 

Exact această colaborare o solicităm şi noi, pentru viitoare lucrări, 
cât mai solid bazate pe multiple exemple terapeutice, care să confirme 
fără nici cea mai mică tăgadă REVENDICAREA GENERALĂ DE 
SĂNĂTATE atribuită produselor naturale - cazuri terapeutice care să 
reprezinte partea practică a acestui sistem şi „stil de viață“: 
ALIMENTAŢIA ANTURALA. 


4.7.5 CONCLUZII LA FINALUL ACESTUI CAPITOL 
AL „MEDICAMENTULUI - ALIMENT“ NATURAL 


„Cum credeţi că un remediu chimic — agent de stres prin excelenţă 
- vă poate ameliora vreun rău? Mai ales că, imediat ce un medicament 
a fost înghiţit, injectat etc., organele de excreţie nu au decât un 
singur obiectiv: să-l elimine pe intrus. lar dacă un asemenea viol 
organic se repetă zilnic, organismul nemaiputând reacţiona, se 
instalează stresul.“ (Hans Selye, laureat Nobel pentru cercetări 
asupra stresului) 

„Medicamentele sunt de neînlocuit în caz de urgenţă, când ţi-a luat 
foc casa. Aici, intervenţia lor este aceea a pompierilor: rapidă, brutală, 
eficace. Dar ce dezastru lasă în urmă! Au stins focul, dar 
locuinţa a rămas devastată. Tot ce mai aveţi sunt ochii plini de 
lacrimi şi mâinile ca să vă puneţi pe treabă... dacă mai sunteți în stare.“ 
(Maurice Messeque, un mare fitoterapeut francez) 

„Doctorul viitorului nu va prescrie nici un medicament, 
ci va trezi interesul pacienţilor săi referitor la cadrul uman privind 
dieta și la cauza şi prevenirea bolilor.“ (Thomas A. Edison) 

Încă trei citate deosebite, vin să îngroaşe rândul atâtor multor altora, 
îndelung şi insistent expuse pe parcursul acestui lung capitol, pentru a 
susține acest Simplu (nu simplist) şi firesc Adevăr - aparținând bunului- 
simţ ancestral, al esenței fiecărei ființe umane, grup, populaţie, naţiune etc. 

Dacă toate datele ştiinţifice prezentate aici nu au clintit cu „un milimetru“ 
încrederea cuiva în „puterea absolută şi de neatacat“ a medicamentului 
alopat, atunci, cu siguranţă că „Vocea interioară“ de pe frecvenţa 
„bunului-simţ“ (încă o dată amintim semnificaţia reală: „simţul cel bun“, 
percepţia fină a adevărului din fiecare), îi va „povesti“ 
respectivului, cândva, cu cele mai potrivite cuvinte, sensul 
Cuvântului... 

lar, până atunci, recomandăm răbdare şi reţinere, în a judeca 
ceea ce (încă) nu se poate accepta şi asuma. Căci, toate la vremea 
lor, chiar dacă „a sosit timpul“... 


Totuşi, înainte de a „trage cortina“ peste toate aceste date, este util să 
ne reamintim de una din ideile principale, din introducerea acestui vast 
capitol: medicamentele chimice alopate sunt instrumente ce sunt 
necesare şi pot fi utile în anumite situaţii. Deci, aceasta nu înseamnă 
negarea cu orice preţ a medicamentelor alopate. Tocmai această „calitate“ 
de reechilibrare aparentă a marilor dezechilibre oferă ocazia unei minime 
reveniri la valori ale parametrilor fiziologici mai apropiate de „normal“ - 
în cazul unor situaţii dramatice, urgente, când manifestarea acută sau 
supraacută a bolii nu permite acţiunea desfăşurată temporal a Alimentaţiei 
Naturale. De aceea, putem spune că medicamentul alopat este „scara“ 
ce-l scoate momentan din groapă pe suferind; de asemenea, acesta 
este „Mâna“, întinsă înnecatului, care îl scoate din apă - dar tot 
momentan... 

Ca o paranteză de susținere: am remarcat din propria experienţă 
medicală cum informaţia referitoare la Alimentaţia Naturală, a putut fi 
expusă unei paciente (suferindă de meningiom cranian ce-i declanşa 
periodic manifestări epileptice, tot mai dese) numai după calmarea 
crizelor de tip epileptic cu medicamentele alopate de urgenţă... 

Chiar şi acest aspect, însă, cu timpul poate fi depăşit, prin 
redescoperirea acțiunii terapeutice a plantelor medicinale-alimentare şi 
a altor „leacuri“ oferite de Natură - exact cum făcea Hipocrate şi ceilalți 
adevăraţi mari medici ai antichităţii. Acestea nu au practic contraindicații 
sau efecte secundare, cu mici excepţii, ale unor plante bogate în alcaloizi, 
ce pot afecta organismul în caz de depăşire a dozei „naturale“. 

In concluzie, medicamentul alopat calmează pe moment, „extrăgând“ 
suferindul din starea dramatică generată de superintoxicare. Dar doar 
atât, căci în continuare, rolul real terapeutic este preluat de 
„medicamentul-aliment“ natural, reprezentat de hrana naturală, ce 
participă la readucea organismului, încet şi cu răbdare, la parametrii 
reali de funcţionare. 

In aceste condiţii, persistenţa în a interveni cu medicamentele alopate 
- tratând efecte ale efectelor secundare (de nu mai ştie nici medicul 
alopat care au fost primele simptome reale, altele decât cele induse de 
medicamente), neglijând sau ignorând cu bună ştiinţă alternativa benefică 
şi reală a Alimentaţiei Naturale - ne obligă să reamintim alt celebru dicton 
antic latin: „Erare human est, perseverare diabolicum“ („Eroarea 
este umană, însă perseverarea în greşeală este diabolică“)! 

lată cum, prin continua distanţare a consecinţelor tot mai 

nefaste ale medicamentelor alopate, de intenţiile inițial bune 
ale medicului alopat, cunoscutul dicton latin primeşte o tot mai 
funestă confirmare! 


În acest fel, CONCLUZIA FINALĂ apare clară şi firească: 
MEDICINA pentru VIAŢĂ, eficientă şi real umană, solicită 
trecerea - de la „bombardamentul“ cu substanțe chimice ce 
țin doar de efecte, care maschează simptomele şi ascund 
rădăcinile bolii - către „medicamentul-aliment“ natural, ce 
acționează la nivelul cauzal al intoxicării şi dezechilibrului 
numit boală (fie fizic, psiho-emoţional, mental, conceptual, 
spiritual etc.). 

Cu aceste condiţii îndeplinite, se pot deschide noi posibilități ale 
Sănătății şi Vieţii... 

Cu siguranţă că, în viitorul cel mai apropiat, spitalele şi medicina 
altfel se vor prezenta în fața societăţii şi a Vieţii: spitalele vor fi, cu 
adevărat, „locuri ale ospitalităţii şi relaxării“ (vezi engl. „hospi- 
tal“), integrate într-un sistem armonios al „Medicinei pentru Viaţă“! 

In acest fel, probabil că altfel se va prezenta şi evolua Societatea 
umană actuală, prin redeschiderea căii de dezvoltare către o adevărată 
CIVILIZAŢIE - una a VIEŢII!... 


„Nu acuza NATURA, ea şi-a făcut partea ei din datorie. Făţi-o şi TU 
pe-a ta!“ (John Milton, „Paradisul pierdut“) 

Capitolul 5 


PRINCIPIILE GENERALE PRIVIND 
IGIENA ALIMENTAPIEI TRADIPIONALE 


Acest capitol, intercalat între alte două capitole deosebit de interesante 
(referitoare la „medicamentul-aliment“ natural, al preparatelor naturale 
şi „medicamentul-forte“ al pauzei alimentare), abordează partea formală 
a lgienei Alimentaţiei, cea care identifică „necesarul“ de substanţe nutri- 
tive pentru organism, aşa cum este perceput în acest moment, al anului 
2003. Căci, să nu uităm că, periodic, acest „necesar“ este revizuit, începând 
de la cantitatea şi calitatea proteinelor, până la unele proaspăt descoperite 
vitamine sau microelemente, de care până în momentul respectiv nimeni 
nu amintise, decât poate doar ca ipoteză. 

In felul acesta, o nouă ipoteză asimilată devine „teoremă“, punct 
de reper obligatoriu de luat în considerare pentru orice „regim alimentar 
ştiinţific“. Nu este deloc întâmplătoare această evoluţie continuă, căci 
ritmurile cosmice predispun la cicluri de asimilare-dezasimilare aflate 
într-o permanentă variaţie - modulare. 

Dar aceste aspecte ce ţin mai degrabă de „metafizica alimentaţiei“ vor 
fi abordate cu alte ocazii. In prezentul capitol realizăm „radiografia“ 
momentului din punctul de vedere al lgienei Alimentaţiei tradiționale, care 
îşi arată utilitatea deosebită în cazul unei alimentaţii obişnuite - şi care 
reprezintă un veritabil reper şi punct de plecare pentru descoperirea unor 
noi parametri ai organismului supus trecerii către Alimentaţia Naturală. 

Ca să se ştie unde se poate ajunge prin Alimentaţia Naturală 
(din perspectiva parametrilor biofizico-chimici ai organismului), cu 
posibilitatea adaptării acestuia la procesul restricţiei calorice sau chiar 
al pauzei alimentare - este necesar să se ştie de unde se pleacă. 
Este exact ceea ce realizăm în următoarele pagini, într-o prezentare 
strict ştiinţifică medicală, riguroasă, văzută poate chiar ca rigidă - dar, 
în care, fiecare va regăsi în mai mare sau mai mică măsură sensul 
utilității acestui demers, totuşi, necesar. 


Valoarea nutritivă a produselor alimentare reprezintă una dintre 
cele mai complexe probleme ale alimentaţiei. La sfârşitul secolului XIX 
Rubner a făcut un prim pas de cuantificare a valorii unui aliment intro- 
ducând noțiunea de valoare energetică care este stabilită prin aportul 
energetic al glucidelor, lipidelor şi proteinelor. Aceasta este o concepție 
specifică perioadei de început când se încerca să se asimileze corpul 
omenesc cu o maşină. Astăzi ştim că organismul este mult mai com- 
plex, cu necesităţi mult mai diverse. (58) 

Valoarea energetică reprezintă (pentru Igiena Alimentaţiei 
tradiționale) un indicator cantitativ important al rației alimentare. 
Aceasta constituie o parte integrantă a valorii nutritive şi reprezintă un 
indice care caracterizează energia ce poate fi eliberată prin arderea în 
organism a alimentului în procesul funcțiilor fiziologice ale 
organismului. Se calculează înmulțind conținutul de glucide, lipide şi 
proteine ale alimentului cu coeficienţii calorigeni respectivi. Se exprimă 
în Kcal sau Kj, de preferat în Kj, în conformitate cu Sistemul 
Internaţional, dar în practică se admit ambele unități. (11) 

Valoarea nutritivă reprezintă calitatea unui produs alimentar de 
a satisface necesităţile nutritive ale organismului, aceasta fiind cu atât 
mai mare cu cât asigură în mai mare măsură necesarul de compuşi sau 
cu cât compoziţia chimică corespunde unei alimentaţii echilibrate. 
Pentru aprecierea calității nutritive a unui produs alimentar este necesar 
să se cunoască conţinutul său în proteine, glucide, lipide, săruri minerale 
şi vitamine, nu numai sub aspect cantitativ dar şi calitativ, inclusiv 
interacțiunile posibile dintre diferiții componenți. (58) 

Valoarea alimentară reflectă toate calităţile utile ale produsului 
şi reprezintă o noţiune complexă care se referă la valoarea nutritivă şi 
calitățile senzoriale. 

Pentru om, actul alimentar reprezintă mai mult decât o simplă 
ingestie a unui aliment. Plăcerea pe care o conferă consumarea unui 
produs, respectiv calitățile senzoriale, atectivitatea, comportamentul 
emoțional, simbolul pe care-l determină, au pentru individ sau colecti- 
vitate un rol determinant în utilizarea hranei. Un regim sintetic cu 
toți componenții necesari, nu poate satisface nici un individ. 

In înțelegerea comportamentului alimentar uman este necesar a se 
lua în consideraţie dimensiunea afectivă dată de senzațiile de culoare, 
gust, aromă, etc. Datorită reacţiilor noastre senzoriale mâncăm de obicei 
ce ne place şi ce suntem obişnuiţi. (58) 


5.1 NECESARUL DE CALORII 
5.1.1 NECESARUL DE ENERGIE 


Principalii furizori de energie sunt substanțele nutritive zise calo- 
rigene: glucide, lipide şi proteine. Prin arderea a unui gram glucid sau 
proteină se furnizează 4,1 calorii iar a unui gram lipid 9,3 calorii. 

Chiar în condiții de repaus absolut se realizează o cheltuială minimă 
de energie - metabolism bazal - de Ical./kg greutate corporală şi oră. 
Copiii şi adolescenţii au metabolismul bazal mai accentuat, cu valori 
maxime la 1-3 ani (de la 2- 2,5 cal.kg/oră). In a doua jumătate a sarcinii, 
metabolismul creşte cu 20-25 % iar în lactaţie cu 10-20 %. 

Necesarul stabilit de calorii este de 800-900 cal./zi pentru viaţa 
sedentară, 900 - 1400 cal./zi pentru activitatea uşoară şi 1400-1800 
cal./zi pentru activitatea moderată. In activităţi fizice deosebite se 
indică 1800-4500 cal./zi. Toate aceste valori sunt adăugate celor ale 
metabolismului bazal. (11) 

Viaţa presupune un consum permanent de energie, indispensabilă 


318 


desfăşurării funcţiilor organismului: sinteza de substanțe pentru 
creşterea şi repararea uzurilor, contracțiile voluntare şi involuntare ale 
musculaturii striate şi netede, secreția, excreția, asigurarea unei tempe- 
raturi constante, menţinerea diferenţei de nivel în repartiţia ionilor şi 
sarcinilor electrice. 
Pentru aflarea cheltuielilor totale de energie sunt necesar de adăugat: 
- acţiunea dinamică specifică - energia cheltuită pentru metabo- 
lizarea nutrimentelor, aceasta este de 20-40% pentru proteine, 6- 
8% pentru glucide şi 2-5% pentru lipide. O alimentaţie echilibrată 
determină o acţiune de 10%; 
- corecția de temperatură (3-10% din valoarea metabolismului bazal, 
dar depinde de sezon, climă); 
- energia cheltuită prin activitatea musculară: 
- cheltuieli mici (sub 3200 cal,/zi): funcţionari, profesori, dactilografi; 
- cheltuieli moderate (3200-3700 cal./ zi): mecanici, tractorişti, 
şoferi, zugravi; 
- cheltuieli mari (3700-4200 cal./zi): lăcătuşi, instalatori, mineri 
cu munci mecanizate; 
- cheltuieli foarte mari (4700-5200 cal./zi ): spărsători de piatră, cosași. 


5.1.2 ALIMENTE ENERGETICE 


Nevoile calorice se pot evalua doar cu o anumită probabilitate; 
organismul are capacitatea de adaptare în anumite limite. (58) 
Cele mai mari cantități de energie se găsesc în următoarele alimente: 


* uleiul - 900 cal. la 100 g. produs 
* untul - 700 cal. la 100 g. produs 
* alune şi nuci - 650 cal. la 100 g. produs 
* ciocolata - 550 cal. la 100 g. produs 
* zahărul - 400 cal. la 100 g. produs 
* mierea - 300 cal. la 100 g. produs. (11) 


5.2 NECESARUL DE PROTEINE 
5.2.1 CALITATEA PROTEINELOR 


Proteinele sunt substanţe nutritive cu o structură complexă, fiind 
alcătuite din 23 de aminoacizi legaţi între ei prin legături peptidice. 

Majoritatea aminoacizilor (18) sunt sintetizați de organism atunci 
când hrana nu-i conține şi de aceea se numesc aminoacizi neesențţiali 
sau dispensabili. Există 8 aminoacizi numiţi esenţiali pe care organismul 
nu-i poate sintetiza şi de aceea ei trebuie aduşi prin alimentaţie: 
FENILALANINA, IZOLEUCINA, LEUCINA, LIZINA, METIONINA, 
TREONINA, TRIPTOFANUL, VALINA. Lipsa oricărui aminoacid de acest 
tip, perturbă sinteza proteinelor care îi conţin în moleculă. Proteinele 
care conțin toți aminoacizii esenţiali sunt superioare din punct de vedere 
nutritiv. 

Există trei categorii de proteine: 

- proteine cu valoare biologică superioară, care conțin toți amino- 
acizii esenţiali în proporții adecvate organismului uman. Ele au o 
mare eficienţă în promovarea creşterii, repararea uzurilor, din 
această grupă făcând parte proteinele din ouă, lapte şi derivate; 

- proteine cu valoare biologică medie care conţin toți aminoacizii 
esentiali, dar unii dintre aceştia sunt în proporţii mai reduse (ami- 
noacizi limitativi). Capacitatea lor proteino-genetică este mai mică 
şi de aceea sunt necesari în cantități mai mari. Ele se găsesc mai 
ales în cereale şi leguminoase uscate (soia, fasole albă, mazăre). 
Principalul aminoacid limitativ al proteinelor din cereale este 
LIZINA, iar pentru leguminoase este METIONINA; 

- proteine cu valoare biologică inferioară: în compoziția acestora 
lipsesc unul sau mai mulți aminoacizi esenţiali, iar mulți dintre 
ceilalți sunt în cantități dezechilibrate. Administrate ca sursă unică 
de proteine, ele nu pot întreține singure creşterea şi nici menţine 
echilibrul azotat. Astfel de proteine sunt: ZEINA, principala 
proteină a porumbului (lipsită de lizină şi foarte săracă în triptofan) 
şi COLAGENUL (lipsit de triptofan şi foarte sărac în metionină, 
izoleucină, lizină şi treonină). 

Alături de acestea, avem: 

- făinuri alimentare - derivate proteice cu un conţinut de maxim 
50% proteine, obținute prin procedee fizice de prelucrare a 
materiilor prime bogate în proteine; 

- concentratele proteice - cu 60-70% proteine şi care se obțin prin 
procedee fizico-chimice şi bio-chimice de concentrare; 

- izolatele proteice-derivate - cu un conținut în proteine mai mare 
de 90% obținute din materii prime bogate în proteine, prin procedee 
fizico-chimice, în mod obişnuit prin extracţie-precipitare. 

Conform statisticilor existente, 50% din producţia mondială de 

proteine este asigurată de cultura cerealelor, 20% de cultura legu- 
minoaselor şi 30% de produse animale şi piscicole. (58) 


5.2.2 ROLUL PROTEINELOR 


Rolul principal al proteinelor este cel plastic, acestea fiind 
componente principale ale protoplasmei celulare, participând la for- 
marea, reînnoirea şi repararea lor. Proteinele reprezintă 16-19% din 
greutatea unui adult şi 75-78% din substanţa uscată şi delipidată (din 
care s-au îndepărtat lipidele) a corpului. 

Proteinele intră în structura enzimelor şi a unor substanţe active 
(glutation, hemoglobină, transferină) ce ajută proceselor metabolice. 
Din proteine sau din aminoacizi, unele glande secretă hormoni. 
Presiunea coloid-osmotică, echilibrul acido-bazic sunt în mare măsură 
dependente de prezenţa acestor macroelemente. 

Apărarea față de bolile infecțioase este influențată de cantitatea şi 
calitatea proteinelor din alimentaţie. Anticorpii sunt gamaglobuline, iar 
activitatea lagocitară a leucocitelor este favorizată de prezenţa proteinelor. 

Proteinele măresc rezistenţa față de noxele chimice cu care omul 
vine în contact: poluanți, aditivi alimentari sau produse farmaceutice 
(metale toxice, produşi cu arsen, hidrocarburi halogenate, hidrocarburi 

aromatice cum ar fi benzenul şi toluenul), pesticide, sulfamide. 

Proteinele asigură troticitatea normală a ţesuturilor şi organelor asupra 
cărora acționează substanţele nocive precum şi echipamentul enzimatic 
necesar metabolizării noxelor: oxidări, reduceri, hidrolize şi conjugări. 

Studii efectuate în ultima vreme au confirmat existenţa unei corelaţii 
între dezvoltarea funcţiilor intelectuale şi natura alimentației proteice, 
mai ales la copii şi adolescenți. 

Proteinele sunt utilizate şi ca surse importante de energie, 1g 
proteină furnizând 4,1 calorii. Rolul calorigen al proteinelor este 
secundar, ele fiind substanțe scumpe deoarece nu eliberează toată 
energia conținută în moleculă (acidul uric mai conţine energie), iar 
produşii finali de catabolism mai au un grad de nocivitate important şi 
solicită un surplus de efort secretor. (58) 


5.2.3 RAPIA DE PROTEINE 


Din punct de vedere al calităţii lor, proteinele de clasa I trebuie să 
reprezinte: 

- 75% din materialul azotat pentru copiii peste un an şi adolescenți; 

- 50% din materialul azotat pentru femei în perioada maternității; 

- 30% din materialul azotat pentru adulți în condiţii obişnuite. 

Carenţa de proteine poate duce la tulburări de creştere şi 
nutriție, scăderea rezistenţei la infecţii, apariţia anemiei, 
edemelor, scăderea capacităţii fizice şi psihice. Insuficienţa 
proteinelor în alimentaţie determină o reducere a capacității metabolice, 
micşorează activitatea majorităţii enzimelor, reduce metabolismul 
energetic în ficat, inhibă procesele de biosinteză, frânează activitatea 
enzimelor în glandele suprarenale, reduce rezistenţa organismului la 
intoxicații. 

Toate alimentele naturale conţin o cantitate variabilă de proteine, dar 
proporţia de proteine nu depăşeşte niciodată 1/3 din greutatea lor. (58) 

(...) Corpul omenesc poate produce el însuşi 13 dintre aceşti 
aminoacizi. Ceilalți se numesc „aminoacizi esenţiali“ întrucât trebuie 
dați organismului odată cu hrana. Numai trei dintre ei -lizina, tripto- 
fanul şi metionina - au o importanţă esenţială, pentru că ceilalţi se 
află în cantități mari în majoritatea alimentelor. (32) 

Un grup de experți FAO/OMS au apreciat minimul proteic vital la 0,5 g 
proteine/ kg corp, corespunzând la 5,6 g azot sau la 35 g proteine/zi, când 
acestea au valoare biologică mare, dacă restul raţiei calorice este acoperit 
prin glucide şi lipide şi dacă organismul nu este supus la condiții deosebite 
de viaţă (temperatură scăzută, agresiuni microbiene, toxice, efort intens). 

Raţia proteică zilnică (optimul proteic) necesară unei vieţi active 
este de 1 g/kgcorp/zi sau 14% din rația calorică a adulților. 

Cele mai bogate alimente în proteine din grupul celor naturale sunt: 


* drojdia de bere - 46 g /100 g produs 
* soia - 40 g /100 g produs 
* caşul - 25 g /100 g produs 
* lintea - 26 g /100 g produs 
* fasolea albă - 23 g /100 g produs 
* grâul încolțit - 26 g /100 g produs. (29) 

5.3 NECESARUL DE LIPIDE 


5.3.1 CALITATEA LIPIDELOR 


În organismul uman rolul principal al lipidelor este de furnizare de 
energie. In organism ele ard complet până la dioxid de carbon şi apă, 
eliberând toată energia chimică potenţială la 9,3 calorii pentru un gram 
de lipide. 

Valoarea biologică a grăsimilor este legată de acizii graşi pe care-i 
conține, de numărul şi poziția dublelor legături şi configurația stereo- 
chimică a moleculei. Grăsimile în care predomină acizii graşi saturați 
sunt solide la temperatura ambiantă în timp ce un mare procent de 
acizi graşi nesaturaţi conferă grăsimilor starea lichidă. Toţi acizii graşi 
saturați pot fi sintetizaţi de organism. Spre deosebire de aceştia, 
organismul nu poate sintetiza acizii graşi polinesaturați (acidul linoleic, 
linolenic, arahidonic) numiţi acizi graşi indispensabili sau esenţiali care 
trebuie să intre în rația alimentară zilnică în cantitate suficientă. 

Acizii graşi polienici (nesaturaţi) sunt constituenți ai fosfolipidelor 
care formează membranele celulare, reduc nivelul colesterolului în 
sânge şi participă la refacerea transportului lipidelor. In torentul circu- 
lator intervin în reacţiile de oxidoreducere, stimulează activitatea unor 
enzime, iar acidul arahidonic este precursor al prostaglandinelor. 

Deficitul de acizi graşi nesaturați influențează creşterea, integritatea 
țesutului cutanat, rezistenţa la infecţie, funcţia de reproducere, funcţiile 
miocardului şi proprietățile trombocitelor. Acizii graşi nesaturați 
esentiali intervin şi în metabolismul colesterolului, în aterogeneză. 

Ca urmare, aprecierea calităţilor nutriţionale ale lipidelor alimentare 
trebuie să aibă ca punct de plecare conținutul lor în acizi graşi nesaturați, 
precum şi tipul acestor compuşi. 

Un indicator de calitate nutriţional al grăsimilor alimentare, frecvent 
utilizate pentru clasificarea acestora este raportul acizilor graşi polinesa- 
turați (P) faţă de acizi graşi saturați (S). Se apreciază că o grăsime al 
cărei raport P/S este mai mare de 2, are o valoare biologică ridicată şi 
intervine pozitiv în buna funcţionare a organismului, în special în 
reglarea colesterolemiei. 

In schimb, grăsimile animale au cantităţi mici sau foarte mici de 
acizi graşi nesaturați: 


- gălbenuşul de ou = 8%; 
- untura, untul = 4%, 


Grăsimile alimentare sunt mai necesare pentru că solubilizează şi 
facilitează absorbţia vitaminelor liposolubile, stimulează contracțiile căilor 
biliare şi pentru motive de ordin culinar - fiind un important ingredient 
necesar pentru pregătirea mâncărurilor. In organism, țesutul adipos 
subcutanat are un efect izolator şi reduce pierderile de căldură din organism 
în anotimpul rece. Colesterolul furnizează nucleul pentru sinteza provitaminei 
D, a hormonilor suprarenali, sexuali şi a sărurilor biliare. (58) 

Uleiurile vegetale au cantități mari de acizi graşi nesaturați: 

- ulei de floarea soarelui - 65%; 


- ulei de germeni de grâu - 65%; 
- ulei de soia - 60%; 
- ulei de germeni de porumb - 405. 

In schimb, grăsimile animale au cantități mici sau foarte mici de 
acizi graşi nesaturați: 


- gălbenuşul de ou - 20%; 
- untul - 4%. UD 


5.3.2 RAPIA DE LIPIDE 


Sedentarii, persoanele în vârstă, femeile în perioada maternității, 
cei obezi, dislipidemici, cei cu insuficiențe hepato-pancreatice sau 
afecţiuni ale căilor biliare trebuie să consume 20% grăsimi. Prânzuri 
mai grase (până la 35%) se recomandă la copii, adolescenți, adulţi, cu 
cheltuieli mari de energie, cu activităţi în frig, vânt, umezeală. 

Excesul de grăsimi poate provoca steatoză hepatică, obezitate, 
ateroscleroză. Este recomandabil ca cel mult jumătate să fie de origine 
animală, dacă nu şi mai puţin. (58) 

Cele mai bogate alimente în grăsimi sunt: uleiul (100g %), untul (80 g 
la 100 g ), nucile (60 g la 100 g). (11) 


5.4 NECESARUL DE GLUCIDE 
5.4.1 CALITATEA 2| ROLUL GLUCIDELOR 


Glucidele sunt necesare nu numai ca sursă energetică ci şi pentru 
metabolizarea lipidelor şi proteinelor. De aceea se afirmă că, „grăsimile 
ard la focul glucidelor“ şi „glucidele cruță proteinele“. Fiecare gram de 
glucoză oxidat eliberează patru calorii. O parte din glucoză este folosită 
imediat pentru nevoile energetice ale organismului iar o mică parte 
este stocată sub formă de glicogen în ficat şi muşchi sau ca grăsime în 
țesutul adipos. La nevoie glicogenul hepatic poate reface nivelul glucozei 
circulante. Muşchii scheletici netezi şi miocardul conţin glicogen care 
este în orice moment disponibil pentru funcţia musculară dar nu şi 
pentru restabilirea glicemiei. 

Glucoza este unica sursă de energie pentru sistemul nervos cen- 
tral. Lactoza favorizează dezvoltarea florei bacteriene în intestin (care 
participă la sinteza unor vitamine din complexul B şi facilitează absorbţia 
calciului) are, de asemenea, şi proprietăți laxative. 

Alt rol al glucidelor este acela de a contribui la sinteza derivațiilor 
glucidici (acidul glucuronic, AND, ARN etc.). Acidul glucuronic, derivat 
din metabolismul glucozei este folosit în conjugarea multor substanțe 
exogene (agenţi chimici toxici, medicamente) sau formate în organism. 

Viteza de absorbţie a glucidelor depinde de numeroşi factori: 

- forma solidă sau lichidă a produsului ingerat şi timpul de retenţie 

în stomac; 

- natura fizico-chimică a substanţei şi compoziția sa chimică; 

- transformările la care este supus produsul, în special gradul de 

mărunțire şi gradul de geliticare prin tratarea termică; 

- substanţele de însoţire: acidul fitic, fibrele, inhibitori ai amilazelor; 

- contextul alimentar, respectiv asocierea cu proteine şi lipide; 

- gradul de absorbție; 

- starea nutrițională anterioară. 

Dintre acţiunile benetice ale fructozei amintim: 

- viteza relativă de absorbţie la nivel intestinal este mai mică la 
fructoză decât la glucoză; 

- indicele glicemic este mai mic la fructoză față de glucoză; 

- protejează proteinele împotriva catabolizării şi reface rezervele 
de energie; 

- favorizează absorbţia intestinală a fierului ca urmare a formării 
unui compus chelat fier-tructoză, mai bine absorbit decât fierul 
anorganic şi accelerează metabolismului etanolului; 

- scade conţinutul de mucopolizaharide din sânge combătând şi 
angiopatia diabetică,; 

- la diabeticii cu acidoză reduce tendinţa de acidoză faţă de glucoză; 

- prin metabolismul său, mai activ decât al glucozei, acționează pentru 
vindecarea mai rapidă a traumatismelor produse de corpii străini. 

Glucidele nedigerabile (celuloza, hemiceluloza şi substanțele 

pectice) denumite fibre alimentare, stimulează mecanic şi chimic peristal- 
tismul tubului digestiv, ameliorând constipaţia, prevenind obezitatea, 
inactivând unii metaboliți iritanți pentru intestinul gros, cu acțiune 
protectoare asupra carcinogenezei. (58) 


5.4.2 RAPIA DE GLUCIDE 


Carenţa de glucide produce tulburări în folosirea proteinelor şi 
lipidelor de către celulă, realizându-se starea de acidoză. In aceste con- 
diții se consumă din aminoacizi pentru a produce glucoza prin 
gluconeogeneză. In lipsa glucidelor, lipidele sunt oxidate complet, se 
formează şi se acumulează corpi cetonici, iar acidoza măreşte catabolis- 
mul protidic pentru formarea de amoniac şi alți produşi alcalini care să 
neutralizeze valenţele acide. 

In privinţa surselor de glucide, în afara lactozei din lapte, toate 
glucidele din alimentaţie sunt de origine vegetală. (58) 

Glucidele asigură 50-68% din necesarul de energie. De la 300-350 
8/zi pentru un adult sedentar, raţia poate ajunge la 700 g/zi pentru cei 
care depun o muncă fizică intensă. 

Cele mai bogate alimente în glucide sunt: 


* zahărul - 100 %; 
* mierea - 80 g la 100 g; 


* stafidele şi prunele uscate - 70 g la 100 g. (11) 

5.5 NECESARUL DE SĂRURI ORGANICE 
a| BIO ELEM ENTE 


5.5.1 CALITATEA è| ROLUL MACRO- è| 
M ICRO ELEM EN TELO R 


Elementele minerale reprezintă numai circa 6 % din greutatea 
corporală şi totuşi au un rol important în nutriție. Din cele 100 elemente 
minerale cunoscute, doar 20-21 sunt necesare pentru asigurarea 
structurilor tisulare şi pentru desfăşurarea normală a proceselor 
metabolice, acestea fiind numite bioelemente. 

După cantităţile care se găsesc în organism elementele minerale au 
fost grupate în macroelemente şi microelemente. 

Ca macroelemente amintim: carbonul, hidrogenul, oxigenul, 
azotul, calciul, fosforul, sodiul, potasiul, clorul, magneziul şi sulful. 

Microelementele numite şi oligoelemente se găsesc în organism 
în cantităţi foarte mici: fierul, cuprul, zincul, tluorul, iodul, cobaltul, 
manganul, molibdenul, cromul, seleniul. Toate elementele minerale biogene 
sunt esenţiale pentru că organismul nu le poate sintetiza sau înlocui. 

Elementele minerale se găsesc atât sub formă de soluţii saline 
(fosfati, carbonați, cloruri) cât şi în componenţa unor molecule organice 
(fosforul în nucleoproteine şi fosfolipide, fierul în hemoglobină, 
mioglobină şi enzime cu fier, sulful în tioaminoacizi şi în vitamina B1, 
iodul în hormonii tiroidieni etc... 

Toate elementele minerale biogene sunt esenţiale pentru că 
organismul nu le poate sintetiza sau înlocui. Absența din alimentaţie a 
oricăruia dintre ele determină, după o perioadă mai scurtă sau mai 
lungă de timp, maladia carenţială respectivă. 

Ca roluri cu caracter general ale bioelementelor minerale amintim: 

* intră în structura tuturor celulelor şi lichidelor interstițiale. Unele 
țesuturi sunt deosebit de bogate în elemente minerale (oasele, dinții); 

* intervin în reglarea cantității de lichide din organism şi a balanței 
dintre apa intra- şi extracelulară; 

* influențează permeabilitatea membranelor; 

* menţin o anumită presiune osmotică şi echilibrul acido-bazic; 

* intră în structura a numeroase enzime (metalo-enzimele cu cupru, 
fier, zinc, mangan, molibden) sau prin prezenţa lor sub formă de ioni 
în mediul de reacție, când potenţează sau inhibă activitatea unor enzime 
şi hormoni. Pe această cale elementele minerale participă la foarte multe 
procese biochimice anabolice şi catabolice; 

* intervin în contracția musculară şi în reactivitatea sistemului 
nervos. (58) 


5.5.2 MACRO- 2| MICRO ELEM EN TE 
REPREZENTATIVE 


Sodiul: 
- se găseşte în cantitate de 100g la un organism de 70 Kg. Este 
hidropigen (generează edeme) şi prezenţa sa în cantități mai mari în 

plasmă şi țesuturi produce retenţie apoasă şi edeme. Raţia zilnică 
normală pentru un adult este de 2-33, dar de multe ori aportul de sodiu 
depăşeşte necesarul datorită faptului că de multă vreme omul a folosit 
clorura de sodiu pentru conservarea şi condimentarea produselor. 

Potasiul: 

- se găseşte în cantitate de 250g la un organism de 70 Kg. Este 
principalul constituent salin al protoplasmei. Măreşte eliminarea sodiului 
și stimulează diureza. El mai intervine în formarea acetilcolinei şi în 
transmiterea excitaţiei de la terminațţiile nervoase la organele efectoare. 
Are, de asemenea, rol în sinteza proteinelor şi glicogenului celular. In 
fazele de anabolism proteic necesarul de potasiu creşte. Dimpotrivă, 
catabolismul proteic se însoţeşte de o accentuare a eliminării urinare 
de potasiu. Raţia zilnică normală pentru un adult este de 2-3g potasiu. 

Clorul: 

-se găseşte în cantitate de 100g la un organism de 70 kg, în lichidele 
extracelulare (plasmă şi lichid interstitial). Contribuie la formarea 
acidului clorhidric, stimulează activitatea amilazei salivare, facilitează 
transportul de bioxid de carbon şi oxigen şi eliminarea renală a ureei 
şi acidului uric. Raţia zilnică normală pentru un adult este de 4-5g clor. 

Calciul: 

- se găseşte în cantitate de 1.100-1.500g la un organism de 70 kg, 
concentrându-se în proporție de 99% în matricea organică a osului sub 
formă de fostat tricalcic şi carbonat de calciu. Deşi în țesuturile moi 
cantitatea de calciu este redusă (10 mg la 100 ml plasmă şi 15 mg la 100 
mg țesut muscular) el îndeplineşte roluri importante: este necesar pentru 
coagularea sângelui, stimulează activitatea unor enzime (labfermentul, 
tripsină, lipază, fosfatază alcalină, colinesterază) participă la 
mecanismul contracţiei musculare, micşorează permeabilitatea 
membranelor. Scăderea calciului ionizabil din sânge poate determina 
spasmolfilie şi tetanie. Nivelul calcemiei este reglat de acțiunea 
antagonistă a parathormonului hipercalcemiant şi a calcitoninei 
(hipocalcemiant). Numai 20-40% din cantitatea de calciu ingerată trece 
bariera intestinală. Absorbţia este înlesnită de prezenţa în intestin a 
vitaminei D, lactozei, acidului lactic, acidului citric, aminoacizilor, 
sărurilor biliare, de raportul calciu/fosfor supraunitar. Factorii care îl 
insolubilizează (excesul de fosfor, acidul oxalic, acidul fitic, excesul de 
grăsimi şi celuloză) reduc utilizarea lui digestivă. Necesarul de calciu 
este de 0,84 g/zi cu mărirea rației în gestație (mai ales în luna a 5-a, 
când începe încorporarea calciului în scheletul fătului), în alăptare şi 
la copiii sub 15 ani. Cea mai importantă sursă de calciu este reprezentată 
de lapte şi brânzeturi, iar ca surse secundare sunt: legume (varză, sfeclă, 
linte, andive, spanac), fructe suculente, ouă, nuci. 

Fosforul: 

- constituie 1% din greutatea corpului. Cea mai mare parte se află 
în combinaţii anorganice cu calciu (oase, dinţi), iar restul în combinaţii 
organice. Fosforul este necesar pentru sinteza acizilor nucleici, a 
fosfolipidelor şi a moleculelor macrolitice (adenozin di- şi trifosfat, 
guanozin di- şi trifosfat, cistidin di- şi trifosfat). In multe etape ale oxidării 
glucidelor şi lipidelor este obligatorie prezenţa radicalilor fostaţi, iar 
majoritatea vitaminelor din grupa B sunt active numai după combinare 
cu acid fosforic. Fosfaţii participă la sistemele tampon. Raţia optimă de 
fosfor este de 1-2 g/zi. Cantități mari de fosfor se găsesc în lapte, 
brânzeturi, ouă, linte. Cerealele conțin mult fosfor, dar cu coeficient de 

utilizare digestivă redusă pentru că în cea mai mare parte se află sub 
formă de acid fitic. 

Magneziul: 

- se află prezent în cantitate de 35 g pentru un adult de 70 kg. Este 
un cation intracelular şi se concentrează mai ales în mitocondrii. Scade 
excitabilitatea neuromusculară. Prin intermediul unor enzime intră în 
metabolismul glucidelor şi lipidelor. Necesarul de magneziu este 
apreciat la 1/3 din rația de calciu. Insuficienţa magneziului favorizează 
creşterea colesterolemiei şi ateromatoza. Se găsește în grâu, ovăz, 
porumb, spanac, cartofi, sfeclă roşie, polen etc. 

Fierul: 

- în organismul adultului se găseşte 3-5g fier. Mai mult de jumătate 
intră în structura hemoglobinei, iar restul în mioglobină, feroenzime, 
complexe proteice de transport (siderofilină sau transferină) şi depozit 
(feritină şi hemosiderină). Fierul plasmatic este de cca 120 mg/100ml. 
Cantități mici de fier se pierd prin fanere, descuamarea tegumentelor şi 
mucoaselor, transpiraţii, urină, sânge menstrual. Necesarul de fier este 
de 18-0 mg/zi la femei şi 12-14mg/zi la bărbaţi. Coeficientul de utilizare 
digestivă este de 10%, dar se dublează sau chiar se triplează când 
cantitățile ingerate sunt foarte reduse şi în caz de nevoi sporite ale 
organismului. Aciditatea normală gastrică, vitamina C facilitează trecerea 
barierei digestive. Cele mai bogate alimente în fier sunt: drojdia de 
bere (18,2 mg la 100g), făină de soia, praf de cacao, fasole albă (10 mg 
la 100g), gălbenuş de ou, linte (7 mg la 100g), caise, curmale, alune (5 
mg la 100g), stafide, pătrunjel (3 mg la 100g) şi spanac (1,5 mg la 1008). 

Cuprul: 

- se află în cantități de 100-150 mg în organismul adultului. Contribuie 
la absorbţia fierului şi sinteza de hemoglobină, participă la metabolismul 
vitaminei C, al purinelor. Circulă legat de proteine (cupreina = 120 mg/ 
100 ml). Se găseşte în nuci, legume, boabe de cereale. Necesarul de cupru 
pentru adult este de 2,5 mg/zi. De multe ori însă alimentele aduc cantități 
mari, ca rezultat al poluării, din amblaje, substanțe fungicide. 

Cobaltul: 

- atât prin prezenţa sa, cât şi sub formă de vitamină B12, favorizează 
hematopoeza. 

Iodul: 

- este un oligoelement constituent al hormonilor tiroidieni. Pentru 
prevenirea guşei endemice, rația optimă este de 150 mg/zi. Calea folosită 
la noi în țară pentru profilaxia distrotiei endemice tireopate este 
administrarea de sare iodată (10-20 mg iodat de potasiu/1 Kg sare). 
Iodul se găseşte în usturoi, ceapă, praz, spanac, varză, roşii. 

Fluorul: 

- creşte rezistenţa la carii dentare, mai ales la copii reduce osteo- 
poroza. Sursele cele mai importante de fluor sunt: apa de băut, ceaiul 
rusesc, grâul, orezul, caisele, strugurii, cartofii, ridichile, roşiile. 

Zincul: 

- intră în structura unor enzime importante, facilitează procesele 
de oxido-reducere. In afară de produsele animale, zincul se găseşte în 
drojdia de bere, germeni ide grâu. 

Manganul: 

- este un activator enzimatic, participă la formarea osului. Se găseşte 
în legume, nuci, boabe de cereale. 

Cromul: 

- are rol în metabolismul glucidelor şi lipidelor. 
Seleniul: 

- este un antioxidant; are efecte hepato-protectoare. (58) 


5.5.3 BIOELEMENTELE 2| IMUNITATEA 


După cum arată Erickson, metabolismul şi distribuţia tisulară a 
oligoelementelor sunt influențate profund de starea de boală. In stările 
infecțioase se înregistrează o absorbţie intestinală alterată, depletie, 
distribuție tisulară perturbată, afectarea proteinelor transportoare, 
influențarea factorului LEM („leucocytic endogenous mediator“) şi 
interacțiuni directe cu microorganismele invadatoare. 

S-a constatat că fierul şi zincul scad semnificativ în majoritatea stărilor 
infecțioase, în timp ce cuprul creşte. (11) 

Principalele acțiuni în imunitate ale mineralelor sunt: 

Fierul: 

- în deficitele de fier mecanismele de răspuns faţă de infecții sunt 
scăzute, iar intervenţiile chirurgicale sunt urmate de complicații 
infecțioase. In cursul recăderilor tuberculoase, fierul plasmatic scade 
masiv (uneori sub 10%) ca şi capacitatea sa de fixare, datorită reducerii 
absorbției intestinale a metalului. Proteinele fixatoare de fier (transferina 
şi lactoferina) au un rol important în imunitate, cu acţiune primordial 
baceriostatică. Anemia este un factor predispozant pentru candidozele 
cutaneo-mucoase. Excesul de fier favorizează însă exacerbarea 
virulenței microbiene (experimental, injecții cu fier au dus la saturarea 
cu fier a transferinei şi creşterea sensibilităţii la infecții). 

Magneziul: 

- deficitul de magneziu are implicații în imunitate deoarece acest 
ion participă la sinteza imunoglobulinelor. 

Cupru: 

- Mărgineanu şi Miu menţionează faptul că terapia cu gluconat de 
cupru este mijlocul cel mai sigur, mai eficient şi mai puţin primejdios 
pentru a reda organismului capacitatea de apărare contra agresiunilor 
infecțioase virale. 

Zincul: 

- are rol fundamental în apărarea imunitară, prevenind hidroliza 
spontană a eritrocitelor şi inhibând hemoliza imunolozică. In doze 
fiziologice diminuează eliberarea histaminei (alergie). 

Calciul: 

- în terapia alergiei se utilizează preparatele de calciu singure sau 
în combinaţii cu alți factori antialergici. Acţiunea sa se explică prin 
interacțiunea cu nucleotidele ciclice şi prin rolul regulator în 
metabolismul intracelular. (58) 

5.6 NECESARUL DE VITAMINE 


5.5.1 CALITATEA VITAMINELOR 


Vitaminele sunt substanţe organice naturale, necesare organismului 
în cantități foarte mici, dar pe care omul nu le poate sintetiza pe măsura 
nevoilor sale. Din această cauză trebuie să le primească din mediul 
ambiant prin alimente, pe unele din ele ca atare, iar pe altele sub formă 
de provitamine. Prezenţa lor este indispensabilă pentru desfăşurarea 
normală a proceselor metabolice generatoare de energie, cât şi a celor 
anabolice morfogenetice. Din aceste motive vitaminele sunt conside- 
rate biostimulatori intrând în grupa substanţelor active alături de enzime 
şi hormoni. Cele mai importante vitamine sunt: vitamina A sau 
antixeroftalmică, complexul vitaminic B (B1, B2, B3, B5, B6, B8, B9, B12), 
vitamina C sau antiscorbutică, vitamină D sau antirahitică, vitamina E 
sau tocoferol, vitamina F, vitamina K sau antihemoragică. (11) 


5.5.2 VITAMINE REPREZEN TATIVE 


CELE MAI IMPORTANTE VITAMINE SUNT: 

Vitamina A - liposolubilă 

Vitamină de creştere cu importantă acțiune antiinfecțioasă, asupra 
echilibrului acido-bazic, ea contribuie, printre altele, la nutriția carti- 
lagiilor oaselor, a organelor digestive, a vaselor sanguine, a mucoaselor, 
a tegumentelor (rol protector) şi implicit un factor de întinerire. Regle- 
mentează somnul şi tensiunea arterială comportându-se ca un antago- 
nist al tiroidei şi ca frenator folicular în sindromul dureros. 

Absența conduce la micşorarea acuității vizuale, întărirea şi opaci- 
tatea corneei, xeroftalmie, oprire a creşterii şi o scădere a solidității 
oaselor, slăbirea prin denutriție, oboseală, scăderea rezistenţei la infecţii, 
friabilitatea fanerelor şi a firului de păr, favorizează formarea calculilor. 

Derivate din vitamina A (retinoidele) pot avea o acciune preventiv 
asupra unor anumite leziuni epiteliale, posibil pretumorale. 

Principalele ei indicaţii sunt: întârzieri de creştere, astenie, infecții (res- 
piratorii sau digestive), tulburări oculare, întârzieri în cicatrizarea rănilor. 

Vitamina A se găseşte în majoritatea plantelor şi legumelor verzi şi 
în numeroase fructe - morcovi, usturoi, ceapă, roşii, spanac, piersici, 
banane, cereale, citrice, boabe de grâu, gălbenuş de ou, lapte integral, 
smântână, unt. 

Se evaluează la 5.000 U.I. (2 mg) doza de vitamina A necesară 
zilnic. Morcovul conţine 3-9 mg caroten la 100g, salata 48 mg, măceşul 
5 mg. 

Complexul vitaminic B - hidrosolubil 

Indicaţiile generale ale complexului B sunt: creşterea, convalescenţa, 
sarcina, tulburări de asimilare, nevralgiile şi polinevritele, inflamaţiile limbii 
şi ale gingiilor, inapetenţa, colitele, constipaţia, anemia, iritabilitatea, 
afecţiuni tiroidiene, suprarenaliene, pancreatice, prevenirea 
arteriosclerozei, sechelele tratamentelor cu antibiotice a căror administra- 
re suprimă parţial sau total flora intestinală utilă. Se ştie că în acest ultim 

caz administrarea paralelă de drojdii (bogat conținut în vitamina B) a devenit 
imperios necesară. 

a) Vitamina B1 (tiamina sau antiberiberică): 

- se găseşte în cantități mari în coaja grăunţelor şi în alte vegetale: 
nuci, leguminoase, arahide şi în drojdii; 

- această vitamină joacă un rol important în echilibrul nervos, 
stimularea apetitului şi activarea mișcărilor peristaltice; 

- favorizează absorbţia oxigenului şi asimilarea zaharurilor; 

- hipovitaminoza (prin fierbere, sterilizare, rafinare alimentară), 
favorizată de insuficienţele digestive şi de diverse tulburări de 
asimilare, produce nevrite, cefalee, iritabilitate, tulburări de 
memorie, palpitații, amețeli, inapetenţă. Favorizează ulcerele 
gastrice ale gambei, degerăturile; 

- doza zilnică este de 2-3 mg; 

- se găseşte mai ales în grâu, soia, secară şi nuci. 

b) Vitamina B2 (riboflavina): 

- se găseşte în drojdii, germeni de cereale, frunze de vegetale, anu- 
mite fructe (caise), lapte, gălbenuş de ou, polen; 

- acţionează asupra echilibrului nutritiv, intestinal (acţiune 
favorabilă asupra pielii şi mucoaselor), este un factor de creştere; 

- principalele ei acţiuni sunt în afecţiuni dermatologice şi ale 
mucoaselor, seboree, eczeme, conjunctivite, tulburările adaptării 
vizuale la întuneric, enterita cronică, crampe musculare, astm, 
migrene, inflamații ale gurii; 

- doza necesară zilnică este de 1-2 mg; 

- drojdiile conţin 2,5-3 mg la 100 g, germenii cerealelor 0,5-1,5 mg, 
gălbenuşul de ou 0,25 mg, laptele 0,1-0,25 mg. 

c) Vitamin B3 (vitamina PP, antipelagroasă sau 

amidonicotinică): 

- este prezentă în germenii de grâu, drojdii, orez, numeroase le- 
gume şi fructe proaspete, în polen; 

- factor important în nutriția ţesuturilor, ea participă în metabolismul 
lipidelor şi glucidelor; 

- este indicată în pelagră, dermatoze, tulburări circulatorii periferice, 
degerături, afte, enterocolite, psihoze, stări depresive; 

- doza utilă necesară este de 20 mg/zi; 

- drojdiile conţin 50-100 mg la 100g din produsul uscat, cartoful 
1 mg şi soia 5 mg. 

d) Vitamina B5 (acidul pantotenic): 

- apare în drojdie, gălbenuşul de ou, vegetale, lăptişor de matcă; 

- este protectoare celulară, epitelială şi hepatică; 

- participă la asimilarea lipidelor; 

- este indicată în afecţiuni hepatice, pulmonare, enterocolite, derma- 
toze, seboree, plăgi atone, stări depresive, crampe şi alopecie la 
femei; 

- doza zilnică este de 10 mg; 

- drojdia conţine 20 mg la 100g, gălbenuşul de ou 7 mg, tărâţa 2,25 
mg, varza 1 mg. 

e) Vitamina B6 (piridoxina): 

- apare în vegetalele verzi, învelişul unor grăunţe, soia, cartofi, 
drojdii, gălbenuşul de ou, în polen; 

- este indicată în patologia nervoasă şi musculară (paraplegii spas- 

modice - Parkinson), afecțiuni cutanate, anemii, crampe muscu- 
lare, tulburări în perioada de sarcină, arterioscleroză; 

- absenţa ei produce tulburări cutanate, nervoase, modificări san- 
guine şi o supraîncărcare grăsoasă a ficatului; 

- carenţa e observată în hipersecreţia de oxalat urinar şi în calcul 
de oxalat; 

- doza zilnică necesară este de 2-4 mg; 

- drojdia conţine 4-10 mg la 100g în stare uscată, gălbenuşul de ou 
18 mg, şi soia 1-9 mg. 

£) Vitamina B8 (vitamina H sau biotina): 

- se găseşte în drojdii şi vegetale: arahide, varză, ciuperci, mazăre, 
morcovi, roşii, spanac; 

- intervine în metabolismul glucidic, protidic, lipidic; 

- ocroteşte pielea şi mucoasele; 

- albuşul de ou se comportă ca o antivitamină H; 

- carenta ei produce dermatoze, atrofia papilelor limbii, uscăciunea 
pielii, scăderea hemoglobinei, oboseala, alterarea psihicului; pare 
să se manifeste în cursul tratamentelor cu sulfamide şi antibiotice 
care reduc şi modifică flora normală intestinală. 

g) Vitamina B9 (acidul folic): 

- participă la metabolismul acizilor aminaţi; 

- este indicată în anemii, tulburări digestive, comvalescenţă; 

- doza zilnică necesară este de 100-200 gamma. 

h) Vitamina B12 (ciancobalamina): 

- este cel mai puternic factor antianemic; 

- prezintă o analogie structurală cu hemoglobina; 

- doza zilnică utilă este de 3 gamma; 

- indicaţii: anemii, nevralgii (polinevrite alcoolice, diabetice), colite, 
alergii. 

Vitamina C (antiscorbutică) - hidrosolubilă 

Această vitamină intervine în fenomenele de oxidoreducere, este 
antiinfecțioasă, tonifiantă, participă la distrugerea toxinelor, la acţiunea 
suprarenalelor, tiroidei, corpului galben, menţine rezistența capilarelor 
şi posedă proprietăți desensibilizante. 

Vitamina C există în toate vegetalele proaspete. Este absentă în 
leguminoasele uscate dar apare, totuşi, cu prilejul germinării seminţelor. 
In Extremul Orient se consumă din belşug fasole, mazăre şi soia încolțită. 

Vitamina C este singurul fixator de calciu ale cărui proprietăți au 
fost demonstrate experimental şi clinic. Putem aşadar considera acidul 
ascorbic ca un factor chiar mai important în fixarea calciului osos decât 
vitamina D căreia doar acţiunea de resorbție intestinală îi este bine 
demonstrată. 

Doza zilnică de vitamina C la adultul de 20-30 de ani este de 75 mg. 

Vitamina D (antirahitică) - liposolubilă 

Această vitamină se găseşte în germenele grâului, uleiuri vegetale, 
laptele integral, gălbenuşul de ou, ficat de peşte, polen, vegetale proaspete. 

Acţiunea ei se referă la formarea oaselor, dinţilor, prin asimilarea 
calciului şi fixarea lui pe matricea osului. 

Indicațiile vitaminei D sunt rahitismul, anumite tulburări osoase 
ale adultului (osteomalacie), tuberculoză, lupus, afecţiuni reumatismale, 
tetanie, graviditate, alăptare, întârziere în consolidarea fracturilor. 

Absența sa provoacă rahitismul. 

Hipervitaminoza D conduce la tulburări digestive (greață, constipa- 
ție), renale (eliminarea exagerată de calciu, albuminurie, nefrită), obo- 
seală fizică şi intelectuală, deshidratare, tulburări nervoase. 

Doza de vitamină D zilnică variază de la 400 la 1200 sau 1500 U.I. 

Vitamina E (tocoferol) - liposolubilă 

Tocoferolul este vitamina reproducerii. O lipsă de vitamina E con- 
duce la atrofierea fetusului şi naştere de copii morți. Intervine de aseme- 
nea şi în afecțiunile genitale, cardiovasculare, în fiziologia neuromuscu- 
lară sau la nivelul pielii, în metabolismul grăsimilor. 

Indicaţiile vitaminei E sunt: 

- atrofie testiculară, ovariană şi uterină, impotență şi sterilitate; 

- iminenţă de avort, întârzierea dezvoltării organelor genitale, 

menstruaţie dureroasă; 

- vulvite, prurit vulvar, tulburări genitale în cadrul menopauzei; 

- tulburări musculare şi nervoase (scleroză în plăci, sechele de 

poliomelită ); 

- eczeme şi ulcer ale gambei; 

- miopie evolutivă. 

Vitamina E se găsește în cerealele germinate, uleiurile vegetale, 
legume, polen. Nevoile organismului se situează între 10-25 mg / zi 
(salata are 4 mg, germenele de grâu 20 mg etc). 

Vitamina F - liposolubilă 

Sunt grupaţi sub acest nume acizii graşi nesaturați - acidul linoleic, 
linolenic şi acidul arahidonic - care intră în compoziția anumitor uleiuri 
vegetale pure extrase la rece. 

Carenţa de vitamina F conduce la dermatoze: eczemă infantilă, sebo- 
ree, acnee, prurit anal. 

Vitamina F constituie un factor de creştere. De asemenea, intervine 
în metabolismul colesterolului: deficitul atrage formarea de depozite 
colesterolice în peretele vascular şi în tegument; intervine şi în 
metabolismul acizilor graşi. In lipsa ei sunt afectate funcţia hepatică şi 
puterea antitoxică a ficatului. 

Vitamina F ajută la menţinerea permeabilităţii normale a membra- 
nelor celulare. 

Vitamina K (antihemoragică) - liposolubilă 

Indicaţiile principale ale acestei vitamine sunt: hemoragii; tulburări 
hepatice diverse (icter, hepatită), colită; degerături; urticarie; tratamente 
antibiotice care distrug flora microbiană intestinală utilă pentru sinteza 
vitaminei K. 

Această vitamină se găseşte în legume verzi: mazăre, varză, spanac, 
lucernă, urzică, anumite fructe. (58) 


5.7 SUBSTANPELE ALIMENTARE BIOACTIVE 


Acestea includ numeroase combinaţii chimice cu activitate biologică 
marcată şi care fac parte din diferite categorii de compuşi organici: 

1. Enzime vegetale. 

2. Fitohormoni (heteroauxina, hormonul de creştere pentru plante). 

Pigmenţi vegetali (carotenoizi, flavonoide). 

Glicozizi (glicozizii cardiotonici, amigdalina, solanina). 
Alcaloizi (cofeina, teofilina, teobromina, chinina, nicotina). 
Uleiuri eterice şi răşini (mentă, portocale, mărar). 

Acizi organici din fructe şi legume ce conferă gust acru. 
Taninuri (imprimă gust astringent). 

Substanțe antibiotice şi fitoncide (ceapă, usturoi, hrean). 

Substanțele alimentare bioactive se găsesc în cantități relativ 
mari în numeroase plante medicinale folosite curent în scopuri 
farmaceutice sub formă de ceaiuri. 

Cercetările moderne au arătat că substanţele alimentare 
bioactive influențează funcţiile unor organe interne în doze 
infinitezimale. Datorită efectelor multiple exercitate asupra ficatului, 
pancreasului, stomacului, intestinului, sistemului circulator, sistemului 
nervos, rinichiului, glandelor endocrine, prezența constantă în or- 
ganism a principiilor bioactive este imperioasă. De aceea, rația 
zilnică trebuie să cuprindă alimente cât mai variate, asigurându-se astfel 
procurarea acestor substanţe atât de necesare. (55) 


SPARDA RW 

Capitolul 6 


PAUZA ALIMENTARĂ 
E - CA MEDICAMENT „FORTE“ - 
IN CONTEXTUL ALIMENTAPIEI NATURALE 


6.1 PAUZA ALIMENTARĂ g 
a]l ALIMENTAPIA NATURALA 


Acest capitol abordează un subiect şi mai sensibil decât cel al 
Alimentaţiei Naturale, privitor la pauza alimentară, sau, în termeni 
echivalenți utilizaţi în literatura de specialitate: restricție calorică, repaus 
alimentar, ajunare, înfometare, post total etc. Toate aceste noțiuni, 
sintetizate prin termenul cel mai simplu şi cuprinzător, de pauză 
alimentară, sugerează aceeaşi idee: întreruperea alimentării 
organismului, atât pentru „întreţinerea“ stării de sănătate, dar şi în scop 
curativ, pentru accelerarea vindecării unei boli deosebit de grave. Astfel, 
în cazul unei asemenea manifestări dramatice, se foloseşte această metodă, 
deosebit de solicitantă, dar pe măsură de eficientă: pauza alimentară, pe 
un timp mai îndelungat. 

Sistemul de prevențţie şi tratament prin Alimentaţia Naturală 
recomandă practica îndelungată - a deosebit de solicitantului sistem al 
pauzei alimentare, de zile sau chiar de zeci de zile - în situații dramatice 
de boli grave, aflate în stadiile terminale, când metodele tradiționale 
sau cele naturale, inclusiv prin Alimentaţie Naturală, nu mai au la 
dispoziție timpul suficient pentru a-şi dovedi eficienţa scontată. 
Dar, cel mai important, aceasta se recomandă a se începe doar după o 
cât de mică „acomodare“ a organismului la noile energii ale Vieţii spre 
care tinde, cu ajutorul Alimentaţiei Naturale. 

Altfel spus, nu se recomandă pauza alimentară direct de pe fondul 
hranei tradiționale, denaturate. Impactul poate fi atât de puternic, iar 
neacomodarea cu energiile mult mai puternice ale Vieţii (care nu mai 
sunt consumate cu digestia şi neutralizarea toxinelor) atât de mare, 
încât există o mult mai mare probabilitate a unui eşec în ducerea la 
capăt a acestei terapii, în acest caz. 

Aşa cum într-un circuit electric, acesta va suporta curenți cu intensități 
tot mai mari, pe măsura creşterii valorii rezistenţelor acestuia, tot aşa şi 
„rezistența“ corpului fizic al omului va creşte (la propriu şi la figurat), 
pentru a suporta intensităţile crescânde ale biocurențţilor din pauza 
alimentară, prin practica Alimentaţiei Naturale pentru cel puţin câteva 
săptămâni. Elementele de bază ale acestei diete, reprezentate de fibrele 
vegetale crude, vor asigura tranziția către valori superioare ale rezistivității 

corpului fizic, precum firele ce asigură transportul curentului prin circuitul 
electric... 

Este interesant de observat corespondenţa între principiile de 
acţiune ale celor două metode, prin cele două instrumente principale 
de intervenție: fibrele vegetale crude (glucide nedigerabile), ca 
element central al acţiunii prin Alimentaţia Naturală, şi apa distilată, 
ca cel mai eficient instrument de dezintoxicare, pentru Pauza Alimentară. 

Astfel, ambele elemente de intervenţie oferă ocazia unei absorbții 
selective a toxinelor ce au invadat organismul şi torentul sanguin. Insă, 
diferenţa care există între acestea pare a fi de luat în consideraţie. 
Dezintoxicarea prin fibrele vegetale crude este localizată doar la nivelul 
tubului digestiv (prin implicarea ficatului şi a tractului intestinal, al intestinului 
subţire şi gros). In schimb, apa distilată din pauza alimentară pătrunde 
nestingherită în orice „colţ şi ungher“ al organismului, la cea mai îndepărtată 
celulă pentru a se combina cu toxinele ce agresează celula, şi pentru a se 
elimina ulterior prin rinichi, prin utilizarea sistemului circulator sanguin. 

In acest fel, se observă că ambele procese permit declanşarea unui 
proces marcant de dezintoxicare şi naturalizare a corpului prin mobi- 
lizarea toxinelor. Dar, dacă procesul are loc blând şi treptat (în cazul 
trecerii la Alimentaţia Naturală), acesta devine mult mai dinamic, mai 
„viu“ şi activ în cazul folosirii apei distilate din pauza alimentară (dar 
şi brutal, pe fondul alimentaţiei tradiționale toxice) - de unde şi 
reactivitatea organismului, prin acele stări specifice fazelor iniţiale ale 
pauzei alimentare (senzaţie de leşin, amețeli, greață, vărsături intense). 

Se observă că acest proces, de intervenţie a apei distilate, este mai 
„intim“, mai aproape de locul de depozit al toxinelor (celulele intoxi- 
cate). De asemenea, apa distilată are cea mai simplă structură - doar 
moleculele de apă, legate prin legături de hidrogen, dar şi alte forme de 
energii. De aceea şi eficienţa acestui sistem pare a fi superior celui prin 
intervenţia fibrelor vegetale crude din Alimentaţia Naturală, pentru 
cazurile terapeutice dramatice. Mai ales că, dincolo de orice explicaţie 
privitoare la acțiunea apei distilate, în ultimă instanţă esenţială rămâne 
intervenţia la parametri maximi, în pauza alimentară, a „Forţei 
vindecătoare a Naturii“ („Vix Medicatrix Naturae“) conceptualizată 
de Hipocrate. 

In acest caz, deja ieşim din domeniul terapeuticii prin Pauza 
alimentară şi pătrundem în nebuloasa dimensiune a „Inediei“ - abordată 
„frontal“ în subcapitolul corespunzător. 


După cum sugerează aceste prime imagini conturate, între Alimentația 
Naturală şi Pauza Alimentară exită o strânsă interdependenţă şi 
„colaborare“, cea de-a doua metodă fiind considerată ca o evoluţie 
naturală din prima metodă. De aceea se insistă pe nevoia unei minime 
abordări a Alimentaţiei Naturale înaintea oricărui demers de Pauză 
Alimentară. 

Sub supravegherea medicală riguros respectată, se recomandă practica 
pauzei alimentare numai după cel puţin 7 zile de Alimentaţie 
Naturală, minimul necesar îndepărtării materiei fecale putride şi 
supertoxice din tractul intestinal. Aceasta are loc mecanic - prin împingerea 
bolului toxic de către vegetalele proaspete introduse. In plus, acestea 
facilitează peristaltismul intestinal, ceea ce implică scăderea numărului 
şi frecvenţei clismelor cu rol evacuator al acestor materii putride, 
generatoare de toxine şi mai periculoase decât în mod normal, pe perioada 
pauzei alimentare. 

Ca alternative de hidratare în timpul pauzei alimentare - pentru 
situaţiile de „întreţinere“, neafectate de probleme terapeutice grave - 
se recomandă utilizarea unui lichid natural: un ceai adaptat specificului 
unei eventuale mici probleme de sănătate. Acesta este preparat din 
plante medicinale ale căror principii active sunt extrase prin metoda 
originară chinezească: maceratul, prin amestecul plantei cu o cantitate 
dată de apă, preferabilă proaspătă, de izvor sau de fântână şi lăsat într-un 
loc retras şi răcoros cel puţin câteva ore. Acest omogenat natural 
reprezintă adevăratul ceai chinezesc promovat de anticii chinezi, 
dar preluat şi adaptat lipsei de timp a occidentalului sub forma infuziei 
sau decoctului (greşit recomandat drept ceai“). O altă variantă 
propune utilizarea sucurilor proaspete din legume şi fructe, adaptate, 
asemenea ceaiurilor din plante, eventualelor probleme de sănătate. 

Indiferent de lichidul ales, chiar şi în cazul apei distilate, se pare că 
utilizarea clismei este necesară, cel puţin pentru primele zile de pauză 
alimentară şi, mai ales, pentru cei cu mai mică experienţă în Alimentaţia 
Naturală (doar câteva săptămâni). Ținând cont de permanenta înărcare 
intestinală - mai ales cu celule moarte şi descuamate (desprinse) ale 
mucoasei intestinale - spălarea acestei mucoase apare, pentru primele 
etape de hrană naturală, ca fiind necesară. 

Chiar şi după ani şi ani de practică a Alimentaţiei Naturale, o pauză 
alimentară, nepregătită prin alte scurte „antrenamente“, poate genera 
perturbări în echilibrul metabolic şi organic, prin ignorarea totală a clismei. 
Totuşi, necesitatea prezenţei şi a aplicării acesteia dispare în etapele 
avansate ale pauzei alimentare, în procesul „Inediei“, dar mai ales prin 
trăirea procesului de „A Fi în Lumină“, prin pauză alimentară continuă... 


Din aceste prime date introductive, deja se remarcă o relaţie de 
interacțiune dinamică între Alimentaţia Naturală şi Pauza Alimentară. Pe 
de o parte, scurte etape de pauze alimentare potenţează efectul real terapeutic 
al Alimentaţiei Naturale, prin acţiunea selectivă a fibrelor vegetale crude 
(glucide nedigerabile) - a căror putere abosrbantă pare a se amplifica, 
într-un mediu intestinal deja pregătit prin aceste scurte episoade de pauză 
alimentară. De asemenea, în acelaşi sens, efectul pauzei alimentare de 
durată, este puternic potentat de intervenţia anterioară a Alimentaţiei Natu- 
rale, chiar şi pentru o scurtă perioadă, de câteva săptămâni. 

Acest proces de interdependenţă apare ca fiind, totuşi, firesc. Deşi 
nivelul de acţiune şi durata diferă, acțiunile de intervenţie (pentru fiecare 
din cele două procese) merg, totuşi, în acelaşi sens: dezintoxicarea 
organismului, eliberarea de ceea ce îi perturbă echilibrul şi armonia. 
Aceasta-i esenţa, restul sunt detaliile... 


6.2 RESTRICPIA ALIM ENTARĂ, CA PROCES 
PREMERGATOR AL PAUZEI ALIMENTARE 


6.2.1 SĂNĂTATEA èI EXCESUL CALORIC 


Pentru a putea aprofunda subiectul delicat al pauzei alimentare, 
este utilă familiarizarea cu metoda de tranziţie oferită de un „regim 
hipocaloric“, cu mai puţine calorii. Modelul natural promovat de noi în 

această lucrare - Alimentaţia Naturală - reprezintă, printre altele, şi un 
tip de „regim hipocaloric“, având un număr de calorii inferior celui 
stabilit în standardul oficial al igienei alimentaţiei tradiționale (exceptând 
mesele copioase cu maioneză, caş, brânză telemea, unt, smântână etc., 
toate naturale). Totuşi, vom aborda în acest subcapitol şi aceste aspecte 
de strictă „înfometare“, prin reducerea raţiei cantitative a alimentelor 
tradiționale, denaturate - generatoare nu doar de intoxicare, dar şi de 
senzația de foame. Experimentele de laborator pe animale au oferit 
concluzii extrem de relevante, care aduc alte puncte de sprijin în sus- 
ținerea Alimentaţiei Naturale, văzută adesea ca un „regim hipocaloric“ 
- şi care adesea aşa şi este, căci prin creşterea calităţii alimentelor 
ingerate, scade marcant, cu timpul, cantitatea acestora, deci şi numărul 
total de calorii introduse (având ca exemplu propria noastră experienţă, 
cât se poate de concretă şi aflată în continuă dinamică). 

Cel mai relevant mod de a începe acest studiu al restricţiei calorice 
este oferit de opusul său: excesul caloric. Din această perspectivă, 
pare a fi foarte interesant de remarcat efectele excesului caloric, pentru 
a le putea compara cu efectele restricţiei calorice. In acest fel vom avea 
o imagine comparată a celor două stiluri de nutriție, dar mai ales o 
notă referitoare la „media“ acestora, respectiv „dieta standard“ clasică. 

Deci, prin câteva imagini şi scurte citate, să remarcăm foarte pe 
scurt, consecinţele excesului caloric: 

Disbalanţa alimentară produsă de ingerarea unor cantități mari de 
produse cu valoare energetică ridicată şi uşor asimilabile reprezintă 
cauza a 60-80 % din cazurile de obezitate care generează complicații 
mecanice, metabolice, cardiovasculare (creşterea debitului cardiac, 
mărirea presiunii arteriale sistolice şi creşterea travaliului cardiac). 

In ultimii 30 de ani, cercetătorii americani au comunicat o serie de 
statistici prin care se evidenţiază că persoanele obeze au speranţa de 
viață mai mică şi morbiditatea mai mare, studiile efectuate în S.U.A. pe 
25.998 bărbaţi şi 24.901 femei de către companiile de asigurări evidențiind 
elocvent acest aspect. 

Studii revelatoare au fost făcute şi în legătură cu corelaţia strânsă 
dintre obezitate şi cancer. Gruparea mormonilor (grupare religioasă 
cu regim alimentar strict vegetarian) din Utah are o incidenţă mai redusă 
a cancerului de colon şi gastric la bărbaţi şi uterin la femei. 

Creşterea consumului de carne şi grăsimi saturate în ţările 
subdezvoltate a dus şi la o creştere a incidenţei cancerului de colon. 

O anchetă făcută pe un interval de 13 ani pe 75.000 americani de 
ambele sexe, a constatat o asociere între excesul ponderal (evaluat în 
funcţie de talie şi vârstă) şi apariţia cancerului de rect la bărbați şi 
genital la femei. Rezultate pozitive s-au obținut la indivizi ce depăşesc 
cu 70% greutatea ideală. (14) 

La om, spre deosebire de animale, senzațiile oltfacto-gustative 
reprezintă „motivatori“ de o importanţă deosebită pentru comportamentul 
alimentar. Ca urmare, realizarea unor produse cu calități senzoriale 
atractive, determină ca o serie de persoane să ingere la o masă produse 
cu o valoare energetică de 2-3 ori mai mare decât necesarul. 

Statisticile indică faptul că, în toate ţările numărul persoanelor obeze 
a crescut paralel cu progresul social şi economic, 25% din populaţie fiind 
amenințată de obezitate. In ţările dezvoltate industrial, această medie este 
mult depăşită fiind de 50% în Franţa, 32% în Cehoslovacia (1989), 28% în 


337 


Polonia, 40% în S.U.A., pentru populația ce a depășit vârsta de 45 de ani. 
In țara noastră, Gonţea menţionează că la unele grupe de populație din 
marile centre urbane, obezitatea poate ajunge până la 40-50%. (19) 

Mai mulţi autori avansează teoria conform căreia creşterea ponderală 
a persoanelor care lucrează în stare de tensiune emoțională înaltă poate 
fi privită ca un proces de adaptare al organismului la factori stresanți 
(sistemul adrenalinosimpatic mobilizează lipidele şi activează 
metabolismul glucidic prin oxidarea glucozei). O îndelungată încărcătură 
nervoasă produce o schimbare a secreției celulelor beta din pancreas 
ducând la o reducere a concentraţiei insulinei în sânge, intensificându-se 
transformarea glucozei în acizi graşi, deci o hiperlipemie. 

Creşterea consumului de carne şi grăsimi saturate în țările subdezvoltate 
a dus şi la o creştere a incidenţei cancerului de colon. O anchetă făcută pe 
un interval de 13 ani pe 75.000 americani de ambele sexe, a constatat o 
asociere între excesul ponderal (evaluat în funcţie de talie şi vârstă) şi 
apariţia cancerului de rect la bărbaţi şi genital la femei. Rezultatele pozitive 
s-au obținut la indivizi ce depăşesc 70% greutatea ideală. 

Excesul de proteine în organism poate duce la apariția putrelfacțiilor, 
bolilor de nutriţie (guta), la apariţia fenomenelor de intoxicație cu 
proteine. 

Excesul de glucide produce scaune cu fermentație, concomitent cu 
carența de proteine şi lipide, obezitate, dislipidemii, diabet zaharat, 
carii dentare. (58) 

Prea multe proteine pot fi tot atât de dăunătoare ca şi prea puține. 
Animalele de experienţă, cărora li s-a dat o hrană foarte bogată 
în proteine, mor mai curând decât animalele care primesc o 
hrană cu acelaşi număr de calorii, dar mai puţine proteine. 
Surplusul de proteine poate să ducă, în afară de aceasta, la o 
demineralizare a oaselor şi la osteoporoză. In experienţele efectuate 
pe animale s-a dovedit rezultatul unei hrane sărace în grăsimi, dar care 
conţine multe proteine: ea poate stimula formarea de obstrucții arteriale. 
(32 

Aceste scurte exemple, din literatura medicală de specialitate, consi- 
derăm că sunt suficient de relevante în a confirma ceea ce se observă 
deja cu ochiul liber: excesul caloric, chiar de mică anvergură, provoacă 
dezechilibre stato-ponderale, dar mai ales metabolice. Aceste deze- 
chilibre, compensate în primă fază, cresc în anvergură, până la decom- 
pensarea lor şi manifestarea sub forma patoloziilor diverse, numite 
„Ştiinţific“ boli. lar dacă vârsta este înaintată, boala va fi declarată a fi 
„fiziologică“: bătrâneţea, adică degenerarea şi degradarea. 

Acesta este procesul excesului caloric, un fenomen tot mai des întâlnit 
în societatea modernă, un „sport naţional“ în țările dezvoltate, cu hrană ieftină 
şi accesibilă. De aceea, corelaţia între accesibilitatea la hrană (denaturată) şi 
creşterea bolilor tuturor aparatelor şi sistemelor organismului, nu este deloc 
întâmplătoare, fiind chiar evidentă pentru orice observator atent şi de bună- 
credinţă. De aceea nici noi nu mai insistăm în acest sens. 


6.2.2 RESTRICPIA ALIMENTARĂ 


Datele referitoare la restricția alimentară sunt tot mai numeroase, 
mai ales în lumina ultimelor cercetări referitoare la metode de control al 
procesului de îmbătrânire a corpului. Studii efectuate pe animale de 
laborator evidenţiază ceea ce orice praticant al Alimentaţiei Naturale 

percepe direct, în starea generală a propriului organism: o îmbunătăţire 
marcantă a acesteia, o uşurare în mişcarea şi activitatea zilnică, o mai 
mare putere şi precizie mentală, un mai bun control al psihicului etc. etc. 

Multe celebrităţi, mai mult sau mai puţin ale timpurilor moderne, 
au evidenţit aceste aspecte, în afirmaţii cât mai elegante şi elocvente. 
De exemplu, celebrul şi eficientul Benjamin Franklin preciza încă 
din secolul al XVIII-lea: „Cel ce nu mănâncă niciodată prea mult 
nu va fi niciodată leneş. Porţile înțelepciunii nu sunt închise 
niciodată! “. 

Dar, ca de obicei, „să oferim cuvâtul“ unor lucrări de specialitate 
din lumea medicală, care vor sintetiza în scurte imagini, câteva din 
multitudinea exemplelor ce susțin cu mare forță, inclusiv ştiinţifică, 
realitatea tot mai evidentă a beneficiilor oferite de restricţia alimentară 
- pe măsura înaintării în vârstă, dar exceptându-se copiii mici şi mamele 
în timpul sarcini şi alăptării: 

Practica medicală cunoaşte de mult timp faptul că restricțiile 
energetice au efecte favorabile în numeroase boli metabolice 
(diabet), afecţiuni cardiovasculare etc. 

In perioada anilor 1870-1871 Bouchard a observat că în Parisul 
asediat, mulți dintre pacienţii săi diabetici eliminau mai puţină glucoză 
ca urmare a scăderii aportului alimentar (atunci a apărut dictonul 
“Mangez le moins possible“). 

In ultimii ani s-au reluat cercetările iniţiate în 1939 de Mc Cay care 
evidenţiau că o limitare a cantități de alimente are efecte favorabile 
asupra longevităţii. Koss a demonstrat că alimentaţia bogată exercită 
efecte favorabile maxime în etapele precoce ale ontogenezei, după care 
această influenţă scade, excesul alimentar devenind chiar dăunător 
speranţei de viață. Prin aplicarea unor restricţii alimentare nu numai 
că se prelungeşte speranţa de viață, dar se constată chiar frânarea patolo- 
giilor specifice vârstei a treia. 

S-a remarcat faptul că dietele restrictive reduc oxidarea lipidelor 
în mitocondrii şi măresc sistemele de protecţie antioxidantă din sânge, 
acţiunea de prelungire a duratei de viaţă fiind astfel explicată prin teoria 
radicalilor liberi. (14) 

Regimurile hipocalorice inhibă apariţia bolilor cardiovasculare, 
respiratorii, renale, diminuează frecvenţa apariţiei cancerului. Astfel 
limfosarcomul a fost considerabil redus iar nefroscleroza nu a mai 
apărut. Reducerea aportului de proteine limitează nefropatia diabetică, 
cardiomiopatia, osteodistrofia, fluxul biliar şi induce astfel o creştere a 
speranței de viaţă. 

Conform teoriei radicalilor liberi, longevitatea nu este influenţată numai 
de cantitatea de grăsimi (negativ) ci şi de cantitatea de acizi graşi nesaturați 
(pozitiv), care induc la rândul lor, reacția formării radicalilor liberi. 

Conform ipotezei Eweritt şi colab., efectul restricţiei energetice asupra 
inhibării proceselor de îmbătrînire se exercită prin diminuarea funcțiilor 
hipofizare. In concordanță cu teoria lui Segal, după care îmbătânirea 
este programată genetic potrivit unui „ceas biologic“, prin reducerea 
aportului proteic şi caloric se frânează derularea “programului“ de 
îmbătânire. 

Totuşi, ca urmare a reacţiilor severe la dietele necontrolate, care 
pot provoca accidente grave, soluționate eventual cu un sfârşit letal, se 
recomandă ca regimurile hipocalorice severe să fie aplicate cu mult 
discernământ. (58) 

Deşi dieta aceasta (a dr. med. Dean Ornish) nu limitează numărul de 
calorii, majoritatea oamenilor care o respectă consumă mai puţine calorii 
decât americanul obişnuit. Studii ale dr. Roy Walford de la UCLA şi ale 
dr. Edward Masoro şi colaboratorii de la Universitatea din Texas au 
dovedit că animalele care se hrănesc cu puţine calorii îşi pot 
prelungi durata vieţii cu 50 de procente mai mult. În afară de 
aceasta o alimentaţie săracă în calorii întârzie în mare măsură dezvoltarea 
carcinoamelor la majoritatea formelor de cancer şi încetineşte, la animale, 
procesul de îmbătrânire. La şobolanii cărora li s-a dat o alimentaţie săracă 
în calorii, adesea nu apar tumori, deşi au fost expuşi unor substanțe 
cancerigene. (32) 

In volumul “Secretele tinereţii“, Editura Jouvence, autorul Cristo- 
pher Vasey precizează: Trebuie să spunem că persoanele centenare 
studiate nu consumă mai mult de 1.700 calorii zilnic. Noi, ceilalți, con- 
sumăm în medie cam 2.500 de calorii... 

In articolul “Un regim hipocaloric ne ajută să trăim mai mult“, din 
cotidianul România Liberă din 15 august 2001, autorul Adrian Maar 
punctează elemente deosebit de interesante legate de restricţia 
alimentară, cu argumente ştiițifice medicale de cea mai înaltă rigoare: 

Dovada a fost făcută: un regim hipocaloric, suplimentat cu vitamine 
şi minerale, prelungeşte viaţa şoarecilor şi a maimuţelor Rhesus. Aceste 
rezultate se pot însă extrapola şi la om ? După genialele experienţe ale 
lui Clive McCay (Universitatea Cornell, SUA), ştim că rozătoarele ce 
primesc un regim sărac în calorii, dar îmbogățit cu vitamine şi minerale, 
trăiesc mai mult. 

Aceste experienţe au fost reproduse de sute de ori, atât pe șoareci, 
cât şi pe şobolani, dar şi pe nevertebrate sau peşti. Ele sunt atât de 
previzibile, încât devin monotone! Atunci când aportul de calorii al 
acestor animale este redus cu 30-40%, ele trăiesc cu 20-40% mai mult 
decât semenele lor. In plus, ele sunt mai sănătoase şi prezintă mai puține 
tumori. Contrar a ceea ce am putea gândi, animalele în cauză nu sunt 
slăbite, ci mai active şi rezistente. Nu există, cu adevărat, decât două 
efecte negative ale regimurilor hipocalorice, au arătat cercetătorii 
americani: cicatrizarea este încetinită, iar toleranța la frig este mai slabă. 

Regimurile hipocalorice sporesc speranța medie de viață (un mai 
mare număr de animale trăiesc mai mult decât media obişnuită), cât şi 
longevitatea maximă (durata maximă de viaţă a speciei). Pot fi ele ex- 
trapolate la om ? Cu alte cuvinte, putem, dacă vom mânca mai puţin, să 
depăşim uşor recordul de longevitate stabilit de franțuzoaica Jeanne 
Calment (pentru anul 2001), 122 de ani ? : 

Pentru a afla acest lucru, „Institutul Național al Imbătrânirii“ din 
SUA efectuează, începând din 1987, două experiențe de restricții calorice 
pe un lot compus din 250 de maimuțe Rhesus, alese deoarece împart cu 
noi 95% din ADN-ul lor. De aproape 14 ani, o parte din animale primesc 
o cantitate de hrană consumată în condiții normale, respectiv aproape 
690 Kcal./zi, iar cealaltă primeşte o rație diminuată cu 30%, dar 
îmbogățită cu vitamine şi minerale. 

Maimuţele Rhesus trăiesc în medie 3040 de ani, ceea ce înseamnă că 
unele dintre ele prezintă la ora actuală primele semne ale bătrânețţii. Dar 
nu şi maimuțele cu rația diminuată. Căci, de doi ani, echipele conduse de 
Richard Weidruch şi Donald Ingram aduc numai veşti bune: pentru 
maimuţele CRAN (Caloric Restriction with Adequate Nutrition), o cură de 
slăbire se aseamănă cu una de întreținere! Astfel, corpul lor conține sub 

10% grăsimi, faţă de 25% maimuţele celuilalt grup. Grăsimea corporală nu 
este concentrată, de altfel, la nivelul taliei, ci este repartizată pe ansamblul 
corpului. 

Marcatorii biochimici ai riscului cardio-vascular merg în direcţia 
cea bună, au opinat specialiştii de peste Atlantic. Ultimele măsurători 
arată că, în zece ani, maimuţele CRAN au avut un colesterol bun (HDL) 
crescut cu 25%, iar trigliceridele (un factor de risc) au scăzut cu 20%. 
Alţi marcatori ai îmbătrânirii, cum este enzima fostatază alcalină, 
favorizând formarea osoasă, sau hormonul sulfat de 
dehidroepiandrosteron (DHEA) au rămas, în mod remarcabil, ridicați. 
In timp ce nivelurile de insulină cresc normal cu vârsta, ele sunt scăzute 
la maimuţele CRAN. 

Aceste animale au devenit nişte maşini extraordinare, capabile să 
extragă maxim de energie din puţina hrană primită. Metabolismul lor 
de bază s-a încetinit considerabil, o dovadă fiind temperatura corporală, 
mai scăzută cu o jumătate de grad până la un grad şi jumătate. El nu 
mai serveşte unei strategii de creştere maximă şi reducere rapidă, ci 
uneia de supravieţuire. 

Restricţia calorică poate fi văzută deci ca o provocare adresată ADN- 
ului, care ne-a conceput şi programat pentru a-şi asigura imortalitatea, 
arăta unul din cercetători. Noi suntem efectiv programați pentru a mânca 
pe săturate, să ajungem cât mai devreme posibil la maturitate sexuală 
şi să avem cât mai mulți copii. Este bine pentru ADN, dar nu şi pentru 
vehiculele ce suntem. 

Ca o concluzie: mai puţine calorii înseamnă mai puţine 
maladii şi deci posibilitatea unei bătrâneţi prelungite. 

Această ultimă concluzie a articolului din care am spicuit şi noi, 
subliniază şi confirmă la modul cât se poate de ştiinţific, avantajul 
aplicării restricției alimentare, mai ales o dată cu înaintarea în vârstă. 
Aceste observaţii, şi multe altele, au reprezentat argumente suficient 
de puternice pentru ca organizațiile cele mai importante, repsonsabile 
de sănătatea publică mondială, să promoveze, printre altele, şi restricția 
alimentară printr-un aport caloric limitat: 

0.M.S., Asociaţia Americană de Cardiologie şi Societatea 
Americană de Oncologie au trasat norme de alimentaţie, printre 
care şi limitarea aportului caloric astfel încât să se păstreze o greutate 
corporală ideală. (58) 

Este important de evidenţiat un aspect deosebit de actual. Atfel, atâta 
timp cât restricţia calorică este realizată doar temporar, ca o 
modă sau ca un „regim de slăbit“ printre multe altele (ca fiind cel mai 
logic, chiar dacă nu cel mai uşor) - cu revenirea după un timp la vechile 
obiceiuri culinare, cel puţin la nivelul anterior, dacă nu chiar mai crescut 
- atunci nimeni să nu se aştepte la rezultate reale şi persistente 
în timp. 

Dimpotrivă! S-a observat că revenirea la vechiul obicei alimentar 
după o „cură de slăbire“, deci o resticție alimentară, a determinat o 
creştere în greutate, rapidă. Insă, cel mai „dramatic“ pentru psihicul 
celei/celui supus acestui proces: creşterea în greutate a determinat, de 
cele mai multe ori, depăşirea greutăţii iniţiale de la începutul restricţiei 
culinare (aşa numitul „efect J0-JO“)... 

Explicaţia acestui proces este simplă, evidenţiată din citatul următor: 

Supraponderabilitatea era în strânsă legătură cu consumul 

de grăsimi alimentare independent de cantitatea caloriilor 
consumate, în totalitatea lor. Astfel se explică şi rezultatul la care 
se ajunge cu anumite forme de diete bazate pe restrângerea numărului 
de calorii şi care cauzează un aşa numit efect „JO-JO“ în toată regula. 
La „Medical School“ a Universităţii Pennsylvania, dr. Kelly Brownell a 
descoperit, în urma unui studiu experimental pe animale, următoarele: 
animalele au fost supuse unei diete sărace în calorii, dar în cele din 
urmă (după terminarea experimentului) s-au îngrăşat din nou. La a 
doua experimentare cu o dietă săracă în calorii, au avut nevoie de două 
ori mai mult timp ca să slăbească, deşi numărul de calorii, la cea de-a 
doua „dietă de slăbire“ era tot atât de exact măsurat ca la prima. Şi, în 
mai puțin de o treime de timp, au atins din nou vechea lor supragreutate. 

De ce se întâmplă aşa? Pentru că pierderea greutății prin redu- 
cerea numărului de calorii obligă organismul să încetinească 
procesele de metabolizare; el reacţionează la absenţa de calorii, 
ferindu-se de înfometare, printr-un program de economisire. Un me- 
tabolism încetinit face mult mai dificilă pierderea în greutate. (32) 

lată cum un asemenea „regim“ sau „cură de slăbire“, prin restricţie 
alimentară temporară, determină o scădere a arderilor metabolice, 
obligând organismul să realizeze procesele metabolice la alți parametri 
de funcţionare, uneori mult diminuate. De aceea, prin revenirea la 
vechile obiceiuri culinare, aportul alimentar cu obişnuita cantitate din 
trecut, suprapus pe un metabolism cu noi parametri de funcţionare 
(mult mai redus), va genera un proces de „înărcare“. Organismul va 
percepe revenirea la vechiul regim alimentar ca pe o încărcare 
marcantă a tubului digestiv cu alimente, cărora trebuie să le facă față 
conform noilor parametri. De aici, revenirea greutăţii la valorile 
anterioare, iar cel mai adesea, chiar depăşirea acesteia. 

De aici pot rezulta toate celelalte efecte neplăcute, începând cu 
dezechilibrul metabolic - ca un joc continuu, de care organismul 
nu mai reuşeşte să se elibereze - dar mai ales cel psihic, de la angoase 
şi frământări, până la depresii şi psihoze privind greutatea şi modul de 
a lucra cu ea (căci, cu aceasta „se lucrează“, prin colaborare, nu „se 
luptă“). De fapt, poate că însăşi atitudinea de „luptător cu greutatea“ să 
contribuie decisiv la „înfrângerea“ persoanei (îngrăşarea sa), mai ales 
când intervine teama şi neînţelegerea - conform principiului deja amintit 
în privința microbilor: „De ce ţi-e teamă nu scapi!“... 

Toate aceste informații referitoare la beneficiile restricţiei alimentare 
permanente - adică a unui mod de nutriție naturală, cu calorii mai 
puţine şi cantitate a alimentelor mai mică, dar calitativ superioară hranei 
tradiționale - sunt cel mai elegant şi precis confirmate prin citatul 
următor, din Lucrarea de Diplomă, referitoare la alimentaţia vegetariană, 
a unei absolvente a Facultăţii de Medicină Generală din Bucureşti: 

Un studiu publicat de curând, al lui Darlene M. Dreon din Stanford, 
a adus şi alte dovezi, în sprijinul ideii că felul hranei pe care o 
consumăm este important, şi mai puţin cantitatea ei. 

Un studiu efectuat la „Harvard Medical School“ (în care oamenii 
de ştiinţă au studiat 141 femei, cu vârste cuprinse între 34-59 de ani), 
arată că nu există practic nici o legătură între cantitatea 
caloriilor consumate şi greutatea corporală, chiar după ce 
rezultatele fuseseră modificate conform criteriilor de vârstă, de 
activitatea fizică, de consumul de alcool şi nicotină. (58) 

Toate aceste efecte evidenţiate ale restricției alimentare par a se 

corela cu datele obținute din observațiile privind excesul caloric. Astfel, 
dacă excesul caloric „asigură“ manifestarea unei/unor boli într-un in- 
terval de timp mult mai scurt decât în mod obişnuit, plus o îmbătrânire 
prematură şi o viaţă deseori mult scurtată, restricţia calorică are efecte 
exact opuse, de îndepărtare a perspectivei bolilor şi a bătrâneţii, cu 
prelungirea considerabilă a vieţii, dar mai ales a calităţii acesteia („a 
da ani vieţii şi Viaţă anilor“). 

In acest tablou complex, zona aflată la mijloc, respectiv cea a hranei 
tradiţionale, în cantitatea şi caltatea obişnuită, oferă o imagine interme- 
diară între cele două aspecte, respectiv o evoluţie în salturi a sănătăţii 
organismului (puseuri de boli alternând cu momente de acalmie, numită 
„stare de sănătate“, rar de mai mult de un an de zile), cu evoluţie 
progresiv inevitabilă către boala bătrâneții. 

Studiind acest grafic, remarcăm cum starea de alimentaţie tradițio- 
nală se află situată între panta de înaltă patologie a excesului caloric şi 
cea de joasă patologie a restricţiei calorice. Deci, nu avem de-a face cu 
o evoluţie de „medie statistică“, în formă de „U“, cu valori asemănătoare 
ale extremelor, ci cu o evoluţie continuă, liniară în ansamblu (în 
realitate, pe panta creată se manifestă alte linii ondulatorii, 
în spirală ascendentă). 

Toate aceste simple şi banale observaţii ne conduc la concluzia la 
fel de simplă că, un grafic de acest fel, ne oferă o imagine a evoluției 
patologiei de la parametrii înalți, cu bătrâneţțea prematură (prin excesul 
caloric) către parametri tot mai reduşi, cu o marcantă întârziere a 
instalării bătrâneții (în cazul restricției calorice). 

Din aceste observaţii, concluzia decurge logic: etapa următoare a 
restricției alimentare - pauza alimentară de diferite niveluri - continuă 
panta de evoluţie a patologiei, prin diminuarea şi mai accentuată a 
nivelului acesteia. Aceasta poate fi asociată cu o îndepărtare tot mai 
marcantă a simptomelor de manifestare a bolii numite bătrâneţe, către 
valori cu atât mai îndepărtate, cu cât perseverenţa şi frecvenţa pauzelor 
alimentare totale sunt mai mari! 

Această imagine firească - ce decurge din logica graficului nostru 
de evoluţie a patologiei şi a îmbătrânirii - dorim s-o aprofundăm în 
continuare, pentru a vedea la modul foarte clar şi ştiinţific dacă se 
confirmă sau nu, folosindu-ne de studii medicale precise şi complexe. 

Altfel spus, vom căuta să primim confirmarea, prin știința medicală, 
a ceea ce ne sugerează din plin aceste observaţii (tot) ştiinţifice, dar şi 
ceea ce practicieni ai acestui mod de viață (Alimentaţia Natuală alternată 
cu mici Pauze alimentare totale) observă direct pe propriul organism, 
prin propria lor experienţă! 


6.3 SCURT PARCURS PRIN ISTORIA 
„POSTULUI“ 


Mai mulţi autori, medici specialişti ai domeniului, vor puncta aspectul 
istoriografic al pauzei alimentare totale, remarcând şi subliniind vechimea 
şi importanţa căreia i se acorda în trecut pauzei alimentare (cunoscută 
sub numele universal de „post“). Pare surprinzător la prima vedere, 
pentru cei care nu au aprofundat domeniul, dar exact acelaşi lucru s-a 

petrecut şi cu Alimentația Naturală: un concept aparent nou şi inedit, 
dar, în realitate, pregnant prezent în istoria mai mult sau mai puţin veche, 
mai ales ale unor anumitor popoare, între care cel mai relevant pare a fi 
chiar cel geto-dac (exceptând populaţii restrânse, de tipul populaţiei Hunza 
etc.). 

Dintre aceştia, cel care a punctat în doar câteva cuvinte esenţa 
acestui fenomen de permanentă prezenţă de-a lungul istoriei a Pauzei 
alimentare totale, a fost dr. med. Paul Bragg (care va fi pe larg citat 
în subiectul următor): 

In istoria veche citim că postul a fost practicat din vremuri străbune 
de către oamenii religioşi, de civilizațiile vechi. Ei practicau postul nu 
numai pentru recăpătarea sănătății şi pentru conservarea tinereții, ci şi 
pentru iluminare spirituală. Astfel, îl vedem pe marele Pitagora cerând 
ucenicilor săi de a posti 40 zile înainte de a putea fi iniţiaţi în secretele 
învățăturilor sale filozofice. Pitagora susține că minţile ucenicilor săi 
puteau fi puriticate şi limpezite numai prin post pentru a putea înțelege 
profundele învățături legate de secretele vieții. 

In vastul oraş Alexandria din Egipt, în timpurile în care era 
centrul educațional al lumii, noii ucenici trebuiau să postească 40 zile 
înainte de a fi admişi şi de a studia cu maestrul acelui loc. 

Isus (ca şi Moise, Ilie etc.) a postit 40 de zile în pustie. Ghandi şi 
mulți alţii au făcut la fel. 

Toţi marii conducători spirituali din istoria lumii au avut o mare 
încredere în puterea postului, nu numai pentru a îmbunătăţi starea fizică, 
ci şi pentru a avea înțelegerea mai profundă a Puterii aflată mai sus de 
noi înşine, pentru a avea o putere mentală mai înaltă. (87) 

După introducerea dr. Bragg, consistenţa conţinutului acestei teme 
este asigurată de prezentarea foarte sintetică şi elegantă, ştiinţific expusă 
de reputatul medic german Otto Buchinger în lucrarea sa „Cura de 
ajunare şi metodele sale auxiliare sub formă biologică“: 

Postul este tot atât de vechi ca şi popoarele pământului. Este sigur, 
zice el, că cea mai veche boală a pământului a fost provocată de greşelile 
de nutriţie, în sensul cel mai larg al cuvântului, iar ajunarea a fost leacul 
cel mai vechi. 

In trecutul omenirii au existat două feluri de posturi totale: posturile 
propriu-zise, ca metodă de vindecare şi posturile religioase, în fond fiind 
însă cam acelaşi lucru. Postul religios şi cel de vindecare merg împreună 
în vechile culturi omeneşti, pentru că medicina lor era theurzică şi pentru 
că regii, preoții, inițiaţii şi adepţii dobândiseră de mult timp experiență în 
această direcţie, anume că posturile severe, nu numai că vindecau trupurile 
de boală ci chiar, cu componente theurgice, cu același succes potsă elibereze 
„interiorul omului“ de legături chinuitoare şi nedorite. Aşa de mult depinde 
sănătatea trupului de „sănătatea sufletească “, atât de strâns sunt legate între 
ele, încât acest lucru important nu poate fi neglijat nici de naturile naive, 
curate, nici de instruiţii psihoterapeuţi moderni. 

Este de remarcat faptul că şi cei mai îndârjiți materialişti au trebuit 
să recunoască faptul că primii oameni care s-au hrănit cu carne, n-au 
avut permanent acest aliment la dispoziție şi au trebuit să facă, bineînţeles 
„cure“ involuntare de post total. (7) 

Acelaşi dr.Otto Buchinger remarcă numeroşi slujitori - mai mult 
sau mai puţin de seamă - ai Bisericii creştine care ţineau posturi 
numeroase şi îndelungate. Astfel, menționează că pelerinii mahomedani 
când merg la Mecca, trebuie să postească total trei zile înainte şi şapte 

zile la înapoiere. De asemenea, în vechea ludee existau secte de 
Essenieni şi Nazarieni, care în contrast cu poporul iubitor de carne, 
trăiau vegetarian, lipsindu-se de alcool şi obişnuind posturi severe 
de 40 de zile. 

Utilizarea postului total în scop curativ a continuat destul de fluctu- 
ant totuşi cu o relativă dezvoltare până la începutul secolului al XIX- 
lea, secol dominat de şcoala patologică a profesorului Wirchow şi 
a urmaşilor săi: Liebig, Weit, Feurbach, Buchner, care au făcut să 
amuţească toate vocile favorabile vindecării prin post total. Chiar şi 
bolnavii cu febre mari erau hrăniți „bine“. 

Francezul Chossat vorbea despre nonsensul postului în timpul 
febrei. In ultima treime a secolului al XIX-lea, tratamentele prin post 
total fuseseră complet izgonite din comoara artelor de vindecare. 

Astfel au stat lucrurile cam până în deceniul al S-lea al secolului al 
XIX-lea. S-a întâmplat atunci ca doi medici americani să redescopere 
vechiul post total vindecător. Dr. Tenner a fost într-adevăr primul 
medic care a îndrăznit să introducă din nou tratamentul prin 
post total în terapeutica de purificare a organismului. Acest 
medic s-a supus el însuşi unei ajunări de 40 de zile , sub supravegherea 
mai multor colegi specialişti, pentru a face dovada posibilităţii lipsei de 
pericol a unui post îndelungat. 

Al doilea medic american, care a deschis uşa către un nou mod de 
a privi tratamentul prin post total, a fost dr. Dewey din Mealville, 
Pennsylvannia, lucrând la spitalul din Chattanooga. El a lăsat o serie 
de cărți de nepreţuită valoare şi un număr mare de adepți. (T) 

In continuare, dr. Buchinger citează un caz, al unei fetițe tratată 
prin post total de dr. Dewey, care a produs o mare senzaţie, dar şi 
diferite tipuri de boli tratate prin această ancestrală metodă: 

Cazul a fost următorul: o fetiță care suferea de multă vreme de 
dispepsie, a căpătat în plus şi tifos, ca urmare vomitând orice mâncare 
i se dădea, inclusiv apă. A fost supusă unui post total de 35 de zile, 
după care pulsul şi temperatura au revenit la normal, iar limba tot atât 
de curată ca a unui nou născut. Fetiţa se însănătoşise complet. 

După aceasta, dr. Dewey n-a tratat doar bolile acute, ci şi pe cele 
cronice, prin posturi de 3, 4 sau 5 săptămâni de post total, având un 
asemenea succes, încât Societatea Medicală şi presa medicală din 
Statele Unite au avut o discuţie tematică cu privire la această metodă de 
tratament. Cu toate acestea, medicina oficială a timpului 
respectiv a stârnit furtună contra acestei metode, acest mod 
de vindecare nefigurând în registrele ei. Au urmat o serie de alți 
mari adepți ai postului total în Rusia, Franţa, Germania etc., ca de 
exemplu: dr. von Seeland, dr. Adolf Meyer, dr. Sigmund Muller. 

Dr. Guelpa în Franța a înregistrat succese răsunătoare în tratarea 
prin post total în diabet, astm, bronșită, bolile de stomac, intestin şi 
ficat, constipaţiile cronice, feluritele erupții ale pielii şi chiar artrite, 
glaucom, inflamații ale ochilor. Tot în vremea dr. Muller şi înainte de 
dr. Ruedlin, dr. Just, conducătorul Sanatoriului Junghorn din 
Harz, a combinat tratamentul vegetarian de crudităţi, cu postul 
total, cu rezultate deosebite. (7) 

Menţinându-se pe acelaşi registru de prezentare (ca şi dr. 
Buchinger), dr. Med. Paul Bragg îl prezintă pe un alt mare medic 
preocupat de acest domeniu: 

Unul din cei mai mari profesori şi doctori în ştiinţa purificării corpului 

şi în nutriţie a fost dr. medic John Tilden din Denver. Acest mare om 
de ştiinţă rămâne înscris în istorie ca unul din cei mai buni doctori. 
Programul său a inclus postul şi o abundență de fructe, vegetale şi produse 
animale. El a ajuns la 90 de ani şi a fost un medic activ până la sfârşitul 
vieţii. (87) 

In sfârşit, în lunga listă a medicilor adepţi ai „postului“ total, mai 
pot fi adăugaţi: dr. R. Kapferer, dr. Fr. von Liegesser, dr. Nordwall 
etc. Mai aproape de zilele noastre, deşi consideraţi adevăraţi „clasici“ 
ai pauzei alimentare totale, pot fi enumeraţi şi: Suvorin, Nicolaev, 
Bragg, Buchinger, Waerland etc. 

După parcurgerea „introducerii“ şi a „cuprinsului“ acestei teme, 
dr. Arcadie Percek reuşeşte o „incheiere“ sintetică a subiectului, 
prin concentrarea ideilor de bază, reuşind în acest fel punctarea 
elementelor fundamentale ale pauzei alimentare, într-o scurtă istorie a 
acesteia de o jumătate de pagină. In articolul „Postul în optica medicinii 
moderne“ din revista „Magazin“, nr. 2111, din 16 aprilie 1998, acesta 
precizează: 

Cuvântul „post“ semnifică, în sens medical, absenţa voluntară, 
parțială sau totală, de hrană, absenţă care se extinde pe limite foarte 
variabile. Acela care posteşte în sens medical, „stă pe foamea lui, dar 
îşi potoleşte totuşi setea“, după cum atât de plastic s-a exprimat în acest 
sens nutriţionistul şi generalistul francez dr. Andre Schlemmer. 

In optica medicală, postul reprezintă un mijloc terapeutic pe cât de 
eficace în diverse situaţii, pe atât de simplu de practicat. El pune în 
repaus în special tubul digestiv, aceasta însemnând esofagul, stomacul, 
duodenul, intestinul, plus organele anexe ale tubului digestiv (ficatul, 
căile biliare şi pancreasul). In această optică, postul reduce congestia, 
infiltraţia şi inflamaţia ce afectează aceste organe, când sunt supra- 
solicitate sub raport funcţional. 

Astfel, este demonstrat că suprimarea intermitentă a micului dejun, 
asigură o dimineață mai activă celor congestivi în mod structural. 
Suprimarea tot intermitentă a prânzului, la rândul său, asigură o după- 
amiază mai eficientă dispepticilor, deci acelora cu diverse tulburări 
digestive, în vreme ce suprimarea periodică a cinei asigură o noapte 
liniştită acelora suferind de hernie hiatală. 

Postul este considerat a fi lung, când depăşeşte limita a trei zile. 
Primul om care şi-a asigurat la vremea sa (secolul al XVIII-lea), o 
adevărată vogă pe marginea postului lung, este pastorul Bernard 
din Malta care periodic, ținea cure de post de 30 de zile. Cazuri de 
acest fel au fost studiate de către omul de ştiinţă american, dr. Paul 
Carton, de fapt, întemeietorul fiziologiei moderne în SUA, care 
conchide că, în anumite limite, acest post aduce reale servicii 
sănătății. 

O altă vogă tot pe această linie a creat, un secol mai târziu, medicul 
american E.H. Dewey, care preconiza posturi parţiale, de domeniul a 
3-5 săptămâni, dar repetate, constând cel mai adesea din suprimarea 
micului dejun sau a cinei. Pe marginea curei sale aplicate la numeroşi 
indivizi, pe care i-a urmărit în timp, a scris cartea intitulată „Foamea 
care vindecă“, devenită best-seller la vremea sa. „Natura ştie perfect 
să vindece o boală, dacă nu este stânjenită în munca sa“ - precizează 
acesta, chiar în prefaţă, stânjenirea de care vorbeşte ținând de 
suprasolicitarea tubului digestiv şi a glandelor sale anexe. 

Un alt medic care i-a călcat pe urme, din acest punct de vedere, 
este dr. Fr. Von Segesser din Degerheim, Germania, care a devenit 
celebru preconizând cure periodice de post total, de domeniul a 15 
zile, urmate de cure tot periodice de vgetarianism şi de mişcare, cure 
cu care a pus pe picioare, ca să spunem aşa, sute de bolnavi care i-au 
urmat sfaturile şi care sufereau de diverse boli. 

La rândul său, medicul francez Andre Schlemmer, de care am 
mai amintit, a devenit şi el celebru prin cure periodice de post total, de 
câte o săptămână, cu care trata nu numai diversele boli ale tubului digestiv, 
ci şi hipertensiunea arterială în faza pericolelor potenţiale, apoi diverse 
nefropatii, ca şi obezitatea, cu bolile pe care aceasta le creează sau 
întreține. 

Informaţii în sensul celor prezentate anterior sunt mult mai multe, 
cu alte nume de medici dedicați acestei metode de terapie medicală, 
care încă declanşează o reacţie de reticenţă din partea medicinei alopate 
a prezentului. Reacţia este logică, bazându-se pe o anumită acceptare a 
unor informaţii aparţinând dimensiunii medicale, de tip material. Insă, 
prin pătrunderea cu curaj în dimensiunea bio-energo-informaţională, 
prin re-cunoaşterea universului uman (Microcosmos) re-descoperit în 
armonie naturală cu Universul (Macrocosmos), această metodă nu mai 
apare ca fiind „neştiinţifică“, ci doar inedită, aflată la granița cunoaşterii 
actuale cu dimensiuni care, dacă nu sunt cunoscute, nu înseamnă că 
nu există şi nu se manifestă ca atare. 

Doar răbdarea este necesară, pentru ca Timpul (şi nu istoria) să le 
rezolve pe toate... 


6.4 PRACTICA 2| TEORIA PAU ZEI 
ALIMENTARE 


6.4.1 EXEMPLE ALE PRACTICII PAUZEI 
ALIMENTARE 


Deja din subiectul anterior, al istoriei pauzei alimentare, se observă 
o multitudine de exemple ale practicii acesteia, abordată, în timpurile 
trecute, mai degrabă din perspectivă mistică şi religioasă. In schimb, 
prezentul dominat de latura ştiinţifică a vieţii, oferă tot mai multe dovezi 
demonstrate ştiinţific de eficienţă a pauzei alimentare, atât din 
perspectivă terapeutică, cât şi preventivă, pentru situaţii obişnuite al 
vieţii de zi cu zi. 

Astfel, într-un articol din presa centrală, intitulat „O expediţie 
originală“, Antoaneta Cristescu prezintă un prim exemplu al unui 
experiment deosebit, de observare a efectelor produse de pracica pauzei 
alimentare, chiar şi în condiţii de efort: 

La Moscova, un grup de persoane având vârste şi ocupații diferite 
a organizat o expediţie inedită: aceea de a parcurge 500 km în 20 de 
zile, dintre care, în 14 zile fără a consuma nici un fel de hrană. Este 
adevărat, toți participanţii la originala expediţie se „antrenaseră“ în 
prealabil abţinându-se de la a mânca între 3 şi 26 de zile. 

In primele 3-4 zile, cât a durat perioada de acomodare, în care 

organismul se obişnuieşte să-şi folosească pentru hrănire propriile 
resurse, s-au realizat mai puțini kilometri, dar după o săptămână, toți 
participanții au simţit un aflux de vitalitate, o ameliorare a stării generale. 
In acest timp, fiecare consuma cantități impresionante de apă, între 1,5 
şi 4 litri pe zi. Membrii ciudatei expediţii au terminat traseul pe care şi 
lau propus, pierzând fiecare între 10-15 kg în greutate, dar pstrându-şi 
un tonus psihic excelent. 

De altfel, medicii specialişti au demonstrat că în timpul abstinenţei 
de la hrană capacitatea de efort rămâne intactă, mai mult de o lună. 
Scopul ştiinţific al acestei expediţii a fost determinat de constatarea că 
în condiciile unei catastrofe, la care se adaug lipsa hranei, moartea nu 
se produce din cauza foamei, cum se credea până acum. Datorită 
stresului înregistrat de psihicul victimelor în perioada respectivă 
atmosfera de panică provoacă tulburări ale sistemului cardiovascular, 
psihic etc. şi determină apariția unor maladii, astfel încât omul devine 
incapabil să mai lupte pentru propria viaţă. 

lată cum, prin asemenea experimente, se demonstrează ştiinţific 
aspecte de o mare importanţă în cazuri deosebite, ale calamităţilor sau 
catastrofelor de orice fel. Intelegerea proceselor care au loc cu adevărat 
în corpul omenesc, în timpul pauzei alimentare, permit o abordare cu 
calm şi responsabilitate a momentelor dramatice catastrofice, care 
privează omul de accesul la hrană sau apă pe o perioadă mai 
îndelungată. 

Fliberându-se de „panica de a nu mai avea mâncare“, asemenea 
„panicii față de microbi“, atitudinea celui implicat este cu totul alta. 
lar pentru acest lucru nu este nevoie de eforturi supraomeneşti sau tehnici 
minune, ci, în primul rând, de Auto-Educaţie pentru controlul mentalului 
şi psiho-emoţionalului. Şi, dacă fondul pe care are loc acest proces este 
cel al unei Alimentaţii Naturale, atunci succesul pare a fi garantat! 

Abordăm în continuare aspectele care pe noi ne interesează cel 
mai mult, cele terapeutice, prin prezentarea unui prim citat din deosebita 
lucrare a dr. Paul Bragg, „Postul - un miracol“ („The miracle of 
fasting. Proven throughout history for Physical, Mental and Spiritual 
Rejuvenation“), în care descoperim cu surprindere, aprofundate studii 
medicale pe loturi mari de pacienţi, care au în centru terapeutica prin 
pauză alimentară: 

Cele mai spectaculoase rezultate legate de înfometarea supra- 
vegheată au fost raportate în 1972 de către Dr. luri Nicolaev de la 
Institutul de Cercetări Psihiatrice din Moscova unde aproximativ 
7.000 de pacienţi prezentând boli psihice, cu forme primare şi lente 
de schizofrenie, au răspuns favorabil la tratamentul prin post. 

Subliniind faptul că un astfel de post-tratament trebuie să fie efectuat 
numai sub strictă supraveghere, Dr. Nicolaev a spus: „Tratamentul 
prin înfometare oferă întregului sistem nervos şi creierului o 
odihnă binefăcătoare. Corpul este curățit de toxine, iar 
țesuturile şi glandele sunt refăcute. Odihnind creierul oferim 
o bază pentru tratamentul bolilor neuropsihice“. 

Postul a fost, de asemenea, utilizat ca tratament psihiatric în SUA. 
Persoane cu faze grele de schizofrenie au fost tratate într-un spital, prin 
post (utilizând numai apă distilată) timp de 16-81 zile de către un 
psihiatru din California de Nord, conform unui raport din 1972. 

Postul a fost, de asemenea, utilizat la tratamentul diferitelor boli în 
Spitalul General din Philadelphia. Multe spitale şi instituţii medicale 

de vârf urmăresc rapoartele cu rezultatele acestora. 

Paul C. Bragg a supravegheat postul multor mii de persoane în 
ultimii 60 ani cu rezultate desemnate adesea ca uimitoare şi 
încurajatoare. De fapt, ştiinţa medicală nu face altceva decât să 
redescopere tratamentul prescris de părintele medicinei - Hypocrate — 
însăşi rețeta naturii: puterea pauzei alimentare. (87) 

După aceste prime informații, privitoare la experimente medicale 
referitoare la pauza alimentară, lucrarea dr. Paul Bragg oferă pe larg 
dovezi practice cu adevărat deosebite, majoritatea provenite chiar din 
experienţa proprie a autorului. Acesta, medic specialist în nutriție 
din SUA, fondator al „America's Health Movement“, a trăit 95 
de ani (1881-1976) - ani cu adevărat trăiţi până în momentul morţii 
într-un tragic accident (deci, nu de boală sau bătrâneţe). Ca o simplă 
dovadă a acestei afirmaţii: la 90 de ani făcea surfing (între două 
lungi călătorii cu avionul prin întrega lume, pentru solicitante conferințe 
de promovare a pauzei alimentare)... 

Acest deosebit medic specialist în nutriție, ce a promovat întreaga viață 
combinaţia „Alimentaţie Naturală - Pauză Alimentară“, a demonstrat 
la modul firesc şi natural ce înseamnă dictonul modern „A adăuga ani 
vieții“, dar, mai ales, „A adăuga Viaţă anilor“ (asemenea altora, precum 
prof. dr. Ehret, cu a sa „Dietă de reducere a mucusului“, cu o viață 
activă până la moartea tot accidentală la 90 de ani, sau Dr. medic John 
Tilden din Denver, medic activ până la sfărșitul vieţii, tot la 90 de ani etc.). 

Aceste dovezi practice, „pe propriile persoane“, ale medicilor 
prezentaţi, ca şi a multor altora, demonstrează că adevărata medicină, 
„Medicina pentru Viaţă“ este cea teoretizată din perspectiva 
vieţii şi a energiei viului, dar mai ales practicată „pe propria 
piele“ - ca un exemplu cu adevărat viu, o dovadă că ceea ce 
se conceptualizează nu sunt doar efemere teorii supuse 
eroziunii timpului necruţător, ci realități viabile ce transcend 
spațiul şi timpul, aparținând fondului esenţial de Cunoaştere 
al OM-ului. 

Dar să dăm citire Dr. Bragg, pentru a putea atesta confirmarea su 
infirmarea celor afirmate mai sus: 

Imi aduc foarte bine aminte de primul meu post de 4 zile. Era pe 
vremea când mă aflam sub supravegherea faimosului dr. A. Rollieer 
din Elveţia. Mă luptam cu tuberculoza pe viață şi pe moarte. Fusesem 
în sanatoriu de peste 1 an. Dr. Rollieer mi-a spus că voi trece printr-o 
experienţă deosebită şi aşa a şi fost. Bunul meu doctor mi-a recomandat 
să-mi examinez zilnic urina. Zilnic prelevam un eşantion din urină şi îl 
păstram într-o sticlă. Sticluţele le-am pus pe un sertar şi le priveam 
zilnic. Pe măsură ce urina se răcea şi se aşeza, puteam observa marea 
cantitate de substanţe străine care au părăsit corpul meu. 

Atenţie! Nici o persoană bolnavă să nu postească decât sub stricta 
supraveghere a unui medic sau a unei persoane cu o bogată experienţă 
privind ştiinţa de a posti. De îndată ce am terminat postul, eu am fost 
pus la o dietă înalt alcalină cu o bogăţie de tructe proaspete, legume 
crude şi legume gătite. La aproximativ 2 săptămâni după post eu am 
simţit o stare de euforie şi de bună sănătate, lucru pe care nu-l mai 
simţisem niciodată înainte. 

Din acel moment sănătatea şi vitalitatea mea s-au dezvoltat puternic. 
Postul supravegheat de dr. Rollieer nu a fost singurul meu post, ci de 
atunci am început să postesc 24 ore săptămânal, în următoarele 9 luni 

am trecut treptat la posturi de 7 zile, 14 zile şi 21 zile. Între posturi am 
fost hrănit cu o dietă alcalină. 

Cu o anumită ocazie am ţinut un post de 21 zile (dr. Paul 
Bragg). In a 19-a zi am avut nişte dureri puternice în vezică şi când am 
urinat am simţit că prin mine trece o apă roşie foarte fierbinte. Am dus 
urina la laborator şi ea conţinea DDT şi alte pesticide. 

O puternică senzaţie de energie a umplut corpul meu după eliminarea 
acestei otrăvi. Albul ochilor mei era clar ca zăpada proaspătă, iar corpul 
meu a devenit mai viu colorat, fiind străbătut de o energie deosebită. 

Cu ocazia unui post de 19 zile am călătorit la Pasadena, 
California unde am urcat pe muntele Wilson (la 2000 m) fără nici un 
efort. Aproape tot drumul l-am coborât în fugă pe lângă telescaun. Am 
simţit ca şi când o mare greutate a fost ridicată din corpul meu. După 
opinia mea personală, postul este singurul mijloc prin care organismul 
este golit de otrăvurile comerciale existente în legume şi fructe. 

Când postim - încetăm să mâncăm - întreaga forță vitală utilizată 
pentru a transforma alimentele în energie şi țesut uman, este acum 
utilizată la îndepărtarea otrăvurilor din organism. 

In viața mea personală de exemplu, călătoresc prin Statele Unite şi 
în întreaga lume, aşa încât eu sunt aprovizionat cu fructe şi legume 
crescute natural, organic în micile lor grădini. Adesea însă sunt nevoit 
să mănânc pe unde apuc. ştiu că multe din acestea au fost tratate chimic 
şi din această cauză postesc în fiecare săptămână 24-36 ore, precum şi 
de 4 ori pe an câte 10 zile. 

Atunci când încep seria celor 10 zile de post, prevalez zilnic câte 
un eşantion din prima urină de dimineaţă. O pun într-o mică sticluță şi 
o las la rece să se așeze. In câteva zile voi observa mici cristale care se 
formează în urină. Mi-am dus urina la laborator şi au fost găsite urme 
de DDT şi reziduuri de la alte pesticide otrăvitoare. 

Luaţi o bucată de pâine albă rafinată. Această pâine a fost tratată, înălbită, 
colorată, uscată, îmbogăţită, purificată, înmuiată, conservată, parfumată şi 
tratată cu o substanţă de împrospătare - toate prin chimicale sintetice. 

Este aproape imposibil să găseşti o bucată de pâine integrală 100% 
lipsită de aditivi sintetici şi alte chimicale. 

Am călătorit de curând cu vaporul. Pasagerii erau hrăniţi dis de 
dimineaţă în saloanele lor. Apoi, după vreo oră urma o nouă îndopare cu 
slănină, jambon şi ouă, cârnaţi fierţi, pâine prăjită, gem, jeleuri, cartofi 
prăjiți şi mulţi litri de cafea şi apoi o gustare pe punte, la ora 11. S-a servit 
apoi un prânz bogat la ora 13. După amiază ceai cu paste făinoase la ora 16, 
şi apoi o cină imensă la ora 19, iar la ora 23 o gustare rece destul de mare. 

Mă credeţi sau nu, am înmormântat 9 persoane în mare, timp de 
câteva săptămâni. Toţi au murit datorită autointoxicării! 

Atunci când mâncaţi peste măsură, încurajați fermentația 
şi putrefacţia, stricați armonia şi favorizați dezvoltarea 
milioanelor de microbi în intestinele dvs. 

Pentru a verifica pe mine însumi faptul că nu am nevoie de sare 
pe vreme extrem de caldă, am plecat în Valea Morții, Califor- 
nia, unul din cele mai calde locuri din lume, în lunile iulie şi august. 

La primul meu test am angajat 10 atleți viguroşi şi tineri, de la 
colegiu, pentru a străbate o distanță de 30 mile în Valea Morții. 
Le-am dat atleţilor tablete de sare şi apă cât au dorit şi au putut să bea, 
iar împreună cu noi am avut un automobil încărcat cu multe alimente 
care conţineau sare, pâine, chifle, biscuiţi, brânză, carne conservată 

gata de mâncare, cârnaţi fierţi, permițându-le să mănânce, să bea şi să 
ia tablete de sare cât au vrut. 

Eu nu am luat deloc sare, şi, într-o călătorie de 30 mile, eu am 
postit. 

Călătoria a început la sfârşitul lui iulie, iar termometrul indica 105*F 
(40,56*C). Am început călătoria puţin după ora 8 dimineaţa. Cu cât se 
ridica soarele, cu atât totul devenea mai fierbinte, până când 
termometrul a ajuns la 130*F (54,44*C) - o căldură fierbinte, uscată, de 
parcă ar fi vrut să ne topească. 

Băieţii tineri au luat tabletele de sare şi au ingerat mari cantități de 
apă rece, iar la prânz au mâncat sandvişuri cu jambon, au băut răcori- 
toare tip Cola şi au vrut sandviciuri cu brânză. Ne-am odihnit ” oră 
după masă şi apoi am continuat excursia noastră dificilă prin nisipul 
roşu foarte fierbinte. Şi iată că în curând am găsit primele neplăceri la 
tinerii noştri. La trei dintre ei li s-a tăcut foarte rău şi au dat afară tot ce 
au mâncat şi băut cu ocazia popasului. Ei erau amețiţi, palizi şi nu mai 
aveau nici o putere. Ei au renunțat la călătorie. Au fost duşi cu maşina 
înapoi la firma de unde plecasem. Totuşi, călătoria a continuat cu ceilalți 
7 atleți. In timp ce mergeam ei au băut foarte multă apă au înghiţit multe 
tablete cu sare. Dar iată că brusc 5 dintre ei au acuzat crampe puternice 
la stomac şi le-a fost groaznic de rău. Au dat afară apa şi ceva din cele 
mâncate la acel popas. Și aceştia 5 au trebuit duşi înapoi la locul de 
plecare pentru îngrijirea medicală. 

Numai cel care nu a folosit sarea a terminat călătoria! 

lată că străbunicul Bragg a rămas singur şi eu mă simţeam viguros 
ca o căprioară! Eu nu eram plin cu tablete de sare şi nici cu mâncare 
pentru că eram într-un post total. Am băut numai apa caldă de care 
aveam nevoie. Tinerii băieţi doriseră apă rece însă eu am băut doar 
apa caldă de care aveam nevoie. Eu am terminat călătoria de 30 mile în 
10,5 ore şi nu am avut nici o stare de slăbiciune. 

Am dormit apoi afară noaptea şi a doua zi m-am sculat şi am parcurs 
înapoi cele 30 mile, fără hrană şi tablete de sare. 

Medicii m-au examinat apoi cu atenţie şi au constatat că 
sunt în stare perfectă. Sunt gata şi doresc să repet această excursie 
prin Valea Morţii, California, pentru orice grup științific care vrea să 
facă cercetări cu privire la sare. 

Corpul de armată german, de sub conducerea lui Rommel, a trecut 
de porțile Egiptului, a luptat şi a pierdut o grea bătălie în faţa localității El 
Alamein, retrăgându-se peste 100 de mile printr-un deşert arzător. Totuşi, 
după terminarea campaniei, englezii au găsit trupele capturate într-o stare 
fizică bună, deşi soldaţii germani nu au fost alimentaţi cu tablete de sare. 

Această întâmplare, ca şi excursia mea făcută sub soarele arzător 
în Valea Morţii, susține rezultatele forțelor în care oamenii au urmat o 
dietă fără sare în condiţiile de deşert fierbinte. 

Pe baza studiilor ştiinţifice se poate da următoarea explicaţie: după 
primele zile de aclimatizare, subiecţii au încetat să piardă sare prin 
transpiraţie. Se pare că există un mecanism de normalizare care conservă 
sodiul în corp. Rezistenţa persoanelor care au consumat puțină sare, în 
timpul acestor condiţii climatice deosebite, arată faptul că această cerință 
(pentru adăugarea de sare în timpul caniculei) a fost mult exagerată. 

Eu am crescut într-o zonă a statului Virginia unde apa de băut era 
numită „apă dură“. Această apă este saturată cu minerale anorganice 
și în special cu sodiu, fier şi calciu. Am văzut multe rude şi prieteni 

murind de neplăceri la rinichi. Aproape toţi oamenii erau îmbătrâniți 
prematur întrucât mineralele anorganice se acumulează pe pereții 
interiori ai arterelor şi venelor, ducând la moarte datorită rigidizării 
arterelor. Unul din unchii mei a murit la marele spital John Hopkins 
din Baltimore, statul Maryland, la vârsta de numai 48 ani. 

Doctorii care au efectuat autopsia după moarte au spus că arterele 
sale erau aşa de dure ca şi tuburile de clei, întrucât erau atât de mult 
placate cu minerale anorganice. 

Cu ani în urmă, când eram bun prieten cu bătrânul Douglas 
Fairbauks, am străbătut împreună insulele din mările de sud timp de 
câteva luni. In timpul călătoriei am ajuns la o insulă locuită de 
polinezieni frumoşi şi sănătoşi care nu au băut niciodată altceva 
decât apă distilată, pentru că insula era înconjurată de Oceanul Pa- 
cific. Apa din ocean nu putea fi băută datorită conţinutului ridicat de 
sare. Insula lor avea o bază de coral poroasă care nu putea reţine apa. 
Astfel aceşti oameni nu aveau altă posibilitate decât de a bea apă de 
ploaie sau apă proaspătă, curată şi clară din nuca verde de 
cocos. Eu nu am mai văzut exemplare mai plăcute ca femeile şi bărbații 
băştinaşi ai acestei insule. Impreună cu noi pe iaht se aflau şi câțiva medici 
care au examinat în detaliu pe cei mai vârstnici locuitori ai insulelor. 
Unul din cardiologi a spus că în viaţa sa nu a mai examinat oameni cu O 
sănătate atât de bine păstrată. 

Aţi remarcat probabil că am spus faptul că doar persoanele mai în 
vârstă au fost examinate de medicii noştri. Aceşti oameni nu aveau 
noțiunea de vârstă pentru că aceasta nici nu există în limba 
lor. 

Ei nu serbau niciodată ziua de naştere, erau „fără bătrâneţe“ 
nu numai în ce priveşte anii, ci şi în ceea ce priveşte corpul 
lor. Bărbaţii mai în vârstă dansau în jocurile lor native la fel de bine ca şi 
cei tineri. Aceste persoane erau exemplare deosebite de bărbăţie, 
respectiv de feminitate, şi ei îşi trăiau întreaga lor viaţă lungă bând numai 
apă distilată. 

Acum câţiva ani am fost într-o expediţie în îndepărtatul munte 
Atlas din Maroc. Şi aici am văzut din nou oameni viguroşi străbătând 
deșertul, iar singura lor apă de băut era apa de ploaie. 

Postiţi 24-36 ore săptămânal pentru a scăpa de cât mai multe 
reziduuri comerciale. 

Dacă vă hotărâți să ţineţi un post de 7-10 zile veţi rămâne uimit 
văzând câtă „otravă comercială“ a fost ascunsă în corpul dvs. 

Când scriu această carte („Postul - un miracol“) eu am vârsta de 
85 ani şi sunt mândru să am cele mai mobile articulaţii, fără ca vârsta 
să conteze. Eu execut cu uşurinţă pozițile Yoga dificile stând în cap. 
Puţini oameni pot face aceasta fără a ține cont de vârstă. Vedeţi, Natura 
nu rigidizează şi nu cimentează articulațiile omului şi ca dovadă eu pot 
avea flexibilitatea unui copil de 10 ani. 

Veţi vedea că mintea dvs. devine mai ageră după un post, veţi vedea 
ce uşor veţi reține evenimentele. Veţi observa cum mintea dvs. reține 
mai uşor atunci când citiți un material. (87) 

După toate imaginile prezentate anterior, din experiența Dr. Paul 
Bragg, doar atât mai putem adăuga: aceste experienţe par a fi „încărcate“ 
cu energia vie şi mobilizatoare a probelor şi dovezilor că, într-adevăr, 
„Se poate“, că experienţa Pauzei alimentare, pe fondul 
Alimentaţiei Naturale, este perfect explicabilă ştiinţific, dar 

mai ales perfect posibilă - dincolo de limitele autoimpuse de o 
ştiinţă încă prea puţin deschisă „Zonelor crepusculare“ ale Cunoaşterii, 
adică ale Conştiinţei... 


6.4.2 FIZIOLOGIA PAUZEI ALIMENTARE 


În acest subiect vom aborda fiziologia pauzei alimentare, studiată 
şi aprofundată încă de la mijlocul secolului trecut (al XX-lea), prin 
citarea sintezei realizate de către un medic german, dr. Otto 
Buchinger, un alt mare promovator al acestui subiect, din perspectivă 
terapeutică. 

Inainte, însă, de a intra în detaliile acestui studiu, este interesant de 
observat remarcile cu caracter general privitoare la abordarea 
terapeutică a pauzei alimentare, ale aceluiaşi medic american, dr. Paul 
Bragg, tocmai citat în subiectul anterior, din cadrul aceleiaşi deosebite 
lucrări: 

Instinctul care ne conduce la post atunci când corpul este bolnav sau 
rănit se află în celulele oricărei fiinţe vii. Motivul pentru care animalele 
bolnave sau rănite refuză să mănânce este instinctul de autoconservare 
care anulează senzaţia de foame. Astfel, energia vitală (care altfel va fi 
utilizată în digestia hranei) este concentrată la rădăcina problemei pentru 
a îndepărta produsele reziduale, puriticând astfel corpul. 

Instinctul de post este atât de puternic şi de o importanţă vitală, încât 
chiar şi omul semicivilizat este încă influenţat de minunatele acțiuni ale 
naturii. Dacă acest om ascultă de instinctul natural şi nu mănâncă atunci 
când dispare foamea, el se va însănătoşi repede şi nu se va mai îmbolnăvi 
dacă mănâncă alimente naturale şi locuieşte într-un mediu sănătos. 

Postul este o metodă științifică de purificare a corpului şi trebuie să 
fie condus științific. După opinia mea, 60-70% din populaţia numită 
„sănătoasă“ astăzi şi 85-95% din oamenii grav bolnavi ar muri ca urmare 
a efectelor pierderii imensei cantităţi de otrăvuri acumulate în corpul 
lor, dacă ar încerca un post mai îndelungat, să zicem de 21-35 zile. Un 
post îndelungat trebuie să fie supravegheat de către un expert întrucât 
el poate sesiza imediat momentul în care trebuie întrerupt postul. Uneori 
nici experții nu pot spune cât timp trebuie să postească cineva. 

Vreau să fiu clar înţeles că eu nu recomand postul ca un tratament 
al bolii. Eu nu mă ocup de tratamente. Eu nu cred în tratament până 
când natura însăşi nu realizează acest tratament. Tot ceea ce 
putem face este de a favoriza dezvoltarea acelei forțe vitale a 
corpului astfel încât vindecarea să devină o funcţiune internă naturală 
a corpului însăşi. Eu vă învăţ să postiti pentru a dezvolta tot mai 
mult forță vitală spre a învinge slăbiciunea şi debilizarea. (87) 

După aceste câteva repere generale ale dr. Bragg, prezentăm studiul 
de sinteză a fiziologiei pauzei alimentare a dr. Otto Buchinger, din 
lucrarea acestuia, „Das Heilfassen und seine Hilfemethoden als 
Biologischen Weg“ („Cura prin ajunare şi metodele sale auxiliare 
sub formă biologică“). Prin sistematizarea şi rezumarea fiziologiei 
acesteia, într-o exprimare clară şi concisă, dr. O. Buchinger realizează o 
abordare a subiectului cât mai facilă şi accesibilă, bazată pe o bogată 
experiență practică în domeniu (observaţii asupra a peste 3200 
pacienți): 

1 Generalităţi. 

Din ziua în care lipsim pe cineva de hrană (cu exepţia apei şi a puține 
sucuri de fructe), corpul este supus unor noi legi, în care trebuie să facă 
apel la măsuri de urgenţă şi în această privinţă el nu este lipsit de posibilități. 

Rezerva de glicogen a ficatului şi alte substanţe nutritive prezente 
în sânge sunt folosite şi pot întreţine funcțiunile cam timp de trei zile. 

Intregul metabolism se ajustează făcând maximum de economie. 

Corpul atacă acum depozitele de substanţe proteice. Pe baza 
experienţei bogate ştim că pentru aceasta el foloseşte țesuturile 
şi substanțele care în celule constituie un agent morbid, cum 
ar fi de exemplu tumefierile patologice, depunerile de 
substanțe străine, precum şi tot ceea ce este putred, slab şi 
împovărător organismului. 

Experienţa zilnică a medicului care conduce un post, arată că peste 
tot apare o durere vie, unde are loc un proces, se petrece ceva ce duce 
la dizolvare. 

Substanțele morbide care s-au depus în țesuturi bolnave, stau cap- 
tive şi nu se pot urni, cantitatea lor creşte. 

Când introducerea hranei încetează, substanţele depuse se dizolvă şi 
se răspândesc în sânge ca să fie eliminate prin ficat, rinichi şi tubul digestiv. 

Când întrerupem postul prea devreme, adică înainte de distrugerea 
acestor depozite, şi acesta este cazul cel mai frecvent, atunci depozitele 
și depunerile din sânge revin în vechile lor locuri de depozitare. 

Primul scaun natural împinge înainte secrețiile aflate mai dinainte 
în tubul digestiv. 

Din experienţă ştim că partea morbidă dispare, iar partea sănătoasă 
rămâne şi că anumite substanţe toxice, străine, ca: iodul, mercurul, creozotul 
etc. se simt pe limbă în timpul postului, adică postitorul scapă de ele. 

„Vix medicatrix naturae“ (adică „energia vindecătoare a naturii“ 
în concepția lui Hipocrat) în înţelepciunea ei biologică distruge tot ce 
este dăunător, bolnav şi de prisos din depozitele de grăsime, hipertrotice 
şi de pe organe interne, glande şi chiar muşchi. 

2 Sângele. 

Sângele postitorului suferă acum o îngroşare. Capacitatea de 
coagulare creşte. Sângele conține acum cu 60-100% mai multă grăsime. 
Alcalinitatea scade, aciditatea creşte, iar spre sfârşitul postului — după 3,4 
sau mai multe săptămâni, concentrația de substanţe alcaline creşte din 
nou. 

Când sângele atinge punctul inferior de conținut al substanțelor 
alcaline, apar unele fenomene neplăcute ca ameţeala, dureri de cap, 
sfârşeală, bătăi de inimă, tendinţe de vomitare, etc. 

Aceste fenomene dispar pe măsură creşterii de substanţe alcaline. 

Totodată creşte numărul de hematii (numărul lor în orice caz 
nu scade), iar numărul leucocitelor scade simţitor. 

Depozitele de toxine din celule se elimină şi se evacuează. Celulele 
devin mai mici. Temperatura corpului scade cu 0,5-1 grad C. 
Metabolismul scade. Oxidările se reduc. La fel scade şi eliminarea 
dioxidului de carbon. 

Intr-un post îndelungat, valorile metabolismului rămân constante. 
Respirația scade întrucâtva în intensitate. 

In tot cursul curei de post, echilibrul mineral al lichidelor tisulare 
rămâne aproape aproximativ constant. 

3 Urina. 

Cantitatea de urină scade. Postitorii beau foarte puţine lichide. 

Urina devine puternic acidă, însă la vegetarieni e mai degrabă 
alcalină. După 10 zile de post urina eliminată scade la jumătate, iar 
după 20 de zile ajunge la un sfert. Corpul se apără de acidoza prea 
puternică a postului prin formarea amoniacului. 

Toate porţile de evacuare ale organismului sunt folosite din plin. 
Resturile rezultate din arderea grăsimilor şi hidraţiilor de carbon ies 
prin plămâni. 

Restul proteinelor se elimină prin rinichi. 

Transpiraţia evacuată prin piele răspândeşte un miros urât. 

4 Pulsul. Tensiunea arterială. 

Uneori numărul bătăilor inimii scade de la 80 la 50 bătăi pe minut. 
__ Tocmai la inimile robuste apare uneori o bradicardie pronunţată. 
In schimb la inimile slabe numărul bătăilor poate creşte. 

Tensiunea arterială scade. 

Caracteristic este faptul că la hipotensivi tensiunea de obicei creşte, 
ceea ce denotă că postul are o acţiune de echilibrare. 

Explicaţia constă în faptul că pielea, muşchii şi centrii nervoși sunt 
mai bine aprovizionaţi cu sânge ca de obicei. 

In genere toată circulaţia decurge mai uşor, ceea ce prezintă o 
importanţă deosebită pentru cei bolnavi de inimă şi cei cu boli ale vaselor 
de sânge. 

E interesant faptul că în urma acțiunii mai viguroase a nervilor şi a 
irigării mai bune a mușchilor, capacitatea lor de muncă creşte în cursul 
postului, mai puțin în primele 14 zile (dr. Benedict). 

5 Stomacul. 

In cursul postului, stomacul secretă mai departe, dar aciditatea 
generală şi aceea a sucului gastric scade. 

6 Pancreasul. 

Pancreasul lucrează mai departe, dar acest organ pierde oarecum 
volum prin reducerea țesutului conjunctiv. 

7 Ficatul. 

Ficatul este punctul vamal şi cel de schimb al întregii economii a 
corpului. El are de lucru după epuizarea glicogenului, cu arderea grăsimilor. 

Deci el ţine grăsimile, necontenit scoase din depozite la dispoziția 
organismului - în cursul postului şi în ciuda activităţii intense - ele pot 
creşte încet în volum. 

Eliminarea bilei scade după o creştere a ei la începutul postului. 
Vezicula biliară are însă tendinţa de a se contracta puternic şi de a 
elimina diferite substanţe, nisip şi pietre biliare. Aceste eforturi de 
purificare se observă întotdeauna la aceia care postesc total. 

Materialul evacuat se poate găsi în resturile evacuate prin tubul 
digestiv. Peristaltismul tubului continuă în tot timpul postului. 

Totuşi, toate secrețiile digestive, începând cu saliva şi terminând 
cu secrețiile intestinale sunt cantitativ mai reduse. 

Pe baza observațiilor de mai mulţi ani s-a constatat că suprafața şi 
funcţia de absorție a tubului digestiv - începând din ziua a treia - se 
modifică în funcţie de secreție, dar nu a sucurilor digestive, ci a 
secreţiilor de tot felul de substanțe eliminate, reziduuri, zgură, etc. 

Aspectul acestor substanţe eliminate, mirosul lor, etc., arată cu ce 
fel de substanţe avem de-a face . 

8 Scheletul. 

Substanţa oaselor este cruţată în mod evident în timpul postului. 

Este bătătoare la ochi cantitatea redusă de calciu eliminată în post. 

Vasele sanguine din interiorul oaselor se lărgesc. 

9 Secreţia hormonală. 

Secreția internă, folosirea hormonilor se modifică în cursul postului. 
Activitatea tiroidei scade, celulele ei devin mai mici. 

Acelaşi lucru se petrece cu paratiroidele şi cu timusul. 

Glandele suprarenale îşi moditică substanţa corticală şi cresc în 
volum. La înfometări îndelungate la animale, activitatea glandelor se 
reduce. Tiroida şi glandelor care constituie factorii de intensificare a 
metabolismului prezintă o activitate mai scăzută. 

10 Durata postului sau a înfometării. 

Părerile asupra duratei postului total la om, diferă de la autor la 
autor. Părerilor prea timorate li se aduc în contrapondere date care se 
extind la 3 luni. dr. S. Muller vorbeşte despre un pacient care a postit 
65 de zile şi s-a vindecat de o boală cronică foarte grea. 

Dr. Dewey a raportat colegului său, dr. Muller din Germania, trei 
cazuri de posturi îndelungate din patria sa. In două cazuri pacienţii au 
postit câte 65 de zile, iar în al treilea caz, chiar 70 de zile. Toate aceste 
cazuri au dus la vindecare. 

Dr. Linda Hazard eleva lui Dewey descrie un caz de post de 75 de zile, 
iar dr. Carrington din Anglia aduce la cunoştinţă că un american de 43 de 
ani a postit 79 de zile, ajungând prin aceasta la o stare minunată de sănătate. 

11 Postul este o cură de dezintoxicare, de transformare, 
de refacere a dispoziției pshice, de reglare a metabolismului, 
vindecarea de tensiune şi refulări. 

Am supravegheat peste 3 200 de persoane în post total, 
care au trecut prin micul spital orăşenesc, au stat de vorbă cu mine, ei 
fiind obligați să se prezinte în fiecare zi în fața mea. 

Observațiile mele personale pot fi primite de toți medicii care 
tratează prin post total, căci ele se datorează practicii şi au fost 
făcute pe subiecţi umani. 

Dacă unui om sănătos încetăm să-i dăm de mâncare - cu aprobarea lui 
având grijă de condiţiile de îngrijire, energii considerabile sunt 
eliberate. 

Acestea înainte se ocupau de digestie şi de asimilaţie. Acum ele ne 
stau la dispoziţie. Dezasimilaţia şi transformarea exudatului ca mate- 
rial de prisos din corp, constituie o sarcină mai uşoară decât prelucrarea 
materialului venit din afară. 

De aceea de multe ori observăm la înfometați o capacitate de muncă 
sporită a mușchilor şi a sistemului nervos, care ne uluieşte de-a dreptul. 
Noi explicăm aceasta prin surplusul de energii încătuşat înainte şi acum 
eliberat, dar la un bolnav nu este la fel. La bolnav, rezervele de forțe 
disponibile sunt folosite imediat pentru reparații, pentru distrugerea țesutului 
bolnav şi slăbit, pentru metabolism şi evacuare, deci la o muncă în plus, pe 
care nu o vedem la un organism sănătos. Adeseori rămâne încă un surplus 
de energie care apare într-o minunată posibilitate de manifestare. 

Cura de post total este, în esenţă o cură de dezintoxicare, de purificare 
a tuturor țesuturilor corpului şi a urmărilor sale. Toate se purifică. Dar 
cura de post total este încă ceva şi mai mult. Aceasta se deduce din toate 
manifestările şi rezultatele unui post îndelungat în care toate țesuturile 
corpului devin mai întinse, mai tari. Tot ce era lăsat în jos se ridică. 

Tot ce era lax se întinde mai bine. Numeroase derivate ale 
catabolismului polipeptidelor îşi exercită excitația lor asupra sistemului 
nervos vegetativ şi asupra circulației. Această „cură proteică“ lucrează 
chiar cu materialul propriu al postitorului. Aici se observă un avantaj. Ea 
este un tratament biologic în sesul celui mai bun tratament autoproteic sub 
controlul suveran intern. 

Efectul unei injecții de albumine ne este amintit de exantemele 
care apar la postul curativ al urticariei. Eu am observat de multe ori 
pustule care semănau cu rozeole şi care dispăreau în câteva zile . 

Un alt efect al postului curativ îl constituie restabilirea 
colaborării distruse între grupele de organe izolate, între 
sistemele corpului nostru, într-un cuvânt, în restabilirea 
armoniei în organism. (7) 


La studiul sintetic realizat de merituosul dr. Otto Buchinger nu mai 
avem prea multe de adăugat, căci nivelul de aprofundare din punct de 
vedere medical este suficient de mare pentru a nu mai fi necesare şi alte 
detalii de acest tip. Oricum, această inedită abordare a „postului“ din 
perspectivă medicală, este o primă dovadă strict ştiinţifică de demonstrare 
a viabilităţii şi sensului terapeutic pe care îl induce pauza alimentară. 

Totuşi, acest studiu medical din secolul trecut (XX), se limitează la 
a evidenția mai mult efectele pauzei alimentare şi capacitatea acesteia 
de reechilibrare a parametrilor biologici ai organismului - fără a insista 
pe explicaţiile ştiinţifice detaliate care permit o mult mai mare susţinere 
psiho-mentală şi emoţională a pauzei alimentare. 

Exact acest lucru îl deschidem, prin abordarea „de graniță“ a ştiinţei 
oficiale, din subiectul următor. 


6.4.3 TRANSMUTAPIA BIO LOGICĂ 
LA JOASA ENERGIE 


Într-un articol intitulat „Omul şi fotosinteza“, cunoscuta dr. Oana 
Cuzino aprecia, printre altele: 

Hrănit complet şi natural, organismul viu efectuează fără greş 
transmutaţia elementelor, asigurându-şi astfel tot necesarul pe baza 
acestei largi varietăţi. 

Prin acest citat al dr. Oana Cuzino deschidem un subiect cel puțin 
„delicat“, considerat a fi (încă) „teren minat“, cel al existenţei şi 
manifestării transmutațţiilor biologice la joasă energie - ca 
exemplu interesant, ce pune întrebări mari legate de percepţia actuală, 
mecanicistă, a Universului biologic, cu multiplele sale dimensiuni. 

Despre transmutaţia elementelor chimice şi biochimice se ştie că 
se poate produce în două moduri: o transmutaţie care se produce în 
natură, fără intervenţia omului - transmutaţia naturală a elementelor şi 
o transmutaţie care se produce prin intervenţia omului. 

Transmutaţia naturală este şi ea de două feluri: o 
transmutaţie care se produce prin radioactivitate naturală şi o 
transmutaţie care se produce în interiorul organsmelor vii prin reacii 
enzimatice. Transmutaţia prin radioactivitate naturală se produce prin 
ceea ce se numeşte dezintegrare, care poate fi alfa, beta sau gamma. 

Legat de transmutaţia biologică la joasă energie, C. Bird şi P. 

Tompkins, în foarte interesanta lucrare „Viaţa secretă a plantelor“ 
ne spun că, încă de la sfârşitul veacului trecut, von Herzeele făcea 
experienţe prin udarea florilor cu apă distilată, constatând că, analiza 
chimică a cenuşilor acestora, nu diferea cu nimic de cea a cenuşilor 
aceloraşi feluri de flori udate cu apă obişnuită. 

După 1950, prof. Baranger, şeful Catedrei de chimie organică a 
Şcolii Politehnice din Paris, reia acest gen de experienţe, obţinând 
rezultate asemănătoare. 

Cel care a expus coerent teoria necesară explicării reacţiilor de 
transmutaţie este C.L. Kervran, biolog şi matematician, la vremea 
respectivă director de studii la Universitatea din Paris, care 
trage următoarea concluzie absolut surprinzătoare şi aparent de 
neacceptat pentru omul de ştiinţă clasic: numeroase enigme 
biologice pricinuite de bilanțuri chimice paradoxale în 
metabolismul plantelor şi animalelor sunt explicate prin reacții 
nuclearo-enzimatice, care provoacă trecerea unor elemente 
chimice în altele, adică sunt transmutate la un nivel ener- 
getic scăzut. 

Florin Gheorghiţă rezumă foarte bine într-o lucrare a sa 
(„Întrebările ştiinţei“) cam care ar fi reacțiile în următoarele două 
aspecte: 

Pătrunzând în intimitatea proceselor fizico-chimice care se produc 
la nivelul celulelor, cercetătorul francez (Kervran) a ajuns treptat la 
constatarea că la nivelul mitocondriilor (granule celulare ce secretă 
enzime) ar avea loc transmutațiile atomice prin care magneziul s-ar 
transforma în calciu (ulterior acesta este fosforizat, pentru a nu fi 
stocat sub formă de fosfat de calciu). Dar mai mult decât atât, constatând 
că atomii de calciu nu pot străbate membrana mitocondriilor, Kervran 
descoperă, din aproape în aproape - prin analize la fel de minuţioase - 
şi faptul că, în cazul creşterii anormale a cantității de calciu, natura a 
găsit aceeaşi cale simplă a transmutaţiei pentru a menţine echilibrul 
necesar: atomii suplimentari de calciu vor fi transformați lent 
în atomi de potasiu şi hidrogen, care pot fi eliminaţi prin mem- 
brana mitocondriilor sau pot primi alte folosințe (reducerea indicelui 
pH). 

Cu tot numărul considerabil de lucrări efectuate, problema 
azotului în soluri, rămâne încă o adevărată enigmă: oricare ar fi 
precauţțiile luate, există întotdeauna o parte importantă de neregăsit, 
variind - în funcţie de condiţii - de la 15 % până la 30%. 

Cercetătorul Moyse indică rezultate contrare celor de mai sus 
indicate de prof. Pochon. Rezultatul studiilor lui Moyse asupra uscării 
frunzelor înr-o atmosferă controlată, au arătat că s-au evidenţiat sporuri 
de azot până la 70%, cu dispariţii subite ale unor cantități de 
carbon. 

In urma cercetărilor proprii, care s-au adăugat la marele număr de 
experienţe ale altor cercetători, Kervran a formulat o explicaţie simplă, 
inedită a acestor bilanţuri de neînțeles până atunci: în sol, prin acțiunea 
bacteriilor specifice, azotul este transmutat în oxid de carbon ce 
este transformat apoi imediat în hidraţi de carbon, care în 
final sunt preluaţi de plante. La moartea materiei vii a plantelor, 
procesul se produce în sens invers, constatându-se acea degajare 
de azot. Sub aspect strict al procesului fizic, mecanismul ar fi următorul: 
în metabolismul celular, la o excitare energetică de un anumit 

nivel, s-ar produce un fenomen de rezonanță în domeniul 
frecvenţelor specifice radiaţiei infraroşii: aceasta ar face ca 
dintr-o moleculă de doi atomi de azot, un atom să piardă un 
proton - care ar fi preluat de celălalt atom. Prin această 
transmutaţie atomică - în care se menţine echivalenţa particulelor -apar 
un atom de carbon şi altul de oxigen; noua moleculă de carbon a 
fost obţinută în condițiile specifice ale materiei vii, la un 
nivel energetic de numai 112 electron - volți. (44) 

Ing. Radu Mânecuţă (care va fi intens citat în capitolul 10), citându- 
l] pe Kervran - legat de explicaţia producerii transmutaţiilor biologice 
la joasă energie prin reacţii nuclearo-enzimatice - susține că medicina 
allopată continuă să încarce organismele umane cu săruri (în special 
de calciu) prin presupusa carenţă a unuia sau a altuia din elemente, în 
ciuda faptului că acestea sunt „îmbâcsite“ cu săruri insolubile în 
suspensie. Cât de bine a demonstrat Kervran, că ceea ce lipseşte 
într-adevăr nu este elementul încriminat, ci enzima sau 
enzimele, care să producă transmutaţia respectivă. Dacă de 
pildă organismul respectiv este nutrit cu o alimentaţie naturală timp 
suficient, sau dacă i se adaugă pulbere de „coada calului“, plantă care 
este bogată în siliciu, atunci prin reacții nuclearo-enzimatice se 
va produce transmutația elementară de care organismul are 
nevoie la momentul respectiv, putând trece fie în calciu sau 
magneziu, sau în potasiu sau sodiu. 

Necesitatea prezenţei enzimelor implicate în respectivele reacţii 
nuclearo-enzimatice, denotă strânsa relaţie existentă între Pauza 
alimentară şi Alimentaţia Naturală. Astfel, preparatele naturale, mai ales 
cele vegetale, oferă multitudinea enzimelor prezente în aceste structuri, 
alături de alte vitamine la fel de necesare, dar şi bioelemente suficiente 
- care nu vor mai fi distruse prin tratamentul termic specific hranei 
tradiționale. Astfel, „pregătit“, organismul va putea face faţă cu succes 
procesului lung şi solicitant al pauzei alimentare, fiind „aprovizionat“ 
din plin cu toate biostrucurile enunțate anterior - care se pare că sunt 
deosebit de utile în aceste momente, din perspectiva transmutațţiei 
biologice nuclearo-enzimatice la joasă energie. 


Şi totuşi, studiul aprofundat al acestui proces biologic „de graniță“ 
a ştiinţei, scoate în evidenţă aspecte şi mai interesante decât cele de 
până acum, care par a mări gradul de incertitudine în privința explicaţiei 
ştiinţifice reale a procesului. 

Astfel, studiul efectuat pe seminţe încolţite a arătat că, de exemplu, 
a treia zi de la momentul introducerii în apă, conținuturile 
principalelor elemente (K, Ca, Mg) în grâu cresc de câteva 
ori, a vitaminelor şi enzimelor de sute de ori: 


Fosfor Magneziu Calciu 
Grăunţe de grâu întregi 423 mg% 133mg% 45mg% 
Grăunţe de grâu încolțit 1050mg% 342mg% 71mg% 


In situația în care grâul este introdus în apă, întrebarea este de 
unde vin conținuturile suplimentare de bioelemente ? O primă posibilă 
explicație („din apa în care se găseşte grâul“) este îndepărtată prin 
experimentele prezentate la începutul subiectului (von Herzeele, prof. 
Baranger etc.), în care nu s-au decelat nici un fel de diferențe între 
cenuşile florilor udate cu apă şi cele udate cu apă distilată. 

Şi atunci, cum poate creşte de câteva ori cantitatea unor bioele- 
mente, fără afectarea celorlalte (pe seama cărora sunt generate primele), 
prin transmutaţie nuclearo-enzimatică ? 

Poate că răspunsul la această întrebare-cheie stă într-un proces şi 
mai profund al organismului, ce implică dimensiunea bio-energo- 
informațională, discret sugerată de afirmaţia dr. Eugen Celan dintr-o 
lucrare de bază a acestuia, „Materia vie şi radiaţiile“: 

Aşa cum au arătat lucrările lui FA. Popp şi W. Nagl, ele (energiile 
transmutaţiei biologice la frecvenţă joasă) sunt direct implicate în radia- 
țiile ultraslabe de tip biolaser, emise de cvasitotalitatea celulelor vii. 
(45) 

Astfel că, prin prezenţa şi manifestarea radiaţiilor bioenergetice 
„slabe de tip biolaser“ (sau cu alte diferite denumiri sugestive), substan- 
tele moleculare de tipul bioelementelor, vitaminelor, enzimelor etc., 
vor putea fi „generate“ şi modulate de (încă) enigmaticul „laborator 
uman“, conform necesităţilor de moment ale acestuia. 

De unde, însă, vor fi generate aceste structuri fizice moleculare? 
Răspunsul la această întrebare, ce transcende chiar şi explicaţia trans- 
mutaţiei nuclearo-enzimatice la joasă energie, va fi conturată şi apro- 
fundată, atât cât permite rigoarea ştiinţifică, în subiectul referitor la 
ineditul fenomen numit „Inedia“. 


6.5 PAUZA ALIMENTARĂ, CA EXPERIMENT, 
al VERIFICAREA MEDICALA 


Pentru că (încă) se observă o mare reţinere, chiar suspiciune, din 
partea forurilor ştiinţifice medicale din România, privitor la abordarea 
pauzei alimentare ca element preventiv, dar mai ales terapeutic, ne-am 
propus în continuare parcurgerea unui exemplu, atent studiat din punct 
de vedere medical, care să „vorbească“ prin puterea experimentului 
pentru acest procedeu terapeutic (care mobilizează resurse nebănuite 
ale organismului fizic şi ale ființei omeneşti). 

Pentru aceasta, vom studia experimentul cercet. Ovidiu Harbădă, 
cel mai apropiat colaborator al ing. Valeriu Popa. Binecunoscut şi 
eficient bioterapeut cu activitate încă din perioada comunistă, metoda 
preferată a ing. Valeriu Popa era pauza alimentară totală cu apă distilată 
pentru câteva săptămâni, mergând până la 40 de zile (însă, uzual, 
propunea 21 de zile). De altfel, extrem de bogata sa cazuistică - mii, 
chiar zeci de mii de cazuri grave şi foarte grave, majoritatea cu succes 
rezolvate - a contribuit consistent la conturarea capitolului nostru 
privitor la cazurile terapeutice rezolvate (capitolul 12). 

Experimentul realizat de către Ovidiu Harbădă, în colaborare cu 
Institutul de Medicină Sportivă din Bucureşti este prezentat în 
lucrarea acestuia: „Despre sănătate şi viaţă. De vorbă cu Valeriu 
Popa“. Autorul, cercetător ştiinţific în domeniul economic, îşi expune 
propria sa experienţă privitoare la pauza alimentară totală, după 
realizarea unui „post“ de 40 de zile sub supraveghere medicală 
la Institutul de Medicină Sportivă Bucureşti, reprezentat de 
prof. dr. loan Drăgan. In tot acest timp, Ovidiu Harbădă a efectuat şi 
o serie de analize periodice, care evidenţiază evoluția parametrilor săi 

fiziologici pe tot parcursul acestei perioade. 

In timpului pauzei alimentare, acesta a consumat doi litri de apă 
distilată pe zi, plus două clisme pe zi, dimineaţa şi seara, cu ceai de 
rostopască şi muşețţel, iar din cea de-a 28-a zi, la cantitatea de apă distilată 
a adăugat o cană de suc de legume şi o cană de zer de lapte crud. Pe 
durata experimentului, periodic, circa 30-40 de cadre medicale din 
9 cabinete de specialităţi diferite (din cadrul Institutului mai sus- 
menționat), l-au supus pe subiect la analize şi teste specifice domeniului 
lor de cercetare. La fiecare termen i se făceau în medie, între 120-150 
de măsurători, analize şi teste. 

Fără alte detalii - deosebit de interesante, dar care pot fi regăsite în 
cartea menţionată, prin xerocopiile rezultatelor multiplelor investigații 
efectuate (şi care vor putea fi detaliate într-o eventuală viitoare lucrare 
privitoare la acest subiect) - vom prezenta, în continuare, pasaje relevante 
din ultima parte a contractului oficial, semnat de către „coordonatorul 
de contract“, dr. Anca Rossetti, şi intitulat „Concluzii privind 
experimentul asupra unei cure hidrice pe timp de 40 de zile“: 

Experimentul a avut drept scop eliminarea elementelor 
metabolice nefavorabile biologiei celulare, nivelul de toleranţă a 
postului alimentar şi influența acestuia asupra marilor funcții. 

Menţinerea nivelului de echilibru energetic este dependent de relaţia 
consum (activitatea zilnică) şi aport prin intermediul alimentelor. Dacă 
alimentația nu realizează aportul caloric necesar consumului energetic, 
bilanțul devine negativ, fiind necesară utilizarea substanţelor de rezervă 
şi chiar cele structurale. 

Necesarul caloric minim în cazul de față se referă la metabolismul 
energetic bazal ce constă în 1600 Kcalorii şi cel al activității curente 
zilnice în valoare de +40% Kcalorii în vederea menţinerii homeostaziei 
și a echilibrului termic. 

Aportul de apă în organism influențează desfăşurarea fenomenelor 
fizico-chimice şi joacă un rol esenţial în componența materiei vii. Apa 
reprezintă mediul în care se află dispersate sau dizolvate toate compo- 
nentele celulei. Un om adult are în componenţa sa 80-85% apă. Cu cât 
o celulă este mai tânără, conținutul în apă este mai bogat 
(95%), față de cea îmbătrânită (60%). Prezenţa apei în organism 
prin calităţile care le are (constanta dielectrică, posibilități de disociere, 
constanţa calorică) influenţează reacțiile celulare. 

Incepând cu data de 11 ianuarie 1996 conform protocolului au 
fost stabilite datele şi conţinutul examinărilor ce a cuprins o arie variată 
de parametri, în scopul cuprinderii unui spectru cât mai larg. Au fost 
stabilite elementele ce pun în evidenţă homeostazia sanguină, solicitarea 
neuro-psihică, modificările somatice şi implicarea marilor funcții 
(cardio-vascular şi neuro-motric). 

In urma testelor efectuate conform protocolului stabilit s-au obținut 
următoarele. In condiţiile bazale: stare de sănătate - sănătos clinic; 
laborator -uşoară pozitivare a lipidelor şi colesterolului total, 
cu glicemie la limita inferioară a normalului; Hb 15.54gr.%; Ca * 44%; 
neurologie - EEC în limite normale; psihologie - rezistență la 
oboseală şi atenţia bine concentrată, nivel psihofuncţional bun; EKG 
normal; funcţionare cardio-vascular - repaus şi efort - aspect diston. 

Pe tot parcursul experimentului şi-a menținut activitatea 
psihică curentă, fără stres psihic. 

În concluzie - deficitul ponderal cel mai evident s-a bazat pe diminu- 
area volumului hidric, fără a afecta evident constantele organismului 
(aspectul homeostazic), masei active şi țesutului adipos. Uşoare 
modificări funcţionale neuropsihice şi cardio vasculare fără a afecta 
elementele structurale. (Coordonator contract, dr. Anca Rosseti). 


(8) 

Din graficul analizei hemoglobinei, prezentat în xerocopii în 
cartea menţionată, se observă că, surprinzător, valorile acesteia, după 
ce au scăzut foarte uşor în primele 12 zile ale postului, încep apoi să 
crească, urmând ca în cea de-a 28-a zi ele să ajungă la o valoare 
maximă, valoare ce este chiar mai ridicată decât cea de la 
începutul experimentului. Din cea de-a 28-a zi se constată din nou o 
uşoară scădere a hemoglobinei, dar nu sub limitele normale - valoare 
care, după reluarea aportului culinar, va continua, uşor, în limitele con- 
siderate normale, să... scadă! 

lată cum fiziologia organismului uman este atât de plină de surprize, 
prin evoluţia uneori contradictorie a parametrilor prognozațţi în evoluţia 
anumitor procese biologice, prea puţin înţelese şi aprofundate. Oricum, 
pentru situaţia graficului hemoglobinei, în nici un caz nu putem vorbi 
de „anemierea“ celor care practică pauza alimentară totală sau parţială 
- aşa cum de multe ori s-a afirmat, drept contra-argument principal la 
această metodă terapeutică... 

Şi pentru că ştiinţa s-a impus în lumea contemporană datorită 
dovezilor experimentale verificate prin repetabilitate, un an mai târziu, 
începând cu 15 ianuarie 1997, autorul a realizat o nouă pauză 
alimentară de 40 de zile, de data aceasta înjumătăţind apa distilată cu 
sucuri de legume. Analizele realizate la Spitalul Universitar 
Bucureşti pe 24 februarie 1997, au permis tragerea unor 
concluzii echivalente primului experiment! 


Aceste experimente evidenţiază, în mod clar, potenţarea 
parametrilor de sănătate ai organismului, realizată prin pauză 
alimentară totală sau cel puţin pauză alimentară parţială. Insă aspectul 
cel mai important se relevă în practica pauzei alimentare ca un procedeu 
terapeutic, în urma căruia mii şi mii de persoane - suferinde de boli 
grave, cărora medicina alopată le întinsese spatele, fiind trimise acasă 
pentru a fi pregătite pentru „ultimul drum“ - şi-au regăsit starea de 
sănătate, ca un veritabil „miracol“, prin punerea în practică a acestei 
metode terapeutice. 

De aceea, noi considerăm că Pauza alimentară, sub orice formă 
s-ar găsi practicată, are un efect cel puţin remarcabil, fiind metoda 
rapidă şi cea mai eficientă în a ajuta declanşare a procesului 
vindecător, chiar şi în cazul bolilor considerate foarte grave 
sau incurabile! 

6.6 INEDIA SAU PROCESUL INEDIT AL 
PAUZEI ALIMENTARE PERMANENTE 


6.6.1 DOVEZI DE CERTIFICARE 
A EXISTENPEI ACESTUI FENOMEN 


Deschidem acum un subiect cu adevărat „delicat“, probabil găsit a 
fi cel puţin controversat, de mulţi colegi ai domeniului medical sau, în 
general, de un om de ştiinţă „riguros“, care nu ar îndrăzni să depăşească 
limitele impuse de „dogma“ ştiinţei oficiale de la un moment dat. lar 
acest „moment dat“ (încă) impune credinţa explicării a tot ceea ce ne 
înconjoară prin existența, manifestarea şi cauzalitatea materiei, fie la 
nivel de moleculă, fie la nivel cuantic şi subcuantic. 

De aceea, a aduce în discuţie existența unor fenomene reale - 
obiectivate prin observaţii repetate şi aprofundat studiate din punct de 
vedere medical - dar care nu pot fi nicicum explicate prin rigoarea 
ştiinţei actuale, poate reprezenta, poate, un act de îndrăzneală, genera- 
tor de discuţii şi controverse. De aceea precizăm de la bun început că 
nu aceasta este dorința noastră, ci aceea de a contribui la aducerea în 
câmpul conştienţei oricărei ființe umane a unor informații care există, 
fie că ne plac sau nu, şi care permit o nouă abordare a orizontului 
ştiinţei medicale. In acest fel, nu doar că se oferă o susţinere relevantă 
a conceptului fundamental susţinut în lucrare („Alimentaţia Naturală“), 
dar, mai ales, se confirmă în mod strălucit prezenţa şi manifestarea 
Micro-Cosmosului numit Om, prin multiplele sale dimensiuni cu 
frecvenţă energetică superioară celei fizice (psiho-emoţional, mental, 
conceptual, spiritual etc.). Căci, cum altfel putem explica acest uimitor, 
la prima vedere, fenomen, de neacceptat pentru un spirit cartezian şi 
tradiționalist ?... 

Inainte de a vedea mai exact ce reprezintă acest proces şi fenomen, 
să oferim un prim exemplu de practică a acestuia, preluat din cotidianul 
„Libertatea“ din 2 iulie 2003, în care se precizează: 

Un indian care pretinde că a supravieţuit numai cu lichide şi lumină 
solară timp de opt ani, a fost invitat de NASA să demonstreze acest 
lucru, informează publicaţia „Hindustan Times. 

Hira Ratan Manek, în vârstă de 64 de ani, de profesie inginer 
mecanic, susține că a început să urască mâncarea încă din 1992. El a 
plecat în pelerinaj, în 1995, în Munţii Himalaya, iar duppă ce s-a întors a 
refuzat să mai mănânce. Soţia lui, Vimla, a spus: „In fiecare seară se uită 
la soare timp de o oră, fără să clipească. Ocazional bea cafea, ceai sau 
alte lichide“. 

In luna iunie 2003, cercetătorii de la NASA au verificat faptul că Manek 
a petrecut 130 de zile supraviețuind doar cu apă şi chiar au numit subzistenţa 
sa bazată pe apă şi energie solară după numele său: HRM. Indianul a mai 
oferit dovezi despre „regimul“ lui bazat pe raze solare în 1995, când a 
postit timp de 211 zile, în prezenţa unor oameni de ştiinţă indieni. 

Manek se află acum în SUA pentru a demonstra cercetătorilor 
de la NASA cum poate supraviețui fără mâncare. Dacă se va 

dovedi științific că această metodă de hrănire poate fi practicată şi de 
alții, ar putea constitui şi rezolvarea foametei care domneşte în 
multe părți ale lumii. 

lată o observaţie, cel puţin interesantă pentru orice medic, a 
redactorului ce a prezentat uimitoarea ştire preluată din prestigioasa 
publicaţie indiană „Hindustan Times“: posibilitatea ca, prin acest proces, 
să se poată rezolva „foametea care domneşte în multe părţi ale 
lumii“. Această interesantă consecinţă a practicii acestui fenomen - care 
este prefigurată şi inițiată prin practica Alimentaţiei Naturale - solicită 
mai multă atenţie şi consideraţie în abordarea acestui fenomen, considerat 
(încă) de mulți „specialişti“ ca ceva neserios şi de neluat în seamă... 

Familiarizarea cu acest proces o realizăm prin scurte prezentări 
din două lucrări ce studiază fenomenul, „Mărturii despre nemurire“, a 
unei deosebite arhitecte ce abordează din perspectivă neconvenţională 
dimensiunile umane (inclusiv cel al „proporţiei de aur“ sau „numărul 
de aur“), Elena Iliescu, şi, respectiv, Jasmuheen, o „trăitoare în 
lumină“ din Australia (o „gospodină obişnuită“, cu familie, respectiv 
două fiice adolescente pe care le are în întreţinere) - persoană care nu 
mai mănâncă de câţiva ani, ca o dovadă vie şi practică a 
echilibrului dinamic şi armoniei mentale, sufleteşti şi spirituale 
induse de acest proces, atunci când este controlat conştient! 

Dar să oferim cuvântul, pentru câteva scurte citate, acestor două 
adevărate Doamne: 

S-a crezut, până nu demult, că energia necesară desfăşurării 
proceselor vitale se obține în totalitate prin procese biochimice care au 
loc la nivel celular. O serie de evenimente ciudate care nu pot fi expli- 
cate prin teoriile admise până în prezent, pun în evidenţă existența 
unui alt tip de energie, obținută de organism din mediu şi care este 
capabilă a se transforma în energie fizică pentru a alimenta procesele 
vitale; această energie a fost numită „transtizică “. 

Fenomenul „lnedia“ defineşte cazurile în care unele 
persoane trăiesc, ani la rând, fără a mânca şi fără a bea nici 
măcar apă. Odată instalat, fenomenul este ireversibil iar 
încercarea de a administra forţat hrană subiecţilor care 
prezintă „Inedia“, poate declanşa hemoragii grave, punând 
viața acestora în pericol. 

Cazurile cunoscute şi confirmate oficial au fost ținute sub control 
medical, care a confirmat autenticitatea fenomenului, evidențiind totodată 
variația greutăţii corporale de la o zi la alta, în lipsa oricărei ingerări de 
hrană sau lichide. 

Cel mai recent caz de Inedia, al portughezei Maria Rosallina 
Veira, a început în anul 1974, în urma unei paralizii a membrelor 
inferioare. 

Cazul cel mai cunoscut şi studiat este cel al țărăncii bavareze 
Therese Neumann care, totodată, prezenta şi stizmatele (semnele 
„mistice“ ale crucificării lui Isus). (88) 

Therese Neumann s-a născut în vinerea dinaintea Paştelui în anul 
1895, în Bavaria de Nord (Konnersreuth). La vârsta de 20 de ani, în 
urma unui accident, a orbit şi a rămas paralizată. In 1923 s-a vindecat 
„miraculos“ (...). (89) 

Aceasta, începând din anul 1922 nu a mai pus hrană solidă în gură 
până în anul morții sale, 1962. Din anul 1926 nu a mai băut nici lichide. In 
tot acest timp, ea a lucrat zi de zi la câmp, dormind doar două ore 

pe noapte. 

Ea a constituit subiectul a numeroase verificări medicale care au 
confirmat de fiecare dată autenticitatea fenomenului. Un raport medi- 
cal din anul 1927 arată că, în timpul unei supravegheri severe, care a 
durat 15 zile, greutatea sa a variat astfel: 55 kg în prima zi, 51 kg 
în a patra, 54 în a opta, 52,5 în a 1l-a zi şi, din nou, 55 kg în a 
15-a zi. (88) 

Dr. Alfred Lechler, în lucrarea „Das Rathsel von Konnersreuth 
im Lichte eines neuens Falls von Stigmatisation“ („Enigma din 
Konnersreuth în lumina unui nou caz de stigmatizare“), apărută 
în Elberfeld, Germania, în 1933, precizează că Therese Neumann s-a 
abținut de la consumarea oricărui aliment solid începând cu Crăciunul 
lui 1922, şi, de la Crăciunul din 1926, a oricărui lichid, în afară de o 
linguriţă de apă, pe care o lua la împărtăşanie. Ea a încetat să mai bea 
chiar şi această linguriţă de apă, după data de 30 septembrie 1927. 

Povestea lui Giri Bala i-a fost i-a fost povestită lui Paramahansa 
Yogananda când s-au întâlnit prima dată (în 1950), atunci ea avea vârsta 
de 68 de ani. La acea vreme, ea nu mâncase şi nici nu consumase 
lichide de mai bine de 56 de ani (de la vârsta de 12 ani şi patru luni). 
Giri ducea viaţa unei țărănci simple şi umile şi, când era tânără, pe măsură 
ce zvonul despre ea se răspândea, a fost dusă la palatul conducătorului 
provinciei. Acolo, a fost ținută sub observație strictă şi, în cele din urmă, 
eliberată - recunoscându-se faptul că existenţa ei se baza doar 
pe Lumină. 

Lui Yogananda i-a povestit că, în copilărie, avea o poftă de mâncare 
teribilă, pentru care deseori a fost certată şi tachinată. La vârsta de 9 
ani a fost logodită şi dusă, foarte curând, la reşedinţa familiei soțului ei. 
Intr-o zi, Giri a suferit atât de mult datorită celor spuse de soacra sa, 
care o şicana pentru lăcomia ei, încât a strigat: „O să vă demonstrez 
curând că nu mă mai ating de hrană, cât timp trăiesc“. şicanele ulterioare 
au făcut-o să plece din sat. 

Astfel că, după o perioadă de iniţiere în arta tehnicilor specifice de 
Kriya Yoga, de eliberare a corpului de necesitatea alimentaţiei fizice, 
într-o zi, un Guru (profesor-maestru de Yoga) i-a spus: „De astăzi vei 
putea trăi numai cu lumina astrală. Atomii corpului tău vor fi 
reîncărcaţi de curentul infinit“. Din acea zi, ea nu a a mai 
mâncat sau băut şi nici nu a mai eliminat nimic... (89) 


Dacă aceste prime exemple, celebre în literatura de specialitate a 
fenomenului, nu sunt suficiente, sau par a fi prea incredibile, sau doar 
două-trei „ciudate“ excepții ale unei normalităţi clare şi de necontestat 
- atunci, poate că, prin consistentul citat din lucrarea unui autor francez, 
Aime Michel, intitulată „Metanoia“, scepticismul va putea fi 
„imblânzit“, nu pentru a accepta neapărat ceea ce pare imposibil şi 
incredibil, ci, pentru început, pentru a deschide porţile gândirii şi atenţiei 
către dimensiuni nu imposibile, ci doar neexplorate până acum. Căci, 
reamintim iarăşi, poate că, într-adevăr, a sosit Timpul pentru 
(Re )Deschidere, pentru Eliberare!... 

Deci, dincolo de orice comentarii, să permitem eliberarea oricăror 
concepții, judecăţi de valoare sau prejudecăţi, şi să observăm, împreună 
cu Aime Michel, existenţa şi manifestarea acestui proces şi fenomen: 

Dr. Alfred Lechter prezintă cazul unei tinere ţărănci austriece, 
pe care el o numeşte Elizabeth, care are stigmate întreținute şi modelate 

prin hipnoză (din 1932). Însă apar şi alte tulburări. Mai exact, ea nu 
mai poate să înghită nimic. 

„In cursul bolii ei - relatează medicul - a trebuit să o alimentez pe 
cate artificială vreme de şase săptămâni în şir, deoarece ea a refuzat 
orice fel de mâncare, şi am fost surprins să constat că, în tot acest 
timp, nu a pierdut din greutate ci, dimpotrivă, s-a îngrăşat cu o 
jumătate de livră. Dacă se are în vedere cantitatea foarte limitată de 
hrană care putea fi administrată pe această cale, în mod sigur chiar şi un 
subiect mai viguros ar fi slăbit. Când am întrebat-o mai târziu, sub hipnoză, 
care fusese cauza acestui rezultat neaşteptat, ea mi-a spus că, în vremea 
aceea, era terorizată de ideea morii. Cum îi era frică să nu moară 
dacă ar fi pierdut prea mult din greutate, îşi repeta zi şi noapte: «Nu 
trebuie să slăbesc».“ 

Elisabeth, văzându-și luni de zile de treburile ei, fără a fi hrănită decât cu 
sonda - iată un lucru uimitor. Dar, în plus, şi îngrăşându-se, iată ceva care, 
negreşit, contrazice tot ce ştim. Şi care este o sfidare la adresa 
fizicii. 

La prima vedere, putem, aşadar, presupune că un metabolism de 
tip special îi permite Elisabethei să transforme ceva în propria ei carne. 
Dar ce-ar putea el transforma? N-ar putea fi decât aerul pe care ea îl 
respiră. A transforma oxigenul şi azotul în carbon, în hidrogen, fosafor 
și calciu, este posibil, desigur. Dar, din câte ştim noi, numai la 
temperaturi de mai multe milioane de grade, în inima stelelor (vezi 
metabolismul nuclearo-enzimatic al lui Kervran, prezentat de ing. Radu 
Mânecuţă). 

Să examinăm şi alte cazuri de post „miraculos“, în acelaşi timp 
imposibil din punct de vedere fizic şi atestat de către autoritățile medicale 
(posturi considerate patologice sau non-religioase). 

lată cazul unei tinere scoțiene pe nume Janet McLeod, caz notat 
în „Rapoartele“ („Transactions“), de la „Royal Society“, care este 
Academia Britanică de Ştiinţă (“Philosophical Transactions, vol. LXVII, 
pag.5). 

Această Janet McLeod avusese, de la vârsta de 15 ani, un fel de crize 
de epilepsie, din ce în ce mai grave. La vârsta de 28 de ani, ea a devenit 
complet invalidă şi nu s-a mai putut ridica din pat. In duminica Rusaliilor 
din 1769, gura i s-a înțepenit. Tatăl ei i-a deschis-o cu forța, cu ajutorul 
unui cuţit, ca să-i dea să mănânce un pic de terci şi de zer, dar totul a fost 
repede dat afară. De la acea dată, ea nu a mai ingurgitat nimic. N-a mai 
avut nici un fel de excreții. Era ţintuită la pat, cu picioarele îndoite sub ea. 

Un alt caz, mai recent, a fost descoperit de Thurston în „Biblioteca 
britanică“ (vol. III, „Sciences et Arts, pag. 192). Este vorba despre o tânără 
catolică, din Elveţia, pe nume Josephine Durand: raportul respectiv 
este întocmit de mai mulți medici elvețieni calvinişti. In momentul în care 
ei o examinează pe tânăra fată, ea nu mai mânca de patru ani. Nici ea nu 
poate înghiţi nimic altceva decât ostia sfințită. Și ea este paralizată la pat. 
Medicii care o examinează constată că viscerele abdomenului ei par a se fi 
resorbit sau aplatizat. Pielea de pe abdomen este lipită de coloana vertebrală. 

Tot Thurston citează şi cazul Mariei Furtner, o țărancă din 
Frasdorf, Bavaria superioară: „După diverse maladii - scrie el - 
tânăra a căpătat în 1835 un dezgust atât de violent față de toate formele de 
hrană solidă încât, treptat, ea n-a mai înghiţit decât mici cantități de apă 
proaspătă, luate de la un izvor de munte aflat în apropierea cătunului ei 
natal. Un medic, interesat de acest caz, îl făcu cunoscut unor colegi ai săi 

mai învăţaţi. Se făcură presiuni asupra părinţilor pentru a-i convinge să o 
lase să fie dusă la Miinchen. Tânăra fu instalată într-un spital şi lăsată în 
grija a două infirmiere, aflate sub prestație de jurământ, pentru a fi ținută 
sub observaţie zi şi noapte (...). După un control de 22 de zile, a 
fost trimisă înapoi la părinți. În timpul şederii sale, ea nu a 
consumat nici un aliment solid şi nu a băut decât apă (...). Marie 
şi-a păstrat aversiunea faţă de hrana solidă până la câteva luni înainte de 
moarte, adică vreme de patruzeci de ani. Cazul său a fost studiat de 
dr. Karl von Schafhaukl, care l-a publicat, descriindu-l în toate detaliile 
(Dr. K.E. von Schafhaukl, profesor la Universitatea din Munchen: „O 
enigmă fiziologică şi medicală: tânăra băutoare de apă Marie Furtner“, 
Munchen, 1985). 

lată acum şi cazul lui Apolline Schreier, o elvețiancă a cărei 
istorie a fost una dintre acelea care l-au convins pe Papa Benedict 
al XIV-lea că un post natural total era ceva cu putinţă. 

Ea a fost îndelung examinată de către un doctor din Berna (“Historia 
admiranda de prodigiosa Apolloniae Schreierae, virginis in agro 
Bernensi inedia“, Berna, 1604). Jumătatea inferioară a corpului îi era 
paralizată. Puțin câte puţin, ea a încetat să mai mănânce. Zvonul s-a 
răspândit, iar ea a fost trimisă la Berna din ordinul magistraţilor şi ținută 
sub observaţie timp de trei săptămâni, într-un spital civil. Nu a mâncat 
şi nici nu a băut nimic. Trupul nu-i era prea slab, cu excepția 
abdomenului, „dentic cu acela al unui cadavru din care toate viscerele 
fuseseră scoase“. 

Un caz francez nu prea vechi este acela al Zeliei Bourriou, o 
țărancă din Perigord, care a fost ţinută sub supraveghere medicală 
125 de zile consecutiv, de pe 9 martie până pe 12 iulie 1896, la 
spitalul din Bourdeilles, în Dordogne. In tot acest răstimp, ea nu 
a ingurgitat nimic în afară de, uneori, un pic de pesmet muiat 
în apă, pe care stomacul ei îl dădea imediat afară. 

Prototipul, s-ar putea spune, al acestor fenomene umane este 
americana Mollie Fancher, care a trăit fără să mănânce nimic 
aproape întrega perioadă a ultimilor 30 de ani ai secolului al XIX-lea şi 
a fost vizitată şi observată de către o mulțime de oameni de 
ştiinţă. 

Născută în 1848 şi pierzându-și de timpuriu părinţii, este crescută 
de o mătuşă care locuieşte la Brooklyn. Lovită de tuberculoză, devine 
invalidă în 1866 şi, începând din acel moment, nu se va mai da jos din 
pat până la moarte, care survine pe la 1900. Molie era o fată drăguță, 
veselă, în ciuda unei atroce decăderi fizice (membre inferioare răsucite 
şi atrotiate, un braț paralizat şi „înţepenit“ deasupra capului, vederea 
pierdută), dar şi foarte evlavioasă (era de religie protestantă). Postul ei 
aproape total a constituit obiectul unei violente polemici în care s-au 
înfruntat, pe de o parte, atestările medicilor care o consultau, iar pe de 
alta, sarcasmele celor care denunţau „înşelătoria“, dar fără să se 
deranjeze a merge la faţa locului pentru a o demasca. 

Dr. West, care a încercat să o hrănească cu forța: “Apă, sucuri de 
fructe, alte lichide i-au fost introduse în gură, dar, practic, nimic n-a 
ajuns în stomac. Acest organ a devenit atât de sensibil, încât nu mai 
reține nimic. La începutul bolii ei, acesta s-a aplatizat într-atâta, încât, 
punând mâna în cavitatea respectivă, se poate simţi coloana vertebrală.“ 

Dr. Speir, alt medic ce s-a ocupat de Mollie: „Pot spune cu certi- 
tudine că ea n-a mâncat nimic. Nu cred ca vre-un aliment solid să fi 

trecut de buzele acestei femei, de la atacul de paralizie (...). O silesc din 
când în când să ia câte o lingură de apă sau de lapte, utilizând un instru- 
ment ca să-i deschid gura. Dar acest lucru este foarte dureros pentru ea 
(...). Mi-am luat toarte precauțiile împotriva vreunei înşelătorii, sosind 
câteodată pe neprevăzute la bolnavă acasă, uneori pe la 11 seara, alteori 
la miezul nopții. Am găsit-o întotdeauna culcată în aceeaşi poziție. 
Confraţii mei de breaslă înclinau la început să râdă de mine (...) atunci 
când le vorbeam de lunga abstinenţă a acestei bolnave interesante şi de 
facultățile ei intelectuale. Dar cei care au venit s-o vadă s-au convins 
(„New-York Herald Tribune“, 29 oct. 1878, pag.12). 

Doctorul Speir dă mai departe o listă a acestor medici, dintre 
cei mai renumiţi din New-York, precizează el, care, după ce au 
consultat-o, i-au confirmat abstinenţa. Trebuie subliniat faptul că 
această listă a fost publicată în cel mai mare ziar (a acelui 
timp) din New-York: nu a existat nici o dezmințţire. 

Să ne oprim aici cu evocarea cazurilor non-religioase de abstinenţă 
totală, pe care le-am putea înmulţi. Am pomenit destule pentru a constata, 
de fiecare dată când viaţa celui care posteşte este suficient de cunoscută, 
că repulsia lui faţă de hrană a apărut după grele încercări morale şi fizice, 
acceptate cu curaj. Dacă ne vom aminti că asceza misticului constă întâi 
de toate în înfruntarea de bunăvoie a durerii, va trebui să ne aşteptăm la 
o mare frecvenţă a unor astfel de abstinenţe totale în vieţile sfinților. 

Este, într-adevăr, ceea ce şi constatăm. Sunt, în acest sens, pomeniti: 
Sfânta Lidwine, moartă în 1433 şi care nu s-a hrănit cu nimic timp de 
aproape 28 de ani; venerabila Domenica del Paradiso, moartă în anul 
1553, care aţinut post negru 20 de ani; preafericitul Nicolas de Flue, 19 
ani; preafericita Elisabeth von Reuthe, moartă în 1420, 15 ani, şi mulți 
alții. 

În timpurile moderne, în afară de Louise Lateau, Katherina 
Emmerich, Therese Neumann şi Marthe Robin (aceasta din urmă 
ținând parțial un astfel de post), mai ales tiroleza Domenica Lazzari a 
constituit obiectul unor observaţii aprofundate. Dr. Dei Cloche, director 
al spitalului din Trento, a studiat-o timp de mai mulţi ani. Din 1834 şi până 
la moartea ei, în 1948, el a urmărit-o aproape fără întrerupere. O parte a 
observațiilor sale a fost publicată în „Annali universali di Medicina“ (vol. 
XXXIV, 1837, pag. 225). Au mai examinat-o, de asemenea, şi oameni de 
ştiinţă germani şi englezi (mai ales Lordul Shrewsbury: „Letters of the 
Earl of Schrewsbury“, London, 1842). Cu toţii au afirmat că au constatat că 
ea nu mânca. 

Intr-o zi, dr. Dei Cloche a convins-o pe Domenica să ia o bucăţică 
de zahăr pe limbă. Timp de douăzeci de minute, ea a avut atunci o 
criză de spasme şi de vomă atât de violentă, încât a fost cât pe ce să se 
sufoce. Numai mirosul unei bucăţi de pâine prăjită îi producea contracția 
mușchilor feţei şi, pentru o clipă, îşi pierdea cunoştinţa. 

Este greu de spus că aceste spasme şi aceste senzaţii de greață au un 
caracter edificator. Şi totuşi, iată ce relatează cardinalul Jacques de 
Vitry în privinţa penitentei sale, preafericita Marie d'Oignies (secolul 
XIID: „n timpul bolii sale, ea nu putea să pună absolut nimic în gură, 
nici măcar să suporte mirosul de pâine (...). Intr-o zi am încercat 
să o facem să ia o bucată (de pâine) nesfinţită, însă pe dată ea şi-a întors 
capul, având oroare de mirosul de pâine. O bucăţică, totuşi, îi atinsese 
dinţii, răul pe care i l-a provocat a fost atât de mare, încât a început să 
tipe, să vomite şi să scuipe, să gâfâie şi să plângă în hohote, de parcă 

pieptul era gata să-i crape. A continuat astfel să plângă în hohote o bună 
bucată de vreme... “. 

Aceeaşi aversiune se constată şi la marii mistici abstinenți, dar, 
după cât se pare, cu cât este mai mare sfinţenia, cu atâta şi „bizareria“ 
prodigiilor tinde să dispară, ca şi cum abstinenţa, în loc de a apărea 
ca un fel de infirmitate, ar deveni o artă a stăpânirii de sine. 
Vedem acest lucru, de pildă, în cazul Sfintei Ecaterina din Sienna 
(modelul Ecaterinei de Pazzi), a cărei viaţă este un şir neîntrerupt de 
„minuni“. 

Născută în 1347, intră la mânăstire în 1363 şi, din acel moment, îşi 
impune cele mai drastice mortificări. Ecaterina din Sienna este o 
persoană perfect echilibrată, sănătoasă, energică şi care a avut 
o intensă activitate intelectuală. Stigmatizată în 1375 (la 28 de ani), 
ea nu se limitează a fi doar o contemplativă. In 1376, este ambasadoare 
a Florenței pe lângă Papă, care, în vremea aceea, îşi avea sediul la 
Avignon. Are o intensă activitate politică, scrie, călătoreşte, 
intră în dezbateri, predă. Moare la 33 de ani, lăsând în urmă o 
considerabilă operă, care a marcat în mod profund timpul ei. 

Sfânta Ecaterina a încetat să mai mănânce la puţină vreme după ce 
a intrat la mânăstire, mulțumindu-se doar cu ostia sfinţită. „Această 
«hrană cerească» - spune unul dintre biografii ei - îi susținea nu 
numai sufletul, ci şi trupul. Astfel, alimentele obişnuite nu i-au 
mai fost necesare, iar tentativele de a le înghiți au fost urmate 
de nişte suferinţe extraordinare. “ 

Duhovnicul ei i-a poruncit să mănânce, în ciuda repulsiei pe care o 
simţea față de mâncare. Ea a încercat să se supună, dar sforțările pe 
care trebuia să le facă o aduseseră într-o asemenea stare, încât au început 
să se teamă pentru viaţa ei. Duhovnicul i-a pus întrebări şi atunci ea a 
mărturisit că ostia o îndestula atât de bine, încât nu mai dorea şi nici 
nu mai putea să înghită vreo altă hrană. 

Martorii vieţii sale (Tomasso della Fonte, Raimundo di Capua, Tomaso 
Caffarini, Francesco Malevolti, cu toții apropiați ai sfintei) confirmă că 
ea încerca mereu să mănânce, însă totul era imediat dat afară. 

In afară de aceasta, mai ştim dintr-o scrisoare pe care i-a trimis-o lui 
Raimundo di Capua că această abstinenţă era aproape la fel de dureroasă 
ca şi încercările ei de a mânca: „Trupul meu - scria ea - subzistă fără 
nici un fel de hrană, fără nici măcar o picătură de apă. Aceste 
dulci suferințe sunt foarte mari, n-am simțim ceva asemănător niciodată 
până acum“. (90) 


lată, în lucrarea lui Aime Michel, o abundență de exemple ale acestui 
proces şi fenomen ce confirmă corespondenţa între armonia 
Microcosmosului numit Om şi Macrocosmosul numit Inteligență 
Absolută (vezi subcapitolul 10.3.2). Rămâne la latitudinea fiecăruia, a 
forului său interior, de a considera că toate aceste exemple sunt 
reale şi suficiente, deci credibile. 

Căci, cu adevărat, credibilitatea, deci şi încrederea şi 
credinţa, vin din interior, din Universul energo-informaţional, 
pe raza Rezonanţei de cea mai înaltă expresie Divină - adică, 
altfel spus, cauzală („De vină“) ... 

6.6.2 SIMPTOMATOLOGIA MEDICALĂ 
ASOCIATA FAZEI INCIPIENTE A „INEDIEI“ 


În acest subiect vom parcurge, împreună cu Aime Michel, scurt şi 
sintetic, principala simptomatologie asociată, spunem noi, „fazei 
incipiente“ a acestui fenomen. Această prezentare îşi regăseşte un sens 
în posibilitatea de a studia fenomenele patologice ale „cazurilor“ de 
pauză alimentară de tip religios sau non-religios, pentru a ajuta la 
înțelegerea proceselor cauzale care determină şi, mai ales, fac posibilă 
o asemenea manifestare inexplicabilă nivelului material. 

Deci, să dăm cuvântului aceleiaşi lucrări a lui Aime Michel, 
„Metanoia“: 

Un prim fapt (de „analiză a tulburărilor fiziologice“) este acela 
că abstinenți nu sunt toți sfinţi şi că cei mai mulţi dintre sfinți nu sunt 
abstinenți. 

Un al doilea fapt este acela că, totuşi, în rândul sfinţilor putem întâlni 
cei mai mulți abstinenți. 

Un al treilea fapt, subliniat atât de Thurston cât şi de Poulain, este 
că, între aceştia, majoritatea o constituie femeile. 

Referitor la straniile tulburări suferite de Maria-Magadalena de 'Pazzi 
(hipertemie, sete arzătoare corespunzând, aparent, atât unei nevoi de 
apă, cât şi dorinţei de a-şi răcori gâtul încins, halucinații, tulburări 
vasomotorii, convulsii, diverse tulburări ce amintesc simptomele 
epilepsiilor metabolice), cheia misterului, în cazul în care ea este 
accesibilă spiritului uman, trebuie să fie căutată într-o moditicare 
profundă a metabolismului. 

Este imposibil de înţeles, pentru stadiul ştiinţei actuale, cum de ar 
putea numai oxigenul şi azotul să suplinească celelalte constante ale 
organismului, ce privesc o mulţime de alte elemente (...). Dacă ceva 
pare a fi totuşi plauzibil, atunci este chiar faptul că minunea constă 
într-o modificare dramatică a metabolismului. 

Este frapantă existenţa în cadrul tulburărilor de acest gen a 
distrofiilor musculare şi, în special, a „atrofiei lui Charcot-Marie “ 
şi a „miopatiei distale“. 

In miopatiile distale, muşchii membrelor inferioare se atrofiază 
încetul cu încetul, apoi picioarele se răsucesc, iar gambele se întorc 
uneori spre spate, îndoindu-se sub trup. In atrofia lui Charcot -Marie, 
atrofia cuprinde mai întâi muşchii din partea inferioară a picioarelor, 
apoi se extinde mai sus. Se observă adesea o anumită contracție, iar 
degenerarea mușchilor este un lucru obişnuit. 

In cazurile patologice descrise în neurologie, cauza acestor miopatii 
este legată de anumite leziuni ale măduvei spinării. Acestea există la 
mulţi dintre ei, aceştia cunoscând şi acele episoade de paralizie, reamintindu-ne, 
în acelaşi timp, că tradiţia indiană situează în zona superioară a măduvei 
spinării, sau în gât, organul care declanşează abstinenţa totală. 

Pe de altă parte, aceste abstinenţe totale implică profunde modificări 
de metabolism. In acest sens, Rimbaud precizează: „Modificările meta- 
bolismului în miopatii sunt o dovadă evidentă a unei disfuncţii endo- 
crine. Într-adevăr, se observă adesea la aceşti bolnavi hipoglicemie, 
hipocolesterolemie, hipercalcemie (...). Pages, urmează Rimbaud, 
insistă în mod special asupra reţinerii de calciu şi o apropie de 
hiperglicemia pe care o întâlnim la epileptici, la eclamptici (tip de 


370 


convulsie), la tetanici. 

S-a observat în cazul Mariei-Magdalena de'Pazzi (dar s-ar putea 
cita numeroase alte exemple) tocmai simptome care au început să se 
manifeste chiar din momentul în care ea a început să nu se mai hrănească 
decât cu pâine şi apă (mai ales cu apă). Cât despre tetanie, acesta se 
regăseşte, dacă nu de regulă, cel puţin foarte frecvent, în extaze. Misticul 
este atunci descris ca fiind la fel de rigid precum o bucată de 
lemn. Această rigiditate a mai fost interpretată, adesea, ca o catalepsie, 
şi nu trebuie să înlăturăm nici o apropiere. De altfel, cele două nu se 
exclud. 

Toate aceste apropieri sunt demne de atenţie. Ele ne indică faptul 
că tulburări şi o infirmitate perfect asemănătoare celor pe care le 
prezintă foarte frecvent misticii pot fi observate la bolnavii ce suferă de 
leziuni ale măduvei spinării, de dereglări metabolice, de 
disfuncţii endocrine. Or, este sigur că supraviețuirea în condițiile 
unei abstinenţe totale nu s-ar putea explica fără modificarea 
metabolismului; este de asemenea sigur că metabolismul se află sub 
controlul glandelor şi al sistemului nervos; că tradiția indiană atribuie 
controlul abstinenţei totale unui „vishuddha chakra“ localizat fie în gât 
(acolo unde se află tiroida), fie în măduva spinării, la înălțimea 
vertebrelor cervicale (...). 

Epifiza (care acţionează asupra tuturor celorlalte gland endocrine): 

- prin intermediul hipofizei, controlează activitatea tiroidei 

(docul vishudhei chakra); 

- tiroida însăşi asigură principalul control al metabolismului 
bazal. 

Dacă abstinenţa totală nu este o legendă, aceste glande trebuie în 
mod obligatoriu să joace în cadrul ei un rol de prim ordin, fiindcă 
hormonul secretat de ele, aldosteronul, controlează concentraţia de 
săruri minerale (calciu, potasiu etc.) din sânge, iar la abstinenţi nici 
una dintre aceste substanțe nu mai este ingerată. Or, „maladia 
bronzării“, a lui Addison, la care nu putem să nu ne gândim atunci 
când biografii menţionează pielea întunecată a atâtor mistici, traduce 
funcţionarea anormală a glandelor suprarenale. 

Prezenţa melatoninei este în raport invers proporțional cu aceea a 
serotoninei şi că serotonina este legată de somn. Or, se întâmplă că 
majoritatea misticilor la care se pot observa fenomene deosebite şi care 
au pielea înnegrită, dorm puţin sau deloc. 

Sfântul Fracois Xavier, căruia cei care i-au fost martorii vieții 
sle i-au atribuit nenumărate fapte deosebite, nu dormea decât rareori şi 
foarte puţin. Sfântul Pedro din Alcantara a trăit 40 de ani fără să 
doarmă mai mult de o oră şi jumătate pe noapte. 

Poulain remarcă faptul că, la modul general, extaticii nu dorm deloc 
sau dorm foarte puţin: „Extazul înlocuieşte somnul fără ca trupul să 
resimtă prin aceasta vreun inconvenient“. 

Helmut Fahsel descrie refacerea fizică extrem de rapidă, operată de 
scurtele extaze care, la Therese Neumann, înlocuiau complet somnul. 
La fel se întâmpla şi cu Katherina Emmerich. Exemplele sunt 
numeroase. 

Lucrul cel mai sugestiv dintr-un metabolism anormal este excesiva 
creştere a temperaturii, localizată cel mai adesea în regiunea 
gâtului şi a inimii. De exemplu, biograful sfântului Filippo Neri, 
fondator, în Italia, al Congregației Oratoriului (1515-1595): „Filippo 

resimțea o asemenea căldură în regiunea inimii, încât, ea îi cuprindea 
câteodată întregul trup şi, în ciuda vârstei lui, a slăbiciunii trupului său 
și a regimului alimentar extrem de frugal, în zilele cele mai reci ale 
iernii, trebuia, chiar şi în mijlocul nopții, ca ferestrele să fie deschise, 
patul răcorit, iar lui, când şedea în pat, trebuia să i se facă vânt cu ceva. 
Uneori, aceasta ajungea de-a dreptul să-i ardă gâtul şi în toate 
medicamentele i se amesteca ceva răcoritor pentru a-l mai uşura (...). 
Chiar şi iarna avea aproape întotdeauna veşmintele desfăcute de la gât 
şi până la brâu (...).“ 

Hipertermia a fost semnalată la numeroşi alți mistici la fel de 
familiarizați şi ei cu diverse alte minuni, după cum ne spun biografii 
lor: Sfântul Stanislav Kostka, Sfânta Ecaterina din Genova, Sfânta 
Veronica Giuliani, preafericita Stefana Quinzani, venerabila 
Serafina di Dio, dominicana Maria Villani care, pentru a încerca 
să se mai răcorească puţin, bea în fiecare zi până la 45 de livre de apă 
rece ca gheaţa, adică 15 litri zilnic! Poate că autopsia acestei mistice, 
făcută la nouă ore după moartea ei, survenită la 26 martie 1670, sugerează 
cel mai bine acțiunea unui tip necunoscut de reacţie chimică în 
țesuturile trupului ei. In momentul în care cei doi chirurgi însărcinaţi 
cu efectuarea autopsiei au ajuns la inimă, din aceasta a început să se 
ridice abur; era atât de fierbinte, încât, atingând-o, cei doi s-au fript la 
mână. Au aşteptat, în speranţa că respectivul organ se va răci, dar, 
până când temperatura a scăzut îndeajuns de mult ca să permită ablaţia, 
cei doi chirurgi se mai arseră de multe ori la mână“. 

Interpretarea pe care o dă ştiinţa (acestui fenomen) presupune în 
prealabil autenticitatea minunii. Hipertermia, localizată în gât şi 
prezentă simultan cu o melanodermie reflexă, nu are sens 
decât în ipoteza unui post compensat printr-un metabolism 
„aberant“ (se poate reflecta, de asemenea, la metabolismul creatinei 
şi al glicocolului, în relaţia lor cu distrofiile musculare şi anomaliile 
măduvei spinării; lucrurile, după cum se poate observa, sunt perfect 
logice, însă doar cu condiţia să se admită cele ce ne sunt relatate). 
Regăsim aici aceeaşi coerenţă, însă cu mult mai complexă, pe care am 
remarcat-o deja când ne-am referit la straniile performanţe ale 
Magdalenei de 'Pazzi. Simptome având, în epoca în care au fost descrise, 
toate aparențele absurdului şi asamblându-se secole mai târziu, la lu- 
mina ştiinţei, precum fragmentele unui „puzzle“ riguros imprevizibil, 
constituie o excelentă dovadă indirectă, poate cea mai bună care s-ar 
putea imagina. (90) 


Totuşi, este foarte important de înţeles că manifestările patologice, 
cu care ne-am întâlnit în citatele anterioare, nu sunt deloc specifice 
adevăratului fenomen de „Inedia“. Acestea sunt patologii asociate unor 
disfuncţii mult mai profunde decât ceea ce se vede în trupul fizic, iar 
declanşarea „programată“ a acestora, asemenea bolilor genetice sau 
autoimune, au cauză „necunoscută“ (deocamdată), fiind implicată, ca 
în bolile precizate anterior, dimensiunea energo-informaţională a 
universului uman, psihic şi conceptual. De aceea este practic imposibil 
de a înţelege cu instrumentele actuale, fizice, cauzalitatea manifestărilor 
atât de atipice, întâlnite în cazurile anterioare. 

Astfel punctate aceste aspecte, sperăm că s-a înțeles adevărata 
manifestare a „Inediei“, adică a „Pauzei alimentare totale în mod 
continuu pe termen nedefinit“: nu ca o sumă de patologii asociate 

pauzei alimentare forțate, împotriva propriei voințe, ci o trăire 
conştientă, liberă de manifestări extreme, patologice. Precum Sfânta 
Ecaterina din Sienna (secolul al XIV-lea), prezentată anterior - 
printre altele, ambasadoare a Florenței pe lângă Papă - un adevărat 
trăitor al „Inediei“ are o viaţă reală, activă, putem spune chiar „normală“, 
marcată de firescul manifestărilor, în general, deosebindu-se de ceilalți, 
eventual, prin prodigioasa şi intensa activitate socială, culturală etc., 
susținută printr-o remarcabilă vitalitate. Ceea ce iese automat în evidenţă 
este doar lipsa aportului de hrană, chiar şi naturală, solidă sau lichidă, 
rămânând doar „aportul“ de aer, prin respiraţie... 

Dar aceste aspecte, ce pătrund în dimensiunea cauzalităţii 
procesului, vor fi abordate în subiectul care urmează, ultimul în 
desfăşurarea prezentării acestui proces. 


6.6.3 IPOTEZE CE POT EXPLICA PRIN aTIINPĂ 
MEDICALA UN PROCES DE (CON TIINPA 
SPIRITU ALA 


lată-ne ajunşi la ultimul aspect al subiectului abordat în acest capi- 
tol, al pauzei alimentare. Pentru că ideile rezultate din citatele expuse 
mai jos pot părea cu adevărat şocante şi de neacceptat pentru „orice 
om normal“, acestea vor avea titlu de „ipoteze de lucru“. Deocamdată 
simple teorii speculative de „justificare“ a unor fenomene „ciudate“, 
aceste ipoteze vor parcurge, precum medicamentele, aceeaşi probă 
imbatabilă a Timpului - pentru infirmare sau confirmare. 

Până la parcurgerea „probei aspre a timpului“, propunem 
parcurgerea acestor texte, dar numai pentru cei „curajoşi“, adică celor 
deschişi noilor ipoteze, teorii, concepte, dar, mai ales, deschişi în faţa 
Noului, atraşi de permanenta transformare a Vieţii şi Universului. Acestora 
le sunt dedicate rândurile următoare, în timp ce scepticii şi cei deja 
„bulversaţi“ de datele de până acum, pot trece liniștiți la subcapitolul 
„Concluziilor“... 


Începem acest ultim subiect cu un citat scurt, dar deosebit de bogat şi 
concentrat în informații, provenit din minunata lucrare a la fel de minunatei 
Jasmuheen, „trăitoarea întru Lumină“, care, la rândul ei, citează o altă 
lucrare a unei personalităţi în dimensiunea spiritualităţii, „Maestrul Hilarion“: 

Citat din cartea „Anotimpurile Spiritului“ de „Maestrul 
Hilarion“: 

„Nu este corect să ne imaginăm că energia care conduce corpul 
unui om provine din alimentele pe care el le mănâncă. Aceasta este 
una dintre concepțiile majore greşite din lumea de astăzi. ...energia din 
corpul omului trebuie să provină dintr-o sursă mult mai subtilă şi rafinată 
decât moleculele de carbohidrați (glucide), aşa cum se crede acum. 

Procesul vieţii în om nu există la nivel chimic simplu - altfel omul 
nu ar fi altceva decât un pahar gradat de laborator, în care 
sunt amestecate substanțe chimice reactive - şi n-ar avea mai 
multă viață inteligentă sau spirit decât am putea găsi într-un astfel de 
pahar. Atunci când reacţia chimică se termină, paharul va sta nemişcat, 
fără viaţă, gol - şi acelaşi lucru ar fi valabil şi în cazul ființei umane. 

Nu, forța care face să funcţioneze maşinăria umană nu este 

chimică, ci eterică. Eterul este substanţa care cuprinde totul, fiind 
mult mai rafinată decât cele mai subtile chimicale ale omului şi este cu 
adevărat «materialul» din care sunt precipitate toate elementele cunoscute 
de ştiinţă - aşa cum picăturile de apă pot fi precipitate din vaporii 
de apă din aer. Amestecată cu eterul care umple tot spațiul tridimen- 
sional al omului (aflată chiar şi între protonii şi electronii materiei, acolo 
unde ştiinţa consideră că se află spațiu «gol») există o substanţă pe care 
noi o vom numi prana, folosind cuvântul care în Orient desemnează 
energia vieții. 

Atunci când omul inspiră aer în plămâni, prana din interiorul 
omologului eteric al acestui aer este introdusă în omologul eteric al 
corpului şi este transformată apoi în variatele forme de energie pe care 
corpul le foloseşte în viaţa zilnică - energie mentală, energie emoțio- 
nală şi energie fizică. Oxigenul, care ajunge în sânge prin plămâni, 
are un rol în metabolism - dar acesta este minor, în comparaţie cu 
importanţa absorbției de prană. “ (89) 

Deja datele concentrate oferite de Hilarion sunt o primă imagine a 
ceea ce reprezintă înţelegerea ştiinţifică în această etapă de evoluţie a 
societăţii umane, a distanţei dintre percepţia ştiinţifică actuală şi Reali- 
tatea Universală, Holistică (ca însumare, dar mai ales asumare-integrare 
a multiplelor realități specifice fiecărui individ în parte). Rămâne ca 
doar „bunul-simţ“ („simţul cel bun“) să valideze, prin intuiţie şi acel 
„freamăt“ interior, aceste date ale Vieţii manifeste... 

Reperele de mai sus, „banalităţi“ pentru cunoaşterea orientală 
străveche, reorientează modul de înţelegere a dimensiunii umane şi 
cosmice. Prin existenţa şi manifestarea „pranei“, ca substanţă şi energie 
a vieţii, deja multe, dacă nu toate „ciudăţeniile“ fiziologiei „mistice“ se 
pot explica la modul ştiinţific, logic, elegant. lată, ca exemplu, pentru 
cazul subiectului nostru, o „mostră“ de explicaţie coerentă, ce aduce în 
centrul conceptual elementul pranic: 

Prana este un element subtil, care pătrunde în fiecare celulă a 
oricărui țesut viu. Termenul de „prana“ înseamnă atât energia cosmică 
a vieţii, cât şi conductorul ei biologic subtil în interiorul 
corpului - ambele fiind inseparabile. (89) 

Să notăm că, în asceza indiană, starea de abstinenţă este 
explicată în mod natural prin redobândirea unui anumit control 
asupra celui de-al cincilea „plex“ sau “centru al fluidului subtil“, 
acel „vishudha chakra“ ce-şi are sediul la baza gâtului, după 
Shivananda Sarasvati, sau în interiorul vertebrelor 
corespunzătoare, după Yogananda, şi unul şi celălalt trimițând 
la o anumită învățătură a lui Patanjali şi care datează, înainte 
de Christos. Doctrina lui Patanjali învață că „vishudha chakra“ oferă 
controlul asupra „akasha“, pe care Shivananda Sarasvati îl defineşte în 
aceşti termeni: „Principiu al materiei subtile din care este făcut 
universul, eter, substanță universală“. Controlul asupra acestui 
„akasha“ permite, după Patanjali, extragerea hranei “direct de la 
izvorul de unde purcede toată materia“. 

„Bhagavata Purana“, care este un fel de enciclopedie a 
cunoştinţelor religioase şi ştiinţifice indiene, dă o indicație 
prețioasă asupra raporturilor care există între „akasha“, „vishudha 
chakra“ şi contemplatie. „Akasha“ este, după cum am văzut deja, 
principiul unic al oricărei materii, tradus uneori prin „eter“; cea care 
face posibilă abstinența totală este tocmai această concentrare pe 


374 


„akasha“, obținută prin dobândirea controlului asupra unui organ, numit 
„vishudha chakra“, situat fie în gât, fie la înălțimea gâtului, fie în 
măduva spinării. Yogananda, pătruns de cultura occidentală, se crede 
capabil a preciza că aceasta „se află în spaţiul intra-atomic al 
celulelor“. (90) 

Deja explicaţiile preluate de Aime Michel în lucrarea sa - din celebra 
lucrare sanscrită „Bhagavata Purana“ - sunt destul de tehnice şi pre- 
cise, permițând deja conturarea imaginii clare a realităţii fiziologice a 
pauzei alimentare totale continue („Inedia“). Totuşi, citatele următoare 
oferă o precizie şi mai mare, reprezentând o adevărată „anatomie şi 
fiziologie bio-energo-informaţională“: 

„Medulla oblongata“ este un centru în creier, la baza craniului, şi 
se spune despre el că ar fi o chakră (centru bio-energo-informaţional) 
„minoră“, întrucât este un centru prin care se induc energiile 
spirituale de la corpurile înalte. Atunci când ținem capul drept, în 
timpul meditaţiei, permitem ca „medulla oblongata“ să recepţioneze 
curgerea energiei pranice, liber şi fără nici o piedică. Energiile 
spirituale, sau pranice, curg prin acest centru către hipotalamus 
şi, deoarece aceasta măreşte coeficientul de lumină al fiinţei 
umane, creşterea respectivă ne permite să fim mai receptivi 
din punct de vedere telepatic. 

Citat din „Babaji şi cei 18 Siddha - tradiţia Kriya Yoga“: 
„Secretul longevităţii stă în tehnica de dirijare a respirației către centrii 
şi canalele subtile. Secreţia nectarului vine din regiunea 
cerebrală, prin deschiderea din spatele uvulei („omuşorul“ din 
„cerul gurii“) şi a glandei mistice din hipotalamus (epifiza). Acest 
elixir al vieţii va întări corpul uman şi îl va face invulnerabil 
la distrugere, degenerare, boli şi moarte“. (89) 

Extragerea pranei pentru a alimenta creierul este făcută de un număr 
limitat de nervi, care operează într-o anumită zonă a corpului. O dată 
cu trezirea lui Kundalini (în tradiţia orientală, centrul bio-energo- 
informaţional în care este implicată energia sexuală), are loc o 
modificare radicală - şi alte grupuri de nervi, mult mai extinse, sunt 
activate şi alimentează creierul cu o formă mai concentrată de 
radiație pranică, provenită dintr-o zonă mult mai vastă a 
corpului. 

(...) Intr-o zi, un Guru i-a spus (lui Giri Bala): „De astăzi vei putea 
trăi numai cu lumina astrală. Atomii corpului tău vor fi reîncărcaţi 
de curentul infinit“. (89) 


Dacă aceste date, de până acum, par desprinse dintr-o povestire de 
„ficţiune“, cu elemente prea puţin cunoscute chiar şi celor preocupați 
cât de cât de acest domeniu, atunci, cu adevărat că ultimul citat al acestui 
subiect probabil că nu se va mai şti în ce categorie să fie inclus, căci 
genul SF deja pare depăşit. Oare ?... 

lată ce ne mai declară, într-un „colţ de carte“, Aime Michel, autor francez 
ce prezintă din perspectiva scepticului această fenomenologie considerată 
de ştiinţa oficială ca „mistico-paranormală“ — citat ce încheie acest subiect, 
căci nu mai necesită, practic, nici măcar un singur comentariu, cuvintele 
fiind de prisos în acest moment de exprimare a Cuvântului: 

Este extrem de revelator să confruntăm explicaţia referitoare la 
postul lor, dată de Therese Neumann şi respectiv de Giri Bala care, 

evident, nu se cunoşteau. 

Therese Neumann (citat din Helmut Fahsel): „Therese vede 
fenomenul postului ei absolut în funcţie de schimbarea la faţă a lui Isus 
pe muntele Tabor (...). Ea declară că a lăsat setea şi foamea pe 
muntele Tabor atunci când a avut prima viziune, la 6 august 
1926 (...). Acest lucru îl face pe confesorul Theresei să se gândească la 
cuvintele Bibliei: «Sătura-mă-voi când voi vedea Slava Ta».“ 

Să-l ascultăm acum pe Paramahansa Yogananda: „Maică, am întrebat-o 
cu blândeţe (pe Giri Bala), ce rost are să te deosebeşti de ceilalți în 
felul acesta, trăind fără a mânca?“ - „Pentru a dovedi că omul este 
Spirit. Pentru a arăta că, progresând pe calea ce duce spre starea de 
Divinitate („by divine advancement“), omul poate învăţa să 
trăiască hrănindu-se cu lumină divină şi nu cu mâncare. “ 

lar Yogananda povesteşte că, după ce ea a rostit aceste cuvinte, 
chipul i-a fost „în întregime iluminat de înțelepciune“. (90) 


6.7 CONCLUZII PRIVITOARE LA RELAPIA 
„PAUZA ALIMENTARA - ALIMENTAPIA 
NATURALĂ“ 


După momentul culminant al imaginii profunde oferite de explicarea 
„Inediei“, şi, implicit, a procesului pauzei alimentare temporare, să 
revenim în zonele mai telurice ale universului, adică mai „pe Pământ“, 
pentru a aprofunda, prin concluziile acestui capitol, detalii privitoare 
la „tehnologia“ pauzei alimentare, în contextul Alimentaţiei Naturale, 
mai ales din perspectivă terapeutică, cea care interesează pe marea 
majoritate a oamenilor. 

Viabilitatea şi posibilitatea utilizării acestei căi terapeutice a fost 
demonstrată la modul strălucit de către ing. Valeriu Popa, prin cazurile 
rezolvate, considerate fără nici o şansă de vindecare de către medicina 
alopată. De asemenea, şi cei mai mari „naturişti“ nu concep un tratament 
natural complet, indiferent de calea abordată (vegetarianism, lacto-veg- 
etarianism, macrobiotică, ayurveda etc.), fără utilizarea puterii 
vindecătoare a pauzei alimentare. În Occident, la ora actuală (2003), 
tot mai multe clinici, inclusiv publice, au secţii speciale pentru cazurile 
oncologice grave ce folosesc tratamentul alternativ al pauzei alimentare, 
recomandând sucuri crude de legume şi fructe, infuzii de plante 
medicinale sau apa distilată, alături de clismele obişnuite. 

Experiența noatră terapeutică a scos în evidenţă o modalitate de acţiune 
care este încă rar aplicată de majoritatea terapeuţilor: îmbinarea echilibrată 
şi armonioasă a celor două căi deosebit de puternice şi eficiente: 
Alimentaţia Naturală, alternând cu perioade de Pauză Alimentară 
totală. Astfel, contextul în care se manifestă acțiunea pauzei alimentare 
(pe fondul Alimentaţiei Naturale) pare a fi elementul fundamental ce 
diferenţiază această abordare de cea clasică, a majorităţii „naturiştilor“ de 
orice fel. 


Între diferitele „şcoli“ de terapie prin pauză alimentară, există unele 
diferenţe ce ţin de durată sau de lichidele folosite (de exemplu: apă 

simplă, apă distilată, alte lichide, sucuri de legume şi fructe, 
aplicaţii de clisme sau nu, purgative etc.). 

Punctul nostru de vedere, referitor la tipul de lichid utilizat în pauza 
alimentară, concordă cu cel al ing. Valeriu Popa, al dr. Paul Bragg şi al 
altora: apa distilată, dar energizată cu energia biologică a viului. Dacă 
apa plată, cea de izvor, sau chiar sucurile de legume şi fructe, se pot 
folosi, cu eficiență deosebită, în pauza alimentară de „antrenament“ 
sau pentru dezintoxicarea lejeră, de „întreţinere“, în schimb, în cazurile 
terapeutice grave (cancere în ultim stadiu, cu metastaze multiple, SIDA, 
leucemii etc.), recomandarea este clară: apa distilată bio-energizată. 

Acesttip de apă, obținut prin distilarea apei obişnuite, conţine numai 
molecule simple de apă (H,O), fără nici o altă impuritate, prin eliminarea 
inclusiv a moleculelor de hidrogen „greu“ (deuteriu şi tritiu), obținându-se, 
astfel, o „apă super-uşoară“. Această calitate („simplitate“) permite 
pătrunderea acestei ape, cu mare uşurinţă, în toate celulele din orga- 
nism, dar, mai ales, devine posibilă combinarea cu mare uşurinţă a 
acesteia cu moleculele toxice din organism (xenobiotice), exact cum 
fibrele vegetale se combină cu toxinele eliminate de ficat, prin bilă, în 
duoden şi intestin. 

Pentru a avea loc în mod cât mai eficient, cu putere maximă, acest 
proces - prezentat şi în subcapitolul introductiv - solicită o magnetizare 
a apei distilate, pentru a se obține o armonizare moleculară („structu- 
rarea apei“), prin ordonarea spaţială a moleculelor de apă. 

Abia în acel moment putem vorbi de o adevărată „apă vie“, ase- 
mănătoare ca structură apei biologice din organism, cunoscută sub 
denumirea de „apă structurată“. Acest tip de apă distilată, magnetizată 
corespunzător (prin metode fizice, dar mai ales biologice), considerăm că 
reprezintă bio-structura cu reală eficienţă în intervenţia cu putere maximă 
asupra marilor dezechilibre şi patologii din bolile grave şi incurabile. 

Altfel, apa distilată ca atare, luată direct din magazinele auto şi introdusă 
automat în organism, este o „apă moartă“, minerală, anorganică... 

Considerăm că metoda cu apă distilată magnetizată şi energizată 
este cea mai eficientă, aceasta corespunzând cel mai bine principiului 
„simplităţii“, îndelung promovat pe parcursul lucrării. Apa plată, sau 
chiar cea de izvor, este „îmbogăţită“, adică îngreunată deja cu elemente 
minerale, care, oricât de „energizate“ ar fi, sunt totuşi alte structuri, cu 
propria lor informaţie, care „încarcă“ informaţional apa (despre a cărei 
„memorie“ vom detalia în subcapitolul 10.2). Cu atât mai mult, acest 
aspect este valabil în cazul sucurilor de legume şi fructe, pline de infor- 
mațţiile regnului vegetal, concret reprezentate prin fitohormonii din 
alimentele vegetalelor supuse stoarcerii sau presării. 

In privinţa produselor animale (lapte, miere etc.), picăturile de lapte 
- ca o reprezentare la un alt nivel a sângelui animalului respectiv (laptele 
fiind obținut prin ultrafiltrarea sângelui în glandele mamare ale animalului) 
- sunt pline de informaţiile specifice regnului animal. Hormonii acestora, 
ajunşi în sângele uman, au chiar o mult mai mare influență asupra 
organismului uman decât fitohormonii vegetali. In acest fel, „memoria 
apei biologice“ din organismul afectat se încarcă cu informaţii specifice 
regnului animal, îngreunând, astfel, acțiunea „Forţei vindecătoare a Naturii“ 
(cu informaţii ce nu-i sunt neapărat utile în acele momente dramatice)... 

lată cum, încă odată ni se reaminteşte că organismul uman, 
asemenea întregului univers uman, dincolo de complexitatea sa, adoră 
şi „tânjeşte“ după Simplitate! 

În privinţa clismei, lucrurile sunt şi mai clare, şi simple. Legat de 
aceasta, Paul Bragg declara categoric: “Nu cred în necesitatea clismei 
în timpul postului“, precizând următoarele aspecte referitoare la acest 
aspect: 

Eu am citit multe cărți despre post şi majoritatea lor recomandă ca 
în timpul postului să se efectueze zilnic o clismă. 

Vreau să se înţeleagă clar că eu personal nu cred în necesitatea clismei 
în timpul postului sau altcândva decât cu excepţia cazurilor extrem 
de urgente. Atunci când intestinul refuză categoric să evacueze sau în 
perioada de boală, clisma nu reprezintă decât un ajutor momentan, “o cârjă“. 

Comparând clisma cu un laxativ puternic, putem considera clisma 
ca fiind superioară laxativului, însă are şi dezavantajele sale. 

Clisma continuată o perioadă îndelungată de timp va produce 
iritaţie, va spăla secrețiile interne importante, membrana de 
mucus, va evacua bacteriile necesare pentru o funcţionare 
bună a intestinului. 

Clisma spală elementele bune existente sub formă de bacterii utile, 
natura nedorind un vid, favorizează intrarea de „bacterii rele“ şi de aici 
infecția. 

În timpul postului dvs. aveți un repaus fiziologic. Întrucât nu se mai 
consumă nici un fel de alimente, mişcarea ondulatorie numită “peristaltică“ 
se opreşte. In timpul postului, întregul sistem eliminativ cere un 
repaus complet şi dvs. nu trebuie să deranjaţi această odihnă. 
Corpul îşi are propriul său sistem sanitar şi antiseptic în intestin şi în multe 
situații nu va exista nici o defecație în timpul postului. Nu vă îngrijorați în 
timpul postului. Nu vă îngrijorați de aceasta şi nu faceţi clismă, nici nu 
luați laxative. 

Lăsaţi intestinul să se odihnească, pentru aceasta ţineţi de fapt postul. 
Întreaga idee este de a oferi marelui sistem eliminativ un repaus 
complet. 

Din timp în timp, în perioada postului poate să existe evacuări ale 
intestinului. Dacă însă nu există nu trebuie să vă îngrijoraţi că vă 
intoxicaţi cu otrăvuri. Atunci când după post începeți să mâncaţi 
alimente naturale, evacuarea intestinului va fi mai bună şi 
mai regulată. (87) 

Susținem punctul de vedere al dr. Paul Bragg, referitor la eliminarea 
îndelungatelor şi obositoarelor clisme din perioada pauzei alimentare, 
dar, subliniem, aceasta numai pentru cei care sunt pregătiți după 
săptămâni şi luni de Alimentaţie Naturală, când naturalizarea 
unei bune părţi a corpului s-a realizat, în principal. Altfel, pornind 
o asemenea pauză alimentară totală (şi considerată ca a fi un „post“), 
direct din alimentaţia tradițională, cu intestinele pline de deşeuri toxice, 
se ajunge în scurt timp la o intoxicare masivă şi rapidă a sângelui, în 
lipsa clismei, cu risc real de „existus“, adică deces (s-au raportat asemenea 
cazuri)! 

În schimb, prin revenirea la Alimentaţia Naturală, cu fibre vegetale 
crude, bolul intestinal va fi constituit din structuri vegetale crude, natu- 
rale, care, nu doar că nu vor mai fi sursă de intoxicare a organismului 
în caz de pauză alimentară, ci vor contribui la dezintoxicarea acestuia 
chiar şi în această perioadă - aspect evident şi evidenţiat la cei ce folosesc 
hrana naturală şi susțin pauze alimentare de cel puţin 7 zile. În aceste 
cazuri, clismele nu ar face decât să bulverseze organismul - la propriu, 
prin inversarea sensului de înaintare a bolului intestinal (clisma este 
antigravitațională, în sensul opus tranzitului intestinal normal). 

Această răscolire a tractului intestinal, şi mai ales a energiilor diges- 
tive implicate, îl va solicita şi mai mult pe cel ce este supus diverselor 
patologii, crescându-i inutil consumul de energie. 

Din aceste considerente, conform şi cu punctul de vedere al dr. 
Bragg, considerăm că, pe fondul experienţei nutriției naturale 
de cel puţin câteva luni de zile (sau măcar săptămâni, riguros 
respectate), clismele nu mai sunt necesare în timpul pauzei 
alimentare. 


În privința duratei, dr. Bragg, de exemplu, a ajuns să considere 
adevărate „şcoli naţionale“ diversele variante ale duratei postului to- 
tal: în Anglia se practica postul total de 30 de zile, în Germania de 21 
de zile, în Franţa de 14 zile, iar în Statele Unite de 30 de zile. 

De asemenea, un rol deosebit de important revine şi momentului 
exact în care se desfăşoară acest procedeu terapeutic, fiind implicate şi 
aspecte ale ciclurilor şi ritmurilor biologice, aflate în corespondenţă 
şi armonie cu ciclurile cosmice (a se reaminti, în acest sens, aspectul de 
ciclicitate al infecțiilor microbiene, evidenţiate în subcapitolul 
corespunzător, 4.6.3). 

Astfel, se recomandă ca pauza alimentară să fie acordată cu o anumită 
fază astronomică - Luna în ultimele două pătrare (în descreşterea 
din a doua jumătate a ciclului lunar), cât mai aproape de momentul de 
Lună Nouă. In această fază, energia electromagnetică selenară, ce 
influențează fluxul-refluxul fluidelor ecosistemului terestru, acționează 
şi asupra fluidelor organismelor vii de pe Terra, prin scăderea eficienţei 
absorbției intestinale şi a utilizării nutrienţilor din alimentaţie - inclusiv 
cea naturală. 

Importanţa luării în considerare a elementului de ciclicitate (şi 
nu doar în aspectul pauzei alimentare) ne este sugerat, ca de obicei, 
chiar de însuşi organismul uman, prin aspecte inedite, mai puţin studiate 
şi aprofundate de ştiinţa modernă, legate de fiziologia acestuia. 

Astfel, ciclurile astronomice (care sunt şi astrologice) prezentate 
anterior, găsesc o strălucită confirmare, pentru spiritul sceptic cartezian, 
prin reacţiile oscilante - descoperirea faptului că reacţiile din or- 
ganism se petrec neuniform, în mod oscilant. 

După cum a explicat regretatul academician Eugen Macovski, 
imaginea „clasică“ de reacţii oscilante a fost dată de William Bray cu o 
experienţă într-un laborator de chimie din Berkeley în anul 1921. 
Fenomenul descoperit de Bray se referă la faptul că în unele condiţii, în 
prezenţa iodaţilor, apa oxigenată se descompune eliminând oxigenul, 
dar nu uniform, cum ar fi de aşteptat, ci cu puseuri. Oxigenul se degajă 
când mai repede, când mai încet; sunt deci pulsaţii de o anumită 
peridiocitate. 

In 1955, în Rusia, G. Belousov descoperă un caz asemănător, de data 
aceasta pulsând printr-o culoare a unei soluţii de apă, acid succinic, bromat 
de potasiu şi o sare de ceriu de la galben la incolor. A. Zhabotinski 
înlocuieşte ceriul cu fier şi culoarea pulsează între roşu şi albastru. Cercetările 
acestor reacţii oscilante iau un mare avânt, mai întâi la ruşi şi apoi în întreaga 
lume. Se creează o întreagă nouă chimie: chimia reacţiilor BZ. 

Intr-un articol postum din revista „Ştiinţă şi tehnică“, acad. E. 
Macovski arată apropierea pe care a făcut-o între reacţiile oscilante 
şi biostructură, arătând că aceasta este într-un fel întreținută prin reacții 
chimice oscilante, de către materia moleculară coexistentă. Ing. R. 

Mânecuţă, autorul sistematizării teoriei levogir - dextrogir afirmă că 
nu este exclus ca jocul echilibrului dintre energiile levogire şi cele 
dextrogire să fie implicat şi în aceste reacții oscilante, care pot fi trădate 
în situaţii ca cele menţionate. 

lată cum reacţiile oscilante — atât de importante în întreţinerea biostructurii 
intime a materiei vii, şi în care par a fi implicate energiile levogire şi dextrogire 
(a se vedea subcapitolul corespunzător, 10.1) - confirmă importanța luării în 
considerare a ritmurilor biologice ale organismului uman, adică „bioritmul“, 
care este tot mai des amintit în ultimii ani. 

Exact acest „bioritm“ al pauzei alimentare, sincronizat cu 
ritmul cosmic selenar, se pare că permite realizarea cu maximă 
eficiență a acesteia, cu beneficiile corespunzătoare - eliberatoare ale 
energiilor sănătății şi Vieţii. Practica noastră a dovedit-o cu prisosinţă!... 


Către finalul concluziilor, putem sintetiza abordarea noastră din 

perspectivă terapeutică a pauzei alimentare, în modul următor: 

- prima atitudine terapeutică reală constă în schimbarea 
gestului alimentar, prin inversarea „,polarităţii“ (de la 
aportul alimentelor practic total denaturate se trece în 
cel mai scurt timp - funcţie de gravitatea bolii - la 
Alimentaţia Naturală, cu particularităţile de rigoare, date 
de boală şi de bolnav); 

- practica Alimentaţiei Naturale, cât mai mult mixată, se 
recomandă pe durata a cel puţin câteva săptămâni (de 
preferat cel puţin 30-45 de zile); 

- în funcție de starea pacientului, urmează etapa de accelerare 
a acţiunii terapeutice prin regăsirea forţelor interioare, lăsând 
organismului „liniştea“ necesară regăsirii acestor forțe - 
prin pauza alimentară controlată strict medical, cu foarte 
mare atenție; 

- această pauză este, pentru început (ca „antrenament“), o 
succesiune de minipauze alimentare (de 1-3 sau 5-7 zile), 
funcţie de starea organismului, de greutatea (încărcarea) 
acestuia, de capacitatea de rezistenţă a sa, cu o atentă 
alegere a duratei acestora şi a intervalelor dintre ele (o 
creştere succesivă); 

- în privinţa atitudinii din pauza alimentară, aceasta este 
iarăşi nuanţată, dar cu câteva repere clare: se utilizează 
sucurile crude şi proaspete de legume şi fructe sau, mai 
bine, ceaiurile de plante medicinale (nu infuzii sau 
decocturi), iar în cazurile cele mai grele, apa distilată 
de tip special (bio-energizată, pentru a deveni „apă vie“); 

- clismele nu mai sunt necesare în această situație, putând 
fi, eventual, realizate doar în primele zile de pauză 
alimentară. 


Din toate aceste abordări referitoare la subiectul acestui capitol, 
un lucru este cert: în contextul Alimentaţiei Naturale, Pauza 
Alimentară ocupă un loc distinct, bine precizat, cu un rol 
încă greu de perceput în cadrul dezvoltării stării de sănătate. 

Poate că, de aceea, dr. Bragg a lansat o afirmaţie ce poate suna a 
metaforă literară - dar care se bazează pe zeci de ani de experienţă 


„profesională“, pentru Viaţă, dar mai ales se bazează pe mii şi mii de cazuri 

terapeutice rezolvate (asemenea ing. Valeriu Popa): „Când ţineţi un post 
(pauză alimentară), atunci sunteți pe masa de operaţie a 
Naturii“!... 


Însă, dincolo de orice alte explicaţii fiziologice, mecanice, referitoare 
la pauza alimentară, este vorba de semnificaţia unor gesturi şi atitudini. 
De aceea, în timpul pauzei alimentare, actele exterioare de tipul 
ingurgitării de alimente naturale (dar solide) sau a efectuării 
clismei sunt înlocuite cu gestul de interiorizare pentru regăsirea a 
ceea ce suntem fiecare, dar care este menţinut în stare de potenţialitate 
prin gesturile obişnuinţei din fiecare zi (corp fizic agresat de alimentaţia 
tradițională, psihic haotic, mentalitate ignorantă etc.)... 

De aceea promovăm insistent conceptul de „Pauza Alimentară“ 
(la fel ca şi cel de „Alimentaţia Naturală“), pentru a-l putea depăşi pe 
cel de „post“. Căci, dincolo de aspectele religioase şi mistice induse de 
conceptul de „post“ (a se vedea, astfel, subcapitolul cu „Inedia“), 
semnificația însăşi a cuvântului este relevantă: „a fi în post“, omonim 
cu „a sta în post“ (ca loc de supraveghere în Armată, dar şi ca loc de 
muncă, ca angajat, salariat, subordonat). De aceea, sugestiile de ele- 
ment static şi de subordonare specifice „postului“, este util să fie depăşite, 
prin promovarea unei imagini la fel de naturală ca şi Alimentaţia 
Naturală“: „Pauza Alimentară“. 

Când OM-ul este în „Pauza Alimentară“, parțială sau continuă („Inedia“), 
el nu se mai complace în starea de a „sta“ în ceva, ci trăieşte procesul viu 
şi dinamic de Recreatie („pauza“ de la şcoală, de exemplu), adică de RE- 
CREAŢIE, de regăsire a dimensiunii Creaţiei continue, pentru re-identificarea 
cu universul său primordial de CREATOR al celor văzute şi nevăzute. 

Intr-un asemenea tip de proces, pauza alimentară nu mai este 
deloc o PAUZĂ, ci o continuă CREAȚIE... 


lată, la final, fără nici un alt comentariu, sintetizarea esenței acestui 
proces şi fenomen - de potenţare a Sănătăţii şi Vieţii - sub forma unei 
„PARABOLE“, provenite din aceeaşi minunată înțelepciune populară 
şi dăruită nouă prin revista „Formula AS“, din noiembrie 2002, în 
articolul „Ritmurile naturii şi alimentaţia tradiţională“: 

Se zice că într-un sat era o secetă cumplită, care dura de luni de zile. 
Pământul era uscat şi crăpat, iarba se uscase şi mureau animalele de 
foame. După animale, ar fi urmat oamenii. Locuitorii nu mai ştiau ce să 
facă. Orice făceau, ploaia nu se îndura de ei. Intr-o zi, le vine ideea să-l 
caute pe Solomonar, omul care aduce ploaia. Pleacă un grup şi după o 
vreme reuşesc să-l găsească şi să-l aducă. Apoi îl înteabă ce să facă pentru 
el, ce să-i dea. „Să nu-mi daţi nimic. Să-mi faceţi o colibă la 
marginea satului şi trei zile să mă lăsaţi singur, să nu se apropie 
nimeni de colibă, nici cu apă, nici cu mâncare.“ Aşa au făcut. A 
patra zi a început o ploaie torențială, cum nu mai văzuseră. Toţi locuitorii 
satului au ieşit din case, au început să ţipe şi să danseze de bucurie, în 
ploaie. Intr-un târziu, şi-au adus aminte de solomonar şi s-au dus la el cu 
daruri bogate. Nu le-a primit. Oamenii au rămas uimiţi. „Bine, bine, dar 
spune-ne măcar cum ai făcut, că noi, oricât ne-am rugat, ploaia nu 
s-a îndurat să se arate.“ „Am pus rânduială în mine“, le-a răspuns 
omul. „Şi când am fost curat la trup şi la suflet, pământul şi 
cerul s-au rânduit şi ele.“ 

Capitolul 7 


DE LA TERAPIE CÂTRE PREVENPIE 
SAU DE LA „REGIMUL NATURIST“ 
CÂTRE UN FIRESC al NATURAL 
„STIL DE VIAPÂ“ 


7.1 CONSECINPE ALE VECHIULUI 
„MOD DE NUTRIPIE îl DE VIAPA“ 


Acest titlu, ce poate părea surprinzător la prima vedere, se referă 
la calitatea Alimentaţiei Naturale de a acționa atât la nivel preventiv, 
dar şi terapeutic în caz de boală, prin preparatele naturale gustoase, 
atractive, iar în acelaşi timp şi accesibile. Prin punerea în practică a 
acestui stil alimentar, la modul natural şi firesc, fără forțări şi impuneri 
din exterior, prin realizarea unor combinaţii alimentare deosebit de 
plăcute la gust, aspect, culoare, miros etc. - atunci putem spune că 
Alimentaţia Naturală nu mai este un „regim naturist“, ci devine ceea 
ce este în realitate, adică un adevărat „stil de viață“. 

De fapt, acest aspect este esenţial: înțelegerea faptului că acest mod 
de alimentaţie oferă deschiderea unei perspective nebănuite în viața de 
zi cu zi, prin transformări impresionante la o multitudine de niveluri: 
sănătatea, dar şi aspectul financiar (este mai ieftină în actualul con- 
text financiar, cu condiţia de a aprofunda procesul, cu rezultate con- 
crete în scăderea considerabilă a cantității de vegetale ingurgitate: creşte 
calitatea / scade cantitatea), reglarea elementului temporal (se 
doarme mai puţin, creşte energia generală, deci timpul disponibil este 
determinat prin alți parametri), precum şi aspectele ce ţin de psihic şi 
dimensiunea mentală - cu prefigurarea unei vieţi reale, cu adevărat 
nouă. 

In acest context, deja nu mai putem vorbi de un simplu regim 
alimentar ce înlesneşte îndepărtarea vreunui simptom neplăcut, ci de o 
veritabilă şi profundă transformare, prin reorientarea către dimensiunea 
de evoluție umană, cea spirituală. Transformarea la nivel de menta- 
litate şi regăsirea unui nou mod de viaţă, cel firesc, al 
comunicării şi colaborării fiinţei umane cu Natura din care 
face parte integrantă - descrie cel mai fidel adevăratele rosturi şi 
beneficii ale acestui mod de alimentaţie. 

Acesttip de alimentaţie constituie primul pas pe calea expusă mai sus, 

care trebuie continuat cu alte trepte, dar care este cu adevărat necesar 
pentru coordonatele regăsirii spirituale a ființei umane. Căci ce fel de 
integrare cu Natura şi naturalul putem realiza, ce regăsire a 
dimensiunii spirituale a fiecăruia dintre noi putem înfăptui cu 
adevărat, în condiţiile acceptării continuei crime-genocid 
realizată la nivelul regnului animal şi vegetal, prin acceptarea 
mai mult sau mai puţin conştientă a cadavrului (friptura) din 
farfurie şi a crematoriului din pâine?... 


Ca medici formaţi în structura clasică, aceste aspecte ar trebui cel 
puţin să pună pe gânduri, căci fiecare depune un Jurământ (al lui 
Hipocrate) de slujire a Vieţii, care ar trebui respectat cu mare 
responsabilitate. Altfel, consecinţele se vor vedea, din ce în ce mai repede 
şi mai dramatic: deşi se pregăteşte în facultate pentru slujirea vieții, totuşi, 
prin promovarea ideilor şi tehnicilor medicale care de multe ori numai 
cu viaţa nu au de-a face, medicul ajunge curând să culeagă ceea ce a 
semănat- un nivel de îmbolnăvire a populaţiei departe de standardele şi 
obiectivele nobile şi frumoase, inițial propuse. Idealurile şi dorinţele 
medicului sunt, dincolo de orice bănuială, nobile; doar instrumentele 
mai trebuiesc perfecţionate puţin. Şi poate că a sosit timpul! 

Pentru ca toate aceste aspecte să nu apară doar ca banale imagini 
teoretice, în continuare să dăm cuvântul câtorva lucrări medicale, deja 
citate pe parcursul desfăşurării acestei lucrări, ce încearcă să prezinte cât 
mai fidel situația actuală din punct de vedere medical. In lucrări ca 
„Alimentele - puterea vindecării“ (5), „Cartea completă de medicină 
tradițională chineză“ (10) sau „Revoluţia în terapia bolilor de inimă“ (32) 
se încearcă o scurtă radiografie cât mai precisă şi mai riguroasă a 
momentului, cu trimiteri directe la situaţia concretă a Occidentului - mediul 
în care activează autorii citați mai jos, dar şi locul de unde provin 
majoritatea teoriilor şi curentelor medicale, inclusiv alimentare (de „stil 
de viaţă“, în ultimă instanţă): 

Un pasaj frecvent citat în Tratamentul Clasic de Medicină 
Internă al medicilor chinezi susține: 

„Medicii înţelepţi nu aşteaptă ca boala să se manifeste 
pentru a o trata, ci fac acest lucru mai înainte; ei nu aşteaptă 
ca situația să scape de sub control, ci iau măsuri pentru a 
preveni o asemenea posibilitate. A administra medicamente 
când boala s-a instalat în organism şi a trata simptomele ce se 
manifestă deja este totuna cu a începe să sapi un puț când 
eşti pe jumătate mort de sete, ori a încerca să ridici o armată 
după ce inamicul te-a invadat deja. Nu vi se pare că astfel de 
măsuri sunt tardive?“ 

Intr-un editorial apărut în aprilie 1987 în revista New England 
Journal of Medicine, dorința concretă pentru „convenții mai realiste“ 
în medicina modernă era exprimată astfel: 

„Ştiinţa este adesea un adevărat tiran şi de aceea, în lu- 
mina evidenţei absolute conform căreia supozițiile de toxicitate 
sunt în cea mai parte confirmate de investigaţii ştiinţifice 
minuţioase, poate a venit vremea să vedem dacă nu cumva 
standardele ştiinţifice de cauzalitate ar trebui să permită 
afirmarea unei politici de prevenire a îmbolnăvirilor şi de 
menținere a sănătăţii, politică bazată pe concepții mai realiste 
şi mai rapid aplicabile în practică.“ (10) 

Caracteristicile pentru modul de alimentaţie tipic din SUA 
sunt: 

- 40-45% grăsimi în alimentaţie ( preponderent sub forma grăsimilor 

saturate); 

- 25-35% hidraţi de carbon; 

- 25% proteine; 

- 400-500 mg de colesterol/zi. 

Dieta noastră prin contrast (de vindecare şi de prevențţie), 
cuprinde: 

- 10 procente de grăsimi (preponderent mono sau polisaturate); 

- 70-75 procente hidraţi de carbon; 

- 15-25 procente proteine. (32) 

Dieta americană standard (SAD) sfidează premiza veche con- 
form căreia „alimentul este totodată şi medicament“, şi respinge 
ideea conform căreia ceea ce se mănâncă are efect asupra sănătății şi 
vitalității fizice cât şi mentale. 

SAD constă în primul rând din carne, lapte de vacă pasteurizat 
şi derivate lactate, zahăr şi amidon rafinat, produse conservate 
chimic, congelate, uscate, sterilizate, dar atent împachetate. 

In concordanță cu un raport recent oferit de Comitetul 
Senatului al S.U.A. pentru Nutriție şi Nevoi Umane, majoritatea 
americanilor obține necesarul caloric în proporție de 42% din grăsimi 
(animale sau varietăţi cancerigene de uleiuri hidrogenate), 12% din 
proteine (carne şi lapte) şi 46% din hidraţi de carbon (din care mai mult 
de jumătate, sau 24% din total, provin din zahăr). Cu alte cuvinte, 66% 
din caloriile conţinute de SAD provin din grăsimi şi zahăr. Doctorul Cass 
Igram susține că în rândul celor care respectă SAD, un procent de 100% 
înregistrează deficit de crom, mangan şi acizi graşi esenţiali, 79% — deficit 
de acid folic, 76% - deficit de magneziu, 75% - deficit de seleniu, 65% — 
deficit de calciu. In ciuda abundenței de calorii în SAD, poporul 
american este considerat ca fiind cel mai prost hrănit în ziua 
de azi. 

Alături de evidentele boli degenerative pe care le poate produce o 
asemenea dietă deficitară şi dezechilibrată, SAD se află în strânsă 
relație cu comportamentul violent, tulburările de învățare, 
agresiunea şi alienarea constatate în special la copiii hrăniți 
de mici cu un astfel de regim alimentar. 

Americanii care se întreabă de ce în ţara lor se înregistrează o 
incidență atât de mare, în continuă creştere, a bolilor de inimă, a 
obezității, a cancerului şi SIDA, plus una dintre cele mai înalte rate ale 
criminalităţii din lume, nu trebuie să privească mai departe de 
rafturile supermagazinelor, localurilor fast-food şi programele 
de alimentaţie din şcoli, pentru a găsi motivele de bază. 

Abordarea alopatică în tratarea afecţiunilor este cel puţin parţial 
responsabilă pentru starea deplorabilă a nivelului de sănătate a 
populaţiei, deoarece multe dintre medicamentele prescrise în mod 
obişnuit au efecte adverse care se cumulează în timp şi afectează 
imunitatea. Faptul că medicii recomandă medicamente antagonice la 
cel mai mic semn de boală sau de disconfort indică o pierdere a 
credinţei în puterea înăscută a corpului uman de a se vindeca 
singur. Această putere este sinonimă cu imunitatea. 

Meniurile servite de obicei în spital includ spaghete şi 
perişoare, friptură de porc, pui fript, ouă-jumări, vegetale conservate 

sau congelate, pâine albă, lapte de vacă pasteurizat, budinci, prăjituri, 
plăcintă şi îngheţată. Oricine este îndeajuns de bolnav pentru a fi 
spitalizat face o greşeală mâncând aceste alimente nerecomandabile 
nici chiar oamenilor sănătoşi. In primul rând, pacienţii din spital pur şi 
simplu nu au nevoie de toate aceste calorii. In al doilea rând, digestia 
acestor mese greoaie necesită un consum enorm de energie, în special 
energie enzimatică, şi de diverse esențe vitale - resurse energetice pe 
care pacientul ar trebui să le folosească în scopul vindecării. In al treilea 
rând, un astfel de meniu nu furnizează substanţele nutritive de care are 
nevoie pacientul pentru refacere integrală şi reconstrucție tisulară. 

Până în anul 1960, principalul factor de mortalitate în rândul copiilor 
sub 15 ani din America era producerea accidentelor, dar în prezent, este 
cancerul. Multe cazuri de deficiență imunitară îşi au originea în 
copilărie, cu primul pahar de lapte de vacă pasteurizat şi prima 
farfurie de produse cerealiere amestecate cu zahăr alb rafinat. 
Gradul de sănătate fizică şi mentală a copiilor a scăzut cu o viteză 
alarmantă, motivul principal fiind regimul alimentar. La adulți, 
efectele debilitante sunt cauzate de alcool, de medicamente, 
de carne contaminată, de grăsimi artificiale etc. 

Ca elemente imunosupresoare principale avem zahărul, uleiurile 
vegetale hidrogenate, carnea şi laptele de vacă, antibioticele. 

Aceste substanţe utilizate pe scară largă sunt imunosupresoare 
puternice şi distrug totodată lactobacteriile „prietenoase“ din 
traiectul intestinal, permiţând astfel candidei şi altor ciuperci 
patogene să prolifereze în organism, inhibând în continuare 
funcțiile imunitare. 

Sistemul imunitar uman recunoaşte uşor aditivii chimici alimentari 
ca fiind agenţi străini toxici, şi luptă puternic pentru a-i înlătura din 
organism, producând reacţii biochimice severe şi supunându-se unui 
stres continuu. După ani de expunere zilnică la asemenea 
chimicale agresive, sistemul imunitar clachează, lăsând 
organismul pradă atacului microbilor, toxinelor şi celulelor 
canceroase. 

Este bine să se evite prăjirea pe cărbuni sau afumarea 
alimentelor deoarece aceste metode de preparare eliberează 
hidrocarburi aromatice policiclice, acestea fiind carcinogene atât de 
puternice încât se folosesc pentru a induce expermental tumori 
canceroase la animalele de laborator. Oamenii de ştiinţă apreciază că 
hidrocarburile prezente în 50-100 de hamburgeri prăjiți pe cărbuni 
sunt suficiente pentru a cauza cancerul. (10) 

Se pare că dr. Herbert Ratner nu exagerează deloc atunci când spune: 

„Omul modern a devenit un animal îndopat cu vitamine, plin ochi 
cu antiacizi, calmat cu barbiturice, alinat cu aspirină, stimulat cu 
benzedrine, afectat de boli psihosomatice şi hărțuit de chirurgie. 
Produsul pe care Natura l-a plasat pe treapta de evoluţie cea mai înaltă, 
a devenit o creatură obosită, ulceroasă, hiperiîncordată, migrenoasă, 
super-stimulată şi nevrozată...“ 

Sir William Osler a făcut această remarcă pertinentă şi nu lipsită 
de umor: 

„Cea mai mare parte din ceea ce mâncăm este superfluu. Am putea 
trăi cu un sfert din ceea ce înghițim. Celelalte trei sferturi servesc la a-i 
face să trăiască pe medici. Pare foarte modern, nu-i aşa? Ei bine, butada 
figura pe un vechi papirus egiptean. Din cele mai vechi timpuri, omul a 

căutat întotdeauna cu înfrigurare «regimul cel bun»...‘ 

Louis Herber, în cartea „Mediul nostru sintetic“, trage acest 
semnal de alarmă: 

„Nu căutăm sănătatea, ci posibilitatea de a supravieţui. Ne-am 
obişnuit nu să ducem o viață sănătoasă şi viguroasă, ci să ne protejăm 
existenţa într-un mediu înconjurător din ce în ce mai puțin favorabil. 
Acceptăm faptul că un individ relativ tânăr suferă frecvent de migrene 
şi de tulburări digestive, de tensiuni nervoase şi de insomnii, de o tuse 
continuă datorată abuzului de tutun, de carii dentare şi de dificultăţi 
respiratorii. Găsim normal ca silueta lui să se rotunjească când a ajuns 
la o vârstă medie, să fie incapabil să alerge câţiva metri fără să gâfâie 
sau să meargă câţiva kilometri fără să fie epuizat.“ 

In zilele noastre, încetul cu încetul, ne întoarcem la cuvintele 
înțelepte ale poetului englez Milton: „Nu învinui Natura, ea şi-a 
făcut datoria; este rândul tău ca, acum, să ţi-o îndeplineşti pe 
a ta“... (5) 


7.2 DIAGNOSTICUL / TRATAMENTUL 
al NOUA RELAPIE CU | 
„MEDICINA PENTRU VIAPA“ 


Diagnosticul şi tratamentul, în noua relaţie cu „Medicina 
pentru Viaţă“, se bazează pe simplitate, blândeţe, dar mai 
ales comunicare, colaborare, deci armonie între medic şi 
pacient. lată o singură şi simplă frază, dar care exprimă în câteva 
cuvinte esenţa practicii în noua „Medicină pentru Viaţă“. 

Pentru acest lucru, este necesar să se iasă din vechea mentalitate, 
încă cea actuală, în care „dogmele“ ştiinţifice (ipoteze, metode de diag- 
nostic manuale şi terapii brutale) pot fi depăşite cu curaj şi încredere, 
pentru a fi reţinute şi utilizate doar cele cu adevărat naturale, care 
acționează în spiritul medicinei vieții. 

Acest lucru nu îl solicităm doar noi. Astfel, în ultimul timp au apărut 
tot mai multe observaţii, din interiorul sistemului medical, care 
conturează tot mai clar ideea necesității unui nou tip de abordare a 
medicinei: fie că-i spunem „pentru Viaţă“ sau în alt mod, aceasta are 
datoria de a respecta în primul rând viaţa şi pacientul, şi 
abia apoi interesele medicului şi ale sistemului medical 
oficial... 

Din multitudinea exemplelor, am ales două imagini interesante. 
Astfel, prima se referă la modul de abordare a febrei în vechea 
mentalitate a medicinei alopate, dar şi o utilizare inedită a acestui proces, 
devenit instrument de luptă cu alte boli! In felul acesta, ni se oferă o 
confirmare interesantă că „totul este relativ“, iar „binele“ şi „răul“ apar 
în funcție de modul în care folosim instrumentele existente în lume, 
din orice domeniu, inclusiv medical. 

Astfel, medicii de la „Centrul Medical John Hopkins“ din Bal- 
timore, avertizează că febra este un mijloc prin care organismul lupăt 
împotriva unei infecții şi, prin urmare, n-ar trebui combătută atât de 
violent. Părinţii se alertează prea mult atunci când copilul face febră. 
In aceste condiţii, aceştia au deseori tendinţa de a le administra copiilor 

cât mai multe medicamente, le fac multe băi reci tocmai când nu trebuie 
și le iau temperatura prea des. 

„Febra este un lucru bun. Virusurile şi bacteriile se dezvoltă cel 
mai bine la temperaturi scăzute, astfel că, prin creşterea nivelului 
temperaturii corpului uman cu câteva grade din cauza febrei, sistemul 
imunitar face ca organismul să nu mai fie o gazdă aşa de primitoare 
pentru infecții“, a declarat dr. Michael Crocetti, directorul Secţiei 
de Pediatrie din cadrul centrului menţionat. 

„Părinţii nu văd întotdeauna beneficiile febrei. Ei se îngrijorează 
fără vre-un motiv bine întemeiat, crezând că febra din copilărie poate 
provoca mai târziu leziuni ale creierului şi chiar moartea. Febra este 
doar un simptom. Nu o trataţi de parcă ar îi o boală mortală.“ 


Legat tot de problematica febrei, este de remarcat uriaşa controversă 
declanşată în cadrul comunităţii medicale internaţionale şi mai ales din 
SUA (în martie 2003) privind posibila tratare a SIDA prin infectare cu 
malarie, în speranţa că puseurile de febră foarte mare vor distruge virusul 
HIV, conform principiului „cui pe cui se scoate“. Experimente de acest 
gen au loc, de mai mulți ani, în China, iar medicii de acolo susţin că 
rezultatele sunt mai mult decât încurajatoare. 

In SUA, doctorul Heinrich Heimlich, reputat chirurg de 83 de 
ani, susține că malaria (paludismul) poate fi folosită pentru a vindeca 
SIDA, cancerul şi maladia Lyme. Teoria sa se bazează pe experimentele 
efectuate în 1918 de către Julius Wagner-Jauregg, laureat al Premiului 
Nobel pentru medicină. Wagner-Jauregg a descoperit atunci că 
„malarioterapia“ vindecă sifilisul neural - acelaşi procedeu dând 
rezultate şi în cazul SIDA, după dr. Heimlich. Bolnavii infectați cu 
hematozoarul palustru, care parazitează globulele roşii, vor manifesta 
febră foarte mare şi frisoane, care se repetă la intervale regulate. După 
circa 3 săptămâni şi aproximativ 10-12 atacuri de febră, medicii intervin 
şi malaria este vindecată corespunzător medicaţiei stabilite. Se consideră 
că temperaturile foarte ridicate declanşează o reacţie a sistemului 
imunitar capabilă să distrugă virusul HIV. 

Prin această informaţie nu dorim să se creadă că promovăm această 
terapie. Şi asta nu pentru că este controversată (însăşi ideea Alimentaţiei 
Naturale şi a Medicinei Naturale este „controversată“, adică are 
opozanți), ci pentru că are o doză de brutalitate a manifestărilor 
simptomelor, dar mai ales pentru că merge tot pe principiul alopat, în 
acest caz chiar la propriu, cel al „altei boli“. Noi considerăm că nu 
„neutralizarea cuiului cu un alt cui“ este necesară pacientului, ci 
rezolvarea cauzală a problemei, de la rădăcina acesteia! 

Insă este de reținut utilizarea febrei ca mijloc tot mai eficient de 
tratament a simptomelor. Deci, în concluzie: febra nu trebuie anihilată 
prin antipiretice cu antibiotice (în caz motivat sau nu de infecţie), ci 
utilizată ca instrument ajutător, nicidecum ostil, în lupta cu „boala“, 
adică cu problema interioară a fiinţei umane numită „pacient“... 

Al doilea exemplu este oferit de câteva citate din lucrarea dr. 
Arcadie Percek, „Lumea medicamentelor“, în care sunt surprinse 
frământările actuale (deja tot mai frecvente şi mai puternice) ale unui 
sistem medical care nu mai face față noului val al schimbării 
transformatoare, concretizate prin solicitările a tot mai mulți oameni 
(„pacienţii“) de a aborda actul terapeutic dintr-o perspetivă cât 

mai holistică, şi nu doar alopată. Astfel, în această lucrare se remarcă: 

Medicii tributari unei formații predominant tehnice, ca de exemplu 
radiologii, sunt automat tentaţi să se ocupe mai mult de organul afectat, 
respectiv de mecanismul dereglat de economia organismului, decât de 
individ în sine şi, în special, de subiectivitatea sa. Aceşti medici, aşadar 
aceşti specialişti, se interesează mai mult de boală decât de purtătorul 
ei, neglijând faptul că nu se aseamănă om cu om, după cum nu se 
aseamănă boală cu boală. Egocentrismul funciar şi, din anumite puncte 
de vedere logic al bolnavului, metamorfozează boala, în manieră cu 
totul excepțională uneori. Boala, deşi poate fi generalizată, după 
cum ne demonstrează tratatele, şi supusă unei reguli norma- 
tive, sfârşeşte totuşi întotdeauna prin a fi boala cuiva şi apare 
într-un moment determinant al vieţii sale. 

Multiplii sunt factorii care au contribuit la fenomenul birocratizării 
exerciţiului medical, la această autentică criză a medicinei moderne, 
birocratizare şi criză care constă, printre altele, şi din punerea 
accentului pe analize, în dauna dialogului clinic medic-bolnav. 

Ea mai ține însă de mulți alți factori, între care şi unul de natură 
psihologică, ținând de așa-numită dublă finalitate a reţetelor şi a 
analizelor. lată despre ce este vorba: medicii, au după cum se ştie, 
obiceiul de a introduce un obiect - mai bine zis un element intermediar 
între ei şi bolnavii pe care îi consultă, şi mai ales atunci când dialogul 
clinic este precar, deficitar. Acest obiect, acest element intermediar este 
reprezentat cel mai adesea de rețetă, aşadar de prescrierea 
unui medicament sau de bateria de analize. 

In urmă cu aproape 2.400 de ani, Hipocrate, punând în circulație 
noțiunea de „Vi Naturae Medicatrix“, a precizat cum nu se poate mai 
bine rolul organismului în ceea ce priveşte procesul de vindecare. 
Pentru Hipocrate terapeutica trebuia înainte de orice să 
susțină, să ajute corpul omenesc, în lupta sa împotriva bolii. 

Atitudinea bolnavilor fată de medicamente este de două feluri, şi ţine 
de faptul că în timp ce unii se arată pur şi simplu fascinați de 
medicamente, acordând medicinei şi medicilor în general o 
încredere nemărginită, alții, dimpotrivă, afişează un scepti- 
cism cu totul incorigibil față de medicamente şi de lumea 
medicală în general. Cei din prima categorie, sau cel puţin unii dintre 
ei, pur şi simplu îl devorează pe medicul lor curant, în timp ce cei din a 
doua categorie îl ignoră. 

Noua orientare protilactică a medicinei a scos şi mai mult în evidență 
această sciziune. Întrucât în concepţia protilactică se susține punctul de 
vedere că bolile sunt precedate de perioade mai mult sau mai puțin 
îndelungate, când ele evoluează în mod silențios sau abia perceptibil şi 
întrucât practica a demonstrat nu numai acest lucru, ci şi faptul că majoritatea 
oamenilor prezintă la controalele periodice de sănătate diverse modificări 
de tot felul, s-a ajuns la convingerea că numărul indivizilor perfect sănătoşi 
este foarte mic. Intr-un asemenea context, noțiunea de sănătate pură apare 
ca fiind de domeniul excepţiei. De aceea este foarte probabil că cei care 
susțin că fiecare individ este un bolnav care se ignoră nu exagerează prea 
mult. Dacă aşa stau lucrurile întradevăr, este mult mai logic de a nu ne 
considera sănătoşi, chiar atunci când nimic nu ne supără, ci doar nişte 
bolnavi nedepistaţi încă. (9) 

Această profundă „radiografie“ a mijloacelor de diagnostic şi 
tratament ale medicinei alopate - în sens extrem de abrutizant pentru 
sensibilitatea profundă a corpului uman - orientează obligatoriu obser- 
vatorul atent către nevoia descoperirii şi regăsirii acelor metode ce nu 
au de-a face cu agresiunea fizică la propriu, ci cu posibilitatea unei 
interacțiuni cât mai „subtilă“, nedizlocatoare de țesuturi şi structuri 
organice. In acest fel s-ar realiza o veritabilă colaborare între organism 
şi medicul venit să ajute la refacerea integrităţii organismului, 
nicidecum la intervenţia directă şi brutală asupra acestuia. Or, despre 
ce refacere a integrităţii poate fi vorba când, dimpotrivă, prin metode 
de diagnostic şi tratament, mai ales chirurgical, se realizează veritabile 
„dezintegrări“ tisulare ce dezechilibrează structura organică respectivă, 


Astfel că, diversele structuri organice, integrate într-un întreg 
funcțional universal şi confundate cu noțiunea de „bolnav“, ajung într-o 
veritabilă competiţie, prin devitalizare generalizată fiecare structură 
(sistem, organ) căutând să supraviețuiască, conform programului/ 
instinctului indus genetic. 

Acelaşi lucru se petrece şi cu „celulele“ sociale (indivizii umani) 
ale „organismului“ planetar (societatea umană) care, pe zi ce trece poate 
fi definit cel mai bine printr-un singur cuvânt: alienare, adică înstrăinare, 
îndepărtare de tot mai multe valori real-umane, de mijloacele normale 
de comunicare şi colaborare. De aceea, îndrăznim să sugerăm că unul 
dintre primordialele roluri ale acestui minunat instrument numit 
Alimentaţia Naturală este de a ajuta la regăsirea acestor repere şi 
valori uman-spirituale (participarea la resocializarea fiinţei 
umane)... 

O abordare a mijloacelor de diagnostic ale unei boli trebuie 
realizată prin modalități mult mai simple şi, de ce nu, mai precise. Ca 
oameni de ştiinţă deschişi şi sinceri în căutarea celor mai simple, 
eficiente şi naturale terapii, uitând de orgolii, invidii şi alte „pietroaie“ 
profesionale, putem porni de la rezultatele medicinei „populare 
tradiționale”. Aceste rezultate sunt clare şi confirmate de proba timpului, 
obţinute prin sute şi mii de ani de observaţie din toate zonele planetei — 
ce prevalează decisiv celor doar câţiva zeci de ani de studiu şi aplicare 
a mijloacelor alopate (considerate moderne) de diagnostic şi tratament. 

Din această perspectivă, înțelegerea esenței a ceea ce reprezintă 
„diagnosticul“ poate fi concentrată într-o scurtă metaforă: vindecarea 
bolii se ve realiza numai când Copilul va lăsa orgoliul şi infatuarea şi 
va păşi smerit şi sincer la picioarele Tatălui, depozitar al atâtor comori 
de care „cel mic“ este însetat! 

Corespunzător dimensiunii metaforice, în planul concret al universului 
medical actual, aceasta înseamnă că boala - văzută (inclusiv) ca ruptura 
dintre medicina modernă, alopată (Copilul) şi cea tradiţională, ancestrală 
(Tatăl) - se poate vindeca, dar numai atunci când orgoliul de monopol al 
medicinei „mondene“ (în realitate, un Copil de doar 100-200 de ani), va 
fi lăsat deoparte, pentru a redescoperi, smerită şi sinceră, comorile de 
sănătate şi viaţă ale ancestralei medicini tradiționale (milenarul Tată). 
La rândul său, bătrânul Tată trebuie să înţeleagă că, prin energia dinamică, 
chiar debordantă a Copilului, se pot construi lucruri noi şi moderne, în ton 
cu tehnica vremii, ca şi minunate confirmări ale vastei experienţe paterne 
(cercetări moderne de laborator, aparate noi neinvazive etc). Poate că 

această „vindecare“ prin armonizarea celor două universuri de cunoaştere 
(vechi şi nou) se realizează cel mai bine prin Alimentaţia Naturală, 
în CI appa cu adevărat universală a MEDICINEI pentru 
VIAȚĂ! 


Astfel, în privința simptomelor clinice ale unei boli, de mare ajutor 
sunt elementele decelate în ultimii zeci de ani şi foarte bine clasificate şi 
sistematizate în groase tratate de medicină. Dar decisiv, în acest sens, rămâne 
experienţa medicilor antichităţii, fie greci, fie orientali etc. ce au permis 
realizarea unui uimitor şi remarcabil nivel de diagnosticare prin metode 
total neglijate astăzi: proiecția dermală a tuturor organelor interne de la 
nivelul feţei, a mucoaselor, dar şi al altor zone, precum iridologia, auriculo- 
terapia etc. şi a multor altor posibilități ce încă sunt catalogate azi ca 
„băbeşti“, asemenea plantelor medicinale - deşi tot mai multe 
laboratoare ultramoderne le studiază şi sintetizează principiile 
active. 

Ca metodologie de examinare paraclinică, este de remarcat 
aceeaşi modalitate abrutizantă de a pune diagnosticul, folosind 
instrumente catalogate de un om normal drept „primitive“, extrem de 
dureroase. Aceste aparate folosesc căile naturale ale organismului, dar 
cu mare uşurinţă „reuşesc“ formarea unor noi „căi“ sângerânde, ce 
ulterior pot aduce pacientul în stare de şoc. Substanțele cu care lucrează 
asemenea aparate sunt, la rândul lor toxice: substanţe de contrast pentru 
sistemul sanguin, digestiv, urinar etc., ce permit o relativă vizualizare 
a zonei, dar cu generarea unor toxine extrem de nocive pacientului. 

Un singur exemplu este relevant, sperăm, oferit de dr. med. loan 
Ladea, în lucrarea „Holocaustul provocat de medicina allopată: In 
revista „Farmacovigilența“, care prezintă lucrările celei de-a VI-a sesiuni 
ştiinţifice anuale a Academiei de Ştiinţe Medicale din 1975, este mediatizată 
lucrarea prezentată la sesiunea de comunicări, cu titlul „Reflexii pe marginea 
a patru cazuri mortale după examene cu substanţe de contrast iodate“, 
autori dr. A. Percek, dr. A. Niculescu şi dr. I. Popa. După ce se semnalează 
astfel de accidente, substanţele iodate sunt cele care ocupă cu prioritate 
spaţiul substanţelor de contrast în cadrul investigațiilor radiologice!... (74) 

Toate acestea sunt aplicate bolnavului devitalizat fizic şi psihic, 
tocmai când nevoia sa - de linişte, armonie şi armonizare cu el însuşi şi 
cu ceea ce-l înconjură - este mai mare decât oricând!... 

Pentru că, totuşi, diagnosticul relativ de orientare al bolii este necesar 
să fie realizat, putem descoperi mijloace alternative de diagnosticare, 
blânde şi precoce. Asemenea mijloace pot fi modernele metode de 
studiu al corpului energetic uman care, pe lângă evidenţierea precisă 
a organului şi tipului de agresiune realizat, permit o diagnoză precoce 
temporal, uneori chiar înaintea manifestării macroscopice a 
afecțiunii. Astfel, calităţi precum precizia şi precocitatea, dar mai 
ales blândeţea şi neagresarea, deja fac parte din caracteristicile unor 
instrumente ultramoderne, relativ recent realizate în Occident, iar re- 
cent chiar şi la noi în ţară: identificarea parametrilor câmpului bio- 
energo-informaţional uman, prin variate metode şi inovaţii 
tehnologice. 

Una dintre acestea foloseşte o mănuşă ultrasensibilă specială de preluare 
şi prelucrare a biostructurii energo-informaţionale (evidenţiată de vechii 
chinezi) din zona palmară şi transmiterea datelor unui calculator performant 

ce le prelucrează printr-un program special conceput în acest sens. O altă 
metodă foloseşte tehnica deja „clasică“, a „fotografiei Kirlian“ (patentată 
după ideea unui cercetător român, se spune), sau a altor variante derivate 
din aceasta, dar având la bază acelaşi principiu, cel de „fotografiere“ a 
interacțiunii dintre câmpul bio-energetic al structurii vii şi câmpul electro- 
magnetic emis de aparat (cu valori foarte mari ale tensiunii curentului 
electric), cu evidenţierea unor descărcări specifice de tip „corona“. 

O metodă românească, deja patentată şi utilizată - la „Institutul Român 
de Antropologie“, la „Centrul de Homeopatie şi Acupunctură“ Bucureşti 
din cadrul Academiei Române, la „Spitalul Universitar Bucureşti“ şi în 
alte clinici (informaţii valabile pentrul anul 1999) - are la bază acelaşi 
principiu a „fotografiei Kirlian“. Aceasta a fost pusă la punct de către 
medicul român Florin Dumitrescu, pentru acelaşi efect de 
„radiografiere” a efectelor generate de punerea în câmp electric a 
palmelor şi tălpilor individului studiat, cu ajutorul aparatului numit 
electronograf. 

Acestea sunt doar câteva posibilităţi, alături de cele clasice gen 
Echografie, Rezonanţă Magnetică Nucleară etc. ce pot orienta precis, 
precoce şi blând diagnosticul, prin metode elegante, cu adevărat 
demne de „omul în halat alb“. 

Dacă intervenţia pentru diagnostic poate fi „îmblânzită“ prin metode 
mult mai elegante şi neinvazive ca cele „moderne“ alopate, tratamentul 
poate fi, de asemenea, transformat spectaculos. Căci, în noua abordare 
nutrițională, dimensiunea terapeutică se deosebeştre fundamental de 
abordarea terapeutică alopată, prin respectul faţă de principiul hipocratic: 
„Primum non nocere“! 

S-a insistat, pe tot parcursul lucrării, că, prin declanşarea şi 
accentuarea procesului de dezintoxicare se ajunge pe un cu totul alt nivel 
de sănătate şi de dezvoltare a acesteia, printr-o imunitate cel puțin 
surprinzătoare. De aceea aspectul preventiv este elementul funda- 
mental care este firesc realizat prin Alimentația Naturală. In 
acest caz, aspectul terapeutic se adresează doar celor ce au dezechilibrat 
organismul, peste limita de toleranţă faţă de toxine sau multiple alte 
agresiuni. 

De aceea vorbim în această situaţie de „un nou stil de viață“, o 
reală posibilitate de a trăi normal, firesc, omenegşte, care poate schimba 
fundamental întrega societate actuală. Prin felul de a fi şi mai ales de a 
deveni al fiecăruia dintre noi, prin modul de abordare a oricărei relații, 
în mod armonios, noi dezvoltăm posibilitatea de a regăsi una din cele 
mai profunde calități umane - aceea de Creator, şi nu producător! 


Dacă aceste aspecte sunt mai puţin percepute direct şi la obiect de 
către omul relativ sănătos, cu organismul încă în putere de a neutraliza 
toxinele perturbatoare, nu acelaşi lucru se poate spune şi despre cele 
trei categorii cele mai afectate: bolnavii, copiii şi bătrânii. 

In privinţa bolnavilor, lucrurile sunt clare: dezechilibrele evidente 
şi cu risc de autodistrugere totală impun căutarea unor soluții imediate 
de remediere, aspecte evidenţiate pe tot parcursul lucrării şi precizate 
în Partea Experimentală, prin cazuri concrete rezolvate natural prin 
Alimentaţia Naturală. In privinţa copiilor, dar mai ales a bătrânilor, 
lucrurile sunt lăsate să meargă într-o „normalitate nefirească“, în sensul 
că manifestările anormale legate de diverse patologii ajung să fie con- 
siderate „fiziologice“, adică normale pentru cele două vârste - o 

normalitate („normă“, „majoritate“) care nu are nimic de-a face cu 
„firescul“ şi esenţa lucrurilor, a Naturii reale a OM-ului! 

Astfel, nou-născuţii sunt acele structuri sănătoase, aproape pure 
(să nu uităm că această concepere şi dezvoltare a organismului fătului 
are loc într-un organism feminin agresat şi el de multiple toxine), care 
vin în dureros contact cu toxinele laptelui praf (poate chiar „făcut praf“!). 
Consecințele se văd şi se aud imediat: copilul ajunge de multe ori la 
dimensiuni dizarmonioase, devenind „durduliu“ (nu doar plinuţ). Mama 
şi medicul pediatru spun că acesta „creşte şi se dezvoltă în normele de 
greutate acceptate“, deşi această greutate uneori îl incomodează vizibil. 

Pe de altă parte, ca un alt efect, copilul hrănit cu lapte praf şi alte 
preparate - tratate termic intens şi chiar carne pasată - plânge mult mai 
des, obosindu-se şi obosind şi pe cei din jur. Colicile şi alte „mici“ probleme 
digestive sau respiratorii sunt simptome evidente a neconcordanței între 
„combustibilul“ necesar şi cel administrat organismului plăpând, în for- 
mare... În timp ce mama dă vina pe foame, copilul creşte cumva, dar 
odată cu el şi „bolile copilăriei“, efecte ale alimentaţiei tradiţionale, 
necunoscute la copiii hrăniți natural! Anemia este un alt efect al alimentaţiei 
de tip tradiţional. O.M.S. aprecia deja, într-un studiu din anul 1997 că cel 
puţin jumătate din copii de sub cinci ani din România sunt anemici 
cronici! 

Când statisticile oficiale trag severe semnale de alarmă, medicina 
alopată perseverează în metodele medicamentoase toxice şi dietetice 
tradiționale, chiar şi în privinţa nou-născuțţilor. Aceasta, în condiţiile în 
care este binecunoscută recomandarea recunoscută tot mai mult ca 
valabilă: copilul mic trebuie hrănit natural! Insă, prin ceea ce se 
introduce în alimentaţia sugarului şi copilului mic, şi această reco- 
mandare pare învechită... 

In condiţiile în care bătrânii sunt comparati cu copiii (ca perioadă 
a vieţii, ca stil şi manifestare, ca probleme de sănătate - însă păstrând 
proporţia), atunci firesc este să se recomande şi acestora hrană naturală. 
Aşa cum sugari primesc lapte de mamă, la fel şi bătrânii devitalizaţi pot 
primi lapte de vacă, capră sau alt mamifer, dar lapte crud şi nepasteu- 
rizat, ce poate readuce sănătatea şi vitalitatea acestora la niveluri mai 
bune decât cele de la 40 de ani! Căci hrana naturală naturalizează, reface, 
reconstruieşte, regenerează structurile degenerate de alimentaţia şi viața 
saturată cu toxine fizice, psihice şi mentale (a se vedea exemplele 
minunate, evidenţiate în Capitolul 6, ale unor medici ca Dr. Bragg, 
care făcea surfing la 90 de ani, dar care practica şi un stil de viaţă bazat 
pe hrană naturală, alternând cu pauze alimenare totale). 

Regăsirea unei „a doua tinereți“ nu înseamnă neapărat cheltuieli 
suplimentare la „Casele de Pensii“ şi la îngreunarea „Bugetului 
Naţional de Asigurări Sociale“ (aşa cum uneori, cinic, gândesc unii), 
prin subvenții diverse etc., ci, în primul rând, degrevarea „Bugetului 
de Asigurări Sociale de Sănătate“ de uriaşele cheltuieli cu 
medicamentele, tratamentele, spitalizarea, instituționalizarea 
bătrânilor etc. Astfel, se poate elibera o enormă forță creatoare 
şi plină de înţelepciune, ce vegetează pe paturile spitalelor şi 
ale morții. 

Un vechi dicton spune că „cine nu are bătrâni, să şi-i cumpere“. 
Cum societatea noastră este foarte bine reprezentată de această categorie 
socială, nemaifiind nevoiţi să-i „cumpărăm “, este suficient să-i ajutăm să 
redevină sănătoşi şi viguroşi, cu mintea limpede şi sufletul 
luminos. 

Atunci când copii, bătrânii şi bolnavii vor fi trataţi la propriu - ca 
fiinţe reale, cu atenţie, compasiune şi responsabilitate - poate că această 
societate îşi va putea primi numele meritat de adevărată civilizație... 


7.3 ALIMENTAPIA NATURALĂ, F 
CA „STIL DE NUTRIPIE îl DE VIAPA“ 
FIRESC 2| ARMONIOS 


Toate deficienţele - „radiografiate“ în pasajele anterioare, mai mult 
sau mai puţin rezultate ale unei mentalități care încet-încet a îndepărtat 
omul de adevărata sa origine - pot fi remediate şi îndepărtate prin 
minimul început al aplicării acestor principii de revenire la hrana vie: 
Alimentaţia Naturală. Dacă această trecere este percepută ca o necesitate 
stringentă sau o constrângere pentru bolnavul aflat în situație dramatică 
sau chiar în pragul deznodământului final, pentru omul aparent sănătos, 
fără dezechilibre majore de boală, trecerea la acest mod alimentar 
devine un lucru nu doar lipsit de constrângeri neplăcute, ci chiar o 
bucurie: un „stil de nutriţie şi de viaţă“ firesc şi armonios, adică 
Natural. 

Astfel, adoptarea modului de nutriţie naturală împinge percepţia 
gustativă şi olfactivă pe un alt nivel, în care cele patru gusturi fundamentale 
capătă o percepţie mult mai fină - prin refacerea mucoaselor, mai ales 
a mucoasei bucale şi a papilelor gustative. In acest fel, dispare nevoia 
senzaţiei de excitație intensă, creată de alimentele preparate termic intens, 
fierbinţi (care ele însele constituie o puternică agresiune), foarte sărate, 
supercondimentate etc. Aceasta, pentru că sărurile organice din vegetale, 
sarea naturală nerafinată, precum şi condimentele naturale, cele blânde, 
generos utilizate în hrana naturală - oferă o satisfacție gustativă ce nu poate 
fi nici măcar bănuită de papila agresată de hrana denaturată fizic şi chimic. 

Astfel, preparatele cunoscute de orice gospodină pot fi regăsite şi 
pe masa noului practicant în hrana naturală: ciorbe, fripturi, mâncăruri, 
pâine, sosuri, dulciuri, băuturi etc. Marea majoritate a acestora pot fi 
regăsite în meniul oricărui restaurant select, pizzerii, cofetării, patiserii 
etc. Evident, este vorba de imaginea şi gustul aproximativ, căci nu poate 
fi vorba de gustul fidel al hranei denaturate, ci de unul superior 
calitativ, modul de preparare respectând fundamental principiul 
nefolosirii tratamentelor termice şi chimice, fără substanțe chimice 
sintetice. 

In acest fel ciorba combină calitatea de dizolvant a lichidului or- 
ganic (borş, zer, apă de legume etc.) sau a laptelui, cu aromele 
vegetalelor crude şi a condimentelor ce fac parte dintr-o ciorbă 
obişnuită, toate acestea fiind lăsate să se „omogenizeze“ (macerare) la 
rece, preţ de câteva ore. Pâinea naturală foloseşte capacitatea Soarelui 
de a „coace“ natural şi firesc orice este viu, aluatul obţinut din făina 
integrală fiind întins în strat subţire la Soare tot pentru câteva ore. Ceaiul 
respectă acelaşi principiu de preparare ca la ciorbe. Pizza, torturile, 
prăjiturile au la baza concepţiei blaturilor aceeaşi calitate aglutinantă 
a aluatului din făină integrală, la care se adaugă brânză şi alte lactate 
etc. „Friptura“ are aspect practic identic cu bucata de carne de porc 

prăjită sau copanul de pui, şi cu un gust surprinzător de apropiat de cel 
al cărnii, datorat jocului condimentelor, „taina alimentaţiei natu- 
rale“, alături de brânză, soia, nuci, ciuperci etc. (la fel în privința 
sarmalelor, micilor, chiftelelor, şnițelelor etc.) Acestea asigură o 
apropiere uimitoare de mult căutatul gust al cărnii şi, în plus, un aport 
proteic demn de invidiat, prin cele mai mari şi complete surse de 
proteine animale şi vegetale. 


Aceste realizări sunt concretizări ale unor experienţe reale (nu discuţii 
teoretice sau ipoteze seducătoare), începute, continuate şi tot mai mult 
perfecţionate prin diverse structuri organizatorice în care lucrul în echipă 
să fie cât mai bine valorificat. Astfel, diverse Asociaţii şi Fundaţii contribuie 
la ducerea mai departe a acestei experienţe, inedită şi originală: „Asociaţia 
Elta-Universitate“ cu laboratorul la Comăneşti, „Asociaţia CESAN“ 
(„Centrul de Educaţie pentru Sănătate“), cu sediul în Bucureşti, 
„Asociaţia Cristal-Life România“, activând în Arad etc. (în ordine 
cronologică). 

Preparatele naturale create în aceste incipiente laboratoare 
ale „Noii alimentaţii“, sunt, în realitate, experienţe vii, 
perfecționate pe parcursul a mai mult de un deceniu de acţiune 
şi colaborare între oameni mai mult sau mai puţin tineri, de 
vârste diferite, cu funcţii şi preocupări sociale extrem de 
variate. 

Toate acestea, însă, au un element comun, unitar, generator de 
comunitate şi construcţie: prietenia, colaborarea, organizarea 
cât mai liberă, neîngrădită de reguli administrative 
nefuncționale - dar care respectă legile sociale şi, primordial, Legile 
Universale: o libertate a comunicării expresiei spirituale în forma cea 
mai înaltă a prieteniei, din prietenie, pentru Prietenie şi Armonie 
Universală! 


Această experiență demonstrează pe viu că SE POATE! 


394 


B. PARTEA TEORETICĂ 


Principalele argumente 
etiinpfice teoretice 
pentru susținerea practicii 
„Alimentabei Naturale“ 

Capitolul 8 


PRINCIPALELE ARGUMENTE 
2TIINPIFICE MEDICALE 
CE CONTESTĂ 
ALIMENTAPIA TRADIPIONALĂ 
al ATESTĂ VALOAREA PRACTICII 
ALIM EN TAPÞIEI NATURALE 


Înainte de a intra în dinamica acestui Capitol, dorim să precizăm, 
referitor la structura acestei Părţi Teoretice a prezentului Tratat, că aceasta 
se bazează, în cea mai mare parte, pe „scheletul“ Lucrării de Diplomă, 
alcătuită încă din primăvara-vara lui 1997. Cu excepţia unor retuşuri de 
rigoare, dar mai ales a unor inedite subcapitole (legate de dimensiunea 
transpersonală şi Noua Cultură a eticii sociale şi medicale, memoria apei 
etc.), alte intervenţii fundamentale nu au fost operate în structura acestei 
Părţi. 

Considerăm că informaţiile deja prezentate în acea perioadă au 
fost suficient de consistente şi clare, pentru a mai încărca structura şi 
aşa tot mai stufoasă a lucrării... 


8.1 ALIMENTAPIA NATURALĂ 21 CARNEA 


Legat de carne sau „principala sursă de proteine animale“, după 
expresia preferată a multora, s-ar putea discuta enorm. Şi, poate că, nu 
întâmplător, căci aici este esenţialul punct de pornire al periplului nostru 
prin „universul Alimentaţiei Naturale“ - în fapt, punctul nodal în jurul 
căruia gravitează orice discuţie legată de hrana naturală. 

Primul pas în redescoperirea acestui mod natural de 
nutriție tocmai acest aspect primordial îl implică: renunţarea 
la carne, adică evitarea „sacrificării“ animalelor, deci, mai simplu şi 
limpede spus - oprirea uciderii unor fiinţe vii, aflate, asemenea 
organismului uman, pe propriul lor drum de experienţă şi Viaţă, cu 
senzații şi trăiri reale. Pentru marea majoritate a oamenilor, revenirea 
la o hrană naturală, sănătoasă, implică reamintirea sensului acestui 
simplu gest alimentar: acela de a introduce reflex „concentratul de 
proteine“, adică bucata de carne. Privind flămânzi friptura, deseori se 

uită viața ce a animat cu foarte puţin timp în urmă şi acea bucată 
„gustoasă“ şi „nutritivă“. 

Se uită că, indiferent de circumstanţe (exceptând, evident, situațiile 
extreme, de „legitimă apărare“), luarea vieţii unei ființe, chiar inferioare 
pe scara evolutivă, se cheamă tot crimă, şi NU sacrificiu (adică „oficiu 
sacru“ sau „sacră facere”, dat de nevoia absolută la subzistență, aşa 
cum se întâmpla odată - ceea ce, în prezent, omului modern, înconjurat 
de o multitudine de facilităţi de viețuire, şi, în curs de spiritualizare, 
acest sacrificiu al regnului animal i-a devenit absolut inutil şi 
gratuit). 

Acest lucru se observă foarte uşor prin acceptarea unor ramuri 
„sportive“, ca pescuitul şi vânatul. De la nevoie la plăcere a fost un drum 
lung, care sugerează că, prin oferirea unui confort tehnologic şi suficient 
aport nutrițional, printr-o multitudine de alte surse şi resurse, naturale, 
sacrificiul s-a încheiat - a venit vremea unei veritabile regăsiri a speciei 
umane prin Redescoperirea adevăratului OM, aflat în armonie cu întreaga 
Natură. Căci, în ultimă instanță, omul nu poate stăpâni Natura - 
subordonare ce creează automat deficite şi dezechilibre, deja clar 
perceptibile astăzi, acesta fiind „obligat“ să colaboreze cu ea, printr-o 
reală armonizare, în vederea realizării dezvoltării sale, atât la nivel de 
specie, cât şi individual. 

Această abordare, mai degrabă filozofică, legată de consumul de 
carne, are rostul său în economia lucrării, căci nu putem vorbi de 
dezvoltarea ştiinţei, a evoluţiei materiale şi spirituale umane, fără o 
Nouă Atitudine față de tot ceea ce ne înconjoară - un nou mod de a 
Privi Lucrurile. Atâta timp cât vom continua să căutăm să subjugăm 
şi să dominăm natura, să profităm continuu de pe urma ei, să folosim 
minunatele şi utilele descoperiri tehnologice în scopuri ce promovează 
plăcerea în dauna sănătăţii, să vedem în regnul animal doar „surse de 
proteine de calitate superioară“ şi materie primă pentru sucurile digestive 
- OM-ul real nu se va putea exprima cu adevărat, în Adevăr. 
Acesta nu-şi va putea dezvolta la modul real, calitățile umane, promovate 
prin integritate şi responsabilitate individuală (vezi subcapitolul 10.3). 

Poate că, nu întâmplător, s-a remarcat foarte clar, cum popoarele 
„mari mâncătoare de carne“, ale Occidentului, în general, au un grad 
crescut de agresivitate, de agitaţie, nelinişte şi stress, faţă de orientalul 
mult mai calm, stăpân pe gândurile şi reflexele sale (evident, nu se 
generalizează, fiind vorba de o dominantă relativă). Poate, de aceea, 
poporul trăitor pe aceste meleaguri (fie geto-daci, fie valahi, ardeleni, 
moldoveni sau, simplu, români), cunoscut de istorici ca „mâncător de 
lapte“, este cunoscut de aceiaşi istorici ca unul din cele mai puţine agresive 
popoare, răbdător şi îndurător cu demnitate a multor „furtuni“ în istorie. 

Caracterul arhicunoscut, de paşnic şi ospitalier, al românului, 
poate avea o relaţie mult mai strânsă şi profundă, decât la prima 
vedere, cu apelativul de „„mâncător de lapte“ şi „mămăligar“, 
cunoscut în istorie. Actualmente, ultimul termen este perceput ca 
peiorativ, dar mămăliga, la origine semnifica altceva decât „fiertura moale 
de mălai de porumb“ - anume coleaşele, galetele, adică pâinea primitivă, 
care la origine era, în fapt, azima. 

Astfel că relația nu pare chiar aşa hazardată (Claudian în „Istoria 
alimentaţiei“ a explicat clar aceasta), de la azima şi mămăliga poporului 
paşnic şi „mâncător de lapte“, la occidentalul cuceritor şi „mâncător 
de carne“. Această relaţie exprimă clar şi mai mult decât evident, o 

realitate mai puţin evidentă, la prima vedere: dezvoltarea laturii 
profund umane, integre şi spirituale, din ființa umană, implică 
renunțarea la sacrificiul devenit gratuit (deci, crimă) al 
regnului animal. 

Acest lucru nu se poate realiza dintr-o dată, ci necesită mult timp şi 
multă răbdare, căci nu este vorba aici de a renunţa la moleculele proteice 
animale de tip carnat, ci de a înţelege că OM-ul, ca ființă - a cărui 
principală şi reală calitate este Viaţa - trebuie să respecte 
Viaţa, indiferent de forma în care se găseşte aceasta! 

Această solicitare, a Universului şi a Vieţii, nu-i deloc absurdă sau 
frustrantă, ci dimpotrivă, firească şi naturală. Cine şi-a propus să meargă 
mai departe pe „lungul drum spre sine însuşi“, adică pe „Calea Re- 
Cunoaşterii de Sine“, va înţelege şi va trăi în interiorul său această realitate, 
dincolo de informaţiile strict medicale sau de altă natură materială. 

Astfel, acesta va transcende reacţia instinctuală iniţială, urmând 
Impulsul interior a Vocii tăcute... 

De aceea, Noua Energie a Noii Lumi în care tocmai intrăm Acum, 
solicită din plin, renunţarea la ipocrizie: să se vorbească de spiritualitate, 
de „Medicina Vieţii“, să se promoveze diferite terapii naturale, care au ca 
sens sprijinul vieţii (umane) - dar, în acelaşi timp, să se urmeze acelaşi 
instinct gustativ ce are ca finalitate uciderea animalului, deci a unei forme 
de Viaţă!... 


Revenind la aspecte mai „tehnice“, înainte de a intra în detalii, poate 
cel mai important lucru de amintit se referă la aprofundarea structurii 
anatomice şi fiziologice a corpului omenesc. Astfel, vom avea surpriza 
să constatăm cum acesta nu numai că se apropie, dar, în multe privinţe, 
se identifică cu categoria ierbivorelor, nicidecum a carnivorelor 
sau a omnivorelor (cele cu alimentație mixtă). 

In felul acesta realizăm trecerea către partea concretă a argumen- 
taţiei subcapitolului nostru, structurată pe trei niveluri: din punct de 
vedere istoric, biostatistic şi mai ales biologic. 

Astfel, începem cu primul dintre acestea: argumentele istorice, care 
pledează pentru o nutriţie fără carne, prin eliminarea din hrana OM- 
ului a unui aliment, dar mai ales proces, care se identifică cu, şi implică, 
moartea, dezagregarea, entropia... 


8.1.1 SCURT ISTORIC AL ALIMENTAPIEI 
FARA CARNE 


Alimentaţia fără carne este principalul subcapitol al acestui capitol, 
care ne interesează în mod deosebit, astfel că asupra acestuia concentrăm 
întreaga noastră atenţie pentru a lămuri, prin studii ştiinţifice argumentate 
şi filtrate prin acelaşi bun simţ al fiecăruia, cum este mai indicat, nu numai 
etic, omeneşte, dar şi ştiinţific, medical. De aceea, vom căuta date care să 
confirme sau să infirme „realitatea“ alimentară prezentată aici. 

Numeroase izvoare istorice care tratează subiectul alimentar vor 
sugera, cel puţin abordări inedite, din acest punct de vedere. Căci, mare 
parte din personalităţile istorice ce au avut un cuvânt de spus în lume, au 

fost ajutate în acest demers, printre altele, tocmai prin practica acestui stil 
de nutriţie. 

Poate fi surprinzătoare aparenta reluare a subiectului, tratat destul 
de larg în Capitolul 2. Într-adevăr, istoria Alimentaţiei Naturale se 
confundă, în general, cu istoria vegetarismului (consumul fără carne). 
Dar acesta are momente precise de manifestare şi afirmare, astfel că 
punctarea acestor momente ne orientează în demersul nostru, pentru a 
înţelege dacă avem de-a face cu o expresie culinară „sectară“, antiumană 
prin consecinţele medicale (cum încă mai consideră, încă, unele 
persoane), sau un curent de opinie şi de atitudine mult mai puternic 
decât bănuiam sau ce am fost învăţaţi să credem până acum. 

De aceea este necesară integrarea Capitolului 2, ca element impor- 
tant în cadrul demersului nostru. Acolo erau prezentaţi, printre altele, 
diverse personalităţi istorice din diverse categorii intelectuale ale 
antichităţii (Hesiod, Empedocle, Socrate, Platon, Diogene, Plutarh, Sen- 
eca etc.) care promovau, practic, Alimentaţia Naturală, având numitorul 
comun legat de neutilizarea cărnii. Se pare că lista este mult extinsă 
atunci când este vorba strict de carne, moment în care tot mai multe 
personaje importante în istorie şi-au expus punctul de vedere. 

Astfel, să încercăm o trecere în revistă a unora dintre aceştia, fără 
pretenţia exhaustivităţii, din cadrul unor lucrări pertinente, realizate 
de persoane aparținând domeniului medical, deci cu susținere 
documentară solidă, mai ales din sursele din Occident, dar nu numai. 
In acest fel, căutăm o limpezire a modului în care este perceput acest 
curent al alimentaţiei fără carne (sau vegetariană) ce câştigă tot mai 
mulți adepţi în Occident la ora actuală - ca un prim pas deosebit de 
important în regăsirea sănătăţii prin alimentaţia normală, cea naturală. 

Astfel, în interesanta lucrare „O terapie de bază folosită 
împotriva bolilor civilizației, a cancerului şi a bolilor degen- 
erative“, autoarea, dipl. microbiolog Mariana Ghezzo, medic cu 
înclinație spre terapia naturală, realizează un parcurs concis, dar 
remarcabil, printre cunoscute personalităţi ale istoriei, din multiple 
domenii ale vieţii, care au pus în practică, mai devreme sau mai târziu, 
exact principiul promovat de noi, în prezent, în mod ştiinţific: 

„Conform statutului Uniunii Internaţionale a Vegetarienilor, se poate 
declara orice vegetarian oricine renunţă la consumul alimentelor ce 
provin de la animalele ucise. Un vegetarian nu va consuma carnea 
mamiferelor, păsărilor, peştilor, crustaceelor, moluştelor şi nici grăsimi 
animale, cum ar fi slănina sau untura de vită sau de porc. 

Mai este necesară o precizare. Alături de vegetarieni există şi adepţi 
ai «veganismului», veganii. Aceştia sunt vegetarienii care au exclus 
din alimentaţia lor chiar şi produsele lactate şi ouăle. “ (62) 

Pitagora era considerat fondatorul mişcării vegetariene. El spunea: 
„Aceia care ucid animalele şi le mănâncă carnea, vor avea cu 
atât mai mult tendinţa să-şi masacreze semenii“. 

Egiptenii, porecliți „mâncătorii de pâine“ aveau o dietă compusă 
în cea mai mare parte din vegetale, aşa cum arată conţinutul intestinal 
al mumiilor. 

Veda, cartea sfântă a indienilor, conţine elogii pentru un regim fără 
carne. In India secolului II î.Ch. vacile de lapte beneficiau de îngrijiri 
speciale. tăierea unei vaci era considerată o crimă gravă, egală cu uciderea 
unui om de castă superioară şi pedepsită aspru: „Nici un drept natural nu 

autorizează omul să condamne la moarte un animal şi mai ales vaca care 
hrăneşte cu laptele său vițelul şi chiar pe stăpânul ei, omul. “ (58) 

Pliniu, renumitul naturalist roman, ucis odată cu distrugerea 
Pompeiului (anul 79), consuma cu deosebită plăcere vegetalele, pe care 
le amintea în toate scrisorile sale. Dacă cineva ar fi fost invitat la masa 
sa, ar fi fost servit numai cu vegetale. (31) 

Dacă îi lăsăm la o parte pe marii înţelepţi ai Orientului, ca Zara- 
thustra, Buddha, Confucius care au susținut vegetarismul şi ne vom 
limita la cultura apuseană îl vom întâlni pe Homer ca fiind vegetarian 
convins. In „Odiseea“ el descrie o grupă de oameni, care sacrifica 
animalele fără nici un fel de prejudecăţi şi pentru această faptă. lor li se 
promitea o amarnică pedeapsă din partea zeilor. 

Pitagora, care a trăit foarte mult pentru epoca sa - 76 de ani - se 
hrănea numai cu pâine, miere, fructe şi legume, refuzând să jertfească 
orice fel de sânge zeilor. Acest filozof, căruia nu îi datorăm numai multe 
axiome matematice, ci şi teoria mulțimilor, avea o repulsie atât de mare 
față de uciderea animalelor, încât nu putea nici să privească pe vânători 
sau pe măcelari. 

Nu trebuie să ne uimească faptul că Socrate, ucenicul lui Pitagora, 
era un consumator convins de fructe şi cereale. 

Care medic se mai gândeşte astăzi că Hypocrate, părintele 
medicinei, al cărui jurământ este depus de fiecare medic, se 
opunea consumului de carne ? 

Platon, elevul lui Socrate, este cel care susține că orice consum 
de carne te face persoană aspră, în timp ce consumul de plante şi fructe 
ține Viu spiritul oamenilor. 

Francisc de Assissi, întemeietorul ordinului franciscanilor, a 
pledat întrega sa viaţă pentru o atitudine de iubire față de animale şi el 
însuşi se hrănea doar cu produse vegetale. 

Voltaire, cu spiritul său critic, care nu cruța pe nimeni în scrierile 
sale, a devenit la maturitate vegetarian, pentru că a descoperit prin 
studiile sale că cei mai nobili bărbaţi din istoria spiritualității respingeau 
sacrificarea animalelor. Ca şi Pitagora, el a făcut o legătură directă între 
consumul masiv de carne, sacrificarea animalelor şi numărul tot mai 
crescut al ororilor de război. 

Jean Jacques Rousseau se apropie de aceeaşi concepție, după care 
consumatorii de carne sunt mai duri decât consumatorii de produse vegetale 
şi în cunoscutul său roman „Emile“ afirmă că la copii se observă o respingere 
instinctivă a consumului de carne, ei preferând să mănânce fructe. 

Lev Tolstoi a devenit la maturitate vegetarian. In tinereţea sa 
obişnuia să participe la vânători, dar avea repulsie faţă de ele. EI nu 
vedea nici o diferenţă între suferința unui om şi suferinţa unui animal. 

Pentru adepții convinşi ai tehnicii, poate nu este rău să amintim că 
datorăm invenţia becului spiritului limpede şi viu al vegetarianului Tho- 
mas Alva Edison. El nu a fost numai un vegetarian convins, ci şi un 
oponent hotărât al vânătorii. Poate datorită stilului său de viaţă veg- 
etarian a putut atinge vârsta de 84 de ani. 

Acest record a fost întrecut de scriitorul englez, George Bernard 
Shaw, laureat al premiului Nobel pentru literatură, care a trăit 94 de 
ani. Shaw a crezut în dreptul fiecărei creaturi la viaţă şi afirmă că este 
de neacceptat ideea ca oamenii civilizaţi să se hrănească cu animalele. 

Mai recent, sunt de remarcat filosoful Albert Schweitzer, care 
considera vegetarismul un lucru de la sine înțeles şi , de asemenea, 

Albert Einstein, marele savant, căruia îi datorăm teoria relativității. El 
considera vegetarismul o necesitate, pentru că un astfel de mod de 
viață ar putea să aibă consecinţe mult mai mari pentru omenire. 

Dintre Părinţii Bisericii Creştine, Clement din Alexandria (150- 
220) considerat fondatorul şcolii teologice din Alexandria, scria: „Unii 
oameni trăiesc ca să mănânce la fel ca animalele lipsite de înțelepciune, 
a căror viață este stomacul şi nimic altceva. “ 

Vasile cel Mare, episcop al Cesareei, considerat un alt Părinte al 
Bisericii Creştine, ne spune printre altele: „Corpul care este hrănit cu carne 
va deveni greoi şi va fi copleşit de boală. Sufletul se va sufoca sub plăcerea 
mâncării, va pierde controlul asupra trupului şi capacitatea de gândire“. 

loan Gură de Aur (din Antiohia), mare învăţat teolog, numit 
și „Augustin al grecilor“, a lăsat un număr impresionant de scrieri. Astfel 
descrie el felul de viaţă al călugărilor în mijlocul cărora trăia: „Aici nu 
curge nici un fir de sânge, de la animale, nici o bucată de carne nu este 
pe masă. Mâncărurile delicate şi corpul greoi sunt necunoscute acestor 
călugări. In bucătăria lor nu se simte mirosul greu al preparatelor din 
carne. Voi însă urmaţi calea lupilor şi obiceiul tigrilor. Dar pe aceştia 
astfel i-a făcut natura, mâncători de carne, în timp ce pe noi, Natura 
ne-a înzestrat cu înţelepciunea cuvântului şi simţul dreptății. Şi totuşi, 
noi am devenit mai răi ca animalele.“ 

Izvoarele vechi ale cărților religioase vorbesc despre Apostoli şi 
primii creştini care nu omorau animale, nu mâncau carne şi se abțineau 
de la orice băutură tare. (62) 

In continuare, dipl. microbiolog Mariana Ghezzo oferă alte date, 
mai apropiate epocii noastre istorice: 

Primul care şi-a exprimat efectiv protestul faţă de consumul exagerat 
de carne (în epoca modernă) a fost francezul Gleizes, care a publicat 
în 1840 lucrarea „La Thalysie“ (thalysianism = vegetarism; Thalysia = 
sărbătoare a recoltei în onoarea zeiței Demeter, zeiţa cerealelor). Această 
carte a devenit imediat cunoscută în întrega lume. Ea poate fi numită 
biblia vegetarismului. Vegetarismul era un cuvânt necunoscut în 1840. El 
a fost creat în 1847 în Ramsgate, Anglia, când s-a înfiinţat „English Ve- 
getarian Society“ cu scopul precis de a propaga alimentaţia vegetariană. 

Cuvântul vegetarism este derivat din cuvântul latin 
„vegetus“, care înseamnă „activ, iubitor de viaţă“. 

Asociaţii de vegetarieni au crescut ca din pământ roditor în a doua 
jumătate a secolului al XIX-lea, mai întâi în ţările anglo-saxone de unde 
s-au răspândit în întreaga lume apuseană. 

O importantă personalitate a acestor primi ani a fost Eustace Miles, 
întemeietorul a ceea ce numim noi astăzi alimentația de regim (sau 
alimentaţia reformistă - Reformkost - aceasta în Germania şi Occi- 
dent, în general). O altă personalitate marcantă a fost şi medicul american 
Sylvester Graham, care a conceput pâinea graham. 

In Olanda vegetarismul a cunoscut o mare răspândire de-abia în al 
doilea deceniu al secolului nostru, mai ales prin activitatea lui Martin 
Wittop Koning, care a scris multe cărți pe această temă. Inginerul 
Felix Ortt a contribuit, de asemenea, la răspândirea vegetarismului. 
La 23 de ani a devenit vegetarian, cu această alimentație reuşind să 
uşureze şi suferința reumatică a părinților săi. Asociaţia olandeză a 
vegetarienilor - „Vegetariersbond“ - îi datorează foarte multe lui Felix 
Ortt, care a devenit şi primul redactor al revistei „Curierul 

vegetarienilor“. (62) 

În țara noastră, cel care promovează pentru prima oară dietetica 
naturistă este Pavel Vasici Ungureanu (1806 - 1881). El întemeiază 
şi conduce prima revistă românească cu conținut medical din 
Transilvania de dinaintea Unirii. 

„Higiena şi şcoala“ se vor a fi o concepţie progresistă asupra 
medicinii preventive. „A sosit timpul ca Junimea să nu mai creadă că 
alții - oameni învăţaţi - trebuie să îngrijeaască de corpul lor, ci ei înşişi; 
de voi atârnă a rămâne sănătoşi. Lumea această este o vale a plângerii 
şi tânguirii, dar ea poate să fie pentru cei ce cunosc nestrămutatele legi 
ale naturii, paradisul cel mai destătător“. 

Cunoscut igienist - epidemiolog şi popularizator al cunoştinţelor 
medicale din vremea sa, traduce din limba germană cartea lui Cristoph 
Wilhelm Rugeland „Macrobiotica sau măiestria de a prelungi viaţa“. 
Ajunge astfel, cu încetul, adept al vegetarismului, admițând derivatele 
animale: lapte, ouă şi derivate din lapte. 

A redactat în această concepție cea mai documentată şi mai originală 
lucrare medicală a sa: „Vegetarismul sau nutriția din punct de 
vedere istoric, antomo-fiziologic, dietetic, sanitar, economic, 
moral, estetic şi social“. Acesta a fost şi subiectul discursului său la 
Academie. Dr. Felix, ascultând această prezentare şi-a exprimat 
speranţa că activitatea acestuia va tempera abuzul nostru de carne şi 
va aduce o îmbunătăţire a terapeuticii curente. (58) 

In prezent, informaţiile despre hrană par a fi dominate de credinţa 
puternic implementată, a nevoii de proteine animale carnate în 
alimentaţia umană, fără de care orice proces uman mai important nu 
s-ar putea desfăşura. 

Insă nici în această privință surprizele (aparente) nu lipsesc: 

„Respingem cu desăvârşire propaganda cu privire la regimul ve- 
getarian, deoarece el nu asigură totdeauna necesitățile calorice ale 
organismului...“ afirma în 1953, M.I. Pevzner, savant emerit din 
U.R.S.S. Nenumărate manuale, tratate şi autorităţi medicale din țara 
noastră au susţinut iar unele încă mai susțin că alimentaţia vegetariană 
este indicată doar pentru scurte perioade de timp.I. Mincu, E. Popa, 
Rodica Segal şi B. Segal adoptă încă din 1989 o poziţie mai avansată 
atunci când recunosc următoarele: „regimul vegetarian nu ridică 
obiecţii din partea nutriţioniştilor, fiind chiar recomandat 
persoanelor peste 40 de ani şi celor cu diferite dismetabolii... “ 


Dr. W. Castelli, directorul celui mai faimos studiu asupra bolilor 
cardiovasculare, Framingham Heart Study, cu o anumită ocazie, s-a 
exprimat astfel: „Suntem tentaţi să râdem de vegetarieni, dar adevărul 
este că ei o duc mult mai bine decât noi“ (altfel spus - cine râde la urmă 
râde mai bine...). 

„Asociaţia Dietetică Americană“ precizează: „O dietă total 
vegetariană poate fi planificată în aşa fel încât să fie adecvată din punct 
de vedere nutritiv“. lată şi poziţia lui J. Scharffenberg, profesor de 
nutriție aplicată, Universitatea Loma Linda, California: „De fapt, o dietă 
vegetariană este mai uşor de aplicat, mult mai uşor de aplicat, decât 
una cu carne.“ (65) 


Dacă acest „produs“, numit carne, a fost încă din cele mai vechi 
timpuri desconsiderat sau considerat nociv de către oamenii lucizi, cu 

un înalt standard intelectual şi spiritual, dacă marile religii recomandă 
cel puţin limitarea consumului dacă nu-l interzic cu totul - atunci de 
unde această exacerbare a consumului de carne din ultmul timp, mai 
bine zis din ultimele secole ? 

Dincolo de atotputernicul gust (excitant, plin de „senzații tari“), 
probabil că şi sociologic pot fi oferite câteva pertinente explicații... 

Astfel că tot dipl. microb. Mariana Ghezzo încearcă să contureze o 
ipoteză în acest sens: 

Obişnuinţa de consum a cărnii îşi are originea în secolul trecut, când 
bunăstarea s-a răspândit încet şi constant printre grupe din ce în ce mai 
mari ale populaţiei. Pentru că alimentaţia cu carne era odinioară 
privilegiul celor bogați şi al aristocrației, carnea a devenit un fel de simbol 
al statutului social pentru multe straturi ale populației, ca şi pâinea albă şi 
zahărul. Aceste motive ce există în subconştientul oamenilor sunt scoase 
în evidenţă prin statisticile sociale care dovedesc că astăzi în familiile de 
muncitori se consumă mai multă carne, mai multă pâine albă şi zahăr în 
comparaţie cu familiile ce au aparținut odinioară „înaltei societăţi“, sau 
în familii de înalți funcţionari şi în cele ale clerului. 

Consumul de carne se va diminua în ţările apusene, numai atunci 
când carnea în alimentaţie îşi va pierde statutul său de simbol social şi 
când se va depăşi concepția greşită conform căreia numai carnea te 
poate face puternic şi capabil de un efort de durată. (62) 

Prin aceste interesante explicaţii, putem înțelege mai uşor tendinţa 
omului modern de a se aproviziona cu acest produs ce-i oferă satisfacţii 
nu numai fizice, dar şi de altă natură. 

Insă, orice fel de explicaţii s-ar oferi, toate acestea rămân, în prezent, 
la nivelul de simple justificări - acum, când întreaga societate umană 
se îndreaptă către o nouă treaptă de spiritualizare. Ceea ce rămâne 
sunt faptele. lar acestea, prin consecinţele tot mai dramatice, cer la 
unison reconsiderarea poziţiei omului față de gestul culinar de fiecare 
Zis 


La finalul unui subiect legat de istorie, poate că cel mai indicat este 
să permitem unui mare poet antic, care a călcat şi prin ţinuturile noastre 
dobrogene (poetul Ovidiu), să-şi exprime punctul de vedere legat 
chiar de un asemenea subiect, ca cel abordat de noi aici. 

lată, încă o demonstraţie strălucită, a modului în care Ştiinţa 
precisă (modernă, reflectată în lucrarea noastră) se poate îmbina 
armonios cu Arta intuitivă (poetică, dar şi picturală, sculpturală, 
muzicală etc.), pentru ca, în acest fel, Conştiinţa glasului din fiecare 
să fie lăsat să se exprime liber: 

Feriţi-vă, muritori, 

Să vă întinați trupul cu mâncăruri respinse de zei! 
Există cereale, există fructe 

Sub greutatea cărora se îndoaie crengile, 
Ciorchini plini de suc în vii. 

Există plante delicioase care, 

Puse pe flacără, devin mai dulci, mai fragede. 
Natura vă oferă laptele şi mierea 

Parfumată de floarea cimbrişorului. 

Pământul generos vă pune la-ndemână 

Comorile-i de alimente savuroase; 

Vă dăruieşte mesele 

Fără a mai fi nevoie să ucideţi şi să vărsați sângele! 

Animalele sălbatice îşi potolesc foamea cu carne 
Şi nici ele nu fac cu toatele acest lucru! 

Calul, oaia, boul trăiesc din iarbă. 

In schimb, cele care prin firea lor sunt crude, feroce, 
Se bucură de hrana stropită cu sânge. 

Vai, cât e de criminală făptura vie 

Care-şi întreţine viaţa prin moartea altei făpturi! 
In faţa atâtor bogății 

Pe care le produce pământul 

Să nu-ţi placă nimic mai mult decât 

Să zdrobeşti cu dinți cruzi 

Membre rupte şi smulse ? (60) 


8.1.2 ARGUMENTE BIO STATISTICE 
ALE ACESTUI MOD DE NUTRIPIE 


Acest subiect se adresează, în principal, celor ce obişnuiesc să creadă, 
cu convingere, în „evidenţa“ superiorității alimentaţiei carnate, faţă de 
cea vegetariană. Fără a face din acest lucru un nou „sport“ (strigând 
fiecare propriul adevăr, cât mai tare, precum galeriile a două echipe de 
fotbal ce se înfruntă cu mare patimă), considerăm că este util să studiem 
informaţii preţioase oferite de imparţiala biostatistică (statistica aplicată 
pe oameni). Aceasta ne poate oferi date concludente la nivel „macro“, ce 
nu pot fi clar decelate în viaţa de zi cu zi, sau sunt pur şi simplu ignorate... 

In acest sens, am adunat o mulţime de informații, care nu oferă 
inițial o imagine sintetică, dar care, unificate şi sintetizate, spun clar: 
este mult mai eficient şi sănătos să utilizezi hrană naturală - 
atât pentru o reală armonizare cu ceilalți (psiho-mentală etc.), dar mai 
ales pentru propria creştere şi dezvoltare (ca un fel de „egoism pozitiv“). 

Pentru aceasta, am folosit cele mai diverse surse de informare, 
respectând riguros un singur criteriu: cel ştiinţific, al autorității celui sau 
celor ce-au întocmit studiul respectiv, sau informațiile oferite, indiferent 
din zona geografică, socială sau religioasă din care făceau parte. 

De aceea, o precizare se impune foarte clar: aici nu se 
promovează nici curente dietoterapeutice (vegetarism, ve- 
ganism, macrobiotică, ayurveda, dietoterapie „naturistă“ etc.; 
de altfel, Capitolul 1 este clar în această privință), nici sisteme 
sau secte religioase, de genul neoprotestanţilor americani. 
Dacă unele studii insistă în aceste domenii, selectarea lor pentru 
prezentare a urmărit doar criteriul competenţei, prin supervizarea lor 
de către factorii responsabili din domeniul medical, ce atestă 
veridicitatea informaţiilor. 

Toate aceste surse susţin, indiferent de doctrina religioasă sau 
culinară, o imagine bazată, în ultimă instanţă, pe intuiţia bunului-simţ: 
carnea are efecte de creştere a ratei îmbolnăvirilor (morbiditatea) în 
populaţie, în timp ce Alimentaţia Naturală, departe de a fi dezechi- 
librantă (aşa cum se susține), prezintă numeroase avantaje, contri- 
buind la menţinerea unei bune stări de sănătate. 

Aceste aspecte, deosebit de importante pentru nutriția modernă şi 
pentru realizarea stării de sănătate reală a populaţiei, sunt confirmate 
printr-o multitudine de studii sintetice, efectuate pe mari eşantioane 

populaționale, din cele mai diverse zone geografice: 

După cum informează Pracsis Kurier, alimentaţia vegetariană (din 
care s-a eliminat carnea) a dat bune rezultate nu numai preven- 
tive ci şi în tratamentul diferitelor afecţiuni. Rezultate semnificative 
s-au înregistrat la emigranți. In Japonia, în primi ani duă război, populația 
consuma produse predominant vegetale şi ca urmare litiaza biliară era 
mult mai puțin frecventă decât în S.U.A. Emigranții japonezi, în 
S.U.A., prin adoptarea regimului alimentar specific țării gazdă, 
au ajuns rapid la acelaşi nivel de îmbolnăviri ca şi populaţia 
americană. Un fenomen asemănător s-a înregistrat şi la emigranţi italieni 
şi greci în Australia, la care, într-un timp scurt, frecvenţa litiazei biliare a 
crescut de 4 ori. 

Guvernul S.U.A. a cheltuit peste 6 milioane de dolari pentru a descoperi 
care este secretul procentului scăzut de boli canceroase, cardiace 
la grupul populaţional neoprotestant, cu nutriție dominant vegetariană. 

Aproximativ jumătate din populaţia neoprotestantă, cuprinsă în 
studii statistice pe o durată de nmai bine de 35 de ani sunt vegetarieni. 

In anul 1984, în S.U.A. s-au publicat studii făcute pe o perioadă de 21 de 
ani pe 27.300 de persoane din California privind această interacţiune dietă- 
boală. A fost urmărită influenţa a 28 de alimente curente asupra mortalității 
generale. S-a stabilit o coreleţie inversă între mortalitate şi 
consumul de verdețuri şi o dependenţă directă cu consumul de 
carne. 

Studiile de longevitate făcute pe neoprotestanţii din California arăta 
că media de viaţă este cu 8,9 ani mai mare la bărbaţi şi cu 7,5 ani 
mai mare la femei, comparativ cu populaţia generală. 

Rata mortalităţii prin boli coronariene este cu 65% mai mică în 
grupul vegetarian. Studiile comparate au arătat că bărbaţii care au 
mâncat carne de 6 sau mai multe ori pe săptămână au avut de 
patru ori mai multe infarcte miocardice față de cei lacto- 
vegetarieni. De asemenea, acest grup lacto-vegetarian au avut o rată a 
mortalității prin cancer de prostată cu 27% mai mică, rata mortalității 
prin cancer de sân cu 28% mai mică, rata mortalității prn cancer gastric 
cu 37% mai mică, rata mortalităţii prin cancer de pancreas cu 47% mai 
mică, de ovar cu 51% mai mică. (15, 16, 17, 18) 

In acelaşi stil informaţional se încadrează şi urmtoarele pertinente 
date, oferite de către doi medici americani de certă valoare profesională 
- dr. med. Hans Diehl (doctor în ştiinţe medicale, director al 
programului de cercetare şi de educaţie sanitară din cadrul Centrului 
de longevitate Pritikin - sponsorizat de Institutele Naţionale de Sănătate 
din S.U.A., cu master în sănătate publică-nutriţie la Universitatea Loma 
Linda) şi dr. Aileen Ludington, în una din lucrările acestora, „Tablete 
de stil de viață“, deja citată pe parcursul Tratatului: 

In anii imediat următori celui de-al doilea război mondial, consumul 
de carne se cifra la cca 20 kg/persoană/an. Astăzi, dacă ne referim numai 
la carnea de vită, cifra s-a dublat. In ceea ce priveşte consumul de carne de 
pui, de porc şi de peşte, consumul a crescut vertiginos. Şi aceasta în 
condițiile în care se ştie de ani de zile că excesul proteic este toxic pentru 
rinichi. 

In S.U.A., 80-90% din producția de grâu este folosită ca hrană pentru 
animale. Dacă americanii şi-ar reduce consumul de carne cu 50%, terenul, 
apa, cerealele şi fasolea-soia, devenite astfel disponibile, ar fi suficiente 

pentru ca toți locuitorii lumii a treia să aibă ce mânca. 

Vegetarienii „răsar“ şi se înmulțesc din ce în ce mai mult - numai în 
S.U.A. există peste 14 milioane. Consideraţi până nu demult ca fanatici 
sau hippy întârziați, vegetarienii sunt astăzi priviți cu tot mai mult re- 
spect. 

Sapte din zece americani mor înainte de vreme din cauza uneia din 
următoarele trei boli ucigaşe: boli cardiace, cancerul şi accidentul vas- 
cular cerebral. In cuprinzătorul său raport către națiunea americană, 
intitulat „Nutriție şi sănătate“, Dr. Everett Koop afirmă în mod categoric 
faptul că alimentația de tip occidental este cauza principală a acestor 
boli. 

Riscul mediu de a dezvolta o boală cardiacă pentru un bărbat care 
consumă carne, ouă şi produse lactate (toate acestea preparate termic) 
este de 50%. Dacă acest bărbat renunță la la carne, riscul scade la 15%. 
Pentru cel care nu consumă carne, ouă şi lactate (neprelucrate termic) 
riscul de imbolnvire coronariană scade la 4%. Comentând aceste 
avantaje, un editorial al „Jurnalului Asociaţiei Medicale Americane“ 
afirmă că o alimentaţie vegetariană poate preveni până la 90% din 
accidentele vasculare cerebrale şi până la 97% din infarctele de miocard. 

Americanii consumă cca 100 milioane de kg de carne de vită 
provenită din America Centrală, în fiecare an. Puternicii proprietari de 
terenuri au distrus aproape jumătate din pădurile tropicale ale regiunii, 
transformându-le în păşuni pentru vitele necesare satisfacerii cererii 
mereu crescânde ale pieţei de mezeluri. Pentru obținerea unui singur 
cârnăcior de 100g sunt necesare 8,5 m? de teren-păşune. 

Aceeaşi suprafaţă de teren care este necesară pentru hrănirea unui 
consumator de carne ar putea hrăni 20 de vegetarieni. Pentru a produce 
un kg de carne comestibilă, un jucan are nevoie de 10kg de grâu şi soia. 
Avem de-a face cu un sistem de conversie deficitar, care funcţionează cu 
o eficienţă de numai 10%. 

Rezultatele studiilor făcute asupra populațiilor (colectivităţilor) 
vegetariene - cum ar fi, de pildă, membrii triburilor Hunza, care sunt 
sănătoşi şi activi şi după 100 de ani - contrastează puternic cu situaţia 
populațiilor mari consumatoare de carne - cum sunt, de exemplu, 
eschimoşii din Alaska, a căror alimentație se bazează aproape exclusiv 
pe ceea ce pescuiesc şi au o speranţă de viaţă foarte scăzută (27,5 ani) 
şi o rată a îmbolnăvirilor foarte ridicată. 

Problema este că, deşi organismul uman este capabil să se hrănească 
cu alimente de origine animală, acestuia îi lipseşte totuşi sistemul 
special de protecție faţă de cantităţile mari de grăsimi şi 
colesterol, sistem cu care organismul animalelor carnivore este 
dotat La om, excesul de grăsime şi colesterol „se îngrămădeşte“ în sânge 
şi apoi începe să se ataşeze de învelişul intern al vaselor de sânge. Astfel, 
cu timpul, arterele se îngroașă şi se îngustează din ce în ce mai mult, 
formându-se plăcile ateromatoase. 

In privinţa afectării mediului înconjurător, se poate spune că pentru a 
obține un kg de grâu sunt necesari 250 1 de apă, în timp ce pentru 
obținerea unui kg de carne de vită sunt necesari 25000 1 de apă. 
(30) 

În acelaşi stil, o lucrare foarte interesantă a dr. V. Florescu, „Cum 
să trăieşti sănătos şi ieftin“, continuă prezentarea unor studii ştiinţifice, 
care atestă, în mod tranşant, necesitatea de a îndepărta carnea din 
alimentația umană: 

Cuvier, creatorul anatomiei comparate, spune:,„Hrana naturală a 
omului, judecînd după structura sa, pare că trebuie să se fi compus din 
fructe, rădăcini şi legume. “ 

Dr. P Carton arată de asemenea că nicidecum nu putem socoti 
carnea un aliment potrivit al omului. Astfel el spune: „Alimentația 
cu cadavre este contrară firii omeneşti, adică instinctului său, 
structurii anatomice şi fiziologice a omului. Instinctul se arată în mod 
netăgăduit. Copiii fură fructe din grădină, dar niciodată nu le 
vine în minte să ia o bucată de carne de la un măcelar. “ 

S-a socotit că pentru fiecare 100 kg de porumb care se dă unui 
bou, se recoltează 3 kg de carne, şi că dacă acest porumb ar fi folosit 
sub diferite forme în alimentația omului, s-ar obține de 5 sau 6 ori 
mai multă hrană decât din 3 kg carne de bou. lar vaca, datorită 
laptelui pe care îl dă, este de 6 ori mai folositoare decât un bou. 

In războiul mondial trecut, profesorul Hindhelde a scăpat pe danezi 
de foame îndemnându-i să-şi taie porcii. In acest fel a rămas populației 
cerealele pe care le foloseau porcii. Tot acest profesor a dovedit că 
vieţii şi sănătăţii nu-i este necesară carnea. 

Profesorul B. Yeo urmărind viaţa a 45 de centenari, a putut să 
observe că cei mai mulți dintre ei nu mâncaseră deloc carne, toată 
viața, doar câţiva folosiră puţină carne şi numai unul cava mei mult. 

Mâncătorii de carne sunt mai puţini rezistenți decât vegetarienii. 
Profesorul I. Fischer de la Universitatea Yale a făcut o experiență 
doveditoare în acest sens. El s-a folosit de două grupe de atleți, obişnuiţi 
cu sporturile, prima alcătuită din tinerii de la Universitate şi care 
foloseau carne, iar a doua, alcătuită de la Sanatoriul Battle - 
Creeke, care erau vegetarieni. 

S-au făcut două probe: Întâi, să ţină braţele în poziție orizontală cât 
puteau de mult şi al doilea, să se lase pe vine şi să se ridice în picioare 
atât cât îi ajutau puterile. Rezultatele au fost surprinzătoare: Toți 
vegetarienii au putut să ţină braţele întinse mai mult de o oră. 
Unul dintre ei a putut să le țină timp de 200 de minute, adică trei ore şi 
20 de minute. Dar nici unul dintre atleții mâncători de carne n-au 
putut să le țină mai mult de 20 de minute. Cea mai mare parte 
dintre ei au lăsat braţele în jos după mai puţin de 15 minute. La 
exerciţiul de lăsare în jos şi redresare, vegetarieni au făcut acest exercițiu 
de 1800-2000 de ori fără să se oprească (unul dintre ei a făcur exercițiul 
de 5000 de ori); nicidecum mâncătorii de carne n-au putut să facă 
exercițiul acesta mai mult de 400 de ori şi cea mai mare parte dintre 
ei n-au trecut nici de 300 de ori. (31) 

In continuare, în lucrarea „Reţete culinare vegetariene“, dr. Valen- 
tin Nădăşan expune rezultatul cercetărilor biostatistice din ample studii 
medicale, prezentate în multe alte tratate occidentale din domeniul 
medical (studiul cărţii este relevant în acest sens): 

In anii 1950 a început primul mare studiu, cuprinzând un număr de 
25.000 de neoprotestanţi din California, cunoscut în cercurile ştiinţifice 
sub numele de „Studiul Mortalităţii Neoprotestante “. Acest studiu realizat 
în strânsă colaborare cu „Societatea Oncologică Americană“ („Ameri- 
can Cancer Society“) a comparat rata mortalității prin diferite boli la 
neoprotestanţi, cu rata mortalității prin aceleaşi boli la restul populaţiei 
de aceeaşi vârstă şi sex din California. Rezultatele au întrecut orice 
aşteptări. Rata mortalității prin totalitatea cauzelor de deces a fost de 

numai 59% față de populaţia generală. 

Ratele mortalității prin boală coronariană, atac vascular cerebral, 
boli canceroase şi diabet zaharat erau şi ele mult reduse, mai exact de 
numai 45-55% faţă de populaţia generală din California. 

La neoprotestanţii din Norvegia, Olanda şi Japonia, rata mortalității 
prin boală coronariană s-a dovedit a fi de asemenea mai scăzută, de numai 
4-60% din rata constatată la populația generală iar rata mortalității prin 
cancer a fost de numai 20-70% din rata restului populaţiei din țările respectiv. 

In anii 1970, studiul pe populația neoprotestantă a intrat într-o nouă 
etapă, cuprinzând 34.000 de bărbaţi şi femei. Obiectivul acestui studiu 
era identificarea legăturilor dintre modul de alimentaţie al omului şi 
incidenţa bolilor canceroase şi cardiovasculare, prin compararea 
diferitelor categorii de neoprotestanți între ei, de exemplu: compararea 
stării de sănătate a celor ce consumă carne cu cei care nu consumă carne. 
Acest nou studiu de proporții uriaşe, finanţat de guvernul S.U.A., este 
cunoscut sub numele de „Studiul Sănătăţii Neoprotestanţilor din Califor- 
nia“ 

Constatarea sintetică a acestui studiu ne spune că „mortalitatea 
datorată tuturor cauzelor a fost asociată cu un consum redus de salate 
verzi şi un consum mare de ouă şi carne“ . 

Din nefericire, suprafeţe imense de teren agricol sunt destinate creşterii 
intensive a animalelor. Pentru a se obţine 1 kg de carne de vită se utilizează 
16Kg proteine din plante. Prin ciclul alimentar se face o risipă de proteine 
şi de glucide de 90%. Pentru asigurarea unui regim adecvat din punct de 
vedere nutritiv, este nevoie de 7 ori mai mult teren dacă regimul include 
carne față de terenul necesar pentru a asigura un regim vegetarian. 

Intre anii 1990-1991, numărul vegetarienilor din Marea Britanie a 
crescut de la 3,7% la 7%. Aproape 20% din populaţia britanică nu consumă 
carne de vită. Confruntaţi cu o asemenea ameninţare (pericolul Encefalitei 
Spongiforme Bovine - E.S.B.), statisticile indicau în 1992 că în fiecare 
săptămână, 28.000 de adulţi din ţările Regatului Unit devin vegetarieni. 
Societatea vegetariană din marea britanie estimează că în anul 2000, 20% 
din populaţia țării vor fi vegetarieni. (65) 

Pe linia susţinerii alimentaţiei cât mai naturale (din care se elimină 
carnea, ca sursă a atâtor otrăvuri), o şi mai mare credibilitate prezintă 
cartea dr. med. Dean Ornish („Revoluţie în terapia bolilor de inimă“), 
care oferă studii clinice documentate, efectuate în colaborare cu un 
mare grup de medici specialişti, din diverse institute de 
cercetare, clinici şi spitale din S.U.A., pe o durată de 14 ani, 
la care au participat mii de bolnavi cardiaci (a se vedea revista 
internaţională „The Lancet“, vol. 336 din 21 iulie 1990). 

Programul său, denumit „Deschiderea inimii“ a produs la început o 
adevărată explozie în lumea ştiinţifică medicală. După severe verificări 
tehnico-medicale, acest program este astăzi recunoscut în întreaga 
lume medicală (inclusiv de dr. Claude Lenfant, director al National 
Institute of Health, S.U.A., şi dr. Antonio M. Gotto Jr., preşedinte al 
American Heart Association), prezentat la congresele de cardiologie şi 
introdus ca terapie de bază în clinicile de specialitate din S.U.A. şi Occident. 

Astfel, în această deosebit de importantă lucrare, se susține inclusiv 
următoarele: 

Societatea americană a asistentelor dieteticiene (American 
Dietetic Association) a emis o declaraţie de principii, în care se spune: 

„O cantitate considerabilă a studiilor ştiinţifice dovedeşte relaţia pozitivă 
dintre modul vegetarian de viață şi scăderea riscului pentru o serie întreagă 
de boli cronice, degenerative, cum ar fi obezitatea, bolile de inimă 
coronariene, hipertensiunea, cancerul intestinului gros şi altele. In afară 
de aceasta la vegetarieni apar mai rar osteoporoza, cancerul pulmonar, 
cancerul de sân, calculii renali, calculii biliari şi diverticulozele (boli ale 
intestinului). Deşi dieta vegetariană asigură foarte bine necesarul de 
proteine al organismului sau chiar îl depăşeşte, conţine de obicei mai puţine 
proteine decât alimentaţia nevegetariană. Acest consum redus de proteine 
poate să fie excelent pentru sănătate; după toate probabilitățile este şi 
explicația numărului redus de cazuri de osteoporoză la vegetarieni şi a 
ameliorării funcţiilor renale la oamenii cu rinichii deja bolnavi. In afară de 
aceasta, consumul redus de proteine înseamnă în general, şi un conţinut 
mai redus de grăsimi din alimentaţie, cu toate avantajele legate de acesta, 
căci alimentele care sunt bogate în proteine conțin adesea şi foarte multe 
grăsimi. Societatea dieteticienelor americane este de părere că 
vegetarianismul crează toate condițiile pentru păstrarea sănătații, 
în ceea ce priveşte valoarea nutritivă, reprezintă o hrană vitală, 
completă, atunci când este alcătuită cu grijă. Dieta de vindecare 
este vegetariană. “ 

Oamenii a căror alimentaţie este săracă în grăsimi şi colesterol şi 
este vegetariană au în copilărie valori normale de tensiune arterială şi 
de colesterol; aceste valori nu cresc când înaintează în vârstă, iar bolile 
de inimă coronarine sunt foarte rare la aceste grupuri de oameni. 

Oamenii care se hrănesc într-un mod tipic pentru S.U.A. şi ţările 
occidentale industrializate au în copilărie valori normale de tensiune arterială 
şi de colesterol; însă de regulă, aceste valori cresc odată cu înaintarea în 
vârstă, iar bolile coronariene de inimă sunt foarte trecvante la aceşti oameni. 

Majoritatea oamenilor din țările mai puţin industrializate se hrănesc 
în acest mod vegetarian şi boala coronariană de inimă este atât de rară 
în aceste ţări, ca malaria aici. 

Cercetătorii au pornit, chiar la început de la supoziţia că oamenii 
nu sunt dispuşi să-şi schimbe modul de viaţă şi să treacă la un regim 
foarte sărac în grăsimi, preponderent vegetarian, deşi două treimi 
din populația lumii s-a hrănit aşa timp de secole. 

Mulţi antropologi sunt de părere că strămoşii noştri din 
istoria veche şi mai nouă au fost preponderent vegetarieni, 
în ciuda imaginii arhicunoscute a omului din peşteră-vânător. 

In jurul anului 1900, substanţele vegetale asigurau două treimi din 
proteinele alimentaţiei tipice americane, în timp ce astăzi, două treimi 
din proteinele pe care le ingerăm sunt de origine animală. 

In afară de efectul pozitiv asupra inimii, o alimentaţie care conține 
foarte puţine produse animale reduce riscul multor feluri de maladii 
canceroase. Dr. T. Collin Campbell de la Universitatea Cornell şi 
dr. Richard Peto de la Universitatea Oxford au efectuat studii medicale 
în China, timp de mai mulți ani. 

Dr. Campbell a spus: „Noi, oamenii, suntem de fapt o specie 
vegetariană; ar trebui să consumăm alimente vegetale, într-o mare 
varietate şi să limităm la minimum alimentele de natură animală. Cu 
cât este mai mare partea de produse animale din alimentaţie, cu atât 
mai mare este riscul îmbolnăvirii de cancer. Majoritatea oamenilor care 
se îmbolnăvesc de cancer pulmonar sunt fumători, dar nu toţi ftumătorii 


410 


se îmbolnăvesc de cancer pulmonar. La fumători, se pare că o 
alimentație cu produse animale măreşte riscul mbolnăvirii 
de cancer, în timp ce o alimentaţie cu precădere din fructe şi 
legume reduce acest risc“. In China, se pare că situaţia este aceeaşi 
la cancerul de ficat. 

Sportivii au constatat că-şi pot mări performanţele dacă respectă o 
dietă bogată în hidraţi de carbon de formă complexă (fibre vegetale) şi 
săracă în grăsimi saturate. Echipe cunoscute de fotbal (american), 
începând de la „New York Yets“ până la „Cei 49 din San Fran- 
cisco“, renunță câteodată la friptura tradițională înaintea unui meci în 
favoarea unor mâncăruri care sunt bogate înproduse cu fibre vegetale. In 
„New York Times“ se putea citi: „Janet Horowitz, consilieră în 
probleme de diabet a celor de la „Jets“, a declarat că grăsimea este 
„out“ (exclusă), în timp de alimentaţia vitală completă - „in“ (cea aleasă 
„singura recomandată)“. 

Starul de tenis Martina Navratilova îşi datorează succesele 
fenomenale pe terenul de tenis (anii '80), în cea mai mare parte dietei 
alimentare, care este foarte săracă în grăsimi şi foarte bogată 
în hidrați de carbon de formă complexă (fibre vegetale). 

Şi alţi sportivi au descoperit avantajele unui mod de alimentaţie 
vegetarian. Campioni pe care l-am meniționat deja, Edwin Moses, a 
fost neînvins în cursa cu obstacole timp de 8 ani. (32) 

Legat de ultimul aspect expus în deosebita lucrare anterioară, se ştie 
că dublul campion olimpic la înot pe distanţe lungi, Roos din 
S.U.A., celebru la începutul secolului, a publicat o carte, în care arată că 
mesele sale erau alcătuite 90% din crudităţi şi că nu mânca 
deloc carne! 


Mai departe, vom desfăşura prezentarea noastră, cu alte informații 
de acelaşi tip, provenite din mai multe surse cât se poate de „autorizate“ 
(dr. Mincu, bioch. Segal, dr. Bieler, dr. Gerson etc.), cu acelaşi 
stil de promovare a ideilor din capitolul nostru (chiar dacă nu aceasta 
a fost în intenţia iniţială a unora dintre aceştia): 

Gruparea mormonilor din Utah, S.U.A., are o incidenţă mai redusă 
a cancerului colonului şi stomacului, iar la femei se înregistrează o 
frecvență mai mică a cancerului uterului decât la restul populației. In 
general, grupările etnice care au introdus restricţii de carne, peşte, 
băuturi alcoolice şi băuturi stimulante au un procent mai redus al 
incidenţei cancerului. In schimb, creşterea consumului de carne şi de 
grăsimi favorizează apariţia cancerului colonului. In ţările subdezvoltate, 
unde majoritatea populaţiei se hrăneşte cu alimente pe bază de legume 
şi cereale, cu foarte puţină carne şi grăsimi, incidenţa carcinoamelor 
este de 10 ori mai mică decât în S.U.A. Un studiu făcut în Hong Kong, 
pe două grupe socio-economice distincte, a demonstrat că mortalitatea 
provocată de cancerul colonului este de două ori mai ridicată la grupa 
care consumă 3.900 Kcal/zi faţă de cea care se rezumă la 2.900kKcal/zi. 

Prelungirea duratei vieţii prin limitarea alimentației este asociată 
frecvent cu frânarea proceselor de îmbătrânire la diferite niveluri 
biologice. Animalele supuse unui regim energetic restrictiv îşi micşorează 
masa corporală, iar temperatura este cu 1,2-1,5C mai redusă decât la 
animalele de control. Totodată se măreşte necesarul de oxigen, se frânează 
transformările determinate de vârstă ale ARN-ului din țesuturi, se opreşte 

îmbătrânirea colagenului, se inhibă sinteza proteică, iar echilibrul acido- 
bazic este deplasat spre domeniul alcalin. Prin micşorarea valorii 
calorice a raţiei la 50% faţă de recomandările standard, se produce o 
scădere a conţinutului de proteine în mitocondriile hepatocitului şi ale 
rinichiului ca urmare a modificării metabolismului proteinelor şi ale ARN- 
ului şi AND-ului, are loc o reducere importantă a activităţii 
citocromoxidazelor şi o creştere a gradului de fosforilare şi oxidare în 
mitocondrii, în timp ce majoritatea sistemelor enzimatice işi păstrează 
aceeaşi activitate funcţională ca şi la animalele de control. Prelungirea 
vieții în condițiile unei raţii de energie redusă este corelată cu 
inhibarea îmbătrânirii genomului şi a aparatului de sinteză a proteinelor 
celulare, a țesutului conjunctiv, diminuarea conţinutului de colesterol şi 
lipide în aortă, cu reducerea hiperlipidemiei, cu micşorarea volumului 
adipocitelor, cu creşterea aportului insulinic al pancreasului. Totodată 
se încetinesc modificările neuroendocrine determinate de vârstă, ca 
urmare a stimulării sistemului hipotalamus-hipotiză-tiroidă şi 
hipotalamus-hipofiză-gonade. 

Relaţia alimentaţie-stare de sănătate, urmărită în ultimele decenii 
prin studii epidemiologice, a pus în evidență faptul că regimurile 
alimentare predominant vegetariene exercită efecte benefice asupra stării 
de sănătate. Astfel, un studiu publicat de O.M.S. asupra influenţei 
alimentaţiei asupra mortalității provocate de 12 afecţiuni cronice din 18 
țări dezvoltate a evidenţiat o serie de corelaţii semnificative: corelație 
pozitivă între cancerul intestinal şi consumul de grăsimi, carne, zahăr, 
ouă şi bere; de asemenea între cancerul stomacului şi consumul de zahăr; 
corelaţie pozitivă privind incidenţa BCV la bărbaţii între 45-65 ani şi 
grăsimile saturate, colesterol şi proteinele animale; corelaţie negativă 
pentru aceeaşi grupă între consumul de proteine vegetale, poliglucide şi 
celuloză. 

In Grecia s-a efectuat un studiu privind cauzele cancerului colorectal 
în două spitale din Atena, pe 100 de bolnavi cu cancer confirmat histo- 
logic. Bolnavii au indicat un consum mai redus de legume, în special 
sfeclă roşie, spanac, lăptuci şi varză şi un consum preferențial de carne 
de oaie şi de vită. Intre cele două extreme (regim bogat în legume - sărac 
în carne, faţă de sărac în legume - bogat în carne) coeficientul de risc a 
fost de 8, considerat suficient pentru a explica incidenţa cancerului 
colorectal. 

În Japonia, în 1985 s-au publicat studiile efectuate de centrul onco- 
logic pe o perioadă de 20 de ani pe un număr de 122.000 de persoane în 
vârstă de peste 40 de ani. Din cele 16 grupe în care au fost împărţite, , cea 
„nicotinică“, „alcoolică“ şi „carnivoră“ au înregistrat o mortalitate datorată 
cancerului de două ori mai mare decât grupa „legumicolă“. (19) 

Dr. Albert Schweitzer, care a construit un spital în Lambarene, 
în Africa Centrală, acum 40 de ani, raporta în scrisorile sale din 
octombrie 1954, următoarele: „Mulţi nativi, în special cei din comunități 
mai mari, nu mai trăiesc acum ca odinioară - ei obișnuiau să se 
hrănească aproape în exclusivitate pe baza fructelor şi legumelor, 
bananelor, cassarei, isnamului, taro, cartofilor dulci şi a altor fructe. 
Acum ei trăiesc pe baza laptelui condensat, a untului conservat, a cărnii 
şi peştelui conservate şi a pâinii.“ Dr. Schweitzer a remarcat în 1954, 
prima operaţie de apendicită la un nativ din regiune: „Data apariţiei 
cancerului şi a altor boli ale civilizaţiei nu se poate urmări în regiunea 

noastră africană cu aceeaşi certitudine ca cea a apendicitei, întrucât 
examenele microscopice există aici doar de câţiva ani. Indeajuns de 
ciudat este faptul că nu am avut nici un caz de cancer înainte, în spitalele 
noastre. “ 

Dr. Salisbury a raportat, cu privire la indienii Navajo (cu un 
sistem alimentar total diferit de cel al societăţii umane actuale), că în 23 
de ani el a avut internați 35.000 de indieni şi numai 66 de cazuri de 
cancer. Rata mortalităţii la aceşti indieni este de 1/1.000, în timp ce la 
indienii care au acceptat o parte a nutriţiei civilizaţiei moderne, este de 
1/500. (61) 

Sănătatea copiilor se situează, în medie, la un nivel destul de scăzut. 
Statisticile au stabilit că între 1948-1952, în S.U.A., 52% dintre tineri au trebuit 
să fie declaraţi inapți pentru serviciul militar din cauze fizice sau mentale. 

Statistici recente au demonstrat că un american mediu (poporul 
cel mai mare consumator de carne din lume) consumă pe an, în medie, 
o cantitate de carne egală cu greutatea sa corporală - circa 85kg. Este 
un obicei, să se mănânce carne de trei ori pe zi. Carnea are un efect de 
încălzire (stimulare) asupra corpului. Din cauza acestui efect stimu- 
lant, un exces de proteine în hrană dă o impresie de confort; numai că, 
pentru medicul priceput, există o mare diferență între această stare 
euforică şi adevărata sănătate. (5) 

In perioada dintre cele două războaie mondiale, când a fost necesar să 
se reducă drastic consumul de alimente de origine animală, vegetarismul a 
fost promovat şi de pe o bază mai ştiinţifică, „Washington Post“ din 2 
octombrie 1943 publica numărul vegetarienilor din S.U.A. determinat la 
un recensământ, ca fiind de 2,5-3 milioane. 

Un studiu realizat în 1984 de SECODIF la cererea OFIVAL (Office Na- 
tional Interproffesionel des Viandes de Elevage et dAgriculture) arată că în 
Franţa 14% din populaţie este cvasivegetariană (foarte rari consumatori de 
carne). (58) 

Intr-o lucrare a prof. Dan Bozaru, despre valenţele pozitive ale 
alimentaţiei vegetariene, este prezentat un aspect care a mai fost atins până 
acum, cel referitor la paradoxul oferit de perioada războiului: faptul că 
restricțiile culinare specifice acestei perioade au generat efecte 
benefice pentru anumite categorii de boli (exceptând, totuşi, 
problema insuficienţelor nutriţionale ale unor principii vitale). 

Astfel, în această lucrare, se precizează: 

Valoarea regimului vegetarian a fost spontan recunoscută în timpul 
blocadei Danemarcei din timpul primului război mondial. In timpul res- 
pectivei blocade, danezii au fost oarecum constrânşi să trăiască hrănindu- 
se numai cu cereale, legume, fructe, miere şi produse lactate. In timpul 
primului an de raţionalizare, uluitor a fost faptul că mortalitatea a scăzut 
cu 17% şi efectele extraordinare ale acestui regim au fost, pe ansamblul 
întregii populaţii - o sănătate globală mult mai bună şi o scădere netă a 
mortalităţii (evident, altele decât generate de război). 

In anii 1940-1945, Norvegia, la rândul ei, a fost supusă unei experiențe 
militare, când a fost stringent necesar să se facă restricţii foarte mari în 
ceea ce privea consumul de carne. Scăderea aproape imediată a ratei 
generale a mortalității datorată bolilor vasculare a fost urmată apoi de o 
semnificativă revenire rapidă la rata mortalităţii de dinainte de război, atunci 
când populația ţărilor respective şi-a reluat regimul alimentar obişnuit în 
care predomina carnea. 

Eschimoşii, care trăiesc preponderent cu carne şi peşte, îmbătrânesc 
totuşi foarte repede, având o medie de viaţă de numai 27 de ani şi jumătate. 
Kirghizii, trib nomad din Rusia orientală, al căror regim se compune în 
mod esenţial numai din carne, îmbătrânesc la rândul lor prematur şi mor 
destul de repede, fără a depăşi, cel mai adesea, vârsta de 40 de ani. 

Un alt fenomen remarcat de Dan Bozaru, se referă la legătura indiso- 
lubilă între consumul dominant carnat al unei populații, şi durata medie de 
viaţă corespunzătoare unei asemenea atitudini (uneori impusă de condiţiile 
de mediu) - spre deosebire de populaţiile orientale, cu consum mult mai 
moderat de proteine carnate şi cu durată medie de viaţă corespunzătoare. 

Acest aspect, însă, poate fi relevat mai ales în situaţii concrete, ale 
unor personalități care, prin alimentaţia fără carne, fie dezvoltă o vitalitate 
surprinzătoare (ce susține o acțiune sportivă de anvergură), fie asigură un 
tonus artistic şi longeviv absolut surprinzător - elemente foarte bine 
surprinse de două interviuri luate de revista franceză „Medicine 
douce“. 

Unul dintre acestea se referă la un caz foarte interesant - cel al 
patinatoarei franceze Surya Bonaly. Născută la 15 decembrie 1973 la 
Nice, Franţa, supranumită şi „luptătoarea“ sau „tigroaica“, aceasta 
prezintă un palmares deosebit: campioană mondială de juniori în 
1991, 5 titluri de campioană europeană între 1991-1995, 3 titluri 
de vicecampioană mondială între 1993 şi 1995, a 4-a la Jocurile 
Olimpice de la Lillehamer (1994) şi, în sfârşit, campioana Franţei 
din 1988 până în 1995. 

Deşi la 154 m. şi 42 Kg. în prezent, din fragedă copilărie a frecventat 
sălile de gimnastică, a făcut scrimă, sărituri, caiac, volei, ski, dans şi... patinaj. 
Adoptată la vârsta de 8 luni de către părinţii săi, a devenit prima franțuzoaică 
care a cucerit titlul european la patinaj artistic fără nici o dificultate. 

Câteva extrase din interviul său acordat revistei franceze „Medi- 
cine douce“ sunt relevante despre rezultatele obținute, prin prisma 
modului de abordare a nutriţiei: 

Medicine douce: Obiceiurile dvs. alimentare sunt compatibile 
cu un nivel sportiv ca al dvs.? 

Surya Bonaly: li revine publicului sarcina de a judeca! Când eram 
foarte mică, am avut o eczemă. Părinţii m-au oprit să mai mănânc 
carne şi gata, într-o săptămână eram vindecată. De atunci sunt 
vegetariană. Mănânc „bio“, mă aprovizionez din pieţele din Joinville, 
din magazinele dietetice cu cereale şi ador fructele exotice. In cazul 
vreunei căderi mai dure mă întorc la macrobiotică. Oriunde aş fi în 
lume, caut întotdeauna produse naturale, dietetică... 

M.d.: Dar atunci când sunteţi cu adevărat bolnavă? 

Surya: Bolnavă? A, da... ştiţi, cea mai gravă boală pe care 
o am este o răceală. Răcesc cam o dată la 2-3 ani... 

Al doilea caz se referă la modul de nutriție a unei mari vedete de 
muzică „pop“ din S.U.A., Tina Turner, ce-şi menţine o formă fizică 
de invidiat la cei peste 60 de ani ai săi şi care-i permit prezenţa în 
continuare în sălile de spectacole, nu numai ca interpretă, ci şi ca 
dansatoare de excepţie (pentru anul 1997). lată, destăinuit, „secretul“ 
acesteia: 

_ Dimineaţa nu beau cafea, nu mănânc lucruri grase sau carne. 
In fiecare zi, la 6.30 mănânc o banană şi două portocale; acest lucru îmi 
dă energie până la 11.30. Nu mănânc sandvişuri, hamburgeri, nu 

beau băuturi gazoase. La o oră după fiecare masă, beau câte un pahar 
de ceai neîndulcit pentru că îmi curăță tubul digestiv. Inainte de fiecare 
concert, mănânc 100g alune americane şi /sau semințe de dovleac, 
neprăjite. 

Tin post total o zi pe săptămână. Astfel îmi curăț organismul. 
Esenţial pentru această purificare este să beau cât mai multe lichide, 
altfel toxinele nu pot ieşi din corp şi-ţi va fi mai rău. 

Clisma: nu mi-e ruşine s-o afirm şi nici nu sunt singura - Naomi 
Campbell, Lady Di, Kim Basinger şi multe altele fac asta destul de 
des. In fiecare săptămână, în ziua în care ţin post, îmi fac clisma cu ceai 
de muşeţel. Astfel închei purificarea corpului. 


Astfel se încheie acest veritabil „potpuriu“ de secvenţe, ale unor 
studii şi observaţii pertinente, autorizate medical, care confirmă şi susțin 
ideea promovată de noi - sugerată, dar (încă) neoficializată - a unei 
alimentațţii naturale, „eliberată“ de produsul cadaveric numit carne. 

Care sunt următorii paşi, pe drumul desăvârşirii Alimentaţiei Natu- 
rale, vom vedea în subcapitolele următoare. Deocamdată, în continuare, 
vom parcurge argumentaţia de tip biologic - prin elemente concrete, 
medicale, în faţa cărora nimic nu mai poate fi interpretabil... 


8.1.3 ARGUMENTE BIOLOGICE 
ALE ALIMENTAPIEI FARA CARNE 


8.1.3.1 ARGUMENTELE ANATOMIEI 
3| FIZIOLOGIEI COMPARATE 


Cuvier, întemeietorul anatomiei comparate, a fost categoric în 
afirmaţia că strămoşii omului au folosit numai hrana naturală şi că omul 
actual este structurat anatomic pentru o astfel de nutriție. Mai mult decât 
atât, Cuvier însuşi, practica o alimentaţie vegetariană precum 
şi alți mari naturalişti ai lumii: Buffon, Linne, Douberton, Flourens, 
Milde-Edwars, etc., după cum afirmă Leonce Carlier în „Les Legumes 
et les fruits guerisent“. 

Mai recent, prof. R.L. Simons de la Yale University, susține acelaşi 
lucru, făcând dovada cu Driopitecii de origine tropicală şi temperată. 

Un studiu pertinent pe teme de anatomie şi fiziologie comparată au 
realizat doi mari nutriționişti spanioli - Franz Joyce şi Pozas 
Hermosilla. In lucrarea acestora, referitoare la aceeaşi temă ca şi a 
Tratatului nostru („El crudivorismo“), se precizează: 

Frugivorele (,„,Fructivorele“) au molari prevăzuţi pentru capacitatea 
de a mesteca fructele uscate. Caninii lor se deosebesc de aceia ai 
carnivorelor, prin faptul că sunt mai puţin ascuţiţi, arătând că sunt folosiţi 
numai pentru spartul nucilor, alunelor și a altor fructe semitari, aşa cum 
fac primatele (adică maimuţele antropoide mari: cimpazeul, urangutanul 
şi gorila) şi veveriţele. Molarii frugivorelor sunt mai mult sau mai puțin 
largi şi laţi, fiind capabili numai de a măcina alimentele. Este important 
de observat că nici un molar al fugivorelor nu conține ascuţişuri la 
partea superioară şi prin aceasta nu le foloseşte la masticația cărnii. 

Carnivorele au colții (caninii) sub formă de cârlige, iar molarii au 

de asemenea ascuţişuri cu o conformaţie specială, pentru a mânca carne 
crudă. Maxilarele lor inferioare nu permit mişcări laterale. Incisivii lor 
sunt ascuțiți, sub formă de colți. 

Omnivorele au o dentiţie cu caracter mixt, atât de tip carnivor, cât 
și frugivor - au caninii şi unii molari ca ai carnivorelor, iar incisivii şi 
ceilalți molari sunt identici celor ai frugivorelor. (12) 

În continuare, autorii spanioli citează principiul „corelării“ emis de 
Couvier, după care, atunci când un organ suferă o transformare, celelalte 
organe ale aceluiaşi corp, vor fi de asemenea modificate (Acest principiu, 
cel puţin cu privire la alimentaţie este exact, deoarece fiecărui tip de dentiție 
îi corespunde un sistem propriu de alimentaţie şi de organizare a aparatului 
digestiv, cât şi sistemului de mişcare şi a simţurilor): 

„Cum dentiția omului (dinţi, canini şi molari) este identică frugivo- 
relor (fructivorelor), adică este constituită pentru a tăia şi mesteca 
cereale, fructe şi vegetale, dovedesc că modelul omului este prin natură 
frugivor, prin urmare vegetarian.“ 

Membrele superioare şi inferioare ale carnivorelor şi omnivorelor 
flectează în acelaşi sens, în timp ce la frugivore membrele superioare 
flectează în sens opus celor inferioare (cazul omului). 

Unghiile carnivorelor sunt gheare pentru sfâşiat şi prins, ale 
frugivorelor sunt „scule“ pentru cățărat. Ursul, care este omnivor, are 
gheare pentru sfâşiat, dar şi pentru căţărat. (12) 

Tot în acest sens, de susținere a unor asemenea idei, stau mărturie 
alte două citate a unor surse autorizate medicale. Astfel, în revista 
americană „Medical Counter Point“, dr. William S. Collins scria: 

„Omul este înzestrat în mod evident cu o dantură ce se aseamănă 
mai mult cu cea a ierbivorelor decât cu cea a carnivorelor; erbivorele 
au incisivii ascuţiţi pentru a tăia iarba, molarii cu suprafața plată pentru 
a zdrobi legumele şi fructele, în timp ce caninii sunt scurți şi rotunjiți, 
inapti să sfâşie şi să strivească carnea“. 

De asemenea, dipl. microbiol. Mariana Ghezzo, susține aceleaşi 
elemente anterior citate: 

Toţi dinţii noştri stau foarte aproape unul de celălalt pentru ca fibrele 
vegetale să nu pătrundă între ei, să rămână acolo şi să putrezească. Există 
posibilitatea să rămână între dinţi eventuala carne consumată; aceasta se 
datoreşte masticaţiei greşite. Animalele carnivore au un alt tip de maxilar 
şi dentiţie. Ei au dinţi ascuţiţi separați de spaţii mari. Cu dinţii ascuţiţi pot 
rupe carnea şi spaţiile interdentare împiedică rămânerea fibrelor între dinți. 

Maxilarul omului este în mod cert maxilarul unui erbivor, care 
trebuie să-şi mestece mâncarea cu ajutorul lui. Maxilarul omului poate 
fi mişcat pe orizontală ca şi maxilarul rumegătoarelor, şi nu pe verticală 
ca maxilarul animalelor de pradă. 

Fibrele vegetale au nevoie de mai mult timp pentru a fi digerate, 
în timp ce proteina animală poate fi digerată repede, iar odată cu ea intră 
în organism miliarde de bacterii de putrefacție, care pot periclita sănătatea 
consumatorului. La om, intestinul său este cel puţin de două ori mai lung 
decât cel al unui animal de pradă de aceeași mărime. (62) 

Continuând ideea privitoare la relaţiile antomo-fiziologice ale 

intestinelor şi a celorlalte segmente ale organismului la cele 
două specii (erbivore şi carnivore), cu trimiteri şi la omni- 
vore, autorii spanioli, citați la începutul subcapitolului, ne precizează, 
în continuare: 

Este de o deosebită importanţă compararea dimensiunilor 
intestinelor dintre diferitele tipuri digestive de animale, deoarece acestea 
arată clasa de alimentaţie a fiecărei specii. 

Astfel, de exemplu, carnivorele au un tub digestiv echivalent cu de 
4 la 5 ori lungimea corpului lor. De n-ar fi aşa, reziduurile intestinale 
ale alimentaţiei cu carne care se descompun şi putrezesc cu mare 
uşurinţă în cazul unor intestine foarte lungi întârziind mai mult timp 
înainte de a fi expulzate, fermentează putrid, dând naştere intoxicaţiilor 
intestinale. 

Marea abundență de sucuri pancreatice, hepatice şi intestinale în 
intestine relativ scurte, fac ca animalele carnivore să digere mai bine 
carnea şi de asemenea pot excreta rezidiile cu o mai mare 
promptitudine. 

Intestinele ființei umane sunt foarte diferite de acestea, având lungimea 
de 8 la 10 ori statura omului normal, fapt de o extremă importanţă. 
Resturile vegetale în intestine (subţire, gros, colon) nu sunt atât de toxice 
nici nu putrezesc atât de repede ca produsele din carne. De aici rezultă 
că intestinele umane nu au nevoie de nici un volum atât de mare de 
sucuri digestive, nici atât de puternice pentru digerarea alimentelor 
vegetale. De aceea resturile intestinale sunt transportate mai mult timp şi 
stau mai mult timp în intestine. Prin urmare natura a dovedit că intestinele 
sunt adecvate pentru digestia vegetalelor şi nu pentru carne. (Este acum 
uşor de înţeles de ce marea majoritate a persoanelor care consumă carne 
au probleme hemoroidale sau alte suferinţe ale porțiunii inferioare ale 
tubului digestiv, datorită reabsorbţiei toxinelor ca urmare a lungimii prea 
mari a intestinelor proiectate pentru hrana frugivoră). 

Saliva carnivorelor este puternic acidă şi conţine fermenţi digestivi 
cu acțiune asupra cărnii, mult mai puternici decât ai omului. Saliva 
umană este de la slab acidă la puternic alcalină. Ea conțină fermenţi 
digestivi care au o mai mare putere digestivă pentru alimentele 
farinacee, decât pentru protide. 

Cum carnea este alimentul ideal al animalelor carnivore, de digestie 
acidă, este natural ca aceasta să necesite o cantitate mai mare de acid 
clorhidric şi de asemenea de pepsină pentru a fi digerată. S-a calculat 
că animalele carnivore secretă de două ori mai mult suc gastric decât 
omul. 

Din cele semnalate se înţelege clar, că omul nu este adaptat pentru a 
mânca carne. In cazul că se obişnuieşte cu aceasta din urmă, el obligă 
stomacul să secrete o mai mare cantitate de sucuri, violând astfel capacitatea 
digestivă normală. Insistenţa de a mânca alimente din carne, obligă stomacul 
la o hiperfuncțiune a secreției sucurilor, care dau loc hiperclorhidriei, care 
este o consecinţă directă şi exclusivă a alimentaţiei cu carne. Hiperclorhidria 
este primul pas către ulcerul gastric, care la rândul său poate degenera în 
cancer. Dacă pereții stomacali sunt destinați să suporte un gram de acid 
clorhidric şi îl obligăm să tolereze 10 grame, este evident că se vor debilita, 
irită şi în final, inflama şi ulcera. Toate acestea se petrec foarte logic ca 
rezultat al preferinței pentru carne, în locul alimentelor vegetale. 

Mai trebuie observat în această privinţă, că primul aliment al omului, 
laptele matern, conține numai 2,5% albumină în timp ce carnea conţine 

20%. Această diferenţă mult prea mare, argumentează că omul a fost 
făcut să reziste la o cantitate maximă de albumină a nou-născutului. 

Funcţia hepatică este legată de necesitatea detoxifierii sângelui și 
ca urmare întregul volum al acestuia trebuie să treacă prin ficat. Cu cât 
sângele este mai încărcat cu componente toxice, cu atât ficatul este obligat 
să lucreze mai intens, devenind la un moment dat suprasolicitat. Aceasta 
explică de ce animalele carnivore au o viață mult mai scurtă 
decât a erbivorelor şi frugivorelor. 

Un om de ştiinţă francez, referitor la funcţia hepatică a tăcut următoarea 
experienţă: el a luat doi câini cărora le-a eliminat funcţia hepatică, legând 
direct vasele de sânge, astfel ca ficatul să rămână izolat şi a hrănit pe unul 
cu carne, alimentul său natural, iar pe celălalt cu vegetale. Rezultatul a fost 
următorul: primul câine a murit după trei zile, de intoxicații iar 
celălalt hrănit vegetarian, a murit 20 de zile mai târziu. Aceasta 
dovedeşte în mod irefutabil toxicitatea cărnii chiar pentru carnivore, în 
permanenţă şi mai ales când nu funcţionează ficatul. Ficatul este prin urmare 
un organ capital al vieţii omului, pentru care acesta din urmă, ca şi în cazul 
stomacului, nu trebuie forțat să digere alimentele contra indicate naturii 
umane. 

Carnivorele secretă o cantitate dublă de suc pancreatic decât cea a 
omului şi a maimutelor. 

Dacă câinele sau oricare animal carnivor ar secreta numai cantitatea 
obișnuită pentru om, n-ar întârzia să moară. 

La rândul său, pancreasul ființei umane furnizează intestinului suc 
pentru procesul digestiei, care are caracter accentuat alcalin, în timp 
ce cea gastrică este acidă. 

Pentru că vegetalele nu dau produse toxice nici la digestie, nici la 
pătrunderea în sânge a metabolizatelor, mica cantitate de suc pancre- 
atic pe care o secretă omul este suficientă pentru nutriţie şi dezvoltarea 
sa normală. Deoarece carnea este toxică pentru om, necesită mult mai 
mult suc pancreatic, având ca rezultat faptul că ingestia sa atacă 
pancreasul, fapt care produce în multe cazuri diabet, boală pe care 
vegetarienii autentici n-o Cunosc. 

Funcţia renală este de excretie, atât pentru animalele carnivore, 
cât şi pentru om. Cu cât mai multă carne mănâncă o persoană, cu atât 
mai mult excreţiile sale seamănă cu acelea ale carnivorelor. Cu cât se 
mănâncă mai multă carne cu atât mai mult trebuie să lucreze rinichii şi 
cu atât mai puternică şi mai toxică este urina. Aceasta este motivul 
pentru care țesuturile pe unde circulă urina, se irită şi se inflamează, 
determinând prin aceasta manifestări artritice. (12) 

Din aceste elemente se poate deduce clar caracterul 
„frugivor“ şi „crudivor“ (adică natural), pentru care a fost 
„proiectat“ organismul uman de către natură. 

Din punctul de vedere al anatomiei şi fiziologiei comparate, omul se 
apropie mult de tipul expus mai sus, aşa cum se presupune a fi fost la 
începuturile evoluţiei sale, timp îndelungat. Or, o schimbare majoră în alimentație 
-care să păstreze echilibrele dominante în organism şi să asigure o rearmonizare 
a raporturilor cu mediul ambiant - implică o „reproiectare“ şi „reprogramare“ 
a organismului, pentru a face față noilor solicitări. Se pare că organismul s- 
a adaptat, fără a-şi modifica structura anatomică majoră. 

Astfel că, din toate aceste puncte de vedere, rezultă că asocierea 
omului cu grupul omnivorelor pare nejustificată, mai ales că în 

acest grup intră urşii bruni, păsările de curte şi alte păsări, ce se 
apropie mai degrabă (anatomo-fiziologic) de grupa carnivorelor, prin: 
scurtimea intestinelor, aciditatea mare a sucului gastric, prezenţa 
ghearelor etc. 

Un exemplu asemănător, ce induce în eroare, este cazul porcului, 
considerat omnivor, asemenea omului. Acesta este aşa, însă un omnivor 
forțat de om. Căci porcul mistreţ este vegetarian 100%. 

Aceeaşi situaţie şi în comparaţia dintre om (putem spune, omnivor 
forțat) şi maimuțe, vegetariene prin definiție (după Brehm). 


La finalul acestui subiect, prezentăm o sinteză a acestor informaţii 
deosebit de condensate, realizată de dr. Ernest Gunther, mare adept 
al tratamentelor naturale, cu rezultate deosebite în această privință: 

Ce categorie de animale este mai apropiată de om în ceea ce priveşte 
anatomia şi fiziologia aparatului digestiv? E vorba, oare, de categoria anima- 
lelor de pradă, a erbivorelor, a omnivorelor (ex. porcul) sau a acelora ce 
se hrănesc mai ales cu fructele (maimuţele)? Gorila, de exemplu, nu 
mănâncă nici un pic de carne. maimuța antropoidă este singurul animal al 
cărui aparat digestiv este alcătuit şi funcţionează întocmai ca cel al omului. 
Intestinul carnivorelor este de cinci ori mai mic decâtcel uman, iar măselele 
lor sunt zimţate, pe când ale omului sunt tocite, saliva lor este acidă, pe 
când a omului este alcalină, în interior intestinul lor este neted, pe când al 
omului este cutat, limba lor este aspră la pipăit, pe când a omului este 
netedă, chiar şi acidul gastric este mult mai puternic acid (la animalele de 
pradă). 

Organele digestive ale omnivorelor se aseamănă mai mult cu cele 
ale animalelor de pradă decât cu cele ale oamenilor; ceea ce înseamnă 
că un carnivor poate să mistuie mai uşor plante şi fructe comparativ cu 
un mâncător de vegetale şi fructe (vaca, maimuța, omul) atunci când 
este pus în situaţia să digere carnea. Deoarece acidul clorhidric al omului 
este prea slab pentru digestia cărnii, iar intestinul său este ondulat şi de 
cinci ori mai lung decât al carnivorelor, carnea rămâne prea mult în 
interiorul acestuia, ceea ce produce putrefacția şi mirosul urât. 
Substanțele de putrefacție trec prin peretele intestinului, în sânge şi 
generează diverse boli. 

Animalele erbivore nu au gheare pentru a prinde şi sfâşia vânatul. 
Omul şi maimuța sunt singurele animale dotate cu mâini, cu care să se 
poată cățăra pentru a-şi lua fructele din pom, o dovadă că pentru hrănirea 
lor este nevoie în primul rând de fructe. Civilizaţia a produs schimbări 
fundamentale în modul de viaţă al oamenilor, dar aspectul tubului lor 
digestiv a rămas acelaşi. Și astăzi el este la fel cu cel al maimuţei 
antropoide; în consecinţă, şi alimentaţia omului ar trebui alcătuită, în 
primul rând, din fructe! (63) 


8.1.3.2 ARGUMENTE 
BIOCHIMICE, SEROLOGICE îl IMUNOLOGICE 


1. Argumente biochimice 
A. Lipsa biosintezei vitaminei C de către corpul uman 


O interesantă observaţie este făcută de către ing. chim. Radu 
Mânecuţă, în lucrarea sa „Nutriţia omului“, susținută recent şi de 

dr. ing. Virginia Faur, referitoare la incapacitatea de auto-biosinteză 
a Vitaminei C (acidul L-ascorbic), dintre toate viețuitoarele doar la 
câteva specii: om, maimuţă, veverițe, cobai, ce sugerează aceeaşi 
apropiere de bază între nutriția vegetală a maimuţelor antropoide şi a 
veveriţelor, deci şi, implicit, a omului. Astfel, prezența consistentă a 
vitaminei C numai în legume şi fructe, lipsind, practic, din produsele 
animale, în primul rând carne, alături de incapacitatea autobiosintetică 
a organismului uman, sugerează o „invitaţie“ a naturii, ca omul să se 
îndrepte cu mai multă atenţie către hrana naturală vegetală. 


B. Insolubilizarea bioelementelor 

Acest aspect va fi reluat pe larg în cadrul subcapitolului referitor la 
tratamentul termic al preparatelor culinare. Amintim doar că substanţele 
organice reale (bio-organice), aflate în stare naturală, neprovenite din 
cadavre animale sau vegetale, sunt perfect solubile în lichidele organice 
(sânge, limfă) în orice proporții - spre deosebire de cele provenite din 
degradările termice sau în urma „sacrificării“ animalului, care sunt 
insolubile, precum substanţele din borcanele chimiştilor (oxalați, 
carbonați, fosfați, calciu, fier, silicați etc.). 

De altfel, aceste produse chimice se obţin tocmai în urma 
tratamentelor termice, sau din alte substanţe sintetice. Acest aspect se 
poate foarte uşor evidenția, mai ales în timpul curelor de dezintoxicare, 
bruşte şi masive, când urina devine în scurt timp foarte tulbure, 
concentrată, cu o suspensie foarte bogată, urât mirositoare şi cu o 
culoare închisă, uneori negricioasă. Aceasta este dovada existenţei 
suspensiei de săruri insolubilizate şi depozitate în organism, care 
sunt mobilizate brusc şi rapid, în cazul demarării procesului de 
naturalizare. 


C. Relaţia clorofilă - hemină 

Tot ing. Radu Mânecuţă ne prezintă structura chimică a clorofilei 
(pismentul verde al plantei) comparativ cu cea a heminei, pisgmentul 
ce stă la baza hemoglobinei sângelui animal şi uman. Structurile celor 
două categorii fundamentale de pigmenţi (corespunzătoare regnului 
vegetal şi, respectiv, cel animal) sunt practic asemănătoare, diferența 
fundamentală referindu-se la dispoziţia centrală a atomului de magneziu 
(pentru clorofilă) şi a celui de fier (în cazul hemoglobinei). 

Aspectul cel mai interesant este legat de existența unei complemen- 
tarități frapante între cele două categorii fundamentale de pigmenți. 
Astfel, magneziul prezent în clorofilă are roluri deosebit de importante 
în organismul animal şi uman - în metabolismul calciului (element fun- 
damental, ce asigură susținerea scheletului şi, prin el, a întregului corp 
fizic) şi rol imunologic prin relaţia de activare a sistemului properdinic 
(alături de complement), cu funcţie fundamentală în apărarea antican- 
cer. Dar cel mai elocventă relaţie în acest sens este legată de croma- 
tografie: dacă pigmentul clorofilian, de culoare verde, prezintă 
fluorescență roşie, se pare că pigmentul hemoglobinic, de 
culoare roşie, prezintă fluorescenţă verde (după dr. P. 
Papacostea)! 

Această complementaritate a structurilor pigmentare, a fluidelor ce 
asigură viața celor două tipuri de regnuri, poate că reprezintă o altă 
invitaţie a naturii de a o extinde şi la nivelul de menţinere a funcțiilor 
vitale - alimentaţia. 

2. Argumente serologice 


Dr. Otto Buchinger citează testele sanguine ale lui Uhlenhut (în lucrarea 
sa „Cura prin post şi şi metodele sale auxiliare sub formă 
biologică“), care arată că serul umanizat al cobailor dă reacții de precipitare 
numai cu sângele maimuţelor, nu şi cu al altor grupe de animale. 

Aceasta dovedeşte apartenența sau apropierea funcţională a omului la 
acest grup animal, frugivor prin definiție, după încadrarea marelui zoolog 
Brehm (cu mica excepție a unor mici maimute, parţial insectivore). 


3. Argumente imunologice 


În lucrările lui P. Kouchakoff („Nouvelles lois de l'alimentation 
basée sur la leucocytose digestive“, 1937), citate de dr. Schaller 
în „Apprendre ă se nourrir“, se arată (după cum am mai prezentat şi 
în capitolul 4, legat de universul microbian), că, în timpul ingerării 
produselor preparate termic -în care categorie intră şi carnea - numărul 
leucocitelor creşte aproape la dublu, ca după 90 de minute să revină la 
normal. Astfel, la ingerarea unui mic dejun constând dintr-o ceaşcă de 
ciocolată cu lapte, zahăr, pâine şi unt, numărul de leucocite inițiale 
de 7.000/mm: a crescut la 8.000/mm: după primele cinci minute, 
la 10.000/mm: după zece minute, ajungând la un maxim de 
13.000/mm:* după 30 de minute şi revenind la numărul iniţial 
după 90 de minute. 

Acest fenomen nu este cunoscut în cazul alimentării numai 
cu preparate naturale, nepreparate termic şi chimic. Un consum 
mare de energie şi o concentrare a leucocitelor în zona digestivă în 
detrimentul altor zone ce sunt neacoperite imunologic în acele momente 
ar putea fi evitată doar prin simpla schimbare a gestului alimentar. 

Acest aspect este sintetizat la fel de clar de dr. med. Max Gerson 
în lucrarea sa „O terapie biologică eficientă pentru tratarea 
cancerului“: 

Crudităţile vegetale consumate la începutul meselor împiedică 
procesul de leucocitoză (o creştere a celulelor albe ale sângelui) care se 
produce totdeauna atunci când se începe masa cu o mâncare gătită. 
Sângele primeşte alimentele supuse unui proces termic ca pe o ameninţare, 
ca pe ceva străin care atacă peretele intestinului şi îşi trimite în întâmpinare 
forţele de apărare. Acest proces de leucocitoză înseamnă un mare consum 
de energie al întregului organism. lar reacţia aceasta din partea 
organismului nu are loc atunci când masa începe cu vegetalele în stare 
crudă (şi, mai ales, atunci când meniul este eliberat de carnea tratată sau 
nu termic). Cercetările moderne ale ştiinţelor medicale au confirmat întru 
totul adevărul argumentelor doctorului Bircher-Benner. (62) 


8.1.3.3 PH-UL îl ECHILIBRUL ACIDO-BAZIC 


Deşi despre pH şi echilibrul acido-bazic se vorbeşte tot mi mult în 
ultimul timp, puţini au o imagine clară şi precisă a ceea ce reprezintă, 
astfel că nu mai surprinde apariția unor expresii de genul „eliminarea 
pH-ului“ ca fiind ceva nociv. 

Dacă pentru personalul medical acest aspect este limpede, pentru 
ceilalți, nespecialişti, dorim să precizăm că pH-ul reprezintă, simplu, 


421 


conform definiţiei, „logaritmul cu semn schimbat al concentrației 
ionilor de hidrogen“. Altfel spus, concentraţia ionilor de hidrogen 
(sau protoni, ionii de hidrogen fiind lipsiţi de electron în acest caz) se 
exprimă în valoarea pH-ului în mod logaritmic: cu cât concentraţia 
protonilor este mai crescută, cu generarea unei acidități 
marcate, cu atât valoarea pH-ului este mai scăzută, şi invers. 

De aceea, o formulare firească - a celui preocupat de propria sănătate 
şi de refacerea ei prin Alimentaţia Naturală - se referă la „refacerea 
pH-ului“, adică la readucerea acestuia la parametrii normali, alături de 
ceilalți parametrii fundamentali organici, care se refac prin hrana naturală. 

Valoarea acestui parametru este clar evidenţiată de homeostazia 
organismului: 7,35. lar dacă neutralitatea recunoscută a organismului 
este de 7,00 este evident că valoarea de 7,35 se situează în domeniul 
uşor alcalin (sau uşor bazic). Astfel că, situarea peste această valoare 
(echivalentă cu scăderea concentraţiei protonilor şi alcalinizarea 
mediului) poartă numele de alcaloză, în timp ce situarea sub această 
valoare (şi sub cea de 7,00) se numeşte acidoză. Numai că apare acest 
paradox: scăderea uşoară sub 7,35, dar deasupra valorii de 7,00 determină 
pierderea echilibrului acido-bazic al organismului, dar menţinerea în zona 
de uşoară alcalinitate, fenomen denumit acidoză relativă. 

De aici se remarcă nevoia menţinerii unui pH constant cât mai 
apropiat de valoarea de 7,35 (valorile extreme situându-se între 6,80 şi 
7,80). Dacă scăderea uşoară a pH-ului nu provoacă efecte puternice 
(prin situarea în zona de relativă aciditate), în schimb alcaloza se 
manifestă pregnant şi acut. Deci alcalinizarea excesivă a mediului 
determină efecte, de asemenea nocive organismului, ca şi acidoza. 

In principiu, alcalinizarea mediului pentru „refacerea pH-ului“ se 
referă la revenirea din zona de acidoză relativă, deşi valorile extreme 
coboară sub acest nivel. Interesant cum organismul a creat acest 
sistem de protecţie în fața acidității şi nu a alcalinităţii (față de 
care riscurile manifestării acesteia sunt mult mai mici), alături de multe 
alte mecanisme fiziologice, căci acidifierea mediului se manifestă prin 
mult mai multe fenomene decât alcalinizarea. 

Se pare că acidifierea mediului este produsă atât prin factori psiho- 
emoționali şi mentali (începând cu deja binecunoscutul stress psihic), 
dar şi prin ingestia alimentelor „acide“: carne, chimicale diverse, dar 
şi, practic, totalitatea produselor animale sau vegetale supuse tratamentelor 
termice (începând cu pasteurizarea, fierberea, coacerea, dar mai ales 
prăjirea etc.). 

In privinţa echilibrului acido-bazic, lucrurile sunt şi mai clare: 
acesta se referă la raportul acid/alcalin al lichidelor din organism (in- 
tra- şi extracelular). El are rol fundamental în funcţionarea celulelor, a 
biocatalizatorilor (vitamine, enzime, hormoni). 

Se ştie că sângele este compus din 20-30% acizi şi 70-80% baze sau 
substanţe alcaline. Astfel că, alimentarea excesivă cu alimente preparate 
termic şi pe bază de carne, ajunge să modifice dramatic acest echilibru. 

Acest aspect este clar evidenţiat de prezenţa acidului lactic 
dextrogir în bucata de carne, imediat după momentul sacrificării 
animalului. Acumularea, deseori masivă, de acid lactic în muşchi este 
corelată nu numai cu degradarea glicogenului din etapa rigidizării şi 
a maturări cărnii (aceste etape şi celelalte sunt prezentate succint în 
subiectul de toxicologie a cărnii), cât şi cu intensa agitaţie a animalului, 
puternic contractat muscular în clipele ce preced pierderea conştienţei. 

Dacă la vite asomarea acestora mai poate influenţa întrucâtva această 
acţiune, la porcine şi păsări acest proces de atenuare a şocului în 
momentul morţii animalului este prea puțin controlat; cât priveşte 
peştele, zbaterea dramatică din undița pescarului spune totul despre 
imensa acumulare de acid lactic muscular. 

In acest fel, se produce un puternic mediu acid, favorizant al 
proliferării bacteriilor de putrefacție, generatoare ale procesului omonim: 
enzimele autolitice acţionează în special asupra glicogenului, scindându- 
Il până la acid lactic şi se termină când pH-ul a atins 5,4-5,6 nefavorabil 
acțiunii enzimelor specifice. (11) 

Dacă nu se extinde după maturare, înaintea congelării cărnii, 
autoliza, generatoare a produşilor de putrefacție, se declanşează în 
cascadă în momentul decongelării acesteia, prin acţiunea agresivă a 
bacteriilor de acest tip, intens favorizate de mediul acid. 

Din acest proces de putrefacție, realizat pe parcursul „prelucrării 
cărnii“ (şi prea puţin controlat prin depozitarea şi congelarea acesteia), 
expus anterior, dar şi, mai departe, din tratamentul termic al bucății de 
carne - rezultă caracterul acidifiant al cărnii, transmis 
organismului ce îngurgitează acest preparat. lar acidifierea unui 
organism este unul din principalii factori favorizanţi ai realizării 
proceselor degenerative, patologice, fiind recunoscut că un organism 
sănătos implică un mediu intern relativ bazic (pH de 7,35). 

Acest aspect, mai puțin abordat în agumentaţia „naturistă“, pare a 
avea o importanţă capitală. Interrelaţia dintre acidul lactic, acidoza 
organismului şi efectele profund nefavorabile ale acesteia este 
bine exprimată în lucrarea „Citoprotecţia şi alimentaţia“, a prof. dr. 
Constantin Dumitrescu: 

Conform ecuaţiei lui Nerst, celulele cu potenţial de membrană 
negativă, trebuie să aibă un mediu interior relativ acid dar, în realitate, 
pH-ul interior al majorității celulelor studiate este slab alcalin. 

După cum arată Şuteu şi colaboratorii(1980), în condiţii de şoc şi 
agresiune, lactatcidemia este un marker prognostic de valoare, 
deoarece creşterea acidozei dereglează metabolismul şi funcţiile 
principalelor organe. Acidoza metabolică este rezultatul acumulării 
protonilor, a acizilor organici sau minerali, în special a acidului lactic. 
Lactatdehidrogenaza (LDH) este inhibată şi ca urmare se instalează 
acidoza metabolică. La acest proces principal se adaugă catabolismul 
aminoacizilor sulfuraţi care generează acid sulfuric, fosfoproteinele şi 
nucleoproteinele care eliberează acid fosforic şi acid uric. 

Acidul lactic are o acţiune vasoconstrictoare asupra celulelor mușchilor 
netezi, accentuînd deficitul în aprovizionarea celulelor cu oxigen, rezultând 
o autostimulare a procesului de generare a lactacidemiei. 

Acidoza, prin acumulare de acid lactic provoacă denaturarea 
structurilor elastice ale diferitelor organe (vase, miocard, 
bronhii, parenchimul pulmonar etc.). 

Mai mulți autori au arătat că reducerea aportului energetic 
alimentar la animalele adulte a permis prelungirea şi chiar 
dublarea vieții (Weindruch, 1985). Efecte similare s-au obținut prin 
introducerea a 1-3 zile de post pe săptămână. Prin aplicarea unor 
restricţii alimentare, nu numai că se măreşte speranţa de viață, dar se 
înregistrează şi o frânare a patologiei specifice vârstei a treia. 

Animalele supuse unui regim energetic restrictiv îşi micşorează masa 

corporală(...), se inhibă sinteza proteică iar echilibrul acido-bazic este 
deplasat spre domeniul alcalin (Kubo şi colab., 1984). (14) 

Am insistat pe acest aspect, deosebit de important în argumentaţia 
hranei naturale, căci intoxicarea organismului prin carne, produse degradate 
termic şi structuri de sinteză chimică are ca efect inclusiv o puternică 
acidifiere a organismului, ce interferă cu mecanismele de oxido- 
reducere, cu efect vizibil în accelerarea îmbătrânirii şi îmbolnăvirii 
organismului. 

In cadrul acestui proces, acidul lactic din carne contribuie, poate 
în mod determinant, la autoîntreținerea şi amplificarea acestui proces, 
cu efecte puternic degradante (cu o nuanţare, totuşi: este vorba de acidul 
lactic dextrogir, rezultat al fermentaţiei putride, anaerobe, şi nu de acidul 
lactic organic, levogir, produs de fermentația aerobă a lactobacililor, 
cu efecte benefice asupra organismului). 

Din citatul anterior se observă şi faptul că, unele din cele mai eficiente 
metode, de reducere a acidifierii mediului intern, se referă la restricțiile 
energetice şi pauza alimentară de scurtă durată - ca o altă confirmare a 
efectelor profund benefice induse de aceste procese, pe larg expuse în 
Capitolul 6. De aceea, efectele regeneratoare ale organismului, induse de 
aceste procese, se bazează, printre altele, şi prin revenirea mediului in- 
tern la parametrii fireşti de funcţionare - mediul alcalin. 

In finalul acestui subiect, redăm un citat din cartea despre 
„medicina biologică“ a dipl. microbiol. Mariana Ghezzo, despre 
atitudinea terapeutică a dr. Kristine Nolfi (ce utiliza în cadrul clinicii 
sale terapia naturală prin alimente cu adevărat naturale: crudități 
vegetale, obținute ecologic), care confirmă, întru totul, atitudinea noastră 
în privința pH-ului şi a echilibrului acido-bazic: 

Dr. Kristine Nolfi, de origine daneză a deschis o clinică proprie 
în 1945, „Humlegaarden-Raakost-Kursted“, la Humleback (Danemarca) 
înconjurată de o mare grădină biologică. Acolo a activat ca medic până 
la sfârşitul vieții. 

Pentru păstrarea unui echilibru în organism, la clinica dr.Kristine 
Nolfi se ofereau pacienţilor cam 20% alimente producătoare de aciditate 
(cereale, nuci, ouă etc.) şi 80% alimente bazice. Bolile ca şi bacteriile nu 
se pot dezvolta, consideră dr. Nolfi, într-un organism unde predomină un 
pH bazic. Cercetările moderne de azi au confirmat această teorie. (62) 


8.1.3.4 PERTURBAREA ECHILIBRULUI DINTRE 
FLORA MICROBIANA DE FERMENTAPIE îl DE 
PU TREFACPIE 


Dr. Viorel Olivian Paşcanu consideră că, prin utilizarea cărnii 
în alimentaţie şi retenţia acesteia timp îndelungat în intestine (prin 
cronica constipatie, deseori prezentă), are loc o creştere a concentrației 
florei microbiene de putrefacție, în detrimentul celei fermentative, cu 
consecințele binecunoscute - degradarea anaerobă a principiilor 
alimentare, cu formarea unui exces de produşi toxici, ce accentuează 
echilibrul, şi aşa precar, din zona intestinală. 

Acest subiect estet sugestiv expus în lucrarea cercetătorului Daniel 
Reid, „Cartea completă de medicină tradițională chineză“, prin 
câteva aspecte, deja uşor atinse în subiectul universului microbian, şi 
puternic accentuate în Capitolul 9, al studiului fibrelor vegetale celulozice: 

Fermentaţia este o metodă de prepararea a alimentelor, prin care drojdiile 

şi alte bacterii „prietenoase“ acționează asupra ingredientelor crude şi iniţiază 
procesul de fermentare, proces prin intermediul căruia hidrații de carbon 
complecşi şi proteinele sunt descompuse în fracțiuni mici, uşor digerabile. 
Fermentaţia sporeşte conţinutul de vitamine şi enzime al alimentelor, ajută la 
digestie şi facilitează asimilarea substanţelor nutritive. 

Lactobacteriile, ca acidofilus sau bifidus, fac parte din flora 
microbiană ce populează în mod normal traiectul intestinal, mai cu 
seamă colonul. Extrem de importante pentru procesele de digestie şi 
excretie, lactobacteriile sunt responsabile cu menţinerea echilibrului 
optim al pH-ului în colon. Ele măresc totodată volumul şi uşurinţa 
contracțiilor intestinale, controlează flatulenţa şi reduc mirosul de 
putrefacție al fecalelor, inhibând dezvoltarea bacteriilor „inamice“ de 
putrefacție şi ţinând sub control ciupercile infecțioase, ca de exemplu 
candida. 

Lactobacteriile sunt distruse de apa clorinată, de antibiotice şi de 
un regim alimentar bogat în proteine alimentare (cele carnate). 

Datorită faptului că oamenii beau şi folosesc pentru gătit apa 
clorinată, iau antibiotice şi mănâncă alimente bogate în proteine animale, 
traiectul lor digestiv conţine o floră microbiană constituită în proporție 
de 20% din lactobacterii şi 80% din bacterii de putrefacție. 

Persoanele care mănâncă mult iaurt consideră că introduc astfel în 
intestin o mare cantitate de lactobacterii; faptul ar fi adevărat cu condiția 
ca iaurtul să fie preparat în casă şi păstrat timp de maximum 24 de ore. 
După acest interval, lactobacteriile încep să se descompună rapid, 
eliberând acid lactic. Deci iaurtul nu poate fi considerat o sursă eficientă 
de lactobacterii. Acelaşi lucru este valabil şi pentru capsulele cu pulbere 
uscată de acidofilus; până când ele ajung la consumator, o mare parte 
din bacteriile active sunt deja moarte. Oricum, iaurtul nu este singura 
sau cea mai bună sursă de lactobacterii. Varza - un aliment la îndemâna 
oricui - permite şi accelerează dezvoltarea tuturor lactobacteriilor 
„prietene“prezente deja în tubul digestiv. Ea inhibă totodată înmulţirea 
bacteriilor de putrefacție, controlează gazele abdominale şi reduce 
mirosul intestinal. In scop terapeutic, ar trebui să beţi o jumătate de 
cană de suc de varză proaspăt fermentat de trei ori pe zi şi să includeți 
varza în meniul dumneavoastră zilnic. Sucul de varză este indicat şi 
pentru vindecarea ulcerului de stomac; de notat că varza a fost 
întotdeauna un produs de bază în regimurile tradiţionale din China, 
Japonia, Coreea, Thailanda şi din alte ţări orientale recunoscute pentru 
caracterul sănătos al gastronomiei şi al obiceiurilor lor alimentare. 

Alimentele bogate în fibre, ca tărâţele, morcovii şi mugurii, 
constituie un suport bun pentru lactobacterii, curățând colonul 
de reziduurile de putrefacție. 

Refacerea florei microbiene intestinale ia ceva timp, dar merită efortul, 
pentru că ea previne toate tipurile de tulburări digestive şi stări degenerative. 

Alimentele fermentate permit dezvoltarea florei intestinale ce 
controlează bacteriile de putrefacție, menţin un echilibru corect al pH-ului 
în colon şi măresc volumul şi frecvenţa peristaltismului intestinal. (10) 

Aceste aspecte orientative ale relaţiei dintre flora de fermentație şi 
de putrefacție sunt aprofundate în continuare de specialişti români în 
nutriție (Mincu, Segal etc.), în cadrul unui veritabilul Manual de Nutriție, 
„Orientări actuale în nutriție“: 

La începutul secolului XX, Mecinikov a evidenţiat importanţa 

microorganismelor intestinale în lupta contra diareei la sugari, a unor 
afecțiuni intestinale ale adultului şi în asigurarea unei stări de sănătate 
optimă. La Congresul al VIII-lea de Nutriție de la Praga, profesorul 
Franklin, a comunicat că 30-40 % din bacteriile lactice ingerate depăşesc 
stomacul şi se dezvoltă în prima parte a intestinului pentru a dispare în 
cec. 

Principalele roluri ale bacteriilor lactice sunt: 

- Rol digestiv şi metabolic: participă la digestia amidonului şi a 
unor glucide, chiar şi a celulozei, cu producere de acizi organici; 
flora intestinală produce „tourn-over“-ul acizilor biliari în produşi 
deconjugați şi micşorează absorţia lipidelor. 

- Funcţia de apărare şi participare la echilibrul imunologic: 
flora normală se opune dezvoltării anarhice a germenilor patogeni 
şi putrefianţi prin acidifierea mediului şi secreția de substanțe 
antibiotice specifice; streptococii lactici au acţiune marcantă 
asupra stafilococilor, salmonellelor şi faţă de Candida albicans. 

- Menţinerea microflorei: cercetările epidemiologice au stabilit că 
există o relație semnificativă între alimentaţia de „tip occidental“ 
care favorizează creşterea densităţii de Clostridium 
paraputrificum, mărirea concentraţiei acizilor biliari şi riscul faţă 
de cancerul colonorectal. 

Produsele lactate fermentate influențează favorabil valoarea 
nutritivă a alimentelor. Astfel, enzimele prezente în culturile de bacterii 
lactice provoacă o predigerare a proteinelor, lipidelor şi glucidelor, 
mărind astfel gradul lor de asimilare. 

Experiențele făcute pe 54 de femei şi bărbaţi între vârste cuprinse 
între 21-54 ani, care au primit o rație 240ml. iaurt au demonstrat că, 
după o săptămână de consum, nivelul colesteroluli s-a redus de la aprox. 
202 mg % la aprox. 191mg%, după care a rămas constant. 

In ultimul timp se acordă atenţie activităţii antitumorale 
exercitate de produsele fermentate lactic: inhibarea înmulțirii 
celulelor tumorale, inhibarea creşterii sarcoamelor, stimularea 
proceselor imune în mod superior bacteriilor (patogene) din tractul 
digestiv. 

Peptidele exercită o influență apreciabilă şi în dezvoltarea 
microflorei intestinale, care, după cum se ştie, are o importanţă 
considerabilă asupra homeostaziei şi dezvoltării normale a copilului. 
Microbiocenoza optimă se formează în urma alăptării normale 
şi s-a stabilit că, alături de alţi factori de protecţie, laptele mamei conţine 
şi aşa numitul factor bifidogen care favorizează dezvoltarea în tractul 
gastro-intestinal al copilului a bifidobacteriilor şi a altor bacterii din 
flora lactică. 

Factorul bifidus I ( N - acetil - alfa - glucozamină ) şi factorul bifidus 
II se formează prin acţiunea proteazelor asupra cazeinei. La copiii 
alăptaţi natural, numărul de bifidobacterii reprezintă 10 - 10! la 1 g 
fecale şi constituie 98% din totalul microflorei intestinale, în timp 
ca la copiii alăptaţi artificial, conținutul bifidoflorei scade la 1% şi chiar 
mai puţin iar proporția de bifidobacterii reprezintă numai 20-30 % din 
totalul microflorei. Explicaţia constă din aceea că factorii 
bifidogeni sunt termolabili, din care cauză, în timpul prelucrării 
termice, copilul nu mai primeşte aceşti factori importanți 
pentru asigurarea unei microbiocenoze optime. 

Microflora simbiotică are rolul deosebit în lanţul reacțiilor de apărare: 
ea participă la sinteza unor vitamine şi aminoacizi esențiali; favorizează 
asimilarea calciului, fierului şi a vitaminei D, exercitând astfel proprietăţi 
antirahitice şi antianemice; prin producerea de acizi organici şi antibiotice 
specifice inhibă dezvoltarea microflorei patogene şi protejează organismul; 
favorizează dezvoltarea activităţii antigenice locale la suprafața mucoasei; 
asigură integritatea peretelui intestinal şi a unor factori care participă la 
impermeabilitatea pentru microbi. De asemenea, stimulează sinteza 
imunoglobulinelor, a concentrației properdinei şi a complementului în 
sistemul reticulo-endotelial. Studiile efectuate pe numeroase persoane 
sănătoase şi bolnave au evidenţiat că microflora se găseşte în strânsă 
corelație cu conţinutul de lizozim din sânge, salivă şi diverse secreții 
digestive. Caracteristic pentru persoanele sănătoase este predominarea 
microflorei aerobe gram-pozitive, formată din lactobacili şi 
bifidobacterii (mai mult de 95% din totalul microorganismelor). 
Scăderea conţinutului de simbiotici normali în microbiocenoză 
favorizează dezvoltarea bacteriilor patogene, a stafilococilor, 
a candidei şi a altor microorganisme. (19) 


Chiar dacă unele dintre aceste date au fost expuse şi la subiectul 
corespunzător legat de universul microbian (4.6.3.7), am reluat unele 
informaţii tocmai pentru a sublinia importanţa fundamentală a florei 
microbiene de fermentație de tip lactic (aerobă, din zona proximală a 
intestinului gros) în menţinerea unui echilibru cât mai riguros şi tot 
mai armonios cu flora de putrefacție de tipul Clostridium (anaerobă, 
din zona terminală a colonului). 

Astfel, se observă că substanţele de putrefacție sunt deosebit de 
nocive în organism, fiind recunoscute ca generatoare de produşi extrem 
de toxici (indol, scatol, fenol, putresceină, cadaverină), 
încadrându-se în categoria tipică a toxinelor. 

Cum spuneam şi la subiectul respectiv, deşeurile toxice, ajunse în co- 
lon, reprezintă hrana preferată a bacteriilor anaerobe ce constituie flora 
de putrefacție, mărind mult conţinutul colonic - în detrimentul 
lactobacililor necesari organismului în atâtea procese prezentate mai 
sus. 

Astfel, apare evidentă diferența majoră între conţinutul colonic al 
mâncătorului de carne (plin cu supercolonii de bacili de putrefacție, 
căci hrana necesară acestora este din belşug) şi al celui adaptat nutriţiei 
naturale (cu lactobacilii în deplină simbioză cu alte structuri 
microorganice, utile organismului). 

Din acest minunat echilibru se poate ieşi foarte uşor, dar cu un preț 
foarte greu: unul al bolii şi suferinţei, pentru consecinţele unei 
plăceri plătite azi (început de mileniu III), atât de scump - atât la 
figurat, dar chiar şi la propriu, în spațiul românesc... 


8.1.3.5 FALSA PROBLEMĂ A PROTEINELOR 
a| BIOELEMENTELOR 


Trebuie precizat, de la bun început, în privinţa acestui subiect, că 
sintagma devenită „axiomă“: „carnea este principala sursă a 
proteinelor de cea mai bună calitate (cele animale, de calitatea 
D“ - este, de fapt, eronată. 

Lămurirea adevăratului aspect calitativ al proteinelor 

(biostructura stereospaţială tridimensională, dar chiar şi chimia 
moleculară a acestora), va fi aprofundată în următoarele două subiecte, 
legate de relaţia levogir-dextrogir a acestora, precum şi aspectele 
toxicologice ale preparatelor din carne. 

In privința aspectului cantitativ, informaţiile oficiale nutriționale 
ale igienei alimentaţiei (din tratatele de igiena alimentaţiei, deja citate 
până acum), spun foarte clar: la 100 grame de aliment, carnea 
are, în medie, 18 gr (între 12-22gr) de proteine de calitate 
superioară. In acelaşi timp, brânza şi produsele lactate conţin 17-28 
gr%, iar ouăle, 17 gr%, din exact acelaşi tip de proteină animală, 
considerată de calitatea I. 

Deci, iată, la modul foarte clar, cum lactatele şi ouăle conţin acelaşi 
tip de proteine animale ca şi carnea, uneori în procentaj superior 
acesteia. Dacă mai punem la socoteală şi adevărata calitate a proteinelor 
animale naturale (din produsele lactate netratate termic sau 
nechimizate), atunci diferența este cu adevărat spectaculoasă. 

De aceea, solicitarea imperioasă de a ingurgita „cu orice preț“ carne, 
justificată prin „aportul de proteină animală, indispensabilă 
corpului“, apare realmente ca o forțare, bazată, cel puţin, pe o defectuoasă 
cunoaştere a igienei alimentaţiei corpului fizic uman... 

Tot proteine de calitate superioară, dar de tip vegetal (tipul II), 
în procentaj chiar spectaculos, se regăsesc în multe produse vegetale: 
soia (40 gr.%), nucile (17 gr.%) etc. 

Toate aceste alimente expuse mai sus - ca alternative naturale şi 
sănătoase la proteinele carnate - conţin un procentaj de proteine animale 
de calitatea I sau proteine vegetale de calitatea a II-a, apropiat sau chiar 
superior celui din friptură sau jambon! 

lată, într-un tabel sintetic, în medie la 100 gr de produs, avem: 


+ drojdie de bere - 46 g. proteine/ 100 g produs 
+ soia - 40 g. proteine/ 100 g produs 
+ arahide - 30 g. proteine/ 100 g produs 
+ seminţe de dovleac - 28 g. proteine/ 100 g produs 
+ grâu încolțit - 26 g. proteine/ 100 g produs 
+ brânzeturi - 25 g. proteine/ 100 g produs 
+ gălbenuş de ou - 17 g. proteine/ 100 g produs 
* nuci - 17 g. proteine/ 100 g produs 
+ seminţe de floarea 

soarelui - 14 g. proteine/ 100 g produs. 


(29) 

In ceea ce priveşte proteinele de calitatea I (din lapte, brânzeturi, 
ouă) care se consumă în alimentaţia naturală, acestea conțin toți 
aminoacizii esenţiali, în procente optime absorbției intestinale şi 
utilizării în procesele plastice organice. 


De asemenea, prin asocierea proteinelor cu deficienţe în aminoacizi 
esențţiali, se pot realiza mixturi cu valoare biologică ridicată. Astfel, Sara 
Loves în articolul său: „Les végétariens peuvent bien manger“ din „Le 
santede P!home“ nr. 15/ 1993 arată că cele 1820 de grame de proteine 
de clasa I obținute din 100 g. carne pot fi procurate şi din: 

+ 90 g. grâu + 40 g. drojdie; 

+ 300 ml. lapte + 70 g. fulgi de ovăz; 

+ 100 g. porumb + 100 g. soia. 

În timp ce alimentele naturale - proaspete, neprelucrate şi nedegradate 
- permit asimilarea în organism a aproape tuturor proteinelor din 
conţinutul acestora (în cazul lactatelor, de până la 96-98%), prin prelucrarea 
termică a cărnii, practic se înjumătățeşte aportul proteic, cu diminuarea 
corespunzătoare a asmilării acestora (absorbţia intestinală). Acest aspect va 
ieşi în evidenţă, şi mai relevant, la subiectul toxicologiei cărnii. 

Michel Karen-Werner în „L'alimentation vivante - Miracle de la 
vie“ (1989), arată că problema proteinelor este eronat pusă, că de fapt 
omul nu de proteine are nevoie, ci de aminoacizi şi că în vegetale aceştia 
se găsesc ca atare şi nu constituiți „în proteine vegetale“. Acest lucru 
este de o extremă importanţă deoarece se ştie că proteinele în actul 
nutrițional sunt descompuse mai întâi în aminoacizi şi apoi absorbite, 
proces care reclamă cel mai mare consum de energie din partea 
organismului, în procesul de digestie. (13) 

Dr. Otto Brucker, în capitolul intitulat „Eroarea comisă pe tema cărnii 
ca furnizoare de energie“, din lucrarea sa, intitulată „Destinul din bucătărie“ 
din ciclul „Ora de consultaţie“, prezintă un studiu comparativ privind 
procentul de aminoacizi, şi al valorilor biologice dintre muşchiul de vită şi 
zarzavaturi. Din acesta, el observă că, procentul total de proteine, este 
ceva mai mare în mușchiul de vacă (14,5%) decât în zarzavaturi. În schimb, 
indicele de utilizare biologică (care are o semnificaţie mult mai 
importantă, echivalent asimilabilităţii) este superior în zarzavaturi (cu 1,7%) 
față de cel al mușchiului de vacă - reprezentând proteinele animale „ideale“ 
din punctul de vedere nutriţionist clasic. 

In ce priveşte aspectul cantitativ al necesarului de proteine, este de 
luat în considerare remarca nutriționiştilor spanioli (cei cu studiile de 
anatomie şi fiziologie comparată) care au arătat că ulcerul, gastrita, 
diabetul sunt o consecinţă directă a încărcării tubului digestiv cu o 
cantitate prea mare de proteine. E ei au arătat că se poate foarte bine 
aprecia cantitatea maximă de proteine pentru care a fost 
proiectat organismul, după conţinutul acestora în laptele 
matern, şi că procentul ce nu trebuie depăşit este de 2,5%. 

Este interesantă remarca legată de asemănarea raportului dintre 
proteine / lipide / glucide (1/2/4), existent atât la laptele 
matern, cât şi în legume şi fructe. 

De la aceste date şi până la concluzia asemănării mediului intern 
al lactatelor, legumelor şi fructelor, cu mediul intern sanguin şi 
limfatic uman - nu este decât un pas (unul uriaş, nu doar pentru omenire, 
dar mai ales pentru OM), care trebuie confirmat sau nu prin studii 
aprofundate. 

In aceste condiţii, proteina carnată nu-şi mai găseşte locul în această 
ecuație.!... 

Dr. Henry Bieler, în lucrarea sa (deja citată), referitoare la puterea 
terapeutică a alimentelor naturale, specifică la un moment dat: 

„Putem învăţa multe dacă observăm înțelepciunea naturii în 
problema nevoilor în proteine ale organismului. Viţelul se dezvoltă foarte 
repede cu laptele de la mama-vacă, bogat în proteine de calciu şi de 
albumină. ledul creşte mai puţin repede şi laptele de capră este, deci 
mai puțin bogat în proteine. Creşterea sugarului este, încă şi mai lentă 
iar laptele mamei sale este cel mai sărac în proteine din toată specia 
mamiferelor. Pe măsură ce omul avansează în vârstă, nevoile sale de 
proteine devin mai puțin importante, cu excepția cazurilor de rănire, 

de boală sau de epuizare când se impune o creştere temporară.“ (5) 

Tot legat de aspectul pur cantitativ al proteinelor, se leagă şi 
remarcile a doi reputați medici americani, dr. Aileen Ludington şi 
Dr. Hans Diehl (de asemenea, prezentaţi anterior), în lucrarea acestora, 
„Tablete de stil de viaţă“: 

„In anii '30, studiile efectuate pe animale de laborator au început să 
furnizeze dovezi că regimurile alimentare hiperproteice 
accelerează viteza creşterii şi maturării, însă reduc durata vieții.“ 

Astfel, din 1850 până în 1990, vârsta medie de atingere a maturității 
sexuale la adolescente a scăzut de la 17,5 ani la 11,9 ani. 

Pentru copii, raţia proteică recomandată este de 0,8 g/Kgcorp, ceea ce 
pentru un copil de 22-23 kg înseamnă 17,5 g proteine. Există tot mai multe 
dovezi că acei copii care au o dietă excesiv de bogată în grăsime şi proteine 
au tendinţa să cească mai mari şi să se dezvolte mai repede. N-ar fi nici o 
problemă dacă suspiciunea existenţei unei legături strânse între creşterea 
accelerată şi scăderea duratei de viaţă nu ar deveni tot mai veridică. 

In 1880, un om de ştiinţă german - dr. Liebeg - a stabilit că muşchii 
sunt formați din proteine. Dr. Karl Vot, observând minerii din München, 
a calculat că aceşti bărbaţi puternici, musculoşi, consumau în jur de 
120 g de proteine pe zi. De aici, el a tras concluzia că această este 
cantitatea ideală de proteine ce trebuie consumată. De atunci încoace, 
preocuparea pentru acoperirea necesarului proteic s-a transformat 
într-o adevărată obsesie, un mit care persistă până în zilele noastre. 

Studiile ştiinţifice moderne arată că adulții sănătoşi au nevoie, de 
fapt, de numai 20-30 g de proteine/zi. Organismul uman îşi procură 
şi reciclează cu mare eficiență proteinele proprii. Singurele pierderi 
proteice pe care organismul trebuie să le înlocuiască sunt acelea pe 
care nu le poate recupera, cum ar fi părul, unghiile şi pielea. 

Academia Naţională de Științe a S.U.A., precum şi forurile similare 
de la noi din ţară, stabileşte raţia zilnică recomandată de vitamine, 
minerale şi celelalte substanţe nutritive, determinând cantitatea de care 
organismul are nevoie într-o zi, apoi dublând această cantitate. Astfel 
rația zilnică recomandată pentru proteine a fost stabilită la o valoare de 
0,8 g/kg de greutate corporală. Aceasta înseamnă 56 g proteine/ 
zi pentru un bărbat de 70 de kg şi 44 g pentru o femeie de 55 kg. 

Insăcu toate că aceste cantităţi sunt mai mult decât suficiente, omul obişnuit 
continuă să consume între 100 şi 120 grame de proteine în fiecare zi. 

Copiii au nevoie de mai multe proteine, în special în perioada de creştere 
rapidă. Pentru copii raţia proteică recomandată este de 0,8 g/kg greutate 
corporală, ceea ce pentru un copil de 22-23 kg înseamnă 17,5 grame 
proteine. Intrucât în cultura noastră, copiii consumă în general, aceeaşi 
dietă excesiv de bogată în proteine, riscul deficitului proteic este destul de 
redus sau chiar nul, atâta timp cât aportul de hrană este adecvat. 

De fapt, motive de îngrijorare ar putea exista pentru celălalt aspect al 
problemei. Există din în ce mai multe dovezi că acei copii care adoptă o 
dietă excesiv de bogată în grăsimi şi proteine au tendinţa să crească mai 
mari şi să se dezvolte mai repede. N-ar fi nici o problemă dacă suspiciunea 
existenței unei legături strânse între creşterea accelerată şi 
scăderea duratei vieţii nu ar deveni tot mai veridică. (30) 

Legat de aceeaşi problemă a excesului proteic, Mincu şi Segal preci- 
zează, de asemenea, referitor la excesul de proteine şi la problematica 
îmbogățţirii alimentelor cu aminoacizi sintetici: 

„Excesul de proteine poate exercita acţiuni tumorigene prin 
produsele de metabolism. Astfel, aminele formate reacționează cu nitriții 
formând nitrozaminele, cu un efect cancerigen demonstrat. Produşii 
de metabolism ai triptofanului exercită de asemenea un efect cancerigen. 
Epidemiologul W. Friz din fosta R. D. Germană menţionează că, statis- 
tic, numărul îmbolnăvirilor de cancer la muncitorii din industria cărnii 
este mai mare decât media populaţiei. 

Un exces de aminoacizi poate influenţa negativ asupra valorii 
biologice a produselor. Harper şi Benevenga menţionează că aportul 
mărit de aminoacizi poate avea efecte negative ca urmare a trei acţiuni 
distincte: raport neechilibrat între aminoacizi, antagonismul între unii 
aminoacizi şi toxicitatea unora dintre ei. 

Cercetările de durată făcute pe oameni cu administrare de 
aminoacizi echivalenți unei raţii proteice ideale, au demonstrat că nu 
se obțin rezultate fiziologice echivalente. In aceste condiţii, îmbogățirea 
proteinelor cu aminoacizi liberi ca metodă de ridicare a valorii biologice 
rămâne însă o problemă în discuţie. La aceste aspecte fiziologice se 
adaugă şi prețul din ce în ce mai mare al aminoacizilor puri obținuți 
prin sinteza chimică şi prin biosinteză. “ (19) 


Se susţine, în acelaşi timp, că proteinele animale de tip carnat 
ar fi absolut indispensabile dezvoltării intelectuale şi necesare 
muncii intelectuale. Potrivit acestor afirmaţii, ar rezulta că animalele 
carnivore sunt mai „intelectuale“ decât animalele ierbivore şi frugivore. 
Este greu de susținut, în acest sens, că-i mai inteligent un tigru decât o 
maimuţă, sau un leu decât un cal... 

S-a remarcat, de asemenea, că medicamentele pentru întărirea 
capacităţii de muncă intelectuală, a memoriei, a activităţii psihice, sunt 
realizate cu extracte din plante. Acidul glutamic care se extrage din 
melasa obținută din sfeclă stă la baza multor preparate de stimulare a 
funcțiilor amintite. Mai este de amintit şi de conţinutul de fosfor a 
numeroase legume şi fructe: castanele, coacăzele, piersicile, orzul, 
vinetele, varza, spanacul, mazărea, morcovul, sfecla (dar şi polenul) 
etc. 

Referitor la necesitatea imperioasă a aportului nutritiv de 
proteinelor animale, pentru eforturile fizice şi munca grea - aceasta, 
de asemenea, pare a fi o „idee fără acoperire“, după cum se exprimă 
Georges Barbarin, în lucrarea sa, „Les Clefs de la Sante“: 

Carnea n-are nimic de-a face cu dezvoltarea forței musculare. 
Mistreţul care este vegetarian este mai robust decât porcul 
care mănâncă de toate. Elefantul, rinocerul, boul, calul, se 
hrănesc numai cu ierburi şi vegetale. Acele persoane care pretind că 
pentru vigoarea lor corporală este indispensabilă carnea, sunt ca acei 
alcoolici care rămân atoni fără paharul lor de băutură. 

Cum ar putea fi uitate marile valori energizante ale grâului încolțit 
(şi ale tuturor cerealelor germinate şi încolţite), a nucilor şi alunelor, 
castanelor, seminţelor de floarea-soarelui şi dovleacului, a măslinelor, 
mierii, polenului, pentru a nu aminti decât pe cele mai importante. 

După cum se ştie, unul din rolurile de bază ale vitaminei E, 
tocoferolul (vitamina „fertilităţii“ cum mai este denumită), pe lângă 
acela de menţinere a bunei funcţionări a țesutului muscular şi nervos, a 
metabolismului general, îl are şi pe acela de asigurare a funcţiei sexuale, 

a funcţiei de reproducere. 

Cum această vitamină este prezentă în majoritatea fructelor şi legumelor 
crude, este o absurditate a afirma că o alimentaţie naturală nu este capabilă 
să asigure această bună funcţionare menţionată mai înainte. Mai mult de 
atât, este demonstrat de nutriţioniştii crudivori, că prin tratament termic au 
loc pierderi destul de importante ale acestei vitamine, inclusiv în alimentele 
de origine animală, astfel încât alimentaţia omnivoră cu mâncăruri tratate 
termic este cea care riscă să conducă la unele carente ale acestei vitamine. 

Majoritatea nutriţioniştilor crudivori, precum şi unii naturopați 
afirmă (dispunând de numeroase exemple concrete care să le asigure 
acoperirea) că menopauza şi andropauza sunt fenomene de 
degenerescenţă şi nu procese fiziologice (adică normale) şi că sunt 
fenomene necunoscute practic întreaga viață de către cei care au 
practicat o strictă nutriţie frugivoră - crudivoră. (20) 

Tot legat de necesarul proteic, pentru eforturi fizice intense şi 
dezvoltarea masei musculare, dr. med. Kristine Nolfi ne precizează 
următoarele: 

Să observăm animalele şi să ne gândim de exemplu la căluţul 
islandez: el poate să meargă 12 ore din 24, pe drumuri pline de 
hârtoape, încărcat cu greutatea unui călăreț, la o viteză de 10 km pe 
oră. Şi ce i se dă de mâncare? Numai iarbă, fân şi poate puţin ovăz. Sau 
să ne gândim la urşii care trăiesc în parcuri naturale ocrotite: se hrănesc 
numai cu miere sălbatică şi cu fructe de pădure, şi totuşi devin atât de 
masivi şi de bine căptuşiți cu țesut adipos încât pot trăi toată iarna din 
aceste rezerve, având, în mod proverbial, o forță uriaşă. 

Prin comparaţie, să ne gândim la animalele care se hrănesc numai cu 
cadavre: şacalii, hienele, vulturii negri; sunt animale laşe, slabe care 
răspândesc în jur mirosuri fetide. Există aproximativ 700.000 de specii de 
animale care, exceptând categoria celor ce se hrănesc cu cadavre, trăiesc 
alimentându-se toate doar cu hrană vie. De la această regulă se abat oamenii 
şi animalele domestice, fiind şi cei care au cel mai mult de suferit. (62) 


Alte abordări, chiar semiprofesioniste, consideră carnea şi preparatele 
din carne, la fel de „indispensabile şi obligatoriu“ de a fi ingurgitate, pentru 
asigurarea întregului necesar de bioelemente utile organismului. Astfel, 
redescoperim alte „axiome“, în mare parte dovedite depăşite de cercetările 
moderne efectuate asupra principiilor nutritive din lactate, ouă, legume şi 
fructe proaspete (comparativ cu valorile nutritive ale cărnii). 

Astfel, se consideră că alimentele din carne, şi mai ales viscerele, 
constituie o sursă importantă de fier. Dar şi drojdia de bere conţine o 
cantitate apreciabilă de fier (18,2 mg.%, față de 12 mg. % în ficatul 
de vacă), soia are 12 mg. % fier, gălbenuşul de ou, lintea, 
fasolea au 7-10 % fier, caisele, coacăzele negre, alunele au 
mai mult fier decât rinichii, în timp ce stafidele, pătrunjelul 
au aceeaşi cantitate de fier ca şi carnea fiartă ( 3 mg.%). 

Este adevărat că sparanghelul, loboda, ştevia, spanacul, deşi conţin 
mai mult fier, au şi acid oxalic, care formează cu fierul săruri insolubile, 
neasimilabile, iar acidul fitic din cereale formează, de asemenea, cu 
fierul, săruri puţin solubile şi, deci, cu un coeficient de absorbţie redus. 
Dar, acest inconvenient este compensat de faptul că vitamina C 
conținută în legume şi fructe facilitează trecerea barierei di- 
gestive, iar coeficientul de utilizare digestivă a fierului se 
dublează sau chiar se triplează când nevoile organismului 

sunt sporite sau cantitatea de fier ingerată este redusă. 

lată cum, prin Alimentaţia Naturală, fără carne sau preparate din 
carne, se asigură necesarul de 14-20 mg. fier/zi, (alte argumente, tot 
în acest sens, se vor regăsi la Capitolul 9, referitor la fibrele vegetale 
celulozice, de tip polizaharide nedigerabile). 

Spre deosebire de lapte şi brânzeturi, peştele şi, mai ales carnea, 
sunt sărace în calciu şi raportul calciu / fosfor este foarte 
scăzut (0,1-0,2 în peşte şi 0,03-0,05 în carne). Prin compoziţia 
lor minerală, în care predomină anionii (fosfor, sulf, clor), carnea 
şi peştele sunt produse acidifiante şi consumate în cantități 
mari imprimă o tendinţă spre acidoză. 

Aceste remarci sunt întărite de diverşi autori, în diferite lucrări, ce 
vin tocmai în întâmpinarea acestor constatări: 

Elemente atât de trebuincioase organismului, cum sunt calciul şi 
fosforul nu le găsim în carne decât în foarte mică măsură. Vorbind 
despre fierul care se găseşte în carne, profesorul Sherman spune 
că el „este de o valoare nutritivă inferioară în comparație cu fierul din 
lapte, din ouă şi din alimentele de origine vegetală.“ (31) 

Aportul excesiv de proteine favorizează pierderile de calciu prin 
urină şi indirect accelerează evoluţia osteoporozei. Această influență 
pare să fie atât de marcantă încât unele studii epidemiologice au pus în 
evidenţă o corelaţie între aportul de proteine (carnate) şi fracturile de 
şold. Funcţia renală începe să intre în declin după vârsta de 40 de ani. 
Se pare că excesul de proteine din alimentaţie contribuie la această 
deteriorare a funcţiei renale odată cu înaintarea în vârstă. 

Un studiu care a comparat pierderile de masă osoasă la femei după meno- 
pauză a constatat că femeile lacto-ovo-vegetariene au pierdut doar 
jumătate din masa osoasă pierdută de femeile omnivore. 

Cu toate că unele plante bogate în oxalaţi (de exemplu spanacul) inter- 
ferează cu absorbţia calciului din intestin, studiile au arătat că absorbţia şi 
retenţia calciului este mai bună la vegetarieni decât la omnivori. (65) 

Taber şi Cook au urmărit principalele componente ale raţiei 
alimentare a 100 de vegetarieni din S.U.A., ajungând la concluzia că 
deşi aportul de energie este acelaşi, procentul de obezi este mai mic la 
vegetarieni (17%) față de nevegetarieni (45%). Necesarul de calorii şi 
proteine se asigură la vegetarieni, conform normelor S.U.A., la un aport 
de energie, proteine şi grăsimi asemănător nevegetarienilor. In schimb 
aportul de glucide este mai mare la vegetarieni, deoarece folosesc 
cerealele şi leguminoasele în cantități mari. Disponibilităţile de calciu, 
fosfor, fier, vitamina A, acid ascorbic şi tiamină au fost mai mari la 
vegetarieni, ca urmare a consumului de lactate, legume şi fructe, în 
schimb colesterolul este ingerat în cantităţi mai mici decât în cazul 
omnivorilor. Freeland şi colab. au stabilit că, conţinutul în zinc al salivei, 
sângelui şi părului vegetarienilor este mult mai redus ca la martor, corelat 
cu prezenţa în cantităţi mari a fibrelor care blochează zincul. Totuşi nu 
s-a înregistrat o dereglare a metabolismului fierului şi zincului, aceasta 
punându-se pe seama faptului că organismul se adaptează pentru a creşte 
asimilarea mineralelor din alimente. Totodată se consideră că alimentația 
vegetariană conține suficiente vitamine pentru a asigura o formare 
normală a elementelor celulare ale sângelui. 

Sullivan consideră că riscul de decese prin boli cardio-vasculare 
este corelat cu concentrația hematocritului. Bărbaţii care adoptă un 

regim vegetarian au un aport mai mic de fier, riscul pentru BCV fiind 
mai mic. La femei se constată o creştere a frecvenței BCV 
postmenopauză, căci în această perioadă creşte nivelul fierului sanguin 
şi sistemul cardiac este sensibil la această variație. (19) 

In privinţa carenţelor acestor bioelemente, mai ales în privința 
calciului, magneziului şi potasiului - se pare că un simplu bilanţ 
chimic al elementelor ingerate relevă existența unui excedent al 
acestora față de nevoi. In urma tratamentelor termice, aceste elemente, 
prezente sub forme complexe, se insolubilizează, nemaiputând fi absorbite 
de organism. 

Ceea ce într-adevăr lipseşte este enzima corespunzătoare fixării 
elementelor respective în organism sau formării lor prin reacţii nuclearo- 
enzimatice în urma distrugerii acesteia, aşa cum a indicat L. Kervran. 


8.1.3.6 ARGUMENTELE IZOMERIEI OPTICE îl A 
CHIRALITAPII 


Acest tip de argumente biologice - care ţin de dimensiunea mai 
subtilă, a biostructurii spaţiale a moleculei, şi de capacitatea acesteia 
de a roti planul luminii polarizate în soluţie, fie către stânga (levogir), 
fie către dreapta (dextrogir) - deja au fost atinse în subiectul 
corespunzător al universului bacterian (4.6.3.10), dar, mai ales, vor fi 
abordate mult mai aprofundat, la subcapitolul corespunzător (10.1). 

Trebuie remarcat, în mod deosebit, că, dacă prin tratamentul termic, 
moleculele proteice vegetale suferă procesul de „racemizare“ (din 
totalitatea levogiră, 50% se dextrogirizează) - în privința cărnurilor, 
are loc un proces de dextrogirizare totală a moleculelor proteice ale 
acestora (dar şi a celorlalte principii nutritive ale acestora). Şi, pentru 
că „moleculele viului“ sunt de tip levogir, atunci, calitatea defectuoasă 
a tipului de molecule proteice din carne, rezultă în mod evident!... 

Aceste afirmaţii nu sunt simple deducţii şi speculații, ci, reprezintă 
observațiile unor interesante studii ştiinţifice şi experimente, prezentate 
în mod închegat, pentru prima dată, de prof. Linus Pauling (care a 
luat, de altfel, premiul Nobel în 1954, pentru teoria legăturii chimice 
şi a structurii moleculare). 

Acestea au fost confirmate de diverşi cercetători ai lumii ştiinţifice, 
printre care trebuie amintiți şi prof. dr. doc. I. Baciu, dar şi dr. D. 
lonescu-Pantelimon, Dr. O. Costăchescu (fost director al 
„Institutului Oncologic Bucureşti“) etc. 

Câteva citate în acest sens sunt relevante: 

Un fapt cu totul extraordinar este că în proteinele plantelor şi 
animalelor apare numai un singur tip de enantiomeri ai fiecărui 
aminoacid şi că acest enantiomer are aceeaşi configurație pentru toți 
aminoacizii. Această configuraţie este denumită configuraţie L 
(evogiră). Aceasta este o mare enigmă. Nimeni nu ştie de ce 
suntem alcătuiți numai din molecule de L-aminoacizi şi nu 
din molecule de dextroaminoacizi. (21) 

Absorbţia aminoacizilor se face prin mecanismul de transport activ. 
Viteza de absorbţie a izomerilor L este mult mai mare decât a 
izomerilor D. (22) 

Kogl şi Erxleben (1939) au constatat că toți aminoacizii din 

proteinele normale sunt levoaminoacizi. Apariția dextroaminoacizilor 
ar fi specifică numai cancerului şi ar duce la racemizarea aminoacizilor. 
Constatările acestor autori, contestate de unii autori, au putut fi confirmate 
din nou. 

Dittmar, citat de O. Costăchel, a arătat că toate țesuturile necrozate 
au aminoacizi dextrogiri. Dr. Rada (1973) arată că după moartea 
celulelor, moleculele levogire se transformă în dextrogire. (23) 

Este binecunoscut că cea mai mare parte de D-aminoacizi 
sunt inutilizabili de către organismul uman. (24) 

În structura proteinelor nu se întâlnesc decât L-aminoacizi. 
Aminoacizii din seria D apar numai ocazional, în special la unele 
microorganisme şi totdeauna au roluri specifice. 

Stereochimia grupării peptidice, unghiurile de legătură, distanţele 
interatomice, colinearitatea punților de hidrogen, apartenenţa tuturor 
aminoacizilor la aceeaşi serie optică (seria L) determină o 
anumită geometrie a elicei. 

Pentru un substrat ce are doi enentiomeri (un carbon asimetric) 
numai unul dintre aceştia va putea fi legat şi deci supus transformării 
chimice catalizate de enzimă. Fenomenul este general, fiind denumit 
specificitate stereochimică. 

In muşchi, lactatdehidrogenaza poate utiliza ca substrat numai 
acidul L-lactic pe care îl transformă în acid piruvic. (55) 

Studii recente arată că întregul metabolism intermediar este 
specializat pentru metabolizarea substanțelor levogire. (1) 


Din această sumară expunere, rezultă, în mod evident, structura 
dextrogiră (în totalitate) a cărnii, un ţesut animal necrozat în urma 
uciderii animalului, incompatibilă cu structura levogiră a organismelor 
vii, fie ele vegetale, animale sau umane. 

La prima vedere, apare o imagine inedită şi paradoxală: dacă, 
într-adevăr, proteina de tip carnat este incompatibilă cu structura 
moleculară a organismelor vii, deci şi cu cel al omului, atunci, totuşi, 
cum de organismul uman creşte şi se dezvoltă pe baza 
meniurilor carnate? 

Răspunsul este simplu, şi în acelaşi timp complex. De fapt, această 
întrebare nu face decât să evidenţieze uimitoarea forță energetică a 
Universului uman, construit nu doar din materie, dar, mai ales, din 
energie şi informație. Tocmai această  biostructură 
energoinformaţională a OM-ului, permite compatibilizarea 
moleculelor dextrogire în structuri levogire, prin procesul biochi- 
mic numit izomerizare. 

Şi, atunci, de ce toată această desfăşurare de explicaţii, dacă tot are 
loc procesul de izomerizare - pentru normalizarea structurii organice 
a moleculelor necesare organismului ? 

Detaliul care trebuie luat în seamă, se referă la uriaşul consum 
energetic de ansamblu, necesar desfăşurării în bune condiţii a acestui 
proces - nu doar în cazul cărnurilor, dar şi al celorlalte structuri 
denaturate, tratate termic, chimizate etc. 

In acest fel, ființa umană consumă permanent, la fiecare masă, 
o Energie a Vieţii pentru a VIVIFICA (levogiriza) moleculele 
morţii (dextrogire), aportate prin hrana tradițională. 

In primii 20-25 de ani, mirifica biostrucură a universului uman face 
faţă cu brio acestui continuu „energo-stress“ (vezi, inclusiv leucocitoza 

de digestie, la fel de consumatoare de energie) - deci, procesul este 
compensat. Insă, după această vârstă, permanenta solicitare 
consumptivă începe să fie însoţită, treptat, de repercusiuni entropice 
(proces în curs de decompensare): mici dezechilibre discrete, cu 
degenerări inițial mărunte, dar care, cu timpul, dacă nu se transformă 
în problemele majore numite „boli“, cu certitudine vor declanşa 
dezechilibrul major specific, văzut a fi încă, fiziologic: bătrânețea... 

Concluziile le trage fiecare, prin meditaţia pe următoarea opțiune: 
alegem plăcerea gustativă a „meniului“ numit boală şi 
bătrâneţe, sau decidem inițiala rigoare, urmată de o nouă 
redescoperire a gustului Vieţii, din „meniul“ numit Alimentaţia 
Naturală... 


8.1.3.7 TOXICOLOGIA PRODUSELOR DIN CARNE 


Deşi se vorbeşte de „carne“, ca de un „țesut celular“, animal sau 
uman, de obicei viu - în realitate, carnea din măcelării este, în mod 
evident, doar o bucată dintr-un cadavru animal (o structură tisulară, 
cu celule moarte, în care se declanşează procesul de putrefacție, în 
decurs de câteva zile). La fel ca şi preparatele din carne, bucata de 
friptură, putenic rumenită, îl face pe om să uite de unde provin aceste 
structuri, sursa de origine a excitării sale gustative... 

Substanțele toxice din produsul numit „carne“, apar încă înaintea 
momentului obținerii acesteia („sacrificarea animalului“), prin deosebit 
de toxicele substanţe adrenergice, eliminate de animal în 
momentele premergătoare morţii! 

De asemenea, primul proces declanşat imediat după „sacrificarea“ 
animalului (în fapt, o ucidere cât mai elegantă, catalogată în cadrul 
speciei umane drept „crimă“), poartă numele de rigiditate musculară 
sau rigiditate cadaverică. Astfel, acest „cadavru rigid“, va manifesta 
aceleaşi modificări anatomopatologice ca şi la cadavrul uman (de altfel, 
diferenţierea țesutului animal de cel uman este un element de 
mare fineţe, imposibil de realizat la nivel macroscopic). 


Acest „produs“ este preluat ca atare din magazin, uitând deseori că 
bucata de carne din sacoşă sau din tigaie era parte dintr-un trup palpitând 
de viaţă puţin mai devreme, dar ajuns pe masă pentru satisfacerea unei 
teoretice „nevoi de proteine“, absolut irelevantă. 

Observând şi participând, chiar, la momentele importante de 
„obţinere a cărnii“ (aprovizionarea, asomarea, adică „suprimarea 
vieţii animalelor fără durere şi fără tulburări fiziologice“ - prin înțepare 
în ceafă, cu ciocanul, cu pistolul, electrică, prin asfixie, prin anesteziere, 
sângerarea sau exanghinarea, jupuirea, eviscerarea, despicarea şi toaleta 
carcasei cu toporul, tranşarea) (11) - cu greu se mai poate spune că 
omul este fiinţa superioară, integrată în natură şi armonizată cu legile 
de evoluţie spirituală, cu greu se mai poate asocia o asemenea „igienă a 
alimentaţiei“ şi mod de tratament alimentar, cu promovarea sănătăţii, 
deci a vieţii, a calităților psihice şi mentale umane. 

Conştientizând în mod real acest proces, dincolo de obişnuinţa tradi- 
țională, putem vorbi chiar de o „toxicologie psihică“, o percepţie 
profund dezagreabilă a procesului, din punct de ve, dere psihologic şi 
etic. 

De aceea, pentru cei sensibili, care nu „suportă“ prezentarea anterioară 

de „obținere a cărnii“, şi care promovează terapiile naturale şi viaţa, doar 
„cu buzele“ sau prin tot felul de metode „vindecătoare“, să-şi amintească 
de cumplita realitate de dincolo de bucata de friptură din farfurie, înțelegând 
că, participarea la construcţia şi jocul Vieţii se poate face în mod Simplu şi 
Real, pornind de la atenţia faţă de gestul a ceea ce se introduce în cavitatea 
bucală - dincolo de buzele ce pronunţă elegante vorbe fără 
acoperire... 


Dincolo de abordarea din punct de vedere afectiv, a unei 
problematici ce ţine în ultimă instanţă de Legea Fundamentală a 
Universului („Nu ucide Viaţa“) - ca lege universală, necesară a fi 
respectată de orice fiinţă pretendentă la raționalitate şi inteligenţă, cum 
se doreşte a fi ființa umană - obţinerea şi consumul de carne este, în 
ultimă instanţă sursă de toxine alimentare. Aportul de carne este 
ca o continuă „pompare“ cu produşi de tip cancerigen, mutagen, care, 
alături de acțiunea degenerativă a radicalilor liberi, accelerează şi 
amplifică până la nivel de boală, procesul de îmbătrânire celulară. 

Înainte chiar de a ajunge în tigaie, ca o principală sursă de toxine, 
aceasta prezintă modificări importante încă în starea „crudă“. Astfel, 
cu toată asomarea realizată, instinctul animalului nu se pierde, agitația 
şi disperarea sa dinaintea tăierii fiind maxime (în acest sens au 
făcut puternică impresie, până la obținerea premiului de maximă 
competenţă în domeniu, realizarea unor poze cu animale înaintea 
sacrificării, vite agitate la paroxism, din ai căror ochi se 
scurgeau lacrimi). In aceste condiţii nu mai miră uriaşa cantitate de 
adrenalină rezultată în urma acestui proces, decelată în carnea tranşată, 
alături de procentaje consistente ale toxinelor numite generic xantine, 
de tipul metil-xantinei etc. (Dr. van Lisbeth declară că mâncătorii de 
carne să reflecteze la faptul că xantina, o otravă formată în corpul 
animalului în momentul sacrificării lui - alături de o cantitate 
considerabilă de adrenalină - nu dispare nici la fierbere, nici la prăjire 
şi la nici un alt procedeu cunoscut). 

Sursele de intoxicare prin carne sunt multiple. Dacă în 
privința puternicei acidifieri a acesteia, ce rezultă după uciderea 
animalului, s-a discutat la capitolul corespunzător („pH şi echilibru 
acido-bazic“), în continuare vom aprofunda, doar pentru cei convinşi 
de utilitatea ingestiei de carne, aspecte ale degradării „preparatului“ în 
stare crudă, înainte de a prezenta efectele denaturării termice. 

Astfel, primul aspect se referă la inconvenientele unei depozitări 
improvizate, prin îngrămădirea acesteia în stive (când nu a fost agățată 
în cârlige sau nu s-a realizat răcirea optimă), în timp util şi la temperatura 
optimă. În acest moment pot apărea fenomene de autoliză sau 
fezandare, putrefacție şi, mai ales, încingerea cărnii, cu efectele 
degradative şi toxice recunoscute, fapt deseori întâlnit în procesul 
manipulării preparatelor. 

Mai ales la vânzarea şi transportul acestora, un rol important, mai 
puțin aprofundat, revine prezenței sângelui. Căci, oricât ar dura 
procesul de exanghinare de după sacrificarea animalului, este evidentă 
imposibilitatea eliminării acestuia în totalitate. Oricât s-ar extrage acesta 
cu cuțite tubulare introduse în vena jugulară sau artera 
carotidă, teritoriul capilar, arteriolar şi venular rămâne în continuare 
cu o importantă cantitate de coagul sanguin (element recunoscut a 

avea o prezenţă consistentă în „carnea de vânat“). 

Dar despre efectele prezenţei acestuia, precum şi alte particularități 
ale alterării cărnii la păsări şi peşti se vorbeşte în clasicul „Tratat de 
igienă alimentară“, sub redacţia prof. dr. S. Mănescu: 

Sângerarea este un procedeu de o mare importanță în formarea 
însuşirilor igienice viitoare ale cărnii, de care depinde posibilitatea de 
conservare, deoarece sângele rămas în țesuturi favorizează 
descompunerea bacteriană şi enzimatică. Sângele recoltat poate 
fi utilizat în industria alimentară, la fabricarea mezelurilor. 

Sângele este un mediu prielnic pentru înmulțirea şi 
activitatea microorganismelor, se alterează foarte repede, de 
aceea în cazul întrebuinţării în scopuri alimentare trebuie prelucrat în 
cât mai scurt timp. Este folosit ca atare (stabilizat cu NaCl) şi sub formă 
de pastă pentru preparate din carne şi sub forma deshidratată - 
făină - în scop furajer. (lată-ne, deci şi utilizatori ai sângelui animal 
preparat) 

Modificările produse în carnea de pasăre după tăiere sunt: rigiditatea 
cadaverică se instalează în 1-2 ore de la tăiere, maturarea începe aproape 
imediat după sacrificare. Alterarea începe de la interior spre exterior, 
deoarece la exterior carnea este protejată de piele. Grăsimea se alterează 
în scurt timp din cauza conținutului ridicat în acid oleic care are stabilitate 
redusă. Carnea păsărilor („carne albă“) este mai săracă în grăsime decât 
„carnea roşie“, dar mai bogată în creatină şi creatinină. 

După scoaterea peştelui din apă au loc imediat diferite modificări 
biochimice. Pe suprafața corpului apare o secreție de mucus, care este 
un mediu prielnic pentru dezvoltarea microbilor. In 1-2 ore apare 
rigiditatea musculară după care intră în faza de autoliză, peştele se înmoaie, 
carnea îşi pierde elasticitatea, apar modificări de miros. Autoliza apare 
rapid, iar carnea de peşte se alterează din următoarele cauze: structura 
fină a fibrei musculare, cantitatea crescută de apă şi prezenţa unei flore 
microbiene la interiorul şi exteriorul corpului. 

Din cauza conţinutului ridicat de acizi graşi nesaturați, 72-82%, 
grăsimea de peşte este lichidă. Din cauza acestei cantități mari de acizi 
graşi liberi, stabilitatea grăsimii este redusă, se alterează în scurt 
timp. (11) 

Intoxicarea prin carne se poate realiza, însă, şi în multe alte forme: 

Fiind bogate în nucleoproteine, carnea şi peştele, viscerele 
furnizează purine ( 40-100 mg. % azot purinic) din al căror metabolism 
rezultă acid uric. Folosirea acestor alimente în cantitate mare ridică 
nivelul acidului uric în sânge şi prin acțiunea lor acidifiantă 
favorizează depozitarea lor în țesuturi generând guta şi litiaza 
renală cu calculi de acid uric. 

Carnea, peştele, ouăle dar şi cafeaua, ceaiul, ciocolata şi cacaoa 
formează în corp acid uric. Şi, întrucât în acelaşi timp formează şi un 
excedent de acizi, sângele devenit acid nu poate păstra acidul uric pentru 
a-lelimina cu ajutorul rinichilor; prin urmare, acesta este depozitat în ţesuturi. 
Astfel că, treptat devenim un depozit ambulant de acid uric, acest lucru 
conducând la apariţia bolilor, în special a reumatismului articular. (62) 

Proporția de proteine neabsorbite după ingestia de carne şi peşte 
fiind mică, dieta bogată în aceste produse determină constipație prin 
hipotonie intestinală. Consumul lor în exces poate accentua 
procesele de putrefacție din colon cu apariţia a diferite 

substanţe (amine, amoniac, indol, scatol, hidrogen sulfurat), 
care au efecte nocive asupra intestinului, cât şi asupra ficatului şi 
întregului organism. 

Folosirea unor substanţe care prelungesc conservabilitatea 
cărnii provoacă intoxicații: nitritul de sodiu sau potasiu, utilizat 
pentru frânarea acțiuni florei proteolitice din preparatele de carne şi 
menţinerea culorii lor naturale, transformă o parte din hemoglobină 
în methemoglobina. Când proporția acestui derivat este mai mare, 
apar semne de insuficienţă respiratorie. 

In industria alimentară americană, unde în ultimi ani a 
scăzut folosirea acestor produse, se observă şi o diminuare a 
incidenţei cancerului de colon. 

Dr. P. A. DeForest, ocupându-se de rezultatele folosirii cărnii, 
spune: „Consumarea de carne în cantitate prea mare irită organismul, 
provoacă pletora şi o creştere excesivă a globulelor roşii şi albe, 
predispune organismul la inflamații, abcese, septicemie, erupții, eczeme, 
blândă, hiper-acidităţi gastrice şi la ulcere gastro-duodenale, şi folosirea 
ei agravează bolile următoare: constipaţia cronică, frigurile, guta, 
nefritele, tulburările tiroidiene, reumatismul, litiaza, acidoza (mai ales 
carnea grasă), beri-beri, arterio-scleroza, hipertensiunea arterială, 
miocardita, gălbenarea, hepatita, furunculoza, cancerul, epilepsia etc. “ 

Secreţia biliară a oamenilor şi animalelor carnivore este 
cu mult mai otrăvitoare decât fierea vegetarienilor. 

Chorrin a constatat că în materiile fecale ale oamenilor care se 
hrănesc cu carne se găsesc 65.000 microbi pe fiecare milimetru 
cub, în timp ce la vegetarieni, Gilbert şi Dominic au găsit că nu se 
află decât 2.000 pe milimetru cub. (31) 


Dan Bozaru, într-o lucrare referitoare la alimentaţia lacto- 
vegetariană, ne precizează că, spre deosebire de plante, care au o 
membrană celulară rigidă şi un sistem circulator simplu, celulele 
animale mor foarte rapid atunci când circulaţia este oprită. Imediat ce 
viaţa încetează, proteinele animale se coagulează şi sunt secretate 
enzime autodistructive; se formează o nouă substanță numită 
„ptomaină“. 

Consumul de carne se corelează şi cu observaţiile efectuate cu 
ajutorul ecranelor cu dicianină inventate de Kilner încă din 1908: 
biocâmpul şi aura energetică (efectul luminiscent al radiaţiei 
bioelectroluminiscente emise de celula vie) a oamenilor care 
mănâncă în mod curent carne, este deosebit de impură, oarecum 
înceţoşată, lipsită de claritate şi strălucire, având o culoare 
(pe anumite porțiuni) de brun închis şi verde murdar!... 

In „Cartea completă de medicină tradiţională chineză“, Daniel Reid 
abordează aceeaşi problematică, a cărnii: 

Occidentalii consumă mari cantităţi de carne şi acest lucru este 
vizibil în tenul lor, în stratul adipos şi mirosul corpului.Carnea este 
foarte acidifiantă, prezentând un potenţial ridicat de putrefacție. 

Cea mai mare problemă în dieta americană standard este totala 
contaminare a cărnii cu antibiotice şi hormoni steroizi. Aproape 40% din 
totalul antibioticelor produse în Statele Unite sunt administrate vitelor şi 
celorlalte animale de crescătorie, ele trecând astfel în organismul consu- 
matorilor o dată cu fiecare hamburger, friptură sau alte produse din carne. 
Acest consum zilnic de antibiotice afectează în mod negativ sistemul 

imunitar, fiind un factor important în apariția deficienței imunitare dobândite. 

Alături de antibiotice, vitelor americane le suntadministrate hormoni 
sintetici pentru a le accelera creşterea, a mări depozitele de grăsime etc. 
Aceşti hormoni sunt suspectaţi ca fiind cauză majoră pentru incidenţa 
crescută a cancerului de sân şi de ovar la femei, ca şi pentru instalarea 
precoce a pubertăţii la copii. Dacă hormonii steroizi produc acumularea 
rapidă a grăsimii la vite, este un motiv să credem că ei cauzează obezitatea 
şi la oamenii care consumă carnea sau laptele acestor animale conta- 
minate. Acest lucru este adevărat în mod deosebit pentru copiii în creştere, 
fiind confirmat de faptul că, imediat ce marile centrale americane, 
ce comercializează produse tip fast-food au început să opereze 
în ţările asiatice, copiii din acele regiuni au manifestat toate 
simptomele afecțiunilor cronice pe care le au şi copiii americani: 
obezitate, acnee, infecții respiratorii, pubertate precoce şi 
anomalii de comportament. 

Vacile americane consumă, de asemenea, toate erbicidele, 
pesticidele şi substanţele chimice folosite pentru fertilizarea păşunilor 
pe care ele sunt silite să pască, astfel că un mare procent din aceste 
animale ajung la măcelărie având diverse tumori canceroase sau 
tuberculoză. Toate aceste toxine trec apoi la consumator. 

Porcul este de asemenea o alegere proastă în ceea ce priveşte carnea. 
Având în vedere alimentaţia omnivoră a porcului, carnea sa este cea 
mai acidifiantă, fiind totodată foarte „grea“ pentru ficat, în special pentru 
că untură este greu digerabilă. Cercetătorii din Canada au stabilit 
existenţa unei legături strânse între ciroză şi consumul de 
carne de porc, în 16 ţări studiate. In statele în care carnea de porc 
se consumă alături de alcool ricul de ciroză creşte cu 1000 de ori. 

Puii comercializaţi se dezvoltă de asemenea în condiţii de 
crescătorie, unde li se administrează hrană contaminată cu antibiotice, 
hormoni şi pesticide. (10) 


Observând aceste date simple, referitoare la toxicele prezente în 
carne încă înainte de preparare termică, se deduce cu uşurinţă puternicul 
caracter toxic al acesteia, chiar în stare crudă. 

Cu atât mai mare pare a fi diferenţa dintre carnea crudă şi cea 
trecută prin foc, efectele negative crescând chiar exponențial! 

Acest fapt este relevat de dr. Henry Bieler şi dr. Ernst Gunther, în 
diferite experiențe cu valoare statistică, realizate atât pe animale, cât şi pe 
voluntari: 

Teoria unturii de peşte a fost desființată de experienţele şi 
observaţiile dr. Francis F. Pottenger Jr. Efectuând experiențe pentru 
a dovedi că un regim bazat pe carne fiartă sau friptă nu convenea în nici 
un fel animalelor carnivore, el a constatat că pisicile hrănite în acest fel 
deveneau foarte repede rahitice. Li s-a administrat atunci untură de peşte 
(remediul clasic) în doze din ce în ce mai mari până s-a ajuns la purgaţie 
completă. Din nefericire pisicile rămâneau tot rahitice şi apăreau, în plus, 
noi complicații: tulburări ale digestiei. Pentru că untura de peşte nu numai 
că dereglează chimia digestiei dar deteriorează şi alte organe importante 
ale corpului - în special glanda tiroidă, ficatul şi inima. 

Pisicile sunt animale esențialmente carnivore. Şi totuşi, pisoii vor 
avea convulsii dacă li se aplică un regim cu carne în timpul experienţelor 
de laborator. Aceste convulsii sunt rezultatul direct al unei toxemii 
datorate indigestiei prin proteine indezirabile cu care ficatul pisoiului nu 

se poate încă obişnui. Cred că frecvenţa sporită a anumitor maladii grave 
la copil - reumatism cardiac, leucemie, poliomielită, este datorată 
prezenţei unor proteine dăunătoare în regim. Când am început să profesez 
vedeam 2-3 cazuri de cancer pe an. Acum întâlnesc 6-8 lunar. 

Exploratorul Vilhjalmus Steffansson a făcut experienţe foarte 
interesante în legătură cu regimul alimentar din regiunile arctice. Cu 
ocazia uneia dintre călătoriile sale a fost însoțit de un grup de studenți 
robuşti. Le-a impus un regim de carne crudă. La început tinerii au găsit 
această hrană urât mirositoare şi opusă gustului lor, aşa încât li se 
întâmpla adesea să vomite. Până la urmă au reuşit să se obişnuiască şi 
au mâncat-o cu poftă, fără să sufere vreodată de indigestie sau de 
constipatie. Au descoperit însă că, dimpotrivă carnea prăjită şi sărată 
le provoca o indigestie violentă. Steffansson a repetat această experienţă 
de mai multe ori iar Donald Mac Millan, un alt explorator arctic, i-a 
confirmat concluziile punct cu punct. (5) 

Care a fost rezultatul experienţelor făcute în grădinile zoologice, 
când s-a început alimentarea animalelor sălbatice cu hrană fiartă, de 
frica agenţilor patogeni ? Tocmai contrariul a ceea ce se urmărea, şi 
anume că animalele s-au îmbolnăvit şi au murit. Unele au 
devenit chiar incapabile să mai reproducă. 

S-a trecut din nou la alimentarea animalelor — unele fiind deosebit 
de preţioase, chiar exemplare unice - cu hrana lor naturală, nefiartă, 
aşa cum erau ele obişnuite în libertate. După aceea, s-a putut citi în 
ziare că până şi animalele foarte rare au început să aibă pui. (63) 


Punând o bucată de carne crudă în vasul aflat pe foc, să vedem în 
continuare câteva elemente de „gastrotehnie a cărnii“, cu câteva 
spicuiri, în acest sens din lucrarea „Bazele practicii alimentaţiei dietetice 
profilactice şi curative“, a prof. dr. Constantin Dumitrescu: 

In stare crudă carnea se absoarbe în proporție de 95%, pe când 
prăjită prin acţiunea căldurii se absoarbe în proporție de 90% (Lederer). 

Prelucrarea termică a cărnii are consecințe negative, precum 
următoarele: 

- pierderea unor substanţe nutritive solubile, ce trec în apa de 
fierbere; 

- prăjirea sau încălzirea prelungită sau repetată a grăsimilor duce 
la degajarea unor substanțe dăunătoare organismului; 

- distrugerea parţială sau totală a unor vitamine, în funcţie de metoda 
de prelucrare termică folosită. Astfel, pierderea de vitamină este cu 
atât mai mare, cu cât prelucrarea termică se face la temperaturi mai 
ridicate. 

- prin fierberea în apă conținutul de proteine se reduce cu 6-14%. 

Fierberea în grăsime ajunsă aproape de fumegare (aproximativ 
190 C) este cunoscută sub numele de „prăjeală“. Carnea este prăjită 
când este fiartă în interior şi face o crustă aurie-brună la suprafață, 
care se îmbibă cu grăsime, fapt ce prelungeşte şi îngreuiază digestia, 
datorită dificultăților de pătrundere a sucurilor digestive. Dacă grăsimea 
nu este suficient de încălzită până aproape de temperatura de 
descompunere ca să facă crusta de la suprafaţa cărnii, ea pătrunde în 
interiorul bucății de carne, făcând-o şi mai indigestă. Mai mult decât 
atât, prin încălzirea grăsimii până la temperatura de descompunere, şi 
mai ales când grăsimea odată prăjită este reîntrebuințată, iau 

naştere produşi volatili de tipul acroleinei, care îmbibă carnea prăjită 
şi care sunt iritanţi pentru mucoasa gastrică. 

Alimentul prăjit corect trebuie să fie rumen la suprafață. Culoarea 
aurie-brună şi gustul special, se datoresc zaharurilor de suprafață, care la 
19% C, într-un mediu nehidratat, se caramelizează (Pavel). 

Prin prăjire sunt distruse o mare parte din vitaminele conţinute de 
carne. 

Carnea de peşte; prin fierbere de scurtă durată, în apa de fierbere 
difuzează azotul neproteic în proporţie de aprox. 35%, substanțele 
proteice scad cu 6-7%, pierderile de substanţe minerale (clor, sodiu, 
potasiu) ajung la 40-60% şi la 20-30% pentru fosfor şi calciu. Vitaminele 
hidrosolubile trec în apa de fierbere, iar vitaminele liposolubile sunt în 
parte inactivate (Segal). 

Digestibilitatea mai facilă a cărnii de peşte se datorește lipsei țesutului 
colagen şi faptului că după fierbere aceasta rămâne mai afânată deoarece 
pierderea de apă este mai redusă. S-a constatat astfel că faţă de carnea 
de vițel, care pierde prin fierbere 50% din greutate, peştele pierde mult 
mai puțin, între 10-30% (Segal). 

Peştele copt sau fript este însă uşor digerabil, datorită coagulării 
albuminelor prin căldură uscată. (34) 


După cele câteva elemente de gastrotehnie - care orientează în privința 
temperaturilor tratamentelor termice din cadrul preparării cărnii (cu evi- 
denţierea pierderilor de substanţă nutritivă) - în continuare prezentăm 
extrase din subiectul referitor la consecinţele toxicologice ale cărnii 
supuse tratamentelor termice, din lucrarea „Toxicologia produselor 
alimentare“ a competentei echipe de medici igienişti şi biochimişti, 
condusă de prof. dr. S. Dumitrache, alături de Rodica şi B. Segal. 

In această lucrare este evidenţiată, dincolo de pierderile de substanţe 
„nutritive“, o adevărată „dimesiune“ (toxicologică) a produselor din 
carne, supuse tratamentelor termice, mai mult sau mai puţin intense: 

Tratamentul termic influențează atât valoarea nutritivă a 
proteinelor, cât şi formarea de compuşi toxici. Reacţia cea mai 
cunoscută şi mai studiată este Reacţia Maillard, de formare a 
melanoidelor, care se desfăşoară în trei faze: 

I. faza iniţială constă în formarea unui compus de adiţie de tip 
aldozamine sau cetozamine.; 

II. faza intermediară cuprinde desfăşurarea unor reacţii complexe 
de scindare, deshidratare şi interreacții între componenți; 

III. faza finală se caracterizează prin formarea de produse 
nesaturate, fluorescente şi colorate, care se datoresc reacţiilor de 
condensare aldolică, de polimerizare şi de formare a unor compuşi 
azotați cu inel heterociclic denumiți melanoide. 

Evoluţia reacției Maillard în produsele alimentare depinde de compo- 
ziția lor, temperatură, timp, grad de hidratare şi alți factori chimici şi fizici 
de importanţă secundară. In afară de efectul imediat de îmbrunare, 
consecinţa nutriţională a reacției constă în reducerea eticacității proteice, 
în special la produsele în care aminoacidul limitant este lizina. In cazul în 
care factorul limitant este un alt aminoacid, ca, de exemplu, metionina, 
efectul negativ asupra valorii nutritive nu se pune imediat în evidență. 

In raport cu laptele, majoritatea celorlalte produse de origine 
animală sunt mai stabile la tratamentul termic. 

Proteinele din carne se caracterizează printr-o participare redusă la 

reacția Maillard în cursul tratamentelor termice, datorită cantității neînsem- 
nate de glucide şi a pH-ului apropiat de neutru. Pentru a reduce lizina 
disponibilă de la 84 la 37 %, este necesară o autoclavare de 16 ore. Dacă 
se adaugă 5% glucoză şi se realizează un pH uşor alcalin, este suficientă 
autoclavarea timp de 30 de minute pentru ca să se antreneze un blocaj 
a unei 1/3 din lizină. De asemenea, un tratament la 9Ograde C, în prezenţa 
glucozaminei, poate duce la anularea valorii proteice a cărnii. 

Observații asemănătoare s-au făcut prin adăugarea de glucozil-amină 
la carnea uscată. La 18% glucozilamină adăugată, eficacitatea nutritivă 
a proteinelor din carne se reduce foarte mult, valoarea PER este aproape 
zero şi se înregistrează o hipertrofie a ficatului asemănătoare celei 
apărute când s-au adăugat premelanoide pure. Leziunile ficatului sunt 
de două tipuri: leziuni necrotice timpurii, cu aspect hemoragic, 
corespunzătoare unei intoxicații acute, şi leziuni asemănătoare celor 
cirotice, care corespund unei intoxicații subacute. 

Adrian şi Segal menţionează că există posibilitatea ca diferiţi 
compuşi premelanoidici să inhibe activitatea unor enzime şi să exercite 
un efect toxic direct asupra organismului. Premelanoidele măresc mult 
cecumul (2,77g faţă de 1,33 g), fapt care face ca multe alte substanțe, 
cum ar fi lactoza, să se metabolizeze greu. Mai mult, ele provoacă o 
hipertrofie a ficatului şi a rinichiului, ceea ce reprezintă suma unei 
intoxicații cu o deficiență nutrițională. 

Cercetările efectuate pe animale au demonstrat că premelanoidele 
reduc atât digestibilitatea, cât şi utilizarea metabolică a azotului 
alimentar, ceea ce are ca efect instalarea unei malnutriţii azotate, atunci 
când administrarea este de lungă durată. 

La prăjirea şi frigerea cărnii se formează HPA (hidrocarburi 
policiclice aromatice), dar cercetările au pus în evidenţă compuşi cu 
acțiune mutagenă mai puternică decât a benz(a)pirenului. Ei se 
formează ca urmare a pirolizei triptofanului, acidului glutamic, dar şi 
a pirolizei unor proteine: globuline, cazeină, gluten. Doi compuşi de 
piroliză a triptofanului ( trp-P-1 şi trp-P:2) s-au dovedit a avea acţiune 
cancerigenă. Aceleaşi efecte le exercită şi derivații de piroliză a 
diferitelor proteine din carnea de vită friptă şi din sardinele grilate. 
Chiar şi la temperaturi mai mici de 200 grade C se pot forma 
substanțe cu acțiune mutagenă. Astfel în carnea friptă la 
temperatură moderată s-au identificat doi compuşi cu 
proprietăţi mutagene, notați IQM şi IQx, care se pare că sunt 
produşi ai reacției dintre glucide şi aminoacizi. 

Reducerea intensității tratamentelor termice va permite obținerea 
unor produse mai igienice. 

Prin încălzire în mediu acid, pentozele şi hexozele suferă o 
rearanjare moleculară cu formarea unui nucleu furanic. Hexozele 
formează 5-hidroximetilfurfurol (HMF), în timp ce pentozele furfurol. 
In produsele alimentare se întâlneşte îndeosebi HMF datorită frecvenţei 
mai mari a hexozelor libere, pentozele găsindu-se în cea mai mare parte 
sub formă legată. 

Furfurolii se pot forma şi din alte cetone şi aldoze prezente în 
alimentele supuse tratamentului termic sau pot rezulta în urma reacției 
Maillard. 

In afară de faptul că determină schimbarea gustului produselor, 
furfurolii prezintă o acțiune toxică asupra organismului uman. 
S-a stabilit că dozele de 310 mg/kilocorp, administrare per oral zilnic la 

şoarecii albi, exercită un efect de dereglare a funcţiilor ficatului. Ulte- 
rior, prin administrarea zilnică de 160 mg/kilocorp s-au observat 
creşterea nivelului betaglobulinelor în plasma sângelui, mărirea greutății 
relative a ficatului şi o evidentă tendinţă de creştere a activităţii tributirinazei 
în țesuturile hepatice. Nu s-au evidenţiat efecte negative în cazul administrării 
dozelor de 80 şi 40 mg/kg greutate. Ca urmare, s-a recomandat ca doză 
zilnică admisibilă 2 mg oximetilfurfurol / kg greutate. 

Lipidele sunt supuse încălzirii în numeroase procese tehnologice 
şi culinare, la temperaturi mai mari de 100 grade C, un timp mai 
mult sau mai puțin îndelungat, ceea ce determină transformări 
profunde în compoziția chimică, cu formarea unor compuşi, care pot 
avea efecte negative asupra organismului uman. 

La temperatura camerei, produşii primari de oxidare sunt 
epoxizii, în timp ce la temperaturi ridicate, peroxizii, care se 
descompun şi duc în final la acumularea în produs a aldehidelor, 
cetonelor şi a diverse substanţe oxidante şi polimerizate. 

Dacă se prăjeşte un aliment într-o baie de prăjire, în prima etapă 
se degajă vapori de apă, care măresc contactul între uleiul fierbinte şi 
aer, ceea ce determină două efecte: hidroliza gliceridelor şi oxidarea 
acizilor graşi. Hidroliza gliceridelor depinde de următorii factori: 
temperatura şi durata încălzirii, suprafață de contact a grăsimii cu vaporii 
de apă, gradul de nesaturare a gliceridelor. Procesul are loc cu formarea 
de mono- şi digliceride. Acumularea acestor componenți este în funcţie 
de durata de încălzire şi de natura grăsimi şi este cuprinsă între 0,1 şi 
4,5%. 

Cantitatea de oxiacizi, în funcție de temperatură şi natura grăsimii 
este cuprinsă între 250 si 1126 ppm hidroxiacizi ciclici. 
de polimer formată de tempera tură şi de gradul de nesa turare. S-a stabilit 
că substanţele polimerizate nu pot apărea cantitativ decât la o 
temperatură cel puţin egală cu 250 C şi numai după un foarte lung timp 
de încălzire la 180-190 C. 

Degradarea termică a lipidelor este foarte complexă, modificările 
structurale putând evolua pe căi diferite. Ca urmare, se constată că pot 
fi evidenţiate următoarele modificări: apariţia unui ciclu în molecula 
de acid gras polinesaturat; apariţia unei punți între două molecule de 
acid gras nesaturat, în interiorul unei molecule de trigliceridă; formarea 
de dimeri ai gliceridelor; formarea de trimeri ai gliceridelor. 

In realitate, procesele sunt mult mai complexe, putând avea loc 
interacțiuni între substanţele formate cu diversificarea gamei de 
produşi rezultați. 

Procesul de ciclizare poate fi rezultatul reacţiilor electrociclice. 
În felul acesta apar ciclohexadiene pe baza trienelor conjugate. 

Procesul de degradare termică a grăsimilor se complică foarte 
termică, apar influenţe suplimentare, determinate de compoziţia 
chimică a produselor, prezența oxigenului şi formarea vaporilor 
de apă. 

Principalii factori care exercită influenţă determinantă asupra 
schimbării compoziției chimice şi a valorii alimentare a lipidelor sunt 
următorii: p 

Felul grăsimii. In esență, factorul principal al transformărilor 
chimice îl reprezintă compoziția chimică a grăsimii. Acizii graşi nesaturați 

sunt cei mai sensibili la oxidarea termică, degradarea fiind direct 
proporțională cu gradul de nesaturare, în următoarea succesiune: acidul 
linoleic (mai mare) acidul oleic. Cercetările cromotografice şi 
spectrofotometrice au stabilit că compuşii nou formaţi prin degradare 
termică sunt în funcţie de natura acizilor graşi prezenţi. Ciclizarea 
intermoleculară în cazul condensării Diels-Alder, caracteristică încălzirii 
acizilor graşi nesaturaţi, este favorizată de prezenţa dublelor legături con- 
jugate. 

Antioxidanţii nu protejează satisfăcător grăsimile de oxidarea 
termică. 

Influenţa temperaturii şi a timpului de prăjire. Temperatura 
determină transformări profunde în gliceride, dependente de nivelul 
său. Temperaturile de prăjire folosite industrial sunt de 145-190” C şi 
provoacă fenomenele de oxidare, oxipolimerizare şi ciclizare 
menţionate, care se intensitică odată cu prelungirea duratei de tratare 
termică. 

Prezenţa oxigenului. S-a constatat că, în cazul încălzirii grăsimilor 
în absenţa aerului, nu se înregistrează modificări nici după 48 de ore la 
193 C, pe când cele încălzite în aceleaşi condiții, dar în prezenţa aerului, 
suferă transformări foarte mari. Viteza transformărilor este 
proporțională cu suprafaţa de contact. 

Vaporii de apă, care se degajă în timpul prăjirii produselor alimen- 
tare, favorizează degradarea termică a grăsimilor. Un efect negativ, deosebit 
de important, exercită ionii metalelor grele, în special Cu 2 şi Fe”. (24) 


* 


* k 


Credem că aceste date sunt suficient de convingătoare, pentru a 
înțelege nocivitatea utilizării în alimentația umană a cărnii şi a 
tratamentelor termice intensive asupra acesteia - de unde şi terminologia 
naturopată de „sursă primară şi abundentă de otrăvuri“... 

Totuşi, nu putem încheia acest subiect, dar şi acest foarte impor- 
tant subcapitol, fără a parcurge elementele esențiale şi deosebit de 
relevante, ale unei interesante lucrări: volumul 4, intitulat 
„Alimentația şi cancerul“, din „Caietele metodologice de 
oncologie“, de sub redacția prof. dr. doc. Al. Trestioreanu, fost 
medic şef şi director al Institutului Oncologic Bucureşti (al cărui 
nume, îl poartă, în prezent, importantul institut oncologic bucureştean). 

lată ce informaţii medicale, de cea mai înaltă ținută ştiinţifică şi credibilitate, 
ne sunt oferite prin lucrarea acestui deosebit şi competent medic: 

Prin încălzirea directă la flacără a amino-acizilor, proteinelor 
(sau a alimentelor care le conţin), s-au putut pune în evidență produşi 
care în testele rapide s-au dovedit a fi mutageni. Prin piroliza 
triptofanului (Trp) au fost obținuți şi cristalizaţi doi produşi care au 
fost denumiți Trp-P-1 şi Trp-P-2. Prin piroliza acidului glutamic 
(Glu) au fost identificaţi şi izolaţi alţi doi compuşi: Glu-P-1 şi Glu-P-2. 
Seria a continuat cu piroliza fenilalaninei (Phe), lizinei (Lys), 
ornitinei (Orn), obținându-se Phe-P-1, Lys-P-1, şi respectiv Orn-P.1. 
Prin piroliza globinei extrase din soia, s-au obținut alți doi compuşi 
AalfaC şi MeAalfaC. Cu excepţia Lys-P-1, toţi ceilalţi compuşi 
menționați s-au dovedit a fi mutageni pe testul Ames, unii fiind 
chiar mai puternici decât aflatoxina Bl sau benzo(a)pirenul. 

Testarea tumorigenității pe animale este în curs de efectuare, rezultate 
nefiind în prezent publicate decât pentru Glu-P-1 care s-a dovedit a pro- 
duce hepatoame şi tumori cerebrale (astrocitoame). 

O altă modalitate prin care pot să apară substanţe mutagene o repre- 
zintă fierberea sardinelor uscate. In urma acestui proces obişnuit în 
prelucrarea unor alimente, din sardinele uscate fierte s-au izolat doi compuşi 
denumiți IQ şi MelQ. Mutagenicitatea determinată prin testul Ames 
este foarte mare, depăşind capacitatea mutagenă a aflatoxinei B1. 

in hamburger-ul prăjit s-au pus în evidență substanțe cu 
activitate mutagenă, iar în carnea de vacă prăjită s-a izolat o 
nouă substanţă, Me1Qx, cu activitate puternică mutagenă. 

In plus, aceşti compuşi, care au fost identificaţi în pirolizatele 
de aminoacizi şi proteine sau prin gătirea alimentelor, au fost 
sintetizaţi pe cale chimică şi caracterizați din punct de vedere fizico-chimic. 
Farmacologic din punct de vedere al capacității lor mutagene, toți 
compuşii necesită activare metabolică pentru a fi testați în vitro pe testul 
Ames. 

Derivatul Hidroxilaminic al Trp-P-2 poate interacţiona cu 
ADN, iar formele de activitate ale hidroxilaminelor reprezintă de fapt 
metabolitul final („ultimate carcinogen“), care este capabil de a 
interacționa rapid cu bazele ADN. 

Tratamentul cu hidrocloriţi, chiar în concentraţii care se găsesc în 
apa de la robinet, are ca efect degradarea acestor compuşi şi abolirea 
capacităţii lor mutagene şi deci şi carcinogene. Timpul de înjumătățire a 
10 uM din IQ, Glu-P-1şi Trp-P-2, în aceste condiţii este mai mic de 10sec., 
0,5-1 min. şi respectiv 2-3 minute. 

Inactivarea Trp-P-1, Trp-P-2, Glu-P:2, AalfaC şi MeAalfaC s-a observat 
şi după efectuarea unei tratări cu nitrit în mediu acid. IQ, MelQ şi 
MelQx nu sunt afectate de aceste tratamente. 

Numeroase alimente, destinate pentru o preparare ulterioară, conţin 
un număr mare de ingrediente care sunt adăugate pentru îmbunătăţirea 
calității produsului final. In aceste condiţii, nu se cunoaşte care ar 
putea fi modificările ce pot să apară în structura lor sau reacţiile ce pot 
avea loc între aceşti compuşi la temperaturile folosite pentru prepararea 
alimentelor respective. Astfel, apare necesitatea ca toţi aceşti aditivi să fie 
testați din punct de vedere al potenţialului mutagen/carcinogen înainte de 
a fi folosiţi. 

In cancerul glandei mamare, încercările de a asocia consumul de 
cafea ca un factor stimulator nu au dus la concluzii clare. La pacientele 
cu tumori benigne ale glandei mamare cărora li s-a eliminat din consum, 
în mod total, metil-xantina, s-a observat o regresie a acestor tumori. 
(în compoziția cafelei se găseşte metil-xantina ). 

Cele mai răspândite substanţe mutagene în plante sunt considerate 
flavonele. Printre acestea, quercitina şi glicozida ei, precum şi 
kaempferolul şi glicozidul său - astragalina, au fost cel mai frecvent 
găsite în concentraţii mari în fructe şi legume. 

Flavonele sunt distruse rapid în mediul alcalin însă sunt sta- 
bile în mediu neutru şi acid (deci în condiţii fiziologice), chiar în condiții 
de fierbere. In extractul de mărar s-a pus în evidenţă sulfatul de 
quercitină şi izorhametina. Quercitina s-a dovedit a fi mutagenă şi pe 
celule mamifere cultivate în vitro însă rezultatele de cancerizare în 
vivo pe şoareci, şobolani şi hamsteri s-au dovedit negative. 

Am văzut că prin piroliza amino-acizilor şi a proteinelor pot apare amine 
heterociclice cu potenţial mutagen/carcinogen şi anume IQ, MelQ şi MelQx 
care se pot forma la temperaturi de 190° C sau chiar mai jos. și 
apariţia acestor produşi poate fi evitată prin adoptarea unor procedee adecvate 
de preparare a alimentelor (fierberea alimentelor sub presiune). 

Se consideră că în mod virtual toate alimentele prelucrate 
prin căldură ar conține compuşi mutageni, mulți dintre ei nefiind 
identificați. Aceşti compuşi nu ar reprezenta o particularitate a societăţii 
moderne, ei fiind prezenți şi în alimentaţia folosită de om de-a lungul evoluţiei 
lui. Acest fapt este justificat şi de existenţa sistemelor enzimatice de 
detoxifiere care acţionează sub control genetic la nivelul celulei. Ele sunt 
capabile de a elimina riscul creat de cantitățile relativ mici ale 
compuşilor mutageni/ carcinogeni care ar fi prezenţi în mod normal 
într-o alimentație naturală. Problema se pune, care este nivelul sau 
concentrația substanţelor carcinogene pe care celula sau organismul lar 
putea neutraliza prin posibilitățile proprii şi dacă în societatea modernă 
acest nivel nu este depăşit în cadrul diverselor moduri de 
alimentaţie folosite, la care se mai adaugă şi poluanții din mediul 
ambiant. (26) 


Aceste ultime date oferite, dincolo de orice interpretare speculativă 
(a unei voci a ştiinţei medicale de cea mai înaltă autoritate şi 
competenţă), solicită o mult mai profundă reflecţie față de 
atitudinea şi gestul culinar tradițional - acela de a introduce în 
vasul de bucătărie bucata de cadavru, care, odată ajuns în organism, 
generează efecte constante şi permanente de tip toxic, dar mai ales 
entropic. 

Cu adevărat, în acest caz se verifică elementara logică: „moartea 
(bucata de cadavru animal) aduce (inevitabil, în timp), 
Moartea“... 


Dar, pentru a nu ne despărți de acest subcapitol cu o imagine 
morbidă, este util să convertim imaginile acestui subcapitol, uneori 
de-a dreptul macabre, cu imagini constructive, naturale, ale Vieţii. 

Astfel, aceste imagini negre - asemenea bucăţilor de carne (tot negre, 
de la prăjeală), introduse în „templul“ iniţial perfect (corpul fizic uman) 
- vor putea fi neutralizate, ca o hologramă căreia i s-a neutralizat 
sursa... 

lată o NEGARE A NEGAȚIEI, precum „moartea pre moarte 
călcând“... 


8.2 ALIMENTAPIA NATURALĂ 
a| TRATAMENTUL TERMIC 


8.2.1 ASPECTE GENERALE PRIVIND EFECTELE 
TRATAMENTULUI TERMIC ASUPRA ALIMENTELOR 


Acest subcapitol, al efectelor tratamentelor termice asupra alimentelor, 
care urmează celui referitor la efectele consumului de carne, considerăm 

că este chiar mai important. Căci, dacă „vegetarianismul“ devine un curent 
tot mai cunoscut şi apreciat, iar numărul vegetarienilor creşte constant şi 
în mod apreciabil în ultimul timp, dacă despre efectele nocive ale utilizării 
tratamentelor chimice asupra alimentelor se vorbeşte tot mai des în Occi- 
dentla ora actuală (alimente ecologice din agricultura biologică) -în schimb, 
importanţei eliminării din alimentaţie a preparatelor supuse 
FOCULUI, la temperaturi de peste 40°C, încă nu i se acordă o 
atenţie reală. 

Astfel, este un uriaş pas pentru fiecare om, atunci când reuşeşte 
„eliberarea“ (la propriu) de tentaţia utilizării în meniu a „cadavrelor 
animale“, atât de nocive şi toxice organismului (bucata de carne). Insă, 
acesta nu este complet, dacă nu este continuat de etapa „eliberării“ de 
etc. In aceeaşi categorie intră şi produsele animale, inițial naturale (lac- 
tate, ouă), care sunt şi ele denaturate prin pasteurizare, fierbere etc. 

Astfel că, prin utilizarea Alimentaţiei Naturale, „crudivore“ - de 
acest tip - întregeşte firesc şi armonios sistemul triadic al Vieţii 
prin Hrană Vie, Mental constructiv şi Energie regenerată. 

Totuşi, de ce insistăm şi pe acest aspect, al „eliberării de foc“, de ce 
să eliminăm acest fenomen ce „a asigurat evoluţia omenirii către un nivel 
real de civilizaţie“, „care dă nota pozitivă a actualei civilizaţii“ - aprecieri 
prin care este susținută cu îndârjire aparenta nevoie a alimentaţiei cu 
preparate denaturate termic, atunci când argumentele ştiinţifice şi 
medicale, ale hranei naturale, nu mai pot fi combătute eficient? 

Pentru că unele răspunsuri țin mai mult de latura filozofică şi socială 
(atinsă în subcapitolul legat de carne), ne vom axa pe partea care ne 
interesează pe noi - cea medicală, prezentată atât din punct de vedere 
teoretic, cât şi practic. Cum teoria va fi intens abordată în subiectele 
următoare, propunem, în continuare, pătrunderea în dimensiunea, ceva 
mai practică, a observațiilor privind efectele concrete asupra oamenilor 
sau grupurilor populaţionale, care au abordat nutriția din perspectiva 
propusă de noi. 

Realizând o privire de ansamblu asupra istoriei culinare a omenirii, 
de la bun început vom remarca, la modul general, predilecţia zonei orientale 
- inclusiv cea din care face parte şi spațiul românesc - pentru o alimentaţie 
mai naturală, cu mult mai puţină carne decât occidentalul intens carnivor. 

Pentru că istoria culinară a zonei româneşti este expusă succint în 
Capitolul 2 (prin citarea consistentă a competentului nutriționist român 
Dr. loan Claudian), vom putea remarca, în mod evident, aceeaşi 
predilecție cvasivegetariană a alimentaţiei acestui spaţiu. Ceea ce nu 
a împiedicat prezenţa aceloraşi probleme de sănătate a populaţiei 
româneşti: existenţa unui nivel de morbiditate în populaţie (nivel de 
îmbolnăvire), fiind cunoscute puseele de pelagră, scorbut etc., 
manifestarea stării de bătrânețe, cu toate tarele asociate - alături de 
toate celelalte probleme sociale şi economice. 

Aceste aspecte ale patologiei umane şi sociale erau practic 
necunoscute şi inexistente la modelul de viaţă furnizat de populația 
Hunza (prezentat în mod extins la subcapitolul 12.2). Astfel, deşi pare 
neverosimil, totuşi, reluând citatul dr. R. McCarrison „acest popor 
nu are medici şi nici spitale; nu are nici poliție şi nici închisori; 
nu este viciat din punct de vedere moral“. (62) 

Diferenţa, existentă în stilul de nutriție, apare aici ca fiind 

fundamentală: în aceleaşi condiţii de mediu şi viaţă, unii utilizau 
predominant hrana vegetariană (țăranii români fierbeau multe din 
legume, rămânând celebră mămăliga românească, iar mai înainte 
foloseau fiertura sau coptura de mei), în timp ce ceilalţi nu 
cunoşteau, practic, focul, în alimentaţie (populaţia Hunza), deşi 
pentru amândouă carnea reprezintă o excepţie alimentară! 

Evident, aici sunt de luat în considerare anumite nuanţe. Populaţia 
Hunza era un grup populaţional ce trăia, practic, în izolarea şi liniştea 
politică şi istorică, într-o vale retrasă de la poalele Himalaiei, în timp ce 
țăranii români ai secolelor trecute erau permanent supuşi unui 
cvasipermanent stress de tip politic, militar şi economic. Comparând şi 
mediul pur, specific muntelui, al populaţiei Hunza, cu zona de câmpie 
a Bărăganului, sau chiar cea deluroasă - atunci diferenţele apar a fi mai 
numeroase decât simpla stare alimentară. 

Şi, cu toate acestea, faptul de a nu cunoaşte problemele sociale 
(ale populaţiei Hunza), specifice unei societăți obişnuite, este atât de 
remarcabil şi impresionant, alături de stilul lor nutriţional, la fel de 
neobişnuit printre alte populaţii (un stil bazat nu doar pe eliminarea 
cărnii, dar şi a tratamentelor termice, în timp ce aspectul nechimizării 
alimentelor reiese în mod evident) - încât o asociere de cauzalitate, 
între cele două constatări, nu pare a fi deloc forțată! 

lată un alt exemplu de ce înseamnă o hrană vegetariană, nu doar 
fără carne, dar şi fără produse animale (lactate, ouă, miere etc.), în 
timp ce vegetalele, în cantități modeste, sunt supuse tratamentului 
termic. O asemenea hrană, privată de principiile nutritive vitale din 
produsele animale naturale, este lipsită şi de principiile nutritive 
compensatorii din vegetale - tocmai prin supunerea acestora 
tratamentului termic, degradant asupra acestor principii nutritive. 

Pe lângă deja clasicul exemplu cu țăranii români sărăciţi, din ultimele 
două-trei secole (lipsiţi de lactatele şi ouăle animalelor din ogradă, şi 
folosind, în schimb, pe scară largă, doar mămăligă şi alte fierturi) — 
avem o scurtă confirmare a acestui aspect, în lucrarea dr. med. Max 
Gerson, „O terapie biologică eficientă pentru tratarea 
cancerului“, prin prezentarea obiceiului culinar al populaţiei Bantu 
din Africa de Sud: 

Populaţia Bantu din Africa de Sud are 20% cancer primar de ficat. 
Dieta lor, la un standard foarte scăzut, constă mai ales în carbohidrați de 
calitate inferioară, porumb şi mese de făinoase. Arareori folosesc lapte 
de vacă fermentat. Carnea se consumă numai la ceremonii. Doi medici, 
dr. Gilbert şi dr. Gilman, le-au studiat obiceiurile alimentare pe animale 
şi au scos în evidenţă că dieta populaţiei Bantu este o cauză a cancerului. 
Rezultatul a fost că aproape toate animalele au avut ficatul afectat, 
iar 20% au evoluat mai târziu spre ciroză. (61) 


După o foarte succintă privire sintetică prin istoria şi obiceiurile 
culinare ale câtorva populaţii reprezentative pentru ceea ce înseamnă 
„vegetarianismul“ (care sunt fin, dar net diferenţiate, prin atitudinea 
lor faţă de tratamentul termic), în continuare vom creiona imagini ceva 
mai palpabile şi concrete. 

Astfel că, „dăm cuvântul“ dr. med. Kristine Nolfi, o doctoriță 
daneză care şi-a înființat propria clinică medicală de tratament natural, 
şi care a ajuns la descoperirea şi promovarea acestei metode de tratament 
şi de prevențţie în urma unei experienţe absolut relevante pentru 

susținerea Alimentaţiei Naturale, „crude“, fără foc: 

Ceea ce m-a condus pe mine, ca medic, să accept ideea unei 
alimentaţii bazate exclusiv pe crudități a fost faptul că m-am 
îmbolnăvit foarte grav de cancer la sânul drept. 

Ca toată lumea, dusesem un mod de viaţă greşit, hrănindu-mă necores- 
punzător, chiar şi în timpul pregătirii mele profesionale din spital timp de 
12 ani, când am suferit continuu de constipaţie şi gastrită. La un moment 
dat, o hemoragie provocată de un ulcer gastric era să mă coste viața. 

Acest lucru m-a determinat să evit carnea şi peştele, deci să devin 
vegetariană: abia mult mai târziu am început să mă hrănesc cu crudități, 
pentru ca, apoi, să cresc treptat ponderea acestora în alimentația mea. 
Cu timpul, problemele legate de constipaţie începuseră să se rezolve, 
mă simțeam mai bine, însă nu puteam spune că totul era perfect. 

După ce timp de 14 ani, hrana mea a fost formată jumătate 
sau trei sferturi din crudităţi, iar restul din alimentaţie 
vegetariană obişnuită, în iarna anului 1940/ "41 m-am simţit deosebit 
de obosită şi de lipsită de vlagă, fără să fi putut constata instalarea 
vreunei boli anume. In primăvară am descoperit din întâmplare, un 
mic nodul la sânul drept. După vreo cinci săptămâni, am descoperit că 
micul nodul avea acum mărimea unui ou de găină şi se dezvoltase sub 
piele. Aveam nevoie de o rezolvare serioasă şi eficientă, căci altfel 
cancerul urma să mă răpună. Şi deodată am avut o intuiţie - ca o 
iluminare: trebuie să respect regimul alimentar bazat 100% pe 
crudităţi. 

Următoarele două luni nu au adus nici o transformare notabilă: 
eram tot obosită, iar nodulul era intact. Când, deodată, totul a început 
să se amelioreze: volumul nodulului a început să se reducă sensibil, 
mi-am recăpătat puterile, m-am refăcut în mod vizibil, simţindu-mă atât 
de bine cum nu mă simţisem de mulți ani. 

După aproximativ un an de alimentaţie bazată exclusiv pe crudități, 
am considerat că mă simt suficient de bine ca să pot reveni - 
după cum mă sfătuise imperativ şi dr. M. Hindhede - la vechiul 
meu regim vegetarian combinat: 65-75% crudități, restul gătit: dar 
curând au început să reapară problemele. După trei-patru luni am 
simțit dureri ascuţite la sân, deşi tumora canceroasă se resorbise în 
urma dietei stricte, lăsând în loc o mică zonă cu aspect de cicatrice. In 
săptămânile care au urmat, aceste dureri au devenit tot mai acute, 
obligându-mă să accept realitatea: cancerul începuse să se dezvolte 
din nou. Atunci am revenit fără ezitare la alimentaţia bazată exclusiv pe 
crudităţi vegetale. Rezultatele nu au întârziat să apară: durerile au 
dispărut, starea incipientă de oboseală a încetat, ba chiar şi 
formațiunea tumorală ce începuse, în perioada alimentaţiei 
vegetariene combinate, să se extindă în zona cicatrizată, şi-a 
stopat dezvoltarea, ulterior resorbindu-se total. 

Dr. Are Waerland atrage atenţia în ceea ce priveşte prepararea 
legumelor. Prin fierbere, chiar şi vegetalele devin în organismul nostru 
producătoare de aciditate. Fierberea legumelor sau transformarea 
lor în mâncăruri complicate, a dus vegetarismul, spre sfârşitul 
secolului trecut, pe un drum atât de greşit, încât a cauzat mai 
mult rău decât bine. (62) 

Acest exemplu, deosebit de relevant în sensul susținerii principiului 
promovat de noi, este preluat dintre multe alte dovezi practice, selectarea 
sa bazându-se pe veridicitatea conferită de autoritatea medicală ştiinţifică 

a doctoriţei daneze. În condiţiile în care erorile de diagnostic şi 
interpretare sunt excluse, apare ca deosebit de elocvente şi relevante 
informațiile furnizate de către aceasta. 

Dar, cum pentru statistician sau simplul om de ştiinţă, aceste cazuri 
par elemente izolate şi nerelevante din masa populaţională, apare ca 
necesară evidenţierea unor experimente medicale realizate de medici 
specialişti, în care inclusiv factorul cantitativ să nu mai pară insignifiant. 

Astfel că o luăm treptat, cu experienţe realizate pe la începutul 
secolului de dr. Francisc F. Pottenger împreună cu dr. Simonsen, 
prin folosirea unor întregi loturi de pisici din mai multe generații (dintr- 
o colonie de 900 de pisici), experimente reluate de mai multe ori 
pentru confirmare şi prezentate de dr. Henry Bieler în cartea sa despre 
puterea vindecătoare a alimentelor: 

Nu voi obosi niciodată să repet că proteinele, cu cât sunt mai 
încălzite şi mai preparate, cu atât mai mult îşi schimbă natura lor 
coloidală (calitatea de substanţă organică). Coloizii hidrofili sunt 
transformați în coloizi hidrofobi (altfel spus, în termenii moderni, 
actuali: substanţele organice se anorganicizează prin tratament termic). 
Ficatul primitiv al omului este echipat pentru a trata coloizii hidrofili, 
ale căror deşeuri sunt uşor neutralizate şi eliminate o dată cu bila. 
Rinichii contribuie şi ei evacuând deşeurile azotate sub formă de uree. 

Lucrările dr. Francisc F. Pottenger au demonstrat natura 
dăunătoare a proteinelor preparate de origine animală. Dr. Pottenger a 
făcut experimente pe pisici care sunt de felul lor animale carnivore. In 
timpul experimentelor sale nici o pisică nu s-a îmbolnăvit atâta 
timp cât a fost alimentată cu proteine crude. Pisicile alimentate 
cu un regim de proteine preparate au fost toate afectate de boli similare 
celor ale omului: diaree, căderea dinţilor sau a părului, slăbirea oaselor, 
artrită, gastrită, atrofie şi ciroză a ficatului. Patru dintre observațiile 
sale se impun ca pietre de temelie pe drumul ce duce către adevăr: 

Cu un regim de proteine crude, o pisică îşi păstrează sănătatea, în 
timp ce cu un regim de proteine preparate ea se îmbolnăveşte şi moare 
repede. 

1. O pisică a cărui organism a fost supus unui regim de proteine 
încălzite nu-şi va mai redobândi sănătatea. 

2. Degradarea ficatului de către proteinele preparate este un proces 
progresiv, iar bila devine la sfârşit atât de toxică încât nici măcar 
buruienile nu mai vor să crească pe un sol îngrăşat cu 
excremente de aşa natură. ; 

3. Prima generaţie de pisoi este marcată de anomalii. In cea de-a 
doua generație pisoii se nasc bolnavi sau se nasc deja morți. Nu există 
o a treia generaţie pentru că pisicile devin sterile. 

Proteinele preparate utilizate în experiențele dr. Pottenger erau for- 
mate din lapte pasteurizat, zer, brânză, lapte praf, ouă prăjite, 
carne fiartă sau prăjită, sărată sau uscată. Aceste experiențe au 
fost repetate de mai multe ori şi controlate atent, aşa încât rezultatele lor 
nu pot fi puse la îndoială. (5) 

Aceste rezultate deosebite, ale experimentelor medicului american 
Pottenger, vor fi reluate şi aprofundate la capitolul toxicologic, dedicat 
tratamentului termic al laptelui. 


Pentru a ne menţine în imaginea generală de ansamblu a alimentaţiei 
nedenaturate termic, prin foc, propunem în continuare prezentarea unor 

experimente deosebit de interesante, legate de subiectul nostru, expuse 
în formă organizată şi cu ţinută de rigoare medicală, prin contribuţia 
autorilor lucrării-sursă: Roger Coghill, doctor în psihologie la 
Universitatea din Cambridge, Anglia, alături de Harry Oldfield, 
licenţiat în fizică, biologie şi homeopatie, fondatorul şi 
coordonatorul Şcolii Internaţionale de Terapie Electrocristalină 
şi membru al consiliului ştiinţific al revistei „Journal of Alter- 
native Medicine“. 

Titlurile şi funcţiile ştiinţifice ale acestor autori ai lucrării „Faţa 
nevăzută a creierului“, subliniază importanţa atenţiei ce trebuie 
acordată experimentelor şi studiilor generale asupra alimentelor natu- 
rale şi denaturate termic, prezentate în continuare: 

Oamenii ştiu instinctiv că alimentele în stare naturală, ca salatele, 
merele sau sucurile proaspete, sunt foarte sănătoase. Ceea ce ignoră însă 
este faptul că alimentele crude radiază literalmente sănătate. Teoria 
lui Lakhovsky (1924) conduce în mod inevitabil la concluzia că, practic, 
consumul de alimente în stare naturală reprezintă o iradiere provenind 
de la organismul ingerat; practic fiecare celulă a unui măr proaspăt cules, 
a sucului de morcovi sau frunzelor de salată se află în stare de oscilație. 
Fotografiile Kirlian ce înregistrează intensitatea descărcărilor de tip co- 
rona ne pot astfel dezvălui cât durează aceste oscilaţii. Aşadar, consumul 
de alimente în stare naturală fortifică oscilaţiile deja existente 
în organism, proprietate pe care alimentele preparate o pierd. 
Numeroase experienţe efectuate în acest sens confirmă faptul că alimentele 
crude sunt mult mai hrănitoare şi energizante decât cele fierte şi prăjite. 

Werner Kollath a fost profesor la Universitatea din Rostock cu 
puțin înaintea izbucnirii primului război mondial (ulterior a devenit 
şeful catedrei de nutriţie a Facultăţii de medicină din Viena). El a trecut 
un lot de animale de prăsilă pe un regim alimentar compus din preparate 
lipsite aproape complet de vitamine şi bioelemente constatând că, până 
la vârsta maturității, acestea se dezvoltaseră normal. Din acest moment, 
însă, animalele au început să prezinte simptomele pe care le acuză 
oamenii care trăiesc în țările industrializate: constipație, carii 
dentare, intoxicații de colon, pierderi de calciu etc. Starea de 
degradare nu a cedat nici la administrarea unor cantităţi substanțiale 
de vitamine (de sinteză chimică), excepţie făcând alimentele în stare 
naturală, adică frunzele şi legumele proaspete. Şi alți cercetători care 
au studiat fenomenul la Stockholm şi München au obținut rezultate 
similare. 

Medicul stomatolog american Weston A. Price a călătorit în 
regiuni îndepărtate făcând cercetări asupra dezvoltării dentiției şi oaselor 
locuitorilor unor zone izolate ca Valea Loeschental din Alpii 
Elveţieni. In 1945 el a publicat rezultatele sale într-o lucrare din care 
se desprinde concluzia că regimul folosit de veacuri (alimente în stare 
crudă, lipsite de îngrăşăminte chimice, foarte slab preparate) 
asigură un nivel de sănătate sporit. Printre locuitorii Văii Loeschental 
nu se înregistrase la acea vreme nici un caz de tuberculoză, iar în 
toată regiunea nu exista dentist deoarece nimeni nu suferea 
de carii dentare. 

Dr. Norman W. Walker suferea de o formă avansată de nefrită. A 
încercat un regim de sucuri naturale şi a descoperit că acest tratament este 
eficient (integrându-l în propria alimentaţie ca mod de viață). In 1984 el 

împlinise 107 ani şi publicase un număr impresionant de lucrări despre 
proprietăţile curative ale sucurilor naturale (a trăit până la 116 ani). 

Printre adepţii consumului de alimente în stare naturală se 
numără şi foarte mulți medici, însă teoriile prezentate pentru 
a explica mecanismele de prevenire sau recuperare a 
afecţiunilor sunt foarte puţine. 

In 1950, dr. Masanore Kuratsune, şeful Catedrei de medicină de 
la Universitatea japoneză Kyushu, a efectuat un experiment extrem de 
riscant. El şi-a administrat sieşi şi soţiei sale care era însărcinată acelaşi 
regim alimentar care fusese aplicat prizonierilor de război din lagărele 
japoneze: între 729 şi 826 de calorii pe zi la o greutate de 70 kg, ceea ce 
reprezintă aproximativ o treime din cantitatea zilnică de calorii necesară 
unui organism. Regimul alimentar administrat prizonierilor constase din 
orez crud, legume şi o cantitate foarte redusă de fructe uscate. 
„Prizonierii“ benevoli au consumat aceleaşi alimente, însă în stare 
naturală. Starea de sănătate a celor doi subiecţi nu s-a degradat prin 
consumul acestui regim alimentar, până când au început să gătească 
fructele şi legumele respective. Din acest moment, cei doi au 
constatat instalarea aceloraşi simptome de boală ca cele întâlnite 
la prizonierii de război din lagărele japoneze: edeme, careţe 
vitaminice şi colaps. 

Efecte similare a constatat şi Sir Robert McCarrison în urma experi- 
mentelor efectuate în India pe un lot de maimuțe. Acestea s-au îmbol- 
năvit de colită după ce au fost trecute pe un regim alimentar 
constând din alimentele pe care le consumă în mod obişnuit, 
cu singura diferenţă că acestea erau fierte. In urma cercetărilor 
experimentale efectuate în Elveţia de O. Stiner pe un lot de cobai hrăniţi 
cu alimentele pe care le consumă în mod curent, însă preparate, 
s-a constatat declanşarea în lotul respectiv a unei multitudini 
de afecțiuni şi boli. 

Un alt indiciu deosebit de util este furnizat de studiile întreprinse 
de dr. Hans Eppinger, medic primar la Clinica medicală nr. 1 
a Universităţii din Viena. Impreună cu colegii săi, el a investigat 
cauzele care fac posibilă remiterea sau vindecarea (prin administrarea 
unui regim constând din alimente consumate în stare naturală) a 
unor afecțiuni grave, cronicizate, ca insuficiența cardiacă, 
hipertensiunea arterială, infecțiile sau insuficienţele renale 
şi bolile de sânge, alcoolismul sau artrita. Cercetătorii au 
descoperit că, prin preparare, alimentele afectează, fiecare într-un mod 
propriu, organismul respectiv, începând chiar de la nivel celular: 
alimentele preparate fac să crească tensiunea electrică din 
întregul organism. La rândul său, această modificare afectează ceea 
ce este îndeobşte cunoscut sub denumirea de „capacitatea de selecţie“ 
a celulei, cu alte cuvinte, capacitatea celulei de a face distincția între 
prieteni şi agresori în termeni nutriționali. Slăbiciunea şi starea de 
debilitate a organismului se instalează prin lipsa ingerării de 
alimente în stare naturală. 

Medicul suedez Henning Karstrom subliniază faptul că nu este 
suficientă includerea în regimul alimentar a celor cincizeci de substanţe 
nutritive clasice - vitamine, săruri minerale, acizi graşi etc. - pentru 
prezervarea stării normale de sănătate. Organismul va avea de 
suferit dacă regimul nu cuprinde şi mari cantităţi de alimente 
nefierte şi neconservate, deci în stare naturală. 

Profesorul Israel Brekhman, celebru biochimist rus, 
consideră că alimentele sunt încărcate de informații structurale şi că 
plantele în stare naturală păstrează un număr mai mare de 
informaţii decât cele preparate, tocmai datorită faptului că 
prin fierbere informaţia este distrusă. El sugerează în continuare 
că ar fi vorba de acţiunea sinergetică a unor substanţe proprii plantelor 
care au o acțiune generală şi nu doar specifică. (66) 

Îndreptându-ne atenția acum către domeniul bioradiaţiilor şi 
biocâmpului (subiect deja atins în lucrarea de mai sus), remarcăm 
observaţiile deosebite ale ing. electr. H. C. Monteith, prezentate 
într-o impresionantă lucrare, „Viaţa secretă a plantelor“ (care va fi intens 
citată la momentul potrivit), a autorilor P. Tompkins şi T. Bird: 

Inginerul electronist Henry C. Monteith din Albuquerque, statul 
New Mexico a reușit să realizeze un mic aparat constând într-un oscilator 
din cele folosite la alimentarea aparatelor de radio ale automobilelor, două 
baterii a câte 6 volţi şi un cordon de alimentare obişnuit. Ca şi cercetătorii 
ruşi (soţii Kirlian, dar şi alţii) Monteith a putut şi el observa că emisiile 
frunzei vii sunt variate şi de o mare frumusețe. Mai mult, el a observat cu 
mirare cum o frunză uscată nu emană, în cel mai bun caz, decât o 
lumină uniformă, nedetectabilă pe peliculă. Supusă chiar şi unui 
curent de treizeci de mii de volți, frunza uscată nu dădea nici o 
impresie fotografică, chiar dacă era în prealabil înmuiată în 
apă, în timp ce frunzele vii străluceau în splendori coloristice 
ce încântau ochiul. (33) 

lată cum, această informaţie, ne spune practic totul despre diferenţa 
dintre structura radiativă (ştearsă, palidă), a alimentelor „ratatinate“ 
(deshidratate în urma tratamentului termic sau chimic), şi minunatul 
„peisaj“ coloristic al emisiei bioradiative a alimentelor 
proaspete, vii, organice - care susțin direct structura 
biocâmpului organismului care le-a ingerat! 


Un fenomen mai cunoscut de către medicina alopată, faţă de dome- 
niul încă „de graniţă“ al evidențţierii bioradiaţiilor şi biocâmpului uman 
prin aparate specializate - cel al creşterii numărului de leucocite 
sanguine în anumite condiţii - apare a fi ca un argument foarte 
important în susținerea alimentaţiei naturale, fără foc. 

Acest fenomen - denumit „leucocitoză de digestie“, obiectivat 
de mai mulți medici atenţi la procesele de intimitate digestivă, şi atins 
deja în subiectele referitoare la universul bacterian şi al argumentelor 
biologice ale alimentaţiei fără carne - este prezentat în continuare, în 
imaginea cea mai completă de până acum: 

Poate că aici ar trebui să menţionez, în sprijinul acestei terapii, 
procesul LEUCOCITOZEI DIGESTIVE despre care dr. W. F. 
Hesselink, medic şi jurist în probleme de drept olandez şi de 
cercetări juridice şi biologice la Ministerul Justiției de la Haga, 
a dat următoarea interesantă explicaţie într-o conferință pe care a 
susținut-o în Danemarca, acum câțiva ani. Denumirea de „leucocite“ 
vine din limba latină, denumire dată globulelor albe din sânge. In mod 
normal şi corect, 1 mm” de sânge conţine un număr de 6.000 de leucocite. 
S-a constatat că la un organism hrănit cu „hrană moartă“ — şi ne 
referim la mâncarea gătită, la dulciuri şi prăjituri - numărul 
acestor globule albe din sânge poate să crească de trei ori, 

adică până la 18.000/mm;; şi cum leucocitele au rol de apărători 
ai organismului în caz de pericol, înseamnă că un sânge cu 
un asemenea număr mărit de leucocite este, în mod sigur, un 
sânge otrăvit. 

O alimentație compusă exclusiv din crudităţi vegetale nu produce 
niciodată leucocitoză digestivă. Vegetalele proaspete, nepreparate, cum 
sunt fructele, legumele, ca şi laptele proaspăt, nefiert au un pH bazic 
favorabil organismului. Odată cu tratarea lor termică, aceste alimente 
devin hiperacide, ceea ce este foarte dăunător organismului. (62) 

Dr. med. Ernst Schneider, în vasta şi extrem de documentata sa 
lucrare în trei volume, intitulată „Să folosim puterea vindecătoare a 
alimentelor“, bazându-se pe studiile şi experienţele altor specialişti 
(prof.  Kollath, Virchow,  Roessle,  Kouschakoff etc.), 
consemnează faptul că, dacă începem orice masă cu mâncare 
pregătită la foc (supă sau bulion de carne, sau cartofi şi zarzavat 
fiert, sau chiar o cană de cafea, ciocolată, pâine cu unt şi marmeladă), 
numărul globulelor albe din sânge, de la 6-8.000/mm:, cât 
este normal, creşte în 10 minute la 10.000, iar în 30 de minute 
la 30.000. Acest fenomen este cunoscut sub numele de leucocitoză 
de digestie. Fenomenul în cauză reprezintă o reacție de apărare 
a organismului uman, asemănătoare cu cea care are loc în 
toate bolile infecțioase şi în toate situaţiile în care intră în 
organism un element străin vătămător, ca de exemplu o 
substanță nocivă sau toxică. 

Aceeaşi reacție se înregistrează şi când alimentele crude se consumă 
după o hrană gătită cu ajutorul focului. In schimb, dacă se consumă numai 
alimente crude, sau chiar dacă se consumă alimente gătite, însă după 
ingerarea unor alimente crude, acest fenomen nu mai are loc. (63) 


Aceste minime argumente de nivel general, statistic şi experimental, 
au fost prezentate în această sumară introducere a aspectelor generale, 
doar pentru a pregăti terenul pentru aprofundarea elementelor ce indică 
la modul evident necesitatea abordării nutriției naturale, fără foc. 

De asemenea, tot în această prezentare generală, se face simțită 
nevoia realizării unei sistematizări a alimentelor pe grupe de activitate 
biochimică, energetică (a vitalității acestora) pentru a percepe de la 
bun început din ce categorie face parte fiecare. Pentru aceasta vom 
apela la clasificările a doi reputați medici, ce realizează o imagine 
mult mai holistică decât cea prezentată actualmente în tratatele de 
igienă - din care se desprinde foarte clar ideea superiorității alimentaţiei 
cu preparate nedenaturate termic față de cea cu preparate supuse 
focului. 

Prima lucrare studiată aparţine dr. M.Otto Brucker, „Destinul 
din bucătărie“, în care acesta prezintă concluziile cercetătorilor 
coordonațţi de prof. Kollath, şeful Catedrei de Nutriție de la 
Facultatea de Medicină din Viena, în timp ce a doua lucrare aparține 
dr. Cristian Schaller, Preşedintele „Associations Vivez Soleil“ din 
Elveţia, intitulată simplu „Apprendre f se nourrir“ („Invăţaţi să vă hrănitți“). 

Dăm mai întâi cuvântul lucrării dr. Otto Brucker, unde este citat 
prof. Kollath. Acesta din urmă, conturează o clară imagine privitoare 
la valoarea biologică a alimentelor noastre (prin funcţia universitară 
de specialitate ocupată de acesta, ideile exprimate capătă o valoare 
de autoritate medicală ştiinţifică în domeniu): 

Mijloacele de viață constituie hrana vie, care fie că este nedenaturată, 
fie că este modificată pe cale mecanică sau fermentativă. Ele conțin 
încă substanțele vitale în cantitățile prevăzute de natură şi într-un raport 
armonios. Alimentele nu sunt suficiente pentru menţinerea sănătății: 
prin încălzire, conservare şi preparare ele sunt denaturate 
într-o măsură tot mai pronunţată. Ca hrană moartă sunt doar 
purtători de substanţe nutritive şi nu pot să-şi îndeplinească decât parţial 
funcțiile. Ele nu mai conţin fermenţi proprii şi nu mai prezintă procese 
proprii de metabolism. (După cum se poate observa, prof. Kollath, 
denumeşte „mijloacele de viaţă“, produsele naturale destinate 
nutriţiei care se prezintă în starea în care au fost recoltate 
sau au mai suferit cel mult o modificare mecanică sau un 
proces fermentativ cu fermenţi proprii. Produsele care au suferit 
o modificare prin încălzire, conservare sau preparare culinară, 
profesorul Kollath le denumeşte alimente.) 

Există următoarele 6 categorii de mijloace de trai: 

1.Mijloacele de viaţă absolut naturale sunt cele mai 
valoroase. Printre produsele vegetale se numără cerealele vii (adică 
germinate sau încolţite), nucile, legumele proaspete şi fructele crude. 
Printre cele de provenienţă animală se numără laptele crud şi ouăle 
crude. 

2.Mijloace de viață modificate pe cale mecanică. Dintre acestea 
avem: uleiurile obținute prin presare la rece din seminţele oleaginoase, 
produsele din uruiala integrală în măsura în care sunt imediat consumate, 
sucurile proaspete din fructe, salate din legume proaspete. Tot aici avem şi 
produsele lactate ca smântâna, laptele degresat, laptele acru, untul, brânza. 

Aşa cum au demonstrat experienţele pe animale efectuate de Kollath, 
şi sucurile şi untul nu mai conțin auxoni. După Kollath, acestea 
reprezintă o grupă de substanţe vitale a căror compoziţie încă 
nu este cunoscută. Indiferent dacă această grupă de substanţe este 
cunoscută sau nu, din punct de vedere chimic, de o importanţă hotărâtoare 
este faptul că există anumite substanţe active care se găsesc în fructele 
proaspete, în laptele integral şi în fructele oleaginoase, dar care nu se 
găsesc în sucurile proaspăt stoarse, pentru că acestea rămân în resturile 
de la presare şi respectiv în laptele smântânit. Continuând seria de 
experienţe fundamentale, Kollath a demonstrat că vitaminele clasice 
(A, C, D, E, F) nu au eficacitate maximă, decât în prezenţa 
acestui grup de substanțe active denumite auxoni. De aici rezultă 
că alimentele integrale nu pot fi înlocuite cu părți din aceste alimente, 
chiar dacă aceste părţi conţin încă alte substanțe vitale. 

3. Mijloacele de viață modificate fermentativ. Printre acestea 
se numără alimentele transformate de fermențţii proprii, drojdie şi 
bacterii, aşa cum sunt terciurile din cereale integrale, sucurile 
fermentate, legumele în acid lactic (de exemplu varza murată), laptele 
fermentat şi băuturile alcoolice ca vinul şi berea. Procesele de 
descompunere din alimentele produse de fermenti proprii şi bacterii, 
reprezintă procese de ardere lentă, de oxidare, de exemplu cu formarea 
acidului lactic care joacă un rol în prevenirea cancerului. In afară de 
aceasta, drojdia poate produce vitamine (ca de exemplu vitamina B1). 
Nu se recomandă consumul de drojdie vie în scopul administrării de 
vitamine pentru că celulele vii ale drojdiei rezistă sucurilor 
gastrice, părăsind intestinul neschimbate, deci fără o utilizare a 

conținutului lor de vitamine. 

4. Alimentele modificate prin încălzire. Să privim pe scurt 
cele trei grupe de alimente moarte, sau pur şi simplu „alimentele“ în 
accepţia lui Kollath pentru a obține o privire de ansamblu. Vom observa 
o devalorizare tot mai pronunţată începând cu alimentele 
încălzite, continuând cu cele conservate şi terminând cu cele 
preparate. Constatăm că mâncărurile zilnice ale omului contemporan 
se compun cu precădere din aceste alimente moarte. 

5.Alimente modificate prin conservare. O degradare şi mai 
pronunțată o suferă alimentele din grupa conservelor. Dacă se 
vorbeşte de conservare, aproape toată lumea se gândeşte la alimentele 
din cutiile de conserve. Aproape nimeni nu realizează că şi prăjiturile, 
torturile, cozonacii, se numără printre conserve. Conservarea se face 
prin încălzire, uscare şi procedee chimice. La conservarea chimică 
se mai adaugă daunele aduse sănătăţii prin agenţii de conservare. Astăzi 
se oferă drept hrană congelată meniuri gata preparate care prin încălzire 
sau altă conservare prealabilă nu mai pot fi enumerate printre alimentele 
„vii“. 
6. Alimente modificate prin preparare. Alimentele cu cea mai 
mică valoare biologică o găsim la alimentele „preparate“ (alimente 
obținute prin procese tehnolozice).Alimentele obținute în acest fel au cu 
totul alte efecte decât produsele iniţiale. Dacă am delimita foarte sever 
noţiunea de alimente, cele modificate în acest fel nici nu ar trebui consid- 
erate alimente şi ar trebui şterse din tabelul alimentelor. La alimente 
preparate (termic) intră făina albă foarte fină, pâinea din făina albă şi 
semialbă şi pastele făinoase, cât şi grăsimile artificiale (margarinele şi 
uleiurile obținute pe cale chimică), preparatele din amidon şi zahărul. 
Acestea conțin substanţe nutritive de bază( grăsimi şi hidraţi de carbon) 
sub formă concentrată (calorii) dar care practic nu conțin vitamine, 
microelemente, fermenţi, substanțe aromate şi acizi graşi 
polinesaturaţi. (38) E 

In cea de-a doua lucrare promisă a fi citată, „Invăţaţi să vă hrăniţi“, 
a dr. Christian Schaller, Preşedintele „Associations Vivez Soleil“ din 
Elveţia (după cum am mai menţionat), clasificarea alimentelor, stabilită 
de către acesta, este mai recentă şi prezintă, poate, imaginea cea mai 
holistică a structurii alimentelor, pe grupe de potenţial vital: 

Alimentele pot fi clasificate în 4 grupe după potenţialul lor vital: 

1. Alimentele „BIOGENE“ care conţin viață. Acestea constituie 
baza calitativă ideală a alimentaţiei umane. In această categorie intră: 
seminţele, cerealele, leguminoasele, verdeţurile şi legumele germinate 
sau sub formă de tinere lăstare. Acestea conțin o multitudine de substanţe 
care întăresc vitalitatea celulelor noastre şi le permit o regenerare 
constantă (vitamine, bioelemente, aminoacizi, enzime, hormoni vegetali, 
bio-stimuline etc... 

2. Alimente „BIOACTIVE“ care stimulează viaţa. Acestea 
constituie baza cantitativă ideală a alimentaţiei noastre. In această 
categorie intră: fructele, verdeţurile, legumele, leguminoasele, seminţele, 
cerealele, oleaginoasele ajunse la maturitate şi consumate în stare 
naturală, crudă, vie. 

Alimentele „Biogene“ şi „Bioactive“ formează categoria 
alimentelor vii (a „mijloacelor de viaţă“ din clasificarea profesorului 
Kollath). Consumarea lor aduce vitalitate şi sănătate la orice vârstă. 

3. Alimentele „BIOSTATICE“ care încetinesc viaţa. In această 
categorie intră alimentele care ale căror forțe vitale au fost diminuate 

prin trecerea timpului (alimente crude stocate), prin frig (înghețare, 
supracongelare) sau prin căldură (tratate termic ).utilizarea alimentelor 
biostatice este rezultatul obiceiurilor sociale. Consumarea lor asigură 
funcționarea minimă a organismului nostru, dar antrenează 
îmbătrânirea celulelor, deoarece ele nu aduc substanțele vii necesare. 

4. Alimentele „BIOCIDICE“ care distrug viața. Acestea au 
devenit preponderente în modul nutrițional occidental. In această 
categorie intră toate alimentele ale căror forţe vitale au fost distruse prin 
procedee fizice sau chimice de rafinare, de conservare sau de gătit. 

Alimentele biocidice au fost inventate de către om pentru autodistru- 
gerea sa. Ele otrăvesc lent celulele sale prin substanţele nocive pe care le 
conțin. Trebuie ştiut că, chiar în doză mică, orice produs chimic 
adăugat alimentelor este toxic. Procedeele moderne ale agriculturii şi 
tratării industriale ale alimentelor aduc corpului nostru substanţe care ne 
paralizează instinctul alimentar, perturbând asimilarea şi blocând 
eliminarea. 

Ele slăbesc încetul cu încetul sistemul nostru de apărare, sunt cauza 
multiplelor tulburări ale sănătăţii şi deschid poarta bolilor 
aşa-numite „ale civilizaţiei“ (bolile cardiovasculare, cancerele, 
reumatismele, diabetul şi alte boli degenerative, bolile psihice). 

Corpul nostru a fost proiectat să funcţioneze cu elementele vii 
conţinute în alimentele naturale. De fapt, înainte de orice, este gradul 
vitalității care contează. Astfel, grâul germinat este biogenic 
(conţine viaţă), boabele de grâu stocate sunt bioactive 
(activează viaţa); copt, grâul este biostatic (încetineşte viaţa), 
iar dacă este tratat cu agenți chimici de conservare, devine 
biocidic (distruge viaţa). (39) 


Din toate aceste observaţii, experimente, statistici generale se 
desprinde aceeaşi idee discutată şi argumentată pe parcursul capitolului 
ce abia este deschis aici: a mânca natural, fără carne, fără produse de 
sinteză chimică şi mai ales fără alimente supuse focului este nu numai 
sănătos, dar şi necesar pentru realizarea unui standard normal şi 
armonios de integrare în mediul natural căruia omul îi aparține. 

De aceea, poate, nu trebuie să surprindă pe nimeni recomandările 
Catedrei de Nutriție a Universităţii din Giessen - Germania 
sub conducerea prof. dr. Claus Leitzmann pentru o „nutriţie vitală 
completă“ (recomandări aparţinând anului 1993): 

Primul loc şi cea mai mare parte din alimentația dvs. să fie acordat 
legumelor şi fructelor, din care majoritatea în stare crudă. (62) 

Dar şi mai relevante şi penetrante sunt, poate, recomandările făcute 
de către Departamentul Agriculturii al Guvernului SUA (ce-i drept, 
acum câteva decenii...), şi preluate de dr. Paul Bragg în deosebit de 
interesanta lucrare a acestuia („Postul - un miracol“, citată deja în 
Capitolul 6); 

„Trăind în condiţiile vieții moderne, este bine a se avea în 
vedere faptul că pregătirea şi rafinarea produselor alimentare, 
fie că elimină integral, fie că distruge parțial elementele vitale 
din materia inițială. “ (87) 


La finalul acestui prim subiect, al subcapitolului referitor la 


Alimentaţia Naturală şi tratamentul termic, aducem o „boare proaspătă“ 
de informaţii de ultim moment (din iarna-primăvara lui 2003), referitor 

la „descoperiri“ recente ale cercetătorilor occidentali privind prezenţa 
în alimentele preparate termic, a unor substanţe toxice de tip 
acrylamidic. 

Am relativizat această descoperire (prin punerea ghilimelelor), gân- 
dindu-ne la toate datele de toxicologie a alimentaţiei tradiționale, trecute 
prin foc, prezentate îndelung în ultimii zeci de ani, de către specialişti 
de bună-credinţă, dar care nu au fost nicicum luate în seamă... 

lată că, acum, chiar A SOSIT MOMENTUL Recunoaşterii, 
inclusiv a acestor aspecte ale Vieţii şi alimentaţiei, îndelung prezentate 
până acum, inclusiv în lucrarea noastră! 

Oricum, cercetările (adică, redescoperirile) sunt abia la început, 
iar timpul nu va face decât să confirme, şi mai consistent, veridicitatea 
celor prezentate de promovatorii Alimentaţiei şi Medicinei Naturale, 
printre care îndrăznim să credem că ne numărăm şi noi. 

Dar, la finalul acestui subiect, „să dăm citare“ acestor date de ultimă 
oră, preluate din revista „Formula AS“, nr. 550, din ianuarie 2003, în articolul 
cu titlul „Un nou pericol alimentar: Acrylamida“, având subtitul: 
„Otrava ascunsă în preparatele făinoase prea arse produce cancer“: 

Chimiştii din ţările Europei occidentale au testat deja peste 1.000 de 
produse alimentare, suspectate că ar putea conţine această substanță 
cancerigenă. Rezultatul: concentraţii îngrijorătoare de acrylamidă 
în numeroase aperitive şi dulciuri, mult îndrăgite deopotrivă de 
cei mici şi de cei mari. 

S-a constatat că produsele de panificaţie şi patiserie, fie ele 
dulci ori sărate, conțin în marea lor majoritate cantități 
importante de acrylamidă, acea otravă pe care „Agenția 
Internațională pentru Cercetarea Cancerului“ o încadrează în 
grupul substanțelor „posibil cancerigene“. 

La sfârşitul lui aprilie 2002, doi cercetători suedezi din oraşul 
Uppsala, au început să testeze - prin sondaj - 100 de produse alimentare 
de toate tipurile şi au constatat că, în special în cele fabricate prin 
coacere, prăjire sau fierbere în grăsime la temperaturi 
ridicate, există o concentrație mare de acrylamidă. 

Cunoscuta revistă germană „Stern“ a solicitat testarea unor alimente 
prezente în rafturile supermarketurilor, rezultatul cercetărilor 
întreprinse de un laborator specializat din Berlin fiind de-a dreptul 
şocant: din cele 14 produse verificate, 12 conţineau acrylamidă, 
iar în 6 dintre acestea concentraţia era de 300-550 micrograme/ 
Kg., adică nişte valori pe care toxicologii şi specialiştii în 
chimie alimentară le consideră îngrijorător de mari. 

De exemplu, pentru câteva produse, s-au obținut următoarele valori 
ale concentrației de acrylamidă: 

+ galete de grâu şi secară: 229 micrograme/Kg.; 


+ biscuiţi săraţi: 536 micrograme/Kg.; 
+ cartofi prăjiți: 626 micrograme/kKg.; 
* chipsuri picante: 1.588 micrograme/Kg. 


Lista produselor incriminate este, însă, mult mai lungă, de pe ea 
nelipsind: cartofii prăjiți (chipsurile), pop-corn-ul, pâinea 
prăjită, sticks-urile, biscuiții cu unt sau fără unt, gogoşile etc. 
In total, peste 1.000 de produse, în care a fost depistată o concentraţie 
mai mică sau mai mare de acrylamidă. 

Ultimele studii arată că acrylamida începe să se producă la 

circa 120°C, iar concentraţia creşte o dată cu creşterea 
temperaturii. Ea se formează din reacţia aminoacizilor cu hidrații de 
carbon, când alimentele coapte sau prăjite încep să capete culoare, 
gust şi miros. 

Este greu de spus cu exactitate câtă asemenea otravă pătrunde zilnic, 
prin hrană, în organismul nostru. Scandinavii apreciază cantitatea 
medie cam la 40 micrograme de persoană adultă, la copii şi 
tineri - mari consumatori de cartofi prăjiți şi de dulciuri - ea putând 
depăşi această limită. 

In prezent, toxicologii şi dieteticienii încearcă să afle ce urmări pot 
avea aceste produse alimentare, consumate în mod regulat, asupra 
organismului uman, căci efectul acrylamidei asupra animalelor este 
deja cunoscut. La şobolani, de exemplu, dozele ridicate de 
substanţă injectată au provocat tulburări nervoase şi organice 
şi, de asemenea, tumori maligne. Au mai apărut, în plus, dereglări 
ereditare şi scăderea capacității de reproducere. 

Deocamdată, nu se ştie încă exact dacă aceste rezultate sunt valabile 
şi pentru oameni. Dar cercetătorii suedezi, singurii care au testat 
acrylamida - e drept, cea produsă artificial — pe un lot de muncitori 
care lucrau în industria maselor plastice şi a adezivilor, sunt 
siguri că prin descoperirea făcută au elucidat cauza apariției unui 
număr important de cazuri de cancer: ALIMENTELE. 

Fritz Sorgel, şeful „Institutului de cercetare farmaceutică 
şi biomedicală“ din Nurnberg, este de părere că la un milion de 
locuitori, din 100 de cazuri de cancer, 50 sunt cauzate de 
acrylamidă, el afirmând chiar cu ironie amară că în Germania mor 
anual din cauza cartofilor prăjiți circa 800 de persoane. Cartofii 
prăjiți fac mai multe victime decât accidentele de circulație! 


8.2.2 FOCUL è| TRIADA BIO ELEM ENTE 
(SARURI ORGANICE) -VITAMINE - ENZIME 


Am orientat aceste trei grupe de principii nutritive într-o singură 
triadă, considerând că acestea reprezintă structuri distincte, mult mai 
greu cuantificabile, chimic şi biochimic, în relaţia cu tratamentul termic, 
față de principiile nutritive clasice (proteine, lipide, glucide). 

Evidenţierea structurilor proteice denaturate se poate determina şi 
prin mijloace mai simple şi recunoscute (structura chimică diferită a 
proteinelor mutagene supuse pirolizei, forme trans- ale acizilor graşi 
etc.). În schimb, pentru structuri mult mai fine, ca cele trei categorii ale 
acestei triade, observaţia modificărilor necesită un nivel mult mai 
aprofundat de analiză, de tipul stereoizomeriei, a chiralității optice, 
dar, mai ales, a aspectelor privind biocâmpul şi bioradiaţiile. 

Astfel, nimic din chimia clasică, oficială, nu precizează diferența 
fundamentală dintre o sare organică şi una anorganică (de fapt, 
anorganicizată prin ardere, deci mineralizată). De asemenea, ştiinţa 
clasică nu sesizează fundamentala diferenţă dintre vitaminele naturale 
(ale produselor organice, proaspete) şi vitaminele sintetice, tot mai 
mult promovate în ultima perioadă. 

Cu toate acestea, tot mai mulţi medici, farmacişti, biochimişti, încep 
să realizeze aceste diferenţe, prin tot mai multe experimente deosebite, 

în care ştiinţa „de graniţă“ se îmbină armonios cu observaţia atentă şi de 
bună-credinţă. 

Aceste aspecte necesită o mult mai mare deschidere în fața metodelor 
mai puţin convenţionale de analiză şi studiu de laborator - şi nu numai... 


1. Sărurile organice (Bioelementele) 


Primul element al triadei acestui subiect, abordat foarte pe scurt, 
este reprezentat de sărurile organice şi elementele biochimice de tip 
macro- şi microelemente (denumite generic bioelemente) - ale căror 
diferenţe între structura lor organică şi anorganică sunt atât de greşit 
expuse (încă) în prezent. 

Astfel că, trebuie foarte clar precizat: nu structura chimică a unei 
substanţe, şi poziţionarea acesteia în „Tabelul lui Mendeleev“, o 
categoriseşte într-o parte sau alta, ci un aspect de mult mai mare 
profunzime. Acesta se referă la calitatea acestei structuri, la 
comportamentul său față de mediile solubile, la calitatea de a fi chelatizat 
sau nu etc. 

Având în vedere că, pe parcursul acestui tratat, există numeroase 
citate legate tocmai de acest aspect (inclusiv în primul subiect, al aspectelor 
generale legate de tratamentul termic, tocmai abordat), acum limităm 
expunerea la doar câteva fragmente ce ţintesc direct subiectul actual. 

Astfel, în lucrări, ca „Destinul din bucătărie“ a dr. Otto 
Brucker, „Biblia vitaminelor“ a dr. E. Mindell sau „Creşterea 
germenilor“ a dr. Anne Wigmore, apar date concrete, legate de 
modul de abordare, neconvențional, a calităţii sărurilor organice 
(numite, mult mai elegant şi ştiinţific, bioelemente): 

Chelatizarea este procesul prin care substanțele minerale sunt 
transformate într-o formă mai uşor asimilabilă. Obişnuitele suplimente 
minerale, ca de exemplu făina de oase şi dolomita, sunt de cele mai 
multe ori nechelatizate şi, pentru a putea fi utilizate de către organismul 
omenesc, este nevoie ca în procesul de digestie să fie mai întâi 
transformate în chelaţi. La multe persoane, procesul natural de 
chelatizare nu se produce în condiţii satisfăcătoare şi de aceea 
suplimentele minerale administrate nu sunt de nici un folos. 

Dacă vă gândiţi că organismul nu poate folosi ceea ce primeşte, că 
la mulți dintre noi digestia lasă de dorit, că numai 2 până la 10% din 
fierul administrat este absorbit şi că din acest procent infim 
jumătate este eliminat, atunci veţi recunoaşte cât e de important să 
luați minerale chelatizate în prealabil. Suplimentele minerale chelatizate 
cu aminoacizi sunt asimilate de trei până la zece ori mai bine decât 
formele nechelatizate. (69) 

Prin încălzire se distrug fermenţii proprii şi substanţele aromate, se 
reduce conţinutul de vitamine şi se distruge echilibrul lor din cauza 
sensibilităţii lor diferite la căldură. Sărurile minerale se dizolvă diferit 
funcţie de acelaşi factor termic şi de asemenea se strică raportul 
inițial echilibrat al mineralelor din cauza solubilității diferite 
a sărurilor lor. (38) 

Cercetările au pus în evidenţă faptul că mineralele anorganice 
trebuie consumate în doze concentrate de 10-20 ori mai mari decât cele 
care se găsesc în alimentele vii (netratate termic) pentru a obține acelaşi 
efect. 

Unele persoane prezintă simptome de subnutriţie, chiar dacă ele 
nu sunt conştiente de aceasta. Cercetările Departamentului 

Agriculturii al SUA, publicate în „Studiu asupra alimentaţiei 
populaţiei 1977-1978“ au arătat că mulți americani nu îşi asigură 
prin dietă cantități suficiente de calciu, fier, vitaminele A şi B complex. 
Cu toate că se bea mai mult lapte şi se mănâncă mai multă brânză şi 
carne roşie (presupuse a fi surse bune de calciu şi fier) decât oricare altă 
nație, americanii nu-şi pot asigura necesarul din aceste elemente. (70) 

Doar aceste foarte scurte citate expuse, alături de mulțimea celor 
ce au fost prezentate deja (sau vor fi prezentate), orientează observatorul 
atent către o imagine clară şi neechivocă. Astfel, nu bioelementele 
mineralizate (prin foc sau tratamente chimice) şi apoi introduse în corp, 
reprezintă elementul nutritiv şi terapeutic cel mai eficient, ci calitatea 
acestora: chelatinizate sau nu, organice sau nu etc. 

Altfel spus, în ultimă instanţă, totul se reduce la relaţia acestora cu 
sursa de provenienţă. Căci, în timp ce „bioelementele“ din borcanele 
chimiştilor sunt simple structuri minerale, nechelatinizate - adevăratele 
bioelemente din alimentele naturale, organice, vii, sunt şi ele la fel de 
vii, organice, asimilabile de către corpul fizic. 

De aceea, nu cantitatea din dietă a acestora, este aspectul cel mai 
relevant, ci modul de preparare a alimentelor în care se găsesc aceste 
structuri. lar, dacă ne mai amintim şi de transmutaţia bioelementelor 
(vezi Capitolul 6), atunci înţelegem că problema deficitului sau excesului 
acestora este mult mai complexă decât la prima vedere. 

Totuşi, lucrurile nu trebuie luate la modul radical. Căci, prin 
introducerea unor microelemente necesare organismului, într-un 
anumit moment (germaniu, bor etc.), chiar dacă sunt minerale, 
organismul le poate vivifica, asemenea proteinelor dextrogire (sau al 
celorlalte structuri denaturate) - dar cu consumul corespunzător de 
energie. 

Totul este să nu se creeze o dependenţă continuă, ci să se permită 
eliberarea corpului de toxicitate, ca, prin „Forţa vindecătoare a Naturii“, 
necesarul principiilor nutritive să se diminueze, în mod constant, către 
o „Nouă igienă a alimentaţiei“... 


2. Vitaminele 


Prezentarea următoarelor citate (legate de problematica 
vitaminelor), preluate din lucrări medicale ale unor medici preocupaţi 
de aceste aspecte, orientează sumar sensul abordării noastre - care va 
fi detaliat, la modul direct şi sintetic, la finalul acestei subiect. 

Exact ca şi în cazul distincţiei între bioelemente şi minerale, în 
ultimul timp se vorbeşte tot mai mult despre diferenţele evidenţiate, la 
nivel de observaţie directă, între vitaminele naturale şi cele sintetice. 

De aceea, pentru a oferi o imagine cât mai coerent ştiinţifică, 
prezentăm în continuare câteva citate care evidenţiază diferențele 
evidente între cele două tipuri de substanţe (naturale şi sintetice), prin 
observaţia şi experienţa unor voci autorizate (medici şi farmacişti): 

Dacă în lista preparatelor moarte se numără şi vitaminele, 
substanțele aromate, fermenții, sărurile minerale, agenţii de creştere şi 
zahărul din fructe, aceasta se face pentru a atrage atenţia asupra 
deosebirii esenţiale dintre vitaminele izolate extrase prin 
procedee tehnice şi acelea care se găsesc în alimentele natu- 
rale. (38) 

Vitamina C este doar acid ascorbic şi nimic mai mult; vitamina C 

naturală, extrasă din fructele de măceşe, conţine bioflavonoide, adică 
întregul complex C care este de departe mai eficient. Vitamina E naturală, 
care include toate formele de tocoferol, este mai eficientă decât cea 
sintetică ce conţine doar forma alfa. 

In conformitate cu opinia dr. Theron G. Randolph, reputat 
alergolog, „o substanță obţinută pe cale sintetică poate cauza o reacţie 
alergică în cazul unei persoane cu sensibilitate chimică, chiar dacă 
produsul natural, cu aceeaşi structură şi compoziţie, este perfect tolerat.“ 
In orice caz, aşa cum au atestat mulți din cei care au încercat ambele 
variante, vitaminele naturale provoacă mai puţine probleme gastro- 
intestinale, iar chiar când se administrează doze mari, reacţiile toxice 
sunt mult mai rare decât la cele obținute pe cale sintetică. (69) 

In urma gătirii, cea mai mare parte din vitamine şi minerale se 
pierde - se aruncă odată cu apa în care au fost gătite sau oxidează 
datorită temperaturii ridicate şi a contactului cu aerul. 

Vitaminele de sinteză se obțin în principal din gudronul de 
gaze şi alți derivați ai petrolului. Şi dacă aparent, din punct de 
vedere chimic, ele par identice cu vitaminele naturale, din punct de 
vedere al acţiunii biologice, sunt un substituent inferior. Produsele 
de sinteză pot avea efecte nocive asupra organismului 
(producătorii de vitamine avertizează asupra pericolului pe care îl 
implică utilizarea unor supradoze). (70) 

Mai departe, observăm cum în acest e pledoarii intervin şi elemente 
de subtilitate biochimică, adică exact acele elemente care determină 
diferenţa decisivă dintre proteinele, lipidele şi glucidele denaturate de 
cele naturale, organice, anume, stereoizomeria optică şi chiralitatea: 

Forţa şi eficacitatea unui produs depind de structura lui moleculară. 
Structura moleculară a vitaminelor chimice este simetrică (chimiştii 
din laboratoare le construiesc astfel). Structura moleculară a 
vitaminelor naturale este asimetrică. Aceasta este regula în lumea 
vie şi nu se ştie de ce! 

Dacă examinăm moleculele artificiale, constatăm imediat că sunt 
moarte: ele nu se mişcă. Experienţa este binecunoscută: atunci când se 
proiectează asupra lor o rază luminoasă, aceasta rămâne absolut nemișcată. 
Dimpotrivă, dacă se examinează la microscop moleculele naturale, se vede 
îndată că sunt vii: se mişcă. Dacă se proiectează asupra lor o rază luminoasă, 
raza nu-şi menţine traiectoria; e deviată de mişcările moleculare. Tocmai 
această mişcare de rotaţie, acest „dans“ al moleculelor este cel care dă 
vitaminelor naturale energia bioelectrică. lar când consumăm vitaminele 
naturale, ele ne cedează această energie. Sunt „donatoare de energie“. (60) 

Dincolo de aspectul biochimic fundamental (stereoizomeria optică 
şi chiralitatea), încă de frontieră pentru ştiinţa tradițională, remarcăm 
diferenţa fundamentală dintre sintetic şi natural printr-o altă metodă, 
acceptată şi recunoscută de ştiinţa occidentală - cromatografia: 

Mineralele organice, la fel ca şi vitaminele, se găsesc în alimentele 
biologice în proporţie echilibrată. Vitaminele nu sunt o hrană prin ele 
însele, însă în absenţa lor organismul nu poate absorbi substanțele nu- 
tritive propriu-zise. Sintagma „în proporție echilibrată“ înseamnă că 
toate elementele nutritive folosite de țesuturi trebuie să se afle la 
dispoziţia celulei în acelaşi timp. 

Vitaminele naturale sunt complet diferite de cele sintetice, iar 
diferența nu este de ordin chimic, ci biologic. Vitamina realizată în 
laborator prin sinteză chimică este lipsită de un element biologic pri- 

mordial. Deocamdată, acest punct de vedere nu este acceptat de toată 
lumea medicală, deşi dovezile sunt incontestabile şi au fost prezentate 
fără nici un echivoc de dr. Ehrenfried Pfeiffer, biochimist de prestigiu. 
După opinia dr. Nichols din Texas, tehnica lui Pfeiffer este în măsură 
să lămurească de ce alimentele naturale sau cele ce conţin vitamine 
naturale, minerale şi enzime sunt superioare celor crescute forțat, cu 
ajutorul substanţelor chimice. 

Pfeiffer a venit în S.U.A. imediat după cel de-al doilea război mondial 
şi s-a instalat la Three-Fold Farm, lângă Spring Valley, statul New- 
York, unde a început să aplice sistemul „biodinamic“ în fabricarea 
compostului şi a deschis un laborator pentru studiul organismelor vii, 
fără descompunerea acestora în elementele lor chimice constitutive. 
Incă înainte de a veni în S.U.A., Pfeiffer lucrase în Elveţia, ţara sa natală, 
reuşind să elaboreze „metoda cristalizării prin sensibilitate “, 
aplicabilă la studierea forțelor dinamice şi a caracteristicilor distincte 
la vegetale, la animale şi la om, mai subtile decât cele cercetate pe 
atunci în laboratoare. 

După luni de muncă intensă, Pfeiffer a ajuns să-și dea seama că o 
soluție de clorură de cupru, la care se adăugau extrase de 
materie vie, se evapora relativ lent, într-un interval de 14-17 
ore, lăsând pe fundul vasului un depozit cristalin a cărui 
structură este determinată nu numai de specia plantei din 
care fusese prelevat extrasul, ci şi de starea ei de sănătate. 
Acest fapt l-a condus pe Pfeiffer la concluzia că forţele formative existente 
în plantă, care au rolul de a se activa dându-i caracteristicile 
fundamentale, se aliază cu forţele de creştere pentru a constitui structura 
depozitului cristalin. Am avut ocazia noi înşine (autorii lucrării) să 
vizităm laboratorul din Spring Valley, unde dr. Erica Sebath, 
coordonatoarea laboratorului, ne-a arătat o serie de cristale 
splendide care amintesc de coralii exotici. 

La Spring Valley, Pfeiffer a elaborat încă o metodă, şi mai simplă 
decât aceasta şi mai rapidă pentru a demonstra că viața realmente 
vibrează în sol, în plante şi chiar în alimente, spre deosebire 
de mineralele anorganice, de produsele chimice şi mai ales de 
vitaminele sintetice, care sunt relativ moarte. Pentru a reuşi, el 
nu s-a folosit de echipamentul complex care se află de regulă într-un 
laborator de chimie obişnuit, ci doar de discuri confecţionate din 
hârtie de filtru, în diametru de 15 cm şi cu un orificiu central prin care 
trecea un fitil. Aceste discuri erau aşezate în cutii deschise unde se aflau 
mai multe creuzete cu o soluţie de 0,05 % nitrat de argint, astfel ca 
extremitatea de jos a fitilelor să stea în soluţia respectivă. Aceasta a început 
să urce prin fitile şi a ajuns până la discuri, îmbibându-le pe o rază de 
aproximativ 4 cm pe fiecare. 

Cum pe hârtia de filtru erau aşezate diferite materii de natură organică 
sau anorganică, Pfeiffer a fost în măsură să constate, pe baza cercurilor 
concentrice diferit colorate apărute pe discuri, noi secrete privitoare la 
viață. Supunând la acest test vitamina C prelevată de la fructe 
de măceş, a putut constata limpede că schema de vitalitate a 
acesteia era cu totul diferită decât cea a vitaminei C sintetice, 
numită şi acid ascorbic. 

Intr-un articol intitulat „Raporturile între plante, stabilite cu 
ajutorul cromatografiei“ şi publicate în numărul pe primul trimestru 
pe 1968 al revistei „Bio-Dinamics“, Dr. Sebath pune în evidenţă faptul 

că procedeele cromatografiei, tehnică pe atunci de ultimă oră, 
„dezvăluie în special calitatea şi chiar vitalitatea unui orga- 
nism viu“. (33) 


3. Enzimele 


După evidenţierea diferenţelor clare dintre structurile organice şi 
anorganice ale bioelementelor şi vitaminelor, prezentăm în continuare 
ultimul element al triadei acestui subiect: enzimele. 

Enzimele, ca cei mai eficienţi biocatalizatori ai organismului oricărei 
viețuitoare, au un rol deosebit de important în reglarea consumului 
energetic cu care se realizează diversele reacţii biochimice în orga- 
nism. Economiile de energie realizate prin utilizarea acestor 
biocatalizatori sunt, prin însumare şi integrare, de-a dreptul 
impresionante. 

Deşi enzimele alimentare le regăsim printre sucurile digestive ale 
diferitelor organe digestive, aportul exogen de enzime alimentare în 
forma lor activă (şi nu inactivă sau legate cu alte structuri, cum sunt 
mare parte din fermenții digestivi ai organismului) asigură prezența 
lor în cantități suficiente pentru digestie, dar mai ales realizează o mare 
economie de energie, scăzând considerabil solicitarea asupra organelor 
secretante de fermențţi digestivi. 

Acest aspect se poate realiza doar prin aportul alimentelor natu- 
rale, crude, vii, organice - ca surse de enzime alimentare. Pare minor 
la prima vedere, dar, adunate toate aceste economii, rezultă un mare 
avantaj pentru organismul care primeşte hrană naturală, mai 
ales când este vorba de boală. 

Facilitând în mod spectaculos reacţiile biochimice ale organismului, 
aceşti deosebiți şi unici biocatalizatori, susțin şi compensează consumul 
energetic al acestuia, în lupta, uneori dramatică, cu boala. 

Inainte de a prezenta direct efectele benefice ale acestora, vom cita 
mai întâi dintr-o serioasă lucrare ştiinţifică medicală, „Introducere în 
enzimologie“, a biochimiştilor I.F. Dumitru şi D. Iordăchescu, pentru o 
mai bună familiarizare cu noțiunea şi realitatea reprezentată de acest 
„suport al viului“, care este enzima: 

Enzimele sunt catalizatorii biochimici specifici reacțiilor chimice care 
au loc în organismele vii. Ele pot fi alcătuite fie numai din catene 
polipeptidice ale căror unităţi de bază sunt resturi de aminoacizi şi din 
punctde vedere chimic sunt proteine simple sau holoproteine, fie din două 
componente (una de natură proteică şi alta de natură neproteică) şi atunci 
pot fi detinite ca heteroproteine. Partea neproteică poate fi o coenzimă 
când se leagă la partea proteică prin legături necovalente sau o grupare 
prostetică când este legată prin legături de tip covalent şi poate fi 
reprezentată prin diferite vitamine hidrosolubile sau derivați ai lor, nucle- 
otide, ioni metalici etc. Partea proteică, numită apoenzimă poate fi constituită 
din una sau mai multe catene polipeptidice. Fiecare enzimă conţine o 
secvenţă unică din aproximativ 20 de L-aminoacizi, legați prin legături 
peptidice. Diferitele enzime variază nu numai prin secvenţa resturilor de 
aminoacizi, ci şi prin compoziția lor procentuală. Catena polipeptidică a 
enzimei prezintă o serie de plieri care conduc la structuri spaţiale extrem 
de complexe, conformaţii care condiționează manifestarea 
anumitor funcții biologice. Structura tridimensională este o consecință 
a secvenţei primare a resturilor de aminoacizi care alcătuiesc catena 

peptidică a enzimei respective. Aceste plieri realizează o regiune „geome- 
tric discretă“ numită „centru catalitic activ“, responsabilă pentru actul 
catalitic. În cazul enzimelor holoproteine, centrul activ este alcătuit din 
resturi de aminoacizi, care pot fi situaţi în poziţii diferite ale catenei 
polipeptidice, însă apropiate în spațiu şi grupate pe o arie cu un diametru 
de aproximativ 15-20 A. 

Denaturarea enzimei care survine în urma acțiunii unor factori 
fizico-chimici (temperatura - mai mare de 400 C, radiaţiile ionizante, 
ultrasunetele, acizii sau bazele tari, detergentii, sărurile metalelor grele) 
se soldează cu pierderea funcţiei biocatalitice datorită modificărilor 
care apar la nivelul structurii tridimensionale a enzimei şi 
care alterează conformaţia centrului activ. 

In cazul enzimelor heteroproteide, în structura centrului activ intră 
şi cofactorul neproteic. Anumite enzime conţin constituenți neproteici 
care însă nu participă direct la actul catalitic, ca de exemplu partea 
glucidică a trombinei sau a colinesterazei. Rolul centrului activ este de 
a „recunoaşte“ structura chimică a substratului şi de a-l lega cu formarea 
unui complex enzimă-substrat, deosebit de reactiv, care scindează 
spontan punind în libertate produşii de reacţie şi enzima într-o stare 
chimic nemodificată. Centrul catalitic activ poate „recunoaşte “ substratul 
datorită faptului că cele două entități - substratul şi enzima - prezintă 
structuri stereochimice complementare care permit stabilirea de 
interacții fizice şi chimice şi formarea complexului enzimă-substrat. 

Enzimele sunt catalizatori şi respectă toate legile catalizei: 

- enzima nu se consumă în timpul reacției şi teoretic poate 
provoca transformarea unui număr nelimitat de molecule de 
substrat. Eventuala denaturare a enzimei este independentă de 
actul catalitic; 

- enzima nu modifică natura reacției, echilibrul sau bilanţul ei 
termodinamic, reacția fiind posibilă şi în absenţa ei; 

- enzima accelerează viteza de reacție, pentru acest parametru 
cinetic înregistrându-se valori de aproximativ 1011 ori mai mari 
decât cele obținute în absenţa biocatalizatorului. 

Studii de difracție a razelor X prin cristale au demonstrat că enzimele 
posedă structuri înalt ordonate, a căror funcţie catalitică este menținută 
atât în stare cristalizată cât şi în soluţie. 

Catalizatorii, în general, accelerează viteza unor reacţii chimice 
posibile din punct de vedere termodinamic, determinînd o scădere a 
energiei de activare a reactanților şi conducând la instalarea mai rapidă 
a stării de echilibru. Eficienţa catalitică a enzimelor este ea 
celei a catalizatorilor chimici. Astfel, energia de activare a H,O 
reacția ei de descompunere în absența vreunui catalizator este de 18 
Kcal/mol, în prezenţa unui catalizator chimic (platină fin divizată) 
scade la 12 Kcal/mol, pentru ca în prezenţa unei enzime (Catalaza) să 
scadă la 5,5 Kcal/mol. 

Cea mai esenţială deosebire dintre enzime şi catalizatorii chimici 
constă în înalta specificitate de acţiune a enzimelor, concretizată în 
capacitatea de a cataliza un singur tip de reacţie biochimică, de cele 
mai multe ori catalizând transformarea unei singure substanțe chimice 
(n acest fel, specificitatea poate fi absolută sau relativă). Procesele 
biologice, deosebit de complexe prin natura şi rapiditatea lor implică 
un număr imens de diferite reacţii biochimice, catalizate de un număr 
corespunzător de enzime. Fiecare enzimă prezintă un mecanism par- 

ticular de acţiune, ceea ce explică varietatea mare a reacțiilor biochimice 
şi ordonarea strictă a acestora în spațiu şi timp la nivel celular. 

Deoarece numărul de reacții chimice care au loc într-o celulă este 
enorm, numărul enzimelor care le catalizează trebuie să fie şi el foarte 
mare, limitat totuşi, de cantitatea de material genetic (ADN) din celulă. In 
1965, Watson a stabilit că o celulă a microorganismului Escherichia coli 
conține aproximativ 2500 de diferite molecule proteice. Perutz şi Lehman, 
în anul 1968 stabilesc că acest număr în cazul unei celule a unui orga- 
nism pluricelular, superior organizat, este bineînțeles mai mic, deoarece 
nu toate proteinele celulare posedă activităţi catalitice. (27) 

Aceste elemente teoretice ale structurii enzimatice, expuse mai sus, 
sugerează o imagine orientativă a importanţei şi, în acelaşi timp, a 
fragilităţii enzimatice... 


În continuare, o prezentare riguroasă a importanţei aportului şi 
utilizării enzimelor alimentare, ne este oferită de acelaşi cercetător Daniel 
Reid în aceeaşi „Carte completă de medicină tradițională chineză“: 

In „alchimia“ alimentară, substanţele nutritive esenţiale sunt trans- 
formate în energie prin intermediul activității enzimatice, în fiecare 
celulă, întocmai cum a spus Einstein privitor la relația între energie şi 
materie:E=ml 

Enzimele sunt implicate în fiecare funcţie biologică şi proces 
fiziologic din organism, incluzînd digestia şi metabolismul, răspunsul 
imunitar şi diviziunea celulară, activitatea cerebrală şi musculară, 
sinteza proteică şi activitatea antioxidantă. Aproximativ 5000 de 
enzime diferite au fost până acum identificate, fiecare cu funcția ei 
specifică şi fiecare solicitând anumite condiţii de temperatură şi pH; 
probabil există însă mii de alte enzime despre care nu ştim nimic. Fără 
ele, întreg corpul s-ar uza rapid până la distrugere. 

Energia enzimatică poate fi pusă în evidenţă cu ajutorul unor 
instrumente științifice care detectează forma de radiaţie emisă atunci 
când enzimele acţionează. Nici un alt tip de substanță biochimică 
nu denotă astfel de proprietăţi. 

Enzimele necesare digestiei sunt produse în primul rând de pan- 
creas, de miile de canalicule digestive din stomac şi de glandele salivare 
din gură. Unele enzime sunt prezente numai în alimente proaspete, 
nealterate, nemodificate, fiind repede distruse când alimentele sunt 
supuse proceselor chimice, iradierii şi procesului de coacere cu căldură 
intensă. Cunoscute sub numele de „enzime alimentare“, ele sunt acti- 
vate de căldura şi de umezeala din cavitatea bucală şi din stomac. Cu 
cât ingerați mai multe enzime alimentare o dată cu hrana 
zilnică, cu atât mai puţine vor fi extrase din traiectul digestiv, 
economisindu-se astfel energie enzimatică pentru alte funcții. 

Agricultura modernă, procesele utilizate în industria alimentară şi 
metodele de preparare produc alimente complet „moarte“ din punct 
de vedere enzimatic, ceea ce înseamnă că dietele bazate pe alimente 
îndelung gătite şi procesate cer corpului un flux de enzime constant în 
tubul digestiv pentru a extrage substanțele nutritive de bază. Această 
utilizare a energiei vitale pentru producţia de enzime depăşeşte uneori 
chiar energia obținută din alimentaţie, rezultând o pierdere netă de 
energie. Evident, asemenea regimuri alimentare spoliază încet dar sigur 
vitalitatea şi scurtează viaţa. 

Această situaţie este greavată mai departe prin abundența 
produselor alimentare denaturate în meniurile noastre zilnice. Nici chiar 
cele mai puternice enzime nu pot extrage energia din moleculele acelor 
alimente al căror potenţial electromagnetic a fost alterat sau distrus 
prin aditivi chimici, radiaţii gamma, sau preparare în cuptoare 
cu microunde, pentru că moleculele lezate nu mai reacționează nor- 
mal şi nu se mai combină cu enzimele sau cu alți agenţi biochimici, şi 
astfel nu mai produce suficientă energie viabilă. In schimb ele pot 
determina reacţii biochimice adverse, suspectate ca precursoare ale 
cancerului. Numai alimentele naturale, consumate în stare proaspătă, 
eliberează energie vitală, folositoare pentru organism. 

Poate că cele de mai sus explică oarecum de ce Statele Unite, în 
ciuda suprasaturării cu produse alimentare şi cantități mari de calorii 
pe cap de locuitor, depăşesc celelalte ţări în ceea ce priveşte incidența 
cancerului. SAD (Dieta Americană Standard) este total lipsită 
de enzime, şi multe din constituentele sale alimentare sunt alterate de 
chimicale şi iradiere. In consecinţă, enzimele care în condiții normale 
ar trebui să ajute la întărirea sistemului imunitar sunt toate ocupate în 
încercarea de a înlătura acumulările de alimente inerte, denaturate, 
parțial digerate din traiectul digestiv. Cele câteva substanțe nutritive 
viabile extrase din aceste alimente deseori au structura biochimică 
alterată şi nu pot acţiona în mod eficient când sunt încorporate în 
matricea structurală a celulelor şi a țesuturilor. 

Enzimele sunt probabil cel mai puțin cunoscute, dar printre cele 
mai importante elemente constitutive ale organismului uman. Fără un 
aport adecvat de enzime, corpul se îmbolnăvește repede, degenerează 
şi moare. lată în continuare un fragment din cartea „Nutritia enzimatică“ 
a medicului Edward Howell, unul dintre cei mai prestigioși specialişti 
americani în acest domeniu: 

„Enzimele sunt substanţe care fac posibilă existenţa vieții, ele fiind 
necesare oricărei reacţii chimice care se desfăşoară în organismul uman. 
Nici o substanță minerală, vitamină sau hormon nu poate lucra fără 
enzime. Organismul nostru, organele, țesuturile şi celulele, toate 
lucrează prin intermediul enzimelor metabolice. Ele sunt muncitorii 
care clădesc corpul uman din proteine, hidraţi de carbon şi grăsimi, 
aşa cum constructorii clădesc o casă. Puteţi avea toate materialele 
necesare, dar fără lucrători (enzime) nu veţi reuşi niciodată să începeți. “ 

Există trei tipuri fundamentale de enzime: alimentare, digestive 
şi antioxidante. Enzimele antioxidante sunt produse de organism 
pentru a neutraliza radicalii liberi înainte ca ei să poată ataca celulele şi 
țesuturile. Aveţi nevoie de mult zinc şi seleniu în regimul alimentar pentru 
a sintetiza cele mai importante enzime antioxidante: superoxid-dismutaza 
și glutation-peroxidaza. Enzimele digestive, în număr de douăzeci şi 
două, sunt de asemenea produse în organism în principal de pancreas şi 
secretate în funcţie de necesități în duoden, pentru a ajuta în stadiul final 
al digestiei. 

Oricum, enzimele pancreatice acţionează numai în duoden, nu 
şi în stomac, şi aceasta doar dacă echilibrul pH-ului este strict în limite 
corecte (uşor alcalin), ceea ce nu este cazul pentru mulţi oameni cu 
o alimentaţie acidifiantă. 

Enzimele alimentare, grupate în patru mari categorii, sunt 
prezente numai în alimentele crude, proaspete, ele îndeplinindu-şi funcția 

în mediul acid al stomacului unde inițiază procesul de digestie a 
proteinelor, a grăsimilor şi a carbohidraților. 

Aceste enzime sunt complet distruse în alimente prin 
coacere, pasteurizare, conservare, adăugare de aditivi chimici, 
expunere la microunde şi la temperaturi mai mari de 40 C. 
Nici o vitamină, nici un mineral sau o altă substanţă nutritivă nu poate 
substitui munca acestor enzime; în lipsa lor, alimentele gătite sau 
preparate industrial sunt digerate numai parţial în stomac, fapt care 
permite bacteriilor omniprezente să fermenteze hidraţii de carbon şi 
să descompună proteinele, producând tulburări digestive şi alte pro- 
bleme de sănătate. Aceste enzime măresc eficienţa sistemului 
imunitar permițându-i să digere mai uşor celulele bolnave sau moarte, 
să elimine tumorile şi chisturile, să distrugă depozitele de colesterol, 
bacteriile şi virusurile, îndepărtând din organism orice alt element 
nedorit compus din proteine, grăsimi şi hidraţi de carbon. 

Enzimele sunt elementele care declanşează conversia esenței 
nutritionale în energie în fiecare celulă a organismului. Cele patru 
enzime alimentare esenţiale conținute în alimentele crude, 
nealterate, sunt următoarele: 

- Proteaza - această enzimă digeră proteinele din alimente, 
bacteriile dăunătoare, celulele bolnave, filmul proteic din jurul unor 
virusuri şi produsele inflamatorii de tipul puroiului din țesuturile 
necrozate. 

- Amilaza - această enzimă digeră hidraţii de carbon atât din 
alimente, cât şi din puroi şi flegmă. In combinaţie cu lipaza, poate digera 
multe tipuri de virusuri, inclusiv virusul herpesului, şi înlătură mucusul 
concentrat din plămâni şi din traiectul bronşic. 

- Lipaza - această enzimă digeră grăsimile, ca şi pereții lipidici ai 
unor virusuri. Totodată lipaza ajută la dizolvarea şi digerarea 
acumulărilor lipidice, ca de exemplu colesterolul din artere. 

- Celulaza - această enzimă digeră celuloza, uşurând trecerea ei 
prin tubul digestiv. celuloza nu conține substanţe nutritive esențiale, 
dar este o bună sursă de masă fibroasă pentru intestine. (10) 

Tot în sensul imaginilor anterioare se exprimă şi medicul naturopat 
elveţian Ernst Gunther, care a aprofundat cercetările americanului 
Edward Howell - cel care, în 1940, a prezentat detaliat acţiunea 
enzimelor în „Journal of the American Association for Medical 
Physical Research“ din 15 Aprilie 1940, în care arăta că enzimele 
sunt purtătoarele vieţii în orice ființă. 

In imaginea susținută de dr. Ernst Gunther, se remarcă aceeaşi 
importanță deosebită, acordată enzimelor alimentare: 

Enzimele sunt scânteie de viaţă şi acţionează în viața vegetală, 
animală şi umană. Există nenumărate soiuri de enzime. Ele nu numai 
că dau caracteristicile fiecărei specii de plante şi imprimă fiecărei ființe 
particularitatea sa, individualitatea sa, dar contribuie şi la construcţia 
organelor acestora şi le mențin funcțiunea. Nu există nici o diviziune 
celulară, nici o creştere fără enzime. Ele sunt administratorii şi executorii 
din orice creatură vie. Fie că dirijează procesele chimice în fiecare 
organ al omului, al animalelor, ele apar ca şi cum ar gândi. Ceea ce 
realizează ele în corpul nostru este cea mai mare „minune“. 

In corp există două categorii de enzime. Dintr-o categorie fac parte 
aşa numiții fermenţi sau enzimele digestive. Acestea sunt produse 

de glandele digestive şi reglează digestia. Celelalte enzime sunt enzimele 
exogame (exogene). De aici putem cunoaşte enorma însemnătate a 
enzimelor necesare sănătății noastre. Ele sunt infinit mai importante 
decât vitaminele care exercită mai curând funcţia de substanţă ajutătoare 
a enzimelor şi de curăţire a acestora. Ele pot fi procurate din afară şi 
anume cu ajutorul alimentaţiei ca şi vitaminele. 

Enzimele asigură existenţa şi înmulţirea celulelor. De la glande de 
exemplu, conduc cu îndemânare hormoni. In ficat, funcţionează ca nişte 
chimişti inteligenți. In rinichi şi glandele pielii, enzimele îngrijesc ca 
sângele să fie bine curăţat etc. (28) 

De asemenea, este de remarcat şi expunerea dr. Ann Wigmore 
privitoare la calitatea enzimelor vii, netratate termic - cu trimiteri la 
acelaşi dr. Edward Howell, prezentat anterior: 

Enzimele acţionează şi în timpul procesului de digestie din organismul 
uman, ajutând la asimilarea mai rapidă a alimentelor de către organism. 
Atunci când în alimente nu se găsesc enzimele exogene (este cazul alimen- 
telor preparate), corpul trebuie să furnizeze enzimele care lipsesc. El 
este obligat să producă mai multe enzime de descompunere a proteinelor 
(protamine), mai multe enzime de descompunere a amidonului (amilaze) 
şi mai multe enzime de descompunere a grăsimilor (lipaze). 

Dr. Howell, în cartea „Alimentaţia cu enzime“ afirmă că 
încetinirea îmbătrânirii este dependentă de cantitatea şi calitatea 
enzimelor din corp - cu cât sunt consumate mai multe enzime endogene 
(interne) în procesul de digestie cu atât mai scăzute vor fi rezervele de 
enzime din organism. 

La persoanele în vârstă, rezervele de enzime de metabolism sunt 
scăzute şi la fel şi cele de enzime de digestie. Dr. Howell a ajuns la 
concluzia că, cu cât epuizăm mai rapid rezerva de enzime endogene — 
prin consumul de alimente preparate - cu atât procesul de îmbătrânire 
este mai rapid. Procesul de îmbătrânire este accelerat dacă organismul 
este obligat să-și folosească rezervele de enzime metabolice şi aşa reduse 
la persoanele în vârstă. Dr. Howell are 87 ani (în momentul apariţiei 
cărţii) şi hrana pe care o consumă este în cea mai mare parte 
nepreparată. 

De fapt, enzimele reprezintă baza regimului alimentar naturist, 
deoarece ele transferă energiile vitale din germeni și alte alimente vii 
în corpul nostru. Cantitatea mare de enzime pe care o conţin alimentele 
biogenice şi bioactive le deosebeşte pe acestea de alimentele 
preparate. (70) 


Către finalul prezentării acestui al treilea element al triadei 
(enzimele), se cere o ultimă observaţie legată de afirmaţia că bariera 
proteolitică (gastrică şi intestinală), ar distruge orice este 
înghițit şi supus digestiei - deci, ar neutraliza şi liza şi enzimele 
alimentare. 

Doar două argumente aducem în susţinerea rolului şi acţiunii 
enzimelor alimentare în tubul digestiv, prin trecerea lor de această 
barieră proteolitică. 

Unul din acestea este legat de originea florei microbiene a colonului 
- de tip oro-faringian, după informaţiile prof. dr. doc. Saragea 
din a sa „Fiziologie“, iar celălalt argument, mai „exotic“, este legat de 
comportamentul unor broaşte exotice care, după apariţia puilor lor 

abia ieşiţi din ouă (şi fiind prea mici şi debili), aceştia sunt înghițiți, 
pentru a fi regurgitați mai multe zile sau săptămâni mai târziu, 
când vor fi crescut destul de mult pentru a se descurca singuri. 

Aceste minime argumente, alături de altele evocate tot de fiziologi 
sau fiziopatologi, argumentează importanța acordată enzimelor 
alimentare - ca elemente ce pătrund în sistemul intim de dincolo 
de digestie, iar absorbţia lor în torentul sanguin şi limfatic oferă ocazia 
unei mari economii energetice pentru organism. 

Cea mai bună încheiere a acestui subiect nu se poate realiza altfel 
decât prin redarea unui pasaj foarte semnificativ, care cuprinde opinia 
cercetătorilor americani din cadrul „Norwalk Laboratory of Nu- 
tritional Chemistry and Scientific Research“ („Laboratorul 
Norwalk de chimie nutrițională şi cercetări ştiinţifice“) - una 
din instituţiile cele mai autorizate în domeniul nutriției umane. 

Această opinie a cercetătorilor americani, referitoare la subiectul 
enzimelor, face - într-o sintetică încheiere - o trimitere generală către 
întreaga problematică prezentată aici: 

Marea lege a vieţii ar fi împrospătarea. Asta înseamnă că stocul 
de elemente conţinut de fiecare organism uman (oxigen, carbon, 
hidrogen, azot, calciu, fosfor, potasiu, sulf, sodiu, magneziu, fier, iod, 
clor, fluor, etc.) trebuie înlocuit zilnic sau aproape. Pentru ca să poată 
fi asimilate şi deci să ajute eficient la regenerarea numărului imens de 
celule ce alcătuiesc țesuturile, organele, sângele, în fine tot ce formează 
complicata maşină „cibernetică“ a ființei umane, toate aceste substanțe 
nutritive trebuie să fie organice, adică vitale. Când balanţa lor în 
organism se dezechilibrează, mai devreme sau mai târziu, apare tox- 
emia, manifestată într-o formă sau alta, îmbolnăvind un organ sau altul, 
dereglând o funcţie fiziologică sau alta. Cu alte cuvinte, cheia unei 
alimentații raționale ar fi viața, prezenţa ei în hrana noastră. Dar ceea 
ce o menține şi o susține în principal sunt enzimele, acele particule 
intim implicate în acţiunea fiecărui atom nu doar din corpul omenesc 
(şi are miliarde), ci din vegetale, din seminţe, din orice forme de viață 
de pe pământ. Ori, enzimele sunt foarte sensibile la temperaturile 
- de fierbere, coacere, rafinare şi prelucrare - la care au loc 
toate procesele de preparare a hranei (fie industriale, fie casnice). S-a 
constatat că la 118-120 ° F (adică 38-40 C) enzimele devin trândave, 
molatice, relaxate. La 130 ° F (circa 42 C) viaţa enzimelor s-a stins. La 
fel şi oxigenul, e un element esenţial în procesele vitale din organism. 
Ori de îndată ce alimentele sunt gătite, prelucrate, atât oxigenul, cât şi 
enzimele, sunt degradate, iar forța necesară regenerării miliardelor de 
celule din corpul şi creierul nostru, e risipită, pierdută fără rost. Faptul 
că generații întregi de oameni au trăit şi trăiesc în continuare hrănindu- 
se exclusiv cu mâncare gătită, nu e un argument că fiinţa lor vie e 
rezultatul hrănirii cu acest fel de hrană. Condiţia toxică în care-şi 
fac existența un număr în creştere de oameni, mărirea 
exagerată a consumului de medicamente, aglomerările din 
spitale, ratele înalte ale deceselor din cauza infarctului, 
accidentele vasculare, ale emfizemului, senilității pretimpurii, 
etc., pot fi aduse drept argumente la fel, ba chiar mai puternice 
decât primul. “ 

8.2.3 DE LA RADICALI LIBERI 2| XENOBIOTICE 
LA ANTIRADICALI 21 BIOANTIOXIDANPI 


Problematica radicalilor liberi şi a bioantioxidanţilor endogeni şi 
exogeni ocupă un loc deosebit de important în explicarea şi susținerea 
teoriei acestui sistem alimentar. Privind strict biochimic, acest aspect ar 
reprezenta punctul central în jurul căruia ar gravita celelalte argumente. 

Insă, biofizica structurilor intime ale materiei (până la nivel 
subcuantic), cu argumente de un tip nou - privind izomeria levogiră a 
materiei vii, alături de evidenţierea calității radiației bioelectroluminis- 
cente a aceluiaşi tip de materie - orientează argumentaţia nutriţiei natu- 
rale şi din perspective noi, neconvenţionale, însă, tot ştiinţifice. 

In acest context, elementul toxicologic nu mai este central, fără 
însă a-şi pierde rolul important acordat - un rol tot mai important, oferit 
şi de ştiinţă, în explicarea fenomenului senescenţei, a bolilor degenera- 
tive însoţitoare, ca şi a multor altor dezechilibre, provocat prin afectare 
metabolică. 

Sistematizind informaţiile medicale, din literatura medicală de 
specialitate - şi, în primul rând, din lucrările „Citoprotecţia şi 
alimentaţia“ şi „Orientări actuale în nutriţie“, ale unor medici de 
prestigiu în domeniul nutriţional, ca Mincu, Segal, Dumitrescu - se poate 
spune că, la nivel celular şi subcelular, echilibrul toxicologic este 
menținut prin cele două sisteme fireşti: unul de degradare şi celălalt 
de protecţie. 

Dacă sistemul de degradare se referă la elementele citotoxice 
rezultate în urma diferitelor operaţii oxidative din cadrul ciclului Krebs 
de obținere a energiei celulare, celălalt sistem face apel la resursele 
organismului de neutralizare a acestor toxice rezultate (de fapt, structuri 
dezechilibrante în economia lanțului de reacții metabolice). 

Printre multe alte niveluri de transformare din cadrul ciclului meta- 
bolic, pentru noi prezintă importanţă oxidarea enzimatică a 
biostructurilor, cu generarea produşilor de degradare parţială a 
oxigenului, respectiv radicalii liberi ai oxigenului. Aceştia - alături 
de produşii de degradare ai acizilor graşi nesaturaţi (radicali 
liberi ai acestora şi peroxizi lipidici) şi de xenobiotice (în realitate, 
metaboliți mai mult sau mai puţin toxici ai substanţelor străine 
organismului, potenţial toxice) - se constituie ca elemente principale în 
cadrul sistemului de degradare a celulelor, prin acțiunea lor citotoxică 
recunoscută. In paralel, pentru realizarea unui eficient şi armonios 
echilibru, organismul şi-a creat sistemul de protecţie, de apărare în faţa 
acestor potenţiali agresori, prin două mari grupe de entităţi structurale: 
antiradicalii şi bioantioxidanțţii. 


Radicalii liberi ai oxigenului se referă la speciile reactive ale 
oxigenului, rezultați în urma oxidării substratelor energetice la diferite 
niveluri (a ubichinonelor, în mitocondrii sau a citocromului P450, în 
membranele microzomiale), prin reducerea în trepte a oxigenului. 

Aceste specii reactive ale oxigenului, pot rezulta pe două căi: prin 
câştig de electroni (anionul superoxid, peroxidul de hidrogen, radicalul 
hidroxil) sau prin aport de energie, prin căldură, radiații (oxigenul 
singlet). Astfel, moleculele organice reacţionează mult mai uşor prin 
transfer de electroni, oxigenul singlet fiind cel mai reactiv dintre radicalii 
liberi în reacţiile biologice. 


472 


Toate formele reactive ale oxigenului reprezintă un pericol potenţial 
pentru integritatea celulară, fiind citotoxice. Fiecare radical liber va 
căuta un alt electron în mediul înconjurător pentru a se manifesta, 
formînd un nou radical liber şi declanşind o reacţie în lanţ. Ca urmare, 
celula este expusă continuu la acțiunea citotoxică a radicalilor liberi 
formaţi în urma respirației oxidative. (19) 

Lipoperoxizi şi liporadicali. Radicalii liberi ai oxigenului 
acționează cu predilecție asupra acizilor graşi nesaturaţi (mai ales cei 
polinesaturați) din structura fosfolipidică a membranei celulare, 
transformarea acizilor graşi evoluând sub acţiune enzimatică pe două 
căi, cu formare de peroxizi lipidici şi radicalui liberi - calea 
ciclooxigenazei şi calea lipooxigenazei. Formarea peroxizilor lipidici 
în mitocondrii include atât un stadiu enzimatic, corelat cu sistemul de 
fosforilare oxidativă şi transport de electroni, cât şi un stadiu 
neenzimatic, catalizat de ionii de fier. Aceste două serii de reacţii se 
găsesc în relaţii concurenţiale care determină vitalitatea organismelor 
vii. Hidroxilarea xenobioticelor presupune formarea peroxizilor ca 
intermediari, acizii graşi nesaturaţi constituind substrate favorabile 
formării peroxizilor lipidici. 

In procesele de degradare oxidativă a lipidelor se formează un 
număr mare de compuşi intermediari, hidroperoxizii putând apărea 
atât in vitro, cât şi in vivo, pe două căi principale diferite - prin 
participarea oxigenului triplet sau al oxigenului singlet. 

Cei mai semnificativi produşi ai reacţiilor lipoperoxidice sunt 
aldehidele. Ele se caracterizează printr-o activitate chimică înaltă ceea 
ce permite formarea a numeroşi radicali liberi intermediari 
(hidroperoxizi alilici, radicali alchil, alchilperoxi). Reacţiile pot decurge 
în cascadă cu participarea chiar a oxigenului molecular. Din tot acest 
spectru de radicali intermediari, în final se formează diverşi acizi 
(peroxiacizi, acizii formic şi oxalic), alcoolii şi esterii lor, dioxid de 
carbon şi aldehidele cu număr mic de atomi, lactone, compuşi furanici. 

Un interes deosebit îl reprezintă formarea produşilor de 
polimerizare a lipidelor membranare, precum şi interacţiunile complexe 
cu proteinele din structura membranelor, prin generarea în procesul 
peroxidării a formelor active ale oxigenului, a radicalilor intermediari 
şi a reactanților bifuncționali, de tipul dialdehidei malonice. Ca rezultat 
al acestor interacțiuni se reduce nivelul monomerilor proteici şi se 
formează legături covalente şi diferiți polimeri. (14) 

Xenobioticele (mutagene, carcinogene, medicamente, pesticide, 
coloranţi) sunt substanţe străine organismului care, odată pătrunse 
suferă o completă biotransformare. La acest proces participă un întreg 
complex enzimatic care, prin transformarea xenobioticelor în organ- 
ism, poate conduce la formarea unor metaboliți mai mult sau mai puțin 
activi fată de produşii inițiali. 

In primul caz, când din substanţe biologice mai puţin active, în organis- 
mul uman şi animal se formează compuşi cu înaltă toxicitate, care inițiază 
blastomogeneza, mutageneza, teratogeneza sau starea de alergie, se 
vorbeşte despre o activare metabolică sau o biosinteză de toxificare. In 
al doilea caz, când se formează compuşi cu activitate biologică mai scăzută 
comparativ cu a celor iniţiali, se vorbeşte de procese de detoxifiere. 

Detoxifierea este un proces principal de metabolizare a 
xenobioticelor. Ea accelerează eliminarea substanțelor străine din or- 
ganism, care trec din compuși lipofili (steroizi, acizi graşi, acizi biliari 

etc.) în compuşi hidrosolubili (amine secundare şi terțiare, compuşi 
cu sulf, compuşi aromatici, alifatici şi heterociclici, hidrocarburi ciclice 
etc.). 

Se cunosc aproximativ 300 de compuşi chimici care declanşează 
inducția microzomială de biotransformare printre care se găsesc: 
preparate farmaceutice, pesticide, hidrocarburi policiclice aromate 
(HPA), unii alcooli şi cetone. (19) 


Dacă cele trei categorii de substanţe enumerate mai sus aparțin 
sistemului de degradare, să vedem acum şi componentele sistemului 
protectiv, cel care se opune primului. 

Antiradicalii şi bioantioxidanţii sunt de două tipuri: enzimatici 
şi neenzimatici. Intre aceştia, avem două enzime deosebit de importante 
în acțiunea de neutralizare a radicalilor liberi, superoxiddismutaza 
(SOD) şi glutationperoxidaza (GP) şi o substanță de mare eficienţă, 
glutationul. 

Astfel, cea mai importantă reacţie de protecţie care acţionează în 
„prima linie“ de apărare celulară, neutralizînd peste 90% din radicalii 
liberi formaţi este reacţia de dismutare, care prezintă principalul avantaj 
că nu utilizează ca substrat compuşi esenţiali pentru celulă. Procesul 
este catalizat de superoxiddismutază, considerată de unii cercetători 
ca fiind cea mai importantă enzimă a vieţii aerobe, datorită eficienței 
cu care realizează neutralizarea radicalilor citotoxici. Apa oxigenată 
formată este descompusă de catalază în apă şi oxigen molecular. 

Al doilea tip de reacții cu implicaţii profunde în citoprotecţie, cu 
rolul de a elimina radicalii liberi şi peroxizii nedescompuşi, apelează la 
un intermediar cu acțiune reducătoare, în multe cazuri necesar prin 
celulă, cum este glutationul. Reacţia este catalizată de glutationperoxidaza, 
o enzimă ce are în structura sa seleniu, având cel mai important rol 
protector, determinind oxidarea glutationului. Studiul diferitelor 
dehidrogenaze, inclusiv a glutation-reductazei, a evidenţiat dependenţa 
acestora de nicotinamide, cu un rol central în menţinerea potențialului 
de oxidoreducere al celulei. (19) 

Antioxidanţii, tot mai bine cunoscuți şi studiați în ultimul timp, 
aparțin unei variate grupe de substanţe. Astfel, avem următoarele grupe 
de principii alimentare, văzute ca antioxidanți: hormoni steroizi, 
unele antibiotice naturale, acizi organici (acid ascorbic, cit- 
ric, nicotinic, benzoic, dehidrocafeic), compuşi cu sulf 
(cisteină, glutation), fosfolipide (ecitine, cefaline), fenoli 
(tocoferoli, eugenol), polifenoli (pirocatehina, acid galic, 
flavonoide). (19) 

Dintre acestea, o mare importanţă revine binecunoscutelor 
antioxidante - vitamina A, C, E, K, complexul B etc., asupra cărora nu 
insistăm absolut deloc, mediatizarea lor din ultimul timp făcînd deosebit 
de cunoscute efectele lor antioxidante. 


Dincolo de această sumară prezentare de mai sus, a componentelor 
celor două sisteme - de protecție şi degradare, este necesară o mai 
precisă explicare a acţiunilor şi efectelor acestora, a fiecăruia în parte. 

Pentru aceasta am ales o foarte bună descriere a acestora din „Cartea 
completă de medicină tradițională chineză“, intens citată până acum. 
Intr-o prezentare deloc „tradițională“, chiar nonconformistă, autorul 
Daniel Reid, precizează: 

În anul 1956, medicul Denham Harman, de la Universitatea din Ne- 
braska, a prezentat pentru prima dată ceea ce astăzi este cunoscut sub 
numele de „teoria radicalilor liberi în procesul de îmbătrânire“. Acest 
mare pas în cunoaşterea medicală a fost ignorat timp de două decenii de 
comunitatea medicală, până când dovezile în sprijinul acestui punct de 
vedere au devenit atât de copleșitoare, încât au fost imposibil de negat. 

Radicalii liberi sunt molecule înalt reactive cu un electron impar 
sau „liber“ pe orbitalul extern - condiţie de dezechilibru care transformă 
aceste molecule fragmentate în agenţi foarte instabili şi periculoși din 
punct de vedere biochimic. Compuşii chimici complecși, cum sunt cei 
din structura ființei umane, dobândesc stabilitate prin echilibrare 
energetică; în cazul substanţelor chimice, balanţa depinde de paritatea 
electronilor. Atunci când o moleculă pierde un electron, ea devine 
dezechilibrată din punct de vedere electrochimic, instabilă biochimic 
şi extrem de reactivă, căutând să-şi recapete stabilitatea prin sustragerea 
violentă a unui electron de la altă moleculă. De fiecare dată când un 
radical liber atacă o moleculă normală pentru a-i sustrage un electron, 
el produce o cascadă de noi radicali liberi, fiecare dintre ei atacând 
alte molecule, generând astfel un lanţ necontrolat de reacții biochimice 
dăunătoare pentru celule şi ţesuturi. 

Doctorul Harman descrie activitatea radicalilor liberi ca pe un 
fel de „iradiere internă“ care atacă şi distruge fără cruţare celulele şi 
țesuturile, provocând diverse simptome atribuite în mod obişnuit 
îmbătrânirii: zbârcirea pielii, pete pigmentare, cataractă, artrită, senilitate, 
cancer şi alte stări degenerative. Bolile şi stările degenerative asociate 
îmbătrânirii şi atribuite radicalilor liberi includ arterioscleroza, 
hipertensiunea arterială, artritele, cancerul, bolile de inimă, glaucomul, 
cataracta, boala Alzheimer, pierderea memoriei şi apoplexia. 
Inbătrânirea este, prin urmare, nu un proces cronologic cauzat de 
trecerea timpului, ci mai curând un proces biologic determinat de viteza 
cu care radicalii liberi distrug celulele, atacă țesuturile şi afectează 
funcțiile vitale. 

Fiinţele umane au fost din totdeauna supuse efectelor dăunătoare 
ale radicalilor liberi, pentru că aceştia sunt subproduşi naturali ai 
metabolismului bazal. De fapt, radicalii liberi joacă un rol important în 
sistemul de apărare celulară, distrugând bacteriile şi virusurile, 
descompunând poluanțţii chimici şi neutralizând toxinele. Efectele 
colaterale dăunătoare ale producţiei normale de radicali liberi din or- 
ganism sunt ținute sub control de enzimele de curăţare, destinate spe- 
cial acestui scop. 

Astăzi există prea multe surse noi, artificiale de radicali liberi pe 
care mecanismele naturale de apărare ale organismului nu le mai pot 
stăpâni. Sursele externe de radicali liberi includ radiaţia nucleară, 
razele X şi microundele, metale toxice ca aluminiul şi cadmiul din 
apa potabilă, smogul, aditivii alimentari chimici, fumul de ţigară, gazele 
de eşapament şi, poate cea mai semnificativă, oxidarea grăsimilor 
artificiale (ca de exemplu uleiurile vegetale hidrogenate) în țesuturile 
organice. 

Toate grăsimile şi uleiurile produc radicali liberi atunci când sunt 
oxidate (combinate cu oxigenul) şi descompuse. Radicalii liberi formaţi 
prin oxidarea moleculelor de grăsime se numesc „peroxizi lipidici“. 
Grăsimile naturale ca untul, uleiul de arahide se oxidează mai lent şi 

produc mai puţini radicali liberi decât grăsimile polinesaturate obținute 
din ulei vegetal hidrogenat. Aceste grăsimi artificiale se oxidează în 
clipa în care intră în contact cu aerul şi continuă acest proces în interiorul 
organismului, producând un lanţ de reacții de mutilare moleculară care 
distruge celulele şi funcţiile vitale cu o viteză superioară capacității de 
apărare a organismului. 

Toate uleiurile vegetale hidrogenate sunt adevărate bombe 
cu radicali liberi care explodează în momentul în care le consumați. 
Acestea includ margarina, sosurile îmbuteliate pentru salate, 
uleiurile de gătit, cremele fără lapte. Deoarece temperatura înaltă 
accelerează procesul de oxidare, toate alimentele ţinute 
îndelung pe foc au un conținut ridicat de radicali liberi. În 
opinia dr. Harman şi a altor oameni de ştiinţă, oxidarea grăsimilor 
nesaturate în organismul uman este principala cauză a patologiei celulare 
asociate procesului de îmbătrânire. 

Dintre toate țesuturile, creierul conţine cel mai înalt procent de grăsimi 
nesaturate, astfel că celulele acestuia sunt cele mai vulnerabile la atacul 
radicalilor liberi formaţi prin peroxidarea lipidelor. Dietele moderne, mai 
ales în lumea occidentală, au înlocuit multe grăsimi naturale cu grăsimi 
artificiale nesaturate, produse din uleiuri vegetale hidrogenate alterate din 
punct de vedere chimic şi private de substanţele nuritive. Organismul uman, 
care nu poate trăi în lipsa grăsimilor, este nevoit să accepte moleculele de 
grăsime nesaturată ca substituent pentru acizii graşi naturali necesari, iar 
aceste molecule de grăsime artificială vor fi astfel încorporate în matricele 
celulare, în mod particular în celulele creierului şi în globulele albe care 
manifestă cea mai mare aviditate pentru grăsimi. Odată intrate în structura 
celulară, aceste molecule de grăsime denaturată se oxidează şi eliberează 
val după val radicali liberi corozivi care atacă celulele, producând în cele 
din urmă deficiențe genetice fie ucigând celula, fie inducându-i un 
comportament aberant. Mulţi oameni de ştiinţă consideră actualmente că 
acesta este unul dintre mecanismele primare ce produc cancerul. 

Dr. Ross Pelton, cercetător în domeniul preîntâmpinării 
îmbătrânirii creierului, afirmă: „Reacţiile grăsimilor şi ale uleiurilor 
parțial hidrogenate sunt atât de periculoase şi dăunătoare sănătății, încât 
nu poate fi tăcut nici un compromis. Grăsimile parţial hidrogenate nu 
trebuie introduse în alimentaţia nici unui om sau animal!“ 

Metalele toxice ca aluminiul şi cadmiul sunt de asemenea surse 
majore de radicali liberi. Aluminiul este adăugat în mod obişnuit în 
conservanții alimentari, în tabletele antiacide, apa potabilă, deodorante 
şi produse cosmetice. Vasele de bucătărie din aluminiu sunt o altă sursă 
obişnuită de intoxicare cu aluminiu. Autopsii practicate pe victime ale 
bolii Alzheimer relevă niveluri anormal de crescute ale aluminiului 
în țesutul cerebral. Într-o regiune din Anglia în care incidenţa bolii 
Alzheimer a fost mereu ridicată, s-a descoperit faptul că apa potabilă 
era tratată cu cantitate neobişnuit de mare de săruri de aluminiu, în 
ideea de a o purifica pentru consumul uman. Când se adaugă fluoruri 
în apa în care există săruri de aluminiu, gradul de asimilare a metalului 
din apă creşte de câteva ori. Clorurile adăugate în apa potabilă sunt, de 

asemenea, substanţe ce eliberează radicali liberi. Apa potabilă a devenit 
astfel o sursă primară de radicali liberi în întreaga lume. 

Alte surse obişnuite includ: hidrocarburile prezente în smog, 
poluanții industriali, fumul de țigară, acetaldehidele produse în ficat 
prin descompunerea alcoolului şi expunerea medicală la radiații X şi la 
microunde. Ce putem face pentru a ne apăra împotriva acestui atac 
deosebit de virulent ? 

Primul pas constă în eliminarea pe cât posibil a tuturor surselor 
de radicali liberi ca: grăsimile nesaturate, apa de la robinet, 
aparatele cu microunde. 

Al doilea pas este fortificarea organismului pentru ca acesta să poată 
lupta în mod natural cu armele pe care le deţine. In acest sens, s-a 
descoperit că diverse substanţe nutritive, pot neutraliza radicalii liberi 
înainte ca aceştia să producă vătămări serioase. 

Microundele se apropie foarte mult de razele X în spectrul electro- 
magnetic şi multe studii ignorate de agenţiile guvernamentale pentru sănătate 
au indicat pericole serioase pentru sănătate în cazul expunerii la astfel de 
radiaţii. Microundele „gătesc“ alimentele prin alternarea polarității 
magnetice a atomilor de mii de ori pe secundă, producând modificări în 
structura moleculară şi căldură prin fricţiune atomică, oferind astfel impresia 
că alimentele sunt bine gătite. Această alternare artificială a polarității 
electromagnetice rupe pereţii celulelor, eliberând uriaşe cantități de 
radicali liberi înalt reactivi, care sunt apoi consumați cu alimentele. 
Deci, nu numai că distrug enzimele, substanţele nutritive şi potenţialul 
energetic al alimentelor, dar microundele impregnează totodată alimentele 
cu radicali liberi cunoscuţi ca fiind cancerigeni, imunosupresori şi în 
general cauze majore de îmbătrânire şi degenerare. 

Radicalii liberi înalt reactivi ce distrud ADN-ul (acid 
dezoxiribonucleic - substanţă complexă ce se găseşte în nucleul 
celulelor vii şi are un rol important în transmiterea ereditară a unor 
caractere şi însuşiri), ucid celulele şi cauzează îmbolnăviri de cancer 
sunt prezenţi pretutindeni în mediul ambiant. Apariţia lor se datorează 
diverselor toxine ca: pesticide, fertilizatori sintetici, aditivi alimentari, 
metale grele şi chimicale toxice în apă, aer poluat, raze X sau alte radiații, 
uleiuri vegetale hidrogenate, hormoni artificiali în carnea animalelor şi 
a păsărilor, stresul cronic şi reacțiile metabolice normale. (10) 

Din aceeaşi perspectivă, ca şi cea abordată de către Daniel Reid, să 
vedem în continuare, cum sunt percepute efectele peroxidării şi a acţiunii 
peroxizilor, din perspectiva experimentelor ştiinţifice medicale, 
sistematizate în lucrarea „Toxicologia produselor alimentare“, de 
Dumitrache şi Segal, la capitolul special acordat acestui subiect, al 
peroxizilor: 

Peroxizii se pot forma în timpul proceselor tehnologice şi în 
perioada de depozitare a produselor alimentare. Incă din anul 1954, 
Herisset şi colab. apoi Andrews şi colab., au maenţționat că 
hidroperoxizii inhibă acţiunea unor enzime. Efectul inhibitor este 
selectiv, peroxizii blocând activitatea xantino-oxidazelor, fără 
a influenţa însă esterazele intestinale. Sunt afectate mai ales sistemele 
enzimatice cu grupare activă - SH, acestea fiind inactivate prin acțiunea 
oxidantă a peroxizilor. Aceşti compuşi determină o diminuare a 
activităților enzimelor fosforilării oxidative, fenomen ce poate fi pus în 
evidenţă la 10 min. după incubare. 

Un număr mare de experienţe au evidenţiat acţiunea negativă a 
peroxizilor lipidici exogeni asupra diferitelor biostructuri. S-a observat 
că produşii de oxidare profundă a lipidelor determină liza germenilor 
de lupin. Peroxizii acidului oleic provoacă inactivarea celulelor de 
drojdie. Ei conduc la transformări autolitice ale celulelor hepatice, la 
hemoliza eritrocitelor şi determină chiar moartea animalelor de 
experienţă. Toxicitatea este proporțională cu gradul de oxidare a acidului 
oleic şi depinde de conţinutul de peroxizi, epoxizi, aldehide şi cetone. 
Peroxizii conținuți în alimente sunt uşor asimilați de orga- 
nism şi induc rapid formarea de peroxizi atât în ficat, cât şi 
în țesutul gras, putând exercita acțiuni negative asupra 
structurilor celulare. 

Studiile efectuate de Matsuo, privind toxicitatea grăsimii de peşte 
oxidate, au stabilit că peroxizii formați provoacă denaturarea şi 
precipitarea proteinelor, ceea ce influenţează negativ asupra unui număr 
mare de enzime. După introducerea enterală a peroxizilor, autorul 
a constatat afecțiuni ale mucoasei gastrice şi reducerea 
motilității intestinale. Aplicarea grăsimilor peroxidate pe pielea 
şoarecilor de experienţă a produs o iritare a acesteia. La iepuri, după 
ingerarea peroxizilor, s-au evidenţiat transformări importante în stomac, 
intestin şi ficat,expermentul terminându-se cu moartea animalului. Autorul 
a stabilit că gradul de toxicitate a grăsimii de peşte creşte paralel cu 
cantitatea de peroxizi. 

Benes şi Setlacek au studiat influenţa uleiului de floarea-soarelui 
cu nivel diferit de peroxidare asupra şoarecilor albi şi au constatat că 
acesta deprimă creşterea animalelor tinere şi exercită un efect 
toxic general, care produce , în final, moartea Gradul de toxicitate 
este, de asemenea, proporțional cu cantitatea de peroxizi din ulei. 

Mai multe studii efectuate de Patuşko au evidențiat faptul că diferite 
grăsimi alimentare cu un grad de oxidare înaintat, utilizate timp îndelungat 
în rația alimentară, au efecte negative asupra animalelor de experiență. 
Cercetări histologice efectuate după 5-10 săptămâni de administrare a 
lipidelor oxidate au relevat, în toate cazurile, transformări patologice 
importante ale tractului gastrointestinal. Histologic, la stomac s-a observat 
inflamarea mucoasei şi transformări ale suprafeţei acesteia; totodată s-au 
identificat zone necrozate, ca urmare a acțiunii de durată a grăsimilor 
peroxidate asupra mucoasei intestinale şi apariţia unor zone necrozate. 

Cercetările ample efectuate în domeniul acţiunii radiațiilor ionizante 
asupra componenților celulari au evidenţiat că peroxizii au o puternică 
acțiune citotoxică, putând produce mutații, cu efecte teratogene şi 
cancerigene. Ei sunt implicați în diferite boli metabolice: ateroscleroză, 
diabet, cancer. 

Majoritatea autorilor consideră că peroxizii nu sunt 
inactivaţi pe tractul gastrointestinal. Ei trec în sânge, ajung 
în ficat, în țesutul adipos şi în diferite alte ţesuturi. 

Folosirea repetată, în alimentație, a grăsimilor peroxidate reduce 
capacitatea antioxidantă naturală a organismului, care nu poate face 
față aportului exogen de peroxizi, iar aceştia pot avea efecte negative. 
Dintre bioantioxidanţii naturali, eficacitatea cea mai mare o au cei 
liposolubili, care pot inhiba atât radicalii liberi, cât şi moleculele de 
peroxizi. 

Pătrunderea în organism a unui exces de compuși peroxidici con- 
duce la intensificarea oxidării biolipidelor din membrana celulară, ceea 

ce necesită un consum suplimentar de antioxidanți şi produce 
micşorarea rezervelor țesuturilor în aceşti compuşi. Deoarece 
peroxizii lipidici, chiar în concentrații mici, exercită efecte 
biologice puternice, acumularea lor peste capacitatea de 
neutralizare a bioantioxidanţilor din ţesuturi poate conduce 
la  dezorganizarea metabolismului celular. Capacitatea 
organismului de a regla procesele biochimice se reduce o dată cu 
micşorarea rezervei de bioantioxidanți, ceea ce determină o dereglare 
a proceselor metabolice la nivelul celulei, cu consecinţe grave asupra 
stării de sănătate. (24) 


Alte lucrări evidenţiază efectele protective ale antiradicalilor şi 
bioantioxidanţilor, ca elemente de neutralizare a agresiunilor oxidative 
ale radicalilor liberi şi peroxizilor, generatori de boală şi senescenţă: 

Apărarea naturală împotriva toxinelor biologice eliberate în or- 
ganism de radicalii liberi este asigurată de o adevărată armată de 
luptători biochimici numiți antioxidanți, sau „,curățători de radicali 
liberi“, din rândul căreia se detaşează puternicele enzime antioxidante 
glutation-peroxidaza şi superoxid-dismutaza (SOD).La întrunirea anuală 
a Asociației Americane pentru Dezvoltare Ştiinţifică din 1992, 
biologul Michael Ross de la Universitatea California a raportat 
descoperirea a ceea ce el a denumit „gena anti-imbătrânire“. Această 
genă este responsabilă pentru reglarea producţiei de SOD. 

Fără SOD şi alte enzime antioxidante, țesuturile noastre ar „arde“ 
imediat în „focul“ permanent întreţinut în organism de radicalii liberi. 
Mulţi oameni de ştiinţă sunt de părere că procesele de îmbătrânire sunt 
un simplu efect secundar al scăderii producţiei de SOD şi de alte enzime 
antioxidante. 

Natura inhibă în mod normal genele responsabile cu producerea 
enzimelor antioxidante la acei indivizi a căror sănătate şi vitalitate a 
scăzut până la nivelul la care ei nu mai sunt capabili să asigure 
reproducerea speciei. Michael Ross afirmă: „Evoluţiei nu-i pasă cât de 
mult trăieşti; pentru ea contează numai calitetea, sau cu alte cuvinte, 
capacitatea reproductivă a individului. “ 

Glutation-peroxidaza şi superoxid-dismutaza sunt principalii distru- 
gători de radicali liberi, iar pentru producerea lor organismul are nevoie 
de suplimente importante de minerale ca zinc şi seleniu. Fără zinc şi 
seleniu în cantități suficiente, sinteza acestor două enzime vitale devine 
imposibilă. Indată ce o moleculă de SOD a neutralizat un radical liber, ea 
îşi pierde eficacitatea şi trebuie înlocuită. Seleniul a dispărut aproape 
complet din alimentaţia omului actual, şi aceasta din cauza proceselor 
moderne de cultivare şi de prelucrare. In plus, cea mai mare parte a 
populației înregistrează un deficit cronic de zinc. Fertilizarea chimică şi 
administrarea pesticidelor pe aproape două treimi din suprafața de teren 
arabil de pe planetă a eliminat seleniul din sol, astfel încât plantele ce se 
dezvoltă în zonele respective sunt foarte sărace în acest mineral. Una din 
regiunile cu cel mai mare deficit de seleniu este aria Marilor Lacuri din 
S.U.A. (incluzând Winsconsin, Illinois, Indiana, Michigan şi Ohio), aici 
înregistrându-se şi cel mai mare număr de bolnavi de cancer din întreaga 
lume. Adaosurile zilnice de zinc şi seleniu sunt de aceea esenţiale pentru 
a asigura cantităţile adecvate de SOD şi de alte enzime antioxidante. 

O altă practică ce distruge substanţele nutritive este iradierea cu 
raze gamma, o tehnică ce măreşte durata de viaţă a alimentelor, dar 

le diminuează valoarea nutritivă. La fel ca multe alte metode moderne 
de procesare a hranei, aceasta creşte profiturile în detrimentul sănătății 
publice. 

Dr. Michael Colgon de la Institutul Rockfeller a efectuat studii 
ce au demonstrat că multe din portocalele vândute în supermagazinele 
americane în ziua de azi nu conțin deloc vitamina C, lipsa acesteia 
datorându-se recoltării tructelor cu mult înainte de maturizare pentru a 
rezista transportului maritim către pieţele de destacere îndepărtate. 

Alături de producția internă de antioxidanți a organismului, există 
şi agenţi externi care manifestă activitate antioxidantă atunci când ajung 
în sistemul digestiv uman. Printre aceste surse externe de antioxidanți 
se numără vitaminele A, C, E, B2, B5, B6, betacarotenul 
(precursorul vitaminei A) şi aminoacizii taurină, cisteină, 
metionină şi glutation. La rubrica „Sănătate/Ştiință“ a numărului 
din 12 martie 1992 al revistei „International Herald Tribune“, capacitatea 
de protecţie antioxidantă a acestor vitamine este descrisă în modul 
următor: „Aceste substanţe chimice enigmatice pot preîntâmpina sau 
chiar vindeca multe boli ale vârstei înaintate, precum cancerul, unele 
afecţiuni cardiace, osteoporoza şi alte tulburări cronice... Anumite 
vitamine, mai ales E,C şi betacarotenul pot preveni cancerul prin 
anihilarea radicalilor liberi ce riscă să altereze materialul genetic fragil 
al celulelor... Compuşii antioxidanți sunt de asemenea eficienți în 
tratarea bolilor cardiovasculare... şi împiedică transformarea 
colesterolului într-un compus adeziv înalt reactiv care, blocând arterele, 
creează premisele atacului cardiac... Prin neutralizarea radicalilor 
liberi, vitaminele protejează organismul împotriva tulburărilor genetice 
şi celulare.“ 

Să luăm de exemplu vitamina C - un antioxidant puternic ce 
stimulează imunitatea, inhibă dezvoltarea celulelor canceroase, previne 
cataracta şi crizele cardiace. Din cauza lipsei unei anumite enzime din 
ficat, oamenii sunt una din cele şase specii de pe pământ care nu-şi pot 
sintetiza necesarul de vitamină C din glucoză, ei fiind nevoiţi să-l extragă 
numai din sursele alimentare. Conform RDA, omul are nevoie de 60 mg 
vitamina C zilnic. 

In legume şi fructe se găsesc cantități relativ mari de izotiocianați, 
antioxidanți fenolici, indoli şi flavone care au acțiune anticancerigenă. 
Efectul se explică prin inactivarea enzimelor care favorizează formarea 
substanțelor cancerigene sau induc producerea enzimelor de detoxifiere. 
S-a stabilit că acţiunea lor se manifestă când alimentul cu acțiune 
anticancerigenă este ingerat înainte sau o dată cu produsul cancerigen . 
Efectele complexe terapeutice ale fructelor şi legumelor sunt puse în 
legătură şi cu prezenţa polifenolilor vegetali, în special a bioflavonoidelor, 
cu structuri diverse şi cu funcţii biologice complexe. Astfel, din cei peste 
500 compuşi flavonoidici cunoscuţi, 150 au activitate biologică, având rol 
de vitamina P cu efect de protecţie în bolile cardiovasculare, antitoxică, 
antiinflamatoare, antitumorală, de „economisire“ a vitaminei C. 

Mulţi autori explică acțiunea terapeutică a numeroase plante 
medicinale prin efectele compuşilor fenolici, în special ale flavonoidelor 
care posedă şi capacitatea de eliminare rapidă a radicalilor liberi din 
organism. Ele au acţiune de protecţie a capilarelor, sunt cardiotonice, 
influenţează compoziția sângelui şi indirect produc reducerea nivelului 
colesterolului, previn apariția tromboflebitelor, a hemetoamelor şi 

edemelor. Produsele vegetale sunt o sursă importantă de reductone, 
substanțe cu o compoziția chimică foarte diversă, caracterizată 
printr-o mare capacitate reducatoare, care contribuie la formarea 
rezervei de antioxidanți al organismului. Elementele nutritive 
antioxidante sunt rapid folosite de sistemul de apărare al organismului, 
ele trebuind deci împrospătate zilnic. (10) 

Inainte de a încerca o sinteză a efectelor negative generate de 
radicali şi peroxizi, să încercăm o sinteză practică şi clar formulată a 
celor de până acum, prin cuvântul dr. neuropat Ann Wigmore, 
fondatoare a „Hypocrates Health Institute“ din Boston, SUA. Această 
sinteză a reieşit dintr-o scurtă prezentare a autoarei, în cartea sa despre 
creşterea germenilor, în care atinge şi procesul abordat în acest subiect 
(oxidarea, formarea radicalilor liberi şi fenomenele conexe de 
îmbătrânire): 

Afirmația că germenii pot încetini procesul de îmbătrânire, ba chiar 
că pot contribui la reîntinerirea organismului poate părea exagerată. Dar, 
într-o serie de publicații despre longevitate şi alimentaţie, Durk Pearson, 
Sandy Shaw, dr. Benjamin Frank, dr. Edward Howell şi alții prezintă 
o serie de elemente nutritive care acționează ca factori anti- 
îmbătrânire. 

Oxidarea este un tip de reacție chimică ce poate avea efecte be- 
nefice sau nocive. Unul din efectele oxidării este formarea de radicali 
liberi. Ei sunt foarte instabili şi au tendința de a perturba activitatea 
normală a celulelor. Radicali liberi sunt produși de uleiurile şi alimentele 
preparate. Antioxidanţii, ca vitamina A,C şi E contribuie la stoparea 
formării radicalilor liberi. In plante, vitamina A se găseşte sub formă de 
caroten. carotenul împiedică uleiurile din plante să se transformă în radicali 
liberi, atât timp cât planta este vie. Prin limitarea sau eliminarea din 
alimentaţie a alimentelor preparate este împiedicată formarea radicalilor 
liberi şi prin aceasta se încetinesc procesele de îmbătrânire. (70) 


După această detaliată prezentare a radicalilor liberi şi 
bioantioxidanților, să sintetizăm în mod riguros şi ştiinţific această 
multitudine de efecte negative, generate de acţiunea radicalilor liberi şi 
ai peroxizilor, din punct de vedere al acţiunilor biochimice, 
anatomopatologice şi a bolilor generate, sau cel puţin influențate, 
de aceştia (prezentate în manualele de nutriție citate până acum): 

Acţiunea acută şi de durată a radicalilor liberi în țesuturile vii duce 
la apariţia unor stări patologice specifice care se caracterizează prin 
epuizare, slăbirea rezistenţei la factorii externi, afecţiuni ale mucoaselor 
nazale şi oculare, accentuarea fragilității vaselor capilare, anemie, 
dezorganizarea tractului gastro-intestinal, aritmia respirației, leucopenie, 
predominanta proceselor distrotice asupra celor regenerative, inhibarea 
creşterii şi pierderi în greutate, diminuarea funcției de reproducere până 
la sterilitate, îmbătrânire prematură şi numeroase alte patologii 
metabolice. (19) 

Peroxizii şi radicalii liberi activează procesele de oxidare în țesuturile 
adipoase, cu formarea unor compuşi deosebit de toxici care pot provoca 
oxidarea şi denaturarea unor componente importante ale celulei. Peroxizii 
lipidelor determină oxidarea compuşilor tiolici (Little, O'Brien), a 
grupărilor -SH ale proteinelor (Little, O'Brien), denaturarea proteinelor 
(O'Brien), reducerea activităţii enzimelor (Little), oxidarea citocromului 

c (Psenova), inhibarea glicolizei (Little, O'Brien) şi a ciclului acizilor 
tricarboxilici (Ottolenghi), decuplarea oxidării fosforilante (Kakuşkina), 
inhibarea diviziunii celulare (Wilbur, Wolfson) şi a hematopoiezei 
(Kundreashov), descompunerea dezoxiribonucleotidelor (Fischer, 
Wilbur), a aminoacizilor (Ronbal, Tappel), a ATP-ului (Ronbal, Tappel), 
a vitaminelor (O'Brien), moartea celulelor (Popov) şi chiar a organismelor 
multicelulare (Philpot, Roodyn). 

Peroxizii şi radicalii liberi au un rol important în evoluţia a nume- 
roase stări patologice: în boala de radiaţie (Olinescu), în dezvoltarea 
malignă (Floyd, McBrien, Slatter), în sideroză (Hiramitsu), anemie 
hemolitică (Finazzi-Agrio), granulomatoză cronică (Finazzi-Agrio), în 
boli cardio-vasculare (Baltă şi colab.), diabet (Hiramitsu), în diferite 
stări inflamatorii (Vaapatalo), în psoriazis (Mustakallio), în intoxicaţiile 
cu diferite substanţe chimice (Smith), în distrofia grasă a ficatului 
provocată de consumul crescut de acizi graşi oxidați şi în intoxicațiile 
cu tetraclorură de carbon (Reknagel), în alcoolism (Hartman), în 
avitaminoza E (Tappel), în diverse hipervitaminoze (Spircev). S-au 
acumulat numeroase date privind intervenţia peroxizilor în patogeneza 
aterosclerozei (Aoyama). Peroxizii au un rol important în deprimarea 
diviziunii celulare şi în îmbătrânirea organismului, în cancerogeneza 
corelată cu vârstele înaintate (Hartman). 

Emerit şi colab. (1982) sugerează formarea unor compuşi secundari 
„clastogenici“ (ai radicalilor liberi) care induc aberaţiile cromozomilor. 
Ele ar fi responsabile de o serie de boli ereditare, boli inflamatorii 
cronice, de mutaţiile produse de radiaţii şi diferite substanţe chimice. 
Aceşti compuşi par a se forma în injuriile oxidative ale membranei, ca 
produşi de perioxidare lipidică. Ei sunt consideraţi a avea atât acțiune 
mutagenă, cât şi carcinogenă. 

Radicalii liberi ai oxigenului au efecte mutagenice în testele pe 
bacterii. Aceştia provoacă rupturi ale lanţului de ADN şi injurii ale 
bazelor purinice, acţiune inhibată de SOD şi catalază. 

Se conturează tot mai mult ideea susținută de numeroase 
date experimentale că, la nivelul celular, există un mecanism 
comun de declanşare a patologiei (Pryor şi Fridovich, 
Olinescu, Porter şi Whelan), acesta fiind mediat de radicalii 
liberi şi peroxidarea lipidică. Se consideră că majoritatea 
bolilor metabolice au un factor comun: peroxidarea lipidelor 
din membrane, care induce, în funcţie de situația concretă a 
celulei-ţintă, un anumit tip de dismetabolie. Tot aşa se 
consideră că la un mecanism comun de declanşare a 
patologiilor există un răspuns comun de protecție reprezentat 
prin sistemul de antioxidare celular. (14) 


În continuare, considerăm că trebuie insistat în mod deosebit asupra 
unei idei care, poate că nu a fost prea bine aprofundată în urma 
consistentei expuneri anterioare. Anume, că nu prezenţa pur şi 
simplu a radicalilor liberi şi peroxizilor este nocivă, ci 
dexechilibrul - prin exces - dintre aceştia şi bioantioxidanți. 

In acest sens, în „Citoprotecţie şi alimentaţie“, se susțin următoarele: 

Rolul radicalilor liberi ai constă în labilizarea xenobioticelor şi în 
favorizarea acțiunii tuturor factorilor de fagocitare. In boala granulo- 
matoasă cronică, explozia respiratorie a fagocitelor nu are loc şi, ca 
urmare, ea este însoțită de infecţii severe. (14) 

Pe de altă parte, în „Ioxicologia produselor alimentare“, se 
precizează: 

S-a stabilit că peroxizii nu sunt substanţe inutile pentru organism, 
ei fiind folosiţi pentru sinteza prostaglandinelor, a hormonilor steroizi 
şi reprezintă factorii unor reacţii enzimatice. De asemenea, s-au 
evidențiat mai multe sisteme enzimatice care reglează atât viteza formării 
peroxizilor, cât şi viteza utilizării lor. Toate acestea demonstrează că 
peroxidarea lipidelor reprezintă un proces fiziologic, iar peroxizii sunt 
produşi normali de metabolism celular. 

Raportul dintre concentraţia de radicali liberi şi concentrația 
de antioxidanți este o valoare constantă. Creşterea sau diminuarea 
concentrației normale de peroxizi conduce la o accelerare sau inhibare 
a divizării celulelor, prima situație ducind la o creştere necontrolată a 
acestora. (19) 


Înainte de a aprofunda rolul dezechilibrelor dintre radicalii liberi 
şi bioantioxidanțţi, să remarcăm încă un aspect, legat de calitatea 
structurilor biochimice studiate în acest subiect (radical liber, peroxid, 
xenobiotic sau bioantioxidant), de a fi natural sau sintetic — rezultat în 
urma reacţiilor metabolice „naturale“, sau în urma tratamentelor termice 
denaturante. 

Astfel, în privinţa bioantioxidanţilor sintetici - al substanţelor 
chimice produse în laborator şi introduse în organism, deci cu structură 
dextrogiră - se observă o anumită ineficienţă, prin incompatibilitatea 
sa chirală, cu organismul viu. 

Acest aspect este direct recunoscut de prof. dr. Mincu în „Istoria 
alimentaţiei la români“: 

Administrarea antioxidanţilor sintetici pe termen lung este 
controversată şi neindicată. In schimb, consumul preferenţial al unor 
alimente bogate în antioxidanți naturali se conturează ca fiind o cale 
sigură şi eficientă. (25) 

Acelaşi aspect este evidenţiat şi de către dr. Segal şi dr. Dumitrescu 
în lucrarea „Citoprotecţie şi alimentaţie“: 

Utilizarea antioxidanţilor sintetici este controversată deoarece 
rezultatele nu sunt suficient de concludente (Chow şi Cairola, 1984). (14) 

Aceeaşi departajare, între „natural“ şi „sintetic“ („denaturat“), între 
levogir şi dextrogir - atât în privința xenobioticelor, cât şi, în 
general, a substanţelor naturale din diverse plante, dar 
încadrate în diverse grupe toxicologice - este sugerată în lucrarea 
de nutriție a lui Mincu, Popa, Segal, „Orientări actuale în nutriţie“: 

Acţiunea cancerigenă a unor produse naturale trebuie privită cu 
mult discernământ, deoarece unele plante din genul crucifere (varza, 
conopida etc. ), alături de tioglicozizii cu acțiune mutagenă sunt prezenți 
indoli specifici care protejează împotriva inducerii chimice a tumorilor 
mamare şi a neoplasmului stomacului. Totodată, produsele vegetale 
sunt bogate în factori de protecţie anticancerigeni: fibre, vitaminele C, 
A, E, din care cauză vegetarienii prezintă un procent mai redus de 
cancer iar regimurile alimentare pe bază de legume din familia 
cruciferelor exercită un efect protector în carcinogeneză. (19) 

Şi mai clar apare evidenţiat acest aspect în abordarea referitoare la 
cafea, din „Caietul metodologic de oncologie“, nr. 4, sub redacția 
prof. dr. Alexandru Trestioreanu: 

Cafeaua preparată din boabe prăjite şi cea preparată din pudră de 
cafea solubilă, incluzând şi tipul de cafea fără cofeină, conţine substanțe 
care posedă capacitate mutagenă (imetil-xantină). Un fapt curios îl 
reprezintă cafeaua verde (deci crudă, nepreparată termic), în 
compoziția căreia s-au pus în evidenţă inhibitori de cancerizare a căror 
structură nu a fost încă identificată. (26) 


În concluzie, putem spune că din toate citatele prezentate se remarcă 
nocivitatea aportului exogen de radicali liberi proveniţi din stres termic intens 
sau sinteză chimică industrială, chiar în condiţiile unui echilibru cu anti- 
oxidanții. Aceasta înseamnă că orice încălzire intensă a unui aliment ce conține 
acizi graşi nesaturaţi se însoţeşte de cascada reacțiilor de formare a peroxizilor 
şi radicalilor, mecanism de acţiune sistematizat astfel: 

Formare de radicali primari şi peroxizi — Reducerea 
activității antioxidante — Acumularea de produşi secundari 
— Efecte biologice şi chimice. (19) 

Sub acţiunea stresului termic intens, orice aliment suferă 
procesul de oxidare cu generarea unei cantități mai mare sau mai redusă 
de radicali liberi ai oxigenului care atacă imediat structurile lipidice de 
tip acid gras nesaturat din aliment, cu generarea peroxizilor lipidici şi 
a radicalilor acestora. 

Dacă studiem toate grupele de produse alimentare pe rând, se 
observă că principalele grupe alimentare utilizate de orice individ în 
alimentaţia tradițională este o bogată sursă de peroxizi şi radicali: carne 
şi preparate (prin prăjire s-au decelat cantități mari de peroxizi prin 
denaturarea structurii lipidice a membranei celulare a țesutului 
respectiv), lapte şi derivate (în special laptele praf şi laptele fiert sau 
chiar pasteurizat), ouăle, mai ales cele prăjite şi mai ales din uleiul 
simplu, rafinat, dar şi din grăsimile hidrogenate, gen margarină, plantol 
(utilizat la biscuiţi şi în alte preparate similare. Acelaşi lucru despre 
peroxizii rezultați prin prăjirea diverselor alimente. 

Observând potenţialul de generare a radicalilor liberi în cazul 
fiecărui procedeu alimentar în parte, rezultă un potenţial de-a dreptul 
distructiv, amplificat de scăderea concentraţiei normale a antiradicalilor 
şi bioantioxidanţilor printr-un aport exogen cu totul insuficient, datorat 
degradării termice şi acţiunii agresive a xenobioticelor. Astfel că, mai 
devreme sau mai târziu, se ajunge la decăderea sistemului de protecţie 
a organismului, prin accentuarea sistemului de degradare, cu 
consecinţele vizibile tuturor: boli, bătrâneţe etc. 


Încercând către final o sistematizare şi o sinteză a tuturor acestor 
variate informaţii, putem spune: crearea, apoi creşterea în timp a 
dezechilibrului raportului dintre componentele sistemului de 
degradare (radicali liberi, peroxizi, xenobiotice) şi cel de protecţie 
(antiradicali, bioantioxidanțţi) în favoarea celui dintâi duce la 
apariţia agresiunilor, adică la o creştere a gradului de 
dezordine în organism (creşterea entropiei). 

In acest fel, sistemul de degradare - compensat prin sistemul pro- 
tectiv - devine unul de agresiune (decompensat). Excesul elementelor 
sistemului degradant, devenit agresiv, este în acest fel nociv, deci toxic. 

Acestea sunt TOXINELE mult vehiculate în sistemul de 
medicină naturală; acestea sunt sursele principale de 

intoxicare a organismului în etapa primă, a degenerării 
organismului. 

Asupra acestora se concentrează, în ultimă instanță, etapa 
următoare, cea a dezintoxicării (regenerării)... 


Acumularea de radicali liberi şi xenobiotice în organism, se 
realizează în timp îndelungat - ani şi zeci de ani, încă din momentul 
naşterii, la copiii alăptaţi artificial (a se vedea calitatea laptelui praf, mai 
ales al celui încălzit pe tamburi). Se realizează puţin câte puţin, ca o 
otrăvire lentă - exact ca la bolile profesionale cu diverse intoxicații cronice 
sau cu metale, când efectele medicale sunt decelate abia după zeci de 
ani. 

Momentul de recunoaştere este dat de apariţia bruscă a unui 
oarecare simptom - dovadă că sistemul de protecţie este total depăşit şi 
nu mai poate face față. Acest fenomen de intoxicare cronică, continuă 
a organismului prin alimentaţia tradițională permite adaptarea continuă 
a organismului până la limita-prag, când nu mai poate face față 
agresiunilor toxinelor, cu apariția corespunzătoare a bolilor. 

De aceea, acest aspect nu este perceput la modul evident, doar 
dacă aceeaşi cantitate de toxic generator al unei intoxicații cronice (ex.: 
mercurul din boala saturnină, de exemplu) este introdus dintr-o dată, 
într-un organism perfect sănătos, determinând o puternică reacţie de 
intoxicare acută, chiar până la exitus. Acelaşi deznodământ dramatic 
este dat, în general de muşcături de reptile veninoase, înțepături de 
insecte veninoase sau de îngurgitarea brutală a cantităților mari de 
alcaloizi de tip cicoare, sau cianuri etc. 

Aceleaşi substanţe introduse în cantități infinitezimale, cu doze 
treptat crescânde vor adapta organismul astfel că, la un moment dat, o 
doză de otravă recunoscută ca letală să nu mai aibă efect simptomatic 
asupra organismului, acesta apărând ca imun la această otravă (tehnică 
utilizată de îmblânzitorii de animale veninoase). 

În final, ca o concluzie generală, putem spune că tratamentul 
termic al alimentelor, generator de diverse substanțe (asimilate în 
grupa toxicelor), reprezintă una din principalele surse de 
intoxicare a organismului. 

Prin generarea şi amplificarea dezechilibrului, dintre elementele 
sistemului de degradare şi cel de protecţie, se produce o otrăvire 
cronică, zi de zi, an de an, toată viața - de la naştere până în 
momentul degradării supreme (moartea)... 

lată cum, prin acest mecanism alimentar tradițional, este hrănită 
din plin una din cauzele, la nivel fizic, ale manifestării bolii, 
dar şi a „bolii generalizate“ la întrega populaţie: îmbătrânirea - 
adică şubrezirea organismului, până la degenerarea şi autoliza 
(moartea) celulară... 


8.2.4 VALOAREA NUTRITIVĂ REALĂ 
SAU TOXICOLOGIA CULINARA 


Acest subiect se referă, practic, la elementele mai puțin evidenţiate 
în tratatele medicinei alopate, legate de efectele tratamentului termic 
asupra alimentelor, având ca rezultat, atât o diminuare sensibilă, uneori 

dramatică, a valorii nutritive a alimentului respectiv, cât şi generarea 
unor substanţe toxice. 

De aceea, valoarea nutritivă a alimentelor, recunoscută în tratatele 
de igienă, devine strict teoretică în cadrul alimentaţiei tradiționale, 
denaturate. Mai degrabă putem vorbi de o „valoare culinară toxicologică“ 
a alimentelor denaturate termic, aşa cum se exprima şi într-un anterior 
exemplu, profesorul Kollath... 

Digestia şi absorbţia sunt procese cât se poate de „relative“, 
întotdeauna existând variații mari între „intrările“ şi „ieşirile“ principiilor 
nutritive, din cursul unei zile (între ceea ce se ingurgitează şi ceea ce se 
elimină). 

Organismul - această „maşinărie“ cu inteligenţă perfectă -în condiţii 
de funcţionare standard (sănătate perfectă), extrage din alimentele 
ingerate, doar principiile active pe care le consideră a-i fi necesare. 

Şi, pentru că valorile standard sunt cunoscute din orice tratat, am 
insistat doar pe aspecte mai puţin abordate şi evidenţiate în tratatele 
medicale oficiale (printre care, de exemplu, elemente referitoare la 
„toxicologia radiativă“). 

Acest termen inventat, în lipsa altuia consacrat până acum, doreşte 
să exprime imaginea conversiei bioradiaţiilor armonioase, levogire, 
ale alimentelor în stare proaspătă - în radiaţii cu frecvenţă joasă, 
dextrogire (vezi subcapitolul 10.2), practic, toxice pentru biocâmpul 
uman. 

Sau, altfel spus, de la rezonanţa armonizatoare a Viului, se 
ajunge la interferența perturbatoare a neviului... 


8.2.4.1 LAPTELE 2| DERIVATELE SALE 


Laptele şi preparatele naturale din lapte (cele nesupuse prelucrării 
termice) reprezintă grupul alimentar cel mai important în cadrul nutriției 
naturale, proteina lactată asigurând aportul cel mai important pentru 
echilibrul şi sănătatea organismului. Insă, condiţia simplă şi 
fundamentală, este ca această proteină, la fel ca şi celelalte valori nutri- 
tive ale laptelui, să nu fie denaturată prin tratamente termice sau de altă 
natură, ale căror efecte se vor putea remarca în studiile următoare. 

Astiel că, de la bun început, dorim să facem distincţia între produsele 
lactate naturale, organice, şi cele denaturate, „anorganicizate“. Căci, 
dacă pentru organismul aparent sănătos, mai pot fi tolerate câteva felii 
de caşcaval, brânză topită sau urdă etc., pentru bolnavul aflat în mare 
suferință, în pragul decompensării generale, acest lucru este puternic 
perturbator. 

De aceea, este extrem de util să se conştientizeze că numai laptele 
proaspăt, organic, nesupus nici unui tratament termic, este cel 
cu adevărat sănătos şi benefic organismului. Orice tratament termic al 
acestuia (ce depăşeşte 40 C) îi denaturează biostructura fizică şi bio- 
energoinformaţională. 

In privinţa celebrei afirmații, referitoare la „tratamentul termic al 
laptelui, absolut necesar pentru distrugerea microbilor“ - cel mai util 
este parcurgerea subiectului cu universul microbian (4.6.3), special 
conceput, ca un răspuns pe măsura unei asemenea afirmații! 

De asemenea, toate preparatele lactate, care implică procesul 
fermentaţiei sau a altor procedee simple, doar mecanice - sunt 

utile şi benefice pentru organism, căci se respectă aceeaşi lege simplă a 
vieţii: un produs „viu“, organic, va oferi la rândul său Viaţa (exprimată 
prin enzimele, vitaminele şi bioelementele organice, moleculele levogire 
ale viului). 

In această categorie pot fi incluse: lapte bătut, iaurt, chefir, 
sana (produse în casă - nu industrial, când se obţin prin fierberea 
laptelui, după pasteurizarea acestuia!), brânză proaspătă de vaci, 
brânză telemea (cât mai puţin sărată), caş proaspăt, smântână, 
unt, zer (toate obținute din lapte proaspăt, neprelucrat termic peste 
40° C). 

Am enumerat (fără pretenția de a epuiza lista) preparatele natu- 
rale utilizate în alimentația vie, organică, produse din laptele integral, 
neprelucrat termic în nici un fel. 

In schimb, dintre lactatele nerecomandate, ies în evidență, în primul 
rând, cele obținute din lapte tratat termic. Astfel, alături de orice formă 
de lapte prelucrat (lapte pasteurizat prin orice metodă, fiert, 
sterilizat, iradiat etc.), toate preparatele enunțate mai sus, 
obținute dintr-un asemenea lapte prelucrat termic sunt, de 
asemenea total nerecomandate. 

De asemenea, există produse lactate ce implică denaturarea 
termică în procesul tehnologic, independent de natura laptelui 
folosit. Astfel: 

+ laptele condensat fierbe laptele originar pentru îndepărtarea a 

50-60% din apa organică; 

+ laptele praf este fiert până ce aproape întreaga cantitate de 
lichid este evaporată (93-95%); 

+ urda ecste rezultatul coagulării proteinelor prin fierberea zerului 
(ca la oul fiert); 

+ brânza topită şi caşcavalul (orice fel de mărci şi tipuri) topeşte 
în malaxor diverse produse lactate, alături de ingrediente atent 
alese, ce sunt ulterior răcite în formele ce apar în comerţ; 

+ margarina topeşte într-un malaxor asemănător, diverse 
ingrediente lactate şi nelactate (unt, uleiuri vegetale, lapte, 
gălbenuş, arome etc.), care vor să semene cu gustul untului; 

+ brânzeturile fermentate intens conţin procente mari de 
produşi ai proceselor de putrefacție (prin maturarea acesteia), 
nu doar de fermentație; 

+ înghețata congelează laptele praf, alături de smântână şi zahăr, 
pentru obţinerea unui produs la fel de denaturat ca şi prepararea 
termică etc. 

Am insistat asupra acestor produse lactate pentru a diferenţia 
categoria preparatelor lactate benefice organismului, organice, vii - de 
praparatele aparent naturale, dar, în realitate, profund nocive acestuia. 

In acest fel, fiecare poate alege în cunoştinţă de cauză, din 
multitudinea posibilităţilor oferite de prelucrarea mecanică şi 
fermentativă a laptelui proaspăt. 


Revenind la aspectele de valoare nutriţională a laptelui, putem 
afirma că proporţia substanţelor nutritive este optimă, perfectă pentru 
creşterea şi dezvoltarea organismului, superioară în mod evident, din 
acest punct de vedere, proteinei carnate. 

Această afirmaţie este clar evidenţiată fără nici un dubiu - chiar şi în diferite 

tratate de igienă alimentară, cele folosite în facultăţile de medicină: 

Laptele este un aliment complex, deoarece cuprinde proteine cu 
valoare biologică mare, grăsimi, glucide, săruri minerale, vitamine. Această 
calitate dă posibilitatea ca laptele să fie folosit de un număr de peste 8000 
de specii ca unic aliment pentru nou-născuţi, în perioada cea mai delicată 
a vieţii lor. 

Proteinele din lapte sunt proteine cu valoare biologică crescută, 
deoarece conţin aminoacizii esenţiali într-o proporţie ideală pentru 
sinteza maximală de proteine tisulare. 

Dacă sunt luate în consideraţie posibilitățile de sinteză proteică 
ale organismului pe baza consumului proteinelor din carne, 
atunci acestea se situează ca valoare biologică imediat după 
proteinele conținute de lapte şi ou. (34) 

Comitetul de experți FAO/OMS recomandă ca în ultimul sfert al 
perioadei de sarcină să se suplimenteze raţia de proteine a femeii gravide 
cu 9 grame pe zi, provenite din ouă sau lapte. (11) 

Deşi omul poate trăi fără carne, consumînd proteine animale din 
lapte, produse lactate şi ouă, s-a constatat că popoarele consumatoare de 
carne au fost mai întreprinzătoare şi au progresat mai repede (Gonţea). (34) 

Legat de constatarea cu „popoarele întreprinzătoare“, aceasta ar fi 
completă, dacă s-ar specifica sensul acțiunii întreprinzătoare. Căci este 
recunoscută predispoziția acestei civilizaţii „carnivore“ de a folosi, 
aproape orice descoperire tehnologică, în domeniul militar - susținând, 
astfel, multiple forme de agresiune... 

Din această sumară prezentare, observăm importanţa reală a 
proteinei lactate, care detronează cu mult valoarea proteinei carnate 
(deja deconspirată la subiectul toxicologiei cărnii). 

Singurul aspect, în care aceasta din urmă poate prima cu succes, 
se referă la „calitatea“ gustativă. Dar acest aspect este valabil numai 
până la un punct; prin refacerea mucoaselor digestive şi a 
papilelor gustative, altele vor fi opiniile în această privinţă... 


Dar să revenim la acest „aliment-medicament“ natural şi complet, 
prezentând, pe scurt, câteva calități nutritive concrete, selectate din 
manualele de igienă: 

Laptele şi brânzeturile au valoare nutritivă importantă prin 
componenții constituienți. Laptele nou-născutului asigură o dezvoltare 
optimă a acestuia în primele luni de viaţă, având o structură complexă 
și echilibrată. 

Dintre efectele benefice ale laptelui amintim: 

- este cea mai bună sursă alimentară de calciu, 200 mg % cel 

proaspăt, 500mg % în brânza telemea; 

- realizează condiții tavorizante pentru absorbţia şi fixarea calciului 
în oase şi dinţi prin raportul calciu / fosfor = 1,4 deci supraunitar, 
prin prezenţa vitaminei D3 şi prin prezenţa lactozei; 

- conține proteine de calitate superioară (3,5 g proteină la 100 ml 
lapte): cazeina, lactalbumina, lactoglobulina; 

- are în cantități optime toți aminoacizii esenţiali şi un coeficient 
ridicat de utilizare digestivă; 

- sunto bună sursă de vitamine hidrosolubile şi liposolubile; au un 
conținut ridicat de ribloflavină, piridoxină, acid pantotenic, 
tiamina, niacina, cobalamina, vitamina A şi D; 

- produsele lactate acide şi brânzeturile fermentaete au în compoziția 
lor Na, K, P şi unele vitamine din complexul B; 
- laptele conţine puțini acizi graşi nesaturați şi are un conținut mare 
de colesterol. 
Tratamentele termice intensive (fierberea, concentrarea) 
inactivează sau distrug o parte din substanţele sensibile din compoziția 
laptelui. 


Pentru a înțelege mai bine diferenţa fundamentală dintre calitatea 
laptelui crud, organic, şi cel supus tratamentului termic, o seamă de 
medici cercetători au studiat efectele comparative ale celor două 
categorii de lapte pe diverse eşantioane populaționale, umane şi animale. 

Rezultatele acestora se constituie în confirmări şi argumente în 
favoarea afirmațiilor susținute în acest subiect - mai ales în privința 
acestui aliment-medicament de o valoare nutritivă excepțională, apreciat 
încă de la începuturi, inclusiv de Hypocrate. 

lată observaţiile interesante notate de autori competenţi (dr. Bieler, 
dr. Gunther, cerc. Daniel Reid, H. Oldfield şi R. Coghill), care permit o 
nouă atitudine în fața paharului cu lapte crud şi proaspăt, sau al lactatelor 
obţinute dintr-un asemenea produs al vieții: 

Dr. Leonard Williams, din Londra, a făcut o observaţie importantă 
atunci când a remarcat că numeroase persoane în vârstă pluteau către 
sicriu pe o întindere de lapte (fiert sau pasteurizat). 

Laptele crud furnizează una dintre cele mai bune proteine pentru 
reconstrucția celulară. Hipocrate îl recomanda pentru tratarea 
tuberculozei. 

După ce au studiat regimul sugarului şi al copilului, mulţi oameni 
de ştiinţă se miră astăzi de vigoarea corpului care rezistă la regimul, 
adesea îngrozitor, la care suntem supuşi în primii ani de viaţă. Este de 
ajuns să comparăm diferenţa care există între chimia sugarului alimentat 
cu lapte matern. 

Scaunul sugarului crescut la sân este, prin comparație, 
fără miros, neiritant şi moale. Răsuflarea sugarului are un miros 
plăcut iar transpiraţia lui nu miroase urât. Urina nu îi irită pielea sensibilă 
și nu are miros puternic şi respingător. Asta se datorează faptului că 
natura a înzestrat sugarul cu un aparat intestinal care se potriveşte cu 
laptele matern. Este hrana specifică pe care el trebuie să o întrebuinţeze. 

Cel mai inofensiv dintre toate tipurile de lapte tratat care 
sunt îmbuteliate pentru alimentația sugarilor este cel care a 
fost supus procedeului de pasteurizare. Și cu toate acestea, secrețiile 
sugarului, după ingerarea de lapte pasteurizat, devin mirositoare şi iritante. 
Una dintre consecinţele frecvente este şi constipaţia. Dacă am examina 
urina sugarului, am găsi deşeurile putretacţiei proteinelor. Laptele 
modificat comercial poate provoca diaree, alergie la lapte şi constipaţie. 
Pentru a o preveni pe aceasta din urmă, fabricanții îşi îndulcesc produsele 
cu zaharuri artificiale care măresc aciditatea, iar fermentația provoacă 
gaze, colici şi urină toxică. De ce mulţi sugari par să se simtă bine în 
ciuda unei alimentaţii nenaturale? Pentru că au un ficat puternic ṣu 
glandele endocrine în stare bună. Mai târziu însă, între 3 şi 6 ani, vor 
suferi des de răceală, acută sau cronică şi alte boli atât de frecvente 
în grădinițele de copii. 

Laptele pasteurizat se putrifică (suferă procesul de putrefacție) în 

intestin, în timp ce laptele crud fermentează pur şi simplu. Laptele 
pasteurizat va fi putrificat chiar în sticla sa prin acţiunea 
căldurii şi va degaja un miros înspăimântător peste câteva 
zile; laptele crud va fermenta numai şi va fi în continuare 
comestibil sub formă de lapte acru. 

Mirosul puternic al brânzei de Limburger (și a celorlalte forme 
de brânză puternic fermentată) vine de la putrefacţia zerului. 

John Tromson, din Edinbourgh, povesteşte despre un test făcut 
cu viței gemeni dintre care unul sugea iar celălalt era hrănit cu lapte 
pasteurizat. Primul era sănătos în timp ce celălalt a murit înainte să atingă 
vârsta de două luni. Experienţa a fost repetată de mai multe ori. (5) 

Intr-un număr al revistei „Minte şi materie“ din Oxford (Anglia), 
se spune: „In Scoţia, la o şcoală agricolă s-au făcut câteva experimente, 
pentru a putea urmări ce efect are asupra vițeilor hrănirea lor cu lapte 
pasteurizat şi cu lapte crud. Opt viței au primit, încă din prima zi de 
viață, lapte pasteurizat, iar alţi opt, lapte crud. Doi din prima grupă au 
murit din prima lună. Unul dintre viței a fost scutit de continuarea probei 
pentru a rămâne în viaţă. Al patrulea vițel a murit la două zile de la 
încheierea perioadei de probă, în timp ce ceilalți au putut fi salvați, 
dându-li-se ulterior lapte nefiert. Viţeii grupei a doua, care au primit 
toți lapte nedegradat, au rămas toți în perfectă stare fizică.“ 

Revista „Scrisoarea sănătăţii“ din sudul Germaniei, scria în 
numărul din 2 din 1972: „Doi oameni de ştiinţă americani, Pottenger şi 
Simonsen, au experimentat alimentaţia cu lapte pasteurizat la pisici. La 
cele la care laptele pasteurizat a fost hrana principală, s-a instalat un 
rahitism grav care, în cele din urmă, a dus la moartea lor. La toate 
pisicile care nu au primit lapte crud, încă din prima generaţie au avut loc 
avorturi. Animalele au suferit modificări de comportament, 
devenind agresive, zgâriind şi muşcând. La 53% din animale, glanda 
tiroidă era slab dezvoltată. In generaţia a treia, animalele erau aproape 
degenerate. “ 

Dr. Evelyn, de la London Hospital a publicat în revista 
„Asistenţa socială“ nr. 47 din 1934, rezultatele unor studii făcute asupra 
apariției şi evoluţiei cariilor dentare la copiii din diferite orfelinate. El a 
descoperit că laptele crud constituie o apărare activă împotriva bolilor. 
Experiențele făcute asupra a 750 de băieți au scos la iveală, după trei- 
patru ani, rezultate uimitoare. La o grupă de 58 copii, cărora li s-a dat 
regulat lapte crud, după acelaşi interval de timp nu a mai apărut nici un 
caz de carie dentară. Alte experienţe, cu alte grupe, au dat 
aceleaşi rezultate. 

Arnold de Viers, un cercetător american, consemnează în cartea 
sa „Elixirul vieţii“, tot felul de experienţe efectuate în Anglia şi America, 
unele în universităţi, altele în spitale. Copiii cărora li s-a dat exclusiv 
lapte pasteurizat s-au îmbolnăvit în scurt timp de scorbut (lipsa 
vitaminei C), rahitism (lipsă de calciu), tulburări digestive şi 
alte boli. 

Experiențele au demonstrat că laptele pasteurizat, în loc 
să apere de tuberculoză, a favorizat-o. Astfel, într-un cămin din 
Anglia, 14 copii - dintr-o grupă experimentală mai mare - care au fost 
alimentaţi un timp numai cu lapte pasteurizat, s-au îmbolnăvit de 
tuberculoză, în timp ce într-o altă grupă experimentală, hrănită cu lapte 
crud, numai un singur băiat s-a îmbolnăvit de această boală. (28) 

Laptele de vacă este bun pentru viței, dar copii trebuie hrăniți cu 
lapte matern până când sunt înţărcaţi. Natura a destinat fiecărui tip de 
lapte un tip de sistem digestiv. Este documentat ştiinţific faptul că 
vițeii hrăniți cu lapte pasteurizat de la propria lor mamă mor 
în mod obişnuit după 6 săptămâni - ceea ce înseamnă că laptele 
de vacă pasteurizat nu este deloc sănătos pentru viței, şi cu atât mai 
puţin pentru oameni. Totuşi, adulţii nu numai că îşi hrănesc proprii 
copiii cu aceste secreţii animale denaturate, dar le consumă Chiar şi ei. 
Laptele de vacă conţine de 4 ori mai multe proteine şi numai jumătate 
din cantitatea de carbohidrați existentă în laptele uman. Pasteurizarea 
distruge enzimele naturale necesare pentru digerarea acestui conținut 
ridicat de proteine; excesul se descompune în traiectul digestiv al 
omului, încărcând intestinele cu un sediment vâscos care poate trece 
în sânge. Pe măsură ce aceste produse de putrefacție se acumulează ca 
urmare a consumului zilnic de lactate, organismul se străduieşte să le 
înlăture prin piele (acnee, pete) şi plămâni( guturai), în timp ce restul 
se descompune în interior formând un mucus ce dă naştere 
la infecții, cauzează reacții alergice şi încarcă articulațiile cu depozite 
de calciu. Multe cazuri de astm cronic, alergii, infecții ale urechii, acnee 
au fost complet vindecate prin simpla eliminare a produselor lactate 
(evident, cele nepasteurizate sau nedenaturate în alt fel) din alimentaţie. 

Produsele din lapte de vacă (pasteurizate) sunt dăunătoare în spe- 
cial femeilor. Efectele dăunătoare ale laptelui de vacă pasteurizat asupra 
femeilor sunt agravate în continuare de hormonii sintetici administraţi 
vacilor pentru a creşte producția de lapte. Aceste substanțe chimice 
distrug complet delicatul echilibru al sistemului endocrin feminin. 

In „Hrană şi Vindecare“, dieteticianul Annemarie Colbin descrie 
astfel efectul dezastruos al lactatelor denaturate asupra femeilor: 

Consumul de produse lactate, incluzând lapte, brânză, iaurt, 
îngheţată apare strâns legat de diverse tulburări ale aparatului 
reproductiv feminin: tumori ovariene şi chisturi, scurgeri vaginale, 
infecţii. Multe femei au confirmat faptul că aceste probleme au diminuat 
sau au dispărut după întreruperea consumului de preparate lactate. 
Am auzit despre reducerea sau dispariția fibroamelor ute- 
rine, prevenirea cancerului de col, rezolvarea tulburărilor 
menstruale; chiar infertilitatea pare să fi fost înlăturată în 
câteva cazuri. 

Cel mai bun lapte de consumat pentru om este laptele de capră, 
deoarece acesta are o compoziţie asemănătoare laptelui uman. (10) 

In cadrul unei conferinţe susținută cu puțin timp în urmă (1988), un 
consultant de pe lângă London Food Commission afirma că este în 
posesia unor dovezi suficient de grave încât să motiveze solicitarea stopării 
adevăratei frenezii care le conduce pe autorități să aprobe iradierea 
alimentelor şi că cercetările în acest sens ar trebui fundamentate şi susținute 
financiar de către guvern, iar nu încredințate responsabililor din industria 
alimentară. Motivele pe care le-a invocat consultantul, printre altele 
pericolul grav care ameninţă omenirea de a ingera cantități mari 
de radiații, şi faptul că, deşi alimentele vor fi în acest fel lipsite de microbi 
totuşi vor prezenta compuşi chimici toxici ale căror efecte adverse 
sunt bine cunoscute, au fost perfect descrise anterior de Webb şi Lang în 
lucrarea lor „Food Irradiation, The Facts“. 

Folosind metoda de fotografiere Kirlian a câmpului energetic, am 
comparat valorile radiaţiilor naturale ale unui eşantion de lapte proaspăt, 


491 


în stare naturală, cu cele ale unui eşantion de lapte prelucrat şi am 
stabilit astfel diferențe de descărcare tip corona. Imaginea obținută 
ilustrează câmpul slab Kirlian pe care îl degajă laptele praf 
(comparativ cu imaginea luminoasă a laptelui proaspăt, neprelucrat). 
De asemenea, a fost demonstrat faptul că nou-născuțţii hrăniţi cu 
lapte matern sunt mai puțin vulnerabili la contractarea de 
infecţii sau afecțiuni post-natale, decât cei hrăniţi cu lapte 
praf. In acest caz se pare că avem de-a face cu energiile bioradiative 
care împrumută forma radiațiilor naturale, transmise bebeluşului; din 
acest motiv laptele matern prezintă calități nutritive superioare 
laptelui praf. (66) 


Acestea sunt faptele, constatări ale consecinţelor unui anumit tip 
de nutriţie, cel aparţinând alimentaţiei (lactate) denaturate termic. Cum 
acestea nu reprezintă excepţii, atunci, orice cercetător de bună-credinţă 
şi cu bun-simt, va trebui să-şi pună câteva întrebări legate de unele 
opinii şi concepții induse prin ştiinţa oficială. 

Şi, dacă ştiinţa a indus binecunoscutele prejudecăţi privitoare la 
acest subiect (al obligativităţii tratamentului termic al laptelui), probabil 
că tot ea va putea explica şi observaţiile de viață, expuse puțin mai sus. 
Pentru aceasta este suficientă doar puţină atenţie şi bunăvoință... 

Pentru început, vom observa procesele principale de denaturare 
termică prin care trece laptele, atât prin cele aparent inofensive (cum 
este omogenizarea laptelui), până la pasteurizarea sau sterilizarea 
acestuia, cu generarea unor produşi deosebit de toxici. 

Variate surse de informare (manuale de igienă alimentară, lucrări 
de diplomă de la U.M.F. Bucureşti sau altele) ne conturează, astfel, o 
imagine cât mai holistică a ceea ce reprezintă prelucrarea laptelui: 

Omogenizarea laptelui este un procedeu al cărui scop este de a 
se evita separarea grăsimii în timpul depozitării laptelui de consum 
rezultând un produs cu compoziţie cât mai uniformă. Pentru laptele de 
consum, temperatura de omogenizare variază între 60-80 C, iar 
presiunea între 120-200 kgf / cm. 

Pasteurizarea laptelui prin tratamentul termic asigură: 

- distrugerea aproape în totalitate a florei banale şi în totalitate a 

florei patogene; 

- distrugerea bacilului Koch la temperatura de 63 C timp de 6 

minute sau 7% C timp de 12 secunde. 

Prin ridicarea temperaturii de pasteurizare, rezultă o selecţie a 
germenilor sporulați şi termorezistenţi, care prin enzimele protolitice 
pot degrada cazeina, rezultând alterarea laptelui. 

Fermenţii lactici secretaţi de bacteriile lactice împiedică dezvoltarea 
bacteriilor proteolitice termorezistente ce produc alterări grave, datorită descom- 
punerii substanţelor proteice în produse toxice pentru organism. (40) 

Pasteurizarea laptelui se caracterizează prin aceea că se realizează 
la temperaturi sub 100 C şi urmăreşte distrugerea microorganismelor 
patogene sub formă vegetativă şi a majorității microflorei banale. 

Aceasta se poate realiza prin pasteurizare joasă sau de durată, la 
temperatura de 62-65 C, timp de 30 respectiv 20 de minute, pasteurizare 
mijlocie timp de 15 secunde la 72 de grade C denumită şi HTST şi 
pasteurizare înaltă sau instantanee, temperatura laptelui atingînd 85- 
90% C timp de câteva secunde. 

Sterilizarea laptelui se efectuează la temperaturi de peste 10% C 

şi sunt distruse formele vegetative, şi cele sporulate ale bacteriilor. Dintre 
procedeele folosite amintite: sterilizarea UHT (ultra high tempera- 
ture - temperatură foarte înaltă) caracterizată prin încălzirea rapidă a 
laptelui la temperaturi de 145-150 C timp de 1-2 secunde. Metoda 
modernă este uperizarea care se realizează prin injectarea vaporilor 
supraîncălziți direct în masa laptelui şi menţinerea laptelui la această 
temperatură timp de 2 secunde, după care are loc răcirea laptelui la 
temperatura dorită. Instalaţiile de uperizare funcţionează în flux continuu 
şi sunt complet automate. Aparatura include şi ambalarea laptelui. 

In scopul de a evita efectele nedorite ale căldurii asupra compo- 
nentelor laptelui sunt cercetate numeroase procedee de sterilizare 
la rece. Dintre acestea pot fi amintite următoarele: 

- sterilizarea prin curenţi de înaltă frecvență se caracterizează prin 
sterilizarea laptelui de 60-65 C, când sub acţiunea curentului 
electric sunt distruse atât formele vegetative, cât şi sporii 
microorganismelor. Sub acest procedeu practic nu se schimbă 
însuşirile organoleptice ale laptelui (gust, culoare); 
sterilizarea prin ultrasunete constă în pulverizarea laptelui în 
particule foarte fine şi supunerea lui la acţiunea vibraţiilor 
ultrasunetelor. Vibraţiile mecanice sunt produse de un cristal de 
cuarţ, aşezat într-un câmp electric. Prin acțiunea acestor vibrații 
se produce distrugerea microorganismelor. Efectul bactericid ce 
se realizează depinde de frecvența vibraţiilor şi de durata 
tratamentului (2-20 minute); 

- sterilizarea cu raze ultraviolete este folosită la prepararea laptelui 
antirahitic, lapte dietetic introdus în prevenirea rahitismului 
infantil. In scopul sterilizării laptele este supus în strat subțire 
acţiunilor de raze ultraviolete. Numărul de microorganisme este 
redus simţitor, însă laptele suferă modificări ale caracterelor 
organoleptice şi în conţinutul vitaminic. Laptele capătă un gust 
neplăcut, rânced din cauza oxidării acizilor graşi, în acelaşi timp 
vitaminele A şi C sunt parţial distruse. Dacă iradierea are loc 
într-un mediu cu CO, se evită efectele nedorite ale acestui 
procedeu. Radiațiile ultraviolete transformă ergosterolul din lapte 
în vitamina D mărind astfel conţinutul lui în această vitamină; 

- sterilizarea cu raze infraroşii este o metodă cu ajutorul căreia pot 
fi distruse microorganismele din lapte în proporție de 99%, fără a 
se constata vreo modificare a proprietăţilor organoleptice şi nu- 
tritive ale laptelui. Durata de acţiune a razelor infraroşii asupra 
laptelui este de 45 secunde după care el este răcit; 

- sterilizarea cu radiaţii ionizante se execută cu ajutorul cobaltului, 
respectiv cu greutate atomică 60. Se produce o modificare a 
gustului care devine amar. Metoda nu a fost încă introdusă pe 
scară industrială; 

- sterilizarea chimică prezintă o oarecare rezervă pe plan 
industrial. 

Se admit două procedee: 

- impregnarea laptelui cu bioxid de carbon la presiuni de 8-10 
atmosfere şi la temperatură de 8-10 C; laptele astfel sterilizat 
poate fi păstrat luni întregi la temperatura de 6-10% C; 

- sterilizarea laptelui cu perhidrol este o metodă acceptată. Laptele 
crud se dozează pentru a se obţine 0,02-0,1% perhidrol care 

împiedică dezvoltarea microorganismelor şi creşterea acidității 
laptelui. 

Ambalarea laptelui pasteurizat pentru consum are loc în butelii 
de sticlă şi în ambalaje nerecuperabile. Aceste ambalaje trebuie bine 
spălate, deoarece în caz contrar reînsămânţează laptele cu germeni. 
Pentru spălare se folosesc soluții de sodă calcinată (1-2%), de sodă 
caustică (0,05-0,1%) sau un amestec, care în afară de sodiu conţine şi 
alte ingrediente (polifosfaţi, silicați). De asemenea, se mai folosesc 
pentru spălare şi detergenti sintetici. (11) 

Prin pasteurizare se produc următoarele efecte: 

- Partea proteică din membrana globulelor de grăsime este 

denaturată şi substanţa grasă este complet topită. 

- Proteinele solubile încep să fie denaturate ireversibil 
prin încălzire, chiar de la 60“ C. Cele mai sensibile sunt 
globulele cu rol de imunizare, care prin încălzire la 70° C, timp 
de 30 minute pot fi denaturate în proporţie de 89%. 

- Cazeina sub forma complexului de fosfocazeinat de calciu suferă 
transformări la temperaturi mai mari de 75-80* C. rezultând un 
dezechilibru între micelii de fosfocazeinat şi săruri organice solu- 
bile. Se reduce conţinutul de săruri solubile de calciu 
prin transformarea în fosfat tricalcic insolubil. 

- Se formează un complex între cazeină şi B - lactoglobulină. 

Ca urmare a modificărilor fizico-chimice, rezultă dificultăți în 

procesul de coagulare a laptelui cu cheag. 

Temperaturi înalte mai mari de 80 C, favorizează formarea unor 
complecşi colorați în brun (melanoidine) între lactoză şi 
aminoacizi (reacția Maillard), rezultând brunificarea laptelui şi 
creşterea acidității, având ca rezultat apariţia gustului de fiert sau ars. 

Aceste transformări duc la scăderea concentrației de 
aminoacizi indispensabili, blocaţi în complecşi. Echilibrul 
oligoelementelor este rapid schimbat prin acţiunea căldurii şi 
prin eliminarea bioxidului de carbon. 

Are loc în primul rând trecerea fosfatului de calciu solubil în fosfat 
tricalcic insolubil, care precipită la temperaturi mai mari de 65 C. 

Efectul tratamentului termic se observă cel mai bine în acțiunea 
asupra enzimelor. Prin pasteurizarea la temperatura de 75° C, se 
distruge în primul rând fosfataza. Dacă temperatura creşte la 80-82 
C, rezultă inactivarea aldehidreductaza şi peroxidaza, iar la 85- 
95' C sunt distruse şi unele lipaze secretate de microorganisme. 

Distrugerea vitaminelor are loc prin căldură, dar mai ales este dată 
de prezenţa oxigenului. La contactul direct cu aerul, la încălzire, are 
loc o distrugere parțială a vitaminelor (A, B1, B12, C) (40) 


Principalele manifestări toxicologice rezultate în urma 
tratamentului termic al laptelui sunt evidenţiate prin reacția Maillard, 
dar şi altele , expuse în cea mai autorizată lucrare de igienă a alimentației, 
„Tratatul de igienă“ a prof. dr. S. Mănescu: 

Tratamentul termic influențează valoarea nutritivă şi 
însuşirile organoleptice ale laptelui crud. Aceste modificări se 
rezumă la următoarele: 

- grăsimile sunt termostabile, temperatura înaltă nu afectează în 

mod normal structura lor chimică, dar se pierde treptat 
proprietatea de separare spontană a grăsimii din lapte. In cazul 

fierberii laptelui, în contact cu aerul, o parte din grăsime trece în 
pelicula aşezată pe suprafaţa laptelui; 

- proteinele simple sunt sensibile la creşterea temperaturii. 
Rezistenţa termică a proteinelor din lapte este diferită în funcţie 
de structura lor. Sensibilitatea cea mai pronunțată o au 
proteinele solubile, adică  beta-lactoglobulina, alfa- 
lactoalbumina şi imunoglobulinele. Denaturarea lor este 
legată de modificări structurale, fenomenul începe la 65° C şi se 
intensifică o dată cu creşterea temperaturii şi prelungirea duratei 
sale de acţiune. Fierberea laptelui peste 100° C poate 
provoca o denaturare integrală a proteinelor solubile. 
(Cazeina este mai puţin sensibilă la acţiunea căldurii, precipită 
numai la o încălzire timp de 10-15 minute la temperatura de 150% 
C. Tratamentul termic reduce viteza hidrolizei sub acţiunea tripsinei 
a alfa-cazeinei fapt important din punct de vedere al valorii nutri- 
tive, respectiv al digestibilităţii. Reacţia dintre gruparea - NH2 
a aminoacizilor şi gruparea CHO a lactozei devine 
ireversibilă la o temperatură care depăşeşte 80' C dând 
un produs colorat în brun (reacţia Maillard). Fenomenul 
este nedorit din punct de vedere organoleptic, şi al valorii nutri- 
tive al produsului. Reacţia Maillard provoacă blocarea lizinei sub 
forma unui compus care nu poate fi descompus de enzimele tubului 
digestiv, lipsind astfel organismul de acest aminoacid esenţial. In 
prezenţa acidului lactic provenit din fermentarea lactozei 
cazeina precipită la fierbere); 

- lactoza este parțial descompusă la temperaturi de peste 70 C cu 
formarea unor acizi, în special acidul formic influențând într-o 
oarecare măsură aciditatea laptelui. La un tratament de peste 100 
C lactoza reacţionează cu grupările -NH2 ale aminoacizilor 
produşi colorați (reacţia Maillard); 

- enzimele din lapte sunt inactivate la temperaturi de peste 8% C. 
Inactivarea lor trebuie pusă pe seama denaturării substanţelor 
proteice care intră în compoziția acestora. Enzimele au o termorezis- 
tență diferită. In timpul cel mai scurt este inactivată amilaza 
(1 minut la 68 C), apoi lipaza (15 secunde la 70 C), fosfataza 
alcalină (5 secunde la 74 C), catalaza (30 minute la 65 C); 

- echilibrul salin al laptelui de asemenea este influenţat de creşterea 
temperaturii. La o temperatură de peste 65 C acidul fosforic 
format scoate o parte din calciul legat de cazeină, sub 
formă de fosfat tricalcic insolubil. Echilibrul Ca ++ (neionizat) 
este deplasat sub influenţa termică în direcţia compuşilor slab 
disociați; 

- gazele dizolvate în laptele crud în special CO2, 02 şi N2 se elimină 
sub acţiunea căldurii. Oxigenul declanşat afectează în spe- 
cial vitamina C; 

- vitaminele din lapte prezintă şi ele o rezistenţă diferită la acţiunea 
temperaturii înalte; cele hidrosolubile sunt mai termolabile cele 
liposolubile. In cazul unei pasteurizări rapide, şi în cazul 
sterilizării prin uperizare pierderile de vitamine sunt reduse. 
Pierderile de vitamina C sunt puternic influențate de 
prezenţa O, din atmosferă şi al ionilor metalelor grele. 
Pierderile de vitamina C pot ajunge la 100%. 

Modificările ivite în componenţa laptelui în urma tratamentelor 

termice se repercutează asupra valorii nutritive a lui. 

Valoarea biologică a proteinelor nu este efectuată de denaturarea 
proteinelor solubile, ci numai de gradul de brunificare (intensitatea 
reacției Maillard), reacţie care blochează lizina într-un compus stabil 
cu lactoza. În caz de sterilizare a laptelui în butelii scade valoarea 
biologică a proteinelor cu aproximativ 9%. 

În cazul laptelui fiert - în vase deschise datorită formării peliculei 
de suprafață, şi a depunerilor pe pereţii recipientului, pierderile de 
calciu şi proteine sunt de aproximativ 14% , iar cele de grăsime de 
aproximativ 20%. (11) 

In „„Toxicologia produselor alimentare“ (a prof. dr. S. 
Dumitrache şi bioch. Rodica Segal), efectele tratamentelor termice sau 
chimice ale laptelui sunt şi mai clar evidenţiate, prin precizarea 
structurilor toxice generate prin reacția Maillard: 

Sensibilitatea deosebită a proteinelor din lapte este explicată prin 
compoziția chimică specifică a produselor lactate: ele conțin o cantitate 
apreciabilă de lactoză foarte reactivă în reacția de melanoidizare, iar 
proteinele din plasma laptelui se caracterizează printr-o mare 
termosensibilitate. Dacă proteinele purificate din lapte sunt supuse 
reacției Maillard, ale pierd, în medie, 29,5 % din lizină; pierderile 
pentru betagobulină sunt de 41 %, pentru lactoalbumină 39%, iar cazeina 
înregistrează pierderi de aproximativ 30 %, deci apropiate de valorile 
medii ale reducerile de lizină la încălzirea laptelui. 

După cum este cunoscut, laptele este o sursă bună de lizină, putând 
fi folosit la compensarea proteinelor deficitare. Datorită reacțiilor 
Maillard, care au loc la prelucrarea termică a produselor lac- 
tate, în cazul unui tratament termic dur, lizina devine, din 
aminoacid excedentar, factor limitant al proteinelor din lapte. 
S-a constatat că este suficientă tratarea laptelui praf la 150 C timp de 25 
minute sau păstrarea 2 luni la 37 C pentru a se modifica natura factorului 
limitant, deficitul de lizină devenind mai important decât cel de metionină. 
Laptele praf încălzit în condițiile menţionate îşi reduce 
coeficientul de eficacitate proteică de la 3,7 la 0,55. In acest 
stadiu, suplimentarea cu metionină este insuticientă şi numai adăugarea 
de lizină are efect favorabil. 

Deshidratarea laptelui în instalaţii de uscare pe valțuri provoacă 
cele mai pierderi de lizină. S-a evidenţiat faptul că laptele praf obținut 
prin acest procedeu are un conţinut cu 15 % mai mic de lizină disponibilă, 
blocajul aminoacizilor ajungând la 35 %, ceea ce se traduce în final 
printr-o pierdere nutrițională importantă. 

Produşii reacției Maillard determină leziuni necrotice în 
ficat Animalele hrănite cu lapte praf, uscat pe tamburi, manifestă o 
necroză a ficatului specifică. Experimentările au demonstrat că în cazul 
consumării laptelui lichid mortalitatea animalelor a fost de 0,95%, 40% 
când s-a folosit lapte praf uscat prin pulverizare şi a ajuns la 70% în 
cazul laptelui uscat pe tamburi. Substanțele care rezultă prin 
degradarea lizinei joacă un rol important în toxicitatea produselor 
uscate. 

Produşii reacției Maillard sunt responsabili şi de apariția unor 
fenomene alergice. După cum este cunoscut, alergia la lapte este 
atribuită unor molecule diverse, printre care şi betaglobulinelor. 

Reactivitatea alergică a moleculei proteice este mult mărită 
când reacționează cu lactoza în timpul tratamentelor termice. 
In această etapă, consumul betaglobulină-lactoză are toate caracterele 
premelanoidelor. Dacă încălzirea se continuă, compuşii nou formați 
au o acțiune alergică mult mai mică. 

În cazul laptelui praf, trebuie avută în vedere că reacţia Maillard 
poate evolua şi în timpul depozitării, în funcţie de condițiile de depozitare 
(temperatură şi umiditate), cu reducerea corespunzătoare a valorii nu- 
tritive. 

Pasteurizarea, sterilizarea UHT, concentrarea sub vid, timp scurt, 
uscarea prin pulverizare au o influenţă mult mai redusă, pierderile 
fiind de 5-15 %. 

Procesele oxidative, ca tratarea laptelui cu perhidrol pentru 
conservare, decolorarea extractelor de proteine cu H,O, sau prezenţa 
unor compuşi oxidanţi ca peroxizii lipidelor, ori urmele de metale 
tranzitive conduc la o oxidare considerabilă a metioninei în 
metioninsulfid. 

Tratamentul laptelui cu perhidrol, autorizat în unele ţări, poate 
determina o pierdere de metionină de 50% dacă molaritatea apei 
oxigenate este 0,018 M şi o pierdere de 90% la 0,12 M. 

Ca urmare, se poate concluziona că produsele lactate, expuse 
reacției Maillard, înregistrează o reducere a conţinutului a lizinei 
totale şi a lizinei disponibile, o diminuare a digestibilității azotate, 
verificate pe animalele de experienţă, concomitent cu reducerea rapidă 
şi importantă a calității nutritionale a proteinelor. Aceste efecte nega- 
tive, stabilite în experiențele efectuate pe animale, sunt atât de 
importante, încât s-a prognozat şi apoi s-a evidenţiat existența 
unor efecte toxice a compuşilor formați. (24) 


Citatele anterioare - preluate din cele mai autorizate lucrări ştiinţifice 
din domeniul igienei alimentaţiei (ale unor reputați profesori universitari 
din domeniul sănătăţii publice, specializați în igiena alimentaţiei) - oferă 
cea mai bună confirmare a realității „efectelor secundare adverse“ ale 
alimentaţiei cu lapte şi lactate denaturate termic, la temperaturi peste 40°C. 

Orice alte comentarii sunt de prisos - ca de atâtea ori, după 
asemenea date de înaltă autoritate ştiinţifică, pe care noi nu facem altceva 
decât să le cităm şi să solicităm luarea lor în considerare, pentru 
o privire cât mai holistică asupra ştiinţei Vieţii, adică a Con- 
ştiinţei!... 


8.2.4.2 OUÂLE 


Datorită structurii lor de organ-celulă, ouăle au o compoziţie a substan- 
telor nutritive (în primul rând a proteinelor), apropiată de cea a țesutului 
uman, cu aproximativ 17 gr. % proteine. Asta înseamnă că, după lapte şi 
produsele lactate naturale, ouăle (cele naturale, în stare crudă, 
nepreparate termic) reprezintă cea mai bogată şi completă sursă a 
principiilor nutritive fundamentale, alături de vitamine, enzime, săruri 
organice etc. 

Practic, acesta oferă toate tipurile de principii nutritive de bază, ca 
şi produsele din carne, dar, spre deosebire de carne, oul natural, 


497 


neprelucrat termic sau chimic, prezintă calitatea fundamentală a unei 
structuri vii, organice, cu molecule levogire şi cu o minunată structură 
bioradiativă, aparţinând dimensiunii viului (este un produs animal, care 
nu a implicat uciderea producătorului!). 

Trebuie subliniat, însă, foarte clar, că, pe cât de nutritiv este oul în 
stare naturală, crudă - provenit de la păsări sănătoase, crescute în 
condiții naturale (şi nu în veritabilele „lagăre de concentrare“ ale 
crescătoriilor industriale) - pe atât de nociv şi toxic devine, când este 
folosit în stare naturală (ca maioneze sub diverse forme şi combinații), 
însă provenit de la păsări tratate cu antibiotice, hormoni de creştere, 
crescute cu făină de oase de animale sau cu alte toxinice „concentrate“ 
etc. _ 

Insă, cea mai puternică afectare a structurii sale biochimice, oul o 
suferă în urma denaturării sale termice, atât prin fierbere („oul 
moale“), dar mai ales prin prăjire („ouă ochi“, „omletă“, jumări etc.). 

Practic, efecte secundare toxice - rezultate prin degradarea termică 
a proteinelor din ouă, prin Reacţia Maillard - apar la fel de clar, şi 
chiar mai intens ca la carne, căci întrega structură a oului este 
transformată prin prăjirea sa (fierberea în ulei). 

Astfel, prin observarea efectelor toxicologice combinate, ale 
denaturării cărnii şi ale grăsimilor lichide (prin prăjire), se obţine o 
imagine complexă, a consecinţelor denaturării termice a ouălor 
(un „deşert“ alimentar). 

Legat de acest aspect, chiar şi manualul de chimie de clasa a X-a ne 
precizează, că prăjirea oului generează coagularea în totalitate a albu- 
minelor acestuia („denaturarea ireversibilă“)... 

„Cartea completă de medicină tradițională chineză“, a lui Daniel 
Reid, oferă câteva remarci legate de ouă şi de modul de „obținere“ a 
acestora, în lipsa agriculturii biologice (ecologice): 

Consumarea prea multor ouă poate duce la o acidifiere crescută şi 
la procesul de putrefacție al excesului de proteine. 

Astăzi majoritatea ouălelor comercializate provin de la pui crescuți 
în incubatoare, crescuţi cu lumină artificială , hrăniţi cu alimente 
deshidratate şi adaos de hormoni sintetici şi antibiotice. Asemenea ouă 
conferă mai multe probleme decât avantaje organismului uman şi 
trebuie eliminate din alimentaţie. Gălbenuşurile crude, fără 
albuşuri sunt o excelentă sursă de proteine (lecitină), 
aminoacizi şi alte substanţe nutritive. (10) 

Cele mai interesante remarci, legate de acțiunea toxică a oului supus 
tratamentului termic, le oferă lucrarea dr. Henry Bieler, „Alimentele — 
puterea vindecării“: 

După experienţele lui Steffansson (legate de diferenţa de tolerare a 
cărnii de către organism sub formă crudă şi preparată) ne putem întreba: 
de ce carnea preparată cauzează indigestie şi, când insistăm, chiar boli ? 
Pentru a găsi răspunsul trebuie să studiem compoziția chimică a 
urinei. S-a demonstrat că atunci când carnea era consumată în starea 
sa naturală crudă, urina nu conţinea acizii de putrefacție ai digestiei. S- 
a tras concluzia că, cu cât proteinele erau mai preparate, cu atât 
mai mare era cantitatea de proteine putrefiate din urină şi 
chiar din  transpiraţie sau din celelalte secreţii ale 
organismului. Termenul chimic pentru proteinele crude este coloid 
hidrofil. Proteinele preparate sunt coloizi hidrofobi. Asta înseamnă că 

moleculele sunt dispuse diferit, sub o formă mai puțin asimilabilă pentru 
organele digestive. Un exemplu simplu este diferenţa între albuşul 
de ou crud şi cel de ou fiert. Primul este solubil în apă, nu 
putrezeşte în intestine şi are un comportament special făță de 
acizi, baze şi săruri. Multe boli, uşoare sau grave, sunt cauzate de 
toxemia care urmează unei indigestii a proteinelor preparate. 

Acizii şi alte deşeuri ale indigestiei prin proteine şi de putrefacție 
sunt uşor de depistat în urină. Din punct de vedere ştiinţific, ei aparțin 
grupului fenolilor, acizilor indoxil-sulfurici, acidului uric şi 
aminoacizilor toxici. Adesea sunt eliminaţi „prin substituție“ prin 
mucoase sau prin difuziune în lichidul spinal. 

Am amintit înainte că albuşul preparat este toxic. Gălbenuşul 
este mai stabil dar are totuşi mai multă valoare nutritivă atunci 
când este consumat crud. Și carnea este mai bine digerată când este 
crudă. (5) 


La finalul acestui scurt şi concentrat subiect, prezentăm un experi- 
ment extrem de concludent, privind efectele comparative produse 
asupra organismului, de către oul crud şi, respectiv, de către oul total 
denaturat (pulberea de ou). 

lată ce s-a observat, în urma acestui studiu comparativ între proteina 
de ou naturală şi cea denaturată - aspecte evidenţiate în lucrarea „Faţa 
nevăzută a creierului“, a aceloraşi avizaţi şi competenţi cercetători 
ştiinţifici, H. Oldfield şi R. Coghill: 

In cadrul unui experiment controlat, efectuat în Statele Unite pe 
două loturi de cobai s-a procedat la administrarea unui regim alimentar 
identic în cadrul celor două grupuri, cu singura diferență că primului 
grup i s-au administrat ouăle crude şi cu un surplus de vitamine 
şi minerale, tratamentul; prelungindu-se pe o perioadă de opt 
săptămâni, în timp ce lotul testat a fost hrănit timp de opt săptămâni cu 
pulbere de ou şi acelaşi tip de vitamine şi minerale. 

Rezultatele au fost uluitoare. S-a constatat o creştere în greutate 
şi o păstrare a stării generate de sănătate la primul lot, hrănit 
cu ouă crude, în timp ce în cadrul celui de-al doilea lot s-au 
înregistrat pierderi de greutate la toţi indivizii şi o stare 
generală de degradare. Singura deosebire între cele două loturi fusese 
aşadar că primul (cel care se dezvoltase armonios) fusese hrănit cu 
ouă crude, în timp ce celui de-al doilea i se administraseră alimente 
după ce structura lor celulară şi ADN-ul fuseseră distruse. In rest, regimul 
constase din aceleaşi componente, iar din punct de vedere 
biochimic, alimentele conțineau aceleaşi cantităţi de grăsimi, 
proteine, hidrocarburi, minerale şi vitamine. (66) 


8.2.4.3 VEGETALELE (LEGUME îl FRUCTE) 


Vegetalele - legume şi fructe - reprezintă o categorie aparte de 
produse alimentare, atât prin diversitatea şi bogăția prezenţei acestora, 
cât şi pentru rolul esenţial pe care îl au în regăsirea, menţinerea şi 
potenţarea stării de sănătate. 

Exceptând anumite boli digestive - care au drept consecinţe, printre 
altele, afectarea proceselor fermentative - pentru majoritatea bolilor 

se recomandă folosirea din abundență a vegetalelor, ca adevărate 
elixiruri ale tinereții şi sănătății... 

Datorită fundamentalei importanţe preventive şi terapeutice a 
acestora, am alocat un capitol special (Capitolul 9) acestui tip de 
abordare a vegetalelor - din perspectiva „medicamentului-aliment“ 
natural, preconizat şi îndelung recomandat de către Hipocrate. 

In cadrul acestui subcapitol, vom aborda acest subiect al vegetalelor, 
ca o prefigurare a capitolului următor, oferind câteva elemente ce țin 
nu doar de igiena alimentaţiei tradiționale, dar şi de aspecte cât mai 
holistice. Evidenţierea calității bioradiative a vegetalelor vii, netratate 
termic şi chimic, față de cele denaturate, va pregăti terenul (ca şi la 
agricultura biologică), pentru înţelegerea esenţialului şi fundamentalului 
capitol următor. 

Deocamdată, să observăm câteva repere de bază ale vegetalelor, 
recunoscute şi în igiena alimentaţiei tradiționale, şi preluate din diverse 
manuale de igiena alimentaţiei: 

Produsele vegetale sunt renumite pentru conținutul lor în vitamine 
(alături de enzime şi bioelemente); în plus acestea se pot consuma în 
stare crudă astfel încât vitaminele să nu fie distruse prin acţiunea căldurii. 
Vitaminele B12, care nu se găsesc în plante sunt aduse în alimentaţie 
prin ouă, lapte, germeni de grâu - alimentația naturală nefiind carenţată 
nici de acestea. 

Produsele vegetale conţin o serie de componente specifice: celuloza, 
hemiceluloza, protopectina, pectina, gume, mucilagii şi lignine care 
alcătuiesc un complex ce poartă denumirea de fibră alimentară sau 
substanţe de balast. 

Principala proprietate a acestora constă în legarea diferitelor 
substanţe - produse de metabolism ca de exemplu steroizii şi 
derivatele lor eliminaţi cu bila, xenobiotice pătrunse pe tractul 
gastro-intestinal, inclusiv cancerigeni. 

In cazul bolnavilor de diabet fibrele alimentare reduc 
concentraţia de glucoză din sânge şi ca urmare asociaţiile naţionale de 
diabet din diferite ţări recomandă folosirea fibrelor ca factor de 
stabilizare a nivelului zahărului în sânge, pentru creşterea toleranţei la 
glucide a bolnavilor de diabet noninsulinodependenți. 

Greenwald şi Culeen consideră că efectul protector al 
factorilor dietetici în cancerogeneză se evidenţiază cel mai 
bine în cazul fibrelor alimentare care sunt asigurate de fructe, 
cereale integrale, legume şi includ glucide nedigerabile, componenți 
de tipul celulozei, ligninei, hemicelulozei, gume şi pectine. (42) 

Studiile epidemiologice recente au stabilit că populaţia care are o 
alimentaţie preponderent vegetariană înregistrează o frecvență mai 
redusă a obezității, a bolilor cardio-vasculare, a cancerului, a afecțiunilor 
hepatice şi renale. 

In cazul fructelor şi legumelor, granița dintre medicament şi ali- 
ment este mai greu de fixat, după cum menţionează Racz: „Lipsa de 
toxicitate a unor vegetale include posibilitatea folosirii lor 
îndelungate “. Sub acest aspect, există asemănări între un regim 
alimentar şi medicaţia fitoterapeutică: merele, atât de importante în 
afecțiunile tractului digestiv, nu se consideră a fi medicamente ci intră 
în categoria alimentelor; fructele de păducel, folosite în afecțiunile 
miocardice şi afecțiunile coronariene, se consideră medicamente, dar 

ele pot fi consumate ani de-a rândul, ca orice aliment, neavând nici un 
efect toxic. 

Hoff şi colaboratorii au subliniat faptul că produsele vegetale 
colorate exercită o acţiune antitumorală mai puternică decât substanțele 
incolore. Activitatea antitumorală specifică a sfeclei roşii se explică 
prin acţiunea betalainei, colorantul specific al acesteia: s-a stabilit că 
această substanţă intensifică respiraţia celulei cancerigene care, 
după cum se ştie, are un caracter anaerob. 

Un rol important în protecția antitumorală se atribuie şi retinoizilor 
din care face parte vitamina A şi numeroase carotenoide existente în 
fructe şi legume, peste 20 de studii confirmând această acțiune. 

Retinoizii naturali acţionează la nivelul celulei, blocând proliferarea 
normală a celulelor. 

In legume şi fructe se găsesc cantități relativ mari de izotiocianați, 
antioxidanți fenolici, indoli şi flavone care au acţiune anticancerigenă. 
Efectul se explică prin inactivarea enzimelor care favorizează formarea 
substanțelor cancerigene sau induc producerea enzimelor de detoxifiere. 
S-a stabilit că acţiunea lor se manifestă când alimentul cu acțiune 
anticancerigenă este ingerat înainte sau odată cu produsul cancerigen. 

Efectele complexe terapeutice ale fructelor şi legumelor 
sunt puse în legătură şi cu prezenţa polifenolilor vegetali, în 
special a bioflavonoidelor, cu structuri diverse şi cu funcții 
biologice complexe. Astfel, din cei peste 500 compuşi flavonoidici 
cunoscuți, 150 au activitate biologică, având rol de vitamina P, cu efect 
de protecţie în bolile cardio-vasculare, antitoxică, antiinflamatoare, 
antitumorală, de „econimisire“ a vitaminei C. Mulţi autori explică acțiunea 
terapeutică a numeroase plante medicinale prin efectele compuşilor 
fenolici, în special ale flavonoidelor care posedă şi capacitatea de eliminare 
rapidă din organism. Ele au acţiune de protecţie a capilarelor, sunt 
cardiotonice, influenţează compoziția sângelui şi indirect produc 
reducerea nivelului colesterolului, previn apariția tromboflebitelor, a 
hematoamelor şi edemelor. 

Produsele vegetale sunt o sursă importantă de reductone, 
substanţe cu o compoziţie chimică foarte diversă, caracterizată 
printr-o mare capacitate reducătoare, care contribuie la 
formarea rezervei de antioxidanți ai organismului. In prezent se 
acordă un rol special radicalilor liberi şi peroxizilor în etiologia cancerului, 
bolilor cardio-vasculare, diabet, boli respiratorii etc. Prin conținutul ridicat 
de bioantioxidanţi ai vegetalelor se exercită un efect general de protecție. 

Legumele şi fructele au un potenţial alcalin ridicat, ceea 
ce favorizează menţinerea reacției uşor alcaline a sângelui — se 
cunoaşte faptul că majoritatea alimentelor de origine animală 
( cu excepția laptelui) au cenuşa acidă. 

In fructe şi legume cationii sunt legaţi de acizi organici 
(malic, citric şi tartric) care se scindează în organism, punând 
în libertate ioni de sodiu şi de potasiu. Aceşti ioni fac o 
neutralizare a produselor acide ce pătrund în organism împreună 
cu alimentele sau se formează în procesele metabolice. Sărurile de potasiu, 
reducând capacitatea proteinelor tisulare de a reține apa, au un rol pozitiv 
în eliminarea surplusului de apă şi substanţe toxice din organism. 

In produsele vegetale se găsesc practic toate bioelementele mai 
importante: calciul, fosforul, fierul, manganul, cuprul, magneziul, zincul 
şi cobaltul. (58) 

Legumele şi fructele reprezintă principala sursă de vitamina C, 
celelalte produse alimentare ocupînd doar maxim 10 % din necesarul 
de această vitamină. Vitamina C este mai abundentă în frunzele verzi 
decât în cele albe, în fructele mici decât în cele mari, în flora spontană 
decât în cea cultivată, în structurile periferice ale legumelor şi fructelor 
decât în cele centrale şi la un grad de maturitate mai mare al plantei. 
Prin uscarea sau denaturarea termică a vegetalelor se pierde întreaga 
cantitate de vitamină C. 

Legumele şi fructele reprezintă şi o sursă de vitamină P (citrina). 

Necesităţile organismului în vitamina A sunt acoperite în proporție 
de 60-80 % prin legume şi fructe. Ele reprezintă cea mai importantă 
sursă exogenă de vitamina K şi acoperă 20 - 30 % din necesarul de 
vitamina B. (11) 

impreună cu laptele, (vesetalele) sunt singurele alimente 
alcalinizante ale mediului intern. 

Legumele şi fructele reprezintă o importantă sursă de glucide: mono- 
zaharide, dizaharide, polizaharide. 

Hidrocarbonatele nedigerabile (hemiceluloza, celuloza, pentoza, 
pectina) au rol în reglarea tranzitului intestinal, în prevenirea obezității, 
a cancerului, fiind mai bine tolerate decât cele din cereale. 

Marea majoritate a legumelor şi fructelor sunt sărace în proteine şi 
în lipide, excepție făcând nucile (20%), măslinele, arahidele, castanele 
(11%), mazărea verde (8%), usturoiul (7%), conopida, loboda, spanacul 
(3%), salata, fasolea verde, salata, mărarul. 

O caracteristică importantă a legumelor şi fructelor o constituie 
prezenţa acizilor organici şi a aromelor naturale. 

Se cunosc însă mai puține despre fructe şi legume ca factori tera- 
peutici sau adjuvanţi preţioşi ai tratamentului medicamentos, 
adeseori putând singure rezolva favorabil unele forme de boală şi în 
orice caz fiind extrem de utile în medicina preventivă. 

Diferenţa dintre aliment şi medicament este adesea greu 
decelabilă. Datorită particularităţilor nutriționale şi digestive ale 
fructelor şi legumelor, ele sunt deci folosite în regimurile dietetice ale 
multor maladii şi tulburări metabolice: obezitatea, dislipidemii, diabet, 
hipertensiune arterială, insuficiență cardiacă, maladii renale, hepatice, 
colite de putrefacție. Bioflavonele, participă alături de enzime, la sistemul 
de detoxifiere microzomal activând hidroxilarea, neutralizând în felul 
acesta acțiunea nocivă a diferitelor xenobiotice. Ele au o influenţă 
pozitivă asupra ficatului, accelerând excreţia bilei şi exercită o influență 
diuretică cu efecte salutare în detoxifiere. (19) 

Complexul de flavonoide exercită protecţia faţă de radiaţii, este 
bacteriostatic, antiviral, antiinflamator. Bioflavonele protejează acidul ascor- 
bic de oxidare, aceste două vitamine exercitând un rol sinergic, acţiunile 
fiziologice fiind mult mai bine expriate când sunt folosite împreună. 

Fructele şi legumele conţin mai ales celuloză şi pectine, în timp 
ce cerealele sunt mai bogate în hemiceluloză şi pentozani. 

Pectinele suferă procese de digestie şi se caracterizează printr-o 
serie de proprietăţi suplimentare: 

- pectina este bine tolerată chiar şi de persoanele sensibile sau cu 
afecțiuni ale tractului gastro-intestinal, având o acțiune emolientă: 
nu influenţează funcțiile intestinului subțire; 

- nu afectează asimilarea proteinelor şi nu reduc activitatea 
enzimelor gastrice; 

- nu micşorează biodisponibilitatea compuşilor minerali, în spe- 
cial a Ca, Mg şi a Fe; 

- biodisponibilitatea vitaminelor din grupa B creşte, cu excepția B12, 
în schimb este favorizată absorbția vitaminei A şi a alfa- carotenului; 

- prezintă o acţiune bactericidă specifică; 

- mare hidrocapacitate, determinând o micşorare a necesarului 
de alimente ingerate; 

- reglează metabolismul lipidic şi determină o scădere a glucozei, 
fiind de mare utilitate la diabetici; 

- produşii de degradare ai pectinei (în special esteri ai acidului 
galacturonic), posedă proprietăţi bactericide, de detoxifiere şi 
inactivare a florei de putrefacție. 

Pectinele din mere, căpşuni, piersici, morcovi, coacăze negre, ab- 
sorb multă apă formând o pastă gelatinoasă capabilă să reţină în masa 
ei microorganismele, secrețiile anormale ale tubului digestiv inflamat 
şi produşii rezultați din descompunerea proteinelor neabsorbite. 

Fiind puternic alcalinizantă, cura de struguri şi căpşuni, scade uri- 
cemia cu 1-2 mg% şi ajută la tratamentul gutei. (41) 

Substanțele fibroase solubile stimulează eliminarea colesterolului 
prin bilă. Substanțele fibroase solubile încetinesc şi absorbţia de hidraţi 
de carbon şi au grijă ca nivelul zahărului din sânge să nu fie supus unor 
mari oscilaţii . (32) 

Legumele sunt cele mai eficace alcalinizante, în special dacă sunt 
consumate crude în salate, sau ca sucuri proaspăt extrase. Răcoritoare 
şi cu acţiune de curăţare, ele sunt de asemenea bogate în fibre ce ajută 
la înlăturarea resturilor de putrefacție din traiectul intestinal. Clorofila 
din compoziția lor protejează organismul împotriva 
cancerului, neutralizează toxinele şi ajută la păstrarea în stare 
pură a fluidelor vitale. 

Legumele rădăcinoase sunt bogate în minerale şi pline de energia 
stabilizatoare a pământului în care se dezvoltă. 

Frunzele de verdețuri conțin cantități abundente de clorofilă, unul 
dintre cei mai buni epuratori şi detoxifianți naturali. Mâncând multe 
verdeţuri proaspete, contribuiţi la eliminarea mirosului neplăcut al 
corpului prin neutralizarea acidității şi a putrefacţiei proteice. Coriandrul 
proaspăt este în special un deodorant alimentar eficient. 

Datorită clorofilei, verdețurile au capacitatea de a converti energia 
pură a luminii solare în substanţă vegetală (E=mc?); prin consumarea 
şi metabolizarea verdeţurilor, această energie solară este eliberată în 
propriul organism. Verdeţțurile servesc astfel ca transformatoare 
şi depozite de energie solară revitalizantă. (10) 

Din ce motive alimentaţia bazată exclusiv pe crudități vegetale are 
un asemenea efect binefăcător asupra tuturor oamenilor? Ştim că întrega 
viață terestră depinde în totalitate de existenţa Soarelui. Dacă n-am avea 
Soarele, Pământul ar fi lipsit de viață: întunecat şi rece ca gheaţa. lată 
de ce „forţa vitală“ este energia solară! Numai plantele, cu frunzele 
lor verzi, fine, larg desfăcute în lumină sunt capabile să capteze lumina 
şi s-o înmagazineze în rădăcini, bulbi, fructe şi seminţe. Animalele şi 
noi oamenii, nu putem realiza acest lucru într-o măsură eficientă. lată 
de ce avem nevoie de intermediari între noi şi soare - şi aceştia sunt 
plantele. Acest lucru a fost observat şi experimentat de dr. Bircher- 
Benner din Zurich, iar dr. Hasselink din Olanda ne vorbeşte de 
energia solară înmagazinată în atomi. (62) 

Urmărind evidenţierea calităților de necontestat ale legumelor şi 
fructelor, constatăm că, acestora li se atribuie calități preventive şi 
terapeutice uimitoare. 

Insă, în majoritatea argumentaţiilor, nu este luat în discuţie un „mic“ 
detaliu, care este fundamental, din perspectiva noastră: toate aceste 
calităţi, şi multe altele, sunt valabile doar în cazul aportului 
de vegetale crude, organice, proaspete, nesupuse în nici un 
fel tratamentelor termice sau chimice denaturante! 

In caz contrar, marea majoritate a acestor calităţi se pierd)... 

Detalii ale acestor aspecte vor fi pe larg prezentate, cum precizam, 
în capitolul următor. 


Către finalul subiectului, abordăm succint studiul comparativ al 
biostructurii radiative, de tip bio-energo-informaţional, a vegetalelor 
crude şi a celor tratate termic. 

In aceeaşi interesantă lucrare, „Fața nevăzută a creierului“, H. 
Oldfield şi R. Coghill prezintă relevantul rezultat, obținut prin supunerea 
a două eşantioane de varză într-un câmp electromagnetic: 

Să ne oprim asupra unei legume obişnuite, pregătită aproape zilnic, 
anume umila varză. Intr-o imagine fotografică de tip Kirlian apare planta 
în stare naturală: foarte activă, cu scântei energetice care strălucesc 
ca o constelație pe cer. În cealaltă imagine, aceeaşi plantă, 
prezentată după zece minute de fierbere în oala sub presiune, 
apare ca o umbră palidă a celei originare, în stare crudă. (66) 

lată cum - din alimentele naturale, strălucind, în aura 
electronografică, în forme armonioase şi culori vii şi luminoase - în 
urma tratamentului termic rămâne un produs care, 
bioelectroluminiscent, se manifestă ca un dielectric (precum materia 
nevie), cu forma aurică neregulată, mată, în culori şterse... 

In ultimă instanţă, poate că aceasta semnifică evoluţia fiinţei 
omeneşti în manifestarea culinară tradițională. Astfel, dintr-un 
copil sau tânăr aflat în plină forţă şi vitalitate, după câteva zeci de ani 
de alimentaţie cu preparate denaturate, fizic şi energetic - intoxicate, 
descărcate de bioelectroluminiscenţă - rămâne doar amintirea Forţei 
Vieţii, cu urme palpitânde, care se sting treptat... 

lar la final, iată o „bună-vestire“: chiar şi în acele momente de slabă 
licărire a vieţii, hrana vie, introdusă în „templul“ aproape prăbuşit, 
asigură „explozia de lumină“, ce permite repunerea în funcțiune a 
structurilor vitale organice! 

lată cum explozia solară (focul, inclusiv cel alimentar), 
perturbatoare şi entropică, poate fi transmutată în corespondentul 
Soarelui spiritual, în explozia de Lumină din Sursa primordială! 

Este uimitor cum această „minune“ poate fi re-aprinsă, prin 
simplul gest alimentar, pornind de la vegetalele Luminii şi 
vitalității!... 


8.2.4.4 DERIVATELE DE CEREALE îl LEGUMINOASELE 


Un alt grup alimentar, care ocupă un loc important în economia 
alimentară umană, este reprezentat de cereale şi leguminoase, precum şi 
de derivatele lor - locul principal ocupându-l „pâinea cea de fiecare zi“. 

De la bun început, este util să ne reamintim de pâinea originară a 

strămoşilor geto-daci, dar şi a altor popoare, (aspect abordat şi în 
Capitolul 2). Aceştia aveau un alt mod de preparare a pâinii, bazat pe 
„coacerea“ la soare, după măcinarea şi frământarea temeinică a aluatului 
natural, rezultat din făina integrală sau doar tărâţă - azima. 

In prezentul epocii „moderne“, cu totul altele sunt metodele de 
preparare, a acestui deosebit de important produs alimentar. 

Structurile toxinice, care rezultă din prelucrările moderne, vor fi 
uşor de observat în urma studiului acestor procedee tehnologice - 
începând de la cernerea făinii cu îndepărtarea tărâţei, până la coacerea 
grânelor şi a aluatului. 

Produsul obținut nu poate fi altceva decât o structură încărcată cu 
toxine şi devitalizată de elementele fundamentale ale sale, cu scopul 
precis al conservării proprietăților organo-leptice (gust, culoare) - aşa 
cum se întâmplă, de altfel, cu cvasitotalitatea produselor alimentare 
ajunse în comerţ. 

De la bobul de grâu (viu şi plin de substanţe utile organismului), la 
făina albă (în realitate, un „concentrat de amidon“) - lipsită de germenele 
bobului, de tărâţa bogată în multiple principii vitale - este un drum mai 
scurt sau mai lung, dar realizat cu perseverenţă (demnă de o cauză 
mai dreaptă), de către „omul modern“, care, într-adevăr, precum 
aforismul popular chinez, „îşi sapă mormântul cu dinţii“... 

Despre acest aspect, deosebit de important în evidenţierea drumului 
parcurs de societatea umană, către denaturarea şi degenerarea calitativă 
a produselor alimentare, iniţial naturale, ne vorbesc P. Tompkins şi C. 
Bird în deosebita lucrare „Viaţa secretă a plantelor“: 

Un bob de grâu este compus în principal din germen, albumen şi 
cortex. Cortexul este alcătuit din trei straturi sub care se găseşte 
albumenul plin de amidon. In punctul unde albumenul devine foarte 
consistent se află un sâmbure mic şi dur, de forma unei nuci, germenul, 
adică partea din care urmează să ia naştere viitoarea plantă. Cortexul îl 
protejează împotriva exteriorului iar stratul de albumen îl va hrăni 
până când va avea rădăcini proprii cu care să-şi extragă hrana din sol. 
toate celelalte cereale au sămânţa alcătuită după aceleaşi principii şi 
toate pot sluji la fel de bine la obținerea pâinii - orz, ovăz, secară, mei, 
porumbul, grâul se deosebeşte de celelalte prin faptul că este singurul 
ce conţine toată seria de vitamine din grupa B, fără de care viaţa ar fi 
de neconceput; de aceea pâinea din grâu este considerată din cele mai 
vechi timpuri drept „hrana cea de toate zilele“. 

Numai că morăritul modern produce delicioasa şi atât de căutata 
făină albă tocmai prin suprimarea germenului bobului de grâu şi a corte- 
xului, care devin banala tărâţă, de regulă aruncată cu inconştienţă. Prin 
eliminarea acestor două părţi ale bobului se elimină de fapt, dintr-o singură 
mişcare, tocmai enzimele, vitaminele şi mineralele, inclusiv fierul, 
cobaltul, cuprul, manganul şi molibdenul, din care unele nu se găsesc 
decât, practic, în bobul de grâu. Se susține că între aceste minerale şi 
vitamine existente într-un bob de grâu trebuie să se menţină raportul 
lor natural, fără de care făina albă devine de-a dreptul toxică. 

La începutul secolului al XIX-lea un francez inventiv a deschis 
la Paris o moară cu valțuri de fier, care măcina numai ce rămânea 
după îndepărtarea germenului, a cortexului şi a unei părți din albu- 
men. Făina astfel obținută dădea o pâine de un alb sclipitor, prăjiturile 
erau mai gustoase şi mai fine, astfel că morile cu valțuri s-au întins cu 

iuțeala fulgerului, fiind prin 1880 deja mai răspândite decât cele din 
discuri de piatră, care au început să dispară. 

Constatăm astfel că ceea ce numim noi pâine albă „îmbogățită“ nu 
înseamnă de fapt decât amidon în stare aproape pură, iar valoarea sa 
este atât de scăzută că nici bacteriile nu sunt interesate de aşa ceva. (33) 


Din grupa cerealelor, grâul are utilizarea cea mai mare. În ultimul 
timp i se recunoaşte calitatea de aliment major în dietoterapeutică, mai 
ales prelucrat natural sub formă de grâu germinat şi încolţit. 

Mult mai puţin cunoscută este, însă, „pâinea naturală“ care, prin 
uscare la soare, se încarcă cu această energie solară, exact ca şi 
vegetalele, transmițând organismului devitalizat de boală din energia 
vitală solară - atât de necesară suferindului, dar şi oricărui „om mo 
dern“, în general. 

Concentrat în câteva cuvinte, calitatea esenţială a bobului de grâu 
poate fi exprimată astfel: 

Cerealele reprezintă cea mai importantă sursă de energie şi glu- 
cide digerabile reprezentate în mare majoritate prin amidon. Cerealele 
şi leguminoasele contribuie la asigurarea rației de proteine în proporție 
de 50 %. Raţia medie zilnică este de 30 g leguminoase uscate pe zi, 300- 
700 g cereale pe zi, de preferat cereale integrale (nedecorticate). 

Bobul de grâu, prin principalii constituenți cunoscuți (săruri 
minerale şi elemente minerale şi elemente catalitice - calciu, magneziu, 
sodiu, potasiu, clor, sulf, mangan cobalt , cupru, iod, arsenic, amidon, 
vitaminele A, B, E, K, D, PP fermenți ) este un adevărat „ou“ ve 
getal. Germinarea creşte de patru ori conținutului grâului în fosfor, de 
trei ori conținutul în magneziu şi de ori cel de calciu. (11) 


În privinţa leguminoaselor, marea majoritate a acestora solicită 
tratamente termice complexe şi profunde, pentru neutralizarea 
diverselor toxine naturale constituente (alcaloizii)). 

Totuşi, unele dintre acestea pot fi folosite la prepararea unor produse 
vii, naturale, de genul „laptelui vegetal“ (de exemplu: „laptele de soia“) 
sau a germenilor încolţiți (alţii decât cerealele). 

Pentru cine doreşte să evite aportul de produse animale, de tipul 
lactatelor şi ouălor, există varianta substituirii cu mai multe proteine 
vegetale (de calitatea a Il-a), din lesguminoase, dar din cele 
neprelucrate termic şi chimic. 

Această posibilitate, a utilizării în stare naturală a leguminoaselor, 
ne este oferită de preparatele naturale (fără foc) din soia - această 
„regină a leguminoaselor“, desconsiderată până nu de mult: 

Principalii costituenţi cunoscuți la soia sunt: protide (cca. 40% faţă 
de 20 % în carne); lipide (12-25 % față de 1-4 % în carne); glucide (10- 
15 %); săruri minerale - calciu, fier, magneziu, fosfor, potasiu, sodiu, 
sulf: vitaminele A, B1, B2, D, E, F; lecitina înrudită cu cea a gălbenuşului 
de ou; ceară, răşină, celuloză. Cazeina soiei se înrudeşte cu „cazeinele 
animale“. (11) 


Legat de aspectul toxicologic al tratamentelor termice, pentru 
obţinerea pâinii şi a diferitelor „mâncăruri“ pe bază de cereale şi 
leguminoase, trebuie spus că, utilizarea proteinei vegetale de acest tip, 
în detrimentul cărnii, reprezintă un progres, prin eliminarea 
„concentratului de toxine“ care este carnea (de aceea marile religii 

impun perioade de post alimentar). 

Dar progresul nu-i prea mare, căci, a rămâne cantonat în „regimul 
vegetarian“, înseamnă a permite, în continuare, aportul toxinic al 
denaturării termice (radicali liberi), cu dextrogirizarea principiilor 
nutritive esenţiale, dar şi destrămarea biocâmpului luminiscent etc. 

In acest sens, manualul de „Toxicologie a produselor alimentare“, 
ca şi alte lucrări de igienă a alimentaţiei, oferă elemente precise, ale 
efectelor toxicologice generate prin fierberea, prăjirea, coacerea etc., 
a cerealelor şi leguminoaselor: 

Pentru favorizarea acţiunii drojdiei, aluatul ținut la 30°C se frământă 
de 2-3 ori pentru aerisire. După divizare şi modelare, bucăţile de aluat 
sunt trecute la dospirea finală în spații cu temperatura ceva mai ridicată 
37-40C. Bulele de gaz din aluat se vor dilata la cuptor sub influența 
căldurii şi vor face ca aluatul să mai crească în continuare. Fermentarea 
se întrerupe după 5-10 minute de la introducerea bucăţilor în 
cuptor, când enzimele sunt inactivate la un nivele al căldurii 
de 65-70 C. 

In timpul coacerii, temperatura din interiorul pâinii se ridică la 96- 
98 grade C, nivelul la care proteinele (glutenul) coagulează, 
formând scheletul alveolelor pline cu gaze şi cu vapori de apă. 
Aluatul se coace rămânând spongios, fără ca granulele de amidon să 
fuzioneze. O parte din amidon se transformă în dextrine, iar restul 
absoarbe apa cedată de proteine şi se gelifică. 

Suprafaţa aluatului unde temperatura este de 130-150 C 
se caramelizează şi formează o coajă de culoare galben-brună. 

Aluatul nedospit se obține prin frământarea pâinii cu apă rece. Din 
punct de vedere fizic au loc următoarele modificări: apa pătrunde în 
spațiile dintre numeroasele grăunţe de amidon, iar masele mici amorfe 
de gluten rețin apa şi se umflă. 

Acesta este aluatul cel mai simplu care întins pe planşetă şi turtit cu 
ruloul până la o grosime de 2-3 mm se coace în cuptorul încălzit la 300 
C şi se obţine o foaie subţire, crocantă, friabilă, colorată neuniform, 
azima. 

in cuptorul încins temperatura apei din aluat creşte repede, 
iar grăunțele de amidon se umilă şi se transformă în gel prin 
acțiunea vaporilor de apă. Apa dispare din interstiţiile capilare, 
grăunţele de amidon aderă unele de altele şi formează cu glutenul o 
masă omogenă. Vaporii de apă părăsesc aluatul, glutenul coagulează, 
iar amidonul se transformă în dextrină şi se caramelizează. 

Prin fierbere pastele făinoase îşi măresc volumul de cel puţin 2,5- 
3 ori, motiv pentru care, ca şi crupele de altfel, trebuie să fie fierte 
într-o cantitate mare de apă clocotindă şi sărată, pentru a dilua cât mai 
mult gelul de amidon care se formează în cursul fierberii. In caz contrar, 
pastele devin aglutinate, clisoase, cu aspect neplăcut, greu de consumat 
şi de digerat. (34) 

Tratamentul termic dur, în condiţii de umiditate redusă (cazul cojii 
de pâine, pesmețţi, biscuiţi), determină pierderi mari de aminoacizi. 
Lizina înregistrează reducerile cele mai mari, ceea ce antrenează o 
agravare a deficitului iniţial ce există în acest aminoacid limitant şi o 
diminuare corespunzătoare a valorii proteinelor. La fabricarea pâinii 
se apreciază că se pierde, în medie, 10 % din lizina conținută 
în mod natural şi 20-30 % din aminoacizii suplimentați pentru 
a mări valoarea biologică. Pierderile sunt mult mai mari în coajă 

decât în miez. În acest caz se evidenţiază foarte bine efectul diferențiat 
al tratamentului termic, în funcţie de parametrii procesului. In miez, 
unde temperatura este de aproximativ 90 C, iar umiditatea este ridicată, 
se înregistrează o uşoară creştere a coeficientului de eficiență proteică, 
în timp ce în coajă, o reducere importantă a acestui indicator. Pierderile 
sunt atenuate în cazul coacerii pâinii în forme, când recipientul constituie 
un ecran protector împotriva radiaţiilor termice. 

Produsele de cereale obținute prin prăjire la temperatură 
ridicată înregistrează pierderi importante ale calității 
proteinelor. Astfel fulgii de cereale, încălziţi la 200° C, timp de 2 minute, 
produsele expandate încălzite la temperatură înaltă înregistrează o 
reducere a indicatorilor de calitate proteică între 30-75 %. 

Leguminoasele prezintă o stabilitate termică diferențiată, în funcție de 
gradul de maturare. Leguminoasele uscate conţin puţine zaharuri reducă- 
toare, glucidele de natură complexă se depolimerizează greu şi, ca urmare, 
proteinele au o termostabilitate ridicată. Dacă înainte de încălzire se adaugă 
un zahăr reducător, se constată pierderi importante de aminoacizi; Rodica 
Segal a pus în evidenţă reducerea conținutului acestora de la 5 la 55 %, în 
funcţiile de condiţiile de tratare. Se apreciază că în prima parte a încălzirii 
se înregistrează o fază de „latenţă“, când lizina are o bună stabilitate, după 
care urmează faza a doua, când creşte rapid sensibilitatea. In prima fază se 
formează grupări reactive ale glucidelor şi proteinelor. 

Prelucrarea industrială a seminţelor de leguminoase, aşa cum se 
aplică în prezent în producţie pentru extragerea uleiului şi toastare, 
determină pierderi ale aminoacizilor cu sulf şi ale lizinei, inferioare valorii 
de 20 % 

Încălzirea foarte înaintată provoacă pierderi mult mai mari. Astfel, 
încălzirea arahidelor la 150% C, timp de 2 ore, micşorează coeficientul 
de eficienţă proteică de la 2,04 la 0,33 %, ca urmare a reducerii lizinei. 

In cazul leguminoaselor recoltate la prematuritate, pentru 
a fi conservate prin sterilizare, când conţinutul de zaharuri 
simple este mai mare, pierderile de aminoacizi pot fi destul 
de importante. Segal a stabilit pierderi importante de aminoacizi şi 
proteine în urma procesului de solubizare în lichidul de umplere a 
conservei, precum şi datorită degradării termice. 

Cercetările întreprinse de Adrian au stabilit că prin 
încălzire, în afară de faptul că prin reacţii melanoidice se 
produc blocarea unor amioacizi esenţiali şi reducerea valorii 
nutritive, se înregistrează şi efecte toxice. (24) 

In finalul acestui subiect, prezentăm efectele „toxicologiei ra- 
diative“, determinate de tratamentul termic al cerealelor şi 
leguminoaselor - comparativ cu manifestarea acestora în stare crudă, 
naturală, organică. 

Pentru aceasta, cităm din aceeaşi modernă lucrare a lui Oldfield 
şi Coghill, „Faţa nevăzută a creierului“: 

In două imagini fotografice Kirlian se tace comparația între micul 
dejun constând din clasicii fulgi de porumb şi micul dejun format 
dintr-un amestec de cereale naturale inventat de Bircher-Benner, 
denumit Muesli. Este firesc să afirmăm că în timpul preparării 
cerealelor sub forma fulgilor, acestea au suferit diverse perturbări 
mecanice şi chimice, în timp ce muesli a fost obținut prin amestecarea 
ingredientelor, poate printr-o uşoară zdrobire a miezului, fără a suferi 

perturbări chimice reale. Imaginile obținute (repetate de câteva ori) 
reflectă diferenţele de descărcare tip corona între cele două eşantioane. 

(In primul caz, al cerealelor integrale de tip muesli, se formează o 
imagine intens luminoasă de tip glob solar, pe când fulgii de 
porumb nu emit, practic, nimic luminos. Dimpotrivă...) 

De altfel, în acest mod s-ar putea testa toate tipurile de alimente 
pornind de la un factor sau raport Kirlian care ne-ar permite să stabilim 
cantitatea de bioradiaţii pe care le conţin alimentele. (66) 


8.2.4.5 DULCIURILE 


Ca şi în cazul altor preparate şi substanţe sintetice (precum 
adjuvanții, aditivii, conservanții, îngrăşămintele chimice, pesticidele 
etc.), în ultimul timp apar, ca fiind tot mai evidente, efectele nocive ale 
utilizării în alimentaţie a dulciurilor rafinate, având constituent de bază 
zahărul. 

Acest produs este tot mai mult înlocuit cu adevărata sursă de glu- 
cide naturale - mierea - recunoscându-se că prezenţa zahărului, în 
mari cantități, în multitudinea de produse zaharoase existente pe piaţă, 
are reale efecte negative. Astfel, sunt afectaţi atât bolnavii cu diferite 
afecțiuni metabolice (ce implică prelucrarea glucidelor), cât şi starea 
de sănătate a populaţiei, în general. 

Zahărul alb, rafinat, este prezent în alimentaţia „modernă“ a 
populaţiei în cantităţi apreciabile - această saturare generând efectul 
contrar, de întoarcere la valorile naturale ale alimentelor, reprezentate 
în acest caz de mierea de albine. 

Ca exemplu de saturare a alimentelor actuale cu cantități apreciabile 
de zahăr, prezentăm din cartea Dr. Hans Diehl şi Aileen Ludington, 
„Tablete de stil de viaţă“ (citată şi la subcapitolul despre carne), 
următoarele cantități de zahăr, prezente în câteva produse: 


Băuturi răcoritoare 350 ml 8-11 lingurite de zahăr 
Dulceţuri, jeleuri 2 linguri 10 lingurite de zahăr 
Baton ciocolată 90 g 5 lingurițe de zahăr 
Bomboane 120 g 20 lingurite de zahăr 
Tort de ciocolată 235 g 15 linguriţe de zahăr 
Ingheţată 1 cană 8 linguriţe de zahăr 
(30) 


Şi în prezent, există persoane care încă mai confundă calitatea de 
structură rafinată, sintetică, a zahărului, cu una naturală - considerând 
că este natural pentru că se extrage dintr-un produs natural, cum este 
sfecla sau trestia de zahăr. In acest caz, nu este nicidecum natural, ci 
„naturist“, adică provenit din natură (însă, intens tratat termic şi chimic). 

Pentru a înțelege clar caracterul denaturant al acestuia, să urmărim 
modul de preparare al său, dar şi modul de obţinere a diverselor 
preparate ce au la bază zahărul, (adevărat „praf alb“): 

Zahărul este un produs obținut din sfecla de zahăr sau din trestia 
de zahăr. La noi în ţară se foloseşte numai sfeclă de zahăr. Fabricarea 
zahărului din sfecla de zahăr a început în ultimele decade ale secolului 
al XVIII-lea din inițiativa chimistului Andreas Marggraff. (11) 

Operaţiile principale care stau la baza fabricării zahărului sunt: 
recoltarea, păstrarea, transportul, spălarea, tăierea sfeclei, difuziunea, 
purificarea şi concentrarea zemurilor, cristalizarea, separarea şi uscarea 
cristalelor, rafinarea şi depozitarea produsului finit. 

Dituziunea constă în extragerea cu ajutorul apei a zahărului din 
sfecla tăiată, printr-un fenomen de osmoză şi cu ajutorul căldurii. In 
timpul difuziunii au loc următoarele fenomene: ieşirea sucului din 
celulele distruse; difuziunea substanţelor solubile din celulele moarte. 
Urmează carbonatarea lichidului cu scopul subţierii sale, în vederea 
concentrării şi cristalizării ulterioare. Cu ajutorul hidroxidului de calciu 
precipită substanţele nezaharoase. Zaharatul de calciu rezultat din 
zaharoză va fi descompus sub acţiunea dioxidului de carbon (carbo- 
natare), în care calciul şi diferite impurități vor precipita. Amestecul 
este apoi filtrat şi tratat cu dioxid de sulf (sulfitare), pentru scăderea 
vâscozităţii, decolorare şi sterilizare. Pentru acest scop se foloseşte şi 
cărbunele animal. i 

Urmează concentrarea şi cristalizarea. In prima etapă lichidul este 
concentrat într-o secție de evaporare, în a doua, siropul obținut se fierbe 
în aparate cu vid, pentru a obține zahărul din soluția suprasaturată. 
Zahărul cristalizat este supus apoi rafinării, pentru a obține un produs 
cu un grad de puritate cât mai ridicat. Zahărul tos obținut este dizolvat, 
filtrat prin filtre cu cărbune animal şi cristalizat. (25) 

Zahărul a devenit un aliment de bază, s-a înrădăcinat în arta culinară 
și a schimbat raportul alimentelor folosite la prepararea mâncărurilor. 
Adâncirea acestui dezechilibru alimentar continuă în urma extinderii 
fabricaţiei produselor zaharoase. Valoarea sa nutritivă rezultă din 
conținutul în zaharoză. Zahărul este deci un aliment unilat- 
eral, afară de zaharoză neaducând organismului nici o altă 
substanţă nutritivă. (11) 

Bomboanele şi caramelele se prepară din caramel (două părți 
de zahăr şi o parte glucoză). In masa fierbinte topită a caramelului se 
încorporează colorant, aromă şi acid etc. Halviţa este un sirop 
concentrat în care s-a încorporat mult aer prin batere în stare fierbinte 
cu o soluţie de saponine. Rahatul se obține prin fierberea unui amestec 
de zahăr, glucoză şi amidon până la gelificare. Şerbetul este un sirop 
fiert până când soluţia devine suprasaturată încât prin răcire şi 
amestecare se solidifică sub formă de microcristale. 

Marmelada se obține prin gelificarea la cald (asemenea rahatului) 
a diverselor fructe bogate în pectine sau a pulberilor de pectină. 
Magiunul se prepară asemenea marmeladei din orice fel de fructe 
fără a fi nevoie de prezenţa pectinei, cu o cantitate mai mică de zahăr. 
Jeleurile se prepară din sucuri de fructe bogate în pectine prin fierbere 
cu zahăr. Fructele zaharisite (glasate) sunt fructe fierte în sirop de 
zahăr. 

Pentru prepararea ciocolatei, seminţele de cacao se prăjesc, se 
decortică şi se macină obținându-se o pastă grasă în care se adaugă 
zahăr, unt de cacao şi lecitină. Amestecul se supune apoi unei operații 
de trecere repetată printre valțurile metalice (conşare) timp de 1-3 zile 
la o temperatură ce variază între 60-80*C. La sfârşit, în masa de ciocolată 
fierbinte se pot încorpora lapte, cafea, sâmburi de nucă, stafide, alune, 
fulgi de cereale etc. Halvaua se obține din seminţele de floarea-soarelui. 
Miezul acestora se prăjeşte, se macină şi apoi se amestecă cu cantități 
aproximativ egale cu halviţă fierbinte. (29) 

O succintă expunere a principalelor efectelor nefavorabile ale consu- 
mului de zahăr - cu exemple ale unor experimente riguroase, ce demon- 
strează în mod evident realitatea acestor efecte negative - este realizată 
de dr. med. Dean Ornish, autorul programului de cercetare 
„Deschiderea inimii“, cu largă audienţă la ora actuală în Occident: 

Consumul de zahăr rafinat duce repede la creşterea nivelului de 
Zahăr din sânge. Ca reacţie, pancreasul secretă insulină şi, drept urmare, 
nivelul de zahăr din sânge scade rapid. Apoi, pancreasul opreşte 
producția de insulină, dar, întrucât acest proces are loc treptat, nivelul 
zăhărului din sânge scade la un nivel mai mic decât cel pe 
care l-a avut înaintea consumării zahărului. Dacă se întâmplă 
aşa ceva, vă simţiți obosiţi şi epuizați. Bineînţeles, există un mijloc de a 
depăşi această stare: mai mult zahăr. 

Astfel decât zahărul simplu, zahărul din hidraţii de carbon de formă 
complexă sunt mult mai încet absorbiți şi introduşi în fluxul sanguin. 
De aceea rămâne nivelul energiei dvs. destul de constant. 

Intr-un spital din Bristol, oamenii de ştiinţă englezi au dat subiecţilor 
sănătoşi: mere, spumă de mere şi suc de mere. Ei au adăugat la fiecare 
porție aceeaşi cantitate de glucoză şi hidraţi de carbon şi au controlat 
efectul prin diferite teste de nutriţie. Acest studiu, care a fost 
publicat în revista „The Lancet“, a condus la trei rezultate 
interesante: 

1. Sucul a putut fi digerat de 11 ori mai repede decât merele şi de 4 
ori mai repede decât spuma de mere.; 

2. La exact același număr de calorii, merele au fost mult mai 
consistente şi deci dădeau mai multă senzaţie de saturație decât spuma 
de mere; 

3. Nivelul zahărului în sânge la subiecţi a crescut după consumul 
de mere, de spumă de mere şi suc de mere, de fiecare dată la acelaşi 
nivel; după ce s-a băut sucul, zahărul din sânge a scăzut drastic, dar 
într-o măsură mai mică şi după consumul spumei de mere, în timp ce 
această scădere nu a putut fi observată după consumul merelor întregi. 
Acelaşi fenomen se poate observa şi la celelalte zaharuri simple: miere, 
sirop de arțar, marmelade, sucuri concentrate de fructe ş.a.m.d. Singurul 
avantaj la miere sau la siropul de arțar este că posedă un aşa zis sistem 
de avertizare pentru noi: dacă mâncăm prea mult, avem o senzație 
de greață. La zahărul rafinat, aceste substanţe de avertizare au dispărut, 
scoase prin rafinare, astfel încât putem consuma mari cantități de zahăr 
fără să ne dăm seama de aceasta. Zahărul îi dă organismului „calorii 
goale“ şi în afară de aceasta favorizează cariile dentare. (32) 

Prezentarea cu cea mai clară evidenţiere a efectelor negative, 
produse de utilizarea preparatelor zaharoase ce conţin zahăr alb rafinat, 
este realizată de acelaşi Daniel Reid în „Cartea completă de medicină 
tradițională chineză“: 

Ne vom referi la zaharoză - zahărul alb rafinat din trestie 
sau sfeclă de zahăr, materii prime din care s-au eliminat toate 
vitaminele, mineralele, proteinele, fibrele, apa şi alte elemente sinergice. 
Zahărul alb este un produs chimic fabricat industrial, şi deci nu este 
potrivit pentru consumul uman. Alte zaharuri, precum fructoza (în 
fructe şi miere), lactoza (în lapte), şi maltoza (în cereale) sunt 
substanțe naturale cu valoare nutrițională. 

Zahărul inhibă sistemul imunitar determinând secreția anormală a 
unor cantități mari de insulină, cantități necesare pentru a-l digera. 

Insulina rămâne în circulația sangvină mult timp după ce zahărul a fost 
metabolizat, şi unul dintre efectele sale negative principale este inhibarea 
hormonului de creştere secretat de glanda pituitară. Hormonul de 
creştere este reglatorul principal al sistemului imunitar; consumul zilnic 
al unor cantități mari de zahăr induce un deficit al acestui hormon, 
predispunând deci la deficiență imunitară. Mai departe, zahărul alb 
rafinat este tratat ca un agent străin toxic de către sistemul imunitar 
datorită structurii sale chimice nenaturale, ca şi datorită contaminării 
industriale cu alți compuşi reținuți în procesele de purificare. Astfel, 
zahărul declanşează un răspuns imunitar inutil şi în acelaşi timp inhibă 
funcţia imunitară, acționând ca o sabie cu două tăişuri. 

Zahărul este principalul acuzat în multe boli şi stări degenerative. 
El poate cauza cu uşurinţă diabet şi este un factor major în apariția 
candidozei, ambele fiind larg răspândite în lumea occidentală 
industrializată. Deoarece zahărul este nul din punct de vedere 
nutrițional, organismul trebuie să împrumute de la propriile ţesuturi 
vitaminele care lipsesc, mineralele şi alte substanţe nutritive sinergice 
necesare metabolizării zahărului. Astfel, consumul masiv de zahăr 
provoacă reducerea constantă a cantităţii de substanţe nutritive din 
organism. Observaţii recente au sugerat că zahărul determină 
apariţia cariilor dentare nu atât prin contactul cu dinţii cât 
mai curând prin extragerea calciului din aceştia. Zahărul 
sărăceşte organismul de potasiu şi magneziu, elemente necesare unei 
funcţii cardiace normale, fiind astfel un factor determinant în bolile 
cardiovasculare. Reducerea nivelului de substanţe nutritive ca urmare 
a consumului ridicat de zahăr poate provoca creşterea poftei de mâncare, 
organismul încercând astfel să echilibreze pierderile. 

Mulţi oameni ingerează mult mai mult zahăr decât este necesar 
corpului pentru producerea de energie. Când se întâmplă aceasta, ficatul 
converteşte excesul de zahăr în molecule numite trigliceride şi îl 
stochează sub formă de grăsimi, sau produce colesterol pe care-l 
depozitează în vene şi artere. Zahărul este astfel un factor major cauzator 
de obezitate şi arterioscleroză. n 

Zahărul este de asemenea o substanță care induce obişnuință. In 
cartea sa „Sugar Blues“, William Dufty scrie: ,„Diferența între 
drogarea cu zahăr şi drogarea cu narcotice este doar una de 
nuanță“. Renunţarea bruscă la zahăr duce invariabil la apariția 
simptomelor de abstinenţă asociate cu narcoticile: oboseală, moleşeală, 
depresie, dureri de cap, dureri în membre. Natura sa vicioasă este 
reflectată totodată în consumul curent pe cap de locuitor în S.U.A. 
- o medie de 50 kg zahăr pe an, sau circa 150 g pe zi. Mulţi 
oameni nu realizează ce cantitate mare de zahăr consumă în fiecare zi, 
pentru că mare parte din acesta este ascuns în alte alimente. Cutia sau 
sticla obişnuită (de 330 g) de băuturi răcoritoare conține circa 9 lingurite 
de zahăr ratinat. 

Intr-un studiu recent, condus de doctorul C. Keith Connors de la 
Spitalul de Copii din Washington, s-a descoperit existenţa unei 
legături nefaste între consumul de dulciuri şi carbohidrați (sub 
formă de cereale, prăjituri, biscuiţi) şi comportamentul vio- 
lent, hipertensiunea şi dificultăți de învăţare. In alte studii, violenţa 
cronică în închisori a fost redusă uşor eliminând zahărul rafinat şi 
amidonul din dieta puşcăriaşilor. În Singapore, în anul 1991, s-a 
interzis vânzarea băuturilor dulci răcoritoare în toate şcolile 

şi centrele pentru tineret, având în vedere pericolul pe care-l 
reprezintă zahărul pentru sănătatea fizică şi mentală a 
copiilor. (10) 


Toate imaginile de mai sus, întăresc ideea înlăturării din alimentaţia 
a acestui produs, sintetic şi nociv. 

In schimb, recomandăm în mod deosebit, utilizarea alimentului 
ideal în asigurarea aportului energetic necesar sistemului nervos, dar 
şi celui nutritiv - reprezentat de miere: 

Mierea de albine este un aliment valoros având un conţinut bogat 
în diferite glucide, vitamine şi alte substanţe nutritive. Valoarea nutritivă 
a acesteia diferă de a altor dulciuri, deoarece pe lângă zahăr care este 
invertit în mare măsură (70-80%), oferă organismului şi alți nutrienți: 
proteine (0,5%), fermenti, acizi organici; vitamine: riboflavină (50 
mcg%), acid nicotinic (5 mg), vitamina C (2 mg); substanțe minerale: 
Ca, P Fe etc., cantități mici de uleiuri eterice, pigmenţi vegetali (în 
polen). 

Mierea poate fi monofloră (provine din nectarul florilor unei singure 
specii), polifloră (provine de la mai multe specii florale) sau miere de 
mană (din sucurile dulci ale altor părți ale plantelor: mană de conifere, 
de foioase). (11) 

Există şi miere artificială, obținută prin invertirea zahărului cu acizi 
slabi (citric, lactic, tartric) şi adăugare de substanțe aromate. (25) 

Având în vedere valoarea ei nutritivă superioară față de 
zahăr, mierea merită să ocupe locul corespunzător atât în 
alimentația omului sănătos, cât şi în dietoterapie. (11) 

Când şi cel mai autorizat manual de igienă a alimentaţiei (a prof. 
univ. dr. S. Mănescu), subliniază valoarea nutritivă superioară a mierii 
faţă de zahăr - atunci, probabil că, devine evidentă nevoia de schimbare 
a atitudinii faţă de gestul culinar, cel puţin în privinţa acestor produse 
zaharoase. 

Un prim pas, care merită continuat, cu multiplele trepte 
care urmează... 


8.2.4.6 GRĂSIMILE ALIMENTARE 


Grăsimile alimentare se clasifică în: grăsimi animale, grăsimi 
vegetale, margarinele şi grăsimile hidrogenate. 

Grăsimile animale sunt reprezentate de: unt, smântână (ambele 
suferă procesul obligatoriu de pasteurizare în fabricile de specialitate), 
untura (grăsimea de porc) care se obține prin topirea țesutului adipos 
subcutanat - slănina - sau a celui din jurul diferitelor organe animale, 
seul (grăsimea de vacă şi de oaie), grăsimea de pasăre, grăsimea 
de peşte etc. Ca element de particularitate, untul poate fi şi sub forma 
de unt topit ce se obține prin topirea untului ca atare sau din procesul 
de fabricare a caşcavalului (untul topit de oaie). 

Grăsimile vegetale se obțin prin extragerea lor din diversele 
părți ale plantei: embrion (uleiul din germeni de porumb), fructe (uleiul 
de măsline, nuca de cocos) sau seminţe (uleiul de floarea-soarelui, de 
soia, de dovleac, de susan etc.) - toate cunoscute sub numele de seminţe 
oleaginoase. 

Margarinele sunt grăsimi mixte din punct de vedere al originii, 
obţinute pe cale sintetică din amestecuri de grăsimi animale de calitate 
superioară (unt) şi uleiuri vegetale (hidrogenate pentru obținerea 
structurii saturate), la care se adaugă lapte, gălbenuş de ou, sare, caroten, 
diverse arome. Ca aspect, gust şi miros se aseamănă cu untul. 

Grăsimile hidrogenate sunt uleiuri solidificate obținute din uleiuri 
vegetale sau animale prin adiționarea hidrogenului la dublele legături 
ale acizilor graşi nesaturați din componenţa lor. Procesul tehnologic se 
desfăşoară la temperatură ridicată, în prezenţa catalizatorilor (nichel). 
Are loc o modificare a proprietăţilor fizico-chimice ale grăsimilor, 
concomitent cu apariția unor izomeri de poziție (din forma clasică „cis“ 
în forma izomerică „trans“). (25) 

Această introducere, cu extrase din tratatul de alimentaţie al prof. 
dr. I. Mincu, prezintă, pe scurt, principalele grupuri alimentare din 
categoria grăsimilor. Deşi intens folosite în alimentaţie, se pare că acestea 
sunt prea puţin cunoscute din punct de vedere al modului de obţinere 
şi, implicit, al calității acestora - aceea de produs natural sau denaturat. 

Deşi grupul grăsimilor alimentare include o largă clasă de preparate 
animale şi vegetale, ne vom ocupa în mod deosebit doar de câteva: 
cele profund denaturate (grăsimile lichide hidrogenate), dar şi de mult 
folositul ulei rafinat, din floarea-soarelui sau din alte plante. 

Pentru susținerea unui mod de alimentaţie natural, viu, organic, de 
la bun început se exclud acele grăsimi animale de tip osânză, slănină, 
untură etc., extrem de toxice pentru ficat, prin marea greutate în arderea 
şi metabolizarea propriu-zisă a acestora, dar şi prin toxinele generate 
de tratamentele termice. 

Asigurarea aportului de grăsimi în organism, în acest caz, se poate 
realiza cu ajutorul produselor lactate de bază (untul, smântâna), 
nepasteurizate, dar şi a oului crud etc. 


Dar să o luăm pe rând. 

Mai întâi, să aprofundăm procesele tehnologice la care este supus 
uleiul de floarea-soarelui, deosebit de intens utilizat în alimentaţie. 

Următoarele date sunt extrase din „Tratatul de igiena alimentaţiei“: 

După ce se îndepărtează impurităţile, miezurile seminţelor se 
macină, se prăjesc şi se supun apoi presării la cald. Urmează 
extracția uleiurilor din turte şi şroturi (sau din semințele prăjite, când se 
trece direct la extracţie după prăjire) prin trecerea acestora în solvenţi 
organici uşor de îndepărtat prin distilare la temperaturi sub 100°C 
(benzină, dicloretan, triclorură de etilen). (11) 

Prăjirea are ca scop obținerea coagulării proteinelor, cu 
separarea lipidelor într-o formă mai pură, cu stabilitate mai mare la 
păstrare. (2) 

Uleiul brut astfel obținut este supus rafinării, în vederea 
îndepărtării substanţelor lipidice şi nelipidice ce conferă uleiului 
proprietăți organo-leptice dezagreabile. 

În general, rafinarea se desfăşoară după următoarea schemă: 

- eliminarea impurităților aflate în suspensie prin decantare, filtrare 

sau centrifugare; 

- hidratarea cu cantităţi mici de apă la cald; 

- neutralizarea acizilor graşi liberi cu ajutorul soluțiilor diluate 

de hidroxid de sodiu sau de potasiu; 

- îndepărtarea săpunurilor formate prin spălarea cu apă; 

- decolorarea prin adsorbţia pigmențţilor pe cărbune sau pământuri 

decolorante; 

- dezodorizarea cu jet de aburi sub vid la cald (160-80'C) 

cu vapori supraîncălziți; 

- polisare care constă în reținerea pe filtre a precipitatelor formate 

după răcire. (11) 

Din studiul acestor procese tehnologice, se remarcă un lucru, 
aparent surprinzător pentru mulţi: uleiul neprăjit, utilizat la di- 
verse salate, nu este natural. 

Chiar uleiul brut, nerafinat, este denaturat, căci, încă din prima 
etapă de prelucrare, are loc prăjirea seminţelor respective - în scopul 
coagulării proteinelor, deci, a denaturării acestora, şi, odată cu ele, a 
celorlalte principii nutritive, inclusiv lipide. 

Dacă ignorăm acest proces de prăjire, nu putem face acelaşi lucru 
şi în privința următoarelor procese tehnologice: presarea la cald şi 
distilarea cu solvenți, a căror puncte de fierbere este puţin sub 100° C. 

In acest fel, imaginea unui produs alimentar denaturat, apare ca 
foarte evidentă. Formarea radicalilor liberi, din acizii graşi polinesaturați 
din uleiuri, este facilitată tocmai de temperatura de prăjire şi de distilare. 

Cât despre rafinare, procesul de dezodorizare cu aburi 
supraîncălziți la 180° C, are drept consecinţă o altă profundă denaturare. 

In acest sens, se exprimă şi Manualul de „Medicină Naturistă“, sub 
redacţia Pavel Chirilă: 

Rafinarea uleiului presupune tehnici de extragere şi încălzire până 
la temperaturi de 190-250! C; de asemenea este tratat cu solvenți, albit, 
dezodorizat. 

Dezavantajele uleiului rafinat: 

- pierde fosfolipidele; 

- pierde substanţele proteice; 

- se reduce conținutul în vitamina E; 

- temperaturile ridicate duc la formarea de compuşi ciclici, de 

polimerizare care pot avea un grad de toxicitate; 

- conţine încă urme de solvenți. (52) 

Din toate aceste degradante prelucrări tehnologice, putem deja 
concluziona că, doar simpla prezenţă a acizilor polinesaturaţi, nu 
prezintă valoare terapeutică. 

Pentru aceasta, este necesară prezenţa unui ulei cu adevărat natu- 
ral, cu acizi graşi polinesaturaţi cu structură levogiră, neracemizaţi de 
tratamentele termice degradante. 

In acest sens converg constatările echipei de cercetători, coordonați 
de către dr. med. D. Ornish (şeful programului de cercetare medicală 
„Deschiderea inimii“, amintit în subcapitolul legat de carne). 

Acesta preciza, printre altele: 

Conform concepției dr. John Kinsella, biochimist la Universitatea 
Cornell, specialist în cercetarea lipidelor, dozele mari de grăsimi 
polinesaturate, ingerate odată cu mâncarea pot stimula 
creşterea tumorilor, lucru dovedit, deocamdată la animale. Poate că 
aceasta explică şi rezultatele altor cercetări efectuate pe multe persoane, 
în clinici, la care s-a constatat cum o alimentaţie bogată în acizi graşi 
polinesaturaţi reduce frecvenţa cazurilor mortale de infarct cardiac, 
dar au avut ca efect creşterea frecvenţei cazurilor mortale provocate 
de cancer sau de alte boli. (32) 

Mai insistăm puţin pe acest proces al rafinării uleiurilor, subliniind 
„neutralizarea acizilor graşi liberi cu ajutorul soluţiilor diluate de 
hidroxid de sodiu sau de potasiu“. 

Acest proces tehnologic, se pare că are un puternic efect denatur- 
ant asupra aminoacizilor din ulei, fapt evidenţiat prin cercetările 
prezentate în veritabilul manual de toxicologie, al prof. dr. S. Dumitrache 
şi bioch. R. Segal: 

Denaturarea şi modificarea conformaţiei proteinelor în mediu 
alcalin sunt în funcţie de pH, durata tratamentelor şi temperatură. 
Principalele modificări chimice sunt: 

- distrugerea unor aminoacizi sensibili la tratamente alcaline, cum 
sunt: cisteina, treonina, serina, arginina, izoleucina, 
lizina, şi ca urmare, reducerea valorii biologice. Cercetările 
efectuate cu proteine de floarea-soarelui folosind soluţii de 
NaOH cu molarităţi crescânde (0,05 la mol), la temperaturile de 
55, 60 şi 80° C, au evidenţiat o diminuare progresivă şi 
importantă a conținutului de aminoacizi proporțional cu 
concentraţia alcaliilor folosite şi intensitatea tratamentului termic. 
Rezultatele corespund cu constatările efectuate în cazul hidrolizei 
alcaline a proteinelor; 

- izomerizarea unor aminoacizi: lizina, metionina, alanina, 
acidul glutamic, iar în cazuri foarte severe, izomerizarea 
poate fi generală pentru toți aminoacizii. Este bine 
cunoscut că cea mai mare parte de D-aminoacizi sunt 
inutilizabili de către organismul uman; 

- apariția unor aminoacizi neobişnuiți care pot avea două 
origini. 

Unii sunt rezultatul unei transformări a unor resturi de aminoacizi: 
astfel, izoleucina este transformată în aloizoleucină, arginina în 
ornitină. După Cheftel, formarea ornitinei şi dispariția argininei pot fi 
în cazul proteinelor de floarea-soarelui, dintre cei mai buni indici ai 
severității tratamentului. Astfel, aminoacizii anormali provin prin 
condensarea resturilor aceluiaşi lanţ sau a două lanţuri proteice. Se 
formează legături covalente care conduc la formarea lizinalaninei 
(LAL). 

In sinteza făcută de Maga se acceptă schema propusă de Masters şi 
Friedman (1980) care postulează calea unei racemizări. 

In afară de LAL, în timpul tratamentelor cu alcali se pot forma mai 
mulți componenți, printre care ornitinoalanina, dar cea mai mare 
atenție s-a acordat lizinalaninei, deoarece s-a constatat că produce leziuni 
renale la cobai. Cercetările efectuate de Woodard și colab. au demonstrat 
că prin administrarea în rație a 250-3000 ppm de LAL sintetică se 
înregistrează nefrocitomegalii de diferite niveluri, pentru ca leziunile 
să fie foarte severe la doze înalte. 

Modificarea valorii nutritive a proteinelor tratate în mediul alcalin 
a pus în evidență necesitatea luării în considerație a două aspecte: pe 
de o parte, pierderile de valoare nutritivă şi, pe de altă parte, toxicitatea 
lizinalaninei. 

In cazul decolorării extractelor de proteină de floarea-soarelui cu 
H,O, la pH 10,5 cu 0,4 M H,O, 15% din metionină trece în 
metioninsulfonă, fără valoare alimentară, iar restul de 85% 
rămâne sub formă de sulfoxid. In ţara noastră nu se admite 
prelucrarea cu apă oxigenată. (24) 

După evidenţierea aspectelor de denaturare biologică - încă din 
prima parte a procesului tehnologic de obţinere a uleiului rafinat - în 
continuare, vom studia efectele directe, şi, cel puţin, la fel de dramatice, 
ale tratamentelor termice asupra uleiului, rafinat sau nu. 

Aceeaşi „Toxicologie a produselor alimentare“ va fi ghid şi în acest caz: 

În timpul încălzirii îndelungate a uleiului s-a înregistrat o schimbare 
a proprietăților fizico-chimice: se produc creşterea vâscozității şi 
densității şi mărirea indicelui de refracție, în timp ce solubilitatea 
în solvenţi specifici (benzen, alcool amilic etc.) şi indicele de iod se 
micşorează. Cele mai importante transformări ale grăsimilor 
încălzite sunt ilustrate de scăderea indicelui de iod, care 
demonstrează transformarea acizilor graşi nesaturaţi în 
substanţe cu grad mai mic de nesaturare. Creşterea vâscozității, 
a densităţii, mărirea indicelui de refracție şi a greutății moleculare duc 
la concluzia că, în cazul încălzirii grăsimilor, are loc un proces de 
polimerizare la care participă radicalii liberi ai acizilor graşi. 

In urma încălzirii grăsimilor se pot forma atât compuşi volatili, cât 
şi derivați cu greutate moleculară ridicată. 

Produşii nevolatili sunt formaţi din acizi graşi mai mult sau 
mai puțin degradați şi ciclizaţi, rezultați din hidroliza gliceridelor, 
a trigliceridelor transesterificate şi oxidate, a trigliceridelor în care un 
acid gras poate fi ciclizat sau doi acizi graşi uniţi printr-o punte din 
polimeri şi oxipolimeri intergliceridici. 

Cercetările efectuate de Pacquot şi Cuvier au urmărit 
transformările autooxidative suferite de uleiul de arahide şi de 
floarea-soarelui la temperaturi cuprinse între 50-140 C. Prin dozarea 
peroxizilor totali şi a epoperoxizilor s-a constatat că formarea 
acestora din urmă este cu atât mai importantă, cu cât temperatura 
este mai ridicată şi durata mai lungă. Cercetările au evidenţiat 
următoarele transformări: indicele de peroxid trece printr-un maxim, 
după care descreşte; valoarea maximă a indicelui de peroxid este cu 
atât mai ridicată, cu cât temperatura este mai scăzută, ceea ce 
demonstrează că viteza de descompunere a peroxizilor creşte mai 
repede cu temperatura decât viteza de formare; cu cât autooxidarea 
progresează, cantitatea de peroxizi scade, în timp ce proporția 
de epoxiperoxizi se măreşte; în general, autooxidarea este cu atât 
mai rapidă cu cât temperatura este mai ridicată; uleiul de floarea- 
soarelui, fiind mai nesaturat se oxidează mai rapid. 

Din punct de vedere nutrițional prezintă importanţă, în mai mare 
măsură, produşii nevolatili, care se acumulează ca urmare a unei mari 
diversități de reacţii, şi anume: formarea de acizi graşi liberi, oxiacizi 
şi oxipolimeri, sinteza de compuşi ciclici monomeri, dimeri şi polimeri. 

Incă din 1938, Irwin şi colab. au semnalat efectul dăunător al 
grăsimilor oxidate termic şi au constatat că acest efect este determinat 
de alţi factori decât distrugerea substanţelor nutritive, absorția lor 
fiind, în acelaşi timp, mult mai dificilă. 

Taschev şi colab. folosind în hrana şoarecilor uleiuri de porumb şi 
de floarea-soarelui, încălzite la 112-170 C, au constatat alterări histologice 
la nivelul intestinelor. Rezultate surprinzător de grave au fost comunicate 
de Binnet şi Wellers în condiţiile tratării termice mai puţin severe (180 
grade C, timp de 20 minute) a uleiului de arahide, a untului şi a margarinei. 
Ei au înregistrat, prin administrarea grăsimilor în proporție de 15% din 
rație, o mortalitate de 30-50%. 

Creşterea temperaturii de încălzire la valori peste 30% C măreşte 
mult gradul de risc. Incă din anul 1938, Roffo a menţionat că grăsimile 
animale şi vegetale, încălzite la 350! C, timp de 30 de minute, provoacă 
tumori canceroase. Raju şi Rojogopolian au observat la şobolanii hrăniți 
cu uleiuri nesaturate, care au fost încălzite timp îndelungat la 300% C, o 
micşorare a creşterii. Farmer şi colab. au arătat că o dietă ce conţine 
numai 10% uleiuri polimerizate termic au un efect nefavorabil 
asupra reproducției şi lactaţiei. 

Cercetătorii sovietici atribuie grăsimilor oxidate termic 
un important efect nociv. Markova şi colab. au studiat repercusiunile 
fiziologice ale încălzirii uleiului de floarea-soarelui, timp de 35 de ore, 
la 19% C şi au constatat că efectele sunt proporționale cu conținutul 
uleiului în produse de oxidare. După administrarea timp de 2 luni, în 
rația cobailor a grăsimilor cu conţinut de 4% produse de oxidare se 
înregistrează o micşorare a creşterii, reducerea conţinutului de proteine 
în sânge, inhibarea activităţii fostatazei alcaline etc. Aceleaşi efecte s-au 
observat folosind ulei cu 1,4% substanţe oxidate, dar după 5 luni de 
administrare, Bedulevici şi colab. au pus în evidenţă faptul că încălzirea 
grăsimilor, chiar la temperaturi normale de prăjire, provoacă 
o reducere a conținutului de acid linoleic şi a gradului de 
asimilare. 

In legătură cu posibilitatea ca grăsimile degradate termic să exercite 
un efect cancerigen sau cocancerigen, părerile sunt contradictorii. 
Vâşeslavova ajunge la concluzia că grăsimile încălzite la temperatura 
de 180-200 C nu sunt cancerigene: acest risc apare la o încălzire de peste 
300 C. Într-o lucrare ulterioară, autoarea menţionează că şi în 
cazul încălzirii grăsimilor la aceste temperaturi, când se atinge 
un grad de oxidare cuprins între 1 şi 3,5%, poate apărea un 
slab efect cancerigen. 

Nolen şi colaboratorii, folosind grăsimi încălzite, nu au constatat 
o diminuare a eficacității alimentare şi a utilizării digestive a lipidelor, 
în schimb au înregistrat o reducere a longevității. 

Din grăsimile încălzite şi oxidate s-au izolat peste 150 de componenți: 
hidrocarburi, derivați hidroxizi, ceto şi carboxi, compuşi 
ciclici cu diverse grade de nesaturare, substituție şi oxidare, 
produşi cu greutate moleculară mare, ca dimeri şi trimeri 
etc. Cercetările privind absorbţia acestor compuşi au arătat că peste 
125 de substanţe, marcate cu 14C, au fost izolate din limfă, ceea ce 
demonstrează o absorbţie destul de importantă a acestora. 
Monomerii ciclici, produşii hidroxi şi cetoesterii sunt uşor absorbiți şi 
trec în limfă. 

Studiile nutriţionale au arătat că monomerii la un nivel mai mic de 
0,15% nu au exercitat nici un efect dacă dieta a fost de bună calitate. În 
cazul administrării mai mult de 0,15% se constată hipertrofia 
ficatului şi un conținut mai mare de substanţe grase. 

Nu trebuie însă omis faptul că, din spirit de economie sau din 
neglijenţă, în unele unități de prelucrare se prelungeşte foarte 
mult perioada de utilizare a uleiului la prăjirea a diverse 
legume sau aluaturi, degradarea putând fi foarte accentuată. 

Causeret şi colab., analizând aspectele biochimice nutriționale şi 
toxicologice ale grăsimilor încălzite, susțin rezervele exprimate de 
numeroşi igienişti asupra restricției utilizării uleiului cu conținut ridicat 


518 


de acid linoleic şi linolenic în operaţiile care implică încălzirea 
prelungită sau repetată la temperaturi ridicate. Se recomandă ca la 
prăjire să se folosească grăsimi cu un grad redus de 
nesaturare. 

In cazul fabricării conservelor din produse prăjite se pot acumula 
până la 3% produşi de oxidare, care reprezintă riscul unor procese 
patologice. In Rusia s-a stabilit că limita maximă de produse de oxidare 
în fripturi, conserve de legume şi în concentrate poate fi de 1%. 

Cercetările făcute în ultimul timp privind încălzirea grăsimilor în 
condiții de laborator, la temperaturi ridicate, dar la un regim perfect 
controlat, au demonstrat că toxicitatea este determinată de 
monomerii ciclici Dacă această fracțiune este inclusă în reacție, în 
proporție de 10-20% animalele mor în mai puţin de 4 săptămâni. Din 
contră, fracțiunea polimerizată este mai bine suportată de animale, 
dar provoacă diaree şi depresia creşterii. 

In concluzie, grăsimile termopolimerizate sunt responsabile 
de numeroase efecte fiziologice ca: 

- reducerea utilizării digestive a uleiurilor polimerizate în paralel 

cu creşterea gradului de polimerizare; 

- mărirea dimensiunii diferitelor organe interne, în special 

a ficatului (în acest caz, responsabilitatea o au monomerii ciclici); 

- perturbarea metabolismului diferitelor vitamine; 

- modificarea, în mare măsură, a activităţii enzimatice tisulare; 

- sensibilizarea animalelor în cazul când administrarea uleiurilor 

încălzite se face în timpul perioadei de reproducție. (24) 


După evidenţierea toxicologică a tratamentului termic intens asupra 
uleiurilor alimentare, dar şi al alimentelor prăjite odată cu acesta - în 
continuare, ne oprim puţin asupra efectelor generate de transformarea 
grăsimilor vegetale nesaturate în grăsimi solide, de tipul margarinei 
şi a planctolului. 

Dacă margarina, ca înlocuitoare a untului natural, este mai puțin 
utilizată ca atare, de gospodine, în bucătărie - în schimb, laboratoarele 
de panificație, patiserie şi cofetărie, folosesc din plin acest produs (mult 
mai ieftin ca alte preparate naturale), în diverse produse făinoase, ce 
stau la baza multor meniuri tradiționale. 

Astfel, procesul de înlocuire a acizilor graşi cis cu forma trans 
(rigidizantă pentru membrana celulară), este clar precizată în 
„Toxicologia produselor alimentare“: 

In procesul tehnologic de hidrogenare a uleiurilor vegetale, în 
vederea obținerii unor grăsimi cu un punct de topire mai ridicat, 
asemănător grăsimilor animale (planctol, margarină), se formează o 
cantitate apreciabilă de acizi graşi trans. Fiind perfect absorbiți la 
nivelul mucoasei intestinale, acizii graşi trans se regăsesc în lipidele 
limfatice şi în lipoproteinele din serul sanguin. 

Acizii graşi trans pot fi încorporați în diferite lipide din membrane, 
ceea ce schimbă proprietăţile fizice ale fosfolipidelor care se 
manifestă, în primul rând, printr-o diminuare a fluidităţii 
membranelor. Cercetările în vitro au demonstrat că simpla înlocuire 
a acidului oleic cu izomerul său trans antrenează o diminuare a suprafeţei 
moleculare a fosfolipidelor. Filmul de lecitină trans este mai condensat 
decât omologul său cis, ceea ce lasă să se prevadă o diminuare a 

permeabilității membranelor faţă de cele în constituţia cărora intră 
lipidele cis, şi acesta va influenţa funcţiile membranei. 

In cercetările efectuate pe şobolanii nou-născuţi, supuşi unui regim 
suplimentat cu ulei de soia hidrogenat, care conţinea 15-30% acizi graşi 
trans, s-a constatat că aceştia sunt încorporați în diferite lipide ale membra- 
nelor. In cazul în care durata regimului a fost mai mare de 21 de zile, 
proporţia de acizi graşi trans găsiţi în membrane a fost cu atât mai ridicată, 
cu cât regimul a fost mai bogat în izomeri trans, existând deci o corelaţie 
directă. 

Diferiţi autori au demonstrat că acizii graşi trans din alimente, 
regăsiţi în fosfolipidele tisulare, ocupă în mod preferenţial poziţia 1 şi 
nu poziţia 2, ca izomerii cis. Din acest punct de vedere, acizii graşi 
nesaturaţi trans se comportă deci ca acizi saturați, cu care ei 
intră în competiţie pentru esterificarea pozițiilor 1. 

In cazul şobolanilor tineri, hrăniţi cu un regim care conţinea 15- 
30% ulei de soia hidrogenat, cu acizi graşi trans, s-a produs o diminuare 
de la 75 la 63% a acizilor graşi saturați cu cateană lungă, atunci când 
regimul s-a prelungit la 21 de zile. Fenomenul este mai accentuat când 
proporția de acizi graşi trans este mai mare. Se apreciază că această 
diminuare a conținutului de acizi graşi saturați este foarte importantă, 
iar încorporarea se poate explica prin competiția dintre acizii graşi 
saturați şi acizii graşi trans. 

Acizii graşi trans au un efect rigidifiant asupra 
membranelor celulare, dar acestea au capacitatea de a menţine 
fluiditatea normală, acționând asupra acizilor graşi saturați, care au un 
efect similar de rigidifiere, şi asupra conţinutului de colesterol, care 
reglează fluiditatea. 

Cercetările efectuate de Entressangles, asupra şobolanilor hrăniţi 
cu grăsimi ce conţin acizi graşi trans, au atras atenţia că există tendința 
ca să crească conţinutul total de lipide în ţesuturi, în detrimentul 
proteinelor. (24) 

Dacă manualul de toxicologie alimentară oferă detalii legate de 
înlocuirea, în interiorul membranei celulare, a formelor de acizi graşi 
cis cu formele trans - Daniel Reid, în „Cartea completă de medicină 
tradiţională chineză“, ne expune riscul prezenţei acestor compuşi în 
organismul uman. 

Aceste date, de mai jos, sunt preluate de Daniel Reid din observaţiile 
dr. Igram: 

Cel mai edificator exemplu privind proprietăţile carcinogene ale 
alimentelor îndelung procesate din dietele moderne sunt uleiurile 
vegetale hidrogenate: când în structura celulelor pătrund molecule 
denaturate din margarină sau alte grăsimi artificiale - ca urmare a 
absenței celor naturale din alimentaţie - respectivele celule nu mai pot 
răspunde corect solicitărilor, lăsând astfel cale liberă tumorilor 
canceroase. Fapt este că, potrivit „alchimiei alimentare“, organismul 
uman necesită un aport constant considerabil de enzime ac- 
tive (dintre care unele intră în organism ca enzime naturale în procesul 
de hrănire), dar singure, alimentele procesate nu pot oferi aceste 
elemente vitale, dimpotrivă, ele nu fac decât să consume aceste 
rezerve limitate ale organismului. 

În timpul celui de-al doilea război mondial, când untul a dispărut de 
pe piaţă, americanii au apelat la uleiurile vegetale pentru a obține un 

substituent, astfel apărând margarina. Ei au obținut acest produs prin 
încălzirea diverselor uleiuri vegetale la peste 500 grade F, hidrogenându-le 
apoi şi adăugând nichel drept catalizator pentru a le întări. Rezultatul 
acestui proces chimic este un substituent solid al grăsimilor natu- 
rale cu o structură moleculară similară plasticului. (vezi Pavel 
Chirilă) 

Când grăsimile naturale sunt eliminate din alimentaţie în favoarea 
uleiurilor hidrogenate, organismul este silit să folosească acele molecule 
de grăsime denaturată în locul acizilor graşi naturali ce lipsesc. 
Globulele albe ale sângelui - coloanele de sprijin ale sistemului imunitar 
- sunt dependente în mod particular de acizii graşi esenţiali. lată în 
continuare cum descrie doctorul Igram ceea ce se întâmplă cu 
globulele albe atunci când uleiurile hidrogenate înlocuiesc grăsimile 
naturale în dietă, citat extras din cartea sa „Mâncaţi corect sau riscaţi să 
muriţi tânăr“: 

„Membranele acestor celule încorporează grăsimile hidrogenate 
în structura lor. Când se întâmplă aceasta, globulele albe îşi 
încetinesc funcţiile, iar membranele lor se _ rigidizează. 
Asemenea globule albe sunt slabi luptători împotriva infecțiilor, lăsând 
organismul pradă tuturor tipurilor de afecţiuni ale sistemului imunitar. 
Cancerul sau infecțiile cu bacterii, ciuperci şi viruşi pot găsi uşor condiţii 
prielnice De fapt, una din căile cele mai rapide de a vă paraliza 
sistemul imunitar este să mâncaţi zilnic cantităţi semnificative 
de alimente îndelung prăjite sau grăsimi precum margarina 
Nu este de mirare că un consum exagerat de margarină, grăsimi nesa- 
turate şi alte grăsimi hidrogenate este asociat cu o mare incidență a 
diverselor forme de cancer. 

Pe lângă această maladie, consumul regulat de uleiuri hidro- 
genate şi alimente procesate este strâns asociat cu un risc 
crescut de arterioscleroză, boli cardiace, boli autoimune şi 
hipertensiune arterială. 

Grăsimile naturale sunt combustibilul preferat al inimii, celulele 
cardiace fiind specializate în conversia grăsimilor în energie. In acest 
scop, o substanţă nutritivă numită carnitină este necesară pentru 
eliberarea grăsimilor în celulă în vederea arderii. Grăsimile nu pot fi 
convertite eficient fără o cantitate adecvată de carnitină, scrie doctorul 
Ingram. 

Carnitina este un aminoacid sintetizat în ficat din alți doi 
aminoacizi - lisină şi metionină - ambii obținuți din surse 
alimentare. Dacă dispuneţi de suficiente rezerve de carnitină, puteți 
consuma toate grăsimile naturale pe care le doriţi, deoarece acest 
aminoacid ajută la arderea grăsimilor, în special la nivelul inimii, unde 
nu sunt niciodată stocate. Dintre vegetale cele mai bogate în carnitină 
sunt fructele de avocado şi germenii de grâu. 

Cele mai bune surse de acizi graşi esenţiali sunt: migdalele, 
nucile, seminţele de floarea-soarelui şi de dovleac, ananasul, fructul de 
avocado. Cele mai bune uleiuri sunt cele obținute prin presare la rece 
din măsline, porumb, floarea-soarelui, susan, şofran. “ (10) 


Din toate aceste constatări, privind toxicologia alimentară a 


grăsimilor, se remarcă „bogăţia“ toxinică, rezultată în urma oxidării 
grăsimilor polinesaturate, pornind chiar din momentul inițial de obținere 

a uleiului brut, până la fierberea în ulei (la temperaturi ce variază în 
jurul valorii de 200 C), a diverselor preparate alimentare. 

Dar, dincolo de toată această „toxicologie chimică“, nu trebuie să 
omitem nicicum aşa numita „toxicologie radiativă“ a preparatelor tratate 
termic. 

Astfel, acesta este foarte interesant evidenţiată, prin „radiografiile 
electronosrafice“ de tip Kirlian, de către H. Oldfield şi R. Coghill, în 
aceeaşi lucrare citată până acum, „Faţa nevăzută a creierului“: 

In seria de experimente efectuate, am remarcat diferenţe clare de 
radiaţie naturală între câmpurile diverselor obiecte studiate, diferența 
dintre untul de fermă, de provenienţă animală şi uleiul de măsline 
obținut prin presare la rece fiind cea mai notabilă. La eşantionul 
de ulei de măsline am remarcat o a doua emisie de energie radiantă, un 
fenomen singular înregistrat numai în cazul acestui produs (fenomen 
în privinţa căruia nu putem furniza nici o explicație). In următoarea 
imagine surprinsă, eşantionul de ulei de măsline este ca la început, iar 
tot ce am reuşit să obținem prin metoda Kirlian ca descărcare de tip 
corona la uleiul obținut din grăsimi de porc a fost o pată minusculă 
de culoare albastră fixată pe o placă altfel goală. (66) 

lată, la final, remarcăm, din citatul de mai sus, posibilităţi de 
realizare a unei alimentaţii şi industrii alimentare cât mai naturale posibil, 
în care untul de fermă şi uleiul presat la rece să fie componentele 
lipidice de bază. 

In acest fel, se respectă structura organică, levogiră a alimentului — 
pentru reabilitarea, menţinerea şi potenţarea la valori nebănuite, în 
prezent, a sănătății umane. Adică: pentru Viaţă, în ultimă instanţă! 


8.2.4.7 BĂUTURILE 


Băuturile, adică lichidele, reprezintă o categorie care poate fi 
înscrisă ca o grupă alimentară distinctă. 

Astfel, putem împărți clasa lichidelor în trei mari categorii: 

1. Lichide ce asigură aportul de apă în organism, aici intrând apa 
de robinet, dar şi sucurile nealcoolice din comerţ; 

2. Băuturile alcoolice fermentate; 

3. Băuturile alcoolice distilate. 

De la bun început, trebuie să precizăm că viziunea noastră include, 
ca lichid util şi cu adevărat compatibil organismului uman, apa organică. 
Aceasta se referă, fie la lichidul regnului animal (din lapte), a regnului 
mineral (apa de izvor, apa plată, dar şi apa simplă purificată şi energizată)), 
dar, mai ales, la lichidul regnului vegetal (apa de legume, sucurile din 
vegetale etc.). 

Aceste considerente se bazează pe ideea compatibilității între 
structura vie, levogiră, cum este apa organică (vezi 10.2), şi aceeaşi 
structură levogiră, a componentelor moleculare şi atomice, ale 
organismului uman. 

Această ipoteză este întărită şi confirmată prin experienţele ing. 
Marcel Violet, dar şi a altora, inclusiv din spaţiul românesc - care 
vor fi expuse pe larg la subcapitolul respectiv. 

Acum, prezentăm doar afirmaţiile seci ale manualelor de biofizică 
ale Facultăţilor de Medicină şi Agronomie, care doar afirmă, fără să 
explice exact, caracterele deosebite ale apei organice: 

O bună parte a apei care intră în alcătuirea sistemelor biologice (în mod 
deosebit în structura celulelor) manifestă proprietăţi fizice neobişnuite 
(se evaporă extrem de greu, nu îngheaţă nici la temperaturi cu mult sub WC, 
nu dizolvă cristaloizii, nu participă la osmoză etc.). Cercetările efectuate 
demonstrează că apa intracelulară are un grad superior de ordonare, 
semănând mai mult cu gheaţa decât cu apa lichidă. (68) 

O fracțiune din apa citoplasmatică este foarte rezistentă la desecare, 
nu îngheață nici la -20“C, nu are proprietăţi de solvent şi nu este 
transferată prin membrană). (67) 


Un aspect interesant se referă la relaţia dintre cantitățile de apă şi 
de sare ingurgitate, aceasta fiind de direct proporționalitate. Cu cât se 
ingurgitează mai multă sare, pe fondul toxinelor alimentaţiei tradiționale, 
cu atât se va simţi nevoia unui mai mare aport de apă obişnuită. 

Acest lucru este firesc, inclusiv din punct de vedere biofizic şi biochimic, 
ca aportul unui element, nu atât mineral, cât, mai ales, anorganic (clorura 
de sodiu) să atragă şi dizolvantul corespondent - apa obişnuită, devenită, 
prin poluare, o structură anorganică (adică antiorganică - vezi 10.2). 

Termenul de „mineral“ nu se referă la apa îmbuteliată în comerţ ca 
„apă minerală“ - de fapt, o „apă mineralizată“, cu oligoelemente 
minerale - ci la apa de robinet sau cea care se găseşte peste tot în 
natură, ca un component fundamental al lumii minerale. 

Treptat, cu ajutorul hranei naturale, depozitul de sare din orga- 
nism se dizolvă, edemele încep să dispară, țesutul subcutanat 
(umflat de lichid) diminuă progresiv, pielea devine netedă, 
organismul începe să se regenereze. 

Acestea sunt descrieri ale înfățișării celor ce folosesc acest mod de 
hrană şi de viaţă... 

De aceea, noi considerăm (şi experimentăm acest lucru), că, lichidul 
organic existent în lapte, dar, mai ales, în legume şi fructe (impropriu 
numit apă) - asigură întregul necesar lichidian al organismului. 


Referitor la băuturile răcoritoare, nealcoolice, de tipul sucurilor 
din comerţ, putem spune că, prezenţa în compoziţia lor a diverşilor aditivi 
şi adjuvanţi, a acizilor minerali, caramelului, a zahărului, chiar a 
concentratului din care se obțin sucurile (metode ce denaturează principiile 
active, vitale organismului) - orientează asupra calităţii acestora... 

De altfel, curentul de opinie ce conştientizează efectele negative 
ale acestora, este în continuă creştere, efecte toxicologice fiind prezentate 
pe larg în mass-media, dar şi în manualele de toxicologie, discutându-se 
mult în lumea medicală de efectele controversate ale acestora. 

Precizăm doar că, aceste preparate - promovate a fi produse pe 
bază de extracte „naturale“ (dar, în fapt, aceleaşi „prafuri“ devitalizate, 
„concentrate“ de substanţe chimice, exact ca în borcanele chimiştilor 
din chimia industrială), sau sucuri naturale pasteurizate şi sterilizate 
prin fierbere la 105°C, apoi stabilizate cu aceleaşi substanțe toxigene, 
controversate - ca marea majoritate a produselor denaturate, sunt 
concepute doar pe principiul comercial al rezistenţei în timp. 

In această deosebită afacere, există, însă, şi un „păgubit“: însuşi 
omul modern, dispus să-şi sacrifice sănătatea pe „altarul“ 
gustului!... 

In legătură cu băuturile alcoolice, lucrurile sunt şi mai clare. 

Intre cele două categorii de băuturi alcoolice, le recomandăm 

pentru consum, cu foarte mare moderație, pe cele fermentative, de 
tip bere şi vin (dar numai cele naturale, nechimizate, 
nepasteurizate etc.). 

Această recomandare e bazează pe calităţii lor, de a fi structuri vii, 
organice, produse prin procesul de fermentație naturală. Alcoolul 
rezultat este şi el natural, deci uşor de armonizat în structura tisulară. 

Insă, cum, ca în orice proces, doza contează, acelaşi lucru este valabil 
şi în acest caz. Prin ingurzitarea a multor litri de vin sau bere naturală, 
excesul creat va dezechilibra organismul, bulversând structurile intime. 

Exact acelaşi lucru se petrece şi în cazul excesului culinar, chiar în 
cazul produselor naturale! 

Numai că, în al doilea caz, linia de demarcaţie dintre foame şi 
saţietate, este mult mai uşor de sesizat, pentru a se lua măsura 
corespunzătoare (oprirea aportului culinar, fie el şi din produse natu- 
rale). In schimb, sesizarea momentului - pentru limitarea aportului 
produselor alcoolice fermentative, naturale - este mult mai greu de 
„surprins“... 

De aceea este nevoie de „dreapta măsură“. Cu atât mai mult, cu cât 
această „măsură“ nu are valoare fixă, pentru că, deşi oxidarea alcoolului 
etilic se face cu viteză aproape constantă, fiecare individ are propriul 
sistem enzimatic (microzomial etc.), mai mult sau mai puţin dotat, 
calitativ şi cantitativ. 

Mult mai dramatică este afectarea organismului, în urma aportului 
de alcool distilat, deci dextrogirizat. Asocierea structurii sale 
denaturate, cu excesul cantitativ şi de concentraţie, creează adevăratele 
„bombe energetice negative“, pe care le cunoaşte oricine... 

Aceste teribile efecte distructive, mai ales asupra ficatului, pot fi 
produse prin folosirea, în doze crescute, a acestor produselor alcoolice 
- iniţial de fermentație, supuse ulterior distilării - ca: ţuică, rachiu, 
coniac etc. 

De aceea, arabii le foloseau doar ca droguri (în sensul real al acestui 
cuvânt), în doze farmaceutice... 


În concluzie, lichidele - alcoolice sau nealcoolice - sunt 
compatibile cu organismul doar în forma lor organică, levogiră 
(şi în doze echilibrate). 

Această calitate poate fi transmisă şi apei anorganice, prin combinări 
cu elemente vegetale (acest aspect va fi aprofundat la subiectul dedicat 
emisiei radiative bioelectroluminiscente). 

Insă, cea mai importantă concluzie, se referă la stabilirea unei relaţii 
de directă proporţionalitate între cantitatea de clorură de sodiu (sarea 
rafinată de bucătărie) ingurgitată şi toxicitatea hranei denaturate 
tradiționale, pe de o parte, şi, pe de altă parte, cantitatea de lichid (în 
speţă apa organică) solicitată de către organism, prin senzaţia de sete. 

Ultima afirmaţie poate părea ciudată, dar se bazează pe propriile 
noastre experiențe şi trăiri: aşa cum, prin hrana total naturală şi 
netoxică, se „pierde“ senzaţia de foame, tot aşa, prin eliberarea de 
toxine şi prin neutilizarea sării (chiar şi a celei naturale, „sarea 
pământului“), se „pierde“, în timp, şi senzaţia de sete! 

Acest lucru nu este deloc întâmplător în evoluţia (pe plan fizic) a 
universului numit OM: eliberarea de senzații (gustative, olfactive etc.), 
pentru o firească desfăşurare a trăirii şi viețuirii... 

Dispar senzațiile şi revin trăirile sau, şi mai evident, eliberăm 
senzaţionalul pentru redescoperirea Trăirii - întru Viaţă, 
Adevăr, Sinceritate, Iubire! 

Acesta-i sensul firesc de evoluţie - de la gestul culinar 
natural şi digestia naturală, către Gestaţia unei Lumi Noi, 
trăind o nouă Digestie informaţional-spirituală... 


* 


* * 


La finalul acestui subiect de importanţă deosebită - în descoperirea 
toxicologiei culinare, a majorității grupelor alimentare, exceptând doar 
carnea - prezentăm un ultim citat, din deosebita lucrare a lui Tompkins 
şi Bird, „Lumea secretă a plantelor“: 

La începutul secolului XX s-a observat că bărbații din nordul Angliei 
şi sudul Scoției, care la vremea războaielor napoleoniene erau renumiţi 
pentru staturile lor înalte şi pentru forța lor fizică, datorită cărora erau 
consideraţi printre cei mai buni soldaţi din armata engleză şi de 
continentul european, au fost loviți de un fel de boală misterioasă care 
făcea ca adolescenții să crească mici, pricăjiți şi lipsiți de 
vigoare, astfel că în perioada războiului cu burii (1899-1902) un mare 
număr din ei fură declaraţi inapţi pentru serviciul militar. 

Ingrijorate de acest fenomen, autoritățile au trimis la faţa locului o 
comisie de anchetă care să stabilească de urgenţă cauzele acestui 
fenomen alarmant. Concluziile comisiei au fost că răul stătea în migrarea 
masivă a populaţiei spre oraşe, unde aerul poluat de instalaţiile indus- 
triale era nociv, şi mai ales în consumul de pâine albă, margarină 
şi zahăr rafinat. 

Dar asemenea lucruri, la începutul secolului XX, părură tuturor 
atât de absurde, încât nimeni nu le luă în serios. (33) 

Acest scurt, dar concentrat fragment, atrage atenţia asupra unei 
„triade toxice solide“, reprezentată de pâine, margarină, zahăr 
- ca exponente principale, care au îndepărtat actuala societate umană, 
de calităţile originare ale alimentelor. 

La rândul nostru, atragem atenţia asupra unei alte posibile „triade 
toxice“, de data aceasta lichidă: lapte pasteurizat, ulei rafinat şi 
băuturi distilate. 

Poate că, aceasta este şi mai periculoasă decât prima, prin forța 
crescută de penetrare a lichidului toxic, în torentul circulator şi limfatic 
al organismului! 

De aici, încă odată rezultă nevoia eliminării din alimentaţie 
a tuturor structurilor denaturate, în cadrul cărora, cele lichide 
ocupă un rol deosebit de important. 

8.3 ALIMENTAPIA NATURALĂ, 
PRODUSELE DE SINTEZĂ 2| PRELUCRARE 
CHIMICĂ INDUSTRIALĂ 21 PRODUSELE DE 
MANIPULARE BIOLOGICĂ 


8.3.1. PRODUSELE DE SINTEZĂ îl PRELUCRARE 
CHIMICA INDUSTRIALA 


În privința acestui tip de produse, s-au făcut deseori referiri, pe 
parcursul prezentării noastre. Acest subiect, al nocivităţii acestor factori, 
este conştientizat tot mai mult, fiind abordat, uneori bine sistematizat, atât 
în mass-media, cât şi în tratatele medicale de toxicologie şi igienă a 
alimentaţiei. 

De aceea, în continuare, vom realiza doar o trecere în revistă a 
acestora, fără a insista în mod special asupra vreunui grup de produse 
din această categorie. 

Astfel, putem clasifica substanţele de sinteză şi prelucrare 
chimică industrială, ce pătrund în organism, în trei mari categorii. 

lată o prezentare cât mai schematică a acestora: 


A. Conservanți alimentari: 


1. Conservanți fizici: 
a. Prin congelare, cu scăderea marcată a temperaturii şi cu 
distrugerea structurilor tisulare; 
b. Prin deshidratare - creşterea temperaturii (prin tratamente 
termice intensive); 
c. Prin radiaţii ultraviolete; 
d. Prin afumare (se formează HPA). 

2. Conservanţi chimici: 
a. Acidifierea cu acid acetic glacial (oţet sintetic); 
b. Sărarea cu clorură de sodiu (NaCl); 
c. Zahararea cu zahăr rafinat. 

3. Conservanţi sintetici - ce utilizează diferite substanţe chimice 

obținute prin sinteză chimică industrială: 

a. Substanțe ce se opun modificărilor biologice (antiseptice, 
antibiotice şi antigerminative); 
b. Substanțe care se opun acțiunii oxigenului (antioxidanți 
sintetici, chelatori)); 
c. Substanțe care se opun modificărilor fizice (lianţi, emulgatori, 
stabilizatori, spărgători de spumă, anticristalizanţi etc.). 


B. Aditivi 2i adjuvanți alimentari: 


1. Conservanțţi sintetici - prezentaţi anterior; 

2. Coloranțţi alimentari de sinteză; 

3. Aromatizanţi sintetici; 

4. Edulcoranțţi (îndulcitori) sintetici, de tipul zaharinei şi 
aspartamului. 

C. Produse denaturante utilizate de agricultura chimică, 
intensivă: 


1. Concentrate proteice pentru animale obținute din carcase de 
animale; 
2. Antibiotice pentru animale şi plante; 
3. Hormoni de creştere pentru animale şi plante; 
4. Îngrăşăminte chimice de sinteză; 
5. Pesticide: 
a. Insecticide; 
b. Fungicide; 
c. Erbicide; 
d. Acaricide; 
e. Nematocide; 
f. Rodenticide. 


Despre toate aceste elemente ale chimiei de sinteză, lucrurile stau 
foarte clar din perspectiva Alimentaţiei Naturale: prin tratamentele 
termice şi chimice, din cadrul procesării industriale, aceste produse 
(compuşi chimici, substanţe chimice pure, asemenea celor din deja 
celebrul „borcan al chimiştilor“) devin racemice, cu predominanță 
dextrogiră. 

Pentru relevanţa susţinerii ideii de mai sus, este suficient să ne 
remintim doar de exemplul thalidomidei, medicament sintetic, 
recunoscut a avea efect toxic (tocmai datorită racemizării soluției, 
obţinută industrial). 

Practic, toate substanțele enumerate mai sus, se obțin în combinate 
chimice. Acest proces de „chimizare“ a alimentaţiei a ajuns, în acest 
fel, la suprema sa exprimare. 

De aceea, poate, în ultimul timp se observă, tot mai frecvent, 
tendinţa unei abordări cât mai naturale — cel puţin din această perspectivă 
- a conservanților, coloranților, a aditivilor şi adjuvanțţilor de tot felul. 

Cel puţin în privinţa substanţelor folosite în agricultură, tendinţa 
este clară, mai ales în Occident, unde alimentele obţinute în sistem de 
agricultură intensivă - din îngrăşăminte chimice de sinteză, pesticide şi 
alți „ajutători“ sintetici de creştere - sunt tot mai marginalizate, tendinţa 
către utilizarea alimentelor „ecologice“, fiind cât se poate de clară. 

Chiar şi la acest nivel, al agriculturii ecologice sau biologice, 
avantajele pentru sănătate încă nu sunt foarte clar percepute la noi în 
țară, existând discuții controversate în acest sens. 

Insă, devine tot mai evident, cel puţin prin prisma teoriei alimentaţiei 
naturale, că moleculele sintetizate, dextrogirizate (deci, denaturate în 
urma proceselor tehnologice industriale), au o acţiune puternic negativă 
asupra organismelor vegetale şi animale, tratate în acest fel. 

Dar despre aceste efecte, mai puțin cunoscute, ne vorbesc pe larg 
manualele de medicină naturală. 


Înainte de a prezenta aceste aspecte, să amintim câteva efecte nega- 
tive ale unui conservant şi „aromatizant“, larg utilizat de fiecare 
„consumator“ de hrană tradiţională - sarea de bucătărie sau clorura 
de sodiu, alături de alte substanţe conservante, de tipul glutamatului 
sodic. 

Asemenea aspecte sunt evidenţiate, atât în lucrarea, deja amintită, 


xe 


a dr. med. D. Ornish, „Revoluție în terapia bolilor de inimă“, cât şi în 

diverse alte lucrări de promovare a naturopatiei: 

Rezultatele unor cercetări mai recente arată că alte forme de sodiu, 
ca hipercarbonatul de sodiu (praf de copt) sau glutamatul au, chiar la 
persoanele sensibile la sare, o influență mică asupra presiunii sanguine. 
După cum se vede, nu sodiul, ci clorura de sodiu este răufăcătorul. 
Glutamatul de sodiu, care este folosit frecvent pentru potenţarea 
gustului poate avea însă alte efecte nocive, nu nemijlocit asupra inimii, ci 
asupra sănătăţii dvs. în general. Cum rezultă din unele studii, glutamatul 
este cauza aşa-zisului sindrom al restaurantelor chinezeşti: eriteme 
de scurtă durată, bufeuri, transpiraţie, toropeală, sau dureri de cap, de 
care suferă 15-25% din vizitatorii restaurantelor chinezeşti după 
consumarea de mâncăruri cu conținut de glutamat. Mult mai îngrozitoare 
este totuşi o altă informaţie referitoare la efectele aminoacidului glutamat: 
consumat în cantități mari, poate vătăma creierul. Alte studii ale dr. 
John Olney de la „Washington University“ şi dxr. Dennis Choi de la 
„Stanford University“ au arătat că glutamatul de sodiu a provocat, la 
animale, vătămări ale creierului, deşi acest lucru nu a putut fi confirmat 
prin alte studii. (32) 

Sarea marină are în compoziţie aproximativ 100 de 
elemente, sarea de bucătărie numai două. Unul din cele două 
elemente este o adevărată otravă: clorul. El are o mare concentrare în 
sarea de bucătărie încât un pahar de soluţie concentrată de sare poate 
omori un om. 

Sarea de bucătărie este anorganică; adică nu este de proveniență 
vegetală sau animală. Ea nu conţine enzime. Omul consumă plante care 
au enzime de origine organică. Plantele sunt cele care transformă 
substanţele anorganice din pământ în substanţe organice. Deci omul nu 
este înzestrat de natură să consume materii anorganice. Ca urmare, noi 
eliminăm sarea fără să o fi schimbat în structura ei chimică. 

S-a constatat că omul nu poate asimila decât urme infime 
de substanţe anorganice; dintr-o linguriţă de sare, numai o milionime 
de gram, restul aproape rămâne în întregime să impurifice sângele şi 
organele. Astfele se stimulează starea de boală! 

Sarea de care omul are nevoie se găseşte suficient în 
alimentele crude. Dovada ne-o dă maimuța care trăieşte fără sare şi 
fără bolile care îl macină pe om. 

Sarea, odată înghițită cu alimentele, provoacă sete şi este necesar să 
bem apă, pentru a-i diminua toxicitatea, fiind un corp străin. Această 
apă pe care o bem ca să diluăm sarea din organism penetrează 
apoi şi uzează țesuturile, pereţii arterelor şi generează creşterea 
tensiunii. 

Soluția de sare de care vorbim se fixează în parte pe 
pereţii celulelor care alcătuiesc țesuturile. În aceste condiţii, 
greutatea corpului creşte, pielea capătă un aspect spongios şi 
noi tot timpul suntem chinuiți de sete şi de foame. Din cele 15- 
20 gr sare pe care le ingerăm în mod obişnuit prin alimentele consumate, 
rinichii noştri, în condiţii normale, nu pot elimina decât 5-7 gr, fapt 
care explică de ce cei care mănâncă sare mai multă transpiră anormal 
și suportă greu căldura. 


După această introducere, privitoare la sarea de bucătărie, în 
continuare, vom observa consecinţele nocive ale utilizării substanţelor 

chimice, care stau la baza agriculturii „moderne“ - în fapt, o agricultură 
chimizată şi denaturată (ca şi tratamentele termice ale alimentelor 
obținute din aceasta). 

Acest aspect ne este pe larg prezentat şi argumentat de un foarte 
bun specialist al domeniului, dr. biol. Petre Papacostea. 

Acest deosebit specialist - al „Agriculturii pentru Viaţă“, ne 
permite această corespondenţă, cu tipul de Medicină promovat în această 
lucrare - ne prezintă un model alternativ de abordare a agriculturii, în 
paginile Manualului de „Medicină Naturistă“, de sub redacţia dr. Pavel 
Chirilă. 

Fără alte comentarii, iată lungi extrase, din acest extrem de 
interesant şi incitant text, care îndeamnă la meditaţie - pentru 
aprofundarea unei profunde relaţii, existente între modul de preparare 
a alimentelor, şi modul de cultivare acestora: 

La 15 iunie 1978, ministrul de stat german ( RFG), Hans 
Eisenmann, în cuvântul de deschidere la seminarul internaţional „Sol 
sănătos, plantă sănătoasă - nutriție sănătoasă“ (München), arată 
că „dacă cu 120 de ani în urmă (1858) înființarea primei fabrici de 
îngrăşăminte chimice crea iluzia că se poate porni cu succes lupta 
împotriva foametei care va fi învinsă, această euforie nu numai Că s-a 
spulberat, dar oamenii au devenit mai lucizi. Urmările aplicării produselor 
industriale în agrofitotehnie au prilejuit un proces de regândire a 
problemelor, proces care trebuie să se destăşoare cu tot simţul răspunderii 
atât din partea oamenilor de ştiinţă, cât şi a statului german. “ 

La rândul său, fostul ministru al agriculturii din Olanda, Mansholt, 
autor al planului de dezvoltare a agriculturii intensive din ţările Pieţii 
Comune afirma, într-un interviu acordat în anul 1979 Buletinului IFOAM 
(Federaţia Internaţională a Mişcărilor de Agricultură Organică), tradus 
şi publicat de atunci în mai multe ţări: „Dacă vom continua să 
utilizăm substanțe chimice vom fi forţaţi să utilizăm pentru 
producția plantelor substanțe mereu mai toxice, care alterează 
echilibrul ecologic. Aplicarea de îngrăşăminte chimice în cantităţi 
din ce în ce mai mari în multe regiuni ale lumii va duce la fenomene de 
eroziune. Concluzia este: dacă vom continua astfel nu vom putea hrăni 
populația globului. Dacă lucrăm cu tehnologii gândite după 
criterii biologice vom putea face totdeauna agricultură. Atâta 
timp cât există soare, apă, sol şi microorganisme vom putea produce 
neîntrerupt, dacă asigurăm echilibrul ecologic. Există exemple care 
arată că având cunoştinţele necesare şi grija corespunzătoare, se pot 
obține producţii mari şi fără îngrăşăminte artificiale sau pes- 
ticide de sinteză. O agricultură integrată în ciclurile naturale necesită 
cunoştinţe ample în domeniul biologiei şi al agronomiei“. 

Această situație explică de ce se acordă o atenţie din în ce mai 
mare luptei pentru o agricultură gândită consecvent biologic, luptă 
începută în deceniul al treilea al secolului XX. In favoarea acestei lupte 
se pronunță, pe de o parte, cercuri de producători şi cercuri largi de 
consumatori din numeroase ţări, iar pe de altă parte este luată din ce în 
ce mai mult în atenţie de cercurile ştiinţei oficiale şi de cercurile politice. 
În cursul anului 1981 a fost inaugurată prima catedră de 
agricultură biologică din lume în cadrul unei universități de 
stat la Kassel, în Germania. 

Privind retrospectiv dezvoltarea agriculturii putem alege momente 

de cotitură din istoria acesteia pentru a analiza avantajele pe care le-au 
adus, dar totodată şi învățămintele care se pot trage în vederea unei noi 
atitudini care trebuie să facă parte în mod obligatoriu din ultima şi cea 
mai importantă revoluţie, după cele tehnico-ştiinţifice şi sociale, şi 
anume, revoluţia ecologică. Ne vom limita la două exemple. 

Timp de mai multe milenii producția agricolă s-a bazat în special 
pe energia solară exploatată cu ajutorul fotosintezei. Desigur, nu au 
fost milenii de simplă transmitere pasivă a unor tradiţii, ci milenii de 
acumulări; s-au constituit specii şi varietăți alimentare care stau în cea 
mai mare parte şi la baza alimentaţiei actuale, îmbogățită în lungul istoriei 
prin confruntarea experienţelor diferitelor popoare. 

În secolul al XVIII are loc însă o mare cotitură. Între anii 
1730-1738 se elaborează sistemul de asolament Norfolk, iar 
extinderea sa ulterioară a permis creşterea producţiei de grâu de 2,5 
ori. Această creştere a producţiei cu 250% demonstra în mod clar că în 
natură există conexiuni ale asociațiilor vegetale naturale pe care 
agricultura empirică de până atunci le suspendase sau nu le organizase, 
dar care pot deveni funcţionale printr-o organizare mai judicioasă a 
proceselor de producţie. Astfel s-a declanşat o reacție în lanţ: creşterea 
producției vegetale a făcut posibilă creşterea producţiei animale, iar 
aceasta a permis creşterea substanţială a producției de îngrăşăminte 
organice. Prin procedeele aplicate energia solară era utilizată cu un 
randament mult superior față de cel anterior, unele materiale şi energia 
reziduală din excremente fiind reciclate în beneficiul solului şi al plantei. 
Prin asolamentul Norfolk se organizau pur şi simplu canale 
noi de circulaţie a informaţiei biologice, a energiei şi 
substanțelor. Resorturi ascunse ale sistemului cuprinzând ca 
subsisteme solul, planta, animalul şi omul, existente în stare potenţială 
erau brusc activate şi revigorate. Se pusese în funcţie o lege biologică 
de integrare, chiar dacă acest lucru nu a fost pe deplin conştientizat, ci 
numai intuit. 

Un al doilea moment important asupra căruia ne oprim este 
fundamentarea utilizării îngrăşămintelor chimice de către Justus von 
Liebig, un mare chimist şi un mare om de ştiinţă înzestrat cu conştiinţă 
socială, ceea ce i-a permis ca după ce şi-a cristalizat concepția agrochimică, 
publicată în prima ediţie a lucrării sale de bază privind utilizarea chimiei 
în agricultură, să înceapă a observa şi să ia cunoştinţă de efectele 
produse de îngrăşămintele chimice. Conştientizarea efectelor nega- 
tive ale acestora a mers atât de departe, încât el a ajuns să afirme spre 
sfârşitul vieţii că îngrăşămintele azotate nu trebuie niciodată folosite. El a 
publicat cinci ediţii ale lucrării sale de bază. În mod regretabil, 
agrochimiştii nu citează însă nici în prezent decât prima sa ediţie, pe 
care îşi elaborează concepțiile care stau la baza agriculturii chimizate. 

Ingrăşămintele chimice destinate a asigura în primul rând 
aprovizionarea plantelor cu azot, fosfor şi potasiu prezentau anumite 
avantaje din care cele mai importante sunt o creştere rapidă a 
producţiilor vegetale şi o reducere a muncii de aplicare pe teren, 
deoarece în locul celor câteva zeci de tone de gunoi de grajd se aplică 
numai câteva sute de kilograme de îngrăşăminte chimice la hectar. 

În timp însă s-au înregistrat efecte negative care au alarmat 
încă din secolul trecut pe cei care îmbrăţişau nu numai aspectele pur 
economice, ci ansamblul problemelor. In prezent putem enumera pe 
scurt dezavantajele folosirii îngrăşămintelor chimice: 

- slăbirea rezistenţei plantelor la agresiunile agenţilor patogeni şi a 
dăunătorilor, necesitând găsirea de substanţe toxice pentru a 
asigura protecția lor; 

- scăderea capacităţii de păstrare în depozit, adesea înregistrându-se 
pierderi mari la această fază şi din nou utilizarea de substanţe 
care să împiedice dezvoltarea mucegaiurilor, dăunătorilor etc.; 

- alterarea sau pierderea însuşirilor organoleptice (fructe fade, 
produse cu gust neplăcut); 

- pierderea unor însuşiri caracteristice cum este aptitudinea pentru 
panificaţie a făinii de grâu. 

Efectul cel mai grav însă constă în alterarea solurilor, care, 
pierzându-şi structura, sunt supuse eroziunii mai mult sau mai puțin 
accelerate, apar diverse fenomene negative ca sărăturarea, acidifierea, 
excesul de umiditate. La acestea se adaugă compactarea care face 
imposibilă circulaţia prin sol a animalelor care contribuie la afânarea 
şi omogenizarea solului (râme, insecte etc.). „,Fertilizarea“ cu 
îngrăşăminte chimice duce la pierderea fertilităţii solului. Din 
această cauză trebuie avută clar în vedere deosebirea de conținut ale 
noțiunilor de productivitate şi fertilitate a solurilor. Productivitatea 
poate fi mărită cu îngrăşăminte chimice (de exemplu, nisipuri absolut 
nefertile pot deveni productive), fertilitatea este însă rezultanta 
funcţionării reţelei complexe de procese pedogenetice care sunt de 
natură bio-tizico-chimică, destăşurate însă sub semnul vieţii din sol care 
le reglează. 

La efectele negative amintite mai trebuie adăugate cele pe care le 
atrage după sine selecţia de soiuri cu capacitate mare de valorificare a 
îngrăşămintelor chimice precum şi unele preocupări ale ingineriei 
genetice actuale care ar putea avea repercusiuni deosebit de negative 
ca, de exemplu, crearea de soiuri rezistente la diferite pesticide semănate 
pe terenuri tratate cu erbicide care împiedică dezvoltarea oricăror altor 
buruieni. Astfel de tehnologii sunt extrem de profitabile 
institutelor care produc asemenea sămânță, dar aservesc ţările 
care o importă şi contribuie la poluarea mediului. In plus, 
măresc riscul pierderii de material genetic valoros şi nu poate garanta 
că asemenea culturi nu vor fi distruse de agenţi patogeni faţă de care se 
vor dovedi sensibile. 

Tragem o concluzie importantă: în timp ce succesul 
asolamentului Norfolk s-a datorat faptului că s-a bazat pe 
observarea viului, succesele chimizării s-au bazat pe succesele 
fenomenelor neviului, furnizat de rezultatele analizelor 
chimice. Ori, pentru a analiza orice organism, acesta trebuie mai întâi 
omorât, descompus: ceea ce se analizează este întotdeauna un 
cadavru. Ca nivel de organizare neviul este întotdeauna inferior viului. 
Astfel, schemele, raționamentele, calculele care se fac pe baza 
rezultatelor analizelor chimice sunt produsele unor reprezentări 
abstracte, care nu mai au, în general, decât legături vagi sau de tip 
inferior cu viul. In aceste condiţii se promovează o cunoaştere nerealistă 
iluzorie şi consecinţa este decepţia care urmează euforiei şi optimismului 
inițial. Prin chimizare s-au introdus factori de descompunere, 
de dezintegrare, un mers absolut opus celui determinat de 
asolamentul Norfolk, şi prin aceasta, ostil vieţii la toate 
nivelurile. 

În prezent dispunem de o bază teoretică solidă care permite să 
înțelegem cu claritate care este mecanismul bunăstării ecologice şi care 
este sursa generatoare de boală în biosferă, legată de agricultură. Cheia 
ne-o oferă teoria materiei biostructurate a lui Macovschi ( 1972). 

Solul viu este alcătuit din: 

1. coloizi organici şi minerali specifici cu suprafață activă mare, 
care tind să se asocieze în particule complexe, formând rețele şi pelicule 
prin ochiurile căreia sau în jurul cărora circulă; 

2. soluţia solului care conţine diferite molecule, atomi, ioni 
complecşi. 

În cadrul soluției solului au loc reacţii de sinteză sau de 
descompunere a diferitelor molecule, iar între soluţia solului 
şi coloizii acestuia au loc schimbări continui de substanţă. 
S-ar putea extinde, deci, şi la fiziologia sau biochimia solului noțiunile 
de anabolism şi catabolism, asimilaţie şi dezasimilaţie. 

Ansamblul materiei coloidale a solului este sediul speciticității unui 
tip de sol, ea purtând amprenta tuturor factorilor pedogenetici implicați, 
cum ar fi, de exemplu, materialul parental, speciile vegetale etc. 

intre materia coloidală şi soluția acestuia există un 
echilibru dinamic guvernat, la solurile fertile, sănătoase de 
materia coloidală. Când se favorizează o pseudofertilitate prin 
îmbogățirea artificială a soluţiei solului cu elemente nutritive pentru 
plantă, solul se îmbolnăvește şi devine sediul unor procese care, alterând 
fracţia coloidală organo-minerală, antrenează toată gama de 
fenomene care duc la moartea solului. Expresia poate să pară 
nepotrivită, dar dacă ținem seama că pe un sol sărăturat plantele devin 
din în ce mai rare, dacă ne gândim la solurile spulberate de vânturi în 
S.U.A. în anul 1934 de pe o suprafaţă enormă, fiind compromise mai 
multe milioane de hectare (Dorst 1970), atunci vom intui mai uşor că 
asemenea expresii corespund unei realități. 

Paralelismul constatat între structura materiei vii şi aceea a solului 
viu nu este o apropiere forțată, un rezultat al fanteziei, ci este o realitate 
funcţională care se traduce prin coordonări complexe în cadrul 
sistemului sol-plantă. Aceasta se verifică prin faptul că orice 
măsură agrotehnică care defavorizează materiile coloidale 
din sol se repercutează şi în calitatea plantei prin alterarea 
materiei biostructurate. Exemplul cel mai tipic este utilizarea îngrăşă- 
mintelor chimice cu azot solubil, care determină în sol degradarea 
humusului, iar în plantă scăderea relativă a conținutului de 
proteină pură, de celuloză, de polimeri în general pe de o 
parte, iar pe de altă parte, creşterea cantității de aminoacizi 
liberi şi de compuşi azotaţi minerali, precum şi creşterea 
cantităţii de zaharuri reducătoare, toți aceşti compuşi aflându-se 
în soluţia cu structură moleculară din celule şi din jurul celulelor. Putem 
spune că se înmulţesc pietrele de construcţie izolate în defavoarea 
construcției însăşi. La rândul lor, plantele care au asemenea 
caracteristici devin cauza unor alterări fiziologice în organis- 
mul consumatorilor animali. Astfel, pe lângă creşterea considerabilă 
a numărului animalelor sterile sau care avortează spontan, s-a putut 
stabili că la vaci care au păscut pa pajişti îngrăşate cu doze mari de 
azotat de amoniu (300-400kg/ha) se modifică în sânge proporția de 
methemoglobină care creşte de la 7-8% la vacile martor, care au păscut 

pe o pajişte neîngrăşată, până la 28-36% valoarea medie fiind de 30- 
32%(Vasu, 1986). Există, deci, o continuitate şi o interdependenţă între 
toate nivelurile biosferei. 

Solul, planta, animalul şi omul au un strămoş comun în stratul su- 
perficial străvechi al Terrei. Invelişul de soluri actual , ca urmaș direct 
al acelui înveliş primordial este legătura comună între toate celelalte 
regnuri şi dintre acestea şi întreaga planetă, de unde importanţa sa 
covârșitoare pentru lumea vie actuală şi solidaritatea perfectă a 
diferitelor regnuri vii. Orice defecţiune provocată artificial la oricare 
din aceste niveluri ale biosferei se repercutează în toate celelalte . Starea 
de sănătate sau de boală parcurge ca o undă întreaga biosferă. 

In viitor, orice tehnologie aplicată în agricultură va trebui să țină 
seama de necesitatea de a asigura coeziunea nivelurilor biosferei şi de 
a spori fertilitatea solurilor prin respectarea mecanismelor naturale. 
Acestea pot fi astfel organizate încât producţia să corespundă 
necesităţilor social-economice gândite însă conform cu rațiunea de a fi 
a lucrurilor. 

Odată înţeles corect raportul dintre cantitate şi calitate, devine evi- 
dent pentru oricine că lumea trebuie organizată consecvent în jurul 
ideii centrale de integrare a omului într-o ambianţă terestră pe care el o 
organizează în conformitate cu structura cosmică în care se află ca 
ființă bio- psiho-socială. Trebuie să se opteze pentru soluțiile 
cele mai economice dintre soluţiile biologice şi nu pentru 
soluţiile cele mai biologice dintre cele economice. Atunci se 
poate înţelege şi afirmaţia lui Pfeiffer: „Numai ceea ce este biologic 
just este şi economic avantajos“. Gândirea modernă descoperă că nu 
se mai pot elabora şi implementa tehnologii şi intervenţii umane în 
natură dacă nu se realizează o legătură strânsă între economie și ideal 
umanist. 

Prin hrănirea directă a plantelor cu forme solubile de elemente 
chimice se oferă totdeauna acestora o soluţie dezechilibrantă, în primul 
rând, pentru că este unilaterală. In aceste condiții apar următoarele tipuri 
de efecte speciale: 

1. Carenţe. In solul anormal solicitat să echilibreze soluţia nutritivă 
se ajunge treptat la o carenţare de alte elemente nutritive. Astfel, 
cercetări făcute în Franţa au demonstrat că aplicarea îndelungată a K a 
determinat carența de magneziu în aproape toate alimentele, carență 
care stă la baza a numeroase cazuri de tetanie, de exemplu , aşa numita 
„tetanie de iarbă“ a viţeilor, care pasc primăvara pe păşuni mult timp 
îngrăşate chimic. Dar carenţa de magneziu este în prezent foarte 
răspândită în toate zonele în care s-au aplicat mult timp îngrăşămintele 
chimice cu K. Astfel, în Polonia s-a constatat că în regiunile în care în 
secolul trecut s-au aflat sub ocupaţia germană şi austriacă şi în care s-au 
aplicat mult timp îngrăşăminte de potasiu, frecvenţa cancerului este 
mult crescută față de zonele aflate sub ocupaţia rusă unde nu s-au folosit 
îngrăşăminte chimice. Corelaţia inversă dintre Mg şi cancer este de 
mult cunoscută. _ 

2. Sensibilizări. Ingrăşămintele cu azot determinând o creştere 
rapidă (forțată) a plantelor duc la alterarea amintită a echilibrului dintre 
materia vie biostructurată şi soluţia cu structură moleculară, astfel încât 
plantele devin atractive față de dăunători, şi stimulează virulenţa şi 
creşterea agenţilor microbieni , cu alte cuvinte devin „mai sensibile“ la 

agresiunea paraziților. Aceasta obligă la căutarea de mijloace chimice 
toxice de combatere a paraziţilor. 

3. Intoxicaţii şi alte tipuri de îmbolnăviri. Acumularea enormă 
a nitraţilor în plantă creează pe de o parte riscul reducerii acestora 
la forme de nitriţi, săruri toxice cu efect mutagen care produc 
la sugari aşa numita „maladie bleue“ mortală adeseori. Ea este 
prilejuită mai ales de hrănirea copiilor cu morcov şi spanac. Pe de o 
altă parte, o bună parte din nitrații ingeraţi se transformă în organism 
în nitrosamină, substanţă cu caracter cancerigen bine stabilit. 
Argumentul că în organismul uman se formează în mod natural 
nitrosamină şi că, deci, aceasta nefiind o substanţă străină (xenobiotică) 
nu poate fi dăunătoare nu este valabil, dat fiind că se ştie de la 
Paracelsus că „numai doza face ca o substanţă să fie medica- 
ment sau otravă“. Astfel, organismul produce constant o cantitate 
mică de alcool etilic, care îi este necesară pentru buna sa funcţionare şi 
totuşi efectele patologice ale alcoolismului sunt bine cunoscute. 

Tabloul clinic al toxicității pesticidelor (fungicide, insecticide, 
erbicide etc.) este atât de bogat şi variat, încât nu poate fi nici măcar 
rezumat în cadrul acestui capitol. De la intoxicații acute, mortale sau nu, 
până la intoxicații cronice cu evoluţie lentă malignă (cancerogeneză), cu 
efecte mutagene (teratogene), cu suferințe greu de diagnosticat, tabloul 
este de o complexitate aproape inepuizabilă. 

Experimental gradul de toxicitate al pesticidelor se măsoară pe baza 
indicatorului LD50 (doza letală pentru 50% din animalele experimentate) 
exprimată în mg/kg de greutate corporală. Asemenea experimentări 
furnizează numai date legate de toxicitatea acută, letală, dar nu permite 
să se stabilească dacă substanţa are efecte mutagene sau dacă produce 
tumori. Desigur, există şi cercetări în acest sens, ele sunt însă mai rare. 
S-a putut stabili că insecticidele organosfosforice induc în intoxicaţiile 
acute: cefalee, amețeli, spasme musculare, încetinirea bătăilor inimii şi 
a respirației, paralizie şi comă. Efectele cronice ale aceleiaşi categorii 
de substanțe la şoareci pot fi fenomene de intoxicații (mame) şi anomalii 
la pui. Unele din aceste insecticide dau naştere la produşi de degradare 
care stimulează o floră bacteriană anormală, iar la şobolani induc 
formarea de tumori ale tiroidei şi hipofizei. Compuşii organo-clorurați 
(o altă categorie de insecticide) induc în intoxicații acute: cefalee, 
tulburări ale stării de conştiinţă, anxietate, stări de slăbiciune, crampe 
musculare; în intoxicaţiile cronice s-au înregistrat anemii grave datorită 
hematopoiezei anormale în măduva oaselor, cancer la şobolani şi 
şoareci. Unele substanţe din această categorie au drept consecință o 
reducere a fertilității şi malformații osoase ca membre diforme şi 
despicarea osului palatin (Monro, 1986). 

Deosebit de frecvente sunt mai ales în țările dezvoltate, 
unde chimicalele sunt utilizate pe scară largă, aşa-numitele alergii 
de care se ocupă două direcţii ale cercetării medicale: ecologia clinică 
întemeiată de medicul american T.D. Randolph (1984) şi psihiatria 
moleculară (Calatin, 1984). In cadrul preocupărilor acestor două 
domenii s-au evidenţiat fazele pe care le parcurge boala alergică: 
stadiul 1, alarma, simptome declanşate de primul contact cu o 
substanță sau un substrat mai complex (cefalee, vărsături, diaree etc.); 
stadiul al doilea, adaptarea, în care organismul pune în acțiune 
toate mecanismele de rezistenţă de care dispune. In această perioadă el 

se simte bine, uneori chiar mai bine în urma contactului cu alergenul. 
Acest stadiu are o durată variabilă de la individ la individ, putând uneori 
să se extindă la întreaga viaţă la cei cu o constituţie extrem de robustă. 
In această perioadă, totuşi, rezistenţa este din ce în ce mai slăbită de alți 
factori de stres (infecţii, solicitări fizice sau psihice etc.) şi în aceste 
cazuri bolnavul recurge din ce în ce mai mult la „stimulente“ cum sunt 
cafeaua, țigările, alcoolurile etc., pentru a se menţine pe „linia de plutire“. 
Stadiul al treilea, epuizarea; când orice contact cu alergenul 
declanşează stări patologice, organismul se simte bolnav, apar tahicardii, 
grețuri depresiuni, reumatisme, tulburări de memorie, halucinații, 
psihoze. 

Problema toxicității şi declanşării stărilor alergice se complică mult 
prin faptul că în prezent bolnavii nu sunt victima contactului cu 
o singură substanţă chimică, ci, în general, cu multe substanţe 
simultan, iar efectul combinat al mai multor pesticide, de 
exemplu, este complet necunoscut. Monro (1984) raportează 
rezultatele unor cercetări efectuate de Mort şi Broad (S.U.A.) privind 
situația pesticidelor remanente la 10 produse agricole (fructe şi legume). 
S-a constatat că 44% din 71 de probe conțineau 19 reziduuri de diferite 
pesticide; 24% din probe aveau mai mult de un pesticid, frecvente fiind 4 
substanţe, din care cel mai des întâlnit este DDT, a cărui utilizare 
fusese interzisă de 12 ani. 

Desigur, alimentele sunt purtătoare de substanţe poluante provenite 
şi din afara sferei agriculturii (surse de poluare legate mai ales de traficul 
auto şi de activităţile industriale). Totuşi, aportul agriculturii şi al 
industriei alimentare în degradarea mediului ambiant rămâne de o 
importanţă extrem de mare, ținând seama că alimentul reprezintă 
contactul cel mai intim al omului cu mediul ambiant. Efectele 
pesticidelor şi ale îngrăşămintelor chimice nu se reflectă numai în 
calitatea alimentelor, ci şi, în general, în calitatea mediului ambiant. 
Utilizarea pesticidelor reduce capacitatea funcţională a ecosistemului, 
având ca efecte: reducerea numărului de specii de organism din 
ecosistem prin distrugerea nu numai a insectelor dăunătoare, 
ci şi a numeroase alte organisme, printre care unii antagonişti 
foarte eficienţi în stăvilirea efectului de dăunători; modificarea 
lanțurilor trofice; modificarea legităţilor fluxului energetic şi al ciclului 
substanțelor nutritive, înrăutățirea calităţii solului, apei şi aerului; 
modificarea stabilității şi capacităţii de regenerare a ecosistemelor. 

Prin intensificarea folosirii pesticidelor, potrivit lui Pimentel, în 
numeroase cazuri productivitatea nici măcar nu creşte, ci, mai degrabă, 
scade. El dă ca exemplu plantaţii de bumbac şi livezi, în care aplicarea 
regulată a insecticidelor a determinat apariţia unor noi atacuri de insecte 
şi acarieni. Pesticidele înrăutăţesc şi fertilitatea solurilor. Pimentel de la 
Universitatea Cornell şi Edwards de la Staţiunea experimentală 
Rothamsted arată că prin aplicarea de pesticide în ecosistemele 
agricole şi în pajişti au fost deja decimate populaţii întregi de 
microartropode  (miriapode), iar viteza proceselor de 
descompunere şi mineralizare a fost redusă. La efectele nocive 
enunțate se adaugă faptul că folosirea insecticidelor determină apariția 
de populaţii de dăunători rezistente la substanţele toxice, necesitând 
diversificarea continuă a pesticidelor folosite. In prezent 400 de specii 
de insecte şi acarieni sunt rezistente față de insecticide, unele 

din ele faţă de cele mai diverse pesticide. Acest număr de specii este 
dublu faţă de cel care fusese înregistrat în anul 1965. Un efect deosebit de 
păgubitor este pierderea a numeroase populații de albine şi polenizatori 
datorită pesticidelor, ceea ce afectează şi plantele a căror polenizare 
depinde de asemenea insecte. Aceiaşi cercetători arată că efectele dăună- 
toare ale pesticidelor sunt şi mai mult amplificate de faptul că în cea mai 
mare parte ele se distribuie cu avionul şi că numai 1% din cele 50 000 de 
tone de pesticide utilizate anual în S.U.A. îşi ating ținta propusă, respectiv 
„dăunătorii“. Cea mai mare parte ajunge în mediul ambiant, unde 
acţionează ca substanţe toxice şi ca alergeni. „Aprecieri foarte prudente, 
afirmă primul autor citat, duc la o estimare a costurilor pentru întreaga 
societate de 1 miliard de dolari“. Studiul publicat în revista „Bio Sci- 
ence“, citat în buletinul IFOAM se bazează pe mai mult de 60 de indicații 
bibliogratice. 

In unele cazuri pericolul creat de pesticide este agravat de 
cheltuielile mari necesitate numai pentru o remediere parțială a situației. 
Astfel, în anul 1977 s-a interzis în California folosirea insecticidului DBCP 
(dibromclorpropan), un declanșator direct al cancerului gastric, după 
cum rezultă dintr-un studiu al serviciului sanitar de stat (Jackson, 1982) 
citat de bul. IFOAM amintit. Interdicţia survenea după 20 de ani de 
aplicare în grădini şi livezi, timp în care se distribuiseră peste 400 de 
tone într-o zonă cu o lungime de peste 1000 de km. Intr-un număr foarte 
mare de fântâni din terenul agricol s-a găsit un conținut de DBCP de 50- 
60 de ori mai mare decât limita considerată admisibilă. Până ce DBCP 
aflat în sol să se degradeze mai trebuie să treacă încă aproximativ 20 de 
ani. Privitor la această cantitate nu se poate lua nici o măsură. In zonă 
s-a înregistrat o frecvență a cancerului de două ori mai mare decât în 
alte regiuni cercetate comparativ. In prezent se pune problema instalării 
de filtre speciale ca anexă la aproximativ 10 000 de fântâni. 

Mai există, desigur, şi alte aspecte legate de practicile agriculturii 
convenţionale. Nu putem face aici o prezentare exhaustivă a lor. Ținând 
seama de faptul că agricultura are două sarcini majore de îndeplinit şi 
anume: 

1. producerea hranei pentru o populaţie în creştere, a unei hrane 
de calitate care să nu fie sursă de răspândire a bolii, ci a sănătății şi 

2. menținerea ei, eventual, sporirea fertilităţii solului, ca şi de faptul 
că agricultura convenţională nu răspunde decât cantitativ şi pe perioade 
limitate la prima sarcină şi negativ la a doua, este legitimă întrebarea: 
există oare o ieşire din impas ? 

Răspunsul este: da, există! 

Desigur, un asemenea răspuns poate lăsa nedumeriţi pe cei care 
s-au obişnuit să gândească agricultura numai prin prisma chimiei şi să 
justifice tehnologiile numai pe baza criteriilor economice mioape, care, 
în plus, nu ştiu cum se poate potenţa aspectul cantitativ prin utilizarea 
legilor biologice. Pentru că, aşa cum se afirma într-un raport 
american privind fermele biologice din S.U.A., dacă s-ar fi 
cheltuit aceiaşi bani pentru cercetări privind tehnologiile 
agriculturii biologice care s-au cheltuit pentru cercetările 
afectate chimizării, rezultatele ar fi fără îndoială superioare 
celor ce se obţin în prezent. 

Există o mare deosebire între a te ocupa în agricultură de detaliul 
biologic în cadrul unei concepții chimice şi între a avea o concepție 

biologică capabilă să interpreteze şi să integreze detaliul chimic care 
aparține totdeauna unui nivel de organizare inferior al materiei, 
subordonat viului în cadrul biosferei. 

Agricultura chimizată s-a interesat totdeauna de diferite aspecte 
biologice, dar le-a tratat ca pe nişte detalii, de cele mai multe ori dispar- 
ate. De aici, o incapacitate vădită de a ajunge la un sistem de 
tehnologii integrate şi integratoare. Atunci când căutarea de soluții 
noi se face în plus şi în cadrul unor atitudini pragmatice care pleacă 
totdeauna de la situații şi obiceiuri pe care caută să le deranjeze cât mai 
puţin posibil rezolvarea tehnologică implică şi un impact negativ din 
ce în ce mai accentuat. Abia atunci încep preocupări mai biologice, dar 
totdeauna de detaliu. Astfel efectul negativ al monoculturii, „oboseala 
solului“, caută să fie remediate prin rotații de tip grâu-porumb care 
abia dacă pot fi numite rotații. Rotaţiile se pot apoi complexa, dar dacă 
rațiunile care stau la baza rotației sunt de altă natură decât cele biologice, 
efectele vor fi totdeauna numai de atenuare a răului antrenat 
de chimizare şi nu de aplicare a unei agriculturi cu adevărat corectă 
din punct de vedere biologic, adică de rezolvare pe termen lung a 
menținerii fertilităţii solului, producerea de alimente sănătoase, 
asigurarea unor condiții de mediu în care omul să-şi realizeze bunăstarea 
ecologică. Căci evoluţia viitoare a lumii trebuie să se facă spre o lume 
în care legea să nu fie supraviețuirea ci supervieţuirea, adică 
trăirea fiecărui aspect al vieţii bio-psiho-sociale la nivelul calitativ maxim 
posibil într-o organizare armonioasă, etică şi echitabilă 
(Florea,Culea, 1974). Toate aceste imperative ale epocii actuale îşi pot 
găsi rezolvarea prin aplicarea concepției consecvent biologice în 
agricultură, cea mai avansată în această direcţie fiind şcoala de 
agricultură biodinamică fondată de Steiner în 1924. 

Organizarea unei „bioferme“ implică armonizarea celor patru 
niveluri ale biosferei în cadrul ei, din care cauză o biofermă perfectă are 
atât sector de producţie vegetală care asigură hrana pentru oameni şi 
animale, cât şi sector de producţie animală. Acesta din urmă asigură, la 
rândul său, materia primă pentru producerea îngrăşământului organic 
încorporat solului, precum şi unele alimente specifice: lapte, ouă. Omul, 
care este obligat să dezvolte nu numai o ştiinţă ecologică, ci şi 
o conştiinţă ecologică, este organizatorul acestui fragment de biosferă 
din care, până la urmă, trebuie exclusă orice urmă de chimizare. Din 
acest punct de vedere, fiecare biofermă este un unicat, purtând amprenta 
celui care o organizează, căci agricultura biologică este un sistem 
continuu perfectibil şi adaptabil; ea este agricultura unei epoci 
în care fiecare om trebuie să se dezvolte ca personalitate activă 
şi responsabilă. 

In biotermă se creează interacțiuni multiple care duc la o treptată 
ridicare a calității producţiilor şi a fertilității solului. In acelaşi timp producţiile 
cresc şi cantitativ până la un nivel care reprezintă producţiile echilibrate 
maxime. A menține apoi agricultura la acest nivel calitativ atins 
şi a-l extinde la toată suprafaţa agricolă este singura cale de a 
transforma în realitate afirmaţia că „atât timp cât există soare, apă şi 
microorganisme se va putea continua activitatea agricolă a 
omenirii“, ceea ce nu poate fi imaginat în cazul sistemului de agricultură 
chimizată. Agricultura biodinamică este o agricultură intensivă bazată pe 
respectul profund al tuturor legilor naturale care fac posibilă viaţa şi evoluţia 

ei pe pământ. 

Preparatele biodinamice sunt eficiente datorită caracterului lor 
informaţional. Ele organizează ambianța prin radiaţie specifică. 
Preparatele biodinamice au la bază unele plante medicinale, gunoi 
de vaci şi cuarț. Eficienţa mare a lor stă în procedeele care stau la 
baza obţinerii lor, procedee prin care straturile amintite se încarcă cu 
energii cosmice acţionând în procesele potasiului şi azotului (coada 
şoricelului), fierului (urzica vie), calciului (muşeţelului), siliciului şi 
potasiului (păpădia), fosforului (odoleanul) etc. 

Toate preparatele amintite introduse în cantități extrem de mici 
în grămada cu compost sau stropite pe sol sau plante, dirijează 
procesele din aceste diferite substraturi, astfel încât în final se obțin 
produse vegetale cu adevărat superioare. 

In urma celor arătate se poate înțelege de ce atunci când o 
fermă trece de la un sistem intens chimizat la sistemul de 
agricultură biologică este necesar să se scurgă un timp pentru 
a se înregistra rezultatele maxime. In această perioadă se reface 
în primul rând asociația de animale din sol, printre care râmele, puternic 
afectate de substanţele chimice. De asemenea, se refac treptat ciclurile 
naturale caracterizând dinamica diferitelor elemente nutritive pentru 
plante. Totodată furajul produs este consumat de animale, gunoiul 
obținut de la acestea este compostat şi va fi principala sursă de materii 
humice utile solului. Acesta aduce o vitalizare a părții solide a solului 
(complexul argilo-humic) şi nu a soluţiei solului aşa cum o realizează 
îngrăşarea chimică. Efectele încep să se simtă după 2-3 ani , când, de 
obicei, se înregistrează o scădere vertiginoasă a diferitelor 
tipuri de atacuri. Producțiile încep să crească în cadrul repetării 
unei reacții, de exemplu, de patru ani, iar rezultatele devin maxime 
după 9-10 ani de la introducerea sistemului biologic. După primii 2-3 
ani se poate renunţa complet la chimizare, menținută la nivel redus în 
primii ani pentru a se evita o scădere bruscă a producţiilor din lipsa de 
suport biologic activ în sol. Ceea ce se suprimă însă în mod obligatoriu 
de la început sunt erbicidele. In timpul acestor 10 ani de evoluţie biologică 
fertilitatea solului creşte, se înregistrează o creştere a calităţii 
la toate nivelurile, iar recoltele rezistă mai bine atât la perioade 
de secetă prelungită, cât şi în caz de precipitații mai 
abundente. Sunt semnalate printre altele, dispariţia fenomenului de 
băltire a apei, ceea ce înseamnă şi o reglare mult mai bună a regimului 
aero-hidric din sol. 

Un rezultat deosebit de important îl constituie observaţia făcută în 
Germania, că bolnavi cu dereglări metabolice foarte grave, care 
nu mai tolerau nici un fel de alimente obişnuite, au putut 
consuma foarte bine alimente provenite din ferma Talhof, unde 
aplicarea de preparate biodinamice s-a efectuat timp de mai 
multe decenii (Koepf şi colab.). 

In numeroase rânduri s-au semnalat unele fenomene de profundă 
semnificație ecologică: starea de sănătate excelentă a animalelor din 
crescătoriile fermelor conduse conform principiilor biologice, care se 
bucură de alimentaţie conformă cu necesităţile diferitelor specii. Se 
ține seama de faptul că o găină este făcută pentru o nutriție cu 
grăunţe şi nu cu praf de peşte, că o vacă este făcută să 
transforme iarba în lapte şi nu furaje concentrate etc. Păşunile 

și pajiştile au o floră complexă din care animalul primeşte toate 
principiile de care are nevoie. 

Howard citează cazul unor vite astfel hrănite care rămâneau 
sănătoase în ciuda faptului că boturile lor se atingeau la gardul despărțitor 
de botul vacilor din crescătoria convenţională învecinată în care toate 
vacile sufereau de o boală considerată a fi contagioasă. Datorită acestei 
stări de sănătate prosperă în fermele conduse pe baza principiilor 
biologice se reduc mult cheltuielile cu îngrijirea medicală a animalelor 
cărora nu li se administrează nici hormoni , nici antibiotice. In caz de 
îmbolnăvire se recurge la homeopatie veterinară şi la unele preparate 
speciale. Producțiile de lapte de aproximativ 6 500 1/vacă/an 
atestă eficienţa sistemului. 

In culturile vegetale dăunătorii obişnuiţi ai plantelor se găsesc în 
număr mic fiind ţinuţi în anumite limite de antagoniştii lor. 

In concepţia biodinamică nu se urmăreşte eradicarea 
buruienilor, întrucât reprezintă intermediarii corespunzători, 
capabili să mijlocească pământului echilibrul biologic necesar 
prin acţiuni specifice. Ele trebuie numai frânate prin anumite 
procedee culturale pentru a nu deveni concurenți ai culturilor 
principale. 

Roger (1972) face distincţie între buruieni supărătoare, 
buruieni plictisitoare şi buruieni utile. Intre acestea din urmă se 
găsesc unele care acumulează microelemente pe care le fac accesibile 
plantelor de cultură după încorporarea în sol. 

Acolo unde fermele sunt mai numeroase efectele se 
cumulează căci se creează zone cu semnificaţie ecologică. Păsările 
mici care se hrănesc cu insecte dăunătoare culturilor şi care mişcându-se 
pe suprafeţe mari au nevoie să fie protejate pretutindeni de contactul 
cu pesticidele care le este adesea fatal, găsesc condiţii de supravieţuire. 

In cadrul agriculturii biodinamice există o preocupare destul de 
pronunţată pentru cunoaşterea relaţiilor alelopatice dintre plante, adică 
a relaţiilor de într-ajutorare sau de dăunare a unor specii 
diferite de plante. 

S-a stabilit că urzica determină creşterea conţinutului de uleiuri vola- 
tile ale mentei, angelicăi, salviei, odoleanului, şovârvului. Gălbenelele 
favorizează majoritatea plantelor de grădină şi totodată exercită un efect 
de respingere față de multe insecte. Muşeţțelul favorizează 
dezvoltarea verzei şi a cepei. Urzica moartă şi hreanul, crescute în 
marginea culturii cartofului, resping gândacul de Colorado. De astfel, 
acest dăunător este defavorizat de însăşi îngrăşarea corectă a 
solului cu compost Unii agricultori au comunicat observaţia interesantă 
că pe plantele de cartofi în cuibul cărora la plantare se introdu- 
sese compost, s-a constatat uscarea ouălor acestei insecte. 
Usturoiul plantat în livezile de meri îndepărtează puricii de plantă 
(afidele). Menta, favorabilă culturii verzii şi roşiilor îndepărtează unele 
insecte ca furnicile, puricii de plantă, fluturele verzei şi atrage albinele. 
Petuniile favorizează fasolea îndepărtând totodată insectele care o atacă. 
In cultura mixtă de morcovi şi ceapă aceste plante îşi combat reciproc 
musca cepei, respectiv a morcovului. 

Am încercat să aducem, prin cele arătate în acest capitol o modestă 
contribuţie la prefigurarea unora din activităţile societății umane, aşa 
cum vor trebui să se desfăşoare în viitor pentru a restabili armonia 
dintre om şi mediul ambiant. De fapt, dezordinea produsă în mediul 

ambiant nu reflectă decât dezordinea interioară a omului 
frământat al secolului XX. Agricultura biologică este o agricultură 
prin care viitorul acționează deja în prezent, iar spiritualitatea 
românească cu deschidere largă spre înţelegerea integrării 
omului în natură care o caracterizează este o matrice gata 
pregătită pentru a iniția o nouă eră în acest domeniu. (1) 


Am lăsat textul dr. biol. Petre Papacostea să se desfăşoare firesc 
şi în continuitate, fără intervenții sau alte comentarii. Căci acestea ar fi 
de prisos în faţa textului unui biolog român ce, încă înainte de 1990, 
expunea la modul simplu, dar tranşant, imaginea reală a adevăratei 
agriculturi, cea biologică. 

Aspectul cel mai inedit al abordării acestuia, rezultă din propriile 
sale concluzii finale, în care se recunoaşte posibilitatea reală ca, pornind 
de la agricultura biologică (şi, implicit, Alimentaţia Naturală), entitatea 
umană să-şi regăsească propria sa identitate de ființă spirituală - care 
aparține, ca structură intimă, dimensiunii Viului, a energiei organice, 
organizatoare şi Creatoare! 

lată o concluzie de-a dreptul „metafizică“, pornind de la elemente 
inițial fizice, ştiinţifice, teoretice... 

Asemenea date ne oferă sensul practic al practicii şi al 
trăirii în Sensul Vieţii, prin Alimentaţia Naturală, având ca 
reper deosebit, agricultura biologică. 


Înaintea finalului, vom prezenta câteva importante semnale de 
alarmă, legate de efectul nociv al aportului de alimente chimizate, la 
care face referire acest subiect. 

Datele ne sunt oferite de acelaşi Manual de „Medicină Naturistă“ şi 
tot sub redacția lui Pavel Chirilă, dar într-o ediție mai recentă (1995). 

lată extrase din acest veritabil „rechizitoriu“, la adresa alimentaţiei 
bazate pe agricultura intensivă, a îngrăşămintelor, medicamentelor şi a 
multor altor produse de sinteză şi prelucrare chimică industrială (care 
agresează plantele sau animalele, la rândul lor înghesuite în adevărate 
„lagăre de concentrare“ - marile combinate agro-zootehnice): 

In afară de rolul lor nutritiv, alimentele pot fi şi factori terapeutici; 
dar pot fi şi factori etiopatogeni în multe boli , atunci când sunt mult 
alterate faţă de starea lor naturală. 

Alimentaţia modernă a adus o serie de mentalități aberante, care, 
împreună cu sistemele nefiziologice de creştere a animalelor şi de 
cultivare a plantelor, devin tot mai mult cauzele unor grave îmbolnăviri. 
lată câteva exemple: 

- folosirea excesivă a conservării prin frig (congelarea); 

- prepararea sofisticată, greu tolerabilă de tubul digestiv (fierberi 
sub presiune, prăjeli, coagulări chimice ale brânzeturilor, 
maioneze, budinci, creme îngheţate, supe instant, lapte praf etc.); 

- folosirea pe scară largă a unor produse care nu au existat în istoria 
naturală a alimentației: zahăr, margarină, ulei rafinat, alimente 
deshidratate; 

- sărăcia de pigmenţi vegetali; 

- înlocuirea alimentelor tari cu alimente moi; 

- renunţarea aproape pe nesemţite la alimentele crude; 

- folosirea abuzivă a cărnii, grăsimilor, alimentelor excitante; 

- scurtarea nepermisă a alăptării naturale a sugarului; 

- sărăcia de fibre alimentare (celuloză, hemiceluloză, pectinei); 

- lipsa convingerilor şi a practicii legate de postul alimentar; 

- folosirea apei de rețea bogată în clor şi fluor şi folosirea abuzivă 
a băuturilor răcoritoare mult chimizate; 

- abuzul alimentar cantitativ, în unele zone ale lumii; 

- poluarea alimentelor cu insecticide, îngrăşăminte chimice şi di- 
verse substanțe amelioratoare de gust, culoare, miros; 

- folosirea îngrăşămintelor chimice şi a insecticidelor, care fac prima 
pânză de apă a solului de neutilizat; 

- s-a ajuns la „performanța“ de a creşte 25 de păsări pe metru pătrat 
fără lumină naturală, fără să aibă cerul, soarele, norii, ploaia, 
vântul deasupra, iarba împrejur şi nisipul dedesubt; 

- animalele crescute în aglomerații sunt tratate cu antibiotice, vitamine, 
anabolizante, tranchilizante (din cauza unor instincte canibale), vac- 
cinuri etc.; 

- nivelul materiei organice a solului a scăzut în unele zone în ultimii 
20 de ani de la 4% la 2%, adică aproape de limita sub care încep 
procese de deşertizare ireversibile; 

- folosirea excesivă a laptelui praf. 

Nu există aliment oferit de natură care să fie nociv. Totuşi, 
astăzi alimentația s-a poluat şi s-a artiticializat atât de mult încât medicina 
naturistă trebuie să vorbească de alimente interzise şi alimente permise. 

Poluarea chimică a alimentaţiei este un dezastru ecologic şi un im- 
pact metabolic greu de suportat da către organismul uman. 

Redăm o listă de substanţe - produse ale chimiei de sinteză, sub- 
stante cu care specia umană nu s-a întâlnit niciodată până în acest secol: 

Bioxidul de sulf — folosit mult în conservarea alimentelor - este 
un gaz incolor mai greu ca aerul, cu miros caracteristic înțepător şi 
efecte iritante asupra mucoaselor, se transformă prin dizolvare în acid 
sulfuros; efectul antibacterian creşte cu creşterea acidității mediului; 
este utilizat pentru conservarea fructelor, pastelor, sucurilor, siropurilor, 
dulceţurilor, marmeladelor şi în vinificaţie. 

Sulfiții sunt eliminaţi sub formă de sulfați şi eventual taurină prin 
urină şi fecale. 

Acidul benzoic şi benzoatul de sodiu sunt de asemenea 
substanțe conservante mult folosite. Eliminarea se face prin urină sub 
formă de acid hipuric în urma combinării cu glicocolul. Acidul ben- 
zoic inhibă activitatea unor enzime digestive şi deprimă absorbţia 
substanțelor nutritive. 

Acidul salicilic şi salicilaţii - folosiți de asemenea mult pentru 
conservarea alimentelor - provoacă iritaţii ale mucoasei gastrice, grețuri, 
leziuni hepatice şi renale, sângerări prin scăderea timpului de 
protrombină, purpure, tulburări auditive tranzitorii, efecte teratogene. 

Unele concluzii ale Organizaţiei Mondiale a Sănătăţii arată că bu- 
tyl-terțiar-hidroxyanisol şi dibutyl- terțiar- paracresol cresc 
colesterolul sanguin şi grăsimile în sânge, iar la copii întârzie creşterea. 

Brioşele colorate galben cu cromat de plumb au dat intoxicații 
cu plumb. 

Hartwell demonstrează într-un studiu publicat de Institutul național de 
pentru cancer din Bethesda că coloranții ar avea proprietăți cancerigene. 

Ruth Marion Hicks a arătat că 50% din animalele de experiment au 
făcut cancer al vezicii urinare după ce li s-a administrat 10 săptămâni 

ciclamat de sodiu. 

Cercetări mai recente arată o strânsă legătură între nitriţii din apă 
şi cancerul digestiv (de cinci ori mai frecvent decât în zone cu ape 
curate); limita fixată de OMS ca fiind nepericuloasă este de 50 mg/l, iar 
ceecetarea s-a făcut într-o zonă cu 40 mg/l. 

Industria alimentară a diferitelor ţări a folosit de-a lungul timpului 
deferite substanțe cu care omul nu a fost obişnuit. 

Pentru țara noastră sunt avizate (1992) un număr de 713 pesti- 
cide şi alte produse de uz fitosanitar împărțite în 4 grupe de toxicitate 
în funcţie de doza la care mor şobolanii. 

Animalele crescute în ferme de mare productivitate au şi ele în 
bună parte o hrană nenaturistă; dăm de exemplu o reţetă folosită la 
îngrăşarea porcinelor: orz decorticat, grâu, şrot de soia, şrot de 
floarea-soarelui, grăsime, melasă, carbonat de calciu, fosfat dicalcic, 
sare, făină de carne, făină de peşte, lapte praf, sulfat de cupru, vitamine, 
minerale, colină, tărâță de grâu. 

Margarina: uleiul (cel mai adesea rafinat-bineînţeles) se amestecă 
cu o pudră fină de nichel, se încălzeşte la 400° C, se agită şi se tratează 
cu hidrogen industrial; după 8-20 de ore hidrogenul se fixează pe atomii 
de carbon nesaturațţi şi astfel rezultă un produs numit margarină, solid 
la temperatura camerei şi conținând grăsimi saturate, comparabile cu 
cea de porc. (52) 


Concluziile finale ale acestor texte, la care subscriem cu totul, legate 
de promovarea agriculturii biologice, pot foarte bine să fie aplicate 
şi concluziilor referitoare la subiectul nostru, al promovării unei 
alimentaţii biologice, ecologice. 

Noul curent, care se face simțit, tot mai puternic, şi la noi în ţară, 
încearcă să reafirme nevoia utilizării alimentelor biologice, adică 
vii, organice. 

În acest fel, ființa umană îşi oferă ocazia, prin Alimentaţia 
Naturală şi Ecologică, pentru o reală „reîntoarcere la natură“. 

Însă, mai mult decât atât, îşi oferă darul reîntoarcerii la Natura 
sa reală, aceea de OM!... 


8.3.2 ORGANISM ELE Pea AN GEN ETIC 


Discuțiile referitoare la OMG-uri sunt în plină desfăşurare şi eferves- 
cenţă, în această perioadă, de început de mileniu III. 

Acest subiect, modern şi „fierbinte“, este foarte incitant, având o 
importantă miză financiară şi chiar politică (tensiuni între SUA şi Uniunea 
Europeană, datorită viziunii diferite privind acest subiect - observaţie la 
nivelul anului 2003)... 

Înainte de a da citire informaţiilor, ce permit limpezirea acestui 
aspect (atât teoretic, fundamental, dar şi practic, legat de consecinţe), 
vom expune propria noastră viziune, legată de acest domeniu. 

Pentru aceasta, de la bun început este util să lămurim ce anume 
reprezintă imaginea oferită prin inițialele de OMG. 

Acestea - ca Organisme Modificate Genetic, exact după cum 
sugerează denumirea - sunt organisme aparținând regnului vegetal şi 
animal (deocamdată...), diferite de cele originare, aparținând aceleiaşi 
specii. Ele sunt obținute prin manipularea genetică, adică prin acțiunea 
„chirurgicală“ asupra genelor, a biotehnologului genetician. 


De la bun început, se cere precizată distincţia dintre cele două grupe 
principale de OMG-uri: organisme hibride şi transgenice. 
Asemănătoare din punctul de vedere al modificărilor produse în 
structura lor intimă (deci şi a posibilelor efecte, asupra celor ce ingurgi- 
tează alimentele produse în acest mod) - ele diferă doar din perspectiva 
mijloacelor şi a metodelor de realizare a acestor operații. 

Astfel, seminţele, plantele şi alte organisme hibride, rezultă din 
recombinarea genetică (încrucişare a genelor sau „crossing-over“), a 
materialului genetic de la două soiuri diferite, ale aceleiaşi specii. Cel 
mai cunoscut exemplu este oferit de vița-de-vie, ai cărei hibrizi rezultă 
din două sau mai multe soiuri, prin procesul binecunoscut al altoirii. 

In urma acestui proces, rezultă calităţi noi pentru hibridul obținut, 
în funcţie de dominanta genetică a unuia din cele două soiuri, cu efectele 
corespunzătoare. 

Se remarcă un numitor comun al acestui proces - atât pentru regnul 
vegetal (altoirea), cât şi pentru cel animal (corcirea), sau cel uman 
(metisarea). 

Dacă aceste procese se întâmplă oricum în Natură - într-o ordine, 
aparent dezordonată, ce asigură mişcarea, ineditul, noul în Evoluție — 
prin intervenţia conştientă a omului, lucrurile se schimbă rapid. 


Hibridizarea este un proces, totuşi, natural, cu minimă intervenţie 
umană (acesta are loc doar la nivel de organism). 

In schimb, manipularea genetică în laborator, implică un alt nivel 
de intervenţie (cel genetic), prin pătrunderea în miezul celulei - cu 
obţinerea organismelor transgenice. 

Intervenţia directă pe materialul genetic al organismului respectiv 
(vegetal, animal, iar recent şi uman!) determină modificări de fond 
genetic, mult mai profunde decât înainte. 

Energiile informaţionale eliberate, şi prea puţin controlate 
(tocmai pentru că sunt „manipulate“), se pot întoarce, în timp, 
împotriva „ucenicului vrăjitor“ (inginerul genetician). Pentru aceasta, 
este util a se revedea subiectul 4.5.3, referitor la terapia genică. 

Prin moderna inginerie genetică, în prezent este posibilă 
interacțiunea (intervenţia prin transfer) între materialul genetic a două 
specii diferite, sau chiar regnuri diferite! 

Ca la orice medicament alopat, şi „medicamentul genetic“ suferă de 
reacții secundare adverse. Noi vom vom menţiona doar două dintre acestea. 

Primul este legat de eliberarea unor caractere genetice nega- 
tive (gene ce comandă secreția de toxine, unele extrem de nocive), 
care au stat în latenţă, până la momentul intervenţiei genetice. 

Al doilea efect advers poate fi la fel de dur, chiar periculos, pentru 
specie: uniformizarea acesteia, cu slăbirea posibilității de adaptare, 
cu risc crescut de extincţie... 


Sperăm că scurtele lămuriri de mai sus, au ajutat la prefigurarea 
sensului şi semnificației acestei veritabile industrii biotehnologice, cu 

tot mai mare impact în industria alimentară, asupra alimentului, dar 
mai ales, asupra organismului uman... 

Pentru a înţelege, în mod real, care este acest sens şi semnificaţie, 
în continuare prezentăm extrasele cele mai elocvente, din diverse 
lucrări, mai mult sau mai puţin recente. 

Pentru aceasta, am apelat la informaţii din mass-media, prin 
preluarea unei scurte informări teoretice despre OMG-uri, a reputatului 
prof. dr. biolog Mihai Berca: 

Cromozomii sunt reprezentaţi de structuri specifice conținute în 
nucleul celulei. Ei sunt purtătorii informaţiei genetice, adică aceia care 
configurează speciile, rasele, hibrizii etc. 

Savantul T.H. Morgen în perioada 1910-1915 a elaborat teoria 
cromozomială a eredității, introducând noţiunea de genă. Se 
demonstrează totodată că genele sunt localizate în cromozomi, dispuse 
linear şi că ele, în calitate de factori ereditari, se transmit la urmaşi în 
bloc, în mod natural înlănţuite. Mai târziu s-a constatat însă că genele 
înlănțuite au tendinţa de a intra în gameți în alte combinaţii decât cele 
parentale. Fenomenul a fost numit crossing-over şi reprezintă un schimb 
reciproc de gene, o încrucișare cu apariţia unor organisme cu caractere 
noi. Incrucişarea şi selecţia au fost multă vreme instrumentele de bază 
ale ameliorării plantelor pe calea geneticii clasice. 

Mutaţiile sau mutantele sunt variaţii ereditare care nu apar ca urmare 
a unei încrucișări. Mutaţia reprezintă o variație bruscă de amplitudine 
diferită şi imediat ereditară, ce poate să apară spontan (ca urmare a 
unor factori naturali) sau artificiali, ca urmare a unor intervenții 
experimentale cu substanţe chimice sau radioactive. 

Manipularea materialului genetic la nivel molecular prin tehnici 
de mare fineţe a condus la apariţia unei noi discipline: ingineria 
(chirurgia) genetică. Pentru că noile gene sunt transferabile, s-au 
denumit şi transgene, iar noile organisme obținute se mai numesc şi 
transgenice. Noile plante obţinute prin transferul unei gene specifice se 
aseamănă 100% morfologic cu cele obişnuite. Ele au însă o serie de 
caractere dorite sau impuse: rezistenţă la boli (viroze, bacterioze, fungi ), 
rezistenţă la insecte (gândacul de Colorado, sfredelitorul porumbului 
etc.), rezistenţă la unele substanţe de combatere, randament crescut în 
producția utilă, indici superiori de calitate, îmbunătăţirea indicelui de 
conversie al apei şi elementelor nutritive, mărirea cantității de azot 
fixat, mărirea capacității de fotosinteză etc. 

S-ar putea ca şi printre organismele modificate să fie şi din acelea 
care, scăpând acurateţii cercetătorilor, să fie periculoase prin anumite 
efecte secundare. Unul din ele ar fi, de exemplu, acumularea genetică a 
unor insecticide naturale care să imprime rezistență organismelor la 
dăunători. 

La o reuniune găzduită de Academia Română în prima decadă a lui 
septembrie 1999, şi intitulată „Riscul introducerii plantelor modificate 
genetic“, dezbaterile s-au axat pe tema cultivării şi comercializării 
„OMG'-urilor în România. 

In declaraţia mass-media, printre altele, încă de atunci se preciza: 

Luând ca bază de discuţii rezultatele unor cercetători de la 
prestigioase institute internaţionale, unii reprezentanţi de la Institutul 
de Biologie al Academiei Române au tras un semnal de alarmă asupra 
riscurilor economice, ecologice şi politice prin introducerea în ţară a 


544 


plantelor transgenice înainte de a se cunoaşte toate consecințele asupra 
sănătății oamenilor. S-a ajuns la concluzia că 20% din speciile de plante 
transgenice pot scăpa în natură şi intra în contact cu plantele indigene, 
favorizând apariția unor hibrizi nedoriți. Genele pot zbura până la o 
distanță de 1,5 km. 

Românii, fără să ştie, consumă cartofi, produse de soia şi sfeclă de 
zahăr modificate genetic. S-a spus că soia transgenică ameliorată cu 
gena de la nuca de cocos s-a dovedit alergică pentru oameni, de aceea 
în anumite ţări din vest a fost imediat retrasă de pe piață. 

Ce se ştie cu certitudine până acum este că studiile de laborator au 
arătat că albinele care polenizează plante transgenice produc mai multă 
miere, dar au ciclul de viaţă mai redus, suferind şi o modificare a 
simţurilor native. Cartoful îmbunătățit cu gena extrasă din ghiocel a 
fost experimentat pe şoareci. S-a observat că micuţțele rozătoare s-au 
ales cu disfuncţii ale creierului, ficatului şi sistemului imunitar. 

La nivel mondial, circa 80% din populaţie nu acceptă alimentația 
modificată genetic. Cu toate acestea, marile companii îşi văd de treabă, 
deoarece afacerile sunt afaceri. Potrivit unor informaţii neoficiale, la 
noi în ţară, în mod ilegal, ar exista loturi de plante transgenice, culturi 
realizate cu „sprijinul“ unor firme străine, care au descoperit „paradisul 
financiar“ în România. 

O altă preluare din mass-media, realizează recenzia unei cărţi refer- 
itoare la acest subiect - apariţie editorială a primei jumătăţi a anului 1999: 

Maladia vacii nebune, hormoni în carnea de vițel, pui îndopați cu 
antibiotice şi a căror carne conţine dioxină, porci hrăniţi cu alimente 
„transgenice“ periculoase la consum...lată motive destule pentru a privi 
cu tot mai multă nelinişte conţinutul farturiilor noastre. Va deveni hrana 
o ameninţare? 

Pericolul poartă un nume: organisme modificate genetic sau O.G.M. 
„Peşte în căpşuni“ este titlul unei cărți apărute recent, ce lansează 
un veritabil strigăt de alarmă, potrivit revistei „France Dimanche“. 
Autorul său, Arnaud Apoteker, doctor în biologie psihochimică şi 
membru al asociației pentru apărarea mediului înconjurător Green 
Peace, denunţă ceea ce el numeşte „Hrana Frankenstein“... 

Pentru prima dată în lunga istorie a evoluţiei sale, scrie autorul, 
omul este capabil să producă noi specii până acum necunoscute în 
natură. Şi aceasta printr-o nouă tehnică a ingineriei genetice. Se extrag 
una sau mai multe gene dintr-un organism şi sunt inserate în genom, 
adică în ansamblul genelor unui alt organism. Marile companii 
industriale ale ingineriei genetice, cu mijloace financiare fabuloase, 
promit marea cu sarea, pornind de la această tehnică: culturi care rezistă, 
prin ele însele, la îngheţ sau la secetă, fabricarea unor medicamente 
noi. Ceea ce se pune la cale în laboratoare este uneori stupefiant. Astfel, 
s-a testat introducerea genei unui peşte de ape polare, în genomul... 
tomatelor, pentru reducerea pagubelor pe care le produce îngheţul sau, 
tot la tomate, a genei de scorpion, pentru rezistenţă la insecte. Pe când 
se va introduce peşte şi în căpşuni?...Şi mai surprinzător: implantarea 
unei gene umane în cartof pentru a-l face mai tolerant la substanţele 
metalifere prezente în sol. 

Cum arătam, scrie în continuare Apoteker, în aceste cazuri suntem 
încă la nivelul testelor. Dar să ştiţi că deja elemente nutritive funda- 
mentale, ca porumbul sau soia, modificate genetic se găsesc adesea ca 


545 


aditive în 60-80% din produsele alimentare curente, cum sunt bomboa- 
nele, cremele glasate, ciocolata etc... 

In aceste condiţii, riscul unui Cernobîl biologic se află la orizont. 
Există două riscuri principale. Primul este ecologic. Există mai multe 
milioane de specii vii şi altele sunt descoperite în fiecare zi. Nu se 
cunoaşte comportamentul a 90% din microorganisme, cum sunt 
bacteriile, de exemplu. Pe de altă parte, afirmă Apoteker, adoptarea 
sistematică de O.G.M.-uri în cultură riscă să reducă biodiversitatea. S-a 
putut calcula că la începutul secolului al XXI-lea nu vor mai rămâne 
decât 5% din varietățile de mere, pere, legume, grâu, orez etc., care 
existau la începutul secolului XX. 

Există, totodată şi riscuri de contaminare a mediului. lată două 
exemple, între altele. Se transmite unei plante de cultură o genă 
exterioară care produce o otravă pentru insecte. Această genă va trece 
în bălăriile care înconjoară planta şi care vor prolifera, sufocând celelalte 
plante din jur şi reducând astfel biodiversitatea. In plus, vor fi create 
„superinsecte“ rezistente la insecticidele clasice, poluanţi pe care această 
manipulare ar trebui să-i elimine! Deci va trebui să fie inventate pesti- 
cide sau insecticide mai puternice. Este o revenire agravată la însuşi 
punctul de pornire. Este absurd şi teribil de costisitor. Dar societăţile 
de inginerie genetică sunt deseori aceleaşi care produc pesticidele. 
Problema este, prin urmare, a profitului! 

Riscul cel mai neliniştitor priveşte sănătatea noastră. Anumite plante 
sunt rezistente la erbicide, prin manipulare genetică? In acest caz se 
produce mai puţină poluare chimică, veți spune. Dar cum erbicidul 
este conţinut şi produs de către planta însăşi, riscul este de a-l consuma. 
Or, aceste erbicide rămân otrăvuri periculoase pentru sistemul nervos 
sau sistemul imunitar al mamiferelor, între care omul. 

Asistăm la dezvoltarea unor alergii necunoscute, mai aminteşte 
Apoteker. Reacţiile sunt cauzate la subiecți sensibili de proteinele 
prezente în anumite tipuri de alimente. De exemplu, s-a ivit ideea de a 
se introduce o genă de petunie în unele plante alimentare. Riscurile 
unor alergii necunoscute, noi, sunt enorme şi nu pot fi testate științific 
în prealabil! Un alt lucru: faimoşii cartofi, cărora se doreşte să li se 
grefeze o genă umană pentru a-i cultiva în soluri poluate conținând 
plumb, mercur etc., vor fi desigur frumoşi ca aspect, dar vor fi îmbibaţi 
cu elemente din aceste metale foarte nocive pentru sănătate. Bunul simţ 
sugerează, de fapt, o depoluare a solurilor, mai întâi. 


Ultimele citate, cele mai relevante, le-am extras dintr-o lucrare 
(„Când va veni cometa“), cu un titlu mai puţin gastronomic, cât ...astro- 
nomic. 

Cu toate acestea, am descoperit în conţinutul acesteia, un deosebit 
capitol, cu relevante elemente care privesc subiectul abordat de noi, cel al 
OMG-urilor: 

Semințele sunt un element important, necesar pentru menţinerea 
vieţii pe Pământ. Fără seminţe, planeta noastră ar fi la fel de stearpă ca 
luna. De asemenea, după cum botaniştii cunosc, în privinţa seminţelor 
asemănarea (uniformitatea genetică) este un punct slab. 

Se pare că Sir Walter a introdus în Europa un singur tip de cartof, 
denumit „săpunar“. La sfârşitul secolului trecut, acest cartof a fost lovit 
de o ciupercă care s-a dezvoltat şi s-a răspândit. Toți cartofii au putrezit 

pe măsură ce flagelul s-a răspândit. Astfel a fost distrusă toată recolta de 
cartofi din Irlanda - marea foamete irlandeză - şi sute de mii de oameni 
au murit de foame, iar alții au emigrat în America. Se pare că oamenii nu 
dăduseră atenție unui element important care funcţionează ca un sistem 
de siguranță: marea diversitate genetică a naturii. Populaţia a învăţat 
pe propria-i piele că zicala: „nu miza totul pe o singură carte“ este 
adevărată. 

La scurt timp după foametea din Irlanda, „creşterea plantelor“ a 
devenit din ce în ce mai răspândită. Semințele „hibride“ au invadat 
domeniul „diversităţii genetice“. Mooney şi Fowler explică în cartea 
lor „Fărâmiţarea“: 

Numeroase seminţe au fost mult timp mai valoroase decât greutatea 
lor în aur... Poate cea mai teribilă catastrofă ecologică se desfăşoară în 
grădină. Pierderea diversității genetice din agricultură - tăcută, rapidă 
şi inexorabilă - ne călăuzeşte către o întâlnire fatală cu distrugerea: de 
fapt ne aflăm în pragul izbucnirii unei crize de nişte dimensiuni atât de 
mari, încât refuzăm să ni le imaginăm. “ 

Există mii de varietăţi de seminţe recunoscute, dintre care, multe au 
fost moştenite din tată-n fiu de sute de ani. Dacă o anume varietate nu mai 
putea fi folosită, exista mereu altele care să o înlocuiască. Ele puteau fi 
rotite foarte uşor şi, de obicei se plantau mai multe soiuri în acelaşi timp. 
Se ştia că similaritatea seminţelor este periculoasă. Dar un aspect la fel de 
important: seminţele de la plantele sănătoase puteau fi păstrate şi apoi 
utilizate în anul următor, ceea ce nu se poate face cu hibrizii! In marea lor 
majoritate, plantele hibridate sunt sterile. Dacă, printr-o minune ele reușesc 
să se reproducă, viabilitatea seminţelor scade foarte mult. Astfel că fermierii 
şi cultivatorii sunt nevoiţi să apeleze la companiile care comercializează 
seminţe; aceasta doar dacă nu reuşesc să descopere o companie de seminţe 
care mai vinde semințe standard, ce se înmulțesc prin polenizare, în 
acest caz seminţele fiind luate de la o plantă matură şi folosite anul următor. 

Există o explicaţie pentru faptul că seminţele standard sunt foarte 
greu de găsit. Pe 7 octombrie 1985, „The Virginian Pilot“ publica 
următorul articol: 

„Porumbul obținut pe cale genetică este prima plantă căreia L-a fost 
acordată un patent. Decizia, ce aparține Comisiei Statelor Unite, ar putea 
avea un impact major asupra industriei seminţelor de porumb evaluată 
la 3 miliarde de dolari pe an (nivelul anului 1985...).“ 

Într-un ca talog al seminţelor nonhibride, „Inventarul seminţelor de 
grădină“, Kent Whealy afirmă: „Legislaţia în domeniul patentării plantelor 
a contribuit la naşterea unui interes extraordinar din partea corporațiilor 
multinaționale pentru companiile de semințe. In cursul primei săptămâni 
care a urmat aprobării legilor privind patentarea plantelor în Marea 
Britanie, o companie numită RHM a preluat 84 de societăţi care 
achiziționează seminţe. Shell Oil din Anglia a achiziţionat 56 de asemenea 
companii de la apariţia acestor legi. Royal Dutch Shell a devenit aproape 
peste noapte cea mai mare companie de seminţe şi produse agrochimice 
din lume. 

În 1987 publicaţia „Reader's Digest“ a tras un semnal de alarmă 
într-un articol intitulat „S.O.S. - Salvaţi Semințele“. Articolul avea o tentă 
ştiinţifică şi se referea la opera lui Kent Whealy: 

„Revoluţia globală a hibrizilor a provocat schimbări majore, atât 

sociale, cât şi economice, dintre care, majoritatea sunt pozitive. Dar 
există şi primejdii ascunse pe care de abia începem să le conştientizăm. 
Pe măsură ce recoltele se schimbă, acelaşi lucru se întâmplă şi cu 
bacteriile care găsesc mereu noi modalități de a înfrânge sistemele de 
apărare pe care le construim pentru vastele noastre culturi de grâu sau 
alte plante. Când un hibrid cade pradă acestor atacuri, biogeneticienii 
trebuie să-l înlocuiască repede cu noi specii de hibrizi dotați cu gene 
mai rezistente. Pentru a continua, însă, aceste procedee, trebuie să găsim 
de fiecare dată materia primă genetică nouă. Aceste gene noi provin 
din trei surse: vechile plante din Centrele Vavilov, alte specii sălbatice 
cu care se înrudesc, precum şi plante care au căzut în dizgrație pe 
măsură ce apăreau noi hibrizi. Dar, ca o ironie a sorții, hibrizii din 
zilele noastre provoacă dispariția a numeroase soiuri de plante 
tradiţionale. 

In prezent, naţiuni întregi devin dependente de plante identice din 
punct de vedere genetic. Istoria ne arată însă pericolele pe care le 
presupune această monocultură. “ 

Moria Timms scrie: 

„În Europa, cultivarea sau comercializarea plantelor care nu sunt 
incluse în Catalogul Uniunii Europene este ilegală. Intr-o încercare 
deliberată de a elibera piaţa pentru a tace loc noilor varietăţi potenţiale, 
se întâmplă uneori ca sute de specii să fie şterse lunar din acest catalog, 
iar cei care violează prevederile lui sunt urmăriţi în justiţie. “ 

Cu mult înainte de publicarea cărţii „Semințele schimbării“, doctorul Wolf 
D. Storl a scris „Cultura şi Horticultura“, în care îşi exprima temerea: 

„Consecințele pierderii plasmei de la seminţele tradiționale sunt uluitoare, 
dacă ne gândim că, pe parcursul unei generații, oamenii ar putea pierde cheia 
sistemului evolutiv alimentar — în numele progresului. pentru dezvoltarea plasmei 
pierdute a fost nevoie de munca a generații întregi de fermieri şi grădinari. Toate 
acestea au fostaruncate, deoarece nu puteau fi adaptate la producţia automatizată. 
Uniformizarea cauzată de agroalaceri, unde hibrizii sunt selectaţi doar pe una 
sau două caracteristici, duce la o bază genetică foarte săracă pentru plantele 
alimentare. Grâul şi orezul «miraculos» ale Revoluţiei verzi, care înlocuiesc treptat 
plantele tradiționale, sunt complet dependente de o cantitate mare de energie 
furnizată de îngrăşămintele chimice, de insecticide, irigații şi maşinării de tot 
felul. Foarte rar hibrizii se pot reproduce normal...“ N 

Sun Bear şi-a exprimat şi el temerea în lucrarea sa „Zori Intunecate/ Zi 
Luminoasă“: 

„În Statele Unite şi Europa, plantele hibride au fost intens cultivate 
pentru a produce culturi de o înaltă calitate. Insă prin aceste proceduri, 
s-a ajuns la pierderea imunităţii plantelor şi multe dintre ele nu se mai 
pot apăra împotriva insectelor, bacteriilor şi ciupercilor. De asemenea, 
seminţele au fost programate pentru a rezista la îngrăşăminte şi pesti- 
cide. 

Un alt aspect important, referitor la plantele hibride este faptul că 
ele pot fi recoltate, dar semințele lor nu sunt bune de plantat. Astfel că 
trebuie să apelăm la companiile de care aparțin aceste seminţe, dacă 
vrem să avem o recoltă şi anul următor. Aşa că, în realitate, seminţele 
sunt proprietatea acestor companii care, la rândul lor, se află în 
componenţa unor corporaţii multinaționale. De când acestea au obținut 
monopolul asupra seminţelor hibride (prin situaţia expusă mai sus) 

fermierii au observat că preţurile cresc în fiecare an.“ 

Semințele hibride sunt „construite“ din genele şi stocul de plante 
deja existent, explică Ausubel. „Nimeni nu a reuşit încă să creeze o 
genă nouă (anii 1990). Acest tip de cultivare contribuie la apariţia mai 
multor varietăți, dar nu şi la dezvoltarea diversităţii. In prezent mai 
există doar 150 de plante alimentare, şi numai 20 dintre acestea produc 
90% din necesarul nostru de hrană. 9 sunt folosite pe scară largă şi 
formează trei sferturi din dieta umană. Dintre acestea, doar trei - orezul, 
porumbul şi grâul - reprezintă jumătate.“ 

In 1993, Uniunea Savanţilor Preocupați a făcut cercetări în ceea ce 
priveşte interesul pentru ingineria genetică şi biotehnologia agricolă. 
Articolul care a rezultat se intitulează „Biotehnologia este o primejdie 
sau o şansă pentru mediul înconjurător?“. lar răspunsul se află în aceste 
fragmente: 

„Ingineria genetică este un tip de biotehnologie care impune 
savanților să deplaseze genele în cadrul organismelor fără a fi opriți de 
barierele naturale. Tehnologii au transferat deja gene de la molii la 
cartofi şi de la peşti la roşii — şi acesta este doar începutul. 

Biotehnologia ne făgăduieşte că oile vor constitui o nouă sursă de in- 
sulină, dar nu exclude posibilitatea ca elaborarea unor forme modificate 
de viaţă în mediul nostru înconjurător să aibă consecinţe dezastruoase. 

Biotehnologia ne făgăduieşte că roşiile vor avea o durată mai mare 
de viață, dar are şi potenţialul de a elimina varietăţi sălbatice de fructe 
care s-ar putea dovedi necesare pentru combaterea unor bacterii. 

Companiile investesc milioane de dolari în crearea unor noi tipuri 
de recolte şi de animale pentru hrană şi diferite produse. Asemenea 
organisme prezintă combinaţii de caracteristici care nu pot fi găsite în 
natură. majoritatea sunt create cu intenţii bune, dar comportamentul 
lor poate fi complet imprevizibil. 

Savanțţii au transferat hormonii de creştere de la vaci pentru a pro- 
duce un peşte care să se dezvolte rapid, dar au plasat crescătoriile 
piscicole într-o zonă de câmpie, iar o eventuală evadare a unui exem- 
plar ar fi putut duce la o decimare a peştilor autohtoni. 

Recoltele programate să fie imune la viruşi ar putea să contribuie la 
crearea unor noi specii de microbi care să provoace mari pagube 
plantațiilor agricole. Rezistenţa la erbicide şi pesticide s-ar putea răspândi, 
ceea ce ar face ca procedurile de control chimic să fie din ce în ce mai 
dificile şi mai costisitoare. lar plantele create pentru a neutraliza substanţele 
cu un potențial toxic ar putea avea efecte neaşteptate, cum ar fi otrăvirea 
păsărilor care se hrănesc cu semințele lor. 

Este, de asemenea, posibil ca noile gene să ajungă şi la plantele 
sălbatice, dând naştere la noi soiuri de seminţe ale căror proprietăți 
«contagioase» ar putea afecta negativ ceea ce a mai rămas din 
diversitatea biologică iniţială a Americii de Nord. 

Această realitate este exacerbată de faptul că fondurile pentru 
biotehnologia genetică provin de la companiile chimice. Monsanto, 
DuPont şi Ciba-Geigy doresc să poată vinde mai multe pesticide şi 
erbicide, astfel că dezvoltă şi încearcă să comercializeze plante care pot 
supravieţui tratamentului cu aceste produse chimice. Marile companii 
industriale sunt mai preocupate de planurile de vânzări decât de efectele 
adverse asupra fermierilor, consumatorilor şi mediului. “ 

În numărul din luna iunie 1996 al publicaţiei „Earth Change Re- 
port“, Scallion arăta: 

„In luna martie, «New England Journal of Medicine» semnala că o 
genă de la nucile din Brazilia care fusese transferată în soia, îi conferise 
acesteia şi un efect alergenic. Cum rămâne atunci cu agenții alergenici 
mai puțin cunoscuți la care însă mulți oameni sunt sensibili?... 

Apoi nu trebuie să uităm nici de ameninţarea superburuienilor. 
Pare aproape comic - armate de grădinari luptându-se cu o buruiană 
mai rezistentă decât de obicei la chimicale, din cauza unui accident de 
inginerie genetică. 

Dar implicaţiile pot fi enorme. Savanţii din Danemarca au încrucişat 
o plantă, proiectată pentru a rezista la erbicide, cu una dintre rubedeniile 
sale, şi anume buruiana. Apoi au altoit hibridul cu o formă sălbatică a 
acestei buruieni. Au descoperit că rezistenţa la erbicide se transmitea 
următoarei generaţii de plante sălbatice, după cum se arată în publicația 
«Scientific American». Aceasta înseamnă că genele s-ar putea răspândi 
şi ar fi foarte greu de găsit şi controlat. 

In ciuda acestor descoperiri, Departamentul pentru Agricultură a 
Statelor Unite a propus simplificarea procedurilor de aprobare necesare 
companiilor care doresc să testeze pe câmpuri recoltele obținute pe cale 
genetică...“ (172) 


Acum, la finalul subiectului, ne-am propus să răspundem, în mod 
direct şi neconvențional, la întrebarea pe care, orice tehnolog modern 
sau „iubitor al ştiinţei şi tehnicii moderne“, o va pune cu bună-credinţă: 
de ce NU OMG-uri ? 

Dincolo de orice explicaţii ştiinţifice, mai mult sau mai puţin 
detaliate, esența răspunsului nostru ar putea suna în felul următor: în 
condiţiile în care recomandăm călduros (sau răcoros, în funcţie 
de sezon) eliberarea de dizarmonia hranei moarte, pentru 
pătrunderea în armonia alimentaţiei cu „lumină“, fără eforturi 
sau forțări, ci doar lăsând corpul, dorinţa şi sentimentul în 
Voia Vieţii, a Undei de Lumină, a Naturii însăşi - atunci, în 
mod evident, aceeaşi atitudine o recomandăm şi în cazul OMG- 
urilor. 

Astfel că, să lăsăm Inteligența Naturii (şi nu doar a materiei) 
să-şi desfăşoare Forța creatoare, exprimată prin Mutaţia 
Genetică Naturală - una a fiecărei clipe... 

Atunci putem spune cu încredere, poate chiar cu credinţă, că ființa 
umană - care încă se crede a manipula materia, energia şi 
informația genetică - începe să iasă din orbirea propriei 
automanipulări, eliberându-se de orgolii, egoisme şi alte 
decadente „-isme“, pentru „întruparea“ OM-ului (precum 
fluturele din crisalidă)! 


În acest fel, OM-ul îşi regăseşte Sensul: de la Manipularea 
multiplelor planuri (şi, în primul rând, a lui însuşi), el revine 
pe drumul Re-Cunoaşterii - prin Mutaţia Genetică Naturală a 
fiecărei Clipe, spre TransMutaţia Spirituală Eternă... 

Capitolul 9 


PRINCIPALELE ARGUMENTE 
TEORETICE 2| PRACTICE MEDICALE, 
DE EXPLICARE A SENSULUI 
TERAPEUTIC 
AL ALIMENTAPIEI NATURALE - 
DEZINTOXICAREA CU AJUTORUL 
FIBRELOR VEGETALE 


9.1 SCURTĂ PREZENTARE A IERARHIEI 
PRINCIPALELOR CAI DE DEZINTOXICARE 
A ORGANISMULUI 


Acest capitol abordează subiectul fibrelor vegetale alimentare, 
văzute a fi deosebit de importante în procesul preventiv şi terapeutic, 
declanşat prin Alimentaţia Naturală. 

Etapele de conturare a unei imagini cât mai holistice şi reale - a 
ceea ce reprezintă, cu adevărat, fibrele vegetale — se vor desfăşura firesc, 
fără prea multe comentarii din partea noastră. Credem că imaginile 
rezultate din citatele expuse - în cea mai mare parte, din tratatele de 
biochimie şi igiena alimentaţiei - vor vorbi de la sine, de esenţa 
conceptuală a ideilor promovate de noi. 

Ineditul nu constă în valoarea propriu-zisă a datelor citate, ci în 
modul de aşezare a acestora, şi a concluziilor deloc surprinzătoare, ce 
se pot desprinde în această nouă abordare („nouă“ doar pentru 
medicina de tip alopat). 


Primul subcapitol abordează subiectul „ierarhiei“ principalelor căi 
de dezintoxicare din organism, pentru o mai bună înţelegere a 
contextului în care este plasată metoda propusă de noi. 

De aceea, fără prea multe alte comentarii, intrăm în subiectul 
susținere a procesului de detoxifiere a organismului. 

Intr-o ordine a creşterii importanţei acordate fiecăreia, aceasta poate 
arăta în felul următor: 

1. Calea pulmonară 

2. Calea cutanată 

3. Calea renală 

4. Calea digestivă, cu sistemul hepato-intestinal 


În cadrul acestei configurații, rolul dominant revine căii diges- 
tive, adică tubului intestinal şi celei mai mari glande din organism, 
care este ficatul, prin calea hepatică. 

Dar să o luăm pe rând, cu o sumară prezentare a fiecărui sistem 
detoxifiant în parte. 

1. Calea pulmonară, cea mai puţin reprezentativă, participă la 
degajarea unor acizi organici volatili şi a altor gaze toxice, dizolvate 
sanguin, degajate prin expiraţie. Acesteia, însă, îi poate creşte 
importanţa, în cazul unui aport toxinic masiv, prin creşterea eliminărilor 
toxice. Cea mai bună dovadă, în acest sens, o oferă mirosul neplăcut 
oferit de expiraţia bolnavului respectiv... 

2. Calea cutanată are o importanţă crescută, în ierarhia proceselor 
purificatoare ale organismului. Prin suprafaţa sa întinsă (aproximativ 
2 m? la adult), pielea oferă un „generos“ spaţiu de eliminare a toxinelor, 
prin intermediul glandelor sudoripare (din hipoderm). Acestea pot 
asigura, la nevoie, o secreție constantă şi continuă, excretând cantități 
remarcabile de substanţe toxice. Acest aspect devine evident în cazul 
unor disfuncţii renale: excreţia toxinică este parţial preluată de această 
importantă cale de eliminare. 

3. Calea renală este percepută ca una din principalele metode de 
dezintoxicare a organismului. Prin ultrafiltrare glomerulară, reabsorbţie 
şi secreție, formele toxinice reziduale, nocive funcționării optime a 
organismului, sunt drenate spre calea renală, care asigură, prin micţiune, 
eliminarea acestora din organism. Acest aspect este deosebit de impor- 
tant, prin filtrarea continuă a întregii cantități de sânge al organismului, 
realizându-se o constantă şi periodică purificare a acestuia. 

Pentru unii dietoterapeuţi naturopaţi, această cale este văzută ca 
fiind chiar mai importantă decât cea digestivă. Prin practica pauzei 
alimentare, cu utilizarea doar a apei (distilată energizată, cea de le- 
sume - „apa vie“), cea mai solicitată structură devine cea renală, în 
timp ce sistemul hepato-intestinal îşi diminuă foarte mult activitatea. 

Nu înseamnă, însă, că sistemul digestiv intră şi el „în pauză“, căci 
ficatul îşi continuă procesul de metabolizare a toxinelor, mobilizate de 
sânge în timpul acestei pauze alimentare, în timp ce zona intestinală 
este solicitată prin procedura clismelor... 

4. Calea digestivă considerăm că prezintă, poate, cea mai mare 
importanţă în eliminarea produşilor toxici. În măsura realizării 
tranzitului intestinal normal, prin această cale se realizează eliminarea 
toxicelor ingerate şi neabsorbite de organism, a pismențţilor biliari 
nefolositori acestuia (oxidaţi în colon la urobilină şi stercobilină), cât 
şi a produşilor toxici de degradare rezultați din acțiunea bacteriilor 
colonice de putrefacție, împreună cu „reziduul alimentar nedigerabil şi 
nefolositor al organismului“ (fibrele celulozice). 

Totuşi, la prima vedere, rolul acordat acestei căi pare a fi mai 
degrabă secundar. În realitate, tocmai prin prezenţa şi intervenţia 
„reziduului nedigerabil“ (fibrele vegetale) - asupra toxinelor prezente 

în sânge şi depozitate în diferite locuri - această cale capătă o importanță 
capitală. 

Este exact ceea ce ne-am propus să demonstrăm în subcapitolele şi 
subiectele următoare, pentru a putea evidenția şi teoretic, conceptual, 
strict ştiinţific, ceea ce este evident pentru cel care practică Alimentaţia 
Naturală ca mod de viaţă: o eliberare de boală şi degenerare, 
prin descărcarea corpului de toxicitatea, în primul rând, 
fizică... 


9.2 CONCEPTUL DE „FIBRE VEGETALE“ 
(„COMPLEX AL FIBRELOR ALIMENTARE 
VEGETALE“) 


Aşa cum precizam în introducerea acestui capitol, până către final 
ne vom „retrage“ comentariile şi aprecierile, lăsând vocea pură a ştiinţei 
să „vorbească“ şi să prezinte, în mod sistematizat, care sunt principalele 
imagini, idei şi argument (atent selectate), care susțin şi conturează - 
treptat şi cu răbdare - o imagine cu adevărat holistică, a sensului 
preventiv şi terapeutic, al fibrelor vegetale alimentare. 


Astfel că, iată principalele elemente, care sunt propuse a fi luate în 
studiu: 

Conceptul de fibre este în primul rând fizic şi desemnează un ma- 
terial linear, unidimensional, cu rezistenţă la tracțiune şi având o anumită 
flexibilitate. Deşi termenul este utilizat încă din 1672, interesul asupra 
acestei probleme se reînnoieşte mai târziu, fiind stimulat prin cercetările 
de biochimie a plantelor, iar implicaţiile nutritionale încep să fie 
semnalate după 1950. 

Sintetizând experiența personală, datele de fiziopatologie şi 
biochimie intestinală, precum şi cercetările epidemiologice, Trowell şi 
Burkitt au elaborat teoria deficitului de fibre alimentare ca şi cauză 
comună a unui grup important de boli metabolice şi degenerative. 

Din punct de vedere botanic se face diferenţierea - mai puțin 
utilizată - a fibrelor alimentare după proveniența lor: perete celular, 
membrană sau substanţe de depozit. 

Cea mai largă răspândire o are definiţia fibrelor în termeni 
nutriționali. 

Conţinutul termenului de „fibre alimentare“ este imprecis şi supus 
restructurărilor. Conceptul iniţial a fost revizuit în anii 1972 şi 1974 de 
Trowell ca „reziduul din plante rezistent la hidroliza de către enzimele 
digestive la om“. In prezent sub termenul de fibre alimentare se 
includ toate polizaharidele de stocaj nedigestibile şi lignina 
din peretele celular. In felul acesta termenul acoperă toate 
structurile polizaharidice şi lignina, care părăsesc nemodi- 
ficate de către secrețiile digestive ileonul terminal şi pătrund 
în colon. 

„Complex al fibrelor alimentare“ este un termen care are o 
arie de cuprindere mai largă şi include „toate polizaharidele structurale 
şi lignina din fibrele alimentare, împreună cu toate substanţele chimice 
asociate natural şi concentrate în jurul polimerilor structurali“ ca: fitaţii, 


553 


substanţe azotate, lipide, unele minerale, în special oligoelemente, care 
sunt reduse prin prelucrarea alimentară modernă (Trowell, 1972, Spiller 
şi colab., 1975). 

Pentru a explica rezultatele contradictorii obținute de echipe diferite 
de investigatori, se propune o precizare suplimentară, prin utilizarea 
termenilor de „fibre nepurificate“ (materialul fibros al pereţilor celulari 
şi o serie de factori asociaţi) şi „fibre purificate“ (componenți purificați, 
care provin din peretele celular al plantelor) (Spiller şi Amen, 1976). 
(53) 

Termenul general-aceptat de fibre alimentare a fost inventat de 
Hipsley, în 1953, în efortul său de a descrie glucidele neutilizabile din 
alimentele vegetale. Dreher a găsit peste 20 de termeni folosiţi pentru a 
desemna fibrele, printre care: fibre brute („crude fiber“), fibre vegetale 
(„plant fiber“), material neprelucrat („roughage“), plantix, fibre 
nenutritive sau de balast („nonnutritive fiber“) şi fibre alimentare („di- 
etary fiber“). 

Fibrele alimentare au fost inițial definite de Trowell ca resturi ale 
scheletului celulelor vegetale, din dieta noastră, ce rezistă la atacul 
enzimelor digestive umane. In 1976, Trowell şi colaboratorii modifică 
această definiție, incluzând în categoria fibrelor alimentare toate 
polizaharidele şi lignina din dietă care nu sunt digerate de către secrețiile 
endogene ale tractului digestiv uman (Prosky şi De Vries, 1992). 

In 1982, Southgate tace două afirmaţii cu privire la „ipoteza fibrelor 
alimentare“, afirmaţii bazate pe postulatele lui Burkitt şi Trowell şi care 
îşi păstrează până astăzi valabilitatea: 

- o dietă bogată în alimente care conţin pereţi celulari vegetali 
(cereale, legume, fructe) protejează organismul față de o serie 
de boli, frecvente în civilizaţia actuală (constipaţia, boala 
diverticulară, cancerul de colon, bolile coronariene, diabetul, 
obezitatea, litiaza biliară); 

- în unele cazuri, o dietă săracă în pereți celulari vegetali este un 
factor hotărâtor în etiologia bolii, iar în alte cazuri, oferă condiții 
în care devin mult mai activi alţi factori etiologici. (82) 

Ca şi substanţele nutritive bioactive, fibrele alimentare sunt prin- 
cipii de natură vegetală, aflate în raţia obişnuită (completă) a omului. 
In general, această categorie de substanţe include principiile energetice 
ale hranei, nedigerabile de către enzimele intestinale şi neabsorbabile 
prin mucoasa intestinală. Cercetările au dovedit însă că în aceeaşi 
categorie a fibrelor alimentare pot fi cuprinse şi substanţe de felul 
gumelor, gelurilor, mucilagiilor. Într-adevăr, deşi acestea din urmă nu 
au o structură fibrilară ele prezintă o serie de proprietăți care justifică 
înglobarea în categoria fibrelor alimentare. (55) 

Prin fibre alimentare se înțeleg acele părţi ale vegetalelor ce nu 
pot fi desfăcute de enzimele din tubul digestiv uman. In mod tradițional, 
în această definiție au fost incluse numai polizaharidele neamidon 
(celuloza, hemiceluloza, pectine, gume şi mucilagii) şi lignina (care nu 
este un glucid). Azi, majoritatea experților consideră şi olizozaharidele 
şi amidonul rezistent (care nu sunt digerate şi absorbite în intestinul 
subțire) ca făcând parte din totalul fibrelor. 

Fibrele - substanţele de balast din alimentele de origine vegetală 
sau polizaharidele neamidon - sunt absolut necesare pentru transportul 
şi absorbţia substanţelor nutritive din tubul digestiv. 

Organizaţia Mondială a Sănătății recomandă, pentru adulți, un 

consum zilnic de 27-40 g de fibre, adică 15-22 g pe zi pentru 1.000 kcal. 
consumate. Pentru cei care consumă între 2.000 şi 2.800 kcal. se 
recomandă 40-62 g de fibre pe zi. Vegetarienii totali consumă, în medie, 
45-50 g de fibre pe zi, ovo-lacto-vegetarienii, în jur de 35 g, iar omnivorii 
sau nevegetarienii, 10-15 g, ceea ce e mult prea puţin. Se consideră că 
ingestia crescută de către vegetarienii adevăraţi contribuie, într-o mare 
măsură, la avantajele pe care le prezintă acest mod de alimentație. (81) 


9.3 CLASIFICAREA FIBRELOR VEGETALE 


Datorită faptului că fibrele nu constituie o clasă unică de compuşi 
ci un amestec eterogen, ale cărui componente diferă în funcţie de sursă, 
nu există o clasificare unitară ci doar mai multe criterii de clasificare: 
după structura chimică, după sursa de fibre, după solubilitatea în apă, 
după funcţia pe care o deţin în planta de origine, după răspunsul 
fiziologic indus în organism, după metoda folosită la separarea fibrelor 
etc. 

Cel mai obişnuit mod de a clasifica fibrele este după solubilitatea 
lor în apă, când se împart în fibre solubile şi fibre insolubile. Fibrele 
alimentare insolubile reprezintă materialul vegetal care nu este digerat 
de enzimele tractului digestiv uman şi nu sunt solubile în apă fierbinte. 
Fibrele alimentare solubile reprezintă materialul vegetal care nu este 
hidrolizat de enzimele tubului digestiv uman şi este solubil în apă 
fierbinte sau caldă, precipitând când apa este amestecată cu 4 părți de 
alcool etilic. (82) 

Există două grupe de fibre alimentare şi funcțiile lor sunt diferite: 

- fibre insolubile, ca celuloza, lignina şi anumite hemiceluloze, care 
au o influenţă hotărâtoare asupra volumului şi duratei tranzitului 
conținutului intestinal şi aproape nici un efect asupra 
metabolismului intermediar sau asupra florei bacteriene; 
absorbind o cantitate mare de apă, celuloza creşte volumul bolului 
fecal şi diminuează concentraţia substanţelor cancerigene, care, 
prin accelerarea tranzitului, sunt eliminate mai repede, scurtându-se 
timpul de contact cu mucoasa intestinală; 

- fibrele hidrosolubile, ca pectina, unele hemiceluloze, gume şi 
mucilagii, au capacitatea de a forma geluri stabile. Incetinind rata 
de absorbţie a glucozei, împiedică hiperglicemia postprandială 
(creşterea nivelului glucozei în sânge imediat după masă) şi 
hiperinsulinemia determinată de aceasta. Hemiceluloza solubilă 
joacă un rol important în scăderea colesterolemiei. 

Toate aceste fibre sau polizaharide nedigerabile intră în intestinul 
gros, unde sunt fermentate, în grade variabile, de către bacteriile din 
colon. Cele care fermentează cel mai puţin contribuie cel mai mult la 
volumul fecal. Fibrele care fermentează cel mai repede sunt 
oligozaharidele, care se găsesc mai ales în leguminoase şi în vegetalele 
crucifere (varza, conopida, broccoli). (81) 

In decursul timpului, fibrele alimentare au fost clasificate după di- 
verse criterii. Astfel, în 1979, ţinându-se seama de rolul pe care-l împlinesc 
în plantele cărora aparţin, fibrele vegetale (şi totodată şi alimentare) au 
fost grupate în trei categorii mari: 

- fibre structurale (celuloza, lignina, unele hemiceluloze, pectine); 

- gume şi mucilagii; 

- polizaharide de depozit. 

Fibrele structurale intră în componenţa (structura) pereților celulari 
ai plantelor, gumele şi mucilagiile au rol în reconstituirea regiunilor vegetale 
vătămate, iar polizaharidele de depozit reprezintă rezervele nutritive ale 
plantelor. 

Din punct de vedere al comportării lor faţă de acizi şi baze fibrele 
se împart în două grupe: 

- fibre insolubile în acizi şi baze (celuloza, lignina, unele 

hemiceluloze); 

- fibre solubile în acizi şi baze (pectine, unele hemiceluloze, gume, 

mucilagii, polizaharide de depozit). 

Celuloza este insolubilă în apă şi nescindată de către enzimele 
tubului digestiv al omului. Flora intestinală saprofită scindează, în unități 
structurale, circa 15% din fibrele celulozice. Cu toate acestea, produşii 
rezultați nu sunt absorbiți prin peretele intestinal. 

Hemicelulozele, în intestin au capacitatea de a reține apa şi de a 
fixa (lega) unii cationi. Flora bacteriană din intestin hidrolizează cca 
85% din hemiceluloză dar, ca şi în cazul celulozei, produşii rezultați nu 
sunt absorbiți în organismul uman. 

Lignina este un copolimer aromatic, deci nu este de natură 
glucidică. Se consideră că reprezintă componentul vegetal cel mai puţin 
digerabil. In alimente ea intră în proporții diferite; se află în cantitate 
mai mare în cereale şi mai puțină în legume şi fructe. In intestin, lignina 
fixează sărurile biliare şi alte substanţe organice, ceea ce poate 
determina scăderea absorbției intestinale pentru alte principii nutritive. 

După cum s-a mai menţionat, gumele, mucilagiile, gelurile şi 
polizaharidele de depozit nu au structură fibrilară (nu intră în 
constituția peretelui celular al plantelor). În intestin, ele au o capacitate 
redusă de fixare a cationilor dar, datorită absorbției apei, formează 
geluri care leagă acizii biliari sau alte substanţe organice. (55) 

Substanțele pectice au o largă răspândire în natură, fiind puse în 
evidenţă în toate țesuturile vegetale. Ele intră în structura pereţilor vegetali 
având rolul de a „cimenta“ celulele între ele, asigurând structura specifică 
țesutului vegetal, iar sub forma dezvoltată se găsesc şi în sucul celular. 

Substanțele pectice sunt poliuroide formate, în cea mai mare parte, 
din resturi de acid poligalacturonic. Grupările carboxilice ale acidului 
galacturonic sunt fie libere, fie esterificate cu alcool metilic. (19) 

Pectinele pot forma geluri datorită unei mari hidrofilii pe care o 
au şi, la fel cu hemicelulozele, pot lega unii cationi sau acizi (acizii 
biliari din intestin). In intestinul gros, unele enzime aflate în flora 
saprofită scindează cca 95% din pectină dar acidul galacturonic rezultat 
nu este absorbit în organism. (55) 

La ora actuală, un număr din ce în ce mai mare de substanţe sunt 
considerate fibre alimentare: celuloză, hemiceluloze, pectine, gume, 
mucilagii, lignină, polidextroză, fitină, cutine, saponine, taninuri, lectine, 
amidon rezistent etc. (82) 

Fructele şi legumele conţin mai ales celuloză şi pectine, în timp 
ce cerealele sunt mai bogate în hemiceluloză şi pentozani. (41) 

Din substanţele vegetale nedigerabile fac parte acidul fitic şi sărurile 
lui (fitaţii) care au capacitatea de a lega cationii. Aşa pot fi explicate 

unele pierderi digestive de fier sau zinc. (55) 

Amidonul este un amestec de doi polimeri simpli ai glucozei: 
amiloza şi amilopectina. 

Până nu de mult, se credea că tot amidonul din alimente este digerat 
uşor şi absorbit de intestinul subţire. Studii recente au arătat că o parte 
din amidonul ingerat rezistă hidrolizei enzimelor digestive umane. Astfel, 
o fracțiune din amidonul consumat prin produse cerealiere, legume, cartofi 
nu este digerat de enzimele noastre şi, din acest motiv, nu poate fi absorbit. 

Tot studii recente au arătat că, în intestinul uman, acest amidon are 
acţiuni similare fibrelor alimentare, cunoscute în trecut sub denumirea 
de substanţe de balast. Azi, alimentele care conţin amidon se clasifică 
astfel: cele care sunt digerate repede în intestinul subțire, cele care sunt 
digerate încet şi cele care rezistă digestiei în intestinul subțire. 

Amidonul rezistent este definit ca suma amidonului şi a 
produselor rezultate din digerarea lui, care nu se absorb în intestinul 
subţire al unei persoane sănătoase. 

Acesta poate fi clasificat în trei tipuri: 

Tipul 1 este inaccesibil hidrolizei în intestinul subţire, deoarece 
este protejat de acțiunea amilazei, prin integritatea pereţilor celulelor 
sau ale altor structuri. Acest tip de amidon este prezent în produsele 
cerealiere care conţin boabe întregi sau fragmente de boabe parțial 
măcinate şi în legume. 

Tipul 2 sau amidonul nativ. Se ştie că amidonul din cartoful 
crud nu este digerat în intestinul subțire al animalelor şi al omului. 
Interesant este că amidonul crud din grâu este digerat uşor de amilaza 
umană, nu însă şi cel de cartof. Mecanismul exact al acestei rezistenţe 
faţă de enzimele digestive umane nu este clar, dar se pare că ţine de o 
serie de factori, ca dimensiunile granulelor de amidon, raportul dintre 
materialul cristalizat şi cel amorf, arhitectura polizaharidului şi raportul 
dintre amiloză şi amilopectină. 

Suprafața mai mare față de volum poate face amidonul cerealelor 
mai digestibil decâtgranulele din cartofi. Granulele de amidon din cereale 
prezintă o suprafaţă mai mare de atac pentru enzimele digestive, ceea 
ce duce la o mai bună digestibilitate. Granulele de amidon fărâmiţate 
mecanic în cursul procesului de pregătire sunt mai digestibile. 

Diferitele alimente au concentraţii diferite de amidon rezistent. 
Pentru 100g de substanţă uscată, pâinea albă are 1g de amidon rezistent, 
orezul — 49, mazărea uscată - 5g, lintea - 9g, cartoful — 5g, fasolea - 18g. 

Amidonul cu un conținut crescut de fracțiune rezistentă are un 
indice glicemic mai mic, adică produce o creştere mai mică a glicemiei 
decâtamidonul uşor digestibil. lată de ce fasolea, cu 18g amidon rezistent 
la 100g de substanţă uscată, atât de recomandabilă diabeticilor, creşte 
mult mai puţin glicemia. 

Tipul 3 de amidon rezistent este cel retrograd. Când amidonul a 
fiert în apă, granulele se gelatinizează şi se umflă. In special amiloza se 
solubilizează uşor, în timp ce amilopectina rămâne în structura umflată 
a granulelor de amidon. In cursul răcirii are loc recristalizarea amilozei, 
adică retrogradarea, ducând la o diminuare a digestibilității. Orice 
amidon are potenţialul retrogradării, însă cu cât este mai mare conținutul 
în amiloză, cu atât retrogradarea survine mai uşor, rezultând astfel mai 
mult amidon rezistent. 

Amidonul rezistent care n-a putut fi digerat în intestinul subţire 
este fermentat în intestinul gros. Microflora diversă şi numeroasă din 

colon fermentează amidonul care a rezistat enzimelor digestive din 
intestinul subţire, în acizi graşi cu lanţuri scurte: acetic, propi- 
onic şi butiric, ca produşi secundari rezultând hidrogen, dioxid de 
carbon şi metan. 

Valoarea energetică a fibrelor alimentare este de 2 kcal. (5,3 kJ) pe 
gram. O valoare asemănătoare are şi amidonul rezistent. 

Lectinele sunt proteine sau glicoproteine care se găsesc în 
numeroase plante comestibile. Cantități deosebit de mari de lectine 
conțin legumele şi germenii de cereale. Dar cantități mari de lectine se 
găsesc şi în roşii, zmeură, nuci, banane, ceapă, cartofi. 

Lectinele se fixează pe glucide, prezentând o rezistenţă mare față 
de enzimele gastrointestinale. Caracteristic pentru lectine este 
capacitatea lor de a determina aglutinarea globulelor roşii. Lectinele 
sunt sintetizate şi de către organismul uman. Se apreciază că ingestia 
medie de lectine este între 0 şi 300mg/zi, adică între 0 şi 5mg/kilocorp. 

Acidul fitic se găseşte în toate semințele de plante, mai ales în 
cereale integrale, legume şi nuci. Ingestia medie diferă la adult, în funcţie 
de obiceiurile alimentare, fiind între 0,3 şi 3g/zi. (81) 


Printre substanţele clasificate ca fibre alimentare, unele stârnesc 
adevărate dispute: 

- deşi majoritatea oamenilor de ştiinţă include amidonul rezistent 
pe lista fibrelor, englezul Geoffrey Livesey îşi pune întrebarea 
dacă acesta poate fi considerat fibră sau nu. Conform definiției 
lui Trowell, aparţine fibrelor alimentare. Adepții teoriei că 
adevăratele fibre sunt componente ale pereţilor celulari vegetali 
îl exclud in categoria fibrelor, pe motiv că amidonul rezistent nu 
îşi are originea în peretele celular. Din cele trei tipuri de amidon 
rezistent (tipul I — cel sechestrat în matrixul peretelui celular, 
rezistent la acţiunea amilazelor pentru că nu este uşor accesibil; 
tipul II - amidonul granular nativ, cu o structură foarte compactă, 
parțial cristalină; tipul III - format prin retrogradarea amidonului), 
deşi primele două tipuri pot deveni susceptibile atacului enzimatic 
prin procesare corespunzătoare (măcinare fină, respectiv 
gelatinizare), totuşi, amidonul rezistent se poate găsi şi în peretele 
celular; 
după Gordon (1990), introducerea acidului fitic (sau a fitinei) 
în categoria fibrelor reprezintă o anomalie. Este adevărat că fitina 
aparține peretelui celular vegetal şi că nu este digerată în tractul 
digestiv uman, dar ea nu e un glucid, iar majoritatea oamenilor 
de ştiinţă, care lucrează în domeniul fibrelor, susțin că o fibră 
adevărată trebuie să fie de natură glucidică. Şi aceasta deoarece 
o mare parte din fibrele de natură polizglucidică sunt complet 
degradate în colon, sub acțiunea bacteriilor, până la hidrogen, 
metan, dioxid de carbon şi acizi graşi cu lanţ scurt — acetic, pro- 
pionic şi butiric, care s-ar părea că joacă un rol important în 
implicaţiile fiziologice ale fibrelor alimentare, în special asupra 
metabolismului lipidic (Hill şi Fernandez, 1990). (82) 

9.4 BILA 21 CONSTITUENPII ACESTEIA 


Ficatul este un organ cu poziție importantă şi rol metabolic multiplu, 
atât în condiţii normale cât şi în situaţii patologice. Din acest motiv 
Ludwig l-a numit „laboratorul central al organismului“. In acest organ 
se desfăşoară atât procesele energetice şi sintezele necesare vieții 
celulare proprii, cât şi degradarea multora dintre componentele 
structurale şi funcţionale ale celorlalte ţesuturi şi organe. 

Țesutul hepatic este alcătuit 80% din celule parenchimatoase, 16% 
din celulele sistemului reticulo-endotelial (celule Kupffer) şi 4% din alte 
elemente celulare. 

Rezerva biologică a ficatului este imensă. Ea se manifestă prin două 
posibilități reactive, care-l deosebesc de alte organe. Are o „rezervă 
funcţională“ ce se păstrează chiar când numai 15% din parenchim este 
metabolic indemn. Granița rezervei vitale a ficatului merge chiar până 
la 7% din parenchimul total, ceea ce înseamnă că numai după 
distrugerea a 93% din parenchim, situația devine incompatibilă 
cu viața. Ficatul are o mare capacitate de regenerare. Experimental 
s-au realizat într-un an 12 hepatectomii subtotale (la șobolani), fără a se 
crea deficit funcţional. La om, Kalk a urmărit repetat laparoscopic, timp 
de doi ani, o hepatită cu atrofie galbenă, observând refacerea până la 
volumul iniţial al ficatului. 

Din punct de vedere morfo-ftuncţional acest organ este caracterizat 
prin simplitatea arhitectonică, asociată cu o mare complexitate 
metabolică. Planul său de organizare structurală este relativ unitar şi 
reductibil la repetarea unor unități morfo-funcționale identice. 

Prin cele două tipuri de celule ale sale, celulele parenchimatoase 
şi acele ale sistemului reticulo-histiocitar, ficatul îndeplineşte 
complexele sale funcţii ce pot fi grupate în trei mari categorii: 
participarea la procesele metabolice; secreția bilei; 
detoxifierea. (55) 

Produsul de secreție externă al ficatului - bila - este elaborat prin 
contribuţia atât a celulelor parenchimatoase, cât şi a celulelor Kupffer, 
fiind secretată permanent în cantităţi de 500 - 1.200 ml/zi (un debit 
mediu de 0,5 ml/min) în canaliculele biliare, prin polul biliar al celulei 
hepatice. 

Din studiul constituţiei chimice reiese că bila nu este un suc digestiv 
propriu-zis, deoarece nu conține enzime (exceptând fosfataza alcalină); 
cu toate acestea, deţine un rol important în special în digestia lipidelor, 
prin acizii biliari. 

Secreţia biliară este concepută ca o secreție activă, 
realizată cu consum energetic ce se produce la nivelul 
hepatocitului prin mecanisme de filtrare, reabsorbțţie şi 
secreție. (57) 

Elaborarea bilei are loc printr-o serie de procese succesive, ce 
cuprind captarea sau sinteza de către hepatocit a substanţelor ce intră 
în compoziția bilei, transportul prin celula hepatică al acestor substanţe 
şi excreţia lor prin polul biliar al hepatocitului în canaliculii biliari. 

Mecanismele de secreție a bilei (colereza) sunt complexe şi încă 
insuficient clariticate. Ele par să se realizeze inițial prin filtrare, 
proporțională cu debitul sanguin hepatic (glucoză, apă, săruri, K*, CI), 

urmată de secreție activă cu consum de energie şi sediu predominant 
hepatocitar (acizi biliari, săruri biliare) şi secreţie-reabsorbţie (apă, 
Na”, CF) în ductele şi canalele interlobulare. (56) 

Bila este un lichid alcalin cu pH-ul 7,8 - 8,7 şi cu presiune osmotică, 
determinată crioscopic, egală cu cea a plasmei (aproximativ 300 mOsm/ 
D. Principalii constituenți chimici ai bilei sunt: acizii biliari, pigmentții 
biliari şi colesterolul. (57) 

Constituenţii principali ai bilei sunt săruri biliare, pigmenţi biliari, coles- 
terol, lecitină, acizi graşi, mucină şi substanţe anorganice: cloruri de Na, K, 
Ca, bicarbonați şi fostați. Bila nu este un suc digestiv propriu-zis şi nu conține 
enzime, cu excepţia fosfatazei alcaline, ce se excretă prin bilă. (56) 

Bila îndeplineşte două funcţii principale: 

- eliminarea unor substanțe endogene (produse finale ale 
metabolismului) şi a unor substanțe străine ca: medicamente 
şi coloranţi de tipul bromsulfonftaleinei (BSP); 

- intervenţia în digestia şi resorbția lipidelor. 

In ficat se petrec numeroase transformări metabolice care fac nevătă- 
mătoare atât unele substanţe proprii, cât şi unele străine care pătrund 
în organism. Funcţia aceasta se exercită în două moduri ce se pot asocia 
şi completa: reducerea toxicității (de ex. a amoniacului, prin captarea 
în ciclul ureo-genetic, specific ficatului) şi mărirea capacităţii de 
eliminare a produsului prin urină sau bilă. In esenţă 
mecanismele de detoxifiere măresc polaritatea substanțelor, 
transformându-le din compuşi liposolubili, în componente cu 
un grad mai ridicat de hidrosolubilitate. (55) 

Prezentate în mod succint, funcţiile hepatice sunt următoarele: 
formarea bilei; depozitarea de glucide; formarea corpilor cetonici, precum 
şi alte funcţii implicate în controlul metabolismului glucidic; reducerea 
şi conjugarea catecolaminelor şi hormonilor gonadali; sinteza de proteine; 
inactivarea hormonilor polipeptidici; detoxifierea organismului 
(toxine, substanţe medicamentoase etc.); formarea ureei; implicarea 
în controlul metabolismului lipidelor; contribuție la depozitarea sângelui 
şi la transferul sângelui port în marea circulație; contribuție la 
termoreglare; funcţie hematopoietică (în perioada embrionară). (56) 

Bila mai are şi alte roluri, printre care şi cel de eliminare a unor 
substanțe cum ar fi pigmenţii biliari, medicamente, săruri iodate şi alte 
metale grele. (57) 

Prin bilă se elimină numeroşi precarcinogeni de provenienţă endo- 
şi exogenă. 

Aceasta poate explica riscul semnificativ crescut (până la de 6 ori 
mai mare) al dezvoltării cancerelor hepato-biliare la pacienţii cu infecții 
cronice ale tractului biliar, inclusiv la purtătorii cronici biliari de Sal- 
monella typhi. (59) 

Procesele de detoxifiere ce se petrec în ficat au câteva trăsături 
caracteristice: 

- nu sunt selective şi nu sunt dirijate de o finalitate prestabilită şi 

exclusivă; 

- o bună parte din enzimele active implicate în detoxifierea 
substanţelor străine, au o foarte mică specificitate faţă de substrat 
Majoritatea medicamentelor şi o parte din substanţele străine sunt 
metabolizate de enzime denumite xenobiotice, mai puțin 
numeroase şi nespecifice. 

Detoxifierea se realizează prin patru tipuri de reacții chimice: 

oxidare, reducere, hidroliză şi condensări sau sinteze (în special sub 
forma conjugării.). 

Transformările detoxifiante se desfăşoară în două faze: faza I a 
proceselor de oxidoreducere şi hidroliză, finalizate prin hidroxilarea 
substratului şi faza a Il-a de sinteză (conjugare). (55) 


Acizii biliari sunt produşii terminali importanţi ai metabolismului 
colesterolului, pe care celulele biliare îl extrag din sânge, eliminarea 
lor fiind indicele cel mai bun al cantității de colesterol care 
se elimină din organism prin epurare hepatică. Acizii biliari 
precursori ai sărurilor biliare se împart în acizi primari formați în 
hepatocit şi secretaţi prin bilă şi acizi biliari secundari formaţi în colon 
din acizii biliari primari sub acţiunea florei microbiene din colon. 

Acizii biliari primari sunt formaţi în hepatocit, care îl sintetizează 
din colesterol (500-800 mg/zi): acidul colic (2/3) şi acidul 
chenodeoxicolic (sau chenic, 1/3) şi care sunt conjugați cu glicocolul 
sau taurina, rezultând acizi. Sub această formă, prin bilă ajung în 
intestinul subțire, unde după îndeplinirea rolurilor digestive sunt 
reabsorbite la nivelul ileonului terminal, în proporție de 95%, ajungând 
la ficat (circuitul hepato-entero-hepatic) prin mecanisme care presupun 
existenţa unor transportori, receptori şi consum energetic. Aproximativ 
5% din sărurile biliare ajung în colon, unde sub acţiunea florei 
microbiene suferă procese de dehidroxilare şi deconjugare, 
transformându-se în acizi biliari secundari (20% din acizii biliari) - acidul 
deoxicolic (rezultat din acidul colic) şi acidul litocolic (rerzultat din 
acidul chenodeoxicolic). (57) 

Acizii biliari prezenţi în bila umană sunt: acidul colic (25-60% din 
valoarea globală), acidul chenodezoxicolic (30-50%), acidul dezoxicolic 
(5-25%) şi acidul litocolic (cca 5%). Ei reprezintă o formă de eliminare 
a nucleului steranic, intervenind în reglarea sintezei colesterolului. 
Administrarea unui schimbător de ioni  neresorbabil 
(colestiramina) are drept urmare fixarea acizilor biliari, cu 
împiedicarea retroresorbţiei lor, fapt care conduce la scăderea 
sintezei colesterolului. Nivelul colesterolului sanguin scade, 
deoarece viteza de transformare a colesterolului în acizi biliari este 
intens crescută. Mecanismul acesta este aplicat în terapia patogenică a 
hipercolesterolemiei. S-a aplicat de asemenea şi tratamentul chirurgical 
al hipercolesterolemiei prin îndepărtarea ileonului ca loc de 
retrorezorbţie a acizilor biliari. 

Circulaţia entero-hepatică a acizilor biliari se petrece cu viteză mare, 
aşa încât cantitatea totală a acestora intră în circulaţie de 6-10 
ori. 

Un alt rol important al acestor acizi în bilă este acela de mediator 
al solubilizării colesterolului deoarece colesterolul este practic insolubil 
în medii apoase. (55) 


Sărurile biliare sunt glicocolatul şi taurocolatul de Na şi 
K. Sinteza lor se efectuează în ficat, plecând de la acizii: colic, 
dezoxicolic, litocolic şi chenodezoxicolic, proveniţi atât din colesterolul 
exogen (alimentar), cât şi din cel endogen (rezultat din celulele 
hepatice). Acizii amintiţi, îndeosebi acidul colic, se combină cu doi 
acizi aminați, glicocolul sau taurina, formându-se acizii glicocolic sau 
taurocolic. 

Sărurile biliare rezultă din combinarea acizilor biliari cu Na sau K‘. (56) 

Fondul total de săruri biliare este de 3-5 g, iar cu ocazia unui prânz 
obișnuit se excretă în intestin 6-8 g săruri biliare, demonstrând deci o 
dublă circulaţie a depozitelor la fiecare masă. Ritmul sintezelor sărurilor 
biliare este de aproximativ 25% / zi (adică 0,2 - 0,4 g/zi). 

Rolul cel mai important al sărurilor biliare se exercită în absorbția 
lipidelor şi vitaminelor liposolubile. Lipsa bilei din intestin duce la pier- 
derea prin fecale a 2/3 din lipidele ingerate, iar în cazul unei absenţe 
prelungite determină şi instalarea unor hipovitaminoze complexe. 

In general, cantitatea de săruri biliare care nu au fost 
resorbite se leagă de bacterii şi de fibrele vegetale insolubile, 
fiind eliminate prin fecale în cantitate de 0,5 g/zi. (5T) 

Pigmenţii biliari sunt reprezentaţi de bilirubină şi biliverdină. 
Bilirubina provine din distrugerea globulelor roşii prin procesul de 
hemoliză, care are loc în țesutul reticulo-endotelial. Ficatul nu este 
singurul ţesut unde se petrece această transformare, concepția biligeniei 
exclusiv hepatice fiind abandonată. Excreţia de tace însă numai de către 
celula hepatică. 

Urobilinogenul format în intestin se resoarbe parțial prin mucoasa 
intestinală şi, ajuns la ficat, participă la formarea bilirubinei. O altă 
parte de urobilinogen este distrusă la nivelul ficatului. 

O mică cantitate din derivații de reducere ai bilirubinei resorbiți în 
sânge prin peretele intestinal scapă ciclului entero-hepatic şi sunt 
excretaţi de rinichi (de exemplu, urobilinogenul) în proporție de 0,6 
mg/24 de ore, sub formă de urobilină (urobilinogen oxidat). Această 
cantitate creşte atunci când scade capacitatea ficatului de a distruge 
urobilinogenul, de aceea exagerarea urobilinuriei este semn de 
insuficiență hepatică. 

Este de reținut că pigmențţii biliari sunt fără acţiune fiziologică. 
Organismul se debarasează de aceştia, ca de orice produs de 
deşeu, excepţie făcând doar fierul, care este recuperat de organism 
pentru a fi utilizat la sinteza hemoglobinei, proces ce se desfăşoară 
continuu de la naştere şi până la moarte. 

Bilirubinemia fiziologică este în jur de 5 mg la litru de plasmă. (56) 

In general, s-ar părea că bilirubina indirectă este toxică şi conjugarea 
sa în ficat corespunde unui veritabil proces de detoxifiere. 

In intestin, bilirubina este redusă sub acţiunea bacteriilor intestinale, 
cu formare de bilani, stercobilinogen şi N-urobilinogen (mezobilinogen ). 
Prin retroresorbție în intestinul subţire urobilinogenul este degradat în 
ficat într-un produs dipirolic (propendiopent). O mică parte din urobili- 
nogen este eliminat în urină în cantitate de 0,64mg-4mg/24h. Cea mai 
mare parte este eliminată prin fecale (40mg-280mg/24h). 
Stercobilinogenul este retroresorbit în intestinul gros, transportat şi 
eliminat prin rinichi. Oxidarea bilanilor în bilene (mezobilină, urobilină, 
stercobilină) dau fecalelor culoarea brună, la care contribuie şi 
mezobilifuscina, produs de polimerizare al compusului dipirolic. Prin 
alternanţa şi echilibrul dinamic dintre procesele de retroresorbție în 
intestin şi de eliminare prin bilă şi urină (urobilinogen), se stabileşte un 
circuit entero-hepatic pentru bilirubina glucuronată şi mezobilinogen. 
(55) 

Ori de câte ori creşte ritmul distrugerii hematiilor, se intensifică şi 
sinteza de pigmenți biliari. (57) 

Patologia biochimică a ficatului poate fi dobândită sau înnăscută. 

Prima este centrată de sindromul icter, iar a doua de variate deficienţe 
enzimatice. 

Icterul (gălbenarea) este sindromul care se produce prin creşterea 
concentraţiei bilirubinei serice peste 2mg.%, nivel la care pigmentul 
trece în țesuturi. Icterul este expresia fie a unei producții crescute de 
pigmenți biliari care depăşeşte capacitatea de excreţie a ficatului sănătos, 
fie a unei leziuni hepato - celulare (toxică sau infecțioasă), fie a unui 
obstacol (intra- sau extrahepatic) în curgerea bilei. 

Icterul neonatal sau boala hemolitică a noilor-născuţi, este parțial 
de origine hepatică şi provocat de capacitatea restrânsă a ficatului de a 
excreta bilirubina în bilă. 

Acumularea de bilirubină neconjugată are efecte importante asupra 
procesului care conduce la icterul nuclear. (55) 

Bilirubina este eliberată în plasmă, unde se găseşte în concentrație de 
6,5 mg% în combinaţie cu o globină sau o albumină, şi este transportată la 
nivelul celulelor hepatice. Aici, bilirubina este eliberată la nivelul polului 
lor biliar şi după ce este legată în cea mai mare parte cu nişte proteine 
acceptoare citoplasmatice este conjugată la nivelul reticului endoplasmic 
neted cu una sau două molecule de acid glicuronic, este descărcată în 
canaliculii biliari şi eliminată prin bilă. După eliminarea în intestin, o parte 
din pigmenţii biliari vor fi reabsorbiţi în circulația portală, fiind apoi din 
nou eliminaţi prin bilă (circulaţia entero-hepatică), iar o parte vor suferi 
acţiunea florei bacteriene, bilirubina fiind redusă în mezobilirubinogen - 
un produs incolor care este transformat apoi în urobilină sau în stercobilină. 
In condiţii fiziologice, o cantitate mică de stercobilină se reabsoarbe şi 
apoi o parte este extrasă de celulele hepatice, iar o parte este eliminată, 
prin urină, sub formă de urobilinogen. Stercobilinogenul din fecale şi 
urobilinogenul din urină sunt oxidaţi de oxigenul atmosferic şi transformați 
în stercobilină şi, respectiv, urobilină. Prin urină se elimină zilnic 1-2 g 
pigmenți biliari, iar prin fecale 150 mg. (57) 


Colesterolul din bilă se află în cea mai mare parte sub formă 
liberă, neesterificată. El provine atât din colesterolul alimentar (exogen ), 
cât şi prin sinteza hepatică (endogen ). 

Din cantitatea totală de colesterol eliminată prin secreția biliară, 
aproximativ 60% reprezintă colesterol ca atare, restul de 40% aflându-se 
în compoziţia sărurilor biliare. 

Odată ajuns în intestin, colesterolul este parţial recuperat în cadrul 
unui circuit entero-hepatic, în timp ce altă cantitate se elimină prin 
materiile fecale, metabolizat în coprostanol. (56) 

9.5 PREZENTAREA GENERALĂ A 
ROLURILOR FIBRELOR VEGETALE 


Efectele fiziologice ale fibrelor alimentare (82) 


Tipul de fibră Efecte fiziologice 


Fibre, în general Induc saţietate 


Fibre solubile Întârzie golirea gastrică 
Intârzie viteza de absorbţie a nutrienţilor 
Reduc nivelul colesterolului sanguin 


Măresc masa bacteriană a colonului 


Fibre insolubile Reduc timpul tranzitului intestinal 
Reduc presiunea intralumenală 
Măresc masa fecală 
Combat constipaţia 
Diluează conținutul intralumenal 
Măresc excreția de acizi şi săruri biliare 
Reduc pH-ul din colon 


Rolul fibrelor este strâns legat de caracteristicile ce influențează 
comportamentul lor biochimic, anume: dimensiunea particulei, 
capacitatea de hidratare, capacitatea de a lega cationi, capacitatea de 
legare a sărurilor biliare, mărirea vâscozității şi inhibarea enzimelor 
digestive (Lo ş.a., 1992). 


I. Dimensiunea particulei 


Depinde de tipul alimentului, dacă se consumă în stare proaspătă 
sau preparată şi de operațiile tehnologice aplicate. Dimensiunile 
particulelor produselor cerealiere depind de gradul de măcinare şi de 
tipul de moară folosit. Dimensiunea particulelor determină capacitatea 
lor de hidratare şi de legare, mărimea suprafeţei accesibilă secreţiilor 
digestive şi coloniilor de bacterii din colon, precum şi uşurinţa cu care 
componentele intracelulare pot fi degradate de enzime (Lo, ş.a., 1992). 


II. Capacitatea de hidratare 


Reprezintă posibilitatea fibrei de a reţine apa. Factorii care influenţează 
capacitatea de hidratare sunt: structura tridimensională a fibrei şi 
compoziţia ei chimică, dimensiunea particulelor, pH-ul mediului şi 
electroliţii. Creşterea numărului de grupări polare libere din molecula 
glucidului duce la creşterea capacității de hidratare. Gradul de maturizare 
al plantei modifică compoziția pereţilor celulari, ceea ce atrage după sine 
modificări ale capacității de legare a apei pentru fibrele constituente. 
Dimensiunea particulelor poate influenţa considerabil proprietatea fibrelor 
de a reţine apa: tărâţa de grâu fin măcinată leagă cu 26% mai puţină apă 
decât tărâţa nemăcinată. De asemenea, substanţele pure se comportă diferit 
față de produsele bogate în fibre: un preparat purificat obținut din cartofi 
reține de patru ori mai multă apă decât tărâţa de grâu (Lo, ș.a., 1992). 

III. Capacitatea de legare a acizilor 2i sărurilor biliare 


Numeroşi autori au arătat că fibrele obținute din diferite surse dar 
şi alimentele bogate în fibre au capacități variabile de legare a sărurilor 
biliare şi a altor steroizi, reducând astfel nivelul colesterolului. Studiile 
efectuate sugerează că sărurile biliare libere sunt mult mai puternic 
legate decât cele conjugate, iar legarea este favorizată, se pare, de 
dimensiunile mai mici ale fibrelor solubile sau purificate, dar de 
dimensiunile mai mici ale particulelor fibrelor cerealiere (predominant 
insolubile), de pH-ul acid al mediului şi de hidrofobicitatea acizilor 
biliari. 

De regulă, diminuarea dimensiunii particulei unui material 
adsorbant conduce la deschiderea microporilor, mărind astfel suprafața 
de adsorbţie. In cazul fibrelor native, reducerea dimensiunii particulei 
distruge matrixul fibrei, influențând negativ capacitatea de legare (Story 
şi Furumoto, 1990, Huang şi Dural, 1995). Pe de altă parte, reținerea 
sărurilor şi acizilor biliari în reţeaua atânată a gelului format de fibrele 
vâscoase poate fi un factor responsabil de reducerea nivelului 
colesterolului plasmatic (Bach Knudsen ş.a., 1997). 


IV. Capacitatea de schimb cationic 


Factorii care influenţează capacitatea de schimb cationic 
sunt: natura polimerilor ce conţin acizi uronici, deoarece 
principalele grupări reactive sunt grupările carboxil din acizii 
uronici, modul în care aceşti polimeri sunt implicaţi în 
structura fibrei şi forma în care se găseşte produsul fibros: proaspăt 
sau prelucrat. 

Capacitatea fibrelor de a lega cationi, în special zinc, fier, cupru şi 
calciu, influenţează absorbţia acestor minerale în tractul digestiv. Deşi 
este recunoscut faptul că fibrele pot lega diferite minerale, în special 
cationi bivalenți, negativarea balanței minerale nu a fost 
consecvent demonstrată (Gordon, 1990). Acest fapt se datorează 
aportului suplimentar de minerale furnizat de materialul vegetal ce 
conține fibrele: vegetarienii, de exemplu, nu suferă din cauza 
consumului crescut de fibre, neconstatându-se carențe 
minerale nici măcar la doze mari de fibre. Totuşi, un aport 
exagerat de cereale neprelucrate poate avea o influenţă nefavorabilă 
asupra absorbției mineralelor datorită conținutului lor mare de fitaţi. 


V. Mărirea vâscozităţii 2i proprietatea de a forma gel 


Creşterea vâscozității şi formarea gelurilor în prezenţa fibrelor 
solubile (gume, pectine, mucilagii) are două implicații majore: 
- încetinesc golirea gastrică şi prelungesc timpul de tranzit intesti- 
nal, reducând mişcările gastro-intestinale; 
- reduc viteza de absorbţie a nutrienţilor în intestinul subțire. 


Este demonstrat, chiar dacă mecanismul nu este pe deplin elucidat, 
că fibrele vâscoase au efect hipoglicemiant şi hipocolesterolemiant. 
Posibile explicaţii ar fi: 

- modificarea eliberării hormonilor gastrointestinali responsabili 

de secreția de insulină; 

- transportul glucozei depinde de mişcările peristaltice ale 
intestinului subţire, iar prin creşterea vâscozităţii peristaltismul 
se reduce; 

- când vâscozitatea este ridicată, difuzia glucozei spre marginea în 
formă de perie a mucoasei intestinale are loc mult mai greu; 

- scade nivelul sărurilor biliare datorită, se pare, fermentării fibrelor 
solubile până la acizi graşi cu lanţ scurt, responsabili de frânarea 
sintezei colesterolului hepatic (Edwards, 1990; Eastwood, 1992). 


VI. Influența fibrelor asupra activităţii enzimelor digestive 


Studii „in vitro“ arată că diferite surse de fibre pot inhiba activitatea 
enzimelor pancreatice responsabile de digestia glucidelor, lipidelor şi 
proteinelor. (82) 


Din examinarea principalelor caractere ale categoriilor de fibre 
alimentare se pot desprinde rolurile fiziologice, deosebit de 
favorabile, pe care le împlinesc în intestin: 

(D) absorbţia apei (în special, prin reținere în ochiurile reţelei 
de fibre); 

(2)absorbţia unor principii nutritive şi modificarea 
digestiei lor (prin gelul format de fibre se face o filtrare 
selectivă, în funcţie de dimensiunile particulelor digerate); 

(3) modificarea tranzitului intestinal (durata tranzitului este invers 
proporţională cu cantitatea fibrelor alimentare din rație); 

(absorbția unor substanțe organice toxice sau cu 
potenţial carcinogenetic (în special, produşii rezultați din 
degradarea acizilor biliari sub acţiunea florei bacteriene); 

(5) legarea unor cationi (Mg, Ca”, Fe”, Zn”); 

(6)acțiunea  hipolipemiantă (în special de scăderea 
concentrațiilor colesterolului şi trigliceridelor din sânge 
datorită reducerii absorbției lor intestinale, prin intervenţia 
fibrelor vegetale). (55) 

Proprietăţile biologice ale fibrelor alimentare sunt (printre altele): 

- modificarea florei bacteriene intestinale. Deşi flora 
bacteriană şi organismul formează un sistem ecologic complex, 
supus unor influenţe numeroase, în care rolul unui singur factor 
este greu de discernut, se apreciază că alimentaţia bogată în 
fibre alimentare determină o modificare a raportului 
între diferiții constituenți ai microflorei enterale. Astfel, 
populațiile cu alimentaţie bogată în grăsimi şi proteine animale 
au o densitate mai mare de Bacteroides şi Bifidobacterii şi mai 
scăzută în Lactobacili şi Streptococi, decât cele cu alimentaţie 
predominant vegetală. In strânsă legătură cu modificarea 
microflorei intestinale se ridică problema carcinogenezei 
intestinale. 

- legarea şi influențarea metabolismului acizilor biliari. 
Cercetările în vitro ca şi dozările fecale ale acizilor biliari au 
demonstrat capacitatea fibrelor alimentare de a lega acizii biliari. 

La nivelul colonului are loc o interacţiune complexă între fibrele 
alimentare, acizii biliari adsorbiţi şi bacterii. Fibrele alimentare acţionează 
ca suprafeţe la nivelul cărora solviții sunt hidrolizaţi de către bacteriile 

enterale în forme mai puțin solubile, care pot fi reabsorbite. Astfel fibrele 
pot condiţiona activitatea metabolică şi gradul de metabolizare bacteriană 
al diferiților solviţi, inclusiv a acizilor biliari. Experimental, 
modificarea conţinutului alimentar prin creşterea aportului de 
fibre augmentează (creşte) excreţia de acizi biliari. (53) 


Caracteristic pentru fibrele alimentare este faptul că nu sunt 
digerabile, neputând fi atacate enzimatic în tractul digestiv al 
monogastricelor, dar aceste particularităţi le conferă funcţii importante. 
Fibrele au două proprietăți funcţionale majore: capacitate mare de 
absorbţie a apei şi proprietatea de legare a diferite substanţe nocive, 
care sunt eliminate o dată cu apa absorbită, prin fecale. 

Lignina prezintă capacitatea de absorbţie a acizilor biliari şi a 
produselor de degradare. Procesul depinde de pH-ul mediului, fiind 
mai puternic în mediul acid şi mai redus în mediul alcalin. 

Polizaharidele din vegetale prezintă şi un efect de schimbător 
de ioni, putând lega diferiți ioni, efect favorabil — în cazul ionilor toxici. 

Datorită acestor proprietăţi, dieta bogată în fibre prezintă o serie 
de efecte fiziologice complexe: 

- exercită o acţiune „detergentă“, micşorând timpul de golire a 

stomacului prin creşterea vitezei de de tranzit intestinal; 

- măresc capacitatea de apă reținută, formând un bol 
alimentar gelatinos care permite absorbţia şi eliminarea 
substanțelor nocive; 

- dieta bogată în fibre reduce totalul postprandial de trigliceride 
plasmatice, de trigliceride şi colesterol hepatic. Efectul de reducere 
a colesterolului poate varia şi depinde de statutul energetic al 
individului şi de tipul de fibre utilizate care le diferenţiază în 
ceea ce priveşte capacitatea de legare a colesterolului; 

- fibrele influenţează favorabil metabolismul lipoproteinelor; 

- dieta cu conținut ridicat de fibre favorizează excreţia 
acizilor biliari, proces care este considerat ca unul din 
mecanismele de bază ale unei astfel de diete; 

- adăugarea de fibre în rația alimentară micşorează 
toxicitatea a diferite substanţe, inclusiv a cancerigenilor; 

- fibrele influențează favorabil eliberarea hormonilor gastro - 
intestinali şi modifică funcția secretorie pancreatică şi procesele 
digestive intraluminale. (19) 


Pectinele suferă procese de digestie şi se caracterizează printr-o 

serie de proprietăţi suplimentare: 

- biodisponibilitatea vitaminelor din grupa B creşte, cu excepția 
B12, în schimb este favorizată absorția vitaminei A şi a alfa- 
carotenului; 

- mare hidrocapacitate, determinând o micşorare a necesarului 
de alimente ingerate; 

- reglează metabolismul lipidic şi determină o scădere a glucozei, 
fiind de mare utilitate la diabetici; 

- produşii de degradare ai pectinei (în special esteri ai acidului 
galacturonic), posedă proprietăţi bactericide, de detoxifiere şi 
inactivare a florei de putrefacție. 

Pectinele din mere, căpşuni, piersici, morcovi, coacăze 

negre, absorb multă apă formând o pastă gelatinoasă capabilă 
să rețină în masa ei microorganismele, secrețiile anormale 
ale tubului digestiv inflamat şi produşii rezultați din 
descompunerea proteinelor neabsorbite. (41) 

Mulţi autori includ pectinele în grupa fibrelor alimentare. Totuşi, 
ele ar trebui cuprinse într-o categorie separată deoarece, spre deosebire 
de primele, suferă procese de digestie şi se caracterizează printr-o serie 
de calități suplimentare: 

- pectina este bine tolerată chiar şi de persoanele sensibile sau cu 
afecțiuni ale tractului gastro-intestinal, având o acțiune emolientă; 
nu influenţează funcțiile intestinului subțire; 

- nu afectează asimilarea proteinelor şi nu reduc activitatea 
enzimelor gastrice; 

- nu micşorează biodisponibilitatea compuşilor minerali, în spe- 
cial la Ca, Mg şi Fe; 

- prezintă o acţiune bactericidă specifică; 

- influențează mai puternic şi mai benefic metabolismul lipidic decât 
alte fibre; 

- proprietățile de umflare ale pectinelor în intestin, marea 
lor hidrocapacitate şi capacitate de hidratare, determină 
o micşorare a necesarului de alimente ingerate. (19) 


Amidonul rezistent este fermentat de către bacteriile care sunt 
prezente în mod natural în intestin. Butiratul serveşte ca o sursă preferată 
de energie pentru celulele mucoasei intestinale şi are o acţiune anti- 
cancerigenă. Cu cât cerealele sunt măcinate mai mărunt, cu atât mai 
mare este concentraţia fecală a butiratului, sugerând o mai accentuată 
acțiune bacteriană. Adăugarea de boabe întregi la pâine nu are efect. 

Acidul butiric sau butiratul rezultat din fermentarea amidonului 
rezistent ajută la sănătatea intestinului gros, acţionând ca o sursă 
preferată de energie pentru celulele mucoasei intestinale. Amidonul 
rezistent, fiind substratul necesar al florei intestinale, favorizează 
convertirea bacteriană a acizilor biliari, care au scăpat reabsorbţiei în 
intestinul subţire, fiind convertiți în acizi biliari secundari (deoxicolic 
şi litocolic), protejând mucoasa intestinală de contactul prelungit cu 
acizii biliari şi apărând, astfel, organismul de riscul cancerului. 

Amidonul rezistent este în acelaşi timp şi hrană pentru flora 
bacteriană utilă a colonului. Cantităţile suficiente de amidon rezistent 
fac ca numărul mare de bacterii să nu permită dezvoltarea unor germeni 
patogeni care au pătruns în tubul digestiv. (81) 


Problema metabolizării prin fermentație, a carbohidraţilor complecşi 
ajunşi în colon nedigeraţi, de către bacteriile din flora microbiană locală 
este importantă, căci se pot produce acizi graşi de lanţ carbonic 
mic (AGCO: acetat, propionat, butirat), dar şi alți compuşi. 

Acizii acetic, propionic şi butiric rezultați, apoi şi sub formă de 
săruri, vor lua calea venei porte printr-o absorbție pasivă, dar, dintre 
aceştia, acidul butiric va fi folosit, în mare parte, de colonocite (celulele 
epiteliului intestinal colo-rectal) asupra cărora are o acțiune de 
echilibrare şi protejare a unei proliterări normale, de diferenţiere şi 
maturare corectă a acestora, precum şi alte roluri ale acţiunii trofice 
(Rolandelli R.H. and all. Dis. Olon Rectum, 1977). (83) 

9.6 ROLUL PREVENTIV 2| TERAPEUTIC 
AL FIBRELOR VEGETALE 


Greenwald şi Culeen consideră că efectul protector al 
factorilor dietetici în cancerogeneză se evidenţiază cel mai 
bine în cazul fibrelor alimentare care sunt asigurate de fructe, 
cereale integrale, legume şi includ glucide nedigerabile, componenți 
de tipul celulozei, ligninei, hemicelulozei, gume şi pectine. (42) 

Studiile epidemiologice recente au stabilit că populaţia care are o 
alimentaţie preponderent vegetariană înregistrează o frecvență mai 
redusă a obezității, a bolilor cardio-vasculare, a cancerului, a afecțiunilor 
hepatice şi renale. 

In cazul fructelor şi legumelor, granița dintre medicament şi aliment 
este mai greu de fixat, după cum menţionează Racz. „Lipsa de toxicitate 
a unor vegetale include posibilitatea folosirii lor îndelungate“. 
Sub acest aspect, există asemănări între un regim alimentar şi 
medicaţia fitoterapeutică: merele, atât de importante în afecțiunile 
tractului digestiv, nu se consideră a fi medicamente ci intră în categoria 
alimentelor; fructele de păducel, folosite în afecțiunile miocardice şi 
afecțiunile coronariene, se consideră medicamente, dar ele pot fi consumate 
ani de-a rândul, ca orice aliment, neavând nici un efect toxic. (58) 

Hidrocarbonatele nedigerabile (hemiceluloza, celuloza, pentoza, 
pectina) au rol în reglarea tranzitului intestinal, în prevenirea obezității, 
a cancerului, fiind mai bine tolerate decât cele din cereale. 

Se cunosc însă mai puţine despre fructe şi legume ca factori 
terapeutici sau adjuvanți preţioşi ai tratamentului medicamentos, 
adeseori putând singure rezolva favorabil unele forme de boală şi în 
orice caz fiind extrem de utile în medicina preventivă. 

Diferenţa dintre aliment şi medicament este adesea greu 
decelabilă. Datorită particularităţilor nutriționale şi digestive ale fructelor 
şi legumelor, ele sunt deci folosite în regimurile dietetice ale multor maladii 
şi tulburări metabolice: obezitatea, dislipidemii, diabet, hipertensiune 
arterială, insuficienţă cardiacă, maladii renale, hepatice, colite de 
putrefacție. Bioflavonele, participă alături de enzime, la sistemul de 
detoxifiere microzomal activând hidroxilarea, neutralizând în felul acesta 
acțiunea nocivă a diferitelor xenobiotice. Ele au o influenţă pozitivă asupra 
ficatului, accelerând excreția bilei şi exercită o influență diuretică cu efecte 
salutare în detoxifiere. 

In decursul ultimelor decenii s-a constatat o incidenţă tot mai mare 
a afecţiunilor intestinale: constipații cronice, apendicite, dereglarea meta- 
bolismului bilă-săruri minerale, paralel cu creşterea colesterolemiei şi 
a incidenţei bolilor cardio-vasculare. Statisticile au demonstrat că inci- 
denţa acestor boli este mult mai crescută în mediul urban decât în mediul 
rural şi mai accentuată în ţările industrializate, fiind colerată cu lipsa 
de substanţe de balast în raţie, substanţe încorporate sub denumirea de 
fibre alimentare. 

Fibrele au un rol profilactic important în prevenirea disli- 
pidemiilor, în cardiopatie ischemică, diabet, litiază biliară, în constipaţia 
cronică, apendicită, boala diverticulară şi cancerul de colon. 

Mai multe studii au stabilit o corelaţie statistică între incidența 
cancerului şi creşterea consumului de produse lipsite de fibre, ca urmare 
a introducerii în alimentaţie, în mod preferenţial, a produselor de origine 

animală şi a alimentelor rafinate. Studiile epidemiologice au demonstrat 
corelația existentă între mărirea consumului de carne de vită, de porc, 
de pasăre şi peşte, ca urmare a creşterii nivelului de trai, şi frecvenţa 
cancerului colonului. Se apreciază că lipsa de fibre din alimentație 
determină modificarea microflorei intestinale şi, în acelaşi timp, conduce 
la o mărire a timpului de tranzit intestinal. Este un fapt unanim acceptat 
că, carcinogeneza rezultă ca urmare a contactului dintre celule susceptibile 
şi carcinogeni prezenți, într-o concentraţie mare, pe o perioadă de timp 
suficientă. Sub acţiunea microflorei modificate, datorită lipsei de fibre, în 
colon se formează compuşi carcinogeni. 

Prin statistici riguroase s-a constatat că, în cursul ultimilor 50 de ani, 
în țările dezvoltate, incidenţa cancerului de colon a crescut alarmant în 
mediul urban, în timp ce în mediul rural, din ţările nedezvoltate, el este 
practic necunoscut. Statisticile indică o strânsă relaţie între rata mortalității 
prin cancerul aparatului digestiv şi consumul de fibre alimentare. 

Se consideră că efectul favorabil al fibrelor în prevenirea cancerului 
de colon se explică prin trei acţiuni principale: asigurarea unei 
microflori normale; descreşterea duratei de menţinere a deşeurilor în 
colon şi mărirea cantităţii de apă reținută. Suplimentar, există 
posibilitatea unor acţiuni combinate, necunoscute până în prezent. 

De un deosebit interes se bucură capacitatea pectinelor de a scădea 
nivelul colesterolului plasmatic, în timp ce dietele cu adaos de tărâţe 
de grâu au o acţiune mult mai redusă. Cercetările au pus în evidenţă o 
interacțiune de natură electrostatică între pectină şi 
lipoproteinele cu densitate mică. Prin acest mecanism, se consideră 
că se reduce nivelul colesterolului sanguin şi din ţesuturi, în urma 
ingestiei de substanţe pectice. Metodele de rezonanţă magnetică 
nucleară au evidențiat faptul că, în urma interacțiunii pecti- 
nei cu lipidele se formează o emulsie cu micelii de densitate 
mică şi se constituie punți de hidrogen cu participarea 
grupărilor carboxilice ale pectinei. Ca urmare, în condiții optime, 
pectina leagă de 4 ori mai multe lipide decât masa ei. 

Efectul de reducere a nivelului colesterolului sanguin se datoreşte 
şi acţiunii de frânare a absorbției şi a intensificării metabolismului său 
de către pectină. Concomitent, ea determină o creştere a concentraţiei 
prin fecale a totalului de steroli. După 4-6 săptămâni de administrare a 
pectinei animalelor de experienţă, acestea au prezentat o colesterolemie 
mai scăzută decât a lotului martor, iar conţinutul de colesterol hepatic 
mai mic. In schimb, excreția de acizi biliari a fost mai mare. 

Administrarea de pectină prezintă interes şi în tratamentul 
diabetului deoarece prin reglarea metabolismului lipidic 
determină o scădere a glucozuriei la diabetici în mod mai eficient 
decât tărâţele. La testul de toleranță la glucoză nu s-au înregistrat 
diferențe, dar nivelul insulinei a fost de două ori mai mare la 
persoanele care au primit în rație pectină, ceea ce permite o 
diminuare a dozei de insulină. 

Substanțele pectice pot avea un rol important în prevenirea 
carcinogenezei tractului gastro-intestinal, prin mărirea cantității 
de apă reţinută, deci prin diluarea substanţelor cancerigene, prin 
descreşterea duratei de menţinere a deşeurilor în colon şi prin asigurarea 
dezvoltării unei microflore normale. 

Tratamentul diareilor cu morcovi cruzi exercită o acțiune 
terapeutică marcantă, o ameliorare netă fiind constatată după 

12-14 ore iar vindecarea după 9-15 zile de la începutul 
tratamentului, anulând necesitatea unui tratament medicamentos 
sau de altă natură. 

Dietele bogate în substanţe pectice modifică în mod favorabil flora 
intestinală, inhibând flora de putrefacție. Se apreciază că produşii de 
degradare a pectinei, în special esterii acidului galacturonic, posedă 
proprietăţi bactericide. Soluţia de pectină de mere exercită o activitate 
antibiotică fată de Staphylococcus aureus, salmonelle, E. Coli, Proteus 
vulgaris. Prin diminuarea gradului de metoxilare activitatea bactericidă 
creşte. 

Acțiunea antidiareică, detoxifiantă şi antivomitivă a 
pectinelor şi a gumelor se explică prin aceea că, în tractul 
gastro-intestinal, formează geluri care înglobează o cantitate 
mare de apă şi, progresând de-a lungul intestinului, absorb 
substanţele toxice. Prin scindarea hidrolitică a substanţelor pectice 
se eliberează acidul galacturonic care are un efect suplimentar de 
detoxifiere şi de inactivare a microflorei de putrefacție. 

In cazul intoxicaţiilor cu plumb, arsen sau metol suplimentarea raţiei 
animalelor de experienţă cu pectină determină o scădere sensibilă a 
acţiunii toxice a acestor substanţe. Intoxicaţiile cu metol şi atofan induc 
ulcerații la nivelul stomacului şi intestinului, administrarea pectinei, în 
aceste cazuri are o acţiune cicatrizantă. Experimental s-a demonstrat pe 
câinii cu ulcerații stomacale provocate de atofan că, după administrarea 
unei diete cu pectină timp de trei săptămâni, regiunea ulcerată se 
cicatrizează. De altfel, mai multe cercetări vechi au arătat că în tratamentul 
arsurilor, al plăgilor infectate, pectina şi derivații pectinei exercită o acţiune 
cicatrizantă, accelerând procesul de epitelizare. 

Un eficient rol de protecţie îl exercită substanţele pectice în cazul 
intoxicaţiilor cu metale grele, în special cu plumb, arsen, mercur. 
Problema prezintă importanță, mai ales, pentru prevenirea acumulării 
plumbului în organismul muncitorilor din industriile ce utilizează plumb 
sau derivați ai plumbului. Antidotul cel mai folosit la ora actuală pentru 
prevenirea intoxicațiilor cu plumb este EDTA. Există însă numeroase 
critici privind utilizarea acestuia, în primul rând datorită faptului că toți 
complexonii sunt agenţi farmacologici puternici care au o serie de efecte 
secundare. Studiile efectuate de Stone, privind utilizarea EDTA în 
întreprinderile din Los Angeles, au arătat efecte negative, inclusiv 
dezvoltarea unui hipoparatiroidism cu creşterea absorbției fosfaților din 
tubii renali. Schelds a constatat că adăugarea pulberii de mere 
în dietele care conțineau arseniat de plumb a coborât retenţia 
acestor elemente. In prezent, mai mulți cercetători recomandă dietele 
îmbogăţite în pectină pentru profilaxia intoxicaţiilor cu plumb şi, în mai 
multe ţări, s-au introdus în practică curentă produse alimentare cu adaos 
de pectină. (19) 


Substanțele fibroase solubile stimulează eliminarea 
colesterolului prin bilă. Substanțele fibroase solubile încetinesc şi 
absorția de hidraţi de carbon şi au grijă ca nivelul zahărului din sânge 
să nu fie supus unor mari oscilații . (32) 

In fructe şi legume, cationii sunt legaţi de acizi organici 
(malic, citric şi tartric) care se scindează în organism, punând 
în libertate ioni de sodiu şi de potasiu. Aceşti ioni fac o 
neutralizare a produselor acide ce pătrund în organism 

împreună cu alimentele sau se formează în procesele metabolice. 
Sărurile de potasiu, reducând capacitatea proteinelor tisulare de a reţine 
apa, au un rol pozitiv în eliminarea surplusului de apă şi substanţe 
toxice din organism. (58) 

Legumele sunt cele mai eficace alcalinizante, în special dacă sunt 
consumate crude în salate, sau ca sucuri proaspăt extrase. Răcoritoare 
şi cu acţiune de curăţare, ele sunt de asemenea bogate în fibre ce ajută 
la înlăturarea resturilor de putrefacție din traiectul intestinal. (10) 

Fiind puternic alcalinizantă, cura de struguri şi căpşuni, scade uri- 
cemia cu 1-2 mg% şi ajută la tratamentul gutei. (41) 

S-a demonstrat că butiratul de sodiu (acid gras de lanț car- 
bonic mic - AGCO, rezultat din descompunerea amidonului rezistent) 
poate inhiba proliferarea criptelor de suprafaţă pe care le produc 
metaboliții acizilor biliari (deoxicolic etc.) şi displaziile severe 
(Velasguez ş.a.). 

Trebuie menţionată şi importanţa acidului fitic (de multe ori, contro- 
versată ), prezent în cantitate mare într-o dietă bogată în fibre alimentare, 
care ar avea un efect de reducere a proliferării celulelor maligne, datorat 
creşterii şi incitării diferenței celulare, rezultând, astfel, o reversie spre 
fenotipul normal (Finkel E., The Lancet, 28 nov. 1998). (83) 


Rolul pozitiv al fibrelor asupra stării de sănătate s-a confirmat la 
începutul anilor '70, în urma constatării făcute de dr. englez Burkitt, anume 
că o dietă săracă în fibre alimentare influențează apariția cancerului de 
colon. De atunci, un număr impresionant de mare de cercetători şi oameni 
de ştiinţă s-au străduit să întărească sau să infirme afirmația lui Burkitt, 
ceea ce a condus la o serie de noi descoperiri în ceea ce priveşte rolul 
fibrelor alimentare în combaterea sau ameliorarea unor boli grave ale 
secolului, cum ar fi: hipercolesterolemiile, ateroscleroza, cardiopatiile 
ischemice, infarctul de miocard, diabetul, obezitatea, constipația, 
apendicita, boala diverticulară, cancerul de colon, litiaza biliară şi nu în 
ultimul rând, cariile dentare. 

Mecanismul sau mecanismele prin care fibrele alimentare pot re- 
duce nivelul colesterolului plasmatic sau hepatic sau pot reduce nivelul 
glicemiei trebuie încă studiate. Confuzia legată de mecanismul de acțiune 
se datorează atât încercării de a simplifica complexitatea fibrelor 
folosind denumirile de fibre solubile sau fibre insolubile, cât şi părerii 
cum că numai un singur mecanism ar fi implicat în efectele protectoare 
ale fibrelor. Totuşi, afirmaţiile conform cărora fibrele alimentare intervin 
în metabolismul lipoproteic, în diminuarea răspunsului gicemic şi în 
întârzierea picului glicemic se bazează pe numeroase studii 
epidemiologice realizate de colectivele de specialişti din lumea întreagă 
(Schneeman, 1999; Brown ş.a., 1999). (82) 


Majoritatea zdrobitoare a studiilor publicate în ultimii ani arată că 
o alimentaţie în care predomină cerealele integrale scade riscul 
bolilor canceroase. Rolul protector al cerealelor se realizează prin mai 
multe mecanisme. 

In primul rând, prin prezenţa glucidelor fermentabile. Cerealele 
integrale sunt surse bogate de fibre alimentare, de amidon rezistent şi 
de oligozaharide. Fermentarea acestora, în intestinul gros, produce acizi 
graşi cu lanţuri scurte, ca acetat, butirat şi propionat, scăzând pH-ul 
colic. 

În al doilea rând, glucidele nedigestibile cresc volumul fecal şi scad 
timpul de tranzit intestinal. Fiecare gram de tărâțe de grâu creşte 
greutatea fecalelor cu 5,4 g. Studii efectuate asupra a 20 de populații din 
12 ţări au arătat o relație inversă între greutatea fecalelor şi riscul 
cancerului de colon. Volumul fecal mare şi timpul de tranzit 
intestinal mai redus scad şansele substanţelor mutagene de a 
acționa asupra epiteliului intestinal. In plus, acizii biliari secundari, 
despre care se crede că favorizează proliferarea celulară, sunt fixați şi 
diluaţi de către fibre. Fermentarea fibrelor scade şi pH-ul intestinal, 
diminuând solubilitatea acizilor biliari liberi, reducând astfel acţiunea 
lor de cocarcinogeni. 

Alimentele cu un conținut mare de fibre au de obicei un indice 
glicemic scăzut, totuşi indicele glicemic nu trebuie considerat ca fiind 
identic cu conţinutul în fibre. Nutriţioniştii de la „Kings College 
Kesington Campus“, Londra, au constatat că alimentele cu un indice 
glicemic scăzut se însoțesc de valori crescute ale colesterolului „bun“, 
adică HDL, care protejează de infarct. Cercetătorii din Londra spun că 
cine doreşte să-şi protejeze arterele şi inima, deci o profilaxie activă a 
bolii coronariene, trebuie să evite glucidele cu un indice glicemic mare, 
consumând alimente cu indice glicemic scăzut, adică produse cerealiere 
integrale, legume şi zarzavaturi. (81) 


Astăzi, reîncepe să se consolideze importanţa reală, de altădată, a 
fibrelor alimentare în nutriția noastră. De la tratamentul constipației 
cunoscut din antichitate în special cu produse vegetale care sunt mai 
bogate în fibre, care măresc volumul bolului alimentar şi excitabilitatea 
motilității tranzitului intestinal, s-a ajuns, astăzi, la unele progrese în 
ameliorarea unor maladii (...). 

Fibrele, prin conţinutul lor anodin, se pot încărca prin adiționare 
fizică (în afară de apă), cu unele componente alimentare care, uneori, 
fiind în exces cantitativ sunt nefolositori organismului, ca: acizii graşi, 
colesterolul sau diferiți produşi toxici, uneori de tip cancerigen sau 
promotor şi, chiar înşişi acizii biliari modificaţi (suspectați a avea efect 
promotor), ce pot fi duşi, astfel, mai departe, prin tranzitul intestinal, 
spre eliminare. De asemenea, pentru un timp scurt, fibrele pot reţine 
un surplus de dizaharide şi chiar monozaharide cu absorbţie rapidă, 
făcându-le să fie eliberate mai lent în lumenul intestinal, spre a fi 
absorbite, rezultând un efect terapeutic benefic (pentru bolile amintite 
până acum). 

Consumul de fibre alimentare poate avea un impact pozitiv, de 
protecţie şi în alte localizări ale cancerului, prin diminuarea absorbției 
intestinale a unor agenţi nocivi amintiți. 

De exemplu, la femeile finlandeze este o incidenţă scăzută, în ceea 
ce priveşte cancerul glandei mamare, deşi alimentaţia lor, bogată în 
grăsimi, n-ar motiva această constatare. Una din explicaţiile acestei 
frecvenţe mai scăzute de cancer, faţă de cele constate în celelalte tări 
occidentale este şi faptul că alimentaţia lor este bogată în legume şi fructe, 
mai ales în fructe de pădure. 

În acelaşi timp, fibrele alimentare dezvoltă în intestinul gros o floră 
microbiană capabilă să conțină mai puţine enzime, nedorite în acest 
caz, în sensul protecţiei în cancer, ca de exemplu: diminuarea beta- 
glicuronidazei care desface unii compuşi conjugaţi, procancerigeni, în 

cancerigeni. 

Fibrele de origine cerealieră se pare că sunt mai eficace, privind 
tranzitul intestinal şi ca protecție, decât cele din fructe sau legume, 
care deţin o cantitate variabilă de lignină, dar care au, totuşi, importanța 
lor în această preventie, în special a cancerului colo-rectal. (83) 


Consumul de fibră cel puţin 30-40 de grame pe zi din diferite plante 
poate diminua riscul de boli ale inimii, cancer, deranjamente intestinale 
şi alte afecţiuni. 

Fibrele vegetale se leagă de colesterol şi de acizii biliari (excretaţi de 
către ficat) în intestinul subţire, astfel prevenind absorbţia lor. Din fericire, 
nici bila nici colesterolul nu se absorb în prima parte a tractului intestinal, 
ci în ileon. Aceasta le oferă timp din plin fibrelor să împiedice reabsorbția 
acestor compuşi. Dacă, însă, lipseşte cantitatea adecvată de fibră, atât bila 
cât şi colesterolul sunt reabsorbite în fluxul sanguin, ridicând nivelele coles- 
terolului din sânge. 

Literatura medicală este plină de exemple ale beneficiilor legate de 
sănătate oferite de către fibre. Un studiu, publicat în 1992, a descoperit 
că adăugarea de 15 grame de fibră pe zi în dietă a redus colesterolul 
seric cu 15%. Efectul fibrelor de reducere a colesterolului este corelat 
cu scăderea riscului bolilor de inimă la persoanele care consumă fibre 
vegetale în cantităţi apreciabile. Aceia care consumă o dietă bogată în 
fibre au un risc al bolilor de inimă mai scăzut cu 65%. 

Intr-un alt studiu, şapte grupuri au fost hrăniți cu diferite cantități 
fie de făină de ovăz, tărâţe de ovăz sau sriş. La sfârşitul celor 6 
săptămâni au apărut îmbunătăţiri semnificative la nivelul colesterolului 
LDL, la acele persoane care au consumat zilnic fie 30 de grame de griş, 
60 de grame de tărâţe de ovăz (2/3 din o cană ) sau 90 de grame de 
făină de ovăz (0 cană de ovăz ). 

O altă cereală care s-a dovedit a avea efecte benefice asupra nivelelor 
de colesterol din sânge este hrişca. Un studiu din China a descoperit 
că hrişca reduce atât colesterolul total cât şi colesterolul LDL; în acelaşi 
timp ea a redus raportul colesterolului total față de HDL. 

Până foarte recent, cele mai multe programe educaționale legate 
de colesterol niciodată n-au trecut dincolo de ecuaţia lui Keys. 
Responsabilii programelor le spuneau participanţilor despre importanţa 
colesterolului în dietă precum şi pericolele grăsimilor saturate, dar în 
acest punct se terminau discuțiile. Mult mai recent, subiectul fibrelor a 
pătruns în domeniul educaţional, dar adesea nu i se acordă atenţia 
deplină pe care o merită. (80) 

9.7 RECONSIDERAREA ROLURILOR 
UNOR STRUCTURI DIN 
„COMPLEXUL FIBRELOR ALIMENTARE 
VEGETALE“ 


Pe lângă rolul lor pozitiv, fibrele pot influenţa negativ utilizarea 
nutrienţilor din hrană datorită, pe de o parte, stânjenirii activității 
enzimelor pancreatice şi, pe de altă parte, datorită reducerii absorbției 
intestinale sau pot negativa balanţa unor microelemente (Kritchevsky, 
1988). (82) 

Recent, „Institutul Federal de Cercetări de Nutriție“ şi „Societatea 
Germană de Nutriție“ au publicat o luare de poziție, privind produsele 
cerealiere integrale. Purtătorul de cuvânt al celor două instituţii, dr. 
Bernhard Watzl, precizează că ştirile răspândite s-au bazat pe două 
publicații din anii 1993 şi 2000, dar citirea lor atentă nu permite să se 
ajungă la concluzii eronate. 

Administrarea la animale a unor concentrații extrem de mari de 
lectină din germenele de grâu, adică 500mg/kilocorp, lezează în mod 
ireversibil peretele intestinal. La om însă, administrarea unei doze unice 
de 200mg nu produce nici un efect nociv. Aceasta se datorează faptului 
că nu se absoarbe decâto cantitate mică de lectină, deoarece pe epiteliul 
intestinal se găseşte un strat protector, conținând glicoconjugate, iar 
suprafaţa intestinală este deosebit de mare, ceea ce face ca lectina să nu 
mai aibă nici un efect toxic. 

De fapt, lectina poate avea chiar efecte favorabile asupra digestiei 
intestinale, asupra sistemului imunitar şi hormonal al intestinului şi 
asupra florei microbiene. Mai mult, studiile histologice au arătat că 
lectina are o acţiune inhibitoare asupra apariţiei cancerului intestinal. 

În legătură cu inhibitoarele unor enzime, inhibitoarele alfa- 
amilazei şi ale proteazei, nu sunt specifice doar cerealelor integrale. De 
fapt, nu toate inhibitoarele conținute de cerealele integrale sunt active 
împotriva enzimelor digestiei umane. Mai mult, la persoanele cu obiceiuri 
culinare sănătoase, inhibitoarele de enzime au chiar o acţiune de favorizare 
a sănătăţii, influențând concentraţia glucozei sanguine şi împiedicând 
apariția cancerului. 

Inhibitorii de enzime din cerealele integrale împiedică digestia com- 
pletă a amidonului. Acest amidon nedigerat, ajuns în intestinul gros, 
este atacat de bacteriile de acolo şi astfel iau naştere acizi graşi cu lanţuri 
scurte, care au o acţiune protectoare asupra epiteliului intestinal. 
Cercetările arată că persoanele care ingerează cantități mai mari 
de inhibitoare de enzime prezintă un risc mai mic de cancere 
de sân, de prostată şi de colon. 

In tubul digestiv, în anumite condiții, acidul fitic poate fixa unele 
substanţe esenţiale şi minerale, împiedicând astfel absorbţia lor, de 
exemplu, a fierului şi a zincului. Insă, în mod practic, acidul fitic 
nu influențează, nu împiedică absorbţia zincului şi a fierului. 
In ultimii ani se înmulțesc indiciile că acidul fitic are acţiuni benefice în 
reglarea glicemiei şi în prevenirea cancerului. 

Un studiu efectuat la „Universitatea Giesen“, Germania, a arătat că 
femeile însărcinate care s-au alimentat cu produse cerealiere 
integrale au avut concentraţii sanguine mai mari de vitamine, 

zinc şi alte minerale, decât cele cu o alimentaţie mixtă. 
Absorbția de zinc a vegetarienelor era cu 30% mai mare decât 
la cele care consumau şi produse animale. Susținerea că 
vegetarienii totali ar prezenta un deficit de zinc, deoarece fitații din 
produsele cerealiere integrale ar îngreuna absorbţia mineralelor, a fost 
dovedită ca fiind neîntemeiată. 

In tărâţe şi în germenele boabelor de cereale se găseşte şi acidul 
fitic (pe lângă bogăţia de minerale şi vitamine), care formează complexe 
numite fitaţi cu substanţele minerale ca fierul, calciul, magneziul, precum 
şi cu microelementele - cupru, zinc, mangan - şi cu proteinele. Totuşi, 
procesele de pregătire a alimentelor - atât tratamentul termic, 
dar şi înmuierea în apă, încolţirea semințelor - pot diminua 
conținutul de fitat. De exemplu, în pâinea de secară se poate 
demonstra dispariţia totală a fitatului, indiferent de modul de preparare. 
Chiar şi în pâinea din făină integrală de grâu, jumătate din cantitatea de 
fitat este distrusă. Ținerea în apă a uruielii aproximativ 10 ore 
realizează o scădere de 20% a fitatului. Şi, chiar dacă fitina fixează 
o parte din substanţele minerale, ea prezintă şi avantaje, influențând în 
bine nivelul glicemiei şi al grăsimilor. De asemenea, fitatul scade riscul 
apariţiei cancerului de colon şi încetineşte evoluţia lui. (81) 


Mulţi se tem de regimul vegetarian, din cauza gazelor. Formarea 
de gaze aparține funcţiei normale a intestinelor şi se pare că protejează 
colonul împotriva leziunilor genetice, care duc la cancer. Gazele 
diluează carcinogenele, stimulează înmulţirea bacteriilor utile, 
modifică favorabil pH-ul intestinal şi ameliorează funcția 
celulelor epiteliale ale colonului. 

Formarea gazelor are două cauze principale: fermentarea glucidelor, 
care ajung în intestin, şi aerofagia, adică înghiţirea unei cantități mari 
de aer. Aerofagia poate fi diminuată mâncând mai încet, evitând băuturile 
carbogazoase şi berea, renunțând la guma de mestecat şi la bomboane. 

Pentru a reduce fermentarea glucidelor se recomandă următoarele: 

- să se scadă cantitatea glucidelor nedigerabile, consumând cantități 
mai mici la o masă. Cele mai producătoare de gaze sunt oligoza- 
haridele (rafinoza şi stachioza) din legume şi vegetalele din fa- 
milia verzei; 

- conținutul în oligozaharide poate fi redus, ținând fasolea (dar şi 
cereale, precum soia, grâul etc.) în apă cel puțin 24 de ore şi 
aruncând apa; 

- să se evite mesele abundente, care fac să se ajungă în intestin mai 
multe alimente nedigerate; 

- să se stimuleze periodic flora intestinală, consumând regulat le- 
gume şi alte fibre, în cantități mici. (81) 


Morile moderne îndepărtează tărâţa, foarte bogată în fibre, care 
măreşte conținutul intestinal şi favorizează motilitatea intestinală. 
Adăugarea de boabe nemăcinate la făina pentru pâine n-are nici un 
rost, deoarece ele trec prin tubul digestiv fără a putea fi digerate şi de 
multe ori lezează epiteliul intestinal. Boabele întregi nu favorizează nici 
retenţia de apă în fecale şi nici nu oferă o suprafață mare pentru fixarea 
şi eliminare unor substanţe iritante. (81) 

9.8 IMPORTANPA FIBRELOR VEGETALE 
CRUDE IN EXERCITAREA 
ROLULUI PREVENTIV èI TERAPEUTIC 


Supuse tratamentelor termice intense, complexul de fibrele vegetale 
crude suferă diverse transformări la nivelul componentei lor de bază, 
structura glucidică. Prin încălzirea acestora în mediu acid se 
formează nucleele furanice, ca bază pentru generarea furfurolilor, 
substanţe toxice ce se pot forma şi în urma reacției Maillard. 

Concomitent cu această reacție toxicologică, cu acțiune directă 
asupra aminoacizilor din vegetale, pot rezulta şi aminoacizi 
denaturați, cu acţiune direct mutagenă şi cancerigenă asupra celulelor 
organismului. 


Aceste aspecte sunt evidenţiate de către dr. S. Dumitrache şi Segal 
în „Toxicologia produselor alimentare“ (dar şi în alte lucrări): 

Tratamentul termic influențează atât valoarea nutritivă a 
proteinelor, cât şi formarea de compuşi toxici. Reacţia cea mai 
cunoscută şi mai studiată este reacţia Maillard, de formare a 
melanoidelor, care se desfăşoară în trei faze: 

I. faza iniţială constă în formarea unui compus de adiţie de tip 
aldozamine sau cetozamine; 

II. faza intermediară cuprinde desfăşurarea unor reacții 
complexe de scindare, deshidratare şi interreacții între componenți; 

III. faza finală se caracterizează prin formarea de produse 
nesaturate, fluorescente şi colorate, care se datoresc reacţiilor de 
condensare aldolică, de polimerizare şi de formare a unor compuşi 
azotați cu inel heterociclic denumiți melanoide. 

Proteinele din carne se caracterizează printr-o participare redusă la 
reacția Maillard în cursul tratamentelor termice, datorită cantităţii 
neînsemnate de glucide şi a pH-ului apropiat de neutru. Pentru a re- 
duce lizina disponibilă de la 84 la 37 %, este necesară o autoclavare de 16 
ore. Dacă se adaugă 5% glucoză şi se realizează un pH uşor alcalin, este 
suficientă autoclavarea timp de 30 de minute pentru ca să se antreneze 
un blocaj a unei 1/3 din lizină. De asemenea, un tratament la 90 C, în 
prezenţa glucozaminei, poate duce la anularea valorii proteice a cărnii. 

Adrian şi Segal menţionează că există posibilitatea ca diferiți compuşi 
premelanoidici să inhibe activitatea unor enzime şi să exercite un efect 
toxic direct asupra organismului. Premelanoidele măresc mult cecumul 
(2,77g fată de 1,33 g), fapt care face ca multe alte substanţe, cum ar fi 
lactoza, să se metabolizeze greu. Mai mult, ele provoacă o hipertrofie a 
ficatului şi a rinichiului, ceea ce reprezintă suma unei intoxicații cu o 
deficiență nutrițională. 

Cercetările efectuate pe animale au demonstrat că premelanoidele 
reduc atât digestibilitatea, cât şi utilizarea metabolică a azotului 
alimentar, ceea ce are ca efect instalarea unei malnutriţii azotate, atunci 
când administrarea este de lungă durată. (24) 


Suprafaţa aluatului, unde temperatura este de 130-150" C, 


se caramelizează şi formează o coajă de culoare galben-brună. 
In cuptorul încins temperatura apei din aluat creşte repede, iar 

grăunţțele de amidon se umflă şi se transformă în gel prin acţiunea 
vaporilor de apă. Apa dispare din interstiţiile capilare, grăunţele de 
amidon aderă unele de altele şi formează cu glutenul o masă omogenă. 
Vaporii de apă părăsesc aluatul, glutenul coagulează, iar amidonul 
se transformă în dextrină şi se caramelizează. (34) 

Leguminoasele prezintă o stabilitate termică diferențiată, în funcţie 
de gradul de maturare. Leguminoasele uscate conțin puţine zaharuri 
reducătoare, glucidele de natură complexă se depolimerizează 
greu (dar, totuşi, se depolimerizează!) şi, ca urmare, proteinele au o 
termostabilitate ridicată. 

Dacă înainte de încălzire se adaugă un zahăr reducător, se constată 
pierderi importante de aminoacizi; Rodica Segal a pus în evidenţă 
reducerea conținutului acestora de la 5 la 55 %, în funcţiile de condiţiile 
de tratare. Se apreciază că în prima parte a încălzirii se înregistrează o 
fază de „latenţă“, când lizina are o bună stabilitate, după care urmează 
faza a doua, când creşte rapid sensibilitatea. In prima fază se 
formează grupări reactive ale glucidelor şi proteinelor. 

Cercetările întreprinse de Adrian au stabilit că prin 
încălzire, în afară de faptul că prin reacţii melanoidice se 
produc blocarea unor aminoacizi esenţiali şi reducerea valorii 
nutritive, se înregistrează şi efecte toxice. (24) 


Cele mai răspândite substanţe mutagene în plante sunt considerate 
flavonele. Printre acestea, quercitina şi glicozida ei, precum şi 
kaempferolul şi glicozidul său - astragalina, au fost cel mai frecvent 
găsite în concentraţii mari în fructe şi legume. 

Flavonele sunt distruse rapid în mediul alcalin însă sunt 
stabile în mediu neutru şi acid (deci în condiții fiziologice), chiar în 
condiții de fierbere. In extractul de mărar s-a pus în evidență sulfatul 
de quercitină şi izorhametina. Quercitina s-a dovedit a fi mutagenă 
şi pe celule mamifere cultivate în vitro însă rezultatele de 
cancerizare în vivo pe şoareci, şobolani şi hamsteri s-au dovedit 
negative. (26) 

Prin încălzire în mediu acid, pentozele şi hexozele suferă o 
rearanjare moleculară cu formarea unui nucleu furanic. Hexozele 
formează 5-hidroximetilfurfurol (HMF), în timp ce pentozele 
furfurol. In produsele alimentare se întâlneşte îndeosebi HMF, datorită 
frecvenţei mai mari a hexozelor libere, pentozele găsindu-se în cea mai 
mare parte sub formă legată. 

Furfurolii se pot forma şi din alte cetone şi aldoze prezente în 
alimentele supuse tratamentului termic sau pot rezulta în urma reacției 
Maillard. 

In afară de faptul că determină schimbarea gustului produselor, 
furfurolii prezintă o acţiune toxică asupra organismului uman. 
S-a stabilit că dozele de 310 mg/kilocorp, administrare per oral zilnic la 
şoarecii albi, exercită un efect de dereglare a funcțiilor ficatului. Ulterior, 
prin administrarea zilnică de 160 mg/kilocorp s-au observat creşterea 
nivelului betaglobulinelor în plasma sângelui, mărirea greutății relative 
a ficatului şi o evidentă tendinţă de creştere a activității tributirinazei în 
țesuturile hepatice. Nu s-au evidenţiat efecte negative în cazul administrării 
dozelor de 80 şi 40 mg/ kg greutate. Ca urmare, s-a recomandat ca doză 
zilnică admisibilă 2 mg oximetilfurfurol / kg greutate. (24) 

Dincolo de aspectele de toxicologie, principala problemă a 
vegetalelor - în caz de tratament şi denaturare termică - se referă 
la pierderea capacității naturale de acţiune absorbantă asupra 
substanţelor toxice (xenobiotice). 

Aşa cum un burete devine ineficient prin dizolvarea acestuia în 
acid, în acelaşi fel fibrele vegetale, tratate termic, îşi pierd, practic, 
capacitatea de absorbţie selectivă - în funcţie de natura şi de gradul 
denaturării. 

Acest lucru poate fi uşor observat, de fiecare dintre noi, prin 
diferența dintre fibrele de bumbac naturale şi cele sintetice. 
Dacă fibrele naturale de bumbac (care intră în categoria fibrelor 
vegetale, dar nealimentare) au capacitatea de a absorbi produşii toxici 
eliminaţi cutanat sub forma transpiraţiei, nu acelaşi lucru putem spune 
despre îmbrăcămintea realizată din fibre textile sintetice (fapt verificat 
de oricine, ori de câte ori îmbracă haine din fibre sintetice şi transpiră). 

Această perturbare a capacităţii fibrei vegetale nealimentare, de a 
resorbi toxinele eliminate prin piele, este legată tocmai de structura 
racemizată a fibrelor vegetale tratate termic, prin fierbere 
sau coacere. 

In acest fel, cea mai bună ocazie de a realiza eliminarea toxinelor 
se pierde, chiar şi pentru vegetarieni, şi aceasta prin racemizare 
(inactivare optică prin tratament termic) a vegetalelor şi a celorlalte 
structuri, asemenea fibrelor vegetale sintetice ale produselor textile. 

Acestea produc asupra pielii efecte secundare neplăcute (înroşirea 
acesteia, iritații, mâncărimi), acelaşi fenomen neplăcut, dar în primul 
rând denaturant, producându-se prin contactul fibrelor alimentare, tratate 
termic, cu structura „cutanată“ a intestinului (mucoasa tractului intesti- 
nal). 


Un argument mai puțin utilizat de către rigoarea ştiinţifică medicală 
în susținerea alimentaţiei naturale (cu fibre vegetale crude, nesupuse 
tratamentelor termice), se referă la dimensiunea câmpului radiațiilor 
bio-elecromagnetice - sau, după alte denumiri din biochimia şi biofizica 
cuantică, de graniță: bio-radiaţii electroluminiscente (BEL). 

Aparatele de evidenţiere a acestei bio-radiaţii, se bazează - aşa 
cum precizam şi în capitolul 7 - în esenţă, pe evidenţierea interacțiunii 
luminoase, între câmpul energetic biologic al structurii vii observate 
(plantă, animal, om) şi câmpul electromagnetic de înaltă tensiune, al 
aparatului cu care se realizează observaţia. 

In acest fel, radiaţia bio-electroluminiscentă, rezultată din această 
interacțiune, oferă o imagine concretă a stării energetice reale a structurii 
vii studiate, la nivel energetic. 

Această imagine, a amprentei energetice proprii, este mai elocventă 
decât studiul reziduului chimic (cenuşa), rezultat din arderea structurii 
respective. Deci, se pătrunde din structura chimică în biostructura 
biochimică, şi din dimensiunea fizică în cea biofizică. 

In lucrarea „Faţa nevăzută a creierului“, autorii H. Oldfield şi R. 
Coghill prezintă rezultatul relevant obținut prin studierea în condiţiile 
expuse mai sus a două eşantioane de varză, iar apoi de cereale: 

Să ne oprim asupra unei legume obişnuite pregătită aproape zilnic, 
anume umila varză. Intr-o imagine fotografică de tip Kirlian apare planta 
în stare naturală: foarte activă, cu scântei energetice care strălucesc 

ca o constelație pe cer. În cealaltă imagine, aceeaşi plantă, 
prezentată după zece minute de fierbere în oala sub presiune, 
apare ca o umbră palidă a celei originare, în stare crudă. 

In două imagini fotografice Kirlian se face comparaţia între micul 
dejun constând din clasicii fulgi de porumb şi micul dejun format 
dintr-un amestec de cereale naturale inventat de dr. Bircher- 
Benner, denumit Muesli. Este firesc să afirmăm că în timpul preparării 
cerealelor sub forma fulgilor, acestea au suferit diverse perturbări 
mecanice şi chimice (dar mai ales termice intense), în timp ce muesli a 
fost obținut prin amestecarea ingredientelor, poate printr-o uşoară 
zdrobire a miezului, fără a suferi perturbări chimice reale. Imaginile 
obținute (repetate de câteva ori) reflectă diferenţele de descărcare tip 
corona între cele două eşantioane (în primul caz, al cerealelor integrale 
de tip muesli, se formează o imagine intens luminoasă de tip glob 
solar, în timp ce fulgii de porumb nu prezintă nici o descărcare 
luminoasă). 

De altfel, în acest mod s-ar putea testa toate tipurile de alimente 
pornind de la un factor sau raport Kirlian care ne-ar permite să stabilim 
cantitatea de bioradiaţii pe care le conţin alimentele. (66) 


Din aceste experimente se poate trage concluzia că, în urma 
tratamentului termic intens, din alimentele naturale - cu 
strălucirea inițială a „aurei“ electronografice în forme 
armonioase şi culori vii, luminoase - rămâne doar un produs 
ce, bioelectroluminiscent, se manifestă ca un dielectric (precum 
materia nevie), cu forma biocâmpului neregulată, mată, în culori 
şterse. 

(De altfel, aceste observaţii le-am aprofundat în mod ştiinţific, 
prin propria noastră cercetare de laborator, realizată în colaborare 
cu dr. Cornelia Guja, în cadrul „Centrului de Antropologie“ de pe 
lângă „U.M.F. Carol Davila“, Bucureşti, şi prezentat pe larg, la capitolul 
corespunzător, 10.2.) 

De aceea, în urma tuturor acestor observaţii (atât riguros ştiinţifice, 
dar şi rezultate din experienţa practică cotidiană), noi considerăm că, 
aceste aspecte ale alimentelor vegetale - legate de dispariţia strălucirii 
electronografice a biocâmpului radiant înconjurător şi de pierderea 
capacităţii de „pompă activă selectivă“ a fibrei vegetale pentru 
xenobiotice (toxine) - reprezintă argumente importante în susținerea 
unei alimentaţii cât mai naturale, cu un aport de fibre alimentare vegetale 
cât mai puţin supuse tratamentelor termice! 


Radiația cu frecvenţă înaltă a fibrelor vegetale crude (față 
de frecvenţa joasă, determinată de structurile bioradiative, afectate de 
foc, ale vegetalelor denaturate) va influenţa, corespunzător, 
frecvenţa bioradiativă a corpului fizic uman. 

Astfel, o aură luminoasă, strălucitoare, armonioasă, a vegetalelor 
vii (faţă de aura ternă, ştearsă, închisă la culoare, mată, întunecată, a 
vegetalelor arse) - va determina o creştere în luminozitate a 
biocâmpului organismului beneficiar al acestui tip de aport 
alimentar. 

lată cum o „aură“ ternă, închisă la culoare - determinată de 
alimentaţia denaturată (dar, la fel de important, şi de un psihic 
dezechilibrat, şi de un intelect dominat de gânduri întunecate, 


580 


instinctuale) - încet, dar sigur, începe să se „restructureze“ sub 
acţiunea vibraţiei înalte, a vegetalelor şi a produselor animale 
vii, de tip organic. 

Dar, este foarte important de reţinut că, acest minunat proces de 
Re-Facere, sub acțiunea vibraţiei Vii a alimentelor Vii - are loc, însă, 
concomitent cu manifestarea unui psihic Re-armonizat şi a unui mental 
Re-generat şi generator al unor gânduri pozitive, de înaltă ţinută umană... 

Toate acestea, vor contribui la modificarea frecvenţei de vibraţie a 
biocâmpului uman radiativ, în sens pozitiv, prin generarea unor unde 
vibratorii de frecvenţă tot mai înaltă. 

In ultimă instanță, aceasta este esenţa fenomenului de 
naturalizare şi dezintoxicare a „aurei“, adică a biostructurilor 
câmpurilor energo-informaţionale umane... 


Şi toate acestea SUNT POSIBILE, pornind de la banalul 
gest alimentar! 


9.9 CONCLUZIILE PRIVIND 
ROLUL PREVENTIV è| TERAPEUTIC 
AL FIBRELOR VEGETALE ÎN NUTRIPIA 
UMANĂ 


În acest ultim subiect al capitolului fibrelor vegetale, revenim cu 
propriile comentarii, după lungul periplu printre studiile materialelor 
ştiinţifice, privitoare la acest subiect. 

In continuare vom contura, într-un mod cât mai vizibil, propriul 
punct de vedere, privitor la subiectul rolului preventiv şi terapeutic al 
fibrelor alimentare - doar prin punctarea şi sintetizarea elementelor 
fundamentale, deja prefigurate, din citatele de până acum. 

De aceea, „ipoteza noastră de lucru“ - privind mecanismul de 
funcționare a acestor complexe vegetale şi locul acestuia în cadrul 
rolului dezintoxicant, preventiv şi terapeutic - pare a fi mai mult decât 
o ipoteză... 


Pentru întărirea ideii că fibrele celulozice, într-adevăr intervin ca 
factor dezintoxicant şi naturalizant în organism, trebuie să ne reamintim 
de realitatea şi calitatea de „intoxicat“ al corpului fizic, în urma alimen- 
taţiei tradiționale. 

Astfel, alături de informaţiile deja prezentate în citatele anterioare, 
subliniem acest aspect cu un fragment revelator, extras dintr-un manual 
de alimentaţie („Intoleranţe şi agresiuni alimentare“). 

lată ce precizează acesta, legat de carcinogeni şi mutageni, precum 
şi de toxinele intens şi masiv introduse în organism, prin alimentele 
tradiționale (intens denaturate termic): 

Cercetările epidemiologice, pe eşantioane populaţionale mari au 
sugerat rolul important al alimentaţiei în carcinogeneză. Efectul car- 
cinogen al alimentaţiei se poate exercita pe următoarele căi: 
vehicularea de carcinogeni (carcinogeneză directă) sau 
procarcinogeni; modificarea compoziției şi activităţii metabolice 

a florei bacteriene intestinale (care converteşte procarcinogenii 
în carcinogeni); creşterea nivelului de carcinogeni potenţiali (acizi 
biliari şi alți steroizi); modificarea morfologiei tisulare (care 
favorizează absorbţia produsului carcinogen); modularea 
susceptibilităţii oncogenetice şi a sistemului de apărare antitumorală. 

Pentru relaţia dintre alimentaţie şi carcinogeneză pledează 
multiple constatări: corelaţia dintre tipul de alimentaţie şi anumite 
localizări ale cancerului (stomac, colon) în arii geografice diferite; 
creşterea incidenţei cancerelor digestive şi hormono-dependente paralel 
cu adoptarea obiceiurilor alimentare de tipul societății industrializate; 
saltul înregistrat în ceea ce priveşte morbiditatea prin cancer la imigranții 
în țările occidentale, o dată cu trecerea la obiceiurile alimentare ale 
noului loc de rezidenţă, ca şi diferenţele dintre sectele religioase cu 
obiceiuri alimentare diferite (a se vedea, în acest sens, reducerea la 
jumătate a morbidităţii generale şi a bolilor neoplazice, în special, la 
populaţia neoprotestantă americană, cu dietă vegetariană). 

Se notează o asociere semnificativă între „occidentalizarea “ 
alimentaţiei (creşterea globală a aportului caloric şi a 
consumului lipidic şi proteinic) şi creşterea incidenţei 
cancerului organelor digestive (colon, pancreas, vezică 
biliară) şi a celor hormono-dependente. (53) 


Dacă procesul primar şi continuu de intoxicare al corpului, este 
acceptat şi înțeles, pe baza unei impresionante literaturi de specialitate 
medicală, procesul de dezintoxicare este mai puțin explicat din punct 
de vedere ştiinţific, chiar şi de către tratatele de naturopatie, ce 
abordează acest subiect. 

Abordarea clasică se referă la intrarea în funcțiune a mecanismelor 
hepatice de metabolizare a xenobioticelor, iar apoi a mecanismelor 
renale, cutanate şi pulmonare (substanţele gazoase), pentru eliminarea 
metaboliţilor toxici ai acestora. Insă, mult mai puţin este prezentată 
calea de eliminare digestivă, prin cuplarea hepatică şi intestinală. 

Rolul de neutralizare a toxinelor de către ficat este foarte bine 
precizat de tratatele medicale, în schimb, calea de eliminare a 
metaboliţilor sau a toxinelor netratate, este mult mai puţin 
abordată. 

Astfel, sunt prea puţin studiate aspectele legate de eliminarea 
toxinelor şi a metaboliţilor acestora prin polul biliar în 
canalele biliare, şi de aici în vezica biliară. 

In acest fel, bila devine o sursă majoră de eliminare a toxinelor — 
absorbite iniţial prin peretele intestinal, filtrate ulterior în ficat, iar apoi 
eliminate prin polul biliar, când rinichiul nu mai face față. 

Din intestin au venit, şi tot aici se reîntorc! 

Ipoteza noastră susține că, prin difuziune, cea mai mare parte a 
toxinelor eliminate prin bilă, alături de cele „proaspăt“ introduse prin 
alimentaţia zilnică, sunt reabsorbite în ultima porţiune a intestinului 
subţire, dar şi pe traiectul colonului - întocmai ca în procesul de 
reabsorbţie a sărurilor biliare. 

In urma acestor observaţii ale proceselor digestive, putem avansa 
ideea că binecunoscutul „circuit hepato-entero-hepatic“ al 
sărurilor biliare este dublat de un „circuit hepato-entero-he- 
patic“ al toxinelor introduse prin alimentaţia tradiţională. 

Legat de acest circuit intestinal biliaro-toxemic, putem spune 
că aportul toxinic se realizează prin absorbţia a trei elemente distincte 
şi majore: xenobioticele (medicamente, cancerigeni, pesticide, 
coloranți, substanțe degradate chimic sau stereochimic în urma 
tratamentelor termice intense etc.), sărurile biliare (şi acizii biliari 
corespunzători) şi pigmenții biliari. 

Dacă, referitor la xenobiotice, caracterul acestora de „substanţe 
intoxicante“ este evident, în privinţa sărurilor biliare, rezultate din 
degradarea colesterolului, potenţialul carcinogen al acestora este 
mai puţin remarcat şi studiat. 

Totuşi, unele lucrări medicale punctează şi aprofundează şi acest 
aparent detaliu: 

Potenţialul carcinogen al acizilor biliari şi steroizilor neutri este 
susținut de numeroase argumente: ambele tipuri sunt structural şi steric 
asemănătoare cu hidrocarburile aromatice policiclice carcinogene - 
pot fi convertiți pe cale chimică într-un agent carcinogen foarte puternic, 
20-metilcolantren; unii acizi biliari produc experimental sarcoame 
la locul injectării, alţii potențând efectul cancerigen al 
nitrozoguanidinei, prin efect promotor; aromatizarea completă a 
nucleului acizilor biliari realizează un metabolit carcinogen bazat pe 
nucleul ciclopentanofenantrenic; flora bacteriană intestinală (grupul 
Clostridia - care aparţine florei de putrefacție) posedă activitate nuclear- 
dehidrogenazică, producând aromatizarea completă a nucleului sterolic. 

Excreţia fecală de steroizi acizi este semnificativ crescută în ariile 
cu risc înalt de cancer de colon. Creşterea excreţiei fecale de acizi 
biliari secundari se corelează cu creşterea activității 7-dehidroxilazice 
a florei fecale izolate din colonul bolnavilor cu cancer de colon. (53) 


Acest potenţial mutagen şi carcinogen devine manifest în caz de 
exces de colesterol - aspect frecvent întâlnit în alimentaţia 
tradițională modernă. 

Astfel, se remarcă diferenţierea între nevoia prezenţei 
sărurilor biliare în organism, pentru asigurarea digestiei 
lipidelor, şi excesul acestora, cantitativ şi calitativ (este aceeaşi 
diferenţă ca între radicalii liberi naturali - prezenţi în mod normal în 
organism, necesari acestuia - şi radicalii în exces, denaturaţi, rezultați 
din tratamentele termice intense ale preparatelor). 

Dar nu atât excesul de colesterol pare a fi problema, cât mai ales 
calitatea acestuia - aceea de a deveni dextrogir, prin pasteurizare, 
rafinare sau prăjire pur şi simplu. 

Acest aspect este evidenţiat în multe texte medicale: nu cantitatea 
de colesterol influenţează ateroscleroza, ci calitatea acestuia 
- dextrogir sau levogir, organic sau denaturat termic. 

Astfel, în „Bazele practicii alimentaţiei dietetice profilactice şi cura- 
tive“, prof. dr. C. Dumitrescu afirmă următoarele: 

Ateroscleroza, cauza principală a 90% din toate bolile de inimă, 
poate fi indusă la animalele de experiență fără prezența 
colesterolului sau a grăsimilor din dieta acestora. Dezvoltarea 
aterosclerozei poate fi accelerată prin consum excesiv de vitamină D, 
de colesterol oxidat, de acizi graşi forma trans, ca şi prin exces 
de calorii sau de colesterol în dietă. Rezultă de aici rolul nociv al 
consumului de alimente suplimentate cu vitamină D (referinţa este la 

cea sintetică, nenaturală), chiar când este vorba de uleiul de peşte bogat 
în acizi graşi polinesaturați, ca şi de grăsimile hidrogenate, care sporesc 
conținutul de acizi graşi formă trans. (34) 

De asemenea, în „Biochimia medicală“ a Eugeniei Soru, se 
precizează caracterul levogir al colesterolului, deci al celui produs de 
organism, cel fiziologic, în contradicţie cu caracterul dextrogir al 
coprosterolului, deci al unui derivat colesterolic aflat în materiile fecale 
(exact tipul de colesterol rezultat din aportul alimentar tradițional şi 
din filtrarea hepatică a sângelui, prin bila duodenală): 

Sterolii (deci şi colesterolul) sunt optic activi, levogiri, în afară 
de coprosterol, care este dextrogir. 

Coprosterolul este un sterol animal, dar nu o componentă a celulelor, 
ci un produs de eliminare (se găseşte numai în fecale), rezultând din 
colesterol sub acţiunea bacteriilor intestinale, printr-un proces 
de hidrogenare la nivelul legăturii duble. (71) 


Dacă în privinţa sărurilor biliare lucrurile sunt mai nuanțate (fiind 
vorba de cantitatea şi calitatea acestora, dar a căror prezenţă este 
necesară), în cazul pigmențţilor biliari, aspectele abordate aici sunt 
evidente. 

Astfel, textele medicale, expuse anterior, precizează direct 
caracterul de metaboliți toxici ai acestora, de unde rezultă caracterul 
intoxicant al pigmenţilor biliari (dată de simpla lor prezenţă). Fiind 
metaboliți, rezultat al distrugerii hematiilor, importanța majoră a 
eliminării cât mai rapide a acestora apare în mod evident. 

Dacă, însă, produşii de degradare ai acestora sunt parţial reabsorbiţi 
- în condiţiile inutilităţii şi toxicității lor - atunci se poate pune problema 
caracterului, considerat fiziologic, al acestui proces... 

In acest fel, se ajunge la aceeaşi explicaţie, considerată de noi a fi 
satisfăcătoare. Organismul caută să elimine pigmenţii biliari pe orice 
cale, cât mai repede (excesul lor generând intoxicarea tisulară sub forma 
icterului), dar, afectarea mecanismelor naturale şi fireşti de 
dezintoxicare (inclusiv prin distrugerea fibrelor vegetale naturale, 
în urma tratamentelor termice intense) determină reabsorbţia 
intestinală a pigmențţilor biliari, alături de celelalte forme toxinice. 

lar de la afectare la defectare nu mai este decât un pas - 
un pas al morţii, al continuei degradări şi degenerări... 


Prezentarea de până acum a punctat caracterul intoxicant al 
alimentaţiei tradiționale, pe de o parte, şi nevoia de dezintoxicare prin 
„augmentarea“, adică mărirea excreţiei intestinale a xenobioticelor, 
sărurilor şi pigmenților biliari, pe de altă parte. 

In cadrul acestui proces biofizic, fibrele alimentare vegetale, 
aflate în stare crudă, par a deține rolul principal! 

Acestea pot reprezenta vectorul esenţial, care poate sparge 
„cercul vicios“, sau „lanţul slăbiciunilor“ al intoxicării, gene- 
rate de hrana tradițională! 

Din parcurgerea textelor diferitelor tratate de igienă a alimentaţiei, 
se evidenţiază cu claritate calitatea deosebită a acestor fibre alimentare 
de a creşte marcant peristaltismul intestinal, deci tranzitul intestinal. 

Acest efect, alături de prezenţa şi înaintarea mecanică a acestor 
structuri, ce realizează un volum crescut în intestin, determină chiar 

de la început procesul de dezintoxicare (este mătura ce curăţeşte totul 
din calea digestivă, împingând mecanic bolul intestinal toxic). 

Odată curăţat locul de acele structuri putride, procesul de absorbţie 
a toxinelor, de către fibrele alimentare crude aflate în intestin, poate 
începe nestânjenit. 

Astfel, gelurile complexe, formate de apă şi fibrele 
alimentare, reprezintă „aparatul“, instrumentul de curăţire de 
toxine a intestinelor - deci şi a sângelui şi, în acest fel, a 
întregului organism. 

Acesta pare a fi aspectul determinant al fibrelor alimentare crude: 
capacitatea lor de absorbţie selectivă a toxinelor, în urma 
structurării gelului, prin asocierea fibrelor vegetale cu lichidul din 
intestin - mediu higroscopic, ce absoarbe nestingherit avalanşa de toxine 
din organism, ca un veritabil burete absorbant. 

Multiplele citate, de la capitolul corespunzător al acestui subiect, 
au scos în evidenţă exact această calitate a fibrelor vegetale aflate în 
stare crudă, anume aceea de „pompe selective absorbante“, ce par 
a fi corespondentul binecunoscutelor „pompe ionice“ celulare. 

In acest fel, circuitul închis al toxinelor interferă cu circuitul 
deschis al vegetalelor crude („circuitul hepato-entero-hepatic“ 
al toxinelor, interacționează dinamic cu tranzitul intestinal 
al bolului alimentar, alcătuit dominant din fibre alimentare 
crude). 

De aceea, nu este necesară căutarea a tot felul de substanţe de 
neutralizare a toxinelor, cu multiple alte efecte secundare, ci este sufi- 
cientă asigurarea normală a aportului de fibre vegetale crude - care 
absorb şi elimină toxinele aduse intestinal, prin bila hepatică. 


Către finalul acestui deosebit de important capitol - al studiului 
fibrei vegetale alimentare, din perspectiva preventivă şi terapeutică - 
dorim conturarea unei ultime imagini inedite, a acestei fibre vegetale. 

La un atent studiu de ansamblu, observăm cum, tranziţia de la hrana 
tradițională la Alimentaţia Naturală, vie, implică, printre multe alte 
aspecte (deja abordate pe parcursul acestei lucrări), şi o tranziţie, ce 
oferă o imagine interesantă: de la FIBRA MUSCULARĂ alimentară 
(a bucatei de carne, adică friptura din farfurie) către FIBRA 
VEGETALĂ alimentară (a vegetalelor, devenite dominante în nutriția 
naturală). 

Pe de altă parte, dacă terapiile „dure“, de scoatere a muribundului 
de pe marginea „gropii“ morţii, recomandă metodele radicale, de tipul 
pauzei alimentare totale - în care apa, fie distilată energizată, fie sucuri 
de fructe şi legume etc., reprezintă elementul central - o metodă mai 
blândă, de regăsire a a stării de minim echilibru metabolic şi interior, 
se referă la „cura de crudităţi“, bazată pe vegetale. 

lată că şi această metodă solicită trecerea de la elementul 
regnului mineral (nu anorganic!), APA, către elementul dominant 
al regnului vegetal, aceeaşi FIBRĂ VEGETALĂ. 

Aceste sintetice observaţii, permit o interesantă concluzie: Alimen- 
tația Naturală, ca factor atât preventiv, de stil de viaţă, dar şi terapeutic, 
implică folosirea dominantă a elementului vegetal. 

In acest fel, are loc o TRECERE, fie dinspre regnul animal, 
fie cel mineral, către regnul vegetal - văzut, în acest fel, ca o 

linie de mijloc, o mediere între cele două „extreme“. | 

De aceea, credem cu tărie că FIBRA VEGETALA alimentară 
este expresia, în plan fizic şi alimentar, a manifestării şi 
exprimării CĂII DE MIJLOC (TAO), mult căutată de filozofii 
şi cercetătorii întru spiritualitate din toate timpurile... 

Poate că aceasta reprezintă o simplă speculație, dar să ascultăm, 
dincolo de argumentele anterioare, chiar „glasul“ Naturii (cel mai 
„autorizat“), care ne povesteşte cum, frecvenţa de culoare 
caracteristică fibrei şi regnului vegetal, VERDELE, este exact 
la mijlocul spectrului de frecvenţe a luminii vizibile. 

Noi credem cu tărie că, nu întâmplător, acest minunat „CURENT 
VERDE“ al Vieţii (ca o adevărată Cale de Mijloc a frecvenţei 
Luminii şi Iubirii), este elementul dominant ce îmbracă „haina“ 
Naturii - atât cea interioară, cât şi cea exterioară... 

lar, cel mai important de remarcat: „firul de aur“, din care este 
„brodată“ această minunată Haină a Naturii, este chiar FIBRA 
VEGETALĂ, alimentară sau nu - intens şi profund abordată în acest 
capitol alimentar... 


La final, putem spune cu încredere că, într-o posibilă ierarhie a 
diverselor căi de dezintoxicare a organismului, rolul dominant revine 
căii digestive, prin sistemul hepato-intestinal, în timp ce calea 
renală, cutanată şi pulmonară s-ar subsuma primei căi - în lumina 
acestor informații. 

Putem adăuga că, aceste două elemente ale sistemului hepato-in- 
testinal al căii digestive, nu acţionează separat, ci într-o interrelaţie 
evidentă. Acestea realizează o veritabilă integrare într-un întreg 
funcţional, în centrul căruia pivotează, ca element esenţial - FIBRELE 
VEGETALE ALIMENTARE, crude, netratat termic sau chimic, 
adică NATURALE. 

In ipoteza noastră, acesta pare a fi rolul fundamental al fibrei 
vegetale, sau, altfel spus, al „complexului fibrelor vegetale alimentare“. 

Considerăm, în concluzie, că acest esenţial rol determină, în ultimă 
instanță, DISTINCŢIA FUNDAMENTALA între toate tipurile de 
regimuri alimentare - vegetariene, macrobiotice, ayurvedice, 
dietoterapeutice „naturiste“ etc. - şi Alimentaţia Naturală. 


Poate că, de aceea, ©O.M.S., Asociaţia Americană de 
Cardiologie şi Societatea Americană de Oncologie au trasat 
norme de alimentaţie sintetizate astfel: 

a. reducerea cantității de grăsimi totale, în special de grăsimi satu- 
rate şi a colesterolului; 

b. limitarea aportului caloric astfel încât să se păstreze o greutate 
corporală ideală; 

c. creşterea cantității de glucide complexe; 

d. reducerea cantității de sare consumată; 

e. evitarea consumului de alcool; 

f. limitarea consumului de zahăr rafinat. (58) 

Capitolul 10 


ARGUMENTE TEORETICE 
PENTRU PRACTICA ALIMENTAPIEI 
NATURALE 
CE ABORDEAZĂ DIMENSIUNI 
SU PERIOARE 
ALE MATERIEI è| ALE FIINPEI UMANE 


10.1 IZOMERIA OPTICĂ èl i 
CHIRALITATEA LEVOGIRĂ - DEXTROGIRĂ 


Acest subiect, atins tangenţial la subcapitolul referitor la carne, este 
considerat de noi a fi deosebit de important în argumentaţia Alimentaţiei 
Naturale. Aici, el este reluat „in extenso“, într-o prezentare dorită a fi cât 
mai riguros ştiinţifică - deşi argumentele se situează în domenii de 
„graniță“, apropiate de zona bio-electroluminiscenţei, deci a bioradiaţiilor. 

Abordările din acest subiect sunt cu adevărat inedite, 
„neconvenţionale“, sugerând o clară deschidere a fizicii şi chimiei de 
avangardă către aspecte care, până nu demult, țineau de domeniul 
teoriilor speculative sau a ştiinţei de ficțiune. 

In aceste vremuri, ale fizicii subcuantice şi a antiparticulelor - 
dovedite în giganticele acceleratoare de particule din Occident - a face 
abstracţie de ultimele studii şi cercetări în domeniu, înseamnă 
a neglija unul din preceptele fundamentale ale omului de ştiinţă, care 
spune că „singura certitudine în știință este aceea că nu există 
certitudini“. 

Inainte de a intra direct în subiect, să precizăm pe scurt esenţa 
acestuia. 

Astfel, cercetări din ultimii zeci de ani, acreditează ideea, susținând- 
o cu noi confirmări, că structura spaţială a moleculelor care 
construiesc țesuturile şi organele structurilor vii (om, animale, 
plante) este de chiralitate, şi deci izomerie, LEVOGIRĂ în cea 
mai mare parte, dacă nu în totalitate - aşa cum susțin cele mai 
multe dintre aceste studii. 

Reamintim că noţiunea de chiralitate se referă la construcţia 
spaţială a moleculelor, respectiv desfăşurarea spaţială, în spirală, a 

acestora: spre stânga pentru izomerul L - levogir, şi spre dreapta pentru 
izomerul D - dextrogir. 

Noţiunea de izomerie se referă la proprietatea a două substanțe, cu 
aceeaşi formulă moleculară, dar cu conformatie spaţială spiralată diferită 
(L şi D), de a devia planul luminii polarizate, fie către stânga, 
pentru izomerul L, fie către dreapta, pentru izomerul D. 

De pe urma acestor observații, concluzia generală a rezultat in 
mod firesc: moleculele de chiralitate levogiră aparțin materiei 
şi lumii vii, pe când structurile cu aranjare dextrogiră, ar 
aparține materiei nevii, deci a lumii neînsuflețite. 


Importanţa, acestei foarte interesante descoperiri a fizicii şi chimiei, 
pentru dimensiunea medicală (deci, pentru biofizică şi biochimie), se 
referă la consecinţele evidente ce ţin de intervenţia terapeutică, dar şi 
pentru preventie. 

Pentru că aprofundarea şi înțelegerea acestui aspect, al biostructurii 
moleculare, este esenţială pentru modul de abordare a prevențţiei şi 
terapeuticii - considerăm utilă expunerea, în acest moment, a 
construcţiei noastre conceptuale privind relaţia directă între chiralitate 
şi izomerie, pe de o parte, şi boală şi sănătate, pe de altă parte. 

Din toate imaginile care vor fi prezentate mai jos, rezultă că, exact 
ca în dimensiunile paralele (unde fiecărui plan dimensional îi 
corespund particulele de acelaşi tip, interferența cu 
particulele altor planuri generând dezordini până la 
autodistrugere), lumea vie - organică, negentropică, a 
bioelectroluminiscenţei, structurată din elemente cu chiralitate levogiră 
- se construieşte şi se autoîntreţine cu structuri de acelaşi tip, adică 
numai de natură levogiră, în cea mai mare parte (dacă nu în totalitate). 

Pe de altă parte, lumea nevie, anorganică, minerală, a entropiei şi 
electroluminiscenţei, se clădeşte şi se regenerează numai cu particulele 
corespondente, respectiv molecule de tip DEXTROGIR. 

Şi, pentru că boala aparține entropismului, dezordinii - având ca 
finalitate autodistrugerea, cu structuri degenerate, degradate, 
descompuse, necrozate, deci moartea, cu apartenenţă directă la 
dimensiunea anorganică, entropică - aceasta se hrăneşte şi este întreținută 
de materia a cărei chiralitate este dextrogiră. 

Din această structurare „dihotomică“, rezultă, în mod evident, că, 
orice aport nutritiv de materie dextrogiră („cadavre“ animale sau 
vegetale, tratate termic sau chimizate), este o sursă directă de generare, 
întreținere, agravare sau exacerbare a BOLII şi a dezordinii în orga- 
nism. 

Astfel, apare la fel de evidentă imaginea complementară: prin 
utilizarea hranei constituită din molecule corespondente organismului 
biologic uman (structurile levogire) - sănătatea este regăsită, menținută 
şi continuu dezvoltată. 


Am creionat, foarte pe scurt, esența imaginii conceptuale a 
corelaţiei existente între biostructură şi dietoterapie, pentru a putea 
observa, cu cât mai multă atenţie, prin prisma acestei imagini esenţiale, 
toate citatele şi ideile care vor urma, pe parcursul acestui subcapitol. 

Cel mai înalt merit, în sistematizarea şi prezentarea coerentă a acestei 
construcţii, aparţine ing. chim. Radu Ilie Mânecuţă, intens căutător al 

înțelegerii şi perfecţionării acesteia, pe parcursul a mai multor zeci de 
ani. 

Această imagine sintetică, Ing. chim. Mânecuţă a expus-o într-o 
lucrare cu titlul mai inedit, din care vom cita şi noi, în mod consistent: 
„Bioenergia, darul Divinităţii“. Deşi apare a fi foarte inconfortabil pentru 
spiritul ştiinţific, cu un titlu având o tentă „mistică“ evidentă, totuşi, 
rigoarea ştiinţifică este clar reprezentată în lucrare - doar că se împletește 
cu o reprezentare a Universului fizic şi uman, dorită a fi cât mai holistică. 

Este exact ceea ce ne-am propus şi noi, în această lucrare... 


Experimentele efectuate de acad. dr. N.A. KOZÂREV (astrofizician 
rus, din perioada sovietică) şi prezentate pe larg de sobra şi riguroasa 
revistă „Sputnik“, într-un număr din iunie 1976, evidenţiază, de la bun 
început, un aspect ce va fi tratat pe larg în următorul subiect: „efectul 
de formă“, aflat în relaţie directă cu „câmpul morfogenetic“, deja expus 
în Capitolul 4, al medicamentului. 

Acad. Kozârev demonstrează, dincolo de prezenţa acestui biocâmp 
energo-informaţional, importanţa tipului de biocâmp generat de un corp. 
Acesta constată că cele două sensuri de rotaţie a câmpului (levogir 
şi dextrogir), generează efecte perceptibile, dar contrare. 

Dar să redăm esenţa experimentelor realizate şi prezentate de Al. Lal, 
în articolul intitulat „Pendulul Universului“ din revista citată anterior: 

1. La o balanță de foarte mare fineţe, la extremitatea unuia din 
braţe este fixat un giroscop pus în mişcare spre dreapta, iar la cealaltă 
extremitate sunt ataşate greutăți pentru echilibrarea perfectă a balanței. 
Când acul indicator al balanței se opreşte la zero, se branşează un vi- 
brator electric, fixat la piciorul balanței; totul este astfel calculat, ca 
vibrația produsă de acesta să fie total absorbită de rotația giroscopului. 
După cum era de aşteptat, în această situaţie, acul indicator al balanței 
nu s-a mişcat deloc. (Trebuie precizat faptul că în toate experienţele 
efectuate, întregul sistem al balanței cu giroscopul şi vibratorul, a fost 
ecranat față de toate elementele perturbatoare posibile: curenţi de 
aer, acțiuni mecanice, câmpuri electrice, magnetice, electromagnetice.) 

In continuarea experienţei se constată cu surprindere că, exact în 
aceleaşi condiții experimentale, dar punând giroscopul în rotaţie către 
stânga (adică în sens levogir), echilibrul balanței se strică, marcând o 
uşoară pierdere în greutate în partea cu giroscopul (în cazul concret 
al experienţei, 4 mg la 90 g). 

2. In a doua experienţă acad. kozârev pune giroscopul în funcţiune 
spre dreapta, iar sub talerul balanței cu giroscopul plasează o ceaşcă 
cu ceai fierbinte, în tot acest timp balanţa păstrându-şi echilibrul 
perfect. Insă în momentul în care el introduce o bucată de zahăr în 
ceaşca cu ceai, echilibrul din nou se strică, în sensul „uşurării“ cu 
câteva diviziuni a talerului purtător al giroscopului. 

3. In experienţa a treia, cu giroscopul pus în rotație către dreapta 
şi cu balanţa în echilibru perfect deci, introduce în locul ceştii de ceai 
din experienţa anterioară, un termos cu apă caldă. Termosul este 
închis perfect cu un dop de plută prin care este introdusă o mică pâlnie. 
In momentul în care prin această pâlnie se introduce în termos apă 
rece, din nou echilibrul balanței se strică, cu o uşoară „pierdere“ 
în greutate a talerului cu giroscopul, de două diviziuni în 
dauna braţului cu giroscopul. 

După Kozârev, nici o lege cunoscută a fizicii nu poate explica astfel 
de fenomene. Părerea lui este că acestea, departe de a fi ceva abstract, 
au o realitate foarte concretă, fiind exprimate sub forma unei „energii“ 
turbionare cu sensul de rotaţie către dreapta pentru Terra. (35) 

Este foarte important să aprofundăm studiul concluziilor Acad. 
Kozârev şi a colaboratorilor săi - preluate din lucrarea „Psychic Dis- 
coveries Behind the Iron Curtain“, de S. Ostrander şi L. Schroder, în 
1970: 

Partea noastră stângă şi partea noastră dreaptă nu sunt exact 
asemănătoare: inima, spre exemplu, este mai înclinată către stânga. 
Anumite colonii de microbi realizează o structură în spirală. 
Citoplasma, element constitutiv fundamental al vieţii, nici ea nu este 
simetrică. Asimetria pare deci să constituie una din caracteristicile 
vieţii. Ea nu poate, gândeşte Kozârev, să provină din simplul hazard. 
S-ar putea atunci ca asimetria să fie un mecanism special 
elaborat de natură pentru a intensifica energia ființei 
însuflețite şi energia temporală ar asculta poate de aceeaşi lege a 
asimetriei. In acest caz ar fi uşor de verificat faptul, cu ajutorul unui 
aparat rotativ ca giroscopul. Intr-adevăr, o modificare a structurii 
temporale a unui sistem în rotaţie, ar produce imediat, fie o mărire, 
fie o micşorare de energie. 

După ani de experienţă, dr. Kozârev şi echipa sa de cercetători 
au putut să stabilească faptul că într-un sistem care se întoarce contrar 
acelor de ceasornic (sistemul se roteşte în sens levogir, antiorar), 
curentul este pozitiv, adică există o creştere de energie; într-un 
sistem care se întoarce în celălalt sens, curentul este negativ. 

Cercetătorii din Leningrad observară fenomenul următor: când ei 
alegeau o substanță a cărei molecule erau orientate către stânga, 
ca de exemplu terebentina şi o puneau alături de sistemul lor - 
giroscopul - atunci efectul energetic creşte într-un mod sensibil. 
Dar când era vorba de o substanţă ale cărei molecule erau orien- 
tate către dreapta, ca în cazul zahărului, efectul respectiv se micşora. 
După dr. Kozârev lumea noastră biologică este orientată către 
stânga şi posedă un curent temporal care măreşte energia 
universului nostru. 

Dr. Albert Wilson, codirector al Laboratorului Douglas din cadrul 
Centrului de Cercetări Avansate din California, care l-a întâlnit pe 
Kozârev în timpul unei conferinţe internaţionale, ne-a mărturisit: 

„Kozârev este un om remarcabil, dotat cu o intuiţie extra- 
ordinară. El a definit anumite noţiuni de bază care ar putea 
să se dovedească exacte şi a căror implicaţii sunt într-adevăr 
revoluţionare. “ (36) 

In compendiul Academiei de Ştiinţe din Praga, în lucrarea „Time in 
Science and Phylosophy“, acad. dr. Kozârev îşi expune formalismul 
matematic al teoriei sale. Acolo, el mărturiseşte că, verificarea 
experimentală a ideilor lui, începută în iarna 1950-1951, a durat timp de 
mai mulți ani, cu participarea lui V.G. Labeish. Din 1971, experiențele 
din cadrul Observatorului astronomic de la Pulkovo, le-a desfăşurat 
în colaborare cu V.V. Nasonov. 


O primă concluzie - desprinsă din aceste experimente, cel puţin 


inedite ca rezultate - sugerează că, manifestarea bio-curenților de elec- 
tricitate, magnetism sau de altă natură, ce parcurg un sistem, într-un 

sens sau în celălalt, generează efecte opuse şi palpabile, în funcţie 
de sensul parcurs de biocurenți. 

Dar, dincolo de aceste constatări particulare, este esenţial de conşti- 
entizat importanța mişcării spiralate. Fie într-o structură moleculară, 
fie în una galactică, mişcarea nu este în linie dreaptă, ci în spirală, iar 
sensul acesteia determină efecte foarte clare pentru micro/ macro- 
structura respectivă. 

lată, în acest sens, cum cercetătorul suedez Michael Samuelsson, 
din cadrul Instututului Karolinska, unde se acordă în fiecare an Premiile 
Nobel, a efectuat recent un studiu de anvergură, care arată că spirala 
este elementul-cheie al evoluţiei vieţii şi materiei în Univers, informa 
revista britanică „Science Today“. Atât la scară macroscopică, la nivelul 
galaxiilor şi metagalaxiilor, cât şi la scară microscopică, la nivel celular, 
atomic sau subatomic, spirala este un simbol prezent în permanenţă. 

Ca exemplu oferit de cercetătorul suedez, matematicianul Ben 
Vanderbildt, de la Univesitatea Cambridge, a avut curiozitatea de a 
calcula ecuaţia algebrică de grad superior, a cărei reprezentare grafică 
spaţială ar fi chiar spirala ADN-ului. Rezultatul pur şi simplu l-a uimit. 
„Am obținut o ecuaţie algebrică cu proprietăţi fascinante, care reprezintă 
spirala ADN-ului. Derivată sau integrată, această ecuaţie conduce la 
obținerea altor ecuații, care reprezintă spirale de alte forme, ce seamănă 
izbitor cu spiralele galaxiilor având această formă“, a declarat 
matematicianul Vanderbildt. 

„Spirala defineşte chiar materia anorganică sau pe cea organică, la 
toate nivelurile de organizare“, declara, de asemenea, cercetătorul 
suedez Michael Samuelsson... 


10.1.1 DEXTROGIRUL èI MATERIA FIZICĂ (NEVIE) 


În numărul 20 al revistei „Flacăra“ din 14 mai 1981 se anunţa des- 
coperirea de către Ing. Radu Forgaci, examinator principal de 
invenții în cadrul O.S.I.M., a unui nou fenomen fizic, şi anume, 
faptul că propagarea curentului electric, fie continuu, fie alternativ, nu 
se face liniar cum se credea până atunci, ci în spirală elicoidală (adică 
spirală cu acelaşi diametru al pasului). In numărul următor al revistei, 
din 21 mai 1981, ştirea era deja confirmată experimental de către un 
cercetător din laşi şi de către un specialist al „Institutului de fizică şi 
inginerie nucleară“ (actualul Institut de Fizică Atomică) de la Măgurele. 

Inginerul Radu Forgaci în această genială descoperire, mai preciza 
însă ceva, şi anume, că sensul de rotaţie al curentului în această 
spirală elicoidală este spre dreapta. Lăsăm deocamdată una din 
concluziile sale surprinzătoare şi anume că dată fiind rotirea fluxului 
spre dreapta, curentul nu este reprezentat de electroni, ci de 
pozitroni, şi ne concentrăm atenţia la acest fapt: rotirea curentului 
electric în spirală elicoidală spre dreapta. 

Dar printre ecourile, stârnite de descoperirea caracterului elicoidal 
al curentului, la „Flacăra“, a fost primită şi confirmarea biol. Carol 
Anton Apostolescu din Bucureşti, care arăta că în cercetările sale de o 
viaţă în domeniul biologiei a observat că toate fluxurile electromagnetice 
(deci inclusiv lumina), în mediile izotrope se propagă spiral-elicoidal, 
spre deosebire de mediile anizotrope în care se propagă liniar. Aceste 

observaţii sunt de o deosebită importanță deoarece confirmă 
presupunerea ing. Forgaci că este posibil ca toate energiile fizice să 
se propage în acelaşi mod şi anume spiral-elicoidal spre 
dreapta! 

La circa un an şi jumătate de la această semnalare, tot „Flacăra“ 
confirmă fenomenul ,„Forgaci“ obținut în laborator de către ing. Nicolae 
Vlad de la Combinatul de fibre sintetice din laşi. In acest scop ela 
utilizat un tor, adică un corp cu formă inelară, pe care a executat două 
bobinaje practic identice, unul realizat cu spirale înfăşurate ca un şurub 
de tip dreapta, iar celălalt bobinaj executat cu spirale înfăşurate ca un 
şurub de tip stânga. El a mai executat de asemenea două bobinaje 
suplimentare pentru măsurarea efectelor (a tensiunilor care rezultă) 
cu o precizie suficientă ca rezultatele să nu poată fi puse la îndoială. 

lată ce se preciza în acel articol: 

Teoretic, în conformitate cu principiile clasice, rezultatele 
măsurătorilor ar fi trebuit să fie identice, indiferent dacă spiralele 
bobinajului sunt de tip dreapta sau de tip stânga. Cu toate acestea şi în 
pofida faptului că măsurătorile s-au făcut cu toată atenţia necesară şi în 
mod repetat, atât cu un tor executat din oțel, cât şi cu un tor executat 
din poliamidă (deci un material prin excelenţă nemagnetic) rezultatele 
indică în fapt - şi asta fără nici un dubiu - că efectele (adică tensiunile 
rezultate) sunt diferite (diferenţă de peste 10% între bobinajul 
de tip dreapta şi bobinajul de tip stânga.). 

Aceste rezultate experimentale nu se pot explica decât numai dacă 
admitem că înaintarea curenților electrici în lungul conductorilor (deci 
şi în lungul unei spire) este elicoidală, nu numai în curenţii continui, ci 
şi în cei alternativi aşa cum s-a arătat şi în supoziţia teoretică elaborată 
de inginerul Radu Forgaci. 

Articolul intitulat „Gravitaţia dintr-o parte“ publicat din numărul 
din 4 mai 1984 al revistei „Flacăra“ expune observațiile şi experienţele 
prof. dr. Al Vasilescu de la Universitatea din Galaţi a ceea ce el a denumit 
„forţa laterală de deviere“. 

In experienţele sale, de hidrodinamică, prof. dr. Al. Vasilescu 
lasă să curgă două lichide colorate diferit, liber în atmosferă, din două 
vase terminate cu două ace de seringă alăturate. 

In curgere are loc răsucirea tridimensională a celor două fire de 
lichid. 

Imaginea jetului rezultat, aminteşte de reprezentarea unei unde 
electromagnetice staţionare când nodurile şi ventrele intensității 
câmpului electric - E - sunt defazate cu un sfert de lungime de undă în 
raport cu nodurile şi ventrele inducției magnetice B. 

Experiențele efectuate şi în tubul închis al aparatului Reynolds 
(lamele plane sau curbe în interiorul acestuia cu lichid colorat) arată 
că lamela de lichid colorat de îndată ce iese din ajutajul dreptunghiular 
cu lăţimea egală cu diametrul acului de seringă, este deviată de la direcţia 
rectilinie, executând o mişcare elicoidală (prof. Al. Vasilescu nu 
precizează dacă răsucirea se face spre dreapta sau spre stânga, sau 
numai spre stânga sau numai spre dreapta. Este însă foarte uşor de 
făcut o experienţă simplă: golind o sticlă sau alt vas cu apă în şuvoi 
subțire, se va constata, în modul cel mai evident la o anumită dimensiune 
a acestuia, că răsucirea elicoidală are loc întotdeauna numai spre 
dreapta). 

După 18 ani, prof. dr. Al. Vasilescu a analizat ecuaţiile fundamentale 
ale mecanicii fluidelor ale lui Euler. A constat că ecuaţiile sunt 
compatibile cu un regim de mişcare nepermanent. Ţinând cont că orice 
variaţie de viteză este rezultatul acţiunii unei forțe, a tras concluzia că 
dacă regimul nepermanent evidenţiat este o realitate, atunci asupra unei 
asemenea particule (din jetul de apă, de exemplu) care înregistrează o 
variaţie de viteză, se exercită o forţă, denumită „forță de deviere laterală“, 
dată de interacțiunea dintre masa particulei şi rotorul vitezei ei. 

In acest fel, sub acțiunea forței de greutate şi de presiune, 
la aceasta adăugându-se şi forța de deviere laterală, traiectoria 
particulei din jetul de fluid devine tridimensională (în spirală). 

Autorul a tras concluzia din exemplele sale că este evident că dacă 
forța de deviere laterală acționează asupra oricărei particule care se 
mişcă într-un câmp gravific, atunci această forță trebuie să acționeze 
într-un fel oarecare şi asupra planetelor sistemului solar. Prof. dr. Al. 
Vasilescu apreciază că asupra fiecărei planete simultan cu forța de 
atracţie a soarelui, exprimată de legea gravitaţiei universală a lui New- 
ton - mai acționează încă o forţă al cărei modul este dependent de o 
forță de deviere laterală proprie structurii Universului. 

Datorită acestei observaţii, autorul a părăsit concepţia heliocentrică 
şi a abordat ceea ce a numit „concepţia vegacentrică“. 

Prin studiile efectuate asupra sistemului mişcărilor sistemului nostru 
solar, ţinând seama că soarele împreună cu planetele sale se deplasează 
spre steaua Vega cu o viteză constantă, egală cu aproximativ 20 km/ 
s, prima lege a lui Kepler este incompatibilă cu mişcarea soarelui şi a 
întregului sistem solar spre steaua Vega. 

Traiectoria planetelor în jurul soarelui ar trebui să fie plană numai 
dacă „centrul sistemului solar ar fi în repaus“ cum spune Copernic. 
Dacă însă, „centrul sistemului solar“ este în mişcare uniformă spre 
steaua Vega, atunci această mişcare este perpendiculară pe planul 
elipticei, se compune cu mişcarea planetelor din planul orbitelor eliptice 
- o mişcare rezultantă tridimensională, în care traiectoriile 
planetelor sunt curbe elicoidale, situate pe suprafeţele laterale ale unor 
cilindri eliptici. 

In încheiere, prof. dr. Al. Vasilescu arată că teoria sa se extinde 
la atomul de hidrogen şi a constatat că este valabilă şi la mişcarea 
electronilor în jurul nucleului. Această forță necunoscută până 
acum face legătura între macro- şi microunivers, infirmând 
teoria prof. Eyvind R. Wichman. 

Revenind la fondul experienţelor prof. Vasilescu, să vedem remarca 
ing. Radu Mânecuţă, cel care a închegat şi a dat coerenţă acestei teorii, 
legată de: 

(...) o forță care se manifestă vertical descendent cu rotire elicoidală 
spre dreapta, asupra materiei cu diferite stări de agregare în comparaţie 
cu cea lichidă care devine reper. Este clar că asupra gazelor efectul va 
fi nul, întrucât forța de expansiune a moleculelor care le compun este 
mai mare decât aceea a forței care se manifestă descendent dextrogir 
(adică cu rotația spre dreaptă). Efectul asupra solidelor va fi 
neobservabil, deoarece forţa de coeziune a moleculelor care le compun 
este de asemenea mai mare decât forţa ce acționează descendent. Dar 
dacă solidul are o formă circulară şi un ax vertical cum este cazul 
giroscopului de exemplu, atunci aceasta se va comporta ca în cazul 
experienţelor lui Kozârev. Prin impuls spre dreapta el se va roti fără 

probleme în această direcţie; dar dacă i se dă un impuls spre stânga, 
atunci mişcarea opunându-se atât gravitației, cât şi altor forțe 
„dextrogire“ cu care aceasta se însumează, obiectul supus acestor acţiuni 
mecanice va deveni mai „uşor“ (de aici, poate că vine aplicaţia tehnică 
legată de „levitația magnetică“), funcţie de puterea impulsului 
„levogir“ primit, care şi el se va însuma cu alte eventuale forțe „levogire“ 
ascendente care să-l susțină. Efectul durează bineînţeles până la 
consumarea energiei levogire primite prin impuls. 

Teoria „gravito-vortexului“ a fizicianului loan N. Popescu 
apare ca extraordinară intuiţie care reabilitează gravitația din 
minimalizarea pe care i-a oferit-o fizica cuantică-relativistă. Cu un for- 
malism fizico-matematic extrem de bine pus la punct, teoria oferă 
gravitaţiei, rolul de „primadonă“ în cosmogonie, pe baza genialei 
observaţii că întreaga materie a Universului se mişcă în acelaşi 
sens. 

Dar să dăm cuvântul autorului: 

Să observăm că în sistemul solar toate cele nouă planete şi toți cei 
treizeci şi nouă de sateliți ai lor se rotesc în jurul axelor proprii în 
același sens cu soarele însuşi, ceea ce revelează nu numai un mecanism 
cosmogonic comun tuturor acestor mişcări, dar şi un sistem propriu 
de rotaţie al sistemului solar în ansamblu. Acest sens de rotaţie 
este acelaşi cu sensul de rotaţie al întregii noastre galaxii şi după cum a 
demonstrat Vaucouleur, el este acelaşi cu sensul de rotaţie al tuturor 
galaxiilor cunoscute, al miliardelor de galaxii observabile. 

Putem spune aşadar, că există un mod natural un sens de 
rotație comun întregului Univers observabil, rotație care nu poate 
fi înțeleasă altfel decât ca o proprietate universală a materiei, la fel de 
universală ca şi gravitația însăşi. 

Fizicianul loan N. Popescu face demonstraţia matematică şi fizică, 
a faptului că în realitate toate galaxiile sunt spirale, ca urmare a efectului 
de gravito-vortex, deşi ele apar ca având structuri destul de diferite una 
față de cealaltă. Aceste diferențe de structură, rezultă din faptul că ele 
reprezintă faze diferite din evoluţia galaxiilor. 

Observațiile de mai sus sunt în consens cu „eter-vortexul“ ale lui 
René Descartes, care după cum arată dr. Joseph Speer în articolul 
său de medicină holistică intitulat „Program de purificare funcţională 
şi de atitudine“ a fost susținută ulterior şi de mari fizicieni cum a fost 
Maxwell şi Faraday şi recent (1982) de americanul Flanagan. 

Această ipoteză sună cam aşa: 

Un eter inert (sau energie) este adus în mişcare producând un vor- 
tex de energie, care devine o particulă subatomică. Noi existăm în 
câmpuri de energie care pot fi văzute foarte asemănătoare unui ocean 
liniştit, iar când începe să se formeze un vârtej fin de energie se formează 
un element subatomic sau o particulă subatomică şi pe măsură ce aceste 
minivârtejuri de energie se rotesc, încep să se combine unele cu altele, 
dând atomii şi elemente şi în final, materia aşa cum o cunoaştem astăzi. 

Acelaşi inițiator şi organizator al acestei teorii, ing. R. Mânecuţă, 
completează: 

In nici una din aceste ipoteze nu se face precizarea sensului de 
rotaţie al energiei sau particulelor materiale, dar, cum se ştie, pentru 
astronomi sensul direct de mişcare este spre dreapta adică 

dextrogir. Acest sens de rotație dextrogir este de altfel „materializat 
vizual“ în experienţele prof. dr. Vasilescu de hidrodinamică cu cele 
două lichide colorate, despre care am vorbit mai înainte. Dar după 
cum am mai arătat, sensul acesta dextrogir, spre dreapta, poate fi 
vizualizat destul de clar la deversarea liberă în atmosferă a oricărui 
lichid, indiferent de forma vasului care îl conține, de exemplu în cazul 
foarte banal al golirii unui pahar cu apă. Privind cu atenţie firul de 
lichid în cădere, se va observa destul de clar, la un anumit debit rotirea 
spre dreapta, spiralelicoidală, turbionară a acestuia. 

Reflectând însă la acest aspect şi raţionând că energiile 
fizice exprimă entropia, adică tendinţa de degradare totală a 
materiei, atunci energia sau energiile vieţii, ale biologicului, 
fiind anti-entropice sau negentropice, vor trebui să aibă un 
sens de rotire contrar, evogir, adică levogir spre stânga. 


lată, în câteva citate şi fragmente, prezentată pe scurt prima parte a 
imaginii holistice, oferite de tabloul complementarităţii mişcării 
dextrogir - levogir. 

Dacă, în urma acestor studii şi observaţii, acceptăm şi înțelegem 
caracterul şi sensul dextrogir al energiilor fizice ale neviului, urmează 
să vedem, mai departe, ce structură conformaţională, a materiei şi 
energiei, s-a observat că se manifestă în dimensiunea viului, a 
biologicului. 


10.1.2 LEVOGIRUL èI MATERIA BIOLOGICĂ (VIE) 


Pentru a observa în mod cât mai evident calitatea de biostructură 
levogiră, a structurii intime a materiei biologice, vii, vom trece direct la 
prezentarea celor mai elocvente citate, care susțin fără echivoc această 
simplă, dar eludată, până acum, realitate: 

În structura proteinelor nu se întâlnesc decât L-aminoacizi. 
Aminoacizii din seria D apar numai ocazional, în special la unele 
microorganisme şi totdeauna au roluri specifice. 

Stereochimia grupării peptidice, unghiurile de legătură, distanţele 
interatomice, colinearitatea punților de hidrogen, apartenenţa tuturor 
aminoacizilor la aceeaşi serie optică (seria L) determină o 
anumită geometrie a elicei. 

In muşchi, lactatdehidrogenaza poate utiliza ca substrat 
numai acidul L-lactic pe care îl transformă în acid piruvic. 

Pentru un substrat ce are doi enentiomeri (un carbon asimetric) 
numai unul dintre aceştia va putea fi legat şi deci supus transformării 
chimice catalizate de enzimă. Fenomenul este general, fiind denumit 
specificitate stereochimică. (55) 

Studii recente arată că întregul metabolism intermediar este 
specializat pentru metabolizarea substanţelor levogire. (1) 

Cea mai argumentată şi autorizată „mărturie“ în acest sens, ne 
parvine de la laureatul premiului Nobel pentru chimie în anul 1954 şi 
pentru pace în anul 1960, eminentul chimist american Linus Pauling. 

Acesta, referindu-se la substanţele care alcătuiesc structura intimă 
a biostructurii vii, precizează următoarele: 

Un fapt cu totul extraordinar este că în proteinele plantelor şi 
animalelor apare numai unul singur dintre aceşti enantiomeri ai fiecărui 
aminoacid şi că acest enantiomer are aceeaşi configurație pentru toți 
aminoacizii: cu alte cuvinte, atomul de hidrogen, gruparea isocarboxil 
şi gruparea ion- amoniu, ocupă o aceeaşi poziție în raport cu gruparea 
R în jurul atomului de carbon. Această configuraţie este denumită 
configuraţie L (levogiră); proteinele sunt alcătuite în întregime din 
L-aminoacizi (levoaminoacizi) sau aminoacizi „levogiri“ ( deci cu rotirea 
luminii polarizate la stânga). 

Aceasta este o mare enigmă. Nimeni nu ştie de ce noi oamenii 
suntem clădiţi din molecule de L - aminoacizi şi nu din molecule de 
dextroaminoacizi. Toate proteinele cercetate până în prezent, 
obținute din plante şi animale, din organismele mai evoluate 
sau mai puțin evoluate - bacterii, mucegaiuri, chiar virusuri 
- s-au dovedit a fi forme de L-aminoacizi (resturi de D-aminoacizi 
pot fi totuşi găsite în câteva peptide simple din organismele vii). 

Moleculele dextrogire şi cele levogire au exact aceleaşi proprietăți 
atâta timp cât este vorba de interacția lor cu substanțele obişnuite; ele 
diferă ca proprietăţi doar atunci când interacționează cu alte molecule 
dextrogire sau levogire. Pământul ar putea fi populat cu organisme vii, 
construite din D- aminoacizi aşa cum este populat cu organisme bazate 
pe L-aminoacizi. Un om care s-ar transforma brusc în propria sa 
imagine în oglindă nu ar şti la început că a intervenit ceva în 
modul său de trai, în afară de faptul că ar scrie cu mâna stângă în loc 
de mâna dreaptă, părul din cap ar face cărarea la dreapta în loc de stânga, 
iar bătăile inimii i-ar indica faptul că aceasta se află în partea dreaptă şi 
nu în partea stângă; el ar putea bea în continuare apă, ar putea să respire 
aer, folosind oxigenul pentru procesele de ardere, ar expira dioxid de 
carbon şi ar îndeplini şi alte funcţii la fel de bine ca înainte - până când s- 
ar pune problema hrănirii. Dacă el ar consuma alimente vegetale 
sau animale obişnuite, ar constata că nu le poate digera. El ar 
putea fi menținut în viață doar printr-o dietă constând din D- 
aminoacizi sintetici preparaţi în laborator. 

Nu se ştie încă de ce organismele vii au fost construite 
din L-aminoacizi. Poate că moleculele de proteine construite din 
molecule de aminoacizi de un singur tip sunt foarte adecvate pentru 
construirea unui organism viu, dar dacă aşa stau lucrurile, nu ştim 
încă de ce. 

Nu ştim încă de ce organismele vii au luat naştere şi s-au 
dezvoltat în sistemul L şi nu în sistemul D. S-a sugerat o explicație, 
datorită întâmplării, primul organism viu a folosit la construcția sa câteva 
molecule cu configuraţie L, care erau prezente în număr egal cu 
moleculele având configurație D; toate formele de viață ulterioare care 
au derivat din acest prim organism viu au continuat să folosească 
moleculele de L- aminoacizi, moștenind acest caracter de la forma 
anterioară . Poate că în cele din urmă se va găsi o explicație mai 
convingătoare decât aceasta. (21) 


Ing. Radu Mânecuţă, ca cel mai experimentat teoretician al acestui 
mod de abordare a biostructurii materiei universale (vie şi nevie), 
întrezăreşte o explicaţie, cât mai simplă şi mai clară, referitoare la izomeria 
optică şi chiralitate: 

Izomerie înseamnă proprietatea unor substanțe chimice care au 
aceeaşi compoziție chimică, de a avea proprietăți diferite ca urmare a 
poziției diferite a atomilor în molecule. Izomeria este, de două feluri: 
izomerie optică şi izomerie în spațiu( izomeria propriu-zisă sau izomeria 
chirală sau mai simplu chiralitatea). În izomeria optică, raza de lumină 
polarizată trecută prin soluţia substanţei căreia i se determină „activitatea 
optică“ va evidenția o izomerie „levogiră“ dacă planul este rotit la stânga 
sau una „dextrogiră“ dacă planul luminii polarizate este rotit la dreapta. 
În izomeria spațială sau chirală, structura spaţială are un aspect spiral- 
elicoidal, ca de şurub, fie către stânga (levogiră) fie către dreapta 
(dextrogiră). Enigma lui Pauling expusă mai sus, constă prin 
urmare în întrebarea de ce organismele vii de la virus la om 
sunt alcătuite numai din „şuruburi“ cu înşurubare (înfăşurarea, 
filetul) spre stânga ? 

Răspunsul la această interesantă întrebare (ce i-a pus probleme şi 
lui Pauling) i-a venit ing. R. Mânecuţă pe neaşteptate, tot în acea 
perioadă, dintr-o observaţie a unei note, referitoare la absorbţia 
aminoacizilor, din „Fiziologia“ prof. dr. doc. I. Baciu: 

Absorția aminoacizilor se tace prin mecanismul de transport activ. 
Izomerii naturali L şi D se absorb cu viteză inegală. Viteza de absorție 
a izomerilor L este mult mai mare decât a celor D. Intre cele 
două substanţe nu există deosebiri de structură chimică, ci doar de 
orientare spaţială, constatare ce pledează pentru intervenţia unui 
mecanism de transport diferit. (22) 

Este binecunoscut că cea mai mare parte de D-aminoacizi sunt inutili- 
zabili de către organismul uman. (24) 

In aceste condiţii, putem spune, asemenea ing. Mânecuţă, că 
aminoacizii vor fi absorbiți la nivelul intestinului subțire, prin intrarea 
unor „şuruburi“ cu filet spre stânga („levogir“) în găuri cu filete de 
asemenea pe stânga, deoarece după cum ştim, viul este alcătuit numai 
din molecule levogire. 

Ar putea intra şurubul cu filet pe dreapta în găuri cu filet pe stânga ? 
Bineînţeles că nu în mod normal, deoarece ar crea efecte 
patologice. 

Faptul că observaţia Ing. Mânecuţă este corectă, rezultă foarte clar 
din examinarea constatărilor Dr. D. lonescu-Pantelimon, din lucrarea 
sa referitoare la cauzele cancerului, în care arată următoarele: 

Kogl şi Erxleben (1939) au constatat că toți aminoacizii din 
proteinele normale sunt levoaminoacizi. Apariția 
dextroaminoacizilor (adică a aminoacizilor dextrogiri) ar fi 
specifică numai cancerului şi ar duce la racemizarea 
aminoacizilor care apar astfel racemici, în loc să apară sub 
formă levogire, aşa cum se găsesc normal. 

Constatările lui Kogl şi Erxleben că acidul D-glutamic se găseşte în 
proteinele din tumorile canceroase contestate de unii autori au putut fi 
confirmate din nou. 

Dittmar, citat de O. Costăchel - care a fost multă vreme directorul 
Institutului Oncologic din Bucureşti — a arătat că toate țesuturile necrozate 
au aminoacizi dextrogiri. Dr. Rada (1973) arată că după moartea 
celulelor, moleculele levogire se transformă în dextrogire. (23) 

O confirmare a datelor expuse până acum - preluate din sistemul 

conceptual al ing. R. Mânecuţă - o realizează prof. Mario Sorin Vasilescu. 

Acesta, în revista „Arhetip“, nr. 5, din 1991, în capitolul intitulat 
„Armonica verticală“, din cadrul unui articol referitor la rețelele geomag- 
netice, preciza: 

Consider nu lipsit de importanţă studiul variaţiei pe înălțime a 
sensibilităţii forței ce se manifestă în aceste reţele de energie a 
pământului. Există o circulaţie cicloidală în sensul acelor de ceasornic. 
lar, tot ceea ce se mişcă în sensul acelor de ceasornic consumă viaţa. 
Timpul are o componentă energetică foarte puternică, greu de sesizat. 
Este meritul savantului Kozârev de a fi elaborat o serie de teorii şi 
modele, asupra timpului ca energie, pornind de la observaţii naturale 
şi în urma unor cercetări aparte. 

Spiralele ADN şi ARN sunt levogire, formându-se prin 
rotire spre stânga. Tot ceea ce este viu se opune scurgerii entropice 
a timpului, prin această structură levogiră. 

De asemenea, într-un articol intitulat „Apa ca un cristal magic“ (care 
va fi reluat „in extenso“, în subiectul apei şi a memoriei acesteia, din 
subcapitolul 10.2), autoarea Silvia Chiţimia, referindu-se la calitatea 
biostructurală şi de activitate optică a apei biologice, preciza: 

Speciile de apă biologică şi apă antagonică prezintă activitate 
optică levogiră, respectiv dextrogiră (deplasează planul luminii 
polarizate către stânga, respectiv dreapta) — în contrast cu apa neutrală, 
obișnuită, ce nu are activitate optică. 

Interesant este că aceste polimolecule de apă biologică şi apă 
antagonică se dispun într-o dublă elice, având atomii de oxigen legați 
pe generatoare, iar atomii de hidrogen pe spirală. Acest tip de structurare 
a apei aminteşte de dubla elice a acidului dezoxiribonucleic (ADN) din 
cromozomi (care, precum s-a stabilit, are structură elicoidală levogiră). 

Diferenţa de structură dintre apa biologică şi apa antagonică constă 
doar în orientarea elicei, ascendentă la prima şi descendentă la cealaltă. 

Din păcate, apa biologică nu se poate obține artificial, pentru 
că, având în vedere că ea este optic activă în sens levogir — 
reflectă lumina polarizată spre stânga - nici o sinteză prin 
mijloacele actuale ale fizicii şi chimiei nu poate conduce în exclusivitate 
la structuri moleculare asimetrice, optic active doar levogir. 
Intotdeauna prin sintezele de laborator, se obține un amestec de izomeri, 
care este optic inactiv (amestec racemic). 


10.1.3 CONCLUZII 


Din observaţiile expuse mai sus, rezultă neîndoielnic că, absorbţia 
aminoacizilor dextrogiri nu se poate face decât în cazuri patologice (ca 
în exemplul evocat de prof. dr. doc. I. Baciu). 

Singura explicaţie posibilă, logică, rațională, enunțată de către Ing. 
R. Mânecuţă, referitor la ultima imagine a subiectului anterior, pare a fi 
următorul: 

Absorbţia moleculelor levogire se datorează unei energii care se 
manifestă spiral-elicoidal spre stânga „înfăşurând“ structura spiralată 
în acelaşi sens al acestora, şi antrenându-le să intre în lăcaşuri construite 
cu aceeaşi structură. 

Exact această energie este aceea, a cărei existenţă a fost presupusă, 

pe baza principiului complementarităţii, şi pe baza evidenţierii con- 
crete, a energiilor care se manifestă spiral-elicoidal, cu sens dextrogir. 


Cercetând literatura de specialitate privitoare la izomeria optică, 
chiralitate şi problemele simetriei şi asimetriei Universului, ing. R. Mâne- 
cuţă a descoperit mai multe referinţe la subiectul acesta, în lucrarea lui 
Louis Pauwels şi Jacques Bergier, „The Planet of Impossible Possi- 
bilities“ (, Planeta posibilităților imposibile“). 

Această prezentare din lucrarea celor doi autori, reprezintă ea însăşi 
o sinteză a ideilor expuse în cele două subiecte anterioare, fiind ca o 
binevenită concluzie: 

In timpul lui Pasteur şi mult timp după aceea, nu exista nici un 
mod cunoscut de a separa o substanţă cu dublă acţiune optică, în două 
substanţe cu câte o singură acţiune. Nu demult oamenii de ştiinţă chino- 
americani, Lee şi Yang au demonstrat prin experienţe cu particule 
elementare, că spaţiul nu este simetric în regiunea noastră a Universului 
şi că cele mai fine particule au tendinţa de a avea un spin în jurul axei 
proprii, într-o anumită direcţie (iată confirmată ipoteza fizicianului loan 
N. Popescu.) Acest fenomen a fost desemnat ca invalidarea legii parităţii. 
Nu este încă cunoscut cum este legat acest fenomen cu asimetria 
esenţială a materiei vii, dar dacă există un univers diferit, atunci viața 
este prezumabil, antiteza la viaţă în lumea noastră. 

Dacă ar exista totuşi posibilitatea ca sintezele chimice să genereze 
simultan două feluri de viață, două feluri de virusuri sau microbi, una 
ar corespunde regiunii noastre a Universului, cealaltă ar corespunde 
organismelor vii din lumea antitetică. Acest al doilea fel de viaţă 
ar trebui alimentat cu produşi asimetrici fabricaţi special. 
Problema simetriei va aduce poate puțină lumină în această direcţie. 

Problema a interesat pe Curie mai mult decât radioactivitatea, iar 
Pasteur a găsit-o mai fascinantă decât microbii . 

In orice caz se pare că geometria va juca un rol important în 
formarea organismelor vii. Foarte puțin este cunoscut până în prezent 
despre modul cum are loc acumularea de particule, aranjarea lor în 
formă spirală, rotația spiralelor în jurul axelor proprii, întreaga 
arhitectură complexă a organismelor vii. 

Un experiment întreprins în 1957 la Columbia University de către 
fiziciana chino-americană D-na Wu, a creat tumult în lumea ştiinţifică. 
Ea a reuşit să îngheţe cobaltul radioactiv. Cobaltul îngheţat , ar 
trebui potrivit teoriei, să emită electroni simetrici în toate direcțiile. 
Dar experimentul a arătat că electronii când sunt emişi, urmau direcția 
polului nord al unui electromagnet utilizat a-i pune în mişcare. Acest 
uimitor rezultat a dovedit că materia nu este simetrică, aşa cum 
postulează alți doi oameni de ştiinţă chino-americani, T.O. Lee şi C.N. 
Yang. Cu alte cuvinte, legile naturii se schimbă când cineva se 
deplasează într-un univers simetric celui al nostru. Legile 
naturii reflectate într-o oglindă nu sunt aceleaşi cu cele ale 
noastre. 

Această ipoteză conduce la constarea că materia până la cele mai 
fine particule şi spaţiul, nu sunt simetrice. Potrivit acestei ipoteze, 
Universul în care trăim nu este universul matematicienilor şi 
nu este numai neeuclidian, ci şi spiralat. In realitatea de fiecare zi 
liniile paralele nu numai că nu se întâlnesc, dar obiectele nu vor mai fi 
aceleaşi dacă ele vor face o călătorie în spaţiu şi se vor întoarce în punctul 

de plecare. 

Deoarece există două feluri de spiralare în Univers, a 
existat tentaţia de a presupune că materia noastră este spiralată 
într-o direcție, iar antimateria în cealaltă direcţie, de exemplu 
una la dreaptă iar cealaltă la stânga. 

Instrucţiunile OSIM, metrologie 1960, arată că prin învechire 
substanțele chimice organice levogire devin dextrogire şi că 
măsurarea unghiului de rotație a planului de vibraţie a luminii polarizate 
liniar depinde de temperatura substanțelor optic active cercetate, în 
măsura în care acestea îi modifică densitatea. 

Ştim că baza vieţii este capacitatea de autoreproducere - fiinţele 
vii reproduc ființe după chipul şi asemănarea lor. La nivel molecular 
această însuşire se manifestă sub formă de capacitate de replicare; de 
exemplu, la desfacerea faimoasei spirale duble a acidului 
dezoxiribonucleic în două fire, pe fiecare din acestea, ca pe o matriță, 
apare o „amprentă“ — un duplicat al celui de-al doilea fir, şi în loc de 
spirală dublă, apar două. Dar însuşirea de autoreplicare nu este unica 
care deosebeşte la nivel molecular, lumea bioenergetică, de natura 
neiînsufleţită. Biopolimerii acestor molecule ale vieţii - mai posedă o 
însuşire uimitoare şi extrem de caracteristică - puritatea chirală. 

Voi explica sensul ei: 

In anul 1848, Louis Pasteur a descoperit legile izomeriei optice 
a moleculelor organice. El a demonstrat că ele pot exista în două forme 
structurale asemănătoare şi totodată distincte, aşa cum se aseamănă şi 
se deosebesc palma mâinii stângi de palma mâinii drepte- palma dreaptă 
este identică cu cea stângă dacă este privită în oglindă, dar totodată 
palmele nu se pot suprapune, indiferent de poziția ce li s-ar conferi. 
Astfel de „antipozi optici“ există şi în lumea moleculelor. Această ca- 
pacitate a moleculelor de a exista în două forme de antipozi optici o 
denumim chiralitate (de la cuvântul grec „keir“=mână)“. Printre 
substanțele organice care posedă această proprietate se 
numără şi cărămizile vieţii - aminoacizii şi glucidele. 

Se ştie că lăsaţi în voia lor, compușii conţinând numai unul din 
antipozii optici, se transformă, mai devreme sau mai târziu, într-un 
amestec echimolecular de izomeri optici (adică 50% devin levogir şi 
50% dextrogiri). Chimiştii numesc asemenea amestecături, racemice: 
naturii neînsufleţite îi este proprie tendinţa la racemizare, de 
instaurare a unei simetrii optice. Dacă puritatea chirală este o 
condiţie obligatorie a apariţiei şi menţinerii vieţii numai într-un mediu 
pur chiral poate apare şi se poate menține autoreplicarea 
moleculelor vieţii. 

In anii 1960, în Europa de vest a avut loc tragedie de care s-a făcut 
vinovat „talidomidul“ - un preparat medicamentos tranchilizant. El a 
dobândit rapid popularitatea, dar tot atât de rapid au ieşit la iveală 
însuşirile sale funeste - femeile care au întrebuințat acest medicament 
au născu copii cu puternice mutații patologice. Cauza nu a fost clarificată 
decât atunci când s-a constatat că preparatul a fost produs în formă 
de racemic, adică conţinea în cantități egale izomerii optici. 

Biosfera constituie un sistem relativ unitar ce se găseşte într-o stare 
de echilibru dinamic statornicit legic, pe seama proceselor ce se produc 
în ea şi o apără de influenţa racemizatoare naturală. Dacă totuşi 
înrăurirea racemizatoare depăşeşte anumite limite - exprimarea cifrică 
a acestora n-o cunoştem - biosfera poate fi distrusă, prin dispariția 

întregii faune, inclusiv a omului, ca urmare a unei influențe netavorabile 
globale asupra tuturor organismelor ce duce la reducerea considerabilă 
a duratei vieții lor. Chiar dacă într-o asemenea situaţie o parte din omenire 
s-ar apăra de distrugere, oricum în condiţiile unei încercuiri 
racemice ea ar fi sortită pieirii, produsele alimentare trebuind 
să fie neracemice, deoarece astfel s-ar repeta cele întâmplate 
cu talidomidul. (37) 

In sinteza făcută de Maga se acceptă schema propusă de Masters şi 
Friedman (1980) care postulează calea unei racemizări (legat de 
efectele secundare ale rafinării uleiului şi tratamentelor termice cu NaOH 
sau acizi). (24) 


Cea mai relevantă concluzie pentru noi, cu importanţă din punct 
de vedere medical, este legată de aspectul de mai sus, al racemizării 
unei substanţe organice optic activă. 

În condiţiile în care celula vie este constituită normal, numai din 
aminoacizi levogiri, care se dextrogirizează la moartea ei, aceasta 
explică de ce numai substanţele levogire sunt bioactive şi în 
consecință pentru nutriția umană, 50% din principiile biologic ac- 
tive din alimente (levogire) se distrug prin tratare termică 
(prin racemizare). 

lată cum, de la bun început, cel puțin 50% din hrana gătită la 
foc, reprezintă doar un „balast“, fiind nu doar denaturată termic, 
la nivelul structurii chimice, ci, mai ales, al biostructurii conformaţionale 
tridimensionale. 

Către final, acelaşi iniţiator al teoriei, ing. R. Mânecuţă, ne 
reaminteşte următoarele aspecte: 

Putem spune că energia vieţii, manifestată spiral - elicoidal spre 
stânga este determinată de structura levogiră a moleculelor de 
aminoacizi constituenți ai proteinelor, structură care apoi, cum am văzut, 
determină transportul acestora în cursul fazei de absorbţie a procesului 
digestiv. Corolarul este că această structură levogiră a 
organismelor vii constituie dovada concretă a existenţei 
energiei purtătoare care se manifestă prin mişcare spiral - 
elicoidală levogiră. 

(Oricine poate observa cum iedera, volbura, zorelele, fasolea, 
caprifolia cresc prin înfăşurare către stânga, urcându-se pe obiectul 
suport viu sau neviu. Până şi plantele care nu sunt propriu-zis 
„urcătoare“, cum sunt vita-de-vie, castraveţii, dovleceii, au cârcei care 
se înfăşoară „în aer“ spiral — elicoidal spre stânga) 


Din toate aceste corelaţii, inclusiv cu aspectele energetice, ce 
respectă acelaşi mesaj al jocului levogir - dextrogir, putem trage 
concluzia cea mai fermă şi limpede, legată de nevoia unei alimentații 
naturale, cu biostructuri moleculare de tip levogir. 

Evitând preparatele racemizate sau total dextrogire 
(denaturate termic/ chimic şi carne), organismul practic se eliberează, 
pentru un viitor previzibil, de momentul „echilibrului enantio- 
meric“ - cel al morţii. 

Anunţat în prealabil de această boală-bătrâneţe (considerată a fi 
element fiziologic, dar atât de patologic în desfăşurarea unei vieţi reale, 


601 


fireşti), deznodământul fatal şi final, poate fi îndepărtat, pentru un in- 
terval nedeterminat, prin simpla ajustare a gestului culinar - în 
care moleculele  dextrogire, ale structurilor culinare 
tradiţionale, sunt înlocuite de moleculele levogire ale viului, 
din Alimentaţia Naturală. 


lată cum ştiinţa actuală, a tehnologiei moderne, permite confirmarea 
cunoaşterii spirituale a Conştiinţei Vieţii. Căci, prin aceste biostructuri 
moleculare levogire, împreună cu energiile corespunzătoare (de 
asemenea levogire), se confirmă, întocmai, profunda şi ancestrala 
Cunoaştere cifrată în simbolistica universală. 

Astfel, celebra reprezentare orientală, a energiilor fundamentale 
ale Universului (feminin şi masculin, noapte şi lumină, viaţă şi moarte 
etc.), se bazează, printre altele (dincolo de forma şi culoarea ataşată 
celor două fundamentale energii complementare), şi pe un sens de 
mişcare acordat acestora - o mişcare spiralată! 

Dacă energia feminină, simbolizând întunericul, teluricul, 
materialul şi negrul morţii, are orientarea acelor de ceasornic 
(dextrogir), iată că energia masculină, ca reprezentare a 
luminii, soarelui, spiritului şi albului Vieţii, are orientarea 
inversă acelor de ceasornic (levogiră)! 

Acestea sunt reprezentări simbolice, nu trebuie luate la propriu 
(cum că femeia ar fi dextrogiră şi în sensul morţii, iar bărbatul, automat, 
în sensul luminos...)! 

Exact ca apa structurată biologic şi apa antagonică, aceste energii 
sunt într-o interrelaţie şi conexiune reciproce, fiind dificil de „obiectivat“ 
şi „delimitat“ la propriu, care este una şi care cealaltă. Altfel spus, în 
fiecare ființă umană, dincolo de sexul său, se regăseşte şi femeia, şi 
bărbatul, ca într-o îmbrăţişare cosmică... 


Aici este „minunea“ Universului: perfecta complementaritate a 
acestora, care ne reaminteşte că „unul fără celălalt nu se poate“ şi că 
una din cele două structuri se defineşte doar prin raportare la cealaltă... 
De aici, poate, şi înțeleapta reprezentare einsteiniană: „Totul este 
relativ“. 

La fel ca şi imaginile noastre din acest subcapitol, acestea nu trebuie 
nicidecum să fie absolutizate - să nu ne raportăm la orice facem, 
doar în funcție de cum este obiectul sau procesul (levogir 
sau dextrogir). 


O asemenea atitudine personală ar „hrăni“, mai departe, profunda 
dihotomie şi separare în care trăieşte actuala societate umană - ca o 
uriaşă rană nevindecată. 

Or, poate că cea mai înaltă misiune a MEDICINEI PENTRU 
VIAŢĂ este tocmai aceea de a „vindeca“ separarea, înstrăinarea 
şi uitarea OM-ului de către om... 

10.2 ELECTRO -LU M IN ISCEN PĂ (E.L.) 
a| BIO-ELECTRO-LUMINISCENPA (B.E.L.) 
SAU RELAPIA DINTRE 
NEVIU-ANORGANIC-ENTROPIC-DEXTROGIR- 
E.L. 
a| VIU-ORGANIC- EGENTROPIC-LEVOGIR- 
B.E.L. 


Acest subcapitol îşi propune să sintetizeze aportul informațional 
de până acum, de la nivelul biostructurilor energo-informaționale. 

Pentru că bio-electroluminiscența (dimensiunea bio-energeticii 
umane), va fi pe larg abordată pe parcursul subcapitolului, iar relația 
dextrogir-levogir a fost îndelung aprofundată în subcapitolul anterior 
(şi va mai fi atinsă pe parcursul subcapitolului, din perspectiva ener- 
geticului), în continuare ne propunem o sumară privire asupra 
primelor trei relații, din complexul raport din titlu. 

Astfel, despre Relația VIU / NEVIU ar fi cel mai puțin de spus 
sau argumentat, căci viața nu poate fi descrisă sau definită. Ea există 
„pur şi simplu“, şi se manifestă în mod evident la nivel de regn vegetal, 
animal şi uman. 

Chiar şi regnul mineral pare a avea o „viață“ a lui: vezi circulația 
apei în natură; evoluția pietrei brute spre stadiul de cristal strălucitor; 
existența unor roci numite „trovanţi“, de forma unor pietre sferice sau 
ovale, care prezintă „capacitatea“ de a se „deplasa“ în spaţiu etc. 

Insă, cel puţin din punct de vedere al mişcării şi evoluţiei sistemului, 
regnul mineral are un statut aparte, ce-l deosebeşte de celelalte regnuri, 
care au ca element comun structura organică, adică „organizată“, al 
cărui suport este asigurat de acelaşi tip de organizare morfo-funcțională: 
celula. Fie vegetală, animală sau umană, celula are acelaşi arhetip de 
construcţie, evidenţiat la nivel nuclear prin prezenţa aceloraşi acizi 
nucleici de bază (de aici ipoteza apariţiei vieţii, din prima formă viabilă 
a aceleiaşi surse). 

Ţinând cont de Viaţa la nivelul regnului mineral, dar şi de viața 
(inteligenţa) sesizată, în ultimul timp, la nivel molecular/ atomic/ sub- 
atomic, atunci această distincţie între viu şi neviu devine tot mai 
nesigură. De aceea, vom lăsa pe seama filozofilor şi a metafizicienilor 
studiul şi răspunsul la întrebarea: „Unde se termină neviaţa şi începe 
Viaţa? “. 

Dar, oare, Viaţa începe şi se termină undeva anume ?... 


Importantă pentru relaţia noastră - cheie, a întregului eşafodaj de 
susținere a teoriei Alimentaţiei Naturale - este înţelegerea, în mod 
profund şi nedistorsionat, a Relaţiei ORGANIC / ANORGANIC. 

Nici în această privinţă nu insistăm, căci credem că s-a accentuat 
suficient de mult pe parcursul lucrării, această distincție fundamentală 
între organic şi anorganic, între structura organizată şi cea neorganizată, 
sau între un sistem negentropic şi unul entropic. 

De aceea, acest aspect este şi mai bine înţeles din perspectiva 

studiului relaţiei entropic-negentropic. 

Insă, pentru subiectul lucrării noastre, referitor la Alimentaţia 
Naturală, este important de a înţelege „legea compatibilităţii“. Aceasta 
implică manifestarea proceselor de rezonanţă, de afinitate, cu 
amplificarea forţei între sisteme asemănătoare - dar, mai ales, 
compatibile. 

Este exact ceea ce se petrece între sistemul reprezentat de 
organismul uman (organic) şi sistemul alimentelor hranei vii, naturale, 
de asemenea organice - deci, compatibile cu organismul uman. 

In schimb, hrana tratată termic, chimizată, cadavrele animale etc., 
au structură anorganică (sunt anorganicizate, prin inocularea 
energiei entropizante a focului şi a morţii). Şi, exact cum 
bioelementele organice sunt insolubilizate prin tratamentul termic 
(proces recunoscut de către chimie), la fel se întâmplă şi cu celelalte 
principii nutritive, din această perspectivă. 

lar acest lucru, înseamnă, simplu, incompatibilitate între 
organismul uman şi noile structuri anorganice, create prin focul 
entropizant... 


Aşa cum am văzut şi din raportul anterior, Relația ENTROPIC / 
NEGENTROPIC merge pe aceeaşi linie de demarcaţie între viu şi neviu, 
organic şi anorganic. 

Acest concept al entropiei, încă neclar şi intens disputat în lumea 
ştiinţifică (cum remarca şi Mihaela Opriş în manualul său de biofizică), 
exprimă, poate, cel mai clar, relaţia directă existentă între entropie 
şi anorganic (între „dezordine“ şi „neorganizare“), pe de o 
parte, iar, pe de altă parte, relaţia între negentropie şi or- 
ganic (între „scăderea gradului de dezordine“ şi „organizare“. 

Sensul cuvintelor se apropie aici foarte mult de realitatea ce se 
doreşte a fi exprimată: dacă sistemul anorganic, sintetic sau artificial, 
este unul entropic, adică evoluând în sensul creşterii dezordinii 
interioare, până la descompunere totală - în schimb, sistemul organic, 
biologic, al Viului, este unul negentropic, cu evoluţia în sensul scăderii 
gradului de dezordine interioară (cel puţin până la un moment dat). 

Aceste sisteme negentropice, caracteristice sistemelor deschise - 
ce respectă, în acest fel, al doilea principiu al termodinamicii - au 
capacitatea de a realiza procesele cuplate. Acestea reprezintă acele 
procese de schimb cu mediul extern, care au ca rezultat negentropia, 
prin aportul de entropie negativă din exterior şi eliminarea de entropie 
pozitivă (proces asimilat cu metabolismul celular) - fenomen descris 
şi explicat pe larg de cunoscutul fizician E. Schrodinger, citat şi în 
manualul de biofizică al Mihaelei Opriş. 

Fenomenul cel mai interesant şi controversat este legat de 
momentul echilibrării balanței „entropie / negentropie“ (cu 
realizarea unei stări staționare), urmată de inversarea procesului 
iniţial, cu accelerarea în timp a procesului de entropizare 
(dezorganizare) a organismului - cu manifestarea, în final, a 
deznodământului final. Acest fenomen este foarte bine explicat prin 
teoria intoxicării, din contextul alimentaţiei tradiționale. 

Astfel, în timp, prin aportul de elemente entropice (toxinele, 
radicalii liberi etc., rezultați prin aportul produselor denaturate, deci 
entropizate şi entropizante), şi continua degradare a elementelor 
negentropizante (ce se opun degradării organismului, reprezentate, în 

principal de antioxidanți şi antiradicali) - balanţa de care vorbeam se 
modifică continuu, încă din momentul naşterii. 

De aceea, vârsta a treia surprinde organismul cu un bilanț profund 
dezechilibrat, din acest punct de vedere. Ca o consecinţă firească, se 
va declanşa - dintr-un motiv sau altul - un puseu de dezordine locală 
(boala) sau una generală (exitus). 

lată exprimată - în limbajul semantic al Noii fizici de graniţă - aceeaşi 
idee, enunțată pe tot parcursul acestei lucrări: evidenţierea efectelor 
degradante, prin creşterea entropiei produselor obţinute prin 
tratamente termice. 

Aceasta va perturba bilanţul entropic, accelerând nepermis de mult 
apropierea de momentul dezorganizării totale, când „sistemul 
negentropic“ uman devine asemănător sistemelor entropice ingurgitate 
până atunci (produsele din carne etc.)... 

Dacă s-a înțeles în mod clar, că entropia înseamnă moarte iar 
negentropia implică viaţa, nu ne rămâne decât să traducem în limbajul 
nefizic: alimentându-ne cu „Viaţă“ (produse negentropice, 
biologice, vitale, bio-electroluminiscente), vom avea parte de 
viață, trăind-o şi bucurându-ne de ea. În schimb, hrănindu-ne 
cu „moarte“ (produse entropice, nevii, degradate şi denaturate), 
vom „ingurgita“ boala şi moartea! 

Relaţia este simplă şi îşi păstrează extrema actualitate pe tot traseul 
prezentei lucrări, indiferent de capitolul prezentat. 

lată cum, Fizica şi Medicina se hrănesc din aceeaşi sursă - o sursă 
a Viului, pentru Viaţă. 

Acestea nu se contrazic, cu adevărat, niciodată - aşa cum o 
dovedeşte şi acest relevant exemplu, al relaţiei entropic / negentropic... 


10.2.1 APA 2|l „MEMORIA“ ACESTEIA 


Poate că toate comentariile noastre, legate de atâtea molecule 
complexe şi importante, ale organismului uman, au reuşit să eclipseze 
imaginea unei molecule, a cărei calitate fundamentală, dincolo de toate 
celelate, este SIMPLITATEA. Într-adevăr, este vorba despre APĂ, acest 
„banal“ H,O. 

Acest element vital este cu adevărat „VITAL“, adică al Vieţii, repre- 
zentând proporţia dominantă a oricărui organism. Astfel, la om, apa se 
regăseşte în proporţii cuprinse între 75% (la adult) şi peste 90% (la nou- 
născut). lată, un adevărat „continent“ de apă, asemenea celui de pe 
globul pământesc, aflat în aceeaşi proporţie (cam 70-75 % apă şi doar 
restul este uscat)... 

Deşi atât de prezentă - fie în mediul intern, ca şi în cel extern - 
simpla apă a fost şi încă este prea puţin studiată, dar, mai ales, înţeleasă 
la adevărata ei valoare şi semnificaţie. 

Precum „eternul mister feminin“, şi apa este tot de genul feminin; 
energia feminină are ca simbol esenţial Luna, de unde, iată, atâtea 
profunde interrelaţii cu apa, deloc întâmplătoare! 

De aceea, şi apa apare a fi, ca un „etern mister“ pentru ştiinţa 
contemporană... 

Evident că, diverse cercetări aprofundate au fost şi sunt, totuşi, 
realizate, chiar în laboratoare de cercetare ştiinţifică, iar, mai recent, şi 

în mari laboratoare ale cercetării fundamentale sau aplicate. 
Insă, în continuare, rezultatele sau confirmările se lasă mai greu 
dezvăluite... 


Ca de multe alte ori, vom intra direct în structura citatelor relevante, 
pentru a nu fi acuzaţi de dezlănţuirea poeziei imaginaţiei personale, în 
privinţa acestui deosebit de fluid şi eteric subiect... 

De aceea, vom pătrunde împreună în unele studii moderne, ce au 
readus pe tapet problema „insolubilă“ a apei cu calităţile sale (a 
„memoriei“ acesteia), de neînțeles pentru fizica şi ştiinţa carteziană, 
materialistă. 

Astfel, într-un articol intitulat „Incredibila memorie a apei“, autorul 
Tiberiu Molnar preciza: 

Jacques Benveniste lucrează la „Unitatea 200“ a renumitului INSERM 
(Institutul Naţional de Sănătate şi Cercetări Medicale din Franţa). El va 
bulversa lumea ştiinţifică cu ceea ce presa a numit „afacerea memoriei 
apei“, grație descoperirilor sale care, în pofida numeroaselor 
controverse, creează premisele unei revoluționări a societăţii actuale. 

Descoperirea acestui genial savant poate fi rezumată cu ajutorul 
unei cești de ceai. Astfel, dintr-o ceaşcă cu ceai se va vărsa jumătate, 
după care se completează cu apă cantitatea lipsă. Operația se va repeta 
chiar de 100 de ori. La sfârşit, în ceaşcă nu va mai fi nici un strop de 
ceai. Insă, dacă acest lichid va fi oferit unui adevărat băutor de ceai, 
acesta va considera că bea ceai adevărat... 

Benveniste va înlocui ceaşca de ceai cu nişte celule specializate ce 
conțin minuscule granule care pot fi eliberate în prezenţa unor substanțe 
care provoacă alergii, celule numite bazotile. 

Studiind reacţia bazofilelor la substanţele „alergene“, Benveniste 
constată că, mult diluată, substanţa va acţiona mereu la fel asupra 
celulelor, cu toate că, teoretic, în amestecul final nu mai rămâne nici O 
moleculă din substanţa originală. Descoperirea are însă ciudate 
coincidenţe cu bazele homeopatiei, fondată de Dr. Samuel Hahnemann 
în 1789. 

Benveniste, adept al filozofiei lui Karl Popper, care susținea că un 
adevărat om de ştiinţă trebuie întotdeauna să încerce să-şi infirme pro- 
pria-i ipoteză, a reluat de nenumărate ori experienţa, crezând că va 
reuşi să descopere sursa eventualelor erori (fără, însă, să reuşească). 

Pe 10 februarie 1994, o echipă de ziarişti francezi, cu ajutorul 
doctorului în biologie Jamal Aisa, va relua experienţa chiar în laboratorul 
celebrei fostei „Unităţi 200“ din INSERM. Orientarea cercetărilor lui 
Benveniste se va schimba însă din momentul în care Giuliano Preparata 
şi Emilio Del Giudice, doi fizicieni italieni, i-au sugerat existenţa unor 
proceduri de memorizare electromagnetică a apei. Verificând ipoteza 
colegilor italieni, Benveniste a expus diluţiile lui unui câmp mag- 
netic, procedeu aidoma celui de ştergere a unei înregistrări 
pe bandă magnetică. 

Apa şi-a pierdut memoria. Ca să transfere direct informaţia 
moleculelor unei substanţe în apă, Benveniste va utiliza un amplificator 
realizat de el, care va fi testat în prezenţa ziariştilor, rezultatele dovedind 
fără echivoc că apa pură „impregnată“ de câmpul magnetic al 
unei alte substanțe, acționează la fel ca substanţa însăşi. 

Perspectivele sunt extraordinare, experienţele privind memoria apei 

dovedesc că informaţia biologică se poate transmite chiar şi prin fire 
electrice... 

Intr-un articol din presa centrală, intitulat, ca un avertisment, „Apa, 
în continuu proces de degradare“, autoarea Dana Dumitrache precizează 
- ca o confirmare a „memoriei“ dovedite de această omniprezentă 
substanţă universală: 

Fizica avansată a zilelor noastre afirmă că un foton „ştie“ ce fac 
ceilalți fotoni emişi de aceeaşi sursă şi ceea ce este posibil să li se 
întâmple, a denumit acest fapt „grad de conştiinţă“, iar particulele 
cu această însuşire sunt considerate „entități conştiente, dar 
necugetătoare“, şi le revine responsabilitatea „funcţionării 
Universului“. 

De ce nu ar fi şi moleculele apei astfel de „entităţi“ sau 
cumule de astfel de „entităţi“, ca şi celelalte substanţe? 

La apă, studiile științifice au arătat că la îngheț ea cristalizează şi se 
produc formaţiuni care se încadrează perfect în hexagoane regulate. La 
încălzirea apei, moleculele din lichid se organizează într-un mod ordonat, 
formând „celule hexagonale“, fenomen denumit „instabilitatea lui Bernard“. 

Concluzia prestigioşilor fizicieni contemporani este: materia are o 
misterioasă tendinţă de a se organiza spontan, pentru a merge spre 
stadii mereu mai organizate şi mai complexe. Universul întreg pare 
a fi Plin de Inteligență şi de Intenţie, de la microparticule la 
galaxii, fiind o Vastă matrice (tablou) Informaţional! 

S-a observat şi studiat un fenomen al ultimilor 50 de ani: formațiunile 
cristaline ale apei îngheţate nu mai au acele forme perfecte, apărând 
aşa-numitele „defecte de rețea“; la fierberea apei, formarea 
„celulelor hexagonale“ este şi ea deficitară. 

Studiile pe gheaţa planetară de adâncime, cu o vechime de peste 
80 de ani, au indicat că aceasta nu are defectele de rețea constatate 
ulterior. 

O dată cu această constatare - aceea a predispoziţiei apei de a 
cristaliza la îngheţ, în rețele cu defecte, degradate organizațional- 
informațional şi, ca atare, fiind deformată „intenţia şi inteligenţa“ — s-a 
observat şi „dezlănţuirea apelor“, cu prezumtive efecte, manifestări 
catastrofale ale apei la scară planetară. 

Este posibil ca degradările organizaţional-informaţionale la nivel 
de particulă să fi afectat „mersul spre stadii mai complexe“, iar 
macroformaţiunile să fi preluat şi amplificat defectele monoparticulelor. 

Unele dintre procesele în care apa a fost agresată sunt: 
suprasaturări, supraîncălziri, descompuneri, combinări, vibrații, 
iradieri, comprimări. 

Faptul că apa este degradată la nivel energetic se 
evidenţiază şi prin capacitatea ei de a deforma structura altor 
cristale, dându-le aspect vitros - acest lucru indicând distrugerea 
rețelelor cristaline ale acestora. 

Un experiment simplu: în apa provenită din grindină, cu forme şi 
mărimi diverse, se dizolvă sare de bucătărie, care are structura de 
cristalizare cubică, sau piatră vânătă (sulfat de cupru), cu structura de 
cristalizare rombică. După evaporarea apei, se obţin aglomerări 
deosebite în funcţie de viteza de evaporare a apei, „microcristale“ sau 
„macrocristale“, cu forme vizibile (cu ochiul liber sau cu microscopul), 
deformate faţă de cele iniţiale (în special la sulfatul de cupru, care are 

la cristalizare, la o moleculă de sulfat, şase molecule de apă). 

După căderi abundente de apă se constată masive alunecări de 
teren, care ar putea fi provocate de pătrunderea în sol a acestei ape 
degradate, determinând la rându-i structurile fizico-chimice şi 
mineralogice ale solului, ajungându-se la efecte imprevizibile şi de 
nestăpânit pe termen scurt şi lung... 


După o primă familiarizare cu deosebitele şi chiar „magicele“ 
capacități ale banalei ape, omniprezentă - şi atât de puţin aprofundată în 
studiile ştiinţifice sau în educaţia, fie şcolară sau universitară - în 
continuare vom aborda aceleaşi aspecte ale apei din natură, de neînțeles 
pentru ştiinţa carteziană. 

Astfel, vom prezenta câteva fenomene particulare ale apei din 
natură, cea aparținând regnului mineral — care, prin diverse tratamente 
neconvenţionale, dobândeşte calități extraordinare, unele dintre acestea, 
specifice viului - surprinse de inginerul francez Marcel Violet, şi descrise 
în cartea dr. Simone Brousse, „On peut vaincre le cancer“: 

In toamna anului 1939, Franţa se afla în război. Printre cei care 
părăseau Parisul, se afla şi inginerul Marcel Violet, de Arte şi Meserii 
ale Automobilului, în vârstă de 53 de ani. 

El nu mai locuise deloc la ţară. Spiritul său de observaţie dezvoltat 
inginereşte, l-a făcut să observe că după ploile cu descărcări 
electrice, salatele, vegetația, marcau un salt în creştere. Lucrul 
acesta i s-a părut curios. I s-a semnalat de asemenea că animalele de la 
ferme sunt atrase de această apă particulară, pe care o preferă apei de 
robinet din adăpători. Discutând acest fapt cu vecinii, care erau 
cultivatori experimentați, i s-a sugerat că poate această calitate s-a datorat 
faptului că apa respectivă este mai „activă“ fiind mai caldă. El s-a lansat 
atunci în experienţe care i-au dovedit inexactitatea explicației. El a gândit 
atunci că ar putea exista un raport între creşterea vegetalelor sale şi 
apa încărcată cu electricitate din ploaia pe timp de furtună. Dar, aici de 
asemenea cei care cred că aceste puteri de creştere şi de fertilizare al 
acestei ape provin de la compuşii chimici din atmosferă realizaţi prin 
descărcări electrice (azotaţi şi săruri de amoniu)şi apoi dizolvaţi în 
apa ploilor, se înşeală. Nici o adăugare de săruri chimice echivalente la 
apa respectivă n-a dat rezultate concludente. 

Totuşi faptul exista neîndoielnic, repetându-se la fiecare furtună 
(n înțelesul de ploaie cu descărcări electrice). Atunci, dacă această 
putere nu era funcţie de o acţiune chimică, de unde provenea această 
energie? şi Marcel Violet, care începuse să creadă că dacă s-ar putea 
identifica şi canaliza această formă de energie, s-ar dispune fără îndoială 
de un mijloc de a acţiona la dorință asupra procesului pe care l-a 
constatat, şi-a adus deodată aminte de nişte lucrări pe care le efectuase 
mai înainte, a căror rezultate îl intrigaseră. 

In 1938, când în legătură cu specialişti ai Secţiei Tehnice a 
Armatei, studia reacţiile culturilor microbiene expuse 
diferitelor culori ale spectrului, trebuind să oprească pentru câteva 
minute o examinare, el a acoperit preparatul bacterian respectiv cu un 
ecran din piele de cobai tăbăcită, întinsă pe un ecran de lemn, cu scopul 
de a-l sustrage temporar acţiunii radiaţiei colorate. 

Reluând experienţa un sfert de oră mai târziu, din stadiul în care o 
lăsase, constată cu surprindere că avuseseră loc modificări importante 
în timpul acestei scurte opriri, modificări inexplicabile pentru el la acea 

vreme. Repetând experienţa, el a constatat existenţa unei radiații 
penetrante, neluminoase, care, asociată radiaţiei luminoase, vizibile, 
modifica profund acţiunea şi poate chiar, în unele cazuri, îi schimba 
sensul. Controale repetate îi demonstrează că apa supusă acestei radiații, 
părea s-o înmagazineze şi va obţine aceleaşi rezultate fie că supunea 
culturile direct radiaţiei, fie apei în prealabil expusă la aceasta. 

Pentru a avea un răspuns definitiv la această problemă şi-a imaginat 
şi realizat următoarea experienţă: pentru a obține apă chimic pură, el a 
fabricat câțiva litri de apă sintetică, condensând într-o spirală răcită 
gazele de ardere ale unei flăcări de hidrogen. El a pus apa astfel obținută 
într-un cristalizator şi a depus acolo un mormoloc de broască. Mica 
ființă, care până atunci era vioaie, se imobilizează aproape instantaneu, 
cu membrele întinse; mort. Marcel Violet atunci a agitat vasul cu apă 
pentru a o aera şi a depus în ea un al doilea mormoloc: mort Atunci el 
a pus apa într-un balon de sticlă pe care L-a sigilat la gură prin topirea 
sticlei şi l-a pus pe balconul său. Era vară; nopțile erau senine. O lună 
mai târziu, a deschis balonul şi a repetat experienţa. De data aceasta 
era evident că mormolocul era şi mai vioi. Apa mortală devenise 
vitală. Atunci ce se întâmplase? Apa, din punct de vedere chimic, 
rămăsese aceeaşi. Atunci? 

Inginerul a tras concluzia că fără îndoială, rolul fundamental al apei 
în biologie, ar ține esenţial de particularitatea sa de a absorbi şi 
apoi de a restitui, anumite radiaţii capabile de a juca un rol 
direct activ asupra substanţelor vii. Și atunci şi-a pus întrebarea: 
„Aceste radiaţii ar constitui energia căutată?“ 

Din experienţă reies următoarele aspecte: 

1. se evidenţiază existenţa energiei; 

2. se demonstrează că nu molecula de apă este întreținătoarea vieții, 
ci „altceva“ ce se dizolvă în ea: energii şi informaţii; energia - susținătoare 
a vieții. In acelaşi timp invalidează presupunerea celor care 
atribuie oxigenului un rol „pranic“. 

Scopul primelor experienţe ale lui Marcel Violet vizau captarea pe 
o antenă a diferitelor radiații ale Cosmosului, de a le separa cu ajutorul 
unor filtre speciale şi de a încerca să le încorporeze în eșantioane de 
apă, elemente care să le confere calități analoge celor care s-au constatat 
în apa expusă direct radiaţiei. Pentru aceasta el a folosit condensatoare 
cu dielectrici clasici (adică artificiali): rezultatele au fost dezamăgitoare. 
Dar în urma sfatului unuia dintre prietenii săi de a substitui dielectricii 
utilizați până atunci, cu ceară de albine, a făcut ca totul să se schimbe 
şi i-au permis lui Marcel Violet să obţină o apă a cărei efecte 
acceleratoare asupra germinării puteau să fie controlate şi 
măsurate. 

Acţiunea apei „tratate“ de Marcel Violet a demonstrat următoarele 
efecte asupra animalelor de laborator pe care s-au făcut primele testări: 

1. nu s-a produs nici o mutație genetică; 

2. animalele au atins uneori dublul vârstei normale; 

3. injecţiile cu viruşi au avut ca singură consecinţă formarea unui 
mic chist la locul inoculării, care ulterior a fost eliminat fără nici o 
manifestare aparentă; 

4. şoarecii care au avut posibilitatea de a alege dintre apa tratată şi 
apa de robinet, au ales-o pe prima, în mod similar cum i s-a semnalat 
la ferme. (43) 

Legat de tipurile particulare de apă, rezultate din experienţele 
citatului anterior, prof. Ralph Mike Farlez, senator al SUA şi profesor 
de fizică modernă la Şcoala Militară de la West Point, a atras atenţia 
asupra faptului că unii biologi gândesc că îmbătrânirea este datorată 
acumulării de apă grea în organism. 

De aceea, se spune că elixirul de viaţă lungă, mult visat de alchimişti, 
ar fi o substanţă care ar face exact acest lucru, eliminând selectiv apa 
grea... 


lată-ne acum, abordând subiectul cel mai „fierbinte“ al acestui punct 
al subcapitolului nostru, legat de apa biologică, din interiorul 
organismelor vii (nu doar uman, dar şi animal, inclusiv vegetal). 

Vom descoperi, astfel, cum apa biologică are calități şi structurări com- 
plexe, fiind asemenea unui sistem organizat - mult departe de „fada“ şi 
„insipida“ imagine, prezentată în tratatele de specialitate, medicale sau de 
alt tip. 

Pentru aceasta, începem o primă conturare a acestei imagini, din 
revista „Formula AS“, nr. 377 din august 1999, care prezintă articolul 
„Apa vie, leac să-ți fie! Cu prof. dr. Ion Mânzatu, despre Apele structurate 
sau apele vitale“. 

In acest articol, prof. Mânzatu, care se va mai regăsi şi în citatele 
următoare, precizează: 

Sunt foarte multe enigme legate de apă. De pildă, cele mai importante 
molecule ale organismului uman (ADN şi ARN) au ca liant o apă sub 
formă de gheață (apa de hidratare). Destrămarea acestei ape duce 
automat la distrugerea codului genetic. 

Actualmente, pe pan mondial, se cheltuiesc sume enorme pentru 
cercetarea apei. Noi am început aceste studii acum 25 de ani (pentru 
anul 1999), cu mult înaintea altora. 

Am pornit de la o întrebare simplă: în ce măsură apa din sistemul 
biologic mai păstrează caracteristicile apei din natură? Astfel, am ajuns 
la concluzia - confirmată şi de alţii - că apa din celula vie are alte 
proprietăți. 

Mai mult Chiar, există o evoluţie a acesteia. Dacă în organismul 
nou-născutului, apa este alcalină, pe măsură ce organismul 
îmbătrâneşte, apa devine tot mai acidă. 

Oaltă întrebare pe care ne-am pus-o a fost dacă apa obişnuită poate 
fi modificată. Răspunsul a fost afirmativ. Secretul celulei vii este depen- 
dent de fenomenele electrice. Practic, tot ce intră în celulă trece printr- 
un câmp electric transmembranar, deosebit de mare. Tensiunea dintre 
interiorul şi exteriorul membranei este (în echivalent) de ordinul zecilor 
de mii de volţi pe centimetru. 

Trecând peste mai multe detalii tehnice, am realizat celule artificiale 
cărora le-am aplicat câmpuri electrice, modulate după nevoie. 

Astfel, am ajuns să reproducem două forme de apă: una care 
stimulează şi alta care inhibă procesul biologic. Este exact 
ceea ce creează zilnic celula vie. 

Primele imagini creionate, referitoare la „apa biologică“ (ca 
veritabiă „apă vie“ mitologică), le vom continua şi aprofunda, prin 
prezentarea unei invenţii româneşti, „apa biologică activă“, având drept 
principal realizator pe ing. Gh. Lucaci, alturi de ing. V. Abrudan şi 
acelaşi prof. dr. I. Mânzatu (cel care a obținut şi brevetul de 
inventator pentru aceasta. 

Conform textului brevetului, apa „activă“ (sau apa „vie“, 
„biologică“) şi apa „inactivă“ (sau apa „moartă“, „antagonică“) se separă 
din apele obişnuite, prin supunerea acestora unui lanţ de separări, sub 
acțiunea concomitentă a unui câmp hidrodinamic, a două câmpuri 
electromasnetice şi a unui câmp ultrasonor. 

Se obţin trei ape: 

- o apă „neutrală“ care constituie cea mai mare parte din volum şi 

două ape cu caractere extreme; 

- o apă cu o activitate biologică atât de intensă încât se poate 
contamina din aer şi să dezvolte o masă vie bacteriano-vegetală 
care duce la autosufocare şi 

- o apă cu acţiune la antipod, care poate fi utilizată ca antibactericid 

__ şi citostatic (antitumoral). 

Insumând caracteristicile principale şi parametrii cei mai importanți 
prezentaţi de prof. I. Mânzatu şi Gh. Lucaci, obținem următoarea imagine: 

- picăturile de apă biologică pură, puse în apă obişnuită, „pulsează“ 
ca o inimă (frecvenţa pulsaţiei, după prof. I. Mânzatu este funcție 
de temperatură); 

- pH-ul apei antagonice este sub 5,5 iar cel al apei activ biologice, 
peste 7,7. pH-ul apei vii, biologice ajunge până la 10-11, menţinându- 
se câteva ore (funcţie de tipul de electroliză), după care scade la 
7, iar al celei acide atinge 2-2,5 , menţinându-se neschimbat timp 
îndelungat; 

- apa biologică fierbe la 105° C şi îngheaţă mult sub 0 C (fapt care 
explică de ce structurile vii - vegetalele, animalele şi oamenii nu 
îngheaţă iarna.); 

- apa biologică se roteşte la stânga (sens levogir), iar cea 
antagonică la dreapta, (sens dextrogir); 

- în anumite situații, cristalele obţinute cu aceste ape au indicat 
efecte antigravitaționale; 

- acţiune vindecătoare, de cicatrizare rapidă a rănilor, a apei 
biologice; 

- ca dovadă concretă a prezenţei şi concentrării energiei 
susținătoare a vieţii, se evidenţiază cristalizările sulfatului şi 
clorurii de cupru la termostat, efectuate cu apă biologică şi apă 
antagonică, determinând aspecte radiare caracteristice: 
levogire pentru prima, dextrogire pentru cea de-a doua 


Ca o scurtă paranteză a acestor expuneri - ce aduc în prim-plan 
ideea existenţei unei forme de energie radiativă, manifestată inclusiv 
prin calitățile apei biologice structurate - dorim să subliniem în mod 
deosebit pH-ul apei active biologice, cea care susține viaţa. 

Identificată a avea un pH puternic alcalin în primele momente - 
atunci când acţiunea sa radiativă este în plină desfăşurare - această 
observaţie concordă cu remarcile de la subcapitolul cărnii. 

Astfel, acolo am evidenţiat pH-ul alcalin al unui om perfect sănătos 
(corespunzător mediului intern al vegetalelor), încă prezent în stadiul 
de nou-născut, urmat de acidifierea acestuia, odată cu înaintarea în 
vârstă, pe măsura apropierii de „boala bătrânețţii“. 

Această evoluţie implacabilă a pH-ului mediului intern (un fapt evi- 
dent pentru orice observator de bună-credinţă), este consecinţa firească 

a toxifierii acestuia, prin aportul de „hrană“ denaturată - fie alimentară 
(carne, fierturi, chimicale etc.), fie psiho-emoţională, mentală etc.... 


Deşi citatele anterioare au conturat destul de clar imaginea 
complexei ape biologice (structurată, neutrală şi antagonică), totuşi, 
considerăm că doar citatul următor punctează decisiv imaginea holistică 
a tabloului propus pentru studiu - şi care se intitulează, simplu, apa 
biologică sau „apa vieții“. 

lată, în acest articol, intitulat „Apa ca un cristal magic“ (deja citat în 
subcapitolul anterior, al relaţiei levogir-dextrogir), elegante imagini şi 
deosebite informaţii, oferite de către autoarea acestuia, Silvia Chiţimia: 

Despre apa din organismele vii există mai multe teorii şi fiecare 
dintre ele propune câte un model biofizic de apă vie. Cele mai 
concludente dovezi despre o stare specială a apei integrate în structurile 
vii, le-a adus cercetarea spectrelor din RMN (Rezonanţă Magnetică 
Nucleară) a protonilor - adică nucleele de hidrogen. Cu această ocazie 
s-a constatat că spectrul RMN al apei dintr-un ţesut viu, este cu 
totul diferit de spectrul apei din țesutul unui organism mort. 

Regretatul profesor Eugen Makovski, de la Institutul de Biochimie 
din Bucureşti, a emis teoria apei biostructurate, ca având o 
structură şi proprietăţi diferite față de apa din sistemele 
anorganice, nevii. Continuând cercetările, prof. lon Mânzatu propune 
o nouă perspectivă asupra problemei. El postulează conceptele de apă 
biologic activă şi apă antagonică - un fel de apă vie şi apă moartă 
- pentru a caracteriza structura şi proprietățile speciale ale apei inte- 
grate în organismele vii. 

In concepția sa, apa naturală demineralizată, adică distilată, având 
o compoziţie moleculară unică, doi atomi de hidrogen şi unul de oxigen, 
conţine în realitate trei specii sau componente naturale: apa neutrală, 
apa antagonică şi apa biologică. Raportul dintre aceste trei specii 
de apă nu este acelaşi, ci diferă în funcție de sursa apei şi 
metodele de prelucrare. 

Apa neutrală este o apă în compoziția căreia se află doar moleculele 
libere de H,O, spre desebire de celelalte două tipuri de apă, ce au în 
compoziția lor specii polimoleculare, formate dintr-un număr mare de 
molecule de apă asociate prin punți de hidrogen, de tipul (H,O); 

Speciile de apă biologică şi apă antagonică prezintă activitate 
optică levogiră, respectiv dextrogiră (deplasează planul luminii polarizate 
către stânga, respectiv dreapta) - în contrast cu apa neutrală, 
obişnuită, ce nu are activitate optică (amestec racemic). 

Interesant este că aceste polimolecule de apă biologică şi 
apă antagonică se dispun într-o dublă elice, având atomii de 
oxigen legaţi pe generatoare, iar atomii de hidrogen pe spirală. Acest 
tip de structurare a apei aminteşte de dubla elice a acidului 
dezoxiribonucleic (ADN) din cromozomi (care, precum s-a stabilit, 
are structură elicoidală levogiră). 

Diferenţa de structură, dintre apa biologică şi apa antagonică constă 
doar în orientarea elicei, ascendentă la prima şi descendentă la cealaltă. 

Cercetările au scos în evidenţă proprietățile speciale ale apei 
biologice. Cea mai surprinzătoare este aceea că picăturile ei, puse 
la microscop, pulsează. Frecvența acestor pulsaţii depinde de 
temperatură. Apa biologică fierbe la 105 C şi nu îngheață la OC, ci mult 

mai jos; se ştie că seva plantelor nu îngheață la W C, ea fiind foarte 

bogată în apă biologică 0,3. Investigaţiile de laborator au demonstrat că 

seva plantelor conţine, când este extrasă din celule, multă apă biologică, 
dar aceasta, în contact cu atmosfera, se degradează. 

Experimentele biochimice au condus la concluzia că, de fapt, celula 
vie lucrează cu cele două ape polimoleculare şi nu cu apa 
neutrală, care este doar o apă cărăuş. Scoasă din raportul de 
combinare cu apa biologică şi neutrală, apa antagonică este o 
adevărată apă moartă, căci ea inhibă procesele vitale! 

Oscilaţiile continue ale apei biologice depind de proprietatea ei 
esenţială de a capta şi reemite instantaneu o energie cosmică, ce 
constituie izvorul de întreţinere a vieţii pe Pământ. 

Orice fiinţă la naştere are o compoziţie foarte bogată în 
apă biologică, ce se pierde treptat. Imbătrânirea se produce 
deoarece organismul nu mai poate separa apa biologică din apa normală, 
deşi putem să bem foarte multă apă. Consecința scăderii procentului 
de apă biologică din organism este faptul că procesele vitale pierd din 
calitate şi se dereglează uşor. 

Din păcate, apa biologică nu se poate obține artificial, pentru 
că, având în vedere că ea este optic activă în sens levogir - 
reflectă lumina polarizată spre stânga - nici o sinteză prin 
mijloacele actuale ale fizicii şi chimiei nu poate conduce în 
exclusivitate la structuri moleculare asimetrice, optic active 
doar levogir. Intotdeauna prin sintezele de laborator, se obţine un 
amestec de izomeri, care este optic inactiv. 

lată, aşadar, că nu este suficient să bem multă apă - cel puțin doi 
litri pe zi - cum recomandă diversele cure de dezintoxicare. 
Importantă, esenţială este şi calitatea apei pe care o bem, 
rezultată, în primul rând, din procentele de apă biologică pe 
care le conţine. 

lată câteva surse de apă biologică activă: 

1. Cele mai importante sunt sucurile de legume şi fructe 
preparate proaspăt; în decurs de o oră de la preparare, procentul 
de apă biologică scade la jumătate. 

2. Apa din izvoarele de munte şi izvoarele din zonele 
vulcanice. Recomandarea de a căuta apa vie acolo unde se bat 
munții în capete, cum spun basmele, pare, din acest punct de 
vedere, cât se poate de actuală. Tocmai aici avem de a face cu 
descătuşări energetice speciale, apte să inducă structuri 
polimoleculare levogire, în apa ce izvorăşte din aceste locuri. 

3. O categorie interesantă şi puţin studiată este apa de rouă, ale 
cărei valenţe terapeutice sunt binecunoscute medicinii populare 
(alte studii vorbesc de structura de poliedru regulat cu fețe 
pentagonale al microcristalului hidric de rouă). 

4. Virtuți pozitive are şi aşa numita apă dezghețată. Experimente 
din California cu pui de găină crescuţi cu apă de băut obţinută din 
topirea gheții şi a zăpezii, au arătat că aceştia se dezvoltă mult 
mai bine în comparaţie cu puii hrăniți cu apă simplă de la 
robinet. Cercetările de laborator au evidenţiat faptul că apa 
supusă îngheţării şi apoi dezgheţată şi păstrată rece, 
prezintă pentru un timp capacitatea de a devia lumina 
polarizată spre stânga, întocmai ca apa biologică din 
organismele vii. 

5. Ape energizate prin diferite metode, între care se remarcă 
apa ținută într-o piramidă (imagini ale „energiilor de formă“ din 
interiorul unei piramide, obținute în infraroşu, au evidenţiat aspectul 
de vortex cu configurația ADN-ului, deci, cu orientare levogiră!...). 
Din păcate, marea problemă a apelor energizate este că procentul 
lor de apă biologic activă scade exponențial cu timpul. Uneori, în 
câteva minute, apa prețioasă, obținută cu atâtea efort, se transformă 
în apă obişnuită, în care structurile în dublu helix au dispărut, la 
fel ca şi activitatea optică... 


Către finalul acestui subiect aducem în discuţie un mod de abordare 
de-a dreptul „incredibil“, la prima vedere, a „memoriei“ apei - fie ea 
biologică sau a regnului mineral. 

Pentru a prefigura această imagine, vom expune o scurtă imagine 
din articolul revistei „Formula AS“, citat deja anterior - de prezentare a 
apei vitale a prof. dr. lon Mânzatu. Reporterul, în genericul articolului, 
preciza: 

Celebrul grup american Estee Lauder va cumpăra cu bani grei licenţa 
de producere a apei structurate, invenţie a fizicianului român prof. dr. 
Ion Mânzatu şi a grupului de cercetători de la «Biotehnos». 

Acelaşi concern a reuşit să obțină o apă biologică activă, 
tratând lichidul cu sunete, cu muzică de Wagner şi Beethoven. 

lată o fericită prefigurare a ineditelor şi cu adevărat revoluţionarelor 
observaţii, realizate de către un japonez pasionat de studiul apei, dr. 
Masaru Emoto. 

Dr. Emoto este licenţiat al Universităţii Municipale din Yokohama, 
Departamentul de Ştiinţe Umane, cu specializarea în Relaţii 
Internaţionale. In 1986 a stabilit sediul organizaţiei sale („IHM Corpora- 
tion“) în Tokyo. 

In 1992 a primit certificarea, din partea Universităţii Deschise 
Internaţionale („International Open University“), de „Doctor în Medicina 
Alternativă“. 

Ulterior, el a introdus conceptul de „apă structurată“ („mi- 
cro cluster water“) în SUA, în tehnologia „Analizei prin Rezonanţă 
Magnetică“. 

Am oferit aceste scurte date biografice pentru a înțelege că 
informațiile şi studiile ce vor fi prezente în continuare vin din partea 
unui om de ştiinţă (dar şi de Con-Ştiinţă), cu studii de specialitate în 
domeniul medicinii alternative, dar mai ales cu studii de pionierat în 
domeniul apei biologice structurate şi, mai ales, a „memoriei acesteia“. 

Deşi studiile sale aprofundate din acest domeniu s-au concretizat 
în două lucrări impresionante („Mesajele apei“), noi vom cita, în 
continuare, dintr-un elegant articol ce sintetizează, pe scurt, esenţa 
cuprinsă în cele două voluminoase lucrări originale. 

Astfel, în „Revista misterelor“, nr. 56, din aprilie 2003, în articolul 
„Apa ne înregistrează gândurile“, autoarea Ioana Plăvițu, evidenţiază 
„revoluţionarele“ idei şi observaţii ale dr. Masaru Emoto, Doctor în 
Medicina Alternativă: 

Gândurile şi sentimentele influențează direct structura materiei fizice 
-aceasta este concluzia japonezului Masaru Emoto, în urma cercetărilor 
sale recente. El a observat că apa înmagazinează toate informațiile 
transmise ei sub formă de energie (hado) din mediul înconjurător. Ştiinţa 
confirmă astfel ceea ce tradiţiile spirituale susțin de milenii: suntem 

responsabili de raiul sau de infernul în care trăim. 

Cercetările dr. Masaru Emoto l-au condus la definirea conceptului 
de „hado“, un cuvânt care este din ce în ce mai folosit chiar şi în 
conversațiile uzuale de către japonezi. Cuvântul „hado“ este alcătuit 
din două ideograme kanji, „ha“ şi „do“, care înseamnă respectiv „undă“ 
şi „mişcare“. 

Prin urmare, „hado“ este modelul vibraţional intrinsec ex- 
istent la nivelul atomic al materiei, fiind considerat drept cea mai 
mică unitate de energie. „Hado“ este energia asociată conştiinţei 
umane, după definiția dr. Masaru Emoto. Cercetând această energie, 
el a ajuns la concluzia că gândurile şi sentimentele modelează 
realitatea fizică. Inspirat fiind de rezultatele unui om de ştiinţă 
american care a reuşit, cu ajutorul unui dispozitiv ce utiliza rezonanţa 
magnetică, să impregneze apa cu anumite informaţii benetice, cura- 
tive, dr. Emoto a continuat cercetările în domeniul rezonanței 
magnetice. 

Din 1994, a început să studieze şi să fotografieze cristale de apă 
îngheţată. Aceste fotografii erau realizate cu ajutorul unui microscop 
plasat într-o cameră la -5° C. Rezultatele uluitoare au fost prezentate în 
cartea sa „Messages from water“ („Mesajele apei“), care pune în 
evidenţă efectul conştiinţei umane (al diferitelor tipuri de energie 
„hado“) asupra apei. 

Fotografiile din această carte arată clar în ce mod structura cristalină 
a apei îngheţate reflectă calitatea ei, precum şi modificările acesteia 
datorită expunerii la diverşi factori externi: poluare, cuvinte, muzică, 
fotografii etc. Astfel, generând diferite energii hado prin cuvinte 
rostite sau scrise, sau prin muzică la care a fost expusă o aceeaşi 
probă de apă distilată, aceasta şi-a modificat structura în funcţie 
de energia primită. 

Formele de „hado“ pozitiv, de exemplu forța sublim creatoare a 
artei şi a muzicii, au generat cristale geometrice, hexagonale, armonioase 
şi încântătoare. Interesant este că nu toate eşantioanele de apă au 
cristalizat. Cele expuse unui „hado“ negativ (cuvinte urâte, poze ale 
unor ființe negative recunoscute, ca Adolf Hitler, poluare, muzică heavy- 
metal etc.) au îngheţat în forme amorfe, ciudate şi dizarmonioase. Astfel, 
chiar dacă toate tipurile de apă au aceeași formulă chimică, H,O, 
structura lor moleculară diferă considerabil, fapt demonstrat clar în 
aceste fotografii. 

Inţelegem din aceasta că apa are un mesaj foarte important pentru 
noi. Ea este precum o oglindă, care ne reflectă întocmai starea 
interioară. Atunci când ne reflectăm chipul în ea, mesajul ei 
devine uimitor de clar, precum un cristal. Știm că viața umană 
este în directă corelaţie cu calitatea apei, atât cea din corpul nostru cât 
şi cea din jurul nostru. 

In lucrarea sa, dr. Emoto prezintă argumente concrete care 
demonstrează că bioenergia umană, energia gândurilor, cea vehiculată 
de cuvinte, ideile-forță şi muzica, toate acestea influenţează structura 
moleculară a apei, aceeaşi apă care alcătuieşte în procent de 70% corpul 
unui om matur şi care acoperă în acelaşi procentaj planeta noastră. Apa 
este sursa esenţială a vieţii pe planetă, calitatea şi integritatea ei sunt de o 
importanță vitală pentru toate sursele de viaţă. 

Dr. Emoto a descoperit multe diferențe fascinante în structurile 
cristaline ale apei provenind din diverse surse aflate în anumite condiții. 

Spre exemplu, apa de munte şi de izvor a dezvăluit în structura ei 
cristalină frumoase modele geometrice. In schimb, apa toxică şi poluată 
din zonele industriale suprapopulate sau apa stagnantă din puţurile de 
apă sau lacurile de acumulare, a cristalizat în forme distorsionate, 
aleatoare şi dizarmonioase. 

Un alt domeniu de studiu al doctorului Emoto l-a constituit 
meloterapia, de aceea el a urmărit efectele muzicii asupra structurii 
cristalelor pe care apa le formează prin înghețare. El a plasat timp de 
câteva ore apă distilată într-o eprubetă între două boxe şi apoi a 
fotografiat cristalele obținute prin înghețarea acelei ape. 

După ce a înregistrat modurile în care apa a reacţionat la diferitele 
condiții de mediu, la poluare şi la diferitele genuri de muzică sau sunete, 
echipa dr. Emoto şi-a orientat cercetările spre a vedea modul în care 
gândurile şi cuvintele afectează formarea cristalelor de apă netratată, 
distilată. Ei au aplicat pe eşantioanele de apă bucăţi de hârtie cu di- 
verse cuvinte scrise pe ele, lăsându-le aşa timp de o noapte. Aceeași 
procedură a fost aplicată folosindu-se numele unor persoane decedate, 
care au avuto anumită influenţă în istoria omenirii. Fotografiile obținute 
după înghețarea eşantioanelor de apă, ce fuseseră expuse acestor 
influențe, au demonstrat incredibilele răspunsuri ale apei, ca entitate 
vie şi inteligentă, la emoțiile şi gândurile înscrise în câmpul 
morfic al umanităţii. 

Concluzia generală a fost de necontestat: apa preia cu uşurinţă 
vibraţiile şi energia mediului în care se află. Descoperirile 
extraordinare ale dr. Masaru Emoto reprezintă un valoros instrument 
şi o dovadă incontestabilă care ne poate transforma percepția asupra 
noastră şi asupra lumii în care trăim. 

Avem acum dovada şi explicaţia faptului că apa poate vindeca 
şi poate transforma în bine viaţa planetei, prin gândurile pe care 
alegem să le întreținem în mentalul nostru şi prin modurile în 
care aplicăm aceste gânduri. 


La final, nu putem să nu precizăm, în spiritul accesului liber la 
informaţie, că datele biografice ale dr. Emoto, împreună cu toate 
informaţiile expuse aici, legate de imaginile microcristalelor de apă 
îngheţată - în imagini color, unele de o frumuseţe desăvârşită - pot fi 
descoperite pe site-ul de Internet al acestuia, la adresa 
„www.hado.net“. 

Cât despre alte comentarii, considerm că finalul articolului prece- 
dent oferă o imagine, suficient de holistică, în deplină rezonanţă cu 
esența mesajului promovat de noi. 


Acesta este, cu adevărat, un mesaj al „memoriei apei“, şi, mai 
mult decât atât, un mesaj al „Memoriei Apei Cosmice“ din 
„Oceanul Infinit“ al fiecăruia din noi, adus prin „Fluviul Vieţii“ 
în „Marea OM-ului“. 

O Mare Neagră, în care se (regăseşte o Insulă Albă („Leuke“ sau 
„Insula Şerpilor“) - deci, iată OM-ul Intreg, în Monada armoniei... 

10.2.2 DE LA NIVELUL CELULAR 
LA DIMENSIUNEA SUBCUANTICA 


Ing. Radu Mânecuţă, care reuşeşte, în sa lucrarea „de căpătâi“, să 
sistematizeze ideile şi multitudinea de informaţii existente în domeniul 
atât de vast al energeticii viului şi neviului, ne ajută să oferim, la 
rândul nostru, foarte pe scurt, cele mai relevante şi sintetice date, 
privitoare la această dimensiune, a energeticului. 

Pentru a percepe şi a atinge, măcar conceptual, acest domeniu - 
atât de vast şi dinamic la ora actuală, prin noile descoperiri care se 
succed aproape zilnic - vom pătrunde în profunzimea structurii intime 
a materiei, fie ea fizică sau biologică. 

La dimensiunea subatomică, a particulelor subcuantice, 
diferenţierea între viu şi neviu are alte repere, fiind vorba, în ultimă 
instanţă, de alte dimensiuni. 

Pentru aceasta o vom lua în „ordine descrescătoare“: din 
dimensiunea macro-cosmică spre cea micro-cosmică. 

Pentru început, vom remarca mărimea impresionantă a 
componentelor biologice ale organismului uman: celulele, al căror 
număr total ține de ordinul miilor de miliarde! 

Astfel, prof. Speciani, cunoscut oncolog, indică 60 trilioane de celule 
care alcătuiesc corpul omenesc, Linus Pauling 500 mii de miliarde, dr. 
doc. C.I. Baciu indică 600 mii miliarde. 

Alte surse menţionează că acest număr este de ordinul a 10 mii 
miliarde, precizând, în plus, că numărul microorganismelor trăind în 
acest organism este de 100 mii miliarde... 

(Paradoxal în aparenţă, apar de zece ori mai multe microorganisme 
decât numărul de celule constituente ale organismului gazdă respectiv 
- însă, acest lucru se poate produce numai într-un organism supus 
denaturării prin alimentaţia tradițională.) 

Nivelul molecular reprezintă nivelul cel mai fin al realităţii medicale 
şi biologice carteziene. Este nivelul chimic, nivelul biologiei moleculare. 
La acest nivel se fac studiile de genetică (lumea cromozomilor şi a 
genelor). 

Intre aceste două ultime niveluri s-ar mai putea identifica un 
subnivel, acela al microbilor, al viruşilor şi al prionilor - este nivelul 
cercetării biochimice. 

Despre nivelul submolecular şi subatomic, savantul chimist Linus 
Pauling realizează o descriere a particulelor de bază cunoscute încă de 
acum 10-15 ani: 

Leptonii sunt particule elementare mai cunoscute. Dintre ei fac 
parte: electronul, miuonul, neutrinul electronic, neutrinul miuonic şi 
antiparticulele lor: pozitronul (care este antielectronul), antimiuonul, 
antineutrinul electronic şi antineutrinul miuonic. Particulele care aparțin 
nucleelor atomice poartă denumirea generică de nucleoni. 

Ing. Mânecuţă, citându-l tot pe Linus Pauling, ne precizează: 

Acesta face menţiunea în tabelul leptonilor că neutrinii au spinul 
care corespunde unui şurub cu filet pe dreapta, iar cel al antineutrinilor 
spre stânga (deci neutrinul ekectronic şi neutrinul miuonic au 
spin „dextrogir“, iar antineutrinul electronic şi antineutrinul 

miuonic - „levogir“). 

Mai aproape de zilele noastre, teoria de etalonare de simetrie 
SU a făcut ordine în ceea ce fizicienii numesc „jungla particulelor“. 
Această teorie reprezintă ultima modernizare a teoriei cuantice şi se 
numeşte cromodinamica cuantică. Ea reduce numărul particulelor 
elementare, introducând pe scenă quarkurile şi gluonii. Aceasta pare 
să exprime un nivel mai apropiat de limita micro-cosmică. 

O noutate pe care o aduc quarckii este faptul că ei au sarcini 
electrice fracționare. 

Astfel, numărul actual al particulelor elementare (al mijlocului 
anilor '90) sunt 34: 

- 6 quarcki (u, d, c, s, t, b) şi 6 antiparticule corespunzătoare; 

- 6 leptoni (electronul, neutrinul electronic, miuonul, neutrinul 
miuonic, taonul şi neutrinul taonic) şi 6 antiparticule 
corespunzătoare; 

- fotonul, gravitonul şi 8 gluoni. 

In direcția unificării a apărut teoria supersimetriei, care uneşte 

teoria simetriilor la diferitele nivele ale câmpurilor de forţe. 

Acest aspect este evidenţiat de către dr. Adrian Pătruţ, astfel: 

Supersimetriile urmăresc descrierea unitară a tuturor interacțiunilor 
precum şi a câmpurilor de forţe, împreună cu particulele asupra cărora 
acţionează. Ele tind să realizeze unificarea interacțiunilor fundamentale, 
pe de o parte şi un fel de unificare substanţă - radiaţie, pe de altă parte. 

Cercetările fizicii teoretice, au făcut eforturi să treacă dincolo 
de nivelul quarckilor, deoarece fizicienii au gândit în mod logic, că, 
totuşi, la nivelul cel mai intim al materiei, trebuie să existe nişte ultime 
particule care să le alcătuiască pe toate celelalte. 

Astfel s-au imaginat modele ale unei posibile structuri interne a 
quarckilor şi leptonilor, care caută, la energii tot mai mari, „cărămizi“ 
din ce în ce mai profunde ale materiei fizice. 

Cercetarea este în plină acţiune de aprofundare a „ultimului nivel“ 
al materiei. De aceea, şi acest subiect rămâne (permanent) deschis, 
pentru noi şi noi descoperiri... 

Să nu uităm, însă, că, aceste permanente descoperiri, sunt doar 
simple „cărămizi“ ale fundaţiei Drumului de Re-Descoperire 
a OM-ului de către om! 


10.2.3 „BIO-ENERGIA“ SAU 
RADIAPIA „ENERGIEI BIOLOGICE“ 
A ORGANISMULUI 


Toate elementele, expuse în subiectul anterior, realizează legătura 
(elementul de interfață) cu dimensiunea energeticului, a radiațiilor 
electromagnetice şi luminiscente - a căror geneză şi mecanism de 
acțiune se relevă în dimensiunea subcuantică, cea a valorilor spaţiale 
infime, dar a valorilor energetice gigantice, de ordinul giga- şi 
terraelectron-Volţilor. 

Astfel că, ne apropiem de teoria biostructurală a acad. E. 
Macovski, care încearcă să atingă acelaşi domeniu conex (al „structurii 
viului“), într-un limbaj cibernetic, cu o rigoare ştiinţifică 

corespunzătoare. 

Această teorie a fost expusă pe larg în lucrarea acestuia, apărută în 
1984, „Concepţia biostructurală şi teoriile moleculare ale materiei vii“, 
într-o prezentare comparativă cu alte teorii moleculare (ale lui E.S. 
Bauer, W.W. Lepeoschkin, A. Frey-Wyssling şi G. N. Ling) - şi din care 
extragem şi noi un foarte scurt citat: 

Proprietăţile relativ noi pe care le implică prezenţa biostructurii 
sunt reflectate în planul bioenergetic prin particularitatea corelativă 
dintre biostructură şi materia moleculară coexistentă, care devin 
purtătoare ale bioplasmei. Definită ca o stare de agregare a materiei şi 
având o natură electrono-protonică, bioplasma furnizează la nivelul 
de integrare biosic, generarea a diferite „emisii“ ansamblul cărora 
constituie „structura materială a câmpului biologic“, prin care 
organismul viu poate acţiona la distanță asupra altor organisme vii, 
influențând comportarea acestora. (46) 

Trebuie arătat că cercetările de microscopie electronică de 
înaltă tensiune, efectuate de R.R. Porter şi J.R. Tucker (1981), au 
confirmat teoria biostructurală emisă de E. Macovski, fotografiind cu 
ajutorul acestui tip de microscop structura spongioasă 
microreticulară a materiei vii - ce constituie substanța fundamentală 
bioplasmatică. 

Acest concept, al biostructuralităţii, apropie domeniul structurilor 
subatomice, de dimensiunea energeticului - exprimat prin conceptul 
de energie plasmatică şi bioplasmatică. 

Din aproape în aproape, în special după descoperirea „principiului 
nedeterminării“ al lui Heisenberg, s-a ajuns să se considere că, de fapt, 
materia nu este ceva atât de concret cum îşi imaginase omul de mai 
înainte, că aceasta poate fi considerată o stare condensată a energiei 
(E=mc?) şi că, de fapt, ea constituie un caz particular al acesteia din 
urmă. 

Astfel, în mod treptat, ne-am apropiat de ideea „câmpurilor“ fizice şi 
biologice. 

Se ştie că fizica cuantică, atribuie materiei o natură dublă: materia- 
masă şi materia-câmp. Câmpurile de forță din natură emit cuante care 
au o natură dublă: corpusculară şi ondulatorie. 

Principalele câmpuri fizice din natură sunt câmpul gravific, care 
emite gravitoni şi unde gravitaționale, câmpurile electromagnetice, 
care emit fotoni şi undele electromagnetice corespunzătoare, precum 
şi câmpurile intranucleare, care emit mezoni etc. 

Astfel, calea către dimensiunea energiei plasmatice este deschisă, 
permițând pătrunderea în acest plan studiat riguros doar în ultimul 
timp, pe măsura realizării progreselor tehnologice. 


„Biocâmpul“, sau câmpul energetic biologic - pus în evidență 
pentru prima dată de A.G.Gurvici, prin 1922-1924 - conturează forma 
unui organism viu, fiind format din micro- şi macromolecule, 
înconjurându-l, „ca o anvelopă eterică“ (după expresia autorilor C. 
Bianu, |. Mămulaş). 

In 1928, Langmuir identifică cea de-a patra stare a materiei, pe 
care o denumeşte „plasmă“. Aceasta este starea de materie proprie 
stelelor şi nebuloaselor (plasma fierbinte), dar şi descărcărilor electrice 
în gaze ionizate (plasma rece). 

V. Gricenko a evidenţiat bioplasma în 1966; V. Iniuşin dezvoltă 

mai departe cercetările şi deosebeşte bioplasma, de plasma 
propriu-zisă, prin faptul că este structurată într-un câmp de energie, 
biocâmpul, caracteristic organismelor vii. 


Toate aceste informaţii au pregătit terenul pentru înțelegerea cât 
mai clară a acestei „energii biologice“ sau „bioenergie“, evidenţiată de 
către numeroşi cercetători. 

Inaintea aprofundării conceptului „bioenergeticii“, vom prezenta 
două exemple clare, din cercetarea medicală, ce înlătură orice îndoială 
în privinţa influenţei determinante a bioenergiei în metabolismul celular, 
din cadrul oricărui organism, fie vegetal, animal sau uman. 

Astfel, Gh. Zarnea şi Lucian Gavrilă, în comunicarea 
„Biomecanica celulei“, realizează un istoric al cercetărilor, care, aduse 
la zi, conduc la elaborarea unui model, cu ajutorul căruia se poate 
reda, mai bine, desfăşurarea fenomenelor complexe din celula vie - şi, 
în mod special, mişcarea celulară: 

Aspectele de biomecanică bacteriană sunt studiate numai în cadrul 
unor experienţe de laborator şi atestă faptul că: cele mai multe bacterii 
se deplasează prin intermediul flagelilor, apendice filamentoase 
cilindrice, unice sau multiple, dispuse la suprafaţa celulei. La baza 
fiecărui flagel se află un „motor rotativ“ legat în învelişurile celulare, 
adică de membrana şi de peretele celular. La început numărul de rotații 
a fost apreciat la 40-50 pe minut, pentru ca după cele mai noi cercetări 
să se aprecieze că este vorba de 3.000-4.000 ture pe minut. Pus în 
mişcare de acest motor rotativ, filamentul flagelului începe a se învârti 
în jurul propriului ax asemenea unei elici propulsând întreaga celulă. 
Celulele bacteriene au o mişcare asemănătoare cu aceea de înot şi de 
pildă în cazul Escherichia coli, motorul funcţionează în sens antiorar, 
care se schimbă însă şi face ca şi fascicolii să intre în mişcare prin 
acțiunea unor forțe de torsiune specifice. Se produce un haos, o 
încurcare a flagelilor? Nici gând, tranziţia de la o formă la alta de rotaţie 
se desfăşoară - după Doetsch şi Sjebald - progresiv. 

E nevoie în consecință de o sursă de energie şi s-a constatat că 
mobilitatea flagelului depinde de potenţialul electrochimic al proteinelor 
din membrană, aşa numită forță proton - motrice. O rotaţie completă a 
unui flagel „consumă“ 256 protoni, dar nu se cunoaşte încă mecanismul 
prin care ei sunt folosiţi şi nici felul în care potenţialul lor este cuplat cu 
rotația mecanică. 

Şi în final mărturisirea: Apare la un moment dat aici un fel de graniță, 
unde singure legile mecanicii nu pot explica întreaga complexitate a 
biologiei celulare, şi este solicitat efortul interdisciplinar. Sunt limite 
inerente pe care le întâlnim , mai devreme sau mai târziu, în orice 
disciplină şi care pe plan conceptual, teoretic, ar trebui să ne conducă 
la o nouă unitate. (47) 

Al doilea exemplu ne este oferit de dr. Eugen Celan, în lucrarea 
acestuia, „Materia vie şi radiaţiile“, unde ne prezintă un fenomen 
deja cunoscut şi demonstrat de ştiinţă - „radiaţiile mitogenetice 
Gurvici“, evidenţiate prin „efectul citopatic în oglindă“, descoperit 
de Acad. Kaznaceev: 

Fenomenul intricării celor două universuri (fizic şi biologic, al 
materiei şi energiei) are o extindere generală în lumea organismelor 
biologice. O dovedeşte aşa numitul efect citopatic în oglindă, 
descoperit de către acad. Kaznaceev. După cum se ştie, o cultură 

infectată cu un agent patogen care îi provoacă modificări 
citopatologice este capabilă să inducă unei alte culturi conge- 
nere fără a veni în contact direct cu ea - deci fără a o infecta - 
aceleaşi modificări citopatologice. Această inducere se face pe calea 
transmiterii unor informaţii biopatologice pe purtătoare ultravioletă, 
purtătoare care este guvernată de legile unui univers einsteinian. Alături 
de celelalte fenomene mai înainte pomenite, apare aşadar, faptul că 
„efectul citopatic în oglindă“, printre alte implicații mai ales de ordin 
medical, demonstrează capacitatea structurilor biologice de a 
produce, transmite, recepționa, decoda şi integra informaţii 
dintr-un univers guvernat de legi newtoniene, într-un altul 
guvernat de legi relativist - einsteiniene. Procesul acestora se 
poate derula în ambele sensuri. (45) 


lată prezentate câteva exemple, legate de Radiațiile mitogene - 
alături de cele legate de Apa biologic activă (cu remarcarea pH-ului 
inițial alcalin, al acesteia, ca, după câteva ore, acesta să redevină neutru), 
Transmutaţiile biologice la joasă energie sau Reacţiile oscilante 
(prezentate pe larg la Capitolul 6, al Pauzei Alimentare). 

Prin aceste dovezi ale cercetării ştiinţifice moderne, începe să se 
evidenţieze existenţa acestei forme de manifestare a substanţei universale 
- fie sub forma materiei, fie sub această formă a dimensiunii 
energeticului. 

Termenul de „Bioenergetică“ a fost inventat de dr. Alexander 
Lowen, elev al lui Wilhelm Reich, doctor în medicină şi psihanalist 
american, prin anul 1950 (precedând cu mult utilizarea lui de către A. 
Szent-Gyorgy). 

Insă, conceptul ca atare („bioenergetică“), a fost introdus de A. 
Szent-Gyorgy, în lucrarea cu acelaşi nume, „Bioenergetica“, apărută 
la New-York, în 1957. Savantul nu ezită, totuşi, să-şi exprime 
nemulțumirea, şi să recunoască faptul că, în înţelegerea proceselor 
biochimice, percepute strict reducţionist şi mecanicist, lipseşte „ceva“. 

In abordarea cea mai carteziană, „bioenergetica“ se rezumă la 
schimbările energetice la nivel celular, pe baze chimice şi 
termodinamice, având ca „staţii de putere“ mitocondriile (formațiunile 
energetice ale celulei şi care, în funcţie de autor, sunt în număr de 50 şi 
500/ celulă). 

La noi în ţară, aceste fenomene (ale radiaţiei bioenergetice) au fost 
intens studiate, cel puţin teoretic, de o seamă de medici şi cercetători 
din domeniul medical, printre care se detaşează, alături de acad. E. 
Macovski, medici precum E. Celan, A. Pătruţ, T. Caba, C. 
lonescu-Târgovişte, dar şi alți cercetători, precum C. Dianu şi |. 
Mămulaş. 

La aceştia se pot alătura, ca veritabili promotori, cercetători ruşi şi 
cehi, precum V.B. Kaznaacev, Gurvici, Dubrov, Sergheev, 
Guleaev, Adamenko etc. 

Dr. E. Celan arată că prof. W. Sedlak (de la Universitatea din 
Lublin), dr. V. Adamenco şi V. Iniuşin, prof. Thelma Moss etc., 
cred că, la baza fenomenelor biofizice, se află agregarea materiei sub 
forma denumită drept „bioplasmă“. 

Bioplasma se manifestă în plan bio-energetic sub formă de bio- 
câmp. Efectele de biocâmp sunt evocate în asociere cu domeniul elec- 

tromagnetic, magnetohidrodinamic, sonic şi gravitațional. 

Ing. chim. R. Mânecuţă, cel care a sistematizat, în modul cel mai 
sintetic, relaţia levogir-dextrogir, a sesizat apropierea firească, a acestei 
forme de manifestare a nivelului molecular, de dimensiunea 
energeticului. 

De aceea, acesta este cel mai îndreptăţit să realizeze o sistematizare, 
şi la acest nivel, adunând informaţiile disparate, de prin numeroasele 
şi variatele lucrări deja existente. 

Astfel, el realizează o sinteză a calităţilor acestei forme de 
manifestare a materiei şi universului, respectiv bio-energia - 
pe care o prezentăm şi noi, la finalul acestui subiect. 

In urma numeroaselor cercetări ştiinţifice, în prezent putem preciza, 
că BIO-ENERGIA, sau „energia biologică“: 

- există universal; 

- străbate întreg spaţiul, acest lucru putând fi demonstrat evident; 

- este susceptibilă de variaţii şi se manifestă ca şi căldură, 
electricitate statică, fulgerare difuză, electricitate, magnetism, 
atracție universală; 

- prin suprapunerea a două sau mai multe unde ale aceleiaşi energii, 
ia naştere o particulă de masă; 

- constituie în sine unitatea (coeziunea) materiei; o astfel de forță 
de coeziune devine liberă şi demonstrabilă când se dezintegrează 
materia; 

- se transmite cu viteza luminii ca radiaţie luminoasă cu caracter 
local; 

- este transparentă, dar poate să devină vizibilă ca „refracție a 
luminii“ sau ca „undă calorică“; 

- are origine „rece“; totuşi reflexia şi absorbţia sa generează căldură, 
ca şi cum ar genera concentraţia sa particulară şi curgerea între 
limitele materiei; 

- nu se pierde, dar există un metabolism energetic care o face să 
curgă către un nivel mai puţin ridicat conservându-şi „capacitatea 
de descărcare“ față de un nivel mai scăzut; 

- are mişcare vibratorie/ ondulatorie; 

- străbate întreaga materie (orice materie); 

- poate fi evidenţiată vizibil, termic, electric sau cu ajutorul 
sunetului. 


10.2.4 COMPONENTA BIO-ELECTROMAGNETICĂ 
A RADIAPIEI ENERGIEI VIULUI 


Componenta (bio)electromagnetică, a acestei radiații universale, 
este coerent descrisă şi bine sistematizată, de către dr. Florin 
Dumitrescu, în lucrarea acestuia, „Omul şi mediul electric“. 

Acesta - un competent observator al fenomenelor radiative 
bioenergetice, şi, de altfel, inventator al metodei cunoscute astăzi, de 
evidențţiere şi vizualizare a „aurei“ - precizează următoarele: 

Organismul viu comunică electric cu lumea înconjurătoare, iar struc- 
turile de înveliş se interpun ca un filtru selectiv în calea acestor schimburi 
de energie şi informații facilitându-le sau limitându-le, în funcţie de 

necesitățile energetice şi funcţionale ale organismului. Se poate vorbi de 
o homeostazie electrică şi de un mecanism al autoreglării asemănător 
homeotermiei şi termoreglării, la care învelişul organismului participă 
activ, dar aceste fenomene sunt mult mai complexe din punct de vedere 
fiziologic şi biofizic. 

Se pot obiectiva fenomene de câmp electromagnetic biologic, 
interrelații între structuri componente şi între organisme diferite. 

Faţă de formularea ideală a legilor electromagnetismului, ce se 
aplică în studiul fenomenelor bioelectrice, sunt evidente dificultățile de 
modelare matematică a caracteristicilor electrice reale ale organismului 
viu, care este un volum-conductor neomogen, delimitat în spațiu 
neuniform, cu anizotropie electrică compus dintr-o multitudine de surse 
independente, ce se interferează spațio-temporal în mod vizibil. 

Pentru determinarea repartiţiei spaţiale a câmpurilor electrice şi 
magnetice în mediile biologice, se face apel la ecuaţiile neomogene 
de tip Helmholtz, în care intervin mărimi complexe dependente de 
coordonatele spaţiale şi de pulsație. 

In relațiile de calcul ale intensității câmpului electric biologic se 
iau în consideraţie o serie de proprietăţi speciale ale conductorilor, ca: 
efecte capacitive, de propagare, inductive, peliculare, şi de „frontieră“, 
precum şi efectele biofizice şi biochimice, specifice organismului viu. 

In structura electrică a organismelor vii, un rol însemnat îl au 
substanțele paramagnetice care în absenţa câmpului exterior 
prezintă un moment magnetic propriu (rezultat al momentelor magnetice 
orbitale şi de spin ale electronilor). Substanțele paramagnetice absorb 
selectiv undele electromagnetice (rezonanţa electronică de spin). 
De asemenea în componenţa organismelor vii intră şi substanţe 
diamagnetice a căror proprietate constă în deformarea învelişului 
electronic al atomilor sub acţiunea câmpului magnetic exterior. Acest 
fenomen se datorează tendinței sarcinilor electrice de a ecrana parțial 
interiorul unei substanţe față de de un câmp magnetic aplicat. Apariția 
momentelor diamagnetice în prezenţa unui câmp magnetic exterior este 
caracteristică pentru hidrogen, carbon şi majoritatea compuşilor 
organici. Susceptibilitatea magnetică (raportul dintre magnetizare 
şi intensitatea câmpului magnetic aplicat) are valori negative pentru 
substanțele diamagnetice şi pozitive pentru substanţele paramagnetice. 

In organismele vii au fost studiate comportamentele paramagnetice 
şi diamagnetice ale unor substanţe chimice (hemoglobină, enzime, 
fracțiuni proteice ale serului sanguin, constituenți celulari, etc.), utilizându- 
se ca metodă de investigație, în principal, absorbțiile selective de unde 
electromagnetice. 

Interacțiunea câmpurilor electrice şi magnetice exterioare cu 
organismul viu, care prezintă un câmp magnetic propriu, au o 
importanță deosebită la lămurirea unor aspecte privind schimbul de 
informații cu mediul ambiant, corelația energie-structură şi ritmurile 
energetice ale biosistemelor, probleme care nu pot fi abordate decât 
printr-o concepție mobilă cu privire la nivelul microscopic al 
fenomenelor bioelectrice. 

La baza structurilor substanței vii se află edificii moleculare, cu 
alcătuiri şi semnificații specific biologice, supuse unor schimbări 
permanente, prin reacții chimice, unei agitaţii termice moleculare şi 
unor perturbații produse de radiaţii electromagnetice. Se produc astfel, 

remanieri continue ale organizării structurilor biologice. 

In cazul variațiilor condiţiilor exterioare, într-un sistem biologic 
apar procese de sens contrar, care diminuează şi anihilează acțiunea 
factorului peturbator. Pe acest principiu se bazează reacţia sistemelor 
biologice faţă de fenomenele electromagnetice din mediul cu caracter 
nociv, care determină fenomene de adaptare, apărare şi autoreglare. 

In celula vie se petrec anumite transformări energetice care-şi au 
un corespondent în energia electromagnetică. Forme de energie specifice 
vieţii, ca de exemplu energia psihică, pot fi astfel puse în evidenţă prin 
fenomenele electromagnetice, concomitente şi consecutive acestor 
transformări. 

Caracteristic organismului viu este faptul că proprietățile lui electrice 
şi magnetice (conductibilitatea, permitivitatea şi susceptibilitatea 
macromoleculelor organice) depind de tipul de legături atomice şi 
moleculare care determină efecte de orientare a dipolilor, efecte de 
dispersie de natură cuantică. Se mai admite dependenţa proprietăților 
electrice de forma moleculelor, cât şi de existenţa impurităților în spațiul 
liber al substanței. 

In sistemele vii au fost evidenţiate, legate de structură lor chimică, 
anumite caracteristici proprii semiconductoarelor. Un exemplu 
îl constituie membrana celulară a cărei conductanţă depinde de 
permeabilitatea selectivă pentru ionii de aceeaşi specie (K, Na). 
Conductibilitatea diferită în funcţie de sensul de trecere al curentului 
este caracteristică joncțiunii semiconductoare. A fost demonstrată 
dependența conductibilităţii unor structuri biologice de 
acțiunea temperaturii şi a radiaţiilor electromagnetice din 
spectrul vizibil, efecte similare proprietăților substanţelor 
termo- şi foto- semiconductoare.Existenţa unui prag de stimulare 
a structurilor nervoase prezintă, de asemenea, analogia cu tensiunile 
de polarizare aplicate joncţiunii semiconductoare. 

Se poate afirma, în concluzie, că interrelaţiile organismului cu 
mediul înconjurător, ca şi funcţiile sale interne, sunt legate de fenomenele 
electromagnetice. 

Organismul viu se află într-o interacţiune continuă cu materia infinit 
dimensionată a universului, realizând un permanent schimb de energie 
şi informaţie. 

Suntem obişnuiţi ca prin mediu înconjurător să înţelegem structurile 
materiale din imediata vecinătate a organismului viu, într-un spaţiu 
restrâns, în care acesta îşi reaşează funcţiile vitale. Prin extindere însă, 
noțiunea de mediu se poate asimila cu însuşi universul. Este 
uşor de înțeles această accepţie dacă ne gândim că mişcările 
infrastructurale atomice dintr-o galaxie îndepărtată produc fotoni ce se 
propagă la distanţe enorme, generând un flux de fotoni pe retina noastră. 
De asemenea, oscilaţiile electromagnetice - de la mii de ani 
lumină depărtare - pot influența dezvoltarea unui germene 
de viaţă, determinând mutații. Ritmurile biologice pot fi influen- 
tate de radiația solară ca şi de filamentul incandescent al unui bec situat 
în extremitatea organismului viu. 

Energia biologică, atât în formele ei primare, cât şi în controlul pe 
care Îl exercită asupra unor energii terestre de care dispune voința 
umană, interferează cu energia universului. 

Există de asemenea o interacțiune permanentă între organismele 
vii ce populează planeta noastră care interferează cu conexiunile mul- 
tiple ale fiecărui organism cu materia inertă. 

Mediul electric extern reprezintă totalitatea fenomenelor 
electromagnetice care înconjoară fiinţa vie, considerată ca un corp 
finit supus acțiunii lor şi în acelaşi timp generator de câmpuri 
electromagnetice proprii. 

Noţiunea de mediu are însă şi un caracter biologic, ca fiind definită 
nu atât prin spaţiul material necesar existenţei organismului viu, cât mai 
ales prin interrelaţiile energetice şi informaţionale ale acestuia cu 
corpurile şi sistemele fizice înconjurătoare, interrelaţie care asigură 
funcţionalitatea sistemelor biologice. Dacă unele forme de energie 
(cinetică, termică, gravitaţională etc.) acţionează asupra organismului 
până la distanţe finite, delimitate de caracterele fizice ale corpurilor şi 
sistemelor ce le generează şi ale celor prin care se propasă, în schimb 
limitele mediului electric extern - caracterizat prin energie 
electromagnetică ce acţionează asupra organismului viu nu 
pot fi precizate. 

Principalii factori de mediu au o acţiune aleatoare percepută de 
organismul viu prin semnale senzitive şi senzoriale. Câmpurile 
electromagnetice pot acționa continuu (la un anumit nivel energetic) şi 
discontinuu (prin fluctuații cu caracter de informații) asupra organismului, 
într-un spectru de frecvenţe diferite, dintre care nu sunt percepute în 
mod conştient decât radiaţiile electromagnetice cu lungimea 
de undă a luminii vizibile şi curenţii de joasă şi de medie 
frecvenţă. 

Sursele generatoare de câmpuri electromagnetice sunt răspândite 
pretutindeni în jurul fiinţei vii. Ele se nasc din acțiunea mecanică de 
vecinătate, ca de exemplu influenţele electrostatice şi triboelectrice, 
sau apar la distanţe cosmice, ca sursele siderale cu valori energetice 
enorme. 

Interrelaţiile biocâmpurilor electrice constituie un aspect particu- 
lar al mediului extern. 

Organismele vii obțin o mare parte din energia necesară 
din energia electromagnetică a mediului înconjurător. Absorbția 
energiei radiante în interiorul celulei şi transformarea ei în 
energie biologică constituie însă una dintre marile necunoscute 
ale naturii. (48) 


De aceeaşi „radiație universală a ființelor vii“, prin 
componenta sa bio-electromagnetică, se ocupă şi Georges Lakhovski, 
în lucrarea sa, „Originea vieţii“: 

Ce este radiaţia universală a ființelor vii ? Teoria mea expune simplu 
principiile fundamentale şi îi relevă natura. Sprijinindu-se pe cele mai 
recente descoperiri ale ştiinţei în domeniul radiaţiilor ea demonstrează, 
ajutându-se de analogii foarte elementare, că celula, organismul 
esenţial al oricărui fiinţe vii, nu este altceva decât un rezonator 
electromagnetic, susceptibil de a emite şi de a absorbi radiaţii 
de foarte înaltă frecvenţă. 

Aceste principii fundamentale înglobează întreaga biologie. 

Viaţa ? Este echilibru dinamic al celulelor, armonia acestor radiații 
multiple care acţionează unele contra altora. 

Boala ? Este dezechilibrul oscilator al celulelor, provenind din 
cauze exterioare. In particular, este lupta radiației microbiene, con- 
tra radiaţiei celulare. Căci microbul, ființă unicelulară, acționează 
de asemenea prin radiaţia sa. Dacă radiaţia microbiană triumfă, apare 
boala, şi la capătul rezistenţei vitale - moartea. Dacă învinge radiația 
celulară, atunci avem reîntoarcere la sănătate. (49) 

Ceea ce este deosebit de semnificativ, în această lucrare a lui 
Lakhovski, este faptul că, pornind de la această idee, a funcționării 
celulelor ca oscilatoare electrice, el realizează o serie de experiențe 
pe plante (în speţă, Pelargonium), pe care le cancerizează cu inoculare 
de „Bacillus tumefaciens“. Ulterior, Lakhovski reuşeşte să vindece 
tumorile produse, folosindu-se de un radiooscilator, care avea 
posibilitatea de a varia lungimea de undă emisă, între 2 şi 10 metri. 

In final, acesta constată că poate substitui oscilatorul cu o sârmă de 
cupru, făcută sub formă de buclă circulară deschisă, cu un diametru de 
30 cm, şi pusă în jurul tumorii respective. 

După un timp de circa o lună, tumoarea se usucă şi se 
desprinde de pe tulpină... 


De la nivelul celular vom urca spre „dimensiunea“ suprafeţei 
corpului fizic, dar şi către cea a bio-câmpului radiativ, generat de emisia 
fiecărei celule în parte. 

lată, referitor la aceste dimensiuni, ce ne precizează cuplul de autori, 
ing. A. Baciu - dr. doc. C.l. Baciu, în lucrarea acestora, „Energia 
electrică şi viaţa“: 

Valoarea medie a potenţialului cutanat la om, cules în palmă este 
de 60-70 mV, iar pe suprafaţă corpului valorile variază în limite foarte 
largi (4-150 mV). (50) 

In ce priveşte polaritățile curentului electric pe suprafețele cutanate 
şi în volum, dr. V. Wethered îl citează pe Arthur Baines, un inginer 
electrotehnician american - care, prin anii 1930, a făcut intense cercetări, 
privind polarităţile electrice la plante şi animale, aflate în legătură cu 
rolul lor fiziologic. 

Acesta arată că, tot ceea ce este viu are polaritate electrică, şi, că 
aceasta, variază atât alternant, pe suprafață, dar şi în volum. De exemplu, 
un măr are codița negativă, miezul pozitiv, miezul seminţelor negativ, 
iar cicatricea florală pozitivă. 

Aceasta afirmă, de asemenea: 

Câtă vreme polarităţile electrice se păstrează, fructul respectiv este 
comestibil. După destrămarea polarităților, fructul respectiv nu mai 
este comestibil. 


lată, această ultimă afirmaţie, confirmă importanţa renunţării la 
tratamentele termice asupra vegetalelor, pentru păstrarea polarităților 
componentei bio-electromagnetice a bioenergiei alimentului respectiv. 

Aceasta reprezintă o altă formă de exprimare - „ştiinţifică“, din 
biofizica electricităţii - a aceleiaşi afirmaţii, exprimată atât de „banal“, 
pe întregul parcurs al lucrării noastre: „Nu ucideţi vegetalele în 
crematoriul focului“!... 

10.2.5 „AMPRENTELE KIRLIAN “ 21 „AU RELE 
ELECTRO NO GRAFICE“ 


Fenomenul prezenței şi manifestării „aurei“ din jurul corpului 
omenesc (bio-câmpul dimensiunii energetice) a fost studiat sistematic 
în ultimii zeci de ani, cu aparate performante - de tipul aparatului Kirlian, 
a electronografului etc. 

Totuşi, atenția acordată fenomenului, nu a fost şi (încă) nu este pe 
măsura importanţei existenţei şi manifestării sale. Intr-adevăr, aceste 
fenomene se manifestă la dimensiuni inabordabile simţurilor noastre 
actuale. 

Rămâne, în schimb, alternativa senzorilor ajutători, care să 
„colecteze“ efectele acțiunii acestor fronturi succesive de unde. 

UNDA reprezintă acea cantitate de energie în mişcare, care 
urmăreşte un anumit traseu mai mult sau mai puţin complicat (ce 
reprezintă forma undei), care are o anumită repetiţie raportată la 
unitatea de timp (ce se numeşte frecvenţă) şi care are o anumită 
amplitudine. 

In acest fel putem înţelege „amprentele Kirlian“ şi „aurele electro- 
nografice“, ca fiind interacțiuni ale câmpurilor electrostatice, gener- 
ate artificial în procedeele respective, cu rezultantele bio-energetice 
ale organismelor studiate. 

Referitor la acest subiect, dr. Vernon Wetthered, citat mai înainte, 
susține existenţa şi utilizarea medicală a acestui fenomen: 

Noi avem dovezi de la diferite autorități ştiinţifice cum au fost până 
nu demult, dr. W.J. Kilner de la Spitalul St. Thomas, Oscar Bagnall 
şi alții, că fiinţele umane sunt înconjurate de aură, care pot fi văzute de 
multe persoane în condiţii corespunzătoare de lumină. Cu scopul de a 
mări sensibilitatea vizuală, pot fi utilizate ecrane de dicyanină sau 
alte ecrane corespunzătoare sau ecrane confecționate sub formă de 
ochelari, în care se introduc lichide corespunzătoare între două lentile 
plane pentru fiecare ochi. 

Aceste importante tehnici de investigaţie biologică şi medicală, au 
fost amplu descrise şi examinate în două lucrări de înaltă ţinută ştiinţifică 
şi tehnică, una aparţinând dr. Eugen Celan, „Materia vie şi radiaţiile“, 
iar cea de-a doua, a dr. FI. Dumitrescu, „Electronografia“. 

Ne vom limita aici a menţiona că A. Baciu şi C.I. Baciu arată că 
efectul Kirlian se obține în regim de radiofrecvenţă, între 500 kHz şi 3 
Mhz şi că electronografia are la bază aceleaşi date generale ale efectului 
Kirlian. Insă, în ultimul caz, se utilizează un impuls electric unic, de 
formă şi de polarități bine determinate. 

Imaginile colorate care apar în electronografie sunt în funcţie de 
polaritatea impulsului. 

Impulsurile electrice pozitive, creează efluvii luminoase (aure con- 
centrice faţă de conturul organismului), cu numeroase detalii de exte- 
rior şi mai puţine detalii de interior. Imaginea are numeroase 
neregularități ascuţite, orientate spre exterior, şi evidenţiază 
interacțiunea organismului viu cu mediul electric extern. 

Impulsurile electrice negative, direcționează efluviile luminoase 
spre interiorul organismului, evidențiind numeroase detalii de interior, 

şi având marginile exterioare mai rotunjite. Imaginile obținute prin acest 
tip de impuls, pun în evidenţă detalii de configuraţie electrică internă. 
Spectrul de culori obținut în electronografie este mai larg decât cel 
dat de efectul Kirlian (de la ultraviolet până la roz). 
Forma, claritatea şi culoarea imaginilor, dau indicații asupra 
eventualelor stări patologice ale organismelor, ca şi a stării psihice a 
persoanei investigate. 


Despre ineditele observații - obținute în urma unor experimente 
cu aceste aparate - au amintit şi P. Tompkins şi C. Bird. 

In lucrarea, „Viaţa secretă a plantelor“, aceştia precizează: 

Thelma Moss - profesor de psihologie la Universitatea din Los 
Angeles din California - se numără printre promotorii metodei Kirilian 
în SUA. Împreună cu William Emboden, profesor de biologie în 
aceeaşi universitate şi cu alţi colaboratori, dintre care este aproape 
nelipsit numele lui Kendall Johnson - cel care, student încă, la sugestia 
profesoarei sale, creează primele aparate de tip kirilian, întreprind, la 
inițiativa Companiei Naţionale pentru Seminţe, un studiu de selectare a 
semințelor viabile de cele neviabile prin înregistrarea câmpului bio- 
electric. Probele efectuate au demonstrat nu numai aspecte ale 
biocâmpului semnificativ diferenţiate la seminţele viabile, de 
cele „ucise“ chimic, dar spre surpriza cercetătorilor relevă 
şi un aspect de „prefigurare“ a viitoarei rădăcini, totdeauna 
de aceeaşi culare roşu-purpuriu. Ciudata imagine de prefigurare a 
viitoarei plante apare atât în înregistrarea fotografică a fenomenului, 
cât şi în înregistrarea pe bandă video ca o excrescenţă ce „depăşeşte“ 
limitele fizice ale seminţei negerminate. 

Pe răsaduri de grâu urmărite in vivo se observă o 
intensă activitate bioelectrică sub forma unei emisii de scântei 
care apare mai întâi la nivelul rădăcinii, apoi la nivelul 
mugurilor, indicând ordinea de dezvoltare a plantei. 

Surprinşi de apariţia tenomenului cercetătorii preteră să citeze în 
loc de explicaţii pe Robinson şi Jaffe: „In germenii plantelor sau 
animalelor există un model care prefigurează organizarea adultului. 
Mecanismele prin care se formează şi se mențin aceste modele nu sunt 
elucidate. Dar s-a găsit o cheie a acestui mecanism când s-a descoperit 
că aceşti germeni conduc un curent electric prin ei înşişi. “ 
(33) 


Din citatul anterior se observă cum, Thelma Moss, împreună cu 
William Emboden - promotori, în S.U.A., ai metodei de înregistrare 
energetică prin amprentele Kirlian - constată clar aspecte ale 
biocâmpului, semnificativ diferenţiate la seminţele viabile, 
de cele „ucise“ chimic. 

Această precisă imagine este în concordanţă cu cea oferită de Arthur 
Baines, citat la finalul subiectului anterior (unde a şi fost comentat). 

Aceste două clare imagini, subliniază, încă o dată, relaţia directă 
existentă, între prezenţa şi manifestarea armonioasă a fenomenelor 
din domeniul bio-electroluminiscenţei (adică al câmpurilor şi undelor 
energetice şi bio-energetice), pe de o parte, şi, pe de altă parte, practica 
Alimentaţiei Naturale... 

O demonstraţie deosebit de relevantă, a afirmațiilor anterioare, o 
reprezintă şi rezultatele experimentului electronografic, realizat 
de subsemnatul, în laboratorul dr. Cornelia Guja, din cadrul 
„Centrului de Antropologie“ al Universităţii de Medicină şi 
Farmacie „Carol Davila“, din Bucureşti. 

Acest experiment a urmărit evidenţierea efectelor 
tratamentului termic asupra legumelor şi fructelor, prin 
trecerea acestora prin câmpuri electrice, în ambele polarități 
(+ /- )ale aparatului electronografic, în cele două poziţii 
posibile (bază / vârf). 

Astfel, au fost propuse experimentului, studiul asupra a două loturi 
de alimente (varză, măr, roşie, ceapă, ţelină, ou de găină): unul 
alcătuit din componente crude, proaspete, naturale, în timp ce celălalt 
lot a cuprins exact acelaşi tip de alimente (păstrându-se, pe cât posibil, 
aceiaşi parametri fizici - dimensiune, culoare, aspect general), dar care 
au fost supuse tratamentului termic moderat, prin fierbere timp de zece 
minute. 

Comparând rezultatele obținute prin „radiografierea“ câmpurilor 
energetice, ale fiecăruia din cele două categorii de alimente, diferenţele 
au fost evidente la toate produsele. 

Insă, cele mai relevante diferenţe au fost observate în cazul verzei, 
a cepei şi, mai ales, a oului de găină. 

Imaginile electronografice obținute, au fost studiate şi interpretate 
de către dr. Cornelia Gujă - cu autoritatea conferită de experienţa, 
dobândită în urma a mii de electrografii, executate în zeci de ani. 

Aceasta a observat, cel puţin pentru varză, evidenţierea clară a 
transformării alimentului fiert, în dielectric (structură care nu mai poate 
asigura circulaţia electrică normală între cei doi poli ai aparatului electro- 
nografic). Imaginea acesteia sugerează degradări mari la nivelul bio- 
câmpului electric, aspect evidenţiat prin dispariţia imaginii 
electronografice regulate, armonioase. 

Cel mai spectaculos aspect s-a evidenţiat, însă, la ceapă şi, mai 
ales, la oul de găină. Astfel, în cazul acestor două alimente, din lotul 
celor crude, electronografia obținută sugerează armonia şi ordinea 
existentă în bio-structura energetică. 

Imaginile realizate, în aceste două cazuri, evidenţiază, foarte clar, 
un halou luminos - „aura“ sau „bio-câmpul energetic“. Acesta apare 
ca foarte crescut la ceapă şi la oul de găină. 

(„Artefactul“ este exclus, prin forma perfect sferică a halourilor, 
care centrează, la fel de perfect, locul fizic ocupat de ceapă şi de ou...) 

Ei bine, la aceleaşi două alimente, dar din lotul celor tratate 
termic, se evidențiază absenţa totală a acestui halou luminos! 
In plus, se evidenţiază o imagine electronografică, ce 
sugerează (în interpretarea experimentată a Dr. Guja), 
dezordini la nivelul de structurare bio-energetică... 

Această ultimă observaţie, evidenţiată prin experimentul de la 
„Centrul de Antropologie“, este în totală concordanţă cu acele 
constatări citate anterior, referitoare la destrămarea polarităţilor unui 
fruct (datorat tratamentului termic) sau a semințelor tratate chimic - 
care, toate, îşi pierd calitatea de alimente comestibile. 

Conştientizând prezenţa şi acţiunea directă a acestor unde bioelectro- 
magnetice şi bio-luminiscente, ale alimentelor vii, organice, naturale, 
atunci altfel vom percepe complexitatea interacțiunilor dintre acestea 
şi câmpurile proprii ființei umane, cu influenţă directă în acest sens. 

Este interesant de observat că orice obiect, nu doar fiinţele, sunt 
înconjurate de acest halou luminos, dovedind opinia eronată a lipsei 
aurei la obiectele neînsuileţite. 

La fel se întâmplă şi în cazul unor structuri denaturate prin tratament 
termic intens sau chimic: acestea vor prezenta un câmp de energie, 
dar, în acest caz, acesta va fi mult mai puţin armonios, adică luminos şi 
strălucitor. 

Dimpotrivă, în asemenea cazuri, imaginea oferită de aura acestora 
este mată, ştearsă, palidă - o imagine dezolantă, rezultat al existenței 
unor structuri profund denaturate sau artificiale în alimentul respectiv. 

Astfel, prin interferența zilnică - cu sistemul armonios al câmpului 
bio-energetic uman - astfel de structuri „reuşesc“ să-l dezechilibreze şi 
pe acesta, iar în final, să-l afecteze profund. 

Aceasta poate merge până la identificarea sistemului viu cu 
imaginea dezolantă a câmpurilor energetice nebiologice şi 
dizarmonioase, ale structurilor de tip culinar, introduse cu consecvență 
în „Templul“ inițial Luminos... 


În „Viaţa secretă a plantelor“ este prezentat un Ing. electronist, 
Henry C. Monteith, care: 

(...) a observat cu mirare cum o frunză uscată nu emană, în 
cel mai bun caz, decât o lumină uniformă, nedetectabilă pe 
peliculă. Supusă chiar şi unui curent de treizeci de mii de volti, frunza 
uscată nu dădea nici o impresie fotografică, chiar dacă era în prealabil 
înmuiată în apă, în timp ce frunzele vii străluceau în splendori 
coloristice ce încântau ochiul. (33) 

Oare de care alt exemplu mai elocvent este nevoie, pentru ca fiecare 
ființă să înţeleagă şi să aplice această demonstraţie - a calității naturale 
a alimentelor vegetale, aflate în starea lor naturală, crudă - în nutriția 
de fiecare zi ? 

lată, demonstrat ştiinţific, un mod de viaţă şi nutriţie, nu doar 
sănătos, dar şi o elementară şi sigură sursă de lumină (la propriu)! 


lată, de asemenea, un prim pas, de regăsire a gustului de 
a Re-descoperi Sursa de Lumină!... 


10.2.6 UNDELE LEVOGIRE / DEXTROGIRE 
CA ENERGII DEXTROGIRE 2| BIO -EN ERGII 
LEVO GIRE 


Organizarea pe tiparul dual levogir / dextrogir se pare că este valabil 
nu doar în spațiul tridimensional, al materiei fizice, ci şi în dimensiunea 
energeticului, a undelor de energie şi lumină. 

Acest aspect este studiat pentru aprofundare, de către acelaşi ing. 

R. Mânecuţă, care deja a contribuit decisiv la structurarea imaginii 
conceptuale pentru relația levogir / dextrogir a dispoziţiei spaţiale 
tridimensionale a materiei. 

Incă din structurarea acestei relaţii, din subcapitolul anterior, a 
reieşit, în mod evident, prezenţa în câmpurile materiei nevii, a 
undelor cu dispoziție dextrogiră, şi conformaţia levogiră a 
undelor corespunzătoare câmpurilor bio-energetice a materiei 
biologice, vii. 

Această imagine, care doar a fost prefigurată în subcapitolul ante- 
rior, acum este întărită şi detaliată, prin citarea, de către ing. Mânecuţă, 
a lucrării omului de ştiinţă C.S. Dongorozi, intitulată „La suppresion du 
principe d'isomerie et sa restauration“. 

Să parcurgem împreună acest fragment, ce evidenţiază organizarea 
levogiră-dextrogiră a undelor (bioJelectromagnetice şi (bio )luminiscente: 

Ştim că la nivelul nostru concret de existenţă se manifestă unde 
levogire (constituente ale energiei - sursă de viaţă ) şi unde dextrogire, 
care exercită acțiunea contrarie, entropică. 

Dar potrivit fizicii cuantice care evidenţiază la acest nivel caracterul 
dublu (dual) de undă/ corpuscul, ar trebui ca şi aceste energii, 
manifestate pentru viu, prin unde spirale levogire şi pentru 
neînsuflețit prin unde spirale dextrogire (+), ar trebui să existe 
corpusculele corespunzătoare. 

Găsim răspuns prin asocierea a 3 surse dintre cele mai diferite: 

1. Particulele cu spin levogir şi dextrogir din tabelele „Chimiei 
Generale“ a lui Pauling. 

2. Sensul curentului electric după experiența ing. R. Forgaci. 

3. Genialele observaţii ale chimistului C. Dongorozi privind 
infraizomeria optică. 

1. In tabelele referitoare la chimia particulelor elementare din 
capitolul „Chimia particulelor fundamentale“, din „Chimia generală“ a 
lui Linus Pauling găsim într-adevăr, particule elementare cu spin precizat. 
Acestea sunt: neutrinul electronic şi neutrinul miuonic, ambele 
dextrogire (+) şi antiparticulelor, adică antineutrinul electronic 
şi antineutrinul miuonic, ambele levogire (-). 

2. Ing. Radu Forgaci despre experiențele căruia am pomenit, 
demonstrase concret că sensul curentului electric este dextrogir, 
a tras concluzia că el nu este constituit din electroni cum se crede în 
general, ci din pozitroni. S-ar putea însă ca aspectul acesta să fie mai 
profund şi să fie vorba de neutrini electronici şi miuonici. 

3. In fine, genialul şi regretatul chimist C. Dongorozi, arată în 
lucrarea sa privind infraizomeria optică (adică extinderea la nivelul 
particulelor elementare a principiului izomeriei optice din chimie) 
următoarele: 

a. Pentru a păstra simetria este necesar de a trece materia la 
antimaterie şi invers prin reflectarea într-o oglindă plană; 

b. Spaţiul şi timpul nu capătă existenţă decât dacă li se atribuie 
proprietăţi fizice; ele pier fără materie şi energie; 

c. In fizica relativistă spaţiul şi timpul nu pot exista decât în 
combinaţie între ele. Acesta este spaţiul-timp al lui Einstein sau 
universul Minkowski; 

d. Cele 4 coordonate spaţio-temporale ale unei particule 
elementare formează un tetraedru asimetric; neavând nici centru, 

nici plan de simetrie acest tetraedru nu este superpozabil prin mişcări 
de translație sau de rotaţie cu tetraedrul corespunzător imaginii sale 
într-o oglindă plană: cele două scheme nesuperpozabile, 
reprezintă doi enentiomeri: unul dextrogir (+) şi altil levogir 
O). 

e. O particulă elementară şi antiparticula sa constituie o 
pereche de enantiomeri; 

f. Intre spaţiu-timp, forma de existenţă a materiei şi antispaţiu-timp, 
forma de existenţă a antimateriei sunt aceleaşi analogii ca între mâna 
stângă şi mâna dreaptă. 

g. Formarea de particule - antiparticule prin bombardarea țintelor 
cu particule cu energie cinetică suficientă, nu se datorează, cum se 
admite în general, conservării energiei cinetice în masă, ci racemizării 
unor asemenea particule; 

h. In absenţa unui agent fizic asimetric toate procesele de formare 
de barioni şi antibarioni nu pot conduce decât la un amestec racemic al 
celor doi enantiomeri; cei doi enantiomeri au energii libere de formare 
egale, deci posibilitatea să se formeze unul sau altul dintre ei este acelaşi. 

Dar dacă procesul formării barionilor şi antibarionilor are loc sub 
acțiunea unui câmp asimetric, este favorizată formarea unuia sau 
a altuia din enantiomeri. 

Un câmp asimetric capabil să producă un asemenea efect poate fi 
obținut prin: 

- suprapunerea a două din câmpurile: electric, magnetic, gravific 

(sunt trei posibilități); 

- undele polarizate circular sau eliptic. 

Prin realizarea procesului de formare a barionilor şi antibarionilor, 
sub acțiunea unui câmp asimetric, se va obține o diferenţă între cantităţile 
celor doi enantiomeri decelabilă cu ajutorul aparaturii actuale. Dar dacă 
procesele reversibile de formare şi de anihilare de barioni şi de 
antibarioni se repetă de un mare număr de ori sub influenţa directoare 
a unui câmp asimetric, se poate obține un produs care să conțină 
numai unul din enantiomeri. Legile care prezidează formarea 
universurilor şi a antiuniversurilor sunt întru totul asemănătoare legilor 
care prezidează preludiul apariţiei vieţii pe corpurile cereşti pe care 
viaţa este posibilă. (51) 


Dacă aceasta este imaginea oferită de C.S. Dongorozi, atunci este 
util să remarcăm şi concluziile ing. Mânecuţă, referitoare la acest subiect: 

Pentru domeniul cuantic, particulele elementare specifice viului 
par a fi antineutrinul electronic şi antineutrinul miuonic, ambii cu spin 
levogir. In actuala fază a cercetării încă nu putem spune ce rol 
îndeplinesc acestea, astfel că informaţia rămâne calitativă. 

De asemenea nu putem spune nimic nici de rolul jucat de neutrinii 
electronici şi miuonici, a căror spin dextrogir pare a-i destina materiei 
neînsufleţite. 

Toate radiaţiile energiei biologice, specifice numai viului, adică 
undele prin care sunt transmise au o rotaţie levogiră: toate culorile, 
sunetele etc. care aparțin viului, au o astfel de caracteristică, 
spre deosebire de cele artificiale, care au o rotație dextrogiră. 

Deosebirea dintre levogir şi dextrozir nu acoperă numai nivelul 
cuantic, ci şi cel subcuantic, în care practic dispare caracterul 

corpuscular (deci dincolo de rishoni sau preoni). 

Către finalul subiectului, vom preciza că şi gravitaţiei şi câmpului 
magnetic i se asigură un loc în cadrul acestei teorii de ordonare a 
energiilor viului şi neviului, sugerate direct de experienţele lui Kozârev 
(prezentate la începutul subcapitolului anterior). 

Acesta constata, că gravitația se manifestă ca orice energie fizică, 
nevie, prin unde spiral-elicoidale dextrogire, în timp ce antigravitația 
apare prin unde spiral-elicoidale levosire (de unde şi fenomenul 
„levitaţiei (bioJelectromagnetice“, sugerat în observaţiile rezultate tot 
în subcapitolul anterior). 

In privinţa câmpului magnetic terestru, prea multe nu se cunosc în 
acest sens. Cu toate acestea, observaţii atente, au dovedit importanţa 
capitală a prezenţei acestuia, şi rolul său în creşterea şi dezvoltarea 
vieţii terestre, ca o componentă principală a câmpurilor energetice ale 
viului şi neviului. 

Ca o ultimă observaţie, tot ing. Mânecuţă ne precizează în lucrarea 
sa, „Bioenergia, darul Divinităţii“: 

Câmpul magnetic al Pământului are o intensitate mică. El este de 
câteva sute de ori mai slab decât un magnet şcolar obişnuit. 
Şi cu toate acestea pentru vegetaţie, prezenţa lui este foarte importantă. 
Experienţa o demonstrează. 

S-au luat seminţe de diferite plante şi s-au semănat în condiții 
normale şi în condiții amagnetice. Semințele germinate obişnuit au 
germinat. Cele cultivate în medii fără câmp magnetic nu au încolțit, la 
fel ca cele semănate în staţiile orbitale. Concluzia este directă: câmpul 
magnetic este capabil să influențeze procesele biologice. 

Oricât de mic ar fi mărimea lui, pentru organismele vii prezența 
câmpului magnetic este percepută. 


10.2.7 DINCOLO 
DE „ZIDUL“ 2| DE „TIMPUL LUI PLANCK“ 


Ne-am propus să încheiem acest subcapitol, cu un ultim fragment, 
dintr-o lucrare - referitoare la structurarea şi funcţionarea Universului 
cunoscut - aparținând dr. Octavian Udrişte. 

Acesta a fost unul din cei mai competenţi susținători şi teoreticieni 
ai calității levogire a „undelor ancestronice“ ale vieţii şi 
bioticului. 

De asemenea, în acest ultim fragment, îl vom cita şi pe cosmologul 
Hubert Reeves, din lucrarea acestuia, „Răbdare de azur - evoluţia 
cosmică“, apărută în anul 1993. 

In această lucrare, H. Reeves demonstrează, cu argumente proprii 
fizicii cuantice şi relativiste, tocmai relativitatea cunoştinţelor actuale, 
pentru cunoaşterea forțelor primare care guvernează Universul... 

Aceste forțe, aparent paradoxal, devin tot mai mari - pe măsura 
micşorării parametrilor dimensionali - şi se identifică tot mai mult cu 
câmpurile de energie cunoscute în prezent! 


Dar să dăm citire acestui foarte scurt, dar extrem de relevant frag- 

ment, din cele două lucrări, amintite mai sus: 

Densitatea şi căldura Universului originar atingeau mărimi pe care 
omul contemporan nu le poate percepe, dincolo de care fizica 
actuală se prăbuşeşte (Igor Bogdanov, 1991). 

Ultima dintre cele şase particule subatomice ale nucleului atomului, 
denumită „quarck top“ (entități infinitezimale de ordinul a 10'5m) a fost 
descoperită recent, în urma ciocnirilor experimentale dintre protoni şi 
antiprotoni, în laboratorul Fermi din Batavia (Chicago). Realmente, 
quarckii reprezintă un ,zid dimensional“ (Gricha Bogdanov, 
1991), extrem de dificil de abordat cu tehnica actuală. 

Fizicienii fac eforturi imense pentru a se apropia experimental pe 
scara distanțelor infinitezimale ale materiei de „lungimea“ lui Planck 
(10%*cm). De pildă, prin ciocniri de particule cu ajutorul uriaşului LEP 
(Large Electron Positron Collider) instalat în Centrul European de Cercetări 
Nucleare de la Geneva, electronii şi pozitronii sunt accelerați la energii 
de miliarde de electron-volţi (circa 50 GeV), rezultând o imensă cantitate 
de energie care însă, instantaneu, generează alte particule elementare 
(W şi Z). De asemenea ciclotronul K800 instalat la Universitatea Michi- 
gan (SUA) deşi imprimă unui fascicol de particule o viteză de 
aproape 64.000 Km pe oră, la nivelul de aproximativ 8 miliarde 
eV, nu poate furniza dovezi asupra materiei primordiale. 

Această concluzie ar putea fi anticipată şi pentru „Acceleratorul de 
particule SSC“ (Superconducting Super Collider) pus în funcţie în anul 
1996. Potrivit calculelor, SSC accelerează două fascicule de protoni până 
la o viteză apropiată de cea a luminii, degajând o energie totală de 
40 TeV. Coliziunile frontale produse între cele două fascicule de protoni 
vor permite studierea materiei numai până la 10” dintr-un 
centimetru (jumătatea dimensiunii lui Planck). 

Pe măsură ce se coboară pe scara distanțelor în care au loc 
interacțiunile între particule, sunt implicate energii supergigantice. 

Pentru producerea unor evenimente la dimensiunea de 
ordinul 10% cm, ar fi nevoie de un accelerator de particule 
de dimensiunile galaxiei. 

Al doilea impediment în investigarea stării de „pre-Big-Bang“ rezidă 
în faptul că la distanţe foarte scurte (10% cm) şi la energii 
gigantice (10-19 GeV), cele patru forțe fundamentale de 
interacție, sunt unite în „,superforța unică“ (Pierre Fayet, 1988). 

Astfel, fizicienii se izbesc de faimosul „zid al lui Planck“, în care 
gravitația devine extremă, ridicând o barieră de netrecut pentru orice 
investigație: dincolo de zidul lui Planck, misterul este totul (Gricha 
Bogdanov, 1991). Foarte probabil în spatele acestui zid, se ascunde o 
realitate inimaginabilă. Gravitaţia este atât de puternică, încât 
sfărâmă structura spațiului, pentru a-i da alte dimensiuni. (Igor 
Bogdanov, 1991). 

In ceea ce priveşte proveniența colosalei cantități de energie 
de la originea Big-Bangului, filozoful francez Jean Guitton, 1991, 
afirmă că în spatele „zidului lui Planck“ se ascunde o formă a energiei 
primordiale, de o formă nelimitată... 


Incapacitatea ştiinţei - de a învinge impedimentele menţionate 
(„zidul termic“, „zidul dimensiunilor quarckilor“ şi „zidul lui 
Planck“ al SuperForţei), de a nu putea privi şi cunoaşte „Adevărul“ 
de dincolo de timp şi spaţiu (adică, dincolo de „timpul lui Planck“: 

10 4 secunde) - poate fi remediată... 

Aceasta, numai Timpul o va putea demonstra! 

Numai prin Deschiderea în fața Noului şi prin Unirea eforturilor 
Cercetătorilor, Ştiinţa va putea merge mai departe, pe Calea ei. 

Altfel, drumul se înfundă, iar „întoarcerea inainte“ va fi extrem de 
dureroasă... 


Poate că, la fel de actuală ca remarca lui Malraux („Secolul XXI 
va fi Spiritual sau nu va mai fi deloc“), este şi remarca celebrului 
prof. univ. dr. Haţieganu, fost rector al „Universităţii de Medicină şi 
Farmacie“ din Cluj-Napoca: „Medicina este ştiinţă şi CON-ştiinţă“. 

De aceea, coperta acestei lucrări, poartă şi ea „ceva“ din amprenta 
acestui deosebit şi adevărat Medic al României interbelice (dr. 
Haţieganu)... _ 5 E 

Cu adevărat, MEDICINA ESTE ŞTIINŢĂ, ARTĂ ŞI CONŞTIINŢĂ! 

Să Medităm, să Aplicăm şi, abia atunci, cu adevărat Merităm 
titlul de mare onoare, cel de MEDIC pentru VIAŢĂ! 


* 


* k 


Pentru a Re-descoperi ceea ce este Dincolo de „Zidul“ şi 
de „Timpul lui Planck“, noi credem că este absolut necesar 
SĂ TRĂIM PRINCIPIUL VIU, inclusiv al „MEDICINEI PENTRU 
VAT în lumea de Dincoace de „Zidul“ şi de „Timpul lui 

anck“... 


10.3 ALIMENTAPIA NATURALĂ 
al DIMENSIUNEA TRANSPERSONALĂ A 
NOII CULTURII A ETICII SOCIALE îl 
MEDICALE 


10.3.1 O NOUĂ CULTURĂ A ETICII SOCIALE 
PRIN ALIMENTAPIA NATURALA 


Acest subiect pare a fi cel mai „bizar“ şi mai puţin integrat în logica 
prezentării din lucrarea noastră. Este doar o aparenţă, căci Alimentaţia 
Naturală, printre multe alte surprize deosebit de interesante şi plăcute, 
oferă şi o nouă perspectivă de abordare a Comunicării, fie ea 
intrapersonală sau interpersonală. 

Aspectul acesta, ține, până la un punct, de o logică elementară. 
Eliberat de orice stres medical, de tensiuni fizice, şi, mai ales, cu un 
tonus psihic şi mental mult îmbunătăţit față de perioada utilizării stilul 
tradițional de alimentaţie, omul va aborda relaţiile interumane cu mult 
mai mare uşurinţă, şi chiar cu responsabilitate. 

lată, în câteva cuvinte, deja punctată esența acestui subiect, cel al 

unei Noi culturi a eticii sociale. Dar, pentru a înțelege semnificația 
acestui concept, este necesară aprofundarea termenilor implicați. 

Fără a intra în aprofundate studii legate de definirea sociologică a 
termenilor, în continuare ne rezumăm să prezentăm două scurte citate 
care, totuşi, ajută la orientarea în acest domeniu - prea puţin cunoscut, 
din păcate, de către personalul medical, în special, dar şi de către 
oamenii de ştiinţă, în general. 

Astfel, dr. Sebastian Nicolau, şeful Secţiei de Oncopediatrie din 
Spitalul Clinic Fundeni, în deosebita sa lucrare, „Bioetica“, remarcă: 

Anumiți autori sunt tentaţi să asimileze termenul etic celui moral. 
Ei pretind că aceştia au aceeaşi semnificaţie şi că folosirea recentă a 
termenului etic răspunde singur asupra voinței de a evita toate 
conotațiile al cărui purtător de mai bine de o jumătate de secol este 
termenul morală. Trebuie să precizăm însă, că aceşti termeni nu sunt 
sinonimi. In timp ce morala poate fi definită ca un ansamblu de reguli 
de conduită, etica pare mai curând să fie o ştiinţă a lucrurilor / opțiunilor 
morale. In timp ce morala este exprimată la modul imperativ, 
ştiinţa este exprimată la modul indicativ. In timp ce prima 
este normativă, cea de-a doua este explicativă. 

In sensul în care gândim, etica trebuie să fie definită ca un 
proces al cercetării individuale sau colective, a principiilor mo- 
rale care pot fi acceptate în anumite situaţii specifice, în particular în 
medicină sau în biotehnologie. 

Etica ştiinţelor vieţii include în prezent trei domenii distincte: etica 
clinică, etica cercetării şi etica socială. 

Aceste trei domenii au luat o importanţă particulară în funcţie de 
evoluția medicinei şi tehnicilor biologiei. Până în ultimii ani, profesia 
medicală se referea de obicei la deontologie şi la conştiinţa profesională 
a fiecăruia pentru a releva toate problemele puse de ea. 

In consecință, trei tipuri de norme se completau şi se superdozau: 
legea, impunând un cadru general aplicabil mai mult practicianului 
decât pacientului; regula deontologică, impunând un ansamblu de 
norme juridice specifice profesiei, aplicabile doar medicului şi, în sfârşit, 
conştiinţa profesională, un fel de morală proprie corpului medical 
şi sancţionată odată prin profesie şi apoi prin remugşcările practicianului 
faţă de el însuşi. (91) 

La rândul său, Bernard Dagenais - un profesionist în Relaţii Publice 
şi Publicitate - în lucrarea sa, „Profesia de relaţionist“, defineşte etica 
şi elementele conexe cu care aceasta s-ar putea identifica: 

Atunci când vorbim despre etică, un anumit număr de noțiuni ne 
trec prin minte: cele ale valorii, datoriei, moralei şi deontologiei. 

O valoare reprezintă acel ceva în care o persoană crede: 
dragoste, dreptate, echitate, fidelitate, dar şi bogăţie, frumuseţe, forță şi 
chiar violență. 

Morala se referă la ceea ce este bine sau rău. Dacă fidelitatea 
este o valoare pozitivă în morala creştină, ea nu mai are semnificație în 
morala islamică, unde este permis să ai mai mult de o soție. 

Un grup poate valoriza violenţa, care moralmente este condam- 
nabilă. 

Etica este un demers care studiază şi analizează conduita 
umană. Care sunt principiile ce trebuie respectate pentru a avea o 
conduită ireproşabilă ? A fura este un gest ilegal şi imoral, nu este bine. 

A împrumuta de la un prieten nişte bani este o conduită total acceptabilă 
pentru marea masă a muritorilor, dar ea este foarte delicată pentru o 
personalitate politică, aceasta fiind poate, obligată, de a face câteva 
mici servicii în schimb... 

Etica tratează despre ce este acceptabil în conduită. Un 
cod etic poate enunţa, spre exemplu, că nimeni nu trebuie să intre într- 
un conflict de interese. 

Deontologia le impune cetățenilor îndatoriri. Un cod 
deontologic propune reguli stricte de urmat. In cazul precedent, codul 
deontologic poate genera o lege prin care este interzis să se împrumute 
bani altor persoane. (92) 

Ţinând cont de cele două precizări ale autorilor de mai înainte, 
dar, mai ales, de propria noastră viziune, putem spune că etica - fie ea 
socială, medicală sau de altă natură - nu se referă doar la totalitatea 
principiilor şi normelor de grup, ce constituie cultura internă a 
unei persoane sau organizații. 

De altfel, etica nu este un concept doar al vremurilor moderne. Cel 
puţin antichitatea - dacă nu şi mai înainte în timp - cunoştea şi studia 
principiile eticii, la un nivel, poate, chiar mai profund decât cel din 
prezent. 

Ca exemplu, chiar lordanes, în celebra (pentru români) lucrare, 
„Getica“, aminteşte următoarele, referitor şi la marele preot Deceneu 
(citat preluat din „Fontes II“, pag. 417): 

(...) observând înclinarea lor (a geților) de a-l asculta în toate şi că 
ei sunt din fire deştepţi, i-a instruit în aproape toate ramurile filozofiei, 
căci era maestru priceput în acest domeniu. El i-a învățat ETICA... i- 
a instruit în ştiinţele Fizicii, făcându-i să trăiască conform Legilor 
Naturii. Transcriind aceste legi, ele se păstrează până astăzi (anul 551 
d.Ch.), sub numele de BELEAGINELE (Legile Frumoase). (93) 

După ce am văzut vechimea reală a acestui domeniu, dar şi ceea 
ce nu considerăm a reprezenta etica, să conturăm acum imaginea 
acesteia, din perspectiva propriei noastre viziuni. 

Pentru noi, etica este un mod de viaţă, o Atitudine Naturală 
a oricărei ființe dotată cu inteligenţă şi voinţă. Aceasta este 
respectul de sine în manifestarea sa cea mai înaltă, reflectată 
în relaţiile cu ceilalți. 

Altfel spus, respectându-se pe sine, omul trăieşte în integritatea şi 
integralitatea sa: „Fii tu Insuţi“. Acesta se manifestă cu sinceritate în 
ceea ce gândeşte, spune şi face, deci este cu adevărat INTREG, deci 
integru. 

(Să nu se uite, totuşi, că toate „întregurile“ lumii tind în mod natu- 
ral către apropiere, şi chiar unificare, deci către UNITATE. Acest alt 
nivel de întregire este o Integrare măreaţă şi cu adevărat Reală, este 
ECHIPA Chipului Divin - care solicită, iată, ruperea lanțurilor, a limitelor, 
conceptelor şi o blocajelor de orice nivel dimensional, deci 
DESCHIDERE!...) 

Omul integru şi în armonie cu el însuşi, va respecta, în 
mod natural, şi tot ceea ce îl înconjoară. Acest tip de om va 
celebra fiecare relaţie cu altă ființă ca pe o sărbătoare a vieţii, va bucura 
sufletul său şi îl va bucura şi pe celălalt, cu simpla sa prezenţă... 

Această Integralitate a ființei umane este exemplu de urmat şi pentru 
ceilalți, însă, respectând particularităţile fiecăruia („Diversitatea din 
spatele Unităţii“). 

Astfel, relaţiile stabilite între oameni vor decurge firesc şi armonios. 

În acest fericit caz, etica socială nu mai reprezintă un sumum 
de norme impuse pentru a fi respectate, principii de morală, 
mai mult sau mai puţin rigide şi inactuale - ci este un rezultat 
al acestui nou tip de TRAIRE, în concordanţă şi Armonie cu 
Legile naturale ale Naturii. 

(Totuşi, până la această etapă de dezvoltare a fiinţei umane, 
principiile şi normele etice de grup, sunt nu numai utile şi de luat în 
seamă, ci chiar necesare, pentru a putea stabili şi menţine o oarecare 
ordine şi organizare socială, absolut necesară pentru evoluţia oricărei 
structuri organice, fie individuală, fie socială) 

Această imagine poate părea utopică, însă capitolul 12 va reaminti 
că există (sau, cel puţin, au existat...) comunităţi reale, în care nu se 
găsesc spitale, dar mai ales poliţie, închisoare, autorități birocratice 
etc. În aceste structuri sociale, etica socială se confundă cu însăşi 
Legile Naturii, aceleaşi în oricare colț al Universului cunoscut 
sau necunoscut. 

În acest mediu, etica socială pare a se confunda cu respectul 
principiilor vieții, pentru celebrarea Principiului Unic şi Viu. De aceea, 
„etica“ principiilor (create de oameni) şi a normelor rigide, sau a 
apelurilor la morala constrângătoare (utile pentru un anumit model 
social, cum este cel cunoscut în prezent) - reprezintă elemente 
necunoscute pentru universul mental al entităților ce compun grupuri 
ca cele menţionate la capitolul 12 (populaţia Hunza, de exemplu). 

Elementul comun pentru toate aceste populaţii ce fac notă disonantă 
cu ceilalți, este reprezentat de tipul de alimentaţie practicat, alături de 
viziunea căii spirituale de urmat (care merg „mână în mână“). Practic, 
pentru toate acestea, Alimentaţia Naturală a reprezentat tipul 
dominant de hrană. 

Dovada că exact aşa stau lucrurile o oferă „exemplul negativ“. Odată 
cu „binefacerile“ societății moderne, au apărut şi semipreparatele şi 
fast-food-urile occidentale, inclusiv în sânul acestor restrânse comunități, 
inițial izolate. Imediat ce s-a lărgit şi chiar generalizat acest mod de 
nutriţie şi de viaţă, şi stilul de viaţă, sănătatea, dar şi situaţia socială a 
acestora s-a schimbat radical (vezi, de asemenea, populaţia Hunza, dar 
şi pe cea din insula Okinawa etc.)... 

Apariţia spitalelor şi a închisorilor, în cadrul acestor comunități, 
dovedeşte schimbarea dramatică a eticii sociale din cadrul relațiilor 
interumane a grupului respectiv. 

O nouă cultură a comunicării şi-a făcut apariția între aceştia, înlocuind 
vechiul mod natural de abordare a vieţii şi a eticii sociale. Şi, iarăşi deloc 
întâmplător, aceasta corespunde întocmai actualei culturi a comunicării 
a societăţii umane a prezentului (2003) - pe care noi o vedem ca 
aparținând, totuşi, unei culturi a comunicării de tip vechi, depăşită! 

O nouă eră astronomică se întrevede (vezi lucrarea sociologică, 
riguros argumentată ştiinţific, intitulată „Conspirația Vărsătorului“), un 
nou mileniu a început deja, noi relaţii interumane se prefigurează la 

orizont. 

Adică, o Nouă Cultură a eticii sociale, bazată pe comunicarea reală 
şi profundă, de la suflet la suflet, rezonând în dimensiunea Spiritului 
universal - o HoloComunicare, aflată în HoloDinamică... 

lar toate acestea, devin posibile şi se prefigurează ca fiind reale, 
doar pornind de la banalul gest alimentar. În funcţie de ce anume 
decidem să introducem în cavitatea bucală, apar şi consecinţele 
corespunzătoare în „templul“ corpului fizic - starea generală la nivel 
nu doar fizic, dar şi psihic, mental şi spiritual, indusă sau influenţată de 
modul nostru de a ne hrăni... 

Este important ce anume introducem în gură, este mai 
important ce anume scoatem din gură, dar CEL MAI IMPOR- 
TANT sunt AMÂNDOUĂ atitudinile, UNITE într-una SINGURĂ! 


Aspectul enunțat mai sus se leagă în mod elegant cu următorul 
citat, preluat din cotidianul „România Liberă“ din 7 august 1997, în 
articolul „Ucideţi toate animalele, dar salvaţi câinii!“ - în care autorul 
Liviu Timbus, reuşeşte să contureze, în mod strălucit, relația directă 
existentă între etică şi alimentaţie, adică între ceea ce introducem în 
gură şi ceea ce respectăm (respect exprimat inclusiv prin ceea ce 
„scoatem pe gură“): 

Primul animal domesticit de om a fost câinele şi lucrul acesta - 
presupun naturaliştii - s-a petrecut cu 20.000 de ani în urmă. De atunci, 
omul iubeşte şi chinuie câinele. Indelungata coabitare a împrumutat 
patrupedului un plus de inteligenţă, o fire docilă, umanizată. Dar oare 
sunt toate acestea argumente suficiente pentru ca, între toate 
viețuitoarele, numai câinele să se bucure de mila noastră proteguitoare ? 

Pe toate celelalte necuvântătoare, unele aduse lângă casa omului, 
le putem iubi, alinta, dar cu obligaţia neapărată de a le trimite la moarte ? 
Fiindcă avem nevoie de carnea, pielea şi blana lor ? 

Haideţi să reconsiderăm, prin câteva exemple, aceste sofisme 
barbare şi încremenita tradiție a unor motivații de morală (de 
fapt, etică) gastronomică. 

Purceluşul. Este blând, prietenos, dependent de noi ca un copil. 
Scriitorii l-au trecut în cărțile cu poveşti. Il alintăm chiar şi înainte de a- 
i vâri cuțitul în beregată... E 

Vițelul. Cu botişorul lui umed şi ochii lui calzi. I] iubim ca să-i 
jupuim pielea şi să-i frigem carnea... 

Mielul, iedul. Simboluri ale inocenței, păcii. Dar vin sărbătorile 
şi le aducem capul pe masă, le mâncăm creierul, ochii, limba... 

Răţuşca, iepuraşul, cocoşelul - toate trec de pe ecran şi din 
poveste în farfuria copiilor noştri. 

„Papă, papă, bună, bună“. Nu este oribil ?... 

Mai departe. Vânătoarea. Acest sport ticălos unde singura plăcere 
este de a UCIDE! Aţi văzut vreodată cum moare o ciută lovită de glonț? 
Cu ochii întorşi spre ucigaş, încărcați de un reproş blând şi 
tristeţe sfâşietoare, cu acea întrebare mută pe care martirul o 
adresează călăului. _ 

Eu am văzut! In vremea adolescenţei mele, la o partidă de 
vânătoare, cu nesocotința vârstei, am tras într-un cerb. De atunci duc 
pe conştiinţă povara unui omor... 

Poate explica omul acest concubinaj între dragoste şi crimă ? 

Carnea de pasăre, de mamifer, îi este un aliment indispensabil ? Fals, 
eroare! Nutriţioniştii au dovedit că putem trăi excelent numai cu vegetale 
şi proteine din lactate şi ouă. 

Orice om a meditat de câteva ori în viaţă asupra acestor relații 
paradoxale dintre el şi lumea animală. Este adevărat, simple 
gânduri trecătoare. Le-am amintit şi noi, pentru a ajunge la întrebarea 
de la care a pornit această însemnare. Ei bine, este oare firesc ca numai 
câinele (şi uneori pisica) să se bucure de clemenţa şi protecția 
insului civilizat, iar la toate celelalte mamifere să folosească, 
odată cu mila şi iubirea, cuțitul şi glonţul ?... 


lată, în acest fel, prefigurându-se, la orizontul Noului Mileniu, o 
Nouă etică socială şi o Nouă Cultură a acesteia - bazată, în primul 
rând, pe profundul respect în faţa oricărei formă de viaţă, 
adică al respectului pentru Viaţă. 

Acest lucru nu îl spunem numai noi, acum, dar, aşa cum am văzut, 
şi de mulţi alţii, tot mai precocupaţi de Mediu şi de Relaţiile cu mediul 
- inclusiv de către cercetători celebri ai acestui domeniu. 

lată un exemplu - oferit chiar de către dr. Albert Schweitzer, 
medic care a obținut premiul Nobel pentru Pace în 1952 - ca o 
confirmare că, afirmaţiile noastre nu par a fi doar simple „vorbe aruncate 
Vântului“, ci, poate, chiar cuvinte pentru celebrarea Cu-Vântului: 

Etica, după mine, înseamnă respectul oricărei vieţi. Prin 
intermediul acestui respect universal, intrăm în contact cu lumea, 
suntem în armonie cu legile ei. Un atare principiu ne poate con- 
duce spre un umanism profund şi universal, care trebuie să fie elementul 
dominant în lumea contemporană. 


* 


* k 


Pentru a nu considera că „vorbim vorbe“, adică insipide statistici 
sociologice şi generalizări forțate, care nu au valoare pentru cazuri 
concrete, de viață, ne permitem în continuare, un scurt şi sumar 
exemplu, luat din propria noastră experienţă de viaţă. 

Fără alte detalii, vom aminti doar faptul că, într-un anumit moment 
al vieţii, împreună cu alți câţiva prieteni, am „testat“ un nou mod de 
abordare a culturii comunicării într-un grup, din perspectiva dorinţei 
şi acțiunii de a construi o adevărată ECHIPA. 

„Date tehnice“ ale procesului desfăşurat în acest sens, le puteţi găsi 
mai jos, la finalul subiectului (principiile fundamentale, câteva exemple 
- cele mai relevante - ale modului de abordare a principiilor structurate 
în urma acelui „joc“). 

Acestea reprezintă propuneri pentru o nouă abordare, sau, mai 
bine spus, elemente de pornire, ca fiecare să-şi redescopere 
propriile repere etice, pentru dezvoltarea şi structurarea propriei 
culturii etice. 

Precum în aforismul popular, „Câte bordeie, atâtea obiceie“, (altfel 
spus: câte ființe umane sunt pe lumea aceasta, tot atâtea adevăruri şi 
realități co-există...), putem afirma că există atâtea posibile culturi ale 
comunicării pentru o etică socială, exact câte ființe umane se regăsesc 

în structura socială respectivă... 

Înainte de a finaliza subiectul, cu prezentarea propunerilor 
experimentate în acel „Joc“ (al Vieţii), dorim să amintim doar un mic 
amănunt: toţi, dar absolut toți dintre membrii acelui experiment social, 
aveam doar două lucruri în comun. 

Primul: o aspirație către valorile Spiritului, fiecare având abordări 
şi preocupări diverse, însă, ca numitor comun - regăsirea propriei Căi 
de autoredescoperire de sine, pentru ReCunoaşterea de Sine. 

Al doilea: toţi practicam, cel puţin în acele faste şi pline de graţie 
momente, Alimentaţia Naturală... 


O nouă cultură a eticii sociale prin (HOLO)COMUNICARE: 


VECHEA CULTURĂ 
Conversaţii neangajate 
Ascultare despre 

A bârfi / A te plânge 

A onora circumstanţele 

A lua poziţie faţă de 

Mediu propice 

bârfei şi lamentărilor 
Resemnarea faţă de 

o realitate creată de alții 

A promova istoria personală 
Fixarea / obsesia pe o acţiune 
Importanţa de sine 

A ieşi în evidenţă 

Amprenta obişnuinţelor 
Blazare / plictiseală 

Racket / hoţ (mental) 
Morală / moralizare 
Dinainte ascultări 
Informaţia înseamnă putere 
Grup / colectivitate 


NOUA CULTURĂ 

Conversaţii angajate 

Ascultare pentru 

A cere şi a promite responsabil 
A-ţi onora cuvântul ca pe tine însuți 
A lua atitudine pentru 

Mediu propice 

pentru contribuţie şi angajare 
Realitatea generată 

de conversaţia angajată 

A promova libertatea individuală 
Eficientizarea continuă a acţiunilor 
Importanța exprimării 

A evidenția resursele celorlalți 
Capacitate maximă de improvizare 
Inspiraţie / entuziasm 
Responsabilitate 

Integritate 

Inițiativă şi creativitate 

Puterea comunicării 

Echipă / comunitate 


Angajamentul personal 

Până în momentul în care te angajezi cu adevărat, există ezitare, 
şansa de a da înapoi şi aproape întotdeauna ineficienţă. 

Pentru toate actele de iniţiativă (şi creaţie) există un adevăr 
elementar a cărui ignorare ucide nenumărate idei şi planuri splendide: 
din clipa în care te angajezi personal cu adevărat, întregul 
Univers se mişcă pentru a te ajuta. 

Nenumărate lucruri se întâmplă pentru a te ajuta, care altminteri 

nu s-ar fi întâmplat niciodată. Deciziile dau naştere unui întreg şuvoi de 
evenimente, care scot la iveală în favoarea ta tot felul de întâmplări 
neprevăzute, întâlniri şi ajutor material, pe care nimeni nu ar fi visat 
că-i vor ieşi în cale vreodată. 

Angajamentul este un dar pe care-l faci, nu este o obligaţie, nici o 
pedeapsă. 


Responsabilitatea 

Responsabilitatea începe prin a afirma că eşti în cauza a ceea ce se 
întâmplă. 

A fi responsabil nu înseamnă că eşti cel care duce tot greul; cel 
care este învinuit când lucrurile merg prost, sau cel care culege laudele 
când ele merg bine; cel care va fi arătat cu degetul; cel căruia trebuie 
să-i fie ruşine, sau cel care va fi condamnat. Responsabilitatea este doar 
o stare de fapt şi poziţia pe care ţi-o asumi în această stare de fapt. 

A fi responsabil începe cu voinţa de a te afla într-o anumită situaţie 
privind prin prisma faptului că tu însuţi eşti generatorul a cine şi 
ce eşti, a ceea ce faci şi a ceea ce ai! 

Aceasta nu înseamnă Adevărul, ci doar poziţia ta şi un loc 
pentru A FI. 

Nimeni nu te poate face responsabil, după cum nici tu nu poţi impune 
responsabilitatea nimănui. 

Este un dar pe care ţi-l dai ţie însuţi, o stare care îţi sporeşte puterea 
şi te face să ai un cuvânt de spus în viaţă şi în lume. 

Inteligența şi voinţa omului sunt instrumente de o forță şi dimensiune 
incalculabilă. 


Integritatea 

Este calitatea de a duce până la înfăptuire tot ceea ce te-ai angajat 
sau promisiunile făcute; este necesitatea de a nu lăsa lucrurile 
nefinalizate, confuze, iar, în cazul în care nu poţi finaliza o promisiune, 
să delegi finalizarea ei. 

Este de asemenea necesitatea de a păstra curată atitudinea faţă de 
probitate şi sinceritatea față de tine însuţi, a nu-ți ascunde în primul 
rând ţie lucrurile neclare, nefinalizate. 

Integritatea este atitudinea responsabilă în primul rând faţă de tine 
însuţi, ceea ce nu implică obligaţii sau autoîmpovărare, ci doar 
sinceritate. 

Integritatea înseamnă să nu renunți niciodată într-o situaţie dificilă. 


Eficientizarea continuă 

Este acea atitudine a minții în care fiecare decizie, ţel sau obiectiv 
rămâne constant până la realizarea lui concretă, dar care implică 
evaluarea eficienţei fiecărei acțiuni. Permanent alegem acele acţiuni 
care implică un minim de efort cu un maxim de randament. 

Este manifestarea libertăţii individuale de a evalua pragmatic 
resursele implicate în acţiuni şi rezultatele acestor acţiuni în aşa fel 
încât ele să fie eficiente. 

Această evaluare continuă a eficienţei acţiunilor proprii este liberă 
şi necesară prin adaptarea în mers şi în teren a intențiilor proprii şi a 
posibilităţilor concrete ale mediului conjunctural în care acționăm, în 
aşa fel, încât „socoteala de acasă, care nu se potriveşte cu cea din piață“, 

să fie continuu adaptată şi modificată. 

A cere şi a promite responsabil 

A cere nu înseamnă a impune sau a obliga. Este exprimarea 
prieteniei în conştiența faptului că ţi se cere în reciprocitate. 

Prin cerere angajăm timpul şi prezența unui prieten; ca atare o 
cerere responsabilă trebuie să precizeze clar perioada (termenul) pe 
care-l implică satisfacerea ei, foarte concis conţinutul cererii, fără 
justificări inutile. 

Dacă o cerere este vagă, pe perioadă nedeterminată nu mai este 
cerere, ci o încercare de a supune şi condiţiona pe cel care eventual 
promite; o astfel de cerere dă naştere la eterne reproşuri şi justificări şi 
impietează libertatea celuilalt. Nu sunt cereri acele apeluri la 
încredere, dragoste şi moralitate etc., ci instrumente ale 
manipulării emoționale. 

Cererea nu este un mijloc de a scoate castanele cu mâinile celorlalți 
sau de a ne conserva lenevia. Cererea responsabilă are un conținut 
clar obiectual şi termen precis. 

O promisiune responsabilă niciodată nu se face din obligație sau 
datorie, din conştienţa de suspus sau subaltern. O promisiune 
responsabilă este un dar şi un angajament individual liber, nu din 
dorinţa de a face pe placul celui care cere, ci din respect şi prietenie; 
este libertatea ta de a oferi din timpul şi prezenţa ta precum şi 
din resursele tale prietenului tău. 

Este strâns urmată de integritate. 

O promisiune responsabilă este integră, pornită din propria 
disponibilitate față de necesitatea aproapelui tău. 

O promisiune “stoarsă“ (smulsă) în urma rugăminților şi 
justificărilor sau şantajelor sentimentale nu este decât manifestarea 
slăbiciunii şi a lipsei de integritate. 

„A promite este uman, dar a te ţine de promisiune este 
divin.“ 

Cea mai mare putere este de a spune NU, dar între putere şi 
slăbiciune alegem calea integrităţii şi libertatea prieteniei. 


g 10.3.2 ETICA MEDICALĂ _ 
ÎNTR-O NOUĂ CULTURĂ A COMUNICĂRII 
PENTRU VIAPĂ 


Dacă ar trebui să renunţ la toate darurile mele, cu excepția unuia, 
m-aş hotări să-l păstrez pe cel al vorbirii, căci el mi-ar permite să le 
recuperez rapid pe toate celelalte. (Daniel Webster) 

Citatul de mai sus, cu care am început acest subiect, poate că 
exprimă în modul cel mai simplu, prezenta şi fascinanta Putere a 
Comunicării, dezvoltată şi potenţată la noi şi nebănuite valori în contextul 
unei noi culturi a eticii sociale şi medicale - una „pentru Viaţă“. 

Desigur că, la prima vedere, toate afirmaţiile din subiectul ante- 
rior, al abordării eticii sociale în general, par a fi, poate, prea generale 
şi teoretice, desprinse de realitate, sau fără un sens practic real... 

Şi totuşi, opinia noastră, ca de multe ori până acum, este în dezacord 

cu o imagine generală conformistă. 

Astfel, noi considerăm că acum, în prezentul anului 2003 al spaţiului 
românesc, dar şi al celui mondial, întoarcerea privirii către noi valori 
umane (care, de fapt, sunt atât de vechi!...), către simplitatea Trăirii, 
către noi repere de regăsire a OM-ului spiritualizat - sunt mai stringente 
decât oricând, faţă de orice alt moment, din istoria sau protoistoria 
acestei planete. 

Această opinie nu a apărut în urma vreunei păreri „aruncate“ de 
prin vreun „colţ de creier“, plictisit de banalul cotidian. Ea nu este nici 
rezultatul unor studii şi aprofundate cercetări psihosociologice, asupra 
stării generale a oamenilor, a societății umane în general. 

Ea este o Simplă Observaţie, a simțirii şi „palpării“ Prezentului, 
prin intermediul unui minim bun-simt („simţul cel bun“), evident pentru 
orice ființă atentă şi dotată cu minimă „inteligenţă înțeleaptă“. 

Din păcate, nu este necesar să fii un fin sociolog sau psihosociolog 
pentru a sesiza moomentul prezent din această perspectivă. Semnale 
de alarmă au început să fie trase încă de acum 10-20 ani, că „ceva“ 
extrem de „serios“ se petrece - şi nu doar la nivelul unor comunităţi, a 
unui continent, sau a unei societăți, ci chiar la nivel planetar, a societăţii 
umane. 

Mutatii, nu doar genetice, dar şi „memice“ (la nivelul mentalului 
social), psihice, dar mai ales spirituale, au loc tot mai des, mai profund, 
mai alert. 

In acest răstimp, răspunsul individual şi social este profund discor- 
dant. Intre ceea ce se întâmplă şi reacţia oamenilor, la toate nivelurile 
şi categoriile sociale, există un dezacord major - dovada categorică că, 
deocamdată, încă „nu suntem pregătiţi“, „nu ne-am făcut temele la lecţia 
evoluției“ acestui moment şi Timp cosmic... 

Dar, niciodată nu este prea târziu, iar soluţii (care să „dizolve piatra“ 
ce blochează curgerea armonioasă a fluidului vital) există, numai 
bunăvoință şi bună-credinţă pentru deschiderea în faţa lor şi 
practica acestora să fie - căci restul se va rezolva treptat. 

In acest context, creionat aici foarte pe scurt, rolul eticii sociale 
devine dominant, ca instrument de lucru cu dimensiunile superioare 
celei fizice, acolo unde universul uman este mai apropiat de Sursa către 
care tinde să se apropie, şi să se ReConecteze. 

De aceea, acest „strigăt în pustiu“ al nostru, se adresează 
însetaţilor şi dornicilor de reconectare la acel Ceva, aflat 
dincolo de cuvinte, şi, mai ales, dincolo de deşertul exasperant 
al deşertăciunilor omeneşti. 

Acesta nu poate fi descris sau povestit, ci doar sugerat şi prefigurat 
(ceea ce vom şi face, în subiectul următor, ultimul, dar nicidecum cel 
din urmă - dimpotrivă!). 

De aceea, prea multe vorbe, descrieri şi comentarii sunt de prisos. 
Esenţială este înțelegerea necesităţii ca fiecare ființă omenească, trăitoare 
a Prezentului cosmic, să-şi regăsească curajul de a reintra în Curentul 
cosmic al Vieţii, să se deschidă în fața Noului şi Actualităţii cosmice 
(aşa cum fac majoritatea în faţa „Actualităţilor“ de la TV). 

Dar, mai presus decât orice, este vital ca fiecare să dorească şi 
chiar să acţionez în sensul unei profunde transformări interioare la 
toate nivelurile: emoţional, psihic, mental, conceptual, atitudinal, spiri- 
tual etc. lată câte domenii de lucru există, astfel ca nimeni să nu se mai 

plângă de spectrul şomajului! 

Nu facem amare ironii pentru şomerii reali, aflaţi în crunte dificultăți 
financiare, ci o imagine de ansamblu a unei realități aflate dincolo de 
„parterul“ cotidianului. Nu numai ultimul etaj, dar chiar şi primul dintre 
acestea, permite o privire „pe deasupra mulţimii“ (de gânduri, păreri, 
prejudecăţi, pasiuni bolnave etc.)... 

Curajul constatării cu luciditate a patologiei existente în propriul 
„templu“ interior, dar mai ales, curajul intervenţiei decisive prin Faptă 
concretă, reechilibrantă a sistemului perturbat - iată adevărata etică a 
propriului Univers uman! 

Pentru a fi etici cu ceilalți, în societatea căreia îi aparţinem, trebuie 
să repunem valorile etice în propria noastră casă, unde dezordinea 
este atât de mare, încă! 

Şi este enorm de lucru - cum spuneam, nimeni nu va mai putea 
şoma... 


Aspectele enunțate mai sus sunt valabile în orice domeniu social, 
profesional sau de altă natură. A considera ca poveşti aceste aspecte, 
înseamnă două lucruri: fie interese clare, inclusiv de a cosmetiza 
realitatea, fie inconştienţă şi „fuga de realitate“. 

Acum - în anul de graţie 2003, când oamenii suferă în spitale care 
animalele în abatoare, când a muri de foame nu mai este o figură de stil 
- a nega aceste aspecte, dar mai ales, a le recunoaşte ca „rele acceptabile 
şi neglijabile ale realității cotidiene“, implică cel puţin o doză de cinism. 
Şi, trebuie să recunoaştem, că nu mai este timp nici măcar pentru aşa 
ceva! 

Disperarea este tot mai mare, acutizată de o neînlegere tot mai 
cronică: „De ce?“ 

Nu suntem aici pentru a oferi răspunsuri, deocamdată. A sta la 
poveşti şi a dezvolta alte teorii este frumos, dar nu mai este practic. 
Acum este chiar momentul de intervenţie al medicinei sociale 
de urgenţă. 

„Salvarea“ (pe care scrie, simplu, Alimentaţia Naturală), este pe 
drum, doar să ştim să o identificăm, sau măcar să o auzim, dacă nu o 
putem vedea, încă... 

lar cine are ochi de văzut şi urechi de auzit, cu adevărat va putea 
primi Salvarea Vieţii, pentru ca aceasta să-i poată acorda Primul Ajutor 
- urmând ca, mai departe, fiecare să îşi acorde singur autoajutorul, cu 
„trusa de instrumente“ ale propriei ReGăsiri! 

Aceasta este metafora Eticii Spirituale - o trăire, ca mod de viaţă, 
ce respectă şi este Una cu VIAŢA. Ea se aplică la toate nivelurile, 
inclusiv la nivelul medical, al eticii medicale. 


„De ce“, „Cum“, „În ce fel“ ? 

lată întrebările, dar se prefigurează şi răspunsurile. Sunt oare 
răspunsuri definitive, sau doar noi întrebări, ce caută alte răspunsuri ?... 

Şi ce rămâne, ca singurul element viu şi real, din toată această 
căutare, în afară de CĂUTAREA şi cercetarea însăşi ?!... 

Acesta să fie însuşi RĂSPUNSUL ?... 


De ce? 
De ce este nevoie de o abordare total transformată a eticii, în gene- 

ral, şi a eticii medicale, în special ? 

Pentru că imaginile anterioare au fost generale, ca o radiografie a 
întregului organism, să pătrundem mai adânc, realizând secţiuni de tip 
RMN, pe diferite segmente ale corpului social. 

lar, ca de fiecare dată, cele mai utile „asistente“ sunt citatele, cele 
care asigură relația de impersonalitate, care permit o susținere detaşată 
din partea noastră. 

Doar dacă o singură persoană are o altă opinie decât majoritatea, 
deja excepţia trebuie să pună pe gânduri (excepţia nu confirmă 
regula, ci contestă regula, la modul logicii elementare, Simple). 

lar, când cel puţin alţi doi-trei „ne-buni“ susţin aceleaşi lucruri, şi 
mai au şi autoritate ştiinţifică a domeniului respectiv - atunci, a nu ține 
cont de aceste opinii, deocamdată discordante cu „vox populi“, a le 
desconsidera şi disprețui aprioric, înseamnă a te retrograda singur din 
calitatea de „Homo Sapiens“ (din calitatea de „ființă cu inteligență 
înțeleaptă“, lipsită de deşteptăciunea speculantului şi plină de blândeţea 
şi înțelegerea Maestrului). 

De aceea, ne permitem să descoperim, ca şi la celelalte subiecte 
ale acestei nonconformiste lucrări, acele persoane care rezonează cu 
noi prin acelaşi tip de afirmaţii, ca şi opiniile noastre. 

Existenţa acestora (tot mai mulţi, mai competenți şi profesionişti), 
dovedeşte că, într-adevăr, nu suntem singuri. Dar, mai ales, că 
dezvoltarea şi amplificarea Curentului alternativ al Vieţii, pentru un 
nou stil de abordare a vieţii - este un proces real, aflat în plină 
desfăşurare, de neoprit. 

lar cine va sta în faţa acestuia, crezând că-l poate bloca, va suporta 
consecinţele - exact ca orice Superman, hotărât să ţină piept şuvoiului 
eliberat de vreun baraj! De aceea, nu-i nevoie de nici un Superman ci 
doar, Pur şi Simplu, de un Man (OM). Atât şi Nimic mai mult - adică, ce- 
i drept, Totul... 

Curentul Vieţii este tot mai Viu, mai Verde, mai Natural, dar mai 
ales, mai Prezent. 

Simţiţi Prezenţa, trăiţi Viaţa, iar viața vă va aduce în Prezent. Restul 
sunt detalii... 

lar noi, acum, ne vom concentra tocmai pe aceste „detalii“, de a 
vedea radiografiile mai precise ale sistemului medical actual. Nu pentru 
a duce ceva nou, ci pentru a puncta decisiv, elementele ce se cereau 
subliniate. Căci de ştiut, acum totul este evident - perdele, aparente, 
ipocrizii, toate au căzut sau sunt în plin proces de demolare. 

O nouă Zidire este în plină desfăşurare. Vechile ziduri prăbuşite 
cer sacrificiul Anei, care încă îşi caută Temelia în Cu-Vântul care 
Zideşte, Acela de dincolo de puterea Vântului, şi dincolo de „Zidul“ şi 
de „Timpul lui Planck“... 

De ce ? lată de ce - dincolo de orice alte comentarii personale. 


Karl R. Popper, celebrul filozof deja citat mai înainte, în lucrarea 
„Lecţia acestui secol“, „taie în carnea vie“ a intelectualului: 

In ideea separării dintre dreapta credinţă şi erezie se ascund viciile 
cele mai meschine - acele vicii cărora mai ales noi, intelectualii, le 
cădem pradă: aroganţa, convingerea de a avea mereu dreptate, 
pedanteria, autosuficienţa intelectuală. 

Aceste vicii sunt meschine, nu au gravitatea marelui viciu al 

cruzimii. Dar nici cruzimea nu ne este cu totul străină nouă, 
intelectualilor. Am avut şi noi contribuția noastră în domeniu. 

Noi, intelectualii, care avem o datorie specială faţă de cei care n-au 
putut studia, suntem trădătorii spiritului, după cum ne-a definit 
marele gânditor francez Julien Benda, noi urmăm modelele 
cele mai smintite. Vrem să ne facem văzuți în lume şi vorbim un limbaj 
obscur, dar care face mare impresie, un limbaj savant, artificios, pe care 
Lam moştenit de la profesorii noştri hegelieni şi pe care îl au în comun 
toți hegelienii. Aceasta este poluarea limbii, în care ne întrecem cu 
toții... 

Prejudiciile pe care le-am provocat în trecut sunt teribile. Oare noi, 
de când suntem liberi să spunem şi să scriem orice, am devenit 
mai responsabili ? 

Intr-un articol intitulat „Incredibila memorie a apei“ (şi din care am 
mai citat în subiectul 10.2.1, legat de apa structurată şi memoria acesteia), 
autorul Tiberiu Molnar preciza: 

La 30 iunie 1988, revista ştiinţifică „Natura“ prezenta rezultatele 
consemnate de Benveniste şi alţi 12 cercetători din trei laboratoare din 
lume (Israel, Canada şi Italia), privind „degranularea bazofilelor umane, 
indusă cu foarte mari diluţii ale unui antiser anti LgE“. Pentru prima 
dată, prestigioasa revistă britanică îşi va lua precauţia de a publica un 
text care precizează că aceste rezultate sunt imposibile... 

Patronul revistei, John Madox, va constitui o comisie de anchetă 
care va vizita „U 200“ de la Clamart (Franţa), cerându-i lui Benveniste 
reproducerea experienţei sub atenta lor supraveghere. Prima experienţă 
a fost reuşită. La fel şi următoarele două. Agasat, Walter Stewart, special- 
ist în fraude ştiinţifice, a propus ca experienţa să fie tăcută în „dublu orb“ 
și l-a pus pe James Randi să ascundă codurile eprubetelor. Era evident că 
cercetătorii francezi nu ştiau nimic. A patra zi de experienţă, rezultatele 
vor fi un eşec cvasitotal şi astfel, Benveniste va fi etichetat şarlatan. 

Chiar dacă nimeni n-a descoperit trucul, revista „Natura“ a contestat 
competenţa ştiinţifică a savantului francez... 

Benveniste face parte din tagma savanților numiţi „scientificus 
curiosis“ şi, în pofida curajului dovedit, nu poate să se laude cu nici o 
reușită deplină, demarând în cercetările sale cu mai toate handicapurile 
posibile. Nu putea decât să irite cu această „afacere a memoriei apei“, 
când deja devenise incomod criticând conformismul biologiei 
franceze. lar un handicap major era chiar domeniul abordat, care în 
pofida ineditului, paradoxal, era în egală măsură, popular. 

Din păcate, un lucru verificat şi de alți savanţi, era că poți 
avea idei oricât de ciudate, câtă vreme rămâi în interiorul 
sistemului, dar, odată evadat, nimic nu mai merge. Universul 
savanților îşi are propriile legi şi cruzimi. 

Intr-o nouă reluare a subiectului anterior expus, pe marginea memo- 
riei apei („Şi apa are memorie“), alt autor, Dan Olaru, preciza 
următoarele aspecte, ce ţin, exact ca în articolul precedent, mai degrabă 
de latura etică a ştiinţei, în general, şi a cercetării medicale, în special: 

In 1988, afacerea memoriei apei a fost pe prima pagină a ziarelor 
occidentale. Recent, Michel Schiff revine asupra acestei controverse 
într-un material publicat în revista „Science et avenir“, analizând ceea 
ce el numeşte un caz exemplar de cenzură ştiinţifică. 

Asemenea lui Sherlock Holmes, Michel Schiff, cercetător în 

istoria ştiinţelor şi tehnicilor din cadrul CNRS („Centre Na- 
tional de Recherches Scientifiques“), a efectuat o anchetă privind 
experienţele lui Jacques Benveniste referitoare la „memoria apei“. Nu 
atât pentru a proba veridicitatea acestei memorii ascunse, cât pentru a 
demonstra mecanismul cenzurii ştiinţifice împotriva „faptelor 
deranjante“. 

Trebuie spus că această enigmă are valenţele ei. Erezia se găseşte 
în paradoxul diluţiilor succesive: un volum mic de apă este bănuit că 
ar acţiona asupra unei celule vii, atunci când, în principiu, el nu mai 
conține decât o singură moleculă de produs activ. 

După efectuarea acestor experienţe, la care a participat el însuşi, 
Michel Schiff profită de această ocazie pentru a propune o analiză a 
mecanismului cenzurii, urmată de o critică psiho-sociologică 
a dogmatismului ştiinţific. Propunerea a fost adresată în special 
Institutului de Cercetări Marine (INSERM), dar şi unor comitete de 
experți care nu au respins eventualele răspunsuri, ci întrebările 
însele. Autorul cheamă în ajutor câteva din întâmplările celebre de 
cenzură cum este cea a tezei lui Otto Loewi, privind natura chimică a 
transmisiei sinaptice, căreia i-au trebuit 25 de ani ca să se impună. 

Un anumit număr de obstacole în calea noutății sunt astfel analizate, 
cum ar fi teama de a pierde monopolul cunoaşterii raționale, 
rigiditatea mentală sau prejudecățile. EI citează în faţa tribunalului 
postulatele neverificabile („Dacă este adevărat, voi şti“ - ca şi cum 
statutul de specialist ar da o iscălitură în alb infailibilităţii), conceptul 
„raport de expert“ pe care-l descrie ca o procedură rituală pentru 
a exorciza pericolul sau chiar mitul probei ultime, capcană în 
care ar fi căzut Jacques Benveniste. 

Pentru a ieşi din acest hăţiş de idei, autorul propune o altă logică 
decât cea binară a adevărului şi falsului, potrivit căreia am putea 
accepta ca anumite rezultate de cercetare să nu fie nici 
adevărate, nici false, dar care să aibă un statut intermediar, 
cel al unei cercetări în şantier. 

O teoremă a lui Charles Fort ilustrează foarte bine această problemă: 

„Dacă întâlniți informaţii situându-se în afara domeniului 
pe care vi l-aţi fixat, fie nu le vedeţi chiar deloc, ori le veţi 
discredita de o manieră plauzibilă - atunci vă puteţi apleca 
asupra ideilor voastre preconcepute şi veți ajunge la un rezultat 
neaşteptat“. 

Pentru profesorul Jacques Benveniste, lipsa explicațiilor a făcut ca 
descoperirea sa să stârnească interesul cercetărilor; ele invită la o 
reevaluare a cunoaşterii şi la o punere în cauză a certitudinilor. 

Intr-o recenzie asupra unei lucrări ce abordează tema „comunicării 
didactice“, dr. Sever Cristian Oana, în revista „Orizonturi Medicale“ 
din 17 ianuarie 2003, preciza: 

Mi se pare foarte firesc ca, din şase ani de facultate şi trei de 
secundariat, să rețin, în medie, un profesor pe an, care a fost „mare“. 
La fel de firesc merită calificativul de „mare“ doar un profesor, bun 
comunicator şi cu stil didactic. 

Cunosc legiuni de doctori, tobă de carte sau meseriaşi desăvârşiți, 
care sunt comunicatori execrabili. Fie sunt introvertiți, fie lipsiţi de 
talent, fie orgolioşi, ei comunică prost şi cu studenții, şi cu pacienții. 
Gradele didactice se acordă la număr de publicaţii, fără nici o legătură 

cu didactica... 

Din păcate, un curs universitar sau postuniversitar de medicină 
arată cam aşa: o sală întunecată, pe al cărei perete se succed imagini de 
gratice şi tabele şi o voce monotonă care mormăie aceleaşi date pe 
care le vezi pe perete. Când se aprinde lumina, este clar că expunerea 
a luat sfârşit... 

Nici vorbă să te înveţe cineva să-ţi formeze o atitudine medicală, 
nici vorbă să te convingă şi să te entuziasmeze pentru vreo idee nouă! 

Dr. med. loan Ladea, autorul percutantului „Holocaust provocat de 
medicina alopată“, arăta, privitor la acelaşi delicat subiect: 

Bolnavii sunt victimele stereotipurilor medicale: „Ai cutare boală, 
trebuie să iei (chiar dacă boala nu reprezintă pericol epidemiologic, 
trebuie) cutare medicament, după cum scrie «la carte»: 3 pe zi şi câte 
2 la 6 ore!“. 

Astfel, nu vei putea fi (ca medic) nici condamnat de oficialități, eşti 
scutit de suspiciunea de originalitate; ai făcut ce a trebuit, ce 
se face! 

In activitatea medicală trebuie găsit un loc corespunzător moralei, 
care nu poate fi considerată ca o platoşă restrictivă, ci ca o forță activantă 
în cursa spre nivelul indicat de mitul carităţii.... In orice carte veche de 
acupunctură (chineză), introducerea cuprinde cam jumătate din 
condiţiile etice pe care trebuie să le îndeplinească practicantul. 

Cunoaşterea formulei triptotanului, a şanţurilor peroneului, 
identificarea microscopică a corpusculilor lui Babeş-Nesri, nu sporeşte 
competenţa terapeutică a acupunctorului şcolii în China. 

Doctorul Dragoş Marinescu, fugit şi el din epicentrul alopat al contro- 
lului medicamentului, a mărturisit: „Am fost întâmpinat la intrarea 
în Facultatea de Medicină cu cadavre, şi obligat să le disec. Ce 
căutam eu în ele? Omul? Nu, omul nu trebuie căutat în trup, ci 
trupul în Om. “ 

„Trist este că, dacă începutul (pregătirii la medicină) se face 
cu disecţie, sfârşitul evaluativ este autopsia. Şi între ele, 
cortizon, antibiotice, operații  mutilante,  transplanturi 
nereuşite şi multe, multe altele...“ (74) 


Comentarii pentru răspunsul la acest „De ce?“ — le lăsăm pe seama 
celor pricepuți. 
Noi vom lăsa doar Tăcerea să cuvânteze... 


* 


* k 


Răspunsul la întrebările următoare („Cum“ şi „În ce fel“ ?), privind 
remedierea situaţiei — îl putem regăsi, pentru început, cel puţin teoretic, 
în acele recomandări internaţionale privind atitudinea etică, de adoptat 
în orice situaţie a contextului medical. 

Deja, până în prezent s-au construit câteva asemenea documente 
(declaraţii, recomandări, jurăminte etc.), ce oferă o orientare Simplă şi 
Naturală, către Calea şi atitudinea de urmat. 

Cele mai eficiente şi mai puternice dintre acestea, aflate în evidentă 
rezonanţă cu propria noastră structură conceptuală, par a fi trei dintre 
acestea: celebrul „Jurământ al lui Hipocrate“, „Jurământul de la Geneva“ 
şi „Codul internaţional de etică medicală“. 

Pentru că, deja contactul cu „Jurământul lui Hipocrate“ a fost realizat 
de către orice medic la absolvirea facultăţii (cel puţin teoretic şi for- 
mal), inclusiv la începutul acestei lucrări, iar „Jurământul de la Geneva“ 
îl putem regăsi la locul de încheiere al lucrării, în continuare vom cita 
întregul „Cod internaţional de etică medicală“. 

In spiritul „Jurământului de la Geneva“, Asociaţia Medicală 
Mondială (AMM) a formulat „Codul internaţional de etică 
medicală“, care a fost aprobat de a treia Adunare a AMM, reunită la 
Londra în 1960. „Codului internaţional de etică medicală“ i s-au adus 
amendamente în 1968, la a 22-a Adunare, reunită la Sidney, şi la a 35-a 
Adunare a AMM, Veneţia - 1983. 

lată conţinutul integral al acestuia: 

Indatoririle generale ale medicilor 

Medicul va trebui să adopte întotdeauna o atitudine profesională 
exemplară. 

Medicul nu va trebui, niciodată, să lase ca profitul să-i influenţeze 
judecata profesională liberă şi independentă, care va fi folosită doar 
pentru beneficiul maxim al pacientului său. 

Medicul va trebui ca, indiferent de condiţiile în care îşi exercită 
profesia, să se consacre, în afara oricărei dependențe tehnice şi mo- 
rale, prestării îngrijirilor de calitate, cu compasiune şi respect pentru 
demnitatea umană. 

Medicul va trebui să fie cinstit faţă de pacienții şi colegii săi şi va 
denunța cu fermitate medicii lipsiți de caracter sau competenţă, ori 
care au recurs la fraudă sau la înşelăciune. 

Următoarele practici sunt contrare eticii: 

a. Publicitatea făcută de medici pentru ei înşişi, în cazul în care 
nu este autorizată de legea ţării respective şi de Codul de etică al 
Asociaţiei medicale naţionale. 

b. Depunerile de bani ori acceptarea unui onorariu sau a vreunui 
avantaj în scopul de a furniza un client unui contrate, a prescrie o reţetă 
ce va fi onorată de un anumit farmacist sau pentru a achiziţiona 
aparatură medicală. 

Medicul va trebui să respecte drepturile pacienţilor, colegilor şi 
ale altor categorii profesionale din domeniul sănătății şi va apăra 
confidenţele pacientului său. 

Medicul va trebui să acţioneze numai în interesul pacientului 
său când îi acordă îngrijiri a căror consecinţă ar putea fi alterarea 
condiţiei fizice sau mentale a acestuia din urmă. 

Medicul va trebui să dovedească multă prudenţă când va divulga, 
pe căi neprofesionale, descoperiri sau tehnici noi. 

Medicul nu va trebui să certifice decât ceea ce a verificat per- 
sonal. 

Indatoririle medicilor față de bolnavi 

Medicul va trebui să aibă, întotdeauna, în suflet, grija menţinerii 
vieții umane. 

Medicul va trebui să dovedească întreaga loialitate faţă de pacienții 
săi, punându-le la dispoziție cunoştinţele sale profesionale. Când un 
examen medical sau un tratament îi depăşesc capacitățile, medicul va 
trebui să apeleze la un coleg care dispune de competențele necesare. 

Medicul va păstra secretul absolut asupra a tot ceea ce ştie 
despre pacientul său, chiar şi după moartea acestuia. 

Medicul va trebui să considere îngrijirile de urgenţă ca o 
îndatorire umanitară, sau să se asigure că alții, care doresc să aducă 
aceste îngrijiri, sunt capabili să le acorde. 

ndatoririle medicilor faţă de colegii lor 

Medicul va trebui să trateze pe confrații săi aşa cum ar dori să 
fie el însuşi tratat de către ei. 

Medicul nu va trebui să atragă pacienţii confraţilor săi. 

Medicul va trebui să respecte principiile cuprinse în „Jurământul 
de la Geneva“ aprobat de Asociaţia Medicală Mondială. (91) 

Ca de obicei, lăsăm comentariile pe seama fiecăruia, pentru că, 
într-adevăr, numai conştiinţa fiecăruia poate aprecia cel mai bine 
valoarea celor expuse în acest Cod. 

Poate că este momentul ca fiecare medic să poată decide Calea de 
urmat: cea a prezentului (dacă este mulțumit, sau poate obosit ...) sau 
alternativa Prezentului Continuu, oricum ar fi aceasta! 

Drumul unui nou mod de abordare a vieţii nu este deloc uşor, într- 
adevăr. Efortul, cel puţin la început, este impresionant, pentru a depăşi 
inerția centripetă a rotației în cercul închis şi strâmt al propriilor 
obişnuinţe - catalogate, ca şi toţi ceilalți, drept „viaţă“. 

Or, între „supravieţuire“ şi „Vieţuire“ este o diferenţă fundamentală, 
bazată pe cu totul alt fundament - un fundament al Vieţii, Sincerităţii, 
Onestităţii, Demnităţii, Responsabilităţii, Integrităţii, alături de multe alte 
„bijuterii“ ale Spiritului... 

Toate aceste „minuni“ se regăsesc concentrate în cele două celebre 
„jurăminte“, cel hipocratic şi cel de la Geneva. De fapt, ultimul este 
exprimarea modernă a celui hipocratic (o exprimare „rafinată“ şi 
„distilată“ în „laboratorul mental“ şi natural al Sufletului). 

Acum apare o interesantă întrebare: la rândul său, Jurământul 
hipocratic, oare de unde îşi trage seva şi originea ? Pentru că răspunsul 
a fost deja prefigurat la concluziile capitolului 2 al lucrării, acum se 
cere o confirmare şi o întărire a acelor eterice imagini. 

Pentru aceasta, vom cita din studiul unui cunoscut cercetător al istoriei 
şi protoistoriei acestei zone româneşti, preotul Dumitru Bălaşa. Intr-o 
lucrare de referință a acestuia pentru domeniul protoistoric abordat, 
„Istoria Daco-României sau Țara Soarelui“, acest adevărat „Patriarh al 
Daco-României“, oferă şi date legate de subiectul nostru de interes: 

După îndelungate căutări, concluzia noastră, în urmă cu 25 de ani 
(pentru anul 2003), este că Şcoala zalmoxiană este anterioară lui 
Pitagora cu cel puţin 1.000 de ani, înainte de Moise sau poate chiar 
contemporană cu Zaratustra şi cu Moise. 

Documentar, izvoarele literare dau prioritate milenară Școlii 
zalmoxiene. Strabon scrie că „practica pitagoreică de a se abţine 
de la carne a rămas la ei (la greci) ca o poruncă dată de 
Zalmoxis (geţilor)“ (Fontes I, 231). 

lată ce scrie şi Clement Alexandrinul în Stromate (Bucureşti, 1982): 
„Barbarii n-au fost numai descoperitorii filozofiei, ci şi descoperitorii 
tehnicii, ştiinţei şi artei.“ 

In judeţul Tulcea, comuna Enisala, se află Cetatea lui Eracle - ruinele 
unei fortificații bizantine. In zidurile ei, Grigore Tocilescu a găsit o poartă 
cu o frumoasă inscripţie grecească, compusă în versuri doriene. Este 
epitaful unui medic născut la Tomis. Monumentul se află azi în Muzeul 
de Antichităţi din Bucureşti şi inscripția a fost publicată în revista vieneză 
„Arheologische - Epigraph“, Mitheilungen VI, 1882; MDG III, 1900, pag. 

316: Medicii greci îşi completau studiile în Dacia dunăreană... 

Platon ne spune despre vestitul Socrate că a învățat medicina 
şi „un descântec... în oaste, de la un medic trac, unul din 
ucenicii lui Zalmoxis despre care se zice că îi face pe oameni 
nemuritori“ şi că „medicii greci sunt inferiori medicilor 
zalmoxieni“ („România. Documente străine despre români“, ediția a 
II-a, Bucureşti, 1992, pag. 13; vezi şi Fontes). 

„„.Și o precizare: numele de Zalmoxa a fost purtat de mai mulți 
preoți şi regi daci. Acesta este motivul pentru care Hellanicos şi, după 
el, Herodot, încurcă datele biografice ale lui Zalmoxis. Este probabil ca 
un Zalmoxis să fi fost robit de greci şi să fi devenit „sclavul lui Pitagora“. 
Dar nu acesta a fost marele legislator care a primit Belaginele 
de la regina Hestia. 

Am spus cândva că în Şcoala zalmoxiană se învăţa şi 
MEDICINA şi că medicii zalmoxieni erau superiori medicilor 
greci. A scris această constatare Platon şi au spus-o Socrate şi alții. 

Un fapt care nu a fost sesizat de cercetători este şi acela că 
jurământul profesional pe care-l depun în prezent medicii 
din toată lumea, cunoscut sub numele de Jurământul lui 
Hipocrate, este de fapt Jurământul pe care îl depuneau medicii 
din Şcoala zalmoxiană, desigur amplificat. 

Normele de comportare ale medicilor daci erau cuprinse în codul 
„Belaginelor“ („Legile Frumoase“), care au fost redactate în prima formă 
de către regina Hestia. Ele se desprind din relatarea filozofului Platon 
(437-347), care prezintă dialogul dintre Socrate şi Carmide-medicul: 

„Eu (Socrate) am învăţat această incantaţie acolo, în oaste, de la un 
medic trac, unul din ucenicii lui Zalmoxis, despre care se zice că îi face 
pe oameni nemuritori. Şi mă povăţuia foarte stăruitor să nu mă las (ca 
medic) înduplecat de nimeni — oricât de bogat, dintr-un neam ales sau 
oricât de frumos ar fi - să fac altfel. Deci, eu, pentru că i-am jurat şi sunt 
nevoit să-i dau ascultare (ca medic), îi voi da în adevăr ascultare“ (Fontes 
I, 101-102). 

Din scurtul citat se vede clar că este vorba de jurământul 
profesional al medicilor din Şcoala zalmoxiană. Amplificat, acest 
jurământ se depune şi azi, la începutul carierei, de către medicii din 
întreaga lume, sub forma jurământului lui Hipocrate. 

Această concluzie a fost însuşită şi de marele academician Ştefan 
Milcu, la un Simpozion de Istorie a Farmaciei şi Medicinei, de la Craiova, 
de după 1990. 

Legat de această problemă, menţionăm intervenţia marelui tracolog 
prof. dr. Constantin Drăgan, la al XV-lea Congres mondial de ştiinţe 
istorice ținut la Bucureşti în perioada 15-17 august 1980: 

„Cultura şi civilizaţia dacă au ajuns la un foarte înalt nivel de 
dezvoltare (...). Tracii cultivau astronomia, matematica, medicina. 
Platon îi consideră pe medicii traci superiori medicilor greci. “ 

După concluziile celor mai de seamă biografi, Hipocrat a trăit 
„aproximativ între anii 461-377 î.Hr.“, deci la un secol după 
Pitagora, Platon şi Socrate, de care am amintit mai sus. De fapt, 
Platon a fost disipolul lui Socrate. Dacă aş stau lucrurile, atunci 
jurământul depus de Socrate către medicul trac, „unul din 
ucenicii lui Zalmoxis“, era un jurământ geto-dac, zalmoxian. 
De jurământul lui Hipocrat, nici Platon şi nici Socrate nu amintesc. Ba 

chiar trag nişte concluzii, cum că „medicii greci nu se pricep la cele 
mai multe boli“ (Fontes I, 101-102). 

Nu cunoaştem formula jurământului zalmoxian (poate că Timpul 
va rezolva şi această problemă!...), dar, comparând cele spuse de Socrate 
cu textul jurământului lui Hipocrate aflat în uz şi astăzi, tragem 
următoarea concluzie: Cultul lui Zalmoxis ca mare legislator şi rege, se 
întindea pe întregul teritoriu geto-dac. 

Grecii au făcut din unul din mulții regi cu numele de Zalmoxis un 
sclav al lui Pitagora. Totuşi, Herodot scria: „Mie mi se pare că 
Zalmoxis a trăit cu mult înainte de Pitagora. “ 

Acelaşi lucru îl precizase şi Helanicus: „Dar mie mi se pare că 
Zalmoxis a trăi cu mult înaintea lui Pitagora“ (Fontes I, 21). 

Oricum, jurământul lui Hipocrate din Cos nu este altceva 
decât jurământul medicilor daci, zalmoxieni, la care Hipocrat 
(el însuşi un daco-trac) şi urmaşii lui au adăugat numele zeilor 
Apolon, Asclepios, Higia şi Panaceea. (93) 


Istoria deja ne oferă surprize, iar acestea nu sunt decât al început - 
promisiunea este chiar mult mai fascinantă decât ceea ce se ştie şi se 
permite a se şti... 

lată - ca o incredibilă imagine a curcubeului „înflorit“ pe Cerul 
seninătăţii noastre - un arc de cerc între celebrele „Beleagine“ („Legile 
Frumoase“, sau legile naturale ale Naturii, cele atât de des invocate de 
noi în această lucrare), trecând prin jurământul zalmoxian al medicilor 
daci, apoi prin jurământul lui Hipocrate, pentru ca, în prezent să ajungă 
până la concentratul şi cu adevărat Simplul şi Naturalul „Jurământ de 
la Geneva“ al Asciaţiei Medicale Mondiale! 

Ştim unde am ajuns, dar nu ştim încotro mergem, către ce formă 
de „Jurământ“ ne îndreptăm - şi mai simplu, şi mai distilat în Laboratorul 
Spiritului ? Oricum va fi, acesta aşteaptă să fie scos la lumină, întru 
Lumina lubirii simple şi sincere pentru semenii aflați în suferinţă! 

Aceasta, cu atât mai mult cu cât nici celălalt capăt al arcului de 
cerc nu se cunoaşte, căci şi „Beleaginele“ au rădăcinile lor, sursa 
provenită de la altă sursă - şi aşa mai departe, până la regăsirea Sursei 
ce ne oferă orice ReSursă, cu adevărat ReGenerabilă. 

Credinţa noastră este că, încă o dată, „a sosit momentul“ pentru a 
redescoperi Sursa şi Resursele informaționale, pentru regăsirea 
originilor - inclusiv a „beleaginelor“, deci, şi a jurământului zalmoxian, 
apoi hipocratic, apoi al celui de la Geneva, iar apoi, ce va urma ? 

Răspunsul deja aparţine Prezentului, doar prezența noastră să se 
manifeste! De aceea, mesajul este de „trezire“ şi de „bună-dimineaţa“, 
pentru cei proaspeţi şi dornic de a porni la drumul urcuşului. 

Pentru voi (adică NOI), Mesajul a ajuns Acum şi Aici! 

Rămâne doar Colaborarea, prin comunicare holistică - 
HoloComunicare. 

Restul este CuVântarea în Tăcerea de „dincolo de cuvinte“, de „zidul“ 
şi de „timpul lui Planck“... 

Aceste vorbe aparente au un „rost“ anume. Chiar dacă nu sunt 
prea bine percepute, chiar dacă sugerează celebra imagine cu „bătutul 
câmpilor“ - nu-i nici o problemă. 

Cu răbdare şi inteligenţă a sufletului, câmpii bătuţi vor dezvălui 
munții înțelegerii profunde - chiar când peisajul pare a fi mai în ceață 

ca oricând! 

De aceea, răbdare şi curaj, căci înțelepciunea Şarpelui şi blândeţea 
şi aspiraţia către înalt a Porumbelului, aşteaptă să fie redescoperite şi, 
mai ales, FOLOSITE - căci, iar şi iar, A sosit Timpul Acela! 

De aceea, revenind la subiectul nostru, nu jurământul lui Hipocrate, 
cel de la Geneva sau de altundeva este esenţial, sau originea acestuia, 
ci esenţa acestora. 

Această Esenţă purificată este „aroma“ unui mesaj - nu umanist, 
nici măcar uman - ci unul TransPersonal, sau, precum sugeram în 
finalul capitolului 2, chiar TransHumant. 

Incă odată, iată care este rostul şi sensul adevăratei transhumanţe! 

Este exact ceea ce propunea şi acest „Jurământ“ originar, readus 
destul de bine la parametrii originari, prin acest Simplu „Jurământ de 
la Geneva“. 


Şi totuşi, există şi răspunsuri concrete la întrebarea cât se poate de 
concretă: „In ce fel“ ? 

Cum anume putem reabilita sistemul medical actual, altfel decât 
începând de la rădăcinile sale, adică din zona Universităţii de Medicină 
şi Farmacie (din nu contează ce oraş sau ţară) ?! 

Există mai multe nivele de intervenţie, dar, ca întotdeauna, orice 
drum, oricât de lung, începe cu primul pas! 

Chiar acest pas este făcut şi descris de către una din cele mai indi- 
cate persoane, respectiv chiar un Rector al acestei fundamentale instituții 
de educaţie şi formare a „stâlpului“ sistemului medical - MEDICUL (un 
Medic dăruit vieții, pentru Viaţă, eliberat de atribute de genul alopat, 
homeopat, naturist etc.). 

Astfel, un articol din cotidianul „România Liberă“, din 12 august 
1997, intitulat „Pledoarie pentru umanismul medicilor“, având supratitlul 
„Medicina trebuie să redevină ştiinţă şi conştiinţă“, autor este chiar 
Rectorul (din acea perioadă) a Universităţii de Medicină şi 
Farmacie din Cluj, prof. univ. dr. Oliviu Pascu. 

„Pledoaria pentru Viaţă“ a acestui Rector, dar mai ales Medic penru 
Viaţă, rezonează direct şi profund cu pledoaria noastră de pe întreg 
parcursul lucrării, a cărei imagine este inclusă şi pe coperta din spatele 
acesteia. 

De aceea considerăm că articolul său, dincolo de forma 
momentului, aduce Esenţa Timpului, prin această rostire: 

Pe parcursul a şase ani de studii, absolvenţii facultăţilor de medicină 
promovează zeci de examene dificile, trec prin laboratoare şi clinici, 
prin cabinete stomatologice şi farmacii, zeci de profesori şi asistenți 
veghează la buna pregătire, i-au învăţat şi i-au evaluat, i-au ajutat să 
acumuleze un volum impresionant de cunoştinţe. După toate acestea, 
ar trebui să avem siguranța deplină că vor fi medici şi tarmacişti de 
foarte bună calitate şi toarte apreciați. 

Din nefericire, momentul în care păşesc în profesie nu este favorabil. 
Reforma în sănătate se află abia la începuturile sale (remarcă pentru 
anul 1997). Dar ceea ce ne întristează mai mult este percepția medicului 
şi farmacistului în societate, imaginea sa în mintea oamenilor, care este 
la un nivel foarte scăzut. Campania de presă care a relevat în ultimele 
luni cu obstinaţie aspectele negative şi acţiunile poliţiei, au deteriorat 
mult prestigiul medicului şi al profesiei medicale. 

În urma unor acțiuni exagerate sau răuvoitoare există faptele, 
comportamentul reprobabil al unor colegi de-ai noştri. Condiţionarea 
actului medical, refuzul ajutorului în situaţii critice, abandonarea 
pacientului, acceptul unor condiţii inumane, arată că răul există în 
interiorul profesiei noastre, că suntem principalii vinovați de imaginea 
deplorabilă a medicului şi a profesiei medicale. 

Enumerarea elementelor negative arată că imaginea rea nu s-a 
datorat nivelului de cunoştinţe scăzut al medicilor în cauză, ci modului 
lor de comportament. Ceea ce a contat a fost atitudinea incorectă, lipsa 
de umanism. Pentru omul în suferinţă, pentru societate în general, 
contează mai mult dacă sunt înțelegători, dacă există disponibilitate şi 
compasiune, blândeţe şi integritate decât cantitatea de cunoştinţe. 

Pacientul este convins că numai medicul îl poate înţelege şi ajuta, 
îi acordă toată încrederea sa, iar când comuniunea nu se produce, el 
este profund dezamăgit. De aceea, medicina este considerată o artă: 
„arta de a vindeca bolile“, cum spunea Bernard Shaw. Latura 
umanistă a medicinei este extrem de importantă, iar acum ea este în 
suferință. 

Cine este de vină? Ce rol are Universitatea de Medicină şi Farmacie 
şi cum a contribuit ea la formarea studenţilor în spirit umanist ? Este 
responsabilă universitatea pentru lipsa de educaţie culturală a 
absolvenţilor săi, poate ea suplini lacunele cu care studenții vin pe 
băncile amliteatrelor ? Lipsa educaţiei religioase, profundă şi 
îndelungată, şi educaţia artistică precară din perioada 
comunistă au contribuit mult. Direcţionarea timpurie către medicină 
cu dedicarea ultimilor ani de liceu exclusiv pentru pregătirea dificilului 
examen de admitere, a generat lacune în formarea armonioasă a 
viitorilor studenți. 

In universităţile tradiționale, ca a noastră, comportamentul, 
atitudinea s-au învăţat de la maeştri, acele personalități complexe, medici 
erudiți, perfect educați, care impuneau nu numai prin cunoştinţele 
medicale impresionante, dar şi prin modul de a vorbi, prin gesturi, 
ținută, expresia privirii, eleganţă. Profesorul Fodor spunea despre 
maestru: „De calitățile etice ale acestuia depinde dezvoltarea 
şcolii în folosul colectivităţii“, iar maestrul dă tot ce are, 
„ştiinţă, îndemânare, suflet“. 

Şcoala medicală clujeană nu a dus lipsă de maeștri, de modele vii, 
care au direcționat generații de studenţi către adevărata medicină: 
Haţieganu, Goia, Fodor, Bologa, Papilian, Bilaşcu, Goina. Prin exemplul 
lor, s-au imprimat absolventului de Cluj seriozitatea, calitatea actului 
medical, dar mai ales umanismul. 

Și afirmaţia „Medicina este ştiinţă şi conştiinţă“ era un 
crez pentru (luliu) Haţieganu şi pentru generaţia sa. 

Ce s-a întâmplat după ei ? S-a mai transmis în acelaşi mod mesajul 
umanist ? Generaţia care a urmat a fost crescută în respectul acestor 
idealuri. Dar epoca comunistă i-a obligat la compromisuri de tot felul! 
Invăţaseră că importantă este valoarea, munca, umanismul, dar trebuiau 
să promoveze dosarul şi nepotismul, relaţiile de tot felul. Știau că în 
fața medicului trebuie să primeze suferinţa pacientului, dar trebuiau să 
diferenţieze tipul medicaţiei sau al investigaţiei diagnostice după alte 
criterii decât cele medicale, iar vârstnicii erau socotiți o categorie aparte, 
cu asistenţă limitată. 

A rezultat o existenţă ciudată a unor oameni care ştiau cum 
trebuie să fie şi care erau obligaţi să s e poarte altfel. S-a produs 
fractura între vorbe şi fapte, între afirmaţii şi activitate. Acum, 
cel mai nimerit era să se afirme: „Medicina AR TREBUI să fie ştiinţă şi 
conștiință“, pentru că de fapt, nu mai era aşa decât întâmplător şi rar. 

În acest climat s-a format generaţia următoare de dascăli, unii dintre 
ei actualii profesori. Chiar dacă au cunoscut ca studenți mari 
personalități ale şcolii clujene ca Goia, Fodor, Bologa, ei au trăit alături 
de cei care afirmau una şi făceau cu totul altceva. Rezultatul a 
fost că nu au mai pus nici un preț pe marile principii privitoare 
la umanismul şi noblețea medicinei, aceste concepte fiind 
considerate simple lozinci, iar afirmarea lor, pură demagogie, 
fără nici o relevanţă practică. Pentru mulți dintre ei, medicina „a 
fost cândva ştiinţă şi conştiinţă“. Pentru ei a contat constatarea 
eficienței compromisului, utilizarea interesului imediat, 
valoarea banului şi a relaţiilor de tot felul. Aceste ultime generații 
sunt responsabile de educaţia actualilor medici, din care fac parte şi 
cei cu comportament neadecvat. Astfel se explică de ce au fost posibile 
actele reprobabile care au răzbătut în mass-media. Și ele nu sunt din 
nefericire izolate, doar de gravitate mai redusă sau necunoscută. Există 
o criză a medicinei din multe puncte de vedere, dar în spe- 
cial din punctul de vedere al formării umaniste, al comporta- 
mentului medicului. 

Şi Universitatea de Medicină are partea ei de vină. Dacă 
numărul maeştrilor adevăraţi, al modelelor vii este redus, ea trebuia să 
compenseze într-un fel aceste lacune. În Occident s-au înfii iințat la 
medicină catedre de literatură, care prin analize de text şi prin 
lectură să compenseze formarea medicului. In Statele Unite, Societatea 
de Medicină Internă a decis evaluarea şi a calităților umaniste 
ale tinerilor medici: integritatea, respectul, compasiunea. 

Şi la noi au existat în trecut forme de educaţie umanistă: cursuri 
de istoria artei, audiții muzicale, expoziţii de pictură, orches- 
tra medicilor. Personal cred că va trebui să facem din nou ceva 
în acest domeniu. Universitatea nu poate rămâne pasivă în 
fața unor deficienţe reale. 

(Viitoarea, pentru acel moment, lege a asigurărilor de sănătate) va 
însemna o altă relaţie între medic şi bolnav. Medicul, ca şi 
farmacistul, va trebui să aibă un comportament care să in- 
spire încredere, să dovedească disponibilitate şi bună-credinţă. 
Latura umanistă nu va putea fi ignorată, ci dimpotrivă, va constitui 
principalul mijloc de convingere şi de atragere. Studenţii vor trebui să 
înveţe nişte reguli noi sau uitate, iar universitatea să fie în stare să-i 
ajute, căci altfel deficienţele educaţionale şi de comportament vor deveni 
un handicap cu repercusiuni multiple... 

Prin eforturi conjugate ale familiei, şcolii şi universității, educația 
tinerilor studenţi în medicină trebuie să crească astfel încât 
latura umanistă să fie din nou revigorată, „Medicina TREBUIE 
SĂ REDEVINĂ ştiinţă şi conştiinţă“. 


Sublinierea cu litere mari a ultimei afirmații, aparţine autorului, 
chiar rectorul UMF Cluj! 

lată o suprapunere până la identificare cu principiul fundamental 
enunțat de noi, inclusiv pe coperta acestei lucrări... 

Cu adevărat, nu suntem singuri în demersul nostru, nu este nimic 
nou în această acţiune „promoţională“. 

Precum înțeleptul, ne reamintim că, într-adevăr, nu-i „nimic nou sub 
Soare“ - poate doar Raza, care îmbrățişează aparentul vechi în noul ambalaj 
- Ambalajul de Lumină în promoţia Cosmică a Prezentului Continuu... 


Nu putem încheia imaginea acestui subiect, de redescoperire a 
valorilor adevăratei etici medicale, dar şi a soluțiilor concrete de 
reabilitare a acesteia, fără să reamintim de aceeaşi „minune“ accesibilă, 
numită Alimentaţia Naturală. 

Atât de accesibilă şi la îndemână este, încât nu mai este sesizată, ci 
chiar călcată în picioare... 

Dar, precum sămânţa ierbii din pământul intens bătătorit, doar o 
Clipă îi este suficientă pentru a izbucni spre Lumină, trasă de aceeaşi 
Rază de Soare. 

Sau, dacă vreţi, este izbucul ce se apropie, iarăşi, de suprafaţa 
muntelui. Se aude tot mai puternic (Il auziţi?), şi, nu se ştie exact când 
va izbucni... 

De aceea, haideţi „să fim pe fază“ (Faza frecvenţei Razei de Lumină)! 


Un scurt extras din esenţialul „Jurământ de la Geneva“ arată în 
felul următor: 

Imi iau angajamentul solemn să îmi consacru viaţa în serviciul 
umanității. 

Colegii mei vor fi surorile şi fraţii mei. 

Voi păstra respect absolut vieţii, de la începutul ei, chiar 
sub ameninţare şi nu îmi voi folosi cunoştinţele medicale împotriva 
legilor umanității. 

Fac acest legământ în mod solemn, liber şi sub semnul onoarei. 

Voi exercita PROFESIUNEA mea (ARTA mea) cu 
CONŞTIINŢĂ şi demnitate. (91) 


Să ne reamintim de deja celebra imagine promovată de către fostul 
Rector Haţieganu, de actualul Rector Pascu (de la UMF Cluj), dar şi de 
imaginea de pe coperta lucrării noastre: _ E 

„Medicina (pentru Viață) este ŞTIINŢĂ (profesiune), ARTĂ 
şi CONŞTIINŢA“. 

Iar acum, la final, să comparăm cu imaginea finală a „Jurământului 
de la Geneva“... 


lată că şi noi am descoperit acest lucru abia acum, când am asociat 
cele două imagini! 

„Nimic nou sub Soare“, dar şi „nimic întâmplător“... 

lată cum, Acum şi Aici, se închide un cerc, pentru a se deschide un 
altul şi, odată cu acesta, poate chiar o Sferă, chiar un Soare - o Masă a 
Tăcerii susținută de o Coloană a Infinitului de Lumină... 


Poezie ? Visuri utopice ? 
Poate! 
Dar dacă Nu ? 


Curaj, Coloana este rezistentă, iar Masa este deja pusă: 
Ospăţul Cosmic poate începe! 

10.3.3 DIMENSIUNEA TRANSPERSONALĂ 
A NOII CULTURI A ETICII SOCIALE 


Acest Subiect - ultimul din această Parte Teoretică a lucrării - este 
atât de complex şi „infinit“, încât am putea vorbi despre Acesta lucrări 
întregi. 

De aceea, vom fi cât mai concişi posibil, tocmai pentru a nu ne 
„întinde“ acolo unde nu există nici spaţiu, şi nici timp ... 

lată, abordăm „imposibilul“: să demonstrăm că, pornind inclusiv 
de la dimensiunea ştiinţei, omul poate percepe şi chiar descoperi, prin 
aceste instrumente fizice, Acel Inefabil prezent în orice clipă şi orice 
particulă din Univers, dincolo de zona umanului - Dimensiunea 
Transpersonală, Divină! 

Sunt multiple perspective de abordare a acestei întreprinderi 
„imposibile“. Pentru a ajunge, însă, la abordarea strict ştiinţifică, în 
limbajul specific acesteia, considerăm necesară o scurtă acordare la 
dimensiunea sociologică a reprezentării comunicării totale, numită de 
noi Holocomunicare. 

Astfel, în cadrul Disertaţiei (de absolvire a „Facultăţii de Comunicare 
şi Relaţii Publice“ Bucureşti), intitulată „Dezvoltarea Echipei printr-o 
Nouă Cultură a Comunicării într-un sistem organic“, printre alte imagini 
conturate, au fost propuse şi anumite precizări referitoare la 
HoloComunicare. 

Din această perspectivă, prof. Ilie Sârbu, în lucrarea sa, „Filozofia 
comunicării“, expune din principiile de bază ale comunicării - studiate 
şi sintetizate de către acei specialişti ai comunicării, care au constituit 
ceea ce se numeşte „Şcoala de la Palo Alto“ (deci, o abordare 
ştiinţifică): 

Precursor al noului model al comunicării e recunoscut Gre- 
gory Bateson, antropolog şi ecologist englez, format inițial ca 
biolog, celebru prin lucrările lui de zoologie. Lucrarea sa, „Spre o 
ecologie a spiritului“, pornind de la studiile anterioare din diverse 
domenii, cum ar fi cele ale lui Whitehead, Russel, Wittgenstein, Carnap 
şi Whorf, a încercat să introducă o perspectivă „organicistă“ asupra 
comunicării. Aflat „în căutarea permanentă a metaforelor“, cum 
îl caracterizează un exeget, Bateson opune metafora „maşinii“ 
(care ar fi adecvată ca metaforă fondatoare pentru modelul matematic) 
metaforei „organismului“, mai adecvată în a exprima natura 
sistemului informațional-comunicativ. 

Organic, comunicarea se constituie „în spirală“ (iată cum, 
până şi în „dimensiunea“ comunicării apare geometria spiralei!); ea 
e în întregime prezentă în fiecare moment sau variație a 
acestei mişcări. Este o creştere ne-liniară, o permanentă auto- 
producere, auto-poiesis, cu o finalitate imanentă. Noi comunicăm 
direct cu întreaga noastră fiinţă, cu „corpul“ întreg şi cu 
Natura întreagă în ambele dimensiuni ale prezenţei şi ale 
devenirii. (94) 

Din ultima imagine a citatului anterior se desprinde ideea comuncării 
directe cu „întreaga noastră ființă“, cu „corpul întreg“ şi cu „Natura 
întreagă“... 

Această „Natură întreagă“, considerăm că reprezintă - în propria 
noastră structurare a arhetipurilor conceptuale - imaginea exteriorizată 
a însăşi Dimensiunii Absolute, aflată în manifestare plenară. 

De aceea, comunicarea cu întreaga Natură implică, în mod firesc şi 
natural, comunicarea cu dimensiunea Absolută - o holistică şi totală 
comunicare, deci o HoloComunicare! 


Ideea de holocomunicare poate părea prea puţin credibilă, din 
perspectiva abordării materiale a vieţii. Este greu de perceput relaţiile 
de comunicare reală şi profundă, stabilite între structurile şi entitățile 
supra-tridimensionale... 

Pentru aceasta este util, într-adevăr, studiul acestor dimensiuni, încă 
parțial accesibile sau inaccesibile ființei umane, trăitoare exclusiv prin 
cele trei dimensiuni şi cele cinci simţuri. 

Existenţa sau inexistenţa acestui „Ceva“ - de necuprins cu limitările 
minţii personalității omeneşti - a preocupat din totdeauna mentalul şi 
sufletul omului. Insă, cele mai intense şi „ştiinţifice“ abordări „pro şi 
contra“, dar şi filozofico-religioase, sunt apanajul ultimelor secole, ex- 
act cele mai frământate din istoria omului... 

lată o scurtă „mostră“, a evoluţiei percepţiei gândirii umane, 
referitoare la acest Subiect al subiectelor: 

După cum observa Adrian-Paul Iliescu, istoria gândirii moderne 
este istoria eliminării treptate a transcendentului din universul cunoscut 
de om. 

Renaşterea a produs o inversare definitivă a ierarhiei dintre 
realitatea transcendentă şi realitatea accesibilă, în favoarea celei de-a 
doua. Fizica galileo-newtoniană a echivalat cu eliminarea explicită a 
transcendentului din sfera preocupărilor ştiinţifice.(...) Fosta „filozofie 
naturală“ devine Fizică. 

in două secole, noul tip de explicație devine ideal de 
raționalitate cognitivă. Absența transcendentului nu mai este 
considerată o deficiență sau semn de degradare spirituală, ci un merit. 
Mai târziu, când Napoleon Bonaparte îl va întreba pe Laplace 
de ce în „Mecanica cerească“ nu există nici o referire la 
Dumnezeu, acesta îi va răspunde: „Sire, nu am nevoie de 
această ipoteză!“. 

Aceste cuvinte sunt expresia lingvistică a noii paradigme 
care devenise dominantă în cunoaşterea naturii. 

Cât despre cunoaşterea societăţii, ea s-a instalat mai greu, abia odată 
cu realismul istoric al lui Karl Marx. Istoria nu mai este considerată o 
manifestare a Ideii (ca la Hegel), ci, dimpotrivă, ideile sunt considerate 
manifestări istorice, devenind ele însele obiect de cunoaştere. 

Spiritul nu mai este o realitate transcendentă a vieţii sociale, ci un 
parametru al acesteia: conştiinţă a existenței (Marx). 

Până în secolul nostru, entitățile lingvistice au rămas într-o poziţie 
secundară, fără să aibă un statut autonom. In vechea paradigmă, 
limbajul continua să fie un efect, iar cauza să fie „gândirea “. 

Depăşirea acestei paradigme, pe care istoria culturală a 
secolului al XX-lea o va fixa sub numele de „cotitură 
lingvistică“, a început la nivelul cunoaşterii ştiinţifice, propagându-se 
ulterior în toate domeniile vieţii spirituale. 

Nu putem să nu sesizăm, să nu conceptualizăm, să nu înţelegem şi 

să nu explicăm faptul că, în secolul pe care l-am încheiat, a avut loc o 
mare schimbare de paradigmă. (95) 


Această „mare schimbare de paradigmă“, produsă în cursul 
secolului al XX-lea, privind abordarea „realităţii transcendente“, 
este pe cale să se repete în prezentul noului val adus de „Era 
Vărsătorului“ - numai că, de data aceasta, acest proces se desfăşoară, 
în prezent, exact invers. 

„Noua cultură a comunicării“ nu pare a fi deloc „nouă“: încă de 
acum câteva zeci de ani, iniţiatorii „Şcolii de la Palo Alto“, membri ai 
„Colegiului invizibil“, vorbeau de conceptul de „Noua comunicare“, 
(re)lansat de unul dintre membrii colegiului, Yves Winkin. 

In acelaşi mod, şi această nouă schimbare de „paradigmă a 
transcendentului“ — în fapt, mai direct, de o nouă reîntoarcere la Credinţă 
(Cunoaştere aplicată în practică, nu neapărat credinţă religioasă) - nu 
pare a fi o caracteristică doar a ultimilor ani... 

Acest proces, văzut de noi a fi continuu, apare ca ceva practic nou, 
doar pentru că a devenit vizibil în ultimul timp. Această paradigmă a 
credinţei în Divinitate a existat la foarte mulți oameni, chiar şi în zona 
fostă comunistă, în perioada manifestării acestuia. 

Punctul nostru de vedere este că Acum a sosit momentul Eliberării, 
inclusiv de aceste imagini simpliste - adică eliberarea de extreme: nici 
promovarea unei paradigme a materialismului şi ateismului, dar nici 
una habotnică, istorică, a unei imagini a Divinităţii ce nu mai satisface 
nici pe copii de şcoala generală (sau chiar grădiniţă...). 

Acum a sosit vremea pentru închegarea şi structurarea unei imagini 
holistice, holografice, dar şi (con ştiinţifice, a ceea ce înseamnă această 
realitate fundamentală - o Realitate pe care se bazează orice, fiind Sursă 
a Vieţii, Universului, Puterii, Con-Ştiinţei, deci, inclusiv a Ştiinţei. 

Prin integrarea, în dimensiunea corespunzătoare (Absolută) a 
acestei Totale Realităţi, atunci, imaginea noastră despre lume şi Univers 
capătă contururi tot mai precise şi mai aproape de Realitate - aceea a 
Absolutului, dincolo de realităţile fragmentare ale efemeridei 
momentului... 


Dar, cum precizam la începutul Subiectului, cel mai eficient este să 
trecem la elementele practice de argumentatie, fără prea multe vorbe şi 
comentarii... 

Astfel că, respectând întocmai acest tip de abordare, vom prezenta 
în continuare, un scurt citat din Revista „Magazin“, care, în numărul 
din 25 septembrie 1997, oferă un articol intitulat „Există o AXĂ a 
Universului?!...“: 

Doi astrofizicieni americani, John Ralston şi Borge Nodland, au 
relatat deosebita lor descoperire: comparând măsurătorile efectuate 
asupra radiațiilor emise de 160 de radiogalaxii îndepărtate, ei au relevat, 
pe bază de calcule, existența unui efect de distorsiune sistematică a 
radiaţiei lor, fapt de natură să dovedească existența unei reacții 
privilegiate în Cosmos. Adică, a unui „sens“, a unei „axe de 
orientare absolută“ în Univers! Văzută de pe Terra, această axă 
s-ar îndrepta spre constelația Acvilei. 

Toate radiațiile electromagnetice care vin din Cosmos pe Pământ, 
au o anumită „polarizare plană“, după cum o numesc fizicienii (în plan 

vertical, orizontal etc.). Ele nu şi-o schimbă, dacă nu întâlnesc în calea 
lor un câmp magnetic. 

Ei bine, Ralston şi Nodland afirmă că, în absenţa chiar a oricăror 
perturbații, planul de polarizare a undelor se roteşte, chiar dacă este 
infimă! Concluzia: spaţiul însuşi este răsucit ca o spirală! 

Măsurând unghiul de rotaţie al polarizării undelor emise de cele 
160 de radiogalaxii, ei au ajuns la o concluzie şi mai interesantă: rotația 
polarizării este cu atât mai semnificativă, cu cât direcţia în care se află 
radiogalaxia - în raport cu Pământul - este mai aproape de o direcţie 
fixă, ceea ce îngăduie să se afirme existenţa unei „axe a 
Universului“... 

lată cum, de la bun început, avem o imagine globală a măreției şi 
Unităţii (cel puţin) la nivelul structurii geometrice a Universului (adică 
a „Unicului Sens“ = „Uni-Vers“). 

In felul acesta, imaginea de cea mai mare formă structurată cunos- 
cută - a întregului Univers - începe să capete consistenţă şi confirmare 
strict ştiinţifică!... 

Mai departe, este util să remarcăm cum, această perfectă structură 
organizată macrocosmic, are la bază o perfectă structurare 
microcosmică a Legilor universale, exprimate prin principalele Forțe 
manifestate la nivel fizic. lar, cel mai relevant aspect al acestor valori, îl 
oferă tocmai realitatea şi puterea exprimată prin Constantele 
universale. 

Pentru a înţelege mai bine ce anume reprezintă aceste constante - 
dincolo de imaginea unor aride valori matematice, învăţate mecanic la 
şcoală - în continuare vom cita dintr-un articol de presă, ca recenzie la 
cartea „Doar şase numere“, a unui profesor şi astrofizician de la 
Universitatea Cambridge, Martin J. Rees. 

Astfel, în Cotidianul „Ziua“, din 24 decembrie 2002, în articolul „Cele 
şase numere ale Universului“, apar următoarele date, preluate din cartea 
profesorului M. Rees: 

Pe lângă alți matematicieni şi fizicieni, un profesor şi 
astrofizician de la Universitatea Cambridge a emis o teorie 
zguduitoare, care explică matematic atât formarea Universului, cât şi 
existenţa lui Dumnezeu. Martin Rees susține că Universul, în forma 
actuală este rezultatul unei „combinaţii“ de doar şase numere. 
Acestea, foarte diferite, din domenii aparent fără nici o 
legătură, stau la baza Universului. Acelaşi autor menţionează că 
dacă unul dintre aceste numere ar fi fost schimbat, sau 
valoarea acestuia ar fi fost mai mică sau mai mare, totul ar fi 
diferit, sau, mai mult decât atât, crearea Universului ar fi fost 
imposibilă. 

Dacă perfecțiunea ordinii acestor numere a luat naştere şi astfel a 
evoluat Universul, rezultă, că Cineva, în perfecțiunea sa, a 
„calculat şi a aşezat“ aceste cifre în aşa fel încât totul să fie 
posibil. Specialiştii susțin că dacă aceste numere ar fi fost altele, sau ar 
fi avuto altă valoare, nu ar fi fost posibilă naşterea unui alt fel de Univers, 
ci totul ar fi fost haos, lipsit de viaţă şi de inteligenţă. 

Deci, matematic, această combinaţie este unică şi ideală, 
este „singurul răspuns corect“ care a putut permite crearea 
Universului. Mai mult decât atât, astrofizicienii estimează că este 
absolut imposibil ca această combinaţie de numere să se fi 

produs de la sine, întâmplător şi astfel, din nou, se conturează 
ideea de Dumnezeu, de Creator al perfecțiunii. 

In cartea sa, intitulată concis „Doar şase numere“, Martin J. Rees 
explică detaliat semnificaţia a şase constante: N, Epsilon, Omega, 
Lambda, Q şi D, şi felul cum acestea au dat formă structurii Universului. 
EI porneşte de la ideea lui Albert Einstein, care s-a întrebat cum ar fi 
fost dacă Universul în care trăim ar fi fost „altfel“, ar fi avut un alt 
aspect şi o altă structură şi ar fi fost guvernat de alte legi. 

Martin Rees îşi explică teoria conform căreia la baza Universului 
stau şase numere diferite, din domenii diferite: „Două dintre ele au 
legătură cu forţele de bază, alte două fixează mărimea şi totalul 
«texturii» Universului şi determină dacă acesta va continua la 
infinit, iar ultimele două determină proprietăţile spațiului 
însuşi“. 

De exemplu, „N“ este 10% (adică zece urmat de 36 de zerouri). 
Rees explică: „Acest număr măsoară puterea forțelor electrice care ţine 
atomii împreună, divizată de forța gravitaţiei. Dacă N ar fi avut fie şi un 
zero în minus, nu ar fi putut exista decât un Univers efemer, de scurtă 
durată, iar nici o ființă nu ar fi putut exista de dimensiuni mai mari 
decât insectele, şi nu ar fi existat timp pentru evoluţia biologică“. 

Un alt număr, „Epsilon“, a cărui valoare este 0,007, defineşte 
alcătuirea atomilor de pe Pământ şi valoarea acestuia controlează 
puterea Soarelui. Dacă Epsilon ar fi avut valoarea de 0,006 sau 0,008, 
noi nu am fi putut exista. 

Omega, „numărul cosmic“, măsoară cantitatea diverselor materiale 
din Univers. 

Lambda controlează expansiunea Universului. Sămânţa tuturor 
structurilor cosmice - stele, galaxii etc., sunt toate imprimate în Big- 
bang. 

Structura Universului nostru depinde de un singur număr Q, care 
reprezintă rata a două energii fundamentale, cu valoare de 1 / 100.000. 
Dacă Q ar fi fost mai mic, Universul ar fi fost inert şi fără structură. 
Dacă Q ar fi fost mai mare, ar fi luat naştere un loc violent, în care nu ar 
fi supravieţuit nici o stea şi nici un sistem solar, şi în care ar fi predominat 
numai imense găuri negre. 

Și, în sfârşit, cel de-al şaselea număr, crucial, este D care este 3, 
cunoscut de secole. Şi care acum este văzut din altă perspectivă. Este 
numărul dimensiunilor spaţiale din lumea noastră. Dacă D ar fi fost 2 
sau 4, viaţa n-ar fi putut exista. Timpul este totuşi cea de-a patra 
dimensiune, dar este complet diferit de celelalte trei: ne putem „deplasa“ 
doar către viitor, niciodată înapoi, în trecut. In zona găurilor negre, 
spațiul este atât de dilatat, încât timpul poate sta pe loc“. 

In concluzie, Martin Rees susţine că ar putea exista o legătură între 
cele şase numere, legătură care, pentru moment, nu poate fi prezisă 
sau dedusă. In orice caz, ele reprezintă „rețeta Universului“. 
Cercetătorul se întreabă „dacă este o coincidenţă combinaţia acestor 
numere sau este opera unui Creator?“. El porneşte de la ştiinţele 
exacte, de la cosmologie şi ajunge la filozofia existenței umane, 
la locul pe care îl ocupă umanitatea în Cosmos. Matematica, 
fizica, chimia - sunt toate uneltele oamenilor de ştiinţă, însă puse toate 
la un loc şi visând la scenarii posibile - se poate explica cum a luat 
naştere viaţa. 

La acest punct, cosmologia (care este o ramură a astronomiei, care 
studiază structura şi evoluţia cosmosului şi legile generale care îl conduc) 
se întâlneşte sau au un punct comun: ambele explică de ce suntem aici, 
însă, dacă cosmologia se opreşte la întrebarea „Cum de este această 
creaţie perfectă?“, religia deţine răspunsul, care este Creatorul. 

Concluzia cărții lui Martin Rees este că aceste şase numere pot 
dezvălui mult mai mult despre universul în care trăim şi 
întăreşte speranţa că poate, într-o zi, omenirea va fi capabilă să zărească 
şi să înțeleagă ce a fost la începuturi. Dacă teoria acestuia nu 
convinge, totuşi perfecțiunea Creaţiei rămâne... 

Aceste date de mai sus sunt completate cu alte imagini, la fel de 
relevante, ce țin de acelaşi fascinant şi revelator subiect, al constantelor 
universale. 

Astfel, într-un alt articol de presă, intitulat „Apariţia Vieţii în Univers 
- o ecuație matematică perfectă“, se precizează: 

In cartea „Melodia secretă“, astrofizicianul Trimh Xuan Thuam 
compară „precizia reglajului cosmic cu cea a unui arc care 
reuşeşte să-şi trimită săgeata exact în mijlocul unei ţinte cu 
diametrul de un centimetru, aflată la o distanţă de 15 miliarde 
de ani lumină“. 

Cercetări de la mijlocul anilor '90, conduse de un grup de fizicieni 
de la Institutul de Astrofizică Max-Plank din Miinchen, au 
evidenţiat că o uşoară schimbare a valorii universale a constantei de 
interacţiune nucleară ar fi făcut imposibilă formarea carbonului în 
Univers şi, în consecință, a moleculelor vii. Dacă această constantă ar 
fi crescut cu 10%, întreaga cantitate de hidrogen ar fi fost convertită în 
heliu în timpul nucleosintezei iniţiale. Universul ar fi fost definitiv 
privat de apă (substanţă indispensabilă, după opinia majorității 
biologilor, pentru geneza vieții). 

Alt exemplu de perfecțiune cosmică. Supernovele sunt stele masive 
care explodează la sfârșitul vieţii lor. Datorită acestui cataclism cos- 
mic, ele „însămânțează“ Universul. Intr-adevăr, ele ejectează în spațiul 
interstelar elemente grele, fabricate în sânul lor, din care ia naştere 
materia organică. Ce s-a constatat? Că variațiile constantei nucleare 
slabe, în plus sau în minus, împiedică formarea de supernove. O 
diminuare a valorii constantei atracției universale ar conduce la acelaşi 
rezultat. 

Rezultă că Universul, în starea sa actuală, este consecința unor 
legi fizice exacte, în care nu este permisă nici cea mai mică 
abatere. Această rigurozitate matematică conduce la ideea că există 
o corelație perfectă între legile care guvernează Universul. 

Anumite argumente antropice vizează direct biologia. Fără 
interacțiuni nucleare, nu ar fi existat celule pentru că nu ar fi existat 
nuclee. In absenţa forţei electromagnetice, care guvernează chimia, 
metabolismul celular nu ar fi fost posibil. Alt exemplu: fără mecanica 
cuantică, care răspunde de reacțiile între particulele microscopice, 
hemoglobina ar fi incapabilă să transporte oxigen. 

Apariţia vieţii în Cosmos a necesitat prezența anumitor forțe, 
ca şi o extraordinară corelație a anumitor parametri 
cosmolozici şi fizici din Univers. 

Apariţia noastră în Univers nu este întâmplătoare. O ecuaţie 
matematică perfectă, a cărei soluţie este apariția Vieţii. 

lată cum, până la urmă, nimic nu este întâmplător în acest vast 
Univers, începând cu însăşi apariția şi manifestarea Vieţii. De aceea, 
Factorul de Cauzalitate, ce coordonează această vastă structură 
inteligentă, ordonat structurată şi „neîntâmplătoare“, are exact aceleaşi 
calităţi ca şi propriile sale creații... 

Chiar dacă am luat-o cu Logica de la coadă spre cap, importantă 
este înţelegerea acestui fundamental aspect - al prezenţei, existenţei şi 
manifestării acestei inefabile Prezențe Cosmice, care, iată, începe să se 
dezvăluie, chiar şi oamenilor de ştiinţă! 

Insă argumentaţia ştiinţifică cea mai riguroasă, ne este oferită de 
către un coleg, respectiv Gen. prof. dr. Dumitru Constantin Dulcan, 
Şeful Clinicii de Neurogie a Spitalului Clinic de Urgenţă Militar Central 
„Carol Davila“, Bucureşti“, într-o lucrare de referinţă din fosta perioadă 
comunistă a anilor ‘80. 

„Indrăznind“ să prezinte aspecte şi imagini ce nu cadrau deloc cu 
dogma ateistă oficială a vremii, în lucrarea sa, „Inteligența materiei“, 
autorul prezintă o pleiadă de argumente ştiinţifice, care sugerează şi 
prefigurează existența a acelui „Ceva“, dincolo de „materialul“ şi 
„imediatul“ real - acea Realitate transcendentă, transpersonală, absolută. 

Pentru că autoritatea ştiinţifică a acestui adevărat cercetător al Vieţii 
şi Cauzalităţii - sau a surselor prezentate în lucrarea sa - nu poate fi 
pusă la îndoială, să lăsăm în continuare „vocea ştiinţei” să se exprime. 

În felul acesta, vom putea vedea în ce măsură apelurile noastre de 
până acum, de raportare permanentă şi constantă la dimensiuni mul- 
tiple de manifestare (energetic, psiho-emoţional, mental, conceptual, 
spiritual etc.), pot avea sau nu acoperire în Realitate (dacă este vorba 
de o realitate imediată, efemeră, sau una transcendentă, transpersonală, 
Absolută, a Eternităţii Credinței şi Con-Ştiinţei Christice...): 

In esenţă, există două moduri de cunoaştere: unul rațional sau logic 
și altul intuitiv sau analogic. Unul este considerat a fi analitic, altul 
sintetic; unul este al lumii concrete, celălalt al unei lumi de simboluri; 
unul este al ştiinţei, celălalt al religiei, poeziei, artei, revelaţiei; unul 
concepe o lume fragmentară, unită prin legități de funcţionare, celălalt 
exprimă o lume continuă, interconectată prin structura sa. 

Asemenea altor specii, noi percepem o lume utilă nouă, în acord 
cu concepțiile şi sugestiile noastre. O riglă este dreaptă numai pentru 
că limita denivelărilor iese din registrul nostru de percepție. Noi vedem 
o lume formată din obiecte izolate, fără relaţie între ele, în timp ce alte 
modalități de percepţie ne-o semnalează ca fiind doar „un ocean de 
energie cu o concentrație mai mare de frecvenţe acolo unde 
se află obiectele“. 

Fizica clasică a propus un model mecanicist de univers, în care 
predicția rezultată din cunoaşterea legităţilor de mişcare permitea o 
viziune deterministă şi optimistă, bază a ştiinţelor exacte şi a unei 
filozofii materialiste. La sfârşitul secolului al XIX-lea toate fenomenele 
fizice au fost explicate prin mecanica newtoniană şi ecuaţiile despre 
câmpul electromagnetic ale lui Maxwell. Incepând cu secolul următor 
se acumulează noi fapte de observaţie care nu mai pot fi însă explicate 
prin teoriile fizicii clasice. Descoperirea radioactivităţii impune ştiinţei 
să pătrundă în universul atomic. În locul unei particule invizibile, care 
ar fi trebuit să se mobilizeze cu o forță exprimată prin produsul dintre 
masa şi acceleraţia sa, se descoperă un spațiu „populat“ cu particule şi 

„animat“ de forțe electrice. Mecanica newtoniană nu mai este aici 
valabilă. Se va naşte o alta - mecanica cuantică. Prin Planck, Einstein, 
Bohr, de Broglie, Schrodinger, Pauli, Heisenberg, Dirac şi mulți alți 
ctitori ai fizicii cuantice, ni se înfăţişează un univers ale cărui fenomene 
nu mai răspund criteriilor impuse de ştiinţele exacte. Este un univers 
care frapează în primul rând prin statuarea unui principiu opus celui 
postulat de fizica clasică - principiul incertitudinii - descris de 
Heisenberg. Nu se pot determina în acelaşi moment viteza şi locul 
sau spaţiul şi timpul de mişcare ale unei particule. Astfel, la nivelul 
subatomic dispărea unul dintre principiile de care avea să se 
facă mai târziu mult caz - cel al determinismului - prin care 
s-a combătut în unele ţări religia şi au fost taxate ca neştiițifice 
o serie de fenomene din lumea psihicului. Apar paradoxurile: 
cum se construieşte o lume a certitudinii din una a incertitudinii? 
Simţurile noastre sunt bulversate în faţa noilor concepte de Cauză, Spațiu 
şi Timp, care îşi pierd accepţiunile clasice prin teoriile relativității 
restrânse şi generalizate ale lui Einstein. Aflăm de existenţa unui spațiu 
curb în apropierea unor corpuri cosmice mari, de un Timp care nu 
se mai scurge uniform ci diferit, în funcţie de viteza mişcării. Se 
pătrunde într-o lume în care legităţile n-au decât expresie matematică, 
iar logica de tip aristotelian cu care s-a operat timp de 2000 
de ani îşi încetează funcționalitatea. 

După cum ne spune sugestiv F. Capra, la nivel subatomic ma- 
teria nu mai există cu certitudine, evenimentele nu se petrec 
cu exactitate, ci „au doar teninţa de a se petrece“. 

Găsirea şi descrierea celei mai mici dimensiuni aflată în structura 
materiei, „cărămida“ ultimă, a preocupat încă din antichitate gândirea 
filozofică şi ulterior pe cea ştiinţifică. Astăzi, G. T.Chew, prin teoria „boot- 
strap“, propune renunţarea la ideea existenţei unei „cărămizi fundamen- 
tale“ reprezentată printr-o particulă aflată în mişcare şi înlocuirea 
acesteia cu noțiunea de „câmp“ sau de „simetrie fundamentală“. 
Acelaşi autor este de părere că nu se poate găsi un sistem logic care să 
fie concordant cu tot ceea ce observăm. Trebuie să ne mulțumim doar 
cu aproximații statistice şi cu ipoteze. 

Conform teoriei „boot-trap“, lumea nu mai este formată din entități 
separate, cum era concepută în mod mecanicist de fizica clasică, ci 
acum ne apare ca o țesătură dinamică de evenimente aflate în 
interacțiune, motiv pentru care proprietățile unei părți rezultă din cele 
ale celorlalte, fiecare parte conţinându-le pe toate ca într-o hologramă. 
Lumea este o entitate coerentă în care fiecare parte este conectată cu 
toate celelalte din Univers, motiv pentru care o acţiune exercitată asupra 
uneia se reflectă asupra tuturor. La nivel fundamental există o non- 
separabilitate. 

Karl Pribam foloseşte modelul hologramei pentru înțelegerea 
funcționalității creierului. Conştiinţa universală a omenirii ar fi forma 
supremă a lumii implicate şi ar constitui singura cale de ieşire din criza 
psihologică actuală. In concepția holologică, Conştiinţa cosmică 
ne apare ca un aspect al holomişcării pe care nu o putem vedea din 
afara sa, noi nefiind implicați. Este un punct de vedere întâlnit şi în 
gnoza de la Princeton. 

Când spunem viață, spunem în mod implicit comunicare. 
Este o permanentă circulație a informaţiei - atât în interiorul 

sistemului viu, cât şi în afara sa. Comunică în permanenţă fiecare 
parte componentă a unei celule cu alta, comunică în permanenţă celulele 
unui organism între ele, comunică întreg ansamblul viu cu mediul. 

Putem spune că esenţa vieţii constă în inteligenţa sa, exprimată 
prin capacitatea de a discerne, de a prelucra informaţie. (...) In toate 
procesele biologice nu observăm decât fenomene ce par a fi 
„gândite“, opera unui creator inteligent. 

Asemănător diferenţierilor valabile pentru energie se disting şi 
pentru inteligență mai multe niveluri de organizare în natură. 

Primul nivel îl constituie cel al inteligenţei cristalizate în 
materie. Este inteligenţa de la nivelul atomului, exprimată prin valență, 
prin legitățile sale de organizare şi graţie căreia materia îşi rezolvă 
problemele. Pentru că atomul nu „înţelege“, dar ştie să funcţioneze în 
aşa fel încât să rezolve toate problemele ridicate de existenţa sa. Altfel 
spus, modul său de organizare şi funcţionare reprezintă o inteligență. 
Observaţia este valabilă şi pentru celelalte niveluri de integrare - mol- 
ecule şi macromolecule. 

Al doilea nivel este cel al inteligenței prezente în structurile 
vii. Există o inteligenţă individuală a celulei vii şi o inteligenţă 
integratoare a comunităţilor celulare, în care intervine funcţia de 
comunicare intercelulară necesară pentru împlinirea funcţionalității 
întregului ansamblu. Considerăm acest tip de inteligenţă ca fiind bazală, 
primară. Ea este o inteligenţă neverbalizată. Inteligența de tip uman 
este una verbalizată. 

Dacă Universul este organizat pe sisteme ierarhizate până la cel 
cosmic valabil pentru substanță, energie şi informaţie, atunci trebuie 
să existe o structurare pentru inteligenţă sub forma inteligenţei 
cosmice. Este inteligența integratoare la nivel cosmic, suportul 
legităților de manifestare a Universului, este cauza coerenţei 
şi armoniei acestuia. 

Această inteligență constituie instrumentul de organizare a 
materiei la toate nivelurile sale. Este deci o inteligenţă organizatoare 
şi coordonatoare de Univers. La triada ontologică energie, substanţă, 
informație - noi am adăuga şi pe aceea de inteligență implicată în 
organizarea materiei. Aceasta este ceea ce am numit Inteligența Materiei. 

Din înscrierea unui program inteligent în funcționarea celulelor 
deducem existența unei inteligențe intrinseci la acest nivel. 
Reacţiile biochimice, codul genetic, structurile nervoase şi endocrine, 
sistemul imunitar, schimburile ionice, sunt instrumentele sale de lucru. 
Este inteligenţa care se opune entropiei. 

La interferența individ-lume, va acționa un alt tip de 
inteligenţă, şi anume cea extrinsecă. Situăm acest tip de inteligenţă 
în ceea ce numim câmp informațional universal. In acest câmp ar 
putea fi înscrisă toată informaţia devenirii noastre şi extinzând, a 
întregului Univers. Aici am situa şi modelele informaționale 
morfogenetice ale lumii obiective. La acest sistem ar putea fi cuplate 
toate fiinţele, explicând astfel coordonarea conduitei lor dincolo 
de limbajul articulat sau alte forme de comunicare. 

Am putea asimila acest câmp cu un „creier invizibil“ de 
proporție cosmică. „Ideile“ lui Platon, arhetipurile lui Jung, pe 
care le vedem ca Pattern-uri sau modele informaţionale ale lumii, pot fi 
deci situate în acest creier invizibil. 

Orice inteligenţă are nevoie de un suport energetic pentru 
a se exprima. Pentru ca o informaţie din câmpul informațional exte- 
rior să se materializeze în structura sau funcţionarea unui organism, 
trebuie să existe în mod obligatoriu şi un câmp energetic modulat în 
semnale purtătoare de informaţie. Orice câmp informaţional presupune 
şi un câmp energetic. De aici rezultă forța sa de acțiune concretă 
asupra unui substrat. Nici o informaţie din Univers nu este 
lipsită de un suport material sau energetic. Chiar gândurile, 
ideile noastre sunt reale forțe de acţiune, câmpuri energetice care se 
propagă în spațiu spre alte creiere, emise odată cu simbolurile lor 
semantice. 

Ca o concluzie: la triada ontologică ce defineşte materia adăugăm 
şi noţiunea de inteligență sau, mai exact, „informație inteligentă 
organizatoare şi coordonatoare de univers“. 

Pentru a oferi un răspuns întrebărilor ridicate de existenţa 
unor fenomene care nu-şi pot găsi o explicaţie satisfăcătoare 
prin ştiinţele moderne, motiv pentru care acestea sunt numite 
acauzale, C.G.Jung, împreună cu W. Pauli formulează teoria 
sincronicităţii (1952). Conceptul ne trimite la o lume acauzală - 
„Unus Mundus“ — situată în altă ordine a Realităţii, dincolo de Cauză, 
Spaţiu şi Timp. La acest nivel se situează engramele arhetipurilor 
reflectate în inconştientul colectiv care, spune Pauli, ar putea fi 
conceput ca un „continuum omniprezent“. Psihicul a putea fi perceput 
ca o intensitate fără întinderi şi ca un transformator al energiei din lumea 
arhetipală, eternă, atemporală, aspaţială şi acauzală, în frecvenţe 
perceptibile spaţio-temporal. „Unus-Mundus“ posedă acel „savoir absolu“ 
sau „universal mind“, sursă a conexiunii evenimentelor acauzale cu 
cele cauzale. (96) 


„Gnoza de la Princeton“ este o replică dată de un conclav de 
oameni de ştiinţă (1969) de la Universitatea Princeton, vechii 
Gnoze din secolul I d.Ch. care urmărea găsirea unor soluţii de salvare 
a omului prin cunoaştere. Noua Gnoză de la Princeton şi-a propus 
ca printr-o abordare ştiinţifică să ajungă la înțelegerea „Spiritului Cos- 
mic“ în scopul de a găsi soluţia optimă a unei vieți reuşite (Raymond Ruyer, 
1974). 

Teza fundamentală a Noii Gnoze precizează că lumea este creată 
de Spirit, care este Conştiinţă Cosmică. În această conştiinţă se 
află informația lumii, „matricea“ tuturor lucrurilor. 

Orice conştiinţă presupune inteligenţă şi, ca urmare, întregul Univers 
este inteligent. Toate fiinţele sunt la fel de inteligente pentru că îşi pot rezolva 
propriile lor probleme. O moleculă este la fel de inteligentă la fel ca un 
câine de vânătoare; fiecare “ştie“ exact ceea ce are de făcut. Evident că este 
vorba de prezenţa inteligenţei şi nu de calitatea ei. 

lată ce spunea despre gnoza de la Princeton autoritatea cea mai 
competentă în materie de istorie a religiilor, Mircea Eliade: „Este 
surprinzător să vezi cum cei mai mari matematicieni şi astronomi 
de astăzi, care au crescut într-o societate în întregime 
desacralizată, ajung la nişte concluzii ştiinţifice, chiar filozofice 
foarte apropiate de anumite filozofii religioase. Este surprinzător 
să vezi fizicieni, mai ales astrofizicieni şi specialişti ai fizicii 
teoretice, reconstruind un Univers în care Dumnezeu îşi are 
rolul său... “. 

Există o singură Realitate, care are structuri vizibile şi 
invizibile. Limita între „vizibil“ şi „invizibil“ este dată de 
raportul de frecvenţe ale câmpului de energie. Frecvenţele joase 
aparțin lumii concrete, cele înalte lumii invizibile. Modul 
diferit de a percepe şi a interpreta lumea constituie, alături 
de interesul individual, sursa tuturor neînțelegerilor dintre 
oameni. Cum nu se poate acționa asupra modului de a percepe 
lumea, fiind condiţionat natural, rămâne de influențat doar 
motivarea umană. 

Realitatea invizibilă, nerespectând principiul separabilității şi al 
succesiunii care ne apar în condiționarea sa tridimensională, nu poate 
fi înțeleasă prin logica formală bazată pe principiul terțiului exclus. 
Aici funcţionează o gândire bazată pe concepte intuitive. Este 
aidoma universului subatomic, pentru care compatriotul 
nostru Stephane Lupasco propune o logică ternară sau 
polivalenţă exprimabilă doar matematic. 

Principiul incertitudinii care domneşte în fizica universului 
cuantic nu ne mai permite să emitem verdicte rigide bazate 
pe un determinism care se dovedeşte a nu avea o fundamentare 
ştiinţifică. In intimitatea materiei există o altă rațiune, diferită de cea 
cu care operăm obişnuit. Principiul autoconsistenței materiei din care 
rezultă non-separabilitatea sa - postulat de teoria boot-strap-ului 
şi conceptul reprezentării holografice au consecințe de o 
extraordinară importanţă pentru noi, dacă le extrapolăm la 
social. 

Rezultă din aceste concepte că nimeni nu există doar 
pentru sine, ci este un nod de inter-relații, de interacțiuni cu ceilalți. 
Limitele noastre sunt ca urmare indistincte. Este greu de spus ce ne 
aparține numai nouă şi ce datorăm celorlalți. Aşadar suntem vital 
conectaţi cu alţii, dependenţi de ei şi atitudinea noastră față de ei ar 
trebui să fie în consecință. În această confluență cu lumea, orice 
acţiune exercitată într-un punct se va reflecta automat asupra întregului. 
Nu ne putem, deci, sustrage legilor Universului nici cel puţin atunci 
când gândim în singurătate şi tăcere. Deoarece creierul nostru, corpul 
nostru nu există şi nu funcţionează decât în conexiune cu alte creiere — 
vizibile sau invizibile, ştiute sau neştiute. 

O singură inteligență traversează lumea - de la 
comportamentul particulei subatomice până la cel al creierului 
uman. Diferenţa constă doar în gradul de complexitate şi de 
opțiune, de libertate a deciziei care se manifestă la diverse 
niveluri de reprezentare. O singură Raţiune transpare de „sus“ 
şi până jos: rațiunea legilor cosmice, rațiunea lumii vegetale, rațiunea 
lumii animale, raţiunea umană şi Rațiunea care le pune pe toate acestea 
într-un armonios acord. 

Toate planurile existenţei vizibile şi invizibile se suprapun. 
Orice acţiune în plan mental, verbal, afectiv, organic sau funcţional se 
traduce obligatoriu în termeni de energie, mai exact de câmp energetic 
purtător de informaţie - pentru dimensiunea invizibilă a realității — şi 
în termeni de atomi, reacţii chimice, de structurare fizică - pentru 
dimensiunea concretă a realității. 

Viaţa este o formă de energie consubstanțială Sursei, Absolutului. 
Ca şi aceasta, conține în sine Inteligența care îi conferă caracter 
net negentropic. Aceeaşi inteligenţă invizibilă intervine în 
dezvoltarea organismului, diminuând negentropia şi crescând 

entropia după ce şi-a atins finalitatea. 

Există o Realitate aparentă, accesibilă simţurilor noastre şi o alta 
invizibilă, postulată atât de spiritualitatea antică orientală cât şi de 
ştiinţele moderne. 

Spiritualitatea antică orientală o defineşte ca Realitate esenţială, 
Realitate ultimă, Realitate supremă, Realitate absolută, Tao. Religiile îi 
spun Brahma, Dumnezeu, Spirit Suprem. 

Ştiinţele moderne utilizează noţiunile de Câmp fundamental, Câmp 
unificat, Câmp informațional universal, nivel ortoexistențial. Am comentat 
includerea la acest nivel a conceptelor de Conştiinţă Cosmică, Mind of 
Universe, Savoir Absolu, Inteligență ordonatoare de univers etc. 

Realitatea ultimă, invizibilă este esenţială pentru că este sursa 
realităţii vizibile, aparente. Este deci primordială şi eternă. Din 
lumea nemanifestă se naşte materia, care nu este decât energie venită 
din câmpul fundamental. Prin condensare trece în substanţă, după care 
se întoarce din nou la Sursă. 

Tabloul astrofizic cunoscut pare să sugereze o ierarhizare 
informaţională a Universului. Fiecare nivel de organizare a 
Universului este în acelaşi timp un nivel informațional, 
conţinând ca urmare informaţia planurilor subiacente. Fiecare 
nivel de organizare a Universului subordonează pe cele 
inferioare şi le decide parțial evoluţia. Totalitatea este 
coordonată de planul cel mai înalt. Imaginea metaforică ce se 
desprinde pentru Univers este aceea a piramidei cu o bază largă 
şi un singur vârf sau a cercurilor concentrice. 

La început, ştiinţific vorbind, a fost Ideea sau Informația 
primordială care este conținută în ceea ce a fost numit „Logos“ 
sau „Cuvânt“. Este mai mult decât un simplu cuvânt înțeles în 
accepțiunea curentă. Este un gând, un gând creator. Este 
arhetipul, modelul lumii. Este o ştiinţă, o cunoaştere, o 
conştiinţă, o inteligență - „Inteligența creatoare de Univers". 

Ideea nu este numai informaţie ci şi un câmp de energie capabil de 
acțiune. De unde vine acest „verb divin“? Din „Marele Necunoscut“. 
Putea veni din Neant? Dacă la început ar fi fost doar haos, 
dezordine, fără o forță ordonatoare, ar fi rezultat tot dezordine. 
In spatele fiecărei opere este necesar un arhitect, ne spune fizicianul 
Jean Charon. Putem nega dacă nu ne convine caracterul divin al sursei 
primordiale, dar nu putem nega că este o forță atotputernică şi o 
inteligență. Pentru că numai inteligenţa şi forța pot ordona 
haosul şi „trimite Universul pe cărări necunoscute“, cum spune 
marele nostru poet. 

Dacă privim creaţia omului ca pe un dar al Sursei 
primordiale, atunci în acest altruism trebuie să vedem şi un 
sentiment de iubire. Logosul şi lubirea au fost cei doi factori 
care au condus la creația omului. 

Intregul secret al existenței pare să fie acesta: Universul 
este un ocean de energie dirijat de o Inteligență Cosmică. Orice 
variabilitate prin mişcare a energiei generează o informaţie în funcție 
de anumite legităţi ce par a fi impuse de o Inteligenţă-Sursă a 
tuturor modificărilor din Univers. Orice acţiune, gest, idee, cu 
alte cuvinte orice verb înseamnă o mişcare, o deplasare de energie, 
care poartă în sine o semnificaţie, adică o informaţie. O vom numi 
codificare informaţional-energetică. Această informaţie apare 

într-un câmp fundamental care o înregistrează. Prima lege a 
codificării este dihotomizarea principiului unic în cele două 
elemente contrare. 

Orice acţiune presupunând o variație de câmp fundamen- 
tal rămâne pentru totdeauna înregistrată la acest nivel. In 
consecinţă orice gând sau act lasă o urmă indelebilă în planul structurii 
noastre de câmp. De aici rezultă nevoia de a ne controla în 
ceea ce facem şi gândim. Dimensiunea informațional- 
energetică este stratul primordial al structurii noastre şi 
conține matricea tuturor formelor şi programelor funcţionale, 
inclusiv cel genetic. In planul doi este structura biochimică a 
organismului, iar în planul trei este cea molecular-morfologică 
sau substanţială. 

Neputând explica altfel sursa organizării materiei după 
criteriile foarte riguroase ale unei rațiuni inteligente, trebuie 
să admitem volens-nolens că natura conține în sine această inteligenţă. 

Religiile au numit această Inteligenţă-Sursă primordială: 
Dumnezeu. Şcoala de la Princeton i-a spus „Conştiinţă Cosmică“. 
Noi am denumit-o „INTELIGENȚĂ ORGANIZATOARE ȘI 
COORDONATOARE DE UNIVERS“. (96) 


lată cum, frecventa referire la dimensiunile superioare ale 
Universului uman, nu mai apare a fi, în lumina tuturor datelor oferite 
până acum, doar ca o eventuală infantilă speculație... 

Această holosrafică, holologică şi holistică imagine a Universului, 
se întrepătrunde cu cea a OM-ului, văzut în exact aceleaşi dimensiuni 
corespunzătoare Universului holistic. 

De fapt, această holistică imagine a Universului, ne reaminteşte de 
Realitatea Cosmică a acestuia. 

Adică, în traducere, Cosmosul întreg şi perfect nu este altceva 
decât Ordine şi Organizare, adică Armonie (de la grecescul 
„Cosm-os“= „Organizare, Armonie“, spre deosebire de „cha- 
os“= „dezordine, dizarmonie“). 


Când cuvintele ne şoptesc „marile taine“, printre cuvinte“, cel ce le 
poate auzi şi lua aminte la ele, va putea asculta chiar şi neauzitul. 

Va putea privi „dincolo de cuvinte“ şi va putea asculta 
Glasul Tăcerii, a Cuvântului din Vântul începuturilor... 

Aşezat la Masa Tăcerii, Acum şi Aici, OM-ul se Hrăneşte cu Tăcere. 
Umbra nu mai este umbră, căci Coloana nu mai e un simplu stâlp! 

Acum şi Aici, Coloana este însăşi Lumina din Lumină şi lubirea din 
Iubire, ce luminează Chipul reflectat pe Masă, în Masă, pentru Echipa 
OM-ului Intreg!... 

C. PARTEA EXPERIMENTALĂ 


Practica „Alimentabei 
Naturale“ 
în contextul 
„Medicinei pentru Viaţă“ 

Capitolul 11 


SCURTE REPERE PRACTICE 
ALE ALIMENTAPIEI NATURALE 


11.1 CALITATEA GESTULUI ALIMENTAR - 
CUM, UNDE, CAND NE HRANIM ? 


Nu doar acest subiect sau capitol, dar însăşi această întreagă Parte 
a treia, cea Experimentală, se bazează pe elemente cât mai sintetice şi 
concise, fără prea multe vorbe şi comentarii. Altfel spus - o adevărată 
structură practică, în care FAPTA este mult mai prețuită decât vorba şi 
discuțiile contradictorii (cu tentă mai mult sau mai puţin ştiinţifică). 

Intr-adevăr, calitatea gestului alimentar este fundamentală - văzut 
dintr-o perspectivă holistică, ce implică şi alte dimensiuni ale Universului 
uman, dincolo de cavitatea bucală fizică. 

De aceea, în continuare, vom re-descoperi împreună, cum putem 
să ne hrănim, unde anume se recomandă a se lua masa şi, de asemenea, 
de câte ori şi când se practică acest veritabil „ritual al vieţii“... 


CUM ne hrănim ? 

lată o întrebare, la prima vedere, cât se poate de banală, cu 
răspunsul evident. Căci, oricine este tentat să ofere un prim răspuns 
direct: omul se hrăneşte la masă, cu tacâmuri etc. etc. 

Dincolo de aspectele formale sau chiar informale, aici este vorba 
de atitudinea fundamentală pe care o abordăm nu atât „la masă“, cât 
mai ales „în Timpul Mesei“. 

Deja, studiile medicale au remarcat diferenţe de secreții ale sucurilor 
digestive, în funcţie de starea psihică generală a individului, atât în 
afara perioadelor digestive, cât şi în timpul luării meselor. 

Astfel, o stare agitată şi tensionată în timpul mesei, se va însoţi de o 
secreție mult mai acidă şi mai dezechilibrată a componentelor sucurilor 
diferitelor glande digestive. 

In schimb, o stare armonioasă a gândurilor şi emoţiilor din timpul 
mesei, va determina o „impregnare“ corespunzătoare a alimentelor 
introduse în cavitatea bucală. 

Acest loc al cavităţii bucale, prin secreția salivară a glandelor din 
această zonă, oferă ocazia unei procesări informaţionale a structurilor 
nutriţionale, introduse în organism. 

Or, prin introducerea unor molecule, fie ele şi de tip natural, or- 

ganic, a hranei vii, pe fondul unui stres major, secreția salivară va fi 
puternic afectată şi compromisă, astfel încât, în locul procesului de 
„compatibilizare“ a structurilor alimentare de la nivelul cavităţii bucale, 
se generează chiar o „otrăvire“, a alimentelor iniţial naturale! 

In schimb, în cazul preparatelor denaturate termic sau chimic, 
încărcate de toxine fizice, procesarea acestora în cavitatea bucală va fi 
intens favorizată în sensul armonizării şi compatibilizării acestora, 
pentru cazul unei persoane ce mănâncă fiind foarte atentă la gândurile 
sale, dar mai ales, aflată într-o stare psihică deosebit de armonioasă. 

Deşi pare ciudat la prima vedere, acest lucru poate fi explicat prin 
puterea de ameliorare a acestor alimente toxice, prin atitudinea mentală 
şi psihică puternic pozitivă şi armonioasă din timpul mesei. lar acest 
lucru este puternic potenţat, printr-o preparare a hranei tradiționale, 
denaturată, „cu mare drag“ de către „mama“ sau „bunica“. 

Dacă acest lucru este posibil şi în cazul preparatelor tradiționale, 
încărcate cu toxine, este uşor de înţeles, atunci, valoarea extraordinară 
a unor preparate naturale, organice, pregătite într-un asemenea mediu, 
încărcat cu lubire şi Armonie! 

De aceea, absolutizarea valorii hranei naturale şi totala 
desconsiderare a hranei tradiționale, nu pare a fi un gest util în acest 
context. Cel mai eficient criteriu, până la urmă, cel puţin pentru o anumită 
etapă de evoluţie a gestului culinar, pare a fi reprezentat de atitudinea 
față de mâncare, atât la preparare, cât şi la degustare... 

Dar aceasta nu înseamnă că, exact la sfârşitul lucrării, contestăm 
toată construcţia noastră conceptuală de până acum. In acest caz, este 
vorba de a înţelege importanţa valorii sinergice, referitoare la 
armonizarea calității biofizice şi biochimice ale alimentelor, 
cu valoarea psiho-emoțională, imprimată în biostructura intimă a 
acestora. 

In acest fel, hrana naturală capătă o valoare nu doar mai mare, ci 
mult mai mare - cu o creştere a puterii de intervenţie în mod exponențial. 

Aşa cum se spune deseori că „Omul sfințește locul“, şi în acest caz, 
credem că putem spune, în mod asemănător, că „Omul sfințește masa 
şi alimentele“, în „Altarul“ cavităţii bucale - adică, exact cu 
organul cu care se spune că omul îşi sapă mormântul (dinţii cavității 
bucale). 

lată, în acest caz, prin această celebrare a armoniei şi a unei 
stări psihice liniştite în timpul mesei, omul, îşi sapă cu dinții, 
nu mormântul, ci fundaţia unei noi construcţii, „Noul său 
Templu“ - de data aceasta, mult mai durabil, luminos şi 
armonios. 

lar acesta, este cu atât mai rezistent şi solid la „cutremure“, cu cât 
calitatea alimentelor şi a hranei, este de tip mai natural, din alimente 
organice, vii. 

De aceea, împreună, prin acţiune sinergică, practica acestor valori 
ale dimensiunilor superioare ale Universului uman, cresc considerabil 
cota Alimentaţiei Naturale, imprimându-i o Forţă de nebănuit în simplista 
şi mecanica ingurgitare a unor molecule naturale. 

Astfel că, o adevărată hrană vie, naturală, este cea a produselor 
organice, naturale, vivificate şi cu adevărat nauralizate şi compa- 
tibilizate în cavitatea bucală, prin „slujitorul“ de nădejde al Omului: 
Mentalul. 

ATITUDINEA acestuia determină NOTA DOMINANTĂ! 

Căci, foarte important, este esenţială zona din interiorul omului, 
pe care este focalizată atenţia acestuia: pe cea mai puţin luminoasă sau 
pe partea de Lumină. 

Astfel că, în mod firesc şi chiar în logica fizică (nu doar metafizică), 
acea zonă de focalizare a atenţiei, va reflecta unda corespunzătoare 
(luminoasă sau neluminoasă). 

Altfel spus: exact ceea ce reflectezi / mentalizezi (la masă), 
acel aspect va fi reflectat asupra alimentelor şi a stării tale 
psihice! 

De aceea, există o Masă, numită a Tăcerii, ce reflectă Lumina unei 
Coloane a Infinitului... 

Oare sunt acestea doar abstracte şi teoretice simboluri, sau, totuşi, 
elemente cu un foarte concret corespondent în Universul uman, inclusiv 
în dimensiunea fizică ?!... 


UNDE ne hrănim ? 

Dincolo de acelaşi răspuns al „cunoaşterii cotidiene“ („La 
bucătărie“), această întrebare caută să ofere imaginea cea mai simplă a 
ambientului locului de hrănire. 

Căci, pentru a regăsi armonia şi liniştea interioară cu care „să 
sfințim bucatele în altarul cavităţii bucale“, este cât se poate de necesar 
ca şi mediul înconjurător să fie corespunzător: curat, ordonat, organizat, 
armonios. 

Astfel, este util ca instrumentele specifice bucătăriei, să fie 
aşezate la locul lor, să nu fie „aruncate“ prin diferite colțuri... Este util, 
în acest sens, să se ştie unde sunt puse acestea, pentru ca gospodina 
(sau cel care se hrăneşte) să ştie de unde să le ia. 

Dincolo de elementara curăţenie - prin care se evită orice 
murdărie de tipul firimiturilor, a altor resturi, chiar vegetale, ce lasă o 
imagine dezordonată şi dezagreabilă - este preferabilă crearea unui 
ambient cât mai armonios. 

Astfel, o glastră cu flori sau chiar ghiveci, care să însoțească 
permanent „călătoria“ digestivă a omului, este extrem de utilă. 

Insă, apare a fi deosebit de utilă, mai mult chiar decât florile, o 
muzică liniştită şi liniştitoare (mai ales pentru caracterele colerice şi 
sanguinice). Ritmurile sale, calde şi armonioase, permit o reală 
armonizare a structurilor profunde ale omului. 

In felul acesta, se reglează o secreție digestivă cu adevărat lin 
curgătoare... 

Chiar şi o persoană, iniţial tensionată şi nemulțumită, prin 
acordarea la armonicele unei muzici de meditaţie sau clasică, va putea 
regla secreția şi acțiunea digestivă în mod radical. 

Acest proces de transformare se petrece la fel ca şi cu râul de munte 
(un şuvoi extrem de agitat, cu multiple praguri), care ajunge dintr-o 
dată, într-o vale largă - curgerea devenindu-i lină, calmă şi constantă... 

Deşi pare simplu sau imposibil la prima vedere, se va observa 
că nu-i deloc prea uşor, dar nici foarte greu sau imposibil nu este. 

Important este declanşarea procesului, primul pas să fie realizat cu 
calm şi cu răbdare şi, deja, un alt prim pas este realizat - din lunga 
„călătorie de regăsire a locului ideal“ de a lua Masa! 

CÂND de hrănim ? 

lată un subiect şi mai interesant, din propria noastră perspectivă. 
Căci, dacă este deja arhicunoscut îndemnul celor 3 până la 5 mese 
zilnice, luate de la prima oră a dimineţii, până la apusul soarelui, cu 
„interdicţia“ de „a mai pune ceva în gură“ după aceea - opinia bazată 
pe propria noastră experienţă, spune altceva... 

În primul rând este puternic atacată veritabila „dogmă“ a meselor 
luate după apusul soarelui, dar mai ales seara târziu, precum şi 
„obligaţia“ de a ne hrăni imediat după trezire, dimineaţa la prima oră, 
pentru „obținerea sursei de energie“. 

Experienţa noastră ne povesteşte că, prin practica consecventă şi 
totală a Alimentaţiei Naturale, odată cu scăderea considerabilă a cantității 
acesteia, însoţită de reducerea ponderii produselor de origine animală, 
cu predominenţa vegetalelor - deci, cu toate aceste condiții 
îndeplinite, numărul de mese scade dramatic, tinzând către 
una singură pe zi! 

Acest fenomen, atenționăm insistent, este un efect, şi nu un 
„sport de performanță“, nicidecum un rezultat al unei impuneri / 
solicitări insistente venite de oriunde („haideţi, faceţi numai aşa, 
impuneţi-vă voinţa şi demonstraţi că puteţi“, sau alte „hei-rup“-isme de 
acest fel). 

Acesta este un proces continuu, care se desfăşoară de la Sine (ca 
într-o curgere naturală a unui fluviu către mare), nefiind forţat de nimic, 
nici măcar de programarea mentală. 

Subiectul acestui fenomen (experimentatorul) este şi el „specta- 
tor“, observând şi studiind doar ceea ce se întâmplă. Unica sa datorie 
este să păstreze ritmul şi consecvenţa hranei naturale, să nu oscileze 
cu amestecarea stilurilor culinare. 

În aceste condiţii, autoreglajul din mers îşi va face datoria, 
nebăgat de seamă. De aceea, practic nu se remarcă momentele de 
graniță în care ritmul, numărul şi cantitatea de preparate se va 
modifica - imperceptibil, dar categoric... 

De aceea, noi considerăm că, referitor la timpul şi numărul meselor, 
pentru cei care au trecut deja la hrana naturală - în mod real şi 
consecvent - recomandarea de bază este că nu există nici o 
recomandare!... 

În contextul hranei naturale, tipul exact de alimente şi preparate 
indicate este „precizat“ de către „instinctoterapie“, adică de propriul 
organism. Prin propria sa „Forţă vindecătoare a Naturii“, acesta ştie 
exact de ceea ce are nevoie, mult mai bine decât mintea conştientă a 
părerilor şi deşteptăciunilor fiecăruia. 

Exact la fel se întâmplă şi în cazul subiectului nostru... 

Doar experienţa şi consecvenţa pe Calea aleasă vor da Nota şi vor 
elibera Decizia. 

Restul - sunt comentarii, ale unor reguli depăşite de Vremuri, şi de 
noul mod de abordare a alimentaţiei pentru Viaţă. 

De aceea, în modul logic al bunului simţ, putem considera cu 
încredere că, un nou stil de viaţă, solicită un nou mod de 
abordare a gestului culinar, inclusiv în aceste aspecte abordate 
acum... 

Dacă noi ne permitem să declarăm că ne hrănim doar odată pe zi, 

în general după orele 22.00, cu o mică şi uşoară cantitate de structuri 
vegetale - aceasta o facem pentru a se înțelege că, acest moment Prezent, 
este rezultatul unor acumulări de peste 11 ani (din 1992) de experienţe 
culinare în domeniul natural (pentru a testa cea mai eficientă metodă, 
cel mai bun tip şi timp de acțiune culinară). 

Pe baza acestor experienţe, care, în general au „curs“ şi au „decurs“ 
firesc, am remarcat cum numărul şi momentul mesei (meselor) natu- 
rale s-a(u) reglat de la Sine, în timp - adică, exact atunci când nu ne-am 
mai propus ceva anume, fără să mai forțăm în nici un fel! 

De aceea, poate, ne permitem să realizăm „alimentarea“ corpului 
la o asemenea (într-adevăr) înaintată oră. In acest fel, întreaga zi este 
folosită din plin, cu eficienţă maximă, fără a ne mai încurca în problemele 
digestive curente. 

Trebuie să amintim, totuşi, că acest aspect se poate realiza doar pe 
fondul Alimentaţiei Naturale, după ani şi ani de experienţe şi reduceri 
treptate a materiei alimentare, ajutat de pauze alimentare 
corespunzătoare. 

De aceea, trebuie înțeles că acest fenomen nu a apărut ca un „acci- 
dent miraculos“ - aşa cum, în hrana naturală, nu există nimic miraculos, 
fiind cât se poate de... naturală! 

De asemenea, în aceste condiţii, şi somnul va prezenta cu totul 
alți parametri: între 4 şi 6 ore de somn, sunt mai mult decât suficiente, 
în acest inedit caz. 

Nu mai amintim (considerând a fi deja un truism), de necesitatea 
asocierii şi integrării armonioase a hranei naturale cu „hrana“ 
corespunzătoare de tip informaţional (evitând-o pe cea toxică, de tip 
entropic: ştiri toxice, catastrofice, din mass-media etc.). 

În aceste condiţii, o singură masă „pe noapte“, devine o realitate 
posibilă, pentru ca organismul fizic să se elibereze treptat de dictatura 
materiei alimentare, pentru a-şi regăsi adevărata sa hrană - cea a materiei 
spiritualizate, a structurilor mai subtile. Deocamdată, aceste aspecte nu 
pot fi abordate, până nu se parcurg primele etapele ale hranei naturale. 

Dar, toate la vremea lor. Acum (şi Aici) este chiar momentul şi 
oportunitatea, ca hrana naturală să deschidă calea, cea mai 
accesibilă cu putință, pentru „Eliberarea OM-ului din 
oameni“... 


lată, în acest fel, NOI ne Hrănim: 

- Cum: în Lumină, din Iubire; 

- Unde: la Masa Tăcerii de Aici; 

- Când: în Timpul Prezentului Continuu al lui Acum. 


Acesta este sensul, viziunea (dar nu scopul!). 

Ştim de unde pornim (de la hrana denaturată), intuim către ce 
tindem... 

Între cele două „margini“, există un Univers de experienţă şi practică 
a continuității. 

lar ceea ce rămâne, până la urmă, ca o Urmă inconfundabilă pe 
zăpada vieţii, este doar Experienţa, adică TRAIREA! 

Restul sunt detalii, care, mai devreme sau mai târziu, se vor 
închide în Memoria Timpului Neînceput... 

11.2 NUTRIPIA NATURALĂ 
A OMULUI (RELATIV) SĂNĂTOS 


Paranteza din titlu, csre relativizează sănătatea omului, se referă, 
evident, la acea „sănătate“ a persoanelor ce folosesc hrana tradițională, 
ce permanent sunt încărcaţi cu toxicitatea structurilor denaturate, 
provenite din „cadavrele“ animale şi vegetale (intens discutate pe tot 
parcursul lucrării). 

O asemenea sănătate este deosebit de relativă. De aceea, o doctoriţă, 
într-o lucrare privitoare la hrana naturală, vedea omul societăţii 
actuale, considerat a fi sănătos, ca fiind, în realitate, un pacient 
insuficient investigat!... 

Intr-adevăr, dacă o persoană „sănătoasă tun“ ar fi supusă unor 
investigații minuţioase şi laborioase, atunci s-ar descoperi cu siguranță 
elemente perturbatoare, dezechilibrante şi dizarmonioase - dacă nu la 
nivelul fizic, cel puţin în biostructurile energo-informaţionale. 

Aceasta s-ar realiza cu siguranţă, pe fondul alimentaţiei tradiţionale 
- unde toxicitatea, cel puţin cea fizică, îşi face „datoria“ de a agresa 
permanent, cel puţin ficatul şi rinichii, dacă nu şi alte structuri. 

De aceea, afectarea celulei hepatice este un aspect practic 
generalizat. „Noroc“ cu marea capacitate de regenerare a acesteia, 
asociată cu marea putere de muncă a ficatului, chiar şi la o capacitate 
extrem de redusă (numai când celulele hepatice funcționale scad sub 7 
%, abia atunci funcţia acestuia se blochează...). 

Din toate acestea rezultă că nu prea există oameni perfect sănătoşi, 
cu adevărat armonioşi la toate nivelurile şi dimensiunile, în contextul 
hranei denaturate. 

In schimb, există oameni relativ echilibraţi funcţional, la un nivel 
acceptabil de compensare a dezechilibrului metabolic toxic. Aceştia 
sunt cei „relativ“ sănătoşi, cei cărora le sunt adresate tipurile de alimente 
naturale, din toate categoriile enunțate până acum, pe tot parcursul 
lucrării. 

De aceea, pentru această categorie de oameni, care nu se plâng de 
nici o afecțiune majoră (exceptând micile „boli al sănătăţii“), Alimentaţia 
Naturală este, cu adevărat, un mod de viaţă, o acţiune preventivă pentru 
refacerea adevăratei sănătăţi - dar fără restricţiile, mai mici sau mai 
mari, specifice intervenţiei de tip terapeutic. 

In acest (fericit) caz, în meniul unei asemenea persoane, poate in- 
tra toate categoriile culinare promovate de noi ca făcând parte din 
Universul Alimentaţiei Naturale: de la produsele animale grele (lactate 
de orice fel, din cele naturale, inclusiv unt, caş, brânză telemea, 
smântână, dar şi ouă etc.), vegetale consistente (ciuperci, soia, nuci, 
alune etc.), până la cele mai uşoare. 

Astfel, prin folosirea tuturor acestor produse naturale, în 
combinațiile gustative cele mai diverse, omul relativ sănătos va putea 
deveni şi „mai puţin relativ“ sănătos, adică tot mai sănătos şi armonios 
- cu condiţia potenţării armonizării interioare, cu el însuşi, pentru 
redescoperirea adevăratului OM! 

Acest tip de nutriție nu reprezintă, într-adevăr, cea mai uşoară 
metodă de practicat, pentru omul obişnuit cu abundenta şi consistenta 
hrană denaturată, în condiţiile unei puternice condiționări a gustului. 

Insă, tocmai experienţa noastră, de peste zece ani în acest domeniu, 
a permis realizarea unor preparat ce se apropie spectaculos de gustul 

şi aspectul celor tradiţionale, pentru eliberarea de frustrările create de 
suprimarea preparatelor tradiționale. 

Acest aspect uşurează foarte mult procesul de trecere la acest nou 
şi real stil de nutriție - naturală, a vieții, pentru viață. 

Preparatele naturale oferite ca modele, care vor fi servite în 
viitoarele restaurante naturale, vor oferi acea încredere, printre altele, 
că omul nu este exclus din societate, menţinându-se în angrenajul so- 
cial din care face parte (şi din care simte nevoia să facă parte în 
continuare). 

Numai că, în acest caz, nu mai este vorba de o apartenenţă de 
grup, în masă, în mulțime, ci de o apartenenţă conştientă, la o comunitate 
de idei şi idealuri, ce permite păstrarea propriilor puncte de vedere, 
ale fiecărei ființe umane - deci, a propriei sale identități. 

In acest fel, procesul de individualizare este puternic accelerat 
- inclusiv prin amplificarea procesului de conştientizare, indus prin 
modul de nutriție natural, al Alimentaţiei Naturale! 

De aceea, încă odată precizăm, poate acum în modul cel mai evi- 
dent, că nutriția naturală nu este un proces numai fizic, alimentar, ci, 
prin continuarea şi dezvoltarea acestuia, devine unul fundamental 
metafizic, de spiritualizare a corpului fizic - prin accesarea energiilor 
de Lumină şi Iubire, prin Hrana Vie, a Vieţii şi Iubirii, pentru Viaţă şi 
Factorul de Cauzalitate... 


Cum s-ar spune, „unde dai şi unde crapă“, adică, altfel spus, către 
ce porneşti, şi către ce anume te îndrepți, de fapt ?!... 


11.3 TERAPEUTICA ALIMENTAPIEI 
NATURALE 


Deşi marea majoritate a oamenilor şi chiar a medicilor acceptă o 
componentă clar preventivă a Alimentaţiei Naturale, sunt mult mai puțini 
cei care cred şi acceptă aspectul terapeutic al acestui mod de nutriţie... 

Este de înţeles această atitudine, până la un punct. Inţelegem 
formarea şi „deformarea“ profesională, după zeci de ani de studii şi 
practică în domeniul medicamentelor de sinteză chimică industrială, 
dar este mai dificil de înţeles lipsa de deschidere în faţa noului şi 
ineditului. 

Mai ales, atunci când există clare dovezi practice, ale unei realități 
a redobândirii sănătăţii, şi chiar a revenirii la viaţă, a foştilor pacienți. 

Cum acest lucru ar trebui să stea mai presus de orice interes sau 
formare profesională, solicităm deschidere şi curaj în abordarea 
acestui domeniu „de graniță“, a unui cu totul alt tip de nutriţie, 
decât cel cunoscut - care este, într-adevăr, ca o trecere dintr-o 
dimensiune în alta... 

lar aceasta, în condiţiile în care, la fel de adevărat, mulţi oameni 
şi-ar schimba mai degrabă religia, decât să-şi schimbe stilul 
alimentar! 


Pentru aspectul terapeutic al Alimentaţiei Naturale nu sunt prea multe 
de spus, aici fiind vorba de o colaborare directă între medic şi pacient. 

In acest sens, apare ca utilă şi necesară îmbinarea „instinctoterapiei“ 
pacientului (adică a intuiţiei acestuia), cu cunoaşterea şi practica 

„mediatoare“ a medicului, care, cel puţin teoretic, prin prisma propriei 
cunoaşteri şi experienţe, poate că are acces la o mai clară imagine a 
soluţiei problemei numită boală. 

De aceea, din această „combinaţie“ rezultă soluţii unice, absolut 
individualizate fiecărei persoane, diferită de la caz la caz, de la mo- 
ment la moment. 

lată de ce, noi nu promovăm recomandări generalizate. Detalierile 
„tehnice“, legate de tipul de produse alimentare, preparate şi combinaţii 
posibile recomandate, nu se pot realiza cu adevărat decât la fața locului, 
în cadrul unei consultanțe de specialitate - în care abordarea holistică 
a dimensiunilor Universului uman, nu este doar necesară, ci chiar o 
condiție fundamentală, fără de care Imaginea este incompletă! 

Aceasta este necesară cel puțin în prima etapă, pentru primul con- 
tact - căci, mai departe, urmează ca fiecare să-şi regăsească şi să 
aprofundeze propria soluţie reală şi holistică... 


Nu dorim să se creadă că negăm importanţa lucrărilor ce oferă 
asemenea detalii „tehnice“ (tipuri de alimente pe categorii de boli etc.). 
Acestea sunt utile, şi probabil că şi noi vom aprofunda în alte lucrări 
aceste aspecte. 

Insă, trebuie bine şi clar precizat rolul strict orientativ al acestora, şi 
importanţa faptului de a nu fi luate în sens strict, precum „litera de lege“. 


Cel mai important, însă, este aspectul tipului de abordare a acestei 
terapii prin Alimentaţia Naturală. 

Într-adevăr, foarte mulți înțeleg abordarea noastră, şi la fel de mulți 
chiar cred în acest aspect, ca reprezentând un proces de vindecare. 

Dar, între a fi însăşi vindecarea, şi a canaliza şi a cataliza 
vindecarea - este o cale foarte lungă... 

De aceea, precizăm şi cu această ocazie, exact ca şi în Cuvântul 
introductiv, foarte clar: Alimentaţia Naturală nu vindecă, ci doar 
ajută şi contribuie, uneori spectaculos, la vindecare. 

Ea este un factor favorizant, uneori extrem de puternic, dar nu 
este elementul determinant. 

Acest element determinant, Factor de Cauzalitate, este însăşi Eul 
cel mai înalt al ființei respective - multitudinea dimensiunilor ce compun 
Universul acestuia, care, toate, concură la buna sau proasta funcționare 
a acestui Angrenaj microcosmic real. 

Şi, cum elementul fizic este doar o (mică) componentă, este evi- 
dent că nu doar reglarea acestei dimensiuni va reechilibra 
întregul Angrenaj... 

Pe de altă parte, însă, să nu uităm că roata mică poate răsturna 
Carul Mare, oricât de mare... 


De aceea, la finalul subiectului şi capitolului nostru, este esenţial să 
se înțeleagă importanţa şi locul Alimentaţiei Naturale: un proces 
terapeutic absolut necesar, dar nu suficient. 

Sau, altfel spus, din perspectiva materiei: un proces deloc suficient, 
dar absolut necesar, pentru întregirea şi împlinirea adevăratei Vindecări! 


Restul sunt speculaţii, comentarii, discuţii - adică vorbe, ce acoperă 
Cuvântul şi Tăcerea... 

Acum şi Aici, însă, a sosit momentul de Glăsuire a Tăcerii în Cu-Vântul 
Zidirii unei Noi Alimentaţii, pentru o Nouă Medicină pentru Viaţă... 

Capitolul 12 


CON SECINPELE 
PREVENTIVE 2| TERAPEUTICE 
ALE PRACTICII ALIM EN TAPIEI 

NATURALE 
LA NIVEL SOCIAL è| INDIVIDUAL 


12.1 COMUNITĂbI UMANE 
CE DEMONSTREAZA ROLUL SOCIAL AL 
ALIM EN TAPIEI NATURALE 


Ca şi în capitolul precedent, vom scurta discuțiile de anvergură pe 
marginea subiectului respectiv, pentru a putea fi cât mai precişi, prin 
imagini concise. 

De aceea, în acest capitol vom aborda, pe scurt, aspectele practice 
ale practicii Alimentaţiei Naturale, atât la nivel individual, prin cazuri 
rezolvate prin această metodă terapeutică, cât şi la nivel social, în cadrul 
unor comunități umane, reprezentative pentru ceea ce promovăm noi. 

Astfel, deşi aceste aspecte par absolut noi pentru cunoaşterea 
ştiinţifică, se pare că prezenţa şi existența unor comunități, mai mult 
sau mai puțin numeroase - care să practice un cu totul alt stil de viaţă 
decât cel clasic, occidental - este cunoscut dintotdeauna. 

lar aici nu mă refer la populaţiile total integrate în Natură, cu 
organizare specific tribală (insulele polineziene, aborigenii australieni, 
africanii etc.), ci la populaţii care au cunoscut trecerea „civilizaţiei“ 
moderne, cu toate efectele acesteia, la toate nivelurile. 

De aceea, această prezentare are o importanţă deosebită. Ea oferă 
o imagine comparativă, a ceea ce reprezenta modul de viaţă a cestor 
comunităţi, înaintea contactului cu tehnologia modernă, şi efectele 
acestui contact... 

Şi, pentru că populaţia Hunza din zona Himalayei reprezintă cazul 
special - atât prin puterea exemplului acesteia (credem a fi cel mai 
elocvent), dar şi prin numeroasele studii ştiinţifice medicale, întreprinse 
în decursul timpului - o vom aborda separat, în al doilea subiect. 

Acum, începem scurta noastră prezentare cu o populaţie din zona 
Mexicului, cunoscută sub numele de „indienii otomini“. 

Astfel, în lucrarea „Un nou stil de viaţă. Poftă bună“, a dr. Jorge D. 
Pamplona-Rogers, acesta ne oferă următoarele scurte detalii, referitoare 
la această populaţie: 

Indienii otomini trăiesc pe podişul din centrul Mexicului şi se 
hrănesc pe bază de cereale: turte de porumb, fasole şi diferite 
zarzavaturi. Studiile efectuate în mijlocul acestui popor, şi care au fost 
publicate în „American Journal of Public Health“ (R.K. Anderson, J. 
Calvo, W. Robinson, pag.1126, 1948), arată că aceşti indigeni se bucură 
de o sănătate rar întâlnită. Cazurile de obezitate, hipertensiune arterială 
sau cancer sunt foarte rare sau inexistente. (97) 

Aceeaşi lucrare, din care am citat scurtul pasaj anterior, oferă şi 
alte informații, referitoare, de data aceasta, la şerpaşii nepalezi: 

Şerpaşii, locuitorii înălțimilor abrupte din masivul Himalaya, sunt 
renumiți prin extraordinara lor rezistenţă fizică. Toate expedițiile de 
pe Everest, ca şi pe alți munţi din regiune, au ținut cont să aibă un grup 
de hamali şerpaşi. Tensing Norgay, şerpaşul care a întovărăşit pe 
alpinistul australian Sir Edmund Hilary în prima ascensiune din istoria 
vârfului Everest, spune în cartea sa autobiografică „Tigers of the Snows“ 
(„Tigrii zăpezilor“): „Cartofii sunt principala noastră cultură şi 
constituie baza alimentaţiei şerpaşilor, la fel cum este orezul pentru 
hinduşi şi chinezi. Varietăţile de cartof care cresc în Himalaya se cultivă 
la nivele de altitudini foarte ridicate (4-5.000 de metri ), şi cu ei se asigură 
provizia de alimente în locuri îndepărtate. “ 

„Alte alimente de bază în dieta noastră sunt: orzul (creşte până la 
înălțimi de 4.000 de metri) şi grâul (până la înălțimi de 3.000 de metri). 
De la turmele de oi şi de capre şi de la cirezile de yaci, şerpaşii obțin 
lapte şi brânză cu care completează dieta lor pe bază de 
cartofi şi cereale. Carnea abia dacă se consumă şi şerpaşii care 
urmează budismul în forma lui strictă, sunt vegetarieni în totalitate. “ 
(97) 


În cotidianul „Naţional“ din 22 aprilie 2002, în articolul „Longevitatea 
oamenilor creşte odată cu altitudinea“, apar detalii privitoare la modul 
de alimentaţie a unei populaţii, de asemenea deosebit de longevivă, 
trăitoare pe platoul Anzilor - cea a comunității de indieni americani 
din Villacamba: 

In Anzi, unde la 4.000 de metri temperatura este de 23 de grade tot 
timpul anului, iar umiditatea este de 60 la sută, se găseşte Villacamba, 
un mic ținut care a devenit un fel de model pentru persoanele aflate la 
vârsta a treia. Aici trăiesc şapte „ultracentenari“ dintr-o populaţie de 
1.800 de locuitori. Pe lângă cei care au depăşit deja suta de ani, sunt 
stabiliți în Villacamba foarte mulţi oameni care, deşi au multe primăveri 
în spate, au inima şi vasele sanguine demne de un occidental 
de 40 de ani care ţine regim şi duce o viață liniştită. 

In acest ținut andin, lumea se trezeşte la şapte dimineaţa, se culcă la 
opt seara, nu se agită pentru a-și atinge obiectivele într-un timp cât mai 
scurt şi îşi rezervă câteva momente din zi penrtu meditaţie şi pentru lectură. 
Dar, mai mult decât atât, îşi organizează ziua în patru perioade temporale 
foarte clare: există un moment pentru oboseală, un moment pentru odihnă, 
un moment pentru relaxare şi un moment destinat raporturilor cu ceilalți. 


682 


În afară de altitudine, care este în mod clar un factor binefăcător, s- 
a mai observat că dieta foarte diferită de a noastră a indienilor americani 
din Anzi, ar trebui să ne servească drept model. Locuitorii din 
Villacamba consumă în mod normal cu 60% mai puţine calorii 
decât un european şi au drept componente fundamentale ale dietei 
cerealele şi legumele crescute în mod natural. Aici nu se poate 
vorbi de obezitate, consumul de alcool este ocazional şi nu se fumează. 
Nu există medicamente, ci numai remedii naturale pe bază 
de plante... 


Cea mai amplă prezentare, în afară de cea a populaţiei Hunza, apare 
în informațiile referitoare la populaţia din Okinawa - o altă comunitate, 
inițial închisă, bazată pe alte reguli decât cele cunoscute de societatea 
modernă. 

Astfel, în lucrarea dr. Pamplona-Rogers, deja citată la începutul 
subiectului, oferă scurte detalii şi în privinţa acestei comunități: 

Locuitorii insulei Okinawa au o dietă pe bază de vegetale 
(cereale, fructe şi zarzavaturi). Longevitatea şi fertilitatea lor, la 
fel ca şi lipsa bolilor degenerative, în special cancerul, au atras atenţia 
cercetătorilor. 

In timpul celui de-al doilea război mondial, un grup de medici militari 
a realizat o serie de autopsii a indigenilor din această insulă, morţi în 
bătălie, şi s-au putut convinge că însăşi indivizii cu o vârstă înaintată 
nu aveau tumori, nici semne de ateroscleroză, nici artroze, 
nici alte boli degenerative (PE. Steiner, „Necropsii la cei din Okinawa. 
Observaţii anatomice şi patologice“, „Archives of Pathology“, 42, pag. 
359, 1946). (97) 

Insă, o prezentare mult mai detaliată a acestei comunități insulare, 
ne este oferită în revista „Formula AS“, nr.539, din octombrie 2002. 

Astfel, în acest număr apare un articol, cu titlul „Insula nemuritorilor 
fericiţi“, având următoarele subtitluri: „Locuitorii de pe insula Okinawa 
sunt cei mai longevivi pământeni. O moarte petrecută la 80 de ani este 
considerată un accident, având în vedere că majoritatea localnicilor 
trăiesc peste 100 de ani. O echipă de reporteri francezi a investigat 
recent fenomenul“. 

Dar iată conţinutul interesantului articol: y 

Ce vă spunem nu este o simplă poveste, ci istorie adevărată. In 
secolul III a. Ch., împăratul chinez Qin Shi Huangdi a trimis o misiune 
în Marea Estului pentru a descoperi secretul imortalităţii, de la locuitorii 
insulelor numite pe-atunci „De aur“ şi „De argint“. Din păcate, cronicile 
imperiale nu relatează urmarea acelei expediţii maritime, localizarea 
acelor insule rămânând de mai bine de două milenii obiectul multor 
speculaţii geografice. 

Cu toate acestea, în căsuţa sa pitică din Naha, capitala insulei 
Okinawa, scufundată într-o grădină de bonsai, bătrânul Shosei Moriyama- 
san ştie cu siguranţă că el aparţine acelui popor al „nemuritorilor fericiți “, 
pe care îl căutaseră navigatorii chinezi. 

A doua zi după moartea „prematură“ a fratelui său, în vârstă de 78 
de ani, Shosei Moriyama-san, cu douăzeci de ani mai mare decât 
defunctul, i-a reunit pe toți membrii familiei, până la strănepoți, 
spunându-le cu severitate: 

„lată ce se va alege de voi dacă veţi continua să mâncaţi 

conserve şi hamburgeri. Alimentele (vii) hrănesc viața, ele 
sunt leacul cel mai puternic de pe pământ, cultivaţi-vă fizicul, 
intrați în armonie cu voi. Mobilizaţi-vă, mişcaţi-vă, iubiți munca şi 
duceţi la bun sfârşit ce faceți. In joc se află reputaţia noastră şi cea a 
urmaşilor noştri din regatul Ryukyu.“ 

Ryukyu este vechiul nume al insulelor tropicale Okinawa, devenite 
posesiune japoneză în 1879. O inscripţie cu caractere vechi, chinezeşti, 
gravată pe un clopot din castelul regal şi datând din 1458, atestă 
bunăstarea legendară a acestor insule. In ea se spune: „Ryukyu 
beneficiază de o bogăţie aparte în mările sudului. Această naţiune a 
preluat înțelepciunea strămoşilor al căror cult l-a păstrat. Acesta este 
locul unde pe vremuri au trăit fericiţii «nemuritori». Graţie 
corăbiilor sale, Ryukyu este un pod între naţiuni, abundând astfel în 
produse exotice şi comori.“ 

In ciuda tuturor încercărilor cumplite prin care au trecut, „fericiți 
nemuritori“ au rămas în continuare pe aceste locuri. Şi în clipa de față, 
Okinawa deţine recordul mondial al speranţei de viaţă: 86 de ani 
pentru femei, 78 de ani pentru bărbaţi, arhipelagul având 660 
de centenari (mulţi trecuţi demult peste 100 de ani), la o populație 
de 1,3 milioane. Oare care este secretul lor ? 

Cardiologul şi gerontologul Makoto Suzuki studiază de 27 de ani 
această enigmă. El conduce Centrul de studiu al longevității, instalat 
într-un mic birou al Universităţii din Okinawa, unde se adună zeci de 
centenari. Intre ei, foarte puţini sunt bolnavi: câteva maladii cardiace, 
cancere la în sau la prostată. La Okinawa mamografiile nu sunt 
necesare. 

Contrar sfaturilor date de către doctorii specialişti în diabet, de 
pretutindeni, centenarii de pe insulă consumă o mare cantitate de 
carbohidrați şi foarte puţine proteine. Ei se îmbolnăvesc extrem de rar 
de Alzheimer sau de demenţă senilă. Când se apropie de 90 de ani, 
80% dintre bărbaţi şi 60% dintre femei au creierul perfect 
intact în comparație cu doar 40% în Europa sau America. In 
plus, toți bătrânii conservă un nivel foarte ridicat al hormonilor 
sexuali. 

Conform observaţiilor făcute pe foarte mulți centenari, longevitatea 
locuitorilor insulei nu este de natură genetică. Ea este rezultatul fericit 
al unei alimentaţii sărace în carne şi foarte bogate în legume 
amare, combinate cu exerciţii fizice practicate constant, precum mersul 
pe jos, dansul, grădinăritul, cu o rețea de întrajutorare foarte 
puternică între membrii comunităţii, care practic exclude 
singurătatea. Majoritatea tradițiilor din Okinawa celebrează înaintarea 
în vârstă ca pe o sărbătoare a câştigării înţelepciunii, un motiv de bucurie 
şi nu o dramă a apropierii de moarte. Și, nu în ultimul rând, viața 
spirituală a „nemuritorilor fericiți“ se bazează pe cultul 
strămoşilor. 

(n mod bizar, toate popoarele la care „cultul morţilor“ este puternic, 
au o viziune senină şi optimistă a lumii de dincolo, fapt valabil şi pentru 
zonele româneşti care cultivă această tradiţie, ca de pildă nordul 
Ardealului şi Maramureşului.) 


lată, foarte pe scurt, câteva exemple ale unor comunități ce oferă 
un mod de viaţă, altul decât cel clasic, de tip occidental. 

lar, cel mai important, acesta reprezintă chiar un model viu, real, 
palpabil şi concret - dovedind că toată pledoaria noastră pentru Viaţă 
prin Alimentaţia Naturală, nu reprezintă doar simpliste speculaţii 
şi teorii ciudate, ci chiar o „bucată“ din Realitate... 

Insă, cel mai elegant şi relevant exemplu - de confirmare întocmai 
a acestor repere - ne este oferit de puterea exemplului populaţiei Hunza, 
abordat în subiectul următor. 


12.2 POPULAPIA HUNZA èI MODELUL 
SOCIAL IDEAL DE SANATATE PREVENTIVA 


Dacă exemplele subiectului anterior nu au fost suficient de expresive 
sau relevante, atunci, cu siguranță că prezentarea stilului de viaţă al 
populaţiei Hunza, din podişul Himalayei, va orienta decisiv argumentaţia 
noastră, către repere clare, fără ambiguități. 

De aceea, în continuare vom cita studiul realizat de dr. R. 
McCarrison - şeful cercetării privind nutriția din India, de pe 
vremea ocupaţiei britanice - şi prezentat în excepţionala carte a lui 
Peter Tompkins şi Christopher Bird, „Viaţa secretă a plantelor“. 

Această lucrare oferă şi un studiu foarte interesant, efectuat asupra 
a două populaţii de şobolani: una hrănită conform stilului tradițional, 
tipic occidental, iar cealaltă, exact ca în dieta originară a populaţiei 
Hunza. 

Dar să observăm, nu numai concluziile experimentului amintit, 
dar şi o mică introducere în stilul de viaţă al populaţiei Hunza: 

La începutul secolului al XX-lea, Dr. Robert McCarrison, şeful 
departamentului guvernamental de cercetări asupra nutriţiei din India, 
a întreprins un amplu studiu care a dus la concluzii interesante în 
privinţa legăturii dintre starea de sănătate a populaţiei şi practicile 
alimentare ale acesteia. In special s-a ocupat mult de zona Gilgit, o 
regiune muntoasă şi izolată din Kaşmirul de Nord, unde locuitorii, din 
neamul Hunza, vădeau o vitalitate excepţională. Erau în stare să 
parcurgă fără pauză drumuri lungi de câte două sute de kilometri pe 
trasee accidentate din cei mai sălbatici munţi din lume sau puteau săpa 
copci în gheață înotând de la una la alta pe distanţe apreciabile, pe sub 
calota dură de deasupra lor, iar asta fără țeluri practice, ci numai pentru 
propria lor plăcere. Deşi populaţia aceasta, Hunza, era relativ puţin 
numeroasă şi era înconjurată şi de vecini prădalnici şi cruzi, rareori se 
întâmpla să fie atacată de aceştia, pentru simplul motiv că vecinii îi 
ştiau de frică, fiindcă de multe ori în trecut avuseseră ocazia să se 
convingă de superioritatea acestor oameni. Era însă vizibil un alt fapt, 
inexplicabil: toate populaţiile din acea zonă trăiau în acelaşi 
climat şi în aceleaşi condiții geografice, şi cu toate acestea 
erau decimate de boli, ceea ce-l făcu pe McCarrison să caute motivele 
diferenței în alte direcţii, în primul rând în modurile de alimentație. 

In paralel, McCarrison începu şi experienţe amănunțite pe şobolani, 
care se ştie că sunt atât de lacomi încât mănâncă tot ce mănâncă şi 
omul, şi a alcătuit mai multe loturi pe care le-a supus la diferite regimuri 
alimentare. Nu a fost nevoie de prea mult timp ca să-şi dea seama că 
aceste rozătoare creşteau, se dezvoltau şi aveau o stare de sănătate 

întocmai ca oamenii care foloseau regimul alimentar respectiv. Cât 
despre şobolanii hrăniţi asemeni locuitorilor din neamul Hunza, cu 
cereale, legume şi fructe, la care se adăuga lapte de capră 
crud şi brânzeturi şi unt, numai din lapte de capră, aceştia 
deveniră specimenele cele mai sănătoase din întreg laboratorul lui 
McCarrison. Creşterea lor era foarte rapidă, nu se îmbolnăveau 
niciodată, masculii erau de o virilitate net superioară iar femelele mult 
mai fertile, puii sănătoşi şi gradul de „mortalitate infantilă“ aproape de 
zero. Mai mult decât atât, aceşti şobolani vădeau un caracter de-a 
dreptul plăcut, erau blânzi, afectuoşi şi aveau tot timpul o 
stare de bună dispoziție care făcea să nu existe între ei 
conflicte. 

Cu toată părerea de rău, McCarrison a hotărât să-i sacrifice pe rând 
la atingerea vârstei de 27 de luni, care corespunde vârstei de 55 de 
ani la om, şi să le facă autopsia. La absolut nici un exemplar nu s-au 
constatat disfuncţii ale organelor interne. Spre deosebire de aceşti 
„Şşobolani hunza“, celelalte loturi vădeau deficiențe fizice sau morale 
specifice populațiilor ale căror reguli alimentare le urmaseră, 
îmbolnăvindu-se de aceleaşi boli şi având comportamente asemănătoare, 
caracterizate în special prin țâfnă şi spirit agresiv. Aceştia trebuiau 
supravegheați întruna şi adesea separați ca să nu se omoare între 
ei. La autopsie se constatară bolile specifice, care afectau fără greş 
aceleaşi organe ca la oameni, identic, ovare, sistemul respirator, 
urinar, digestiv, nervos şi cardio-vascular şi aceleaşi afecţiuni de piele, 
păr sau sânge. 

Pe baza acestor observaţii, McCarrison a ținut o conferinţă în faţa 
Asociaţiei medicale din Marea Britanie, explicând contraţilor săi că 
şobolanii supuşi timp de doi ani regimului alimentar specific neamurilor 
celor mai viguroase şi mai puţin civilizate din India nu se îmbolnăviseră 
niciodată şi, la o vârstă apreciabilă, autopsiile relevaseră o stare de 
sănătate excelentă a organelor interne. Concluziile finale ale 
experimentului au fost că sănătatea omului privită ca un ansamblu glo- 
bal depinde, ca şi aceea a şobolanilor, de specificul alimentaţiei. 

Dr. McCarrison mai spune: „Fapt este că admirabila stare a 
aparatului digestiv la aceşti oameni oferă un contrast puternic cu 
afecțiunile intestinale sau dispepsiile atât de frecvente de care auzim 
tot timpul în ţările cele mai civilizate de pe glob.“ (33) 

După această imagine, de familiarizare cu stilul şi consecinţele 
modului de alimentaţie şi de viaţă al hunzaşilor, în continuare, vom 
aprofunda aceste aspecte, prin parcurgerea lucrării „O terapie de bază 
folosită împotriva bolilor civilizaţiei, a cancerului şi a bolilor degen- 
erative“, a dipl. microbiol. Mariana Ghezzo. 

In această lucrare, ce detaliază modul de viaţă şi alimentaţie al 
populaţiei Hunza, autoarea oferă un citat amplu, care aparţine chiar lui 
Sir Mac Carrison. 

Trebuie precizat că acesta, datorită marilor sale merite de 
dietetician, a fost înnobilat de statul englez. De asemenea, ca medic 
englez, acesta a avut ocazia, timp de 7 ani, să studieze acest mic popor, 
de 14.000 de locuitori (pentru acea perioadă). 

Dar să dăm citare fragmentului propus: 

Hunza este un mic stat din nordul extrem al Indiei. Se deosebeşte 
de vecinii săi atât ca aspect fizic, cât şi ca limbă. Un singur lucru pare 


686 


sigur: el trăieşte în valea sa din vremuri străvechi. Valea Hunza este o 
prăpastie adâncă şi largă, ce duce la un lanț muntos înalt, Himalaya, în 
direcţia Est-Vest. Ca urmare a sistemului de irigare propriu, regiunea 
este extraordinar de fertilă şi are o deosebită varietate de fructe şi le- 
gume cultivate de acest mic şi harnic popor. 

Toţi cei care, în călătoriile lor, trec prin această vale, vorbesc despre 
extraordinara sănătate a poporului hunza şi despre aspectul lor 
incomparabil, despre curajul şi buna lor dispoziţie. Trăiesc mult şi sunt 
viguroşi, atât tinerii cât şi bătrânii, sunt foarte perseverenți şi, în gen- 
eral, se bucură de o sănătate permanentă, ieşită din comun. 

In perioada în care am avut de-a face cu acest popor, nu am întâlnit 
niciodată vreun caz de boli ale aparatului digestiv: dispepsie, ulcer 
gastric sau duodenal, apendicită, enterită sau cancer. Sunt conştienţi de 
această parte a anatomiei lor numai din cauza senzaţiei de foame. 
Oamenii acestui popor nu sunt nervoși, obosiţi sau fricoşi. Răceala este 
necunoscută. 

Poporul Hunza este un popor de agricultori demni de admirat, mult 
mai avansați decât vecinii lor. Marile lor sisteme de irigare sunt renumite 
în toată Asia Centrală. Ca dulgheri, zidari, armurieri, fierari şi chiar 
aurari, ingineri de poduri, şosele şi instalaţii de canal sunt cu totul unici. 

Poporul Hunza este favorizat de valea fertilă în care trăieşte, dar 
cauza deplinei sale sănătăți nu poate fi atribuită numai pământului pe 
care trăiesc. Cea mai apropiată intrare spre ei este o vale tot atât de 
fertilă, care duce tot spre Est-Vest. In această vale trăieşte poporul 
ishkomani. Deşi acest popor trăieşte aparent în aceleaşi condiții ca ale 
vecinilor săi hunza, el este sărac, oamenii sunt mici de statură, cu as- 
pect de ființe subnutrite. Au destul pământ şi apă, dar ishkomani sunt 
mult prea indolenţi ca să profite de această situație. In ţara lor nu există 
zidari, dulgheri sau altfel de meseriaşi, iar mulţi dintre ei par bolnavi. 

In concluzie, putem exclude clima ca fiind secretul bunei sănătăţi a 
poporului hunza. Să le examinăm atunci alimentaţia şi modul lor de 
viață. Se poate spune despre ei că zece luni din an trăiesc în aer liber, 
căci bărbații, femeile şi copiii lucrează cu toții la câmp. Și condiţiile lor 
sanitare sunt mai bune. Au acordat o atenţie deosebită apei potabile, pe 
care o păstrează în cisterne speciale, acoperite. 

Alimentaţia lor este foarte variată, ea este formată din grâu, 
orez, hrişcă şi alte cereale, pe care de cele mai multe ori le 
mănâncă în stare crudă, încolțite, sau proaspăt măcinate; dacă 
mănâncă pâine, pâinea lor este completă. Mănâncă multe frunze 
verzi, cartofi, rădăcinoase, mazăre, fasole-păstăi şi tot felul 
de alte crudităţi, fără să îndepărteze vreodată coaja; când totuşi 
gătesc, folosesc cât mai puțină apă pe care apoi o beau. Sunt mari 
amatori de lapte pe care îl beau proaspăt şi nefiert; preferă şi 
unt pe care îl preferă uns pe pâine, dar folosesc şi zerul rămas de la 
prepararea untului. Mănâncă o mulţime de fructe crude, nu le 
fierb niciodată; sparg sâmburii caiselor şi le mănâncă miezul. 

Mănâncă extrem de rar carne, şi atunci de obicei în combinaţie 
cu seminţe de legume şi cereale înăbuşite în cât se poate de puţină apă. 
Şi animalele lor mănâncă fructe crude; se poate observa cum măgarii, 
vacile şi caprele mănâncă dudele căzute la pământ. Şi câinii sunt mari 
consumatori de fructe, fiind şi buni cunoscători ai acestora. 

Femeile Hunza îşi alăptează copiii pe toată durata primilor 

trei ani de viaţă, chiar dacă apare între timp o altă sarcină a mamei. 

Să ne gândim ce importanţă uriaşă are acest fapt pentru întrega 
viață ulterioară. Alimentaţia poporului Hunza este aproape in- 
tegral vegetală şi în stare naturală: alimentele sunt consumate 
proaspete şi cu coajă. 

In sistemul lor de practicare a agriculturii sunt valabili de sute de 
ani doi factori esenţiali. In primul rând, are loc permanent o uşoară 
împrospătare a solului, pe care se presară nisip negru de pe iceberguri. 
In al doilea rând, ei prepară compost pentru îmbunătățirea 
solului, la care folosesc orice rest de produs natural: strâng cu grijă 
excrementele animale şi toate verdeţurile refuzate de oameni şi animale. 
Ei presară pe câmpurile de legume pământ bazic luat de pe coline, în 
zilele irigării acestora. 

Acest popor nu are medici şi nici spitale; nu are nici 
poliţie şi nici închisori; nu este viciat din punct de vedere 
moral, aşa cum este lumea civilizată. De la aceşti oameni putem 
învăţa că hrana vie şi modul de viaţă corespunzător, simplu, care 
decurge în mod firesc din aceasta, este drumul drept şi singurul care 
conduce la o lume a libertăţii şi a păcii pentru noi toți. (62) 


Ultima imagine a acestui subiect, ne este oferită de aceeaşi lucrare 
a Dr. Jorge D. Pamplona-Rogers, „Un nou stil de viaţă. Poftă bună“. 

Această lucrare atinge, în câteva scurte detalii, aspectele de viață 
ale hunzaşilor, pe larg abordate anterior, şi care subliniază tocmai 
elementul remarcat şi de noi - schimbarea modului de viaţă la contactul 
cu „civilizaţia“ occidentală: 

Doctorii Toomey şi White, cardiologi distingi din SUA, au vizitat 
această regiune în 1964 şi au realizat diverse studii, care au fost publicate 
în „American Heart Journal“ (E.G. Toomey and PW White, „Scurt studiu 
despre sănătatea bătrânilor Hunza“). Se notează că hunzaşii au o 
dietă foarte sobră, pe bază de fructe proaspete şi uscate, 
nuci, diferite zarzavaturi şi cereale (orz, grâu şi mei). Ei 
consumă şi puţin lapte de capră, iar carne de miel mănâncă 
doar o dată sau de două ori pe an, la sărbători. 

După ce au studiat 25 de oameni care aveau între 90 şi 110 
ani, medicii amintiţi au văzut că toţi aceştia aveau o presiune 
arterială normală, un _ nivel de colesterol şi o 
electrocardiogramă normală. Intre hunzaşi nu se cunosc cazuri de 
îmbolnăviri de cancer, boli de inimă, diabetul sau îmbătrânirea timpurie. 

Regretabil este că sănătatea hunzaşilor a suferit schimbări 
în ultimii ani, căci au sosit şi la ei „avantajele“ civilizației: 
conserve, dulciuri şi produse rafinate prin procedee 
industriale. Au început să apară primele cazuri de carii şi de 
boli digestive, care altădată erau necunoscute. Dar, în ciuda 
acestor lucruri, ei sunt unul din popoarele cu cea mai mare longevitate 
de pe pământ. (97) 


Considerăm, acum, la finalul acestui la fel de scurt subiect, ca şi cel 
anterior, că, iată, un mod de viaţă natural, cu Alimentaţia Naturală ca 
element central, nu reprezintă doar o utopie sau doar un experiment 
social dinainte ratat. 

Dimpotrivă, dovezile sociale oferite prin aceste succinte exemple 
(dar şi altele, pe care nu le-am aprofundat încă), demonstrează o realitate 
dovedită, într-adevăr, deocamdată izolat. 

Insă, cel mai important, este demonstrată!... 

Deci, SE POATE! 


12.3 TERAPEUTICA ALIMENTAPIEI 
NATURALE EXEMPLIFICATĂ LA NIVEL 
INDIVIDUAL PRIN CAZURI REZOLVATE 
(12 CAZURI) 


Aspecte generale: 


- O mare parte a cazurilor prezentate sunt cunoscute şi studiate 
datorită colaborării cu regretatul terapeut ing. Valeriu Popa - în 
a cărui arhivă se pot găsi mii de dosare cu cazuri terapeutice 
de mare gravitate, cu o rată a rezolvărilor neobişnuită pentru 
asemenea boli şi asemenea gravitate, de zeci de procente. 

- O altă parte a cazurilor rezolvate prezentate, provin din propriile 
consultații acordate. 


- Fiecare caz urmează aproximativ acelaşi „tipar“: pacientul se 
afla în „stadiul depăşit medical şi chirurgical“ (deşi a urmat 
tratament medical sau chirurgical, dovedit ineficient, urmat de 
recidive şi recăderi), în urma căruia, invariabil, ca ultimă salvare, 
se apelează la terapia naturală, diferită în funcţie de caz. 


- Terapia naturală variază: de la o pauză alimentară totală în număr 
variabil de zile, la regim strict din vegetale (în special rădăcinoase, 
miere, mere, nuci, grâu încolţit etc.), până la un regim mai puţin 
strict, dar bazat în principal pe preparate naturale (fără carne, 
tratamente termice sau produse sintetice). 


- Acest stil alimentar a fost urmat timp de luni, în cazurile mai 
puţin grave sau se continuă în prezent la marea majoritate a celor 
cu stări grave (majoritatea celor contactaţi). 

- Fără aplicarea unei asemenea stricte terapii de alimentaţie şi viață, 
probabil că n-ar mai fi existat nici o ocazie de a putea discuta cu 
cei în cauză... 


- Deşi păreau iniţial irecuperabili, foştii pacienţi descoperă acum noi 
motive de a se bucura de o alimentaţie vie şi de o „sănătate vie“. 


- Fiecare caz în parte este prezentat schematic, cu evidenţierea 
evenimentelor principale, expuse de pacientul în cauză. 


- Aceste date sunt susținute atât prin credibilitatea sursei de 
prezentare (majoritatea dintre aceştia sunt de formaţie intelec- 

tuală: ingineri, profesori în învățământul pre- şi universitar, ofiţeri 
etc.), dar, mai ales, prin existenţa documentelor medicale de 
atestare a celor afirmate. 


Aceste documente medicale, care stau la baza atestării fiecărui 
caz în parte ca fiind real, pot fi confirmate şi de către noi, fiind 
arhivate pe memorie digitală. 


Aceste prime 12 cazuri vor sta la baza construirii unei adevărate 
„baze de date“ referitoare la efectele terapeutice ale Alimentaţie 
Naturale, riguros confirmate ştiinţific, pentru credibilitate medicală. 


De aceea vă invităm să colaboraţi în această privinţă, în cazul în 
care sunteţi fost pacient - aflat pe pragul morţii - şi actual OM 
regăsit pentru Viaţă, (inclusiv) prin Hrana Vieţii (Alimentaţia 
Naturală). 


Exemplele dvs., certificate prin dovezi medicale, pot 
reprezenta impulsul decisiv pentru mulţi alţii aflaţi în 
cumpănă - aşa cum, cu siguranţă, ajută şi oferă încredere şi 
exemplele de mai jos... 


Toate aceste cazuri demonstrează pe viu că, într-adevăr: „TOTUL 


este posibil!“ 


Prezentările schematice ale celor 12 cazuri: 


CAZ 1 - SIDA (Sindromul Imunodeficienței Dobândite): 


1997, apr. - Starea generală alterată din această perioadă este pusă 


pe seama afectării hepatice (hepatită virală tip C), în urma 
consultului diagnosticându-se şi colecistită ac., cu care 
ocazie se practică intervenție chirurgicală. 


1997, mai - Starea generală alterată se menţine şi chiar se 


accentuează. Analizele de sânge efectuate în această 
perioadă evidenţiază elementul şocant: infecția HIV - SIDA 
(diasn. la Spit. Babeş). 


1997, iun.  - Contactul persoanei cu medicul naturist evidențiază 


acestuia o persoană total devitalizată, caşectică, incapabilă 
de a sta în decubit dorsal (şezut) în pat mai mult de câteva 
zeci de secunde, vorbind în şoaptă. Incepe imediat terapia 
naturală: vegetale crude (legume, fructe, cereale, miere), 
cu renunțarea la alte medicamente. 


1997, iul. - Revenire spectaculoasă: la două săptămâni de la 


declanşarea terapiei naturale persoana îl întâmpină pe 
medic personal la uşă; se mişcă aproape normal prin 
apartament. Peste încă două săptămâni se plimbă prin 
oraş, realizând şi o deplasare în provincie (la sute de Km 
distanţă). 


1997, sept.  - Refacere completă (fizic şi psihic) în urma terapiei natu- 

CAZ 2 


1983, iulie 
1983, aug. 


1984 
1984, nov. 


1993, iunie 


1995, apr. 


1995, iunie 


CAZ 3 
1993 


1994 


rale stricte. În prezent (1999) lucrează, având activitate 
zilnică intensă (de dimineaţa până seara), fiind considerat 
normal de către anturaj. 


- MENINGIOM FRONTAL. FORMAŢIUNE TUMORA- 
LA LA COLOANA VERTEBRALĂ L4 - L5): 


- pe fondul unei sănătăți aparente se declalanşează crize 
comiţiale atipice. 

- internare la spitalul Colentina şi Cantacuzino; nu se 
evidenţiază nimic. I se administrează fenobarbital. 

- dă naştere unui copil normal (băiat). 

- internare la spitalul Gh. Marinescu. La tomografie 
computerizată se descoperă un meningiom fronto-parietal 
drept (parasagital) de dimensiunea unei portocale. Se 
execută operaţie cu laser (dr. Dănăilă); urmează pensio- 
narea pe caz de boală, cu o stare de bine staționar. 

- criză lombosciatică atipică (foarte lungă). 

- se efectuează RMN la spitalul Panduri unde se descoperă 
o formaţiune tumorală între L4-L5; se prognozează 
paralizie în trei săptămâni. 

- se caută tratament alternativ urmând trei zile de cură 
de cireşe > scapă de constipația cronică. 

- continuă cu cura de crudităţi a ing. Valeriu Popa, urmată 
de regim lacto- vegetarian strict. 

- prin încălcarea acestuia (zahăr, paste făinoase) apare 
un nodul la sânul drept. 

Se recomandă operaţie dar urmează două săptămâni de 
pauză alimentară totală urmată de regim lacto-vegetarian 
strict. Ca urmare nodulul mamar dispare. 

- face RMN la craniu şi coloană vertebrală. Rezultatul este 
negativ. Nu există nici o urmă de tumoră la vreunul din 
cele două organe. 


- LEUCONEVRAXITĂ (Scleroză în plăci): 


- mici furnicături la extremitățile mâinilor, apoi la picioare, 
însoţite de scăderea sensibilităţii membrului respectiv; 

- consultaţie la col. dr. Găitan, când se recomandă mai 
multă odihnă (până atunci, viaţa sa era extrem de 
dezordonată); 

- senzaţii de leşin, amețeli, beţie psihică, astigmatism 
(afectarea vederii); 


1995 (martie) - efectuează RMN la Spit. Panduri. Interpretarea acestuia, 


alături de un riguros control neuro - psihiatric ( realizat 
la secția de neurologie a Spit. „Colentina“, la dr. primar 
Carolina Gubavu) tranşează diagn. de leuco-nevraxită; 

- accentuarea simptomelor: lipsa coordonării şi al 
controlului voluntar al membrelor („mers de beţiv“, scris 
total dezordonat), al vorbirii, puternică afectare psihică. 
Simptomele se agravează continuu sugerând deznodă- 
mântul final. 


1995 (martie)- 21 de zile pauză alimentară cu apă distilată, urmat, de 

CAZ 4 
1950 
1959 


1977 


1989 


1990, 12 nov. 


1990, 17 nov. 


1996, aug. 


1996, oct. 


atunci de Alimentaţie Naturală. Toamna şi iarna - câte un 
„post“ de 7-28 de zile. Şi-a revenit, este practic sănătos, 
are doi copii sănătoşi (concepuţi după începerea 
tratamentului de regenerare!). 


- NEOPLASM DE SÂN (cu celule nediferenţiate): 


- toxiinfecţie alimentară (din carne alterată) > sensibilitate 
hepatică. 

- se declanşează un puseu acut de hepatită ac. virală > 
urmează regim alimentar. 

- Alergie alimentară (erupție eritematoasă facială). 

- Cardită reumatismală cu streptococ beta-hemolitic > 
tratament cu cortizon şi moldamin. 

- se declanşează boala canceroasă: oboseală nejustificată 
de efort (miastenie), fără depistarea cauzei, în pofida 
tuturor analizelor efectuate. 

- analize la Institutul Oncologic Bucureşti (1.0.B.) > se 
diagn. „carcinom axilar nediferenţiat metastatic“ (diagn. 
anatomo-patologic). 

- dezintoxicare prin pauză alimentară totală, urmată de 
hrană predominant naturală (foarte puţin fiert). 

- este necesară internarea pt. „litiază biliară“ (datorită 
endoscopică. Cu acest prilej se remarcă absenţa semnelor 
bolii neoplazice diagn. în 1990. 

- cură cu sucuri naturale. 


1996, nov. > din acest moment: regim lacto-vegetarian, predominant 


CAZ 5 
1995, sept. 


1995, oct. 
1995, oct. 


1995, dec. 


1997, sept. 
Rezultatul: 


CAZ 6 


1982, sept. 


natural. 
- NEOPLASM UTERIN: 


- apare primul simptom, dominant - hemoragia, însoțit 
ulterior de semnele secundare specifice neoplasmului 
uterin; 

- se stabileşte diagnosticul anatomo-patolosic (biopsic); 

- din acel moment, până în aug. 1996 - hrană vie (alim. 
strict naturală - lactate, ouă miere, legume, fructe, cereale, 
toate crude, proaspete). > regim lacto-vegetarian, bazat 
pe crudități, grâu, tărâţe, exclus carne. 

- control la dr. Poiană (Spit Polizu) > regresie către 
dispariție a neoplasmului. 

- control echo - la Policlinica RATB. 

„fără modif. anexiale patologice“ (include şi uterul). 


- MELANOM MALIGN: 


- acuză dureri de splină; se recomandă repaus la pat şi 
tratament medicamentos. In acelaşi timp apare un nev pe 
brațul drept; este operat la Spit nr. 10 de dermatologie, 
unde se pune citodiagnosticul de „angiom puternic vascu- 
larizat“. 


692 


1982 


1983 


1984 


CAZ 7 
1968 


1969 


1977 


1982 


1990 


1994, oct. 


1995, mai 


1995, iun. 


1995, iul. 
1995, iul. 


- succesiv, apar noduli reci la baza operaţiilor efectuate. 
Extirparea nu are nici un efect (nodulii reapar în alte zone, 
cu virulență crescută). Este diagn. „melanomul malign“, 
apoi ,„,„metastază melanom malign“ prin citodiasn. 
succesive la Spit. Colentina. 

- în jurul operaţiei apar 4 noduli (după a 5-a intervenţie 
chirurgicală, vaccinoterapie BCG). Exasperată, persoana 
se prezintă la ing. Popa V. Urmează de a doua zi regim 
naturist (sucuri de legume, grâu încolţit, fructe). 

- revenirea este spectaculoasă: iniţial nu mai putea lucra 
nimic, era în pragul disperării, mult slăbită de boală; după 
tratament se reface rapid. Cum face abateri de la modul 
de alimentaţie natural, îi apar unul din cei patru noduli. 
Se simte excelent, este foarte activă, ca secretar general 
al Universităţii Ecologice (anul 1998). 


- DIABET ZAHARAT TIP II: 


- se depistează diabetul (dozare glicemie). Compensarea 
s-a realizat un an de zile prin regim alimentar obişnuit. 
- pe fond de stres familial (deces în familie) se produce 
decompensarea > administrare de Tolbutamid timp de 8 
ani. 

- Treptat glicemia creşte (efort susţinut la servici) > 
schimbarea tratamentului prin administrarea de Meguan. 
Tot atunci se internează la spitalul Cantacuzino > se 
compensează din nou (creşte rația de glucide). 

- pensionarea; la scurt timp creşte iar glicemia (Meguanul 
nu are efect); > glicozurie (glucoză în urină); se adm. 
Manimil. Glicemia continuă să crească (în trei - patru ani 
depăşeşte 200 mg% ). 

- glicemie =190mg%; glicozuria = 5mg% (tratament cu 
Manumil). 

- (glicemia 209 mg%); se internează la Spitalul Fundeni 
pentru al III-lea infarct miocardic (între timp, din 1968 apar 
succesiv alte boli manifeste); la externare se recomandă 
tratament cu Maycor, Cordoram, Furosemid, Miofilin, 
Lanatozid. 

- află de la televizor de alternativa trat. naturist > hrană 
naturală (legume şi fructe crude) timp de 3 săptămâni. 
Dimineaţa - zarzavaturi de deasupra pământului, la prânz 
- rădăcinoase, seara - fructe. In această perioadă: luni, 
miercuri şi vineri - pauză alimentară cu ceaiuri. 

- a urmat timp de 14 zile o cură de 450 g. sucuri plus 
ceaiuri; de atunci hrană vie (legume, fructe crude) la care 
se adaugă lapte crud, brânză proaspătă. 

- (la începutul tratamentului naturist) glicemie 205 mg. 
%, glicozurie 10 mg. % în condiţiile trat. cu Manimil (3 
cpr./zi). 

- renunţă definitiv la toate medicamentele. 

- glicemie 144 mg.%, glicozurie = 0 mg% (fără nici un me- 
dicament). 

1996, iun. 
1999, iun. 


CAZ 8 
1960 


1967 


1980 


1984, aug. 


1988 


1992, dec. 


CAZ 9 


1991, mai 


- în această perioadă dispar complet şi durerile 
reumatismale (atroce înainte de trat.), precum şi „crampa 
scriitorului“, manifestare permanentă înainte de tratament, 
din care cauză nu putea scrie. 

- glicemie 138 ms. %, fără medicamente. 

- glicemia 134% fără medicamente; se simţea foarte bine, 
până în momentul renunţării la hrana vie, când a trecut la 
o hrană vegetariană. 


- COXARTROZĂ PLANĂ BILATERALĂ: 


- La un an de la naştere se diagn. „luxaţie congenitală 
bilaterală de şold“. Reducerea ortopedică în aparat gipsat 
dă rezultate, cu inconvenienţe (slaba rezistenţă la efort, 
mers specific). 

- Treptat, articulațiile şoldurilor şi genunchilor devin 
dureroase. 

- Durerea atinge maxim insuportabil, cu declanşarea 
ankilozei parţiale (imobilizare) pe fond de toamnă umedă. 
Se diagn. „coxartroză plană bilaterală“. 

- Atac dureros extrem de puternic, în urma căruia acceptă 
tratament cortizonic. Practic, din acest moment persoana 
este imobilizată permanent la pat, cu dureri permanente, 
de intensitate variabilă (uneori atroce). 

- Este contactat ing. Popa Valeriu, care recomandă terapie 
naturistă, cu vegetale predominant crude, alternând cu 
perioade de pauză alimentară totală (între 7 şi 35 de zile). 
- Perioada de refacere durează aproximativ un an şi 
jumătate, timp în care mersul redevine posibil. 

- Durerile se ameliorează simţitor (pe fondul continuării 
terapiei naturale), putându-şi relua activitatea didactică. 
- Este momentul eliberării totale de dureri, în urma discu- 
ţiilor şi întâlnirii cu ing. Valeriu Popa. In prezent, pe fondul 
alim. vegetariene, activitatea este practic normală, singurul 
inconvenient fiind legat de mişcare (un mers specific ce 
limitează libertatea de mişcare). 


- HIPERTENSIUNE ARTERIALĂ (HTA). 
HEPATITĂ CRONICĂ AGRESIVĂ etc.: 


- După o viaţă caracterizată de o sănătate şubredă 
(congestii pulmonare şi viroze anuale) după multiple 
internări în spitale, subiectul ajunge posesorul unor mul- 
tiple diagnostice: constipaţie cr., H.T.A. oscilantă std. 
II, hipertiroidie, hepatită cr. agresivă (ficat mărit, 
neomogen), splenomegalie, uter fibromatos (mărit, cu 
noduli), hiperaciditate, tahicardie sinusală, sinuzită frontală, 
dischinezie biliară, otită, cefalee persistentă, spondiloză 
cervicală, discopatie lombară, ciclu menstrual foarte 
neregulat, izoimunizare în sist. AOB Rh negativ etc. etc. 
- Starea toxică a corpului era atât de mare (în urma 
ingestiei a zeci de tipuri de medicamente, majoritatea 
străine), încât nu mai poate mânca, eliminând tot ce 
îngurgita prin vomă sanghinolentă (cu sânge). 

1991, iul. 


1995 


1996 


CAZ 10 
1987 
1988 


CAZ 11 


1989 


1989 


1990 


- Urmează scăderea rapidă în greutate (caşexie), cu o 
stare de epuizare fizică şi psihică totală. 

- În această stare de decădere generală, întrerupe 
tratamentul medical (medicamentele plus „regimul 
alimentar“ recomandat, alcătuit din friptură la grătar, pâine 
prăjită şi ceai...) şi decide schimbarea modului de 
alimentație. 

Incepe cu pauză alimentară totală de 14 zile, urmând apoi 
„regimul de crudități“ (vegetale crude şi cereale încolțite), 
alternat cu hrană vegetariană. 

- După două luni se poate deplasa la serviciu. Depăşeşte 
criza de eliminare masivă a toxinelor, regăsind somnul şi 
forţa fizică şi psihică. 

- Analizele efectuate la 4 ani pun în evidenţă o stare de 
sănătate foarte bună - nu se mai confirmă nici unul din 
diagn. prezentate anterior. 

- In al 5-lea an de „terapie naturistă“ (hrană vie, alternată 
cu hrană vegetariană) rezultatele analizelor sunt 
excelente, se simte foarte bine, desfăşoară o activitate 
intensă atât acasă, cât şi la serviciu. 


- HEPATITĂ VIRALĂ ACUTĂ: 


- se declanşează faza acută a bolii (TGO , TGP > 1000). 
- urmează tratament medical obişnuit, cu revenire la normal. 
- recădere. 

- puternică slăbiciune fizică şi vitală (imposibilitate de 
deplasare, imobilizare la pat). 

- internat la Institutul de Boli Metabolice şi Nutriţionism 
„Nicolae Paulescu“, din Bucureşti; 

- nu se întrevede nici o ameliorare > se caută soluții 
alternative. Aflând de ing. Popa Valeriu, urmează 
tratamentul naturist: pauză alimentară totală de 21 de zile, 
urmată de „regim naturist“ cu grâu încolţit, nuci, miere, 
legume şi fructe crude. A practicat astfel 1 an de zile. De 
atunci urmează regim vegetarian, predominant natural. 
Se simte excelent, are activitate intensă, fiind patron de 
tipografie (1998). 


- BOALĂ von WILLEBRAND, TIP I 
(Boală a sângelui): 


- internări repetate pentru hemoptizii (sângerare 
pulmonară) şi tulburări de coagulare. 

In această perioadă se diagn. „boala von Willebrand, tip 
I“ (1986) şi „Bronşiectazie difuză“ (1985). 

- fiind în stare foarte gravă, urmează o pauză alimentară 
totală („post total cu apă distilată“) de 40 de zile. A urmat, 
apoi regimul naturist de crudităţi. De atunci realizează o 
alimentaţie predominant naturală. 

- la analizele de sânge efectuate, rezultatele ies normale. 

CAZ 12 
1974 


1978 


1982 


1983, apr. 


1999 


- SCHIZOFRENIE (Psihoză discordantă): 


- Se declanşează boala sistemului nervos cu multiplele 
internări în clinici de specialitate, cu multiple diagn,, 
tratamente medicam. complexe, fără a putea scăpa de 
senzațiile de scufundare, ameţeală, răsturnare, palpitaţii. 
Medicii consultaţi (dr. Bazilescu, prof. Meiu, dr. Diacov, 
dr. Coşa, dr. Predescu, dr. Cremene, dr. Hangan) lăsau să 
se înțeleagă imposibilitatea vindecării. Intr-adevăr, boala 
se agrava zi de zi, o dată cu creşterea ingerării de 
medicam. Evoluţia diagn.: sindrom asteno-vegetativ, 
tetania neurogenă, sindrom anxios cenestopat, nevroză 
anxioasă cu elem. depresive... decompensare 
neurosistemică. Apar şi alte menifestări clinice nega- 
tive ca urmare a consumului exagerat de sedative, 
tranchilizante, neuroleptice. 

- Internare în Clinica de Psihiatrie din Tg.Mureş, fiind 
supus la electroşocuri şi şocuri insulinice > uneori ajunge 
în stare de comă. 

- La Spit. Gh. Marinescu din Bucureşti, se diagn. clar 
psihoza discordantă (schizofrenie sau, mai simplu, 
„cancerul sufletului“). Apar tentative de sinucidere. 
Superintoxicat de medicamente, urmează cura de 
dezintoxicare > slăbit, nu se mai poate ţine pe picioare. 
La externare se recomandă alte medicamente: pyramen, 
torecan, clodelazin, romergan etc. 

- Când nu mai spera nimic de la viaţă, vegetând într-o 
stare de apatie totală, vine în contact cu ing. Valeriu Popa. 
In urma discuţiilor înțelege necesitatea schimbării modului 
de viaţă, începând cu alimentaţia. 

- Incepe în felul acesta terapia naturală de crudităţi (hrana 
vie). După 3 săptămâni renunţă la 80% din medicam. 
(scapă de farmacodependenţă), revenindu-i treptat starea 
de linişte interioară şi somnul natural. 

- Pe măsură ce terapia naturală înaintează în timp (cu 
pauze alim. totale însumând cam 100 de zile pe an), obţine 
cu fiecare etapă mari progrese în sănătate, neaşteptate şi 
necunoscute până la declanşarea acestei terapii. 

- In prezent „simte că trăieşte“, „bucurându-se din plin de 
sănătate“. Dovada: la vârsta de 59 de ani, lucrează nor- 
mal la o firmă de construcții din provincie (muncă grea şi 
responsabilă de şantier)... 

Capitolul 13 


ÎN LOC DE „CONCLUZIA FINALĂ“ 


În cazul terapiei naturale, aportul pacientului în actul terapeutic nu 
mai este secundar, ci devine determinant, factor de cauzalitate. 

Fără dorinţa şi motivaţia puternică a pacientului, fără mobilizarea 
reală şi exemplară, totul este în zadar. 

In acest caz, nu medicul se luptă cu boala, ci pacientul însuşi; 
medicul îndrumă, recomandă, sugerează calea corectă în acest 
procedeu terapeutic. 

Decizia de a aplica sau nu procedeul aparține numai pacientului, 
ca şi lupta acestuia cu problemele generate doar de el însuşi. 


În privinţa PROPUNERILOR şi a RECOMANDĂRILOR, cel puţin 
cinci (preluate întocmai încă din „Lucrarea de Diplomă“, din 1997), pot 
reprezenta o bază de plecare, pentru inițierea, susținerea şi dezvoltarea 
unei noi forme de tratament şi, mai ales, pentru un nou şi real Mod de 
Viaţă: 

1. Facilitarea accesului populaţiei la această informaţie 
prin mijloace mass-media, îndeosebi prin literatură medicală 
de specialitate; 

2. Cercetări riguroase pe loturi mari de voluntari sănătoşi, 
bolnavi şi bătrâni; 

3. Introducerea Alimentaţiei Naturale în reţeaua de 
restaurante lacto-vegetariene, pentru început, cu extindere 
ulterioară la alte tipuri de restaurante; 

4. Introducerea acestui tip de alimentaţie în activitatea 
sportivă, dar mai ales în cantine studenţeşti, de liceu, şcolare, 
grădiniţe, în unități militare, spitale, sanatorii, case de bătrâni 
care pot deveni „CASELE VIEŢII“; 

5. Promovarea Alimentaţiei Naturale atât în industrie (a 
laptelui - prin eliminarea pasteurizării, a panificaţiei, la ulei, 
zahăr, carne etc.), cât şi în agricultură (prin fermele 
biodinamice etc.). 


Încheiem prezentul „Tratat pentru Alimentaţia Naturală a OM-ului“, 
cu speranţa că va fi receptat ca atare: o între-deschidere a unei 
Uşi, către o nouă abordare a Medicinei, şi mai ales, a Vieţii! 


În Strategia Europeană privind „sănătatea pentru toţi până în 
anul 2000“, sunt formulate trei obiective principale: 

1. a da viaţă anilor (controlul morbidităţii şi 
incapacității); 

2. a da sănătate vieții (promovarea sănătății); 

3. a da ani vieţii (reducerea numărului deceselor 
premature şi creşterea duratei de viață). (58) 


„Medicii orientali şi cei occidentali ar trebui să-şi 
abandoneze prejudecățile şi să evalueze diferențele dintre 
cele două sisteme ştiinţifice. Trebuie să păstreze ce are fiecare 
mai valoros, să renunțe la ceea ce este nefolositor sau dăunător 
şi să se străduiască pentru deplina dezvoltare a aspectelor 
pozitive ale fiecăruia, astfel încât să le integreze armonios, 
dând naştere unei noi ştiinţe medicale“, spunea Chen Li-Fu, 
Colegiul Medical Chinez, Taiwan (1984). (10) 


În timpurile care vin, va fi adesea dificil, probabil, să ne 
dăm seama dacă un progres în cunoaştere reprezintă totodată 
un pas mai departe în fizică, în teoria informaţiei sau în 
filozofie“, scria Werner Heisenberg, laureat al premiului Nobel. 


(10) 


„Sănătatea nu este dreptul celui mai tare, ci răsplata celui 
mai înțelept“ (Dr. A. Riant) 

JURĂMÂNTUL DE LA GENEVA 
(adoptat de Asociaba Medicală Mondială 
în 1948, modificat în 1968, 1983, 1994) 


În momentul când voi fi primit în rândul membrilor profesiunii 

_ medicale: 

Imi iau angajamentul solemn să îmi consacru viața în serviciul 
umanității; 

Voi păstra pentru cei ce m-au instruit recunoştinţa pe care le-o 
datorez; 

Voi exercita profesiunea mea (arta mea) cu conştiinţă 
şi demnitate; 

Voi considera sănătatea pacienţilor mei ca prima grijă; 

Voi respecta secretul celui ce mi l-a încredinţat, chiar după 
moartea pacientului; 

Voi păstra cu sfințenie onoarea şi nobilele tradiţii ale profesiunii 
medicale; 

Colegii mei vor fi surorile şi frații mei; 

Nu voi permite ca între datoria mea şi pacientul meu să se 
interpună consideraţii de afiliere politică, vârstă, credință, 
boală sau infirmitate, naţionalitate, origine etnică, rasă, sex, 
statut social, comportament sexual; 

Voi păstra respect absolut vieţii, de la începutul ei, chiar 
sub ameninţare şi nu îmi voi folosi cunoştinţele medicale 
împotriva legilor umanității; 

Fac acest legământ în mod solemn, liber şi sub semnul onoarei. 

UN LOC PENTRU ÎNCHEIERE 


lată, UNDA s-a declanşat... 

Celor ce consideră acest demers ca pe un potenţial pericol, 
pentru propriile interese financiare sau orgolii profesionale, 
mesajul nostru este Simplu: „Liniştiţi-vă, căci, oricum, 
Timpul a Sosit“! 

Acum, deja e prea târziu, pentru asemenea mărunte socoteli: 
„Nava“ se scufundă (sistemul medical oficial), şi nici o 
„Insulă“ nu e prin preajmă... 

Doar privirea îndreptată către CER-ul din fiecare, poate salva 
situaţia... Uniţi cu Cerul, într-o SinCeritate a Respectului Cu- 
Vântului... 


Vântul schimbării şi Cu-Vântul Transformării se manifestă Acum 
şi Aici, din plin! 


lar, pentru cei care ne văd ca o prezenţă incomodă, mesajul e la 
fel de Simplu: nu prezenţa noastră fizică este esenţială, ci 
lansarea Mesajului. 

Şi, pentru că această Undă a „Informaţiei pentru Viaţă“ este deja 
lansată, ea se propagă cu Viteza Luminii şi a Iubirii, fără a 
mai fi condiționată, cumva, de modesta noastră prezenţă... 

Noi ne-am făcut datoria. Acum e rândul vostru - adică, TOT al 
NOSTRU... 

De aceea, rugămintea sinceră este următoarea: nu încercaţi să 
contraţi şi să vă opuneţi la ceea ce-i de neoprit. Doar doriţi 
şi TRAIȚI simpla realitate a transformării profunde, din 
interior. 

Să regăsiți Copilul care vă aşteaptă să-l readuceți la Lumină. Cât 
nu este puţin cam târziu, căci, încă odată, ceasul a bătut 
deja de „Miezul nopții“, iar Zorii unei noi Dimineţi, deja au 
apărut! 


Să Ardem la Focul Viu al Iubirii pentru semeni! 

Noi înşine, ca Medici / Terapeuţi întru Adevăr şi pentru Viaţă, 
să fim MEDICAMENTUL care ALINA suferindul, şi mai ales, 
Lumea întreagă! 

Să ieşim din birouri şi cabinete somptuoase şi să vindecăm 
lumea. Adică, Lumea interioară a fiecăruia, pe lungul drum 
de Re-Cunoaştere a OM-ului de către oameni... 


Cine ae Ochi de văzut şi Urechi de auzit, Împlinit şi Eliberat 
ESTE... 


Marlan, 
30 august 2003 

